
ZAPOČINJE SE KNJIGA NAZVANA DEKAMERON, PREZI. 

VANA KNEZ GALEOTTO, KOJA SADRŽI STO NOVELA, 

ŠTO IH JE U DESET DANA ISPRIPOVJEDILO SEDAM 
GOSPA I TRI MLADIĆA. 


PROSLOV 


Čovječanski je sažaliti se nad ucviljenima; i premda. 
se to priliči svakome od nas, u prvom je redu dužnost onih 
koji su utjehu tražili i našli je. Noako jeikada hio tko, ko- 
me je utjeha bila potrebita ili mu je bila draga ili mu go- 
dila, ja sam jedan od tih. Budući da je od moje najranije 
mladosti pa do dana današnjeg u meni preko mjere gorje- 
la uzvišena i plemenita ljubav, možda mnogo više negoli 
dolikuje čovjeku niska roda da o tome kazuje, i mada su 
me razumni ljudi koji su to znali za to hvalili i mnogo više 
cijenili, ipak mi zbog te ljubavi bijaše jako teško, ne zbog 
okrutnosti ljubljene gospe, već sa prevelika žara, koji je u 
meni raspalila slabo obuzdana žudnja, te sam zbog nje če- 
sto patio više negoli je to bilo potrebito. U toj mi patnji to- 
liko okrepe pružiše ljubezni savjeti gdjekojeg prijatelja i 
njegove hvalevrijedne utjehe, te sam čvrsto uvjeren da me. 
to spasilo od smrti. Nokako se svidjelo Onome, koji je, 
premda sam beskonačan, postavio neumitan zakon da sve. 
na ovom svijetu ima konac, tako je i moja ljubav, žarka 
kao ni jedna druga, i koju nikakva snaga, ni sramota, ni 
savjet, ni očita pogibelj, što se iz nje mogla izleći, nije mo-. 
gla ni slomiti ni pokolebati, sama od sebe u toku vremena 
tako jenjala da mi je sada ostavila onu slast što je obično. 
može oćutjeti samo onaj koji nije predaleko otplovio nje- 
nim najdubliim pučinama. Stoga, koliko je god znala biti 
mučna ta ljubav, ćutim da je sada, kada je u meni nestalo. 
čemera, ostalo samo milje. 

No mada je prestala patnja, nisu izblijedjele u sjeća- 
nju uspomene na dobročinstva iskazana dobrotom onih ko- 
ji su mi bili tako skloni te su i sami patili zbog mojih jada, 
pa vjerujem da će te uspomene samo smrt izbrisati. A jer 
je zahvalnost, mnim, među ostalim krepostima najpohval- 
nija, a nezahvalnost, naprotiv, valja kuditi, da se ne poka- 
žem nezahvalan, odlučih da po svojim skromnim silama 
sada, kada mogu kazati da sam slobodan, uzvratim ono ista. 
dobro koje primih, pa ako i ne onima koji mi pomogoše, 
jer im možda i ne treba zbog njihova uma ili dobre sreće, 
a to onima koji su utjehe željni. Pa ukoliko bi moja pomoć 
šli, ako hoćete, utjeha, mogla biti ili jest vrlo mala onima. 
koji je trebaju, čini mi se ipak da je najprije valja pružiti 
tamo gdje je pomoć najpotrebitija, jer će tamo najviše ko- 
ristiti, a tamo će je i najviše cijeniti. 

Tko može zanijekati da je utjeha, bila ona kakva mu 
drago, gotovo još potrebnija ljupkim gospama negoli mu- 
škarcima? One u svojim nježnim grudima kriju u strahu 
i stidu ljubavni plam, a oni koji su to iskusili znaju koliko 
je moćniji ovaj skriveni plam negoli onaj očiti. Osim toga, 
primorane željom, voljom i zapoviješću otaca, matera, bra- 
će i muževa, provode veći dio svog vremena zatvorene u 
uskom prostoru svojih odaja i po vazdan gotovo besposle- 
ne sjede, htjele ili ne htjele, i u glavi prebiru misli koje 
posve sigurno ne mogu sveđ vesele biti. A ako ih zbog ta- 
kvih misli mori tuga, pobuđena vatrenom željom, ne mo- 
gu se lako nje otresti, ne potisnu Ji je nove misli; a uz to 
znamo da žene teže negoli muškarci brige podnose. Zalju- 
bljenim muškarcima to se ne događa, kako očito možemo 
vidjeti. Ako njima tuga ili briga pritišće misli, mnogo na- 
čina imaju da ih otjeraju ili sebi olakšaju, jer, ako ih je 
volja, nitko im ne brani da šeću, slušaju ili promatraju što 
žele, u lov s pticama ili na divljač othode, ribu love, jašu 
konje, kockaju se ili trguju. Tako svaki od njih nalazi u 
sebi snage da se posvema ili djelomice sabere i trgne iz 
mučnih misli barem za kratko vrijeme, a poslije toga, ova- 
ko ili onako, dolazi utjeha ili jad jenja. 

Dakle, da bih barem djelomice popravio grijeh sudbi- 
ne, koja tamo gdje je snaga slabija, kao što vidimo kod nje- 
žnih žena, škrtija bijaše svojom potporom, naumio sam kao 
pomoć i pribježište onima koje ljube (drugima je dovolj- 
na igla, vreteno i motovilo), ispripovjediti sto novela, priča, 
parabola ili pripovijesti, nazovite ih kako vam drago, što 
ih je u deset dana ispripovjedila čestita družba od sedam 
mladih gospa i tri mladića (družba nastala, velim, u tu- 
žnim danima pomora od kuge), te k tome još nekoliko pje- 
smica, koje su te gospe sebi za zabavu pjevale. U tim ćete 
novelama upoznati zabavne i tužne ljubavne zgode, a i 
druge pustolovine što su se zbile, kako u naše vrijeme, 
tako u davno doba. U njima će već spomenute gospe, koje 
ih uščitaju, moći.uživati u zabavnim zgodama, o kojima 
novele kazuju, a naći koristan savjet, ukoliko shvate čega 
se valja kloniti ili kakav primjer valja slijediti, dočim se 
sve to dosadnim propovijedanjem ne može postići. A ako 
se to zbude (dao bog da bude tako), nek zahvale Amoru 
koji, oslobodiv me svojih okova, mogućnost mi dade da se 
ipobrinem za njihovu razonodu. 

Koliko god puta, ljupke gospe, premišljam o tom kake 
ste po naravi srca milostiva, toliko puta spoznajem da će 
po vašem sudu početak ovog djela biti težak i mučan, jer 
mu je na čelu upisano bolno sjećanie na minuli pomor i 
kugu, koju proklinje svatko tko je o njoj slušao ili je pak 
doživio. No neću da vas od daljnjeg čitanja odvrati boja- 
zan da će vas do konca ove knjige pratiti uzdasi i suze. 
Neka ovaj užasni početak bude ono što je za putnika uspon 
na vrletnu i strmu planinu, iza koje se prostire krasna i 
ugodna dolina, toliko ugodnija koliko je naporniji bio us- 
pon i slaz. I kao što se u dnu najveće radosti krije bol, ta- 
ko isto za svakom nevoljom slijedi veselje. Poslije ove 
kratke muke (kažem kratke, jer se sastoji od malo riječi) 
slijedi ubrzo naslada i užitak, koje sam vam unaprijed 
obećao i koje možda ne biste očekivali od onakva početka 
da vam nijesam nagovijestio. I zaista, da sam vas priklad- 
nijim putem mogao povesti onome što želim, a ne po take 
strmenitoj stazi, kao što je ova, rado bih to bio učinio. No 
kako ne bih mogao bez ovog uvoda izložiti zašto se zbilo 
ono o čemu ćete kasnije čitati, to me gotovo nužda navela 
da ga napišem. 

Velim, dakle, da smo od spasonosnoga utjelovljenja 
sina božjeg! brojili tisuću trista i četrdeset i osam godina, 
kad su kuga i pomor pohodili dični grad Firencu, najljep- 
ši od svih gradova italskih. Ta je kuga, nastala djelovanjem 
nebeskih tjelesa, ili ju je zbog naših zlih djela poslao pra- 
vedan gnjev božji na smrtnike da ih popravi, počela neko- 
liko godina prije u istočnim stranama i pokosila bezbrojne 
živote, te se bez prestanka širila iz mjesta u mjesto prema 
zapadu i sa sobom nosila bijedu i pomor. I nije pomogao 
ljudski razbor, ni naredbe, po kojima su službenici, za to 
određeni, čistili grad od svakakve nečistoće i bio zabranjen 
ulaz u grad svakome tko je bolestan, ni savjeti kako da se 
sačuva zdravlje, ni mnoge procesije i obredi, ni ponizne 
molitve i vapaji pobožnih duša. U rano pramaljeće rečene 
godine kuga na čudesan način započe svoje bolno i razorno 
djelo. I nije kao na Istoku, gdje je krvarenje iz nosa bile 


* Od dana začeća Kristova, t. j. 25. ožujka. Taj su dan Fiorentinel 
azimali kao početak godine. 

očit znak neumitne smrti, već se odmah na početku, mu- 
škima kao i ženskima, pojavljivahu na preponama i pod 
pazusima neke otekline, koje bi katkada narasle kao jabu- 
ka ili jaje, neke veće, a neke manje, a puk ih je zvao mi- 
cinama. I s ta dva spomenuta mjesta širile su se i rasle te 
smrtonosne micine po cijelom tijelu. Kasnije su se znaci 
bolesti izmijenili tako da bi se ruke i bedra osuli modrim 
ili crnim pjegama, koje bi onda pokrile i cijelo tijelo; kod 
jednih krupne i rijetke, kod drugih sitne i guste. Pa kao 
što micina isprvice, a i poslije, bijaše znak sigurne i neiz- 
bježive smrti, tako su to bile i te pjege za svakoga tko bi 
ih dobio. A tu bolest nikakav savjet ljekarov i nikakav li- 
jek, kanda, ne mogaše izliječiti. Dapače, ili je narav bole- 
sti takva bila, ili neukost vidara (a tih se, osim učenih, 
našlo bezbroj, i žena i ljudi, koji nikad nikakva pojma o 
ljekarskoj znanosti nijesu imali) nije poznavala korijena 
bolesti, stoga nije ni umjela da joj doskoči prikladnim lije- 
kom; pa ne samo da je malo tko ozdravio već umirahu goto- 
vo svi trećega dana, poštobi se pojavili spomenuti znaci, 
tko brže, tko sporije, a najviše njih bez groznice ili druge 
nevolje. 

Pomor bijaše to jači, što se boljetica s bolesnih preno- 
sila na zdrave koji su se s njima družili, baš kao što vatra 
zahvati suho drvo ili masne predmete koji se nalaze u bli- 
zini. A zlo se i pogoršavalo, jer se nije samo blizinom i ra- 
zgovorom prenosila bolest i uzrok smrti na zdrave već, či- 
nilo se, i onda ako si samo dotaknuo ruho ili bilo što drugo, 
što je bolesnik dirnuo ili upotrebio. Začudit ćete se ovome 
što ću sada kazati: a da ne vidjeh na svoje rođene oči, i da 
mnogi drugi ne vidješe to isto, jedva bih se usudio povje- 
rovati to ili napisati, pa da mi je to i kazao čovjek dosto- 
jan vjere. Velim, da je snaga te bolesti, o kojoj kazujem, 
toliko jaka bila da je bolest prelazila ne samo s čovjeka na 
čovjeka već, što je još čudnovatije, a mnogo se puta dogo- 
dilo: ako je predmete čovjeka koji je bio bolestan ili umro 
od te boljetice, dotakla neka životinja, a ne tko od ljud- 
skoga roda, ne samo da bi se zarazila već bi u kratko vri- 
jeme i crkla. U to se na svoje oči uvjerih (kao što _ malo 
prije kazah) među inim ovako: jednoga dana netko bijaše 
bacio na ulicu dronjke nekog siromaška koji je umro od 
kuge. Naiđoše dvije svinje i po svojoj navici stadoše rova- 
ti po tim prnjama, zubima ih trgati i vući. Malo po tom 

počnu se grčiti, kao da su otrov progutale, i obije se sru- 
šiše na zemlju među one jadne dronike. 

Zbog takvih i mnogih drugih još gorih slučajeva na- 
stadoše svakakve predrasude, i strah obuze one koji su 
ostali živi, te ih gotovo sve navede na okrutnu odluku, na- 
ime, da izbjegavaju bolesnike i predmete koji im pripada- 
ju. Radeći tako, mišljahu da će sačuvati sebi zdravlje. Bilo 
je i takvih koji smatrahu da će se umjerenim životom i uz- 
držljivošću odrvati toj nevolji: združiv se nekoliko njih, 
življahu posve odvojeno od ostalog svijeta. Skupljahu sei 
zatvarahu u one kuće gdje nije bilo ni jednog bolesnika! 
Tu su vrlo umjereno uživali najbiranije jestvine i odlična 
vina i, kloneći se svakog razvrata, razonođivali se glazbom 
i onim zabavama koje im bijahu dostupne, no nijesu trpje- 
li da itko s njima govori ili da im izvana donosi vijesti o 
smrti ili o bolesnicima. Drugi bijahu suprotna mnijenja: 
tvrdili su da je najsigurniji lijek tome zlu mnogo piti, uži- 
vati, vrludati po gradu, pjevajući i šaleći se, te udovoljiti 
svakoj svojoj želji, rugati se i smijati svemu što se zbiva. 
Pa kako su govorili, tako su prema svojoj moći i rađili: 
danju i noću, sad u jednoj krčmi sada u drugoj, pili su bez 
reda i mjere i radili sve to još više po tuđim kućama, samo. 
ako bi u njima otkrili nešto što im je ugađalo ili im se mi- 
lilo. A to su lako mogli, jer su svi, kao da im se približila 
smrtna ura, sebe i sve svoje poslove zapuštali. Pa su tako 
mnoge kuće postale opće dobro, i svaki je stranac, kad bi: 
slučajno onuda prošao, ulazio i ponašao se kao gospodar. 
No i ovi su, uza sve svoje životinjske težnje, svagda, koli- 
ko su god mogli, izbjegavali bolesne. 

U tolikoj nevolji i bijedi našega grada bijaše srušen i 
uništen časni ugled zakona, kako božjih, tako i ljudskih, 
jer su njihovi sluge i zastupnici, kao i ostali svijet, pomrli 
ili se porazbolijevali, ili im je ostalo tako malo čeljadi, te 
nijesu više mogli vršiti službu, pa je stoga svakome bilo 
slobodno živjeti po svojoj volji. Mnogi se pak držahu sred- 
njeg puta između ona dva spomenuta; ne uzdržavajući se 
od jela kao prvi, i ne podavajući se piću i razuzdanostima 
kao drugi, uživali su u svemu do mile volje, no nijesu se 
zatvarali, već su išli ulicama, noseći u rukama, tko cvi- 
jeće, tko mirisne trave. ili razne mirodije, te ih prinosili 
često nosu, misleći da je najbolje krijepiti mozak takvim 

mirisima, jer je uzduh bio zasmrađen zadahom  le- 
šina i prožet vonjem bolesti i ljekarija. Nekoji su bili 
okrutniji, govoreći (što je možda bilo sigurnije), da od ku- 
žne bolesti nema ni boljeg ni tako dobrog lijeka od bijega 
pred njom. Taj je razlog naveo mnoge žene i muškarce da 
napuste svoj grad, svoje kuće, rođake i sve što su imali, ne 
brinući se ni za što osim za sebe. Bježali su na tuđa ili 
svoja imanja na selu, kao da gnjev božji, hoteći kazniti 

ljudske opačine tim pomorom, ne seže tamo gdje su oni, 
već se obara samo na one koji su se zatekli među zidinama 
svoga grada. Možda su mislili, da u gradu? nitko živ ostati 
neće, i da je ovome kucnula zadnja ura. 


I kao što nijesu pomrli svi oni što su tako različito mi- 
slili, tako i nijesu svi ostali živi; dapače su se mnogi, i jed- 
noga i drugoga mnijenja, svuda porazbolijevali i umirali 
gotovo po svema zapušteni, kao što su i oni sami, dok bi- 
jahu zdravi, dali primjer onima koje bolest nije spopala. 
A da ine spominjemo to da se građanin građanina klonio, 
gotovo nijedan susjed se za susjeda brinuo nije, da se ro- 
“đaci rijetko ili zamalo nikada ne pohađahu, ili su se vidje- 
li katkad, a i to samo izdaleka; takav je strah ispunio srca 
ljudi i žena zbog te nevolje da je brat brata zapuštao, stric 
sinovca, sestra brata, a često puta i žena svoga muža, čak 
(što je još gore i gotovo nevjerojatno) očevi i majke izbje- 
gavahu da svoju djecu pohađaju i njeguju kao da i nijesu 

. njihova. Pa zato i nije preostajala oboljelima, muškima i 
ženskima, a bijaše ih bez broja, nikakva druga pomoć, već 
milosrđe prijatelja (a tih je bilo malo) ili pohlepa služin- 
čadi, koju su privukle velike neprimjerene plaće, no, uza 
sve to, ni slugu ne bijaše mnogo, a koliko ih i bijaše, mu- 
ških i ženskih, bijahu glupi i nenavikli tima poslovima, pa 
ne bijahu gotovo ni za što sposobni, već da dodaju bolesni- 
ku ono što bi zatražio, ili da se pobrinu za ukop. Vršeći 
takvu službu, propadali bi često sami zajedno sa zaradom. 
Pa kako su bolesnike napuštali susjedi, rođaci i prijatelji, 
-a slugu bijaše malo, nastao je običaj, za koji se prije goto- 

-vo nikad čulo nije, da ni jedna žena, ma kako ljupka, lije- 
pa ili otmjena bila, oboljev, nije prezala od toga da je dvo- 
zi muškarac, mlad kao i star, i da mu bez i trunka srama 
oikrije svaki dio svoga tijela, ako bi bolest to iziskivala, 


* Firenci. 


UVOD 17 


baš kao da je dvori žena. Možda je ta navika bila uzrokom 
da su kasnije one koje su ozdravile bile manje  čestite. 
Osim toga, smrt je pokosila mnoge koji bi možda ostali 
živi da im je tko pomogao, pa je tako, bilo zbog nedostat- 
ka prikladne njege, koju bolesnici nijesu imali, bilo zbog 
žestine same bolesti, broj onih koji su danju i noću umira- 
li bio u gradu tolik, te strašno bijaše i samo čuti, a nek- 
moli vidjeti. Stoga su gotovo po nuždi nastali među onima 
koji su ostali živi običaji posve suprotni onima što su prije 
vladali među građanima. 

Nekada bijaše običaj (a postoji još i danas) da se žene, 
rodbina i susdeje skupe u pokojnikovoj kući i da ondje za- 
jedno s njegovim najbližima nariču. Pred pokojnikovom 
kućom, pak, skupljahu se, zajedno s rodbinom, susjedi i 
mnogi građani, a prema staležu pokojnikovu došlo bi i sve- 
ćenstvo, pa su ga onda njemu ravni nosili na ramenima u 
pogrebnoj svečanosti s voštanicama i pjevanjem u onu cr- 
kvu koju bi on prije smrti odabrao. Kad je žestina kuge 
počela uzimati maha, svi su ti običaji posve ili bar djelo- 

"mice napušteni, a nastali su umjesto njih novi. Ne samo da 
su ljudi umirali bez svih onih žena oko sebe već su mnogi 
uopće bez svjedoka preminuli, a posve malo je bilo onih 
koje su ispratili s ovog svijeta gorke suze i milosrdni plač 
bližnjih. Štaviše, mjesto toga odzvanjahu često smijeh ša- 
le i zabave, a taj su običaj, zaboraviv na žensku samilost, 
prihvatile najprije žene da bi sačuvale svoje zdravlje. 1 
malo je bilo onih kojih bi mrtvo tijelo ispratilo do crkve 
više od deset ili dvadeset susjeda. Nosila nijesu nosili časni 
i ugledni građani, već nekakvi mrtvonoše, ljudi iz prostog 
puka, koji se sami nazivahu grobarima i bijahu za taj po- 
sao plaćeni. Često mrtvaca nijesu odnosili u crkvu koju je 
pokojnik prije smrti odredio, već u najbližu. Išli su žurno, 
a pred njima četiri do šest svećenika s malo svijeća, a 
gdjekada i bez njih. Ovi su uz pomoć spomenutih grobara, 
ne umarajući se dugim ili svečanim obredima, pokapali 
mrtvaca u prvi prazan grob do kojega bi stigli. Prilike u 
prostom puku i u većini onih iz srednjih slojeva bijahu još 
gore, jer je ove nada i bijeda većinom zadržavala u njiho- 
vim domovima, pa su tako, ostajući skupa, na tisuće svaki 
dan obolijevali. A kako nijesu imali ni njege ni pomoći, 
gotovo su svi odreda poumirali. I na ulicama mnogi su da- 
nju i noću izdisali, mnogi su, pak, skončali u svojim do- 
2 Boccaccio: Dekameron : 

movima, i susjedi su tek po vonju tijela u raspadanju sa- 
znavali za njihovu smrt, pa je tih i onih što su posvuda 
umirali sve bilo puno. 


Ponukani više strahom da im ne naudi trulež lešina 
nego samilošću prema preminulima, susjedi su većinom po- 
stupali na isti način: sami bi ili uz pomoć nosača, kad su 
ih mogli naći, izvlačili trupla preminulih iz domova i po- 
lagali pred kućna vrata. Tko je, osobito jutrom, prolazio 
gradom, mogao je vidjeti bezbroj takvih mrtvaca gdje leže 
pred kućama. Tada bi donijeli nosila, a kad tih nije bilo, 
stavljali bi trupla na kakvu dasku. Nije samo na jednim 
nosilima ležalo zajedno po dvoje ili po troje, i nije se samo 
jedanput desilo, već nebrojeno puta, da su na istim nosili- 
ma ležali muž i žena, dvoje ili troje braće, otac i sin ili to- 
me slično. I bezbroj se puta desilo da su dva svećenika s 
križem sprovodili nekoga, pa bi za njima pristali drugi 
grobari s nosilima. Svećenici bi tada morali pokopati šest 
ili osam mrtvaca, pa i više, mjesto jednog kako su očeki- 
vali. Nitko nije takvim mrtvacima odavao počasti ni su- 
zom, ni svijećom, ni pratnjom; dotle bješe došlo da su se 
ljudi manje brinuli za samrtnike no što bi se danas brinu- 
li za koze. I tada se pokazalo veoma jasno da ono što na- 
ravni tok stvari svojim sitnim i rijetkim nedaćama nije 
mogao naučiti mudrace, naime, da strpljivo podnose zlo, 
to je veličina zla sada naučila i neuke ljude da se priuče i 
mirno podnose. Kako za toliko mnoštvo mrtvaca, koje su 
svakoga dana i gotovo svakoga sata donosili u sve crkve, 
više nije bilo dovoljno posvećenog zemljišta za tolike gro- 
bove, a osobito, ako su po starom običaju htjeli svakoga 
položiti u posebnu raku, a grobovi bijahu prepuni, na gro- 
bište uz crkve kopali su goleme jame i u njima pokapali 
na stotine mrtvih tijela. Slagali su ih gusto, kao što se sla- 
že tovar na brodu, svaki red posipali tankim slojem zemlje, 
dok ne bi ispunili jamu do vrha. 


No, da ne duljim, opisujući svaku pojedinost prohuja- 
lih nedaća koje se zbivahu u gradu, velim da ni okolica ni- 
je ostala ni najmanje pošteđena, dok su ta zla vremena 
ondje vladala. U njoj (ne spominjem dvorce, koji su u ma- 
lome nalik na grad), po razasutim zaseocima i poljima, u- 
mirahu bijedni i siromašni težaci i njihove obitelji bez ika- 
kve ljekarske njege ili pomoći slugu, po putovima, poljima 

i kućama, i danju i noću, ne kao ljudi već gotovo kao živo- 
tinje. Zbog toga su se i oni iskvarili kao i građani, i uopće 
se nijesu brinuli za svoje poslove. I gotovo kao da su oče- 
kivali sudnji dan, nijesu se trudili oko stoke i ljetine, već 
su na silu nastojali potrošiti sve što su imali. Pa tako volo- 
vi, magarci, ovce, koze, svinje i perad, čak i psi tako vjer- 
ni ljudima, istjerani iz kuća, lutahu slobodno poljima gdje 
je žito još stajalo ne samo neskupljeno već i nepožeto. 
Mnoge su se od tih životinja, kao da imaju razbor, pošto 
su se dobro napasle za dana, vraćale noću site svojim sta- 
jama, sve bez pastira. Što se može dodati (ostavit ćemo 
“okolicu i vratiti se na grad), doli to da takva i tolika bija- 
še okrutnost neba, možda donekle i ljudi, te je od ožujka 
do narednog srpnja među zidinama grada Firence izginu- 
lo, koje od kuge, koje zato što su mnogi bolesnici slabo 
njegovani ili uopće zapušteni od prestrašenih zdravih, mi- 
sli se, zasigurno preko sto tisuća duša, a da se možda pri- 
je tog pomora uopće i nije znalo da ih je toliko u gradu. 
Oh, koliko li je velikih palača, koliko krasnih kuća, koliko 
plemićkih domova, nekoć prepunih družine, gospode i go- 
spa, opustjelo do posljednjeg sluge. Kolike li su znamenite 
obitelji, kolika prostrana imanja i čuvena blaga ostala bez 
zakonitog nasljednika? Koliko li je vrlih muževa, koliko 
krasnih žena i ljupkih mladića, koje bi čak i Galen*, Hipo- 
krat“ i Eskulap* smatrali za posvema zdrave, u podne još 
objedovalo sa svojim roditeljima, drugovima i prijateljima, 
a iste večeri večeralo na drugom svijetu sa svojim pređima. 


Meni je samome teško zadržavati se na tim jadima, 
zato ću ostaviti one koje u ovoj prilici ne moram spomi- 
njati, i velim da se onda, kad naš grad bijaše u takvu sta- 
nju i gotovo bez stanovnika, zbilo da je u časnoj crkvi San- 
ta Maria Novella jednog utorka, kako sam kasnije saznao 
od osobe dostojne vjere, kad u crkvi zamalo nikoga bilo 
nije, prisustvovalo svetoj službi sedam mladih gospa u ža- 
lobnu odijelu, kako je dolikovalo tim vremenima. Sve su 
među sobom bile u prijateljskim, ili susjedskim ili rodbin- 


* Galen (129—199), rimski liječnik, rodom iz Pergama (Mala Azija); 
sve do 16. st. smatran kao najveći autoritet u medicinskoj nauci. 


* Hipokrat (460—377), grčki liječnik iz Kosa (Mala Azija), osnivač 
naučne medicine. Napisao brojna medicinska djela. 


* Eskulap, sin Apolona i Koronide, grčki bog liječništva. 


20 .'RVI DAN 


skim vezama; ni jedna od njih nije bila prevalila dvadeset 
i osmu godinu niti bila mlađa od osamnaest. Sve su bile 
umne, plemenita roda, lijepe i lijepa vladanja, ljubezne, 
čestite i ljupke. Rekao bih vam njihova prava imena da 
me opravdan razlog ne priječi u tome. A razlog je ovaj: 
neću, da se za ono što su kazivale ili slušale, kao što ćemo 
čuti, bilo koja od njih kasnije srami. Danas su, naime, obi- 
čaji u pogledu zabava nekako skučeniji nego onda kada 
su, zbog već prije spomenutih prilika, bili mnogo slobodni- 
ji ne samo za njihovu dob već i za mnogo zrelije. Pa i neću 
da dam povoda zavidnima, koji su vazda spremni okrznu- 
ti se o svakoga tko čestito živi, da nedoličnim riječima na- 
ude časti onih vrlih žena. No da bi se bez zbrke moglo ra- 
zumjeti ono što je svaka od njih rekla, dat ćemo svakoj 
prikladno ime, koje će potpuno ili djelomice odgovarati 
njihovoj naravi. Prvu i najstariju među njima nazvat će- 
mo Pampinea, drugu Fiammetta, Filomena 
treću, četvrtu Emilia; Lauretta zvat će se peta, še- 
sta Neifile, a posljednja, ne bez razloga, Elisa". Nije 
ih nikakva posebna namjera skupila u jedan kut crkve, 
već slučaj. Sjelesu gotovoukrugui uzdišući ostavile kru- 
nice i očenaše, te počele među sobom raspravljati o onim 
tužnim vremenima. Poslije kraćeg muka Pampinea  pro- 
zbori ovako: 

-— Gospe moje drage, često ste isto kao i ja mogle čuti 
da nikoga ne vrijeđa onaj tko se pošteno služi svojim pra- 
vom. Prirodno je da svatko, tko se rodio, svoj život koliko 
može štiti, čuva i brani. To se pravo priznaje svakom čo- 
vjeku, te se često puta zbilo da je čovjek nekažnjeno ubio 
čovjeka da bi svoj život obranio. Pa ako to dopuštaju za- 
koni, koji se brinu za dobro svakog smrtnika, koliko li više 
imamo prava mi, a i svaki drugi pošten čovjek, da zaštiti- 
mo svoj život onako, kako znamo i umijemo, ne udeći ni- 
kome. Svaki put, kada razmišljam o našem današnjem vla- 
danju, a i nekadašnjem, o mnogim našim umovanjima i 
razgovorima, uviđam, a i vi to isto možete uvidjeti, da sva- 
ka za svoj život strepi: ne čudim se nimalo tome, no jako 
se čudim (jer znam da svaka od vas kao žena osjeća) da ne 
tražimo nikakva načina da se obranimo od onoga čega se 
sve s pravom strašimo. Živimo ovdje, po mom sudu, baš 


* Značenje imena vidi na kraju knjige. 

kao da hoćemo i moramo biti svjedoci koliko je mrtvaca 
položeno u grob, ili da pazimo da li ovdašnji fratri, kojih 
se broj zamalo na ništicu sveo, u određene ure svetu slu- 
žbu vrše i da pokažemo svakome, tko se pojavi, svojom 
odjećom, kakve i kolike su nas nedaće snašle. A kada odav- 
de iziđemo, ili vidimo kako gradom pronose mrtvaca i bo- 
lesnika, ili vidimo one koje je zakon zbog krivica njihovih 
prognao, kako se, ismjehujući zakone, bahato šeću gradom, 
jer znaju da su zastupnici zakona mrtvi ili bolesni; a talog 
našega grada, ljudi koji se nazivaju grobarima, žedni naše 
krvi, i nama na jad, jašu i šepire se posvuda, te se nepri- 
stojnim pjesmicama rugaju našim nevoljama. Ništa drugo 
ne čujemo osim: »Oni su umrli, a ovi su na umoru«; i kada 
bi još tko mogao plakati, odasvud bi odjekivao gorak plač. 
A vratimo li se svojim kućama (ne znam da li se vama to 
događa kao meni), strah me obuzme svu kada od _ cijele. 
družine ne nađem nikoga, osim svoje sluškinje; kosa mi se 
na glavi nakostriješi, te mi se čini, kuda se god po kući 
krenem, da me straše sjene pokojnika. Lica im nijesu ona 
na koja bijah navikla, dok su bili živi, već nekako strašna, 
te i ne znam otkud im takva. Zbog toga se osjećam kao 
bolesna i ovdje, i na ulici, i u kući, to većma, što mi se či- 
ni da nitko nije ostao ovdje izuzev nas, ako je samo imao 
iole mogućnosti i mjesta gdje da se skloni. A ako još i ima 
takvih, čula sam i slušala puno puta, da ne razlikuju ono 
što je pošteno i što nije, te samo ako im se prohtije, čine 
ono što im se najviše mili. I nijesu samo svjetovnjaci po- 
stali razuzdani i razvratni već i redovnici po samostanima. 
misleći da im to priliči kao i drugima, pa su pogazili zako- 
ne poslušnosti i odali se tjelesnim užicima i bludu, vjeru- 
jući da će tako naći spas. Ako je tako (a da jest, jasno vi- 
dimo), što rađimo ovdje? Što čekamo? Čemu se nadamo? 
Zašto smo ljenije i sporije od svih ostalih građana kada se 
radi o našem spasu? Smatramo li se manje vrijedne od o- 
stalih? Mislimo li možda da nam je život jačim lancima 
vezan uz tijelo negoli je to kod drugih, i da se ne moramo 
brinuti ni za što, što bi mu moglo nauditi? U zabludi smo, 
i same sebe varamo. Kako smo lude, ako tako mislimo! Ko- 
liko se god puta spomenemo koliki su i kakvi su bili mla- 
dići i djevojke, koje je skonćala ova nesmiljena kuga, naći 
ćemo u tome dokaz. Pa da zbog lakoumnosti ili nemara ne 

upadnemo u nešto čemu slučajno ili, ako hoćemo, ma na 
koji način izbjeći možemo (ne znam da li ćete a tome vi 
jednako tako suditi kao i ja), mislim da bi za nas najbolje 
bilo da zajedno, kako su mnogi uradili prije nas, a i rade, 
napustimo ovaj grad, pa da, bježeći, kako od smrti, tako i 
od nečasnih tuđih primjera, odemo na naša imanja (a sva- 
ka od nas ima takvih imanja mnogo) i da ondje u poštenju 
proživimo. Tamo ćemo u razonodi, zabavi i veselju, kako 
budemo najbolje umjele i mogle, provoditi dane, ne prela- 
zeći ni u čemu granice razboritosti. Tamo ptičice pjevaju, 
zelene se brežuljci i doline, a žitna polja talasaju se poput 
mora, tamo raste na tisuće raznovrsnog drveća, a široko 
nebo, ako se i natmuri, ne krati nam ipak svoje vječne lje- 
pote, koje mnogo radije gledamo nego puste zidine našega 
grada. Uz to je uzduh mnogo svježiji, i ima mnogo više 
&vega onoga što nam je za živol potrebito u ovim vremeni- 
ma, a jada ima manje. Pa premda i tamo smrt kosi težake 
jednako kao ovdje građane, ipak je to manje strašno, jer 
su kuće i stanovnici rjeđi nego u gradu. A s druge strane, 
ovdje, ako se ne varam, ne ostavljamo nikoga, čak bismo 
mogle po istini reći da smo mi ostavljene, jer su nas svi 
naši dragi, bilo da su umrli, bilo pobjegli od smrti, ostavi- 
li same u tolikoj nevolji, kao da i nijesmo njihove. Nitko 
nam, dakle, ne može ništa prigovoriti, ako se ravnamo po 
ovom savjetu; ne uradimo li tako, mogli bi nas snaći bol, 
jad, a možda i smrt. Stoga sudim da bi dobro bilo, ako vam 
je pravo, da povedemo sa sobom svoje sluškinje i da uzme- 
mo što nam je potrebito, pa danas ovdje, sutra ondje, pro- 
boravimo u veselju i zabavi, kakvu nam ovo vrijeme pru- 
Žiti može. Ostat ćemo tamo i živjeti tako dugo dok ne vi- 
dimo (ako nas prije smrt ne snađe), kakav je konac nebo 
odredilo ovoj nevolji. Upozoravam vas još da nam nije za- 
zornije u poštenju otići negoli kao mnoge druge u nepošte- 
nju ovdje ostati. 

Sve ostale, saslušav Pampineju, ne samo što pohvališe 
njen savjet već, u želji da ga prihvate, počeše odmah među 
sobom podrobno raspravljati o pojedinostima, gotovo kao 
da će, tek što se odande dignu, odmah krenuti na put. No, 
Filomena, koja bijaše vrlo razborita, primijeti: 

— Gospe moje, koliko god je Pampinea izvrsno raz- 
jasnila ono što sudi da nam je raditi, ne valja nam ipak ta- 

ko hitati, kao što se čini da vam je želja. Sjetite se da smo 
sve same žene, a nijedna nije tako mlada da ne bi znala 
kakve su pameti žene i kako se znaju ravnati bez muške 
glave. Mi smo prevrtljive, svojeglave, sumnjičave, malodu- 
šne i plašljive; zato jako sumnjam, ne uzmemo li nekoga 
da nas vodi, neće li se naša družba raspasti prebrzo i ma- 
nje časno nego bi to bilo potrebito, pa bi stoga bilo dobro 
razmisliti, prije negoli se u to upustimo. 


Na to će Elisa: 


— Zaista su muškarci glava ženama, i bez njihova vod- 
stva rijetko kada uspije, kako valja, ma koje naše djelo. No, 
kako da nađemo muškarce? Svaka od nas zna da je većina 
njenih rođaka pomrla, a oni koji su ostali živi razbježaše 
se s raznim društvima, tko ovamo, tko tamo, a da mi i ne 
znamo gdje su, da izbjegnu onome čemu i mi nastojimo iz- 
bjeći. Tuđe moliti ne bi se priličilo, jer, gledamo li naše do- 
bro, valja nam naći načina da _sve tako uredimo da tamo 
kamo idemo za odmor i zabavu ne nastanu neprilike i bruka. 


Dok su one tako raspravljale, eto ti u crkvu trojice mla- 
dića, od kojih najmlađi nije imao manje od dvadeset i pet 
godina, a ni huda vremena ni gubitak prijatelja i rođaka 
nijesu im mogli ljubavi ohladiti, a nekmoli ugasiti. Jedan se 
od njih zvao Pamfilo, Filostratodrugi,a treći Di- 
on eo. Sva su trojica bila pristala i lijepa ponašanja, Baš 
bijahu pošli potražiti svoje dragane, da nađu utjehe u toj 
nevolji, a sve su tri slučajno bile među onih sedam spome- 
nutih, dok druge bijahu u rodbinskim vezama s mladićima. 
Gospe su spazile mladiće prije negoli ovi njih, te Pampi- 
nea, smiješeći se, prozbori: 

— Evo, sreća nam je već u početku sklona. Poslala nam 
je umne i valjane mladiće, koji će nas rado voditi i služiti 
nam, ako se ne budemo ustezale uzeti ih u službu. 

Tad Neifile, sva rumena od srama, jer u nju bijaše 
jedan od onih mladića zaljubljen, upane: 

— Zaboga, Pampinea, pazi što govoriš! Vrlo dobro 
znam da se o svakome od njih samo najbolje kazati može, i 
da bi bili sposobni za mnogo veće zadatke negoli je ovaj. 
Vjerujem, također, da bi oni bili dobro i časno društvo, ne 
samo za nas već i za mnogo ljepše i plemenitije gospe ne- 

go što smo mi. A svi znaju, da su zaljubljeni u neku od 
nas, pa se bojim, da bez naše i njihove krivice ne bude 
sramote i prijekora, povedemo li ih sa sobom. 


Odvrati joj Filomena: 


— Ništa zato; tko pošteno živi, i savjest mu je čista, 
ne treba da se obzire na puste razgovore. Bog i istina bo- 
rit će se za njega. Kad bi oni samo htjeli ići s nama! Zaista 
bismo mogle reći, kao što kaza Pampinea, da je našem pu- 
tu sreća sklona. 

Kad su je druge čule gdje tako govori ne samo što za- 
Šutješe već se složiše u tom da valja pozvati mladiće i kaza- 
ti im što su naumile, te umoliti ih da im se na tom putu pri- 
druže. Tada Pampinea, koja je s jednim od njih bila u ro- 
du, bez ikakva objašnjenja ustade, približi se mladićima, 
koji su mirno stajali i promatrali ih, pozdravi ih radosna 
lica, saopći im njihovu odluku i u ime svih zamoli ih da im 
se čista i bratska srca pridruže. Mladići isprva pomisle da 
one s njima šale zbijaju, no kad vidješe da ozbilino misle, 
odgovore veselo da su spremni, te ni časa ne časeći odrede 
sve što bješe potrebito uraditi prije puta. Narednog jutra, to 
jest u srijedu, pošto su sav prtljag unaprijed poslali tamo 
kamo su nakanili otići, u osvit dana gospe s nekoliko svo- 
jih sluškinja i tri mladića sa svojim slugama iziđoše iz 
grada i dadu se na put. No ne udaljiše se ni dobre dvije mi- 
lje, kadli stigoše na mjesto koje su unaprijed odredili, 


Spomenuto mjesto ležaše na brežuljku, udaljeno ođ 
cesta, okruženo raznolikim, bujno olistalim grmljem i dr- 
većem, da je bila milina pogledati. Navrh brežulika bijaše 
dvorac s lijepim i prostranim dvorištem, lođama, dvorana- 
ma i odajama, sve jedna ljepša od druge i sve urešene kra- 
snim i vedrim slikama. Okolo dvorca prostirahu se tratine 
i divni vrtovi sa studencima hlađane vode, a bilo je i po- 
druma punih izvrsnih vina (to bi bilo prikladnije za žedne 
ispičuture nego za trijezne i čestite gospe). Na svoje ne ma- 
lo veselje družba nađe sve pometeno i uređeno, u sobama 
postelje pripremljene, i sve okićeno cvijećem koje se u o- 
no godišnje doba moglo naći, a podovi zastrti rogožinom. 

Tek što dođoše,posjedaše, i Dioneo, najpristaliji i ve- 
oma duhovit mladić, prozbori: 

— Moje gospe, ovamo nas je doveo više vaš razbor- 
nego naša domišljatost. Ne znam što ste namislile uraditi 
sa svojim brigama, ja sam svoje ostavio s onu stranu grad- 
skih vrata, u času kada sam kroz njih s vama izišao. Rad 
toga se odlučite zajedno sa mnom smijati se, šaliti i pjeva-. 
ti (toliko, velim, koliko se dolikuje našem dostojanstvu) ili 
me otpustite da se vratim svojim brigama i ostanem u 9- 
nom nevoljnom gradu. 

Pampinea mu odgovori veselo, baš kao da je sve svoje. 
brige odbacila: 

— Izvrsno zboriš, Dionco, valja da živimo veselo i da se 
zabavljamo, jer nas nije drugi razlog otjerao od tuge _i 
žalosti. No, jer bez prave mjere ništa dugo ne može traja- 
ti, ja, koja bijah začetnik razgovora iz kojeg je nastala ova 
naša družba, mislim da je potrebito, kako bi se uzdržalo 
naše veselo raspoloženje, složiti se da nam netko između 
nas bude glava pa da ga poštujemo i slušamo kao starijega, 
a njemu da jedina briga bude kako ćemo u veselju i rado- 
sti živjeti. A da svatko iskusi teret briga, ujedno i slast 
starješinstva, te prema tome, iskusiv i jedno i drugo, ne bu- 
de zavidan, velim, da se breme i čast svakome dodijeli na je-. 
dan' dan. Tko će biti prvi, neka naš zajednički izbor odluči, 
a slijedit će ga onaj ili ona, kada zazvoni ura noći', koji će 
ili koja biti po volji onome ili onoj što je taj dan vladao ili 
vladala: a taj ili ta neka po svom sudu odredi vrijeme vla- 
danja, mjesto i način, kako ćemo provoditi vrijeme. 


Te riječi svima bijahu po volji, i jednoglasno nju prvu 
za prvi dan izabraše. Tada Filomena pohita lovorovu sta- 
blu, jer mnogo puta bijaše čula da je lovor plemenito drvo. 
i kolike je časti dostojan onaj koji je njime ovjenčan pa, 
otrgnuvši nekoliko grančica, splete od njih lijep vijenac i 
ovjenča joj njime glavu. Otada, dok je god družba na oku- 
pu bila, to bijaše za svakoga od njih znak kraljevskog go- 
spodstva i vlasti. 


" U sredniem vijeku dan se kao i kod Rimljana dijelio od osvita 
do sunčeva zapada na 12 sati, razlikujući 4 perioda, svaki po 3 sata: 
treća, šesta, deveta ura i večernja. Treća ura, prema 
tome, znači 3 sata od izlaza sunca (otprilike 9 sati) itd. Zvonjava zvona 
označuje početak svakog perioda. Dužina perioda mijenja se prema, 
godišnjem dobu. 

Pampinea, postavši kraljicom, pozove preda se sluge one 
trojice mladića i njihove sluškinje, kojih je bilo četiri te 
svima zapovjedi da umuknu. Kada svi umukoše, poče ovako: 
— Da bih ja prva dala svima vama primjer po kojemu 
«će, napredujući od dobroga boljemu, naša družba poživjeti 
i trajati dotle dok nam bude drago, imenujem prvo svega 
Parmena, Dioneova slugu, svojim starostom, njemu po- 
vjeravam brigu i skrb za cijelu našu družbu i za sve ono 
:što spada u dvorbu u blagovaonici; Siris«co, Pamfilov slu- 
ga, nek nam bude rizničar i neka sluša Parmenove naloge. 
Tindaro, u službi Filostrata i ostale dvojice, neka dvori 
u njihovim sobama, kad ostale sluge, zapriječene svojim 
službama, to ne budu mogle. Moja sluškinja Misiai Filo- 
menina Licisca bit će u kuhinji i marno prigotavljati 
ona jela koja im naredi Parmeno. Laurettina Chimera 
i Fiammettina Stratilia brinut će se za sobe gospa i 
za čistoću i red u kući gdje budemo boravili. Svima pak, 
kojima je stalo do naše milosti, zapovijedamo da izvana ne 
«donose drugih vijesti izuzev veselih, kamo god pošli, oda- 
kle se god vratili, čuli ili vidjeli što mu drago. 
Kada je tako ukratko izdala te zapovijedi, koje su svi 
pohvalili, ona veselo ustade i reče: 


— Evo vam vrtova, evo tratina i drugih ugodnih mje- 

sta, gdje se svatko može po volji zabavljati, a kada izbije 
+treća ura5, svi ćemo se sakupiti ovdje da blagujemo za hlađa. 
Pošto je tako nova kraljica otpustila veselu družbu, 
upute se mladići s lijepim gospama u ugodnu razgovoru, 
lakim korakom, po vrtu, pletući krasne vijence od razno- 
vrsna zelenila i pjevajući ljuvene pjesme. Kada je proteklo 
vrijeme koje im je kraljica odredila, vrate se kući gdje se 
Parmeno već marljivo latio svoje službe. Ušav u neku pri- 
zemnu dvoranu, nađoše stolove prostrte prebijelim stol- 
njacima i na njima čaše blistave kao srebro, a posvuda Ta- 
zasuta žuta brnistra. Po želji kraljičinoj svi operu ruke i 
posjedaju prema Parmenovu rasporedu. Tada sluge na stol 
iznesu ukusno pripremljene jestvine i izvrsna vina. Po tom 
stanu šutke dvoriti. Kako sve bijaše lijepo i uredno, obra- 
«dovaše se mnogo i u šali i zabavi poobjedovaše. Kada su 
stolovi raspremljeni bili (sve su gospe i mladići umjeli 


* Isp. bilješku na str. 25. 

Plesati i kolo igrati, a mnogi od njih i vrlo dobro svirati i 
pjevati), kraljica naredi da donesu glazbala, te na njezinu 
zapovijed Dioneo uze leut, a Fiammetta violu, pa zasvira- 
še neku ljupku plesnu melodiju. Tada kraljica pošalje slu- 
žinčad da jede, a ona s ostalim gospama i s ona dva mladi- 
ća laganim korakom povede kolo, a kada ga završiše, počnu 
pjevati ljupke i vesele pjesmice. Tako su se zabavljali dok 
se kraljici nije činilo ds je vrijeme poći na počinak, te sve 
otpusti. Tri mladića odu u svoje sobe, odijeljene od odaja 
za gospe. Tamo nađu lijepo prostrte postelje i sve puno 
cvijeća kao u blagovaonici. I u odajama za gospe bijaše 
isto tako, pa se svi raziđoše i legoše na počinak. 


"Tek što odbi deveta ura, usta kraljica i pozva svoje 
drugarice da ustanu, a tako i mladiće, tvrdeći da nije zdra- 
vo predugo spavati po danu. Po tom odoše na neku od sun- 
ca zaklonjenu tratinu, gdje je trava bila gusta i zelena, a 
pirio blag vjetrić. Po želji kraljičinoj svi uokrug na travu 
posjedaše, a ona ovako poče: 

— Kako vidite, sunce je visoko odskočilo. a žega je 
velika. Izuzev crvčaka gore u maslinicima, ništa drugo ču- 
ti nije, pa bi svakako ludo bilo sada odavle otići. Lijepo je 
ovdje i svježe, a imamo šah i slične igre, pa svatko može 
izabrati što mu je najmilije. No, ako poslušate moj savjet, 
nećemo provesti ovaj vrući dio dana u igrama, pri čemu 
se duh jednih smućuje, a i drugih previše ne uživa, kao ni 
onih koji gledaju, već ćemo prebroditi ovaj vrući dio dana 
pričajući, te dok jedan pripovijeda, sva družba sluša i uži- 
va, Nećete još svi ni dovršiti svoje pripovijesti, a sunce će 
već klonuti zapadu, i vrućina popustiti, pa ćemo moći da 
odemo i zabavimo se, kamo vam se mili. Stoga, ako vam se 
sviđa to što velim (jer sam voljna da ugodim vašoj želji), 
učinimo tako; a ako vam se ne sviđa, neka se svatko do 
večeri zabavi kako zna. 


Gospe i mladići pohvale njen savjet. 

— Dakle — kraljica će -— hoću da za ovaj prvi dan 
svatko slobodno priča o čemu želi. 

Obrativ se po tom Pamfilu, koji je sjedio njoj zdesna, 
ljubezno ga umoli da započne. Na to Pamfilo, na njenu 
zapovijest, dok su ga svi slušali, ovako poče: 

Ser Ciappelletto lažnom ispovijesti prevari nekog pobožnog 
lratra i umre; pa dok je u životu bio veoma pokvaren, po 
smrti ga stanu štovati kao sveca i nazovu sveti Ciappelletto. 


— Dolikuje se, predrage gospe, da čovjek sve što radi 
počne sa slavnim i svetim imenom onoga koji je sve stvo- 
rio. Pa, jer ja moram prvi započeti naše kazivanje, nakan 
sam započeti jednom njegovom čudesnom zgodom, da se, 
čuvši je, naše ufanje u nj kao u nepromjenljivo biće učvr- 
sti, i da zauvijek slavimo i hvalimo njegovo ime. Poznato 
je da su sve vremenite stvari, kao promjenljive i smrtne, 
u sebi i izvan sebe, pune tuge, tjeskobe i briga, te podvrg- 
nute bezbrojnim pogibljima, što ih kez ikakve dvojbe ne 
bismo mogli mi, koji živimo među njima i koji smo njihov 
dio, ni snositi ni od njih se obraniti, kad nam posebna mi- 
lost božja ne bi dala snage i razboritosti. 

Milost božja, zacijelo, ne dolazi k nama ni po kakvoj 
našoj zasluzi, već po dobroti božjoj, ili je isprose za nas 
molitve onih koji bijahu smrtni, kao što smo i mi, i koji se 
za života pokoravahu njegovoj volji, pa sad žive s njim u 
vječnom blaženstvu, Njima mi, kao svojim zagovornicima, 
koji iz iskustva poznaju naše slaboće, prinosimo svoje pro- 
šnje za sve što nam se čini potrebito, jer možda nemamo 
odvažnosti da svoje molitve prinesemo pred lice najvišeg 
suca. Štaviše, još jače spoznajemo kako je pun milosrdne 
dobrote prema nama, po tome, što oštrina smrtnog oka ne 
može nikad prodrijeti u tajnu božjega duha, pa se, možda, 
kojiput dogodi, da zavarani vlastitim mišljenjem, uzimamo 
za zaštitnika pred previšnjim prijestoljem onoga koji je: 
proklet i u vječnu tamu prognan. Pa ipak on, kojemu ni- 
šta skriveno nije, osvrćući se više na čistoću srca negoli na 
neukost molitelja ili na prokletstvo onoga kome se utječe- 
mo, kao da je u krugu blaženih, usliši one koji mu se mo- 
le. To ćete jasno vidjeti u noveli koju sam naumio ispri- 
povjediti vam, otvoreno velim, pozivajući se ne na božji 
već na ljudski sud. ' 

Pripovijeda se, dakle, da je Musciatto Franzesi!, vrlo 
bogat i ugledan trgovac, postavši vitezom, morao doći u 
Toscanu s gosparom Karlom Bez Zemlje, bratom francu- 
skoga kralja, na poziv pape Bonifacija*. Znajući da su mu 
poslovi, kako to u trgovaca često biva, vrlo zapleteni i da ih 
ima i ovdje i ondje, te ne mogav ih lako i brzo srediti, od- 
luči da ih povjeri nekolicini ljudi. Za sve je našao podesna 
čovjeka, samo ostade u nedoumici kome da povjeri dugove 
Burgunđana, da ih od njih utjera. 


Dvoumio se stoga što je čuo da Burgunđani vole zame- 
tati kavge, da su vjerolomni i nepošteni, a nije se mogao 
sjetiti tako nevaljala čovjeka u koga bi se mogao pouzdati 
da će doskočiti njihovu nevaljalstvu. Razmišljajući dugo o 
tom, sjetise nekog gospara Ciapperella iz Prataš, koji je 
u Parizu često u njegov dom zalazio. Bijaše taj čovjek gi- 
zdavko, niska rasta, a Francuzi, ne znajući što znači Ciap- 
perello, mišljahu da znači cappello“, to jest vijenac u nji- 
hovu pučku govoru, pa, jer bijaše malen, nazvahu ga ne 
Ciappello već Ciappelletto. T kao Ciappelletta su ga sva- 
gdje poznavali, a za Ciapperella je malo tko i znao. 


Evo, kakva je kova bio taj Ciappelletto: bijaše notari 
jako se sramio kad bi se pokazalo da neka njegova isprava 
nije krivotvorena (a i nije ih baš malo sastavljao). Takvih 
bi bio napravio koliko god bi se od njega iskalo, i to takve 
radije i badava nego druge za dobru plaću. Najveći mu uži- 
tak bijaše krivo se zaklinjati, tražio to tko od njega ili ne 
tražio, pa kako su u to vrijeme u Francuskoj najveću vje- 
ru davali prisegama, a on se bez po muke krivo zaklinjao, 


' Musciatto Francesi, historijska .ličnost, obitelj mu se obogatila 
lihvarstvom. Spominje ga fiorentinski kroničar Dino Compagni (1275- 
1324) u svom djelu ,,Cronaca'. S Karlom Valois, nazvanim Bez Zemlje, 
bratom francuskog kralja Filipa IV Lijepog (1285—1314) došao, u Ita- 
liju na poziv pape Bonifacija VIII. 


? Bonifacije VIII, rimski papa od 1294—1303, znamenit po svojim 
borbama s Filipom IV Lijepim (up. prethodnu bilješku). Dante ga 
optužuje sa simonije (Božanska komedija, Pakao XIX.) Up. VI, 2, 
X,2 


* Ciapperello je Cepperello Diotaiuti iz Prata (C. Paoli: Docu- 
menti di ser Ciappelletto). 


“ Cappelio — talijaski: šešir; chapel — francuski: vijenac; ciappel- 
tetto — diminutiv od ciappello. 

to je na prevaran način toliko parnica dobio koliko su ga 
god puta pozvali da se zakune da će govoriti istinu. Nada- 
sve je volio unositi razdor među prijatelje, rođake i druge 
ljude, te se jako trudio da podžiže svađe i izaziva zlu krv i. 
sablazni među njima, pa je to uživao, što je veće zlo iz to- 
ga nastajalo. Kad bi ga pozvali da sudjeluje u ubistvu ili 
bilo kakvu zločinu, nikad se nije sustezao i drage je volje 
išao, te je često vastitim rukama ubijao ili ranjavao koga. 
Za sitnicu je psovao i kleo boga i svece na sva usta, jer je 
više nego itko drugi bio gnjevljiv. U crkvu nikad zalazio 
nije, a svetim sakramentima rugao se pogrdnim riječima. 
Naprotiv, revno je i rado pohađao krčme i druga zloglasna 
mjesta. Žene su mu se milile kao psima batine, a u nepri- 
rodnu grijehu uživao je više od bilo kojega takva bijedni- 
ka. Otimao bi i krao s takvom savješću s kojom bi svet čo- 
vjek darivao. Takav žderonja i ispičutura bijaše, da mu je 
mnogo puta od toga pozlilo; uz to bijaše na glasu kockar 
i varalica u igri. Što da duljim i trošim tolike riječi? Bija- 
še to najgori čovjek što ga je ikad svijet vidio. Moć i ugleđ 
gospara Musciatta, dugo su zaštićivali te opačine zato su 
ga često štedjeli i pojedinci, kojima je nanosio krivicu, i 
suci kojima se isto tako zamjerio. 

Sjetiv se, dakle, gospar Musciatto ovoga ser? Ciappel- 
letta, a poznavajući izvrsno njegov život, pomisli da je to 
takav čovjek, kakva iziskuje pokvarenost — Burgunđana, 
Zato ga pozva k sebi i ovako poče: 

— Ser Ciappelletto, znano ti je da namjeravam zauvi- 
jek odavde otići, a kako među ostalima imam posla i s 
Burgunđanima, teškim varalicama, ne znam da li bih mo- 
gao naći čovjeka prikladnijega od tebe, da od njih utjera 
moj novac. Stoga, ako se hoćeš toga posla latiti, kada sad 
i onako nemaš drugoga, voljan sam preporučiti te dvoru 
i dati ti onaj dio što te pripada od novca koji utjeraš. 

Ser Ciappelletto bijaše baš besposlen i u slabim imuć- 
stvenim prilikama, a sad, eto, odlazi onaj koji mu dugo bi- 
jaše oslonac i zaštita; ne skanjujući se dugo, gotovo natje- 
ran nuždom, odluči i reče da drage volje pristaje. Pošto su 
se sporazumjeli, dobije on punomoć i kraljevu pismenu 
preporuku te, kad je gospodar Musciatto ofputovao, ode u 
Burgundiju gdje“ga nitko znao nije. Ondje, protivno svo- 


* Ser, skraćenica od messer — gospar. 

jim navikama, poče nekako umiljato i blago ubirati novac 
i vršiti poslove za koje je bio poslan, kao da je namjerio. 
srdžbu ostaviti za kasnije. Poslujući tako, nastani se u ku- 
ći dvojice braće Fiorentinaca, lihvara, koji su ser Ciappel-. 
letta za ljubav gospara Musciatta, lijepo i s poštovanjem 
primili, i ondje iznenada obnemože. Braća odmah pozvaše: 
ljekare, pribaviše mu sluge da ga služe, i učiniše sve što 
je bilo potrebito da mu se zdravlje vrati. No svaka pomoć 
bješe utaman, jer je dobričina bio već star i razuzdano živio, 
pa mu, kako izjaviše ljekari, bijaše svakim danom sve go- 
re, kao čovjeku koji je na smrt bolestan. Zbog toga su se 
braća jako žalostila i jednoga dana počnu posve blizu sobe 
u kojoj je ser Ciappelletto bolan ležao među sobom ovako, 
govoriti: 

— Što nam jeraditi s ovim čovjekom? — upita prvi. 
— Doveo nas je u gadnu nepriliku. Sad, da ga ovako bole- 
sna otpravimo iz naše kuće, ne bi bilo razborito. Ljudi bi 
nas kudili, videći da smo ga sprva primili, a onda tako bri- 
žno dvorili i liječili. Sada ga tako nemoćna i na smrt bole- 
sna odjednom gonimo iz kuće, a da nam ništa na žao nije 
učinio. S druge pak strane, on bijaše tako opak čovjek, da 
se ne će htjeti ispovjediti ni primiti svete sakramente. Ako, 
umre bez ispovijesti, nijedna crkva ne će htjeti da primi 
njegovo tijelo već će ga kao psa baciti u jarak. A sve da se 
i ispovjedi, toliki su mu grijesi i tako strašni, da će se do- 
goditi isto, jer mu ni jedan pop ni fratar ne će dati odrje- 
šenje, pa će ga, ako ne dobije odrješenje, baciti u jamu. 
Dogodi li se to, sav će se ovdašnji puk, što zbog našeg za- 
nata, koji smatra za nepošten, pa nas stoga vazda psuje, 
što zato da nas opljačka, uzbuniti i vikati: »Nećemo više 
trpjeti ove lombardske pse*, koji ni u crkvu nemaju pristu- 
pa7,« pa će potrčati našim kućama, navalit će na nas i neće 
nas samo opljačkati već će nam možda i život oduzeti. Pa 
tako, kako god bilo, umre li ovaj, slabo nam se piše. 

Ser Ciappelletto, koji, kako rekosmo, ležaše blizu 
mjesta gdje ovi razgovarahu, a sluha je bio tanka, kao što 
često u bolesnika biva, ču sve što ovi o njemu kazivahu, 
pa ih pozva i reče im: 

* Lombardske, pridjev od Lombarđanin; tako su u Francuskoj 
nazivali sve Talijane. 

" U ono vrijeme lihvari nisu imali pristupa u crkvu. 

— Niti hoću da se zbog mene ičega strašite, niti da rad 
mene stradate. Čuo sam što ste o meni govorili, i posvema 
sam siguran da bi se baš tako zbilo, kao što velite, kad bi 
stvari krenule tim putem, kako slutite. No, zbit će se dru- 
gačije. Za svojega sam vijeka toliko puta uvrijedio gospo- 
da boga, da se neće ništa izmijeniti ako ga u času smrti 
uvrijedim još jedanput. Stoga nastojte da mi dovedete ne- 
kog svetog i bogobojaznog fratra, najboljeg što ga naći 
možete, ako takva ima, a ostalo prepustite meni. Ne sum- 
njajte u to da ću za sebe i za vas sve udesiti tako da ćete 
biti zadovoljni. ' 

Oba brata, premda nisu imala mnogo nade u sretan 
ishod, ipak odu do nekog samostana i zatraže sveta i umna 
čovjeka, da bi ispovjedio Lombarđanina, koji u njihovu 
«domu bolestan leži. Pošalju, dakle, nekoga starog fratra, 
sveta i neporočna života, vrlo poštovana čovjeka, koji je 
izvrsno poznavao Sveto pismo, i kojega su svi mještani ja- 
ko cijenili. Braća ga odvedu ser Ciappellettu. 

Stigne fratar u odaju gdje ser Ciappelletto  ležaše, 
sjedne mu uz postelju i počne ga ljubezno tješiti, a onda 
ga upita kad se posljednji put ispovjedio. Ser Ciappellet- 
to, koji se nikad nije ispovjedio, odgovori: 

— Oče moj, naviknuo sam ispovjediti se svake sedmi- 
ce barem jedanput a često puta i više. Istina je, otkad one- 
moćah, ima tome osam dana, ne ispovjedih se, toliko me 
bolest obrvala: 


Na to će fratar: 


— Sine moj, dobro si uradio, pa ti tako valja i nadalje 
činiti. Kad se tako često ispovijedaš, vidim da ću imati 
malo muke slušajući te ili pitajući: 

Ser Ciappelletto će na to: 


— Gosparu fratre, nemojte tako! Nikad se ne ispovje- 
dih toliko puta ni tako često, a da ne bih ispovjedio sve 
one grijehe kojih se sjećam od dana kad sam se rodio do 
dana kad se ispovijedam. Stoga vas molim, dobri moj oče, 
da me točno o svakom, ma baš svakom grijehu pitate, kao 
da se nikad ispovjedio nijesam. Ne gledajte na to što sam 
bolestan, više volim mučiti svoju put, negoli da, štedeći 
nju, učinim nešto što bi pogubilo dušu moju, koju je naš 
«Spasitelj otkupio svojom dragocjenom krvi, 


PRVA NOVELA 33 


Te se riječi jako sviđeše svetu čovjeku i učiniše mu se 
znakom pravedne duše. Pohvaliv mnogo ser Ciappelletta 
s njegovih lijepih običaja, započe ga ispitivati, je li ikad 
bludno sagriješio s kojom ženom. Uzdišući ser Ciappelletto 
odgovori: 

— Oče moj, bojim se, rečem li vam istinu, da ne zgri- 
ješim taštinom. 

No sveti čovjek kaza: 

— Samo ti mirno reci, jer nitko nikad zgriješio nije 
govoreći istinu, ni u ispovijesti ni bilo gdje. 

Tad će ser Ciappelletto: 

— Kad me vi u to uvjeravate, reći ću vam: nevin sam 
kao od majke rođen. 

— Bog te blagoslovio, sinko! — reče mu fratar. — Do- 
bro si uradio, a tvoja je zasluga to veća, što si mogao, da 
si htio, slobodnije učiniti protivno negoli mi i svi oni koje 
veže neki red. 

Po tom ga upita, je li uvrijedio boga grijehom lakomo- 
sti. Na to, teško uzdišući, ser Ciappelletto odvrati, da jest, 
i to mnogo puta, jer osim korizmena posta, koji svake go- 
dine pobožna čeljad drži, on bijaše naviknut barem tri da- 
na svake sedmice da živi o kruhu i vodi, pa je s takvim 
užitkom i takvom nasladom pio vodu, kao što pijanci piju 
vino, a to osobito onda kad bi se izmorio molitvom ili ne- 
kim hodočašćem. Još je često puta zaželio onakvu salaticu 
kakvu spravljaju žene na selu. Mnogo puta mu jelo bijaše 
slasnije negoli mu se činilo da valja da bude onome koji. 
posti iz pobožnosti, kao što je postio on. 

fratar ga tada utješi: 

— Sinko moj, to su naravni grijesi i posve laki. Stoga 
ne želim, da njima opterećuješ svoju savjest više negoli je 
pravo. Svakome čovjeku, koliko god svet bio, jelo prija 
nakon duga posta, a piće poslije umora. 

— Ah, oče moj, — upane ser Ciappelletto — nemojte 
mi tako govoriti da me utješite: znano vam je, a i ja znam, 
da sve što se radi u slavu boga, valja uraditi čista srca i 
bez ljage na duši. Tko god radi drugačije, griješi. 

(Sav zadovoljan fratar će na to: 

— Drago mi je što tako ćutiš u svojoj duši, a tvoja či- 
sta i mirna savjest nadasve mi je ugodna. No sad mi reci 
3 Boccaccio: IJekameron 

jesi li griješio škrtošću ili želio više negoli se pristoji ili 
zadržao nešto što nijesi smio? 

Ser Ciappelletto na to odvrati: 

— Oče moj, ne bih htio da posumnjate u mene zato 
što se nalazim u kući ovih lihvara. Nikakva posla ja s nji- 
ma nemam. Dapače, došao sam da ih opomenem i ukorim, 
te odvratim od ovoga poganog posla. Sudim da bih uspio da 
me Gospod nije tako iskušao. Valja da znate da mi je otac 
namro veliko blago, od kojeg sam, pošto je on umro, naj- 
veći dio razdijelio na slavu božju, a po tom, da bih sebe 
prehranio i uzmogao pomagati božju sirotinju, počeo sam 
pomalo trgovati i želio sam da što zaradim. Svu sam zara- 
du dijelio s božjom sirotinjom, trošeći polovicu za svoje po- 
trebe, a drugu polovicu njima davajući. U tome mi je Stvo- 
ritelj moj vazda bio u pomoći, i poslovi su mi napredovali. 

— Dobro si učinio, sinko, — reče mu fratar. — A mo- 
žda si se često srdio? 

— Oh, — odgovori ser Ciappelletto — zaistinu da vam 
kažem, puno sam se puta rasrdio. A tko bi se mogao uzdr- 
žati, gledajući svaki dan ljudske nepodopštine, videći ka- 
ko ljudi ne slušaju zapovijesti božje i suda se božjeg ne 
boje? Puno mi puta na dan dođe, te bih volio da sam mrtav 
nego živ, gledajući kako se mladež podaje taštinama, kune 
se i lažno prisiže, zalazi u krčme, a ne pohađa crkve i ra- 
dija je svjetovnim nego božjim putovima. 

Na to će fratar: 

— Pravedan je tvoj gnjev, sinko moj, i ja ti zbog toga 
ne bih umio narediti pokoru. No nije li te kad srdžba na- 
vela na ubistvo, ili si opsovao koga ili nanio mu kakvu 
drugu krivicu? 

Ser Ciappelletto na to odvrati: 

— Jaoj, gosparu, kakav ste vi božji ugodnik kad mo- 
žete takve riječi izustiti? Da sam samo i pomislio na to što 
spominjete, mislite li vi, da bi me bog bio toliko podnosio? 
Takvo što rade pustahije i zločinci. Kad bih god kojega 
vidio, vazda bih rekao: Idi, i bog neka te obrati! 

Tad će fratar: 

— Kaži mi sad, sinko moj, bog te blagoslovio, jesi li 
kad lažno svjedočio ili klevetao koga ili uzeo što kome bez 
privole vlasnika? 

— Jesam, gosparu, jesam, -— odgovori ser Ciappellet- 
To — ružno sam o bližnjemu govorio. Imao sam susjeda, 
koji, na svoju veliku sramotu, ništa drugo radio nije već. 
na pravdi boga, svoju ženu tukao, pa sam jedanput o nje- 
mu ružno govorio roditeljima njegove žene, toliko mi se 
smilila ona jadnica; kad god bi se napio, namlatio bi je na 
mrtvo ime. 

Onda fratar nastavi: 

— Dobro, dakle, veliš mi, da si bio trgovac. Jesi li 
ikad koga prevario, kao što je navada u trgovaca? 

— Vjere mi, — odvrati ser Ciappelletto — jesam, go- 
sparu, samo ne znam koga. Znam samo da mi je neki čo- 
vjek donio novac koji mi je dugovao za prodano sukno, i 
ja ga metnuh u škrinju a da ga i nijesam prebrojio. Prođe 
mjesec dana, i ja opazim da ima četiri pare više. Čuvao 
sam ih godinu dana da ih vratim onome čije bijahu, no 
kad ga više ne vidjeh, dadoh ih za milostinju. 

Fratar reče: 

-— To je sitnica, dobro si učinio onako kako jesi. 

Osim toga pitao ga pobožni fratar još za mnogo što, a 
na sve je ser Ciappelletto onako odgovarao. Htjede već da 
mu dade odrješenje, ali ser Ciappelletto upane: 

— Gosparu, još jedan grijeh imam na duši, što vam 
ga nijesam ispovjedio. Ž 

Fratar ga upita koji je to grijeh, a on odgovori: 

-— Sjećam se da sam jedne subote naredio sluzi svome 
da pomete kuću poslije večernje, i nijesam poštovao dan 
Gospodnji, kako je red. 

— Oh, sinko moj, — umiri ga fratar — to je mali 
grijeh! , 

— Nemojte — uzbuni se ser Ciappelletto. — Ne kaži- 
te, da je to mali grijeh, nedjelju valja častiti, jer je u taj 
dan uskrsnuo naš Spasitelj. 

Po tom ga fratar upita: 

— Jesi li još što zgriješio? 

— Jesam, gosparu, — reče ser Ciappelletto — ne pa- 
zeći, jedanput sam pljunuo u hramu božjem. 

Fratar se nasmije i kaza: 

— Nije to ništa, sinko moj, mi redovnici pljujemo on- 
dje cijeli dan. 

Odvrati mu ser Ciappelletto: 

— Jako je ružno to što radite; ništa nam ne valja ta- 
ko paziti kao hram božji, u kojemu se prinosi beskrvna žr- 
tva bogu! 

Ukratko, ovakvih je priča nakazivao mnogo, Napo- 
sljetku počne uzdisati, a po tom i ridati, jer je to dobro 
umio kad mu se god prohtjelo. 

Sveti ga čovjek upita: 

— Sinko moj, što ti je? 

Odgovori mu ser Ciappelletio: 

— Ajme meni, gosparu, ostao mi grijeh, koji nikad ne 
ispovjedih, tako me sram spomenuti ga! [ kad ga se god 
sjetim, plačem, kao što vidite, i čini mi se zasigurno da se 
bog nikad neće smilovati na mene zarad toga grijeha. 

Tad sveti čovjek kaza: 

— Što mi to veliš, sinko? Kad bi svi grijesi koje su 
ljudi učinili ili će učiniti, dok traje svijeta i vijeka, bili u 
samom jednom čovjeku, a on bio tako skrušen i kajao se 
kao ti, tolika je velika dobrota i milosrđe božje da bi mu 
bog sigurno oprostio, samo ako se ispovjedi. I zato kaži 
slobodno. ' 

Gorko plačući, reče ser Ciappelletto: 

— Jao, oče moj, grijeh je moj prevelik, pa ako mi va- 
še molitve ne pomognu, jedva vjerujem, da će mi ga bog 
ikad oprostiti! 

Na to će fratar: 

— Slobodno kaži, obećajem ti, da ću moilti boga za 
tebe. 

Ser Ciappelletto je samo plakao i šutio, a fratar ga 
ohrabrivao da govori. Pošto se sit naplakao i pustio fra- 
tra da čeka, uzdahnuv duboko, poče: 

— Oče moj, pošto mi obećaste da ćete moliti boga za 
mene, kazat ću vam. Znajte, da sam, kad bijah još nejak, 
opsovao mater svoju! 

Rekav to, zarida još jače, a fratar ga počne tješiti: 

— Sinko moj, zar ti se to čini tako velik grijeh? Lju- 
di po cijeli bogovetni dan psuju boga, a on rado oprašta 
onome koji se pokaje; a ti ne vjeruješ, da će oprostiti tebi? 
Ne palči više, utješi se, jer, zasigurno, da si bio jedan ed 
onih koji su ga raspeli, oprostio bi ti kad bi te vidio taka 
skrušena. 

Ser Ciappelletto upane: 

— Jao, oče moj, što to velite? Milu svoju majčicu, ko- 
ja me pod srcem devet mjeseci danju i noću nosila, a u na- 
ručju više od stotinu puta, preveć uvrijedih psujući je. I 
prevelik je to grijeh pa, ako ne molite boga za me, nikad 
mi neće biti oprošteno. 

Videći, da mu ser Ciappelletto nema više što kazati, 
dade mu odrešenje i svoj blagoslov, te smatraše da je on 
vrlo svet čovjek, jer povjerova da je cjelcata istina što 
ovaj kaza. A tko i ne bi povjerovao čovjeku koji na smrt- 
noj postelji tako govori? Naposljetku mu još reče: 

— Ser Ciappelletto, s pomoću božjom vi ćete brzo o- 
gdraviti, ali ako se bogu svidi da vašu pravednu pobožnu 
dušu pozove k sebi, želite li da vam se tijelo sahrani u 
našem samostanu? 

Odgovori mu ser Ciappelletto: 

—- Želim, gospodaru, dapače, ne bih ni htio drugdje 
počivati, pošto mi obećaste da ćete moliti boga za me, ai 
vazda sam posebno častio vaš red. Rad toga vas molim, čim 
se vratite u samostan, naredite da mi donesu presveto tije- 
lo Kristovo, koje svako jutro na oltaru posvećujete, da bih 
ga ja, nedostojan grešnik, s vašim dopuštenjem primio; a 
nakon toga svetu i posljednju pomast da bar umrem kao 
kršćanin kad sam živio kao grešnik. 

Sveti čovjek reče da mu je jako drago, da je pravo 
što ser Ciappelletto kaže, i da će mu bez odlaganja donije- 
ti svetu popudbinu. I tako bi. 

. Oba brata, bojeći se da ih ser Ciappelletto ne prevari, 
bijahu se smjestila iza drvene pregrade, koja je dijelila ser 
Ciappellettovu odaju od neke druge, da prisluškuju. Oda- 
tle su lako čuli i razumjeli sve što je ser Ciappelletto go- 
vorio fratru. Jedva su se uzdržavali od smijeha, koji ih je 
svaki čas spopadao, slušajući što je ser Ciappelletto ispovi- 
jedao fratru, te je jedan drugom govorio: »Kakav je to čo- 
vjek da ga ni starost, ni bolest, ni strah pred smrću, koja 
mu je za vratom, ni strah pred bogom, pred kojega će sud 
začas stupiti, nijesu odvratili od njegove zloće i potakli da 
bar ne umre tako kako je živio?« No, kad su čuli da će ga 
gahraniti u crkvi, za ostalo se nijesu brinuli. 

Ser Ciappelletto se malo po tom pričesti, i, kako mu 
se bolest nalgo pogoršala, dadu mu i posljednju pomast. 
Malo poslije večernje, onoga istog dana, kad se tako lije- 
po ispovjedio, s dušom se rastane. Braća odrede da ga na 

njegov vlastiti trošak pokopaju sa svim počastima, a re- 
dovnicima u samostan poruče da dođu bdjeti i moliti nad 
mrtvacem, kako bijaše običaj. Ujutro, pak. odrede sve što 
je potrebno za ukop. 

Kada je pobožni fratar, koji je ser Ciappolletta ispo- 
vjedio, čuo da je ovaj preminuo, u dogovoru s priorom 
svog samostana, dade zvoniti da se svi fratri skupe na zbor. 
Pošto se sakupiše, objavi im da je ser Ciappelletto bio svet 
čovjek, kako je prema ispovijesti mogao razabrati. I u na- 
di da će Gospod po njemu mnoga čuda učiniti, skloni ih 
da s najvećim počastima i pobožnostima prime pokojnika. 
Prior i svi ostali lakovjerni fratri slože se s njim. Navečer 
odu svi tamo gdje ležaše mrtvo tijelo ser Ciappelletta da 
svečano bde nad njim i da mole. Ujutro, pak, svi u misni- 
cama i pluvijalima, sa svetim knjigama u rukama, a s kri- 
ževima pred sobom, pjevajući otidoše po mrtvaca i s veli- 
kim ga pobožnostima i svečano odnesoše u svoju crkvu, a 
za njima su u sprovodu išli gotovo svi stanovnici toga gra- 
da, i muško i žensko, te ga smjestiše u crkvu. Tada onaj 
fratar, koji ga je ispovjedio, uziđe na propovijedaonicu, te 
poče kazivati čudesa o njegovu životu, postovima, čedno- 
sti, jednostavnosti i nevinosti, te o njegovoj svetosti; po- 
sebno još spomene ono što mu ser Ciappelletto, smatrajući 
za svoj najveći grijeh, plačući bješe ispovjedio i kako ga 
je jedva jedvice uvjerio da će mu bog oprostiti. Po tom, 
okrenuv se prema puku, koji ga slušaše, zavapi: »A, vi pro- 
kletnici, psujete boga i majku božju, i svece nebeske, za 
svaku slamku, o koju se spotaknete!« Osim toga kazivaše 
im još mnogo štošta o njegovu poštenju, čistoći mu, ukrat- 
ko, svojim riječima, kojima je sav puk toga kraja predano 
vjerovao, zanese um i srce svih prisutnih, te, kad je zavr- 
šila služba, svi u gomili nagrnu da mu ljube noge i ruke, 
te s njega rastrgnu svu odjeću, jer su smatrali, da je bla- 
žen svaki onaj tko je mogao dobiti i najmanju krpicu. I 
cijeli bogovetni dan ostade tako izložen, da bi ga sav puk 
mogao vidjeti i pohoditi. A kad pade noć, s velikim ga po- 
častima pokopaše u mramornu grobnicu u kapeli, i već su- 
tradan poče puk redomice hodočastiti na njegov grob, mo- 
liti mu se i paliti ondje voštanice, zavjetovati mu se i za 
zavjet vješati naokolo voštane likove. Ubrzo puče glas o 
njegovoj svetosti, i pobožnost prema njemu se rasprostre, 
te nije bilo čovjeka, koji se ne bi u nevolji radije zavjeto- 

vao njemu negoli bilo kojem drugom svecu, pa ga počeše 
zvati i zovu još i danas sveti Ciappelletto. Tvrde, da je po 
njegovu zagovoru bog učinio mnoga čudesa i čini još i da- 
nas onima koji se pobožno njemu preporuče. 

Tako, dakle, življaše i tako umrije ser Ciappelletto iz 
Prata, a svecem postađe, kao što čuste. Neću zanijekati 
mogućnost da je on među blaženima pred licem božjim; 
premda u životu bješe pokvaren i zao, mogao se u času 
smrti tako skrušiti da mu se bog smilovao i primio ga u 
svoje kraljevstvo. Nego, kako nam je to skrito, prema 
onom što nam je znano, mnim i velim, vjerojatnije je da je 
proklet i među vragovima u paklu, negoli u raju. A ako je 
tako, možemo po tome spoznati veliku dobrotu božju, jer 
bog ne gleda na naše zablude već na čistoću vjere, pa ako 
izaberemo za svojega zaštitnika njegova neprijatelja, vje- 
rujući da mu je prijatelj, uslišit će nas, baš kao da smo se 
utekli nekom istinskom svecu, kao posredniku za milost 
koju ištemo. Stoga, da po njegovoj milosti, u ovim teškim 
nevoljama, ostanemo zdravi i spasimo se, slaveći njegovo 
ime, u koje smo i započeli, poštujmo ga, preporučimo mu 
se u nevolji i budimo tvrdo uvjereni, da će nas uslišiti, 

To rekav umukne. 


DRUGA NOVELA 


Židov Abraham na pobudu Giannotta di Civigni ode u Rim 
na papski dvor, gdje upozna pokvarenost svećenstva; vrati 
se u Pariz i pokrsti se. 


Gospe se na mnogo mjesta nasmijaše Pamfilovoj pri- 
povijesti i pohvališe je mnogo. Svi je pažljivo saslušaše, 
pa kad je bila okončana, zapovjedi kraljica Neifili, koja je 
sjedjela pokraj Pamfila, da sad ona pripovijeda i tako na- 
stavi započetu zabavu. Neifile, koju ljubezno vladanje ni- 
je manje resilo od ljepote, veselo odgovori da hoće drage 
volje, te poče ovako: 

— Pamfilo nam je svojim kazivanjem pokazao, da 
bog u svojoj dobroti ne gleda na naše zablude, kad prois- 
hode iz našeg neznanja: a ja sam naumila da vam dokažem 
kako ta ista dobrota, da bi vjera u našim dušama što tvrđa 

bila, strpljivo podnosi pogreške onih koji su dužni da nam 
o njoj daju, i rječju i djelom, istinsku potvrdu pa radeći 
protivno sami po sebi daju dokaz da je dobrota božja ne- 
pogrešiva. 

Nekoć sam, ljupke gospe, čula kazivati da u Parizu ži- 
vljaše neki ugledan trgovac suknom, valjan, vrlo dobar i 
pravičan čovjek, po imenu Giannotto di Civigni, a bijaše 
prisan prijatelj nekog židova Abrahama, isto tako trgovca i 
jako čestita i pravedna čovjeka. Vidjeći njegovu pravičnost 
i poštenje, Giannottu se dade na žao da će tako valjan, u- 
man i dobar čovjek izgubiti dušu zbog krive vjere. Stoga 
ga prijateljski poče moliti da se okani zabluda židovskog 
zakona i prihvati kršćansku vjeru, koja, kako može i sam 
vidjeti, sve više napreduje i cvjeta, jer je sveta i dobra, 
dok je, naprotiv, očito da njegova vjera sve više propada 
i nestaje. Židov je odgovarao da ni jedna vjera nije ni sve- 
ta ni dobra izuzev židovske, da je u toj vjeri rođeni u 
njoj će i živjeti i umrijeti, te ga nikad ništa neće od toga 
odvratiti. Giannotto ne propuštaše da od vremena do vre- 
mena ne povede o tomu razgovor, dokazujući mu, onako 
nespretno kao što trgovci većinom govore, zašto je naša 
vjera bolja od židovske. Premda je židov bio vrlo vješt 
svom zakonu, ipak mu se Giannottovi dokazi počeše sviđa- 
ti, bilo da ga je dirnulo veliko prijateljstvo koje je osjećao 
prema Giannottu, bilo da je Duh sveti odriješio jezik neu- 
ku čovjeku. No ipak je tvrdoglavo ustrajao u svojoj vjeri 
i nije se dao obratiti. Nego, ukoliko je on bio uporniji, 
utoliko je Giannotto više nastojao, tako te žiđov, pobijeđen 
takvom postojanošću, jednog dana reče: 


— Eto, Giannotto, ti bi volio da postanem kršćanin, i 
ja sam rad to učiniti, no prije hoću da odem u Rim i vidim 
onoga kojega ti nazivaš božjim namjesnikom na zemlji, da 
promotrim kako on, kao i njegova braća kardinali žive i 
kako se vladaju; pa ako mi se oni ukažu takvi, te uzmog- 
nem, što iz tvojih riječi, a što po njihovu vladanju, spo- 
znati da je vaša vjera bolja od moje, kao što se trudiš da 
mi dokažeš, učinit ću ono što ti rekoh. Ne bude li tako, 
ostat ću židov kao što jesam. 


Kad Giannotto ču ovo, zabolje ga u srcu i pomisli: 
»Ode sav moj trud što mišljah da je izvrsno utrošen, vje- 
rujući da sam ovog čovjeka obratio, jer ako on ode na pa- 

Pinsku kuriju i vidi opak i gnusan život popova, ne samo. 
što od židova ne će postati kršćanin već da se i pokrstio, 
nema dvojbe, vratio bi se židovskoj vjeri!« I obrativ se 
Abrahamu, reče mu: 

— Ej, prijatelju moj, zašto da se toliko trudiš i bacaš 
u tolike troškove da odeš odavde do Rima? A da i ne go- 
vorim o tome kolike pogibelji vrebaju na moru i na suhu 
tako bogata čovjeka kao što si ti. Misliš li da nećeš ovdje: 
naći nikoga tko bi te krstio? A ako što sumnjaš u pogledu 
vjere koju ti tumačim, gdje li ćeš naći boljih učitelja i 
umnjih ljuđi od naših ovdje da ti objasne ono što o našoj 
vjeri znati želiš? Stoga je, po mom mnijenju, ovaj tvoj put 
zaluđan. Pomisli na to da su tamo prelati isti kao i ovi, 
koje ovdje vidiš, i još bolji, ukoliko su bliži naivišem pa- 
stiru. Zato prištedi sebi taj trud, savjetujem ti, i odgodi 
ovo putovanje za kakvo hodočašće, da dobiješ oprost ođ 
grijeha, a tada ću te možda i ja pratiti. 

Na to židov odgovori: 

— Vjerujem, Giannotto, da je tako, kako mi ti veliš, 
no đa ne otežem, kazat ću ti ukratko, ako želiš da učinim 
ono za što si me toliko molio: čvrsto sam odlučio otputova- 
ti, drugačije se nikada obratiti neću. 

Videći Giannotto, da mu je volja čvrsta, odvrati“ 

— A ti pođi, i sretan ti put! 


I u sebi pomisli da se židov nikad neće pokrstiti, ako 
ugleda rimsku kuriju; no, kako ga toi onako ništa nije 
stajalo, odustane od nagovaranja. 


Židov uzjaha konja i što hitrije mogaše odjezdi u Rim; 
ondje ga židovi primiše s velikim počastima. Ne kazujući 
nikome zašio je došao, oprezno poče promatrati kako žive 
papa, kardinali, ostali prelati i dvorani. Po onome što je 
sam kao pronicav čovjek primijetio, i po onom što je do- 
čuo, zaključi da od najvišega pa do najnižega svi redom 
na najnečasniji način griješe bludno, ne samo na naravni 
način već i da sodomiju vrše, posvema neobuzdano, bez 
ikakve grižnje savjesti ili srama, pa je moć bludnica i 
dječaka velika, a njihovo posredovanje u ne znam kako 
gnatnim poslovima uspješno. Osim toga, dobi očit dokaz 
da su uopće svi popašni i pijandure i da uz blud, kao div- 
lje životinje, služe više trbuhu negoli bogu. Promatrajući 

dalje, opazi koliko su svi škrti i pohlepni za novcem, da za 
pare trguju čovječjom krvlju, čak i kršćanskom, kao i er- 
kvenim blagom, zavjetima i nadarbinama; da im je trgo- 
vina tako razgranata, i da više mešetara imaju negoli tr- 
govci svilom ili bilo čime drugim u Parizu; simoniju otvo- 
reno nazivaju skrbništvom, a proždrljivost okrepom, kao da 
bog mari za značenje riječi ine zna namjere okorjelih du- 
ša, već da ga možeš kao i ljuđe krivim nazivima prevariti. 


Sve to i još mnogo štošta, o čemu je bolje šutjeti, bi- 
jaše trijeznu i skromnu židovu vrlo zazorno, pa, pošto mu 
se činilo da je vidio dovoljno, odluči vratiti se u Pariz. [ 
tako učini. Tek što je Giannotto doznao da mu se prijatelj 
vratio, dođe k njemu, nadajući se svemu prije negoli tome 
da ćese ovaj pokrstiti, te sesrdačno i radosno pozdraviše. 
Pošto se židov odmorio od puta, Giannotto ga upita što su- 
di o svetom ocu, kardinalima i ostalim dvoranima. Židov 
mu pripravno odgovori: 

— Sudim da se nijedan od njih ne može dobru od bo- 
ga nadati. I pravo da ti kažem, ako umijem dobro prosu- 
diti, kanda nema među svim tim popovima ni trunke sve- 
tosti, ni pobožnosti, ni dobrih djela ili primjerna života, 
ili što slično. Naprotiv, bluda, škrtosti, prožrdljivosti i 
sličnih i još gorih poroka (ako gorih može biti) vidjeh u to- 
likom obilju, te mi se rimski dvor čini prije kovačnica vra- 
'žjih negoli božjih djela. A po onome kako ja sudim, kanda 
se vaš najviši pastir a s njim i ostali, svim silama trude da 
unište i zbrišu sa zemlje kršćansku vjeru, dok bi joj baš 
oni imali biti temelj i potpora. Pa kako vidim da se ne 
zbiva ono za što oni skrbe, već da vaša vjera sve više na- 
preduje i postaje sve slavnija, zaista mislim da je to djelo 
Duha svetoga, i da joj je on, kao jedinoj i pravoj iznad 
svih drugih, temelj i oslonac. Stoga, ako bijah tvrd i neu- 
moljiv na tvoje nagovaranje, i ne htjedoh se pokrstiti, sa- 
da ti otvoreno velim da ni za što na svijetu ne bih propu- 
stio da prijeđem na kršćanstvo. Pođimo. dakle, u crkvu, i 
neka me ondje po obredu vaše svete vjere pokrste. 

Kada ga je Giannotto, koji je očekivao posve protivan 
zaključak od onga, čuo tako govoriti, obraduje se kao još 
nitko nikad na ovom svijetu. Tada pođe s njim u crkvu 
Naše Gospe pariške, te zamoli tamošnje svećenike da krste 
«Abrahama. Ovi odmah udovolje njegovoj želji. Giannotto 

mu je bio krsni kum i nadio mu ime Giovanni. Kasnije je 
pozvao najspremnije učitelje da ga pouče u našoj svetoj 
vjeri, koju on hitro izuči, i otada bijaše dobar i vrijedan 
čovjek, te sveta života. 


TREĆA NOVELA 


Židov Melkizedeh pričom o tri prstena otkloni od sebe veliko 
zlo koje mu je pripremao Saladin. 


Pošto svi pohvališe Neifilinu novelu, i ona zamuknu, 
po kraljičinoj želji otpoče Filomena ovako: 


— Neifilina novela podsjeća me na opasnu zgodu koja 
se desila nekom židovu. Kako su već drugi vrlo dobro go- 
vorili o bogu i o istinama nase svete vjere, neće biti na 
odmet ako se spustimo do ljudskih zgoda i djela. Kazivat : 
ću vam novelu koja će možda, kad je čujete, učiniti da bu- 
dete oprezniji u odgovorima na pitanja što će vam ih tko 
postaviti. Znano vam je, ljubezne druge, da glupost često 
puta baci čovjeka iz sretna života u najveću bijedu, dočim 
um spašava mudraca od najvećih pogibelji i pribavlja mu 
siguran mir. A da uistinu glupost od dobra dovodi do bi- 
jede, imamo mnogo dokaza; o tome sada i ne moramo ka- 
zivati, jer nam se svakoga dana očituje na tisuće takvih 
primjera. No da razbor donosi mir, dokazat ću vam, kako 
sam obećala, kratkom novelom. 


Saladin! bijaše tako valjan, te ne samo što je od čovje- 
ka niska roda postao babilonski? sultan, već je mnogo po- 
bjeda izvojevao nad saracenskim i kršćanskim vladarima. 
Nego, u tim mnogim vojnama, a i raskošnim životom, po- 
tratio je sav svoj irmutak. Jednoć mu se desi, te mu ustre- 
ba veća svota novaca i, ne znajući odakle da je tako brzo 
smogne, sjeti se nekog bogatog židova, koji se zvaše Mel- 
kizedeh i koji je u Aleksandriji živio i posuđivao novac uz 
skupe kamate, pa pomisli da će ga taj, ako ushtjedne, lako 


* Saladin — Salah-ed-din (1137-1193) od obična vojnika postade 
sultanom Egipta i Sirije. Znamenit sa svog uma i plemenitosti. Isp. 
X,9. 

? Kairski, egipatski. 

uslužiti. No židov bijaše tako škrt, te mu sigurno dragovolj- 
no ne bi nikad posudio novac, a da nasiljem od njega dobi- 
je, to sam nije htio. Kad ga je ipak nužda pritisla, sve svoje. 
misli usredotoči na to kako da nađe zgodan razlog da od ži- 
dova izvuče novac na lijepe. Naredi da ga dozovu, prija- 
teljski ga primi, posadi ga sebi uz koljeno i ovako mu reče: 


— Vrli mužu, od mnogih sam slušao da si jako uman 
i učen u vjerskim pitanjima. Stoga bih bio rad da mi ti 
kažeš koji od tri zakona smatraš za pravi: židovski, sara- 
censki ili kršćanski. 

Židov, koji bijaše zaista uman čovjek, predobro opazi 
da mu Saladin sprema zamku i traži izliku da ga optuži, 
pa pomisli da će Saladin izvršiti svoj naum ako pohvali 
bilo koju od te tri vjere. Znajući da mu valja naći takav 
odgovor, da ga ovaj ne uzmogne uhvatiti za riječ, napreg- 
nu um i brzo izmudri ono što je valjalo reći, te poče: 


— Gospodaru, pitanje koje mi postaviste, lijepo je, pa 
hoteći vam odgovoriti što ja o tom sudim, ispripovjedit ću 
vam priču koju ćete čuti: Ako me pamet dobro služi, sje- 
ćam se da sam mnogo puta slušao o nekom znamenitom i 
bogatom čovjeku koji je među najdražim draguljima u 
svojoj riznici imao prekrasan i skupocjen prsten. Rad vri- 
jednosti i ljepote mu, htjede da ga kao znak posebne časti 
zasvagda sačuva svojim potomcima, te naredi da onaj od 
njegovih sinova kojemu on ostavi prsten i u kojega se pr- 
sten nađe, bude njegov nasljednik, i da ga svi moraju kao 
najstarijega priznavati i častiti. Onaj kojemu je on ostavio 
prsten, odredi isto za svoje potomke i učini onako kako je 
učinio njegov prethodnik. Ukratko, ovaj je prsten prelazio 
s koljena na koljeno i naposljetku dospije u ruke jednome 
koji imađaše tri lijepa, valjana i ocu vrlo poslušna sina; 
stoga je svu trojicu jednako ljubio. Mladićima je bio po- 
znat običaj s prstenom, pa je svaki od njih želio da bude 
među svojima najpoštovaniji, i svaki je od njih, kako _ je 
bolje znao i umio, molio oca, koji već bijaše star, da na 
samrti njemu ostavi prsten. Čestiti čovjek, koji je sve jed- 
nako volio, nije ni sam znao izabrati kojemu da ostavi pr- 
sten pa, obećav ga svakome od njih, htjede da ih svu tro-. 
Jicu zadovolji. Stoga potajno naredi nekome vrijednome 
zlataru da iskuje još dva prstena posvema slična onom pr- 
vom, te i onaj koji ih je napravio jedva mogaše razlikovati 

koji je pravi. Na samrtnoj postelji kriomice dade svakome 
sinu po prsten. Pošto otac umre, svaki od njih htjede za 
sebe nasljedstvo i čast, te sporeći jedan drugome to pravo, 
kao dokaz svojega prvenstva, svaki pokaza prsten. Pa ka- 
ko su sva tri prstena bila posve nalik jedan na drugi, ne 
mogahu razabrati koji je pravi, i pitanje, tko je istinski 
očev nasljednik, ostade neriješeno do dana današnjega. 
Tako vam velim, gospodaru, i za ova tri zakona o kojima 
me pitaste i koja je otac nebeski dao trima narodima: 
svaki narod vjeruje da je on pravi nasljednik, i njegova vje- 
ra istinska, te da samo on poštuje njegove zapovijesti; a pi- 
tanje, tko ima pravo, ostaje neriješeno, kao i ono o prste- 
nima. 


Saladin shvati da je židov vješto umaknuo zamci koju 
mu bješe postavio, pa odluči da mu otvoreno kaže svoju 
nevolju i. vidi da li će mu htjeti pomoći. I učini tako, odav- 
ši mu što bijaše naumio učiniti, da mu on nije tako domi- 
šljato odgovorio na pitanje. Židov mu rado posudi onoliko 
koliko je Saladin tražio, što mu je kasnije Saladin tačno 
vratio i uz to ga je bogato obdario i smatrao za svojega 
prijatelja, te mu na svom dvoru dao visok i častan položaj. 


ČETVRTA NOVELA 


Neki fratar zgriješi # time zasluži najtežu kaznu; oslobodi se 
tako da čestito prekori svog opata s istoga grijeha, 


Tek što Filomena okonča svoju novelu i umukne, Di- 
oneo, koji je sjedio kraj nje, i ne čekajući zapovijest kra- 
ljičinu te, znajući da po započetu redu on ima da pripovi- 
jeda, poče ovako: 


— Ljubezne gospe, ako tačno razumjeh vašu zajednič- 
ku namjeru, sakupismo se da se pripovijedanjem pozaba- 
vimo, pa stoga sudim, držimo li se toga, da svatko smije, 
a tako i naša kraljica reče malo prije, kazivati onu novelu 
za koju misli da će nas najbolje zabaviti. Čuli smo već ka- 
ko je, poslušav dobre savjete Giannotta di Civigni, Abra- 
ham spasio dušu i kako je Melkizedeh umom spasio svoje 
blago od Saladinovih zasjeda, pa očekujem od vas da me 

nećete pokuditi što ću vam ukratko ispripovijediti kako. 
se neki fratar lukavošću oslobodio teške kazne. 

Bijaše u Lunigiani, nedaleko odavde, samostan, koji 
je po broju i svetosti svojih redovnika nekoć bio jako na 
glasu. U njemu življaše, među ostalima, neki mlad fratar, 
čiju mušku snagu i čilost nijesu mogli oslabiti ni postovi 
ni bdjenja. Slučajno, jednoga dana, oko podne, kad su svi 
ostali fratri spavali, prošeće on sam samcat oko samostan- 
ske crkve, koja se nalazila na vrlo usamljenu mjestu, i o- 
pazi krasno neko djevojče, valjda kćerku nekog težaka iz 
okolice. Ljepojka je po poljima skupljala ljekovite trave. 
Netom je mladić ugleda, obuze ga požuda. Približi joj se i 
zapodjene s njom razgovor, te, riječ po riječ, sporazume 
se, i on je neopazice povede u svoju ćeliju. Dok se on ras- 
paljen žudnjom, zaboraviv na oprez, s njom šalio, dogodi 
se da se opat probudio i ustao. Prolazeći mimo tu ćeliju, 
začuje neko šaputanje i šuškanje. Da bolje čuje, potiho se 
približi vratima ćelije, prisluhne te jasno razabere ženski 
glas. Spopane ga iskušenje da ih pozove da mu otvore; po 
tom se predomisli i cdluči uraditi drugačije: vrati se u 
svoju sobu i počeka da fratar iziđe. A ovoga je, koliko se 
god bijaše zaboravio u uživanju i zabavi s djevojkom, jed- 
nako mučila bojazan pa, pošto mu se učinilo da je iz spa- 
vaonice začuo slab šum koraka, proviri kroz neku pukoti- 
nu na vratima i jasno prepozna opata kako stoji i prislu- 
škuje, te tačno razumjede kako je opat mogao opaziti da 
je djevoika u njegovoj ćeliji. Znajući da ga zbog toga može 
stići teška kazna, jako se zabrine. Ipak, krijući pred dje- 
vojkom svoju muku, hitro premišljaše kako da se iz nevo- 
lje izvuče. Naposljetku smisli zloban naum, koji je tačno 
doveo do ishoda što ga je on priželikivao. Pretvarajući se 
pred djevojkom da su se dosta zabavljali, reče joj: 


— Izići ću da razvidim kako da se odavde izvučeš, a da 
te nitko ne opazi. Ti se ovdje pritaji dok se ja ne vratim. 

Tada iziđe, zaključa vrata ćelije i ravno ode opatovoj 
sobi; predade mu ključ, kako je svaki fratar bio dužan uči- 
niti kad je izlazio iz samostana, i reče mu bezazlena lica: 

— Gosparu, jutros nijesam mogao dovesti iz šume sva 
drva što sam dao nasjeći, pa sada, s vašim dopuštenjem, 
idem tamo da ih dopremim. 


ČETVRTA NOVELA 47 


Opat ipak htjede da se tačno uvjeri o fratrovu pre- 
stupku: misleći da ga ovaj nije zamijetio pred vratima, 
razveseli se slučaju, uze drage volje ključ i isto mu tako. 
rado dopusti da ode. Tek što fratar iziđe, stane razmišljati 
što bi bilo najbolje učiniti: ili u prisuću svih redovnika 
otvoriti ćeliju, i tako dokazati njegov grijeh da ne bi mrm- 
ljali protiv njega kad kazni fratra, ili da nju najprije sa- 
sluša i sazna kako se sve to zbilo. Još pomisli da bi u ćeli- 
ji mogla biti žena ili kći kakva čovjeka kome ne bi htio. 
nanijeti taj zazor da je pred svim fratrima osramoti. Na- 
posljetku smisli da prvo pogleda tko je, a po tom odluči 
što mu je činiti. Tiho ode do ćelije, otvori je i uniđe zatvo- 
riv za sobom vrata, Kad mladica ugleda opata, sva se smu- 
ti i, bojeći se sramote, zaplače. Opat zirne na nju, onako. 
lijepu i svježu, i premda je bio star, uzburka mu se krv 
ništa manje nego mladom fratru, pa pomisli u sebi: »Ej, 
što ne bih i ja malko iskoristio priliku koja mi se nudi, ta 
neprilika i nevolja uvijek ima u izobilju! Lijepa je ova cu- 
ra, a nitko na svijetu i ne zna da je ovdje. Ako je samo 
uzmognem nagovoriti da mi usliši želju, ne znam zašto 
bih to propustio. Tko će ikad saznati? Nitko nikada, a gri- 
jeh potajan napola je okajan. Možda mi se nikad više neće 
ukazati takva prilika. Razborit čovjek grabi sreću i onda 
kad je gospodin bog šalje drugome.« Preglavljujući tako, 
posve promijeni svoj prijašnji naum pa, približiv se dje- 
vojci, uze je ljubezno tješiti i moliti da ne plače: pa tako, 
od besjede do besjede, otkri joj polako svoju želju. Lje- 
pojka, koja ne bijaše ni od drva ni od kamena, lako popu- 
sti opatovim željama, te je ovaj zagrli i izljubi, a onda se 
pope na uski fratrov ležaj. Poštujući možda teški teret 
svoga dostojanstva i nježnu ljepojkinu dob, i bojeći se da 
je tom težinom ne prignječi, ne legne na nju, već je položi 
na sebe i dugo se tako s njom igrao. Mladi fratar, koji je 
hinio da ide u šumu, skrio se u spavaonici, pa kad vidje da 
je opat u njegovu ćeliju ušao, umiren prosudi, da će nje- 
gova namisao uspjeti, a kad opazi da je opat za sobom za- 
tvorio vrata, bio je u to posve siguran. Izišao je dakle iz 
svog skrovišta, prišuljao se pukotini i kroz nju čuo i vidio 
sve što je opat učinio i rekao. A kada se opatu učinilo da 
se dosta dugo s djevojkom zabavljao, zaključa je u ćeliji 
a sam se vrati u svoju sobu. Nakon nekog vremena začuje 

glas mladog fratra i, misleći da se vratio iz šume, naumi 
da ga pošteno izgrdi i da ga zatvori kako bi sam mogao 
uživati u svom plijenu. Dade ga dozvati te ga stroga i oz- 
biljna lica ukori, pa po tom naredi da ga bace u tamnicu. 
Fratar mu vrlo pripravno dobaci: 


— Gosparu, nijesam tako dugo u redu sv. Benedikta 
da bih bio mogao naučiti sva pravila; a vi mi još nikad ne 
pokazaste kako valja da žene tlače fratre, kao što ih tlače 
molitve i postovi, no sada, kad mi pokazaste, obećavam, 
ako mi ovaj put oprostite, da nikad više neću ovako grije- 
šiti, već ću uraditi uvijek onako kako vidjeh da vi radite. 


Opat, pametan čovjek, odmah shvati da fratar ne sa- 
mo više od njega zna već da je vidio sve što je on uradio, 
i kako ga je njegova vlastita krivica pekla, bilo ga je sram 
kazniti Iraira za ono zašio je i sam zaslužio kaznu, Oprosti 
mu i naredi da šuti o svemu što je vidio, a mladicu časno 
“otpremiše. Možete vjerovati da su je kasnije više od je- 
«danput k sebi pozivali. 


PETA NOVELA 


Markiza od Monferrata pozove na »kokošju« gozbu francuskoga 
kralja, te ljupkim riječima suzbije njegovu mahnitu ljubav. 


Dioneova novela posrami isprva malo žene, i rumen 
osu njihove obraze. Pogledajući se među sobom, jedva se 
mogahu uzdržati od smijeha, pa su, smješkajući se, sluša- 
le do kraja. Kad je završio, ukore ga ljupko, hoteći mu po- 
kazati da se ne priliči kazivati takve novele u ženskom 
društvu. Kraljica se, pak, obrati Fiammetti, koja sjeđaše 
na travi kraj Dionea, i naredi joj da nastavi prema zapo- 
četu rasporedu. Fiammetta radosna lica dražesno započe: 


— I zato što mi je drago da smo novelama počeli do- 
kazivati kolika je moć lijepih i duhovitih odgovora, kao i 
zato što sudimo da je mudro od muškaraca kad nastoje 
ljubiti ženu odličnijega roda negoli su sami, kao što je vr- 
lo razborito od žena čuvati se ljubavi prema muškarcu vi- 
šega roda, pade mi na um, lijepe gospe, pokazati vam u 
noveli, koju valja da vam pripovjedim, kako je neka ple- 

menita gospa znala svojim djelima i riječima obraniti sebe 
od toga, a drugoga odvratiti. 

Markiz od Monferrata, vrlo hrabar čovjek i crkveni 
stjegonoša, otišao bješe preko mora na jednu od križarskih 
vojni. Kada se jednom zgodom na dvoru kralja Filipa Jed- 
nookog, koji se iz Francuske spremao na istu vojnu, poveo 
razgovor o njegovoj valjanosti, neki vitez reče, da pod ka- 
pom nebeskom nema takva para, kao što su markiz i nje- 
gova gospa, te kao što je markiz među vitezovima na gla- 
su sa svojih vrlina, tako je ona među svim ženama svijeta 
najljepša i najkreposnija. Te se riječi duboko urežu u pa- 
met francuskog kralja, i on je žarko uzljubi, premda je 
nikad ni vidio nije, pa odluči da se neće drugdje doli u Ge- 
novi ukrcati na brod i krenuti na put, da bi tako, putujući 
kopnom, mogao na častan način pohoditi markizu, nadaju- 
ći se da će možda u markiževoj odsutnosti moći udovolji- 
ti svojoj želji. Što smisli, to i učini. Pošalje svoje momke 
naprijed, a sam se uputi s malom družbom plemića. Pri- 
bliživ se markizovim zemljama, dan prije dolaska poruči 
markizi da ga sutradan čeka na objed. 


Mudra i domišljata žena ljubezno mu odgovori, da je 
to za nju velika milost i da je kralj dobrodošao. Po tom 
uze razmišljati što bi to moglo značiti da je tako moćan 
kralj želi pohoditi kada je njen muž na putu. Slutnja je 
ne prevari, naime, da ga je privukao glas o njenoj ljepoti. 
Ipak, kao razborita žena, odluči da ga počasti, te dozove k 
sebi neke čestite plemiće, koji su kod kuće ostali, i s njima 
se posavjetuje o svemu što bijaše potrebito za doček, no 9 
gozbi i jestvinama htjede sama odlučiti. Bez odugovlače- 
nja dade skupiti sve kokoši, koliko ih je god u okolici bilo, 
a kuharima naredi da priredđe različita jela za kraljevske 
goste samo od kokošjeg mesa. 

Kralj stiže u zakazani dan, i markiza ga s velikim po- 
častima primi. Ona mu se učini još mnogo ljepša, krepo- 
snija i ljubeznija, negoli je očekivao prema riječima onog 
viteza. Pun udivljenja obasu je hvalama, i njegove se žud- 
nje to jače raspališe što joj se više divio. Kada je kralj 
otpočinuo malo u raskošno urešenim odajama, kakve doli- 
kuju tako moćnom kralju, i došlo vrijeme objedu, markiza 
i on sjedoše za jedan stol, a ostali prema položaju i časti 
za druge stolove. 

4 Boccaccio: Dekameron 

Kralja poslužiše mnogim jestvinama i izvrsnim i oda- 
branim vinima. Za vrijeme objeda s najvećim je užitkom 
promatrao od vremena do vremena prekrasnu  markizu. 
Nego, kako su god po redu na stol dolazila različita jela, 
kralj se sve više čudio videći da su sva priređena od koko- 
šjeg mesa. Premda je kralj znao da u onom kraju mora biti 
raznovrsne divljači, a unaprijed je najavio svoj dolazak, te 
je bilo dovoljno vremena za lov, ipak ne htjede, mada se 
jako iznenadio, ni o čemu načeti razgovor, već o njenim 
x«okošima. Vesela lica okrene se markizi te je zapita: 

— Gospo, zar se u ovom kraju legu same kokoši, a ni- 
jedan pijevac? 

Markiza izvrsno shvati pitanje i pomisli da joj je sam 
bog, po njenoj želji, pružio priliku da kaže svoje mišljenj=. 
Smjelo se okrene kralju i odgovori: 

— Ne, milostivi gospodaru, no žene, koliko se god razli- 
kuju po odijelu i ugledu, ipak su ovdje iste kao i drugdje. 

Taj odgovor razjasni kralju razlog »kokošje« gozbe i 
skriveni smisao riječi, te on spozna da bi s takvom ženom 
utaman bilo gubiti riječi, a da sila ne bi bila na mjestu. I, 
kao što se nerazborito zagrijao za nju, tako je razborito, 
radi vlastite časti, ugasio neumjesni plamen. Bojeći se nje- 
nih odgovora, ne usudi se! više šaliti se s njom i izgubiv 
svaku nadu nastavi s objedom. A kada se objed završi, da 
bi naglim odlaskom nekako prekrio svoj nečasni dolazak, 
zahvali joj se na iskazanoj časti, a ona ga preporuči bogu, 
i tako on otputuje u Genovu. 


ŠESTA NOVELA 


Neki valjani čovjek lijepim odgovorom posrami redovnika 
s licemjerja. 


Sve gospe pohvališe markizinu krepost i domišljatost 
kojom je kaznila francuskog kralja. Po tom Emilia, koja je 
sjedila kraj Fiammette, po želji kraljičinoj, smjelo započe: 

— Ni ja ne želim prešutjeti kako je neki valjani čo- 
vjek, svjetovnjak, bocnuo lakoma redovnika duhovitim i 
pohvalnim riječima. 


ŠESTA NOVELA 51 


— Nije tome davno, drage djevojke, življaše u našem 
gradu neki fratar, minorit!, inkvizitor za krivovjerje. On 
se, kao i svi ostali, jako trudio da se prikaže čovjekom sve- 
ta života i odana kršćanskoj vjeri, te nije s manje mara 
tragao za onima koji su imali nabijenu kesu negoli za oni- 
ma koji su o vjerskim načelima krive nazore imali. U toj 
revnosti sluči mu se te naiđe na dobričinu, bogatijega nov- 
cem negoli umom, koji nekoga dana izlane pred svojom dru- 
žbom da ima tako dobra vina te bi ga i Isukrst pio. Nije to 
čovjek rekao zbog krivovjerja, već prostodušno, a možda 
bijaše i pretjerano veseo ili nakićen vinom. To dojave in- 
kvizitoru, pa pošto on doču da mu je imanje veliko, a kesa 
dobro nabijena, što hitrije uzmogne cum gladiiset fu- 
stib us*, zavrgne protiv njega pretešku parnicu, ne u na- 
di da će ga izliječiti krivovjerja, već da će sebi tako napuni- 
ti džepove srebrom. Tako i bi. Dozove ga k sebi i upita jeli 
istina ono zašto ga optužuju. Dobričina odgovori da jest i o- 
bjasni kako se to dogodilo. Na to će inkvizitor, čovjek vrlo 
sveta života i veliki štovatelj sv. Ivana Zlatobradog$: 

— Ti si, dakle, od Krista napravio pijanicu, pohlepnog 
na fina vina, kao da je Krist Cinciglione* ili pijandura i 
skitnica kao što si ti. Pa sad bi svojim poniznim govorom 
htio pokazati da u tome nema nikakva zla? Nije to tako 
bezazleno kao što ti misliš: zaslužio si lomaču, ako postu- 
pimo prema tebi kako nam je dužnost. 

To i još mnogo štošta mu reče razjarena lica, kao da 
je pred njim sam Epikur, koji je poricao besmrtnost du- 
še. Ukratko, toliko ga je prestrašio, da mu dobričina, kako 
bi ga umilostivio, preko nekih posrednika dade dobro na- 
mazati dlanove zlatom$ sv. Ivana Zlatoustog, ne bi li s nji- 
me milosrdno postupao. (Ta mast uvelike koristi protiv 
kužne bolesti redovnika, zvane pohlepa, od koje osobito 
pate fratri minoriti, koji se ne smiju dotaknuti novca.) Tu 
vrlo djelotvornu mast, premda o njoj Galen? ne govori ni 


* Red Male braće. 

? Mačem i bičem. 

* Parafraza prema sv. Ivanu Zlatoustom. 

* Poslovični pijanac. 

5 Epikur (342—270), grčki filozof, atomist. 

*Uorig. grascia — fiorentinski zlatni novac u 13. st. s likom 
sv. Ivana, zaštitnika grada. 

" Vidi bilješku na str. 19. 

u jednom od svojih traktata o medicini, toliko je upotre- 
bljavao, te se prijeteći plam lomače milostivo pretvorio u 
križ“. I kao da će s križarima preko mora, da bi zastava 
bila ljepša, odredi mu žuti križ na crnoj podlozi. A uz to, 
kad je već primio novac, zadrži ga kraj sebe i za pokoru 
mu naredi da svako jutro služa sv. misu u crkvi sv. Križa 
i da mu se javi za vrijeme objeda, a ostali dio dana može 
provesti kako ga je volja. 

Dok je čovjek sve to tačno izvršavao, dogodilo se ne- 
koga jutra da je na misi slušao evanđelje, u kojemu bijahu 
iove riječ: Primit će sto puta onoliko i do- 
bit će život vječni. Te mu se riječi čvrsto urežu u 
mozak. Kad, prema naredbi, za vrijeme objeda dođe inkvi- 
zitoru, nađe ga gdje jede. Inkvizitor ga upita je li slušao 
jutros misu, a on mu odmah odvrati: 

— Jesam, gosparu. 

Na to će inkvizitor: 

— Jesi li na misi čuo što da ti nije jasno, pa želiš da 
ti se protumači? 

— Sve mi je jasno, — odvrati dobri čovjek — i u sve 
čvrsto vjerujem. Nego, ako sam dobro razumio, čuo sam 
neku besjedu zbog koje sam se jako sažalio na vas i sve 
ostale fratre, kad pomislim kako vam se slabo piše na 
onom svijetu. 

Tada ga upita inkvizitor: 

— Koja te to riječ potakla na sućut prema nama? 

Dobričina mu odvrati: 

— Gosparu, u evanđelju piše: ... primit će sto 
putaonoliko... 

Na to će inkvizitor: 

— Istina je to: no zašto te ta besjeda tako dirnula? 

-— Kazat ću vam, gosparu, — odvrati dobričina. — 
Otkad sam ovdje, svakoga dana vidim kako dajete siroti= 
nji, kad pun velik kotao juhe, a kad i dva, od onoga što 
preostaje vama i ostalim fratrima: pa ako vam se na onom 
svijetu za svaki kotao vrati stotinu, imat ćete toliko juhe 
da ćete se u njoj svi potopiti! 


* U kaznu đa nosi prišiven križ na grudima. 
* Matej XIX, 23., po Karadžićevu prijevodu. 

Premda su svi koji su sjedili za stolom s inkvizitorom, 
prasnuli u smijeh, on se zbuni, jer shvati da mu se ruga 
zbog njihova »jušasta« licemjerja, pa da se nije sramio, 
zasigurno bi ga opet optužio što se narugao njemu i onim 
ostalim dangubama. Srdit, naredi mu neka radi što mu je 
drago, i da mu ne dolazi više na oči. 


SEDMA NOVELA 


Bergamino na lijep način novelom o Primasu i opatu iz 
Clignija ukori neobičnu škrtost gospara Cana della Scala. 


Ljupka Emilia sa svojom zabavnom novelom natjera- 
la je na smijeh kraljicu i sve ostale. Svi pohvališe križa-, 
revu domišljatost. A kada se smijeh stišao i svi zašutjeli,' 
Filostrato, kojemu je bio red da kazuje, počne ovako: 

— Lijepo je, vrle gospe, kad tko pogodi nepomičnu 
metu, no pravo je čudo kad strijelac pogodi neobičnu metu 
koja se onog hipa pojavila. Grešan i opak život popova če- 
sto je znak njihove zloće i daje povoda svakome tko to že- 
li da o tome govori i da ih kudi. Pa kao što je dobro učinio 
onaj valjani čovjek kad je ono ukorio inkvizitora s lice- 
mjerna milosrđa fratara koji daju sirotinji ono što bi mo- 
rali dati svinjama ili baciti, sudim da još većma valja po- 
hvaliti onoga o kome ću kazivati, a podsjetila me na to pret- 
hodna novela. Moj je junak ljupkom novelom ukorio go- 
spara Cana della Scala,! uzvišena gospodina, s iznenadne i 
neobične škrtosti, i to tako da mu je kazivao o drugome ono 
što jeo njemu io sebi bio naumio reći. Evo vam te novele: 

Kao što se pronio po cijelom svijetu glas, gospar Can 
della Scala bijaše miljenik sreće i jedan među najsjajni- 
jom i najslavnijom gospodom, koje je poznavala Italija još 
od vremena cara Federiga 11?. Jednoć Can della Scala od- 
luči prirediti veliku i sjajnu svečanost u Veroni. Na ovu 
je svečanost došlo mnogo svijeta sa svih strana, a ponajvi- 


"I Dante ga s divljenjem spominje. 

* Fridrik II Svevo, car Njemačke, kralj Sicilije (1197—1259), uman 
i učen vladar, na svom dvoru u Palermu okupljao mnoge pjesnike i 
pripovjedače (Sicilijanska škola); i sam je bio pjesnik. 

še dvorana svake ruke. Odjednom (ne zna se zašto) odusta 
on od svečanosti i djelomice obdari one koji bijahu došli, 
te ih otpusti. Samo jedan, po imenu Bergamino, tako vr- 
stan i kićen govornik te bi jedva i mogao vjerovati onaj 
tko ga čuo nije, ostade, a ne bijaše ni obdaren ni otpušten, 
nadajući se da će i pored toga što ušićariti. Nego, gospar 
Cane je uvrtio sebi u glavu da bi sve ono što bi mu dao 
bilo baš tako izgubljeno kao da si u vatru bacio; no o tome 
mu niti što reče niti poruči. Bergamino se sneveseli. videći 
poslije nekoliko dana da ga niti tko zove i niti traži od nje- 
ga ono što bi njegovu zanatu priličilo, a osim toga troši 
mnogo u svratištu za sebe, konje i sluge. Ipak je čekao, 
jer mu se činilo da ne bi bilo dobro još otputovati. Sa so- 
bom bijaše donio tri krasna i bogata odijela, koja mu bi- 
jahu poklonila druga gospoda, da bi se dostojno pokazao 
na svečanosti. Kad gostioničar zatraži da mu plati, prvo 
mu dadne jedno odijelo, a pošto se još zadržao u istoj go- 
stionici, moradne dati i drugo, pa na koncu načne i posljed- 
nje, odlučiv ostati dotle dok mu dotraje novca od toga odi- 
jela, i po tom otputovati, 


Dok je tako živio od tog trećeg odijela, zbude se da je 
nekoga dana objedovao u toj gostionici gospar Cane, koji, 
kad opazi Bergamina tako sjetna, više da mu se naruga 
negoli da se zabavi njegovom domišljatošću, prozbori: 


— Što ti je, Bergamino? Što si tako sjetan i neveseo? 
Ded kazuj štogod! 


Tada mu Bergamino, ni časa ne razmišljajući, kao da 
je prije već dugo o tome mozgaov, ispripovjedi novelu, baš 
kao naručenu za ovu prigodu. 


— Valja da znate, gospodaru, da je Primas* bio veoma 
vješt latinskom jeziku i iznad svih drugih spretan i hitar 
stihotvorac. Uz to je bio tako slavan i poštovan, te se i ta- 
mo gdje ga nijesu poznavali širio glas o njemu, i gotovo 
nikoga ne bijaše da ne bi znao tko je Primas. Tako se do- 
godilo, kad se Primas jednoć našao u Parizu u oskudici 
(kao što je zamalo vazda i bio, zbog toga što moćni slabo 


* Primas (Primat) historijska ličnost; o njemu govori Salimbene 
u Kronici (1233) ovo: Živio je u to vrijeme kanonik Primas iz Kolna, 
velik stihotvorac, pa da je svoje srce posvetio ljubavi prema bogu, 
bio bi u svetoj književnosti velik i veoma koristan crkvi božjoj. 

cijene vrline), da je čuo govoriti o opatu iz Clignija“, za ko- 
ga se misli da je po svojim dohocima, poslije pape, bio 
najbogatiji prelat. Slušao je o njegovim čudesnim 1 veli- 
čanstvenim djelima, primjerice, da je njegov dvor svagda 
otvoren svima, i da nikome tko dođe k njemu ni jela ni 
pića ne uskrati, samo ako to zaište za vrijeme kad opat 
jede. Kada Primas to začu, kao čovjek koji je rado gledao 
vrle ljude i gospodu, odluči da se sam uvjeri o darežljivo- 
sti opatovoj i raspita se koliko je daleko od Pariza mjesto 
gdje živi. Odgovoriše mu da do toga mjesta ima oko šest 
milja. Primas pomisli da može stići do objeda ako se uputi 
ranim jutrom. Zamoli da mu opišu put, no kako nitko ta- 
mo nije išao, poboja se da po nesreći ne zabludi i ne pri- 
spije tamo gdje ne bi tako lako dobio jelo. Pa, ako mu se 
to desi, da ne ostane gladan, ponese sobom tri hljeba, mi- 
sleći da će vode (koja mu se nije osobito milila) svuda lako 
naći. Kruh turi u njedra i dade se na put; hodao je tako 
orno te je stigao do opata baš pred sam objed. Uđe, ogleda 
se naokolo i opazi mnoge prostrte stolove, velike pripreme 
u kuhinji, i sve spremno za objed, te pomisli: »Zaista je to 
čovjek podašan kako o njemu kazuju.« 

Dok je on tako promatrao, opatov stolnik (bijaše upra- 
vo vrijeme objedu) naredi da se donese voda za ruke. Po 
tom smjesti svakoga za stol. Slučajno je Primas dobio 
mjesto baš naspram vrata odaje kroz koju je opat imao 
proći da dođe u blagovaonicu, 

Na tom je dvoru vladao takav običaj da nikad nijesu 
postavljali na stol ni kruh, ni vino, ni bilo koju od jestvina 
ili piće, dok god opat ne bi sjeo za stol. A kada svi posje- 
daše, stolnik poruči opatu da je jelo pripravljeno i da če- 
kaju na njega. Opat zapovjedi da iu otvore vrata da bi 
ušao u blagovaonicu. Ulazeći, pogled mu padne baš na 
Primasa, koji bijaše vrlo slabo odjeven, a opat ga i nije 
poznavao. Tek što ga opazi, zla mu misao, kao nikad dotad, 
saleti dušu te pomisli: »Gle, kakve ia hranim!« Vrati se 
smjesta i zapovjedi da zatvore odaju, te upita one koji 
bijahu kraj njega tko je onaj odrpanac što sjedi za stolom 
naspram vrata. No nitko ga nije poznavao. Primas, koji je 
dugo pješačio, a ne bijaše naviknut postiti, htjede jesti. 
s * Clunv, znamenita opatija reda sv. Benedikta u Francuskoj Isp. 

ša, 

Počeka neko vrijeme, a onda, ne videći opata da dolazi,. 
izvuče iz njedara jedan od hljebova, koje bijaše sobom do- 
nio, i uze ga jesti. 


Poslije nekog vremena opat zapovjedi jednome od svo- 
jih slugu da pogleda je li onaj čovjek otišao. Sluga se vra- 
ti d odgovori: »Nije, gosparu, već jede kruh koji je, kanda, 
sobom donio.« Na to će opat: »Nek samo jede svoj, ako ga 
ima, našega ljeba danas neće okusiti.« 


Opat je želio da Primas sAm ode, jer mu se nije činilo 
zgodno da ga otpravi. Kada Primas pojede prvi hljeb, a o- 
pata jednako nije bilo, počne jesti drugi. I to dojave opatu, 
koji bijaše naredio da pogledaju nije li otišao. Naposljet- 
ku, kako opat još uvijek nije dolazio, uze Primas jesti i 
treći hljeb; te i to dojave opatu. Ovaj poče u sebi premi- 
šljati ovako: »Gle, što se to danas u mojoj duši zbiva? Ka- 
kva je to škrtost? I gnjev kakav? Rad koga? Nahranio sam 
i hranim eto, već tolike godine, svakoga tko je god od mene 
zaiskao i ne gledajući dali je gost gospar ili težak, siromah 
ili bogataš, trgovac ili mešetar; svojim sam rođenim očima 
vidio kako bezbrojni namjernici i potukači troše moj imu- 
tak, i nikad mi ovakva misao nije trovala dušu kao zbog o- 
voga čovjeka ovdje! Nema dvojbe, nije mene škrtost ohu- 
zela rad makar kakva čovjeka; taj, kojimisečini skitnica, 
sigurno je velik muž, kad mi se duša tako opire da ga po- 
gostim!« Zaključiv tako, htjede znati tko je onaj čovjek. 
Sazna da je ono Primas i da je došao na svoje se oči uvjeriti 
o njegovoj darežljivosti o kojoj je slušao. Opat, koji je o 
njemu već prije čuo kao o valjanu mužu, zasrami sei, da bi 
popravio svoju grešku, trudio se da ga što bolje počasti. 
Poslije objeda naredi da mu dadu bogatu odjeću kako se do- 
likovalo njegovim zaslugama, i još mu pokloni novaca i ko- 
nja, te mu na volju ostavi da ode ili da ostane. Primas bija- 
še s tim zadovoljan, temu se, što je ljepšei bolje mogao, 
zahvali i vrati se jašući u Pariz, odakle je pješke došao. 

Gospar Cane, bistrouman čovjek, bez ikakva objašnje- 
nja izvrsno razumjede što mu je Bergamino želio kazati, 
pa smiješeći se priklopi: 

— Bergamino, prikazao si mi vrlo domišljato svoje 
nedaće, svoju vrsnoću i moju škrtost, te što od mene želiš. 
Zaista ti kažem da nikad prije, osim sada prema tebi, škr- 

vost nije ovladala mnome, no ja ću je otjerati onim štapom. 
koji si mi ti naznačio. 

Pošto plati Bergaminov račun krčmaru, pokloni mu 
jedno svoje bogato odijelo, novaca i konja, te mu ovaj put 
na volju ostavi da ode ili da ostane. 


OSMA NOVELA 


Guiglielmo Borsiere domišljatim riječima pokudi škrtost 
gospara_ Ermina de Grimaldi. 


Pokraj Filostrata sjeđaše Lauretta, koja, pošto je čula 
kako svi hvale domišljatost Bergaminovu, te znajući da je 
sad na njoj red da pripovijeda, i ne čekajući zapovijesti, 
ljubezno poče: 

— Prethodna novela, drage prijateljice, nuka me da 
vam kazujem kako je neki čestit dvoranin kaznio isto tako 
uspješno pohlepu nekoga vrlo bogata trgovca. Mada i mo- 
ja novela ima sličan posljedak, kao i prijašnja, neće vam 
se manje sviđati, kad saznate da je na kraju urodila do- 
brim plodom. 

Življaše, dakle, u Genovi prije mnogo godina plemić 
po imenu gospar Ermino de' Grimaldi. Svojim velikim po- 
sjedima i novcem (kako su svi mislili) nadmašivao je bo- 
gatstvo najbogatijih građana za koje se tada u Italiji zna- 
lo. Pa kao što je u bogatstvu nadmašivao svoje zemljake, 
tako je i po škrtosti i sitničavosti daleko pretekao sve škr- 
ce i tvrdice ovoga svijeta, te nije samo stiskao kesu kad je: 
valjalo koga počastiti, već i onda kad je njemu samome što 
trebalo. Protivno običajima što su vladali među Genove- 
žanima, koji se vole lijepo odijevati, lišavao se svega i tr- 
pio i podonsio svaku oskudicu u jelu i piću. Stoga ga s 
pravom nitko i nije zvao prezimenom de'Grimadi, već sa- 
mo gospar Ermino Škrtac. 

Baš u vrijeme kad se ništa ne trošeći Ermino obogatio, 
stiže u Genovu neki vrli dvoranin, duhovit i uljudan, a 
zvali su ga Guiglielmo Borsiere.! Nije Guiglielmo bio kao 


* Guiglielmo Borsiere, spominje ga Dante u Božanskoj komediji. 
(Pakao XVI, 70). 

“današnji dvorani koji se, ne srameći se mnogo svojih po- 
kvarenih i pokudnih običaja, nazivaju plemići i gospari i 
hoće da ih kao takve poštuju, a prije bi zaslužili da ih na- 
zivaju magarcima, jer su odgojeni i odrasli u prljavštini i 
glibu, a ne na dvorovima. Pa dok su nekada nastojali i tru- 
dili se da mire plemiće, kad bi nastale svađe i nesuglasice, 
da posreduju u ženidbama, sklapaju rodbinske veze i pri- 
jateljstva, te duhovitim i lijepim riječima razonode i raz- 
vedre potištene duhove, da šalama zabavljaju ljude na 
dvorovima i da oštrim riječima, kao dobri očevi, kore opa- 
čine, a sve to uz vrlo skromnu nagradu; danas, naprotiv, 
krate sebi vrijeme klevećući svoje bližnje, sijući neslogu 
i razdor, govoreći podlosti i pakosti, a što je još gore, sami 
ih pred očima drugih čine, jedan drugom podmeću sva zla, 
sramote i gluposti, bile istinite, bile lažne, i laskanjem uvla- 
če plemenite ljude u podlost i zločin. A ta bijedna i izopa- 
čena gospoda više cijene i časte i potiču velikim nagradama 
onoga čija su djela i.riječi gnusniji. Sve je to na zazor i sra- 
motu današnjega svijeta i veoma očit dokaz da su vrline 
nestale i ostavile bijedne smrtnike u kalu grijeha i poroka. 


Nego, da se vratimo na ono što započeh i od čega me 
pravedna srdžba odvratila više no što željah, velim da su 
svi genoveški plemići Guiglielma štovali i voljeli njegovo 
društvo. Pošto je nekoliko dana boravio u gradu, čuo je 
mnogo kazivati o lakomosti i škrtosti gospara Ermina, pa 
zaželje vidjeti ga. A i gospar Ermino bješe već čuo o valja- 
nosti Guiglielma Borsiera pa ga (koliko je god bio škrt, i- 
pak je tinjala u njemu iskra plemenitosti) vrlo prijateljski 
i radosno primi i s njim se o mnogo čemu porazgovori. Ta- 
ko u razgovoru povede ga sa sobom, s još nekim Genove- 
žanima koji s njim bijahu, svojoj novoj kući, koja bijaše 
vrlo lijepa. Pošto su je razgledali, upita ga: 

— Ded, gosparu Guiglielmo, da li biste mi umjeli re- 
ći, vi, koji vidjeste i čuste mnogo toga, nešto što se još ni- 
gdje vidjelo nije, a što bih dao naslikati u dvorani ove 
moje kuće? 

Na ovo neumjesno pitanje Guiglielmo odgovori: 

— Gosparu, ne bih vam umio kazati nešto što se nije 
nikad vidjelo, ukoliko to nije kihanje ili što slično tome. 
.No, ako baš želite, ipak ću vam spomenuti nešto što _ne 
“vjerujem da ikad vidjeste. 

Gospar Ermino, ne očekujući odgovora koji je dobio, 
ponuka ga: 

— Ded, recite, molim vas što je to? 

Guiglielmo mu hitro odvrati: 

— Naredite da vam naslikaju Udvornost.? 


Netom gospar Ermino to začu, postidje se tako da se 
gotovo u času posve izmijenio i postao drugačiji negoli je 
dotad bio, te zaključi: 

— Gosparu Guiglielmo, dat ću je naslikati tako te mi 
nitko, pa ni vi, nećete moći kazati, da je nisam ni vidio ni 
upoznao. 

I otada (takva je moć bila u Guiglielmovim besjedama) 
postade najdarežljiviji i najljubezniji plemić. I nitko nije 
tako primao i častio građane i strance u Genovi u ono dđo- 
ba, kao on. 


DEVETA NOVELA 


Neka gospa iz Guascogne prekori ciparskog kralja; on od 
slabića postade valjan vladar. 


Posljednja kraljičina zapovijest ostade Elisi, no ona, 
i ne čekajući je, sva radosna prozbori: 

— Mlade moje gospe, često se zbilo da je jedna jedina, 
mnogo puta slučajno i nenamjerno izrečena riječ, postigla 
ono što nijesu mogli postići ni ukori ni kazne. To se jako 
dobro vidi u noveli koju nam kazivaše Lauretta, a ja sam 
nakanila dokazati vam to još jednom, vrlo kratkom nove- 
lom, jer dobre novele ne mogu nikada biti na odmet,a da 
nam koriste, valja ih pažljivo slušati, pa ma tko ih kazivao. 

Znajte, dakle, da za prvog ciparskog kralja, pošto je 
Gotfrid Bujonski! osvojio Svetu zemlju, neka vlastelinka 
iz Guascogne? pođe da hodočasti na božji grob. Na povrat- 


* U originalu Cortesia, upravo dvorjanstvo, uljudno ponašanje. 
Riječ ovdje ima svoje primarno značenje, naime, skup svih vrlina, 
koje rese plemića. 

" Gotfrid Bujonski (Godefroy de Bouillon), vojvoda Iorenski, vođa 
I križarskog rata oko 1090., osvojio Jeruzalem 1099. Dante ga spo- 
minje u Božanskoj komeđiji (Pakao XVIII). 

* Guascogna, Gascogne, provincija u Francuskoj. 

ku stiže na Cipar, gdje su je neki prostaci grubo uvrijedi- 
li. To joj je zadalo takvu bol te se nije mogla utješiti, pa 
je naumila da se potuži kralju; no netko joj reče da će joj 
sav trud biti utaman, jer je kralj takva kukavica i tako 
nesposoban da učini kome dobro, te ne samo što po zako- 
nu ne kažnjava uvrede već bezbroine uvrede kukavički na 
najveću sramotu i zazor podnosi, pa je svatko svoj jad i 
čemer iskaljivao tako da je kralja vrijeđao i sramotio. Ta-. 
da ona gospa, sva očajna što ne može vratiti žao za sramo- 
tu, da bi sebi našla neko zadovoljenje, odluči prekoriti spo- 
menutog kralja za njegov kukavičluk. Plačući ode k nje- 
mu i reče mu: 

— Gospodaru, ne dolazim pred tvoje lice da od tebe 
iziskujem osvetu za nanesenu mi uvredu, ali kao zadovolj- 
štinu za nju, molim te da me naučiš kako podnosiš uvrede, 
za koje sam čula đa su ti nanesene, i da tako, naučiv od 
tebe, mogu strpljivo podnositi svoju. Sam bog mi je svje- 
dok, kako bih drage volje svoju uvredu dala tebi, da mo- 
gu, kad ih ti tako dobro znaš trpjeti. 

Kralj, koji dotle bijaše spor i lijen, kao da se iza sna 
probudio; ponajprije strogo kazni uvredu nanesenu onoj 
gospi, a onda uze progoniti svakoga koji bi se otada ogri- 
ješio o čast njegove krune. 


DESETA NOVELA 


Meštar Alberto iz Bologne na lijep način posrami neku gospu 
koja je htjela njega osramotiti, jer je u nju bio zaljubljen. 


Umuče već Elisa, a posljednja na redu bijaše kraljica. 
Ona s dražesti, svojstvenom ženama, prozbori: 

— Valjane mladice, kao što zvijezde krase za vedrih 
noći nebeski svod, a cvijeće u pramaljeće zelene tratine, 
tako su ljupki izrazi ures lijepu vladanju i ljubeznu razgo- 
voru. A ovi, jer su kratki, bolje pristaju ženama negoli 
muškarcima, to više što ženama manje dolikuje da mnogo 
i dugo govore, kad ne moraju, negoli muškarcima, Nego, 
danas ima malo žena ili gotovo nijedna koja bi razumjela 
duhovit izraz ili znala cdgovoriti, ukoliko ga i razumije. 
Zaista je to sramota za nas i sve one koje danas žive. A to. 

stoga što su tu vrlinu koja je u prošlosti resila dušu žena 
današnje žene prevratile u brigu za ures tijela, pa ona že- 
na, kojoj je odjeća šarenija, prugastija i kićenija, sudi da je 
svi moraju većma cijeniti i poštovati; a ne misli na to da 
bi magarac mogao mnogo više nego bilo koja od njih na 
sebi ponijeti, ako bi se tko našao da ga time ogrne ili na- 
tovari; uza sve to ne bi uživao veće časti no što ga kao ma- 
garcu pripada. Sramim se tako zboriti, jer protiv drugih 
ne mogu kazati ono što ne bi vrijedilo i za mene: te, tako 
urešene, nalickane i okićene žene ili su nijeme i neosjetlji- 
ve kao mramorni kipovi ili, ako i odgovore na neko pita- 
nje. bolje bi učinile da su mučale. A sebe uvjeravaju da 
je to znak čiste duše, ako ne znaju među sobom ili s vr- 
lim ljudima razgovarati; svojoj su gluposti nadjele ime 
poštenje, reklo bi se da je poštena ona koja samo sa slu- 
škinjom, praljom ili pekaricom zbori: da je narav tako 
htjela, kako nas one uvjeravaju, drugačije bi ograničila 
njihovo brbljanje. Istina je, da valja uzeti u obzir, kao i u 
svemu, tako i u ovome, i vrijeme, i mjesto, i osobu s kojom 
govorimo, jer se katkad zbiva da žena ili muškarac, misle- 
ći zgodnom riječju posramiti koga, a ne odmjeriv točno 
svoje snage u odnosu na svog subesjednika, njega samoga 
ili nju oblije rumenilo, namijenjeno drugome. Pa da biste 
se umjele čuvati toga, a uz to još da se na vas ne bi mogla 
primijeniti uzrečica koja se često navodi, da žena vazda 
izvuče kraći kraj, hoću da vas posljednja današnja novela, 
što. je ja moram kazivati, pouči; pa kao što ste po: 
plemenitosti duše različne od drugih, da se tako isto po- 
kažete drugačije po izvrsnosti svojega ponašanja 

Nije tome davno, življaše, a možda još i danas živi u 
Bologni neki znameniti ljekar, slavan i na glasu gotovo u 
cijelom svijetu, po imenu meštar Alberto, čovjek već star, 
na pragu sedamdesete, te u njegovu tijelu gotovo ne bija- 
še više naravne toplote, no duh mu još tako živ da se ipak 
u njemu užegao ljubavni plam, kad je na nekoj svečano- 
sti ugledao prekrasnu udovicu, a zvala se gospa Malgheri- 
da de" Ghisolieri, kako neki vele. Ona mu neobično omilje, 
i ljubavni žar se raspali u njegovim zrelim grudima, kao 
da je mladić, te mu se činilo da ne počiva dobro one noći 
kad ne bi toga dana vidio milo i nježno lice svoje krasoti- 
ce. Rad toga uze sveudilj, sad pješke, sad na konju, kako 


62 PRVI DAN 


mu se kad mililo šetati pred kućom one gospe. Pa se tako 
ona i mnoge druge gospe dosjete uzroku njegove šetnje i 
mnogokrat među sobom ismjehivahu tog ljubovnika, tako. 
zrele dobi i zrela uma: mišljahu možda da se tako divna 
ljubavna strast može začeti i živjeti samo u nezrelim gru- 
dima mladića, a ne i zrela muža. Meštar Alberto se i nada- 
lje šetao, ali jednog svetačnog dana, dok je spomenuta go- 
spa s mnogim drugama sjedila pred svojim vratima, one 
izdaleka ugledaše meštra Alberta, kako im se približuje, 
pa sve zajedno nakane da ga svečano prime i pogoste, a po 
tom da mu se narugaju zbog njegove zaljubljenosti. I uči- 
ne tako. Sve ustanu, pozovu ga i odvedu u neko sjenovito 
dvorište, gdje dadu donijeti izabrana vina i razne posla- 
stice. Naposljetku ga duhovito i ljupko upitaše kako to da 
se zaljubio u ovu krasoticu koju ljube mnogi lijepi, ljube- 
zni i plemeniti mladići. Osjeti meštar Alberto da ga vrlo. 
uljudno bockaju, pa tobože vesela lica odvrati: 
o, nitko se pametan neće čuditi što ljubim, a 

Geobića što vas ljubim, jer ste dostojni toga. Premda je na- 
rav starce lišila snage potrebne za tjelesnu ljubav, nije 
im oduzela dobru volju, a kako imaju više iskustva negoli 
mladići, bolje znaju što je vrijedno ljubiti. Ufanje koje me 
potiče da ja, starac, ljubim vas, koju ljube mnogi mladići, 
ovo je: vidjeh mnogo puta gospe gdje jedu bob i luk, no, 
mada u luku ništa dobra nema, ipak je bolji okus glavice 
nego onoga što općenito privlači vaš iskvareni tek, jer vi 
glavicu držite u ruci, a žvaćete pera, koja su ne samo ne- 
valjala već im je i okus slab. Ne radite li i vi, gospo, tako 
kad izabirete svoje ljubovnike? A kad biste ispravno po- 
stupati, izabrali biste mene, a ostale potjerali. 

Posrami se i gospa i njene drugarice, a ona prozbori: 

— Meštre, zaista ste nas lijepo i uljudno kaznili za 
našu obijest. Cijenim vašu ljubav, kao ljubav umna i va- 
ljana muža, pa rad toga raspolažite sa mnom u svemu što. 
je dostojno moje časti. 

Ustav Alberto sa svojim drugovima, zahvali gospi i u 
smijehu i veselo se od nje oprosti i ode. 

Tako gospa, ne pazeći kome se ruga i misleći da će 
pobijediti, bude pobijeđena. A vi, pak, ako budete razbo- 
rite, brižljivo ćete se toga čuvati, 

Sunce je već klonulo zapadu, i žega popustila, kad su. 
mlade gospe i tri mladića dokončali svoje novele. Tad kra- 
ljica prijazno kaza: 

— Sad mi, drage druge, preostaje još samo da izabe- 
rem novu kraljicu, a:ona koja to bude, nek po svom sudu 
odredi za sebe i za nas kako ćemo u poštenju i zabavi pro- 
vesti naredni dan. Premda je još daleko do noći, ipak mi 
se čini da onaj koji unaprijed ne razmisli ne skrbi kako 
valja za budućnost; pa da bi se moglo pripremiti ono što. 
nova kraljica odredi za sutradan, sudim da svaki naredni 
dan valja da počnemo u ovaj sat.! Rad toga, u slavu Onoga 
po kojemu sve živi, i nama na utjehu, sutrašnjega dana 
vladat će našim kraljevstvom kao kraljica umna Filomena. 


Rekav to, ustane, skine s glave lovor-vijenac i s pošto- 
vanjem metne ga njoj na glavu. Tad je najprvo ona, a po 
tom sve ostale gospe i mladići pozdrave kao kraljicu i lju- 
bezno obećaju da će joj se pokoravati. 

Filomena porumenje od srama kad je okruniše za 
kraljicu, no spomenuv se riječi koje je malo prije kazala 
Pampinea, da se ne bi činila glupa, osokoli se. Prvo svega 
potvrdi sve Pampinejine naloge, a po tom odredi, što valja 
učiniti za naredno jutro i za istu večer, zadržavajući se 
gdje i bijahu. Naposljetku prozbori ovako: 

— Predrage druge, premda me Pampinea učinila kra- 
ljicom svih vas, više po svojoj uljudnosti negoli zbog mo- 
jih vrlina, ipak sudim da ne smijem sama po svome odre- 
đivati o načinu življenja, već zajedno s vama. Pa 
da bi vas upoznala s onim što se meni čini da bi valjalo 
uraditi, te da po svojoj volji uzmognete što dodati ili odu- 
zeti, nakanila sam da vam ukratko razložim. Ako li sam 
danas točno promatrala Pampinejino postupanje, sudim da 
bijaše toliko pohvalno koliko i ugodno; stoga držim da nje- 
ne odluke ne treba mijenjati, dokle nam god ne dosade, 
zbog predugog trajanja ili drugog kojeg razloga. Pa da u 
redu nastavimo onako kako smo započele, ustat ćemo i 
prošetati se uz šalu i smijeh; pri smiraju sunca večerat će- 
mo za hlada; po tom ćemo otpjevati koju pjesmicu, a još 


!T. j. da dan traje od smiraja do smiraja. 

malo šale neće biti na odmet prije spavanja. Ujutro ćemo 
“ poraniti i, kao i danas, nekuda veselo otići, kako bude ko- 
me drago. Pa, kao što smo i danas uradili, u određenu uru 
vratit ćemo se ovamo da nastavimo s pripovijedanjem. Baš 
u tome, kanda, nalazimo najviše užitka i koristi. No, što 
Pampinea zaista nije mogla učiniti, jer je kasno izabrana, 
počet ću ja, naime, odrediti neke granice tome o čemu će- 
mo pripovijedati, i unaprijed označiti predmet, kako bi 
svatko imao dovoljno vremena da izmisli neku lijepu no- 
velu o zadanom. Za sutra, ako vam je drago, predlažem 
ovo: budući da usud od početka svijeta na razne načine 
goni ljude, a tako će biti i do konca, neka svatko pripovi- 
jeda o tome kako se netko iz kojekakvih neprilika izvukao, 
te se na kraju iznad očekivanja sve lijepo završilo. 


I gospe i mladići pohvale njenu odredbu i obreknu da 
će se nje držati. Samo Dioneo, kad su svi već zašutjeli 
priklopi: 

— Gospo, kao što svi rekoše, tako i ja velim da je va- 
ša zamisao vrlo pohvalna i lijepa; nego, molim vas za 0so- 
bitu milost, koja neka vrijedi sve dotle dok i naša družba 
traje, a ta je, da mene ta odredba ne veže, i da ne moram 
kazivati novelu o predloženom predmetu, ako ne želim, 
već da pripovijedam onu koja se meni najviše mili. A da 
tko ne pomisli da tu milost molim, jer ne znam izmisliti 
novelu, bit ću odsada zadovoljan ako svagda budem po- 
sljednji na redu. 


Kraljica, koja ga je znala kao šaljivčinu i veseljaka, 
odmah se dosjeti da on to moli rad toga da zgodnom nove- 
lom razvedri i nasmije družbu, ako se zamori od pripovi- 
jedanja, pa mu uz pristanak svih rado udijeli tu milost. 
Tada svi ustanu i lakim korakom upute se bistru potoku 
koji je tekao niz brežuljak i vijugao kroz živo stijenje i ze- 
lenu travicu, kroz. dolinu zasjenjenu mnogim drvećem. 


Ondje gospe bose i goloruke počeše gacati po vodi i 
među sobom se na razne načine zabavljati. No, kako se bli- 
žilo doba večeri, vratiše se u dvorac i s tekom večeraše. 
Nakon večere, naredi kraljica da donesu glazbala i zaple-' 
šu, a ples neka vodi Lauretta, Emilia nek pjeva, dok će,je 
Dioneo leutom pratiti. Lauretta pripravno povede ples, a 
, Emilia veoma toplim glasom zapjeva ovu pjesmu: 

Ljepota mi moja tako omilila, 
da me druge nikad 
ljubavi neće svladat takva sila. 


Ja u toj ljepoti vidim, puna žara, 
dobro. što je radost misaona bitka, 
a nezgoda nova ko i miso stara, 
neće me lišit ovoga užitka. 

Kakvo će me slično biće da očara, 
dakle, više ikad, 

pa da ko ovom ravna mu je sila? 


A ovo dobro od mene ne bježi, 

kada mu se želim divit zanesena, 

već za mojom žudnjom tad i ono teži, 
iduć mi u susret, pa sam opijena 

i sve mi u duši ova miso leži, 

da ne znam da li ikad 

pržaše ikog takvog plama sila. 


A ja, što iz sata u sat više gorim. 

kako ga dulje motre oči moje, 

sva mu se dajem, rađujuć se skorim 
užicima, što ih uglavi nas dvoje, 

sretna i zbog onih, što nam još predstoje, 
te držim da nikad 

se ovdje ovakvim još ne oču sila. 


Pošto je Laureta dopjevala pjesmicu, uz koju su svi 
veselo pristali, mnogi su se zamislili na one riječi. Nakon 
toga su još igrali i kolo, pa kako noć već bješe poodmakla, 
kraljica odredi da se za danas zabava završi. Pozove sluge 
da užegu svijeće, te svima zapovijedi da odu na počinak. 
Svi je poslušaše i povukoše se u svoje odaje. 


5 Boccaccio: Dekameron 

DOKONČAVA SE PRVI DAN DEKAMERONA I POČINJE 

DRUGI POD FILOMENINIM VLADANJEM. DRUŽBA PRI- 

POVIJEDA O LJUDIMA KOJI SU ZAPALI U KOJEKAKVE 

NEPRILIKE, A NA KRAJU SE SVE, IZNAD OČEKIVANJA, 
LIJEPO ZAVRŠILO. 


e"a.a 
ife bada 


UVOD 


Sunce je svojim zrakama već posvuda donijelo novi 
dan, a ptičice, pjevajući po zelenim granama umiljate pje- 
smice, i ušima su to potvrđivale, kadli ustanu gospe i mla- 
dići i siđu u vrt, te gazeći lakim krokom rosnu travu svu- 
da naokolo i pletući krasne vijence, dugo se zabavljahu i 
šetahu. Pa kao što su uradili jučerašnjega dana, učine i 
danas: za hlada objedovaše i poslije plesa legoše da se od- 
more. Malo prije devete ure ustanu i po kraljičinoj volji 
odu na hladovitu tratinu i posjedaju oko kraljice. Ona, li- 
jepa i ljupka, ovjenčana lovor-vijencem, popostane malo, 
zatim preleti pogledom svoju družinu, te Neifili zapovjedi 
da svojom novelom započne kazivanje. A Neifile bez po- 
govora veselo počne ovako: 

Martellino, hineći da je uzet, preivara se da ga je iscijelio 
sveti Arrigo. Kada otkriju njegovu prijevaru, dobro ga namlate. 
Po tom ga zatvore, te umalo što ga ne objesiše, no on 
u posljednji čas izmakne pogibelji. 


— Često se zbilo, predrage gospe, da je rug pao na o- 
noga tko je naumio narugati se drugima, a osobito ako se 
drznuo rugati se oname što valja poštovati, a kadgod je i 
gore prošao. Pa da se pokorim zapovijesti naše kraljice i 
prema zadanom predmetu započnem sa svojom novelom, 
nakanila sam kazivati o nekom našem građaninu koji je 
prvo upao u mnoge nevolje, a po tom neočekivano sve 
sretno prebrodio. 

Nedavno življaše u gradiću Trevigi! neki Nijemac, po 
imenu Arrigo,? koji bijaše takav puki siromah da je služio 
kao nosač, ako bi ga tko unajmio. Usprkos tome svi ga 
smatrahu za veoma pobožna i poštena čovjeka. Pa sad bila 
istina ili ne bila, neki Trevižani tvrde da su u času njegove 
smrti sva zvona stolne crkve u Trevigiju zazvonila, a da ih 
nitko nije ni dotaknuo. Svi u tome vidješe čudo, i tog Ar- 


* Trevigi — Treviso, grad u Italiji. 
* Stari talij. oblik imena Heinrich (Henrik). 

riga proglasiše svecem, Sav se narod toga grada sjati u 
kuću gdje je ležao mrtvac, te ga kao sveca odnesu u stolnu 
crkvu i tamo dovedu hrome, kljaste, slijepce i svakojake 
nemoćnike, kao da će se iscijeliti samo ako se dotaknu 
njegova tijela. 

Posred toga meteža i strke sluči se da u Trevigi stignu 
tri naša sugrađanina:3 jedan od njih zvaše se Stecchi, dru- 
gi Martellino, a treći Marchese.* Oni su, obilazeći gospod- 
ske dvorove, zabavljali gledaoce kreveljeći se na razne na- 
čine i oponašajući druge ljude. Kako još nigda ne bijahu 
u tom gradu, a upav u toliku strku, jako se začude, te kad 
saznaše razlog, zažele i sami da vide sveca. Pošto su svu 
svoju prtljagu ostavili u nekom svratištu, Marchese reče: 

— Hajde da pogledamo toga sveca; samo ne znam ka- 
ko ćemo tamo stići, jer sam čuo da je trg prepun Nijemaca5 
i drugih naoružanih ljudi, koje je gospodar ove zemlje ta- 
mo poslao da ne bi bilo gore zbrke; a uz to sam čuo da je 
crkva tako puna svijeta, te zamalo nitko više unići ne može. 

Tad Martelino, željan, da vidi prizor, priklopi: 

— Ništa zato, izmislit ću ja već kako da dođemo do 
toga sveca. 

Marchese upita: 

— A kako? 

Odgovori mu Martellino: 

— Reći ću ti. Načinit ću se uzet, i ti ćeš me s jedne 
strane, a Stecchi s druge podupirati, kao da sam ne mogu 
hodati već me vi vodite svecu da me iscijeli. Neće se nitko 
naći tko se ne bi ugnuo i propustio nas kad nas takve vidi. 

Marchese i Stecchi se slože, te ni časa ne časeći, iziđu 
iz svratišta i pođu na neko samotno mjesto. Ondje Martel- 
lino tako iskrenu prste, ruke i noge, a uz to i usta, oči i ci- 
jelo lice, da su se užasavali svi koji ga vidješe. Nije bilo 
toga, tko bi ga ugledao, te ne bi pomislio da je jadan čo- 
vjek zaista posve uzet i kljast. Tako zgrčena poduhvate ga 
Marchese i Stecchi i upute se pobožna lica prema crkvi, 
moleći usput ponizno i u ime božje svakoga tko bi im pre- 


? Fiorentinca. 
* Trščica, Čekić, Markiz. 
5 Pokojnik:vih sunarodnjaka. 

priječio put da se makne, što im je lako polazilo za rukom. 
Ulijevajući svima poštovanje i vičući: Mjesta! Mjesta! do- 
malo stigoše tamo gdje je bilo položeno tijelo svetoga Arri- 
ga. Martellina odmah prihvate neki ugledni ljudi, koji on- 
dje stajahu, i polože ga na svečevo tijelo da bi ga ono 
iscijelilo. 

Dok je sav svijet naokolo pozorno pratio prizor da vi- 
di što će se zbiti, Martellino načas zastane, po tom poče 
polako, a izvrsno je to znao, istezati prste, pa šaku, a onda 
ruku, sve dok se naposljetku posve ne ispravi. A kad puk 
to vidje, digne glas u slavu svetog Arriga tako te se_ ni 
gromovi ne bi mogli čuti. 

Slučajno se u blizini našao neki Fiorentinac, koji je 
jako dobro poznavao Martellina, no, kako je ovaj bio sav 
zgrčen, ne prepozna ga u času kad ga donesoše. Videći ga is- 
pravljena, prepozna ga odmah i poče se smijati i govoriti: 

— Ubio ga bog, tko ne bi bio povjerovao, kad ga đo- 
vedoše, da je zaistinu posve uzet! 

Njegove besjede začuše neki Trevižani i odmah upi- 
taše: 

— Zar ovaj čovjek ne bijaše uzet? 

Fiorentinac im odvrati: 

—- Sačuvaj bože! Vazda bijaše tako ravan kao bilo ko- 
ji od nas, no umije bolje negoli itko drugi, kako mogaste 
i sami vidjeti, spravljati ovakve lopovluke i pretvarati se 
u bilo što. 

'Tek što su to čuli, bude im dosta, te nagrnu naprijed 
vičući: 

— Zgrabite toga varalicu i hulitelja boga i svetaca; 
napravio se uzet i došao ovamo da se naruga našemu svecu 
i nama! 

Na to ga pograbe, bace na tle, počupaju mu vlasi, zde- 
ru snjega odjeću, pa udri po njemu šakama i nogama, ka- 
ko je tko stigao; te nije bilo čovjeka koji ga nije dohvatio. 

— Smilujte se boga radi — vapio je Martellino i bra- 
nio se, kako je znao i umio; no sve bijaše utaman; gomila 
sve više navaljivala. Videći to Stecchi i Marchese pomisle 
da je vrag uzeo šalu, no, bojeći se za svoju kožu, nijesu se 
ufali priskočiti u pomoć već su se zajedno s ostalima dera- 
li da ga valja ubiti, misleći ipak kako bi ga istrgli iz ruku 

razjarene gomile. I bili bi ga zasigurno ubili da se Marche- 
se nije dosjetio kako da ga spasi. Pred crkvom se načetili 
žbiri, a Marchese što hitrije uzmože pojuri onome što je 
zastupao poglavara i zavapi: 

— Smilujte se boga radi! Tu je neki lopov, koji mi je 
zdipio kesu s barem sto zlatnih fiorina, zgrabite ga molim 
vas i pomozite mi da dođem opet do svojih para. 

Odmah dvanaestak stražara potrče mjestu gdje su jad- 
nog Martellina grebenali bez grebena. Oni se s najvećim 
naporom probiju kroz gomilu i izvuku Martellina, svega 
izubijanog, te ga odvedu pred sud. Mnogi, što smatrahu 
da se on sprdao s njima, odoše za njim i, kada su čuli da su 
ga uhitili kao kradljivca, a ne znajući kako da mu se bolje 
osvete, svi odreda uzeše tvrditi, da im je ukrao kesu s nov- 
cem. A kad je to čuo sudac, koji bijaše čovjek surov, odve- 
de ga na stranu i počne ispitivati. No Martellino se _ uze 
žaliti, kao da su ga na pravdi boga uhitili. Sudac se raz- 
gnjevi i dade ga privezati za mučila, rastezati i šibati, da 
bi ga prisilio da prizna ono zbog čega su ga optužili, a po 
tom da ga dade objesiti. Kad su ga opet spustili na tlo, su- 
dac ga upita je li istina ono što protiv njega govore. Zna- 
jući da mu ne koristi tajiti, reče: 

— Gospodaru, voljan sam priznati cijelu cjelcastu i- 
stinu; no naredite svima onima koji me optužuju da iskažu . 
kada i gdje sam im ukrao kesu, a ja ću vam kazati što sam 
učinio a što nijesam. 

Svidje se to sucu, pa dade dozvati neke od njih, te je- 
dan reče da mu je ukrao kesu prije osam dana; drugi 
prije četiri, a.neki onoga istog dana. Kada je to Martelli- 
no čuo, upane: 

— Gospodaru, svi oni grdno lažu. A da ja govorim is- 
tinu, evo vam dokaza; ne digao se s ovog mjesta, ako nije- 
sam tek pred kratko vrijeme u ovaj grad prvi put u živo- 
tu došao. Tek što stigoh, na moju veliku nesreću, odoh da 
pogledam sveca, gdje su me premlatili, kao što možete vi- 
djeti. A da je istina što vam velim, može vam potvrditi 
službenik koji strance, čim stignu, upisuje u knjigu, a i 
moj gostioničar. Pa ako je istina ovo što govorim, nemojte 
me na klevetu ovih zlih ljudi mučiti i ubiti. 


* U Boccacciovo vrijeme morao se stranac, čim bi stigao u grad, 
prijaviti određenom službeniku, koji bi ga upisao u knjigu stranaca. 

Dok se to tako zbivalo, Marchese i Stecchi, koji bijahu 
dočuli, kako okrutno sudac s njim postupa i kako ga je dao 
mučiti, uplaše se jako i pomisle: Slabo smo ovo izmudrili, 
oslobodili smo ga jednog zla, a uvalili u gore! Brže-bolje 
potraže gostioničara i ispričaju mu, što se dogodilo. Nasmi- 
je se ovaj i ode s njima nekome Sandru Agolantiju, koji 
je u Trevigiju pribivao i bio u velikoj milosti kod kneza. 
Ispripovijedi mu sve po redu i zajedno s njima ga umoli, 
da se zauzme za Martellina. Sandro se od srca nasmijao, 
a onda otišao knezu i izmolio od njega, da dade pozvati 
Martellina k sebi; tako i bje. 

Oni, koji pođoše da ga dovedu, nađu ga ispred suca 
još u samoj košulji i posve smućena i prestrašena, jer su- 
dac nije htio ni slušati njegova opravdanja; dapače, jer je 
po nesreći mrzio Fiorentince, bijaše naumio da ga objesi i 
nikako ga ne htjede predati knezu, dok ne bijaše prisiljen. 

Kad se Martellino našao pred knezom i svemu po redu 
ispričao, zamoli ga za milost da napusti grad, jer, dok god 
ne stigne u Firencu, činit će mu se, da mu je uže oko vrata. 
Knez se slatko nasmija toj zgodi i pokloni svakome od njih 
po odijelo, te se tako sva trojica protiv očekivanja izbave 
iz veilke pogibelji i zdravi i veseli vrate svojim kućama. 


DRUGA NOVELA 


Rinaldo €VAstt dospije u Castel Gulglielmo, gdje ga neka 
udovica primi i ugosti; kad dobi nairag izgubljeno, zdrav 
i čitav vrati se svojoj kući. 


Martellinovim nezgodama, o kojima je Neifile kaziva- 
la, slatko se nasmijaše gospe, a od mladića najviše Filostra- 
to. Njemu, jer je baš kraj Neifile sjedio, zapovjedi kraljica 
da nastavi pripovijedati. Ni časa ne oklijevajući, on poče: 

— Lijepe gospe, ne mogu na ino, već da vam ispripo- 
vjedim novelu, u kojoj se molitve isprepleću s nekim neđa- 
ćama i ljubavnim zgodama. Vjerujem da će biti na pouku, 
osobito onim koji šeću po nesigurnim ljuvenim stazama, 

gdje često slabo spavaju i oni koji imaju dobru postelju, 
ako nijesu izmolili očenaš u slavu sv. Julijana,! 

Dakle, za doba markiza Azza od Ferrare neki trgovac, 
zvan Rinaldo d' Asti, bijaše po svojim poslovima došao u 
Bolognu. Pošto je opremio svoje poslove i vraćao se svojoj 
kući, dogodi se te se na putu iz Ferrare prema Veroni na- 
mjeri na neke opake ljude, po vanjštini trgovce, a bijahu 
drumski razbojnici. Rinaldo rasprede s njima razgovor i 
neoprezno im se pridruži. A ovi, videći da je trgovac i su- 
deći da ima pri sebi novaca, odluče da ga okradu čim im 
se pruži prilika; pa da ne bi posumnjao u njih, počnu, kao 
skromni i čestiti putnici, raspravljati o poštenju i drugar- 
stvu, prikazujući se, koliko su mogli i umjeli, prema njemu 
susretljivi i ponizni. Stoga je smatrao za veliku sreću što 
se na njih namjerio, jer je putovao sam sa svojim slugom 
na konju. Putujući tako, prelažahu, kako to već u razgovo- 
ru biva, s jednog predmeta na drugi, i naposljetku uzeše 
raspravljati o molitvama, te se jedzn od razbojnika, a bilo 
ih je tri, obrati Rinaldu: 

— A vi, gosparu, koju molitvu molite na putu? 

Rinaldo mu odgovori: 


— Pravo da kažem, neuk sam u tome i malo molitava 
znam, živim po starinski, i za mene dva solda vrijede dva- 
deset i četiri denara. No ipak, navada mi je na putu da uju- 
tro, kad izlazim iz svratišta, izmolim očenaš i zdravumari- 
ju za pokoj duše oca i matere svetoga Julijana i po tom 
molim boga i njega da mi udijeli dobar konak za narednu 
noć. Puno sam puta u svom životu na putu zapao u velike 
pogibelji, no sveđ sam se iz njih izbavio, te narednu noć 
našao dobro konačište; zato čvrsto vjerujem da mi je sve- 
ti Julijan, moj zaštitnik, tu milost od boga isprosio: pa da 
izjutra ne izmolim svoju molitvu, čini mi se, niti bih dobro 
dan proveo, niti noću našao dobar konak. 


Tada onaj, koji ga već prije pitaše, opet upita: 
— A izmoliste li jutros svoju Inolitvu? 
Na to Rinaldo odvrati: 


" Svetac zaštitnik putnika, Njemu se putnici mole đa im udijeli 
«dobar konak i odvrati od njih opasnosti na dugu putovanju. 

— Svakako. 

Razbojnik, koji je znao svoj posao, pomisli: »Može 
ti i ustrebati, jer ako nam za rukom pođe, po mome sudu, 
slabo ćeš konakovati.« A glasno priklopi: 


— I ja sam mnogo putovao, no nikad se nijesam tome 
svecu molio, premda sam mnogo puta i od mnogih slušao 
da ga hvale, pa ipak nikad mi ge nije desilo da bih loše no- 
ćivao; možda ćete se još noćas moći uvjeriti tko će od nas 
bolje prenoćiti, da li vi, koji ste molili, ili ja, koji nijesam. 
Istina je da ja mjesto vaših molitava molim Dirupisti 
ii Intemerata ili De profundis; ove molitve 
imaju veliku moć, kako me moja baka učila. 


Razgovarajući tako o svemu i svačemu, produžiše put, 
sve čekajući zgodno mjesto i vrijeme da izvrše svoj opaki 
naum. Bijaše već kasno, kad su s onu stranu Castel-Gui- 
glielma prelazili preko rijeke, na mjestu skrovitu i usam- 
ljenu. Iznebuha ona trojica napadnu Rinalda, opljačkaju 
ga, otmu mu konja i ostave ga ondje u samoj košulji. Ot- 
hodeći rekoše mu: 

— Hajde, pa vidi hoće li ti noćas tvoj sveti Juiljan pri- 
baviti dobar konak, jer će ga nama naš zasigurno dati. 


I prešavši rijeku, nestanu. A kada je Rinaldov sluga vi- 
dio da su mu napali gospodara, ine pokuša pomoći mu već 
okrene svog konja i glavom bez obzira kukavički otpraši 
do Castel-Guiglielma. Tamo stiže podnoć i, ne brinući se 
ni za što, potraži konačište. Rinaldo ostane na cesti u samoj 
košulji i bos. Zima dobro stegla, zameo gust snijeg, i već 
se mrak dobrano hvatao, a on dršće i zubima cvokoće te 
se, ne znajući što da počne, sve obazire naokolo, ne bi li 
ugledao kakvo zaklonište da provede noć i ne smrzne se. 
No ne nađe ništa, jer je nedavno onuda bjesnio rat, i sve 
bilo popaljeno. Smrzavica gonila jadnog Rinalna, i on uda- 
ri prema Castel-Guiglielmu, a nije naravno znao da li mu 
je sluga tamo pobjegao ili kamo drugamo, ufajući se da će 
mu bog već nekako pomoći da uđe u grad. Mrkla ga noć 
zateče na milju od grada, i on stiže tako kasno da su već 
sva vrata bila zatvorena i mostovi dignuti, te ne uzmogne 
ući. Tužan i očajan, plačući se ogledavao gdje da se skloni 

i bar od snijega zaštiti. Na sreću ugleda neku kuću na 
gradskim bedemima, dosta izbočenu izvan bedema, i odlu- 
či da se pod tom izbočinom skloni do dana. Približi se i na- 
iđe ondje na vrata, no bijahu zatvorena. U blizini natrapa 
na malo slame, sakupi je i ucvijeljen sklupča se na pragu 
na onu slamu, tužeći se često sv. Julijanu što mu ie tako 
uzvratio za njegovu vjeru. No sv. Julijan'se obazre na nji 
uskoro mu pripremi dobar konak. U tom gradu življaše 
neka udovica, ljepotica mimo sve druge. Nju je ljubio 
markiz Azzo kao oči svoje, a ona se na njegovu molbu na- 
stanila u tom gradu, i to baš u onoj kući ispod koje se sklo- 
nio Rinaldo. Slučajno je baš taj dan stigao i markiz i, u 
namjeri da s njom prenoći, potajice naredio da mu se u 
njenoj kući priredi kupka i dobra večera. Pošto je sve bilo 
pripremljeno, i udovica čekala samo na markizov dolazak, 
dogodi se te pred gradska vrata stiže momak i donese takve 
glase da je markiz morao smjesta odjahati. Stoga poruči 
udovici da ga ne čeka i odmah ode. Rastuži se žena i, ne 
znajući što da radi, odluči da se sama akupa u kupelji pri- 
ređenoj za markiza i po tom večera i legne. Kupaonica je 
bila baš blizu onih vrata kraj kojih se jadni Rinaldo sku- 
trio, pa tako, ušav u vodu, žena začu Rinaldove jauke i 
cvokotanje, te se činilo kao da roda klepeće kljunom. Od- 
mah pozove sluškinju i naredi joj: 

— Iziđi i pogledaj tko je to pred vratima s onu stranu 
zidina i što tamo radi. 

Sluškinja iziđe pa, kako je noć zbog snijega bila vidna, 
ugleda čovjeka u košulji i bosa gdje sjedi, kao što rekosmo, 
i sav dršće, te ga upita tko je. Rinaldo se tako tresao te 
jedva uzmogne izustiti riječ; što je kraće mogao, ispripo- 
vjedi tko je, i kako, i zašto je tu došao zaklinjući je da mu 
se smiluje i ne dopusti da se ondje prekonoć smrzne 1 
skapa. Djevojci se .čovjek smili, i ona se vrati gospodarici, 
te joj sve kaza, pa se i ona sažali na njega. Spomenuv se 
da ima ključ od onih vrata, kroz koja je katkad markiz 
tajom k njoj dolazio, reče joj: 

— Idi i potiho mu otvori, eto je i večera priređena, te 
ne bi imao tko da je pojede, a za spavanje ima dosta mjesta. 

Sluškinja mnogo pohvali milosrđe svoje gospodarice, 
ode da mu otvori, i doveđe ga. Videći da jedva još diše, 
žena mu reče: 

— Uđi brzo, jadniče, u kupelj, voda je još topla. 


A on, ne čekajući da ga dalje nuka, rado učini; okrije- 
pjlen toplinom, učini mu se da se iz smrti vratio u život. 
Žena, međutim, naredi sluškinji da pripravi za nj odjeću 
muža joj, koji nedavno bijaše preminuo, Rinaldo se obuče, 
i odijelo mu pristajaše kao saliveno. Čekajući što će mu 
udovica naložiti, uze zahvaljivati bogu i sv. Julijanu, koji 
su ga spasili mučne noći, što ga čekaše, i priskrbili mu, ka- 
ko mu se činilo, dobar konak. Pošto je udovica malo otpo- 
činula, dođe u odaju gdje bješe naredila da se naloži dobra 
vatra, i zapita za onog čovjeka. Sluškinja joj odgovori: 

— Gospojo, on se presvukao; baš je lijep čovjek, a re- 
kla bih da je čestit i lijepa vladanja. 

— Idi — naredi joj gospodarica — i pozovi ga da ovdje 
sa mnom večera; ta znam da nije večerao. 

Rinaldo uđe u odaju, pa ugleda gospu i učini mu se 
vrlo otmjena, pa je pozdravi s puno poštovanja i tisuću joj 
ruta zahvali na dobroti. 

A kad ga gospa vidje i ču kako govori, učini joj se da 
sluškinja ima pravo, pa ga prijateljski pozove da sjedne 
pokraj nje uz vatru i ispripovjedi o nezgodi koja ga je ta- 
mo dovela. Rinaldo joj sve po redu ispripovjedi. Žena bje- 
še već nešto načula o toj zgodi kad je u grad stigao Rinal- 
dov sluga, pa zato povjeruje sve što joj je on kazivao, a 
njemu ona otkrije, što je znala o njegovu sluzi i reče mu 
da ga sutradan može lako nači. Kad stol bje prostrt, po 
njenoj želji ona i Rinaldo umiju ruke i zajedno sjednu za 
stol. Rinaldo bijaše čovjek naočit, u najboljim godinama, 
visoka rasta i ljubezna lica, te vrlo lijepa i uljudna vlada- 
nja. Udovica ga je češće pogledavala i divila mu se, pa ka- 
ko se u njoj već razbudila strast, očekujući markiza, zagri- 
je se sad za Rinalda. Poslije večere, kad sfol bje rasprem- 
ljen, posavjetova se sa svojom sluškinjom i upita je ne či- 
ni li joj se da je u redu, kad ju je već markiz ostavio na 
cjedilu, da se posluži onim na što ju je sreća namjerila. 
Lukava djevojka razumjede želju svoje gospodarice, pa je, 
što je bolje znala i umjela, uvjeri o tom. Udovica se vrati 
k ognju, gdje je Rinalda ostavila sama, uze ga zaljubljeno 
gledati, a onda ga upita: 

— Što ste tako zamišljeni, Rinaldo? Je li mislite da 
nećete nadoknaditi gubitak konja i odjeće? Utješite se i 
budite veseli, ovdje ste kao u svojoj kući, dapače, reći ću 
vam da me večeras, kad vas vidjeh u odijelu svog pokojnog 
muža, stoput spopala želja da vas zagrlim 1 poljubim, pa 
da se nijesam strašila da vam možda ne bi pravo bilo, za- 
sigurno bih to uradila. 

Rinaldo nije bio glup, a opazio je kako joj oči blistaju, 
priđe joj na te riječi raširenih ruku i reče: 

— Gospo, kad pomislim da vama moram zahvaliti što 
sam živ, i kad se sjetim kako ste mi pomogli, bio bih naj- 
nezahvalniji čovjek kad se ne bih potrudio da učinim sve 
čime vam mogu ugoditi: zato zadovoljite svoju želju, zagr- 
lite me i poljubite, a ja ću vas zagrliti i poljubiti od srca 
rado. 

Dalji je razgovor bio suvišan: udovica, koja je gorjela 
od ljubavne želje, baci mu se spremno u naručaj, pa kad 
ga je tisuć puta žudno stisla i poljubila, a i on nju isto ta- 
ko, odu u njehu ložnicu i namah legnu te prije negoli je 
svanulo posvema,i višekrat zadovolje svoju požudu. A kad 
zora zarudje, po njenoj želji ustanu da ne bi tko što posum- 
njao. Tada mu dade neko otrcano odijelo, a kesu mu napu- 
ni novcem, umolivši ga da to drži tajnom. Uz to ga pouči 
kako će naći svoga slugu, a onda ga pusti van kroz ona 
vratašca kud je bio ušao. Pošto se razdanilo, i vrata _se 
gradska otvorila, on se učini kao da dolazi izdaleka, uđe u 
grad i nađe svog slugu. Presvuče se u svoju odjeću, koju 
je imao u torbi, i baš kad htjede uzjahati konja svoga slu- 
ge, divnim čudom ugleda kako vode u grad ona tri razboj- 
nika što su ga sinoć opljačkala, a uhitili su ih zbog nekog 
drugog razbojstva što su ga malo poslije izvršili. Pošto su 
sve priznali, vrate mu konja, odjeću i novac; propade mu 
samo par podvezica, s kojima razbojnici nisu znaji što da 
urade. Tad Rinaldo, zahvaljujući bogu i sv. Julijanu, uzja- 
še konja i živ i zdrav vrati se svojoj kući, a ona tri razboj- 
nika narednog dana objesiše. 

Tri mladića rasipničkim životom potrate svoja imanja i osi- 

romaše; jedan njihov nećak, vraćajući se očajan svojoj kući, 

namjeri se na nekog opata, u kojemu prepozna kćer engleskog 

kralja; ova ga uzme za muža i nadoknadi sve gubitke njegovih 
stričeva 4 vrati im blagostanje. 


Gospe i mladići s divljenjem saslušaju zgode Rinalda 
d' Asti, pohvale njegovu pobožnost i zahvale bogu i sv. Ju- 
lijanu, što su mu u najvećoj nevolji pritekli u pomoć; a ni 
udovici nijesu zamjerali, premda to nijesu glasno izjavlji- 
vali, što je umjela iskoristiti priliku koju joj je bog u ku- 
ću poslao. Pa dok su zbijali šale na račun ugodno provede- 
ne noći, Pampinea, koja je sjedila tik do Filostrata, znaju- 
ći da je ona na redu, kao što je i bilo, pribere se i uže pre- 
mišljati o onom što će kazivati. I kada kraljica zapovjedi, 
smjelo i veselo prozbori ovako: 

— Vrle gospe, što više govorimo o sudbini, to više ima 
toga o čemu bi mogao kazivati onaj tko hoće da se time 
pozabavi. Neka se nitko tome ne čudi, pomisli li samo da 
je sve ono što mi lakoumno svojim nazivamo u njenim ru- 
kama i, prema tome, da ona po svom nahođenju, nama taj- 
nom, bez prestanka sve mijenja sad ovako sad onako, i to 
po nekom nama nepoznatom redu. I mada se to očito po- 
kazuje svakoga dana i u svemu, pa smo već i u nekim no- 
velama čuli, ipak, jer naša kriljica želi da o tome pripovi- 
jedamo, nadodat ću, možda ne bez koristi za slušaoce, već 
spomenutim novelama svoju, za koju vjerujem da će vam 
ugoditi. 

Živio tako nekoć u našem gradu vitez po imenu gospar 
Tebaldo, a bio je, kako misle jedni, iz obitelji Lamberti, dok 
drugi tvrde da je pripadao obitelji Agolanti, što se vjerojat- 
no najviše temelji na kasnijem zanatu njegovih sinova, i 

“u skladu je s onim čime su se Agolanti odvajkada bavili, 
a bave se i danas. No, ostavljajući po strani kojoj od dviju 
kuća pripadaše, velim, da je u ono doba on bio vrlo bogat 
i imao tri sina: prvi se zvao Lamberto, drugi Tebaldo, a 
treći Agolante, Bijahu već svi krasni i ljubezni mladići, 
premda najstariji još ne bijaše napunio osamnaestu godi- 
nu, kada bogati gospar Tebaldo preminu i njima, kao svo- 

jim zakonitim nasljednicima, ostavi sav svoj pokretni i 
nepokretni imutak. Pošto su bili tako bogati i novcem i 
posjedima, počeše po miloj volji, bez ikakvog obuzdavanja 
ili uzdržljivosti, uvelike trošiti i rasipati svoje blago. U 
kući su držali bezbroj slugu, uzdržavali mnogo dobrih ko- 
nja, mnogo pasa i sokolova. Kuća im bila uvijek puna go- 
stiju, bili su podašni, priređivali viteške igre i radili ne 
samo ono što dolikuje gosparima već sve ono što se njiho- 
vim mladenačkim srcima prohtjelo. Nijesu dugo provodili 
takav život, i njihova se očevina stanji, pa prihodi nijesu 
mogli dostajati za sve te izdatke. Tada započnu prodavati 
i zalagati svoja dobra; pa danas prodaj jedno, sutra drugo, 
jedva i primijete da su ostali gotovo bez igdje ičega, te im 
siromaštvo otvori oči koje je prije bogatstvo držalo zatvo- 
rene. Stoga Lamberto jednoga đana pozove svoja dva bra- 
ta i prikaže im kako je ugledan bio njihov otac, a kakvi su 
oni, koliko je bilo njihovo bogatstvo, a u kakvo ih je siro-. 
maštvo bacila njihova rasipnost, i što je bolje znao i umio 
opomene ih i predloži da zajedno prodaju što im je još pre- 
ostalo i otputuju prije negoli im siromaštvo dođe na vidje- 
lo. Tako i urade. I bez oproštaja i svečanosti odu iz Firen- 
ce i, ne zadržavajući se putem, dođu u Englesku, gdje u 
Londonu unajme kućicu i počnu vrlo skromno živjeti, po- 
suđujući novac na kamate. Sreća im u tome bje sklona i 
za malo ljeta prištede mnogo novaca. S prišteđenim nov- 
cem vrate se jedan za drugim u Firencu, otkupe velik dio 
svojih posjeda i još i neke druge posjede, te se požene. 
Pošto su u Engleskoj imali još pozajmljenoga novca, po- 
šalju onamo nekog svog sinovca, Alessandra po imenu, da 
se brine o njihovim poslovima. Oni ostanu u Firenci i, za- 
boraviv u kakvu ih je bijedu rasipništvo bacilo, počnu ra- 
sipati gore nego prije, premda je sad svaki od njih imao 
obitelj, te su se kod svih trgovaca zadužili za velike svote 
novaca. Nekoliko godina podmirivali su izdatke novcem 
što im ga je slao Alessandro, koji je davao zajmove baru- 
nima na njihove dvorce ili dohotke, što mu je donosilo ve- 
like dobiti. Dok su sva tri brata tako rasipnički živjela, a 
kad bi im uzmanjkalo novaca zaduživala se, čvrsto se po- 
uzdavajući u prihode iz Engleske, dogodi se da je u Engle- 
skoj posve neočekivano buknuo rat između kralja i njego- 
va sina, i sav se otok razdijelio u dva tabora; jedni prista- 

nu uz kralja, drugi uz njegova sina, pa tako Alessandru 
oduzmu sve dvorce, a i svi mu ostali prihodi zataje. U na- 
di da će se otac i sin brzo izmiriti, te da će mu vratiti sve, 
i kamate i glavnicu, Alessandro ostane na otoku, a tri bra- 
ta, koji u Firenci ni u čemu nijesu ograničili svoje goleme 
izdatke, zaduživali su se svakoga dana sve više. Prođe ne- 
koliko godina a da se njihove nade nijesu ispunile, te bra- 
ća ne samo što izgubiše povjerenje trgovaca već dopadnu 
tamnice, jer su vjerovnici tražili svoj novac, a njihov imu- 
tak nije dostajao da se isplate dugovi. Njihove žene i dje- 
čica, pak, osiromašeni raziđu se kojekuda, ne nadajući se 
ničemu doli bijedi do konca života. Alessandro, koji je 
mnogo ljeta u Engleskoj čekao mir, videći da mira nema 
ida mu vrijeme utaman prolazi, odluči vratiti se u Italiju, 
i sam samcat krene na put. Pukim slučajem, odlazeći iz 
Bruggesa, opazi da zajedno s njim odlazi i neki bijeli opat,! 
praćen mnogim fratrima; sluge s velikom prtljagom iđahu 
ispred njih, a iza njega dva stara viteza, kraljevi rođaci, ko- 
jima se kao znancima Alessandro pridruži, i oni ga rado 
prime u društvo. Putujući tako s njima, tiho ih upita tko 
su ti fratri što jezde pred njima s toliko slugu, i kamo idu. 

Jedan mu vitez odvrati: 

— Onaj koji jaše ispred sviju, naš je rođak, mladić 
nedavno izabran za opata jednog _od najvećih samostana u 
Engleskoj; budući da je mlađi negoli zakon dopušta za ovu 
visoku službu, putujemo s njim u Rim kako bi od svetog 
oca isprosili da potvrdi izbor; bez obzira na njegovu mla- 
dost: no o tom ne valja ni s kim razgovarati. 

Dok je tako mladi opat jezdio sad ispred sad iza svoje 
svite, kao što svaki dan vidimo da gospoda na putu rade, 
slučajno opazi Alessandra, koji bijaše vrlo mlad, krasna 
lica i stasa, vrlo uljudan i ljubezan. Na prvi pogled toliko 
mu se svidje koliko mu se nikad nitko prije svidio nije, te 
ga pozove ik sebi i počne ljubezno s njim razgovarati; upi- 
ta ga tko je, odakle dolazi i kamo putuje. Alessandro mu 
sve iskreno kaza, odgovori na svako njegovo pitanje i po- 
nudi se da će mu biti na usluzi, koliko mu njegove skrom- 
ne mogućnosti dopuštaju. A kada je opat čuo kako lijepo i 
pametno govori i kako je uljuđan, prosudi da je sigurno 
plemenita roda, premda mu je zanimanje nisko, i još se 

većma za nj zagrije, te ga počne prijateljski tješiti zbog 
njegovih nesreća, koje su ga jako ganule. Kaza mu nek ne 
gubi nade, jer valjanu će čovjeku bog pomoći, vratiti mu 
ono što je izgubio i još više. Po tom ga zamoli da ostane 
u njegovu društvu, jer i on putuje u Toscanu, kao i Ales- 
sandro. Alessandro mu se zahvali na sućuti i još mu reče 
da je pripravan poslušati svaki njegov nalog. Putujući ta- 
ko opat, kome su se neki novi osjećaji začeli u grudima 
otkad je vidio Alessandra, sluči se te poslije nekoliko dana 
stigne do nekog sela, gdje nije bilo Iako naći prenoćište. 
Budući da je opat htio ondje prenoćiti, Alessandro ga od- 
vede nekom krčmaru, kojega je otprije dobro poznavao, 
i naredi da mu prirede ležaj u najudobnijem kutu kuće. 
Pa kao da je već postao upravitelj opatova dvora, jer je bio 
veoma spretan, smjesti u selu, što je bolje mogao, cijelu 
družinu, nekoga ovdje, nekoga ondje. Tako prođe dobar 
dio noći, opat bijaše već povečerao, i svi legli na počinak. 
Tad Alessandro upita krčmara gdje će njega smjestiti da 
spava. Krčmar odgovori: 

— Doista ne znam, vidiš i sam da je svaki kutak zau- 
zet, a ja i svi moji spavamo na klupama; nego, eto, u opato- 
voj su sobi neke vreće sa žitom, na njima ti mogu prirediti 
ležaj i ondje, ako ti je s voljom, možeš noćas prespavati. 

Alessandro pripomenu: 

— Kako da odem u opatovu sobu, ta i sam znaš da je 
tako malena, te u njoj nije bilo mjesta ni za jednoga od 
njegovih fratara? Da sam to znao kad smo vješali zavjese, 
bio bih smjestio njegove fratre da spavaju na vrećama, a 
ja bih bio legao tamo gdje fratri spavaju. 

Na to krčmar priklopi: 

— Šta ti je, tu ti je; a ti se možeš, ako hoćeš, tamo iz- 
vrsno smjestiti; opat spava, zaklonjen je zavjesama, a ja 
ću ti tiho donijeti perinicu, pa lezi. 

Videći Alessandro da se to može učiniti a da opata ne 
buni, pristane i što je tiše mogao legne. Opat nije spavao, 
štaviše, mučile su ga njegove tek probuđene želje, pa je 
čuo sve što su krčmar i Alessandro među sobom razgova- 
rali; također je čuo gdje je Alessandro legao, pa izvan se- 
be od zadovoljstva pomisli: »Bog se smilovao mojim želja- 
ma; ne iskoristim li priliku, druga mi se neće tako lako 
ukazati.« U čvrstoj odluci da priliku iskoristi, pošto mu 

se učini da je u kući sve utihlo, prigušenim glasom pozove 
Alessandra da pokraj njega legne. Ovaj se prvo dugo neć- 
kao, no naposljetku svuče se i legne. Opat mu položi ruku 
ga grudi, po tom ga uze milovati baš tako, kao što miluju 
zaljubljene djevojke svoje dragane. Alessandro se nađe u 
čudu i posumnja, ne vodi li opatovu ruku neprirodna lju- 
bav da ga dira tako. Opat osjeti Alessandrovu sumnju mo- 
žda po nekoj mu kretnji, ili je samo nasluti, pa se nasmije, 
skine sa sebe košulju, uze Alessandrovu ruku, položi je 
sebi na grudi i izusti: 

— Mani se ludih misli, Alessandro, dirni me i znat 
ćeš, što skrivam. 

Alessandro stavi ruku na opatova prsa i nađe dvije 
nježne, okrugle sisice, čvrste kao da su od bjelokosti, te 
namah spozna da je žena; ne čekajući da ga ona ponuka, 
zagrli je i htjede poljubiti, no ona mu kaza: 

— Prije negoli mi se više približiš, počuj ovo što ću 
ti kazati: Kao što vidiš, žena sam, nijesam muško, Kao dje- 
vica otišla sam iz svoje kuće papi da me vjenča; na svoju 
sreću ili nesreću, kad te onoga dana ugledah, tako mi lju- 
bav plane u grudima da nikad žena nije zavoljela muškar- 
ca kao što ja tebe, pa rad toga odlučih da ćeš ti biti moj 
muž, i nitko drugi. Ako me za ženu nećeš, namah me osta- 
vi i vrati se na svoj ležaj. 


Premda je Alessandro nije poznavao, s obzirom na 
njenu pratnju, prosudi da je plemenita roda i bogata, a da 
je ljepotica, to je vidio; stoga, ne premišljavajući dugo, 
odvrati da od srca rado pristaje, ako ona to želi. Tada ona 
sjedne na postelju i pred raspećem natakne mu prsten na 
prst i vjeri se s njim. Po tom se zagrle i s najvećom nasla- 
dom ostatak noći provedu u milovanju. Pošto se dogovore 
kako će se nadalje vladati, kad se razdani, Alessandro u- 
stane, iziđe iz sobe, tako da nitko i nije znao gdje je spa- 
vao, te veseo kao nigda s opatovom pratnjom nastavi put, i 
nakon mnogo dana stigoše u Rim. Ondje, poslije nekoliko 
dana boravka, papa primi bez ikakve zapreke opata s nje- 
gova dva viteza i s Alessandrom. Pošto mu se poklone, ka- 
ko se dolikuje, opat prozbori ovako: 

— Sveti oče, vi sami znate bolje nego itko drugi da 
svatko tko želi lijepo i čestito živjeti valja da, koliko je u 
njegovoj vlasti, izbjegava svaku priliku koja ga može na- 

vesti na krivi put; pa da ja, koja želim čestito živjeti, uz- 
mognem to i postići, potajice pobjegoh ovako prerušena, s 
velikim dijelom blaga engleskoga kralja, svoga oca, koji 
mene, ovako mladu, kao što me vidite, htiede dati za ženu 
škotskom kralju, vrlo staru gospodinu, te pođoh na put, da 
me vaša svetost vjenča. Nije me na bijeg nagnala toliko 
starost škotskog kralja, koliko strah da me moja mladost, 
ako bih se za njega vjenčala, ne navede da uradim ono što 
se protivi božjem zakonu i časti kraljevske krvi oca moga. 
Putujući s tom nakanom, sam bog, koji jedini izvrsno zna 
što je za čije dobro, poslao mi je u svom milosrđu u susret 
onoga kojega mi je odredio za muža: to je evo ovaj mlađi, 
— i pokaže Alessandra — kojega vidite kraj mene, a vla- 
danje mu i valjanost dostojni su svake velikašice, mađa 
možda i nije tako plemenita roda, kao što sam ja, koja sam 
kraljevske krvi. Njega sam, dakle, odabrala i njega hoću; 
drugoga neću uzeti, pa mislio što hoće moj otac i svi đru- 
gi; tako je otpao glavni razlog, zbog kojega na put krenuh, 
no htjedoh ipak da put završim, jedno, da posjetim sveta 
i čašćena mjesta kojih je ovaj grad pun, i vašu svetost, 
drugo, da pred vama i pred svima objavim svoj brak s 
Alessandrom, sklopljen samo pred bogom. Radi toga vas 
ponizno molim da odobrite ono što se svidjelo bogu i me- 
ni, ida mi udijelite svoj blagoslov, kako bismo s niime, kao 
s većim jamstvom da je to milo onome čiji ste vi na zemlji 
namjesnik, uzmogli na slavu božju i vašu zajedno poživje- 
ti i naposljetku umrijeti. 

Čudom se začudi Alessandro kad sazna da mu ije žena 
kći engleskog kralja, i divna potajna radost ispuni mu sr- 
ce, no još se više začude oba viteza i tako se razgnjeve, te 
bi možda bili napali Alessandra i ženu mu, da papa ne bi- 
jaše prisutan. Pa i papa se začudi odjeći djevojčinoj i nje- 
nu izboru, no spoznav da se natrag ne može, htjede joj u- 
dovoljiti molbi, te prvo umiri vitezove, jer je opazio njihov 
gnjev, a po tom ih pomiri s djevojkom i Alessandrom i 
dade nalog da se priredi sve što je potrebito. U dan, koji 
je papa odredio, pred svim kardinalima i mnogim odlični- 
cima, koje je on pozvao na veliku svečanost, pojavi se kra- 
ljevski odjevena mlada, tako lijepa i ljupka, da su joj se 
svi s pravom divili. I Alessandro bijaše sjajno odjeven, te 

po vladanju nimalo nalik na mladića koji je novac na ka- 
mate posuđivao, već kao da je kraljevske krvi, i oba su 
mu viteza iskazivala veliku čast. Tad ih papa ponovo sa 
svim sjajem vjenča i po tom priredi veličanstven pir i s 
blagoslovom ih otpusti. Pošto otputuju iz Rima, Alessan- 
dro i njegova gospa odlučiše pohoditi Firencu, gdje je već 
prije glas o ovoj zgodi stigao, pa ih građani dočekaše s 
najvećim počastima. Tada gospa isplati sve dugove trojice 
braće, te ih oslobodi tamnice i njima i njihovim ženama 
vrati sve posjede. Blagoslivljani od sviju, Alessandro i 
njegova žena otputuju iz Firence i sobom povedu Agolan- 
ta. Kada stigoše u Pariz, kralj ih s poštovanjem primi. O- 
ba ona viteza otputuju prije njih u Englesku i toliko su 
kralja molili i kumili, da je oprostio kćeri i svečano doče- 
kao nju i svog zeta, kojega malo zatim s najvećim poča- 
stima učini vitezom i pokloni mu Kornvalsku grofoviju. 
Alessandro bijaše tako valjan i uman da je pomirio sina s 
ocem, što je mnogo dobra donijelo zemlji, a on sam tako 
steče ljubav i poštovanje svega naroda. Agolante, pak, spa- 
si sav svoj imutak i silno bogat vrati se u Firencu pošto ga 
je grof Alessandro učinio vitezom, Grof je po tom sa svo- 
jom ženom slavno živio, a kako neki vele, što svojim u- 
mom i hrabrošću, što s pomoću tasta, kasnije osvojio Škot- 
sku i bio okrunjen za kralja Škotske. 


ČETVRTA NOVELA 


Landoljo Rujfolo osiromaši i postane gusar; Genovežani ga 

zarobe; doživi brodolom i spasi se na škrinjici punoj dragog 

kamenja. Na Krfu ga primi neka žena, i on se bogat vrati 
svojoj kući. 


Pošto je Lauretta, koja je sjedila pokraj Pampineje, 
vidjela da je njena novela slavno dosao ne čekajući 
poče ovako kazivati: 

— Ljupke gospe, po mom sudu, sreća se ni u čemu ne 
pokazuje tako velika kao kad nekoga iz najgore bijede uz- 
digne do kraljevskog prijestolja, kao što sesu Pampineji- 
noj noveli slučilo njenom Alessandru. Budući da svatko 
tko bude odsad pripovijedao valja da se drži postavljenih 
granica prema zadanom predmetu, neću se sramiti kaziva- 

ti vam novelu koja doista nema tako sjajan ishod, ali zato 
sadržava veće nevolje. Pomislim li na pređašnju novelu, 
dobro znam da moju nećete s toliko pažnje saslušati, ali 
druge ne umijem, pa ćete mi oprostiti. 

Primorski kraj između Reggia i Gaete smatraju za 
gotovo najljepši dio Italije. Tamo, posve blizu Salerna, pro- 
teže se iznad mora obrežje, koje tamošnji stanovnici nazi- 
vaju Costa d'Amalfi; rese ga mnogi gradići, vrtovi i stu- 
denci, a ljudi su ondje bogati i tako marni trgovci da im 
para nema. Jedan od tih gradića je Ravello, u kojemu i 
danas ima bogatih ljudi, a nekoć življaše čovjek silno bo- 
gat, po imenu Landolfo Ruffolo. Ne bijaše mu dosta njego- 
va bogatstva, već, u želji da ga udvostruči, umalo ne izgu- 
bi sve i sam ne pogibe. 

“Taj čovjek, dakle, kako je u trgovaca običaj, sredi svo- 
je račune, za sav svoj novac kupi veliki brod i raznovrsnu 
robu, koju natovari na taj brod, te odjedri s njim na Cipar. 
Tamo nađe mnoge druge brodove, natovarene istom robom 
koju je i on donio. Stoga moradne ne samo budzašto proda- 
ti robu, koju bješe sobom dovezao, već je gotovo baciti da 
se uzmogne vratiti, i tako se zamalo posve upropastio. U- 
cviljen i ne znajući što da uradi, jer je od bogata čovjeka 
u kratko vrijeme spao gotovo na prosjački štap, pomisli da 
mu valja ili umrijeti ili krađom nadoknaditi štetu, da se 
ne bi kao puki siromah vratio onamo odakle je bogat otpu- 
tovao. Nađe, dakle, kupca za svoju galiju, te tim novcem 
i onim što je dobio od prođane robe kupi gusarski brodić 
i izvrsno ga opremi svim potrebitim u tu svrhu, te poče 
robiti svakoga, a ponajvećma Turke. 

U tom mu poslu sreća bje mnogo sklonija negoli dok 
se bavio trgovinom. Za nepunu godinu dana opljačka i po- 
robi toliko turskih brodova, te ne samo što je natrag dobio 
ono što je izgubio već više negoli dvostruko. Stoga, poučen 
prijašnjim gubitkom, a znajući da sada ima dovolino bla- 
ga, prosudi kako mu je bolje zadovoljiti se onim što ima, 
i ne tražiti više. U strahu da ga opet nevolja ne snađe, od- 
luči vratiti se svojoj kući. No, bojeći se trgovanja, ne upu- 
sti se u to da novac u što uloži, već s onim istim brodićem, 
s kojim ga je stekao, odjedri svom zavičaju. 

Bijaše već stigao do Arhipelaga, kadli neke večeri o- 
krenu jugovina, brodu baš u pramac, a more uzavri i uz- 
buči. Znajući da se njegov mali brodić ne bi mogao odupri- 

jeti vjetru i valovima, skloni se u zaton, zaštićen od vjetra, 
na obali nekog otočića, i odluči pričekati povoljniji vjetar. 
Uskoro u taj zaliv teškom mukom uplove dvije genoveške 
galije na putu iz Carigrada, da se isto, kao i Landolfo, sklo- 
ne od nevremena. Kada posada tih lađa ugleda brodić, za- 
priječi mu izlaz iz drage, no saznavši da je brodić Landol- 
fov, a o njemu su već prije slušali da je silno bogat, pro- 
budi se njihova grabežljiva i pohlepna narav, te smisle da 
ga zarobe i opljačkaju. Rad toga iskrcaju nekoliko oboru- 
žanih momaka i tako ih postave da se iz brodića nitko nije 
mogao iskrcati, ako nije želio da bude ustrijeljen. Po tom 
spuste čamce i uz povoljan vjetar lako se približe Landol- 
fovu brodiću, te ga bez po muke začas s cijelom posadom 
zarobe a da im ni jedan čovjek nije umaknuo. Landolfa 
dopreme na jednu od galija, odnesu mu svu odieću i osta- 
ve samo otrcan zobunac, a brodić posve opljačkaju i potope. 

Naredni dan okrene povoljan vjetar, galije odjedre 
prema zapadu i cijeli su dan sretno plovile, no podvečer 
digne se oluja, i golemi valovi rastave galije ijednu od dru- 
ge. Tako se dogodi da lađa na kojoj je bio jadni i nevoljni 
Landolfo bude svom snagom bačena na neku hrid iznađ 
otoka Kefalonije, te se_s treskom raspane, kao staklo koje 
tresneš o zid, a sav tovar s broda, sanduci i daske, raspu se 
u tren oka svuda naokolo po moru. Kao što se u takvim 
zgodama dešava, nesretni se brodolomci koji su znali pli- 
vati hvatali predmeta na koje bi se sretnim slučajem na- 
mjerili, premda noć bijaše mračna, a more silno uzburka- 
no. Među njima bijaše i jadni Landolfo, koji je još dan 
prije dozivao smrt i radije bi bio umro negoli se tako osi- 
romašen vratio kući. Kada se našao okom u oko sa smrti, 
grdno se prestraši, pa kao i ostali, kad mu se pod rukom 
našla neka daska, uhvati se za nju u nadi da će mu bog po- 
moći da se ne utopi i da se spasi. Nekako uspije zajahati 
dasku i održati se do svanuća, dok su ga more i vjetar sad 
ovamo sad onamo bacali. A kad se dobrano razdanilo, ogle- 
da se on, a to svud naokolo samo oblaci i more; strah mu 
uljeze u kosti; na pučini pluta nekakva škrinja, primiče 
mu se, sve se boji, neće li naletjeti na nj i zbaciti ga s da- 
ske; pa kad bi mu se god škrinja približila, odgurnuo bi je 
rukom, premda mu snaga već bješe malaksala. Uto se zbu- 
de da nagli zamah vjetra ustalasa more, svom snagom za- 

hvati škrinju i tresne njom o dasku na kojoj je bio Lan- 
dolfo, prevrne je, a Landolfa poklope valovi. Kad je, više 
gonjen strahom nego snagom, isplivao na površinu, daska 
je bila već daleko od njega otplivala. U strahu da je već 
neće moći dohvatiti, dopliva do škrinje, koja je bila neda- 
leko, i nalegne se grudima na poklopac, a rukama uze u- 
pravljati. I tako, dok ga je more bacalo čas ovamo čas ona- 
mo, proboravi cijeli dan i narednu noč bez jela, jer nije 
imao što da jede, ali pijući više no što je želio, ne znajući 
gdje je i videći oko sebe samo more. 


Odjedared, drugoga dana, da li po milosti božjoj ili po 
snazi vjetra, Landolfo, natopljen ikao spužva, držeći se čvr- 
sto objema rukama škrinje, kao što to rade utopljenici, do- 
plovi više mrtav negoli živ do obale otoka Krfa, baš na 
mjesto gdje je neka sirota žena pijeskom i slanom vodom 
prala i svjetlala svoje posuđe. Kad žena ugleda kako se ne- 
što približava obali, a nije nikako mogla razabrati što je, 
prestraši se i kriknuv uzmakne. Landolfo ne mogaše ni 
riječi izustiti, a jedva da je još i vidio, pa ništa ne kaza; 
no, kad ga je more bacilo na kraj, žena raspozna škrinjicu, 
a kada je točnije promotrila, prvo ugleda ruke pružene 
preko škrinjice, po tom lice, a onda se dosjeti, što je u 
stvari. Obuzeta samilošću, zagazi u more, koje se već bilo 
stišalo, zgrabi čovjeka za kosu i zajedno sa škrinjicom po- 
vuče na kraj. Teškom mukom otrgne mu ruke od škrinjice, 
koju natovari svojoj kćerki na glavu da je ponese, a njega, 
kao da je dijete, digne u naručaj i odnese svojoj kući. On- 
dje ga okupa u toploj vodi i čvrsto protrlja, dok mu krv 
ponovo ne oboji kožu i ne vrati se malo izgubljene snage. 
Kad je to obavila, okrijepi ga dobrim vinom i kolačem,! te 
ga je još nekoliko dana njegovala što je bolje mogla i u- 
mjela, sve dok se nije oporavio i shvatio gdje je. Tad ona 
dobra žena pomisli kako je došlo vrijeme da mu preda spa- 
šenu škrinjicu i otpravi ga; tako i učini Landolfo se i nije 
spominjao škrinjice, no kad mu je ona donese, uze je, mi- 
sleći da će možda ipak toliko vrijediti da se nekoliko dana 
prehrani. No, pošto osjeti kako je lagana, nada mu oslabi. , 
Ipak, kad žene ne bijaše u kući, obije bravu, da vidi što 
ima unutra; kadli u njoj sami dragulji, neki optočeni, neki 


* Kolač — talij. biscotto (beškot) — vrst dvopeka. 

neoptočeni. Kako se on dosta dobro razumio u to, namah 
vidje da je to skupocjeno drago kamenje, pa zahvali Bogu 
što ga nije napustio i utješi se. 

Budući da ga je sudba u kratko vrijeme dva puta ne- 
milo pogodila, poboja se da i treći put ne strada, i pomisli 
da mu valja biti jako oprezan, ako to blago želi donijeti 
svojoj kući. Rad toga sve lijepo u krpe zamota, a ženi ka- 
za da mu škrinja nije potrebna; no ako hoće, nek mu da 
kakvu vreću, a sebi da zadrži škrinju. Dobra žena mu rado 
udovolji želji, a on joj zahvali što je ljepše mogao za do- 
bročinstvo, prebaci vreću preko ramena i ode. Ukrca se na 
neki brod i odjedri u Brindisi, a otud sve morskom obalom 
do Tranija, gdje nađe svoje sugrađane koji su trgovali 
suknom. Ispriča im sve svoje zgode i nezgode, ali o škrinji 
ni bijele ni crne, a ovi ga gotovo za ljubav božju odjenu; 
osim toga posude mu konja i s pratnjom ga otpreme u Ra- 
vello, kamo reče da se želi vratiti. Tek ondie mu se učini 
da je na sigurnom, pa zahvaljujući bogu, što ga je dotle 
doveo, otvori svoju vrećicu. Točnije ispita dragulje i uvje- 
ri se da ih je toliko i tako vrijednih da će, ako ih proda 
pa čak i po umjerenijoj cijeni, biti dvaput bogatiji negoli 
kad je na put krenuo. Pošto mu pođe za rukom unovčiti 
dragulje, pošalje onoj ženi na Krfu, koja ga je izvukla iz . 
mora, lijepu svotu novaca, kao nagradu za učinjene mu 
usluge. Tako isto pošalje i u Trani onima koji su ga odje- 
nuli. A ostatak zadrži, no trgovati više ne htjede, već če- 
stito poživi do svoje smrti. 

Andreuccio iz Perugie dođe u Napulj da kupuje konje, i u jeđ- 
noj noći triput upadne u veliku opasnost; no svaki put se 
izvuče £ s rubinom se vrati svojoj kući. 


— Drago kamenje, što ga je Landolfo našao, — poče 
Fiammetta, na koju bijaše red da kazuje — podsjetilo me 
na novelu, koja ne sadržava manje opasnosti od Lauretti- 
ne, no utoliko se razlikuje od njene, što su se one zbile mo- 
žda u nekoliko ljeta, a ove pak, kako ćete čuti, u jednoj 
jedinoj noći. 

U Perugi živio nekoć, kako mi kazivahu, mladić, tr- 

govac konjima, po imenu Andreuccio, Pietrov sin. Pošto 
sazna da su konji u Napulju vrlo jeftini, metne u kesu pet 
stotina zlatnih fiorina, pa, kako još nikad nije odlazio dale- 
ko od kuće, krene s drugim trgovcem na put. U Napulj sti- 
že neke nedjelje podvečer, te po naputku krčmara naredno 
jutro ode na sajam. Tamo vidje mnogo konja, i mnogi mu 
se jako svidješe i za mnoge se pogađao, no ni za jednoga 
se nije mogao pogoditi. Pa, kako bijaše neuk i neoprezan, 
da pokaže kako doista želi kupiti konja, više je puta pred 
očima prolaznika, koji su se onuda vrzli, izvukao kesu s 
fiorinima. Dok se on tako cjenjkao i pokazivao svoju kesu, 
prođe onuda neka mlada Sicilijanka, ljepotica, pripravna 
da za malu nagradu ugodi svakom muškarcu. On nju i ne 
primijeti, ali ona spazi njegovu kesu i pomisli: »Tko sret- 
niji od mene da je onaj novac moj?« I ode svojim putem. 
S djevojkom bijaše neka starica, također Sicilijanka, koja 
pusti djevojku naprijed kad ugleda Andreuccia, a sama 
mu pritrči i srdačno ga zagrli. Videći to djevojka, ni slov- 
ca ne izusti, već sa strane uze promatrati. Andreuccio se 
okrenu starici, prepozna je i silno se obveseli. Nijesu se 
dugo zadržali u razgovoru, već mu ona obeća da će ga po- 
, hoditi u svratištu i ode, a Andreuccio se nastavi pogađati, 
no toga jutra ne kupi ništa. 

Djevojka, koja je prvo vidjela Andreucciovu kesu, a 
po tom srdačnost staričinu prema njemu, uze je oprezno 
ispitivati, tko je taj čovjek i odakle je, te što tu radi i ot- 
kud ga ona pozna, ne bi li tako našla načina da se domog- 
ne tog novca, bilo svega, bilo djelomice. Starica joj sye po- 
drobno o Andreucciu ispriča, da ne bi gotovo ni on bolje 
mogao, jer je dugo prebivala kod njegova oca na Siciliji, a 
onda i u Perugi. Još joj ispripovjedi gdje je odsjeo i kojim 
je poslom došao. Pošto je mladica sve točno saznala o nje- 
govu rodu i imenu, na tome izgradi svoj lukav naum, kako 
bi došla do svoga cilja. Vrativši se kući, zabavi staricu ci- 
jeli dan poslom, da se ne uzmogne svratiti Andreucciu, a 
navečer dozva neku curu, koja je kod nje u službi bilai koju 
je vrlo dobro obučila u takvim poslovima, te je pošalje 
krčmi gdje Andreuccio bijaše otsjeo. Ova pukim slučajem 
zateče baš njega samoga na pragu, te ga zapita za Andre- 
uccia. On joj se otkrije, a ona ga povuče u stranu i reče: 

— Gosparu, neka gospa iz ovoga grada rada bi se_s 
vama porazgovoriti, ako vam je po volji. 

Mladić sc zamisli i učini mu se da je doista naočit i da 
se gospa zasigurno u njega zaljubila, kao da mimo njegai 
nema tako lijepa momka u Napulju, pa joj namah odvrati 
da je pripravan, i gdje i kada gospa želi s njim razgovarati. 

Na što sluškinja odvrati: 

— Gosparu, čeka vas kod kuće, kad god sine možete 


«doći. 

Andreuccio namah, i ne javiv se nikome u svratištu, 
bubne: 

— Hajdemo, idi naprijed, a ja ću za tobom. 

Tad ga djevojče odvede kući one djevojke koja pribi- 
vaše u ulici Malpertugio,! a ime samo vam kaže kako je to 
pošteno mjesto. No Andreuccio niti je o tome što znao niti 
sumnjao, te uvjeren da ide u poštenu kuću, nekoj ljube- 
znoj gospi, bezazleno sa onom curicom uđe u njezin dom. 
A curče već bijaše pozvalo svoju gospodaricu viknuv: Evo 
Andreuccia! Kad on uziđe, opazi je gdje ga čeka navrh 
:stepenica. Ona bijaše još jako mlada, visoka stasa i krasna 
lica, a uz to gospodski odjevena i urešena. Kad joj se An- 
.dreuccio približi, poleti mu niza tri stepenice raskriljenih 
ruku u susret, obisne mu se jecajući o vrat, kao da od pre- 
velika ganuća ni slovca istisnuti ne može. Po tom ga polju- 
bi u čelo i od plača isprekidanim glasom kaza: 

— Dobro mi došao, moj Andreuccio! 

Iznenađen tako nježnim dočekom i milovanjem, on 
'sav u čudu odvrati: 

— Još bolje vas našao, gospo. 

Na to ga ona uze za ruku i odvede gore u svoju go- 
stinjsku sobu, a odatle, ne izustiv ni riječi, u ložnicu, pro- 
žetu vonjem ruža, narančina cvijeta i drugim blagovonjem. 
“Ondje on ugleda krasnu postelju sa zavjesama, te na šrgo- 
virmna povješane mnoge haljine, kako to u ono vrijeme bi- 
jaše navada, i još mnogo drugih lijepih i raskošnih pred- 
meta i ukrasa. Kako bezazlen bijaše, po svemu tome za- 
ključi da je to gospa visoka roda. Ona sjedne s njim na 
:škrinju, podno postelje, i prozbori ovako: 


! Jazbina. 

— Vidim, Andreuccio, da se čudiš i mojim milovanji- 
ima i mojim suzama, jer me ne poznaješ i vjerojatno nika- 
da moga imena čuo nijesi. No sada ćeš čuti nešto čemu ćeš 
se još više začuditi, a to je da sam ti sestra. Pošto mi je 
bog iskazao tu milost da prije smrti bar jednoga od svoje 
braće vidim (kao što bih vas sve željela vidjeti), kad mi 
smrtna ura dođe, ne ću preminuti neutješena. A ako ništa 
o tome ne znaš, sad ću ti ja kazati. Pietro, tvoj i moj otac, 
prebivaše dugo u Palermu, sigurno si o tome slušao, a zbog 
. njegove dobrote i ljubeznosti jako su ga voljeli, a vole još 
i danas svi koji su ga poznavali. No među svima onima 
koji su ga jako voljeli, najviše ga je ljubila moja majka, 
žena plemenita roda, u ono vrijeme udovica; toliko ga je: 
voljela da mu se, bez obzira na strah od oca i braće i svo- 
ju vlastitu čast, tako priljubila, te sam ja, plod te ljubavi, 
došla na svijet, i evo me, kao što me vidiš. Kasnije Pietro 
moradne otići iz Palerma i vratiti se u Perugiu. Ostavio 
je moju majku i mene, tada još malu djevojčicu, nikad se 
više ni nje ni mene sjetio nije. To bih mu jako zamjerila 
da nije bio moj otac, već s obzirom na nezahvalnost koju 
je pokazao prema mojoj majci (a da i ne govorim o tome 
kako je bio dužan da me voli kao svoju kćer, koju mu nije 
rodila ni sluškinja ni žena zla glasa); a ona ga je tako pre- 
dano ljubila da je samu sebe i sve što je imala predala u 
njegove ruke, a da i nije znala tko je on. No što je bilo, bi- 
lo je. Loše postupke koji su davno prošli lakše je _kuditi 
nego popraviti. Dakle, bilo je tako. Ostavio me kao dijete 
u Palermu, gdje sam i odrasla, te me moja mati, bogata 
žena, udala za nekog čovjeka iz Gergentija, čestitog i do- 
bra roda, koji se mojoj majci i meni za ljubav nastanio u 
Palermu. Međutim, on je, kao uvjereni guelf,? snovao neku 
urotu s našim kraljem Karlom.š Kralj Federigo* je na vri- 
jeme saznao za urotu, i moradosmo, prije negoli se ostva- 
rila, pobjeći sa Sicilije, baš tada kad bih bila postala naj- 
odličnija gospa, koja je ikad na otoku bila. Sobom uzesmo 
ono malo što smo mogli ponijeti (velim malo, s obzirom 


* Guelfi i Gibehni od 12—14 st. političke stranke u Italiji. Prvi,. 
papini pristaše, drugi, careri. 

* Karlo II Anžuvinac (1289—1309) borio se za vlast s Fridrikom 1I 
Aragonskim. 


“ Fridrik II Aragonski, sicilijanski kralj (1296—1337). 

na sve ono, što smo imali), ostavismo svoje posjede i pala- 
če i ovdje se sklonismo. Kralj Karlo se pokazao prema na- 
ma tako zahvalan te nam je djelomice nadoknadio štetu 
koju smo rad njega pretrpjeli, poklonio nam posjede i ku- 
će i sveudilj daje mom mužu, a tvom svaku, jer on to jest, 
veliku novčanu potporu, kao što ćeš imati prilike da vidiš. 
I tako sam ovdje, gdje sam te, mili moj brate, po milosti 
božjoj, a ne tvojom zaslugom, našla. 

Na to ga ponovo zagrli i, suze roneći, poljubi u čelo. 

Kada je Andreuccio čuo tu pripovijest, tako lijepo i 
točno ispripovijedanu, da mladici riječ ni časa niie zapela, 
niti je ona zamucnula, sjetio se da mu je otac zaista boravio 
u Palermu, a sam jeposebi poznavao navade muškaraca, 
koji u mladosti rado ljube, pa videći tople suze, zigrljaje i 
poljupce, na dlaku povjeruje sve što mu je ona kazivala. 

— Nemojte se čuditi, gospo, što sam iznenađen, jer, 
doista, ili moj otac, ne znam zašto, nikada nije o vama ni o 
vašoj majci govorio ili, ako vas je i spominjao, ja nijesam 
nikada ništa čuo, pa tako nijesam za vas uopće znao, kao da 
i ne postojite. U toliko mi je draže da sam vas našao, što 
sam ovdje sam i što se nijesam tome nadao. I, istinu vam 
velim, ne poznam čovjeka, tako visoka položaja, kojemu ne 
biste bili dragi, a nekmoli meni skromnu trgovcu. Samo vas 
molim da mi objasnite kako ste saznali da sam ovdje? 


Na to ona odgovori: 

— Jutros mi je to kazala neka sirota žena, koja često 
k meni zalazi, što je, kako kaže, s našim ocem dugo bora- 
vila u Palermu i u Perugi; pa da mi se nije činilo dolični- 
je da ti k meni, kao u svoju kuću, dođeš, nego ja k tebi u 
tuđu kuću, bila bih odmah k tebi pohrlila, 

Nakon ovih riječi uze ga poimence raspitivati o svim 
njegovim rođacima posebno, a Andreuccio joj je o svima 
kazivao, pa je stoga još čvršće vjerovao u ono što bi bio 
bolje uradio da ne vjeruje. 

Kako dugo razgovarahu, a vrućina bijaše velika, nare- 
di ona da donesu bijela vina i kolača,* i ponudi Andreuc- 
cia. Po tom ovaj htjede otići, jer već bijaše vrijeme veče- 
ri, no ona mu nikako ne dadne već hineći da se jako snu= 
ždila, zagrli ga i reče: 


" Isp. II., 4. 

— Jao, dobro vidim kako ti je malo stalo do mene! 
Što bi ljudi rekli da znaju kako si došao svojoj sestri, koju 
nikad prije vidio nijesi, i u njenu kuću, gdje bi bio red da 
gi i odsjeo, a sada hoćeš da odeš i večeraš u svratištu! Do- 
ista, večerat ćeš sa mnom, pa premda moga muža nema kod 
kuće, što mi je jako žao, ipak ću te, koliko mogu kao že- 
na, lijepo počastiti. 

Ne znajući šta da joj odgovori, Andreuccio kaza: 

— Vi ste mi dragi, kao što sestra mora biti, no ako ne 
odem, čekat će me na večeru i zamjerit će mi. 

A ona će: 

— Hvala bogu, ima valjda koga u kući, po kome mo- 
žemo poručiti nek te ne čekaju! A bilo bi još uljudnije, a i 
dužnost bi ti bila, da svoje prijatelje pozoveš, neka dođu 
ovamo na večeru, po tom bi se lako svi zajedno vratili, 
ako baš želiš. 

Andreuccio odvrati da za večeras ne mari za društvo, 
a ako se njoj tako mili, neka učini kako joj je po volji. Ta- 
da ona učnii kao da je poručila u svratište neka ga ne če- 
kaju na večeru, i poslije duga razgovora sjednu da veče- 
raju. Sjajno ih poslužiše mnogim jestvinama, a ona lukavo 
otegne večeru sve do mrkle noći. Pošto su ustali od stola, 
i Andreuccio htjede otići, ona mu kaza da to nikako ne 
može dopustiti, jer Napulj nije takav grad da bi čovjek, 
osobito stranac, sam po noći hodao, pa kao što je poručila 
za večeru, da ga ne čekaju, tako je isto poručila i za konak. 
On povjeruje, a kako mu je tako lakovjernu bilo ugodno 
s njom, ostade. 

Nakon večere raspredala je ona nadugo i naširoko o 
svemu i svačemu, ne bez razloga, a kada je dobar dio noći 
minuo, ode ona sa svojom sluškinjom u drugu sobu, a An- 
dreuccia ostave da spava u njenoj odaji i s njim nekog 
dječarca, da mu se nađe pri ruci, ako mu što ustreba. 

Vrućina bijaše velika, te se stoga Andreuccio brzo 
svuče sve do košulje, izuje se i odjeću položi pod uzglav- 
lje. Kako je naravna potreba iskala da olakša trbuh, zapi- 
ta dječaka gdje da to obavi, a ovaj mu pokaza u kutu sobe 
neka vratašca i reče: 

— Hajdete onamo. 

Andreuccio bez straha prestupi prag i nehotice stane 
na neku dasku koja je na suprotnoj strani bila otrgnuta od 

grede, te se zajedno s daskom štropošta. Bog mu je bio na 
pomoći, pa se u padu nije ozlijedio, premda je s visoka 
pao, samo se od glave do pete ukaljao izmetom, kojega 
ono mjesto bijaše puno. 

Da biste bolje razumjeli što kazujem i što slijedi, opi- 
sat ću vam ono mjesto. Bila je to uska i slijepa uličica, a 
između jedne kuće i druge dvije grede i na njima pričvr- 
šćene daske sa sjedištem, kao što to često možemo vidjeti; 
jedna od tih dasaka se pod Andreucciom provalila. Kada 
se, dakle, jadan i žalostan Andreuccio našao u uličici uze 
zvati dječaka, no ovaj tek što je začuo da je Andreuccio 
pao, odjuri svojoj gospodarici da joj to javi. Ona poletje u 
Andreucciovu sobu i brže bolje potraži njegovu odjeću. 
Nađe i odjeću i novac, što ga je on ludo uza se nosio, ne 
vjerujući nikome. Pošto se domogla onoga rad čega je po- 
stavila zamku, pretvarajući se da je ona, Palermitanka, se- 
stra Peruđinca, ne brinući se više za nj, brzo ode da zatvo- 
ri ona vratašca kroz koja je Andreuccio izišao i pao. 

Kako mu se dječak ne odzivaše, Andreuccio poče gla- 
snije zvati, no utaman. Tada počne sumnjati i prekasno se 
domišljati jadu, pa se ispe na neki zidić, koji odvajaše uli- 
čicu od glavne ulice, i prebaci se preko toga zidića na uli- 
cu. Pristupi kućnim vratima, koja bijaše dobro upamtio, te 
je ondje dugo utaman dozivao, lupao i drmao vratima. Sa- 
da jasno spozna svoju nevolju, pa se rasplače i zavapi: 

— Kuku meni, kako li sam začas izgubio pet stotina 
fiorina i sestru! 

I još je ondje dugo jaukao i vikao i po vratima lupao, 
sve dok nije tom galamom probudio mnoge susjede, i jed- 
na od sluškinja one žene, sanjiva naoko, provirila kroz 
prozor i podrugljivo ga upitala: 

— Tko to tamo lupa? 

— Jao, — odvrati Andreuccio — je li me ne poznaješ? 
Ja sam Andreuccio, brat gospe Fiordaliso.? 

A ona očepi: 

— Čovječe božji, ako si preveć popio, hajde spavati, 
pa se sutra ujutro vrati. Niti znam tko je Andreuccio, niti 
kakve gluposti tu melješ, hajde s milim bogom, a nas, mo- 
lim te, pusti da mirno spavamo. 


* Ljiljana. 

— Je li, — planu Andreuccio — ne znaš, tko sam? 
Znaš ti, dobro znaš. Već ako na Siciliji tako brzo zaborav- 
ljaju svoju rodbinu, vrati mi bar moju odjeću, što sam je 
kod vas ostavio, a ja ću u ime božje drage volje otići, 

Na to će ona upol smijeha: 

— Kanda ti se nešto snije, momče. 

I u tren oka se okrene i zatvori prozor. Sada se An- 
dreuccio, već posve siguran da je prevaren, od žalosti i 
gnjeva pomami, te se zakune da će silom dobiti natrag ono 
što ne može milom. Zgrabi velik kamen i stane još žešće 
lupati o vrata. 

Mnogim susjedima, koji su se već prije probudili i 
ustali, dozlogrdi njegova lupa; misleći da je to neki smu- 
tljivac, koji je sve to izmislio da dosađuje onoj jadnoj že- 
ni, zagalame na njega, baš kao što domaći psi laju na za- 
lutalo tuđe pseto: 

— Kakav je to red, dolazit u ovo doba noći pred kuću 
čestitih žena i svašta mljeti. Bog te vidio, čovječe, odlazi, 
a nas pusti da spavamo. Ako imaš s njom kakva posla, vra- 
ti se sutra, a noćas nas ne gnjavi. 

Osokoljen možda tim riječima, promoli se na prozoru 
ženine kuće neki njen svodnik, koga Andreuccio ne bijaše 
prije ni vidio ni čuo, te strašnim i divljim glasom poviče: 

— Tko je dolje? 

Andreuccio na taj glas podiže glavu i ugleda neku 
spodobu, koja mu se učini, koliko je mogao razabrati, kao- 
pravi baraba, lica obrasla crnom gustom bradom. Čovjek 
je, kao da se tek probudio iz duboka sna, zijevao i trljao 
oči. Andreuccio malo prestrašen odgovori: 

— Brat sam te žene koja tu stanuje. 

Čovjek pravo i ne počeka da ovaj završi, već još stro- 
že nego prije priklopi: 

— Ne znam što me drži da ne siđem i svojski te nale- 
mam, ti glupo magare i pijanduro, što nam noćas ne daš 
spavati, 

Nato se okrene i zalupi prozor. 

Neki susjedi, koji su bolje znali tko je onaj čovjek, 
ljubezno su savjetovali Andreuccia: 

— Pobogu, čovječe,. makni se odavle, bolje za te da 
odeš dok ti je na ramenu glava. 

Tada Andreuccio, prestrašen od onoga glasa i lika, po- 
sluša savjete onih ljudi koji su mu, kanda, dobro željeli te 
udari prema svratištu onim putem kojim ga je ona dje- 
vojčica vodila, a da i nije pravo znao kuda ide, onako tu- 
žan, kao nitko njegov, i očajan zbog svog novca, 

Gadeći se sam sebi zbog smrada koji se oko njega ši- 
rio, željan stići k moru da se opere, zakrene nalijevo uz 
ulicu Ruga Catalana!? i, uspinjući se tako prema gornjem 
dijelu grada, ugleda ispred sebe dvojicu koja su išla nje- 
mu u susret s fenjerom u ruci. Bojeći se da su žbiri ili ka- 
kvi na zlo spremni ljudi, skrije se od njih u neku razruše- 
nu potleušicu, na koju se u blizini namjerio. 

No ovi uđu u istu straćaru, kao da su baš tamo i na- 
mjerili. Ondje jedan od njih rasprti s ramena nekakvo o- 
ruđe, te ga poče sa svojim drugom razgledati i o nečemu 
se dogovarati. Dok su još u razgovoru bili, jedan će od njih: 

— Ma šta je ovo? U životu tako strašna smrada oćutio 
nijesam! 

Rekav to, podigne fenjer, i oni ugledaju siromaška 
Andreuccia. Iznenađeni zapitaše: 

— Tko je božji? 

Andreuccio ne odgovori, no oni mu se približe, osvije- 
tle ga i upitaju što radi ondje tako umazan. On im sve po 
redu ispriča, što mu se zbilo. Oni se dosjete gdje ga je to 
zlo moglo snaći i među sobom rekoše: 

— Sigurno je to bilo u kući onog razbojnika Buttafu- 
oca. 

Pa obrativ mu se, jedan od njih kaza: 

— Ej, moj kume, izgubio si pare, no bogu zahvali da 
ti se desilo, te si onako pao i nijesi se više mogao vratiti u 
kuću; jer da nijesi pao, budi uvjeren da bi te bili zaklali, 
tek što bi zaspao, pa ne bi izgubio samo novac već i glavu. 
Ne vrijedi ti sad plakati. Prije bi suzama zvijezdu s neba 
skinuo, nego i paru natrag dobio; a lako bi te mogao onaj 
čovjek i ubiti, ako sazna da si samo i zucnuo o tome. 

Tada se stanu nešto dogovarati, a onda mu kazaše: 

— Eto, nekako si nam se smilio, pa zato, ako nam se 
hoćeš pridružiti u poslu na koji se spremamo, sudimo da 
će ti pripasti u dio još više no što si izgubio. 

Onako očajan Andreuccio pristane. 


7 Katalanska ulica (postoji i danas). 
T Boccaccio: Dekameron 

Istoga su dana u Napulju pokopali nadbiskupa, gospo- 
dina Filipa Minutola,* a u grob su ga položili s bogatim 
ornatom i s prstenom, na kojemu je bio rubin vrijedan 
preko pet stotina zlatnih fiorina. Tog su mrtvaca ona dvo- 
jica naumila opljačkati, te Andreycciu otkriju svoj naum, 
a on pohlepan za blagom, ne razmišljajući puno, krene s 
njima. Na putu prema stolnoj:crkvi, kako ie Andreuccio 
strašno smrdio, reče jedan: 

— Ne bismo li mogli gdje svratiti da se ovaj opere i 
ne smrdi ovako strašno? 

Drugi otpovrne: 

— Možemo. Ovdje je u blizini kladenac, na kojemu je 
obično vitao s velikim sićem. Hajdemo tamo, pa ćemo ga 
za hip oprati. 

Stignu do zdenca i nađu samo uže, kabla ne bijaše. 
Stoga odluče da ga privežu za konop i spuste u bunar da 
se dolje opere, pa kad se opere neka povuče konop, a oni 
ce ga izvući. Tako i učine. 

Pošto su ga spustili, sluči se da su u potjeri za nekim 
prišli žbiri, ožednjeli od vrućine, da se napiju. Kad ih ona 
dvojica opaze, umah pobjegnu. Žbiri ne opaze one da bje- 
že, a Andreuccio, koji se u zdencu već oprao, zadrma uže- 
tom. Žedni žbiri odlože svoje štitove, oružje i vrhnjake. 
te počnu konop vući, misleći da o njem visi vjedro puno 
vode. Dovuku oni Andreuccia do ruba, kadli ovaj ispusti 
konop te se rukama dohvati ograde. A kada žbiri ugledaše 
ruke, spopane ih takav strah te glavom bez obzira pobje- 
goše. Andreuccio se silno začudi i da se nije čvrsto držao 
ograde, bio bi se srušio natrag, a možda i unesrećio ili ubio. 
Još se više začudi kad iziđe napolje i nađe oružje, za koje 
je znao da ga njegovi drugovi nijesu imali. Strašeći se i ne 
znajući što da uradi, ništa i ne dotakne, već, žaleći se na 
svoju zlu kob, odluči da ode, te krene i sam ne znajući kamo. 

Idući tako, susretnu ga ona dva njegova druga, koji se 
vraćahu da ga izvuku iz zdenca. Kad ga ugledaju, iznena- 
de se i upitaju tko ga je iz kladenca izvukao. Andreuccio 
im kaza da ne zna, te im potanko ispriča sve kako se zbi- 
lo, i što je našao kraj bunara. Oni se dosjete što je, te mu 
u smijehu ispripovjede zašto su pobjegli i tko ga je izvu- 


* Filippo Minutolo, napuljski nadbiskup, umro 1301. 

kao. Budući da već bijaše ponoć, ne prosloviv ni bijele, 
udare prema stolnoj crkvi, u koju bez po muke uđu. Stanu 
kraj velike mramorne grobnice i svojim oruđem dignu 
pretešku ploču, toliko da se čovjek mogao unutra uvući, 
i podupru je. Kad to obaviše, upita jedan od njiha 

— Tko će ući? 

Drugi mu odvrati: 

— Ja neću. 

— Neću ni ja — odsiječe prvi. — Neka uđe Andreuccio. 

— Neću bogme ni ja — odvrati Andreuccio. 

Ali ona dvojica navališe: 

— Kako nećeš uči! Tako mi boga, ovom željeznom po- 
lugom raspalit ćemo te toliko puta po glavi, dok se mrtav 
ne srušiš. 

Prestrašen Andreuccio uđe i ulazeći pomisli: 

»Ovi me tjeraju unutra da me prevare. Kad im sve iz- 
ručim, dok se budem mučio da se iz grobnice izvučem, oni 
će otići svojim poslom, a ja ću ostati praznih ruku.« — Za- 
to odluči, da prvo sebi osigura dio, te prisjetiv se dragocje- 
na prstena, što su ga spominjali, tek što siđe, skine ga bi- 
skupu s prsta i sebi natakne. Po tom im preda pastirski 
štap, mitru, i rukavice, te ga svuče do košulje i sve im da- 
de i reče da ničega više nema. Oni ga stanu uvjeravati da 
mora biti prsten, i neka ga traži, no on je odgovarao da ga 
nema, te ih tako zadržavao kao da tobože traži. Nego, ako 
je on bio lukav, ni oni ne bijahu glupi, pa dok su mu govo- 
rili da traži, polako izvuku željeznu polugu što je podu- 
pirala grobnu ploču te pobjegnu i ostave ga zatvorena u 
grobnici. 

Lako je zamisliti kako je Andreucciu bilo pri duši. 
Pokuša više puta i glavom i ramenima podići ploču, upre 
svom snagom, no utaman se trudio. Od teška iada malak- 
še i pade obeznanjen na mrtvo nadbiskupovo tijelo. I da 
ih je tko tako vidio, teško bi mogao kazati tko je pravi mr- 
tvac, nadbiskup ili on. Kada se osvijestio, gorko zaplače, 
znajući da ga neminovno čeka žalostan konac, ili će, ako 
nitko ne dođe da otvori, umrijeti u grobnici od gladi _ i 
smrada među crvima lešine ili, ako tko dođe i nađe ga u- 
nutra, objesit će ga kao lupeža. Dok je tako tužan čamio, 
i crne ga misli pritisle, začu u crkvi korake i razgovor više 
osoba, koje po njegovu sudu dolažahu da učine ono isto 
što je on sa svojim drugovima bio učinio, pa sav protrne 

od straha. Pošto ovi otvore grobnicu i podupru ploču, sta- 
nu se prepirati tko da uđe, i nitko od njih ne htjede. Na- 
kon duga prepiranja neki pop kaza: 

— Čega se bojite? Je li mislite da će vas požderati? 
Mrtvi ne jedu ljude. Ući ću ja. 

To kazav, legne potrbuške na rub grobnice, glavu pru- 
ži van, a noge okrene unutra da bi se spustio. Na to se 
Andreuccio uspravi, zgrabi popa za nogu, kao da će ga u- 
nutra povući. Kada to pop oćutje, kriknu i odmah se izvu- 
če iz grobnice. Svi se prestrave, ostave grobnicu otvorenu 
i nagnu u bijeg, kao da ih tisuću vragova goni. Andreuccio, 
gav sretan, brzo se izvuče i iziđe iz crkve istim putem ko- 
jim bijaše i došao. 

Dan se bližio; a on je s onim prstenom na prstu na- 
sumce hodao, te tako lutajući nabasao na obalu i na svoje 
svratište, gdje su ga drugovi i krčmar cijelu noć u brizi 
čekali. Pošto im ispripovjedi što mu se dogodilo, svima se 
po krčmarevu savjetu učini da je za njega najbolje nesta- 
ti iz Napulja, što Andreuccio bez oklijevanja i uradi. Tako 
ge Andreuccio vratio u Perugiu s prstenom, a bješe otišao 
u svijet da kupi konje. 

Gospu Beritolu, pošto je izgubila dva sina, nađu s dva srnčeta 

na nekom pustom otoku. Odanle ona ode u Lunigianu, gdje 

jedan od njenih sinova stupi u službu njenu gospodaru t 

obljubi njegovu kćer, te dopadne tamnice. Kada se Sicilija 

pobunila protiv kralja Karla, majka prepozna svoga sina, koji 

se oženi kćerkom gospodarevom. Po tom ovaj nađe svoga brata 
i uspe se na visoki položaj. 


Gospe i mladići mnogo se smijahu Andreucciovim ne- 
zgodama, što ih je Fiammetta ispripovjedila. Kada novela 
bijaše dokončana, Emilia, po kraljičinoj zapovijesti, poče 
ovako: 

— Teški su i bolni različiti putovi sudbine. Koliko god 
puta o tom slušamo, probudi se naš duh, koji se rado uspa- 
vljuje slatkim nadama, pa sudim da i sretni i nesretni va- 
lja da bez žaljenja slušaju o tome, jer prve pouči, druge 
utješi. Premda su mnoge zgode o tome već prije kazivane, 

naumila sam pripovjediti vam novelu, koja je koliko isti- 
nita, toliko i dirljiva; konac joj je veseo, no tako je puna 
dugotrajne gorčine, te jedva mogu vjerovati da ie radosni 
konac može zasladiti. 


Premile gospe, valja da znate da je nakon smrti cara 
Federiga II! za kralja Sicilije okrunjen Manfredi.ž Na nje- 
govu dvoru zauzimao je vrlo visok položaj neki napuljski 
plemić, po imenu Arrighetto Capece, koji je imao veoma 
lijepu i plemenita roda ženu, gospu Beritolu Caracciolu, 
također iz Napulja. Taj je Arrighetto imao u svojim ruka- 
ma svu vlast na otoku, pa kada je čuo da je kralj Karlo IS 
kod Beneventa pobijedio i ubio Manfredija te :se cijelo 
kraljevstvo priklonilo Karlu, a nemajući mnogo vjere u 
prevrtljive Sicilijance i ne hoteći postati podanikom ne- 
prijatelju svoga gospodara, spremao se na bijeg. Sicilijan- 
ci to saznaju, te namah njega i mnoge njegove prijatelje 
i sluge kralja Manfredija izruče kao zarobljenike kralju 
Karlu, a po tom mu predadu i otok. Gospa Beritola nije 
znala što se s Arrighettom zbilo za vrijeme tih promjena; 
bojeći se onoga što se doista dogodilo, od straha da je ne 
obeščaste, napusti sav svoj imutak, te se, tako siromašna, 
sa sinom Giusfredom, koji je bio možda u osmoj godini, i 
s drugim pod srcem, ukrca na neki brodić i pohježe.na Li- 
pare. Ondje rodi drugog sina i dađe mu ime Scacciato.* 
Uzev sobom dojkinju, ukrca se na neki brodić da bi se 
vratila u Napulj svojemu rodu. No zbude se drugačije ne- 
goli je ona snovala, jer jak vjetar zanese brodić koji je 
krenuo za Napulj na otok Ponzo,5 gdje uprave u neku dra- 
gu da čekaju povoljan vjetar za svoje putovanje. Gospa 
Beritola se zajedno s ostalima iskrca na otok, gdje potraži 
skrovito i samotno mjesto i ondje poče sama samcata da 
jadikuje za svojim Arrighettom. Dok su joj tako prolazili 


* Fridrik II Isp. L., 7. 

" Manfredi (1232—1266) sin Fridrika II, kralj Puglie i Sicilije. Pogi- 
muo u borbi s Anžuvincima kod Beneventa; Dante ga spominje u Bo- 
žanskoj komediji (Pakao III, 103—112). 

* Karlo I Anžuvinac, kralj Sicilije (1265-1285). Papine pristaše 
guelfi protjeraše ga sa Sicilije, ali u bici kod Beneventa pobijedi 
Manfredija. (V. bilješku 2.). 

“* Prognani. 

" Ponza, otočić u zaljevu Gaetta. 


102 DRUCI DAN 


dani, zbude se, baš kad se ona prepustila svojoj boli, da je 
stigla galija s gusarima, a da ih nitko od mornara i putni- 
ka ni opazio nije. Oni ih sve bez borbe zarobe i odvedu. 
Pošto gospa Beritola okonča svoje svakodnevno jadi- 
kovanje, vrati se na žalo da nađe svoje sinove, kako je bila 
navikla, no ne nađe nikoga živog. Sprva se začudi, po tom 
se dosjeti jadu. Baci pogled na more i ugleda nedaleko od 
kraja galiju kako vuče za sobom brodić. Namah spozna da 
je uz muža sad još izgubila i djecu. Siromašna, sama i na- 
puštena, ne znajući gdje da ih na ovom svijetu nađe, sva 
izmučena uze dozivati muža i djecu, te se obeznanjena sru- 
ši na žalo. Ondje nikoga ne bijaše da je hladnom vodom ili 
čim drugim dozove svijesti, i njen je duh lako mogao od- 
bludjeti kud je htio. No kad su se izgubljene snage zajedno 
s jecajima i plačem vratile u slabo tijelo, dugo dozivaše 
svoje sinove, tražeći ih po pećinama, Pošto vidie da joj je 
sav trud uzaludan, a noć se već spuštala, nadajući se, a dai 
nije znala čemu, poče se brigati za sebe, te otiđe od žala i 
vrati se u onu pećinu, gdje je običavala plakati i tužiti. 


Noć je provela u neiskazanom strahu i boli, a kada je 
svanuo dan i treća ura prošla, glad je prisili te uze pasti 
travu, jer sinoć ne bijaše večerala. Nahranila se kako je 
mogla, te se plačući predala mislima o svom novom životu. 
Dok je tako u mislima bila, opazi srnu kako je ušla u su- 
sjednu pećinu i za kratko vrijeme izišla pa pošla u šumu. 
Ona ustađe i stupi u pećinu odakle je srna izišla. Tamo 
nađe dva laneta, možda baš taj dan osrnjena, koja joj se 
učine najslađa i najljupkija bića na svijetu. Pa kako joj 
od posljednjeg porođaja još ne bješe presahlo u grudima 
mlijeko, nježno ih primi i primakne svoiim dojkama. Oni 
ne odbiše njenu ponuđu, već je posisaše, kao da im je maj- 
ka, pa od toga časa ne razlikovahu majku od nje. Pleme- 
nitoj se gospi sada činilo da je u toj pustoši našla društvo, 
pa dok se travom hranila i vodu pila, plakala bi, kad bi se 
god sjetila svog muža, djece i prošlog života; stoga odluči 
da ondje živi i umre, a srni se tako priljubila kao i njenoj 
lanadi. 


Živeći tako, plemenita gospa podivlja. Prođe tako 
mnogo mjeseci kadli oluja zanese, baš kao i brodić kojim 
je ona putovala,.na otok, u onu istu dragu, neki brodić iz 
Pise, koji moradne ondje ostati nekoliko dana. Na brodu 

je bio plemić, po imenu Currado, iz kuće markiza Male- 
spini* sa svojom vrlom i pobožnom gospom. Vraćali su se 
svome domu s hodočašća po svim svetim mjestima u Pugli. 
Markiz, da ubije dosadu, zajedno sa svojom ženom, nekoli- 
cinom slugu i psima jednoga dana ode u unutrašnjost oto- 
ka. Nedaleko mjesta, gdje življaše gospa Beritola, počnu 
Curradovi psi goniti ona dva srnčeta, koja su ponarasla i 
sama onuda pasla. Kad ih psi pognaše, oni pobjegoše baš u 
pećinu gospe Beritole. A ova, kad opazi pse, zgrabi neki štap 
i otjera ih. Uto stignu, slijedeći pse, Currado i njegova žena 
i nađu Beritolu, koja je bila preplanula od sunca, mršava 
i porunjavila, te se silno začude, a ona još i više. 


Pošto je na njene molbe Currado otjerao pse, nakon 
mnogih molbi nagovore je da im ispriča tko je i što ondje 
radi. Na to im ona potanko ispripovjedi, tko je i što joj se 
dogodilo, uz to im još saopći svoju tužnu odluku. Kađa je 
to čuo Currado, koji je veoma dobro poznavao Arrighetta 
Capecea, zaplače od ganuća i pokuša je na sve moguće na- 
čine odgovoriti od njene tako strašne odluke, te joj ponu- 
di, da će je odvesti njenoj kući ili zadržati kod sebe i po- 
štovati kao svoju sestru; kod njega može ostati, dok joj bog 
ne pošalje sretniju sudbinu. Gospa ne prihvati njegove 
ponude, a Currado ostavi svoju ženu kod nje i kaza joj 
da ondje dade donijeti jela i da gospu Beritolu, koja bija- 
še sva u dronjcima, odjene nekom svojom haliinom, te da 
je svakako pokuša nagovoriti da ode s njima. Plemenita 
gospa ostane s gospom Beritolom, te se zajedno  isplaču 
nad njenim nesrećama; potom naredi da donesu odjeću 1 
hrane i na jedvite je jade nagovori da jede i da se odjene, 
ali na sve njene molbe, ona kaza da neće nikad otići tamo 
gdje je poznaju. Ipak je naposljetku nagovori da ode s nji- 
ma u Lunigianu i sobom povede lanad i srnu, koji su se 
međutim vratili i umiljavali oko gospe Beritole, na veliko 
divljenje Curradove žene. 


Kada se vrijeme razgalilo, gospa Beritola se s Gurra- 
dom i njegovom ženom ukrca na brod i sobom povede srnu 
i lanad, pa su je po tome prozvali Cavriola, to jest Srna 
(jer joj svi nijesu znali imena). Uz povoljan vjetar brzo 


“ Spominje ih i Dante (Čist., VIII, 118). Moćna plemićka porodica 
u Lunigiani. Corrado, markiz Villafranke, umro 1294. 

dojedre do ušća Magre, gdje su se iskrcali i popeli do nji- 
hova grada. Ondje gospa Beritola obuče udovičke haljine 
i ostane kao komorkinja kod Curradove žene. Bila je va- 
zda poštena, ponizna i poslušna, a svoje je srne sveđ sama 
hranila i njegovala, 


Oni gusari, koji bijahu kod Ponza zarobili brod, na 
kojemu je putovala gospa Beritola, i nju ostavili na otoku, 
jer je nijesu opazili, sa svima ostalima otputovali su u Ge- 
novu. Ondje vlasnici galije podijele plijen i slučajno, među 
ostalom robom, nekom gosparu Guasparrinu d' Oria dopa- 
ne dojilja gospe Beritole i njena dva sina. On nju i dječa- 
ke pošalje svojoj kući da mu služe kao robovi. Dojilja, du- 
boko rastužena zbog gubitka svoje gospodarice i nesretne 
gudbe što je snašla nju i dječake, dugo plakaše, Onda uvi- 
dje da joj suze ne koriste i da joj je zajedno s dječacima 
robovati. Mada bijaše siromašna žena, bila ona ipak mudra 
i razborita, pa se prvo lijepo utješi, koliko je mogla, a po 
tom, razmisliv o novom položaju, dosjeti se da bi bilo po- 
gibeljno za dječake kad bi ih tko prepoznao. Osim toga, na- 
dajući se da bi se prije ili kasnije sreća ipak mogla nasmi- 
jati i njima, i oni mogli, ako požive, opet stići prijašnji po- 
ložaj, naumi da nikome ne otkrije tko su, dok ne dođe pra- 
vi čas, i svima je kazivala da su njeni sinovi. Starijega ni- 
je zvala Giusfredi već Giannotto di Procida, a mlađemu i 
nije marila da izmijeni ime. Giusfredu oprezno razloži za- 
što mu je izmijenila ime i kojim bi pogibeljima bio izlo- 
žen da ga prepoznaju. To mu nije jedanput rekla, već ga 
je mnogo puta i često na to -podsjećala. Bistri je dječak 
to shvatio i držao se pouka mudre dojkinje. 


Tako su dječaci i njihova dojkinja proveli više godina 
u kući gospara Guasparrina, vršeći najprostije poslove, 1lo- 
še odjeveni i još gore obuveni. Giannotto se pokazao ple- 
menitije naravi negoli su obično sluge, pa pošto napuni še- 
snaest ljeta, prezre niskost ropskog položaja, te napusti 
službu kod gospara Guasparrina i ukrca se na galije koje 
su plovile u Aleksandriju. Po tom proputuje još mnoge 
zemlje, ali nigdje se ne mogaše skrasiti i steći bolji polo- 
žaj. Naposljetku, koje tri ili četiri godine pošto je napustio 
dom gospara Guasparrina, a bijaše postao krasan i stasit 
mladić, sazna da mu otac, koga smatraše za mrtva, još ži- 
vi, ali da ga kralj Karlo kao sužnja drži u tamnici, Sav o- 

čajan nad svojom hudom srećom, lutao je po svijetu, dok 
nije dospio u Lunigianu. Ondje se ponudi u službu Curra- 
du Malespini, gdje služaše na zadovoljstvo svoga gospodara. 
Svoju je majku, koja bijaše s Curradovom ženom, rijetko 
viđao, no nije je prepoznao, a ni ona njega, toliko se bija- 
hu izmijenili od vremena kad se posljednji put vidješe. 

Dok je, dakle, Gianoto bio u Curradovoj službi, zbude 
se da je jedna Curradova kći, po imenu Spina, žena Nicco- 
loa de Grignana, obudovljela i vratila se kući svoga oca. 
Bijaše ona veoma lijepa, ljupka i mlada, a jedva napunila 
šesnaest ljeta. Zagleda se ona u Giannotta i on u nju, te 
jedno drugo žarko uzljube. Ta ljubav ne ostade dugo bez 
zadovoljenja, te potraja više mjeseci a da to nitko ne opa- 
zi. Stoga, previše sigurni, postanu manje oprezni no što bi 
u ovakvom slučaju bilo potrebno, te se jednoga dana, šeću- 
ći nekom krasnom šumom izdvoje od društva i zađu u gu- 
štik. Kad im se učinilo da su dosta odmakli od drugih, na- 
đoše ubavo mjestašce obraslo mekom travom i cvijećem, 
zaklonjeno svuda naokolo drvećem, te tu ostaše i prepusti- 
še se ljubavnoj slasti. Pa premda su dugo ostali zajedno, 
njima se u užitku učini jako kratko, te ih tako tu zateko- 
še, prvo njena majka, a po tom Currado. Izvan sebe ođ 
gnjeva, dozva on trojicu svojih slugu, naredi da ih uhvate 
i vezane odvedu u neki njegov kašteo; zaslijepljen od če- 
mera i gnjeva, htjede oboje sramno pogubiti. 

Mada se majka mlade žene jako smutila i smatrala da 
joj je kći za taj grijeh zaslužila najtežu kaznu, ipak, kada 
je razabrala iz Curradovih riječi što on snuje s krivcima, 
ne uzmogne to podnijeti već se požuri do svog razgnjev- 
ljenog muža i uze ga zaklinjati da se u jarosti ne prenagli 
i pod starost ne postane ubica svoje kćeri i ne okalja ruku 
krvlju svoga sluge, te neka radije nađe drugi način da uta- 
ži svoj gnjev, primjerice da ih baci u tamnicu gdje će u 
muci i suzama okajavati počinjeni grijeh. Toliko ga je ku- 
mila i zaklinjala njegova pobožna žena, da ga je odvratila 
od nauma da ih pogubi. On naredi da zatvore svako u po- 
sebnu tamnicu, da ih dobro čuvaju, dadu im samo malo 
hrane, nek se zlopate, dok on što drugo ne odluči. Tako i 
bi. Lako je zamisliti, kakav su život u zatvoru provodili, 
u neprestanim suzama i dugu postu. 

Tako tužno provedu Giannotto i Spina godinu dana. 
a da se Currado njih ni sjetio nije. Tad se zbude da se go- 
spar Gian di Procida urotio i s pomoću kralja Piera di fa 
ona? digao na Siciliji bunu i oteo je kralju Karlu, čemu se 
Currado kao gibelin8 silno obraduje. A kada je Giannotto 
to čuo od nekog svog tamničara, duboko uzdahne i reče: 

— Jao, jadna li mene! Već je prošlo četrnaest godina 
otkad sam krenuo u svijet i zlopatio se, očekujući samo čas, 
koji je eto došao, a sad sam dopao tamnice, iz koje živ više 
neću izići, te se nikakvu dobru više nadati ne mogu! 

— Što te briga zato što moćni kraljevi rade? — upita 
ga tamničar. — Kakvog si ti posla imao na Siciliji? 

Giannotto mu odvrati: 

— Srce mi se cijepa kad se spomenem što ie nekada 
moj otac tamo bio, Bijah još nejak kad smo iz Sicilije po- 
bjegli, no spominjem se još, koliki je gospodin bio za živo- 
ta kralja Manfredija. 

Tamničar prosiljedi: 

— A tko bijaše tvoj otac? 

— Sad smijem bez straha odati tko mi ie bio otac, — 
odgovori Giannotto — kad sam i onako u pogibelji, koje 
sam se vazda bojao, otkrijem li svoje porijeklo. Ime mu je 
bilo, a i još je, ako je živ, Arrighetto Capece; a meni nije 
ime Giannotto, već Giusfredi. Nimalo ne sumnjam da bi 
stekao visoku čast kad bih se oslobodio tamnice i vratio 
na Siciliju. 

Valjani ga čovjek više ništa ne zapita, već, čim uzmog- 
ne, ispripovjedi sve Curradu. Currado se ničim tamničaru 
ne oda, već ode gospi Beritoli i uljudno je zapita da li je 
imala s Arnighettom sina, koji se zvao Giusfredi. Gospa 
plačući odgovori da bi se njen stariji sin, od dvojice koje 
je imala, kad bi bio živ tako zvao i sad bi imao dvadeset i 
dvije godine. Kad to Currado sazna, prosudi da bi to mo- 
gao biti on, te mu umah na um pade da sada, ako je to i- 
stina, može učiniti veliko djelo milosrđa, a i svoju i kćeri- 
nu sramotu oprati, tako da je dade Giusfrediju za ženu. 


" Petar III Aragonski (1276-1285) po svojoj ženi Costanzi, kćeri 
kralja Manfredija, baštinik sicilijanske krune. Oteo Siciliju Karlu I 
Anžuvincu. (Vidi bilješku 3.). 


* Isp. Il, 5. 

Kriomice dade dozvati Giannotta, te ga podrobno is- 
pita o njegovu prošlu životu i zgodama, pa uvidjev očito 
da je to zaista Giusfredi, sin Arrighetta Capece, kaza mu: 


— Ti znaš, Giannotto, kakvu si mi i koliku uvredu na- 
nio po mojoj rođenoj kćeri; prema tebi sam postupao lije- 
PO i prijateljski, a tebi bijaše svojim djelima čuvati moj 
obraz i čast moje kuće, kao što dolikuje vjernom sluzi. 
Mnogi drugi bi te bili dali sramotno usmrtiti da si uradio 
ono što si učinio meni, a ja sam se prema tebi milosrđan po- 
kazao. Sada pak, kad mi veliš da si sin oca i majke plemeni- 
ta roda, hoću da okončam tvoje patnje, da te lišim bijede i 
sužanjstva, samo ako ti hoćeš, te odjednom svoju i tvoju 
čast operem od ljage. Kao što znaš, Spina, koju si naveo na 
grešnju ljubav, nedostojnu tebe i nje, jest udovica, i miraz 
joj je velik i bogat. Kakav je njen odgoj i tko su joj otaci 
maika, znaš; o tvom sadašnjem položaju nećemo govori- 
ti. Zato sam pripravan, ako hoćeš, da ona koja ti je u ne- 
poštenju bila dragana sada u poštenju postane tvojom že- 
nom i das njom, kao moj sin, dokle ti se svidi ovdje ostaneš. 


Premda je sužanjstvo iznurilo Giannottovu put, ono 
ipak nije umanjilo ni plemenitost. duha što ga imađaše po 
svom porijeklu, ni duboke ljubavi koju je osjećao prema 
svojoj dragani. No, koliko je god žarko želio ono što mu je 
Currado nudio, a i znao je da je u njegovoj vlasti, ipak ga 
to nije odvratilo da kaže ono na što ga je upućivao njegov 
plemeniti duh, pa mu ovako odgovori: 


— Currado, nijesu me želja za gospodstvom ni pohle- 
pa za novcem, ni bilo što drugo naveli da počinim izdaj- 
stvo prema tebi ili tvojima. Ljubio sam tvoju kćerku, lju- 
bim je i ljubit ću je za vazda, jer je smatram za dostojnu 
svoje ljubavi. Pa, ako se prema mnijenju prosta svijeta ni- 
jesam prema njoj pošteno ponio i počinio grijeh u koji če- 
sto upada mladost, da bi se taj grijeh spriječio, valjalo bi 
nam oduzeti mladost. A kad bi se starci htjeli spomenuti 
da su mladi bili, i tuđe grijehe mjerili po svojima, a svoje 
po tuđima, ne bi naš grijeh tako težak bio, kao što ti i mno- 
gi drugi sude. Osim toga počinih ga kao prijatelj, a ne kao 
neprijatelj. Ono što mi sad nudiš, sveđ sam želio, pa da 
sam mogao vjerovati, e bi mi želja bila uslišana, davno bih 
je bio zaprosio. Sada će mi to biti utoliko milije, ukoliko 

je manje bilo moje ufanje. No ako u svom srcu ne_ćutiš 
tako, kao što veliš, ne budi u meni varave nade: naredi da. 
se vratim u tamnicu, i tamo me muči koliko hoćeš, jer do- 
kle god budem ljubio Spinu, dotle ću njoj za ljubav volje- 
ti i štovati tebe, pa ma što mi učinio. 

Currado se zadivi njegovim riječima i plemenitosti te: 
ga još više zavoli zbog žarke mu ljubavi. Stoga ustane, za- 
grli ga i poljubi i časa ne časeći zapovjedi da tajno dovedu 
Spinu. 

Ona u tamnici bijaše smršavljela, poblijedjela i osla- 
bila, te se gotovo činila druga žena, a ne ona koja je prije: 
bila, a i Giannotto isto tako. U Curradovoj prisutnosti za- 
ruče se prema našim običajima. . 

Prošlo je više dana, a da nitko nije znao što se dogo- 
dilo. Currado im bijaše obilno priskrbio sve što im je bilo 
potrebno i što su željeli, pa kad mu se učini da je došlo 
vrijeme da obraduje njihove majke, pozove svoju ženu i 
Srnu, te im se obrati riječima: 

— Što biste rekli, gospo, da vam vratim vašeg stari- 
jeg sina, kao muža jedne od mojih kćeri? 

Srna mu odgovori: 

— Što bih vam drugo mogla reći doli to da bih vam 
toliko zahvalnija bila, koliko mi je draže od života ono što 
ste mi vratili, kad bih vam uopće mogla većma zahvalnosti 
dugovati negoli što dugujem. A kada biste mi ga vratili. 
tako kao što kažete, oživjeli biste moju izgubljenu nadu. 

Po tom plačući zamukne,a Currado se obrati svojoj 
ženi: 

— A što bi ti kazala na to, ženo, da ti dovedem takva: 
zeta? 

Žena mu odvrati: 

— Čak i da nije mladić plemenita roda, već bijednik 
kakav, kad bi se vama sviđao, Svo bi se i meni. 

Tada će Currado: 

— Ufam se, gospe, da ću vas ubrzo obradovati. 

A kad je vidio da su se mladi ljudi oporavili i postali 
kao što su prije bili, bogato ih odjene te upita Giusfredija: 

— Ne bi li tvoja sadašnja radost bila veća kad bi o- 
vdje ugledao svoju majku? 

Giusfredi mu odvrati: 

— Ne mogu vjerovati, da je ostala u životu, nakon ža- 
dosti inesreće koje su je zadesile, no kad bi tako bilo, neiz- 
mjerno bih se obradovao, jer mnim da bi s njenim savje- 
tom spasio veliki dio mog negdašnjeg imutka na Siciliji. 

Tad Currado naredi da pozovu obje gospe. One dođu 
i beskrajno se obraduju nevjesti, te se nijesu mogle dosta 
načuditi tome što je navelo Currada na toliku dobrotu da 
je dade Giannottu za ženu. Uto se gospa Beritola spomenu 
nekih riječi što ih je od Currada čula, pa poče promatrati 
Giannotta, i neka tajna sila probudi u njoj sjećanje na 
dječje crte Giusfredijeva lica, te, ne ištući druga dokaza, 
raskriljenih ruku poleti k njemu i obisnu mu se o vrat. 
Preobilje materinske ljubavi i radosti ne dadne joj da izu- 
sti riječ, već se kao mrtva sruši u sinovljev naručaj. Prem- 
da se on silno čudio, spomenuv se da ju je puno puta vidio 
u dvoru, a nikad je nije prepoznao, sada se glas krvi javi 
u njemu, i kudeći sebe s pređašnja.nemara, plačući je steg- 
ne u zagrljaj i nježno poljubi. Curradova žena i Spina sa- 
milosno priskočiše gospi Beritoli u pomoć, te je hladnom 
vodom i drugim umijećem dozovu k svijesti. Tad ona po- 
novo zagrli sina ridajući i tepajući mu mile riječi i, puna 
materinske nježnosti, tisuću ga puta poljubi, što je on s 
mnogo poštovanja primao. 

Pošto se na veliku radost prisutnih taj radosni i pun 
poštovanja doček ponovio tri ili četiri puta, i jedno drugo- 
me ispripovjedili svaku zgodu, Currado obavijesti svoje 
prijatelje, na njihovo veliko zadovoljstvo, o novoj svojti, 
i naredi da se priredi sjajna svečanost. Tada mu Giusfredi 
kaza: 

— Currado, vi ste me mnogo obradovali i mojoj maj- 
ci za dugo vremena iskazali svaku čast. Pa da ništa ne pro- 
pustite od onoga što možete učiniti, da razveselite moju 
majku i mene, te uljepšate svečanost, pozovite moga bra- 
ta, koji kao rob živi u kući gospara Guasparrina d? Oria. 
On je, kako vam već kazivah, moga brata i mene gusareći 
zarobio. Po tom vas molim da pošaljete nekoga na Siciliju 
da se točno obavijesti o prilikama u zemlji i pokuša sazna- 
ti što se dogodilo s mojim ocem Arrighettom, je li živ ili mr- 
tav i kako mu je, pa kad sve to sazna, nek se k nama vrati. 


Curradu se svidje Giusfredijeva molba i bez odlaga- 
nja pošalje pouzdane ljude u Genovu i na Siciliju. 

Onaj koji ođe u Genovu, nađe gospara Guasparrina, 
te ga u ime Curradovo uljudno zamoli da mu pošalje Scac- 
ciata i njegovu dojkinju, i pripovjedi mu sve po redu što- 
je Currado učinio za Giusfredija i njegovu majku. Kada 
to sazna, gospar Guasparrin se silno iznenadi i reče: 


— Zaista bih za Currada činio sve što mogu i što on 
želi; točno je da je u mojoj kući, ima već četrnaest godina, 
dječak, kojega tražiš, i neka žena, tobože njegova majka; 
njih ću mu rado poslati, No s moje strane mu reci, neka 
se čuva i nek ne vjeruje pričama toga Giannotta, koji sad 
kaže, da se zove Giusfredi, jer je taj čovjek mnogo gori 
negoli on sluti. 


Tada pogosti valjana čovjeka i primi ga sa svim poča- 
stima. Potajno pak dade dozvati dojkinju, pa je oprezno po- 
če ispitivati o tome. A ona, pošto već bješe čula za pobunu 
na Siciliji i saznala da je Arrighetto živ, otrese se straha i 
po redu mu sve ispripovjedi i otkri razloge zašto je tako 
postupala. Gospar Guasparrin, videći da se dojkinjine rije- 
či potpuno slažu s riječima Curradova izaslanika, povjeru- 
je. Ipak on, kao vrlo prepreden čovjek, točno istraži cijelu 
zgodu, pa se, kad su ga mnogi podaci sve više učvrstili u 
vjerovanju, zasrami što je tako ružno postupao s dječakom, 
i da popravi pogrešku, znajući tko je bio i što je danas Arri- 
ghetto, dade mu svoju lijepu jedanaestogodišnju kćer za 
ženu s velikim mirazom. Pošto je priredio pir, ukrca se s 
mladićem, kćerkom, poslanikom Curradovim i doikinjom 
na dobro opskrbljenu i oružanu galiju te otputuje u Leri- 
ci. Currado ga lijepo dočeka, i cijela družba ode u nedaleki 
Curradov grad, gdje je bila priređena sjajna gozba. 

Nemoguće je riječima iskazati, kolika je bila majčina 
radost kad je ugledala svoga sina, kako su se braća obra- 
dovala jedan drugome, i sve troje vjernoj dojkinji, kako 
su svi čestitali gosparu Guasparrinu i njegovoj kćerki, ka- 
ko je on čestitao svima i kako su se svi zajedno veselili s 
Curradom i njegovom ženom, sinovima i prijateljima; sto- 
ga vam, gospe, prepuštam da to zamislite. 

Da veselje bude potpuno, htjede Gospod, koji obilato 
poklanja, kad počne, dodati radosnu vijest da je Arrighetto 
Capece zdrav i živ, U punom jeku svečanosti, baš kad su 
gosti, gospe i gospoda, sjedili za stolom i bilo im posluženo 

prvo jelo, stiže onaj koji bijaše poslan na Siciliju. Uz osta- 
lo ispripovjedi da je puk, kad jeu zemlji planula pobuna 
protiv kralja, u bijesu odjurio do tamnice, gdje je Karlo 
držao Arrighetta zasužnjena, ubio straže, oslobodio Arri- 
ghetta, te ga kao zakletog neprijatelja kralja Karla posta- 
vio za vođu u borbi i progonu Francuza. Stoga je ušao u 
veliku milost kralja Pietra, koji mu je vratio sve posjede 
i časti, pa je sad opet moćan i bogat. Nadodao ie da ga je 
Arrighetto primio s najvećim počastima i neizmjerno se 
obradovao kada je čuo vijesti'o ženi i sinu, o kojima, otkad 
bijaše zarobljen, ništa čuo nije. Osim toga šalje im brzi 
brod s mnogim plemićima, koji za njim dolaze. 

Poslanika saslušaju i prime s velikim veseljem. Curra- 
do se namah s nekim svojim prijateljima otputi u susret 
plemićima koji dolažahu po gospu Beritolu i Giusfredija. 
Primi ih radosno, te ih dovede na gozbu, koja je tek na po- 
lovici bila. Gospa, Giusfredi i svi ostali dočekaju ih s ta- 
kvim veseljem, da se tako nešto nikad prije čulo nije, a 
oni, još prije no što za stol posjedaše, pozdrave i zahvale u 
Arrighettovo ime, što su bolje znali i umjeli, Curradu i 
njegovoj ženi za čast iskazanu gospi Beritoli i sinu mu, te 
ponude sve svoje usluge u svoje i Arrighettovo ime. Po 
tom se obrate gosparu Guasparrinu, te ga uvjeravahu da 
bi isto takvu hvalu, i još veću, iskazali i njemu, da je Ar- 
righetto znao, što je učinio za Scacciata. Nakon toga svi u 
najvećem veselju blagovaše na piru dviju nevjesta i nji- 
hovih ženika. 

Gozba, koju je Currado priredio svom zetu i svojoj 
rodbini i prijateljima, ne trajaše samo taj dan, već još mno- 
go dana. A kada se sve okonča, i gospa Beritola, i Giusfre- 
di i drugi odlučili da je vrijeme krenuti, ukrcaju se na 
brod, povedu Spinu sa sobom, te otputuju praćeni suzama 
Currada i njegove žene i gospara Guasparrina. Vjetar bi- 
jaše povoljan, te uskoro stigoše na Siciliju. Arrighetto ta- 
ko svečano dočeka svoju ženu, sinove i njihove žene u Pa- 
lermu, da se to jedva iskazati može. Tamo su, kako se ka- 
zuje, svi dugo i sretno živjeli, sveudilj zahvaljujući bogu 
na iskazanoj milosti. 

SEDMA NOVELA 


Babilonski sultan pošalje svoju kćer garpskom kralju za ženu. 

Za četirl godine razne je nezgode dovedu u ruke devetorici 

muškaraca na različitim mjestima. Naposljetku vrati se ocu 

kao djevica i otputuje, kao što je isprvah tjela, u Garbiju 
kralju za ženu. 


Da se Emilijina novela još malo otegla, jacijelo bi sa- 
milost nad sudbinom gospe Beritole izvabila mladim go- 
spama suze na oči. No kad je novela okončana, kraljica za- 
povjedi Pamfilu da nastavi i kazuje svoju. Pamfilo, koji 
bijaše veoma poslušan, otpoče: 

— Teško možemo spoznati, ljubezne gospe, što je za 
nas korisno, jer smo već često puta vidjeli kako mnogi mi- 
sle da bi bez brige i muke mogli živjeti, kad bi bili bogati. 
Pa da postignu taj cilj, ne mole se samo bogu već nastoje 
to postići bez obzira na napor i pogibelji. I kad postignu, 
znade se dogoditi da ih netko iz pohlepe za tako bogatim 
nasljedstvom ubije, mada je prije negoli su se obogatili 
cijenio njihov život. Drugi, pak, koji su se, iako niska ro- 
da, mnogim pogibeljnim borbama, gazeći krv svoje braće 
i prijatelja, vinuli do prijestolja, misleći da je u tome naj- 
veća sreća, uz nebrojene brige i bojazni, svojim su životom 
platili spoznaju da se za kraljevskim trpezama iz zlatnih 
pehara pije otrov. Mnogi sa živom žudnjom čeznu za tje- 
lesnom snagom i ljepotom ili uresima i tek onda uviđaju 
kako su opasne te želje kada im one postanu uzrok čemer- 
na života, dapače i smrti. Pa da ne govorim podrobno o 
svim ljudskim željama, tvrdim da nitko živ ne može biti 
siguran da će biti sretan, ispune li se njegove težnje. Dakle, 
hoćemo li da naši postupci budu ispravni, moramo biti za- 
dovoljni s onim što nam daje onaj koji najbolje zna naše 
potrebe. Pa kao što ljudi griješe različitim željama, vi, 
liupke gospe, najviše griješite u jednom, to jest želite biti 
lijepe, no jer se ne zadovoljavate ljepotom koju vam je po- 
darila priroda, nastojite je čudesnim umijećem povećati. 
To me nuka da vam kazujem kakve je nevolje ljepota do- 
nijela nekoj Saracenki, koja je zbog svoje ljepote u četiri 
ljeta devet puta vjenčana bila. 

Prije mnogo godina bijaše u Babiloniji sultan, po ime- 
nu Beminedab, koji je za života u svemu bio sretne ruke. 

Sultan imađaše mnoge sinove i kćeri, no jedna od kćeri, 
Alatiel, bijaše u ono vrijeme, po mnijenju svih onih koji 
je vidješe najljepša djevojka na svijetu. Budući da mu je 
kralj garpski! pomogao poraziti golemu arapsku vojsku, ko- 
ja je na njega navalila, obećao mu je Alatiel za ženu, kad 
je kralj kao posebnu milost zaprosio njenu ruku. Sultan 
opremi i naoruža brod i na nj ukrca djevojku s divnom svi- 
tom gospode i gospođa, da je s bogatom i gospodskom 0o- 
premom pošalje kralju, preporučiv je bogu. Uto dune po- 
voljan vjetar, i mornari razapanu jedra i otplove iz Alek- 
vandrijske luke. Više su dana sretno plovili i već prešli 
Sardiniju, a kada im se činilo da su već pri kraju puta, od- 
jednom se neočekivano digla oluja, vjetrovi se pognali mo- 
rem i sa svih strana zahvatili brod, a mornari i Alatiel 
pomislili da im je došao kraj. Tad valjani brodari upotrebe 
sve svoje znanje i umijeće, ulože sve svoje snage i dva se 
dana odupirahu uzburkanom moru. Već je treću noć bje- 
šnjela oluja i nije prestajala, no uždila sve jače, a galija 
izgubila smjer. Noć bijaše mračna, i nebo pokriveno gu- 
'stim tmastim oblacima, pa mornari nijesu prema zvijezda- 
ma mogli odrediti položaj, a ni vidjeti gdje se nalaze. Kad 
bijahu nedaleko Maiolike,? osjete da brod tone. Tada, ne 
videći ni puta ni načina kako da se spase, svatko se poče - 
starati samo o sebi. Pošto spuste čamac, gospodari broda 
se ukrcaju na nj, osjećajući se sigurniji na njemu nego na 
oštećenom brodu. Za njima poskakaše jedan za drugim 
svi muškarci koji bijahu na lađi, a oni koji su se prvi ukr- 
cali branili su se nožem u ruci, pa su tako, umijesto da iz- 
bjegnu smrt, sami uletjeli u njene ralje, jer čamac zbog 
nevremena nije mogao podnijeti toliko ljudi, pa potone, i 
svi do jednoga izginu. Na galiji pak, koju je gonio silan 
vjetar, i more gotovo prelilo, ostadoše samo žene: nevjesta 
i njene pratilje, a sve su, koje zbog oluje, koje od straha, 
ležale kao mrtve na brodu. Jureći divlje, gonjen vjetrom, 
brod naleti na žalo otoka Maiolike takvom silom da se na- 
sukao na pijesak, toliko blizu obale, koliko bi mogao kame- 
nom dobaciti. I ondje, mlačen valovima, ostade cijelu noć a 
da ga vjetar već nije mogao maknuti. Kad se razdanilo, i olu- 
ja smirila, Alatiel, napola mrtva, podiže glavu i onako ma- 


* Marokanski; Garbija (AI-Garbija), najsjeverniji dio Maroka. 
* Mallorca — otok u Sredozemnom moru. 
& Boccaccio: Dekameron 

laksala uze dozivati sad jednoga sad drugoga svojeg slugu. 
no utaman; svi oni već bijahu preveć daleko. A kada vidje 
da joj nitko ne odgovara, i kad nikoga ne opazi, začudi sei 
prestraši. Teškom se mukom digne, kadli ugleda gospe iz 
svoje pratnje i sluškinje kako kao mrtve leže. Uze i njih 
jednu za drugom dozivati, no malo koja pokaza znaka ži- 
vota, jer su umalo sve, što od mučnine, što od straha pou- 
mirale. Tada se Alatiel još više prestraši. Videći da je po- 
svema sama, i da ni žive duše nema da se posavjetuje, a 
nije uopće znala gdje je, toliko se trudila da dozove svije- 
sti one koje su žive ostale, te joj je naposljetku i pošlo za 
rukom. Pošto sazna da ni one ne znaju gdje su muškarci, 
i da je brod nasukan i pun vode, zajedno s njima gorko 
zarida, Bijaše već deveta ura, a na obali ili u okolini nije 
se pojavljivao nitko koga bi mogle zamoliti da im se smi- 
luje i pomogne im. Uto, na sreću, vraćajući se s nekog svog 
posjeda, prođe onuda neki plemić po imenu Pericon iz Vi- 
salga, sa svojim slugama na konju. Ugleda on brod i na- 
mah se dosjeti što se zbilo, te naredi jednome svom sluzi 
da pokuša uzići na brod i po tom mu javiti ima li koga na 
brodu. Mada teškom mukom, ipak se sluga ispne na brod 
i tamo ugleda Alatiel i one djevojke kako su se uplašene 
skrile pod pramac. Netom ga ugledaju, plačući ga zamole 
da im se smiluje, pa kad opaze da ni on njih ne razumije 
kao ni one njega, pokušaju mu kretnjama prikazati nesre- 
ću što ih je snašla. Sluga pregleda sve naokolo, koliko je u 
brzini mogao, te se vrati svome gospodaru i ispripovjedi 
mu što je vidio. Pericone namah zapovjedi da iskrcaju že- 
ne i najvrednije predmete do kojih su mogli doći, pa žene 
odvede u svoj dvor, gdje ih okrijepi jelom i počinkom. Po 
bogatoj odjeći, a i po tome kako su je druge častile, ubrzo 
spozna da je gospa, koju je našao vrlo visoka roda. Prem- 
da bijaše blijeda i izmučena i neuređena poslije onakva 
putovanja, ipak mu se učini krasna, te namah odluči da 
je uzme za ženu, ako nije udata, a ako se ne uzmogne ože- 
niti njome, da mu bude ljubovca. Pericone bijaše krupan 
.čovjek i ponosna lika. Pošto su nekoliko dana po njegovoj 
zapovijesti djevojku izvrsno dvorili, ona se posvema opo- 
ravi, i on opazi da je krasnija no što je i zamisliti mogao, 
te se silno ožalosti, što ona ne razumije njegova govora, a 
ni on njena, pa tako nije mogao saznati tko je. Zanesen 

preko mjere njenom ljepotom, pokuša je nježnošću i laska- 
njem navesti da bez otpora ugodi njegovim željama. No 
utaman, ona je odbijala sve njegove ljubeznosti, a Perico- 
ne se sve više raspaljivao. A kad je nekoliko dana ondje 
proboravila i opazila što on smjera, a po običajima spozna- 
la da je u kršćanskoj zemlji, te da bi joj slabo pomoglo sve 
kad bi i mogla objasniti tko je, spozna da će prije ili ka- 
snije silom ili milom morati da popusti Periconovim želja- 
ma. Stoga hrabro odluči da se uhvati u koštac sa svojom 
bijednom sudbinom, te svojim družbenicama, a samo su 
joj tri ostale, zapovjedi da nikome ne otkriju tko su, osim 
ako nađu sigurnu mogućnost da se oslobode. Uz to ih je 
još živo poticala da čuvaju svoju nevinost, izjavljujući da 
je čvrsto odlučila da se nikome ne poda doli mužu svome. 
Žene je pohvale i obreknu da će, koliko do njih stoji, po- 
slušati njenu zapovijest. No što se ona više branila, Peri- 
cone ses dana u dan sve više raspaljivao, to većma, što mu se 
bliži činio čas kad će moći udovoljiti svojim željama. Vi- 
deći da mu laskanje ne koristi, odluči upotrebiti svu svoju 
lukavost i umijeće, a u krajnjem slučaju i silu. Opazio je 
on da gospa voli vino, a ne bijaše vična piti, jer joj je to 
vjera branila, pa se domisli da bi je s pomoću toga Vene- 
rina sluge mogao pridobiti. Pretvarajući se da ga nije bri- 
ga što ona za nj ne mari, priredi neke večeri sjajnu gozbu, 
na koju dođe i gospa. Kad su se svi razveselili jelom i dru- 
gim zabavama, on zapovjedi onome koji je nju posluživao, 
da za nju pomiješa različite vrste vina. Sluga to izvrsno 
izvede, a ona nije ništa opazila, već je, kako joj se piće 
mililo, ispila više no što bi se priličilo čestitoj ženi. Tako 
ona zaboravi sve pretrpljene nedaće, razveseli se i, kad 
vidje neke žene kako plešu, kao što se pleše na Maiolici, 
zapleše i ona na aleksandrijski način. Tad se Periconu uči- 
ni da se približuje čas kad će se ispuniti njegove želje. Na 
stol donesoše jestvina i pića u još većem obilju, i gozba se 
produžila do kasno u noć. Naposljetku, kad su svi gosti oti- 
šli, on s gospom uđe u svoju ložnicu, a ona, koju je više 
zagrijavalo vino, nego li krotilo poštenje, razodjenu se u 
njegovu prisuću bez ikakve uzdršljivosti ili srama, kao da 
je Pericone jedna od njenih dvorkinja, te legne u postelju. 
Pericone bez oklijevanja ugasi svjetlo i legne s druge stra- 
ne uz nju, te je bez ikakva otpora zagrli i započe s njom 
ljubavnu igru. Kako dotad nije znala kakvim rogom mu- 

škarci navaljuju, sada, pošto je to saznala, bi joj gotovo 
žao da nije prije pristala na Periconovo vabljenje, te nije 
više čekala da je on pozove na tako slatke noćne domjen- 
ke, već se sama pozivala, ne riječima, jer ih Pericone i ne 
bi razumio, nego djelima. No sudbina nije bila zadovoljna 
time što je mjesto kraljice postala ljubovca kaštelana, 
premda su ona i Pericone uživali u ljubavi, pa joj je spre- 
mila još okrutniju ljubavnu pustolovinu. Imao je Pericone 
brata, dvadeset i petogodišnjeg mladića, lijepog i svježeg 
kao ruža, a zvao se Marato. I njemu omilje Alatiel, a či- 
nilo mu se po njenu ponašanju da je i on njoj u milosti, i 
da samo Periconov strog nadzor priječi da od nje dobije 
ono što želi. Zato smisli okrutan naum i od zamisli namah 
prijeđe na zločinačko djelo. Slučilo se baš u to vrijeme da 
je u luci bio spreman trgovački brod natovaren robom za 
Chiarenzu u Romaniji.* Vlasnici mu bili dva mlada Geno- 
vežana. Jedra već bijahu razapeta, pa su samo čekali po- 
voljan vjetar da isplove. S ovima se Marato sporazumi da 
će ga naredne noći s gospom na brod primiti. Nakon toga, 
kad se zanoćilo, i on sve pripremio što mu se činilo potre- 
bito, prerušen uđe s nekim svojim vjernim drugovima, 
kojima je otkrio svoj naum, u dom Pericona, koji nikakvo 
zlo očekivao nije, i skrije se u kući. Pošto ie dobar dio no- 
ći minuo, on svojim drugovima otvori odaju gdje je Peri- 
cone s gospom spavao, te ubiše Pericona na spavanju, a tu- 
žnu i uplakanu gospu odvedoše, prijeteći joj smrću ako 
bude vikala. Po tom pokupe velik dio Periconovih drago- 
cjenosti, a da ih nitko čuo nije, te žurno krenu k obali. Ne- 
tom priđu, gospa i Marato ukrcaju se na lađu, a njegovi se 
drugovi vrate. Dunuo baš svjež i povoljan vjetar, te mor- 
nari smjesta pritegnu jedra za put. Dotle je gospa gorko 
plakala zbog svoje prve nesreće i ove sada. No Marato je 
uze svojim svetim Rastislavom, kako mu ga je bog dao, 
tako tješiti da se ona brzo s njim sprijatelji i zaboravi na 
Pericone. Mišljaše jadna da je već sve u redu, kadli joj 
sudbina pošalje novu nevolju, kao da joj nijesu bile do- 
voljne sve one prošle. Budući da Alatiel bjiaše prava kra- 
sotica, kako smo već više puta spomenuli, a i veoma lijepa 
vladanja, oba se mlada gospodara broda tako ludo zaljube 
da su zaboravili na sve, i samo njoj služili i ugađali, nasto- 


* Romanija, u sred, vijeku istočni dio Peloponeza. 

jeći da joj omile. te brižno krili od Marata pravi razlog 
svoje udvornosti. Ubrzo su oni jedan drugoga progledali, 
pa se tajno porazgovore i zaključe da je zajednički prido- 
biju, kao da je ljubav trgovački posao i da se može dijeliti 
kao dobitak. Videći da Marato brižno čuva svoju gospu i 
tako ih priječi u njihovu naumu, jednoga dana, kad je brod 
punim jedrima plovio. a Marato s krme promatrao more 
ne sluteći nikakva zla, oni mu se nečuino približe i gurnu 
ga u more. I tek kad su prešli dobru miliju, netko to opazi. 
Pošto to sazna gospa, a znajući da ga više ne može spasiti, 
opet se ražalosti i rasplače. Oba mladića namah priskoče 
da je slatkim riječima i svakojakim obećanjima tješe, 
premda je ona od svih tih riječi malo koju razumjela i ma- 
nje žalila za izgubljenim mužem negoli oplakivala svoju 
nesretnu sudbinu. Nakon dugih i ponavljanih besieda, kađ 
se njima učini da se gotovo primirila, uzeše niih dvojica 
raspravljati, koji će od njih prvi s njom spavati. Pa kako 
je svaki od njih htio biti prvi, a nijesu se mogli pogoditi, 
prvo započnu borbu grubim riječima i uvredama, a po tom 
zaslijepljeni bijesom zgrabe noževe i kao mahniti polete 
jedan na drugoga. Kako ih nitko nije mogao rastaviti, zada 
jedan drugome više udaraca, od čega jedan pade mrtav, a 
drugi ostade na životu teško ranjen. To se gospi ijako nažao 
dalo, jer se ćutjela osamliena, bez pomoći i prijatelja, a i 
bojala se da se gnjev roditelia i priiatelja onih dvaju go- 
spodara ne sruši na njenu glavu. No molbe ranienika_i 
skori dolazak u Chiarenzu spasiše je od strahovanja. Gospa 
se zajedno s ranjenikom iskrca i nastani s niim u nekom 
svratištu. Ubrzo se glas o njenoj krasoti rasprostre po gra- 
du i dopre do ušiju moreiskoga kneza, koji baš tada bijaše 
u tom gradu, te on poželje vidjeti je. A kada je ugleđa, 
učini mu se još ljepša no što se o noj pričalo, i namah se 
u nju tako zaljubi te ni na što drugo više nije mogao mi- 
sliti. I pošto je čuo kako je ovamo prispjela, ponada se da 
će je pouzdano pridobiti. Dok je premišljao kako da to iz- 
vede, saznadu to ranjenikovi rođaci i, ne čekajući, poslaše 
mu je, što bi vrlo drago knezu, a i gospi, jer je pomislila 
da je sada izvan opasnosti. Videći knez da 1e uz ljepotu 
resi i kraljevsko ponašanje, no ne mogav saznati tko je, 
prosudi da je plemenita roda, i to još pojača njegovu ve- 
liku ljubav. I toliko ju je štovao da se prema njoj ponašao 

ne kao prema milosnici, već kao da mu je žena. A njoj se, 
sjećajući se prošlih jada, učini da joj je sad dobro pa joj 
se utješenoj vrati radost, a njena ljepota tako procvjeta da 
se samo o njoj govorilo po svoj zemlji Romaniji. Stoga a- 
tenski vojvoda, knežev prijatelj i rođak, krasan i stasit 
mladić, zaželje da je svojim očima vidi, te knezu dođe u po- 
hode, kako je bio često navadan, s lijepom i dičnom prat- 
njom, u Chiarenzu, gdje ga svečano i sa svim počastima pri- 
me. Poslije nekoliko dana vojvoda s knezom rasprede raz- 
govor o ljepoti gospe, i vojvoda upita kneza je li ona doista 
takva krasotica kako se govori, a knez mu uzvrati: 


— Još je ljepša, pa nek te o tom oči tvoje uvjere, a ne 
moje riječi. 

Kako je vojvoda navaljivao da vidi gospu, knez ga od- 
vede u njene odaje. Ona je već saznala da će k njoj doći, 
pa ih je vrlo lijepo i vesela lica primila. Pozvali su je da 
sjedne između njih dvojice, no razgovorom se nijesu mo- 
gli zabaviti, jer je malo ili gotovo nimalo razumijevala nji- 
hov jezik, pa su je samo gledali i divili joj se, osobito voj- 
voda, koji gotovo i nije vjerovao da je ona smrtno biće. I 
ni opazio nije da ljubavni otrov srče svojim očima, dok ju 
je tako promatrao, te misleći da je tako motri samo iz za- 
dovoljstva, sam se u mrežu zaplete i žarko se u nju zalju- 
bi. A kad je po tom zajedno s knezom od nje otišao i ostao 
sam, poče razmišljati i zaključi da je knez najsretniji čo- 
vjek na svijetu kad može da ljubi takvu krasoticu, Pošto 
su ga dugo morile mučne misli i u sebi se s njima nosio, 
prevlada žarka mu ljubav nad poštenjem, i on odluči lišiti 
kneza te sreće, pa ma što se desilo, i sebe usrećiti. Zabora- 
vi on, dakle, na svaki pametan razlog i pravednost i, da bi 
što prije došao do cilja, stane smišljati izdaju. I jednoga 
dana, u sporazumu s nekim kneževim slugom, koji se zvao 
Ciuriaci, potajno osedla konje i pripremi prtljagu za odla- 
zak. Te noći krišom Ciuriaci uvede u kneževu odaju voj- 
vodu i nekog njegova prijatelja, dobro oboružane. Vojvo- 
da ugleda ljepoticu gdje spava, dok knez gol golcat stajaše 
kod prozora, okrenuta moru jer bijaše jako vruće, da se 
rashladi na povjetarcu, koji je s te strane pirio. Vojvoda 
se sa svojim drugom već prije dogovorio što mu valja uči- 
niti, pa nečujno prijeđe sobu, približi se prozoru, nožem 
udari kneza u leđa i proburazi ga. Po tom ga odmah zgra- 

bi i baci kroz prozor. Palača se nalazila visoko iznad mora, 
& prozor ispred kojega stajaše knez, gledao je na neke ku- 
će koje su valovi porušili, te je rijetko kad tko tamo dola- 
zio. Pa se tako zbude, kao što je vojvoda i predvidio, da 
nitko nije čuo ni mogao čuti pad trupla. Pošto je sve bilo 
okončano, drug se vojvodin primakne Ciuriaciju i kao da 
će ga pomilovati, hitro mu prebaci već pripremljeno uže 
oko vrata i stegne tako te Ciuriaci ni ne dahnu. Vojvoda 
na to priđe, te ga udave i bace kroz isti prozor kao i kneza. 
Pošto su se očito uvjerili da ih nitko čuo nije, pa ni gospa, 
koja je čvrsto spavala, vojvoda uze svijeću, nadnese je nad 
postelju, te polako posve otkri ljepojku. Dobro je promo- 
tri i silno se zadivi, pa ako mu se odjevena milila, sad mu 
omilje svrh svega. Raspaljen požudom i bez truna straha 
od istom izvršena zlodjela, još krvavih ruku, obljubi je o- 
nako sanjivu, dok ona mišljaše da je knez. Pošto je poduže 
i u najvišem užitku s njom ostao, ustade i dozva svoje dru- 
gove, te nečujno ugrabe ženu i kroz tajna vrata, kuda su 
iušli bili, snjom iziđu. Što se tiše moglo, vojvoda je vrgne 
na već osedlana konja i sa svom svojom pratnjom udari 
put Atene. Nego, kako je bio oženjen, ne odvede je u Ate- 
nu, već nedaleko od grada u krasan zaselak iznad mora. 
Tu skrije rascviljenu gospu i naredi da je s poštovanjem 
dvore i priskrbe sve što joj je potrebito. 


Međutim, narednoga su jutra kneževi dvorani do de- 
vete ure čekali da se knez probudi. Kako se nije javljao, 
otvore vrata, koja i ne bijahu zaključana, i nikoga ne na- 
đu, pa pomisle da je knez potajno otputovao, da negdje na 
miru uživa sa svojom lijepom gospom, i nijesu se više o 
tome brinuli. Uto se sluči te neki luđak zađe među ruše- 
vine, gdje ležahu knez i Ciuriaci, konopom poveže i izvuče 
Ciuriacija, pa ga stane vući za sobom po ulicama. Mnegi 
su s velikim čuđenjem prepoznali mrtvaca, te su laskavim 
riječima nagovorili luđaka da ih odvede tamo gdje je na- 
šao leš. Ondje su na veliku žalost cijeloga grada našli i 
kneževo mrtvo tijelo, te ga s velikim počastima pokopali. 
A kada počeše tragati za krivcima tog strašnog zlodjela, 
opaze da nema atenskog vojvode, i da je netragom nestao, 
pa se dosjete jadu da je vjerojatno on to učinio i odveo sa 

sobom gospu. Stoga namah na mjesto preminuloga kneza 
postave njegova brata, te ga svim silama poticahu na osve- 
tu. Novi knez po mnogim pojedinostima spozna da se doi- 
sta dogodilo onako kako su nagađali, pa pozove svoje prija- 
telje, rođake i sluge s različitih strana, te ubrzo sakupi Ji- 
jepu i moćnu vojsku i odvede je u boj protiv atenskog voj- 
vode. Sazna to vojvoda, pa isto tako opremi vojsku za 0- 
branu, a u pomoć mu dođu mnoga gospoda, među njima 
mu i carigradski car pošalje svog sina Konstantina i sinov- 
ca Manojla s četom hrabrih i odličnih ljudi. Vojvoda ih do- 
čeka radosno, a još radosnije vojvotkinja, njihova sestra. 
Budući da se od dana do dana rat sve više približavao, voj- 
votkinja ugrabi priliku pa pozove oba brata k sebi, sva u 
suzama podrobno im ispripovjedi sve što se dogodilo, i ot- 
krije im uzrok rata, kao i krivicu koju joj je vojvoda na- 
nio s onom ženom, te kako vojvoda misli da ona ne zna da 
ju je skrio. Duboko ucviljena, zamoli ih da rad vojvodine 
časti i njoj za utjehu urade ono što im se čini najbolje. 
Mladići su i onako znali sve što se dogodilo, pa i ne ispi- 
tujući odviše utješe vojvotkinju što su bolje znali i umjeli, 
a ona im puna nade kaza gdje je gospa skrivena. Tad oni 
odu. Pa kako su višeput slušali o čudesnoj gospinoj ljepoti, 
zažele da je vide, te vojvodu umole da im je pokaže, a on, 
slabo se spominjući što se dogodilo knezu, kad ju je njemu 
pokazao, obeća. Sutradan zapovjedi da se u mjestu gdje je 
ljepotica boravila, priredi u perkrasnu perivoju sjajan ob- 
jed, te ih s još nekoliko prijatelja odvede k njoj. Konstan- 
tin, koji sjedaše kraj nje, stane je sav zadivljen promatra- 
ti, misleći da takvu krasoticu u životu vidio nije, i da doi- 
sta valja oprostiti vojvodi i svakome tko počini izdaju ili 
bilo kakav nepošteni čin da je zadobije. Pa tako, gledajući 
je i diveći joj se sve više i više, dogodi mu se isto što i voj- 
vodi. Od nje ode zaljubljen preko ušiju i odbaci svaku mi- 
sao o ratu, te uze snovati kako da je od vojvode ugrabi, 
izvrsno prikrivajući pred svakim svoju ljubav. Dok je on 
izgarao od žudnje, dođe doba da se udari na kneza, koji se 
već približavao vojvodinoj zemlji, pa i vojvoda i Konstan- 
tin i svi drugi na zapovijest izađu iz Atene da brane gra- 
nice i spriječe knezu napredovanje. Prođe nekoliko dana, 
a Konstantin je sveudilj bio s dušom i srcem uz onu gospu, 
te smišljao kako bi sada, kada je vojvoda daleko od nje, 
lako mogao svojim željama udovoljiti. Da bi se vratio u 

Atenu, uze hiniti da je teško bolestan, pa s vojvodinim do- 
puštenjem preda zapovjedništvo Manojlu i vrati se u Ate- 
nu svojoj sestri, Nakon nekoliko dana poče joj govoriti o 
sramoti koju joj je vojvoda nanio s onom ženom, i ponudi 
se, ako joj je po volji, da će joj pomoći ugrabiti ženu i od- 
vesti je. Vojvotkinja, misleći da on to radi njoj za ljubav, 
a ne radi one žene, obraduje se, samo mu kaza da to učini 
tako te vojvoda ne bi nikada doznao da je ona tome privo- 
ljela, što joj Konstantin tvrdo obeća, a vojvotkinja prista- 
ne da on sve uradi kako najbolje zna. Konstantin potajno 
opremi laganu lađu i otpremi je u blizinu vrta gdje je bo- 
ravila gospa, Svoje ljude na čamcu pouči što im valja či- 
niti, a s drugima ode u palaču, gdje bijaše gospa i gdje ga 
ona i sva družina lijepo prime. Gospa s njim, u pratnji 
svojih slugu i Konstantinovih drugova, ode u vrt. I kao da 
bi joj htio u vojvodino ime nešto reći, odvede je prema 
nekim vratima koja su vodila k moru. Jedan od njegovih 
drugova već bijaše otvorio vrata i dao znak čamcu, i u 
istom je času netko zgrabi i unese u brodicu, dok se Kon- 
stantin okrenuo njenim slugama i zapovjedio: 

— Neka se nitko ne miče, niti dade znaka od sebe 
kome je mila glava, jer mi nije namjera da otmem vojvodi 
njegovu draganu, već samo da operem sramotu koju je na- 
nio mojoj sestri. = 

Na to se nitko ne usudi odgovoriti. Konstantin se sa 
svojim momcima ukrca u lađu, primače se uplakanoj go- 
spi, te zapovjedi da spuste vesla u more i otplove. A ovi, 
ne veslajući, već leteći, u osvit narednog dana stignu u E- 
ginu. Tu se iskrcaju i odmore, a Konstantin obljubi gospu, 
koja oplakivaše svoju nesretnu ljepotu. Po tom se opet u- 
krcaju na čamac i za malo dafa prispješe u Hios, gdje Kon- 
stantin u sigurnosti naumi ostati, jer se bojao očevih prije- 
kora kao i toga da mu ne ugrabe gospu. Ljepojka je neko- 
liko dana gorko plakala nad svojom nesrećom, a Konstan- 
tin ju je tješio, te se ona, kao i prijašnji put, malo po malo 
utješila i počela uživati u onome što joj je sudbina dosu- 
dila. Dok se sve to tako zbivalo, turski sultan Ozbeh, koji 
je neprestano vojevao protiv cara, slučajno dođe u Smirnu 
i tu dočuje kako Konstantin na Hiosu bez ikakva obzira 
razuzdano živi s nekom ugrabljenom ženom, pa jedne noći 

otplovi s nekoliko naoružanih brodića na Hios i tiho se sa 
svojom pratnjom iskrca, te mnoge iznenade na postelji pri- 
je no što su se i dosjetili da je došao neprijatelj. Napo- 
sljetku poubijaju i mnoge od onih koji su se probudili i 
pograbili oružje, popale zemlju, a plijen i zarobljenike u- 
krcaju na brodove i vrate se u Smirnu. Pošto su se vratili, 
mladi Ozbeh pri pregledavanju plijena nađe ljepoticu, sje- 
ti se da je to ona koju su s Konstantinom zatekli na po- 
stelji, te se, ugledavši je, silno obraduje. Ni časa ne časeći 
uze je za ženu i priredi pir, te je s njom mnogo mjeseci 
sretno živio. 


Car je, međutim, još prije no što se to dogodilo, pre- 
govarao s kapadocijskim kraljem Bazanom, da jedan s jed- 
ne, a drugi s druge strane sa svom svojom vojskom napad- 
nu Ozbeha. Pregovori nisu okončani, jer car nije mogao 
prihvatiti sve Bazanove uvjete. Saznav što se dogodilo si-- 
nu mu, izvan sebe od gnjeva, namah se složi s Bazanom, 
potičući ga da što prije navali na Ozbeha, a sam pohita da 
se pripremi za vojnu. Ozbeh to dozna, pa sakupi vojsku i, 
prije nego li ga s dvije strane pritisnu vojske tako moćnih 
gospodara, navali na kapadocijskog kralja, a ljepoticu o- 
stavi pod zaštitom nekog svog odanog sluge i prijatelja. 
Uskoro se sukobi s kapadocijskom vojskom i u boju pogibe, 
a vojska mu bude potučena i razbijena. Tad Bazano pobje- 
donosno krene na Smirnu, gdje mu se sav puk kao pobjed- 
niku pokloni. A Ozbehov stari sluga i prijatelj, po imenu 
Antioh, koji čuvaše ljepojku, videći je tako krasnu, krene 
vjerom svome prijatelju i gospodaru i u nju se zaljubi. On 
je, naime, znao njen jezik, pa joj je to vrlo drago bilo, jer je 
više godina živjela kao gluha i nijema, i niti je ona koga ra- 
zumjela, niti tko nju. Potaknut ljubavlju, Antioh se u malo 
dana s njom sprijatelji, a ubrzo po tom njihovo se prijatelj- 
stvo prometne u ljubavioni zaborave na dužno štovanje 
prema svom gospodaru, koji je pod oružjem na vojnu otišao. 


Pošto saznadu da je Ozbeh pobijeđen i ubijen, a da se 
Bazano plijeneći i grabeći približuje, odluče da ga ne če- 
kaju. Zato skupe veći dio Ozbehova blaga te pobjegnu na 
otok Rod, gdje se Antioh nakon kratka boravka smrtno ra- 
zboli Slučajno je s njima na Rod doputovao neki trgovac 
sa Cipra koga je Antioh mnogo volio kao svog najboljeg 
iprijatelja. Osjećajući da mu je životu došao kraj, naumi 

da svoje blago i svoju dragu ženu njemu ostavi, pa ih obo- 
je dozove k sebi i ovako im kaza: 


— Čutim da se moj život neizostavno bliži kraju; te- 
ško mi je, jer mi život nikad nije bio tako drag kao sada. 
Živa je istina da mi je jedino zadovoljstvo, kad već moram 
umrijeti, što umirem u naručju onih koje iznad svih lju- 
bim: to si ti, predragi moj prijatelju, i ova gospa koju, ot- 
kad je poznajem, ljubim više od samoga sebe. Najteže mi 
je u ovom času što će ona, kad ja promijenim svijetom, o- 
stati ovdje kao tuđinka, bez ikakve pomoći i savjeta. A još 
bi mi i teže bilo kada ti ne bi bio ovdje, jer vjerujem da ćeš 
je meni za ljubav paziti, kao što si mene pazio. Stoga te 
molim i preklinjem da se, ako umrem, pobrineš za moj 
imutak i za nju, i da učiniš onako kako misliš da će biti naj- 
bolje za utjehu moje duše. A tebe, predraga ljubo, molim 
da me po mojoj smrti ne zaboraviš kako bi se na onom svi- 
jetu mogao dičiti time da me ljubi najljepša žena koju je 
ikad priroda stvorila. Ako se mogu ufati da ćete tako uči- 
niti, bez ikakve dvojbe, ostavit ću utješen ovaj svijet. 

Njegov prijatelj, trgovac, i žena zaplaču slušajući te 
riječi, te mu se vjerom zakunu da će, ako umre, učiniti sve 
onako kako on iziskuje i utješe ga. Ne prođe dugo, i on 
premine, a oni ga dostojno sahrane. Malo dana zatim, pošto 
je ciparski trgovac sve svoje poslove na Rodu opremio, 
htjede se na nekoj katalonskoj galiji vratiti na Cipar, te 
upita ljepoticu što je naumila, jer se on mora vratiti na 
Cipar. Gospa odgovori da bi rado otišla s njim, ako mu je 
po volji, ufajući se da će je on Antiohu za ljubav voljeti i 
štovati kao sestru. Trgovac joj odgovori da će je od srca 
rado povesti. I da bi je obranio od svake neprilike, prije 
negoli na Cipar stignu, svima kaza da mu je žena. Pošto 
ge ukrcaše na galiju, dadu im nekakvu komoricu na krmi, 
pa da im djela budu u skladu s riječima, spavali su zajed- 
no na posve uskoj postelji. I tako se dogodilo ono što ni on 
ni oni nisu namjeravali kad su odlazili s Roda: tama, ugod- 
nost i toplina postelje, a njena moć nije mala, učine da su 
zaboravili prijateljstvo i ljubav prema mrtvom Antiohu; 
potaknuti istom žudnjom, srodiše se prije negoli stigoše u 
Baffu, odakle onaj trgovac bijaše rodom. Pošto stigoše u 
Baffu, ostadoše dugo vremena zajedno. Uto se sluči, da u 

Baffu stiže po nekom svom poslu plemić po imenu Anti- 
gon, čovjek star, no velike pameti. Blaga nije imao, jer mu 
u mnogim poslovima u službi ciparskog kralja sreća ne bi- 
jaše sklona. Jednoga dana, prolazeći ispred kuće gdje ja 
boravila ljepotica, baš u vrijeme kad je trgovac sa svojom 
robom bio otputovao u Armeniju, slučajno ugleda gospu 
na prozoru i, kako bijaše prekrasna, zagleda se u nju i uči- 
ni mu se da ju je već prije negdje vidio, no nije se mogao 
nikako dosjetiti gdje. Tek što ga ljepojka koja tako dugo 
bijaše igračka sudbine ugleda, a kako se već bližio kraj 
njenim patnjama, spomene se da ga je vidjela u Aleksan- 
driji u dosta visokoj službi kod svoga oca. Namah se u njoj 
probudi ufanje da bi se uz njegovu pomoć i savjet još mo- 
gla domoći kraljevske časti, pa kako njen trgovac ne bija- 
še kod kuće, brže bolje ga dađe dozvati. A kada je došao, 
ona ga sramežljivo upita nije li on Antigon iz Famagoste. 
kao što se njoj čini. Antigon potvrdi, govoreći: 

— Gospo, i meni se čini da poznajem vas, samo se ni- 
«kako ne mogu spomenuti odakle, pa vas molim, ako vam 
nije zazorno, da mi oživite sjećanje i kažete tko ste. 

Kada se gospa uvjerila da je to doista on, plačući mu 
se obisnu oko vrata i tako neko vrijeme na njegovo veliko 
čuđenje ostane, a onda ga upita da li ju je ikada u Alek- 
sandriji vidio. Tad se Antigon namah sjeti da je ona Ala- 
tiel, sultanova kćerka, za koju se mislilo da je našla smrt 
u morskim valovima, pa joj se htjede s dužnim poštova- 
njem pokloniti; no ona ne dopusti, već ga zamoli da uz nju 
sjedne. Antigon je posluša i s poštovanjem upita kako, ka- 
da i odakle je ovamo došla, jer su po cijeloj egipatskoj 
zemlji zasigurno sudili da se pred mnogo ljeta utopila. 

Gospa mu odgovori: 

— Milije bi mi bilo da se tako dogodilo, već da sam 
tako živjela, kao što sam, te vjerujem da bi i moj otac isto 
želio, ako ikad sazna. 

Na to gorko zarida, a Antigon je uze tješiti, govoreći: 

— Gospo, nemojte prije vremena gubiti ufanje. Ako 
vam je po volji, ispovjedite mi svoie zgode i nezgode. Mo- 
žda usprkos svemu, a s pomoću božjom, nađemo sretan 
ishod. 

— Antigone, — prozbori liepotica -- učinilo mi se, 
kad sam te ugledala, kao da sam oca svoga vidjela i nošena 

onom istom ljubavlju i nježnošću koju dugujem njemu, 
javila sam ti se, premda sam se mogla pritajiti. Malo ima 
osoba na ovom svijetu, kojima bih se tako obradovala kao 
tebi. Stoga ću ti kao ocu svom otkriti sve ono što mi je zle- 
huda sudbina donijela i što sam dosad krila. Pa, ako mniš, 
pošto me saslušaš, da mi možeš pomoći da se svome ocu 
vratim ista kao što sam i otišla, molim ti se učini to; a ako 
ne možeš, zaklinjem te da nikad nikome ne odaš da si me 
vidio ili o meni što čuo. 

Tada mu plačući ispripovjedi sve što joj se dogodilo 
od dana kada se bijahu nasukali na Maiolici do onoga časa. 
Antigona obuze samilost, suze ga obliju, a onda, razmisliv- 
ši kaza: 

— Gospo, kako je u vašim nesrećama ostala svima taj- 
na tko ste, vratit ću vas zasigurno vašem ocu, koji će vam 
se nadasve obradovati, a po tom vas poslati garpskom kra- 
lju za ženu 

Tad ga ona upita kako će to uraditi, a on joj podrob- 
no razloži. I da ih ne bi zbog odlaganja što spriječilo, on 
se namah vrati u Famagostu kralju, te mu ovako kaza: 

— Gospodaru, ako vam je s voljom, možete uraditi ne- 
što što će vam biti na čast, a meni, koji sam zbog vas siro- 
mašan, na veliku korist, a da vas to neće mnogo stajati. 

Kralj zaište da mu objasni, a Antigon mu  razloži 
vvako: 

— U Baffu je prispjela lijepa, mlada sultanova kćer- 
ka, o kojoj se dugo širio glas da se utopila. Ona je, da sa- 
čuva svoj obraz i čast, za sve ovo vrijeme mnoge nevolje 
prepatila, a sada je siromašna i rada bi se vratila ocu svo- 
me. Pa ako vam je s voljom da mu je u mojoj pratnji vra- 
tite, za vas bi to bila velika čast, a za mene korist; vjeru- 
jem da sultan nikad ne bi zaboravio ovakvu uslugu. 

Kralj, potaknut kraljevskom plemenitošću, odgovori 
da je voljan. Namah pošalje pratnju da je dovedu u Fama- 
gostu, gdje je on i kraljica prime s velikirn slavljem i naj- 
većim počastima. Pošto su kralj i kraljica zaiskali da im 
ispripovjedi svoje zgode, ona, po Antigonovu naputku, sve 
iskaza. Nakon nekoliko dana, na njenu moibu, kralj je vra- 
ti sultanu s velikom i dičnom svitom odlične gospode i go- 
spa s Antigonom na čelu. Neka nitko i ne pita s kakvim je 
slavljem sultan primio nju, Antigona i cijelu pratnju. Po- 

što je Alatiel nekoliko dana otpočinula, sultan htieđe zna- 
ti kako se spasila i gdje je tako dugo boravila a da mu ni- 
kad od sebe glasa dala nije. Ljepojka, koja je izvrsno u- 
pamtila Antigonove pouke, ovako prozbori ocu; 

— Oče moj, nekako dvadesetog dana nakon mog odla- 
ska od vas naš je brod zahvaćen olujom bio oštećen, te se 
jedne noći nasukao na nekom žalu, tamo na Zapadu, blizu 
mjesta Aguamorta.t Što se dogodilo s ljudima koji su na 
brodu bili, niti sam znala, niti ikad saznala. Spominjem se 
samo ovoga: kad je dan svanuo, i ja gotovo od smrti uskr- 
snula, mještani već bijahu opazili nasukani brod i sa svih 
strana se sjatili da ga opljačkaju. Mene i moje dvije dru- 
žbenice izveli su na obalu, gdje nas namah zgrabe neki 
mladići te s nama pobjegnu kud koji. Nikad nijesam sa- 
znala što se s one dvije dogodilo. Mene su pograbila dva 
mladića pa su me, kako sam se branila i plakala, vukli za 
kose. Uto, dok prelažasmo cestu da uđemo u neku gustu 
šumu, naiđu četiri čovjeka na konjima, a ona dva mladića, 
što su me vukla, čim ih ugledaju, pobjegnu, Ona četiri čo- 
vjeka činila su mi se baš odlična po vanjštini. Vidjeli su 
što je sa mnom bilo, pa dojašu do mene i počnu me ispiti- 
vati, no, niti sam ja razumjela njih, niti oni mene. Poduže 
su se savjetovali, a onda me jedan od njih uze na konja, 
te odvede nekom ženskom samostanu, gdje po njihovu za- 
konu žive opatice. Ne znam što su oni o meni rekli, ali 
ondje su me opatice vrlo lijepo primile i ukazivale mi ve- 
liko štovanje. Zajedno s njima vrlo pobožno sam služila 
svetom Ruposlavu, kojega sve žene onih strana jako vole 
i časte. Pošto sam tako s njima dugo vrijeme boravila pa 
već i pomalo njihov jezik naučila, stanu me ispitivati tko 
sam i odakle. A ja, znajući gdje sam i bojeći se, ako im 
istinu kažem, da me ne potjeraju kao nevjernicu, odgovo- 
rih da sam kćerka nekog velikaša s Cipra, te da me on slao 
mužu na Kretu, a na moru nas je zahvatila oluja, razbila 
nam brod i bacila na ovu obalu. Od straha da mi se što 
gore ne dogodi, valjalo mi je puno puta u svemu i svačemu 
slijediti njihove običaje. Njihova glavarica, koju one zovu 
časna maika, upitala me jednoć da li se želim vratiti na 
Cipar Odgovorih da bih od sveg srca rado. No ona, u stra- 
hu za moju čast, ne htjede me povjeriti nikome od _ onih 


* Na francuskoj obali. 

koji su putovali na Cipar, Tek prije dva mjeseca otprilike, 
kad dođoše neka gospoda iz Francuske sa svojim gospama, 
među kojima je bio i glavaričin rođak, a išli su u Jeruza- 
lem pohoditi grob gdje je pokopan njihov bog, koga su 
židovi ubili, preporuči me njima i umoli ih da me na Ci- 
pru mom ocu predadu. Neću kazivati kako su me ona go- 
spoda i njihove gospe lijepo i s poštovanjem primili, jer bi 
mi se kazivanje otegnulo. Ukrcasmo se, dakle, na neku ga- 
liju i nakon više dana stigosmo u Baffu, gdje niti sam ko- 
ga poznavala, niti znala što da kažem onim ljudima koji 
me htjedoše odvesti ocu kako im je naredila čestita glava- 
rica. Sam se bog sažalio na me te poslao na obalu Antigo- 
na, baš u času kad smo se iskrcavali. Odmah ga pozovem 
i na našem jeziku, da me gospoda i gospe ne bi razumjeli, 
kažem mu da me primi kao kćerku. On namah razumjede 
i mnogo mi se obraduje te kako je u svom siromaštvu mo- 
gao počasti onu gospodu i gospe, a mene odvede ciparskom 
kralju, koji me s tolikim počastima primio da ne znam ka- 
ko bih vam sve to mogla iskazati, a po tom vama poslao. 
Ako sam što ispustila, neka kaže Antigon, koji je puno pu- 
ta iz mojih usta sve te zgode slušao. 


Tada se Antigon obrati sultanu i reče: 


— Gospodaru, pripovjedila vam je sve onako kao što 
je više puta i meni i kao što su mi ona gospoda s kojima 
je došla kazivala. Jedno je samo ispustila sudim stoga što 
se njoj ne priliči da o tome govori, a to je, koliko su je ona 
gospoda i gospe hvalile s njena čestita života, tamo kod 
opatica, o njenoj kreposti i pohvalnom vladanju, te o plaču 
i suzama one gospode i gospa kad su se od nje rastajali i 
meni je predali. Kad bih sve to htio u potpunosti kazivati, 
ne samo ovaj dan već ni naredna noć ne bi dostajali. Samo 
ću to još reći da se možete dičiti što imate ne samo naj- 
ljepšu već i najčestitiju i najvrliju kćerku koju ijedna 
okrunjena glava ima, to velim prema njihovim besjedama, 
ai po onom što sam sam vidio. 

Sultan se, silno obradovan, uze bogu moliti neka mu 
udijeli milost da bi se dostojno mogao odužiti svima onima 
koji su počastili njegovu kćer, a posebno ciparskom kralju 
koji mu je s toliko poštovanja vratio. Nakon nekoliko dana 
dopusti Antigonu da se vrati, obdarivši ga bogato, a kralju 

pošalje pismo i posebne izaslanike da mu u njegovo ime 
zahvale za sve što je za njegovu kćer uradio. Po tom htje- 
de okončati ono što bijaše započeto, a to je da uda Alatiel 
za garpskoga kralja. Stoga mu sve lijepo u pismu razloži i 
poruči, ako mu je po volji, da može poslati po nju. Kralj 
se jako obraduje, te pošalje pratnju da je dovede, a kad 
ona stigne, primi je s velikim slavljem. A ona, koja je s 
osam muškaraca možda deset tisuća puta ležala, legne uza 
nj kao djevica, te ga u to i uvjeri, pa je kao kraljica dugo 
s njime sretno življela. Tako je nastala izreka: Ljubljeno 
je slađe od neljubljena! 


OSMA NOVELA 


Anguerski grof, lažno optužen, ode u progonstvo i ostavi svoje 

dvoje djece u različitim mjestima u Engleskoj. Nepoznat vraća 

se iz Škotske i nađe ih u blagostanju. Po tom stupi kao momak 

u vojsku francuskog kralja. Naposljetku se njegova nevinost 
dokaže, i budu mu vraćene sve časti, 


Gospe su mnogo uzdisale nad raznolikim zgodama lje- 
potice. No tko zna koji su uzroci izazivali uzdahe? Možda 
su neke od njih više uzdisale od čežnje za njenim ljuvenim 
zgodama negoli iz samilosti prema njoj. Bilo kako bilo, po- 
gljednje su Pamfilove riječi izazvale smijeh, a kraljica se, 
vidjeći da jenovela okončana, obrati Elisi i zapovjedi joj 
da nastavi prema započetu redu, što ona radosno učini i 
ovako poče: 

— Doista je prostrano polje, po kojemu danas kruži- 
mo. Nema nikoga među nama tko ga ne bi mogao ne je- 
danput, već barem deset puta lako pretrčati, toliko je obi- 
lje neobičnih i ozbiljnih zgoda kojima je sudbina to polje 
zasula. Pa kako valja da od bezbroj takvih zgoda izaberem 
jednu, velim: Pošto je Rimsko carstvo od Francuza prešlo 
na Nijemce,! nastane među oba naroda veliko neprijatelj- 
stvo i ogorčen i neprekidan rat. Stoga, da obrani svoju 
zemlju, a i da napadne tuđu, francuski kralj i njegov sin 
ulože sve svoje napore da u svom kraljevstvu, i uz pomoć 
prijatelja i rođaka, sakupe i opreme golemu vojsku, te je 


' Izborom Otona I. 

pošalju na neprijatelja. Prije no što krenuše, da kraljev- 
stvo ne bi ostalo bez glave, postaviše Gualtierija grofa od 
Anguersa,?* plemenita i umna muža, za svojega namjesnika 
u cijelom Francuskom kraljevstvu, jer su znali da im je 
grof vjeran prijatelj i odan sluga. Premda je bio veoma 
iskusan u ratnim vještinama, držahu da je ipak sposobniji 
za vladanje negoli za ratne napore. Po tom krenu na vojnu. 


Gualtieri, dakle, poče razborito i marno vršiti povjere- 
nu mu službu, savjetujući se vazda u svemu s kraljicom i 
njenom snahom. I, mada su bile pod njegovom zaštitom i 
vlasti, ipak ih je poštovao kao gospodarice i vladarice. 


Taj Gualtieri bijaše krasan čovjek, jedva ako je imao 
četrdeset godina, uz to tako ljubezan i lijepa vladanja, kao 
malo koji plemić, i svrh toga najljepši i najotmjeniji vitez 
onoga vremena, te najgizdaviji Tada se dogodi, dok su 
francuski kralj i njegov sin bili na spomenutoj vojni, da 
je Gualtieriju umrla žena i ostalo mu dvoje nejake dijece, 
sin i kći; pa kako je Gualtieri često boravio na dvoru spo- 
menutih gospa i s njima se dogovarao o potrebama  kra-' 
ljevstva, zagleda se u njega kraljeva snaha. Njegova ljepo- 
ta i ljubezno ponašanje u srce je dirnu, i u njoj se potajno 
rasplamsa ljubavni žar. Znajući da je i ona lijepa i mlada, 
a on bez žene, pomisli da će lako udovoljiti svojoj želji, i 
sudeći da joj samo stid brani otkriti mu svoju ljubav, tvr- 
do odluči da prijeđe preko toga i da mu se očituje. I kad je 
jednoga dana ostala sama, te joj se činilo, da je vrijeme 
pogodno, poruči mu da dođe k njoj, kao da hoće s njim o 
sasvim drugim pitanjima raspravljati. 

Grof, kojemu ni na kraj pameti nije bilo što ona misli, 
namah se odazove pozivu. Nađe je samu i na njenu želju 
sjede kraj nje na sofu. Dvaput je upita zašto ga je pozvala, 
a ona je mramorkom šutjela. Naposljetku, svladana  lju- 
bavlju, sva zarumenjena od srama, dršćući i gotovo plačući 
isprekidano jedva proslovi: 

— Predragi i mili moj prijatelju i gospodine, vama je 
kao umnu mužu dobro znano kako su slabi i muškarci i 
žene, a iz različitih uzroka žene su još slabije, pa prema 


* Anguers — Anvers (u Francuskoj). Odlična obitelj anverskih 
grofova u rodu je s francuskim kraljevima; Gualtieri — Gautier. 


9 Boccaccio: Dekameron 

tome razuman i pravedan sudac neće za isti grijeh svako- 
ga istom kaznom kazniti. I tko može tvrditi da ne zaslu- 
žuje veći prijekor neki siromašak ili siromašna žena, koji 
s mukom zaslužuju svoj svagdašnji kruh, ako ih ljubav za- 
slijepi te učine ono isto što i bogata i dokona gospa, kojoj 
ništa, što poželi, nije uskraćeno. Vjerujem, zasigurno nit- 
ko. Stoga sudim da su bogatstvo i dokonost opravdanje za 
onu koja ima sve što joj srce žudi ako se slučajno zaboravi 
i prepusti ljubavi, ostalo, pak, valja da opravda okolnost 
da je za ljubovnika izabrala mudra i vrla muža, ako je ta- 
kva izabrala. A kanda je baš tako sa mnom, a povrh toga 
ima i drugih uzroka koji me na ljubav nagone: moja mla- 
dost i odsutnost mojega muža. Sve to valja da me opravda 
pred vama za moju žarku ljubav. Pa ako ti razlozi imaju 
moć koju valja da imaju pred mudrima, molim vas da mi 
pružite savjet i pomoć u onome što od vas iziskujem! Živa 
je istina da me zanijela ljubavna slast, i nijesam znala svla- 
dati ljubavi svoje, jedno stoga što živim u udobnosti i do- 
kolici, kao što znate, a drugo zato što mi je muž daleko i 
što nijesam mogla odoljeti napastima svoje puti i silini 
ljubavi, koji su toliko moćni, te su pobjeđivali i pobjeđuju 
sveudilj i snažne muškarce, a kamoli ne bi slabe žene. 
Premda priznajem da to ne bi bilo časno, kada bi se sazna- 
lo, ipak sudim da ne bi bilo nečasno, ako jest i osta- 
ne skrito. Uz to je Amor bio dobrostiv prema meni, te ne 
samo što mi nije oduzeo svijest u izboru ljubovnika već mi 
je i pomogao, pokazavši mi vas kao muža dostojna da vas 
ljubi žena meni ravna; jer, ako me moje rasuđivanje ne va- 
ra, sudim da ste vi najljepši, najljubezniji, najljupkiji i naj- 
umniji vitez, što ga ima u Francuskom kraljevstvu. I kao što 
sam ja, može se reći, bez muža, takostei vi bez žene. Pre- 
klinjem vas onom velikom ljubavi koju ćutim za vas, da 
mi ne uskratite svoje ljubavi i da se sažalite nad mojom 
mladosti, koja se kao snijeg na suncu topi i vene rad vas. 


Na te je besjede tako obliju suze, te ne uzmogne nasta- 
viti, premda mu je još mnogo toga željela reći. Sagnuv pla- 
vu, malaksala od ljubavi, plačući klone na njegove grudi. 


Grof, vrlo pošten i vjeran vitez, uze je oštrim riječima 
koriti s te njene lude ljubavi i gurati od sebe, jer je već 
htjela da mu se obisne oko vrata, te joj se kleti i preklinjati 
da bi radije dopustio da ga raščetvore negoli trpio da on 

sam ili tko drugi gazi čast njegova gospodara. Na te riječi 
gospu umah mine ljubav, te ponesena strašnim gnjevom 
poviče: 5 

— Tako ste, dakle, prezreli moju ljubav. podli viteže? 
Kad vi meni želite zadati smrt, bog mi je svjedok, pogubit 
ću vas ili ćete nestati s ovog svijeta.? 

Tek što je ovo izrekla, stade sebi mrsiti i čupati kose, 
zatim razdere haljine na grudima i što joj je grlo dalo 
zaviče: 

— U pomoć! U pomoć! Anguerski grof hoće da me si- 
luje! 

Na to grof, bojeći se više dvorjaničke zavisti negoli 
svoje savjesti, te u strahu da će zavidnici prije povjerovati 
ženskoj zlobi negoli njegovoj nevinosti, hitro ustade, iziđe 
iz sobe i iz palače, pa pobježe svojoj kući i, ne premišlja- 
jući dugo, stavi djecu na konja, zajaše i sam, te odiezdi 
prema Calaisu. 

Na viku ženinu mnogi dotrče, pa kada je onakvu vide 
i razaberu zašto viče, ne samo da joj povjeruju već dodadu 
da je grof samo zato bio tako ljubezan i gizdav, da bi mo- 
gao postići svoj cilj. Bijesni pojure grofovu domu da ga u- 
hite, ali ne našav ga, opljačkaju sve i do temelja sruše. 
Vijest o sramoti dopre na bojno polje do ušiju kralja i kra- 
ljevića, a ovi silno ozlojeđeni kazniše vječnim progonom 
njega i njegove potomke i obećaše golemu nagradu onome 
tko ga živa ili mrtva dovede. 

Grof, duboko ožalošćen što se svojim bijegom sam 
priznao krivcem, ne otkri se nikome i neprepoznat sa svo- 
jom djecom stigne u Calais, a odanle se namah prebaci u 
Englesku i u uboškoj odjeći krene prema Londonu. Prije 
negoli stigoše, dobro utuvi svojoj djeci dvije stvari: prvo, 
da strpljivo podnose siromaštvo u koje ih je zao udes ba- 
cio bez njihove krivde; drugo, neka se čuvaju da ikad iko- 
me otkriju tko su i odakle su, ako im je život mio. Dječaku 
bijaše oko devet godina i zvao se Luigi, a djevojčici oko 
sedam, a zvala se Violante. Oboje, prema svojoj nježnoj do- 
bi, dobro shvatiše očevu pouku, i to i pokazaše na _ djelu. 
Da bi se to lakše provelo, grof pomisli da je bolje promi- 
jeniti im imena, pa sina prozva Perotto, a kćer Giannetta. 


* Zatvoriti u tamnicu ili prognati. 

U London stignu u bijednoj odjeći, kakvu nose francuske 
skitnice, te počnu iskati milostinju. 

Dok su jednoga jutra prosjačili pred nekom crkvom, 
dogodi se da iziđe iz crkve neka odlična gospa, žena jednog 
od vojvoda engleskog kralja. Kada ugleda grofa i njegovu 
djecu kako prose, gospa ga upita odakle je i da li su djeca 
njegova. Grof odgovori da je iz Pikardije“ i da je sa svo- 
jom djecom morao pobjeći zbog nekog nedjela svoga stari- 
jeg opakog sina. Milosrdna gospa pogleda djevojčicu i jako 
joj se svidje, jer bijaše liepa, uljudna i ljupka, pa reče: 

— Valjani čovječe, ako mi hoćeš prepustiti tu tvoju 
djevojčicu, rado ću je uzeti, jer mi se čini poslušna, pa ako 
bude čestita, dobro ću je udati kad za to buđe vrijeme. 

Grof, vrlo zadovoljan ponudom, spremno pristane i 
očiju punih suza predade je gospi, uz mnoge preporuke. 
Tako smjesti kćer i, znajući dobro kod koga, odluči da se u 
Londonu duže ne zadržava. Prosjačeći prijeđe s Perottom 
cijeli otok te stiže u Gales,5 slomljen od umora, jer ne bi- 
jaše vičan pješačiti. I u Galesu življaše jedan od kraljevih 
vojvoda, bogat čovjek i s mnogo družine. Na njegov je dvor 
često dolazio grof sa sinom da bi dobio što za jelo. Na dvo- 
ru bijaše sin vojvodin i s njim još neki dječaci, plemićki 
sinovi koji su se zajedno zabavljali raznim dječjim igrama: 
utrkivali se ili nadskakivali. Perotto im se pridruži i u sva- 
koj igri se pokaza vrlo spretan, štaviše još spretniji od njih. 
Vojvoda ga je nekoliko puta vidio i jako mu se svidjelo 
dječakovo vladanje i ljubeznost, pa zapita čiji je. Rekoše 
mu da je sin nekog siromaška koji katkad u dvor dolazi 
po milostinju. Vojvoda zaiska dječaka u oca, a ovaj to je- 
dva dočeka, te mu ga rado.prepusti, premda mu bijaše 
vrlo teško odijeliti se od djeteta. 

Pošto je tako smjestio sina i kćer, ne htjede više ostati 
u Englesku, već odmah krene u Irsku u Stranford,* gdje se 
najmi za momka kod konjušara nekog tamošnjeg grofa. 
Ondje je radio sve one poslove koje je dužan vršiti takav 
momak ili sluga. I ondje je dugo vrijeme teško i u napor- 
nu radu proveo a da ga nitko prepoznao nije. 


“ Pikardija, stara francuska pokrajina. 
* Wales. 
* Strangford. 

Violante, nazvana Giannetta, živjela je u Londonu kod 
one gospe. I kako prolažahu godine, tako je rasla i postaja- 
la sve ljepša, te su joj neobično bili skloni gospa i njen 
muž i svi koji su je poznavali. Tko bi god vidio njeno lije- 
po i uljudno vladanje, morao je kazati da je zavrijedila 
najveće dobro i čast, Rad toga gospa koja ju je preuzela 
od oca o kojemu nikad ništa doznala nije, osim onoga što 
joj on bijaše rekao, odluči da je čestito uda, prema staležu 
kojemu djevojka, po njenu sudu, pripadaše. No pravedni 
bog, koji pozna svačije zasluge, znao je da je djevojka ple- 
menita roda i bez svoje krivde kažnjena za tuđe grijehe, 
pa odredi drugačije. Da ne bi plemenita mladica dopala 
prostu čovjeku, valja nam vjerovati da je sve što se zbilo 
došlo po njegovoj dobroti. 

Gospa, kod koje je djevojka prebivala, imađaše sa 
svojim mužem jedinca sina, kojega su i otac i maika bes- 
krajno voljeli, i jer bijaše jedinac, i jer je po svojoj valja- 
nosti i vrlinama bio toga vrijedan, uz to mimo druge ulju- 
dan, hrabar, junačan i lijep. Mladić, oko šest godina stari- 
ji od Giannette, videći je onako krasnu i ljupku u nju se 
preko ušiju zaljubi. Budući da je mislio da je niska roda, 
ne samo što se nije usudio iskati je u svoga oca i majke za 
ženu već se štaviše bojao da ga ne ukore što ljubi djevoj- 
ku niska roda; brižno je krio svoju ljubav, no što je više 
krio, to je ljubav jače u njemu plamtjela. Tako se dogodi- 
lo da je od prevelike patnje teško obolio. Mnogo je ljekara 
pozvano, i svi su po različitim znacima pokušavali pronaći 
od čega boluje, no nijesu mogli otkriti što mu je, pa su iz- 
gubili svaku nadu u njegovo ozdavljenje. Otac i majka mu 
padnu u tako tešku tugu i obuze ih takva bol da se veća 
podnijeti ne bi mogla. Mnogo su ga puta molili i preklinja- 
li da im kaže uzrok svoje bolesti, no on je samo uzdisao ili 
govorio da ćuti kako gine i vene. 

Sluči se jednoga dana te je neki mlad, ali vrlo učen 
ljekar, sjedio kraj njega, držeći ga za ruku na onom mje- 
stu gdje ljekari opipavaju bilo, kadli u sobu gdje je bole- 
snik ležao uđe Giannetta, koja ga je iz poštovanja prema 
njegovoj materi brižljivo dvorila. Tek što je mladić ugle- 
da, niti slovca proslovi niti se maknu, no oćutje kako mu 
je srce od ljubavnog žara nabujalo, s čega mu bilo stade 

jače negoli obično kucati. To ljekar umah osjeti i silno se 
začudi, te mirno posluša da vidi dokle će to kucanje traja- 
ti. Čim Giannetta iz odaje iziđe, bilo se smiri. Ljekaru se 
učini da je otkrio uzrok mladićeve bolesti. Poslije nekog 
vremena dade dozvati Giannettu, kao da je želi nešto upi- 
tati, držeći svejednako bolesnika za zapešće. Umah ona 
dođe i, tek što uđe u odaju, bilo opet jače zakuca, a kad ona 
ode, smiri se. Sada je ljekar sudio da je na pravu putu, te 
ustane, pozove u stranu mladićeve roditelje i reče im: 

— Zdravlje vašega sina nije u rukama ljekara, već u 
Giannettinim. Nju mladić žarko ljubi, kako sam po nekim 
znacima mogao opaziti. No ona, kako ja sudim, o tome ni- 
šta ne zna. Sad znate što vam je raditi, ako vam je njegov 
život mio. 

Kada to začuje gospar i njegova gospa, jako se obradu- 
ju što se ipak našao način kako da ozdravi mladić, mada im 
bijaše vrlo teško da je istina ono u što su sumnjali, naime, 
da bi im valjalo sinu dati Giannettu za ženu. Netom ljekar 
ode, uđe bolesniku, i majka mu prozbori ovako: 


— Sine moj. nikada ne bih ni pomislila da od mene 
neku svoju želju kriješ, a osobito kad vidim kako propa- 
daš, jer je ne možeš ispuniti. Morao si i moraš znati da ne- 
ma toga što za te kao i za sebe ne bih učinila, pa makar to 
i ne bilo posve časno. Pa kad si već upao u takvu grešku, 
gospodin bog je prema tebi milostiviji bio negoli ti sam 
prema sebi, pa da od te boljetice ne umreš, otkrio mi je 
uzrok toga zla, a to nije ništa drugo već prevelika ljubav 
prema nekoj djevojci. Zaistinu ti kažem, nijesi se imao 
sramiti da mi to otkriješ, jer tvoja dob iziskuje ljubav. a 
kad zaljubljen ne bi bio, sudila bih da ne vrijediš puno. 
Dakle, sinko moj, ne srami se mene, već mi otvoreno iskaži 
svaku svoju želju; odbaci sjetu i crne misli koje su izazva- 
le ovu tvoju nemoć, i utješi se, te siguran budi da ću sve 
učiniti što će ti pružiti zadovoljstvo, a u mojoj je moći da 
učinim, jer te ljubim više negoli život svoj. Odagnaj od 
sebe strah i sram i kaži mi, mogu li kako pomoći tvojoj 
ljubavi, pa ako ti ne pomognem, reci mi da sam najokrut- 
nija mati koja je ikad dijete rodila. 

Sasluša mladić materine riječi, pa se prvo zasrami, a 
po tom pomisli da mu nitko bolje od nje ne bi mogao po- 
moći da zadovolji svoje želje, te odbaci sram i reče joj: 

— Gospo, samo stoga sam skrivao svoju ljubav, što 
sam opazio da većina ljudi u starijoj dobi neće da se sjete 
da su i oni jednoć bili mladi. No jer ste vi, kako vidim, 
razboritiji, ne samo što neću zanijekati da je vaše opažanje 
tačno, već ću vam otkriti i ime, uz uvjet da ćete održati 
zadano obećanje, ukoliko je to u vašoj moći, pa ćete mi ta- 
ko pomoći da ozdravim. 

Na to mu gospa (čvrsto uvjerena da će biti po njenoj 
zamisli, što se kasnije nije ispunilo) mirno odgovori da mo- 
že slobodno otkriti svaku svoju želju, a ona će bez okli- 
jevanja učiniti sve da mu se želja ispuni. 

— Gospo, — povjeri joj tada mladić — krasota i li- 
jepo vladanje naše Giannette, i to što joj nijesam mogao ot - 
kriti svoju ljubav i ganuti je, kao i to što nijesam imao srča- 
nosti da bilo kome o tome govorim, dovele su me, kako vidi- 
te. u ovo stanje. Pa ako se ono što ste mi obećali, na bilo 
koji način ne ispuni, budite sigurni da dugo neću živjeti. 

Gospa, kojoj se činilo da sada nije čas za prijekore, 
već za utjehu, smiješeći se odgovori: 

— Ah, sinko moj, to je, dakle, uzrok tvojoj bolesti? 
Umiri se i ozdravi, a ostalo prepusti meni. 

Pun dobrih nada mladić u kratko vrijeme pokaže oči- 
te znake poboljšanja. Gospa, veoma zadovolina, naumi da 
pokuša izvršiti ono što je obećala. Pozove jednoga dana 
Giannettu, pa je ljubezno se šaleći upita ima li dragana. 
Giannetta, rumena od srama, odgovori: 

— Gospo, siromašnoj dvorjanki, koju su, kao mene, 
otjerali iz doma i mora služiti u tuđoj kući, ne priliči se 
misliti o ljubavi. 

Gospa na to primijeti: 

— Pa kad nemate dragana, mi ćemo vam dati jedno- 
ga, s kojim ćete biti sretni i radovati se svojoj ljepoti, jer 
je šteta da takva ljepotica, kao što ste vi, živi bez ljubov- 
nika. 

Giannetta joj odvrati: 

— Gospo, vi ste me spasili siromaštva u kojem sam sa 
svojim ocem živjela, i odgojili me kao svoju kćerku, pa bih 
stoga morala ispuniti svaku vašu želju, ali ovu vam neću 
uslišati i sudim da je pravo tako. Ako vam po volji bude da 
mi muža dadete, njega ću ljubiti, drugoga neću, jer je po- 

štenje jedino što mi je ostalo od nasljeđa mojih  pređa, 
njega ću sačuvati čista i neokaljana, dok budem živa. 

Gospa bijaše jako nezadovoljna odgovorom, jer vidje, 
da tako neće moći održati obećanje zadano sinu; pa prem- 
da je kao umna žena u sebi jako hvalila djevojku, ipak je 
upita: 

— Što veliš, Giannetta? Kad bi naš gospodin kralj, 
“ mlađahni vitez, zaželio da ljubi takvu ljepoticu, zar bi mu 
to odbila? 

Djevojka hitro odgovori: 

— Kralj bi me mogao prisiliti, no ja ne bih nikada 
privoljela ni na što što nije pošteno. 

Gospa je shvatila njenu srčanost, pa je prestane nago- 
varati i naumi iskušati je. Sa sinom se dogovori da će ih, 
kad on ozdravi, ostaviti same u odaji, a on nek je sam po- 
kuša zavesti, jer joj se, kako reče, ne čini pošteno da je ona 
kao svodilja nagovara i da moli svoju dvorjanku. Mladić 
ne bijaše nimalo zadovoljan tom namisli, i zdravlje mu se 
odmah pogorša. Videći to gospa, otkri Giannetti svoje na- 
* mjere. No ova se pokaza nepokolebljiva, te gospa ispripo- 
vjedi svom mužu što je uradila, pa, koliko im god to bijaše 
teško, zajedno odluče da mu je dadu za ženu, jer im je mi- 
liji bio sin živ, pa ma i sa ženom koja mu ne priliči, negoli 
mrtav bez žene. I tako nakon mnogih uzaludnih razgovo- 
ra urade. Giannetta se jako obraduje, te pobožno i čista 
srca zahvali bogu što je nije zaboravio; no uza sve to ne 
otkri svoga porijekla, već je sveudilj govorila da je kćerka 
Pikardijca. Mladić ozdravi, pa sretan i presretan proslavi 
pir i stade s njom lijepo živjeti. 

Perotto, koji je u Galesu s kraljevim vojvodom ostao, 
rastao je također u milosti svoga gospodara, te se razvio 
u krasna i hrabra mladića, kao nijedan drugi na otoku; u 
cijeloj mu zemlji nije bilo premca na turnirima i u junač- 
kom nadmetanju s oružjem, pa se pod nadimkom Perotto 
Pikardijac svuda pročuo i proslavio. Pa kao što bog njego- 
ve sestre zaboravio nije, tako ni njega nije zapustio. U to 
je vrijeme kuga pomorila gotovo polovinu pučanstva, a 
veliki je dio preostalih od straha pobjegao u druge kraje- 
ve, te je cijela zemlja opustjela. Ta morija pokosi vojvodu, 
njegova gospodara, i ženu mu, te sina, 1 kraću 1 rodake. Wa 
životu od cijele kuće ostade samo vojvodina kći, djevojka 

već za udaju, te uz nekoliko slugu i Perotto. Kad pomor 
prestane, gospa po savjetu svojih zemljaka koji živi osta- 
doše, rado uze za muža Perotta, jer bijaše hrabar i valjan 
mladić, te ga učini gospodarem svega onoga što joj je u ba- 
štinu dopalo. Ne prođe dugo, i engleski kralj sazna da mu, 
je vojvoda umro, pa znajući vrline Perotta Pikardijca, ime-. 
nuje ga svojim vojvodom, mjesto onog preminulog. 


Tako je ukratko tekla povijest života dvoje nevine 
djece anguerskog grofa, koje je otac morao napustiti. 


Osamnaesto ljeto već bijaše minulo otkako je anguer- 
ski grof pobjegao iz Pariza i došao u Irsku, gdje je teško. 
živio i puno propatio, pa ga pod stare dane obuze želja da 
sazna, ako uzmogne, što se dogodilo s njegovom djecom. 
Mučan život bijaše potpuno izmijenio njegov lik, a težak 
ga rad ojačao, te se ćutio snažniji no kad je mlad bio i u 
dokolici živio. Napusti stoga svog dotadašnjeg gospodara, 
te siromašan i bijedno odjeven dođe u Englesku pa ode: 
tamo gdje bijaše ostavio Perotta i nađe ga kao velikaša i 
vojvodu, zdrava i krasna lika. Tome se živo obraduje, no: 
ne htjede mu se kazati dok ne sazna što se dogodilo s Gi- 
annettom. Namah krene dalje i bez počinka stigne u Lon- 
don. Ondje se oprezno raspita o onoj gospi kojoj bijaše 
kćer svoju ostavio i sazna da se Giannetta udala za njena 
sina. Vrlo zadovoljan što je našao svoju djecu živu i u do- 
bru, prošli mu se jadi učine neznatni. Željan da vidi svoju 
kćer, poče kao prosjak obilaziti oko njene kuće. Jednoga 
dana ugleda ga ondje Giachetto Lamiens (tako se muž Gi- 
annetin zvao) te mu se onako star i siromašan smili i jed-. 
nome od svojih slugu zapovjedi da ga uvede u kuću i da 
ga za ljubav božju nahrani, što sluga rado učini. 


Giannetta je s Giachettom porodila više djece, od ko- 
jih najstariji napunio bješe osam godina, a svi bijahu 
najljepša i najljupkija djeca na svijetu. Kad su djeca ugle- 
dala grofa kako jede, sjate se radosno kličući oko njega,. 
kao da su po nekoj tajnoj sili oćutjela da im je to djed. 
Znajući da su mu to unuci, pun ljubavi prema njima poče: 
ih milovati, pa ga djeca ne htjedoše pustiti, premda ih je 
njihov odgojitelj pozivao. Giannetta čula iz neke susjedne: 
odaje to pa dođe onamo gdje bijaše grof, te zaprijeti djeci, 
da će ih kazniti ne poslušaju li odgojitelja. Djeca stanu. 


138 DRUGI DAN 


plakati i moliti da ih ostavi kraj toga dobrog čovjeka, koji 
ih više voli negoli njihov učitelj. Tome se gospa i grof na- 
smijaše. Uto je grof ustao, no ne kao otac, već kao siroma- 
šak, da iskaže poštovanje gospi, te u srcu oćutje neobičnu 
milinu. No ona ga ni onda ni kasnije ne prepozna, jer bija- 
“še silno izmijenjen, star, sijed i obrastao gustom bradom, 
mršav i u licu potamnio, te se činio posve drugi čovjek. 
Videći gospa da djeca neće od njega da odu, reče odgoji- 
telju neka ih još malo pusti. 

Dok su tako djeca bila s onim vrlim čovjekom, vrati 
se Giachettov otac, kojem učitelj ispripovjedi zgodu, a on, 
jer mu je Giannetta mrska bila, očepi: 

— Pusti ih, neka ih vrag odnese; čiji su, takvi su. Po 
majci su djeca prosjaka, pa nije ni čudo što su im prosjaci 
mili. 

Grofa te riječi jako zabole. No samo slegne ramenima 
i otrpi uvredu, kao što je već i mnoge druge podnio. Gia- 
chetto, koji je doznao kako su se djeca radovala starcu gro- 
fu, premda mu nije pravo bilo, zapovjedi da toga vrlog čo- 
vjeka, ako hoće ostati, prime u njegovu službu, jer je dje- 
cu ipak jako volio i nije želio ražalostiti ih. Grof odgovori 
da će rado ostati, no da zna jedino konje timariti, jer je 
taj posao cijeloga života radio, a drugo šta ne zna. Povjere 
mu dakle jednoga konja, a kad bi njega namirio, zabavljao 
je djecu. 

Dok je usud tako, kako smo kazivali, vodio anguerskog 
grofa i njegovu djecu, zbude se da je francuski kralj, na- 
kon mnogih primirja s Nijemcima, umro, a na njegovo mje- 
sto okruniše njegova sina, muža one gospe zbog koje grof 
bijaše prognan. Ovaj. nakon posljednjeg primirja s Nijem- 
cima, povede opet s njima teški boj. Njemu u pomoć, kao 
svom novom rođaku, engleski kralj pošalje veliku vojsku 
pod vodstvom svoga vojvode Perotta i Giachetta Lamiensa, 
sina drugoga vojvode. S njim ode onaj vrli čovjek, to jest 
grof. Neprepoznat ni od koga proboravi na bojnom polju 
kao konjušar. I ondje je taj valjani čovjek izborom i tvo- 
rom mnogo više dobra učinio negoli se od njega očekivalo. 


Uto se dogodi, dok je rat još trajao, da je francuska 
kraljica teško oboljela. Ćuteći, da joj se smrt bliži, pokaje 

e za sve svoje grijehe, te se pobožno ispovijedi ruenskom! 
nadbiskupu, koga svi smatrahu za sveta i valjana muža. 
Među ostalim grijesima kaza mu što je zbog nje nevin pre- 
trpio anguerski grof. No ne zadovolji se time da samo pred 
njim to ispovjedi, već i pred mnogim vrlim muževima is- 
pripovjedi sve što se zbilo, moleći ih da porade kod kralja 
da vrati grofu sva imanja i časti, ako je živ, a ako nije, on- 
da njegovoj djeci. Kratko vrijeme po tom promijeni svije- 
tom, te je sa svim počastima sahrane. Pošto su kralju javili 
o njenoj ispovijesti, on se duboko sažali nad uvredama na- 
nesenim onome vrlom mužu, te naredi da se po cijeloj voj- 
sci i širom kraljevstva razglasi da će bogato obdariti sva- 
koga tko pronađe anguerskoga grofa ili nekoga od njegove 
djece, jer je grof, prema kraljičinoj ispovijesti nevin pro- 
gnan, pa mu želi vratiti sve njegovo imanje i časti, i još više. 

Grof, koji je služio kao konjušar, sve to doču pa, kako 
je znao da je sve to istina, namah ode Giachettu i umoli ga 
da zajedno s njim pođe Perottu, jer će im on pokazati ono- 
ga kojega kralj traži. A kada su se sva trojica sastala, grof 
reče Perottu, koji već bijaše naumio da se prikaže: 

— Perotto, ovaj ovdje Giachetto ima za ženu tvoju se- 
stru, koju je bez miraza uzeo, pa da tvoja sestra dobije mi- 
raz, želim da on, a ne tko drugi, dobije veliku nagradu ko- 
ju je kralj obećao; neka on, dakle, označi tebe, kao sina 
anguerskog grofa, i Violantu, kao tvoju sestru i njegovu 
ženu, te mene, anguerskog grofa, vašega oca. 

Tek što je Perrotto to saslušao, pozorno ga pogleda i 
umah prepozna; plačući baci mu se pred noge, te ga zagrli 
veleći: 

— Pozdravljam vas, oče moj. 

Pošto je Giachetto čuo grofa i vidio što ije Perotto uči- 
nio, toliko se iznenadi i obradova da i nije znao što mu va- 
lja učiniti. Ipak povjerova riječima i, zasramljen zbog u- 
vreda koje je zadao grofu, plačući mu padne pred noge i 
ponizno ga umoli za oproštenje. Grof ga podigne i dobro- 
stivo mu oprosti. Pošto su dugo jedan drugome svoje zgo- 
de kazivali i mnogo plakali i smijali se, htjedoše Perotto 
i Giachetto da preodjenu grofa, no on nikako ne dopusti. 
Najprvo htjede da Giacheito osigura sebi nagradu, te da 
ga odvede kralju u odjeći sluge, da bi se kralj zasramio. 


" Rouen, grad u Francuskoj. 

Giachetto, dakle, iziđe pred kralja, a Perotto i grof za njim, 
te ponudi kralju da će mu predstaviti grofa i njegovu dje- 
cu, uz uvjet da ga nagradi kako je dao razglasiti. Kralj 
namah naredi da donesu obećanu nagradu, a njemu reče 
da je slobodno uzme, ako doista pokaže grofa i njegovu 
djecu, kao što je obećao. Giachetto se okrene te povuče na- 
prijed grofa, svoga konjušara, i Perotta veleći: 

— Gospodaru, ovo su otac i sin; kći je moja žena, nije 
ovdje, ali s pomoću božjom brzo ćete je ugledati. 

Kralj na to pogleda grofa; mada se mnogo izmijenio, 
ipak, prepozna ga pošto ga je pozornije promotrio. Pa go- 
tovo sa suzama u očima digne grofa, koji je pred njim kle- 
čao, te ga zagrli i poljubi, a Perotta vrlo ljubezno primi. 
Po tom zapovjedi, da umah dadu grofu odjeću, sluge, ko- 
nje i opremu, kako dolikuje njegovu plemstvu, što bude i 
izvršeno. Uz to kralj iskaže veliku čast Giachettu, te za- 
želje da mu on ispripovjedi sve prošle zgode. Pošto je pri- 
mio sjajnu nagradu, što je prokazao grofa i njegovu djecu, 
reče mu grof: 

— Uzmi te poklone kraljeve velikodušnosti i sjeti se 
da svome ocu kažeš da tvoja djeca, njegovi i moji unuci, 
nijesu po majci djeca prosjaka, 

Giachetto primi darove i pozove u Pariz svoju ženu i 
majku, a dođe i Perottova žena. Ondje se u najvećoj radosti 
sastanu s grofom. Kralj je grofu vratio sva njegova Imanja, 
te ga još više uzdignuo u časti. Po tom se svi s njegovim 
dopuštenjem vrate svojim kućama, a grof je do svoje smr- 
ti živio u Parizu slavnije i sretnije negoli ikad prije. 


DEVETA NOVELA 


Ambrogiuolo prevari Bernaboa iz Genove; on izgubi svoj imu- 
tak i naredi da se njegova nevina žena pogubi. Ona pobjegne 
i u muškoj odjeći služi sultanu u Aleksnandriji. Ondje nađe 
varalicu i dozove Bernabda. Varalica bude kažnjen, a ona opet 
odjene žensku odjeću, te se s mužem, obogaćena, vrati u Genovu. 


Pošto je Elisa svojom dirljivom novelom izvršila du- 
žnost, zamisli se kraljica Filomena, lijepa i stasita gospa, 
te, nasmiješena i ljubeznija od ikoje druge prozbori: 

— Valja nam se držati pogodbe s Dioneom, pa kako 
preostaje samo njemu .i meni da pripovijedamo, prvo ću 
kazivati ja, a on, koji je tu povlasticu zaiskao, neka bude 
posljednji. 

Kazav to, poče ovako: 

U prostog puka uobičajena je poslovica: Tko pod dru- 
gim jamu kopa, sam u nju padne. Istinitost te poslovice, 
mnim, može se najbolje dokazati različitim zgodama. Sto- 
ga mi je palo na um, predrage gospe, držeći se zadanog 
predmeta, dokazati vam istinitost ove izreke; vjerujem da 
vam neće biti na odmet saslušati me, kako biste se tako 
znale čuvati varalica. 


U nekom pariskom svratištu sakupilo se nekoliko bo- 
gatih talijanskih trgovaca, neki po jednom poslu, neki po 
drugom, kako to već u trgovaca biva. Pošto su neke večeri 
veselo povečerali, zavezli se oni u razgovor, te prelazeći 
od predmeta na predmet, dođu na red i njihove žene, koje 
bijahu ostavili kod kuće. U šali jedan od njih prozbori: 


— Ne znam što moja žena kod kuće radi, no sigurno 
znam da ja, kada se namjerim na neku mladicu, koja mi 
&e sviđa, ostavim po strani ljubav prema svojoj ženi, te se 
s ovom pozabavim koliko mogu. 

Drugi priklopi: 

— A ja radim isto tako; vjerovao ja ili ne vjerovao, 
moja će žena, ako joj se mili, potražiti sebi zabavu; pa sto- 
ga, kako ona, tako i ja, vraćam joj milo za drago. 


Treći je raspredao otprilike na isti način. Ukratko, či- 
nilo se da se svi u tome slažu da njihove žene kod kuće 
ne trate vrijeme. Samo jedan od njih, po imenu Bernabo 
Lomellin iz Genove, ustvrdi suprotno, veleći da mu je bog 
udijelio posebnu milost i dao mu ženu koju rese sve vrline 
što moraju resiti gospu, a u dobroj mjeri i viteza i gospo- 
dičića, te da se s njegovom ženom možda nijedna u cijeloj 
Italiji mjeriti ne može, to više što je lijepa i vrlo mlada, te 
okretna i snažna, a zna bolje nego bilo koja druga svaki 
ženski posao, primjerice, vesti svilom ili tome podobne ra- 
dove. Uz to, nema takva momka ili sluge, recimo, koji bi 
bolje i vještije od nje posluživao za gospodskim stolom, 
jer je nadasve uljudna, umna i obzirna. Po tom je pohvali 

da jaše, sa sokolom lov lovi, čita, piše i računa kao da je 
rođeni trgovac. A nakon ovih i još mnogo drugih hvala pri- 
jeđe na ono o čemu su raspravljali, te pod zakletvom ustvr- 
di da čestitije ni vjernije od nje nema. Stoga on zasigurno 
vjeruje da se nikad ne bi upustila s drugim muškarcem, 
sve kad bi on deset godina ili zavazda izbivao od kuće. 


Među trgovcima, koji tako su raspravljali, bijaše i ne- 
ki mladi trgovac iz Piacenze po imenu Ambrogiuolo. On na 
tu posljednju Bernabčovu pohvalu prasne u glasan smijeh 
i podrugljivo ga upita da li mu je tu povlasticu nad svim 
drugim muškarcima vladar udijelio. Bernabo malko srdit. 
otpovrne, da mu nije vladar već sam bog, koji je moćniji. 
od vladara, udijelio tu milost. Na to Ambrogiuolo priklopi: 

— Ne sumnjam, Bernabo, da ti vjeruješ u to što ka- 
žeš, no ti kanda nijesi uzeo u obzir prirodu, jer da si to u- 
radio, ne sudim da si tako glup te ne bi spoznao ono što bi 
te navelo da opreznije besjediš. Pa da ne pomisliš da mi, 
koji smo o našim ženama slobodnije zborili negoli ti, sudi- 
mo da su nam žene drugačije ili drugačijeg kova nego što 
je tvoja, te da smo samo potaknuti razborom tako govori- 
li, želim se o tom pitanju malko s tobom  porazgovoriti. 
Vazda sam slušao da je čovjek najplemenitije biće što ga 
je bog na svijetu stvorio, a odmah za njim žena. No mu- 
škarac je, kako se općenito sudi i vidi po njegovim djelima, 
ipak savršeniji. Budući da je savršeniji, nema dvojbe, mo- 
ra biti stalniji, a tako i jest. Zato su žene uglavnom  ne- 
stalnije, a to se lako može dokazati njihovom prirodom, no 
o tome ti sada neću govoriti. Ako je, dakle, muškarac us- 
trajniji i ne može odoljeti, velim, da ne usliši ženu koja ga 
moli, ili da ne poželi onu koja mu se mili, a kada je poželi 
da učini sve što može da je osvoji (a to se ne događa jednoć 
u mjesec dana već tisuću puta na dan), što mniš da može 
učiniti žena, po naravi nestalna, na molbe, laskanja, daro- 
ve ina još tisuću drugih smicalica što će ih upotrebiti mu- 
dar muškarac ako je ljubi? Vjeruješ li da može odoljeti? 
Usprkos tome što ti tvrdiš, ne vjerujem da si u to siguran. 
Sam si rekao da je tvoja ljuba žensko i da je od krvi i me- 
sa kao i druge. Pa ako je tako, njene su žudnie iste kao i 
kod drugih, a i njene snage, kojima treba da svlada pri- 
rodne nagone Stoga je moguće, pa da je ona i naičestitija, 
da učini ons sto bi učinila ij druga _A sve ono što je mogu- 

će, ne smijemo tako uporno nijekati ili tvrditi upravo su-. 
protno, kao što ti radiš. 


Bernabo_ mu odvrati ovako: 


— Trgovac sam, a ne mudrac, pa ću ti kao trgovac i od- 
govoriti. Velim da znam, e se ono što ti kažeš, može dogodi- 
ti ludim ženama koje nemaju srama u sebi, no razborite že- 
ne tako brižno paze na svoju čast da postaju jače od mu- 
škaraca, koji i ne mare za nju. A takva je, eto, moja žena. 


Ambrogiuolo pripomene: 


— Zaista, kad bi im svaki put čim ih netko obljubi iz- 
rastao rog na čelu, koji bi svjedočio o onom što su radile, 
vjerujem da bi se malo koja u to upustila. No ne samo što 
im rog ne izraste, već one koje su mudre znaju izbrisati 
svaki biljeg; a sramota nastane i okaljana je čast samo on- 
da kad grijeh na vidjelo iziđe. Stoga, kada mogu, griješe 
tajno, a ako su lude, ne griješe. Budi uvjeren da je čista 
samo ona koju nitko nije poželio i kojoj želja ne bijaše 
uslišana. Mada znam da po stvarnim i naravnim uzrocima 
mora tako biti, ne bih otvoreno govorio, kao što govorim, 
da sam nijesam mnogo puta i s mnogima to iskusio. Štavi- 
še, velim ti, kad bih ja bio kraj te tvoje svetice, uvjeren 
sam da bih je ubrzo naveo na ono na što sam naveo i druge. 


Bernabb srdito odvrati: 


— Nadmetanje riječima daleko bi nas odvelo: ti bi re- 
kao svoju, a ja svoju, i na koncu ni do čega došli ne bi. 
Nego, kada veliš da su sve tako podatljive, a ti tako umje- 
šan, da te uvjerim u poštenje svoje žene, kladim se o gla- 
vu: odrubi mi je, ako je zavedeš, a ako ne uspiješ, plaćaš 
samo tisuću zlatnih fiorina. 


Ambrogiuolo zagrijan za pustolovinu odgovori: 


—- Ne znam, Bernabo, što bih s tvojom glavom uradio,. 
ako pobijedim, ali ako hoćeš dokaz za ono što sam govorio, 
kladimo se o pet tisuća zlatnih fiorina, što ti svakako ma- 
nje vrijede nego glava, naspram tisuću mojih. Budući da 
ne postavljaš roka, obavezujem se da ću otputovati u Ge- 
novu i za tri mjeseca od dana kad krenem iz Pariza učinit 
će tvoja žena ono što hoću, a kao dokaz donijet ću ti neke 
od njenih najdražih predmeta, i još takve i tolike dokaze, 

pa ćeš morati da priznaš istinitost mojih riječi; samo valja 
da mi se zakuneš da za to vrijeme u Genovu nećeš doći ili 
joj o tome pisati, 

Bernabo drage volje pristane, premda su se svi ostali 
trgovci trudili da spriječe okladu, znajući kako se veliko 
zlo može iz toga izroditi; no oba trgovca tako bijahu uzbu- 
«đena, da usprkos ostalima vlastitim rukama lijepo ispišu 
pogodbu. Nakon toga Bernabo ostade, a Ambrogiuolo, što 
hitrije uzmogne, otputuje u Genovu. 


Netom tamo stiže, vrlo se oprezno raspita gdje žena 
stanuje i kako se ponaša, te sazna i više negoli mu je Ber- 
nabo kazao, pa mu se učini, da se latio neizvediva posla. 
No ipak se sporazumi s nekom siromašnom ženom, koja je 
često zalazila trgovčevoj ženi, i koju je ova jako voljela. 
Kako je nije mogao ni na što nagovoriti, potkupi je nov- 
“cem. U dogovoru s njom dade da ga u nekoj posebnoj škri- 
nji odnesu ne samo u kuću već ravno u odaju one gospe. 
A žena po Ambrogiuolovu uputu zamoli gospu da joj škri- 
nju pričuva nekoliko dana, jer da mora otputovati. Pošto 
je škrinja smještena u odaji i pala noć, te Ambrogiuolo 
rasudio da gospa spava, posebnim ključem otvori iznutra 
škrinju te se tiho izvuče. U ložnici je gorjelo svijetlo, te 
vn lako promotri i upamti smještaj odaje, slike i sve uočlji- 
ve predmete u njoj. Tada se približi postelji gdje je gospa 
s nekom djevojčicom čvrsto spavala. Polako je otkri i vi- 
" :dje da je isto tako lijepa naga kao i odjevena, no posebna 
znaka ne opazi, doli mađeža ispod lijeve sise, oko kojega 
je bilo nekoliko kao zlato žutih dlačica. Opaziv to, polako 
je pokrije, jer tako lijepa bijaše da bi od žudnje bio stavio 
život na kocku i legao uz nju. No kako bješe čuo da je ne- 
pokolebljiva i tvrda u tome, ne usudi se, već se jedan dio 
noći vrzmao po sobi te izvukao iz neke njene škrinje kesu, 
neki ogrtač, prsten i pojas, pa sve metnuo u svoj sanduk i 
sam u nj ušao i iznutra se zatvorio. Tako učini dvije noći 
redom a da se gospa ničemu ne dosjeti, Trećega dana, pre- 
ma dogovoru, ona žena dođe po svoju škrinju i odnese je 
onamo odakle je bješe donijela, Ambrogiuolo iziđe, isplati 
ženu prema pogodbiiničasa ne časeći vrati se u Pariz sa 
svim onim predmetima još prije negoli rok bješe istekao. 
Ondje pozove one trgovce koji bijahu prisutni kada su se 

kladili i reče im pred Bernabčom, da je okladu dobio, jer 

je postigao ono čime se hvalio, a za dokaz da govori istinu, 
prvo opiše ložnicu i slike, a po tom pokaza predmete koje 
je sobom donio. Bernabo prizna da je odaja tačno onakva 
kakvu je on opisao uz to, da su ono doista predmeti njego- 
ve žene. Međutim pripomene da je sve to mogao saznati i od 
nekog sluge, a tako i pribaviti one predmete, pa ako _ ne 
nađe još koju pojedinost, ne čini mu se da je to dovoljno 
da se prizna pobijeđenim. Na to Ambrogiuolo priklopi: 


— Doista je ovo moralo dostajati. No, jer hoćeš da ti 
i više kažem, reći ću ti, gospa Zinevra, tvoja žena, ima 
ispod lijeve sise poveći madež, a oko njega otprilike šest 
dlačica, žutih kao zlato. 

Kad je Bernabb to čuo, kao da si mu nož u srce zari- 
nuo; u liću se sav izmijenio, pa premda ni slova proslovio 
nije, jasno se vidjelo da je istina što je Ambrogiuolo kazao. 
Nakon poduže stanke prozbori: 

— Gospodo, istina je sve što je Ambrogiuolo kazao, pa 
budući da je on pobijedio, neka dođe, kada god hoće, da 
mu platim. 

Narednoga dana Bernabo isplati Ambrogiuola, te na- 
pusti Pariz i krene u Genovu srca puna žuči i gnjeva na 
svoju ženu. Približi se gradu, no ne htjede stupiti u nj, već 
ostade dobrih dvadeset milja dalje na nekom svom posje- 
du. Odanle pošalje svog slugu, u kojega je mnogo povjere- 
nja imao, s dva konja i pismom u Genovu, javljajući ženi 
da se vratio i neka sa slugom k njemu dođe. A sluzi potaj- 
no naredi neka je bez milosrđa ubije, čim s njom stigne na 
neko skrovito mjesto, pa neka se k njemu vrati. Pošto je 
sluga stigao u Genovu, preda gospi pismo i poruku, a ona 
ga s velikim veseljem primi. Naredno jutro ona i sluga uz- 
jašu konje i krenu prema posjedu. Jašući tako i razgova- 
rajući o svemu i svačemu, prispiju do neke samotne gudu- 
re, okružene pećinama i drvećem. Sluzi se učini da je to 
baš takvo mjesto gdje bi nesmetano mogao gospodarev na- 
log izvršiti, rad toga zgrabi ženu za lakat, izvuče nož iz ko- 
rica i ovako joj reče: 

— Gospojo, preporučite dušu bogu, jer vam je ovdje 
umrijeti. 

Kada je gospa ugledala nož i čula riječi, sva prestra- 
šena poviče: , 

30 Boccaccio: Dekameron 

— Smiluj mi se, boga radi! Prije negoli me ubiješ, ka- 
ži mi čime sam te uvrijedila da me moraš ubiti. 

— Gospojo, — odgovori joj sluga, — mese nijeste ni- 
čim uvrijedili, no čime ste se zamjerili svome mužu, ne 
znam; znam samo da mi je zapovjedio neka vas bez milo- 
srđa na putu ubijem; a ako ne izvršim zapovijest, zaprije- 
tio mi se da će mene ubiti. Vi dobro znate kako sam mu 
odan i da se ne mogu usprotiviti njegovim zapovjedima. 
Bog sam zna kako mi vas je žao, no drugačije ne mogu. 

Na to mu plačući žena reče: 

— Jaoj, smiluj mi se boga radi! Ne kaljaj ruku krvlju 
žene, koja ti nikad ništa nažao učinila nije, da bi poslušao 
svoga gospodara. Bog, koji sve vidi, svjedok mi je da nikad 
ništa učinila nijesam, zbog čega bih zaslužila takvu kaznu 
od svog muža. No ostavimo sada to. Ti možeš, ako hoćeš, 
ugoditi bogu, svome gospodaru i meni: uzmi moju odjeću, 
a meni daj samo svoj zobunac i kapuljaču. Moje haljine 
odnesi gospodaru i reci mu da si me ubio, a fa ti se kunem 
životom, koji ćeš mi sačuvati, da ću nestati odavle i otići 
tamo odakle ni on, ni ti, ni bilo tko u ovom kraju neće ču- 
ti ni glasa o meni. 


Sluga, kome je ionako bilo teško ubiti je, sažali se te 
uze njenu odjeću, a dade joj zobunac i kapuljaču i ostavi 
joj nešto novaca, što je pri sebi imala, moleći je da ode iz 
onoga kraja. Ostavi je bez konja u onoj guduri i vrati se 
svome gospodaru, kojemu kaza da ne samo što ie izvršio 
njegov nalog već je njeno mrtvo tijelo ostavio vucima. 
BernabO se nakon nekog vremena vrati u Genovu, gdje su 
ga svi oštro kudili kad se saznalo, što je učinio. 


Pošto je gospa ostala sama i očajna, a noć se spustila, 
prerušena, kako je bolje umjela, dođe do obližnje kolibe, 
gdje od neke starice nabavi što joj je trebalo da prepravi 
zobunac prema sebi, skrati ga, a od svoje košulje napravi 
hlače i ostriže kosu, pa, prerušena u mornara, ode na mor- 
sku obalu, gdje na sreću nađe nekog katalanskog plemića, 
po imenu segnor En Cararh, koji se bifaše u Albi iskrcao 
sa svog broda, što je nedaleko bio usidren, da se na nekom 
izvoru osvježi hladnom vodom. Ona rasprede s njim razgo- 

vor, te se naposljetku unajmi njemu za slugu i ukrca na 
brod, prozvav se Sicurano iz Finala. Ondje je gospodar bo- 
lje opremi i odjene, te ga ona poče tako dobro i spretno 
služiti da mu brzo u volju uđe. Ne prođe dugo, i ovaj Ka- 
talanac s natovarenim brodom otputuje u Aleksandriju, te 
neke rijetke sokolove ponese sultanu na poklon. Sultan ga 
je zato nekoliko puta pogostio i tako opazio lijepo vladanje 
Sicuranovo, koji je uvijek išao s gospodarom da ga dvori. 
Sicurano mu se vrlo svidje, te sultan zamoli Katalanca da 
mu ga ustupi, što ovaj nerado i teška srca učini. Sicurano 
ubrzo stekne svojim lijepim vladanjem i dvorbom isto ta- 
ko sultanovu ljubav i milost kao prije Katalančevu. 


U to se vrijeme u određeno doba godine održavao u 
gradu Acri,! koji bijaše pod sultanovim gospodstvom, sa- 
jam, na kojem se skupljahu mnogi trgovci Saraceni i kr- 
šćani. Za zaštitu trgovaca i njihove robe, sultan je vazda 
običavao slati uz svoje činovnike još i jednog svog dosto- 
janstvenika s ljudima koji su držali stražu. Tako se dogodi 
te sultan odluči poslati Sicurana, koji je već odlično vladao 
jezikom, i tako i učini. Stiže, dakle, Sicurano u Acri, kao 
glavar i zapovjednik trgovačke straže, i ondje ie .dobro i 
valjano vršio povjereni mu zadatak. Prolazeći gradom, su- 
sretao je mnoge trgovce sa Sicilije, iz Pise, Genove, Mleta- 
ka i drugih talijanskih gradova. S njima se rado družio, 
spominjući se svoga zavičaja. Jednoć se tako dogodi da je 
ušao u neki dućan mletačkih trgovaca i među ostalim dra- 
gocjenostima ugledao kesu i pojas, koje umah na svoje ve- 
liko čudo prepozna kao svoje. No ne pokaza čuđenja, već 
uljudno upita čiji su to predmeti i da li su na prodaju. On- 
dje bijaše Ambrogiuolo iz Piacenze, koji je doputovao s 
mletačkim brodom. Kada zapovjednik straže upita čiji su 
predmeti, stupi naprijed i smijući se reče: 

— Gosparu, to su stvari moje i ne prodajem ih, ali ako 
su vam po volji, rado vam ih poklanjam. 

. Videći Sicurano da se ovaj smije, posumnja nije li ga 
prepoznao, pa ozbiljno reče: 

— Smiješ se možda, što ja, vojnik, pitam za ove žen- 
ske predmete? 

Ambrogiuolo odvrati: 


* U Egiptu. 

— Gosparu, ne smijem se tome, već se smijem načinu, 
kako sam ih dobio. 

Sicurano umoli: 

— Ded, bog ti pomogao, ako ti nije neugodno, ispripo- 
vjedi mi. 

— Gosparu, — uze kazivati Ambrogiuolo, ove predme- 
te i još nešto poklonila mi je u Genovi gospa Zinevra, žena“ 
Bemnabča Lomellina, kad sam jednu noć s njom proveo, te 
me umolila da ih njoj za ljubav zadržim. Sad se smijem, 
jer sam se spomenuo Bernabčove gluposti. On bijaše tako 
lud, te se sa mnom okladio o pet stotina fiorina naspram 
tisuću, da ne ću zavesti njegovu ženu. A ja sam uspio i do- 
bio okladu. On, mjesto da sebe s gluposti kazni, a ne nju, 
što je učinila ono što rade sve žene, vrativ se iz Pariza u 
Genovu, kako sam čuo, dao ju je pogubiti. 

Kada to Sicurano začu, umah razumjede zašto se Ber- 
nabo na nju rasrdio, i bi joj jasno da je Ambrogiuolo kriv 
svemu njenu zlu, te pomisli da ga bez kazne ne pusti. Si- 
curano se držao kao da ga je zabavila priča i lukavo se s 
njim sprijatelji, tako te je Ambrogiuolo, kada je sajam bio 
završen, s cijelim svojim blagom za Sicuranom otišao u 
Aleksandriju. Ondje mu Sicurano uredi dućan i povjeri 
mnogo svoga novca. Ambrogiuolo, videći da mu to donosi 
veliku korist, rado ostade. Sicurano, koji htjede Bernabou 
dokazati svoju nevinost, nije imao mira, dok s pomoću ne- 
kih bogatih genoveških trgovaca, koji bijahu u Aleksan- 
driji, ne nađe načina da ga dovede. Bernabo bijaše jako o 
siromašio, te ga Sicurano smjesti kod nekog svog prijate- 
lja, dok ne dođe vrijeme da učini ono što je naumio, Već 
prije bijaše Sicurano naveo Ambrogiuola da ispripovjedi 
zgodu pred sultanom, kome je priča mnogo ugodila. Pošto 
je Bernabo stigao, Sicurano pomisli da je vrijeme, te izmo- 
li od sultana, da pozove Bernaboa i Ambrogiuola, pa da u 
Bernaboovom prisuću izmami, ako ne milom, a ono silom, 
istinu o tome, kako se dogodilo ono čim se hvastao u vezi s 
Bernaboovom ženom. Stoga, kad se Ambrogiuolo i Berna- 
bo nađu pred sultanom, ovaj strogo zapovjedi Ambrogiuo- 
lu da po istini kaže kako je od Bernaboa dobio pet stotina 
zlatnih fiorina. Prisutan bijaše i Sicurano, u koga je Am- 
brogiuolo imao povjerenja, no ovaj ga je gnjevno gledao i 

prijetio mu najgorim mukama, ako istinu ne prizna. Pre- 
strašen i prisiljen, Ambrogiuolo, u prisustvu Bernaboa i 
mnogih drugih, očekujući kao najvišu kaznu da vrati pet 
stotina zlatnih fiorina i one predmete, točno ispripovjedi 
onu zgodu. Ali kad Ambrogiuolo završi, Sicurano, kao da 
je slultanov namjesnik, obrativ se Bernabou, upita: 

— A što si ti zbog te laži učinio svojoj ženi? 

Bernabo odgovori. 

— Zaslijepljen gnjevom zbog gubitka novca, srama i 
uvrede koju mi je žena nanijela, kako mišljah, naredih slu- 
zi svome da je ubije, a kako me je on izvijestio, njezino 
su tijelo raznijeli vuci. 

Pošto je sve to rečeno u sultanovu prisuću, a on sve 
saslušao, i ne znajući još što smjera Sicurano, koji je to 
udesio i od njega izmolio, Sicurano mu reče: 

— Gospodaru, jasno možete spoznati kako se ona jađ- 
na žena može dičiti ljubovnikom i mužem: ljubovnik ju je 
osramotio lažima i klevetama te upropastio njena muža, a 
lakovjeran muž je povjerovao radije lažima nego istini, 
koju je mogao dugim iskustvom upoznati, te je naredio 
da je ubiju i vukovima za hranu ostave. Osim toga, toliko 
je velika njihova ljubav prema njoj da je ne poznaju, iako 
su dugo s njom živjeli. No da biste što bolje spoznali što 
je svaki od njih zaslužio, dovest ću je ovamo pred vas i 
pred njih, ako mi hoćete udijeliti tu posebnu milost da ka- 
znite varalicu i oprostite prevarenom. 

Sultan, sklon da u ovom pitanju u svemu udovolji Si- 
curanu, reče da se slaže i neka dozove gospu. Bernabo, ko- 
ji bijaše uvjeren da mu je žena mrtva, silno se iznenadi, a 
Ambrogiuolo, pogađajući što ga čeka, bojao se još i gorega 
od vraćanja novca, i nije znao u što da se više ufa ili čega 
da se više boji, ako žena dođe, no ipak jes čuđenjem oćeki- 
vao njen dolazak. Pošto je sultan dao dopuštenje, Sicurano 
se plačući baci na koljena pred sultanom i odjednom pro- 
govori ženskim glasom i, ne hotećise dalje pretvarati, za- 
vapi: 

— Gospodaru, ja sam bijedna i nesretna Zinerva, šest 
godina lutam kao muškarac po svijetu lažno i zločinački 
oklevetana od ovog izdajice Ambrogiuola, a od ovog okrut- 
nog i opakog muža predana sluzi da me ubije i da me vuci 
prožderu. 

Tada rastrgne haljine svoje i, da sultana i sve ostale 
uvjeri, e je žena, pokaže grudi. Po tom se okrene Ambro- 
giuolu i srdito ga upita kada je to s njom spavao kako se 
hvastao. Prepoznav je, on posramljen zanijemi i ne izusti 
ni slovca. Sultan, koji dotle bijaše uvjeren, da je Zinevra 
muškarac, videći i slušajući sve to, toliko se čudio da je 
mislio kako je sve to samo san, a ne zbilja. Ipak, kad je od 
čuđenja k sebi došao i spoznao da je sve istina, s najljep- 
šim riječima pohvali postojanost, lijepo vladanje i krepost 
gospe Zinevre, koju dotle zvahu Sicurano. Tada naredi da 
joj donesu raskošnu žensku odjeću i dozovu žene da joj 
budu družbenice, i na njenu molbu oprosti Bernabou za- 
služenu smrt. A on, kada je prepozna, baci joj se pred no- 
ge, plačući i moleći da mu oprosti. Ona mu milostivo opro- 
sti, mada nije bio dostojan toga, podigne ga i nježno kao 
svoga muža zagrli. Na to sultan zapovjedi da toga časa na 
uzvisici nekoj u gradu, gdje sunce najjače žeže, privežu 
Ambrogiuola za stup i namažu medom, te da ga ondje osta- 
ve dok ne izdahne. Tako bje učinjeno. Nakon toga zapovje- 
di da se sav Ambrogiuolov imutak preda ženi, a bio je pri- 
ličan i cijenio se na preko deset tisuća dublona.? Još dade 
prirediti sjajnu gozbu i počasti Bernaboa, kao muža gospe 
Zinevre, a nju kao najvrliju ženu, te joj pokloni što naki- 
ta, a što zlatnog i srebrnog posuđa, što pak novca u vrijed- 
nosti od više negoli deset tisuća dublona. Pošto se gozba 
završila, opremi im galiju, da bi se mogli, kad ushtjednu, 
vratiti. Vratiše se silno bogati i radosni u Genovu, gdje ih 
dočekaše s najvećim počastima, osobito gospu Zinevru, ko- 
ju svi smatrahu za inrtvu, te su je, dok je god živa bila, 
častili i poštovali kao najvrliju ženu. Ambrogiuolo, pak, 
onoga istoga dana, kad ga privezaše za stup i namazaše 
medom, u velikim mukama izdahnu. Muhe, ose i obadi, 
kojima ona zemlja obiluje, ne samo što su ga usmrtili već 
su ga do kosti požderali, a njegove izbijeljene kosti du- 
go su još visjele i bile svima tko ih je vidio svjedokom 
njegove opačine. I tako vidimo da tko pod drugim jamu 
kopa, sam u nju padne. 


* Dublon — španjolski zlatnik. 

Paganino iz Monaca ugrabi ženu gosparu Riccarđu di Chinzica; 
ovaj sazna gdje se ona nalazi, pa ode tamo i sprijatelji se 8 
Paganinom, te zaište natrag svoju ženu. Paganino se ne protivi 
tome, ako ona pristaje, alt ona se ne htjede vratiti svome mužu, 
već se preuda za Paganina, kad gospar Riccardo preminu. 


Cijela je čestita družba mnogo pohvalila ljepotu kra- 
ljičine novele, a osobito Dioneo, kojemu je jedinom još to- 
ga dana preostalo da kazuje. On, nakon mnogih hvala pret- 
hodnoj noveli, poče: 

— Lijepe gospe, jedan ulomak kraljičine novele ponu- 
kao me da izmijenim svoj prvotni naum i kazujem drugu 
novelu, a ne onu koju sam namjeravao: razlog tome je Ber- 
nabdova glupost (premda je on još dobro prošao) i svih 
onih koji kao i on vjeruju i zamišljaju da im žene skršte- 
nih ruku kod kuće sjede, dok oni lutaju širom bijeloga svi- 
jeta, te se sad s ovom, sad s onom zabavljaju, kao da mi, 
koji među njima živimo i rađamo se, ne znamo za čim one 
žude. Svojom ću vam novelom pokazati i koliko su ti ljudi 
glupi i koliko su još gluplji oni koji se smatraju jači od 
prirode same i misle da će bajoslovnim pričama postići 
ono što inače ne mogu, pa se trude da drugoga sebi prila- 
gode, premda se narav ovih tome opire. 

Živio dakle u Pisi sudac, po imenu gospar Riccardo di 
Chinzica, obdaren više umom negoli tjelesnom snagom. Pa 
misleći, možda, da će ženu zadovoljiti istim sposobnostima 
kojima je napredovao u znanju a kako bijaše jako bogat, 
uporno je nastojao dobiti za ženu lijepu i mladu gospu. Da 
je sebe umio svjetovati onako kao što je savjetovao druge, 
baš je to morao izbjegavati. Želja mu se ipak ispunila, jer 
mu je gospar Lotto Gualandi dao za ženu svoju kćer, koja 
se zvala Bartolomea. Bijaše vam ona jedna od najljepših 
i najljupkijih mladica u Pisi, a inače ih je ondje malo bilo 
takvih koje nijesu nalik na krijesnice. Sudac je s velikim 
slavljem dovede svom domu, priredi sjajan i veličanstven 
pir, te se prvu noć dobrano pomuči da bar jedanput izvrši 
bračnu dužnost, i umalo da ga i taj jedini put snaga ne iz- 
da. Bijaše taj sudac suh i mršav svat, kratka daha, pa je 
narednog jutra, nakon prve bračne noći, valjalo da se pro- 

šekom i kolačem! te drugim okrepljujućim sredstvima 0o- 
svježi i ojača. Nakon tog prvog iskustva gospar sudac je 
bolje procijenio svoje snage negoli je to prije učinio, pa 
poče ženu kljukati nekim kalendarom za djecu koja tek 
uče čitati, a koji je možda priređen bio u Ravenni.ž Po tom 
kalendaru nije se svaki dan jedan svetac slavio, već više 
njih, pa je valjalo, kako je on tvrdio, iz raznih razloga 
sve njih svetkovati, i njima u slavu uzdržavati se od brač- 
nih dužnosti. K tome je još dodavao posne dane i kvatre.* 
apostolske vigilije* i tisuću drugih svetaca, pa petak i su- 
botu, te svetu nedjelju, dan Gospodnji, pa cijelu korizmu, 
pa mjesečeve mijene i još stotinu drugih iznimnih dana, 
sudeći možda da sa ženom u postelji valja produljiti odmo- 
re, kao što je radio na sudu sa svojim parnicama. [ tog se 
svog kalendara dugo držao, a ženu, koju je reda jedva do- 
pala jedanput na mjesec, obuze sjeta. Uz to ju je dobro 
čuvao da je tko ne pouči drugom kalendaru u kojemu ima 
radnih dana koliko u njegovu praznika. Kako je te godine 
bila pritisla silna vrućina, poželje gospar Riccardo da ot- 
putuje na neko svoje lijepo imanje blizu Montenera, pa da 
tamo ostane nekoliko dana i uživa u svježu uzduhu. Sobom 
povede svoju ljepoticu ženu, pa jednoga dana, da je rastre- 
se, odvede je na ribanje. On se ukrca na čamac s ribarima, 
a ona je s ostalim gospama gledala s drugog čamca. Uži- 
vajući u ribolovu, neopazice su odveslali nekoliko milja 
dalje prema pučini. Dok su se oni tako zanijeli, promatra- 
jući ribolov, iznenada im se približi galija Paganina da 
Mare, u ono vrijeme glasovitog gusara. Tek što Paganino 
opazi čamce, uperi pramac na njih. Čamci nisu mogli tako 
brzo pobjeći, te Paganino dostigne onaj u kojemu su bile 
žene. Ugledavši među njima krasoticu, odvuče je na svoju 
galiju i ne mareći za ostale otplovi. Sve je to gledao gospar 
Riccardo, koji se već dohvatio kopna. Kako je bilo pri duši 
tom čovjeku, koji je bio ljubomoran i na uzduh što okru- 
živaše ljepojku, možete zamisliti. Utaman se žalio u Pisi 


"1sp. IL 4.i 11,5. 

* U Raveni navodno ima crkava koliko dana u godini, a svaka 
je posvećena drugom svecu, 

* Kvatri — katolički post svake srijede, petka i subote u početina 
svakog godišnjeg doba. 

* Apostolske vigilije — post i bdjenja uoči blagdana. 

i drugdje s opakosti gusara, niti je znao tko mu je ženu 
ugrabio, niti kuda ju je odveo. A Paganino, videći je ona-. 
ko lijepu, obraduje se jako, pa kako nije imao žene, smisli 
da je zauvijek zadrži. Ljepojka je gorko plakala, i on je 
uze tješiti umiljatim riječima. A kad je pala noć, kako on 
bješe izgubio kalendar, a sveci i praznici izvjetrili mu iz 
glave, poče je tješiti djelima, jer mu se činilo da su za vi- 
djela slabo koristile riječi, pa je tako i utješi, te prije no. 
što stigoše do Monaca, ona zaboravi suca i njegove zakone 
i počne s Paganinom živjeti tako veselo kao nitko na svi- 
jetu. Pošto su u Monaco stigli, uz noćne i dnevne utjehe, 
poštovao ju je kao svoju ženu. Nakon nekog vremena dođe 
do ušiju gospara Riccarda glas gdje mu se žena nalazi. Po- 
nesen čežnjom, te misleći da nitko neće znati da obavi 
posao kao on, odluči sam po nju poći i za otkup platiti ko- 
liko god Paganino zaište. Tako se ukrca na neki brod i ot- 
plovi u Monaco, te je tamo vidje, a i ona njega. Iste večeri 
ona Paganina obavijesti o tome i saopći mu svoju odluku. 
Narednog jutra gospar Riccardo priđe Paganinu i ubrzo 
sklopi s njim veliko prijateljstvo. Paganino se pretvarao 
da ne zna tko je on, i čekao je ishod. A kada se gosparu 
Riccardu učini da je zgoda za to, kako je bolje znao i umio, 
ljubezno mu otkri razlog svog dolaska, moleći ga da zaište 
što god hoće, samo nek mu vrati ženu. Paganino mu veselo 
odvrati: 

— Gosparu, dobro mi došli, a odgovorit ću vam ukrat- 
ko: istina je da je u mom domu mlada žena, no ne znam 
da li je vaša ili koga drugoga, jer vas uopće ne poznajem, 
a nju, tek ovo kratko vrijeme otkad kod mene boravi. Ako 
ste njen muž, kao što velite, odvest ću vas k njoj, jer mi 
se činite uljudan plemić, i siguran sam da će vas ona pre- 
poznati. Ako ona rekne da je tako, kao što velite, i htjedne 
otići s vama, jer ste tako ljubezni, dat ćete za otkupninu 
što budete htjeli. Ako ne bude tako, bilo bi podlo oduzeti 
mi je, jer sam mlad i mogu kao i svaki drugi imati ženu, 
a osobito nju, koja je najljubezniji stvor što sam ikad vidio. 

Tad će gospar Riccardo: 

— Zacijelo je moja žena, pa ako me k njoj odvedeš,. 
uvjerit ćeš se sam: namah će mi pasti oko vrata. Stoga i 
ne iziskujem drugo, već da bude kao što si kazao. 


— Pa onda hajdemo — Paganino će na to. 

Odu, dakle, Paganinovoj kući i uđu u neku dvoranu. 
Paganino pozove gospu, a ona iziđe iz neke odaje lijepo 
odjevena i urešena, te dođe u dvoranu gdje bijahu Riccar- 
do i Paganino. Pozdravi Riccarda onako kao što bi pozdra- 
vila bilo kojega stranca koga bi Paganino u kuću doveo. 
Sudac, koji je očekivao da će mu se ona silno obradovati, 
jako se iznenadi i pomisli: »Možda su me tuga i bol, što 
sam je izgubio, tako izmijenili da me ne prepoznaje«. a 
glasno joj reče: 

— Gospo, skupo me stajalo to što sam te poveo na ri- 
banje, jer nitko još ne-oćutje takve boli kakvu oćutjeh ja 
pošto te izgubih. A ti kanda me ne poznaješ, kada me tako 
ravnodušno pozdravljaš. Ne vidiš li da sam ja tvoj Riccar- 
do, koji je došao u ovu kuću da ovom gosparu plati za ot- 
kup koliko god zaište, da bih te dobio i odveo odavle? On te 
pak milostivo vraća meni, s tim da mu platim koliko hoću. 


Gospa, smiješeći se zagonetno, okrene mu se riječima: 


— Meni to kažete, gosparu? Ne zamjenjujete li me s 
kojom drugom, možda, jer ja se ne sjećam da sam vas ikad 
vidjela? 

Na to će gospar Riccardo: 

— Što li ne kažeš? Pogledaj me dobro i, ako hoćeš, 
sjetit ćeš se da sam tvoj Riccardo di Chinzica. 

Gospa reče: 


— Oprostit ćete mi, gosparu, meni se možda ne pristo- 
ji da vas tako dugo promatram kako vi zamišljate. Ipak 
sam vas toliko promatrala da sam uvjerena e vas nikad 
prije vidjela nijesam. 

Gospar Riccardo pomisli da ona tako govori, jer se 
straši Paganina, pa neće u njegovu prisuću priznati da ga 
poznaje. Stoga, nakon kratke šutnje, umoli on Paganina da 
mu dopusti nasamo s njom razgovarati. Paganino pristane, 
uz uvjet da je ne poljubi protiv njene volje, a gospi naredi 
da s njim u drugu odaju ode i sasluša što će joj kazati, te 
da mu odgovori kako joj se svidi. Odu, dakle, njih dvoje 
sami u drugu odaju, pa tek što su sjeli, gospar Riccardo 
prozbori: 

— Oh, srce moje, dušo moja slatka, jedino moje ufa- 
-nje, zar još uvijek ne prepoznaješ svoga Riccarda, koji te 

ljubi više nego sebe sama? Ma je li to moguće? Jesam li se 
tako izmijenio? 

Gospa prasne u smijeh, te ga prekine veleći: 

— Dobro znate da nijesam tako zaboravna, te ne bih 
znala da ste gospar Riccardo di Chinzica, moj muž. No vi 
ste, dok sam s vama bila, pokazali da me vrlo slabo pozna- 
jete, jer da ste bili mudri ili jeste, kao što hoćete da se o 
vama misli, morali ste biti toliko razboriti i vidjeti da sam 
mlada i čila, i prema tome znati što je potrebito mladim 
gospama, osim odjeće i hrane, premda se one srame o tome 
govoriti. Kako ste to obavljali, znate i sami. Pa ako vam 
se vaši zakoni više mile nego žena, nije trebalo da se ože- 
nite. Mada se meni nikad i nije činilo da ste sudac, već te- 
lal praznika i svetaca, tako ste ih dobro znali, kao i posto- 
ve i vigilije. Velim vam i to da ste toliko svetaca dali svet- 
kovati težacima koji obrađuju vaša imanja, koliko ih je 
svetkovao onaj koji je obrađivao moju malu njivicu, nikad 
ne bi požnjeli ni zrna žita. Bog je htio, smilovav se mojoj 
mladosti, da se namjerim na ovoga s kojim živim u ovoj 
“odaji, gdje se ne zna ni za svece, ni za praznike, velim, one 
svece koje ste vi, više odani bogu nego ženama, svetkovali. 
Nikad preko ovog praga nijesu prestupili ni subota, ni pe- 
tak, ni kvatri, ni korizma, koja je tako duga, štaviše, radili 
smo noću i danju i grebenali vunu; a dobro znam otkad 
je jutros zazvonilo jutrnje koliko smo posla obavili. Stoga 
sam odlučila s njim ostati i raditi dok sam mlada, a svece, 
oproste i postove ostaviti za starost. Vi, pak, pođite i bilo 
vam sretno, što prije to bolje. pa bez mene svetkujte sve 
svetkovine, koliko vam drago. 

Neizdrživa bol obuze gospara Riccarda na te riječi, a 
kad je ona zamuknula, on će: 


— Dušo moje duše, što to govoriš? Zar si zaboravila 
na čast svojih roditelja i svoju? Zar ćeš radije kao bludni- 
ca i u smrtnu grijehu živjeti ovdje s njim, negoli u Pisi 
kao moja žena? On će te, kada mu dojadiš, sramotno od- 
baciti i potjerati. Meni ćeš sveđ draga biti i vazda ćeš, sve 
kada ja toi ne bi htio, biti u mojoj kući gospodarica. Ho- 
ćeš li zbog ove svoje razuzdane i nečasne požude zaboravi- 
ti na svoju čast i napustiti mene, koji te ljubim većma od 
života svoga? Ah, jedino ufanje moje, ne budi takva, vrati 
se sa mnom kući, a ja ću se odsada, kada znam tvoje želje, 

potruditi da te zadovoljim. Pa zato, slatka dušo moja, pre- 
domisli se i dođi sa mnom, jer otkad su mi tebe ugrabili, 
nikakva dobra vidio nijesam. 


Na to će mu žena: 


— Za moju čast, mnim, sad kada je već kasno, neka 
nitko sebi glave ne tare. To je moja briga. Što mi se nijesu 
roditelji branuli za čast kada su me vama dali! Pa kada oni 
onda nijesu marili za moju čast, neću ni ja sada za njiho- 
vu. A ako sam sada u smrtnu grijehu, neka sam; dobro 
sam zbrinuta i ne treba da se za mene bojite većma no što 
se sama bojim. Velim vam i to da mi se čini kao da sam 
Paganinova žena, a u Pisi mi se činilo da sam vaša prile- 
žnica, kad samo pomislim, da su se naši planeti sastajali 
tek za mjesečevih mijena i u geometrijskim omjerima. 
Paganino, pak, drži me po svu noć u svome naručju, stišće 
me i grize, i što još sa mnom radi, nek vam bog umjesto 
mene kaže. Pa još kažete da ćete se potruditi. A kako? 
Znamo već kako se znate džilitnuti. Vidim da ste se ojuna- 
čili, otkad vas vidjela nijesam! Idite i potrudite se da živ- 
nete, sve mi se čini da vam je duša na jeziku, kada vas vi- 
dim tako blijeda i slabašna. I još vam velim, kada me ovaj 
ostavi, mada mi se ne čini da je nakan, ako meni po volji 
bude ostati, nikad se vama vratiti neću. Ta da vas čovjek 
svega iscijedi, ne bi iz vas izvukao ni naprstak soka. Na 
svoju sam veliku štetu u vas bilaiskupo to plaćala, sađa, 
kada to znam, na drugom bih mjestu poiskala sebi sreću. 1 
ponavljam vam da ovdje nema ni svetaca, ni praznika, i za- 
to ću ovdje ostati, a vi pođite s milim bogom, što prije to 
bolje, a ako se ne požurite, vikat ću, da me hoćete silovati. 

Gospar Riccardo uvidje da je izvukao kraći kraj, ali 
uvidje i svoju ludost, što je stari iscrpen htio uzeti mladu 
ženu. Tužan i žalostan iziđe iz odaje, te opet nagovaraše 
Paganina, no utaman. Naposljetku, pošto ne obavi posla, 
vrati se u Pisu, gdje od boli poludje, pa je idući gradom. 
svakom, tko bi ga pozdravio ili što pitao, odgovarao: 

— Neće rupa praznika. 


Ubrzo po tom preminu., Pošto je Paganino to saznao, a 
spoznav kako ga gospa ljubi, oženi se njome, pa su se, ne 
sbazirući se na svece, korizmu i postove, dok su ih noge 
nosile, marljivo radili sebi na zadovoljstvo. I sve mi se či- 

ni, drage moje gospe, da je ser Bernabod, raspravljajući s 
Ambrogiuolom, bio nalik na čovjeka koji sedla magarca, 

Ova je novela izazvala toliko smijeha, da su svu dru- 
Žbu čeljusti zaboljele, i sve se gospe slože u tome da Dio- 
neo ima pravo, a da je BernabO glup. Pošto je novela bila 
dokončana, i smijeh zamro, kraljica, videći da je već kasno 
i da su već svi pripovijedali, te da je došao konac njenu 
vladanju, skine prema utvrđenu redu vijenac s glave i po- 
stavi ga Neifili na glavu, veleći radosno: 

— A sada, draga prijateljice, vladaj ti nad ovim ma- 
lim narodom. Po tom ponovo sjedne na svoje mjesto. 

Neifile se zarumenje zbog iskazane joj časti, i lice joj 
zablista kao proljetna ruža u rano jutro; krasne joj se oči 
zaiskre kao zvijezda Danica, a po tom nikom ponikoše. Po- 
što je utihnuo žamor, kojim su radosno izražavali svoje o- 
dobravanje, a ona se ohrabrila, te sjela malo naviše no što 
je obično sjedila, ovako prozbori: 

— Budući da sam vaša kraljica, hoću da vam, ne uda- 
ljujući se od načina kojega su se držale moje prethodnice, 
kojih ste zapovijesti slušali i odobravali, iznesem svoje 
mnijenje u nekoliko riječi, pa ako se složite, svi ćemo se 
pokoravati. Kao što znate, sutra je petak,a po tom subota, 
dani, koji su mnogim ljudima dosadni zbog jestvina koje 
su u tim danima uobičajene. Uz to je petak dan u kojemu 
je pretrpio muku onaj koji je umro za nas, pa je dostojan 
štovanja. Stoga sudim da je časno i pravedno ako taj dan 
na slavu božju posvetimo većma molitvi negoli novelama. 
U subotu, pak, gospe imaju navadu prati kosu i isprati s 
nje prašinu i nečist koja se od rada prikupi u toku cijele 
sedmice; također, običavaju postiti u čast Blažene djevice, 
majke sina božjeg, i ne raditi nikakve teške poslove, da bi 
poštovale tako nedjelju, dan svetačni. Pa kako se ne mo- 
žemo potpuno držati određenog reda, sudim e bi dobro bilo 
da se taj dan odreknemo novela. Po tom, kako će proći če- 
tiri dana našeg boravka ovdje, smatram za shodno, ako 
želimo izbjeći da ljudi za nama dođu, promijeniti boravi- 
šte i otići odavle. Već sam smislila kamo i sve priredila. A 
kada se ovdje u nedjelju nakon počinka sakupimo, hoću, 

jer smo danas kazujući novele slobodno mogli dati maha 
svojoj mašti, sada, kad budemo imali više vremena za raz- 
mišljanje (a i ljepše će biti, ako ograničimo malo slobodu 
izbora za sadržaj novela) da među raznolikim zgodama 
sudbine odaberemo jednu određenu. Zato mnim da bi bilo 
prikladno kazivati o ljudima koji su dosjetljivošću pribavi- 
li sebi ono što su željeli, ili pronašli izgubljeno. Neka svat- 
ko razmisli i odabere onu novelu koja će družbi donijeti 
koristi ili barem zabaviti nas; naravno, Dioneova povla- 
stica ostaje neokrnjena. 


Svi pohvale kraljičine besjede i njene odredbe i slože 
se da tako bude. 


Po tom kraljica dade dozvati svoga starostu, te mu 
natanko razloži gdje da prostre-stolove za večeru i što sve 
mora obaviti za vrijeme njena vladanja. Tada ustane i do- 
pusti družbi da se do večere zabavlja, kako je kome drago. 
Upute se, dakle, gospe i mladići prema nekom vrtiću i on- 
dje se provesele do večere. A kad dođe vrijeme večeri, ve- 
selo i u slast povečeraše. Nakon večere po kraljičinoj želji 
Emilija povede kolo, a Pampinea zapjeva, dok su je druge 
pratile, ovu pjesmicu: 


Pjevati tko će, ako ne ja sada, 
kojoj je svaka ispunjena nada? 


Amore, dođi, jer te srce moje voli, 

kad si uzrok dobra, ufjanja i sreće, 

daj mi da 3 tobom stanem 

pjevati skupa, al smećući boli, 

rad kojih su mi tvoje slasti veće, 

a predmet nek je plamen 

u kojem dok gorim žar moj biva mamen, 
te ti se kao bogu divim mlada. 


Amore, ti si izveo mladića 

prvoga dana kad u plam sam pala, 
di, pred oči mi takva, 

da vrijednošću ko # žarom, bića 

ne bi se nigdje, kad bih tražit stala, 
znam pronašlo onakva, 

zanijeta njime obuze me takva 
sladost, da 3 tobom pjevam sretna rada. 


A u ovom svemu radost je najveća, 
sto on za mnom ko ja za njim ludim, 
znam, baš zasluga tvoja, 

pa ako me ovdje prati takva sreća, 
nadam se i gore, kad toliko žudim, 

da će se ljubav moja 

nać s njegovom skupa i bit još veća 

u kraljevstvu kojim bog milostiv vlada. 


Poslije ove pjesme pjevali su još i druge, otplesali vi- 
še plesova i svirali. No kada je kraljica mislila da je vrije- 
me počinku, uzeše buktinje, i svatko se povuče u svoju 
edaju. Naredna dva dana posvetili su onomu što je kralji- 
ca predložila, i željno očekivali nedjelju. 


TREĆI DAN 


OKONČAVA SE DRUGI DAN DEKAMERONA I ZAPOČINJE 
TREĆI. POD NEIFILINIM VLADANJEM KAZUJE SE O LJU- 
DIMA KOJI SU DOMIŠLJATOŠĆU PRONAŠLI IZGUBLJE- 
NO ILI PRIBAVILI SEBI ONO ŠTO SU JAKO ŽELJELI. 


il Boccaccio: Dekameron 


UVOD 


Sunce se već pomaljalo i prelilo narančastom bojom 
rumenilo zore, kad je u nedjelju kraljica ustala i probudi- 
la svoju družbu. Starosta bijaše već mnogo ranije otpre- 
mio potrebitu prtljagu u mjesto kamo bijahu odlučili pre- 
seliti i čeljad poslao da uredi sve što treba. Videći da je i 
kraljica spremna za put, brzo dade natovariti sve ostalo 
te se s cijelom prtljagom i preostalim slugama, baš kao da 
se tabor odanje diže, uputi za gospama i gospodom. Kra- 
ljica, dakle, krene laganim korakom, u pratnji svojih go- 
spa i mladića, uz pjev možda dvadesetak slavuja i drugih 
ptičica, po neizgaženoj stazici, obrasloj zelenom travicom 
i cvijećem, što je otvaralo svoje čaške pod zrakama izla- 
zećeg sunca. Put ih je vodio prema zapadu. U brbljanju, 
smijehu i šali jedva da je družba prešla dvije tisuće ko- 
raka, kadli još prije polovine treće ure stigoše do krasna 
i raskošna dvorca na brežuljku iznad ravnice. Ušli su u 
dvorac i našli dvorane i odaje lijepo pospremljene i na- 
mještene svim potrebitim, pa su pohvalili gospodara i 
mnogo mu se divili. Po tom siđu i još više uznesu gospo- 
dara kada vidješe prostrano i lijepo dvorište te nadsvođen 
podrum pun izvrsnih vina, i vrelo hlađane vođe koja je 
obilno izvirala. Tad, kao da su se zaželjeli odmora, sjednu 
na prostran trijem iznad dvorišta. Pristrešje bijaše ukra- 
šeno cvijećem i zelenim grančicama, što ih je ono godišnje 
doba pružalo. Tada pristupi pažljivi starosta, pozdravi ih, 
podvori i osvježi finim slatkišima i najboljim vinom. Za- 
tim narede da im sluge otvore perivoj koji se sterao uz 
dvorac i bio obzidan visokim zidom. Pošto uđu, zadive se 
njegovoj ljepoti i počnu pažljivo razgledati. Naokolo vrta, 
uzduž i poprijeko vodile su široke staze, ravne kao strije- 
le, natkrivene odrinama vinove loze, koja je za to ljeto o- 
bećavala obilan plod. Loza je sva u gvatu prosipala vrtom 
tako jak miris, koji se miješao s vonjem drugih biljaka i 
stabala, te se činilo da su se skupili najopojniji miomirisi 
Istoka. Staze bijahu obrubljene bujnim grmljem bijelih i 
crvenih ruža i jasmina, pa se moglo ne samo jutrom već 
i kad je sunce visoko, ne bojeći se njegovih zraka, šetati 
u njihovoj mirisavoj sjeni. Koliko je i kakvo bilo rasti- 
nje te kako raspoređeno po vrtu, predugo bi bilo kazivati, 

no nije bilo poznatije biljke ili stabla kojima naše podne- 
blje prija a da ih nije ondje u izobilju bilo. Možda naj- 
ljepše u cijelom vrtu bijaše tratina, obrasla niskom, tako 
zelenom travom, te se činila crna, prošarana mnoštvom 
raznovrsna cvijeća, okružena svježim zelenilom naranača 
i limuna sa zrelim i još zelenim plodovima i cvijećem, što 
nije samo godilo očima već i njuhu. Nasred tratine bijaše 
prebijela mramorna fontana, divno isklesana. Iz jednog 
kipa na stupu, posred studenca, šikljao je visoko u nebo 
obilan vodoskok, ne znam da li iz prirodnog ili umjetnog 
izvora. Voda je zvonkim šumom padala u bistar basen, 
takvom snagom da je mogla okretati mlinsko kolo. Iz ba- 
sena je voda skrivenim jarkom otjecala ispod tratine i u- 
skim, umjetno prokopanim kanalima, okružujući tratinu, 
tekla po cijelom vrtu, te se na koncu, na izlazu iz tog li- 
jepog perivoja, slijevala u potok i bistra vijugala prema 
podnožju brežuljka, gdje je s velikom snagom, a vlasniku 
na ne malu korist, okretala dva mlina. 

Krasan raspored vrta, stabla, studenac i potočići, što 
gu iz njega tekli, toliko se svidješe gospama i mladićima, 
te svi ustvrde da vrt ne može biti ljepši negoli jest, da se 
njegovoj ljepoti ne može ništa dodati, pa kada bi se mo- 
gao stvoriti raj na zemlji, bio bi baš takav. 

Dok su tako radosni po vrtu šetali i od grančica razli- 
čitih stabala pleli prekrasne vijence, slušajući kako se mo- 
žda dvadesetak različitih vrsta ptica pjevica natječu u 
pjevanju, odjednom ugledaju još jednu ljepotu, koju pri- 
je tako zabavljeni nijesu primijetili. Po perivoju je, nai- 
me, vrludalo valjda sto vrsta lijepih životinja. Sada su 
jedni druge upozoravali na kuniće, koji su se pojavili s 
jedne strane, dok su s druge dobježali zečevi, tamo su 0- 
pet počivale srne i srndaći, ondje, pak, pasli mladi jeleni. 
Osim njih još stotine drugih pitomih životinja skakutalo 
je i igralo se. Sve to ih još većma razveseli. Pošto su dugo 
razgledali vrt injegove krasote, narede da se oko studen- 
ca prostru stolovi. Tad prvo zapjevaju šest pjesmica, po 
tom zaplešu, a kada kraljica zapovijedi, sjedoše za prostr- 
te stolove. Sluge ih divno i uredno podvore biranim i finim 
jestvinama i pićem, što ih još većma razveseli. Zatim usta- 
nu i zabave se ponovo pjevanjem, sviranjem i plesom, sve 
dok se kraljici ne učini da je zbog nastale vrućine vrijeme 
da otpočinu oni koji žele. Neki odoše na počinak, drugi 

zaneseni ljepotom vrta ne htjednu, već ostanu. Pa dok su 
jedni spavali, netko se zabavljao čitanjem zabavnog štiva, 
netko je igrao šaha ili dame. 

Po devetoj uri svi ustanu, umiju lice svježom vodom 

po kraljičinoj želji odu na tratinu, gdje po uobičajenom 
ii posjedaju oko studenca da počekaju zapovijest i počnu 
pripovijedati o predmetu što ga je kraljica predložila. 

Prvi, kome je kraljica dala taj zadatak, bijaše Filo- 
strato. On poče ovako: 


PRVA NOVELA 


Masetto iz Lamporecchija hineći da je nijem postane vrtlar 
tu nekom ženskom samostanu, gdje se sve opatice natječu da 
s njim spavaju. 


— Prekrasne gospe, mnogi su muškarci i žene tako 
glupi te doista vjeruju da djevojka, kada na glavu metne 
bijeli prijevjes i obuče crno ruho, nije više žensko i ne ću- 
ti više nikakvih ženskih požuda, kao da se kad je postala 
opatica u kamen prometnula. Pa ako što tome protivno ču- 
ju, tako se uzbune kao da je nekakav strašan zločin protiv 
prirode učinjen,a ne misle, i ne uzimaju za primjer sebe, 
mada znaju da se ne mogu zasititi, iako su potpuno slobod- 
ni da urade što hoće; uz to zaboravljaju i to, kolika je moć 
dokolice i samoće. A ima mnogo i takvih koji vjeruju da 
motika i lopata, te gruba hrana i neudobnosti i napori 
potpuno oduzimaju težacima svaku pohotnu želju i da im 
od toga duh i misli ogrube. Koliko se svi koji tako misle 
varaju, dokazat ću vam, jer mi je kraljica zapovjedila da 
kazujem, kratkom novelom, ne udaljujući se od predmeta 
što ga je ona predložila, 

Ovdje, u našem kraju, bio je nekoć, a još je i danas, 
ženski samostan glasovit sa svoje svetosti. (Neću ga ime- 
novati da mu ne naudim dobru glasu.) U tom samostanu, 
nije tome davno, živjelo svega osam opatica sa svojom 
glavaricom, a sve mlade. Uz samostan bijaše prekrasan 
vrt, a vrtlarom je bio neki dobrodušni čičica. Budući da 
nije bio zadovoljan svojom plaćom, napravi obračun s 
nadstojnikom samostanskih dobara i vrati se u Lamporec- 

chio, odakle je bio rodom. Među onima koji su ga radosno 
dočekali bio i neki krupan i snažan momak, pa kao seljak 
i naočit, a zvao se Masetto. On upita vrtlara gdje je tako 
dugo boravio, a dobričina, Nuto se zvao, kaza mu. Na to 
ga Masetto upita, kakvu je službu tamo vršio. A _ Nuto 
mu odgovori: 


— Obrađivao sam njihov velik i lijep vrt, a ovda on- 
da išao sam u šumu po drva, crpio vodu i još takve razli- 
čite posliće obavljao. Ma te su me žene tako slabo plaćale 
da mi nije dostajalo ni za obuću. A uz to sve su one mlade 
i kao da vraga u sebi imaju, nikad im ništa pravo nije, i 
ne možeš im ugoditi! Eto, dok sam obrađivao vrt, jedna 
mi govori: »Posadi ovo ovdje«. Druga: »Ono usadi tamo.« 
Treća bi mi uzela motiku iz ruke i rekla: »Ne valja ovo 0- 
vako!« Toliko su me gnjavile da bih ostavljao posao i od- 
lazio iz vrta. Pa tako, što zbog ovog, što zbog onog, dosa- 
dilo mi, i vratio sam se kući. Nego, njihov me je nadstoj- 
nik molio da mu pošaljem kakva čovjeka pogodna za taj 
posao, kad se vratim, a ja sam obećao. No bog neka mi po- 
mogne, niti ću ja koga tražiti niti mu koga poslati. 

Pošto je Masetto to čuo, silno zaželie da ode opati- 
cama, te se, shvativši po Nutovim riječima da bi tamo 
lako postigao ono što je želio, sav izjedao. No sjeti se da 
ne bi uspio, ako Nutu i riječi kaže, pa pripomenu: 

— Baš si dobro učinio da si došao. Nije to za čovjeka 
sa ženama živjeti. Bolje bi mu bilo s vrazima. Od sedam 
puta, šest ne znaju što hoće. 


Poslije toga razgovora, poče Masetto premišljati kako 
da do opatica dođe. Znajući da se dobro razumije u sve 
one poslove što mu ih je Nuto spominjao, bio je uvjeren 
da bi ga primile, no strašio se da ga neće uzeti, jer je mlad 
i pristao momak. Prebirući tako razne misli, naposljetku 
smisli ovo: Samostan je odavle udaljen, i nitko me ondje 
ne poznaje; ako se budem znao pretvarati da sam nijem, 
zasigurno će me primiti. Smislio — učinio. Zametne se 
sjekirom preko ramena, nikome ne reče kuda ide, već kao 
siromašan nadničar krene samostanu. Pošto tamo stiže, u- 
đe i slučajno nađe u dvorištu nadstojnika, te mu kretnja- 
ma, kao što rade njemaci, pokaže da je gladan i da mu 
boga radi dadu što da jede, a on će, ako je potrebno, isci- 

jepati drva. Nadstojnik mu rado dade da jede, a po tom 
stavi pred njega neke cjepanice, što ih Nuto nije mogao 
iscijepati. A ovaj, kako bješe snažan, začas to obavi. Tada 
ga nadstojnik povede sa sobom u šumu i naredi mu da na- 
siječe drva, onda mu dovede magarca i kretnjama pokaže 
da natovari i odnese kući. On sve to dobro obavi, pa ga 
nadstojnik nekoliko dana zadrži da obavi neke potrebne 
poslove. Tako ga je nekoga dana opazila glavarica i upi- 
tala nadstojnika tko je to. On joj odgovori: 

— Časna majko, ovo je neki gluhonijemi jadnik što 
je ovih dana došao da prosi. Smilovao sam mu se i dao mu 
neke poslove da obavi. Kad bi znao raditi u vrtu i htio o- 
stati, sudim da bi nam dobro služio. Netko nam za taj po- 
gao treba, a on je snažan i svaki će posao obaviti. Uz ta 
vam se ne bi bilo bojati da će se šaliti s vašim mladicama. 

Glavarica odvrati: 

— Bog ti pomogao, pravo zboriš. Saznai, zna li raditi 
u vrtu, i nastoj da ga zadržiš. Daj mu kakve cipele i ka- 
kav stari ogrnjač, polaskaj mu malo i dobro ga nahrani. 

Nadstojnik pristane. Masetto, u njihovoj blizini, pra- 
vio se da mete dvorište, a slušao je sve što su govorili i 
mislio: »Ako me uzmete, tako ću vam vrt obraditi kao 
što ga nikad nitko obradio nije.« 

Pošto se, dakle, nadstojnik uvjerio da izvrsno zna ra- 
diti, kretnjama ga upita hoće li ostati, a ovaj mu isto tako 
odgovori da će učiniti sve što on želi. Nadstojnik ga primi 
i naredi mu da radi u vrtu, te mu pokaže što mu valja uči- 
niti. Po tom ode da obavi neke druge poslove za samostan, 
a njega ostavi sama. Masetto je s dana u dan u vrtu radio, 
a opatice ga počeše zadirkivati i rugati mu se, kao što to 
često biva da se ljudi rugaju njemacima. Dobacivale mu 
najprostije riječi, misleći da ih on ne čuje, a glavarica, su- 
deći da nema repa, kao što nema jezika, malo je za to ma- 
rila. Sluči se tako te je nekoga dana, kada se on poslom 
umorio, legao da otpočine. Uto se dvije mlade opatice, ko- 
je vrtom šetahu, približe mjestu gdje je on ležao, pa kako 
je on hinio da spava, uzeše ga promatrati. Tada jedna od 
njih, vrlo obijesna, reče drugoj! 

— Kada bih vjerovala da me ne ćeš odati, povjerila 
bih ti nešto o čemu sam češće razmišljala, a*moglo bi i 
tebi koristiti. 

Druga odgovori: 

— Reci samo bez straha; budi uvjerena, da nikad ni- 
kome neću kazati. 

Tada ona obijesna prozbori: 

— Ne znam je si li ikad o tome razmišljala u kakvoj 
nas stezi drže; nikada ovdje ne vidiš muškarca, osim nad- 
stojnika, koji je star, i ovog njemaka. A puno sam puta 
slušala od žena koje su nam u pohode dolazile da su sve 
slasti ovoga svijeta šala, naprama onoj što je muškarac 
može ženi pružiti. Pa mi se nekako usjekla u mozgu misao, 
kad već drugog muškarca nema, da okušam s ovim nje- 
makom ovdje je li to istina. A boljega od njega na svijetu 
i nema, ier sve kad bi i htio, ne bi mogao nikome ništa ka- 
zati. Vidiš kakva je to blesava momčina, prerastao je svo- 
ju pamet. Htjela bih znati što ti o tome sudiš! 

— Jao, — odvrati joj druga — što ti to veliš? Ne 
znaš li da smo svoje djevičanstvo bogu zavjetovale? 

— Ih, — priklopi prva — što li mu sve svakoga dana 
ne zavjetujemo, a niiko se toga ne drži! Ako smo mi za- 
vjetovale djevičanstvo, naći će se neke ili neka, koje će 
ga sačuvati. 

Druga opatica pripomenu: 

— Ako se dogodi te zatrudnimo, šta onda? 

Ona prva otpovrnu: 

— Misliš na zlo, prije negoli te zlo snašlo. Kada zlo 
dođe, onda ćemo misliti. Ima stotinu načina da se to riješi 
a da se nikad ništa ne sazna, ako mi same o tome ne go- 
vorimo. 

Na te riječi, obuze ovu još veća želja nego onu prvu 
da iskuša kakva je životinja muškarac, pa priupita: 

— Lijepo, a kako ćemo to uraditi? 

Prva opatica odgovori: 

— Kako vidiš, deveta je ura; mnim da sve opatice 
osim nas spavaju. Pregledat ćemo da li ima koga u vrtu, 
pa ako nikoga nema, što nam je drugo raditi već zgrabiti 
ga za ruku i odvesti u kolibicu gdje se on od kiše sklanja, 
pa jedna će-s njim unutra, a druga neka čuva stražu. On 
je tako glup da će nam učiniti sve što hoćemo. 

Masetto je cijeli taj razgovor slušao, i bio pripravan 
poslušati, pa je čekao samo da ga jedna od njih za ruku 


PRVA NOVELA 169 


uzme. One pregledaju dobro vrt i uvjere se da ih nitko 
niotkud vidjeti ne može. Tada se ona koja je započela raz- 
govor prikuči Masettu, probudi ga, i on umah na _ noge 
skoči; ona ga laskavim kretnjama uze za ruku i, dok se on 
blesavo smijao, uvede u kolibicu, gdje Masetto, ne čeka- 
jući da ga odviše moli, učini što je ona htjela. Po tom, kao 
vjerna prijateljica. kad je dobila ono što je htjela, prepu- 
sti mjesto drugoj, a Masetto, praveći se glup, radio je po 
njihovoj volji. Prije no što su otišle, svaka još jednom 
htjede okušati kakav je jahač taj momak, a zatim, pripo- 
vijedajući o tom, složile su se da je to doista još i veća 
slast negoli su slušale. Rad toga su vazda u zgodno doba 
odlazile da se s njemakom pozabave. Jednoga se dana slu- 
či da ih je neka opatica s prozorčića svoje ćelije opazila i 
pokazala dvjema drugima, pa se prvo dogovore da će ih 
tužiti glavarici, po tom se predomisle i s njima se dogovo- 
re da i one sudjeluju u diobi Masettove snage. Njima se 
malo po malo još tri pridruže. Naposljetku glavarica, koja 
još ništa ne bješe opazila, šećući nekoga dana sama vrtom, 
a sunce dobrano pripeklo, nađe Masetta kako, ne toliko 
od dnevnog posla, koliko od čestog noćnog jahanja, izmo- 
ren leži u sjeni bajama i spava. Pa kako mu vjetar bješe 
skute od košulje zadignuo, ležao je napola gol. Kad ga je 
takvog ugledala i uvjerila se da je sama, raspali se u njoj 
ista žudnja kao i u njenim mladim opaticama. Probudi 
Masetta i odvede ga u svoju odaju, gdje ga nekoliko dana 
zadrži, a sve se opatice rastuže što vrtlar ne dolazi da ob- 
rađuje vrt. Glavarica je, međutim, kušala mnogo puta o- 
ne iste slasti s kojih je prije druge kudila. Naposljetku ga 
otpremi iz svoje odaje, no često ga je opet pozivala, i kako 
je iziskivala od njega više od drugih, jadni Masetto nije 
mogao više svima ugoditi, pa spozna da će mu njemoća, 
ako ovako nastavi, uvelike uditi. Radi toga mu se jedne no- 
ći, dok je s glavaricom bio, razveza jezik i ovako prozbori: 


— Gospo, slušao sam da je jedan kokot dovoljan na 
deset kokoši, no da deset muškaraca slabo ili teškom mu- 
kom može zadovoljiti jednu ženu, a meni valja devet slu- 
žiti, što ja ni za što na svijetu više izdržati ne mogu. Sta- 
više, zbog onog što sam dosad uradio, tako sam se iscijedio 
da već uopće ne mogu ni malo ni puno. Stoga, ili me u 
božje ime otpustite ili mi pomozite. 

Gospa se sva zaprepasti kada začu da je njemak pro- 
govorio, pa mu uzvikne: 

— Sto je to? Pa mislila sam da si nijem? 

— Istina je da sam bio nijem, gospo, no ne od rođe- 
nja, već mi je neka bolest svezala jezik, i tek sam noćas 
oćutio da mi se jezik razvezao, pa zahvaljujem Svemogu- 
ćem iz sveg srca. 

Časna majka povjeruje i upita ga što to znači da mu 
je valjalo služiti devet. Masetto joj sve po istini ispripo- 
vjedi, a glavarica pomisli da nema u njenu samostanu opa- 
tice koja ne bi bila od nje pametnija. Stoga, kao razborita 
žena, ne otpusti Masetta, već odluči da se sa svojim opa- 
ticama posavjetuje kako da sve mirno urede da Masetto 
ne bi iznio samostan na zao glas. Baš je tih dana preminuo 
njihov nadstojnik, pa se sve slože, priznav prvo svaka što 
se dogodilo, da objave ljudima u okolini kako se po nji- 
hovim molitvama i zaslugama sveca zaštitnika ovoga sa- 
mostana Masettu, koji dugo bijaše nijem, jezik razvezao, 
Uz to na veliko Masettovo veselje, učine ga nadstojnikom 
i tako mu rasporede posao da je mogao izdržati. U tom 
poslu slučilo se da se i po koji opatić začeo, no vazda se 
sve tako lijepo uredilo da se nikad ništa saznalo nije, sve 
do glavaričine smrti, kada Masetto, ostarjev, zaželje vrati- 
ti se svom domu. što mu lako udovoljiše. Tako se stari 
Masetto vratio kao bogat čovjek i otac tamo odakle je sa 
sjekirom na ramenu otišao; pa kako je domišljato i razbo- 
rito iskoristio svoju mladost, nije se morao za svoju djecu 
brinuti ni za njih trošiti. To nam dokazuje kako je Krist 
milostiv prema onima koji mu rogove nabiju. 

Neki konjušnik kralja Agilulfa spava s njegovom ženom, a 
kralj to opazi, no ni slovca ne prozbori, već nađe krivca i ostrt 
že ga; ovaj ostriše sve ostale, i tako izbjegne nesreći. 


Pošto je završena Filostratova novela, zbog koje su 
gospe malko rumenjele od srama, a i smijale se, po kralji- 
činoj želji nastavi kazivanje Pampinea. Ona nasmijana, 
počinjući kaza: 


ps 

— Ima čeljadi, tako malo ruzmne, te silom hoće po- 
kazati da znaju ili razumiju ono što im ne treba znati. Za- 
rad toga katkad nesmotreno kude pogreške drugih, misle- 
ći da će tako svoju sramotu umanjiti, dočim je beskrajno: 
povećavaju. Da je to istina, naumila sam dokazat! vam, ljup- 
ke gospe, na protivan način, kazivajući vam o tom kako se 
razborito ponio neki kralj, io lukavstvu nekog momka ko- 
ji če vam se možda činiti manje vrijedan negoli Masetto. 

Langobardski kralj Agilulf bijaše izabrao, kao i njego- 
vi predšasnici, Paviju, grad u Lombardiji, za svoju prije- 
stolnicu, te se oženio Teudelingom, udovicom  Auttarija, 
koji također bijaše langobardski kralj. Teudelinga je bila 
prekrasna gospa, vrlo umna i čestita, no zbog nekog svog 
ljubavnika umalo što nije stradala. Za vladanja mudrog 
i vrlog kralja Agilulfa langobardska je zemlja živjela u 
blagostanju i miru. Tada se sluči da se u kraljicu preko 
mjere zaljubio njen konjušnik, čovjek vrlo niska porije- 
kla, no mnogo vredniji negoli bi se očekivalo od čovjeka 
njegova roda i položaja, uz to stasit i lijep kao da je kralj. 
Mada je bio niska roda, dobro je znao da se njegova lju- 
bav nikako ne priliči, a kao uman čovjek niti je kome _ o 
svojoj ljubavi kazivao niti se usudio da je kraljici, pa bilo 
i pogledom, otkrije. Premda se nije nadao da će ga ikada 
zavoljeti, u sebi se dičio što mu osjećaji i misli tako viso- 
ko teže. Pa kako je sav gorio od ljubavna plama, trudio se 
više od svih ostalih da ugodi kraljici. Stoga je ona, kada 
je morala izjahati, radije jahala konja koji je bio povjeren 
njegovoj brizi, negoli bilo kojega drugog, pa je on to sma- 
trao za najveću milost i sveudilj bi joj ostajao uz stremen, 
sav sretan što može dotaknuti njenu odjeću. Nego, kako 
često možemo vidjeti, što je ufanje manje, to je ljubav 
veća, tako se zbivalo i jadnom konjušniku, te mu je jako 
teško bilo tako bez iskre nade skrivati svoju veliku čežnju. 
Mnogo je puta tako poželio sebi smrt, jer se nije mogao 
*od te ljubavi otrgnuti. Premišljajući kako da sebi oduzme 
život, odluči da umre tako da bi se saznalo da je umro od 
ljubavi za kraljicu, te da ipak iskuša svoju sreću i da ma- 
lo ili posve udovolji svojoj čežnji. Ne htjede ipak kraljici 
riječima iskazati svoje ljubavi ili je u pismima otkriti, 
:znajući da bi utaman govorio i pisao, već htjede pokušati 
ne bi li svojom domišljatošću uspio s kraljicom spavati. A 

jedina mu mogućnost bijaše naći puta i načina da u kra- 
ljičinu odaju uđe kao da je kralj, jer je znao da _ kralj 
svagda s njom ne spava. Pa da bi vidio kako i u kojoj od- 
jeći kralj k njoj dolazi, mnogo se puta noću skrivao u ve- 
likoj dvorani kraljeve palače. Ta je dvorana bila baš iz- 
među kraljeve i kraljičine ložnice. Jedne noći vidje kra- 
lja kako iz svoje odaje izlazi zaogrnut prostranim plaštem, 
u jednoj ruci nosi malu upaljenu zublju, a u drugoj šta- 
pić. Šutke dođe kralj pred kraljičinu ložnicu i onim šta- 
pićem lupne dva ili tri puta na ulaz. Vrata se umah otvo- 
re, i netko mu iznutra uze iz ruku zublju. Pošto je to vi- 
dio, kao i to da se kralj istim putem vraća, smisli da i'on 
uradi tako. Nabavi dakle sebi onakav plašt, buktinju i šta- 
pi6, te se u toploj kupelji okupa, da se po vonju staje kra- 
ljica možda ne dosjeti prevari, i po navadi skrije se u ve- 
likoj dvorani. Pošto se uvjeri da već svi spavaju, i da je 
došao čas ili da udovolji svojoj čežnji ili da s tog uzviše- 
nog razloga prigrli željenu smrt, kresivom i ognjilom, što: 
ih je sobom donio, pripali buktinju, dobro se zaogrne u 
svoj plašt, priđe vratima odaje i dvaput palicom kucne. 
Sanjiva mu komorkinja otvori vrata, prihvati zublju i u- 
gasi je, aon mukom mučeći odgrnezavjesui uđe, te, odloživ-- 
ši prije plašt, legne na postelju gdje je kraljica spavala, 
Tada željno zagrli kraljicu, i hineći da je zlovoljan, jer je 
znao da kralj, kad je zlovoljan, niti govori niti hoće da ču-- 
je koga, šuteći, a šutjela je i ona, više puta obljubi kralji- 
cu. Kako mu god teško bijaše otići, strašeći se da mu okli- 
jevanje ne okrene radost u žalost, ustane, uze opet plašt i 
luč, te ne prozborivši ni slovca, što je brže mogao, vrati 
se u svoju postelju. Jedva je još konjušnik mogao i leći, 
kada kralj ustane i ode kraljičinoj odaji, našto se ona ja- 
ko iznenadi. Pošto je kraj nje u postelju legao i veselo je: 
pozdravio, ona se usmjeli i zapita ga: 

— Kakva je to novost noćas, gospodaru? Tek što ste: 
otišli od mene, gdje ste se većma negoli vam je navada 
pozabavili, umah se vraćate. Pazite što radite! 


A kada je kralj to čuo, namah se dosjeti da je netko 
prevario kraljicu posluživ se sličnošću navada i lika. Kao 
uman muž, umah opazi, da se ni kraljica, ni itko drugi do-- 
sjetio nije, pa odluči da ne otkrije prevare, što mnoge bu- 
dale ne bi bile učinile, već bi rekle: »Nijesam ja ovdje bio. 

Tko je bio ovdje? Što ste radili? Kako je došao?« Iz toga 
bi nastale takve neprilike, pa bi on bez njene krivnje u- 
vrijedio ženu i dao joj prilike da okusi ono što je već oku- 
sila, te razglasiv ono što mu nije moglo sramote nanijeti, 
dok nitko ništa ne zna, sam bi se ruglu izvrgnuo. Kralj 
smućen, no ne pokazujući svoje smućenosti, pripomenu: 

— Gospo, ne čini li vam se da bih ja mogao s vama 
spavati i opet se vratiti u vaš zagrljaj? 

Gospa odgovori: 

— Vjerujem da biste mogli, gospodaru, no molim 
vas da pazite na svoje zdravlje. 

Na to će kralj: 


— Poslušat ću vaš savjet i, ne dodijavajući vam više, 
vratit ću se u svoju odaju. 

Duše pune gnjeva i zlih misli zbog onog što se zbilo, 
kralj uze svoj plašt i iziđe iz sobe da mirno razmisli o to- 
me tko je krivac, te se domisli da je to mogao biti samo 
netko iz dvora, i tko god to bio, nije mogao izaći. Uze, da- 
kle, fenjerčić s posve slabim svijetlom i ode u neko du- 
gačko zdanje iznad konjskih staja, što su pripadale dvo- 
ru. Ondje je gotovo sva dvorska služinčad spavala. Sudeći 
da se onome koji je učinio ono što je gospa rekla, od uzbu- 
đenja ni bilo ni srce nije moglo smiriti, poče od jednog 
kraia prostorije do drugog svima redom opipavati grudi, 
da bi tako otkrio krivca. Svi su već čvrsto spavali, samo 
onaj koji je s kraljicom bio nije još spavao. Stoga, videći 
kralja i dosjetiv se što on traži, poboja se silno, te mu, što 
od straha, što od prijašnjeg uzbuđenja, srce još jače zaku- 
ca, i bi mu jasno da će kralj narediti da ga smjesta pogu- 
be, ako to opazi. Preglavljujući tako, što mu valja uraditi, 
videći da kralj nema nikakvog oružja, odluči da se pretva- 
ra da spava i počeka da vidi što će učiniti kralj. Pošto je 
kralj opipao mnoge sluge i nikoga nije našao za koga bi 
mogao prosuditi da je pravi, stiže i do onog konjušnika i 
opaziv da mu srce snažno bije, pomisli: »Ovaj je!« Ali, jer 
nije želio da se išta zna o onome što je naumio uraditi, 
ništa mu ne učini, već mu samo nožicama, koje sobom bje- 
še donio, postriže s jedne strane glave vlasi, koje su sluge 
u ono doba nosile jako duge, da bi ga po tom biljegu uju- 
tro prepoznao. Kada je to uradio, ode i vrati se u svoju 
odaju. Konjušnik, koji je sve opazio, kao domišljat čovjek, 

umah se dosjeti, zašto ga je kralj tako obilježio. Rad toga 
ni časa ne časeći neopaženo ustade, nađe nožice, kojih je 
na sreću nekoliko bilo u staji, a služile su za timarenje ko- 
nja, polako se odšulja do onih koji su u onoj kući spavali 
i svima jednako postriže nad uhom vlasi. Uradi on to a da 
ga nitko čuo nije, pa se vrati u svoju postelju. Kada je 
kralj ujutro ustao, zapovjedi da sva služinčad preda nj 
stupi prije negoli se otvore vrata palače. I tako se zbude. 
Svi pristupe otkrite glave, a kralj uze promatrati da bi 
prepoznao onoga kojega je on ostrigao. No vidje većinu od 
njih jednako ostrižene, pa se začudi jako i pomisli: »Onaj 
kojega tražim, mada je niska roda, pokazao je, da je viso- 
ka uma«. Po tom, znajući da bez halabuke neće pronaći 
onoga kojega traži, i jer se zbog osvetoljubivosti nije htio 
osramotiti, naumi da ga samo jednom riječju opomene i 
upozori da sve zna, te se obrati svima veleći: 


— Tko je učinio, učinio je, al' neka ne pokuša nikad 
više. A sad pođite, i bog neka vam pomogne! 


Drugi bi na njegovu mjestu naredio da ih muče, ispi- 
tuju, da istinu iznađu, i tako hi bio otkrio ono što bi va- 
ljalo da se svatko trudi da sakrije. Pa kad bi i otkrio i o- 
krutno se osvetio, ne bi smanjio, već povećao svoju sra- 
motu i okaljao čast svoje žene. Oni koji su čuli kraljeve 
riječi začude se i dugo sk domišljahu što je kralj htio ka- 
zati, no nitko se ne dosjeti osim onoga kome su one riječi 
bile namijenjene. A on kao razborit čovjek, za života kra- 
ljeva, nikome to otkrio nije i nikada više nije tako stav- 
ljao svoj život na kocku. 

Gospa, zaljubljena u mladića, navede na ispovijesti nekog \ 
časnog fratra da joj pomogne udovoljiti željama, a fratar se 
ničemu ne dosjeti. 


Pampinea je zašutjela, dok je većina družine hvalila 
konjušnikovu smjelost i domišljatost, te kraljevu razbo- 
ritost. Tada se kraljica obrati Filomeni i zapovjedi joj da 
nastavi, našto ova ljupko prozbori ovako: 

— Naumila sam kazivati vam istinitu zgodu kako se 
neka lijepa gospa našalila s nekim časnim redovnikom. 
Svakoga svjetovnjaka će to većma ova zgoda zabaviti, što 
se ti neobrazovani, slabo odgojeni glupani razmeću svojim 
znanjem i vjeruju da su vredniji od drugih, dočim su zai- 
sta mnogo manje vrijedni, jer su podli i nesposobni čak i 
da zarađuju svoj kruh kao čestiti ljudi, već se kao svinje 
skupljaju tamo gdje je puno korito. Kazivat ću vam ovu 
novelu, ljubezne gospe, ne samo zato što je na meni red, 
več i rad toga da vas upozorim kako i mi, a ne samo mu- 
škarci, možemo kadgod domišljato nasamariti redovnike, 
kojima u svojoj lakovjernosti i suviše vjerujemo. 


U našem gradu, gdje vlada više prevara nego ljubav 
i vjernost, nije tome davno, živjela gospa lijepa vladanja 
i plemenite duše, a priroda je bješe obdarila mimo druge 
ljepotom, umom i domišljatošću. Njeno ime, kao i imena 
drugih osoba iz ove novele, ne mislim odati, jer mi je po- 
znato da još žive ljudi koji bi se jako srdili na ovo, umje- 
sto da sa smijehom preko svega prijeđu. Bijaše vam ta 
gospa visoka roda, a udata za suknara, pa ne mogla toga 
prežaliti, jer je smatrala da čovjek niska roda, ma kako 
bogat bio, nije dostojan da bude muž plemkinji. Pa kada 
se uz to uvjerila da je on unatoč svome bogatstvu neuk i 
da zna samo na razboj postaviti osnovu i otkati šareno 
sukno ili pokazati kako se platno tka, ili se s preljom pre- 
pirati zbog pređe, odluči da mu se neće dati ni zagrliti ni 
poljubiti, osim kada mu baš ne uzmogne uskratiti, no da 
će sebi na zadovoljstvo naći dragana koji će biti nje do- 
stojniji od suknara. I doista se tako zaljubila u sredoviječ- 
na, vrla muža, te nije ni spavati mogla kada ga ne bi vi- 
djela. Nego, valjani plemić slabo je za nju mario, jer i 
nije znao za to, a ona, kao razborita žena, nije se usudila 
poruku mu poslati ni po sluškinji ni u pismu, bojeći se ne- 
prilika što bi se iz toga mogle izleći. Pošto je opazila da 
se on mnogo druži s nekim redovnikom, kojega su, mada 
bijaše neotesan i tupoglav, ipak gotovo svi štovali kao vr- 
la i čestita fratra, jer je veoma sveto živio, domisli se da 
bi taj fratar mogao biti izvrstan posrednik između nje i 
njena izabranika. Stoga prvo smisli kako da to udesi, a 
onda ode u prikladno doba u crkvu samostana gdje je on 
boravio, dade ga dozvati, te ga umoli, ako mu je s voljom, 

da je ispovjedi. Fratru se učini da je plemkinja, pa rado 
pristane. Nakon ispovijesti ona prozbori: 

— Oče duhovni, vama se obraćam za pomoć i savjet, 
čut ćete zašto. Znam, jer sam vam sama to otkrila, da po- 
znajete moje roditelje i mojega muža, koji me ljubi već- 
ma no svoj život, te svaku moju želju odmah ispuni, a la- 
ko to može jer je bogat. Stoga i ja njega ljubim više nego 
samu sebe, i nikad ne bih ništa učinila što bi bilo protiv- 
no njegovoj časti ili volji, pa kad bih samo i pomislila ne- 
što takvo, nijedna grešna žena ne bi više od mene zaslu- 
žila vječno prokletstvo. Netko, pak, kojemu doista ni ime- 
na ne znam, no čini mi se čovjek iz dobre kuće i, ako se 
ne varam, mnogo se s vama druži, lijep i stasit muž u vr- 
lo pristojnoj tamnoj odjeći, možda i ne znajući za moju 
čvrstu odluku, kanda vreba na me. Ne se mogu pojaviti na 
prozoru, ni na pragu svoje kuće, ni izići, a da ne iskrsne 
preda mnom. Baš se čudim kako i sada nije ovdje. Teško 
mi je sve to, jer se puno puta dogodilo da se zbog ovakva 
postupka čestite žene nekrive kude. Mislila sam čak i na 
to da sve kažem svojoj braći, pa da ga oni opomenu. Nego, 
spomenula sam se da muškarci puno puta takve poruke 
obave tako te nastanu prepirke, a od riječi se često prije- 
đe i na djela. Pa da ne nastane veće zlo i sablazan, muća- 
la sam i odlučila radije vama kazati, negoli bilo kome dru- 
gome, jedno, jer mi se čini da ste mu prijatelj, a drugo, 
jer vama se priliči da s ovakvih djela opomenete ne samo 
prijatelja nego i tuđina. Pa vas kao boga molim da ga u- 
korite i umolite da me već ne progoni. Ima puno drugih 
žena koje su sklone ovakvim pustolovinama, i tima će biti 
milo da ih on gleda i da im udvara, a za mene je to najve- 
ća muka, jer meni to nije ni na kraj pameti. 

Pošto je to rekla, obori glavu, kao da će zaplakati. 
Časni otac umah razumjede o kome je riječ, te mnogo po- 
hvali gospu s njenih dobrih nakana, u čvrstoj vjeri da je 
sve istina što mu je ona kazivala, pa joj obeća da će dje- 
lovati na onog čovjeka da joj više ne dodijava. Pa kako 
je znao da je gospa vrlo bogata, uze pred njom hvaliti dje- 
lo milosrđa i milostinje, te kazivati o svojim potrebama. 
Na to žena pripomenu: 

— Molim vas kao boga, učinite mi tu ljubav, a ako on 
bude nijekao, slobodno mu recite da sam vam ja to kazala 
i požalila se. 

Poslije ispovijesti, pošto joj je fratar dao odrješenje, 
spomenula se fratrovih riječi o utjehi koju pruža milosti- 
nja, pa mu je kriomice napunila šaku novcem i umolila 
ga da služi misu za pokoj duše njenih mrtvih. Po tom usta- 
deivratise svojoj kući. Pobožnom fratru uskoro dođe u 
pohode, kako je bio navadan, onaj valjani muž. Pušto su 
o mnogim stvarima raspravljali, fratar ga u povjerenju 
uljudno ukori što napastuje onu gospu, jer je čvrsto vje- 
rovao da je doista tako kako mu je ona nabajala. Valjani 
se čovjek začudi, jer je nikad ni pogledao nije, a rijetko 
je kad mimo njenu kuću i prolazio, te se poče opravdavati, 
no fratar ga prekine i priklopi: 

— Nemoj se sada pretvarati da se čudiš. Utaman tro- 
šiš riječi i niječeš, ne možeš me razuvjeriti. Nijesu mi to 
kazivali susjedi, već ona sama, i jako se na tebe žalila. Ne 
priliči se tebi ovakvo ponašanje, a reći ću ti još i to da ni- 
kad nijesam vidio žene kojoj bi takve gluposti bile zazor- 
ne kao njoj. Zato te rad tvoje časti i njena mira molim da 
se kaniš toga i pustiš je na miru. 

Valjani čovjek, dosjetljiviji od pobaćteš fratra, umah 
shvati gospino.lukavstvo, pa pretvarajući se da se srami, 
reče da joj više neće dolaziti pred oči. Po tom ode od fra- 
tra i krene gospinoj kući, a ona je vrebala s jednog okan- 
ca da vidi hoće li on proći. Spazi ga ona gdje dolazi, pa 
mu se ukaže ljupka i nasmijana, te je posve jasno bilo aa 
je dobro razumio fratrove riječi. I od toga je dana sveu- 
dilj oprezno prolazio onom ulicom, kao da ide po nekom 
poslu, gebi na zadovoljstvo, a njoj na najveće veselje i 
uijehu. Nakon nekog vremena gospa se uvjeri da se i ona 
njemu svidjela kao i on njoj. Željna da još većma rasplam- 
ti njegovu žudnju i osvjedoči ga o svojoj ljubavi, u dolič- 
no vrijeme vrati se časnom fratru, te mu se plačući baci 
pred noge. Fratar, videći je, milostivo upita kakve mu vi- 
jesti nosi. Gospa mu odvrati: 


— Oče moj, vijesti nijesu nikakve druge već o onom 
prokletom vašem prijatelju, na kojega sam se već ono- 
madne žalila. Sve še bojim da se on rodio da mene muči 
i natjera da učinim ono što neću nikad prežaliti i zbog če- 
ga nikad više neću smjeti vama pred oči. 

— Što? —fratar će — zaron nije prestao da ti dod» 
java? 

12 Boccaccio: Dekameron 

— Nije nikako, —- odvrati gospa, — štaviše, otkad 
sam vam se požalila, kao za prkos, jes,sam mu se možda 
time zamjerila, prolazi mimo moju kuću valida sedam pu- 
ta češće no prije. Hajde de, u ime božje, kad bi mu bilo 
dosta samo prolaziti i gledati me; no on je bio tako drzak 
i bezočan, te mi je još jučer poslao neku žensku u kuću s 
porukom i kojekakvim glupostima, pa kao da nemam do- 
voljno pojasa i torbica, poslao mi je na poklon pojas i tor- 
bicu. To me tako uvrijedilo te bih, vjerujem, bila kakvoga 
vraga napravila da se nijesam bojala grijeha, a i vama za 
ljubav nijesam htjela. Primirila sam se ipak i odlučila da 
ništa ne činim i ne kažem, a da prvo s vama ne govorim. 
Osim toga sam već bila vratila pojas i kesu onoj ženici ko- 
ja mi ih je bila donijela, da ih njemu vrati, i još sam je 
ispsovala i otjerala. Po tom, sva u strahu, da bi ona mogla 
te predmete za sebe zadržati, kao što takve žene katkada 
čine, a njemu rekla da sam dar primila, pozovem je na- 
trag i srdito joj istrgnem jedno i drugo iz ruke, Sad sam 
sve to donijela vama da mu vratite i kažete da mi njegovi 
darovi nijesu potrebiti, jer, hvala bogu i mojemu mužu, 
imam toliko pojasa i kesa da bih ga mogla ugušiti u nji- 
ma. I sad vas kao oca molim da mi oprostite, jer ću reći 
sve svom mužu i braći, ako se on mene ne okani, pa što 
bude. Mnogo mi je milije da se on osramoti, ako to mora 
biti, negoli da mene zbog njega kude. Eto, tako je! 

Dok je tako zborila i gorko plakala, izvuče ispod ogr- 
tača krasnu i bogatu vezenu torbicu i dražestan i skup po- 
jas; te sve baci fratru u krilo, a on čvrsto vjerujući u sve 
što je gospa kazivala smuti se jako i reče joj: 

— Kćeri moja, ne čudim se što si zbog ovoga ogorče- 
ma, i ne korim te. Naprotiv, moram te pohvaliti što u sve- 
mu slijediš moj savjet. Ja sam ga onomadne ukorio, a on 
je slabo održao obećanje. Sada ću mu i za jedno i za dru- 
go pošteno isprati uši, pa te neće više smetati. A ti, bog ti 
pomogao, nemoj da te gnjev tako svlada pa da kome od 
svojih što kažeš, jer bi se iz toga moglo veliko zlo roditi. 
I nemoj ni časa sumnjati da ću ja i pred bogom i pred lju- 
dima biti svjedokom tvoje čestitosti, ako nastane sablazan 
kakva. 

Gospa se pretvarala da se primirila i ne odgovori mu 
ništa, jer je znala fratrovu i subraće mu lakomost za nov- 
cem, već samo pripomenu: 


TREĆA NOVELA 179 


— Gosparu, noćas su mi se u snu prikazali mnogi mo- 
ji rođaci. Sve mi se čini da trpe najgore paklene muke, pa 
od mene iziskuju da milostinju dajem, a osobito moja jad- 
na majka, tako je tužna sirotica da mi se smilila. Sve se 
bojim da je najviše muči to što vidi kako me napastuje 0- 
na sotona. Rad toga vas molim da rečete četrdeset misa 
svetom Grguru i druge molitve, što ih znate, za pokoj nji- 
hovih duša, da bi im se bog smilovao i oslobodio ih ognja 
paklenoga. 


S tim mu riječima stavi u ruke fiorin. Pobožni fratar 
radosno uzme zlatnik i lijepim riječima i primjerima po- 
hvali njenu pobožnost. Po tom je blagoslovi i otpusti. Po- 
što je žena otišla, on, i ne sluteći da ga je ona žedna preko 
vode prevela, poruči svom prijatelju da k njemu dođe. 
Kada je ovaj došao i vidio fratra tako smućena, umah se 
dosjetio da mu je gospa poslala poruku i počeka da fratar 
prvi prozbori. A ovaj ponovi sve ono što mu je prvi put 
kazao, i još ga srdito ispsuje i ukori za ono što mu je žena 
kazala da je uradio. Valjani čovjek nije odmah shvatio na 
što fratar smjera, pa je mlako nijekao da je poslao kesu 
i pojas da fratra ne razuvjeri, ako mu je gospa možda da- 
la te predmete. No fratar, rnaspaljen, poviče: 


— Kako možeš nijekati, opaki čovječe! Evo ti ovdje 
pojas i torbica. ona sama mi ih je plačući donijela; je li 
ne poznaješ svoj dar? 


Poštenjak se tobože zasrami i odvrati: 


— Kako ne bih prepoznao! Priznajem da sam zlo ura- 
dio i kunem vam se, kad već vidim da za mene ne mari, 
da nikad o ovome više ni slovca čuti nećete. 


Još su mnogo o tome govorili, i naposljetku glupi fra- 
tar dade svom prijatelju pojas i kesu, pa pošto ga je dugo 
savjetovao i molio da više takva što ne radi, a ovaj mu sve 
obećavao, otpusti ga. Naš junak obradovan lijepim poklo- 
nom i sretan što ga gospa zasigurno voli, čim je od fratra 
otišao, ode ženinoj kući i oprezno joj pokaže da mu je fra- 
tar predao dar, što gospu silno razveseli, a još više to što ' 
joj se učinilo da sve ide kao podmazano. Sada već ništa: 
drugo čekala nije, već da joj muž otputuje da bi uspjehom 
okrunila svoje djelo. Nedugo po tom sluči se da joj je 
muž po poslu imao otputovati u Genovu. Netom je on ra- 

nim jutrom uzjahao konja, ode ona fratru i, tužeći se, pla- 
čući kaza: 

— Oče moj, velim vam da to više ne mogu podnositi. 
Nego, jer sam vam onomad obećala da ništa neću uraditi 
& da se s vama ne posavjetujem, došla sam k vama. Da 
vas uvjerim kako imam razloga plakati i tužiti se, kazat 
ću vam što je vaš prijatelj, onaj vrag pakleni, uradio ju- 
tros prije jutrnjeg zvona. Ne znam po kakvoj je nesreći 
saznao da mi muž putuje u Genovu; umah u zoru, u onu 
ranu uru, kao što vam rekoh, on ti uđe u moj vrt i uz ne- 
ko se drvo ispne do prozora moje ložnice. Prozor bijaše 
otvoren, te on htjede ući, kadli se ja probudim i smjesta 
ustanem, te da ću vikati, i bila bih vikala, da me nije on, 
a još nije bio ušao, radi boga i vas molio da ne vičem, i re- 
kao mi je tko je. Tada ja, vama za ljubav, umuknem i o- 
nako gola, kao od majke rođena, otrčim da mu kapke u 
lice zalupim, a njega je valjda vrag odnio, jer ga već ni- 
jesam čula, Sada recite i sami je li to lijepo i može li se 
trpjeti? Velim vam da to neću više dopustiti, čak sam i 
vama za ljubav i predugo bila strpljiva. 

Kada je fratar to čuo, rasrdi se i ne znajući što da ka- 
še, nekoliko je puta zapita je li sigurna da nije bio tko 
drugi. 

Žena mu odvrati: 


— Za boga miloga, kako ga ne bih među svima pre- 
poznala! Velim vam da je bio on, pa ako vam zaniječe, 
nemojte mu vjerovati. 

Na to će fratar: 

— Kćeri moja, mogu ti samo reći da je to što je ura- 
dio prevelika drskost i preveliko zlo, a ti si učinila ono 
što ti je dužnost nalagala, kad si ga otpravila. Nego, molirh 
ti se, kada te bog do sada sramote očuvao, i dvaput si moj 
savjet poslušala, učini to još i ovoga puta, nemoj se potu- 
žiti nikome od svojih, prepusti sve meni, da vidim neću 
li moći da obuzdam ovog razularenog vraga kojega sam 
smatrao za sveca. Ako ga uzmognem odvratiti od te živo- 
tinjske strasti, dobro, ne uzmognem li,a ti smojim blago- 
slovom i na moju riječ učini ono što tvoja duša sudi da 
je dobro. 

— Pa dobro, — složi se gospa — ovaj vas put neću 
žalostiti, poslušat ću vas, ma učinite da me pusti na miru, 


TRECA NOVELA 181 


a ako me ne pusti, dajem vam riječ da se po ovom poslu 
neću više k vama navraćati. 

I bez riječi, kao da je jako smućena, ostavi fratra. Ni- 
je još pravo gospa iz crkve izišla, kadli se pojavi naš mla- 
dac. Fratar ga umah pozva i ondje bez svjedoka na pasja 
kola ispsuje, reče mu da je vjeroloman, nečastan i izdaj- 
nik. A ovaj, budući da je već dvaput spoznao kuda vode 
fratrove psovke, oprezno i kao skanjivajući se navede ga 
da sve kaže, pa prvo priklopi: 

— Što me tako psujete, gosparu, kao da sam Isukrsta 
raspeo? 


Na to će fratar: 


— Muči, besramniče! Kako možeš govoriti tako, kao 
da je prošla godina ili dvije, pa si zaboravio svoja podla 
i nečasna djela! Je li ti od zvona jutrnjega dosada ishi- 
trilo iz glave nako si onu osobu uvrijedio? Gdje si bio da- 
nas u ranu zoru? 

Valjani mu čovjek odgovori: 

— Šta ja znam gdje sam bio; baš je brzo glas do vas 
dopro. 

— Zaista! — fratar će -— stigao je glas do mene. Sve 
mi se čini da si mislio kako će ti gospa umah u naručaj pa- 
sti, kad je muž otputovao! Hej, hej, gle gospodičića i po- 
štenjakovića! Po noći se skiće, u tuđe vrtove zalazi i po dr- 
veću se penje! Misliš li da ćeš bezočnošću pobijediti sve- 
tost one gospe, penjući se po drveću na njen prozor? Ništa 
joj na Svsjetu ni e mrže ud toga što ti radiš. A ti ne odu- 
staješ, već svaki put iznova započinješ. Pustimo to što ti 
je ona puno puta pokazala da joj je to mrsko, doista su ti 
koristile moje opomene, lijepo si se popravio! Reći ću ti još 
nešto: ona je do sada, ne tebi za ljubav, več na moje veli- 
ke molbe, šutjela o svemu što si uradio. Ma više mučati 
neće, dopustio sam joj da učini što joj se svidi, ako joj se 
opet zamjeriš. Što ćeš uraditi, ako se svojoj braći potuži? 

Pošto je čovjek razumio sve što mu potrebno bijaše, 
kako je najbolje umio i znao obeća sve fratru, umiri ga i 
ode. Narednoga dana u osvit, uđe u njen vrt i po _stablu' 
se pope do prozora, koji nađe otvoren, te skoči u sobu i za 
čas bijaše u naručju svoje ljepojke. A ona, koja ga je tako 
žarkom željom čekala, sva radosna ga primi, veleći: 

— Neka je velika hvala onom čestitom fratru što te 
tako lijepo poučio kako da do mene dođeš! 

Pošto su se lijepo zabavljali, govorili o fratrovoj glu- 
posti i ismjehivali ga, te se rugali vretenima, gargačama 
i pređi i uz to uživali najveće slasti, dogovore se kako da 
se bez fratrove pomoći sastanu, pa su se mnoge noći i sa- 
stajali s istim zadovoljstvom. A ja molim gospoda boga da 
u svom svetom milosrđu udijeli iste radosti meni i svim 
dobrim kršćanima koji to žele. 


ČETVRTA NOVELA 


Don Felice uči brata Puccia kako će vršiti pokoru da postane 
blažen. Brat Puccio ga posluša, a dotle se don Felice zabavlja 
s njegovom ženom. 


Pošto je Filomena okončala novelu i umuknula, Dio- 
neo je laskavim riječima pohvalio gospinu domišljatost i, 
posebno, molitvu koju je Filomena dodala na koncu. Tada 
kraljica smijući se pogleda Pamfila i reče: 

— Sada ti, Pamfilo, nastavi i pozabavi nas nekom 
zgodnom pričicom. 

Pamfilo pripravno odgovori da će je rado poslušati i 
počne ovako: / 

. — Gospo, mnogo ima ljudi koji, dok se trude da dođu 
uraj, ine hoteći pripreme put drugome. To se dogodilo 
jednoj našoj susjedi, nema tome dugo, kako ćete začas čuti. 

Kako sam čuo, blizu crkve svetog Pankracija živio 
neki dobričina po imenu Puccio di Rinieri, bogat čovjek i 
uz to jako pobožan, pa je stupio među trećorece! i bio na- 
zvan brat Puccio. Provodeći tako duhovan život, revno je 
išao u crkvu, jer ukućana ne bijaše mnogo, samo žena i 
jedna sluškinja, pa mu nije bilo potrebno puno raditi. A 
kako bijaše glup i zatucan, sveudilj je samo molio očena- 
še i išao na sve propovjedi i mise, te nikad nije izostajao 
kada su laici pjevali pobožne hvalospjeve; postio je i tra- 
pio se, a šuškalo se da pripada družbi bičevalaca. Žena mu, 


* Laički red. 

gospa Isabetta, mlada još, dvadeset i osam joj ili trideset 
godina bilo, svježa, lijepa i jedra kao kazolanskaž jabuka, 
zbog pobožnog života svoga muža, a možda još većma zbog 
njegove starosti, postila je mnogo duže no što joj se račilo. 
Pa kada pi ona bila rado spavala, a možda i zabavljala se 
s njim, on bi joj kazivao zgode iz života Kristova ili pro- 
povjedi fra Anastazija ili plač Magdalene Pokornice ili 
tome podobne priče. Baš se u to vrijeme iz Pariza vratio 
neki redovnik, po imenu don Felice, fratar u samostanu 
svetog Pankracija. Don Felice bio mlad i lijep, bistra uma 
i jako učen. S njim se brat Puccio prisno sprijatelji. I bu- 
dući da je don Felice izvrsno znao sve njegove sumnje o- 
dagnati, a dobro je vidio s kim ima posla, pa se prema nje- 
mu pokazivao svet i pobožan čovjek, brat Puccio ga stane 
pozivati svojoj kući i častiti ga sad objedom, sad večerom, 
već prema prilikama. I gospa Isabetta se svome mužu za 
ljubav s njim jako sprijateljila i rado ga primala u svojoj 
kući. Kako je, dakle, mladi fratar sve češće zalazio k nji- 
ma u kuću i vidio kako je Pucciova žena punašna i svježa, 
dosjeti se što joj zasigurno najviše nedostaje, pa stane raz- 
mišljati ne bi li on mogao zamijeniti brata Puccia i prište- 
djeti mu trud. Rad toga poče snjom lukavo očijukati, te 
daj danas, te daj sutra, dok se iu njoj ne probudi ista že- 
lja kao i u njemu. Opazi to redovnik, pa čim mu se pruži- 
la prigoda, s njom se o tom porazgovori. Nego, mada je o- 
na bila spremna stvar izvesti do kraja, nijesu znali kako, 
jer se ona nije usuđivala nigdje na svijetu sastati s redo- 
vnikom osim u svom domu. A ondje se nije moglo, jer brat 
Puccio nije nikuda purovao. Stoga redovnika obuze sjeta; 
mislio ie i premišliao, dok ne smisli kako će se bez brige sa- 
stati s gospom u njenoj kući, unatoč prisuću brata Puccia. 1 
jednoć, kada je brat Puccio k njemu došao, ovako mu reče: 


— Spoznao sam već više puta, brate Puccio, da je tvo- 
ja najveća i jedina želja postati svecem. Sve mi se čini da 
si za to izabrao preveć dug put, dok ima jedan koji je mno- 
go kraći, a njim se služi papai njegovi najveći prelati, ali 
nitko neće da se to zna, jer bi svećenstvo, koje većinom od 
milostinje živi, nesumnjivo propalo, zato što im svjetov- 
njaci ne bi pomagali ni milostinjom ni bilo čim drugim. 


? Jabuka iz Casolija. 

Nego, budući da si mi prijatelj i iskazao mi toliko pošto- 
vanje, kada bih mogao vjerovati da nikome odati nećeš i 
da ćeš taj put slijediti, poučio bih te. 

Brat Puccio, goreći od želje da to sazna, prvo ga uze 
uporno moliti da ga pouči, a potom kleti se 1 zaklinjati da 
nikada bez njegova dopuštenja neće nikome ništa reći. Još 
ga je uvjeravao da će zasigurno slijediti njegov put, samo 
ako uzmogne. 


— Kada mi tako obećavaš, — reče redovnik — pou- 
čit ću te! Valjda znaš da su crkveni oci mnijenja da sva- 
kome onome koji hoće blažen postati, dolikuje pokoru či- 
niti, a čut ćeš koju; samo dobro upamti. Ne velim ti da 
nakon pokore nećeš više biti grešnik, kao što jesi, no zbit 
će se tako da ćeš se očistiti svih svojih grijeha, koje si do 
pokore učinio, i oni će ti biti oprošteni, a s onih koje ćeš 
naknadno uraditi nećeš biti proklet, već će ih blagoslov- 
"ljena voda oprati, kaoštonas pere od naših sitnih grijeha. 
Prije negoli počneš pokoru valja, svakako, da savjesno is- 
povjediš sve svoje grijehe, po tom valja da postiš i za če- 
trdeset dana da se strogo uzdržavaš, pa ne samo što ne 
smiješ dirati tuđu ženu već ni svoju rođenu. Osim toga 
valja ti u tvojoj vlastitoj kući nači mjesto, odakle noću 
možeš vidjeti nebo, te za večernjice na to mijesto otići. 
Ondje ćeš postaviti uspravno široku dasku tako da možeš 
ispružiti po njoj ruke kao da si raspet, kad se stojeći po- 
staviš uz nju i nasloniš leđima. Ruke, ako hoćeš, možeš 
prisloniti na neki klin. Tako valja da ostaneš nepomičan 
i gledaš nebo sve do jutrnje. Da se u knjige razumiješ, dao 
bih ti neke molitve koje bi za to vrijeme molio, no jer ni- 
jesi pismen, ti izmoli trista očenaša, zdravomarija i slava- 
ocu, pa sve gledajući u nebo, vazda ti valja imati na umu 
da je Bog stvoritelj neba i zemlje i da je Isukrst podnio 
muke za nas, razapet na križu, tako kao što ćeš stajati ti. 
Po tom, kad jutrnje zazvoni, možeš onako obučen leći na 
svoju postelju i otpočinuti. Ujutro, pak, otići ćeš u crkvu 
i slušati najmanje tri svete mise, te izmoliti pedeset oče- 
naša i isto toliko zdravomarija, a onda mirno opremiti svo- 
je poslove, ako koje imaš, pa objedovati; navečer ćeš opet 
poći u crkvu, gdje ti valja izmoliti neke molitve, koje ću 
ti ja dati napisane, bez njih se ne može, a k večernjici po- 
četi sve iznova. Kada sve to učiniš, kao što sam i ja učinio, 

ufam se da ćeš prije konca svoje pokore oćutjeti čudesno 
blaženstvo u svojoj duši, naravno, ako sve pobožno i čista 
srca izvršiš. 


Na to će brat Puccio: 


— Nije to ni preveć teško ni bogzna kako dugočasno, 
i lako se to može izvršiti, pa stoga, u ime božje, započet 
ću u nedjelju. 


Pošto se vratio kući, s redovnikovim dopuštenjem sve 
po redu ispripovjedi svojoj ženi. Gospa tačno razumjede 
što je redovnik htio postići, kad mu je rekao da ima ostati 
nepomičan do jutra. Budući da joj se taj naum učini izvr- 
stan, kaza mu da je jako zadovoljna sa svim što on uradi 
za dobro svoje duše, pa da bi ga bog uslišao, volina je i o- 
na s njim postiti, no sve ono ostalo neće činiti. Tako se slo- 
že, pa kad je nedjelja došla, brat Puccio započne sa svojom 
pokorom, a don Felice je, u dogovoru s gospom, gotovo sva- 
ke večeri krišom dolazio k nioj da s njom večera, donoseći 
sa sobom dobra jela i još bolja pića, a po tom bi s njom 1e- 
žao svedo jutrnje, kad bi ustao i olišao, a brat Puccio se 
vraćao u svoju postelju. Mjesto koje brat Puccio za pokoru 
odabrao bješe, nalazilo se baš pokraj odaje u kojoj je gospa 
spavala, te od teodaje odijeljeno samo tankim zidom. Pa 
kako se časni redovnik preveć razuzdano šalios gospom i 
ona s njim, učini se bratu Pucciu da čuje škripu poda, pa ka- 
da je već sto očenaša izmolio, malo stane i ne mičući se zov- 
nu ženu, te je upita što radi. Gospa, koja bijaše vrlo sklo- 
na šali, te je možda baš tada sve bez sedla jahala mazgu 
svetog Benedikta ili svetog Ivana Gualberta, odgovori: 


— Bora mi, čovječe, premećem se kako mogu. 

Brat Puccio je na to upita: 

— Kako se premećeš, što to znači premećem se? 

Čestita gospa, smijući se, a možda je za smijeh imala 
razloga, odvrati: 

— Kako ne biste znali što to znači? Čula sam vas pu- 
no puta gdje kažete: Tko uvečer gladan liježe, po noći se 
premeće! 

Povjeruje jadan Puccio da joj post ne da spavati, pa 
se premeće i, kako je lakovjeran bio, reče joj: 

— Kazao sam ti, ženo: »Nemoj postitil«, a ti hoćeš, pa 
hoćeš; sada ne misli na to, već nastoj da otpočineš. Tako 
se premećeš da ne škripi samo postelja, već se cijela kuća 
trese. 

Gospa će na to: 

— Budi bez brige, dobro znam što radim. Svrši ti do- 
bro svoj posao, kao što ću, mognem li, i ja svoi. 

Umiri se, dakle, brat Puccio i nastavi brojiti svoje o- 
čenaše, a gospa od te noći naredi da joj se postelja prire- 
di u drugoj sobi, te je s don Feliceom, za sve vrijeme po- 
kore brata Puccia, uživala najveće slasti. U neko bi doba 
fratar odlazio, a gospa se vraćala u svoju postelju, gdje bi 
uskoro nakon pokore dolazio i brat Puccio. Nastavljajući 
tako, brat Puccio pokoru, a don Felice zabavu, ona bi mu 
više puta u šali rekla: 

— Naredio si bratu Pucciu pokoru, a po njoj smo mi 
zaslužili raj. : : 

Pa kao da je taj raj jako prijao gospi, i ona se tako 
svikla na redovnikove obroke, to više što je s mužem dugo 
postila, to je, i kad se završila pokora brata Puccia, našla 
načina da se na drugom mjestu hrani redovnikovom hra- 
nom, i dugo je s razborom u tome uživala. Pa sada, da po- 
sljednje riječi budu u skladu s prvima, slučilo se, da je 
brat Puccio, koji je mislio pokorom zaslužiti rai, tamo po- 
slao redovnika, koji mu je pokazao put kako će najbrže 
stići, i ženu koju je milosrdni fratar obilato obdario onim 
što joj je muž tako škrto davao. 


PETA NOVELA 


Zima pokloni gosparu Francescu Vergellesi svoga konja i zato 

s njegovim dopuštenjem smije govoriti s njegovom ženom. Dok 

ona šuti, on umjesto nje odgovara i po svojim se odgovorima 
ravna. 


Pamfilo je praćen smijehom svih gospa završio nove- 
lu, kada kraljica ljupko zapovjedi Elisida nastavi, a ona, 
porugljivka, ne iz zlobe, već po staroj navadi, ovako počne: 

— Mnogi koji mnogo znaju misle da drugi ne znaju 
ništa, pa često, kad misle da će se drugima narugati, spo- 

znaju da su se drugi narugali s njima. Stoga smatram za 
veliku ludost kad tko bez potrebe iskušava snagu tuđe pa- 
meti. Nego, jer svatko neće biti moga mnijenja, kazivat ću 
vam ono što se zbilo nekom vitezu iz Pistoje, držeći se, 
naravno, određenoga predmeta. ' 

Živio u Pistoji neki vitez po imenu Francesko iz kuće 
Vergellesi, bogat, uman i razborit čovjek, no preko mjere 
škrt. Izabran za kneza u Milanu, spremao se na put pa se 
opskrbio svim potrebitim da dostojno putuje, samo nije 
imao lijepa konja. Kako nije mogao naći nijednoga koji bi 
mu se svidio, zabrinu se. U Pistoji je u to vrijeme živio 
mladić po imenu Riccardo, skromna roda, no jako bogat i 
tako gizdavo i brižljivo odjeven da su ga svi zvali Zima! 
Dugo vam je taj mladić bio nesretno zaljubljen i čeznuo 
za prekrasnom i čestitom ženom gospara Francesca. Baš 
je on imao jednoga od najljepših konja u Toscani, kojega 
je zbog njegove ljepote jako cijenio. Budući da su svi u 
Pistoji znali da se Zima udvara ženi gospara Francesca, ' 
netko mu prišapne da će mu Zima, za ljubav njegove go- 
spe, dati konja, ako ga od njega zaište. Gospara Francesca 
zavede škrtost, te on dade dozvati Zimu i zaište da mu 
proda konja, u nadi da će mu ga Zima darovati. Zima se 
tome obraduje, te ovako vitezu odgovori: 


— Gosparu, da mi date sve što imate, ne bih vam ko- 
nja prodao, no poklonit ću vam ga rado, uz uvjet, ako vam 
je po volji, da mogu, prije nego vam dam konja, nekoliko 
riječi kazati vašoj ženi u vašem prisuću, ali u takvoj uda- 
ljenosti da me samo ona čuti može. 

Vitez, koga je škrtost napastovala, a i nadao se da će 
Zimu prevariti, odgovori da pristaje i dopusti mu da raz- 
govara koliko god hoće. Dovede ga u dvoranu svoje pala- 
če i ode u odaju svoje žene; reče joj kako lako može konja 
dobiti, i naredi da dođe i sasluša Zimu, no neka se dobro 
čuva da mu bilo što odgovori. Gospa jako pokudi mužev 
postupak, no jer se ženi priliči da muža sluša, moradđe se 
pokoriti muževoj želji i za mužem ode u dvoranu da sa- 
sluša što će joj Zima kazati. A Zima je prema dogovoru s 
vitezom, odvede u najudaljeniji kut dvorane, gdje ih nitko 
nije mogao čuti, sjedne pokraj nje i ovako prozbori: 


* Zima, od azzimato, kićen, kicoš. 

— Vrla gospo, uvjeren sam da ste vi tako mudri te 
ste odavna mogli spoznati koliku je ljubav u meni raspali- 
la vaša ljepota, koja izvan svake sumnje premašuje ljepo- 
tu bilo koje žene što sam je ikad ugledao. Neću spominjati 
vaše uzorno vladanje, dostojno svake hvale, i osobite vrli- 
ne koje vas rese i koje moraju dirnuti svaku plemenitu 
dušu. Stoga nije potrebno, mnim, da vam riječima doka- 
zujem svoja čuvstva, najuzvišenija i najžarča što ih je i- 
kad koji muškarac prema ženi gajio. Ljubim vas i ljubit 
ću vas dokle god bude i iskra ovog bijednog života u mo- 
me tijelu, dapače, još i preko groba, a ako se na onom svi- 
jetu kao na ovom ljubi, ljubit ću vas zanavijeke. Stoga 
budite uvjereni da nemate takve dragocjenosti ili tako 
malovrijedna predmeta da ih možete smatrati za svoje ili 
toliko na njih računati kao na mene, na moj život i sve: 
ono što mi pripada. Pa da bih vas još više uvjerio, velim 
vam da bih smatrao za veću milost kada biste mi zapovje- 
dili da učinim za vas nešto, što mogu uraditi i što _ biste 
zaželjeli, nego da ja zapovijedam, a da se cijeli svijet po- 
korava mojim zapovijestima. Dakle, ako toliko pripadam 
vama, kao što ste čuli, mnim da ipak malo prava imam 
podastrijeti svoje molbe pred vas, uzvišena gospo, koja 
mi jedina pružiti može mir, svako dobro i spas. Zato vas, 
blago moje i jedino ufanje moje duše, koja se usplamtjela 
ljubavlju nadom hrani, kao najponizniji sluga molim i za- 
klinjem da dobrostivo pogledate na mene i ublažite svoju 
prijašnju krutost prema meni, jer sam vaš, te da utješen 
vašom milošću uzmognem kazati da je vaša krasota, koja 
je izazvala ljubav u meni, jedini izvor mog života, koji će 
se ugasiti bez svake sumnje, ako se vaša ponosna duša ne 
smiluje mojim molbama, Ja ću umrijeti, a vi ćete biti kri- 
vi mojoj smrti. Znate i sami, a da i ne spominjem da vam 
moja smrt neće na čast služiti, ipak vjerujem da će vas 
kadgod zapeći savjest, i bit će vam žao što ste skrivili mo- 
ju smrt, pa ćete katkad milostivo pomisliti: »Ah, kako sam 
zlo uradila što se nijesam smilovala onom jadnom Zimi!« 
No, pokajanje će doći prekasno, i još ćete se većma rastu- 
žiti. Pa da se to ne zbude, sada kad me možete uslišati, sa- 
žalite se na me, i prije negoli umrem, smiluite mi se, jer 
me samo vi možete učiniti najsretnijim ili najnesretnijim 
čovjekom na ovome svijetu. Ufam se da je vaša ljubeznost 

tolika te ne ćete dopustiti da mi smrt bude nagrada za ta- 
ko svesilnu i duboku ljubav, već ćete s lijepim 1 milostivim 
odgovorom okrijepiti moj duh, koji strepi pred vašim likom. 


Tada umukne, a obilne suze proliše mu se niz obraze 
i uzdasi mu nadimahu grudi dok je čekao odgovor svoje 
gospe. A nju, koju ne bijahu ganuli ni udvaranje, ni vite- 
ške borbe, ni podoknice ni tome slični iskazi ljubavi, sada 
dirnuše gorljive riječi zanesenog ljubovnika, te oćutje ono 
što nikad oćutjela ne bijaše, to jest, moć ljubavi. I mada 
je mučala, kako bi se pokorila muževljevoj zapovijesti, ne 
uzmogne sakriti uzdaha koji su pokazivali ono što bi rado 
bila odgovorila Zimi da je mogla. Zima počeka još neko 
vrijeme, a kada vidje da odgovora nema, začudi se, a onda 
se dosjeti vitezovoj majstoriji. No, promatrajući njeno li- 
ce, ne izmače mu blijesak u njenim očima i svi oni prigu- 
šeni uzdasi koji su joj potresali tijelo, te se pun nade do- 
sjeti kako da sebi i njoj pomogne i poče umjesto gospe se- 
bi glasno ovako odgovarati: 


— Zima moj, doista sam već odavna opazila kako je 
velika i savršena tvoja ljubav prema meni, a sada sam po 
tvojim riječima to još većma spoznala i od srca se tome 
radujem. Nego, ako ti se činilo da sam tvrda i okrutna 
prema tebi, neću da misliš da sam u svom srcu takva bila 
kakvom sam ti se prikazivala; naprotiv, vazda sam te vo- 
ljela, i bio si mi među svim muškarcima najdraži; no mo- 
rala sam se tako ravnati od straha pred svijetom i da ne 
naudim svom dobrom glasu. A sada je došlo vrijeme kada 
ću ti moći jasno pokazati da te ljubim i nagraditi te za 
ljubav koju si prema meni gajio i gajiš je 1 sada. Stoga se 
utješi i ne gubi nade, jer gospar Francesco za koji dan od- 
lazi u Milano kao knez, što uostalom znaš, jer si mu meni 
za ljubav darovao onoga krasnoga konja. Netom moj muž 
otputuje, obećavam ti zasigurno, na svoju časnu riječ i 
zbog one ljubavi koju ćutim za tebe da ćeš uskoro biti sa 
mnom, i naša će ljubav imati puno i radosno zadovolje- 
nje. Pa da se ne moramo više dogovarati. onoga dana kad 
ugledaš na prozoru moje odaje, koja je ponad vrta, prostr- 
ta dva ubrusa, one iste noći, velim, dođi k meni kroz vrtni 
ulaz, samo dobro pazi da te tko ne vidi. Ja ću te ondje 
čekati, i cijela će noć biti naša, te ćemo je provesti u ra= 
dosti kao što želimo. 

Pošto je tako mjesto nje govorio, nastavi zboriti 
ovako: 

— Premila gospo, prevelika radost zbog vašeg odgo- 
vora obuzela me tako te jedva mogu naći dostojne riječi 
da vam primjerno zahvalim. I kada bih mogao govoriti, 
kao što želim, nikada ne bih imao dovolino vremena da 
vam zahvalim kako bih htio i kako dolikuje. Stoga prepu- 
štam vašem rasuđivanju da spoznate ono što ja, unatoč 
svojoj želji, ne znam riječima iskazati. Dopustite mi da 
vam samo još ovo kažem: sve ću točno izvršiti onako kako 
mi narediste, a tada ću možda, umiren tako velikom milo- 
sti koju mi udijeliste, nastojati koliko mi moje slabe sile 
dopuštaju da vam iskažem svoju najveću zahvalnost. Za 
sada vam već ništa više ne mogu kazati, predraga gospo. 
Bog neka vam u najvećoj mjeri udijeli radost i svako do- 
bro koje sami sebi želite i nek vas privede sreći. 

Na sve ovo gospa ni slovca ne izusti. Tada Zima usta- 
de i krene prema vitezu, a ovaj, opaziv da je ustao, pođe 
mu u susret i u smijehu očepi: 

— Jesi li zadovoljan? Nijesam li održao riječ? 

— Nijeste, gosparu, — odvrati Zima. Obećali ste mi, 
da ću s vašom gospom razgovarati, a na razgovor ste mi 
poslali mramorni kip. 

Ovaj se odgovor vitezu veoma svidje, pa iako je i do- 
sad o svojoj ženi imao dobro mišljenje, nakon ovoga je i- 
mao još bolje. Zimi pak reče: 

— Dakle, konj, koji tvoj bješe, sada je moj? 

Zima će na to: 

— Jest, gosparu, ali da sam znao da će iskazana mi 
milost uroditi ovakvim plodom, ne bih je ni isškao od vas, 
već bih vam ga bez toga darovao, Sam bog zna koliko bi 
mi milije bilo da sam tako učinio, jer ste na ovaj način vi 
kupili konja kojega ja nijesam prodao. 

Vitez se tome nasmije, pa kako je sad imao konja, u- 
skoro krene na put u Milano za kneza. Pošto gospa sama 
na domu ostade, pribirući u glavu Zimine riječi, misleći 
na njegovu veliku ljubav i na lijepog ata kojega je daro- 
vao njoj za ljubav, pa videći kako neprestano mimo njenu 
kuću prolazi, pomisli: »Što čekam? Zašto puštam da mi 
mladost utaman vene? Onaj je otišao u Milano i šest se 
mjeseci vratiti neće. Tko će mi to vrijeme vratiti? On za- 

sigurno neće. Možda kad budem stara? Osim toga, kad ću 
još naći takva ljubovnika kao što je Zima? Sama sam i 
nikoga me strah nije. Ne znam, zašto ne bih iskoristila o- 
vo vrijeme, dok mogu. Neću svagda imati ovakvu priliku 
kao što sad imam. Nitko o tome neće ništa znati, a ako se 
i sazna, još uvijek je bolje učiniti i pokajati se, negoli pro- 
pustiti priliku, i onda se pokajati.« 

Pošto je tako u sebi raspravila to pitanje, jednoga 
dana objesi dva ubrusa na prozor odaje prema vrtu, kao 
što joj je Zima kazao. Zima ih umah opazi i, čim se zano- 
ćilo, sav radostan pođe potajno vrtnim vratima gospina 
doma i nađe ih otvorena. Odande dođe do kućnih vrata, 
gdje ga je gospa čekala. Kad ga je vidjela gdje dolazi, po- 
leti mu u susret te ga radosno primi, a on je zagrli i oba- 
spe poljupcima te s njom uziđe stepenicama do njene lo- 
žnice. Ni časa ne časeći legnu i okuse ljubav do njenih" 
krajnjih granica. Ovaj prvi put ne bijaše i posljednji, jer 
za sve vrijeme, dok vitez bijaše u Milanu, a i kad se vra- 
tio, mnogokrat se Zima k njoj ušuljao na svoje i njeno 
najveće zadovoljstvo. 


ŠESTA NOVELA 


Ricciardo Minutolo ljubi ženu Filippella Sighinolja. Dozna da 

je ova ljubomorna, pa joj dojavi da će se Filippello sutradan 

8 njegovom ženom sastati u nekom kupalištu. Ona tamo ode * 

i, misleći da je sa svojim mušem, naposljetku sazna da je 
spavala sa Ricciarđom. 


Elisa je dokončala novelu, a kraljica, pohvaliv Ziminu 
dosjetljivost, zapovjedi Fiammetti da nastavi s kaziva- 
njem. Ova u smijehu odgovori: 

— Vrlo rado, gospo. 

Pa počne: 

— Ostavit ćemo malo naš grad, koji obiluje svačim pa 
tako i raznovrsnire zgodama za novele. I kao što je Elisa 
uradila, kazivat ću o zgodama koje su se drugdje dogodile. 
Prijeđimo stoga u Napulj, i poslušajte kako je neku od o- 
nih svetica, koje se prikazuju tako nepristupačne ljubavi, 
njen ljubovnik svojom domišljatošću naveo da okuša plo- 

dove ljubavi prije negoli je upoznala njene cvjetove. Ova 
će vas novela ujedno naučiti, da ubuduće budete oprezne, 
a zabavljat će vas prošlim zgodama. 

U prastarom gradu Napulju, možda najljepšem gradu 
Italije, živio mladić, veoma slavna i plemenita roda, ču- 
ven po svom bogatstvu, a zvao se Ricciardo Minutolo, Ma- 
da mu je žena bila ljepotica, 1 mlada i ljupka, ipak je uz- 
ljubio drugu, kojoj, po mnijenju svih, po ljepoti nije bilo 
ravne u Napulju gradu. Zvala se Catella, a bijaše žena 
mlada plemića Filippella Sighino!fa, kojega je čestita že- 
na nadasve voljela i cijenila, Dakle, Ricciardo Minutolo je 
ljubio ovu Catellu i radio sve ono čim se milost i ljubav 
neke gospe postići može. Kako sa svim tim nije uspio da 
mu ona i najmanju želju ispuni, izgubio bješe svaku na- 
du. A kako tu ljubav ili nije znao ili nije mogao u sebe u- 
gušiti, život mu je mrzak postao, a umrijeti nije mogao. 
U takvu raspoloženju sluči se jednoć da su ga neke gospe 
iz njegove rodbine tješile i nagovarale da zaboravi tu lju- 
bav, da se ne trudi utaman, jer Catella nikoga ne ljubi do 
svog muža i tako je na njega ljubomorna, te se boji svake 
ptice, koja proleti zrakom, da joj ga ne bi otela. Kada je 
Ricciardo saznao o toj Catellinoj ljubomori, umah smisli 
kako da postigne svoj cilj, te poče hiniti da je svaku nadu 
izgubio da bi mogao pridobiti Catellu i da se zaljubio u 
drugu neku gospu. Za ljubav te druge počeo se boriti na 
turnirima i nadmetati se u viteškim igrama, te raditi sve 
ono što je prije radio Catelli za ljubav. Ne prođe dugo, i 
gotovo svi su u Napulju, pa i sama Catella, povjerovali, da 
ljubi onu drugu od sveg srca. Ricciardo je u tome bio tako 
ustrajan da je sve uvjerio, pa je Catella prestala da ga 
hladno susreće, kao što je to radila zbog njegove ljubavi 
prema njoj, i počela ga ljubazno kao susjeda pri susretu 
pozdravljati, kao što su radile sve druge. Uto se sluči da 
su mnoge gospe i gospoda u društvu otišle na morsku oba- 
lu. Kako je u Napulju običaj za vrućih dana, tamo su ci- 
jeli dan ostajali, objedovali i večerali. Ricciardo sazna, da 
je i Catella sa svojim društvom otišla, pa ode i on sa svo- 
jim, te se tamo pridruži gospama iz Catellina društva, pu- 
štajući da ga dugo mole i pozivaju, kao da se baš ne radu- 
je mnogo tome da s njima ostane. Gospe, a i Catella s nji- 
ma, počeše ga peckati zbog njegove nove ljubavi, a on se 
pokazivao kao da je zaista zaljubljen, što im je davalo još 

više povoda za šale i smijeh. Da ne duljim, pošto su se go- 
spe rastrkale, jedna ovamo, druga onamo, kao što se to na 
takvim mjestima zbiva, Catella bijaše ostala s nekuliko 
njih i Ricciardom. Tada Ricciardo kao nehotice spomenu 
nešto o nekoj ljubavi Filippella, njenog muža, našto ona 
plane ljubomorom i sva ustrepti od želje da sazna više. 
Neko se vrijeme svladavala, a onda ne mogav se više uz- 
držati, zamoli Ricciarda da joj za ljubav one gospe koju 
najviše voli objasni što je nagovijestio o Filippellu. Na to 
on reče: 

— Vi ste me molili i kumili u ime osobe zbog koje 
vam ne mogu ništa odreći, stoga sam spreman kazati vam 
sve, samo mi prvo morate obećati da nikad ništa rećete 
reći ni njemu ni bilo kome drugome, dok se ne uvjerite 
svojim očima, da je istina ono što ću vam kazivati, pa ako 
budete htjeli, poučit ću vas kako ćete se osvjedočiti. 

Gospi se svidje njegov zahtjev, i to je još više uvjeri 
da će čuti istinu, te mu se zakune da o tome neće nikad 
nikome govoriti. Povuku se, dakle, u stranu da ih nitko 
ne čuje, i Ricciardo poče ovako: 

— Gospo, kad bih vas ljubio, kao što vas ljubljah ne- 
koć, ne bih se usudio da vam kažem ono što bi vas moglo 
ražalostiti. Nego, jer je ona ljubav prošla, lakše ću vam 
otkriti istinu. Ne znam da li se kad Filippello ćutio uvrije- 
đen zbog moje ljubavi prema vama ili je možda vjerovao 
da i vi mene ljubite; bijaše li to tako ili ne bijaše, nikad 
meni nije ničim pokazao. No sad, možda čekajući vrijeme 
kad ću ja po njegovu mišljenju, manje sumnjati, hoće da 
meni učini ono što se bojim da on sumnja e sam uradio ja 
njemu, naime, da privoli moju ženu, da mu se poda. Sudim 
da joj je stoga u posljednje vrijeme mnoge poruke slao, a 
ona je sve meni odala i odgovorila mu kako sam joj ja na- 
redio. I baš danas, prije negoli sam ovamo došao, nađoh u 
mojoj kući neku žensku u potajnu razgovoru s mojom že- 
nom, i umah se dosjetih tko je ona žena. Zato pozovem že- 
nu i upitam je što ona ženska od nje traži,aona mi odgo- 
vori: 

— Donijela mi je Filippellovu poruku. Sam si mi tu 
napast na leđa naprtio, jer sam mu davala nade. Veli da 
želi znati što namjeravam učiniti, i ako hoću, tajom će me 
odvesti u neko ovdašnje kupalište, te me moli i zaklinje da 
ga uslišim. I da me nijesi ti, ni sama ne znam zašto, u ovu 
13 Boccaccio: Dekameron 

igru upleo, ja bih ga lako bila skinula s vrata, i on se ne 
bi za mnom osvrtao, 

Tada mi se učini da je mladac predaleko zašao i da se 
to već ne može otprjeti, te odlučih da ću vam sve otkriti 
da biste saznali kako vas nagrađuje za vašu vjernost, zbog 
koje ste me gotovo u smrt otjerali. A da ne pomislite, e 
su sve to brbljarije i klevete, i sami se uzmognete, ako 
hoćete, uvjeriti, nagovorio sam svoju ženu, neka onoj is- 
toj ženi što je čekala odgovor kaže da će sutra o devetoj 
uri, kada svi spavaju, doći u ono kupalište. Ona žena na to 
vrlo zadovoljna ode. Pa sada, ne vjerujem da sudite da ću 
ja poslati svoju ženu. Nego, kad bih ja na vašem mjestu 
bio, uradio bih tako da on vas umjesto one koju čeka tamo 
nađe, te kada bi neko vrijeme s njim proveli, pokazali bi- 
ste mu s kim je bio i tako ga udesili kako zaslužuje. Kada 
biste to uradili, mnim, da bi se tako zasramio da bi bila 
osvećena uvreda koju je nanio vama i meni. 

Kada je Catella čula to, umah mu sve povjeruje, kao 
što obično radi ljubomorna čeljad, i ne misleći tko joj go- 
vori, i da bi je mogao i obmanuti, sjeti se nekih zgoda ko- 
je bi mogle imati veze s onim što je čula. Raspaljena gnje- 
vom odgovori da će zasigurno uraditi kako joj on savje- 
tuje, to više, što joj i neće biti teško, pa ako on dođe, tako 
će ga zasramiti, da će se sjetiti toga, kad god ugleda koju 
ženu. Ricciardo zadovoljan uspjehom svojih savjeta, sigu- 
ran da će to uroditi plodom, još ju je većma uvjeravao, 
moleći je ipak da nigda nikome ne kaže kako je od njega 
što čula. Na što mu ona zada riječ da će šutjeti. Sutradan, 
odmah ujutro, Riccjardo ode nekoj ženi, vlasnici kupališta 
o kojemu je Catelli govorio, te je uputi u ono što je na- 
mjeravao učiniti, moleći je da mu ide na ruku koliko mo- 
že. Ona dobra žena, koja mu bijaše mnogo obavezna, odgo- 
vori da će mu rado biti na usluzi i s njim se dogovori što 
joj valja učiniti ili reći. U kući gdje bijaše kupatilo, nala- 
zila se neka mračna izba, bez ijednog prozora, odakle bi 
dolazilo svijetlo. Po uputi Ricciardovoj žena uredi tu sobu, 
unese i prostre postelju što je ljepše mogla, a on odmah 
poslije objeda u nju leže čekajući Catellu. Gospa, povje- 
rovav Ricciardovim riječima više negoli je trebalo, vrati 
se navečer posve ozlojeđena svojoj kući. Slučajno i Filip- 
pello dođe te večeri kući zamišljen i ne bijaše prema njoj 
ljubazan kao obično. To još više utvrdi gospu u njenoj 

sumnji te pomisli: »Zaista je ovome duša ispunjena osje- 
ćanjem prema onoj ženi s kojom misli da će sutra uživati, 
no ne zvala se ja Catella, ako se to zbude!« Prebirući u 
glavi takve misli i smišljajući što će mu sutra, kada s njim 
bude, reći, nije gotovo cijele noći ni oka stisnula. Što da 
duljim? O devetoj uri Catella ode sa svojom družbenicom, 
baš kako je naumila, u ono kupalište što joj ga je Ricciar- 
do označio. Nađe tamo onu ženu i upita je da li je Fillip- 
pello došao. Žena po uputi Ricciardovoj upita: 

— Jeste li vi ona gospa koja ima s njim neki razgo- 
vor? 

Catella odgovori: 

— Da, ja sam ta! 

— Onda, — reče joj žena — uniđite k njemu, 

Catella, koja je baš tražila ono što nije željela naći, 
ode za ženom onoj sobi gdje ju je Ricciardo čekao, uđe po- 
krivena lica koprenom i zaključa za sobom vrata. Pošto je 
Ricciardo ugleda, veselo skoči na noge, zagrli je i šapne: 

— Dobro mi došla, ljubavi moja! 

Catella, da bi on povjerovao, e je ona druga, zagrli ga 
i poljubi, te se pokaže jako radosna, no ni slova ne izusti 
da je on ne bi prepoznao po glasu. Odaja bijaše vrlo tam- 
na, što je i njoj i njemu bilo jako drago, jer se nije moglo 
ništa vidjeti, ikad suim seoči privikle na tamu, Ricciardo 
je odvede u postelju i bez Tiječi, da ga glas ne izda, dugo 
su uživali najveće slasti. A kada se Catelli učini da je vri- 
jeme, da na njega saspe sav prezir i gnjev što se u noj 
nakupio, plane: 


— Oh, kako je bijedna sudbina žene i kako je uzalud- 
na ljubav mnogih prema muževima. Eto, i ja jadna ljubim 
te već osam godina većma negoli život svoj, a ti, opaki čo- 
vječe i izdajniče, kako mi rekoše, planuo si i izgarao od 
ljubavi prema tuđoj ženi. Što misliš, s kim si sad bio? Bio 
si s onom koju si zaveo lažima i laskanjem, pokazujući da 
je ljubiš, dok si u drugu ženu zaljubljen. Ja sam Catella, 
a ne Ricciardova žena, kao što misliš, izdajniče. Počuj, je 
li ne prepoznaješ moj glas? Svaki mi se trenutak čini vječ- 
nost, i jedva čekam da svijetlo ugledam, da te osramotim 
kako zaslužuješ, bezbožno, nevrijedno pseto. Oh, nesretne 
li mene! Koga sam toliko godina tako silno ljubila? Ovog 

lažljivog psa koji mi je, misleći da u naručaju drži tuđu 
ženu, poklonio više milovanja i ljubavi u ovo kratko vri- 
jeme, što sam s njim bila, negoli kroz sve prošle godine. 
Danas si se pokazao čil, prokleto pseto, a kod kuće si slab 
i nemoćan. No, hvala budi bogu, obrađivao si svoju njivu, 
a ne tuđu, kao što si mislio. Ne čudim se što mi se noćas 
nijesi približio, štedio si se za ovo ovdje, htio si da svjež 
stigneš na poprište. Hvala bogu i mojoj domišljatosti, vo- 
da je tekla kuda je morala. Što ne odgovaraš, pokvarenja- 
če? Što ne zineš? Što si zanijemio? Tako mi boga, ne znam 
što me drži da ti oči ne iskopam, da te ne udavim. Mislio 
si da ćeš od mene sakriti svoju prijevaru! Bogamu, i dru- 
gi nešto vide, nijesi uspio, jer su te moji psi nanjušili, če- 
mu se ti nijesi nadao. 

Ricciardo je uživao; slušajući je i ne odgovarajući, 
žarče negoli ikada grlio ju je i ljubio. Ona je nastavila: 

— Da, sad mi se ulaguješ, misliš da ćeš me svojim 
milovanjem pridobiti i uvjeriti, ti dosadno pseto; varaš se 
ljuto, neću se primiriti sve dotle dok te ne osramotim pred 
svojim rođacima, prijateljima i susjedima. Nijesam li ja, 
ti opaki čovječe, tako lijepa kao što i žena Ricciarda Mi- 
nutola? Nijesam li tako plemenita roda? Što mi ne odgo- 
varaš, pseto prljavo? Po čemu je ona bolja on mene? Mak- 
ni se od mene, ne diraj me! Za danas si i onako dosta is- 
koristio svoje oružje. Dobro znam da bilo bi na silu sve 
što bi učinio, sada kad znaš tko sam. Nego, ako mi se bog 
smiluje, još ćeš zaželjeti mene. I ne znam što me drži da 
ne pozovem Ricciarda, koji me ljubio više negoli samoga 
sebe, a nije se mogao pohvaliti da sam ga 1 pogledala sa- 
mo, a i kakvo bi zlo bilo da to učinim. Mislio si da je ovdje 
s tobom njegova žena, pa sada je svejedno kao da je i bi- 
la, jer po tebi, ti bi bio s njom. Dakle, kad bih njegova bi- 
la, ne bi imao razgola da mi zamjeriš. 

Govorila je još mnogo, puna gorčine i žalosti. Napo- 
sljetku Ricciardo pomisli da bi još i gore zlo iz toga moglo 
nastati, ako ode u uvjerenju da je sve tako, kao što je go- 
vorila, pa odluči da joj otkrije sve. Stoga je čvrsto zagrli 
da ne bi pobjegla i reče: 

— Umirite se, slatka ljubavi moja; ono što ne uzmo- 
gah postići ljubeći vas, Amor me naučio kako da na pri- 
jevaru dobijem. Eto, ja sam vaš Ricciardo. 

Kada je to Catella čula i glas prepoznala, umah htje- 
de skočiti iz postelje, no ne uzmože. Htjede vikati, ali joj 
on začepi rukom usta i nastavi: 

— Gospo, ono što je bilo, bilo je, pa vikali vi sada do 
kraja života. A ako budete vikali i razglasili ovo, evo što 
će nastati: Ponajprije a do toga vam je sigurno mnogo 
stalo, stradat će vaša čast i vaš dobar glas, jer kažete li da 
sam vas na prijevaru ovamo doveo, ja ću reći da nije isti- 
na, štaviše reći ću da sam vas novcem i darovima nama- 
mio, a vi ste se razgnjevili i podigli buku, jer nijesam dao 
tačno toliko koliko ste se nadali. A vi dobro znate da svi- 
jet radije povjeruje zlu negoli dobru, pa će prije povjero- 
vati meni negoli vama. Drugo, pak, između vašeg muža i 
mene nastat će smrtno neprijateljstvo, pa bi se još moglo 
dogoditi da ja njega ubijem ili on mene. Ni u jednom ni 
u drugom slučaju to vam ne bi donijelo ni zadovoljstva 
ni radosti. Pa zato, srce moje jedino, nemojte osramotiti: 
sebe i u isto vrijeme svog muža i mene dovoditi u opa+ 
snost i brigu. Doista, niti ste prva, niti ćete biti zadnja 
žena, koju je netko prevario, i nijesam vas prevario da vas 
okradem, već iz prevelike ljubavi koju ćutim i koju sam 
spreman zauvijek gajiti prema vama i biti vaš najponi- 
zniji sluga. Pa kao što već odavna i ja, i sve što je moje i 
sve što mogu i vrijedim, vama pripada i vama služi, od 
sada unaprijed sve će to još više vaše biti. Pokazali ste da 
ste u svemu umni, pa sam siguran da ćete i u ovome biti. 

Dok je Ricciardo tako govorio, Catella je gorko pla- 
kala. Ali, kako god se srdila i ogorčena bila, ipak je razbor 
nadvladao i spoznala je istinitost Ricciardovih riječi, te 
bila uvjerena da bi se baš tako moglo slučiti kako je on 
kazao. Zato odgovori: 

— Ne znam, Ricciardo, da li će mi gospod bog dati 
snage da otrpim tvoju prijevaru i uvredu koju si mi na- 
nio. Neću vikati ovdje, kamo me dovela moja lakovjernost 
i pusta ljubomora, no budi uvjeren da ge neću smiriti, dok 
ti se bilo kako ne osvetim za sve ovo. Zato me pusti i ne 
zadržavaj me više. Dobio si ono što si želio, i izmučio me 
koliko si htio. Vrijeme je da me pustiš, zaklinjem te, pu- 
sti me! 


Ricciardo, znajući da je još preveć ojađena, ne htjede 
je pustiti, dok se ne primiri. Stoga je poče najslađim ri- 

ječima tješiti i toliko je nastojao, toliko je molio i kumio 
da se ona naposljetku s njim pomirila, i još su dugo, na 
najveće veselje i njegovo i njeno, skupa ostali. A pošto je- 
gospa spoznala koliko su slađi poljupci ljubovnika negoli 
“muža, njena se hladnoća preokrenula u slatku ljubav pre- 
ma Ricciardu, te ga je od toga dana najnježnije ljubila, i 
hvala njihovoj razboritosti, mnogo su puta zajednički u 
svojoj ljubavi uživali. Neka nam bog dade da sei mi nau- 
žijemo svoje. 


SEDMA NOVELA 


Tedaldo se posvadđi sa svojom draganom i otputuje u Firencu. 

Vrati se nakon nekog vremena kao hodočasnik, porazgovori 

s gospom i dokaže joj njenu zabludu. Njenog muša oslobođi 

smrine kazne, jer je ovome bilo dokazano da je njega ubio, 

te ga izmiri sa svojom braćom, apo tom razborito uživa u 
ljubavi sa svojom gospom. 


Tek što je Fiammetta zamuknula, pohvaljena od svih, 
kadli kraljica, da ne bi gubili vremena, umah preda riječ 
Emiliji, Ona otpoče ovako: 

— Ja ću se rado vratiti u naš grad, odakle su se pri- 
jašnje dvije pripovjedačice udaljile, i kazivat ću vam ka- 
ko je neki naš građanin ponovo osvojio svoju izgubljenu 
dragu. 

Živio tako u Firenci, mladić plemenita roda, po imenu 
Tedaldo degli Elisei, koji je preko svake mjere uzljubio 
gospu Ermellinu, ženu nekog Aldobrandina Palermini, te 
je zbog svog odličnog vladanja zavrijedio da mu se želje 
ispune. No sudbina, neprijateljica sretnika, odupre se to- 
me. Pošto je gospa neko vrijeme privoljevala Tedaldovoj 
ljubavi, odjednoć se, ne zna se zašto, posve odvratila od 
njega. Ne samo što ne htjede saslušati ni jedne njegove 
poruke već ni pogledati ga ne htjede. Zbog toga obuze 
njega teška sjeta i tuga, ali svoju je ljubav tako krio te 
nitko ni pomislio nije da je ljubav uzrok njegovoj boli. 
Svakako je pokušavao da opet zadobije njenu ljubav, koju 
je, mišljaše on, bez svoje krivnje izgubio. Kako sve bija- 
že utaman, odluči da nestane iz grada da ne bi uživala u 
njegovu jađu ona koja svemu tome zlu bijaše uzrok. Uze, 

dakle, sav novac što ga je mogao prikupiti, i potajno, a da 
nije obavijestio ni prijatelje ni nođake, osim nekog svog 
prijatelja, koji je sve njegove jade znao, otputuje u Anco- 
nu, gdje se prozove Filippo di Sanlodeccio. Ondje se na- 
mjeri na bogata trgovca, stupi k njemu u službu i s njime 
na njegovu brodu otputuje na Cipar. Njegovo lijepo vla- 
danje i odgoj tako se svidješe trgovcu te ne samo što mu 
odredi dobru platu već ga djelomice učini svojim ortakom, 
i povjeri mu velik dio svojih poslova, koje je on tako do- 
bro vodio da je za malo godina postao čuven i bogat trgo- 
vac, Usprkos poslovima često se sjećao svoje okrutne lju- 
beznice i mučila ga je ljubav i želja da je opet vidi, no bi- 
jaše tako postojan te je sedam ljeta ustrajao u svojoj od- 
luci. Jednoga dana, dok je još na Cipru bio, začuje kako 
netko pjeva pjesmu koju je negda on sam spjevao i u njoj 
opjevao svoju i gospinu ljubav i sreću. Tada pomisli kako 
nije moguće da ga je ona zaboravila, i ne mogav odoljeti 
želji da je opet vidi, odluči vratiti se u Firencu. Sredi sve 
svoje poslove i sa samo jednim slugom dođe u Anconu, 
odakle sve svoje blago pošalje u Firencu nekom prijatelju 
svog druga iz Ancone, a sam, potajice, prerušen kao hodo- 
časnik koji se sa svetog groba vraća, stiže i odsjedne u ne- 
kom malom svratištu kojemu su vlasnici bila dva brata, a 
nalazilo se u blizini kuće njegove dragane. Tek sto se 
smjesti, prvo ode pred njen dom ne bi li je kako ugledao. 
Ali nađe prozore i vrata čvrsto zatvorene, te se prestraši 
da nije umrla ili se odselila. Teško zamišljen uputi se ku- 
ći svoje braće i pred njom ugleda svu četvoricu u žalob- 
noj odjeći, te se jako začudi. Znajući da ga onako preru- 
šena i izmijenjena neće lako prepoznati, bez straha priđe 
nekom postolaru i upita ga zašto su oni ljudi u crnini. 
Postolar mu odgovori: 

— U cmini su, jer je, nema tome ni petnaest dana, 
ubijen njihov brat 'Tedaldo, koji je prije nekoliko godina 
otišao iz našeg grada. Čuo sam da su na sudu dokazali 
kako ga je ubio neki Aldobrandino Palermini, koji je uhi- 
ćen, a govori se da ga je ubio zato što je Tedaldo volio 
njegovu ženu, i da se potajno vratio da se s njom sastane. 

Čudom se začudi Tedaldo što mu je netko toliko sli- 
čan da su ga zamijenili, i zabolje ga Aldobrandinova ne- 
sreća. Pošto je još saznao da je njegova gospa živa i zdra- 

va, a uto Se već i zanoćalo, vrati se on zamišljen u svra- 
tište, skupa sa svojim slugom povečera i legne da spava u 
nekoj sobi gotovo pod samim krovom. Ondje, što zbog te- 
ških misli, što ga uznemiravahu, što zbog loša ležaja, a 
možda i jer večera bijaše mršava, Tedaldo nije mogao za- 
spati, mada bijaše skoro ponoć. Ležeći onako budan, o po- 
noći mu se učini da se s krova nekakvi ljudi spuštaju u 
kuću, a po tom kroz pukotine na vratima svoje sobe ugle- 
da svijetlo. Tada ustane, približi se pukotini i uze proma- 
trati što se zbiva. Ugleda djevojku ljepoticu kako drži svi- 
jetlo, a njoj u susret idu tri čovjeka, što bijahu s krova sišli, 
Pošto su se radosno pozdravili, jedan od njih reče mladici: 

— Hvala budi bogu, sada možemo biti posvemirni, jer 
zasigurno znamo da su braća Tedaldova dokazala, da je 
Tedalda Elisei ubio Aldobrandino Palermini, što je oni 
sam priznao, i osuda mu je već potpisana. No, ipak nam 
valja mučati, jer ako se ikada dozna da smo mi _ krivci. 
stigla bi nas Aldobrandinova sudbina. 


Po tom siđu da odu na počinak zajedno s djevojkom, 
koja se na njihove riječi jako obradovala. Kada je Tedal- 
do to čuo, stade razmišljati o tome kolikim i kakvim za- 
bludama ljudi nasjeđaju, te prvo pomisli na svoju braću, 
koji oplakaše i pokopaše nekog stranca mjesto njega, a za- 
tim na onog nevinog čovjeka, osumnjičena i krivo optu- 
žena, kojega su lažni svjedoci otjerali u smrt, a uz to još 
na slijepu strogost zakona i sudaca, koji često puta, kao 
revni zatočnici istine, okrutnim sredstvima prisiljavaju 
ljude na lažne zakletve, pa se nazivaju slugama boga _ i 
pravde, a sluge su vraga i nepravde. Zatim stade premi- 
šljati kako da Aldobrandina spasi, pa smisli što mu valja 
uraditi. Čim je ujutro ustao, kada mu se učini da je pogo- 
dan čas, ostavi slugu i sam ode kući svoje gospe. Slučajno 
nađe vrata otvorena, uđe i zateče gospu kako u nekoj pri- 
zemnoj odajici na podu sjedi, rastužena i suzama oblivena. 
te umalo i on ne zaplače od sućuti. Priđe joj veleći: 

— Ne žalostite se, gospo! Uskoro ćete se utješiti. 

Kada je gospa to čula, podigne glavu i plačući kaza: 

— Što znaš ti o mojoj utjesi i mojoj tuzi, čovječe na- 
mjerniče? Činiš mi se hodočasnik-stranac. 

Hodćčasnik joj odgovori: 

— Iz Carigrada sam, gospo. Bog me ovamo poslao da 
vaše suze u radost obratim, a vašega muža od smrti spasim. 

— Ako si iz Carigrada, — pripomenu žena — i tek 
što si stigao, kako znaš tko sam ja i tko je moj muž? 

Hodočasnik joj otpočetka ispripovjedi sve Aldobran- 
dinove muke, kaza joj tko je ona, kako je dugo udata i još 
mnogo štošta o njoj što je on jako dobro znao. Tome se 
gospa jako začudi i misleći da je prorok, klekne preda nj, 
moleći ga kao boga da spasi Aldobrandina, ako je zato do- 
šao, i nek se požuri, jer vrijeme hita. Hodočasnik, prika- 
zujući se svetim čovjekom, gospi reče: 

— Ustanite, gospo, i ne plačite više, već poslušajte :do- 
bro što ću vam kazati i čuvajte se toga da ikad pred kim 
ponovite kako mi je bog otkrio da je vaš jad samo kazna 
za grijeh koji počiniste. Bog hoće da vas tako djelomice 
od toga grijeha očisti, a za ostatak da se pokajete, a ako 
to nećete, trpjet ćete još gore. 

Gospa će na to: 

— Gosparu, mnogi su moji grijesi, ne znam za koji 
gospodin bog hoće da ga posebno ispaštam, ako vi znate, 
kažite mi, i učinit ću sve, da ga okajem. 

— Gospo, — odgovori joj putnik — dobro znam koji 
je to grijeh, i ne pitam vas o tom da: bih bolje znao, već 
da se, kazivajući mi ga sami, dublje pokajete. Dakle, pri- 
jeđimo na stvar. Kažite mi da li se spominjete da ste kad 
imali ljubovnika? 

A kada je gospa to čula, duboko uzdahne i iako se za- 
čudi, jer nije vjerovala da je itko za to znao, premda su se: 
od dana kada je ubijen onaj kojega su kao Tedalda poko- 
pali, zvrckalo nešto o tome, na osnovu nekih riječi što su 
nerazborito izbjegle onom Tedalovu prijatelju, koji je sve 
znao, pa odgovori: 


— Vidim da vam bog otkriva ljudske tajne, pa vam 
ni ja svojih kriti neću. Istina je da sam u svojoj mladosti 
svom dušom ljubila onog nesretnog mladića s čije su smr- 
ti okrivili mog muža. Teško sam oplakivala njegovu smrt 
jer mi ga nijesu mogli iz srca iščupati, ni njegov odlazak 
ni dugo bavljenje u tuđoj zemlji, ni njegova nesretna smrt 
mada sam spram njega okrutna i neljubazna bila prije 
njegova odlaska. 

Na to će hodočasnik: 

— Nikad vi nijeste ljubili 'onog nesretnog mladića, ko- 
ji je mrtav, već Tedalda Elisei. No kažite mi sada koji je 
bio uzrok da ste se s njim posvadili? Je li vas ikad uvri- 
jedio? 

Gospa mu odgovori: 

— Doista nije, nikad me nije uvrijedio. No, razlog 
moje srdžbe bile su riječi nekog prokletog fratra kojemu 
sam se jedanput ispovjedila. Kad sam mu priznala ljubav 
svoju i naklonost prema onom mladiću, toliko je zagrmio 
na mene, te me još i danas strah, govoreći mi da ću biti 
prokleta i da će me vječni oganj žeći, ako se njega ne od- 
reknem. Od toga sam se tako prestrašila da sam odlučila 
kaniti se njegova prijateljstva, pa da ne upadnem u na- 
past, ne htjedoh primiti nikakva njegova pisma ni'poru- 
ke. Da je on bio ustrajan i da u očaju nije odlučio da ot- 
putuje, mnim, da bih, videći ga kako kao snijeg na suncu 
kopni, bila odustala od svoje tvrde odluke i popustila, jer 
je to bila najvruća želja srca mojega. 

Tada će hodočasnik: 

— Gospo, to je onaj grijeh zbog kojega sada patite. 
Zasigurno znam da vas Tedaldo nije ni na što silio. Kada 
ste ga uzljubili, po svojoj ste slobodnoj volji to učinili, jer 
vam se svidio, i po vašoj je volji k vama došao i uživao u 
vašoj ljubeznosti, te ste mu i riječima i djelima toliko na- 
klonosti pokazali da je njegova prijašnja ljubav tisućkrat 
porasla. A ako je tako bilo, a znam da jest, koji vas je ra- 
zlog prisiliti mogao da ga tako okrutno odbacite i oduzme- 
te mu sebe? Valjalo je da na sve to pomislite prije pa ako 
ste mislili da ćete se kajati kao zbog učinjena zla, nijeste 
smjeli to uraditi. Kao što je on postao vaš, tako i vi bija- 
ste njegovi. Da ne bude vaš, mogli ste to učiniti, kad god 
vam se to svidjelo, jer ste mogli raspolagati s njime kao 
sa svojim imutkom, no sebe njemu oduzeti, a njegova ste 
bili, to je krađa i nedolično djelo, ako on sam na to ne 
pristaje. Valja da znate da sam i ja fratar i dobro znam 
sve njihove navade. Pa ako sad za vaše dobro otvorenije 
govorim, nije neprilično kao kada bi to uradio tko drugi. 
Rado ću vam o njima govoriti da ih ubuduće bolje pozna- 
Jjete negoli ste ih do sada poznavali. Nekoć su fratri bili 
sveti i vrli muževi, no oni koji se danas fratrima nazivaju 

i koji hoće da ih za takve smatraju nemaju ništa fratarsko 
na sebi osim halje, čak ni to, jer su osnivači redova nare- 
dili bili da halje budu uske, skromne i od gruba sukna, da 
to bude slika njihove duše, koja je prezrela sve svjetovno, 
kad je tijelo odjenula u tako grubu odjeću; a danas su 
njihove halje široke i postavu imaju, i blistave su i od 
najfinijeg sukna, a po kroju su sjajne i svečane, te se ne 
stide šepiriti se u njima po crkvama i trgovima kao kico- 
ši. I kao što se ribar trudi da na rijeci svojom mrežom što 
više riba odjednom ulovi, tako i oni svojim prostranim 
skutima nastoje da zapletu što više bogomoljki, udovica i 
drugih glupavih žena i muškaraca, i to im je mnogo veća 
briga negoli molitve i druga dobra djela. Stoga, da pravu 
istinu kažem, ne nose oni fratarsku odjeću, već samo boju 
te odjeće. I dok su se nekadašnji fratri brinuli za spas du- 
še vjernika, ovi današnji žele žene i bogatstvo, te samo 
smišljaju kako će gromkim besjedama i strašnim slikama 
uplašiti duhove glupana i dokazati im da se milostinjom 
i plaćenim misama mogu očistiti od grijeha. Sve to čine 
rad toga da bi njima, koji su iz podlosti i lijenosti, ne iz 
pobožnosti, postali fratri, jedni donosili kruh, drugi slali 
vino, a treći ih gostili za spas duše svojih mrtvih. Istina je 
da milostinja i molitve čiste od grijeha, no kada bi oni ko- 
ji sve to rade znali ili vidjeli za koga to rade, radije bi no- 
vac za sebe zadržali ili bacili pred svinje. I jer dobro zna- 
ju da im je bolje što manje ima bogataša, trude se da vi- 
kom i strahom odvraćaju druge od onoga što žele samo za 
sebe. Psuju ljude s pohote da bi ih odvratili od nje, i da 
njima, fratrima, što više žena ostane; proklinju lihvarstvo 
i zlim djelima stečena dobra da bi sami stekli i tako mogli 
sebi napraviti još šire halje i pribaviti sebi biskupije i vi- 
soka crkvena dostojanstva onim istim sredstvima što su 
dokazali da vode prokletstvu i propasti one koji ih posje- 
duju. Pa kad im prigovaraju za toi za mnoge njihove opa- 
čine, odgovaraju: »Radite ono što kažemo, a ne ono što 
mi radimo«, sudeći da su tako na dostojan način breme sa 
sebe skinuli, kao da je ovcama lakše biti postojanim i sna- 
žnim negoli pastirima. A koliko ima onih kojima oni tako 
govore, a koji to ne razumiju tako, kao što oni kažu, veći- 
na njih to zna. Današnji fratri hoće da radite ono što vam 
kažu, naime, da im kese novcem punite, povjerite im svo- 
je tajne, da živite u čistoći, budete strpljivi, praštate u- 

vrede i da se čuvate klevetanja; sve je to dobro, čestito, 
bogu ugodno, no zašto oni to iziskuju? Da bi sami mogli 
raditi ono što ne bi mogli kad bi i svjetovnjaci to radili. 
Tko ne zna da se bez novaca ne može ljenčariti? Pa ako ti 
za svoju zabavu potrošiš novac, fratar neće moći ljenčari- 
ti u samostanu; ako se ti zabavljaš naokolo sa ženama, ne- 
će ostati za fratre mjesta; ako ti ne budeš strpljiv i ne 
praštaš uvrede, fratar se neće drznuti u tvoj dom ući, da 
ti obeščasti obitelj. Zašto sve to kazujem? Oni sami sebe 
optužuju svaki put kad pred razboritim ljudima onako 
sebe brane. Zašto radije kod kuće ne ostanu, ako misle da 
ne mogu uzdržljivo i sveto živjeti? A ako se već hoće to- 
mu pozivu posvetiti, zašto ne slijede onu svetu besjedu iz 
Evanđelja: »Krist stane raditi i učiti.« Najprije nek oni 
rade, a po tom neka druge uče. U svom sam životu na tisu- 
će njih vidio, i ljubovnika i ljubimaca, koji su dolazili ne 
samo gospama već i opaticama, i to baš oni, koji ponajveć- 
ma s propovijedaonica grme. Hoćemo li, dakle, takve sli- 
jediti? Tko to radi, od volje mu; no sam bog zna, radi li 
mudro. Pa sve kad bi i valjalo držati se toga, što vam je 
onaj fratar koji vas je ukorio rekao, naime, da je pretežak 
grijeh prekršiti bračnu vjeru, nije li još teže okrasti čo- 
vjeka? Nije li još teže ubiti ga ili prognati da po tuđem 
svijetu jadan luta? To će svatko priznati. Prirodan je gri- 
jeh za ženu, ako se privoli nekom muškarcu; okrasti ga i 
ubiti ili otjerati, djelo je opaka duha. Da ste Tedalda o- 
krali, dokazah vam već prije, jer ste mu oduzeli sebe, a 
svojom voljom bijaste njegova postali. Velim vam još i 
to da ste ga vi i ubili, jer ste ga svojom okrutnošću tjerali 
da sebi život oduzme. A zakon kaže da je onaj koji je uz- 
rok počinjenog zla isto tako kriv kao i onaj koji ga učini. 
A da ste vi uzrok njegovu izagnanstvu, tome što je sedam 
godina jadan po svijetu lutao, nije moguće nijekati. Tako 
ste počinili mnogo teži grijeh, u svakom od ona tri spo- 
menuta djela, negoli ste griješili, dok ste s njim prijate- 
ljevali. Nude da vidimo! Možda je Tedaldo to zaslužio? 
Zasigurno nije, i sami ste to priznali, a da i ne govorimo 
o tome da vas voli više nego sama sebe, što ja znam. Ni- 
kada nitko nije nijednu ženu tako štovao, tako uzvisivao, 
tako slavio, kao što je on vas, i to kada bi se našao tamo 
gdje je o vama govoriti mogao časno i ne izazivajući sum- 

nje. Sav svoj imutak, čast svoju, slobodu, sve je metnuo 
u vaše ruke. Nije li bio otmjen i mlad? Nije li bio lijep? 
Nije li bio hrabar i valjan, nijesu li ga resile sve vrline 
koje se od mladića traže? Nijesu li ga svi voljeli, cijenili? 
Ne možete to zanijekati. Kako ste, dakle, mogli na riječ 
nekog ludog, glupog i zavidnog fratrića postati tako okru- 
tni prema njemu? Ne znam u kakyu to zabludu upadaju 
neke žene, te muškarce preziru i ne cijene, dok bi se, zna- 
jući tko su, i kako je bog stvorio čovjeka plemenitijega od 
bilo kojeg drugog živog stvora, morale ponositi time što 
ih neki čovjek ljubi, voljeti ga iznad svega i tražiti načina 
kako bi mu se svidjele, da ih ne bi nikad prestao ljubiti. 
Što ste vi uradili, potaknuti riječima nekog fratra, potu- 
kača i čankoliza, to znate. Možda je on samo želio doći na- 
mjesto onoga kojega je nastojao otjerati. Eto, to je grijeh 
što ga božja pravednost, koja tačno mjeri svako ljudsko 
djelo, nije htjela ostaviti nekažnjena. Pa kao što ste vi bez 
razloga sebe Tedaldu oduzeli, tako je isto bez razloga vaš 
muž radi Tedalda u pogibelji, a vas mori jad. I ako se to- 
ga osloboditi želite, valja vam obećati i uraditi ovo: ako se 
ikad sluči da se Tedaldo sa svog dugog izgnanstva vrati, da 
mu vratite vašu milost, ljubav, naklonost i prijateljstvo, i 
postupajte prema njemu onako kao što ste postupali prije 
no što ste onako glupo povjerovali onom ludom fratru. 

* Pošto je hodočasnik okončao svoj govor, gospa, koja 
je vrlo pažljivo slušala, jer su joj se njegovi razlozi činili 
opravdani, te je zasigurno vjerovala da zbog onog glupa- 
ka trpi, reče: 

— Prijatelju božji, čvrsto vjerujem u istinitost vaših 
riječi, po vašim sam dokazima spoznala tko su fratri koje 
sam sve dosad smatrala svetim ljudima. Ne sumnjam da 
sam se o Tedalda teško ogriješila, i kada bih.mogla, od sr- 
ca rado bih svoju grešku ispravila onako kako mi vi savje- 
tovaste. No, kako da uradim? Tedaldo se nikada više vra- 
titi neće: mrtav je, i ne znam zašto bih vam obećala ono 
što ne mogu izvršiti. 

Hodočasnik joj odvrati: 

— Gospo, Tedaldo zasigurno nije mrtav, bog mi to 
kaže. Živ je i zdrav i dobro mu je; kad bi još samo bio u 
vašoj milosti! 

Na to će gospa: 

— Što to govorite? Mrtva ga pred svojim vratima vi- 
djeh, probodena na više mjesta nožem. Držah ga u svojem 
naručaju i potokom svojih suza zalih mu mrtvo lice. To 
je možda dalo povoda nekim nečasnim govorkanjima. 

Hodočasnik na to priklopi: 

— Gospo, rekli vi što mu drago, uvjeravam vas da 
Tedaldo živi. Pa ako mi obećate da ćete sve ono izvršiti, 
nadam se da ćete ga uskoro vidjeti. 

Tada će gospa: 

— Rado ću to učiniti. Velim vam, ništa me ne bi mo- 
glo toliko obradovati, koliko da vidim svog muža zdrava 
i slobodna i Tedalda živa. 

Tedaldu se učini da je vrijeme došlo da se otkrije i 
utješi gospu nadom da će joj se muž vratiti, pa kaza: 

— Gospo, da vas utješim u pogledu vašega muža, red 
je da vam otkrijem jednu veliku tajnu, no za svega svoga 
života ne smijete je nikome odati. 

Bijahu u nekoj odijeljenoj odaji, sami, jer je gospa 
imala neograničeno povjerenje u hodočasnikovu svetost. 
Tada Tedaldo izvadi prsten, što ga je veoma brižno čuvao 
i koji mu je gospa poklonila posljednje noći kad skupa 
bijahu, pokaže joj ga i upita: 

— Gospo, prepoznajete li ovo? 

Čim gospa vidje prsten, prepozna ga umah i odvrati: 

— Da, gosparu, nekoć taj prsten Tedaldu poklonih. 

Tada hodočasnik ustane i naglo zbaci sa sebe hodoča- 
snički plašt i šešir te govoreći fiorentinski upita: 

— Prepoznajete li me? 

A kada ga žena ugleda i prepozna u njemu Tedalda, 
sva se smuti i prestraši, kao da je ustao od mrtvih. I ne 
približi mu se da ga pozdravi kao Tedalda, koji je došao 
sa Cipra, već uplašena htjede pobjeći, kao da je iz groba 
ustao. Na to će Tedaldo: 

— Ne sumnjajte, gospo, vaš sam Tedaldo, živ i zdrav, 
niti sam mrtav niti umro, mada vi i moja braća to vjerujete. 

Gospa, donekle umirena, čuvši njegov glas, uze ga 
promatrati i uvjeri se da je to doista Tedaldo Tada mu 
se plačući obisnu oko vrata i cjelivajući ga klikne: 

— Dobro mi došao, mili moj Tedaldo! 

Tedaldo je za uzvrat zagrli i poljubi, te pripomenu: 

-— Gospo, nije vrijeme za srdačniji susret; sada mi 
valja odmah otići i nastojati da vam se Aldobrandino zdrav 
i živ vrati. Nadam se da ćete već sutra, prije večeri, čuti 
glase koji će vas utješiti. I doista, ako bude tako, a vjeru- 
jem da hoće, vratit ću se još noćas k vama da vam sve u 
miru ispričam što sada ne mogu. 

Na to se ponovo zagrne hodočasničkom  kabanicom, 
natuče na glavu šešir, te poljubiv još jednom gospu i umi-: 
riv je, ode odmah u tamnicu gdje je Aldobrandino čamio 
više u strahu od smrti nego u nadi na spas. Ljubeznošću 
tamničara dođe k njemu, kao da mu donosi utjehu, sjedne 
uza nj i kaza mu: 

— Aldobrandino, tvoj sam prijatelj, kojega je bog 
poslao da te spasi, jer se smilovao na tvoju nevinost. Ako 
na slavu božju hpćeš da mi nešto obećaš, bez svake dvoj- 
be, prije negoli sutra večer padne, bit ćeš oslobođen, u- 
mjesto na smrt osuđen kako očekuješ. 

Aldobrandino mu odgovori: 

— Vrli mužu, kada se već za moj spas brineš, a ne 
poznajem te ine sjećam se da te ikada vidjeh, zasigurno si 
mi prijatelj, kao što se kažeš. Doista, grijeh, zbog kojega 
me na smrt osuditi hoće, ne počinih nikad, mnogo sam 
drugih grijeha počinio, a možda su me ti grijesi dovle do- 
veli. No, velim ti, tako mi bog pomogao, ako se on smilo- 
vao na mene, da ću od srca rado ispuniti svaku tvoju že- 
lju veliku i malu, a ne samo obećati. Stoga iziskuj od'me- 
ne što hoćeš, pa ako se zbude da izbjegnem ovom zlu, is- 
punit ću bez oklijevanja. 

Na to će hodočasnik: 

— Ištem samo to da oprostiš četvorici Tedaldove bra- 
će, što su ti ovo skrivili, vjerujući da si kriv za smrt nji- 
hova brata, da ih smatraš za braću i prijatelje, ako te u- 
mole da im oprostiš. 

Aldobrandino na to odvrati: 

— \Samo onaj, koga su uvrijedili, zna kako ie osveta 
slatka i kako srce žarko za njome žudi no, unatoč tome, da 
bi mi bog pomogao da se spasim, rado ću im oprostiti i već 
sada im praštam. Pa ako odavde živ iziđem, učinit ću sve 
onako kako je tebi s voljom. 

Hodočasnik se na to jako obraduje, ali ništa mu dalje 
ne Teče, samo ga tisuću puta zamoli da se pouzda u njega, 

da se smiri u svom srcu, jer da će doista prije negoli su- 
trašnji dan okonča čuti siguran glas o svome spasu. Tako 
od njega ode na sud te u tajnosti ovako reče sucu: 


— Gospodaru, svatko valja da se drage volje potrudi 
da otkrije istinu, a osobito oni koji su na položaju na ko- 
me ste vi, kako se ne bi zbilo da kaznu pretrpe oni koji 
grijeh počinili nijesu, a da krivci ne budu kažnjeni. Došao 
sam k vama baš zato da bi se izvršila pravda vama na čast, 
a nazloonima koji su to zaslužili. Kaošto znate, vrlo ste 
strogo postupali protiv Aldobrandina Palermini, jer ste mi- 
slili da je on ubio Tedalda Elisei, i sada hoćete da ga osudi- 
te. Doista je to krivo, kako ću vam dokazati, i to prije nego- 
li ponoć mine, i predati vam u ruke ubice onoga mladića. 

Vrli muž, kojemu žao bješe Aldobrandina, rado saslu- 
ša hodočasnikove riječi i sve što mu je on o tome kazivao, 
te po njegovoj uputi bez oklijevanja dade uhititi na spa- 
vanju dva brata krčmara i njihova slugu. Htjede ih met- 
nuti na muke, da bi tačno saznali kako je zločin učinjen, 
no ovi namah priznaše, svaki za sebe, a po tom svi zajed- 
no, da su oni ubili Tedalda Elisei, ne poznavajući ga. Upi- 
tani za razlog, rekoše da je napastovao ženu jednoga od 
njih, dok oni nijesu bili kod kuće, i da ju je htio silovati. 
Pošto je to hodočasnik saznao, oprosti se od suca i potajno 
ode domu gospe Ermelline. Nađe je samu, jer je sva dru- 
žina već bila pošla na počinak, gdje ga čeka podjednako u 
želji da sazna dobre vijesti o svome mužu i da se s Tedal- 
dom potpuno pomiri. Došav k njoj, radosno usklikne: 

— Premila moja gospo, raduj se, jer će se sutra zasi- 
gumo tvoj Aldobrandino zdrav i živ vratiti. 

I da je uvjeri o tom, ispripovjedi joj u tančine sve što 
učinio bješe. Gospa bijaše zbog te dvije neočekivane zgo- 
de, naime, da joj se vratio živ Tedaldo, koga je već mrtva 
oplakala, i da joj je spašen muž, koga je mislila da će u- 
skoro mrtva oplakati, toliko radosna, kao nikad ni jedna 
druga žena, te srdačno zagrli i poljubi svojega Tedalda. 
Po tom zajedno legnu u postelju, gdje se drage volje izmi- 
re i podadu užitku. Kada je dan svanuo, Tedaldo ustane, 
a već prije je gospi otkrio što je nakanio uraditi i ponovo 
je molio da strogo drži tajnu. Iz gospine kuće iziđe u ho- 
4dočasničkoj odjeći da se pobrine za Aldobrandina. Suci, 

imajući potpun dokaz o zločinu, istoga jutra oslobode Al- 
dobrandina. I nakon malo dana zločinci buđu osuđeni i 
pogubljeni na mjestu gdje zločin počiniše. Pošto se Aldo- 
brandino oslobodio na veliku radost svoju, žene svoje _ i 
svih rođaka i prijatelja, te očito saznao da to bijaše hodo- 
časnikovo djelo, pozove ga da mu bude gost sve dotle dok 
mu se svidi ostati u gradu, i ne prestajaše ga častiti i uz- 
visivati, a osobito gospa koja je dobro znala koga časti. 
Nakon nekoliko dana Tedaldu se učini e je vrijeme došlo 
da pomiri Aldobrandina i svoju braću, za koje je znao ka- 
ko se ćute osramoćeni, što se Aldobrandino spasio, i mo- 
raju biti pod oružjem od straha pred osvetom, pa zaište 
od Aldobrandina da riječ održi. Aldobrandino se umah 
pokaza pripravan, pa mu hodočasnik reče da za sutra go- 
zbu priredi, te da zajedno sa svojim rođacima i ženama 
njihovim pozove njegova četiri brata s njihovim ženama, 
nadodav da će on sam otići smjesta da ih pozove na izmi- 
renje i gozbu. Aldobrandino se složi, a hodočasnik umah 
pođe svojoj braći i prikladnim riječima za tu zgodu i ne- 
pobitnim dokazima lako ih navede da zamole Aldobrandi- 
na za oproštenje i s njim se izmire. Učiniv to, pozove ih 
za sutradan Aldobrandinu na objed, a oni, vjerujući na 
njegovu riječ, poziv prihvate. Sutradan, baš u vrijeme ob- 
jeda, prvo dođu Tedaldova braća onako u crnini, kao što 
bijahu, s nekim svojim prijateljima Aldobrandinovu do- 
mu, gdje ih je on čekao. Ondje, pred svima onima koje je 
Aldobrandino pozvao da mu društvo budu, bace na tle o- 
ružje i predadu se posve u njegove ruke, moleći ga da im 
oprosti ono što su mu uradili. Aldobrandino ih plačući pri- 
mi i svakoga u usta poljubi, te mu s malo riječi nanesenu 
uvredu oprosti. Za njima priđu žene i sestre sve u tam- 
nim haljinama, te ih gospa Ermellina i druge gospe srdač- 
no prime. Po tom ih sjajno pogoste, te su muškarci i žene 
mogli samo pohvaliti domaćina. Radost im je mutila samo 
tamna odjeća i šutnja Tedaldovih rođaka zbog žalosti sa 
skore smrti, pa su mnogi kudili hodočasnika što je namisao 
tako izveo i na gozbu ih pozvao. On to opazi, pa kako već 
prije naumio bješe, kad mu se učini da je vrijeme za to, 
ustade pri kraju objeda i kaza: 

— Ništa nije nedostajalo ovoj gozbi, da bi radosna 
bila, osim Tedalda, kojega prepoznali nijeste, mada je s 
vama bio, pa ću vam ga ja pokazati. 

4 Boccaccio: Dekameron 

Zatim zbaci sa sebe hodočasnički plašt i odjeću, te se 
pokaza u dolami od fine zelene svile, Tada su ga prepozna- 
li i u veliku čudu promatrali prije negoli se ijedan usudio 
da povjeruje da je to on. Videći to Tedaldo, kazivaše im 
mnoge svoje i njihove zajedničke zgode, te spominjaše nji- 
hovu rodbinu. Tada mu braća i ostali muškarci priđu, te 
ga zagrle roneći suze radosnice. Isto urade i sve gospe, bi- 
le s njim u rodu ili ne bile, osim gospe Ermelline. Opazi 
to Aldobrandino, pa je upita: 


— Što to znači, Ermellina? Ne raduješ li se ti Tedal- 
du kao i druge gospe? 


— Ni jedne nema koja mu se tako raduje kao ja i ko- 
ja bi ga tako radosno pozdravila, jer mu nijedna ne du- 
guje toliko zahvalnosti. Ta samo si se njegovom zaslugom 
meni vratio. No nečasne riječi koje su kružile onih dana 
kada smo ga mrtva oplakivali ne daju mi da mu priđem. 

Na to će Aldobrandino: 


— Pusti to, zar misliš da vjerujem tim lajavcima? 
Brinući se za moj spas, dokazao je svima da jetolaž;ja i 
onako nikad u to vjerovao nijesam. Ustani brzo i zagrli ga! 


Gospa je to jedva dočekala, te hitro posluša muža i 
ustane i, kao što su i druge uradile, zagrli ga radosno. Al= 
dobrandinova velikodušnost mnogo se svidje Tedaldovoj 
braći i svima prisutnima, te se tako izbrisa svaki trag mr- 
žnji koja se možda začela u srcima nekih u povodu onih 
riječi. Pošto ga svi tako radosno pozdraviše, on strže crnu 
odjeću sa svoje braće i mrku sa sestara i jetrva, te zaište 
da se donese druga odjeća, pa kada su se presvukli, pro- 
slaviše pomirenje pjesmom, plesom i drugim zabavama, te 
gozba koja je neveselo počela radosno završi. U najvećem 
veselju svi skupa krenu Tedaldovu domu gdje večeraše. I 
još su se mnogo dana radosno na isti način veselili. Fio- 
rentinci su dugo još na Tedalda gledali kao na čovjeka, 
koji je od mrtvih uskrsnuo, i kao u čudo. I u mnogih je, 
dapače i u njegovoj braći, tirijala u duši sumnja je li to 
on ili nije, te nijesu čvrsto vjerovali u to, dok se nije zbilo 
nešto što je objasnilo tko je ubijeni. Evo što se zbilo: Ne- 
kog su dana prolazili neki momci iz Lunigiane ispred nji- 
hove kuće i opazivši Tedalda, dođu mu u susret i pozdra- 
ve ga: 

— Živ bio, Faziuolo! 

Tedaldo im u prisuću svoje braće odvrati: 

— Zamijenili ste me s nekim. 

Momci se posrame i zamole ga da im oprosti veleći: 

— Doista ste mu slični, ne vidjesmo nikad da je čo- 
«jek čovjeku tako sličan, kao vi našem drugu Faziuolu iz 
Pontriemolija. Došao je ovamo prije petnaest dana ili mo- 
žda nešto više, i odonda ne mogasmo ništa više o njemu 
saznati. Istina je da se začudismo poradi odjeće, jer je on, 
isto kao i mi, bio vojnik. 

Tad se najstariji Tedaldov brat približi i upita kako je 
Faziuolo bio odjeven. Oni mu rekoše, i pokaza se da je bio 
baš onako odjeven kao što su oni kazivali. Pa su po tome, 
a i po drugim znacima, spoznali da je ubijen bio Faziuolo, 
a ne Tedaldo. I tako se oslobode sumnje i braća, a i svi 
ostali. Tedaldo, dakle, koji se vratio vrlo bogat, ustrajaše 
u svojoj ljubavi, a gospa se razborito vladala, i dugo su 
zajedno uživali u svojoj ljubavi. Bog neka nam dada i mi 
uživamo u svojoj. 

Ferondo proguta neki prašak, pa ga sahrane kao mrtvaca. 

Opat, koji se zabavlja s njegovom ženom, izvađi ga iz groba 

i baci u tamnicu, a njega uvjeri da je u čistilištu. Pošto je 

uskrsnuo, hrani i njeguje kao svoje dijete sina što ga je nje- 
gova žena s opatom začela. 


Emilia je okončala svoju dugu novelu, ali nitko nije 
smatrao da je preduga, štaviše, svi su sudili da ie ukratko 
kazivana, s obzirom na mnoge i raznovrsne zgode u njoj 
sadržane. Tada kraljica samo kretnjom izrazi svoju želju 
Lauretti, te je tako navede da počne: 

— Predrage gospe, pada mi na um neki istinit dogo- 
đaj, koji je mnogo više nalik da laž nego na istinu. Pod- 
sjetila me na to zgoda iz pređašnje novele, kako su živa 
čovjeka, umjesto mrtvoga, kao mrtva oplakivali i poko- 
pali. A ja ću vam kazivati, dakle, kako je živ čovjek zai- 
stinu, kao da je mrtav, saharnjen i kako su zatim, on sam, 

a i mnogi drugi, vjerovali da je uskrsnuo iz groba, i kako 
su naposljetku kao sveca častili onoga koji je bio kriv sve- 
mu tomu i bio bi prije zaslužio da ga kao krivca osude. 


Bijaše, dakle, u Toscani, a još je i danas samostan, ko- 
ji se poput mnogih drugih.nalazio u osamljenu kraju ku- 
da malo kad putnik zađe. U tom je samostanu bio opatom 
čovjek veoma sveta života u svemu osim u odnosu prema 
ženama. No u tome je poslu bio tako oprezan te su ga svi 
smatrali za veoma pobožna i pravedna muža, i ne samo što 
nitko nije doznao za njegovu slabost već i nije ništa posum- 
njao. Tada se sluči da se s opatom jako sprijateljio neki 
bogati seljak, koji se Ferondo zvao, a bio je preko mjere 
tup i neuk. Upravo stoga se opat s njim i družio, što ga je 
katkad u dokolici zabavljao svojom prostodušnošću. Tako 
u druženju s njim opat sazna da Ferondo ima prekra- 
snu ženu i u nju se tako žarko zaljubi te ni danju ni noću 
ni o čem drugom mislio nije. Kada je čuo da je Ferondo, 
koliko se god u svemu bezazlen i glup pokazao, u ljubavi 
prema svojoj ženi mudar i da je dobro čuva, gotovo je o- 
čajavao. Nego, bijaše vam on vrlo razborit i lukav, pa je 
uspio nagovoriti Feronda da sa svojom ženom katkada u 
samostanski vrt dođe da se prošeću i razonode. Ondje bi s 
njim skrušeno raspravljao o blaženstvu vječnog života io 
pobožnim i svetim djelimamuževa i ženau prošlosti, tako 
te žena poželi dak njemu na ispovijest pođe, te zalšte od 
Feronda da joj to odobri, što oniučini. Dođe, dakle, žena k 
opatu na ispovijest, na njegovo preveliko veselje, te mu 
se spusti do nogu i, prije svega ostaloga, poče ovako: 

— Časni oče, da mi je bog dao drugačijeg muža ili da 
nije dao nikakva, možda bih lako po vašim poukama kre- 
nula putem koji mi pokazaste i koji vodi u život vječni. No 
kad pomislim, tko je Ferondo i kako je glup, mogu kazati 
da sam udovica kraj živa muža, jer drugoga muža uzeti ne 
mogu dok on živi. A on je tako mahnit te je bez ikakva 
razloga iznad svake mjere na mene ljubomoran, pa sam 
stoga s njim nesretna i jadna. Rad toga vas, prije negoli 
se ispovijedati počnem, ponizno molim da me posavjetu- 
jete kako da se vladam, jer malo će mi koristi donijeti to 
što ću se ispovjediti ili drugo dobro djelo uraditi ako mi 
u ovome ne pokažete put spasu. 

Njeno umovanje dođe opatu kao voda na mlin, te mu 
se učini da je sama sudbina prokrčila put njegovim naj- 
vrućim željama, i ovako joj reče: 

— Kćeri moja, mnim da je jako mučno za lijepu i nje- 
žnu ženu, kao što ste vi, imati budalasta muža, no još je 
teže, sudim, ako joj je muž ljubomoran. Budući da je vaš 
i glup i ljubomoran, rado vjerujem sve što ste o svom ja- 
du zborili. No svemu tome, ukratko kazano, ne vidim dru- 
goga ni savjeta ni lijeka, van jednog, a taj je da iscijeli- 
mo Feronda od njegove ljubomore. A lijek za to_ znam 
prirediti, ako je vaše srce dovoljno snažno da čuva tajnu 
koju ću vam povjeriti. 

Žena odvrati: 

— Oče moj, ne sumnjadjte u to, jer prije bih umrla 
negoli da ikome rečem ono što mi vi kažete, a o čemu mi 
valja mučati. A kako ćemo to uraditi? 

Opat odgovori: 

— Ako hoćemo da ozdravi, neizostavno valia da po- 
najprije ode u čistilište. 

— Ta kako će živ čovjek u čistilište? — začudi se žena. 

Opat odvrati: 

— Valja mu umrijeti, pa će onda otići. I kada pretrpi 
tolike muke, kao kaznu za svoju ljubomoru, znam molitve 
kojima ćemo od boga izmoliti da ga vrati u život, i on će 
nas uslišati. 

* — Dakle, — pripomenu žena — valja mi udovicom 
postati? 

— Tako je, — odgovori joj opat — ali samo za neko 
vrijeme, i za to vrijeme valja vam se jako čuvati da se ne 
preudate, jer bi se to bogu na žao dalo, a kad se Ferondo 
vrati, valjalo bi vam k njemu se vratiti, a on bi ioš ljubo- 
morniji bio negoli prije. 

Na to će žena: 

— Samo nek on od ovoga zla ozdravi, pa da me_ne 
drži sveđ kao u tamnici, bit ću sretna i presretna. Uradite 
kako znate i umijete. 


Tada će opat: 
— Ihoću; no koju ću nagradu dobiti za takvu uslugu? 
— Oče moj, — odgovori žena — sve što želite, a što 


vam ja dati mogu. Nego, kakvu nagradu, koja bi se prili- 
čila takvu mužu kao što ste vi, može dati slaba žena? 

Opat joj odvrati: 

— Gospo, možete uraditi za mene ono što ću ja uradi- 
ti za vas, pa kao što sam ja gotov, da uradim ono što će 
biti za vaše dobro i utjehu, tako i yi možete uraditi ono 
što će biti sreća i spas mojega života. 

Na to će žena: 

— Ako je tako, ja sam pripravna. 

— Dakle, — opat će — pokloniti ćete mi svoju ljubav 
i uslišiti me, jer za vama izgaram i venem. 

Kada je to žena čula, sva zaprepaštena odgovori: 

— Jao, oče moj, što to vi od mene tražite? Mislila sam 
da ste svetac; zar se pristoji svetu mužu iskati tako što od 
žena koje dolaze k njemu po savjet? 

Opat odgovori: 

— Dušo moja slatka, nemojte se čuditi, svetost se ti- 
me ne umanjuje, jer ona prebiva u duši, a ono što ja od 
vas ištem, grijeh je puti. Sad bilo kako bilo, vaša krasota 
ima takvu moć nada mnom da me ljubav sili postupati ta- 
ko. Još vam velim da se svojom ljepotom više negoli iko- 
ja žena dičiti možete, kad se sjetite da je ugodna i sveci- 
ma, koji su obikli nebeske ljepote gledati. Osim toga, ni- 
jesam star. I neka vam ne bude teško to što iziskujem, 
dapače, treba da i sami to želite, jer ja ću po noći biti s 
vama i tješiti vas onako kao što bi on to morao dok Fe- 
rondo u čistilištu bude. I nikad se nitko dosjetiti neće, jer 
&vi o meni misle onako kako ste malo prije i vi kazali, a 
može biti i bolje. Ne odbacite milosti koju vam bog šalje, 
jer je puno žena koje priželjkuju ono što vi možete imatii 
imat ćete, ako budete razboriti i poslušate moj savjet. Osim 
toga, imam lijepa i skupocjena nakita, pa želim da ga do- 
bijete vi, a ne koja druga. Učinite, dakle, slatko ufanje 
moje, za mene ono što ću ja od srca rado za vas uraditi. 


Žena je sagnula glavu i nije znala kako da ga odbije, 
a da pristane, nije joj se činilo poštenim. Opat, spoznavši 
da ga je saslušala, no da oklijeva s odgovorom, pomisli da 
ju je već napola obratio, pa produži da je uvjerljivim be- 
sjedama nagovara. I prije negoli je umuknuo, već joj je 
utuvio u glavu da je tako u redu, te ona sramežljivo pri- 
pomenu da je spremna izvršiti njegove zapovijesti, no ne 
prije negoli Ferondo u čistilište ode. Tada opat prezado- 
voljan priklopi: 

-— A mi ćemo ga namah otpraviti. Pošaljite ga sutra 
ili najdalje prekosutra ovamo k-meni, 


Tada joj potajice natakne na prst skupocjen prsten i 
otpusti je. Žena sva sretna što je dobila tako krasan dar, 
a očekujući da će i drugi slijediti za ovim, ode svojim pri- 
jateljicama i čuda im kazivaše o opatovoj svetosti. Nakon 
toga se s njima vrati kući svojoj. Za koji dan Ferondo do- 
đe u samostan. Čim ga opat ugleda, smisli da ga umah po- 
šalje u čistilište. Potraži nekakav čudotvorni prašak, što 
mu ga je na Levantu dao neki veliki istočnjački knez, ko- 
ji ga je uvjeravao da se tim praškom služi Gorski starac! 
kad hoće koga u snu poslati u svoj raj ili ga iz njega na- 
trag dozvati, te kako taj prašak ima moć da čovijeka koji 
ga uzme na dulje ili kraće vrijeme bez ikakve štete uspa- 
va, prema tome kolika se količina upotrebi. I dok moć 
praška traje, nitko ne bi ni pomislio da je čovijek živ. Opat 
uzme toliko praška, koliko bijaše dovoljno za tri dana spa- 
vanja, i sasu ga u čašu mlada vina ne još sasvim razbi- 
strena, te ga u svojoj ćeliji dade Ferondu da ispije a da 
ovaj ništa opazio nije. Tada ga povede na trijem, gdje su 
se on i nekoliko fratara počeli s njim zabavljati i smijati 
se njegovim glupostima. No za kratko vrijeme prašak po- 
če djelovati, te njega začas svlada čvrst san, i on još stoje- 
ći zaspi i sruši se kao mrtav. Opat se, tobože, preseneti, te 
naredi da mu otkopčaju odjeću i donesu hladne vode i njo- 
me mu poprskaju lice. I još koješta drugo naredi, kao da 
mu je pozlilo od loše probave ili čega drugoga, pa ga hoće 
osvijestiti i vratiti životu. Pošto su se i opat i fratri uvje- 
rili da ništa ne pomaže, a opipavši mu bilo, ne osjete ni- 
kakva znaka života, svi bijahu tvrdo uvjereni da je pre- 
minuo, te pošalju po ženu i njegove rođake, a ovi umah 
dotrčaše. Tada ga njegova žena i rođakinje oplakaše po 
običaju, a opat naredi da ga onako obučena, kako se na- 
šao, polože u grob. Žena se vrati kući i izjavi da se nikad 
rastati neće od djetešceta, što ga je s njim imala, te tako 
i učini. Ostane u kući, odgajajući dijete i upravljajući 
Ferondovim imutkom. Opat pak, s nekim fratrom, koji je 
upravo toga dana iz Bologne stigao i u kojega je opat imao 
mnogo povjerenja, krišom po noći ustane, te Feronda iz- 


: * Tatarski vladar, spominje ga Marco Polo u svom djelu ,Mil- 
ljone". 

vuče iz groba i odnese u neku mračnu grobnicu, određenu 
za tamnicu fratrima koji bi što zgriješili. Ondje mu svuku 
odijelo i obuku fratarsku odjeću, te ga polože na snop sla- 
me i puste ga da se osvijesti. Tada opat uputi onog bolonj- 
skog fratra što mu je raditi, i ostavi ga da čeka da se Fe- 
rondo probudi a da nitko drugi ništa znao nije. Sutrađan 
opat s nekim fratrom ode kao da će u pohode onoj ženi i 
nađe je ucvijeljenu i u žalosnoj odjeći. Počnu je tješiti, a 
opat je potiho upita da li se spominje obećanja. Ona, vide- 
ći da je slobodna i da je ni Ferodno ni tko drugi ne smeta. 
a uz to spaziv na opatovu prstu drugi prekrasan prsten, 
reče da ga čeka, i snjim se dogovori za narednu noć. Kad 
je palanoć, opat, prerušen, u Ferondovoj odjeći,u pratnji 
onog fratraodek njoj iostane snjom do jutrnje, na svoje 
najveće veselje i zadovoljstvo. Po tom se vrati u samostan. 
I još je puno puta k njoj po istom poslu dolazio. Svi koji 
ga susretahu, kad je odlazio ili se vraćao, mišljahu da je 
to Ferondo i da onuda za pokoru obilazi, te su o tom po- 
čele kružiti mnoge priče među prostom čeljadi u selu, pa 
su i ženi kazivali, mađa je ona dobro znala što je posrijedi. 
Pošto se Ferondo osvijestio i našao u onoj mračnoj rupi, 
nije shvaćao, gdje je. Uto dođe onaj bolonjski fratar sa ši- 
bama u ruci, pa ga strašnim glasom poče psovati i tući i 
dobro ga išiba. Ferondo je jaukao i plakao, te neprestano 
ponavljao: 

— Gdje sam? 

A fratar mu odgovarao: 

— U čistilištu si! 

-— Jao, — čudio se Ferondo — zar sam umro? 

— Jesi! — odgovori fratar. 


Tada Ferondo poče oplakivati sebe, svoju ženu i svog 
sina, te je uz to još svakakve budalaštine mljeo. Fratar 
mu tada donese nešto jela i pića, a Ferondo, još više za- 
čuđen, upita: 

— Ama, zar mrtvaci jedu? 

Fratar odvrati: 


— Jedu, a to što ti nosim, od onoga je što je tvoja biv- 
ša žena jutros poslala u crkvu da se služi misa za tvoju 
dušu, a gospodin bog hoće da to pred tebe iznesem. 

Tada će Ferondo: 

— Daj joj, bože, svako dobro. Jako sam je volio prije. 
negoli sam umro, tako jako da sam je po svu noć u svom 
naručju držao i cjelivao, a i drugo sam radio kada bi me 
želja spopala. 

Budući da je bio jako gladan, prione uz jelo i piće. No 
vino mu se ne učini baš dobro, pa priklopi: 

— Prokleta da je! Što ne dade svećeniku vina iz one: 
bačve kraj zida? ' 

Tek što je pojeo, fratar ga uze opet šibati, a Ferondo. 
upita: 

— Zašto me sada opet šibaš? 

Fratar odvrati: 

— Jer je gospodin bog odredio, da te svakoga dana, 
po dvaput išibam. 

— A zašto? — opet će Ferondo 

Fratar odgovori: 

— Jer si bio ljubomoran, a imao si najbolju ženu u: 
cijeloj okolici. 

— Ajme meni! — zakuka Ferondo — pravo veliš, i 
najslađu, a slađa je bila od meda. Nijesam jadan znao da 
se bogu ne mili ljubomorna čeljad, da sam to znao, ne bih 
bio ljubomoran. 

Fratar priklopi: 

— Valjalo ti se spomenuti toga i pokajati se dok si 
živ bio. A ako se ikada na onaj svijet vratiš, utuvi sebi do- 
bro u'-glavu ovo što si ovdje dobio, i nikad više ne budi' 
ljubomoran. 

Ferondo blene: 

— Jeli se ikad vraća, tko umre? 

Fratar odvrati: 

— Svakako, ako bog hoće. 

— Joj, — Ferondo će — ako se ikad vratim, bit ću joj: 
najbolji muž na svijetu. Nikad je neću ni tući ni psovati, 
osim za ovo vino što nam je jutros poslala; a svijeću se ni-. 
je spomenula da pošalje, pa mi je valjalo u mraku jesti. 

Fratar pripomenu: 

— Poslala ih je, kako da nije, .samo su izgorjele pri, 
misama. 

— Oh, — Ferondo će — istinu veliš, bit će kao što 
kažeš. A ja ti zaistinu velim, ako se vratim, pustit ću je 
da radi što joj je volja. Nego, recide mi, tko si ti, što me 
ovako biješ? 

Fratar odvrati: 

— I ja sam mrtav, a rodom sam iz Sardinije. Pa jer 
sam nekoć jako hvalio ljubomoru nekog gospara, bog me 
kaznio, da ti donosim jelo i piće i šibam te dotle, dok on 
tebe i mene ne oslobodi toga i što drugo odluči. 

Na to će Ferondo: 

— Je li nikoga već ovdje nema osim nas dvojice? 

Fratar odvrati: 

— Kako da nema; ima ih na tisuće. Nego, ti ih ne mo- 
žeš ni vidjeti ni čuti, kao ni oni tebe. 

Ferondo tad upita: 

— A koliko smo daleko od našeg kraja? 

— Jo-ho-ho! — fratar će — više milja ima negoli do 
Sernika.? 

— Borami, lijepo veliš — Ferondo će. — Kako mi se 
čini, ukraj svijeta smo, tako je to daleko. 

Tako u ovakvim i sličnim rasrpavama, s nešto jela, a 
više batina, proveo je Ferondo deset mjeseci. Za to je vri- 
jeme opat sretno pohađao ljepojku i s njom se zabavljao, 
što se bolje može na tom svijetu. No kako nevolje dođu i 
kad ih ne ištemo, žena zatrudnje i, čim to spazi, povjeri se 
fratru, pa se oboje slože u tom da ni časa ne časeći valja 
Feronda čistilišta osloboditi i živa ga njegovoj ženi vrati- 
ti, kako bi tako žena mogla kazati da je s njim noseća. O- 
pat naredne noći ode u Ferondovu tamnicu i, izmijenivši 
glas, objavi mu: : 

— Raduj se, Ferondo, bogu se svidjelo da te vrati na 
onaj svijet. Pošto se vratiš, rodit će ti žena sina, koji će 
se zvati Benedetto,“ jer ti je milost učinjena po zagovoru 
sv. Benedikta, a na žarke molitve tvoje žene i tvog pobo- 
žnog opata. 

Kada je to Ferondo čuo, obraduje se vrlo i reče: 

— Baš mi je drago. Nek Svevišnji udijeli svako dobro 
gospodinu Bogu, i opatu, i svetom Benediktu i mojoj že- 
nici najmiljenijoj, najslađahnijoj, najmedenijoj. 

? U tekstu neprevedivo, ali isto tako besmislen odgovor. 

* Benedetto — Benedikt. 

Opat mu sasu u vino što mu ga je slao, toliko onog 
praška da bi spavao oko četiri sata, po tom uz pomoć ono- 
ga fratra obuku mu njegovu odjeću i prenesu ga u grob u 
koji bijaše pokopan. Sutradan, u samo svitanje, Ferondo 
se probudi i kroz pukotinu groba ugleda svjetlo, što _ ga 
već deset mjeseci vidio ne bijaše, pa pomisli da je oživio, 
te ga stane vika: 

— Otvorite mi, otvorite mi! 

Tada uze glavom udarati o pokrov groba, te ga pomak- 
ne, jer nije bio pričvršćen, i poče gurati. A kada to vidješe 
fratri koji su baš bili na jutrnji, pojure grobu, prepoznaju 
Ferondov glas i nađu ga kako upravo izlazi. Prestrašeni 
tim događajem pobjengu i odu opatu, a ovaj, hineći da je 
bio zadubljen u molitvu, umiri ih: 

— Ne bojte se, braćo, uzmite križ i blagoslovljenu vo- 
du i slijedite me, da vidimo što može svemogućnost božja. 

Tako i učine. Nađu Feronda kako je blijed iz groba 
izašao, kao čovjek što toliko vremena dana ugledao nije. 
A kad ovaj opazi opata, pred noge mu se baci, veleći: 

— Oče moj, objavljeno mi je da su me vaše molitve 
i moje žene, te zagovor sv. Benedikta oslobodili muka u 
čistilištu i vratili u život. Zato boga molim. da vam udije- 
li svako dobro i sreću, danas i dovijeka. 

Opat će na to: 

— Hvaljeno budi i slavljeno svemogućstvo božje. Idi, 
sinko moj, kada te bog natrag poslao, i utješi svoju ženu, 
koja, otkada si ti svijetom promijenio, nije prestala suze 
liti, i odsele unaprijed budi dobar sluga božji. 

Ferondo na to odvrati: 

— Pravo zborite, gosparu. Prepustite to meni. Netom 
k njoj stignem, izljubit ću je; toliko je volim. 

Opat ostane sa svojim redovnicima, te se pričini kao 
da je silno zadivljen ovom zgodom i naredi da se pobožno 
otpjeva »Pomiluj mene, bože!« Ferondo se vrati u svoje 
selo, gdje su svi od njega bježali, kao da je okužen, ali on 
bi ih dozivao i svima tvrdio da je uskrsnuo. Pa i žena ga 
se njegova strašila. No kada se narod malo primirio, i svi 
se uvjerili da je doista živ, počeše ga ispitivati o svemu i 
svačemu, kao da se s onog svijeta mudar vratio, a on je 
svima odgovarao i kazivao im novosti o dušama njihovih 

umrlih rođaka, te izmišljao svakojake priče o životu u či- 
stilištu, a pred iskupljenim narodom on svima obznani ot- 
krivenje arhanđela Gabrijela predano njemu prije njego- 
va uskrsnuća. Po tom se sa ženom vrati svojoj kući, pre- 
uzme svoj imutak i povjeruje da mu je žena od njega za- 
trudnjela. I sluči se da je žena u pravo vrijeme, prema 
mnijenju budala koji vjeruju da žena nosi točno devet 
. mjeseci, rodila sina, koga nazove Benedeto Ferondi. Fe- 
rondov povratak i njegovo kazivanje neizmjerno su učvr- 
stili glas o opatovoj svetosti, jer su umalo svi vjerovali 
da je Fenrondo zaista uskrsnuo. A Ferondo, koji je zbog 
svoje ljubomore dobrih batina izvukao, izliječi se od nje, 
pa kako je opat ženi obećao, nikad više nije bio ljubomo- 
ran. Žena je bila s njim zadovoljna i čestito s njim živje- 
la, kao i prije. A kad je bez straha mogla, rado se sasta- 
jala s pobožnim opatom, koji ju je jako dobro i marno slu- 
žio, u njenoj najvećoj nevolji. 


DEVETA NOVELA 


Giletta iz Nerbona iscijeli francuskom kralju pištanjak i za- 

ište za muža Beltrama di Rossiglione; ovaj se proti svojoj 

volji oženi njome i ozlojeđen ode u Firencu. Ondje uzljubi 

neku mladicu, te namjesto nje obljubi Gilettu, koja mu rođi 

dva sina. Stoga je on naposljetku zavoli i živi s njom kao 
sa svojom ženom. 


Budući da kraljica ne htjede oduzeti Dioneu njegovu 
povlasticu, preostalo je njoj da kazuje, kada ie Lauretta 
okončala svoju novelu. Stoga ona, ne čekajući da je tko. 
upozori, poče ljupko zboriti: 

— Tko bi sad mogao kazivati novelu, koja bi se činila 
lijepa, nakon Lauretine? Doista je dobro bilo što ona nije 
prva kazivala, jer bi nam se poslije njene malo koja svi- 
djela. Pa se tako bojim da će se zbiti i s onima koje nam 
je još danas kazivati. No, ipak, kakva god moja bila, pri- 
povjedit ću vam jednu prema predloženom. sadržaju. 

U kraljevstvu francuskom bijaše neki plemić, po ime- 
nu Isnardo di Rossiglione,! koji je imao stalno u svojoj 
službi ljekara, meštra Gerarda iz Nerbona, jer bijaše sla- 


* Roussillon. Isp. IV, 9. 

ba zdravlja. Spomenuti je grof imao sina jedinca, Beltra- 
ma po imenu, veoma lijepa i ljupka dječaka. Odgajao ga 
je zajedno s drugom djecom njegove dobi, a među njima 
bijaše djevojčica, kći onog ljekara, a zvala se Giletta. Ona 
je neizmjerno Ijubila Beltrama, i to mnogo žarče negoli 
se priličilo njenoj nježnoj dobi. Uto grof umrije, a sina 0- 
stavi kralju, pa je Beltram morao otići u Pariz, što se dje- 
vojčici jako na žao dalo, te se nikako nije mogla utješiti. 
Ne prođe dugo, kadli umre i njen otac, i ona bi sad bila 
najradije i sama otišla u Pariz da vidi Beltrama, da je i- 
mala doličan izgovor za taj put. No, jer bijaše bogata i 
sama, jako su na nju pazili, te nije mogla naći takav raz- 
log. Kada je dorasla' do udaje, a nije nikada mogla zabo- 
raviti Beltrama, odbijala je sve prosce koje joj je njena 
rodbina predlagala a da nije htjela reći zašto. 


Međutim, plamteći tako sve većom ljubavlju i če- 
žnjom prema Beltramu, jer je slušala da je postao pre- 
krasan mladić, slučajno sazna da je francuskom kralju od 
lošeg liječenja otoka ma grudima, ostao pištanjak, koji mu 
je prouzrokovao mnogo neprilika i jada, i koliko god ga je 
ljekara pokušalo vidati, ni jedan se nije našao koji bi ga 
bio potpuno iscijelio, čak mu je bivalo sve gore. Stoga 
kralj, očajan, ne htjede već ni od koga savjeta ni pomoći 
primati.“Tome se Giletta.obradova, te prosudi kako ne sa- 
mo što ima doličan razlog da ode u Pariz, već bude li bo- 
lest takva, kakva je ona vjerovala da jest, lako će je isci- 
jeliti i, ako joj se posreći, dobiti Beltrama za muža. Pa 
kako je, dakle, od svog oca bila naučila mnoge bolesti vi- 
dati, priredi od nekih trava prašak koji liječi onu bolest od 
koje je po njenu sudu bolovao kralj, zajaše konja i odjezdi 
u Pariz. Prvo što je učinila, bilo je da vidi Beltrama, a po 
tom stupi pred kralja i zaište od njega da joj učini milost 
i pokaže boljeticu. Kralj, videći je onako mladu, lijepu i 
ljupku, nije mogao na ino već joj otkri ranu. Čim je ona 
ugleda, ponada se da će ga iscijeliti, te reče: 

— Gospodaru, ako vam je s voljom, uzdam se u boga 
da ću vam bez boli i muke u osam dana izvidati ranu. 

Kralj se u sebi podrugljivo nasmije na njene riječi i 
pomisli: »Kako bi mogla mlada djevojka znati ono što ni- 
jesu mogli ni umjeli najveći ljekari svijeta? « 

Ipak joj se zahvali za njenu dobru volju i odgovori 
da je odlučio ne slušati više nikakvog ljekarskog savjeta. 
Djevojka će na to: 

— Gospodaru, vi odbijate moju pomoć, jer sam mlada 
i žena. Ali znajte da ne liječim svojim umjećem, već po- 
moću božjom i umjećem meštra Gerarda iz Nerbona, svog 
oca, koji je za života bio slavan ljekar. 

Kralj tada pomisli: »Možda je bog meni 'šalje. Zašto 
da ne iskušam njenu vještinu, kad već veli da će me bez 
boli i u kratko vrijeme iscijeliti.« Odluči da pokuša i reče: 

— Gospo, ako zbog vas prekršim svoju odluku, a vi 
nas ipak ne iscijelite, što zaslužujete za to? 

— Gospodaru, — odgovori mladica — naredite da me 
čuvaju, i ako vas u osam dana ne izvidam, neka me na 1o- 
mači spale. Nego, ako vas iscijelim, kako ćete vi mene na- 
graditi? 

Kralj joj odgovori: 

— Čini mi se da nemate muža; ako održite obećanje, 
bogato ćemo vas udati za muža visoka roda. 

Djevojka odvrati: 

— Gospodaru, doista se radujem što ćete mi muža na- 
ći; no ja želim onoga koga ću sama odabrati. Obećajem da 
ne ću iskati nijednoga od vaših sinova, niti bilo koga iz 
kraljevske kuće. 

Kralj joj spremno obeća. 

Djevojka ga poče liječiti i u kratko vrijeme, još prije 
ugovorenog roka, izvida kralju ranu. Videći kralj da je 
ozdravio, reče joj: 

— Gospo, zavrijedili ste muža. 

Na to ona odvrati: 

— Dakle, gospodaru, ištem za muža Beltrama di Ro- 
siglionea, kojega ljubim još od svoje mladoće i vazda sam 
ga nadasve ljubila. ; 

Kralju se učini njen zahtjev pretjeran, ali ne htjede 
prekršiti zadanu riječ, već naredi da pozovu Beltrama i 
ovako mu kaza: 

— Beltrame, vi ste već završili svoj odgoj i dorasli za 
ženidbu; želimo da se vratite svom domu i preuzmete u- 
pravu na svojim posjedima i da sobom povedete gospu ko- 


ju smo vam odredili za ženu. 

Beltramo upita: 

— Tko je ta gospa, gospodaru? 

Kralj odgovori: > 

— Ona koja me je svojim ljekovima iscijelila. 

Beltramo ju je poznavao, jer ju je nekoliko puta vi- 
dio, i mada mu se učinila jako lijepa, znao je da nije tako 
visoka roda kako bi to dolikovalo njegovu. Stoga gnjevno 
odvrati: 

— Gospodaru, dakle ste mi vidaricu odredili za ženu? 
Ne dao bog da takvu uzmem! 

Na to će kralj: 

— Dakle, hoćete da prekršimo riječ koju smo onoj go- 
spi zadali da bi nas iscijelila, a kao nagradu iziskivala je 
vas za muža? 

— Gospodaru, — odgovori Beltramo — možete mi o- 
duzeti sve što imam, te me kao svoga slugu dati kome ho- 
ćete za muža. No budite uvjereni da nikad neću biti zado-. 
voljan s tom ženidbom. 

— Bit ćete, — odvrati kralj — jer je gospa lijepa i um- 
na i jako vas ljubi, pa se nadamo da ćete s njom mnogo 
ljepše živjeti negoli s nekom drugom gospom najodlični- 
jega roda. 

Beltramo umukne, a kralj naredi da se priredi sjajan 
pir. Kada je svanuo zakazani dan, Beltramo, mada nera- 
do, vjenča se u kraljevu prisuću s gospom koja ga je vo- 
ljela više od same sebe. Pošto se sve završilo, Beltramo re-. 
če kralju, kako je već odlučio bio prije, da se želi vratiti 
u svoj dom i tamo brak izvršiti. Po tom se s kraljevim do- 
puštenjem od njega oprosti i uzjaše konja, no ne vrati se 
u Rossiglione, kako je obećao, već ode u Toscanu. Saznav 
da Firenca vojuje sa Sienom, odluči da stupi u službu Fi- 
rence. Fiorentinci ga lijepo i s poštovanjem prime i stave 
na čelo jedne čete. Kako su mu odredili dobru platu, osta- 
ne dugo u njihovoj službi. 

Mlada nevjesta nezadovoljna takvom sudbinom, ne 
ufajući se da će ga dobrim prizvati natrag, ode u Rossigli- 
one, gdje je prime i dočekaju kao gospodaricu. Ondje na- 
đe, zbog duga grofova izbivanja, sve zapušteno i zanema- 
reno, pa kao razborita žena radom i marom sve dovede u 
red, što je njenim podanicima bilo vrlo drago, te ie jako. 
zavole, a grofa počeše kuditi što ju je tako napustio. Po-. 

što je zemlju u red dovela, pošalje dva viteza grofu s po- 
rukom i molbom da joj javi, ako li se zbog nje neće da 
vrati, ona će s drage volje otići. On im kruto odgovori: 


— Neka učini po miloj volji, a ja ću se k njoj vratiti 
kad na svom prstu ovaj prsten bude imala i u naručju si- 
na kojega je sa mnom začela. 

Taj je prsten on vrlo cijenio i nikada se od njega di- 
jelio nije, jer mu je bilo kazano da taj prsten ima poseb- 
nu moć. Vitezovi razumješe svu težinu toga uvjeta, jer su 
njegovi zahtjevi bili gotovo nemogući. Videći da ga rije- 
čima ne mogu odvratiti od namjere, vrate se s njegovim 
odgovorom gospi. Ona se jako ožalosti. Nakon duga raz- 
mišljanja odluči da se sama uvjeri da bi li mogla i jedno 
i drugo postići, da tako ipak svoga muža predobije. I od- 
lučivši tako, pozove neke od najodličnijih i najboljih lju- 
di u grofoviji, te im ganuta sve po redu ispripovjedi što 
je dosada učinila grofu za ljubav i kako joj je grof vratio. 
Naposljetku im reče kako nije njena namjera da grof o- 
stane u progonstvu zanavijek, zbog toga što ona _ ovdje 
prebiva, naprotiv, nakanila je ostatak svoga života prove- 
sti hodočasteći i čineći milosrdna djela za spas svoje duše. 
"Tad ih zamoli da oni preuzmu upravu nad zemljama, a da 
grofu jave kako mu ostavlja imanje u redu i kako je ona 
otišla s namjerom da se nikada više u Rossiglione ne vra- 
ti. Dok je ona tako govorila, prisutni su je sa suzama u 
očima slušali, moleći je i kumeći da se predomisli i osta- 
ne. Ali ona ih ne posluša, već, preporučiv ih bogu, s nekim 
svojim rođakom i jednom svojom dvorkinjom, u hodoča- 
sničkoj odjeći, dobro opskrbljena novcem i dragocjenosti- 
ma, krene na put a da nitko nije znao kamo. Na putu se ni- 
jesu zadržavali sve dok nisu stigli u Firencu, gdje se slučaj- 
no namjere na skromno svratište, koje je vodila neka udo- 
vica, dobra žena, i ondje je tiho živjela kao siromašna ho- 
“dočasnica, željna da čuje vijesti o svome mužu i gospodaru. 

Tako se sluči da je odmah sutradan opazila Beltrama 
kako sa svojom družbom prolazi na konju mimo svratište. 
Iako ga je dobro prepoznala, upita gostioničarku tko je 
onaj čovjek. Ova joj odgovori: 

— To je neki plemić, stranac, vrlo ljubazan i uljudan 
čovjek. Zove se grof Beltramo i u ovom ga gradu jako vo- 
de. Zaljubljen je do ušiju u neku našu susjedu, plemičkog 

roda, doduše, no jako siromašnu. Mada je veoma čestita 
mladica, još se nije udala, jer nema miraza. Živi sa svojom 
majkom veoma umnom i dobrom ženom, i da nema njene 
majke, možda bi već mladica bila uslišala grofa. 


Grofica je dobro bila sve upamtila, natanko sve poje- 
dinosti ispitala pa, kada je o svemu dobro razmislila, sko- 
vala plan. Saznav za kuću one gospe i njene kćeri, koju 
je grof ljubio, jednoga dana potajno, u hodočasničkoj od- 
jeći, ode tamo. Nađe gospu i njenu kćer i vidje da su jako 
siromašne. A kad se s njima pozdravila, umoli gospu za 
razgovor. Gospa skromno ustane i reče da će je saslušati. 
Uđu u neku odaju same, sjednu, i grofica prozbori: 


— Gospo, čini se da sreća nije sklona ni vama ni me- 
mi. No ako ste voljni, možete sebi i meni pomoći. 


Gospa odvrati da će od srca rado sve učiniti, ako je 
u poštenju. Grofica proslijedi: 


— Valja da imate povjerenja u mene, jer ćete i sebi 
i meni naškoditi, ako vam se povjerim, a vi me prevarite. 

— Možete mi mirne duše povjeriti sve što želite, -—- 
odvrati gospa — i budite uvjereni da vas izdati neću. 

Tada joj grofica sve po redu ispripovjedi, kako je 
grofa kao dijete uzljubila, i tko je ona, i sve svoje zgode 
do onoga dana. Gospa joj sve povjeruje, jer je već i prije 
o tome čula, te joj se grofica smilila. Pošto je grofica o- 
končala kazivanje, nastavi: 

— Čuli ste, dakle, uza sve moje jade, što moj muž od 
mene iziskuje, da mi se vrati. Nitko mi u tome pomoći ne 
može, osim vas, ako je istina, što se priča, naime, da grof, 
moj muž, ljubi nadasve vašu kćer, 

Gospa će na to: 

— Gospo, ljubi li grof moju kćer ili ne ljubi, ne znam, 
no tako se pokazuje, kao da je jako ljubi. Nego, kako vam 
ja mogu pomoći u tome, što želite? 

— Gospo, — odgovori grofica — objasnit ću vam. No 
prvo hoću da znate što ću ja učiniti ako mi pomognete. 
Vaša je kći lijepa i dorasla do udaje, a prema onome što 
mi kazaše, a i sama vidim, ne možete je udati, jer nema 

* miraza. Nakanila sam, dakle, kao nagradu za ljubav koju 
IS Boccaccio: Dekameron 

ćete mi učiniti da joj dađem primjeran miraz, koji po va- 
šem sudu dolikuje da je čestito udate. 


Gospa je doista bila siromašna, pa joj je ponuda po 
ćudi bila, no ipak, jer bijaše plemenite naravi, odvrati: 


— Kažite mi, gospo, što za vas mogu uraditi, pa ako 
je u poštenju, rado ću vam pomoći, a vi ćete po tom ura- 
diti, kako vam s voljom bude. 


Na to će grofica: 


— Valja da vi, po nekoj osobi, u koju se pouzdajete, 
poručite grofu, mom mužu, da je vaša kći pripravna usli- 
šiti ga, ako je može uvjeriti da je ljubi tako kao što po- 
kazuje, i da će mu vjerovati samo onda, ako joj pošalje 
prsten koji na prstu nosi i za koji je čula da ga grof jako 
cijeni. Pa, pošalje li vam prsten, dat ćete mi ga. Po tom 
ćete mu poslati poruku da vam je kći spremna udovoljiti 
njegovoj želji. Potajno ćete ga ovamo uvesti i kriomice 
privesti mene k njemu umjesto svoje kćerke. Možda mi 
se bog smiluje, te zatrudnim. A po tom s njegovim prste- 
nom na prstu i sa sinom kojega sam s njim začela u na- 
ručju, pridobit ću ga s vašom pomoći i s njim živjeti, kao 
što je red da žena sa svojim mužem živi. 


Gospi se učini ovaj prijedlog nezgodan, jer se bojala 
da joj možda kći na zao glas ne dođe. Nego, sudeći da je 
pošteno pomoći dobroj grofici da pridobije muža svoga, i 
da radi s poštenom namjerom, te pouzdavajući se u če- 
stitost njenih osjećaja, ne samo što grofici obeća već za 
malo dana oprezno i potajno, prema dogovoru s groficom, 
dobi od grofa prsten (mada ga grof nije baš rado dao) i 
spretno podmetne grofu njegovu ženu umjesto svoje kće- 
ri. U njihovim prvim susretima, za kojima je grof tako 
žarko žudio, po milosti božjoj, žena zatrudnje i za devet 
mjeseci na svijet donese dva sina blizanca. A ona dobra 
gospa nije samo jedanput omogućila grofici da se naužije 
muževljevih zagrljaja, već puno puta, i tako je razborito 
to udešavala, da se nikad saznalo nije, dok je grof vazda 
vjerovao da jes onom koju ljubi,a ne sa svojom ženom. 
Njoj je, kada bi jutrom od nje odlazio, poklanjao lijep i 
skupocjen nakit, što ga je grofica brižljivo čuvala. Pošto 
je osjetila da je noseća, ne htjede više dodijavati gospi 
već joj reče: 

— Gospo, hvala bogu i vama, dobila sam ono što sam 
željela. Sada je vrijeme došlo da ja za vas učinim onako 
kako odredite, te da po tom otputujem. 

Gospa odvrati da joj je drago što joj je ugodila i po- 
mogla joj, no da ona to nije uradila za nagradu, već jer je 
mislila da joj tako valja uraditi, i da je tako pravo. 

Grofica će na to: 

— Lijepo zborite, gospo. Ja i ne mislim da vam kao 
nagradu dam ono što budete iziskivali, već da učinim do- 
bro djelo. 


Tada gospa, pritisnuta nuždom, sva posramljena, zai- 
šte sto dukata kćeri za miraz. Grofica, videći njen sram i 
čuvši uljudnu i smjernu molbu, pokloni joj pet stotina 
dukata i skupocjena nakita, vrijedna bar još toliko. Gospa, 
prezadovoljna, zahvali joj se od sveg srca. Grofica .se opro- 
sti od nje i vrati u svoje konačište. A gospa, kako ne bi 
više dala prilike Beltramu da joj dođe ili što poruči, ode 
s kćerkom na selo nekim svojim rođacima. Beltramo, pak, 
na poziv svojih ljudi, saznav da je grofica nestala, vrati 
se svome domu. 


Pošto je grofica saznala da je otišao iz Firence i vratio 
se u Rossiglione, vrlo se obraduje. Do poroda ostane u Fi- 
renci, gdje povi dva sina blizanca, kao jaje jajetu nalik na 
svog oca. Othranjivala ih je vrlo brižno, te kad joj se uči- 
ni, da je vrijeme za to, krene na put i, ni od koga ne pre- 
poznata stiže u Monpolier.* Ondje se nekoliko dana odma- 
rala, ispitujući gdje se grof nalazi, te saznala da će za dan . 
Svih svetih prirediti u Rossiglionu veliku svečanost, na 
koju je pozvao mnoge gospe i gospodu. Ona, u hodočasnič- 
koj odjeći, koju je cijelo vrijeme nosila, ode tamo. Baš ka- 
da su se gospe i gospoda u grofovoj palači spremali da za 
gozbu sjednu, uđe ona u istoj odjeći u dvoranu sa svoja 
dva sina u naručju, te se između gostiju provuče, stupi 
pred grofa i plačući mu se pred noge baci, veleći: 

— Mužu i gospodaru moj, ja sam tvoja nesretna žena. 
Dugo sam, jadnica, po svijetu lutala, da bi se ti svome do- 
mu vratio. Zaklinjem te bogom, da održiš obećanje zadano 
pred ona dva viteza, koja sam ti s porukom poslala. Evo, 
u mom naručju ne jednog, već dva tvoja sina, a evo i tvog 


* Montpellier — grad u Francuskoj. 

prstena. Vrijeme je, dakle, da me kao ženu primiš, kao 
što si obećao. 

Kada je grof to čuo, silno ganut prepozna prsten, a i 
sinove, jer su mu toliko slični bili. No ipak upita: 

— Kako se to moglo dogoditi? 

Grofica, na divno čudo grofu i svima prisutnima, sve 
po redu ispripovjedi. Tada grof spozna da zbori istinu, pa 
videći njenu ustrajnost i mudrost, a uz to još i ona dva ta- 
ko krasna sinčića, da održi obećanje, a i da ugodi gostima, 
koji su ga molili da je primi i poštuje, kao svoju pravu i 
zakonitu ženu, smekša se, podigne groficu s poda, zagrli 
je i poljubi, te je prizna za svoju ženu, a djecu za svoje 
sinove. Tada nar&ćdi da joj donesu doličnu odieću, a na 
najveće veselje svih prisutnih kao i svojih podanika koji 
su to saznali, svečanost nije trajala samo taj dan, već još 
mnogo dana. Od toga ju je dana vazda poštovao kao svo- 
ju ženu i nadasve ljubio. 

Alibeh ode među pustinjake, gdje je fratar Rustico uputi kako 
se vrag tjera u pakao. Kasnije je odveđu iz pustinje, t ona 
postane Neerbalova žena. 


Dioneo je vrlo pažljivo slušao kraljičinu novelu. Po- 
što je novela okončana, a samo je njemu preostalo da ka- 
zuje, i ne čekajući zapovijesti, počne, smiješeći se, kazivati: 

— Ljupke gospe, možda nikada još ne čuste kako se 
vrag u pakao tjera, pa ću vam stoga ja to kazivati, narav- 
mo, ne udaljujući se od predmeta, s kojim smo se cijeli da- 
našnji dan pozabavili. Možda će vam za dušu biti, ako to na- 
učite, a uz to ćete spoznati da Amor, koliko god radije bora- 
vi u krasnim palačama i raskošnim odajama negoli u bijed- 
nim kolibama, ipak pokatkad svoju moć pokazuje u gustim 
šumama, po vrletnim planinama i pustim divljim spiljama. 

Dakle, da priđemo predmetu, velim, da je nekoć živio 
u gradu Kapsi,! u Barberiji,? neki jako bogat čovjek, koji 
je među svojom djecom (uz nekoliko sinova) imao lijepu 


* Tunis. 
* Maroko, isp. II, T. 

i ljupku djevojčicu, Alibeh po imenu. Budući da nije bila 
kršćanka, a od mnogih kršćana u gradu bijaše čula da hva- 
le kršćansku vjeru i služenje bogu, jednoga dana upita ne- 
kog kršćanina kako se na najlakši način može bogu služi- 
ti. Ovaj joj odgovori da najbolje bogu služe oni koji bježe 
od svjetskih napasti, kao što to čine oni koji su se sklonili 
u samoću Tebaidske pustinje. Bezazlena mladica, koja jed- 
va četrnaest godina napunila bijaše, potaknuta više dječ- 
jom radoznalošću negoli svijesnom željom, uputi se nared- 
na jutra, kriomice i posve sama, ka pustinji Tebaidskoj a 
da nikome ni riječi nije rekla. Za nekoliko dana muke i 
napora, gonjena još uvijek radoznalošću, stiže u pustinju. 
Izdaleka opazi neku kolibicu i k njoj se uputi. Na pragu 
kolibice ugleda nekog svetog pustinjaka, koji je začuđen 
upita, što onuda traži. Ona mu odgovori, da ju je bog nada- 
hnuo, te da ište nekoga, tko bi je poučio kako se dolično slu- 
ži bogu. Vrli muž, vidjeći je onako mladu i lijepu, a bojeći 
se da ga vrag ne dovede u iskušenje ako je zadrži, pohvali 
je mnogo s njene dobre nakane, nahrani je korijenjem, 
divljim jabukama i datuljama, vodom je napoji, pa reče: 

— Kćeri moja, nedaleko odavde živi čovjek svetac, 
koji te puno bolje od mene može poučiti u onome što ti 
iziskuješ. Otiđi k njemu. 

Tada joj pokaza put, a ona, došavši k onome drugome 
pustinjaku, dobije isti odgovor, te krene dalje i stiže ćeli- 
ji nekog mladog pustinjaka, veoma pobožna i dobra mom- 
ka, a zvao se Rustico. Njemu uputi iste riječi kao i ostalima. 
A on, da na tvrđu kušnju stavi svoju stalnost, ne otpremi 
je, kao oni drugi, i ne pošalje dalje, već je kod sebe, u svo- 
joj ćeliji zadrži. A kad padne noć, prostre joj u jednom ku- 
tu ležaj od palmina lišća i reče joj neka legne ondje i ot- 
počine. Tek što je to uradio, kadli napasti, ne oklijevajući, 
boj zametnuše s njegovom postojanošću. A on ubrzo uvi- 
dje da seu njoj prevario, i bez mnogo borbe, podlegne i 
predade se. Brzo mu ishlape iz glave svete misli i molitve 
itrapljenja, temu se glavom počnu kovitlati misli o njenoj 
ljepoti i mladosti, a uz to stane smišljati kako da se pre- 
ma njoj ponaša da dobije ono za čim je žudio, a da ona ne 
pomisli da je razuzdan. Poče je riječima iskušavati i spo- 
zna da nije još muškarca upoznala i da je doista tako be- 
zazlena, kao što se pokazala, pa se dosjeti da bi je najlak- 
še priveo onome što želi, pod izlikom da je to služenje bo- 

gu. Stoga joj ponajprije mnogim besjedama prikaže kako 
je vrag bogu neprijatelj, a po tom joj nabaja da će bogu 
najbolje služiti ako tjera vraga u pakao na koji ga je bog 
osudio. Mladica upita kako se to radi, a Rustico joj odgo- 
vagi: 


— Ubrzo ćeš saznati i zato radi sve ono što vidiš da 
ja radim. 

Tada uze svlačiti ono malo odjeće što je na sebi imao, 
i ostade gol golcat, kao od majke rođen, a to isto učini i 
djevojka. Zatim klekne, kao da hoće da se klanja bogu i 
moli, a nju postavi sebi sučelice. Dok su tako klečali, u Ru- 
sticu, videći je tako lijepu, usplamtje kao nikad požuda i 
javi se uskrsnuće puti. A kad Alibeh to ugleda, sva začu- 
đena upita: 


— Rustico, što je to u tebe što tako napred strši. a u 
mene nema? 

— Kćeri moja, — Rustico odvrati — ovo je vrag o ko- 
jemu sam ti govorio; i da znaš samo kakve mi muke zada- 
je, jedva jedvice trpjeti mogu. 

Tada će mladica: 

— Hvala budi bogu što mi je bolje nego tebi, te_ja 
takva vraga nemam. 

Rustico priklopi: 

— Pravo veliš, no u tebe je nešto drugo, čega ja ne- 
mam, a to ti je umjesto ovoga. 

Na to će Alibeh: 

— A što je to? 

Rustico odvrati: 

— Imaš pakao; i velim ti, kćeri, da te je bog zasigur- 
no ovamo poslao za spas duše moje. Mada me taj vrag ta- 
ko muči, ako mi se hoćeš smilovati i potrpjeti da ga u pa- 
kao gurnem, utješit ćeš me uvelike, a bogu ćeš učiniti ve- 
liku radost, i tako ćeš mu najbolje služiti, ako je istina da 
si zato ovamo došla, kao što kažeš. 


Alibeh mu u dobroj vjeri odgovori! 


:— Oče moj, kad već imam pakao, neka bude po vašoj 
volji. 
Tada će Rustico: 

— Blagoslovljena da si, kčeri moja! Hajdemo, dakle, 
i otjerajmo ga u pakao, pa da me pusti na miru. 

Rekav to odvede mladicu do jednog od onih ležaja i 
pouči je kako da legne da onog prokletnika božjeg zasu- 
žnje. A ona, pak, jer joj još nikad dotle nitko nije vraga 
gurao u pakao, oćutje neku nelagodnost, pa Rusticu reče: 

— Zasigurno, oče _ moj, prokletnik je ovaj vrag i božji 
neprijatelj, kada i u pakao gurnut čovjeku muku zadaje. 

Na to će Rustico: 

— Kćeri moja, neće vazda tako biti. 

Pa da se to više ne bi dogodilo, gurnuše ga još šest 
puta prije negoli s ležaja ustadoše i tako mu izbiše oholost 
iz glave da se taj put posve smirio. Nego, kasnije mu se če- 
sto oholost vraćala u glavu, a mladica je poslušno poma- 
gala da mu je izbije, pa se tako sluči da joj se igra poče 
sviđati, te jednoć Rusticu kaza: 

— Vidim sada da su pravo govorili oni valjani ljudi u 
Kapsi kako je slatko bogu služiti. Doista se ne sjećam da 
sam ikad što uradila, te bi mi se tako mililo i godilo mi; 
kao tjeranje vraga u pakao, pa sudim da je baš glup svaki 
onaj tko bilo što drugo radi umjesto da bogu služi. 

Rad toga bi često Rusticu ovako govorila: 

— Oče moj, ovamo sam došla da bogu služim, a ne da 
dangubim: hajdemo da gurnemo vraga u pakao! 

Tjerajući vraga u pakao, znala bi kazati: 

— Ne znam, Rustico, zašto vrag iz pakla bježi; kad bi 
vrag u njemu tako rado stajao, kao što ga pakao prima, ne 
bi nikad izišao. 

Tako počešće vabeći Rustica da bogu služe, toliko mu 
je stijenja iz žiška izvukla i tako ga je iscijedila da se od 
studeni tresao i onda kada bi se drugi od vrućine znojio. 
stoga poče uvjeravati djevojku da vraga valja samo onda 
kazniti i u pakao gurati kada se uzoholi i u oholosti glavu 
diže. 


— A mi smo ga milošću božjom tako udesili da sada 
boga moli da ga na miru pustimo. 


Tako ušutka djevojku, a ova, kad vidje da Rustico ne 
ište da vraga u pakao tjeraju, jednoga mu dana kaza: 

— Rustico, ako je tvoj vrag kažnjen i više te ne muči, 
meni moj pakao ne da mira, pa bi dobro bilo da mi sa svo- 
jim vragom pomogneš ugasiti bijes moga pakla, kaošto sam 
ti ja pomogla svojim paklom uniziti oholost tvoga vraga. 

No Rustico, koji življaše o korijenju i vodi, slabo se 
mogao odazvati vabljenju, pa joj reče kako bi mnogo vra- 
gova trebalo da ugase bijes pakla, a on će ipak učiniti što 
uzmogne. Tako ju je ponekad zadovoljavao, ali tako uri- 
jetko, kao da bacaš zrno boba lavu u gladne ralje, pa je 
mladica mrmljala, jer joj se činilo da ne služe bogu onako 
kako bi valjalo. Dok je tako trajala nesloga između Rusti- 
cova vraga i Alibehina pakla, jer su njene želje bile pre- 
velike, a njegove sile preslabe, sluči se da je u Kapsi buk- 
nuo požar, i Alibehin otac izgorio u svojoj kući, sa svim 
svojim sinovima i družinom, pa tako ostade Alibeh kao 
jedina nasljednica cijeloga imutka. Tada neki mladić, po 
imenu Neerbal, pošto je sve što je imao, u veselu životu 
potratio, saznavši da je Alibeh živa, krene da je potraži i 
nađe je prije negoli sud prisvoji imutak Alibehina oca, jer 
nasljednika nije bilo. Na veliku Rusticovu rad6st i protiv 
njene volje mladac je natrag u Kapsu odvede i uze za že- 
nu, te tako skupa s njom naslijedi njenu bogatu očevinu. 
Još dok nije Neerbale s njom spavao, jednoć je žene upi- 
taše kako je u pustinji bogu služila. Ona odgovori da ga je 
služila tako da je vraga u pakao tjerala, i da je Neerbale 
veliki grijeh počinio što ju je od te službe otrgnuo. Tada 
je žene upitaše: 

— Kako se to tjera vrag u pakao? 

Mladica im, što riječima, što kretnjama, objasni, našto 
one, prasnuv u smijeh, priklope: 


— Ne žalosti se, kćeri, znamo mi i ovdje to raditi. Ne 
brini se, Neerbale će s tobom isto tako bogu služiti. 

Tako prepričavajući jedna drugoj, zgoda se po gradu 
razglasi i nastane izreka kako se bogu najbolje služi tako 
da se vrag u pakao tjera. Ta je izreka preko mora k nama. 
došla i ovdje još živi. Zato, moje gospe, dok ste još mlađe 
i božje ste pomoći potrebite, naučite tjerati vraga u pakao, 
jer je to bogu ugodno djelo, a sudionicima užitak, te iz'to- 
ga mnogo dobra može nastati. 

Čestite su se gospe po stoput nasmijale Dioneovim 
riječima. Pošto je novela okončana, kraljica je znala da je 
došao kraj njenu gospodstvu, pa skine s glave vijenac i 
ljubezno ga postavi Filostratu na glavu, veleći: 

— Uskoro ćemo vidjeti znade li vuk bolje ovce paziti 
negoli su ovce pazile na vukove. 

Filostrato na to smijući se priklopi: 

-— Da je bilo po moiemu, vukovi bi bili naučili ov- 
ce kako se vrag u pakao tjera, i ništa slabije negoli je Ru- 
stico naučio Alibeh. Stoga ne nazovite nas vukovima kada 
vi ovce bile nijeste. Ipak ću, kako uzmognem, upravljati 
povjerenim mi kraljevstvom. 

Neifile odvrati, hoteći mu pamet soliti: 

— Čuj me, Filostrato, mogli ste se i sami pameti na- 
učiti, kao što je Masetto iz Lamporecchija! kod časnih se- 
stara, i ne progovoriti dotle dok vam ne bi kosti i bez uči- 
telja naučile zviždati.? 

Videći Filostrato da je vreća našla zakrpu, prestane 
šale zbijati i poče se brinuti za upravu povjerena mu kra- 
ljevstva. Prvo pozove starostu, te ga o svemu izvijesti, a 
uz to mu dade i neke prikladne naredbe, kojima je mislio 
udovoljiti družbi, dok bude njegova vlast trajala. Po tom 
se gospama obrati, veleći: 


— Ljubezne gospe, otkad sam se naučio razlikovati 
dobro od zla, na svoju sam nesreću, sveudilj bio pod jar- 
mom Amorovim zbog ljepote neke od vas. I nijesu mi ko- 
ristili ni moja poniznost ni moja poslušnost ni to što sam 
se ravnao po njima, kako sam bolje znao i umio, jer prvo, 
draga mi je za drugim pošla, a po tom mi je sve krenulo 
iz zla u gore, i tako će valjda biti do smrti mi. Stoga bih 
htio da sutra ni o čemu drugome, već baš o tome rasprav- 
ljamo, što je najbolje u skladu s mojom sudbinom, naime, 
da kazujemo o onima kojih je ljubav nesretno završila, 
jer ako ovako dalje potraje, očekujem da će i mojoj ljuba- 
vi konac biti jako nesretan. Paetomijeiime, koje ste mi 
dali, nadjenuo netko tko je dobro znao, što to ime značiš. 


*Isp.Ill, 1 
" Jer bi ste tako smršavili da bi šuplje kosti bile kao zviždaljka.. 
" Vidi značenje imena na kraju knjige. 

Poslije tih riječi ustane i do večere ih sve otpusti. 

Vrt bijaše tako lijep i ugodan, te nitko ni pomislio nije 
da ga napusti i potraži zabavnije mjesto. Štaviše, jer sunce 
nije više tako jako peklo, pa su mogli bez muke natjerivati 
se sa srndaćima i drugim životinjama, koje su se po vrtu 
naganjale i koje su se, dok su oni još na okupu sjedili, k 
njima zalijetale i dosađivale im, neke se gospe dadoše _ u 
trk za njima. Dioneo, pak, i Fiametta zapjevaše pjesmu o 
gosparu Guiglielmu i o Dami del Vergil1.! Filomena i Pam- 
filo sjedoše da igraju šaha. Pa se tako pozabavio svatko, 
kako mu je najmilije bilo, i vrijeme je brzo odmicalo, te 
doba večere začas dođe. Stolove su prostrli oko onog lije- 
pog studenca i s velikim užitkom povečerali. Filostrato, 
da ne mijenja red, koji su postavile prijašnje kraljice, čim 
su stolovi bili raspremljeni, zapovjedi Lauretti, da povede 
kolo i zapjeva. Ona pripomenu: 

— Gospodaru, ne mogu se spomenuti ni jedne pjesme, 
a ne znam ni svoje, ni tuđe, koja bi dolikovala ovako ve- 
seloj družbi. No ako, hoćete da zapjevam, koju od onih, 
što znam, rado ću to uraditi. 


Kralj joj odgovori: 

— Što god ti uradiš, može biti samo lijepo i ugodno. 
Zato pjevaj onu, koju znaš. 

Tada Lauretta svojim ugodnim i mekim glasom za- 
pjeva sjetnu pjesmu, a druge su joj otpijevale: 


Ne, znam, nijedna žena, 
kao ja ne bugari, 
što zalud uzdišem, aoh, zaljubljena! 


Onaj, koji kreće s nebom sve planete 
uživajuć me sazda, 

lijepu, nježnu, svoga krila dijete. 

ne bi V tako dusima, što svijete, 
ovdje bar dolje dao 

djelić ljepote, što je pred njim vazda, 


“ Postoji neka francuska poema iz 13. st. ,,La chastelane di Vergi" 

al je smrinih mana, 
da im ostah strana, 
čak prezrena da sam, pa i odbačena. 


A bješe netko kome bijah mila 

i koga me podjednako 

miso ko i ruka čvrsto obavila 

i koji se je upalio Jako 

na žaru moga oka, 

tako da ga dugo držaše ta sila: 

ja sva tad sretna sijah, 

darežljiva s njim bijah, 

a sad sam jadna, zdvojna, napuštena. 


Poslije njega sretoh se s mladićem 
privlačivim # smjelim, 

al uzto jako ljubomornim bićem, 
koje mišljaše da prevarit ga želim, 
pa sva očajna postah, 

jer nesretna sam tada uvidjela, 

da kao dobro mnogih, 

sada sam, eto, smjela, 

samo jednom biti namijenjena. 


Proklinjem jadna cu krutu sudbinu, 
tad da promilenim halje 

“ekoh »dau; o sad udovičku crninu 
»sjećam kao sreću, a bjelinu 

to muku, pa u ralje 

beznađa padoh, usto sumnjičena; 

o svadbo nesmiljena, 

umrla barem da sam 

prije neg te doživjeh ožalošćena. 


O ljubovniče, kom sam pripadala, 
voljenija od sviju, 

a kome je đuša pred Onijem stala, 
koji nas stvori; od svih najbjedniju, 
ded dozovi me k sebi, 

ne voleć druge na zemlji neveseloj, 
ja zavisim o tebi 

o žudnji tvojoj vreloj. 

pa nastoj da ti budem povraćena! 


Laurefla završi. Pjesma se svima svidje, no nijesu je 
evi na isti način shvatili. Neki su je razumjeli na milanski 
način, naime, da je bolje vrabac u ruci negoli golub na 
grani. Dok su drugi nalazili uzvišeniji i istinitiji smisao, 
no sada nije čas da o tome raspravljamo. 

Nakon toga kralj zapovjedi da se na cvjetnoj tratini 
užegu mnogi dupliri, pa su još nekoliko pjesama pjevali, 
sve dok zvijezde nijesu prešle polovinu svoje putanje i po- 
čele zalaziti. Tada muse učini da je vrijeme počinku, pa 
naredi da svatko ode u svoju sobu, i zaželi svima laku noć. 


CEITIVETI DAN 


OKONČAVA SE TREĆI DAN DEKAMERONA I POČINJE 

ČETVRTI, U KOJEMU SE POD FILOSTRATOVIM VLADA- 

NJEM KAZUJE O ONIMA, KOJIH SE LJUBAV NESRETNO 
ZAVRŠILA. 


bi 
LI 
PI 
# 
L4 
Ki 


9 
/ 
4 
, 

, 
, 
s 
" 
# 
4 
# 
# 
PJ 
1 
“ 
4 


; 
a 


= 
(PY VLAN TV S ZN 
KD OBE GAJO 


UVOD 


Predrage gospe, po riječima mudrih ljudi, kao i po to—- 
me što sam sAm mnogo puta vidio i čitao, mišljah da silo- 
vit i vreo vjetar zavisti može tresti samo visoke kule i naj- 
više vršike drveća. No prevarih se u svom sudu, jer sam 
ugibajući se i trudeći se sveudilj da se ugnem divljoj že- 
stini toga ljutog daha, nastojao ići ne samo po ravnicama 
već i po dubokim dolinama, A to će biti očito svakome 0- 
nom tko ogleda ove moje novelete, koje sam napisao puč- 
kim fiorentinskim govorom u prozi i bez posebnog naslo- 
va,! a stil im je, koliko se više moglo, jednostavan i bez 
uresa. Pa ipak nijesam mogao spriječiti da me onaj vjetar 
ljuto ne potrese, štaviše, gotovo iz korijena ne iščupa, i da 
me zavist svojim zubima ne ujede. Po tome jasno mogu 
spoznati kako je istina što mudraci obično tvrde da na ovo- 
me svijetu zavist štedi samo bijedu i nevolju. 

Tako je, moje razborite gospe, bilo pojedinaca koji su 
čitajući ove novelete rekli da ste mi preveć drage, i da 
nije pošteno to što mi se tako mili ugađati vam i tiešiti vas; 
a neki su mi još više prigovorili što vam se tako divim. 
Drugi, pak, hoteći da im sud bude zreliji, rekoše da se mo- 
joj dobi ne priliči baviti se time, to jest, raspravljati o že- 
nama i ugađati im. A mnogi, pokazujući nježnu brigu za 
moj dobar glas, vele da bi bilo pametnije za mene ostati 
s muzama na Parnasu, negoli motati se s takvim besposli- 
cama među vama. A ima i takvih koji, s više prezira ne- 
goli uma, rekoše da bi mi bilo razboritije misliti o tome 
kako da sebi priskrbim svakidašnji kruh, umjesto da se 
baveći se takvim besmislicama, vjetrom hranim, Nekoji 
pokušavaju na uštrb mojemu trudu dokazati, da se ono 0 
čemu kazujem zbilo drukčije negoli ja iznosim. Dakle, to- 
liki i takvi me vihori biju, vrle gospe, tako okrutni zubi 
me razdiru, tako se oštre strijele u živo rmeso zabadaju, 
dok se za vas borim. A ja to sve, bog mi je svjedok, čujem 
1 slušam vedra duha. I mada biste me vi imale braniti, ipak 
ne želim štedjeti svojih sila, naprotiv, nakan sam protiv- 
nicima odgovoriti, doduše ne onako kako bi trebalo, no za- 
čepit ću im usta s nekoliko duhovitih riječi, i to bez odla- 
ganja. Budući da su oni več sada, gdje još nijesam završio 


' Bez posvete. 

ni trećinu ovoga svog djela, tako mnogobrojni i tako drski, 
ssudim da će ih prije negoli do kraja dođem, ako im nitko 
na put ne stane, biti toliko te će me s malo truda pokopa- 
ti a da to vaše sile, ma kako jake bile, ne bi mogle spri- 
ječiti. No prije negoli bilo što kome odgovorim, rad sam 
kazivati vam u svoju obranu ne baš cijelu novelu, kako 
se ne bi činilo da ja hoću svoje novele, pa ma kakva bila 
ona koju spominjem, pomiješati s onima što ih vaša slavna 
družba kazuje, već samo dio da bi sam taj njen nedosta- 
tak? pokazao kako ne spada među one. 

Obraćajući se svojim napadačima velim da je u našem 
gradu, prošlo je tome dosta vremena, živio neki Filippo 
Balducci, čovjek vrlo niska porijekla, ali bogat te dobro 
odgojen i iskusan u svemu što je dolikovalo njegovu polo- 
žaju. Imao vam je on ženu, koju je nadasve ljubio, kao i 
“ona njega, te su spokojno živjeliini za što se drugo brinuli 
nijesu koliko za to da jedno drugome što više ugodi. Među- 
tim se zbude da je dobra žena promijenila svijetom, kao što 
“to već biva, a Filippu ništa drugo ostavila nije do dvogodi- 
šnjeg sinčića, kojega je s njim rodila. Čovjeka je ženina 
smrt rastužila više negoli ikoga tko je ikad izgubio ljublje- 
no biće. Pa, videći da je izgubio onu koju je nadasve ljubio, 
odluči da se odrekne,ovoga svijeta i posveti službi bogu i da 
u tome duhu odgoji svoga jedinca. Stoga podijeli sve svoje 
imanje sirotinji i, ni časa ne časeći, ode na brdo Asinajoš i 
ondje u nekoj ćelijici stane sa svojim sinom živjeti od mi- 
lostinje, te postiti i bogu se moliti. Najviše je pazio na to da 
pred svojim sinom ne spominje vremenite stvari i da mu 
ne da prilike da ih vidi kako ga one ne bi otrgle od službe 
bogu. Sveudilj mu je govorio samo o slavi života vječnog, o 
bogu i svecima i učio ga samo molitvama. Tako su živjeli 
mnoge godine, a da mu nikada dopustio nije izići iz ćelije, 
i nikada nije mladić nikoga vidio osim oca svoga. 

Navadan bijaše taj vrli čovjek dolaziti pokatkat u Fi- 
rencu, gdje bi mu pobožni ljudi udijelili što mu bijaše po- 
trebito, i onda se vraćao u svoju ćeliju. No, desi se da je 
mladić kad je napunio osamnaestu godinu, i Filippo osta- 
rio, nekoga dana upitao svoga oca, kamo to on ide. Filippo 
mu odgovori, a momak mu na to reče: 


* Zapravo i nije jasno što toj noveli nedostaje. 
* Danas brdo Senario, gdje je nekakvo proštenište. 

— Dragi oče, vi ste već stari i teško podnosite tegobe 
puta; zašto i mene ne povedete jedanput u Firencu, da upo- 
znam vaše prijatelje i pobožne ljude. Mlad sam i lakše mogu 
snositi napore, pa bih ja mogao po vašim poslovima u Fi- 
rencu odlaziti, kad god biste htjeli, a vi biste ostali ovdje. 

Vrli čovjek pomisli da mu je sin već odrastao i tako 
obiknuo bogu služiti da bi ga teško zemaljski život mogao 
privući, pa zaključi u sebi: »Pravo mladić veli.« Kako je 
baš tada morao u grad, povede ga sa sobom. Kada je mladić 
vidio palače, crkve, kuće i sve što se u gradovima vidi, a 
jer se nije sjećao da je ikada u životu takva šta vidio, silno 
se začudi i uze ispitivati oca što je ovo ili ono i kako se zo- 
ve, Otac mu je tumačio, a on, čim bi saznao, sav zadovo- 
ljan ispitivaše dalje. Tako, dok je sin ispitivao, a otac odgo- 
varao, namjere sena skupinu lijepih i kićenih gospa, koje 
su se vraćale s nekog pira. Tek što ih mladić ugleda, upita 
oca, kakva su to stvorenja. Otac mu odgovori: 

— Spusti oči zemlji, sinko, i nemoj gledati, jer su one 
napast. 

Tada će sin: 

— A kako se zovu? 

Otac, da ne bi probudio u pohotnoj želji svoga sina 
beskorisna nagnuća i žudnje, ne htjede ih nazvati pravim 
imenom, to jest žene, već reče: 

— Zovu se guske. 

I gle čuda. Mladić koji nikada u životu žene vidio ni- 
je, ne mareći ni za palače, ni volove, ni konje, ni magarce, 
ni novac, ni bilo što drugo, što je vidio, namah reče: 

— Molim vas, oče, priskrbite mi takvu gusku. 

— Jaoj, sinko moj! — otac će — umukni; one su na- 
past. 

A mladić, pitajući ga, reče: 

— Tako li napast izgleda? 

— Tako baš, — odgovori otac. 

Tada će sin: 


— Ne znam, što kažete i zašto su one napast. Što se 
mene tiče, nikada nijesam vidio nešto tako lijepo i ugod- 
no, kao što su one. Ljepše su od naslikanih anđela što ste 
mi ih više puta pokazivali. Ako me volite, oče, dajte da od- 
vedemo gore k nama jednu od tih gusaka, pa ću je pitati. 
16 Boccaccio: Dekameron 

Otac odvrati: 

— Neću; ti i ne znaš kako se one pitaju. 

I tako otac spozna, da je jača priroda od njegova raz- 
bora, i pokaje se što je sina sa sobom u Firencu doveo. 

Nego, neka bude dosta toliko, koliko sam od te novele 
dosada ispripovjedio: sada hoću da se vratim onima koji- 
ma sam je kazivao. 

Vele, dakle, oni koji me napadaju, da zlo činim, o mla- 
de gospe, što se preveć trudim da vam se svidim, i da se vi 
i suviše sviđate meni. Evo, otvoreno ispovijedam da ste 
mi drage i da se trudim da vam omilim. Pitam ih sada da 
li se čude tome, ine spominjući to što su upoznali cjelove i 
mile zagrljaje i slast druženja s vama, što nam, preslatke 
gospe, često pružate, već samo to što su gledali i bez pre- 
stanka gledaju vaše krasno vladanje, primamliivu ljepotu, 
ubavu ljupkost i osim toga vašu dražesnu žensku čestitost, 
te je i onaj koji je othranjen i odgojen i odrastao na div- 
ljem i samotnom brijegu među tijesnim zidovima kolibice, 
a drugog društva osim svoga oca nije imao, istom vas je 
ugledao, samo vas poželio, samo vas tražio, za vama hlepio. 
Hoće li me napadati, gristi, vrijeđati ti ljudi, ako ste meni, 
kojemu je nebo tijelo stvorilo da vas voli, a od maloće sam 
vam dušu i srce posvetio, ćuteći moć plamena očiju vaših, 
slast medenih vam riječi i žar vaših uzdisaja; ako ste meni, 
velim, drage, iakose trudim da vam omilim, uzme li se uv 
obzir da ste se više negoli bilo što drugo svidjele pustinja- 
ku, mladiću bez osjećaja, gotovo divljoj životinji. Zacijelo 
napadati me može samo onaj koji vas ne ljubi i ne želi da 
ga vi ljubite, jer ne ćuti i ne pozna slast i moć prirodnog 
nagnuća, a za takve me i ne mori briga. 

A, oni koji protiv mene ustaju zbog moje posdmakle 
dobi, čini se, ne znaju, da poriluk ima zelena pera, mada 
mu je glava bijela. Njima odgovaram, ostavljajući na stra- 
nu dosjetke i šale, da se neću sramiti sve do konca svoga 
života da uživam u onome, što su smatrali za čast i što su 
voljeli Guido Cavalcanti* Dante Alighieriš kao stari ljudi, 


* Guido Cavalcanti (1255-1300) Fiorentinac, jedan od velikih tali- 
janskih pjesnika ,slatkog novog stila". 

* Dante Alighieri (1265—132]) slavni talijanski pjesnik i političar. 
Njegov ep ,,Božanska komedija" jedno je ođ najvećih djela svjetske 
književnosti. 

a gospar Cino da Pistojat čak i u visokoj starosti. I kad se 
ne bih previše time udaljio od dosadašnjeg načina rasprav- 
ljanja, naveo bih mnoge zgode u kojima su se vrli muževi 
iz davnine u najzrelijim godinama i te kako trudili da se 
ženama svide; a ako moji protivnici to ne znaju, nek se 
potrude i nauče. To što mi savjetuju da bi mi valjalo osta- 
ti s muzama na Parnasu, priznajem, dobar je savjet, no s 
njima ne možemo sveđ boraviti, kao ni one s nama, Pa ako 
se desi da čovjek od njih ode i uživa da gleda ono što je 
njima slično, to nije na pokuđu, I muze su žene, i mada 
žene ne vrijede toliko koliko muze, ipak su one na prvi 
pogled nalik na njih; pa ako mi se s drugih razloga i ne bi 
svidjele, morale bi mi po ovome omiljeti, a da i ne spomi- 
njem to kako su me žene nadahnule da tisuću stihova na- 
pišem, dok mi muze nikad ni jednog jedinog izmamile ni- 
jesu. Pomogle su mi one doista i pokazale kako da onu 
tisuću stihova složim, a možda su da mi pomognu, dok sam 
ovo pisao, koliko god skromno bilo, došle često k meni va- 
ma za ljubav i u čast sličnosti između vas i njih. Pa stoga, 
raspredajući ovo, ne udaljujem se ni s gore Parnasa ni od 
muza, kao što mnogi možda misle. 

No što da kažemo onima koji toliko pate zbog moje 
gladi te mi savjetuju, da se za kruh skrbim? Doista ne 
znam; znam samo kakav bi njihov odgovor bio kada bih u 
potrebi od njih kruha prosio; vjerujem, da bi mi rekli: »I- 
di pa ga traži među svojim bajkama!« I zaista, više su 
kruha našli pjesnici u svojim bajkama negoli bogataši u 
svom blagu. I mnogi su se po svojim bajkama proslavili i 
starost svoju cvijećem okitili, dok su, naprotiv, oni drugi 
propali, jer su tražili hljeba svrh pogače. Što ioš? Neka 
me odbiju oni u kojih budem iskao kruha. Za sada mi, hva- 
la budi bogu, nije od potrebe; a kada bih se našao u nevo- 
lji, Znam po apostolovim7 riječima živjeti u obilju i podno- 
siti bijedu. Stoga nek se nitko za mene ne brine više ne- 
goli se brinem sam. 


* Cino da Pistoja (1270-1336) pjesnik i znameniti pravnik; prija- 
telj Dantea i Francesca Petrarke, velikog talijanskog pjesnika. 
" Pavao Filipljanima IV, 12. 

Oni koji vele da se nije sve tako dogodilo kako kazu- 
jem, obradovali bi me kada bi mi doveli uzore, pa ako se 
oni ne saglase s onim što pišem, smatrao bih da me s pra- 
vom kude, i trudio bih se da se popravim. No, dok smo 
samo pri riječima, neću se miješati u njihova mnijenja, 
već ću se držati svoga, i o njima govoriti ono što oni o me- 
ni vele. Pa neka za sada ove moje besjede budu dovoljne, 
a ja ću nastaviti svoj put oboružan strpljenjem i s božjom 
pomoći, u koju se ufam, i s vašom, ljubezne gospe, okre- 
nuv leđa ovome vjetru, pustiti ga da duše. Znam dobro da 
se meni ništa drugo ne može dogoditi doli ono što se deša- 
va otpuhu praška, koji vihor ili s tla i ne digne ili, ako ga 
digne, odnosi visoko i često ga spušta na glave ljudi, na 
krune kraljeva i vladara, a katkad na krovove visokih pa- 
lača i kula, a ako odanle padne, niže ne može pasti negoli 
na mjesto, odakle se digao. A ako li sam se ikad trudio, da 
vam, koliko je u mojoj moći, ugodim, sada ću to učiniti 
bolje nego prije, jer znam da nitko s pravom ništa drugo 
reći ne može, osim to da se svi oni koji vas vole, pa i ja, 
pokoravamo prirodi. A da se odupreš pridodnim zakonima 
treba preveć snage, i često je to ne samo uzaludno već i 
štetno za onoga koji to pokušava. Priznajem da moje sna- 
ge nijesu tolike, a i ne želim da budu; a kad bih i imao to- 
liko snage u sebi, radije bih je drugome pozajmio, negoli 
za sebe upotrebio. Stoga, neka zagrižljivci ušute, a ako se 
zagrijati ne mogu, neka smrznuti žive i neka ostanu pri 
svojim zabavama ili, bolje, pokvarenim žudniama, meni 
neka ostave moje, dok ovaj kratak vijek odvjekujem. 


A sada nam se valja vratiti, lijepe gospe, jer smo pre- 
već lutali, odakle smo pošli i držati se zadanog reda. 

Sunce je već i posljednju zvijezdu izbrisalo s neba i sa 
zemlje otjeralo vlažnu sjenu noći, kada Filostrato, ustav- 
ši, naredi cijeloj svojoj družbi da se digne. Tada svi odu u 
onaj krasni vrt da se razonode. A kada je došlo vrijeme 
objedu, jeli su na istom mjestu gdje su prošle večeri po- 
večerali. Poslije počinka, kada je sunce doseglo vrhunac 
svoje putanje, po običaju sjedoše kraj onog divnog stuđen- 
ca. Ondje Filostrato zapovjedi Fiammetti da započne kazi- 
vati. A ova, ine čekajući da je mole, dražesno ovako započe: 

Tancredi, salernski knez, ubije ljubovnika svoje kćeri i pošalje 
joj njegovo srce u zlatnu peharu, Ž ona nalije u pehar otrov, 
iskapi ga 1 umre. 


— Težak predmet kazivanja nam je kralj naš danas 
predložio, pomislimo li da nam valja kazivati o tuđim su- 
zama, dok ovamo dođosmo da se zabavljamo; o suzama se 
ne može govoriti a da ne izazovu sućut onih koji kazuju i 
onih koji slušaju. Možda je to uradio da malko obuzda ve- 
selje pređašnjih dana. Ma što ga je na to potaklo, nije na 
meni da mijenjam njegovu volju, pa ću vam pripovijedati 
tužnu, štaviše nesretnu zgodu dostojnu vaših suza. 


Salernski knez Tancredi bijaše gospodar  dobrostive 
i milostive naravi, no pod svoje stare dane okaljao je ruke 
krvlju ljubovnika. Za svega svojeg života imao je samo 
kćerku jedinicu, a bolje bi mu bilo da ni nju nije imao. 
Ljubio ju je tako niežno kako nikada nijedan otac svoga 
djeteta ljubio nije. Zbog te svoje nježne ljubavi, mada mu 
je kćerka već davno do udaje dorasla, nije joj muža tražio, 
da se ne bi morao od nje rastati. Naposlijetku dade je za 
ženu sinu vojvode od Capovel, ali ona uskoro obudovje i 
vrati se ocu. Kći mu bijaše prekrasna stasa i lica kao malo 
koja druga, a uz to još mlada, vrla i umna, većma no što se 
od žene traži. Živeći tako u oca kao velika gospa u ljubavi 
inježnosti i svakoj udobnosti i videći da je otac iz pretjera- 
ne ljubavi ne misli preudati, a njoj se činilo neprilično da 
to od njega iziskuje, pomisli da sebi potajno nađe vrla lju- 
bovnika, ako joj se prilika ukaže. Mnogo je mladih ljudi 
dohodilo na dvor njena oca, i plemenitih i drugih, kao što to 
biva na dvorovima, ona je promatrala ponašanje i običaje 
mnogih, pa joj među svima najviše omilje mladi dvoranin 
njena oca, po imenu Guiscardo, mladić vrlo skromna ro- 
da, no po kreposti i vladanju iznad ostalih plemića. 


Videći ga često, u njoj se potajno raspali ljubav, i sve 
se većma divila njegovu ophođenju. A mladić, koji uz o- 
stale vrline i bistra uma bijaše, opazi to, i ona mu tako sr- 


* Capua; kao u mnogim Boccacciovim novelama, a u ovoj više 
nego u drugima, veza s historijom samo je prividna. 

ce osvoji te se njegov duh gotovo ničim nije bavio doli 
tom ljubavi. 

Ljubeći se tako potajice, najveća gospina želja bijaše 
da se s njim sastane. Ne hoteći nikome povjeriti svoje lju- 
bavi smisli da mu sama lukavstvom obiasni kako da se 
sastanu. Napiše pismo i u njemu ga pouči što mu nared- 
nog dana valja uraditi da se nađu. Pismo skrije u komadić 
trske, te je u šali dade Guiscardu, veleći: 

— Napravi večeras od ovoga duhaljku za svoju slu- 
škinju da njome vatru raspiruje. 

Guiscardo uze trsku i domisli se da mu je bez razloga 
nije dala, oprosti se od nje i ponese trstiku svojoj kući. 
Pregledavajući je opazi da je rascijepljena, otvori je i u 
njoj nađe pismo. Kada je pročitao pismo i dobro shvatio 
što mu je uraditi, činilo mu se da je najsretniji čovjek pod 
kapom nebeskom. Odmah se počne spremati da k njoj po- 
đe kako ga je uputila. 

Na brijegu blizu kneževe palače bijaše od pamtivije- 
ka spilja, slabo osvijetljena kroz otvor prokopan u brdu. 
Pošto je spilja bila zapuštena, drač i korov prekrili su 
otvor i gotovo ga sasvim zatvorili. U ovu se spilju moglo 
ući tajnim stepenicama iz jedne od prizemnih odaja u pa- 
lači, gdje je gospa prebivala, no teška su vrata zatvarala 
ulaz. Kako se već od davnine nitko nije služio tim stepe- 
nicama, pale su u zaborav, i nitko se više sjećao nije da se 
ondje nalaze nekakve stepenice. No, ljubav, kojoj ništa ni 
skriveno ni tajno ne ostane, dozva ih u sjećanje zaljublje- 
noj gospi. A ona. da se nitko ne bi tome domislio, sama se 
mnogo dana mučila dok nije raznovrsnim oruđem uspjela 
otvoriti vrata. Netom ih je otvorila, ušla je u spilju i pošla 
do onog otvora, kuda je Guiscardo imao po njezinoj poru- 
ci ući. Guiscardu je javila kolika je otprilike visina od 
otvora do tla, stoga je on pripremio konop s nekim čvoro- 
vima i petljama da bi se po njemu mogao spuštati i uspi- 
njati. Tada u najvećoj tajnosti odiene kožnato odijelo, da 
se zaštiti od trnja, te naredne noći pođe do onog otvora, 
čvrsto priveže konop za deblo, koje je bilo izraslo nad o- 
tvorom u spilju, spusti se po njemu i ostane čekajući gospu. 

Gospa narednoga dana, izgovarajući se da želi spavati, 
otpusti svoje dvorjanke, sama se zaključa u odaji, otvori 
ulaz i siđe u spilju. Ondje nađe Guiscarda, gdje je čeka, te 
se obradovani zajedno vrate u njenu odaju i dobar dio da- 

na provedu u najvećem zadovoljstvu. Dogovore se po tom 
kako će se vladati, da tko ne bi njihovu ljubav otkrio. Gu- 
iscardo se vrati u spilju, a ona zabravi ulaz i iziđe k svo- 
jim dvorjankama. Guiscardo, pak, u noći se ispne po ko- 
nopu i iziđe kroz onaj isti otvor, kroz koji bijaše ušao, te 
se vrati kući. Tim istim putem mnogokrat se po tom k njoj 
vraćao. 


No, sudbina, nenavidna na tako dugu i nepomućenu 
sreću, bolnom zgodom radost ljubavnika u plač preobrati. 
Tancredi bijaše navadan da ponekad posve sam navrati 
svojoj kćeri, da se zadrži s njom neko vrijeme u razgovo- 
ru i onda ode. Jednoć, poslije objeda, dođe neopažen u 
njene odaje, dok se Ghismonda (tako mu se kći zvala) na- 
lazila s ostalim dvorjankama u vrtu. Ne hoteći buniti kćer 
u njenoj zabavi, a kako su prozori u odaji bili zatvoreni i 
zavjese iznad postelje spuštene, sjedne na klupicu u kutu 
podno postelje, nasloni glavu na postelju, povuče preko se- 
be zavjesu, gotovo kao da se doista htio skriti, te ondje 
usne. Dok on tako spavaše, Ghismonda, koja je na nesreću 
baš taj dan pozvala Guiscarda k sebi, ostavi u vrtu svoje 
dvorjanke, uđe potiho u odaju, zabravi za sobom vrata i 
ne opaziv da je tko u sobi, otvori vrata Guiscardu, koji je 
na nju čekao. Kao obično legnu u postelju i dok su se ša- 
lili i zabavljali, iznenada se Tancredi probudi, te je čuo i 
vidio sve što su mu kći i Guiscardo radili. Rastužen preko 
mjere htjede ih najprije ispsovati, no predomisli se i odlu- 
či da skriven ostane, ako bude mogao, i da što razboritije 
i sa što manje sramote izvrši ono što je naumio. 


Ljubovnici po svom običaju dugo ostanu zajedno, a da 
i nijesu primijetili Tancredija. A kad im se učini da je 
vrijeme, ustadoše, i Guiscardo se vrati u spilju, a ona izi- 
đe iz odaje. Tancredi, usprkos svojoj dobi, spusti se kroz 
prozor u vrt i neopažen, na smrt tužan, vrati se u svoju 
odaju. A kada se unoćalo, po njegovu naređenju, na ulazu 
iz spilje dva čovjeka uhite Guiscarda, kojemu je kožnato 
odijelo onemogućavalo slobodno kretanje, te ga potajice 
odvedu Tancrediju. Netom ga ovaj ugleda, gotovo plačući, 
ovako mu reče: 

— Guiscardo, moja dobrota naprama tebi nije zaslu- 
žila uvredu i sramotu, koju si mi u mojoj kući nanio, kako 
sam se danas na vlastite oči uvjerio. 

Guiscardo mu samo ovo odgovori: 
— Ljubav je jača od vas i od mene. 


Tada Tancredi zapovjedi da ga kriomice čuvaju u jed- 
noj sobi palače. Tako i bie. Drugi dan, dok još Ghismonda 
nije ništa o tome znala, Tancredi je nešto strašno smislio.“ 
Poslije objeda, kao što je bio vičan, ode svojoj kćeri, pozo- 
ve je, zatvori se s njom u odaju i plačući ovako prozbori: 


— Ghismonda, mišljah da poznajem tvoju krepost i 
poštenje, pa da nijesam svojim očima vidio, nikad ne bih 
povjerovao sve da mi je tko i rekao, da bi se ti podala čak 
u mislima muškarcu koji nije tvoj muž. Stoga, za ovo još 
malo dana što mi ih starost pruža, sveđ će me tuga moriti, 
kada se god toga spomenem. Pa kad si morala zapasti 
u toliku sramotu da je barem bog dao, te si izabrala čo- 
vjeka koji se priliči tvom plemenitom rodu! No među svi- 
ma, koji na moj dvor dolaze, izabrala si Guiscarda, mladi- 
ća posve niska roda, kojega smo na našem dvoru gotovo 
iz samilosti othranili. I takvu si mi bol zadala, te ne znam 
što da s tobom učinim. S Guiscardom, kojega su po mom 
raređenju noćas uhitili, kad ie iz spilje izlazio, te je sađ 
u zatvoru, znam što mi je raditi, ali s tobom, sam bog zna, 
nijesam na čistu što da uradim. S jedne je strane, preveli- 
ka ljubav koju sam vazda prema tebi gajio, više nego i 
jedan drugi otac, s druge strane pravedni gnjev s tvoje lu- 
dosti. Ljubav hoće da ti oprostim, a gnjev ište da mimo 
svoju narav okrutan prema tebi budem. No, prije negoli 
što odlučim, želim čuti sve što mi imaš reći. 


Rekav ovo, spusti glavu, plačući kao išibano dijete, A 
kada je Ghismonda saslušala oca i spoznala da je ne samo 
njena tajna ljubav otkrivena već da je i Guiscardo uhićen, 
osjeti takvu bol te je vrlo blizu bila tome da to pokaže ja- 
ukanjem i suzama, kao što većina žena radi. No njena po- 
nosna duša svlada slabost, i čudesnom snagom lice joj se 
ukruti, te u sebi odluči da će radije umrijeti negoli moliti 
milost za sebe, misleći da je njen Guiscardo već mrtav. 
Stoga, ne kao žena ucvijeljena sa svoje pogreške, već hra- 
bro i mirno, otvoreno i bez suza ovako ocu odgovori: 

— Tancredi, ni poricati ni moliti te neću, jer niti bi 
mi ono prvo pomoglo niti bih htjela da mi ovo drugo po- 
mogne. Ničim ne namjeravam ublažiti tvoj gnjev i ganuti 

tvoju ljubav, već, priznav istinu, valjanim razlozima obra- 
niti svoj dobar glas i djelima dokazati veličinu duše. Tsti- 
na je, ljubljah i ljubim Guiscarda i ljubit ću ga dok gođ 
živa budem, mada znam da mi još malo života preostaje, 
no ako se i poslije smrti ljubi, ljubit ću ga dovijeka. A na 
to me nije toliko navela ženska slabost, koliko tvoja pre- 
malena skrb da me udaš, i njegove vrline. Morao si znati, 
Tancredi, jer si i sam od krvi i mesa, da si začeo kćer od 
krvi i mesa, a ne od kamenarili željeza; i spomenuti si se 
morao i moraš, mada si sada star, kakvi su i koliki i kako 
su snažni zakoni mladosti. I premda si se ti kao muškarac: 
u svojim najboljim godinama posvetio oružju, ipak si mo- 
rao znati kako može djelovati dokolica i udobnost na star- 
ce, a kako tek na mlađe. Ja sam dakle, jer sam po tebi 
začeta, od krvi i mesa kao i ti, i još sam mlada, a po ovome 
kao i po onome puna požudnih želja; a još čudesnija i jača 
je snaga tih želja, što sam u braku spoznala kakva je slast 
udovoljiti takvim željama. Toj se sili nijesam mogla odu- 
prijeti te naumih, jer sam mlada i žena, da joj se prepu- 
stim i zaljubih se. I vjeruj mi, uložila sam sav svoj napor 
da ne bi tome, čemu me naravna žudnja vukla, nanijela 
sramote ni tebi ni sebi. U tome su mi i milostivi Amor i 
dobrostivi Usud našli i pokazali doista tajan put, kojim sam 
bez ičijeg znanja mogla utažiti svoju žudnju: a to ne po- 
ričem, pa ma tko ti je to otkrio ili ma kako ti to saznao. 
Niiesam Guiscarda slučajno odabrala, kao što to mnoge 
rade, već nakon zrela premišljanja izabrah ga med svima 
ostalima, dosjetliivo ga k sebi pozvah i svoiom sam i nje- 
govom razboritošću dugo uživala u zadovoljavanju svoje 
želje. A sad mi se čini, ne obzirući se na to što sam iz lju- 
bavi griiešila, da me tako oštro koriš, jer više cijeniš javno 
mnijenje negoli istinu, pa kažeš (gotovo kao da se i ne bi 
ljutio da sam izabrala čovjeka plemenita roda), da sam 
privoljela čovjeku niska roda. A i ne opažaš da ne kudiš 
moj griieh već grijeh Sudbine, koia često nedostoine viso- 
ko uzdiže, a najdostojnije dolie ostavlja. Nu pustimo sada 
to i radije se osvrnimo na bit svega: uvidjet ćeš da smo 
svi stvoreni od iste puti, i da je isti tvorac udahnuo svima 
iste duše s istim sposobnostima, s istim vrlinama. A mi, 
koji se rodismo i rađamo jednaki, samo se po vrlinama 
razlikujemo, te oni koje je više vrlina resilo i koji su kre- 
posnije živjeli, nazvani su plemenitima, a ostali nepleme- 

nitima. Pa ako su krivi običaji kasnije ovaj zakon prekrši- 
li, on nije nestao, niti ga je priroda iskvarila, a ni običa- 
ji. Stoga onaj koji je pun vrlina, plemić je, a tko ga dru- 
gačije naziva, ne vrijeđa niega, već sam griieši. Pogledaj 
malo sve svoje plemiće i ispitaj njihove vrline, običaje, 
vladanje, a po tom pogledaj Guiscarda. Prosudiš li nepri- 
strasno i bez mržnje, priznat ćeš da je naiplemenitiji, a svi 
ostali da su prostaci. U pogledu Guiscardovih vrlina i nje- 
gove valjanosti nikome nijesam vjerovala, već tvojim ri- 
ječima i svojim očima. Tko ga je ikad više od tebe hvalio, 
i to za sve ono za što se vrli muž hvali? I zasigurno s pra- 
vom, jer, ako me oči moje varale niiesu, nikad ga hijesi 
pohvalio a da on nije toga još vrijedniji bio no što su tvoje 
riječi izražavale. A ako sam se ipak prevarila, ti si me za- 
veo u bludnju. Hoćeš li sada ustvrditi da sam privoljela 
čovjeku niska roda? Kad bi to učinio, ne bi istinu rekao. No 
ako kažeš da sam siromahu privoliela, tebi na zazor i sra- 
motu, moglo bi se prigovoriti da niiesi znao valjanu mužu 
i sluzi svome pribaviti blagostanje. Siromaštvo ne oduzima 
plemstvo nikome, ali bogatstvo može. Mnogi su kraljevi i 
velikaši bili siromašni, a mnogi od onih koii danas zemliu 
kopaju i ovce pasu, biiahu vrlo bogati, a i sad su. Poslied- 
nju sumnju o tom što ti valia sa mnom raditi, odbaci potpu- 
no, ako si namislio da u svojoj dubokoi starosti uradiš ono 
što nijesi uradio kad si bio mlad, to iest da budeš okrutan: 
diskali na meni svu svoju okrutnost. Moliti te neću da mi se 
smiluješ, jer si ti prvi uzrok ovome griiehu, ako je to gri- 
jeh, no uvjeravam te da ono što si s Guiscarđom uradio ili 
uraditi hoćeš, ako i sa mnom isto ne uradiš, moie će vla- 
«stite ruke učiniti. A sad plači kao žena i okrutno istom smr- 
€u kazni i njega i mene, ako misliš da smo to zavrijedili. 

Knez spozna veličinu duše svoje kćeri, no nije vjero- 
vao da je ona tako čvrsto odlučila provesti svoje riječi u 
djelo. Stoga, kad je od nje otišao, napusti odluku da će 
“prema njoj okrutan biti, te smisli da kazniv njega ohladi 
njenu žarku ljubav. Rad toga zapoviedi onoj dvojici Gui- 
scardovih čuvara da ga te noći mučki zadave, da mu srce 
iščupaju i njemu ga donesu. Oni učine, kao što im bijaše 
naređeno. A kada je naredni dan osvanuo, naredi knez da 
mu donesu lijep i velik zlatan pehar. U njega metne Gui- 
scardovo srce, te ga po svom povjerljivom sluzi pošalje 
svojoj kćeri, strogo mu naloživ da joj ga predade uz riječi: 

»Tvoj ti otac ovo šalje, da te obraduje onim što najviše 
ljubiš, kao što si i ti njega obradovala onim što je njemu 
najmilije bilo.« 

Ghismonda, stalna u svojoj strašnoj odluci, netom je 
otac od nje otišao, zaište da joj donesu otrovno bilje i ko- 
rijenje, prokuha ga i procijedi da bi otrovnu tekućinu ima- 
la pri ruci, ako se dogodi ono čega se bojala. A kada je k 
njoj došao sluga s darom i porukom kneževom, tvrda lica 
uzme iz ruku pehar, otkri ga i, čim srce ugleda i riječi sa- 
sluša, zasigurno spozna da je u peharu Guiscardovo srce. 
Podiže lice i sluzi ovako reče: 

— Doista se ne priliči drugačiji grob od zlatnoga za 
srce kao što je ovo; moj otac je vrlo umno postupio. 


Tada prinese pehar usnama, poljubi ga, pa nastavi: 


— U svemu i vazda, sve do ovog posljednjeg časa u 
mom životu, moj je otac prema meni iskazivao najveću i 
najnježniju ljubav, no sada više negoli ikad prije; stoga 
mu za ovaj dar od mene prenesi moje posljednje i najveće 
hvale što sam mu ih igda izrekla. 

Rekav ovo, sagne se nad pehar, što ga je čvrsto privi- 
nuta držala, upre pogled u srce i prozbori: 

— Oh, najslađi stane svih mojih radosti, prokleta bila 
okrutnost onoga koji me prisilio da te svojim očima sada 
gledam! Dovoljno mi bijaše gledati te svakoga časa svojim 
duhovnim očima! Svoj si životni tijek završio tako kao što 
ti je sudbina dosudila; došao si koncu kojemu svatko hrli; 
napustio si muke i bijedu ljudsku, a sam ti je tvoj nepri- 
jatelj dao grob kakav si po svojim vrlinama zaslužio. Tvo- 
jim pogrebnim počastima nedostajale su samo suze, pa da 
bi i to imao, bog je nadahnuo mog okrutnog oca da mi te 
pošalje. A ja ću ti ih dati, mađa bijah čvrsto odlučila u- 
mrijeti suhih očiju i neprestrašena lica. IT kada ti ih dađem, 
ni časa ne časeći, moja će se duša združiti s onom koju si 
ti, srce, tako pazilo. A u čijem bi društvu zadovoljnija i 
sigurnija mogla poći nepoznatim stazama i krajevima, ako 
ne u nienom? Sigurna sam da ona još uvijek prebiva ovdje 
i vidi sklonište svojih i mojih radosti, da me ljubi i čeka 
moju dušu, koja je nadasve ljubi. : 

Reče tako, svine se nad pehar i, kao da je vrutak po- 
tekao iz njenih očiju, bez ženskog naricanja, izlije u pehar 
čudesno mnogo suza, cjelivajući bezbroj puta mrtvo srce. 

Dvorianke, koje su se oko nje skupile, nijesu razu- 
mjele, kakvo je to srce, i što znače njene riječi, svladane 
samilošć 1 sve su plakale i utaman pitale za uzrok njenih 
suza, te su se, što su bolje umjele, trudile da je utješe. A o- 
na, kada se naplakala, podiže glavu, osuši oči i prozbori. 

— O, nadasve ljubljeno srce, sve su moje dužnosti 
prema tebi ispuniene. Preostaje mi još samo da se s tvo- 
jom dušom združim. 

Tada naredi da joj donesu vrčić s tekućinom što ju je 
dan prije priredila. Tekućinu izlije u pehar u kojemu bi- 
jaše srce potokom njenih suza preliveno, bez straha ga 
prinese ustima i iskapi. Tada s peharom u ruci legne na 
postelju, ispruži se što je skladnije mogla i srce mrtvog 
ljubovnika pritisne uza svoje. Tako je tiho čekala smrt. 

A kada su njene dvorjanke sve to čule i vidjele, a ni- 
jesu znale kakvo je piće ispila, doiave Tancrediju. A on, 
bojeći se onoga što se doista dogodilo, poleti niza stepeni- 
ce kćerinoj odaji i uđe baš u času kada se ona na postelji 
ispružila. Prekasno stiže da ie milim riječima utješi, pa, 
spoznav to, gorko zaplače. Ona mu, pak, reče: 

— Tancredi, čuvaj svoje suze za veću nesreću nego 
što je ova, i ne roni za mnom suza koje ne želim. Tko je 
kad vidio da itko. osim tebe, plače nad onim što je sam 
h*io? No ako živi u tebi samo iskrica one liubavi koju si 
mi pružio, usliši moju posljednju žeju i daj da moje tijelo 
počiva s njegovim, gdje god si ga dao ukopati, kad ti se 
nije mililo da skrovito s Guiscardom živim, 


Gorki plač ne dopusti knezu da odgovori, a mladica, 
očutjev da joj se bliži konac, pritisne na grudi mrtvo srce 
i reče: 

— Zbogom ostajte, ja odlazim, 

Oči joj se zamagle, svi joj osjeti zamru i tako se ra- 
stavi s ovim bolnim svijetom. 

Tako je tužan bio konac Guiscardove i Ghismondine 
ljubavi. Tancredi ih oplače i prekasno raskaian sa svoje 
okrutnosti uz sveopću žalost svih Salernitanaca, oboje u 
isti grob sa svim počastima dade pokopati. 


DRUGA NOVELA 253 


DRUGA NOVELA 


Fra Alberto obmane neku gospu da je u nju zaljubljen anđeo 
Gabrijel i u njegovu liku više je puta obljubi; od straha pred 
njenom svojtom pobježe i skrije se u kući nekog siromaška, 
koji ga sutradan kao divljeg čovjeka odvede na trg, gdje ga 
prepoznaju pa ga njegova subraća odvedu i utamniče. 


Novela Fiammetina bijaše izvabila više puta suze na 
oči njenih drugarica. Pa pošto je ova već bila okončana, 
kralj ozbiljna lica prozbori: 


— Moj život ne bi bio velika cijena za samo polovicu 
one slasti koju ie Guiscardo uživao s Ghismondom, i neka 
se tome ni jedna od vas ne čudi, jer ja, živeći, svakoga ča- 
sa tisuću smrti oćutim, a za sve to mi ni mrvičak radosti 
nije dan. No ostavimo sada na miru moje jade, pa neka 
Pampinea nastavi s kazivanjem o tužnim zgodama koje su 
djelomično i mojima slične. Pa ako i ona nastavi onako 
kako je Fiammetta započela, bez sumnje ću osjetiti kao da 
tiha rosa pada i ublažuje moj oganj. 


Pampinea, čuvši da se naredba na nju odnosi, svojim 
je osjećajima bolje razumjela želje svojih drugarica, nego- 
li kraljeve po njegovim riječima, pa je sklonija bila da 
njih razvedri negoli da kralju ugodi, osim teko da posluša 
njegovu zapovijest, pa odluči da kazuje novela koja će iza- 
zvati smijeh, ne udaljivši se ipak od zadanog predmeta, i 
ovako započe: 


— Među pučanima se čuje katkad i-ova izreka: Ako 
svijet lopova poštuje, u njegova zla djela nitko ne vjeruje; 
ta mi izreka pruža obilno gradiva za kazivanje o onom što 
nam je danas predloženo, i uz to još da dokažem kakvo je 
i koliko licemjerje redovnika, tih ljudi u širokim, dugim 
haljama, lažnoblijeda lica, koji su ponizni i pitomi kada 
za sebe nešto mole, a grlati i nemili kad druge kude sa 
svojih vlastitih opačina i kada dokazuju da će se oni spa- 
siti uzimanjem, a ostali davanjem. Uz to se još ponašaju 
kao vlasnici i gospodari raja, a ne kao ljudi koji ga, kao i 
mi, moraju zaslužiti, i određuju tamo svakome koji umre 
odličnije ili manje odlično mjesto, već prema svoti novca 
koju im je pokojnik udijelio za života. Tako sami sebe ob- 
manjuju, u koliko vjeruju u ono što govore, a onda se još 

i trude da prevare one, koji vjeruju njihovim riječima. 
Kad bih smjela o njima sve kazivati, brzo bih lakovjernoj 
čeljadi otkrila što sve kriju pod svojim širokim haljama. 
I neka bi bog dao da se sa svojih laži tako provedu, kao 
što se proveo neki minorit,! čovjek ne baš u cvijetu mlado- 
sti, no jedan od onih koje su u Mlecima smatrali kao vrlo 
pobožne. Milo mi je doista što vam o njemu mogu kaziva- 
ti i tako možda vaš duh, pun samilosti zbog Chismondine: 
smrti, malko razveseliti. 


Živio, dakle, u Imoli, vrle gospe, pokvaren i opak čo- 
vjek po imenu Berto della Massa. Njegova sramotna djela 
tako su u Imoli bila poznata da nitko živ nije vjerovao ni 
kad je govorio istinu, a kamoli kad je lagao. Stoga, spoznav 
da Imola nije više pogodno mjesto za njegove lopovštine, 
preseli se u Mletke, sklonište svake gnusobe, te naumi da 
ondje pribjegne novim smicalicama, kojima se prije nije 
služio. I kao da ga je zapekla savjest zbog počinjenih zlih 
djela, pokaza se kao čovjek pun duboke poniznosti i veći 
katolik od samog pape, te uđe u minoritski red i nazva se 
fra Alberto iz Imole. U fratarskom je ruhu počeo, naoko, 
vrlo strogo živjeti i hvaliti pokoru i uzdržljivost, te niti je 
meso jeo niti vino pio, kad nije bilo takvoga koje bi mu 
prijalo. Tako se u tren oka od lupeža, svodnika, krivotvo- 
ritelja i ubojice prometnuo u velikog propovjednika a da 
se ipak nije ostavio svih svojih poroka kad bi ih god krio- 
mice mogao vršiti. Osim toga, otkad se zaredio, vazda je 
kod oltara, kada je misu služio i kad su ga ljudi promatra- 
li, oplakivao Kristovu muku, jer mu nije bilo teško zapla- 
kati, kad bi mu se to prohtjelo. Ukratko, što svojim suza- 
ma, što svojim propovjedima, znao je Mlečane tako obma- 
nuti te je gotovo kod svake oporuke on bio povjerbenik i 
pohranitelj. Mnogima je čuvao novac i bio ispovjednik ili 
savjetnik velike većine muškaraca i žena. Djelujući tako, 
ubrzo se od vuka preobratio u ovcu, te je po svojoj sveto- 
sti, u onim stranama, bio daleko čuveniji negoli sveti Fra- 
njo Asiški. Tako je jednoga dana neka mlada žena, po i- 
menu gospa Lisetta iz kuće Quirino, žena bogata trgovca, 
koji je na svojim galijama bio otplovio u Flandriju, s dru- 
gim gospama otišla na ispovijest onom pobožnom fratru. 
Dok je ova Mlečanka (a svi su Mlečani tašti) klečala pred 


* Red Male braće. 

njegovim nogama i već ispovjedila dio svojih grijeha, on 
je upita ima li dragana. A glupa mu žena ljutito odgovori: 

— Ej, gosparu fratre, zar nemate oči u glavi? Čini li 
vam se moja ljepota takva kao u drugih žena? Imala bih 
ja na svaki prst po jednog, samo da hoću, no moje čari 
nijesu za bilo koga. Koliko ima žena tako lijepih kao što 
sam ja, koja bi i u raju lijepa bila? 

Uz to je toliko koječega izbrbljala o svojoj ljepoti, da 
je zaista bilo otužno slušati je. Fra Alberto nedvoumno 
shvati da je žena glupa, pa mu se učini da je to pogodno: 
polje za njegov rad, i u nju se onoga časa preko mjere za- 
ljubi. No laskanje ostavi za zgodniji čas, a zasad htjede da. 
se iskaže kao svetac, pa je poče kuditi s taštine i pričati 
joj još koješta. Na to mu gospa reče da je glup kao vol i da ne: 
zna razlikovati ljepotu od ljepote, a fra Alberto, da je pre- 
već ne razgnjevi, dade joj odrješenje i otpusti s drugim že- 
nama. Poslije nekoliko dana ode _ s nekim svojim vjernim 
prijateljem gospi Lisetti, skloni se s njom u neku odaju, 
gdje ga nitko nije mogao čuti, baci se pred nju na koljena 
i reče: 

— Gospo, bogom vas kumim da mi oprostite ono što 
sam vam u nedjelju kazao, kad ste mi o svojoj ljepoti go- 
vorili, jer sam one iste noći bio teško kažnjen, te do danas 
nijesam mogao ustati iz postelje. 

Na to će gospa glupača: 

— A tko vas je tako kaznio? 

Fra Alberto odvrati: 

— Kazat ću vam. Dok sam se u noći molio, kao što to 
vazda radim, iznenada moju čeliju obasja silno svijetlo. 
Nijesam se dospio ni okrenuti, da vidim što je, kad li neki 
prekrasni mladić navali na mene teškom toljagom, zgrabi 
me za kukuljicu, vrgne k svojim nogama i tako me izlema 
da mi je sve kosti prebio. Zapitam ga zašto to radi, a on 
odvrati: »Zato što si se danas drznuo kuditi rajsku ljepotu, 
gospe Lisette, koju poslije dragoga boga najviše ljubim.« 
Tada ga ja upitah: »A tko ste vi?« On mi odgovori da je 
anđeo Gabrijel. »O, gospodine, zavapio sam, molim vas da 
mi oprostite.« A on će na to: »Opraštam ti uz uvjet da što 
prije k njoj odeš i umoliš je za oproštenje. Ako ti ona ne 
oprosti, vratit ću se i tako te udesiti da ćeš pamtiti dok 
budeš živ.« Što mi je još rekao, ne usuđujem se ponoviti, 
dok mi ne oprostite. 

Gospa tikvanka, bez truna soli u mozgu, sve se rasta- 
pala od milja, slušajući te riječi i ne sumnjajući u njihovu 
istinitost. Posilje kratke stanke primijeti: 

— Lijepo sam vam govorila, fra Alberto, da je moja 
ljepota rajska; no bog neka mi pomogne, ipak mi je vas 
žao i da vas opet zlo ne snađe, oprostit ću vam, ako mi ka- 
Žete što vam je još anđeo rekao. 


Na to će fra Alberto: 


— Gospo, sada kad ste mi oprostili, rado ću vam ka- 
zati; samo vas na jedno upozoravam, što god vam rekao, 
čuvajte se da bilo kome kažete, ako ne želite sebi nauditi, 
jer vi ste danas najsretnija žena na ovome svijetu. Arhan- 
đeo Gabrijel mi je rekao da vam kažem kako ste mu toli- 
ko omiljeli te bi puno puta bio k vama po noći došao da se 
nije bojao prestrašiti vas. Sada vam po meni poručuje da 
će vas jedne noći pohoditi i ostati neko vrijeme s vama. 
No, budući da je on anđeo, kada bi vam u liku anđela pri- 
šao, ne biste ga mogli dodirnuti, zato vam veli da će vama 
za ljubav doći u čovječjoj spodobi, i još veli da mu javite 
kada da dođe i u čijem liku, i on će doći. Stoga,se možete 
mimo sve ostale žene smatrati za sretnu. 


Gospa praznoglavka odvrati, da joj je vrlo drago što je 
anđeo Gabrijel ljubi, jer i ona njega ljubi i nikad ne izosta- 
vi da mu ne pripali lojanicu od mattapana?, gdje ga god vidi 
naslikana, te kad god on zaželi doći, bit će dobro došao i 
naći će je posve samu u njenoj odaji, ali samo uz uvjet da 
zbog nje ne iznevjeri Djevicu Mariju. Kazivali su joj da on 
nju jako voli, a bit će da je tako, jer je na slikama vidjela 
da vazda kleči pred njenim nogama. Uostalom, neka dođe 
u kojemu liku mu je volja, samo neka je ne prestraši. 


Tada će fra Alberto: 


— Mudro zborite, gospo, ja ću s anđelom urediti sve 
kako zapovijedate. Meni, pak, možete iskazati veliku mi- 
lost, koja vas neće ništa stajati. Evo, koju milost ištem: 
dopustite, da on dođe k vama u ovom mom tijelu. I slušaj- 
te zašto vas za tu milost molim: On će uzeti moju dušu iz 
tijela i metnut će je u raj, a sam će ući u moje tijelo, pa 
sve dok on bude s vama, moja će duša boraviti u raju. 


* Mattapan — srebrn mletački novac od 12—15 stoljeća. 


DRUGA NOVELA 257 


Na to će tupoglavka: 

— Baš mi je drago što ćete tako biti utješeni za bati- 
ne koje ste zbog mene dobili. 

Tada će fra Alberto: 


-— Pobrinite se da nađe otvorena vrata od vaše kuće, 
jer u čovječjem liku ne može proći kroz zatvorena vrata. 


Gospa odgovori da će tako učiniti. Fra Alberto ode, a 
ona se tako uzoholila i nadula da joj košulja nije dopirala 
ni do stražnjice. Jedva je mogla dočekati dolazak anđelov. 
Fra Alberto, misleći kako će noćas valjati da bude jahač, 
a neanđeo, uze se krijepiti slatkišima i drugim finim je- 
stvinama i pićem, da ne bi po nesreći sa sedla sletio. Pošto 
je dobio dopuštenje da može izići iz samostana, kad se za- 
noćalo, ode s jednim prijateljem nekoj znanici, odakle je 
i inače običavao odlaziti po takvim poslovima. Odanle, kad 
mu se učini da je vrijeme došlo, prerušen ode kući one 
gospe i ondje se s pomoću nekih trica preobrazi u anđela, 
pope se stepenicama i uđe u gospinu odaju. Ova, netom 
ugleda onaj blijedi lik, baci se pred njim na koljena, a on 
je blagoslovi, digne je i dade joj znak da legne. Ona ga 
. spremno posluša, a anđeo se odmah ispruži pokraj svoje 
pobožne ljepojke. Fra Alberto bijaše lijep muškarac, sta- 
sit i krupan, čvrstih nogu. A kada se našao s gospom Li- 
settom, koja bijaše svježa i podatna, drugačije ju je zabav- 
ljao nego njen muž, i više su puta te noći i bez krila letje- 
li, na njeno najveće zadovoljstvo. Uz to joj on još bijaše 
koješta nabajao o nebeskoj slavi i rajskom blaženstvu. U 
svitanje pripremi se on na odlazak, te pošto ugovori s 
njom idući sastanak, skupi svoje ukrase, iziđe i vrati se 
svom drugu kojemu je ona dobra domaćica pravila dru- 
štvo, da ga ne bude strah sam spavati, 


Odmah poslije objeda gospa Lisetta sa svojom družbe- 
nicom ode fra Albertu i sve mu ispripovjedi o anđelu fGa- 
brijelu, i što joj je on kazivao o slavi nebeskoj i vittnom 
životu, i kako je on lijep i još svakojakih čuda k tume. 

Fra Alberto joj reče na to: 


— Gospo, ne znam kako vam je s njim bilo, no dobro 
znam da je noćas, kad je on k meni došao, i ja mu rekao. 
što ste poručili, smjesta odnio moju dušu ua neko mjesto 
puno ruža i drugog cvijeća, da ga nikad toliko vidio nije- 
i7_ Boccaccio: Dekameron 

sam. Tamo u tom prekrasnom kraju, ostadoh do jutrnje. 
Što je s mojim tijelom bilo, ne znam. 

— Ta, zar vam ne kažem? — upadne žena. — Vaše je 
tijelo cijelu noć s anđelom Gabrijelom ležalo u mom zagr- 
ljaju. A ako mi ne vjerujete, pogledajte pod lijevu sisu, gdje 
sam anđela tako poljubila, da će se nekoliko dana poznati, 

Tada će fra Alberto: 

— Danas ću, doista uraditi nešto što već dugo ne uči- 
nih; svući ću se da vidim je li istina što kažete. 

Nakon mnogog klepetanja gospa se vrati svojoj kući, 
kamo je još mnogo puta u liku anđela fra Alberto bez ika+ 
kve smetnje zalazio. No, jednoga se dana sluči da se gospa 
Lisetta s nekom svojom prijom prepirala o svojoj ljepoti, 
pa da istakne svoje draži, kako nije imala mnogo soli u 
tikvi, reče: 

— Kad biste znali, kumo, kome je moja ljepota omi-' 
ljela, zasigurno ne biste hvalili druge žene! 

Budući da ju je prija dobro poznavala, željna da više 
sazna, upita: 

— Možda istinu zborite, gospo, no kad ne znaš, tko je 
taj, nije lako promijeniti mišljenje. 

Tada se gospa, u koje je kratka pamet bila, pohvali: 

— Ne bih vam smiela kazati, priio. no, eto, moj vam 
je dragi arhanđeo Gabrijel, koji me ljubi više nego sama 
sebe, jer sam, tako mi on veli, najljepša žena na svijetu £ 
na svim morima. 

Prija bi se bila najradije slatko nasmijala, ali uzdrža 
se da bi od nje još štogod izvukla, i kaza: 

— Vjere mi, gospo, ako je anđeo Gabrijel vaš dragi i 
to vam kaže, zasigurno je tako, no ne bih nikad pomislila 
da i anđeli tako što rade. 

Gospa na to priklopi: 

— Za pet rana božjih, varate se, prijo; bolje on to 
umije negoli moj muž, i još mi veli da se i tamo gore to ra- 
di, no jer sam za njega ljepša od bilo koje na nebu, u me- 
ne se zaljubio i k meni počesto dolazi. Što velite na to? 

Prija je jedva dočekala da ode od gospe Lisette i da 
nađe zgodnu priliku gdje će sve to izbrbljati. Na nekom 
sijelu skupila je oko sebe gomilu žena i sve im potanko 
ispripovjedila. Žene to prepričaju svojim muževima i pri- 

jateljicama, a ove svojima, i tako se u manje od dva dana 
prosu o tome glas po Mlecima, te dođe i do ušiju njenim 
djeverima. Ovi joj ništa ne spomenu, već sebi na srce sta- 
ve da pronađu toga anđela i saznadu umije li letjeti, te su 
nekoliko dana i noći vrebali na njega. Sluči se da je pone- 
što od tih naklapanja došlo i do fra Alberta, i on neke noći 
pođe k njoj da je prekori. Tek što se svukao, kad njeni 
djeveri, koji ga vidješe kako ulazi, navale na vrata. Fra 
Alberto se umah jadu dosjeti, te ustane i ne znajući kako 
da uzmakne otvori prozor nad Velikim kanalom i skoči u 
more. Kanal je na tome mjestu bio dubok, a on je znao 
dobro plivati, pa mu se ništa nije dogodilo. Preplivao mo- 
mak kanal i sklonio se u neku kuću, koja nije bila zaklju- 
čana, a nekog dobričinu, koji je u kući bio, umoli, da ga 
za ljubav božju spasi, i još mu svašta nabaja, zašto je _ k 
njemu u ovo doba došao i još k tome gol. Smiluje mu se 
dobričina, i jer mu je valjalo otići po poslu, kaza mu nek 
legne u postelju i sačeka njegov povratak. Zaključa ga_i 
ode da obavi svoj posao. Djeveri one gospe, ušav u odaju, 
vidješe da je anđeo odletio i ostavio krila, pa tako nasa- 
mareni dobro ispsuju gospu i ostave je rastuženu. Tada 
pokupe anđelovu opremu i vrate se svojoj kući. Međutim, 
već se bješe razdanilo, i dobričina na Rialtu* ču pripovje- 
dati o tom kako je arhanđeo Gabriiel te noći spavao s go- 
spom Lisettom, kako su ga djeveri zatekli, te on od straha 
skočio u kanal, i sad se ne zna što je s njim. Čovjek se od- 
mah dosjeti da je anđeo Gabrijel u njegovu domu. Vrati se 
kući prepozna u čovjeku anđela gospe Lisette i nakon du- 
ga pregovaranja zaište od njega pedeset dukata, ako ne 
želi da ga izruči njenim djeverima. Tako se zhude. Kađ 
je, pak, fra Alberto htio otići, dobričina mu predloži: 


— Samo ie jedna mogućnost da iziđete odavle. ako se 
složite s time. Danas je ovdje takva svečanost na koju net- 
ko dovede čovjeka preobučena u medvjeda, a drugi u div- 
ljeg čovjeka, tko ovako, a tko onako, pa se na trgu svetog 
Marka upriliči lov, a kad je lov gotov, završi se svečanost, 
i svatko odlazi s onim koga je doveo kud hoće. Ako hoćete 
da vas izvedem tako prerušena, prije negoli tko otkrije da 
ste ovdje, lako ću vas odvesti kud hoćete. Drugog načina 
ne znam kako da vas odavde izvedem a da vas nitko ne 


" Most nad Velikim kanalom (Canal Grande) u Veneciji. 

prepozna. Moram vam još reći kako djeveri one gospe 
sumnjaju da ste se negdje u blizini sakrili, pa su svuda 
postavili straže. 

Kako se god mučno činilo fra Albertu izići tako, ipak, 
od straha pred ženinom svojtom, prevari se i kaza čovjeku 
kamo da ga odvede i da mu je pravo kako god on hoće. 
Ovaj ga dobro namaže medom i pospe paperjem, oko vra- 
ta metne mu lanac i masku na lice, a u iednu ruku mu da- 
de debelu batinu, a u drugu dva velika mesarska psa na 
uzici. Tada pošalje čovjeka da po Rialtu razglasi nek po- 
hita na trg svetog Marka tko god hoće da vidi arhanđela 
Gabrijela. Eto, tako vam Mlečići drže riječ. Nakon nekog 
vremena izvede ga iz kuće, naredi mu .da krene naprijed, 
a on za njim pođe držeći ga za lanac, i tako ga odvede do 
trga, posred mnoštva, što se za njima načetilo i pitalo: »Tko 
je to? Tko je to?« Ondje se bješe sjatila sva sila naroda, 
što onih koji su za njima došli, što onih koji su čuli telala 

“na Rialtu. Kada je čovjek s njim stigao na trg, priveže ga 
za stup na uzdignutu mjestu, hineći da čeka početak lova. 
Kako jadnik bijaše namazan medom, začas ga salete i poč- 
nu bosti rojevi muha i obada. Pošto se trg nabio svjetinom, 
dobričina, hoteći tobože odvezati s lanca divljeg čovjeka, 
skine fra Albertu masku s lica i poviče: 

— Gospodo, kako svinja nije stigla, i lova biti neće, 
da se niste utaman ovdje skupili, pokazat ću vam arhan- 
đela Gabrijela, koji po noći s neba na zemlju silazi da tje- 
ši mletačke gospe. 

Netom mu bje maska skinuta, svi namah prepoznaše 
fra Alberta, te stanu vikati na nj i obasipati ga psovkama 
i pogrdnim riječima, kao najgoreg bludnika, te se na_nj 
nabacivati svakojakim gnusobama. Dugo se to oteglo, sve 
dok slučajno nije dopro glas o tom do njegove fratarske 
subraće. Na koncu šestorica njih dođu na trg, ogrnu ga 
haljom i odvežu. Uz strku i viku svijeta što se za njima 
natisnuo, odvedoše ga u samostan, gdje ga bace u tamni- 
cu. Ondje je, kako se sudi, nakon bijedna živovanja i u- 
mro. Tako se taj čovjek, kojeg su ljudi cijenili i nijesu 
vjerovali da zlo čini, drznuo i prikazao kao arhanđeo Ga- 
brijel, poslije se preobrazio u divljeg čovjeka i pretrpio 
dugu sramotu, kako je i zaslužio, te je po tom, utamničen, 
oplakivao počinjeni grijeh. Neka bog dade da se svima ta- 
kvima tako zbude. 

Tri mladića ljube tri sestre i 3 njima pobjegnu na Kretu; 

starija s ljubomore ubije svog dragana; druga se poda kret- 

skom vojvodi da spasi sestru, no ubije je njen dragan i pobježe, 

3 prvom. Za to je optužen treći ljubovnik s trećom sestrom; 

njih uhite, i oni priznaju, ali, pobojav se smrti, podmite stražu 
i pobjegnu osiromašeni na Rod, gdje u bijeđi umru. 


Fliostrato se zamisli, pošto je saslušao konac Pampi- 
nejine novele, a tada joj uputi ove riječi: 

— Svidio mi se konac vaše novele; no u sadržaju je 
bilo mnogo toga što je izazivalo smijeh, a milije bi mi bi- 
lo da ne bijaše tako. 

Tada, obrativ se Laureti, kaza joj: 

— Gospo, kazujte sada vi neku bolju, ako možete. 

Laureta, smijući se, odvrati: 

— Preveć ste okrutni prema ljubovnicima, ako im 
samo zao udes želite. Da vam ugodim, kazivat ću vam no- 
velu o tri ljubavi, a sve su bile nesretne i kratkotrajne. 

Rekavši to, ovako počne: 

— Mlade gospe, lako možete spoznati da svako zlo 
može tešku nevolju navući na onoga tko ga počini, a često 
i na druge. A srdžba je, čini mi se, ono zlo koje nas naj- 
lakše u propast baca i koja nije ništa drugo već naglost i 
nepromišljenost, na koju nas žalost potiče kad nam se ne- 
razumno duhovne oči zastru mrakom i duša uzavre bije- 
som. I mada su tome češće skloni muškarci, koji više koji 
manje, zapadaju katkad i žene u to zlo, često i s težim 
posljedicama, jer se gnjev u njih lakše raspali i jasnijim 
plamenom i neuzdržljivije gori. Nije se tome čuditi, jer 
ćemo opaziti, ako bolje pogledamo, da vatra po svojoj pri- 
rodi lakše zahvati lake i meke predmete negoli tvrde i te- 
ške. A mi smo, neka mi muškarci ne zamjere, nježnije od 
njih, a i mnogo nestalnije. Pa jer po prirodi tome nagi- 
niemo, znamo da naša krctost i dobrota vruža mir i uži- 
tak muškarcima s kojima se družimo, dočim bijes i gnjev 
mogu biti uzrokom velikih nevolja i pogibelji. Da se tih 
mana srčanije čuvamo, nakanila sam pokazati vam svojom 
novelom kako se ljubav trojice mladića i tri mladice, kao 
što sam već spomenula, zbog gnjeva jedne od njih, od 
sreće prometnula u najveću nesreću. 

Marsilia!, stari gosparski grad, leži, kao što znate, ha 
morskoj obali u Provansi; nekad je u njoj bilo puno više 
bogataša i velikih trgovaca negoli danas. Među njima bi- 
jaše neki N' Arnald Civada,* čovjek vrlo niska roda, ali 
pouzdan i pošten trgovac, bogat novcem i posjedima. Imao 
je ženu i više djece, među njima tri su bile djevojčice i 
starije od dječaka. Dvije od njih, blizanke, napunile bija- 
hu petnaest godina, a treća četrnaest. Njihovi su rođaci 
čekali samo da se vrati N' Arnald, koji bijaše sa svojom 
trgovinom otputovao u Španiju, pa da ih udadu. Dvije bli- 
zanke zvahu se Ninetta i Maddalena, a tneća sestra Ber- 
tella. U Ninettu bijaše preko ušiju zaljubljen mladić ple- 
menita roda, mada siromašan, po imenu Restagnone, a i 
ona u njega, a bijahu tako sretni da su uživali u svojoj 
ljubavi a da to nitko na svijetu nije znao. Već je njihova 
potajna ljubav dosta dugo trajala, kad se sluči da se dva 
mladića, dobri prijatelji, zaljubiše jedan u Maddalenu, a 
drugi u Bertellu. Foleo i Ughetto, tako se prijatelji zvahu, 
po smrti svojih očeva naslijedili su veliko bogatstvo. Re- 
stagnone, kojemu je Ninetta otkrila njihovu ljubav, pomi- 
sli da se time okoristi i sprijatelji se s njima, pa je, sad 
jednoga sad drugoga, a katkada obojicu, vodio njihovim 
djevojkama i svojoj. A kada mu se učini da se njihovo 
prijateljstvo prema njemu dobro učvrstilo, pozove ih jed- 
noga dana k sebi u kuću i reče im: 

— Predragi mladići, naše vas je prijateljevanje  si- 

 gurno uvjerilo u to, koliko vas volim i da sam za vas pri- 
pravan učiniti sve što i za sebe sama. Budući da vas tako 
jako volim, otkrit ću vam što sam smislio, a mi ćemo do- 
govorno izvršiti naum, kako nam se čini ponajbolje. Ako 
vaše riječi ne lažu, pa i po onome što sam danju i noću 
zapažao, u vama ljubav plamti prema dvjema ljubljenim 
djevojkama, a u meni prema trećoj, njihovoj sestri. Ako 
vas dvojica pristanete, srce mi kaže da ćemo naći sladak 
i ugodan lijek za našu ljubav, a to je ovaj. Vi ste jako bo- 
gati mladići, a ja nijesam; pa ako hoćete združit svoj imu- 
tak i mene uzeti kao trećega vlasnika vašeg bogatstva i 
odlučiti na koji kraj svijeta da odemo i provodimo veselo 
život s naše tri djevojke, ne sumnjam da će sve tri sestre 


" Marseille, 
* N'Arland (provansalski) — don (gospodin) Arnaldo. 

s velikim dijelom očeva bogatstva s nama poći, a mi ćemo 
kao braća svaki sa svojom živjeti u najvećoj sreći i zado- 
voljstvu. Na vama je da odlučite, primate li ili otklanjate 
moj prijedlog. 

Kada su oba mladića, u svom ljubavnom žaru, sazna- 
la, da će dobiti svoje djevojke, nijesu se dugo skanjivali, 
već odgovore da su spremni, ako je tako. Restagnone, pak, 
dobiv od mladića takav odgovor, za nekoliko se dana sa- 
stane s Ninettom, što nije išlo bez velikih neprilika. Neko 
je vrijeme s njom ostao, a onda joj pripovjedi što se s o- 
nim mladićima dogovorio, te ju je dugo nagovarao da bi 
se i ona s tim složila. No, to nije išlo nimalo teško, jer je 
ona više od njega željela da se bez straha s njim sastaje. 
Rad toga mu otvoreno odgovori da joj se naum dopada i 
da će njene sestre, osobito u ovome, učiniti sve što ona 
hoće, i još mu reče da što prije pripremi sve što je potre- 
bito za bijeg. Restagnone se vrati dvojici mladića, koji su 
ga još više poticali na ono što im je predložio, i kaza im 
da su i njihove djevojke pripravne. Po tom se dogovore 
da će otputovati na Kretu Prodadu svoja imanja pod iz- 
govorom da će s tim novcem trgovati, unovče sve 
ostalo što su posjedovali, te kupe hitru brodicu i u potaji 
je dobro opreme, pa stanu čekati utanačeni Tok. Sa svoje 
strane Ninetta, koja je dobro znala žudnju svojih sestara, 
laskavim riječima raspali u njima želju, te su mislile da 
ne će časa dočekati da se to obistini. A kada ie došla noć, 
i one se imale ukrcati na brod, tri sestre obiju veliku oče- 
vu škrinju d iz nje uzmu veliku količinu novaca i drago- 
cjenosti, i s time sve tri kriomice iz kuće iziđu, te pođu 
prema dogovorenu mjestu, gdje nađu svoje dragane, koji 
su ih čekali. S njima bez i trunke oklijevanja uziđu na 
brod, koji spusti vesla u more i otplovi. Ne zadržavajući 
se nigdje na putu, naredne večeri stignu u Genovu, gdje 
mladi ljubovnici okuse ljubovne radosti i slasti. Opskrbe 
se ponovo sa svim potrebitim, otputuju, pa iz luke u luku, 
prije negoli se osmi dan okonča, bez ikakve smetnje pri- 
. stanu na Kreti, gdje kupe velike i bogate posjede, te blizu 
grada Kandije sagrade sebi krasne i raskošne palače. Ta- 
ko počnu tamo živjeti kao prava gospoda, okruženi mno- 
štvom slugu, pasa, sokolova, konja, sveudilj u zabavama 
i gozbama, uživajući sa svojim gospama kao malo tko na 
svijetu. Uto se sluči (kao što to gotovo svakog dana vidi- 

mo, da ono čega imadđemo u izobilju, iako nam ije drago, 
brzo dosadi: da Restagnonu dosadi Ninetta, koju je nada- 
sve ljubio, sada kada je bez straha mogao s njom uživati, 
te joj je ukazivao sve manje ljubavi. I kad mu na nekoj 
svečanosti vrhu svega omilje neka tamošnja lijepa i mla- 
da gospa, plemenita roda, stade joj se na sve moguće na- 
čine udvarati, priređivati njoj u čast gozbe i zabave. Ni- 
netta to opazi, i ljubomora je ljuta svlada, te se on bez 
njena znanja ni koraka ne smjede bez nje maknuti, mu- 
čeći uz to sebe i njega riječima i gnjevom. Pa kao što obi- 
lje nečega izaziva dosadu, tako nedostatak pojačava žud- 
nju. I tako je Ninettina srdnja samo podjarivala vatru 
nove Restagnonove ljubavi. Pa sad, da li je s vremenom 
Restagnone postigao naklonost ljubljene gospe ili nije, Ni- 
netta je u to čvrsto vjerovala, ma tko joj te glasine prenio. 
Stoga je ovlada teška tuga, nakon toga zapane u gnjev, a 
onda je bijes svlada tako da se sva njena ljubav prema 
Restagnonu pretvori u strašnu mržnju. Zaslijepljena gnje- 
vom odluči da Restagnonovom smrću zbriše nanesenu joj 
sramotu. Potraži neku staru Grkinju, vrlo vještu u pri- 
premanju otrova, te je obećanjima i darovima navede da 
joj pribavi smrtonosan napitak, što ga ona, ne razmišlja- 
jući dublje o tome, jedne večeri dade zagrijanom Resta- 
gnonu, koji ništa posumnjao nije, da pije. Moć otrova bi- 
jaše tolika da ga je usmrtila prije jutrnje, a da i nije znao 
da je otrovan umro. Njegovu smrt gorko oplakaše Folco 
i Ughetto i njihove dragane, pa i Ninetta, te ga sa svim 
počastima pokopaju. Ne prođe dugo, kad li uhite onu sta- 
ricu, koja je Ninetti otrov priredila, zbog nekog drugog 
zlodjela, a ona na mukama među ostalim nedjelima prizna 
i ovo i posvema otkrije posljedice čina. Kretski vojvođa, 
nikome ništa ne govoreći, potajno jedne noći opkoli Fol- 
covu palaču i bez buke i otpora uhiti Ninettu i odvede je. 
Od nje bez mučenia odmah sazna sve što htjede znati o ' 
Restagnonovoj smrti. Folco i Ughetto potaino saznađu, a 
od njih njihove gospe, zašto je vojvoda uhitio Ninettu, što 
ih jako rastuži, te svim silama nastojahu osloboditi Ninet- 
tu lomače, jer su sudili da joj lomača ne gine za zlo koje 
je počinila. No sve bje uzalud, jer vojvoda bijaše čvrsto 
odlučio da izvrši pravdu. Tada Maddalena, lijepa mladica, 
kojoj se vojvoda dugo udvarao, a da ga nikad uslišala ni- 
je, smisli da bi, ako mu ugodi, lako mogla sestru spasiti 

od vatre. Pošalje vojvodi po spretnu glasniku poruku da 
je pripravna poslušati svaku njegovu zapoviiest, ako joj 
obeća dvije stvari: prvo, da će joj zdravu i čitavu sestru 
vratiti, drugo,.da o njihovu dogovoru nitko ništa neće do- 
znati. Pošto je vojvoda saslušao poruku, obveseli se, no 
dugo je razmišljao da li da joj udovolji; naposljetku pri- 
stane i poruči joj da je spreman. U dogovoru s gospom 
jedne noći zatvori Folca i Ughetta, kao da bi ih htio ispi- 
tati o počinjenu zločinu, a on potajno ode-da prenoći kod 
Maddalene. Najprije pripremi sve tako kao da će Ninettu 
u vreću vezati i te iste noći utopiti, a onda ie dade odniie- 
ti njenoj sestri i uz cijenu jedne noći pokloni joj život. 
Ujutru, pri odlasku, umoli je da ta prva noć ne bude i zad- 
njaiuz to joj prikriči da sestru zločinku nekamo otpremi, 
da ga ne bi kudili i da ne bi opet morao s niom okrutno po- 
stupati. Netom su naredno jutro Folco i Ughetto saznalii 
povjerovali da su Ninettu utopili, odmah ih oslobode, a 
oni poteku svom domu da utieše žene rad smrti niihove: 
sestre. No, koliko se god Maddalena trudila da skriie se- 
stru, Folco ipak otkri da je u kući. Tome se silno začudi i 
namah posumnja, jer već prije bješe načuo da se voivodi 
Maddalena mili, pa je upita kako to da ie Ninetta u kući. 
Maddalena satka dugu priču da mu to obiasni, ali on bija- 
še lukav i ne povjerova joj, već je prisili da mu sve po: 
istini kaže, što ona, iako nerado, učini. Folca u prvi čas 
svlada bol, a po tom se tako razjari da zgrabi mač i pro- 
bode je, dok ga je ona utaman za milost zakliniala, Bojeći 
se pravednog vojvodinog gnjeva, ostavi je mrtvu u odaji 
te ode tamo, gdje Ninetta bijaše, i radosno joj kaza: 

— Hajdemo brzo tamo gdje je tvoja sestra odredila da 
te povedem, kako više vojvodi ne bi šaka dopala. 

Ninetta mu povjeruje, te puna straha i želie da otpu- 
tuje, i ne oprostivši se od sestara, jer noć već bijaše pala, 
krene s Folcom. S ono malo novaca što je Folco mogao u 
brzini uzeti, dođu do obale, ukrcaju se na neki brod i ni-. 
kad se više saznalo nije što se s njima dogodilo. Pošto je., 
narednog dana Maddalena nađena mrtva, mnogi, koji su 
zavidjeli Ughettu i mrzili ga, dojave sve vojvodi. Vojvoda, 
koji je ljubio Maddalenu, namah potrči njihovoj kući, uhi- 
ti Ughetta i Bertellu, te ih, mada nijesu znali što je Folco. 
uradio, prisili da priznaju kako su zajedno s Ughettom. 
krivi Maddaleninoj smrti. Stoga ovi, s pravom se smrti. 

bojeći, teškom mukom podmite stražare novcem što su ga 
u kući skrivali za najveću nevolju. Tada se skupa sa stra- 
žarima, ne imajući vremena da bilo što sobom ponesu, u- 
krcaše na brod i noću pobjegoše na otok Rod, gdje su u 
bijedi i uboštvu još kratko vrijeme živjeli. Tako je, eto, 
luda Restagnonova ljubav i Ninettin gnjev unesrećio njih 
-oboje i druge s njima. 

Gerbino, uprkos vjeri koju je zadao njegov djed, kralj Guigliel- 
mo, navali na brod tuniskog kralja da mu otme kćerku. Nju 
ubiju brođari, a on njih. Naposljetku pak njemu odrube glavu. 


Lauretta je svoju novelu okončala i zamuknula. Osta- 
li su među sobom raspravljali o noveli i žalili nesreću lju- 
bovnika ili kudili Ninettin gnjev. Tada krali, kao da se 
trgnuo iz duboke zamišljenosti, digne glavu i dade mig 
Elisi da nastavi. 

Ona stidljivo počne: 

— Ljubezne gospe, mnogi vjeruju da Amor svojim 
strijelama strijelja samo onda kada pogled ljubavi raspa- 
li, i rugaju se onima koji tvrde da se ljubav može i onda 
roditi kad o nekome samo slušamo. Da se ovi varaju, do- 
kaz nek vam bude novela koju.sam nakanila kazivati. Vi- 
djet ćete ne samo da je glas o nekome izazvao ljubav, ma- 
«da se mladi ljudi nikad vidjeli nijesu, već da je ljubav 
bila uzrok njihovoj nesretnoj smrti. 

Guiglielmo, drugi sicilijanski kralj, kako Sicilijanci 
tvrde!, imađaše dvoje djece: dječaka Ruggierija i djevoj- 
čicu Gostanzu. Ruggieri je umro prije svog oca i ostavio 
sina, po imenu Gerbino, kojega je djed brižno odgojio, te 
on uzraste u krasna mladića, slavna po junaštvu i odgoju 
koji se priliči vitezu. .Njegova se slava nije pročula samo 
po Siciliji već i po svim stranama svijeta, a osobito u Bar- 
berijiž koja je u to doba danak plaćala sicilijanskom kra- 
lju. Među ostalima, kojima je do ušiju dopro glas o vrli- 
nama i viteštvu Gerbinovu, bijaše i kćerka tuniskog kra- 

!* Prema historiji nije imao djece. 

* U Sjevernoj Africi, isp. III, 10. 

lja, jedno od najljepših stvorenja, što ih je igda priroda 
dala, kako je tvrdio tko ju je god vidio, uz to bijaše izvr- 
sna odgoja i plemenite duše. Vrlo je rado slušala razgo- 
vore o vrlim vitezovima, pa je i sve ono što joj pričahu o 
hrabrim Gerbinovim djelima, srcem i dušom primala _i 
maštala o njegovu liku, te ga tako žarko uzljubila da je 
najradije slušala razgovore o njemu io njemu razgovara- 
la. 'S druge je strane i do Sicilije, kao i svuda, dopro glas o 
njenoj krasoti i valjanosti, pa se dotakao i Gerbinovih uši- 
ju, koje za takve glase nisu bile gluhe, i on se zagrijao za 
nju ne manje nego ona za njega. Stoga, dok se ne nađe 
prikladan razlog, da mu djed dopusti u Tunis otputovati, 
u svojoj živoj želji da je vidi, molio je svakog svog prija- 
telja koji bi tamo odlazio da po svojoj moći njegovu tajnu i 
veliku ljubav, kako najbolje bude znao i umio, njoj otkrijei 
o njoj vijesti donese. Jedan od njih to lukavo izvede tako da 
je kao trgovac k njoj došao i ponudio joj ženski nakit i dra- 
gulje, te joj tako otkrio Gerbinovu ljubavikazao joj da je 
Gerbino sa svim što posjeduje pripravan da udovolji svakoj 
njenoj zapovijesti. Ona obradovana primi glasnika i poruku, 
* te mu odgovori da i ona za njim istom ljubavi gori i kao do- 
kaz pošalje mu jedan od svojih najdragocjenijih dragulja. 
Gerbino primi dar s tolikim veseljem, s kolikim se draga 
stvar primiti može, te joj po tom istom prijatelju više puta 
pošalje pismo i skupocjene darove, Preko njega se s njom 
dogovarao kako bi se, ako im sreća posluži, sastali. 

* Dok su se u svojoj žarkoj ljubavi tako dogovarali, a 
dogovor se otegao malo više nego što bi trebalo, sluči se 
da je tuniski kralj obećao svoju kćerku granadskom kralju 
za ženu. Ojađena preko mjere, mišijaše da je ne samo da- 
ljina dijeli od njenog ljubovnika već da mu je sada gotovo 
potpuno otimlju, te da je znala kako, najradije hi bila od 
oca pobjegla i došla Gerbinu. Isto je tako vijest o njenoj 
udaji iznad svega rastužila i Gerbina, te je smišljao kako 
bi je silom oteo, ako bi se brodom vozila svome mužu. Tu- 
niski je kralj, načuo nešto o Gerbinovoj ljubavi i namjeri, 
pa bojeći se njegova junaštva i moći, kad je vrijeme došlo 
za kćerin odlazak, poruči kralju Guiglielmu što namjera- 
va i zatraži od njega da ga zaštiti od Gerbina i bilo koga 
tko bi ga u tome mogao spriječiti. Stari kralj Guiglielmo 
ništa ne bijaše dočuo ni o Gerbinovoj ljubavi ni o bilo če- 
mu drugome, te nije ni slutio zašto tuniski krali ište zašti- 

tu i rado mu je obeća, te mu kao biljeg zadane riječi rado 
pošalje svoju rukavicu. A kada se tako zaštitio, dopremi 
krasnu i veliku galiju u kartaginsku luku, opremi je svim 
potrebnim za one koji će na njoj putovati i divno je ukra- 
si, da njome pošalje svoju kćerku u Granadu, te se samo 
još čekalo povoljno vrijeme. 

Mladica je sve to znala i vidjela, pa potajno svog slu- 
gu u Palermo pošalje s naredbom da u njeno ime pozdra- 
vi lijepoga Gerbina i kaže mu da ona za koji dan u Gra- 
nadu putuje i neka se sada iskaže,.-ako je takav junak kao 
što se govori i ako je ljubi tako kao što joj pokazuje. Slu- 
ga odlično izvrši zapoviiest i vrati se u Tunis. Pošto je 
Gerbino to čuo, a znajući da je tuniski kralj pod zaštitom 
kralia Guiglielma, niie znao što da uradi. No potaknut 
ljubavliu krene u Messinu, gdie opremi dvije lake galije 
i s nekoliko hrabrih momaka otputuje na Sardiniju, suđe- 
ći da gospin brod mora tuda proći. 

Tako je doista i bilo. Ne prođe mnogo vremena, a tu- 
niski brod, nošen laganim vietrom, doplovi nedaleko od 
mjesta gdie galiie biiahu usidrene, Viđeći brod, Gerbino 
kaza svojim drugovima: 

-— Gospodo. ako ste zaista tako vrli, kao što vas cije- 
nim, sigurno nema ni jednoga koji niie oćutio liubavi, bez 
koje, po mojemu sudu, ni iedan smrtnik ne može imati ni 
dobrote ni vrline u sebi. Pa ako ste ikad bili zaliublieni 
ili jeste, lako ćete razumjeti moju žudnju. Liubim i ljubav 
me nagnala da vam zadam ovaj trud, a predmet moie lju- 
bavi boravi na ovoj galiii koju pred sobom vidite. Na tom 
se brodu, osim onoga što najviše želim, nalaze ioš i neiz- 
mjerna bogatstva, što s malo truda, ako ste junaci i mu- 
ški se borite, lako steći možemo. Pobijedimo li, za sebe 
ištem samo ženu, za ljubav koje uzeh oružje u ruku; sve 
ostalo neka slobodno bude vama. Hajdemo, dakle, zasko- 
čimo lađu, i neka nas sreća prati. Bog je sklon našem pot- 
hvatu, jer je zaustavio vjetar i zadržao brod. 

Nijesu lijepome Gerbinu ni trebale tolike besjede, jer 
Messinci, koji s njim bijahu, pohlepni za plijenom, svom 
su dušom bili skloni onome na što ih je Gerbino nagova- 
rao. Konac njegova govora izazove silno klicanje i odobra- 


* U romanu c vitezovima okruglog stola Tristan ište od -kralja 
rukavicu kao znak tvrđe vjere. 

vanje, i trublje zatrubiše. Svi zgrabe oružje, spuste vesla 
u more i otplove prema lađi. Kada ljudi na lađi izdaleka 
ugledaju galije koje nijesu mogle otploviti, jer ne bijaše 
vjetra, spreme se za obranu. Lijepi Gerbino, kad stigoše 
lađi nadomak, naredi da njeni gospodari k njemu na ga- 
liju dođu, ako ne žele boja. Saraceni najprije upitaše tko 
gu napadači i što ištu, a tada rekoše da ih napadaju uspr- 
kos kraljevoj riječi i u znak toga pokažu rukavicu kralja 
Guiglielma, te odbiju da se bez borbe predaju ili mu što 
izruče. Gerbino je uto ugledao na krmi gospu, puno ljep- 
šu no što je ikada zamisliti mogao, te se raspali još jače, a 
kad mu pokazaše rukavicu, reče da nema na lađi sokolova, 
da bi kome ta rukavica potrebita bila“, te ako neće predati 
gospu, neka se spreme za boj. I ne čekajući, udare hrabro 
strijelama i kamenjem te su se dugo tako borili i nanosili 
jedni drugima velike štete. : 


Naposljetku, kada je Gerbino vidio da od svega malo 
koristi ima, uze čamčić, što ga je sobom sa Sardinije po- 
veo, zapali na njemu vatru te ga galijama dovuče do lađe. 
A kada to vidješe Saraceni, znali su da im je sada predati 
se ili poginuti. Tada dovedu na palubu kraljevu kćer, ko- 
ja je dotle pod palubom plakala, odvuku je na pramac, po- 
zovu Gerbina, te je njemu na očigled, dok se ona molila za 
milost i pomoć, ubiju, a tijelo joj bace u more, govoreći: 


— Eto ti je; dajemo ti je takvu, kakvu možemo i ka- 
kvu si je zaslužio! 


Na tu okrutnost Gerbino gotovo presvisnu, te ne ma- 
reći ni za strijele ni za kamenice, kao da samu 'smrt ište, 
pristane uz lađu usprkos brojnoj posadi. I kao kada gladan 
i razjaren lav stade posred stada volova zubima i pandža- 
ma trgati, sada ovoga sada onoga, te zasiti prije svoj bijes 
negoli glas, tako i on s mačem u ruci navali na Saracene 
i okrutno ih mnoge poubija. Međutim se požar na lađi sve 
više razmahivao, i on naredi svojim mornarima da sebi 
za plaću uzmu s lađe što mogu, a sam siđe na galiju, više 
žalostan nego radostan s pobjede nad svojim protivnici- 
ma. Tada naredi da izvuku iz mora tijelo lijepe gospe i 
dugo je nad njom gorko plakao. Vraćajući se na Siciliju, 


“U lovu sa sokolovima sokolar je imao ruku zaštićenu ruka- 
tom, da ga sokol kljunom ili pandžom ne rani. 

zaustavi se na Ustiki, malenom ostrvcu, nasuprot gradu 
Trapaniju, i ondje je sa svim počastima pokopa, te se na- 
dasve tužan svome domu vrati. 

Kad tuniski kralj dozna te glase, svoje poslanike u ko- 
roti pošalje kralju Guiglielmu, žaleći se što je tako vjerom 
krenuo. Oni mu ispričaše kako se to desilo. Kralj Guigliel- 
mo se na te vijesti jako smuti, i ne znajući kako da pravdi 
udovolji (jer su je oni tražili), dade uhititi Gerbina, te ga on 
sam osudi a da ga nijedan od njegovih baruna i nije pokušao. 
od toga odvratiti. Pred njegovim očima odrube Gerbinu 
glavu, jer je volio biti bez unuka negoli da bude vjeroloman. 

Tako je, dakle, kao što sam kazivala, u kratko vrije- 
me poginulo bijednom smrću oboje ljubovnika, a da ni 
okusili nijesu ljuvene slasti. 


PETA NOVELA 


Isabettina braća ubiju njenog ljubovnika; on joj se u snu javi 

i otkrije gdje je zakopan. Potajno ga ona otkopa, glavu metne 

u zemljani sud s bosiljkom i nad njim je svaki dan dugo pla- 

kala. Braća joj oduzmu posudu s cvijetom, a ona malo po tom 
od tuge presvisne. 


Elisa je okončala novelu, i kralj je jako pohvali, a 
Filomeni naredi da kazuje. Ona, obuzeta samilošću prema. 
jadnom Gerbinu, duboko uzdahne i počne ovako: 

— Moja novela, ljupke gospe, neće kazivati o ljudima 
visoka roda, kao što bijahu oni o kojima je Elisa kazivala, 
ali, možda, neće biti manje tužna. Grad Messina, koji je 
malo prije spomenut, podsjetio me na ovu zgodu, jer se: 
baš ondje dogodila. 

U Messini, dakle, življahu tri mlada brata, trgovci i 
jako bogati po smrti svoga oca, koji rodom bijaše iz San 
Gimignana. Imali su sestru, Isabettu po imenu, djevojku 
veoma lijepu i dobro odgojenu, no, tko zna zašto, još ne 
bijaše udata. U jednom od svojih dućana imali su nekog 
mladića iz Pise, po imenu Lorenzo, koji je upravljao svim 
njihovim poslovima. Lorenzo bijaše krasan i ljubak mla- 
dić, i Isabetta ga je više puta vidjela, pa joj je tako nada- 
sve omililo. Lorenzo to nekoliko puta opazi, pa okanivši 
se svojih prolaznih ljubovnih veza, njoj se svom dušom 

posveti. I sve se odvilo tako te jedno drugo jednako uzlju- 
be. Za kratko vrijeme nađoše puta i načina da učine ono 
za čim je oboje ponajvećma žudjelo, pa su tako i nastavi- 
li. I kada su mnogi slatki čas skupa proveli, zaborave na 
oprez, te neke noći, kad je Isabetta pošla u sobu gdje je 
Lorenzo spavao, opazi je njen stariji brat a da ona to i ne: 
primijeti. Brat joj bijaše razborit mladić, pa mada mu bi- 
jaše teško to što je saznao, ipak, ne kazavši nikome ništa, 
odluči da počeka do sutra, a cijelu noć je premišljao o to- 
me. A kada je dan svanuo, otkrije svojoj braći što je pro- 
šle noći o Isabeti i Lorencu saznao. Zajedno su dugo o to- 
me raspravljali i na koncu odlučili da o tome šute, kako 
ne bi na njih ni na sestru njihovu pala sramota, i da se- 
ponašaju kao da ništa ni vidjeli ni saznali nijesu, sve dok 
ne dođe čas kad će bez štete i neprilike zatrti taj zazor i 
sramotu prije negoli drugi o njoj saznaju. Dok su s Loren- 
zom brbljali i s njim se šalili, kao što su vazda radili, sluči 
ge da su jednoga dana odveli Lorenza sa sobom izvan gra- 
da, kao da idu u šetnju. Kada stignu na neko usamljeno: 
mjesto, i prilika im se ukaza, oni Lorenza, koji se tome ni 
nadao nije, ubiju i zakopaju, tako da nitko to nije ni opa- 
zio. Vrate se u Messinu i razglase da su ga po poslu u dru- 
gi grad poslali, što su svi lako povjerovali, jer su to često 
običavali raditi. 

No kako se Lorenzo nije vraćao Isabetta, kojoj je do- 
tužilo dugo očekivanje, često je i uporno ispitivala svoju 
braću o njemu, pa se tako desi da je jedan od braće upita: 

— Što to znači? Što toliko ispituješ? Što se tako bri- 
neš za Lorenza? Ako budeš i dalje lspiivai; dobit ćeš od- 
govor kakav zaslužuješ. 

Rad toga tužna i žalosna mladica, puna potajnog stra- 
ha, više nije ispitivala i noću ga je često želino zvala i mo- 
lila da dođe i plačući se žalila što se tako dugo ne vraća, 
te ga je nevesela izgledala. 

Neke noći, kada je ona dugo plakala što se Lorenzo ne- 
vraća, sluči se da joj se on blijed i raskuštran, rastrgane 
i istrunute odjeće u snu prikaže i učini joj se da govori: 

— Oh, Isabetto, ti me samo dozivaš i žalostiš se što. 
me tako dugo nema, te mene svojim suzama tešto optužu- 
ješ. Stoga, znaj, da se k tebi više vratiti ne mogu, jer su me 
posljednjeg dana, kada si me vidjela, tvoja braća pogubila. 

Pošto se mladica probudila, povjerova priviđenju i 
gorko zaplače. Po tom ujutro ustane i ne imajući srčano- 
sti da braći što kaže, odluči da ode na označeno mjesto i 
uvjeri se da li je istina što joj se u snu prikazalo. Zaište 
od braće dopuštenje da ode izvan grada, i s družbenicom, 
koja je i prije s njom bila i sve njene tajne znala, što je 
brže mogla ode na ono mjesto. Počisti sa zemlje suho li- 
šće i stane kopati ovdje gdje joj se zemlja činila najmek- 
ša. Nije dugo kopala, kadli joj se ukaže mrtvo tijelo nje- 
nog nesretnog dragana, još ne raspadnuto, i po tome se 0- 
čito uvjeri u istinitost sna. Rastužena vrhu svega, spozna 
da sada nije vrijeme plaču, a da je mogla rado bi njegovo 
tijelo odnijela da mu dostojniji grob dade. Videći da tone 
može učiniti, nožem mu odrubi glavu, zamota je u ubrus, 
pokrije truplo zemljom, glavu dade sluškinji u naručje i 
vrati se svojoj kući a da je nitko vidio nije. 

“ Ondje se s onom glavom u svojoj sobi zaključa i nad 
njom je dugo i gorko plakala, i svojim je suzama zalijeva- 
la i prala, a cjelovima obasipala. Po tom uze lijep i velik 
lonac za cvijeće, od onih u kojima se mažurana ili bosiljak 
sade, glavu zavije u lijepu tkaninu, položi je u posudu i 
pokrije zemljom, te zasadi nekoliko strukova prekrasnog 
salernitanskog bosiljka. Ničim ga drugim zalijevala nije 
doli vodom od ruža i narančinih cvjetova te svojim suza- 
ma. Navikla se tako bila da svagda sjedi uza svoj bosiljak 
i da ga s čežnjom gleda, jer je u posudi njen Lorenzo bio 
skriven. Dugo bi tako gledala, a onda nad njim plakala 
i tako bosiljak zalijevala. 

Zbog duge i pažljive njege i masne zemlje od glave 
koja se unutra raspadala, cvijeće se razbujalo i divno za- 
mirisalo. Kako je sveđ tako sjedila i plakala, opazili su je 
više puta susjedi. I kada su se braća čudila što tako vene 
i što su joj oči upale, kazaše im: »Opazili smo da ona sva- 
ki dan tako i tako radi.« Kada braća to čula, a i svojim 
se očima uvjerila, ukore je više puta, no utaman. Tada na- 
rede da joj potajno oduzmu cvijet. A kada ga ona ne na- 
đe, uporno ga je od braće iskala, pa pošto joj ga nijesu 
vratili, od suza i plača obolje i u bolesti je samo za svoj 
bosiljak pitala. Začuđeni njenim upornim iskaniem, bra- 
ća htjedoše znati što je u loncu s cvijećem. Iskrenu zernlju - 
i nađu tkaninu i u njoj glavu još ne toliko izagnjilu da po 
kovrčavoj kosi ne bi prepoznali e je Lorenzova. Iznenađe- 

ni i prestrašeni mladići brže bolje zakopaju glavu i odu 
iz Messine, urediv sve kao da će odseliti, te pođu u Napulj. 

«Djevojka ne prestade plakati i iskati da:joj sud s bo- 
siljkom vrate, te tako plačući i umre. Tako se okonča nje- 
na nesretna ljubav. Tek kasnije, kada su mnogi saznali 
zgodu, netko je složio pjesmu, pa je ioš i dandanas pjeva- 
ju, a to je pjesma koja ovako počinje: 


Tko bijaše taj bijednik, 
Što mi bosiljak ukrade... 


ŠESTA NOVELA 


Andreuola ljubi Gabriotta, kazuje mu svoj san, a i on njoj 
svoj, te joj odmah zatim u naručju izdahne. Dok ga ona sa 
sluškinjom nosi njegovoj kući, uhite ih i na sud odvedu, gdje 
ovna sve po istini ispriča. Sudac je htjede silovati, no ona se 
ne dade, a njen otac, kad to čuje i sazna za njezinu nevinost, 
oslobođi je. Ona se odrekne svijeta i ode u samostan. 


Gospama se jako milila Filomenina- novela, jer su 
mnogo puta slušale kako pjevaju onu pjesmu, a nikad ni- 
jesu mogle saznati što je dalo povoda da je spjevaju. No 
pošto je novela okončana, kralj zapovjedi Pamfilu da na- 
stavi. Pamfilo tada poče: 

— San u prijašnjoj noveli podsjetio me na. novelu ko- 
ju sam nakan pripovjediti. U njoj dvoje mladih kazuju 
sne o budućim zgodama, kao da su se desile, a netom su 
okončali kazivanje, san se ispunio. Vi znate, ljubezne go- 
spe, kako ljudi općenito naginju tome da vide u snu razli- 
čite zgode, koje se onome koji spava i sanja čine istinite, 
a kada se probudi, spozna da su neke istinite, neke vjero- 
vatne, a neke posve nemoguće. Ipak se pokazalo da su se 
poneke doista zbile. Stoga mnogi toliko u sne vjeruju, kao 
što vjeruju u ono što budni vide, pa se zbog svojih snova 
raduju ili žaloste, već prema tome da li im ie san izazvao 
strah ili nadu. Ima, naprotiv, takvih koji ni u kakav san 
ne vjeruju, dok ne zapadnu u predskazanu opasnost. Ne 
hvalim ni jedne ni druge, jer niti su sni vazda istiniti, niti 
svagda lažni. Da svi nijesu istiniti, mnogoput je svaki od 
18 Boccaccio: Dekameron 

nas spoznao, a da svi nijesu lažni, već nam je Filomena 
svojom novelom dokazala, a i ja ću vam, kako spomenuh, 
sada dokazati svojom novelom. Rad toga sudim da se'onaj 
koji kreposno živi i radi ne treba bojati nikakvog zlogu- 
kog sna i ne treba da odustane od svojih dobrih namjera: 
U zlim i opakim nakanama, pa i onda kada se sni čine sklo- 
ni i potiču čovjeka neka nitko ne ustraje; također ni u 
protivnom slučaju sanjama ne valja poklanjati punu vje- 
ru. No, prijeđimo na novelu. 

U gradu Bresci živio nekoć plemić po imenu Negro iz 
Pontecarrara, koji je imao više djece i među njima kćer- 
ku, po imenu Andreuola, prekrasnu i lijepu, a još neuda- 
tu. Dogodi se te ona uzljubi nekog svog susjeda,Gabriotta 
po imenu, mladića niska roda, no veoma pohvalna vlada- 
nja i ljubezna i lijepa. Uz pomoć svoje sluškinje, mladica 
toliko uznastoja te ne samo što je Gabriotto za njenu lju- 
bav saznao već ga je sluškinja više puta uvela u krasan 
perivoj Andreuolina oca, gdje su mnogi lijepi čas skupa 
proveli. Pa da ništa osim smrti ne bi moglo rastaviti nji- 
hovu preslatku ljubav, potajno se vjenčaju. I dok su se 
tako i nadalje kradom sastajali, jedne se noći Andreuoli 
u snu prikaže kao da su ona i Gabriotto u vrtu i da ga ona 
s najvećim svojim i njegovim užitkom drži u zagrljaju. 
Dok su tako zagrljeni bili, učini joj se da iz njegova tijela 
izlazi nešto strašno i crno, no nije mogla razabrati što, te 
da je to Gabriotta silnom snagom proti njenoj volji iz nje- 
na zagrljaja otrglo i odvuklo pod zemlju, i nikada ga više 
vidjela nije. Ona oćutje strašnu, neshvatliivu bol i od to- 
ga se probudi. Mada se budna rađovala, videći da je to 
samo san, ipak se bojala one prikaze. Rad tega, kad je Ga- 
briotto naredne noći htio k njoj, kako je znala i umjela, 
trudila se da to spriječi, no kako on bijaše uporan, da ne 
posumnja u nju, naredne noći sastane se u vrtu s njim. 
Uzabere mnogo crvenih i bijelih ruža, jer su baš tada cva- 
le, pa ode s njim k podnožju prekrasne fontane koja je 
žuborila u njenu vrtu. Pošto su se dugo skupa zabavljali 
i veselili, on je upita zašto mu je pređašnjeg dana zabra- 
nila da k njoj dođe. Mladica mu ispripovjedi svoj san ođ 
prošle noći i sumnju i strah. Pošto Gabriotto to začu, na- 
smije se i reče joj da je najveća glupost vjerovati u sne, 
jer sanje nastaju ili zbog preobilja jela ili nedostatka, a da 
su sni lažni, to svakoga dana vidimo. Po tom [oj reče:: 

— Da sam se ravnao po snima, ne bih ovamo došao, 
i to ne toliko zbog tvoga sna, koliko zbog onoga što sam 
ja prošle noći usnio. Sanjao: sam da se nalazim u prekra- 
snoj šumi u lovu, te da sam uhvatio tako liiepu i tako mi- 
lu srnu kakvu nikad prije vidio nijesam. Činilo mi se da 
je bjelja od snijega, i umah se tako pripitomila da me ni 
za čas nije ostavljala. Bila mi je tako draga da sam joj oko 
vrata sapeo zlatnu ogrlicu, zlatnim ie lančićem držao da 
mi ne bi pobjegla. Po tom mi se učinilo da je najednoć, dok 
je srna počivala, naslonivši glavu na moje grudi, iskrsnuo 
strašan i izgladnio hrt, crn kao ugljen. Dolazio ie prema 
meni, i činilo mi se da se obraniti nikako ne mogu, jer mi 
je gubicu zario u lijevu stranu grudi i grizao, sve dok mi 
nije do srca dopro, kao da mi ga hoće iščupati i odnijeti. 
Očutio sam takvu bol, da mi se san prekinuo. Budan, od- 
mah rukom popipam grudi, da vidim što mi je, ali tamo 
nikakva zla nije bilo, pa se sam sebi narugah. I što sada 
znači takav san? Takvih snova i još strašnijih mnogo sam 
puta sanjao, i ništa mi se nikada dogodilo niie. Pusti, da- 
kle, sne, i mislimo na to kako da.iskoristimo ove lijepe 
časove. 

Mladica, već svojim snom prestrašena, sada se još vi- 
še uplaši. No da ne uznemiri Gabriotta, kako je bolje 
umjela, skrije svoj strah. Dok ga je tako ljubila i grlila, i 
on nju isto tako, sva u strahu, ne znajući zašto, češće ga 
je nego obično pogledala u lice i ponekad bacala pogled 
po vrtu i obazirala se da vidi ne dolazi li nešto crno. Uto 
Gabriotto duboko uzdahnu, zagrli je i zavapi: 

— Jaoj, dušo moja, pomozi mi, umirem, — i na to 
pade na zelenu tratinu. Mladica ga digne sebi u krilo _i 
plačući upita: 

— O slatki gospodaru moj, što ti je? 

Gabriotto ne odgovori, već teško dišući i hladnim 
znojem obliven za kratko preminu. Kakva ie to teška ne- 
sreća bila za mladicu koja ga je tako ljubila, svatko može 
zamisliti. Lila je suze i dozivala ga, no utaman. Tada ga 
opipa po cijelom tijelu i uvjeri se da je hladan, te spozna 
da je zaistinu umro. Ne znajući što da učini i što da kaže, 
tako uplakana i puna zebnje potraži svoju sluškinju koja 
je za njezinu ljubav znala, i otkri joj svoju bol i jad. Obje 
tada plakahu dugo nad mrtvim Gabriottovim licem, a ta- 
da kaza mladica sluškinji: 


276 ČETVRTI DAN 


— Kada mi ga je bog oduzeo, ni ja ne želim više na 
životu ostati, no prije nego se skončam, hoću da na doli- 
čan način očuyam svoju čast i tajnu naše ljubavi i da po- 
kopam tijelo koje je tako ljupka duša ostavila. 

Sluškinja joj odgovori: 

— Kćeri moja, ne govori mi da ćeš se ubiti. Ako li se 
ubiješ i na drugom ćeš ga svijetu izgubiti, jer ćeš u pakao 
poći, kamo duša onog dobrog mladića, sigurna sam, nije 
pošla. Mnogo je bolje da se utješiš i misliš na to kako ćeš 
molitvama i dobrim djelima duši mu pomoći, ako je možda 
rad kakvog grijeha tvoje pomoći potrebit. Pokopat ga je 
najbolje odmah ovdje u vrtu, pa nitko nikad saznat neće, 
jer nitko ne zna da je on ovamo dolazio. A ako ti tako ni- 
je po volji, stavit ćemo ga izvan vrta i ostaviti, a sutra 
ujutro će ga netko naći i njegovoj kući odnijeti da ga rod- 
bina pokopa. 

Mladica, mada obuzeta tugom i rasplakana, slušaše 
savjete svoje sluškinie; s prvim se dijelom savjeta ne slo- 
ži, a na drugi odvrati: 

— Ne dao bog, da ovog drei mladića i svog muža, 
koga toliko ljubljah, kao psa pokopam ili na ulici ostavim. 
Suzama sam ga svojim zalila, pa ako bude moguće, opla- 
kat će ga i njegova rodbina. Znam već što nam je raditi: 

Odmah pošalje sluškinju po svilenu tkaninu, koju je 
imala u svojoj škrinji. Kada joj je donijela, razastre je na 
tlu i na nju položi Gabriottovo tijelo, a pod glavu mu ja- 
stuk podmetne i plačući mu usta i oči zaklopi. Tada napra- 
vi vijenac od ruža i obasu ga ružama što ih bijaše nabrala, 
te sluškinji reče; 

— Odavle do vrata njegova doma, kratak je put, pa 
ćemo ga tii ja, ovako urešena, tamo odnijeti i pred vrt po- 
ložiti. Netom se razdani, netko će ga unijeti u kuću. Mada 
to za njegove neće biti utjeha, meni će biti lakše. 

Kazavši to, ponovo je suze obliju, i ona se baci na 
njegovo tijelo i dugo je još tako plakala. A kad se dan bli- 
žio, na nagovaranje sluškinje ustane, burmu skine s prsta, 
natakne ga njemu na prst, govoreći u plaču. 

— Gospodaru moj, ako tvoja duša sada moje suze vi- 
di, ili ako tijelo može kao duša oćčutjeti ili spoznati što, 
primi milostivo posljednji dar od one koju si za života to- 
liko ljubio. 

To kaza i obeznanjena pade preko njega. Pošto se 
osvijestila i ustala, sa sluškinjom digne svilenu tkaninu, 
na kojoj je mrtvo tijelo položeno bilo, te iziđu iz vrta i 
upute se njegovoj kući. Dok su tako išle, sluči se da su se 
namjerile na žbire, koji su tuda išli zbog neke druge ne- 
sreće. Ovi, videći ih s mrtvacem, uhite ih. Andreuola, želj- 
nija smrti negoli života, bez straha reče: 


— Znam vas tko ste, i znam da mi pobjeći nije mo- 
guće, spremna sam s vama pred suce stupiti i sve po isti- 
ni reći. No nek se ni jedan ne drzne da me se dotakne, ako 
vam se pokorim, i nek ništa s pokojnika ne takne, ako ne 
želi da ga optužim. 

Tako s Gabriottovim tijelom stiže u palaču a da je 
nitko dirnuo nije. Kada je sudac to dočuo, ustane te ispita 
što se desilo. Dozove liekare da istraže nije li jadan mla- 
dić otrovan ili pogubljen. Svi ustvrđe da nije, no da mu 
je neka žila kraj srca prepukla i zagušila ga. Pošto se su- 
dac uvjerio da Andreuola ni po čemu nije kriva, pokuša 
da je daruje onim što joj prodati nije mogao, govoreći da 
će je pustiti slobodnu ako njegovoj želji udovolji. Pa kada 
nije mogao milom, pokuša silom. Ogorčenje dađe Andre- 
uoli snagu, i ona se muški obrani, prekori ga i ponosnim 
ga riječima odbije. Pošto se razdanilo, i gospar Negro sve 
dočuo, na smrt žalostan s mnogim svojim prijateljima ode 
u palaču, gdje ga sudac o svemu izvijesti, i on tužan zaište 
da mu vrati kćer. Sudac, hoteći se radije sam optužiti pri- 
je negoli da ga ona optuži kako ju je pokušao silovati, hva- 
leći mladicu i njenu postojanost, prizna što je uradio. Za- 
tim reče da mu je omiljela vrhu svega videći da je tako 
stalna, te ako je to po volji njemu, koji joj je otac, i njoj, 
rado će je uzeti za ženu, mada joj je prvi muž niska roda 
bio. Dok su oni u riječi bili, Andreuola stupi pred oca pla- 
čući i reče mu: 

.— Oče moj, mnim da ne treba da vam ja povijest svo- 
je drskosti i nesreće kazujem, jer sam uvjerena da ste j: 
čuli i saznali. Rad toga vas najponiznije molim da mi opro- 
stite grijeh što sam se bez vašega znanja udala za onoga 
koji mi najmiliji bješe. Ne molim vas za oproštenje da bih 
svoj život spasila, već da kao vaša kći umrem, a ne kao 
vaša neprijateljica. 

Tad mu se plačući pred noge baci. Gospar Negro, već 
star i od prirode dobar i ljubazan čovjek, čuvši njene ri- 
ječi. zaplaka i plačući nježno je podigne veleći: 


— Kćeri moja, bilo bi mi draže da si imala takva mu- 
ža koji bi ti po imenu i po mom mnijenju priličio; no ako 
si uzela onoga koji ti je drag bio, i meni bi bio drag. Najvi- 
še me boli što si mi to zatajila, a još većma što izgubih zeta 
prije negoli sam i saznao za njega. A sada kada je već tako, 
iskazat ću mu mrtvome onu čast koju bih mu bio, da tebe 
obradujem, za njegova života iskazao kao svome zetu. 


I okrenuv se svojim sinovima i rodbini, zapovjedi da 
se za Gabriotta priredi velik i svečan sprovod. Uto, kad 
saznaše vijest, dotrčaše rođaci i rođakinje mladićeve, i go- 
tovo sve žene i muškarci koliko ih je u gradu bilo. Rad to- 
ga usred dvorišta polože mrtvaca na Andreuolinu tkaninu 
sa svim onim ružama, i nijesu ga samo oplakale Andreuo- 
la i žene iz njezine svojte već gotovo sve građanke i mnogi 
građani. Tada su ga, ne kao čovjeka pučanina, već kao go- 
spara, ponijeli na plećima mnogi odlični građanii s najve- 
ćim počastima pokopali. Nakon nekog vremena, kako je su- 
dac ustrajao u svojoj prošnji i gospar Negro o tom sa kćer- 
kom govorio, a ona ni,čuti nije htjela, otac, da joj udovolji, 
doupsti da ona i njena sluškinja stupe u neki samostan, ču- 
ven po svojoj svetosti, gdje su dugo pošteno i čestito živjele. 


SEDMA NOVELA 


Simona ljubi Pasquina; jednoć, dok bijahu skupa u vrtu Pasqu- 

ino protrlja zube kađuljinim listom i umre. Simonu uhite, a 

ona, da pokaže sucy kako je Pasquino umro, protrlja zube li- 
stom s iste stabljike, pa i ona umre. 


Pamfilo je svoju novelu ispripovjedio, kada kralj, ne 
pokazujući nimalo sućuti za Andreuolu, pogleda Emiliju 
te joj dade znak da proslijedi za onima koji su već kaziva- 
li, ako joj je po volji. Ona bez zatezanja poče: 

— Drage prijateljice, Pamfilova novela me nuka da 
vam kazujem jednu, koja nimalo nije slična njegovoj, izu- 
zev u tome što je i moja junakinja u vrtu izgubila svoga 

dragana kao i Andreuola. I nju su kao i Andreuolu uhiti- 
li, no nije se oslobodila suda ni silom ni vrlinom, već izne- 
nadnom smrću. I kao što smo već o tome raspravljali, ma- 
da Amor rado boravi u otmjenim kućama, ipak ne zazire 
hi od siromašnih, štaviše, u njima pokatkad svoju moć ta - 
ko pokazuje da ga se kao moćnoga gospodara i najbogatiji 
straše. To ćete razabrati, ako i ne posve, ali dijelom ipak 
u mojoj noveli, kojom ću se rado u naš grad vratiti, odakle 
smo se danas jako udaljili, kazujući o raznolikim zgodama 
i lutajući po raznim stranama svijeta. 


Življaše, dakle, u Firenci, nije tome dugo, prema svom 
stališu vrlo lijepa i ljupka mladica, kći siromašna oca. 
Zvala se Simona. Mada joj je valjalo radom svojih ruku 
zasluživati svagdašnji kruh i izdržavati se predući vunu, 
nije ipak bila tako siromašna duhom da se ne bi usudila 
u srcu dati sklonište Amoru, koji je dugo pokazivao da 
želi ući, služeći se djelima i ljubeznim riječima nekog mla- 
dića, također niska roda, koji joj je donosio od svoga maj- 
stora suknara vunu da je isprede. Primivši, dakle, Amora 
u ljubeznu liku mladića, Pasquina po imenu, koji ju je 
ljubio, nije se ipak u svojoj žarkoj čežnji usudila djelima 
mu iskazati svoju ljubav, već predući, uz svaki svežanj 
ispredene vune, kako bi ga na vreteno namotala, tisuću bi 
puta žarko uzdahnula, spominjući se onoga koji joj je do- 
nio vunu da je isprede. A on, pun brige da vuna za nje- 
gova gospodara bude dobro ispredena, kao da će samo od 
Simonine pređe, a ne od koje druge sve sukno otkati, k 
njoj je češće dolazio nego k drugima i požurivao je Pa fako, 
dok je on nju požurivao, a njoj je to po volji bilo, sluči se 
da je on postao srčaniji negoli je navadan bio, a ona od- 
bacila svoj strah i sram, pa su se u zajedničkoj slasti zdru- 
žili. To im je tako omiljelo da nije trebalo ni njemu ni 
njoj na poziv čekati, već bi svojim željama jedno drugome 
u susret išli. Pa tako, dok su nastavljali u toj zabavi, i 
njihova se žudnja razbuktala, desi se te je nekoga dana 
Pasquino rekao Simoni, neka svakako nađe načina da s 
njim u neki vrt pođe da se bez bojazni i udobnije sasta- 
nu. Simona rado pristane i neke nedjelje poslije objeda 
slaže ocu da želi otići na proštenje u San Gallo, te sa svo- 
jom drugaricom Laginom, kako ju je Pasquino poučio, ode 
u onaj vrt gdje ga nađe s njegovim prijateljem, koji se 


280 ČETVRTI DAN 


zvao Puccino, no nazivali su ga Stramba.! Lagina i Stram- 
ba se na prvi pogled zagledaju. Zato ih Simona i Pasquino 
ostave, a sami se sklone u drugi kut vrta, da tamo uživa- 
ju u ljubavnoj slasti. U onom dijelu vrta, gdje bijahu Si- 
mona i Pasquino, rastao je velik i lijep bus kadulje. Oni 
sjednu kraj kadulje i dugo su se zabavljali i raspravljali 
o užini koju će u vrtu prirediti, kadli se Pasquino okrene 
kaduljinom bokoru, ustrgne list i njime uze zube i desni 
trljati, veleći da kadulja čisti zube od svega što se na nji- 
ma poslije jela nakupi. Neko vrijeme je tako trljao zube, 
a onda poče opet govoriti o užini i dok je još u riječi bio. 
izmijeni se sav u licu, obnevidje, glas mu se prekine i za- 
čas izdahne. A kada to Simona vidje, stane plakati i đdo- 
zivati Strambu i Laginu. Ovi umah dotrče, a Stramba, vi- 
deći Pasquina ne samo mrtva već i naduta, osuta tamnim 
pjegama po licu i tijelu, poviče: 

— Jao, besramnice, otrovala si ga! 

i podigne takvu viku da su ga mnogi susjedi čuli i 
dotrčali. Kad ugledaše mrtvaca tako nadutog i začuše ka- 
ko Stramba optužuje Simonu da ga je na prijevaru otro- 
vala, a ona se izbezumljena od bola zbog nenađne nesreće 
što joj je dragana oduzela nije znala obraniti, svi su mi- 
slili da je zaistinu tako kao što Stramba kaže. Zato su je 
zgrabili i onako uplakanu odveli na sud. Ondje na nava- 
ljivanje Strambe i njegovih drugova Atticciataž i Malage- 
voleaš, koji su mu se pridružili, sudac bez odlaganja uze 
djevojku ispitivati. No nije se mogao uvjeriti da je ona 
mogla počiniti zločin ili da je uopće nešto skrivila, pa htje- 
de u njenoj prisutnosti vidjeti mrtvaca i mijesto i način 
kako se po njenu kazivanju to dogodilo, jer mu po njenim 
riječima nije sve bilo potpuno jasno. Naredi, dakle, da je 
bez buke odvedu tamo gdje je počivalo Pasquinovo tijelo, 
nateklo kao bačva, a on za njima dođe i začudi se mrtva- 
čevoj vanjštini, te zaište od djevojke da mu kaže kako se 


* Ličina. uže. 
5 Jaki. 
* Čudak. 

/ 
zbilo. Ona priđe kadulji i sve po redu ispriča, a onda, da 
sucu potpuno objasni zgodu, uradi kao što je Pasquino u- 


radio: protrlja zube kaduljinim listom. Stramba, Atticci- 


ato i ostali Pasquinovi prijatelji i drugovi narugaju se 
pred sucem tim njenim glupostima, te je još tvrdoglavije 
uzeše optuživati i iziskivati da je za to zlodjelo spale na 
lomači. Sirotica rastužena s draganove smrti i prestrašena 
s kazne koju je za nju Stramba iskao, stajala je sva zbunje- 
ena, kadli se u tom času na veliko zaprepaštenje prisutnih 
sruši isto kao i Pasquino, jer je i ona trljala zube kadu- 


ljom. Oh, vi sretne duše, koje ste doživjele da isti čas do- 


končate svoju žarku ljubav i svoj život. Još ste sretnije a- 


bI 


* ko skupa istom mjestu pođoste, a najsretnije ako se_na' 
j 


drugom svijetu ljubi, i vi se tamo ljubite kao i na ovom! 
No vrhu svega, kako sudimo mi, koji smo ostali živi na o- 
vome svijetu, sretna je Simonina duša, jer joj sudbina ni- 
je dosudila da joj pravdu dijele Stramba, Atticciato i Ma- 
lagevole, možda grebenari ili još manje vrijedna čeljad, 
već joj je pokazala časniji put kako da se istom smrti od 
koje je njen dragan umro oslobodi njihove podlosti i zdru- 
ži s dušom ljubljenog Pasauina. Sudac, sav izvan sebe, kao 


i svi prisutni, zbog te zgode, ne znajući što da kaže, dugo: 


je tako stajao, a onda pribrav se reče: 


—- Sudeći po svemu ova je kadulja otrovna, što inače 
nije slučaj. No da ne naškodi još kome, kao ovim ljubov- 
nicima, posijecite je do korijena i u vatru bacite. 

Čuvar vrta u prisuću sučevu počne grm sjeći. No, pri- 
je negoli je posao obavio, ukaže se uzrok smrti jadnih lju- 
bovnika. Ispod kaduljina grma bijaše golema krastača, te 
se od njena otrovna daha, tako mišljahu, otrovala i kadu- 
lja. Budući da se nitko nije usudio približiti krastači, na- 
kupe okolo hrpu suvaraka te spale'i nju i kađdulju. Tako 
završi istraga gospodina suca u povodu smrti siromaška 
Pasquina. Njega zajedno s njegovom Simonom, onako na- 
dute, Stramba, Attieciato, Guccio Imbrattaf i Malagevole 
pokopaše u crkvi svetog Pavla, kojoj su kao župljani 
pripadali. 


* Isp. VI, 10. 

OSMA NOVELA 


"Girolamo ljubi Salvestru. Majka ga molbama prisili da ode u 

Pariz. Kada se vrati, nađe Salvestru udatu; potajno uđe u njen 

dom i uz nju umre. Odnesu ga u crkvu, gdje Salvesira kraj 
njega izdahne. 


Emilia je okončala novelu, kad po kraljevoj zapovije- 
sti Neifile prozbori ovako: 

— Mnogi, po mom sudu, vrle gospe, misle da više od 
drugih znaju, a znaju manje. Rad toga se usuđuju suprot- 
staviti se svojom pameću ne samo savjetima drugih već'i 
prirodi samoj. S takve uznositosti nastala su mnoga velika 
zla, a nikada se ništa dobra rodilo nije. Budući da takvim 
prirodnim stvarima, koje ne podnose savjeta ili suprot- 
stavljanja, pripada i ljubav, koje je narav takva da se pri- 
je sama u sebi uništi negoli je razumom svladati možeš, 
na um mi je palo da vam kazujem novelu o nekoj gospi, 
koja je pokušala mudrija biti negoli joj dolikuje i negoli 
je uopće bila i negoli je dopuštala zgoda, gdje se trudila 
da pokaže svoju pamet, misleći da će iz zaljubljenog srca 
otjerati ljubav, što su je možda same zvijezde u nj usadi- 
le, a uspjela je samo u isto vrijeme istjerati i ljubav i du- 
šu iz mladićeva tijela. 

Živio, dakle, u našem gradu, kako stari ljudi pričaju, 
čuven i bogat trgovac po imenu Leonardo Sighieri, koje- 
mu je žena rodila sina Girolama. Malo vremena poslije 
sinova rođenja, sredi Leonardo svoje poslove i ode na dru- 
gi svijet. Skrbnici djetetovi i majka dobro su i pošteno u- 
pravljali njegovim imutkom. Dječak je rastao i drugovao 
8 drugim dječacima iz susjedstva, no najviše se sprijate- 
ljio s djevojčicom, svojom vršnjakinjom, kćerkom nekog 
krojača. Kada je oboje doraslo, prijatoljstvo se pretvori u 
tako veliku ljubav da se Girolamo dobro osjećao samo kad 
bi je gledao. Ona, pak, nije ništa manje njega ljubila ne- 
goli on nju. Dječakova mati je to opazila, pa ga je puno 
puta zbog toga karala i kažnjavala. Naposljetku, kako ni- 
je mogla Girolama odvratiti od djevojčice, požali se skrb- 
nicima, jer je mislila, da će s tolikim sinovim bogatstvom 
lako od gloginje napraviti naranču,! veleći: 


* Od pučanina plemića. 

— Ovaj naš dječak, koji još nije navršio četrnaestu 
godinu, zaljubio se u kćerku našeg susjeda krojača, kojoj 
je ime Salvestra, pa ako mu je ne maknemo ispred očiju, 
možda će je jednog lijepog dana bez našeg znanja uzeti za 
ženu, što bi mene jako ražalostilo. A ako se ona uda za 
drugoga, jad će ga uništiti. Da to izbjegnemo, sudim e bi 
najbolje bilo da ga po trgovačkom poslu pošaljete daleko 
odavle. Kad bude daleko od nje i ne bude je više vidio, 
ishlapit će mu iz glave, pa ćemo mu tada lako naći kakvu 
odličnu djevojku za ženu. 

Skrbnici kazaše da gospa pravo ima i da će učiniti sve 
što mogu, te dozovu dječaka u dućan, i jedan mu od njih 
ljubezno prozbori: 

. — Sinko moj, ti si već dosta odrastao, pa valja da se 
sam počneš brinuti 6 svojim poslovima. Rad toga bi nam 
jako drago bilo da odeš na neko vrijeme u Pariz, gdje je 
u trgovinu uložen velik dio tvoga imutka. Osim toga tamo 
češ se mnogo bolje nego ovdje obrazovati i odgojiti, te po- 
stati čestit čovjek, jer ćeš tamo sretati gospodu, barune i 
plemiće i učiti se od njih lijepu vladanju. Po tom ćeš se 
opet ovamo vratiti. 

Dječak pažljivo sasluša i ukratko odgovori da ne želi 
otići jer misli da i on može kao i drugi u Firenci živjeti. 
Pošto su to čuli oni valjani muževi, još upornije su ga 
nagovarali, no sve bijaše utaman. Kazaše majci, a ona raz- 
gnjevljena, ne zato što on neće da odeu Pariz već zbog nje- 
gove ljubavi prema onoj djevoičici, dobro ga ispsuje, a 
tada ga slatkim i laskavim miječima stade moliti da joj u- 
godi i učini ono što mu skrbnici savjetuiu. Toliko je na- 
valjivala te on naposljetku pristane da ode na godinu da- 
na, ali ne više. Tako i bi. Ode, dakle, zaljubljeni Girolamo 
u Pariz, gdje su ga, zavlačeći od danas do sutra zadržali 
dvije godine. Iz Pariza se vrati još zaljubljeniii no što bi- 
jaše otišao. Salvestru nađe udatu za nekog dobrog mladi- 
ća koji je pravio šatore, što ga preko mjere rastuži. No, 
videći da tome lijeka nema, nastojao se smiriti. Saznavši 
gdje ona stanuje, poče, kao što to već zaljubljenici rade, 
šetati se pred njenim prozorima, misleći da ni ona nije 
njega zaboravila kao ni.on nju. No bijaše drugačije; nije 
se ona njega sjećala kao da ga nikad ni vidiela nije, a ako 
se i sjećala, nijeto pokazivala. Ubrzo to mladić, ne bez sil- 
ne tuge, opazi, no ipak je pokušao da joj srce dirne, ali 

sve se činilo utaman. Naposljetku odluči da će s njom go- 
voriti pa makar umro. Od nekog susjeda sazna raspored u 
njenoj kući i jedne večeri, kada su ona i njen muž otišli 
na sijelo nekim susjedima, potajno uđe u kuću i skrije se 
u njenoj ložnici iza napetih šatorskih krila. Čekao je dok se 
nijesu vratili i legli, i muž joj zaspao. Tad se približi Sal- 
vestrinu ležaju, položi joj ruku na grudi i tiho šapne: 


— Spavaš li, dušo? 

Mlada žena nije spavala, pa umalo što ne kriknu, no 
mladić brzo reče: 

— Ne viči, za ime 'božje, ja sam tvoj Girolamo. 

Kad žena to začuje, dršćući reče: 


— Ako boga znaš, Girolamo, idi. Prošlo je vrijeme 
našeg djetinjstva, kad nam nije bilo zabranjeno voljeti se. 
Udata sam, kao što znaš, pa mi ne dolikuje da kraj svog 
muža na drugog čovjeka mislim. Rad toga te kao boga mo- 
lim da odeš, jerako te moj mužčuje, iako se nikakvo zlo 
ne dogodi, nikada više ne hih mogla s njim u miru živjeti, 
dok me on sada ljubi, i u slozi i miru živimo. 


Mladića te riječi silno zabole pa je podsjeti na prošla 
vremena i svoju ljubav, koju daljina nije umanjila, i poče 
moliti i obećavati sve i sva, no polučio nije ništa. Napo- 
sljetku, željan da umre, zamoli je da mu u ime njegove ve- 
like ljubavi dopusti kraj nje leći i zgrijati se, jer se sav 
smrzao čekajući tako dugo. Obeća joj da neće ništa reći ni- 
ti je dirnuti, a netom se malo zgrije otići će. Salvestra mu 
se smiluje uz uvjet da će održati riječ. Legne, dakle, mladić 
uz nju a da jeni dirnuo nije. U jednu je misao sabrao svoju 
dugu ljubav koju je prema njoj gajio, i njenu sadašnju gru- 
bost i izgubljenu nadu, pa odluči da se sa životom rastane: 
ukoči se, zadrži dah, stisne šake i pokraj nje preminu. Na- 
kon nekog vremena žena, začuđena njegovim ponašanjem, 
u strahu da joj se muž ne probudi, pozove ga: 


— Girolamo, zašto ne odlaziš? 


No kako nije dobila odgovora, pomisli da je zaspao. 
Ispruži ruku i, da bi ga probudila, poče ga gurkati, te na 
dodir zaprepaštena primijeti da je hladan kao led. Prodr- 
ma ga jače, a kada osjeti da se ne miče, opipa ga i spozna 
da je mrtav. Ostala je tako, ražalošćena preko mjere. ne 

znajući što da počne. Naposljetku smisli da pokuša saznati 
što bi njen muž uradio da se to kome drugome dogodilo. 
Probudi ga ionošto se njoj sada dogodilo pripovjedi mu 
kao da se drugoj dogodiloiupitagašto bi onučinio da se 
to njoj desi. Dobričina odgovori da misli e bi mrtvaca tre- 
balo krišom odnijeti njegovoj kući i ondje ga ostaviti, a 
prema ženi ne bi smio pokazati nikakove zlovolje, jer mu 
se ne čini da je ona što kriva. Tada mu mlada žena kaza: 


— Tako nam i valja uraditi. 


Uhvati ga za ruku i privuče je mrtvom mladiću da ga 
dotakne. Sav zbunjen, muž ustane, pripali svijetlo, i ne 
raspravljajući o tome sa ženom, obuče mrtvacu njegovu 
odjeću i bez oklijevanja, a pomogla mu je njegova nedu- 
žnost, podigne ga na rame i odnese do njegove kuće, gdje 
ga pred vrata položi. A kada se razdanilo, čeljad nađu mr- 
tva Girolama pred kućom i podignu veliku graju i kuknja- 
vu, a osobito mati mu. Pretraže ga dobro i pregledaju, no 
ne nađu ni rane ni uboja, te svi ljekari bijahu istoga mnije- 
nja, to jest da je umro od žalosti, kako je i bilo. Pokojnika 
tada odnesu u crkvu, gdje dođe i rastužena majka i žene 
iz njezina roda i susjede te počnu nad njim plakati i nari- 
cati, kao što je običaj. Dok su u crkvi oplakivale mrtvaca, 
čovjek u čijoj je kući umro reče svojoj ženi Salvestri: 

— Dede, zaogrni se i pokrij glavu te hajde u crkvu, 
gdje Girolamo leži, pomiješaj se među žene i prisluhni što 
se o ovoj zgodi govori, a ja ću to isto učiniti među mu- 
škarcima kako bih saznao ne govori li tko proti nama. 

Salvestri, koja je prekasno oćutjela smilovanje prema 
mladiću, bi to po volji. Željela je bar mrtva vidieti onoga 
kome za života ni poljubac ne htjede dati, pa pođe. Čudno- 
vati su doista i neshvatljivi putovi ljubavi! Ono srce koje 
nekad sretna Girolamova sudbina ne uzmože ganuti, gane 
nesreća, i nekadašnji ljubovni plamen ponovo usplamtje, 
te se, kad je ugledala mrtav lik, pretvori sav u samilost. 
Zaogrnuta plaštem gurala se među ženama da bi što prije 
do njega došla. A kada mu se približila, kriknu iza glasa, 
baci se na mrtvo tijelo s licem koje su suze tek oblile, jer 
i nju kao i njega bol skonča prije no što ga je i takla Že- 
ne, ne poznavajući je, priđu da je utješe, i stanu je nago- 
varati da ustane. No kako ona nije ustajala, pokušaše je 

pridići i cpaziše da je ukočena. A kada su je ipak pridigle, 
prepoznaše u mrtvoj ženi Salvestru. Sve prisutne žene, 0-- 

buzete dvostrukom žalošću, stadoše još jače plakati i nari- 
cati. Glas dopre do muškaraca pred crkvom, pa i do njena 
muža, koji je među njima bio. On zaplače i dugo plakaše. 
ne slušajući ni riječi utjehe ni sućuti. Tada mnogim pri- 
sutnima ispripovjedi noćašnju zgodu između žene i mladi-. 
ća. Tada svima bude jasan uzrok njihove smrti, i svi su ih 
.duboko žalili. Mrtvu ženu urese, kao što se resi mrtvaca, te 
je polože uz mladića na isti ležaj. Dugo je oplakivahu, a po 
tom ih oboje u isti grob pokopaše. Tako je smrt nerazdru- 
živo vezala ljubovnike koje Amor žive nije mogao združiti. 


DEVETA NOVELA 


Gospar Guitglielmo Rossiglione ubije ljubovnika svoje žene go 

spara Guiglielma Guardđastagno € dade joj da pojede njegovo 

srce. Kađa ona to sazna, baci se s visoka prozora i umre. te 
je potom zajedno s ljubovnikom sahrane. 


Pošto je Neifile završila novelu, koja je izazvala sa- 
milost u svih gospa, kralj, da ne povrijedi Dioneovu po-- 
vlasticu, a jer su svi pstali već kazivali, počne: 

— Pade mi na um, milostive gospe, novela, koja neće 
u vama manje samilosti izazvati nego pređašnja, jer vas, 
kako vidim, bole zgode nesretne ljubavi; a u ovoj je još 
teža nesreća zadesila ljubovnike odlična roda. 


Valja da znate da su u Provansi živjela, kako Provan- 
salci sami kazuju, dva plemenita viteza, koji su imali 
mnogo gradova i vazala. Jedan se zvao gospar Guiglielmo. 
Rossiglione, a drugi gospar Guiglielmo Guardastagno. Bu- 
dući da su obojica bili vrlo hrabri junaci, voljeli su se ja- 
ko i običavali su vazda skupa i u jednakoj odjeći odlaziti 
na turnire i viteške igre ili kakav drugi viteški ili junački 
megdan. Mada je svaki u svom gradu obitavao i mada su 
im gradovi bili udaljeni jedan od drugoga dobrih deset 
milja, ipak se sluči da se gospar Guiglielmo Guardastagno 
preko mjere zaljubio u lijepu i ljupku ženu gospara Gui- 
glielma Rossiglione, i to usprkos njihovu prijateljstvu i 
drugarstvu. I toliko je oko nje nastojao, sad ovako sad o- 

nako, da ona to opazi, a poznavajući ga kao 'vrla i valjana 
viteza, omilje joj i uzljubi ga tako te ništa i nikoga izvan 
njega nije toliko željela i ljubila i samo je njega: čekala. A. 
dugo i nije čekala da se sastanu i udovolje svojoj.žudnjt: 

Budući da nijesu bili dosta oprezni, sluči se da muž 
to opazi, jako se razgnjevi te se njegova velika ljubav pre- 
ma Guardastagnu preobrati u smrtnu mržnju. No bolje 
je on znao skriti svoju mržnju negoli ljubovnici svoju lju- 
bav, i, naposljetku, čvrsto odluči da će svoga suparnika 
ubiti. Dok se Rossiglione takvim mislima nosio, desi se da 
je u Francuskoj zemlji objavljen veliki turnir, što Rossi- 
glione namah javi Guardastagnu s porukom da k njemu 
dođe, ako mu je po volji, da se dogovore hoće li ići i kako. 
Guardastagno vrlo obradovan otporuči da će bez dvojbe 
sutra k njemu na večeru stići. Kada je Rossiglione to čuo, 
pomisli da je vrijeme došlo da ga umori. Oboruža se i na- 
redni dan uzjaše konja i sa svojim slugama krene u neku 
šumu, na milju od svoga grada, da vreba Guardastagna 
na prolazu. Čekao ga je dosta dugo, kadli se ovaj neobo« 
pužan pojavi s dvojicom slugu, također bez oružja, kao 
čovjek koji ništa zla ne sluti. A kad Guardastagno prispi- 
je do mjesta gdje ga je u zasjedi čekao izdajica, na zlo 
spreman Rossiglione navali kopljem na njega uz krik: 
»Umri!« i u istom času proburazi mu grudi kopljem. Gu- 
ardastagno nije stigao ni da se obrani ni da što kaže, već: 
pade proboden kopljem i malo zatim izdahne. Sluge, i ne 
prepoznav napadače, okrenu konje i dađu se u bijeg pre- 
ma kaštelu svoga gospodara. Rossiglione sjaše s konja, no- 
žem raspori Guardastagnove gfudi i vlastitim mu ruka- 
ma srce iščupa, pa sluzi naredi da ga umota u barjačić s 
koplja i ponese, a svima dobro prikriči da se ne drznu ko- 
me što reći. Po tom uzjaše konja i, jer se već mračilo, vra- 
ti svojem dvoru. 


Gospa je dočula da će Guardastagng na večeru doćii 
čekala ga je s velikom čežnjom. A kad vidje da ne dolazi, 
jako začuđena upita muža: ' 

— Kako to, gospodaru, da Guardastagno nije došaot 

Muž joj odvrati: 

— Gospo, javio mi je da ne može doći prije sutrašnjega. 
dana. 

Na to se gospa malko uznemiri. 

Rossiglione sjaha s konja, dozove kuhara i reče. mu: 

— Uzmi ovo veprovo srce i gledaj da od njega prire- 
diš jelo što bolje i ukusnije umiješ, a kada za stolom bu- 
dem, pošalji mi ga na srebrnu pladnju. 

Kuhar uzme srce i upotrebi sav svoj mar i umijeće, 
sasjecka ga, začini mirodijama, te tako priredi prefinu po- 
slasticu. Gospar Guigilelmo, kad vrijeme bje, sjedne sa 
svojom ženom za stol. Prinesu jestvine, no zločin ga je pe- 
kao pa je malo mogao jesti. Uto kuhar pošalje poslasticu, 
a on naredi da je postave pred ženu mu, i hineći da je zlo- 
voljan i ne može jesti, jako je poslasticu hvalio. Žena ne bi- 
jaše zle volje, počne jesti i učini joj se dobro, te _ dokraja 
pojede. Netom vitez primijeti da je sve pojela, reče joj: 

— Ženo, je li ti prijalo jelo? 

Ona odgovori: ' 

— Vjere mi, gosparu, prijalo je. 

— Tako mi bog pomogao, vjerujem vam, — priklopi 
“ vitez — a i ne čudim se ako vam se mrtvo mililo ono što 

vam je živo bilo najmilije na svijetu. 

Gospa se na te riječi smuti, a onda upita: 

— Sto ste mi to dali da jedem? 

Vitez odgovori: 

— Ono što ste pojeli zaistinu je srce gospara Guigliel- 
ma Guardastagna, koga ste vi, nevjernice, toliko ljubili. 
Budite tvrdo uvjereni da je to njegovo srce, jer sam mu 
ga ovim svojim rukama iščupao iz grudi, malo prije no 
što sam se domu vratio. 

Ne pitajte kako je bilo gospi kad je to čula o onome 
kojega je više od svega ljubila. Kada se malko pribrala, 
prozbori: 

— Učiniste ono što izdajnik i opak vitez radi. Pa ako 
sam njega učinila gospodarem svojega srca, a da me on 
nije na to prisilio, i vas time uvrijedila, ja sam morala 
pretrpjeti kaznu, a ne on. No ne dao bog, da moje usne 
ikad okuse drugo jelo nakon tako plemenite jestvine kao 
što bijaše srce hrabrog i ljubeznog viteza, gospara Gitigli- 
elma Guardastagna. 

Na to ustane te se bez oklijevanja strmoglavice baci 

“kroz prozor koji bijaše za njenim leđima i tako visoko od 
tla te ne samo što se ubila već se i posve razmrskala. Go- 
spar Guiglielmo se zapanji i spozna da je loše uradio. Bo- 

jeći se kmetova provansalskog grofa, dade osedlati konje 
i odjezdi. Sutradan ujutro cijeli je kraj saznao za tu zgo- 
du. Rad toga su čeljad iz Guardastagnova grada i ona iz 
gospina s najvećom žalošću i suzama ponijela tijela u ka- 
pelicu Rossiglioneova grada i u isti ih grob zakopala, a 
nad grobom im postaviše natpis, koji uz njihova imena 
kazuje i kako su umrli i uzrok njihove smrti.! 


DESETA NOVELA 


Žena nekog ljekara zatvori svoga uspavanog ljubovnika u škri- 

nju kao da je mrtav. Dva lihvara odnesu škrinju svoioj kućt. 

Ovaj se osvijesti i uhite ga kao lupeša. Sluškinja one gospe 

na sudu iskaže da ga je ona zatvorila u škrinju koju su lihvari 

ukrali. Tako mladić izbjegne vješala, a lihvari budu osuđeni 
da plate globu. 


Pošto je kralj završio kazivanje, preostalo je još samo 
Dioneu da govori. On je to znao, a i kralj mu već bješe 
naredio, te poče ovako: 

— Jadi nesretnih ljubovnika nijesu samo vama, go- 
spe, već i meni tugom napunili oči i srce, pa iz sve duše 
želim da to dokončamo. A sada kada su jadi završeni, hva- 
la budi bogu, ukoliko ja toj zloj žetvi ne dodam pride, a 
toga neka me bog očuva, neću se više doticati tako bolnih 
zgoda, već ću početi s ljepšim i veselijim. To će možda bi- 
ti dobar početak za ono o čemu ćemo naredni dan ras- 
pravljati. 


Valja da znate, prelijepe gospe, da nije tome dugo što 
je u Salernu živio neki znameniti ljekar i vidar, po imenu 
meštar Mazzeo della Montagna. On se u visokoj starosti 
oženio lijepom mladom ženom plemenita roda, iz njegova 
grada, te je obasipaše raskošnom odjećom, nakitom i dra- 
guljima i svim onim što ženi godi, tako da ie imala svega 
više negoli bilo koja druga žena u gradu. Doduše, uvijek 
bijaše smrznuta, jer ju je meštar u postelji slabo pokrivao, 


* Sadržaj ove novele uzet je iz legendarnog života trubadura 
Guiglielma od Cabestaigna, paža Rajmunda od Castel-Roussilona (Isp. 
II, 9.). Sam Boccaccio u početku novele na to ukazuje riječimas 
.. »Kako Provansalci sami kazuju". 


19 Boccaccio: Dekameron 

i kao što je gospar Riccardo de Chinzica!, o kojemu smo 
prije govorili, svoju ženu poučavao o svecima, tako je i on 
svojoj dokazivao da se muškarac, kada sa ženom spava, 
mora poslije toga ne znam koliko dana oporavljati i slične 
gluposti. Naravno da je gospa bila vrlo nezadovoljna. Ne- 
go, kako je bila mudra i velikodušna, smisli da se ogleda 
malo po susjedstvu, pa da tako, štedeći svoje, troši tuđe. 
Stade vam se ona, dakle, ogledati za mladićima, te napo- 
sljetku izabere jednoga i u njega položi sve svoje ufanje, 
sreću i ljubav. Mladić to opazi i jako se obraduje, pa i on 
svu svoju ljubav njoj posveti: Ruggeri d' Aieroli, tako se 
zvao mladić, bijaše plemenita roda, no lošeg i pokudnog 
vlađanja, tako te ga nitko od njegove svojte i prijatelja 
nije volio niti želio s njim drugovati. Po cijelom Salernu 
bio ga je glas lupeža i propalice, no gospa: nije za sve to 
marila, jer joj se inače sviđao. S pomoću svoje sluškinje 
udesi sve da se s njim sastane. Kad su tako nekoliko slat- 
kih časova skupa proveli, gospa ga uze kuditi s dotadašnje- 
ga života i moliti ga da se njoj za ljubav okani takvih ne- 
podopština. Pa da mu to omogući, poče mu sama pomaga- 
ti sad većom, sad manjom svotom novaca. Međutim, dok 
su oprezno ustrajali na tom putu, sluči se da su ljekaru 
doveli nekog nemoćnika koji je imao bolesnu nogu. Pošto 
ljekar pregelda bolesnika, izjavi njegovim rođacima da 
mu mora izvaditi iz noge gnjilu kost ili mu odrezati nogu, 
inače će čovjek umrijeti. A ako mu izvadi kost, mogao bi 
ozdraviti, ali toga se ne će latiti ne prepuste li mu ga kao 
mrtvaca. Rođaci se s tim slože, i prepuste mu ga. Ljekar 
spozna da bolesnik neće izdržati muku, ako ga ne uspava, 
pa jer je do večeri morao čekati da obavi taj posao, ujutro 
naredi da od neke njegove mješavine prirede napitak, ko- 
ji će onog čovjeka uspavati 'na tako dugo koliko njemu 
bude potrebno za rezanje i vidanje. Donesu mu napitak, 
i on ga ostavi u svojoj odaji a da nikome nije kazao što 
je. Navečer, baš kad je vidar morao otići tom bolesniku, 
poruče mu neki njegovi prijatelji iz Amalfija neka bez 
velike nevolje ne propusti da odmah k njima dođe, jer je 
wu nekoj velikoj tučnjavi puno ljudi ranjeno. Ljekar odgo- 
di liječnje noge do narednog jutra, ukrca se u brod i od- 
jedri u Amalfi. A gospa, znajući da se te noći neće vratiti 


" Isp. 11. 10. 

njen muž, kao što je običavala, potajno pozove Ruggerija 
te ga odvede u ložnicu, gdje ga zaključa, dok kućna čeljad 
ne pozaspi. Dok je tako Ruggeri u sobi na gospu čekao, 
poče ga mučiti nesnosna žeđ, ili jer se toga jutra umorio ili 
je nešto slano pojeo. Uto opazi vrčić s pićem što ga je lje- 
kar priredio za onoga bolesnika, i misleći da je voda, ispi 
ga na dušak. Za kratko vrijeme obuze ga težak san, i-on 
zaspi. Gospa, netom je mogla, dođe k njemu u odaju i, na- 
šav ga gdje spava, poče ga tiho buditi, no utaman: niti je 
odgovarao niti se micao. Gospa ga gurne jače veleći: 


— Ustani, pospanče, ako te tako san obuzeo, mogao 
gi otići svojoj kući, a ne dolaziti ovamo. 


Kako je gospa gurnula Ruggerija, tako se on sa škri- 
nje na kojoj je ležao srušio na pod kao mrtvo tijelo, ne 
pokazujući nikakva znaka života. Gospa sva prestrašena 
pokuša ga podići, strese ga, povuče za nos i za bradu, no 
sve bijaše utaman; zaspao je kao klada. Poboja se tad go- 
spa da nije možda umro, pa ga počne nesmiljeno štipati i 
žeći upaljenom svijećom, no ništa nije pomoglo. Stoga ona, 
jer ne bijaše ljekar kao muž joj, pomisli da je bez svake 
dvojbe umro. Budući da ga je nadasve ljubila, možete za- 
misliti kolika je bila njena žalost. Bojeći se da je tko ne 
bi čuo, uze nad njim tiho plakati i proklinjati svoju tužnu 
sudbinu. No zamalo, u strahu da se njenoj tuzi ne pridru- 
ži i sramota, pomisli da joj valja, ni časa ne časeći, izmu- 
driti kako da mrtvaca iznese iz kuće. Ne domisliv se niče- 
mu, kriomice dozove sluškinju, ispripovjedi joj svoju ne- 
sreću i zaište od nje savjeta. Sluškinja se čudom začudi, 
poče ga vući i štipati, pa kad vidje da ništa ne ćuti, ustvr- 
di ono što i njena gospodarica, to jest da je doista premi- 
nuo, te joj posavjetuje da ga iznesu iz kuče. Gospa _ je 
upita: 

— A kamo da ga odnesemo da ujutro, kad ga nađu, 
tko ne posumnja e smo ga odavle iznijele? 

Sluškinja joj odgovori: 

— Gospo, baš sam večeras vidjela pred radionicom 
našeg susjeda stolara škrinju, ne preveliku, pa ako je maj- 
stor nije unio u kuću, upravo će nam odgovarati. Mrtva- 
ea ćemo dva tri puta nožem ubosti i ostaviti u škrinju. 
Tko ga nađe, ne znam zašto bi pomislio da smo ga mi on- 

dje ostavile, a ne tko drugi. Prije će pomisliti, jer je na 
zlu glasu bio, da ga je pri nekom zlom djelu neki njegov 
neprijatelj ubio i u škrinju strpao. 

Gospi se dopane sluškinjin prijedlog, samo se ne slo- 
ži s tim da ga rane, veleći da to ni za što na svijetu ne bi 
mogla podnijeti. Tada pošalje sluškinju da pogleda je li 
škrinia ioš tamo gdie ju ie vidjela. Ova se vrati i kaza da 
jest. Sluškinja bijaše mlada i snažna; ona, dakle, natovari 
Ruggerija na rame, a gospa joj pomogne. Po tom gospa 
pođe naprijed da vidi nema li koga u blizini, a kad su do- 
šle do škrinje, metnu unutra mrtvaca, zatvore ga u škrinju 
i odu. Baš su se tih dana vratila u neku kuću u blizini dva 
mladića, lihvara. Željni da mnogo dobiju, a malo potroše, 
kako im je trebalo pokućstvo, dan prije su vidjeli škrinju 
i odlučili da će je odnijeti svojoj kući, ako u noći ondje 
ostane. U ponoći iziđu iz kuće, nađu škrinju i, ne razmi- 
šljajući mnogo, namah je, mada im se učinila ponešto te- 
ška, odnesu svojoj kući i postave kraj odaje gdje su im 
spavale žene. I ne pobrinuv se da je smjeste kako valja, 
ostave je ondje i pođu spavati. Ruggeri, koji je prilično 
vremena odspavao i već bio probavio napitak pa se moć 
izgubila, negdje o jutrnji probudi se. Mada mu se san pre- 
kinuo, i svijest vratila, ipak mu je u glavi ostala neka o- 
mamljenost, i ta ga nije držala samo one noći već i više 
dana po tom. Pošto je otvorio oči, a ništa nije vidio, stade 
pružati ruke ovamo onamo, te na svoje veliko čudo opazi 
da je u škrinji. Tada poče pribirati u sjećanju i sam sebi 
govoriti: »Što se to dogodilo? Gdje sam? Spavam li ili sam 
budan? Ipak se sjećam da sam večeras došao u odaju svo- 
je gospe, a sada mi se čini da sam u nekoj škrinji. Sto to 
znači? Nije li se ljekar vratio, ili se kakva druga nevolja 
desila, pa me gospa, dok sam spavao, ovdje sakrila? Jest, 
sigurno je tako!« Rad toga se smiri i stane prisluškivati ne 
bi li što čuo. Dugo je tako ležao, a nije mu ugodno bilo jer 
je škrinja bila malena i bolio ga je bok na kojemu je le- 
žao. Hoteći se okrenuti, napravio je to tako nespretno da 
je leđima udario u jednu stranu škrinje, a kako je ova le- 
žala na neravnu tlu, prevrne se i padne. Buka probudi že- 
ne koje su spavale u pokrajnjoj sobi, no one se od straha 
pritaje. Ruggeri sad nije znao što da učini, pa kako se i 
škrinja otvorila, pomisli da mu je u svakom slučaju bolje 
izići nego unutra ostati. Kako nije znao gdje se nalazi, ai 

zbunjen je bio, poče teturati po kući, ne bi li naišao na 
stepenice ili vrata kuda bi mogao izići. Žene, koje bijahu 
budne, začuju tapkanje i zapitaju: 

— Tko je tamo? 

Kako Ruggeri nije prepoznao glas, ne odgovori. Na to 
žene stadoše dozivati muževe, koji su, jer su kasno legli, 
tvrdo spavali i nijesu ništa čuli. Žene još više prestrašene 
ustanu i stanu s prozora dozivati: 

— U pomoć, drž' lupeža! 

Mnogi susjedi priteknu odasvud u pomoć, te tko pre- 
ko krova, a tko odovud, tko odonud, pojure ka kući, a uto 
buka probudi i one lupeže, te oni ustanu. Ruggeri, izvan 
sebe od čuđenja, nije znao ni kuda ni kako da pobjegne, 
pa ga uhite i predadu žbirima koji su na buku dotrčali. 
Ovi ga odvedu pred suca, pa kako su ga svi smatrali za 
opaka čovjeka, stave ga odmah na muke, i on prizna da je 
u kuću ušao da lihvare opljačka. Stoga sudac odluči da ga 
dade objesiti. Ujutro se po cijelom Salernu prosu glas da 
je Ruggeri uhićen u pljački u kiću onih lihvara. Dopre 
to do ušiju one gospe i njene sluškinje, i one se toliko za- 
čude te nijesu više znale da li je ono, što su prošle noći u- 
radile bio san ili java. Uz to, znajući u kakvoj je opasno- 
sti Ruggeri, žena gotovo poludi od boli. Ne mnogo poslije 
polovine treće ure vrati se ljekar iz Amalfija i zaište da 
mu donesu onaj napitak kako bi rezao nogu svom bole- 
gniku. Našav vrč prazan, digne silnu graju, veleći da u 
njegovu domu ništa ne može ostati netaknuto. Njegovu 
ženu je mučila druga briga pa mu gnjevno odvrati: 

— Što biste, meštre, rekli za neku veću stvar kada 
ste toliku buku digli zbog vrča vode? Zar nema više vode 
na svijetu? 

Meštar joj odvrati: 

— Ti misliš, ženo, da je ono bila voda, a ono je bio 
uspavljivi napitak — pa joj ispripovjedi za što ga je dao 
prirediti. 

Netom žena to začuje, objasni joj se u času da je Rug- 
geri ispio onaj napitak, pa se njima učinilo da je mrtav. 
Mužu reče: 

— Mi nijesmo toga znali, naredite, dakle, da vam pri- 
rede drugi. 

Meštar, videći da nema kud ni kamo, dade prirediti 
novi napitak. Malo po tom vrati se sluškinja, koju gospa 
Er poslala da sazna što je s Ruggerijem. Ova se vrati 

reče: 

— Gospo, o Ruggeriju svi loše govore. Koliko sam 
mogla saznati, nema ni rođaka ni prijatelja koji bi mu 
htio pomoći. Svi su tvrdo uvjereni da će ga sudac sutra 
dati objesiti. Još ću vam nešto kazati: meni se sve čini da 
znam kako je Ruggeri stigao u kuću onih lihvara, i čujte 
me kako. Dobro znate stolara pred čijom je kućom bila 
škrinja u koju smo metnuli momka. Malo prije se stolar 
pošteno porječkao s nekim tko tvrdi da je škrinja bila nje- 
gova, i nek mu vrati novac. Majstor mu je odgovorio da 
on škrinju nije prodao već mu je u noći netko ukrao. Onaj 
mu je na to rekao: 

— Nije istina, ti si je prodao onim ljudima; sami su 
mi to rekli kada sam je u njihovoj kući vidio, baš kada su 
uhitil Ruggerija. 

Stolar mu je odgovorio: 

— Lažu oni, nikad im ja nijesam škrinju prodao, i 
sigurno su mi je oni noćas ukrali, hajdemo niihovoj kući. 

Tako su oni pošli u kuću onih lupeža, a ja sam se vra- 
tila ovamo. Eto, tako je Ruggeri prenesen tamo gdje su ga 
našli. Ma kako je tamo uskrsnuo, to mi nije jasno. 

Gospa tada izvrsno shvati kako se to desilo, i sluški- 
nji kaza što je od ljekara čula, te je umoli da joj pomogne 
da spasi Ruggerija, jer ona može i njega spasiti i njoj o- 
braz sačuvati. 

Sluškinja odvrati: 

— Gospo, naučite me kako, i ja ću vam od srca rado 
pomoći. 

Gospa, kojoj je bilo kao da je na žeravi, začas smisli 
što im je raditi, i to sluškinji kaza. Ova ode ljekaru i pla- 
čući mu reče: 

— Gospodaru, valja mi zamoliti vas za oproštenje, jer 
sam vam zgriješila. 

Vidar je upita: 

— U čemu si to zgriješila? 

Sluškinja sva u plaču reče: 

— Gosparu, vi znate tko je Ruggeri d'Aieroli; omilje- 
la sam mu, i ja sam, što iz straha, što iz ljubavi postala 

njegovom draganom. Znajući sinoć da nijeste kod kuće, 
toliko me molio i kumio da sam ga u vašu kuću k sebi do- 
vela. Budući da je ožednio, nijesam znala gdje bi brže do 
vode došla, a bojala sam se da me vaša žena iz blagovao- 
nice ne opazi, pa sam se sjetila da sam u vašoj sobi vrč s 
vodom vidjela. Potrčim, dakle, tamo i dadem mu onu vo- 
du da popije, a vrč vratim tamo gdje sam ga našla. Čujem 
da ste rad toga digli takvu buku. Priznajem da sam zlo 
uradila, no je li ima koga tko u životu svom ne počini ka- 
kav grijeh? Meni je baš žao što sam to učinila, jer je zbog 
ovoga i onoga što je slijedilo Ruggeri u opasnosti da život 
izgubi. Stoga vas molim da mi oprostite i dopustite mi da 
mu pomognem ukoliko budem mogla. 


Ljekar, saslušav, mada je bio gnjevan, naruga joj se: 


— Sama si sebe kaznila, jer si noćas, misleći da ćeš 
imati momka koji će ti dobro kožuh stresti, imala pospan- 
ca. Pa sad idii pokušaj osloboditi svog dragana, a ubudu- 
će čuvaj se da mi ga u kuću ne mms: jer ćeš platiti i 
za ovo i za ono. 


Kada je sluškinja vidjela da joj je prvi pothvat uspio, 
brže bolje ode u tamnicu gdje je Ruggeri bio zatvoren. 
Toliko se oko tamničara motala i molila ga i kumila da 
joj on naposljetku dopusti da govori s uznikom. Ona ga 
tada uputi što će odgovoriti sucu, ako se želi spasiti. Na 
to je toliko molila i preklinjala da su je pustili pred suca. 
A sudac, prije negoli je sasluša, videći je onako svježu i 
ornu, htjede i on svojim kopljem poškakljati tu dobru du- 
šicu, a ona, da je bolje sasluša, nije odbila, pa po svršetku 
posla reče: 


— Gospodaru, zatvorili ste Ruggerija d'Aieroli deo 
lupeža, a on to nije. 


Tada mu ispočetka sve po redu cijelu zgodu ispriča, 
i kako ga je ona, njegova dragana, uvela u ljekarovu ku- 
ću, i kako mu je nehotice dala uspavljujući napitak, i ka- 
ko ga je, misleći da je mrtav, u škrinju zatvorila, a _po 
tom, što su stolar i onaj koji je bio naručio škrinju govo- 
rili, i kako je škrinja s Ruggerijem dospjela u stan onih 
lihvara. Sudac lako spozna da mu neće biti teško doznati 
je li istina što govori, pa prvo pozove ljekara i upita ga za 
napitak. Ovaj sve točno iskaže kao i sluškinja. Zatim ispi- 

ta stolara i onoga čija je škrinja bila, te lihvare. Ovi mu 
poslije puno okolišanja priznaše da su u noći ukrali škri- 
nju i odnijeli je svojoj kući. Naposljetku pozove i Rugge- 
rija i upita ga gdje je prošle noći noćivao. Ovaj odgovori 
da to ne zna, no dobro se spominje da je išao da prenoći 
sa sluškinjom meštra Mazzea i da je u njenoj sobi ožednio 
i popio vodu iz vrča, a što se poslije toga dogodilo, sve dok 
se nije probudio u kući onih lihvara i našao se u škrinji, 
to doista ne zna. Sucu se ta zgoda silno dopala, pa zaište 
od sluškinje i Ruggerija, i stolara i lihvara, da mu je po- 
novo kazuju. Naposljetku se uvjeri da je Ruggeri nedu- 
žan i oslobodi ga, a lihvare kazni da plate deset unča što 
su ukrali sanduk. Neka nitko ne pita koliko se _Ruggeri 
obradovao svom spasu, a koliko tek njegova gospa. Mnogo 
su se puta poslije smijali s onom dobrom sluškinjom kako 
ga je htjela izbosti nožem. A njihova ljubav i njihovi sa- 
stanci bili su što dalje to slađi i ljepši. Htio bih da i meni 
tako bude, samo da me u škrinju ne zatvore. 


Ako su prve novele tugom zalile srca ljupkih gospa, 
ova ih je posljednja tako nasmijala, osobito ono kako je 
sudac kopljem curu poškakljao, da su se posve razvedrile. 
No kralj, videći da se sunce obojilo rumenilom smiraja i 
došao kraj njegovu vladanju, ljubeznim riječima umoli 
gospe da mu oproste što ih jenaveoda kazuju o tako teš- 
kim zgodama, kao što su zgode nesretne ljubavi. Po tom u- 
stane, s glave skine lovor-vijenaci uz napeto iščekivanje 
svih, nježno ga položi na plavokosu Fiammettinu glavu 
veleći: 


— Tebi dje: vijenac, jer ćeš bolje nego bilo ko- 
ja druga, utješit naše drugarice od mučnog dojma dana- 
šnjeg dana. 

Fiammetta, dugih kovrčastih vlasi, što su ko zlato 
padale na prebijela nježna ramena, obla lica, na kojemu 
su se miješalje boje snježnih ljiljana i ružičastih ruža, s 
dva blistava oka kao u sokola i usnama kao dva sitna ru- 
bina, smiješeći se odgovori: 

— Filostrato, rado primam vijenac iz tvojih ruku, i 
da još bolje spoznaš ono što si uradio, hoću i naređujem 
već sada da se svatko pripremi da sutra kazuje o zgoda- 
ma, u kojima su se ljubovnici nakon mnogih teškoća i ne- 
prilika sretno sastali. 

Taj je prijedlog svima bio po volji. Ona tada dozove: 
starostu te s se njim o svemu potrebitom dogovori, a dru- 
žbu, koja je uto ustala, otpusti veselo do večere, 


Neki se od njih, dakle, raziđu po vrtu, kojega ljepota 
nije mogla tako brzo zamoriti, neki odu prema mlinovi- 
ma, koji su izvan vrta mljeli, tko ovdje, tko ondje, svatko- 
se po svojim željama zabavljao do večeri. A kad je došlo 
vrijeme večere, svi se kao obično sakupe kraj krasne fon- 
tane, gdje u najvećem veselju i dobro posluženi večeraše. 
Poslije su ustali od stola, da po običaju zaplešu i zapjeva- 
ju. Dok je Filomena vodila ples, krajica reče: 


. — Filostrato, ne kanim se udaljiti od svojih prethod- 
nika, već kao i oni hoću, da se po mojoj zapovijesti neka 
pjesma zapjeva. Pa jer sam uvjerena, da su tvoje pjesme: 
tužne, kao i tvoje novele, da nam opet tvoje nesreće još 
koji dan ne pokvare, zapjevaj sad jednu, kakvu ti drago. 


Filostrato rado pristane i bez oklijevanja zapjeva: 


Plačući pokazujem, 
kako se s pravom moje srce jada, 
što ga izda Amor, prem mu vjeru sada. 


O Amore, kad u nj mi smjestila se 
pomoću tvojom ona 8 koje počeh 
uzdisati bez nade, 

ti mi je pokaza s toliko vrlina, 

da mi se duša mukama predade, 

ne štedeć se, i tako 

bila bi ona lako 

trapila se, da joj ne bje đana 
spoznaja, da njena krepost je obmana. 


Prevaru njenu oikrio sam onda, 
kada me je napustila hudo, 

ona jedina nađa, 

u času kad mišljah, vjerovanje ludo, 
da me ljubi # poštuje mlada, 

đa je bez ikakve sjene 

odnos joj spram mene, 

al uvidio uskoro sam zatim, 
da zavoli drugog, pa zbog toga patim. 


Kač vidjeh iz grudi, da sam joj izbačen, 
u srcu mi nasta plač takove snage, 

da još u njemu živi, 

pa mi zbog njeg duša t dan 1 sat krivi, 
kada pod vlast padoh prilike. joj drage, 
koje slađani sjaj mi, 

bijaše prepun tajni 

al svakoj nadi sjaj je sad pomračen, 

pa sad psujem dušu, što mrije, odbačen. 


Bez utjehe kako patnja mi je ljuta, 
gospodine, možeš razabrat iz glasa, 

pa ti zdvojan velim, 

da je ova moja muka tako kruta, 

da ko manju patnju mjesto nje smrt želim; 
nek dođe poput spasa, 

nek prekine mi život 

i neka ga naglo riješit bolna stanja, 

jer, ma kud da pođem, bit će patnja manja. 


Utjehe nema, nema drugog puta 
za moju patnju osim same smrti, 
dajde mi je, Amore, 

dokrajči život ovaj jadni, škrti, 

što je prepun boli, muke i potvore, 
svemu čem se nadah 

kraj je, nevin strađah, 

a nju razveseli 3 ovom mojom boli, 
da -joj slađe bude 83 onim koga voli. 


Balado moja, ne htjedne IP te niko 
izvodit ko ja, malo mi je stalo, 
pjevo sam te lijepo, 

ali u dužnost palo 

ovo je tebi: Amora pronaći 

i kazat mu slijepo 

stradanje toliko, 
te molit za luku bolju usred koje, 
pestale bi zavijek sve nevolje moje. 


Plačućt pokazujem... 


Riječi ove pjesme jasno pokazaše Filostratovu dušu, 
a i razlog njegovoj tuzi. A možda bi još više pokazalo lice 
žene koja je plesala, da sve gušća tama noći nije skrila ru- 
menilo njena lica. No kad je on svoju pjesmu dokončao, 
pjevali su još mnoge druge, sve dok nije došlo vrijeme 
počinku. Tada naredi kraljica da se svatko povuče u svo- 
ju odaju. 


PETI DAN 


DOKONČAVA SE ČETVRTI DAN DEKAMERONA I POČINJE 
PETI, U KOJEMU SE POD FIAMMETTINIM VLADANJEM 
KAZUJU ZGODE O LJUBOVNICIMA KOJI SU NAKON MNO- 
GIH TEŠKOĆA I NEPRILIKA NAPOKON POSTALI SRETNI. 


UVOD 


S istoka se već zabijeljela zora, i zrake sunčeva rođa- 
ja rasvijetlile našu polutku, kad je Fiammettu probudio 
glatki pjev ptičica, koje su po grmlju radosno i raspjeva- 
no slavile novi dan. Ona ustane i pozove svoje drugarice 
i mladiće. Lakim krokom tada siđe na livade, te sa svojom 
družbom odšeta prostranom ravnicom, gazeći po rosnoj 
travi, zabavljajući se i raspravljajući sad o ovom, sad o 
onom, sve dok sunce nije odskočilo na nebu. No kada su 
sunčeve zrake jače pripekle, vrate se u dvorac, gdje se od 
lakog umora osvježe izvrsnim vinom i poslasticama. Po 
tom se do objeda u svom krasnom vrtu zabavljahu. Među- 
tim je starosta pripremio sve što bijaše potrebito, i kada 
su se sakupili, prije jela otpjevaju još nekoliko estampi- 
da! i dvije ili tri plesne melodije, a onda po kraljičinoj 
zapovijesti sjedoše za stol. Objedovali su u radosnu raspo- 
loženju, ne zaboravljajući na uobičajeno pjevanje, svirku 
i ples. Nakon toga otpusti kraljica svoju družbu, sve dok 
“ne prođe vrijeme popodnevna odmora. Neki tad odoše na 
počinak, a ostali su se i dalje zabavljali u krasnu vrtu. No 
svi se po devetoj uri na kraljičinu želju sakupe kao o- 
bično pokraj studenca. Kraljica sjedne na povišeno mje- 
sto, među svoju družbu, pogleda Pamfila i smiješeći se 
zapovjedi mu da počne kazivanje novela sa sretnim zavr- 
šetkom. 

On se pokori i prozbori ovako: 


PRVA NOVELA 


Cimona ljubav opameti, i on na moru ugrabi svoju Ifigeniju. 

Na otoku Rođu bace ga u tamnicu, odakle ga Lizimak oslobodi. 

Oni otmu Ifigeniju i Kasandru na sam dan njihova vjenčanja; 

zajedno pobjegnu na Kretu, gdje s njima proslave pir i po tom 
se svojim kućama vrate. 


— Mnoge mi novele, ljupke gospe, na um padaju, da 
njima počnem radostan dan, kao što će ovaj biti. Jedna 
od njih osobito mi je srcu prirasla, jer ne samo što joj je 


“Iz provansalskog; pjesmica posebnog ritma s ljubavnim sa- 
držajem. 

završetak sretan, a to smo izabrali kao predmet današnjem 
kazivanju, već i zato što će nam pokazati kako je ljubav 
sveta i kako je jaka njena moć, mada je mnogi, nesvijesni 
onoga što govore, s nepravom obescjenjuju i osuđuju. A to 
će vam, jer ste, ako se ne varam, sve zaljubljene, biti ve- 
«oma milo. 

Dakle (kako smo već čitali u drevnim ciparskim ljeto- 
pisima!), na otoku Cipru živio čovjek vrlo plemenita ro- 
aa, koji se zvao Armup. bijase na,vogaui1 vovjek na ci- 
jelom otoku, a bio bi i najsretniji da ga sudbina nije ucvi- 
ljela. I evo što bijaše posrijedi: među svojom djecom imao 
je i sina, Galeso se zvao, koji je rastom i ljepotom pre- 
mašivao sve mladiće, ali bijaše gotovo slabouman, i svi su 
izgubili nadu da će ikad što od njega biti, jer mu ni uči- 
teljev trud, ni očeva milovanja, ni batine, ni bilo čije na- 
stojanje nisu mogli u glavu utuviti ni cigla slova, a kamo- 
li kakav odgoj. Štaviše, zbog njegova tvrda i sirova govo- 
ra, te ponašanja kakvo bi prije dolikovalo životinji negoli 
čovjeku, gotovo kao za porugu zvahu ga Cimone, što u nji- 
hovu jeziku otprilike znači vol. Njegov jadni život jako 
je ožalostio oca mu, i jer je izgubio svaku nadu da će mu 
.se sin ikad opametiti, naredi mu da ode na selo i tamo s 
težacima živi, da mu ne bude sveđ pred očima taj uzrok 
jada i čemera. To Cimonu bijaše jako po ćudi, jer su mu 
miliji bili običaji i ponašanje prostoga puka negoli grad- 
ski. Ode, dakle, Cimone na selo, i ondje se težačkim po- 
slovima bavio. Uto se sluči da je nekoga dana oko podne- 
va, dok je obilazio imanja, s toljagom o ramenu, zašao u 
neki šumarak, jedan od najljepših u onome kraju, i sav 
bujno olistao, jer bijaše svibanj. Idući tako šumarkom, 
dobra ga sreća nanese na tratinu okruženu visokim drve- 
«ćem. U dnu tratine žuborio je krasan i svjež izvor, a po- 
kraj vrutka na zelenoj travi spavala mladica u tako tan- 
koj odjeći, da gotovo i nije skrivala njenu snježnu put; 
samo je od pojasa naniže pokrivena bila bijelim i lakim 
pokrivačem. Njoj do nogu spavale dvije djevojke i mo- 


' lako Boccaccio ukazuje na izvor novele, ne zna se točno odakle 
je crpio sadržaj. 

* Nije jasno odakle Boccacciu ova etimološka dedukcija. Neki ko- 
mentatori misle na slavnog Kimona Atenjanina, sina Miltijadova, o 


kojemu Valerije Maksim kaže: Kimonova kolijevka bižaše ispunjena 
ludostima. 


PRVA NOVELA 305 


mak, njena služinčad. Kada je Cimone ugleda, kao da ni- 
kad prije lika žene vidio nije, podboči se svojim štapom i 
šutke je uze promatrati i diviti joj se. U tom času oćutje 
kako mu se u grubim grudima, u kojima ni tisuću pouka 
nisu mogli ucijepiti ni truna odgoja ni osjećaja za ljepotu, 
zavrgla neka misao, koja je kopkala po tupoj i sirovoj mu 
pameti i govorila mu da je to najljepše biće što ga je ikad 
živi čovjek ugledao. Malo po malo poče razabirati pojedi- 
nosti, divit se njenoj kosi, ljepšoj od zlata, čelu, nosu, u- 
stima, bijelu grlu i rukama, a ponajvećma tek propupalim 
grudima. Tako od prostaka u času postane ljubiteli ljepo- 
te. Iznad svega je žudio da joj ugleda oči, koje su, otežale 
od sna, zatvorene bile. Poželi više puta da je probudi, ne 
bi li joj zjene ugledao. Kako mu se činilo da je mnogo 
ljepša od bilo koje žene koju je ikad prije vidio, posumnja 
nije li boginja, no ioš je toliko svijesti u njemu bilo, te je 
sudio da je ono što je božansko, dostojnije poštovanja 
negoli zemaljsko, pa se uzdrža, čekajući da se sama pro- 
budi. Mada mu se činilo da dugo čeka, ipak se, obuzet ne- 
običnom slašću, nije mogao otrgnuti s tog mjesta. Napo- 
sljetku se, nakon duga vremena, djevojka, koja se Ifige- 
nija zvala, probudi prije svojih pratilaca. Podiže glavu, 
otvori oči i pred sobom ugleda Cimona naslonjena na to- 
ljagu, začudi se jako i upita ga: 

— Cimone, što tražiš po šumi u ovo vrijeme? 

Cimona su svi u tom kraju poznavali što po liku i ne- 
otesanosti, što po plemstvu i bogatstvu očevu. On ne od- 
govori na Ifigeniiino pitanje ni bijele ni crne, već kada je 
oči otvorila, upre u njih svoj pogled, i učini mu se da iz 
njih takva blagost bije te ga ispunjuje nikad neokušanom 
slašću. Videći mladica njegov pogled, poboja se da ga to 
uporno gledanje ne ponese, i u svoioj joj neotesanosti ne 
nanese kakvo zlo. Pozove svoju služinčad i skoči na noge 
veleći mu: 

— Ostaj zbogom, Cimone! 

Cimone joj odgovori: 

— Poći ću s tobom. 


Mladica ga je prestrašeno odvraćala od toga, no on se 
nikako nije dao urazumiti, već je isprati do kuće. Odanle 
ode on kući svog oca i izjavi da se ni za što na svijetu ne- 
će više vratiti na selo. Mada to bijaše teško ocu i njego- 
20 Boccaccio: Dekameron 

vima, ipak ga puste i počekaju da vide što ga je nagnalo 
da se predomisli. Budući da je u Cimonovo srce, u koje ni- 
kakav nauk nije mogao prodrijeti, prodrla po Ifigenijinoj 
ljepoti ljuvena strijela, u kratko se vrijeme mladić posve 
izmijeni na veliko čudo i oca mu, i sve rodbine i svih onih 
koji su ga poznavali. Prvo zaište od oca da mu nabavi o- 
djeću i ures, kao što imsju i njegova braća, a otac mu ra- 
dosno ispuni želju. Uz to još, družeći se s otmjenim mla- 
dićima i pazeći na vladanje koje se dolikuje plemiću, a 
osobito zaljubljenu, na najveće divljenje svih u vrlo krat- 
ko vrijeme ne samo što slova nauči već postane jako obra- 
zovan. Po tom još, a svemu tome uzrok bijaše ljubav pre- 
ma Ifigeniji, postane majstor u pjevanju i glazbi, te vrlo 
dobar jahač, neustrašiv i vješt svim bojnim umijećima 
kako na moru, tako i na kopnu. Ukratko, da se ne zadrža- 
vamo na pojedinostima, ne prođu ni četiri godine, otkad 
se zaljubio, a on postane najljubezniji i najuljudniji mla- 
dić na otoku Cipru. Što da još, ljubezne gospe, o Cimonu 
kažemo? Samo još to da je zavidna sudbina čvrstim spo- 
nama vezala i zatvorila u dnu njegova srca visoke vrline, 
koje je nebo usadilo u tu vrlu dušu; ljubav jača od sudbi- 
ne rastrgla je spone i probudila uspavane sposobnosti te 
ih svojom moći otrgla mraku i izvela na svijetlo dana, po- 
kazav tako očito kako ona može djelovati na njoj podložne 
duhove i kamo ih može svojim žarom odvesti. Premda je 
Cimone, ljubeći Ifigeniju, katkad pretjerivao, kao što svi 
mladi ljubovnici rade, ipak je Aristip, uzev u obzir da ga 
je ljubav od ovna učinila čovjekom, strpljivo sve podno- 
gio i udovoljavao svim njegovim željama. No Cimone (od- 
bijao je da ga zovu Galeso, spominjući se kako ga je Ifi- 
genija zvala Cimone) htjede svojoj želji dati čestit konac, 
pa je više puta pokušavao skloniti njena oca Cipsea da mu 
je za ženu dade. Cipseo mu je sveđer odgovarao da ju je 
obećao Pazimundu, plemenitu mladiću s otoka Roda, i da 
ne misli vjerom krenuti. Uto se približio i dan ugovorenu 
vjenčanju, i Pazimunda pošalje po Ifigeniju. Cimone tad 
pomisli: »Sad je vrijeme da pokažem, o Ifigenijo, koliko 
te ljubim. Po tebi sam postao čovjekom, i ako tebe budem 
imao, ne sumnjam da ću postati slavniji od nekog boga. 
* Ne dobijem li te, to će nedvojbeno biti moja smrt.« Tako 
pomisli, pa tajno sakupi nekoliko mladih plemića, svojih 
. prijatelja, i kriomice opremi brod svim oružjem potreb- 

nim za pomorski boj, te se otisne na more da vreba galiju 
koja će Ifigeniju odvesti na Rod njenu mužu. Pošto je ne- 
vjestin otac iskazao sve počasti prijateljima ženika, galija 
okrene pramac prema Rodu i otplovi. Cimone, koji nije 
spavao, naredni dan ih svojim brodom sustigne i s pram- 
ca iza glasa poviče onima, koji su na Ifigenijinu brodu bili: 

— Stojte, vesla spustite ili se pripremite da vas po- 
razimo i potopimo. 

Cimonovi protivnici bijahu već donijeli oružje na pa- 
lubu i spremahu se za otpor. Rad toga Cimone, nakon onih 
riječi, dohvati željeznu čaklju i zakvači krmu rodske ga- 
lije, koja je pokušavala pobjeći, te je silom približi pram- 
cu svog broda i hrabro i neustrašivo kao lav skoči na rod- 
. šku galiju među neprijatelje. Ljubav mu čudesnu snagu 
dade, te on, navalivši na njih, nožem stade sjeći desno i 
lijevo i klati ih kao ovce. Njegovi protivnici uplašeni po- 
lože oružje i gotovo se jednoglasno predadu u njegove ru- 
ke. Tada im Cimone kaza: 

— Momci, nije me pohlepa za plijenom ni mržnja 
prema vama potakla da krenem iz Cipra i oružanom vas 
rukom posred mora napadnem. Ono što me na to nagnalo 
od neprocjenjive je vrijednosti za mene, a vi mi to lako 
i bez borbe možete prepustiti. To što iziskujem od vas, I- 
figenija je, žena koju ljubim više od svega na svijetu. Nju 
mi njen otac ne htjede u miru i kao prijatelju dati, pa pri- 
siljen bijah da je od vas oružjem u ruci dobijem. Želim da 
joj budem ono što je za nju imao biti vaš Pazimunda. Pa 
sad mi je dajte, a onda pođite i bog neka vas prati. 

Momci ne htjedoše milom, no sila ih primora, te upla- 
kanu Ifigeniju Cimonu predadu. A on, kada je ugleda gdje 
plače, kaza joj: 

— Ne tuguj, plemenita gospo, ja sam tvoj Cimone, 
koji te je po svojoj dugotrajnoj ljubavi više zavrijedio 
nego Pazimunda po zadanoj vjeri. 

Tada se Cimone vrati svojoj lađi i drugovima a da ni- 
šta na rodskoj galiji ni taknuo nije. Sa sobom povede Ifi- 
geniju, a njih pusti da odu. Cimone sretan, kao nitko na 
svijetu, što sobom vodi tako dragocjen plijen, pošto je du- 
go tješio rasplakanu ljepoticu, u dogovoru sa svojim dru- 
govima odluči da se ne vrati na Cipar već da pramac bro- 
da prema Kreti okrenu, jer su gotovo svi, a osobito Cimo- 
ne, vjerovail da će mnogi davnašnji i novi rođaci i prija- 

telji njima i Ifigeniji dati sklonište. No nestalna sreća, ko- 
ja im je pomogla da tako lako Ifigeniju dobiju, sada u jad 
i čemer prevrati neiskazano veselje zaljubljenog mladića. 
Ne bijaše još prošlo ni četiri ure otkako je Cimone osta- 
vio rodsku galiju, kadli radosno očekivana noć donese sa 
sobom žestoku oluju. Nebo se pokri tmastim oblacima, a 
opasna vjetrina zahuji morem, te niti je tko znao što valja 
raditi, niti gdje se nalaze, niti je tko od silna nevremena 
mogao na palubi opstati. Ne pitajte kako se zbog toga Ci- 
mone rastužio. Činilo se da su bogovi uslišali njegovu že- 
lju samo zato da mu što teža bude smrt, za koju se prije 
nije baš mnogo brinuo. I njegovi su se drugovi isto tako 
jadali, no više od svih Ifigenija, koja je plakala i drhtala 
na svaki udar vala. Jaučući teško proklinjaše Cimonovu 
ljubav i prekoravaše ga s drskosti, tvrdeći da su bogovi 
samo zato poslali oluju što ne dopuštaju da se njemu, ko- 
ji ju je protiv njihove volje htio uzeti, preuzetna želja is- 
puni, već hoće da on vidi njenu smrt, a po tom da i sam 
bijedno pogine. Posred takvih i još gorih jadikovanja, dok 
je vjetar svakog časa sve silnije zavijao, i brod, posve iz- 
gubio smjer, a mornari nijesu znali što da počnu, približe 
se otoku Rodu. I ne znajući koji je otok pred njima, upnu 
sve svoje snage da se kopna dohvate i život spase. Sreća 
im bijaše sklona, i vjetar ih zanese u neki zaton gdje se 
malo prije njih usidrila i rodska galija koju je Cimone slo- 
bodnu pustio. Tek ujutru. kad je svanulo, i nebo se raz- 
vedrilo, opaze da ih je sudbina bacila na otok Rod, i da se 
na strelomet od njih nalazi galija s kojom su se prošloga 
dana na moru sukobili. Ražalošćen i u strahu da mu se ne 
dogodi ono što mu se kasnije doista dogodilo, Cimone za- 
povjedi svojim ljudima da sve svoje sile upregnu ne bi li 
se odanle izvukli, a onda neka ih Usud odvede kamo ho- 
će, jer gore nego ondje neće im nigdje biti. 

Uložili su svu svoju snagu da bi izišli iz one drage, no 
utaman. Silna vjetrina gonila ih je natrag, te ne samo što 
iz zatona nijesu mogli izići već, htjeli oni ili ne htjeli, vje- 
tar ih baci na žal. Netom su se nasukali, prepoznali su ih 
rodski mornari, koji su se uto bili iskrcali iz svog broda. 
Neki od njih umah pojure do obližnjeg zaselka, gdje se 
mladi rodski plemići bijahu sklonili, i ispripovjede im da 
je oluja Cimona i Ifigeniju s njihovim brodom kao i njih 
bacila na otok. Oni, obradovani dobrom vijesti, sakupe 

četu seljaka i s njima namah krenu k obali, te Cimona, 
koji se međutim bio sa svima iz broda iskrcao i namjera- 
vao pobjeći u neku obližnju šumu, uhite skupa s IHfigeni- 
jom i odvedu u zaselak. Ondje iz grada dođe s četom oru- 
žanih momaka Lizimak, koji te godine bijaše rodski knez, 
te Cimona i njegove drugove u tamnicu odvedu, kako je 
bio naredio Pazimunda u dogovoru s rodskim  senatom, 
kome se bio pritužio, netom je čuo glase. Tako jadni i za- 
ljubljeni Cimone izgubi svoju Ifigeniju, tek što je bijaše 
dobio i samo nekoliko puta poljubio. 

Ifigeniju prime mnoge odlične rodske gospe. Kod njih 
se oporavi od žalosti, što je bila ugrabljena, i od napora 
pretrpljenog na uzburkanom moru. Sve do dana, ugovo- 
renog za svadbu, kod njih i ostane. Budući da je Cimone 
dan prije pustio slobodne mlade Rođane, njemu i njego- 
vim drugovima poklone život, što im ga je Pazimunda si- 
lom htio oduzeti, te ih osude na doživotnu tamnicu. U njoj 
su, kako možete zamisliti, tužno i bez ikakve nade provo- 
dili dane. 

Međutim, Pazimunda je što je više mogao požurivao 
svadbu. Usud kao da se pokajao što je tako teško kaznio 
Cimona, sada nešto novo smisli za njegov spas. Pazimun- 
da je imao brata mlađeg po godinama, no zato ne manje 
vrla. Zvao se Ormizda. On je dugo nastojao i pregovarao 
da za ženu dobije Kasandru, djevojku lijepu i plemenita 
roda iz istoga građa. Nju je i Lizimak nadasve ljubio, no 
svadba je zbog raznih uzroka više puta bila osujećena, 
Budući da je Pazimunda znao da će uskoro svečano pro- 
slaviti svoju svadbu, pomisli da bi najbolje bilo da o istom 
trošku sebi i bratu priredi pir. Rad toga s Kasandrinim 
roditeljima poče opet pregovarati, ovaj put s uspjehom. 
Tada brat mu i oni naume da će istoga dana, kada Pazi- 
munda dovede svom domu Ifigeniju, i Ormizda dovesti 
Kasandru. Lizimaka ta vijest jako ožalosti, jer je tako iz- 
gubio svaku nadu da će dobiti Kasandru za ženu, ako je 
Ormizda ne uzme. No, kao razborit čovjek, skrivao je u 
sebi svoj jad i stao razmišljati kako da ih u nakani sprije- 
či. Drugoga puta ne nađe već da je otme. To mu se učini 
izvodljivo s obzirom na njegovu službu, ali s istoga razlo- 
ga i nečasnije. Ipak, nakon dugog oklijevanja, ljubav pre- 
tegne nad poštenjem, i on odluči da ugrabi Kasandru, pa 
puklo kud puklo. Preglavljujući tako tko da mu u tom pot- 

hvatu pomogne, sjeti se Cimona, kojega je s drugovima 
držao u tamnici, te zaključi da boljeg i vrednijeg prijate- 
lja i druga od njega u tom poslu neće naći. Rad .toga ga 
naredne noći dade dozvati k sebi i ovako mu reče: 

— Cimone, kao što bogovi darežljivo obasiplju ljude 
svojim poklonima, tako isto umno i dosjetljivo iskušavaju 
njihove vrline, pa one koji se iskažu postojani i ustrajni u 
svakoj prilici, kao najvaljanije, nagrađuju najvećim na- 
gradama. Bogovi htjedoše o tvojim vrlinama jači dokaz 
imati negoli bi im ga ti mogao dati u uskom krugu doma 
svoga oca, za koga znam da je jako bogat. Rad toga su te 
prvo ljuvenim bolima od nerazumne životinje, kao što sam 
čuo, učinili čovjekom, a zatim, pošto si se kratko vrijeme 
radovao dobivenu plijenu, nesrećama i crnom tamnicom 
htjedoše saznati da li je duh tvoj postojan. Pa ako je duh 
tvoj ostao isti kao što je bio, veće ti radosti ne bi mogli 
pružiti negoli se sada spremaju. A ja ću ti to otkriti, da ti 
se tako vrati tvoja stara snaga i srčanost. Pazimunda, ko- 
ji je tako uporno zahtijevao tvoju smrt, sretan s tvoje ne- 
sreće požuruje svoju i Ffigeniiinu svadbu, da bi uživao u 
plijenu što ga je prvo tebi sklona sudbina dosudila, a po 
tom neočekivano oduzela. Koliko te to boli, ako je ljubiš, 
kao što vjerujem, lako mogu shvatiti, jer i meni Ormizda, 
njegov brat, isto takvo zlo priprema nanijeti s Kasandrom, 
koju ljubim iznad svega na svijetu. Pa da izbjegnemo to- 
mu zlu i nevolji što nam zla sreća sprema, ne vidim dru- 
gog puta ni načina već da dušu oboružamo srčanošću, a 
desnice mačem, i da tako ti po drugi put ugrabiš svoju 
draganu, a ja prvi put. Ako hoćeš opet zadobiti, ne velim 
slobodu, jer znam da ti je bez tvoje drage malo do nje sta- 
lo, već svoju dragu, znaj da su je bogovi položili u tvoje 
ruke, ako mi se pridružiš u tom pothvatu. 


— Lizimače, ni hrabrijeg ni vjernijeg druga do mene 
u svom pothvatu nećeš imati, ako je istina što veliš. Sto- 
ga naredi što sudiš da mi valja učiniti i vidjet ćeš da ću 
to čudesnom snagom izvršiti. 

Lizimak će na to: 

— Za tri dana od danas nevjeste će prvi put stupiti u 
dom svojih muževa. Tamo ćemo podvečer ući, ti sa svojim 
oboružanim drugovima, a ja sa svojima, u koje se pouzda- 
jem. Nevjeste ćemo ugrabiti pred očima sakupljenih go- 

stiju i odvesti na brod koji sam dao potajno otpremiti. Ako 
nam se tko suprotstavi, ubit ćemo ga. 


Cimonu se svidje naum, te je mirno u tamnici čekao 
do označenog dana. Na dan svadbe priređen je sjajan pir, 
i svečanost ispuni svaki kut kuće one dvojice braće. Me- 
đutim je Lizimak bio priredio sve potrebno, te Cimona, 
njegove i svoje drugove, koji su pod odjećom skrivali oru- 
žje, podijeli na tri skupine. Ponajprije ih je dugim govo- 
rom oduševio za svoj naum, tad jednu skupinu oprezno 
pošalje na obalu da ih nitko ne bi spriječio kada se budu 
ukrcavali na brod, a s ostale dvije skupine krene Pazi- 
mundovu domu. Jednu skupinu ostavi pred vratima da ih 
nitko ne bi mogao zatvoriti u kući ili prepriječiti im izlaz, 
a ostali skupa s Cimonom uziđu stepenicama. Kada stigo- 
še u dvoranu gdje su nevjeste još s mnogim gospama sje- 
dile u najljepšem redu za stolom pri gozbi, stupe naprijed, 
prehite stolove, svaki ugrabi svoju draganu i preda je u 
ruke svojih drugova, s naredbom da ih namah odvedu na 
pripremljenu galiju. Nevjeste, prisutne gospe i sluge za- 
jauču, i u času nasta sveopći plač i lelek. Cimone, Lizi- 
mak, kao i njihovi drugovi, s isukanim mačevima, ne na- 
ilazeći ni na kakav otpor, povuku se prema stepenicama. 
Kada su već silazili, dotrči na buku Pazimunda s toljagom 
u ruci. Cimone ga smjelo udari po glavi i raskoli mu je te 
se on mrtav sruši pred njegovim nogama. Jadni Ormizda, 
koji mu je pojurio u pomoć, takođe mrtav pade od Cimo- 
nova udarca. I mnogi drugi koji pokušaše da mu se opru 
biše ranjeni i potisnuti natrag, Lizimak, Cimone i njihovi 
drugovi napuste bez daljnjeg otpora okrvavljenu kuću 
punu plača i tuge, te sa svojim plijenom stignu do broda. 
Prvo ukrcaju žene, a onda se ukrcaju oni i svi im drugovi, 
«dok se obala punila oružanim ljudima, koji su stizali že- 
nama u pomoć. Hitro spuste vesla u more i veselo otplo- 
ve. Stignu na Kretu, gdje ih radosno dočekaše prijatelji i 
rođaci. Tu su proslavili svadbu i veselo uživali u svom pli- 
jenu. Na Cipru i Rodu dugo su zbog njihova čina trajali 
veliki nemiri. Naposljetku se posredovanjem njihovih pri- 
jatelja i rodbine i svoite našao način da se poslije kratka 
izgnanstva Cimone s Ifigenijom vrati na Cipar, a Lizimak 
s Kasandrom na Rod, te su obojica sa svojim draganama 
još dugo i sretno na zemlji živjeli. 

DRUGA NOVELA 


Gostanza ljubi Martuccia Gomita; pošto dočuje da je umro 
sva očajna ukrca se sama na neku brodicu koju vjetar zanese 
na Suzu. U Tunisu nađe živog Martuccia, otkrije mu se, a on, 
koga je kralj uzvisio zbog njegovih savjeta, vjenča se s njom, 
i bogati se vrate na Lipari. . 


Pamfilo je završio svoju novelu, koju je kraljica jake 
pohvalila. Tad naloži Emiliji da nastavi. Ona počne ovako: 

— Svatko se mora s pravom radovati kad dobije na- 
gradu u razmjeru sa svojim željama, pa stoga, jer ljubav 
prije zaslužuje radost negoli tugu, mnogo ću radije, kazi- 
vajući o ovom predmetu, poslušati kraljicu negoli sam se 
5 prethodnom novelom! pokorila kralju. 

Valja da znate, ljupke gospe, da je blizu Sicilije oto- 
čić, nazvan Lipari. Nema tome dugo, življaše tamo pre- 
krasna mladica, nazvana Gostanza, kćerka roditelja ple- 
menita roda. U nju se zaljubi mladić s istog otoka, a zvao 
se Martuccio Gomito. Bijaše on vrlo ljubezan i dobro od- 
gojen mladić, te u svom zanatu valjan. I ona se za njega 
isto tako zanijela, te se dobro osjećala samo onda kad bi 
ga vidjela. Martuccio je želio da je uzme za ženu, pa je 
zaište u oca. On mu odgovori da mu je neće dati, jer je si- 
romašan. Ogorčen Martuccio što je zbog siromaštva odbi- 
jen, s nekim svojim prijateljima i rođacima zavjeri se da 
će otići i neće se prije na Lipari vratiti dok ne postane 
bogat. Otišao je tako u svijet i kao gusar plovio obalama 
Barberije,* pljačkajući i robeći svakoga tko je bio slabiji 
od njega. I u tome mu sreća bijaše jako sklona, no on se 
nije znao zadovoljiti; ne bijaše njemu, naime, dovoljno 
što su u kratko vrijeme drugovi mu i on postali vrlo bo- 
gati, već su htjeli još i više, pa se tako sluči da su neke 
saracenske galije uhitile i opljačkale, nakon duge borbe, 
njega i njegove prijatelje, te su mnoge od njih Saraceni i 
potopili, a lađi probili dno. Njega odvedu u Tunis, bace u 
tamnicu, gdje je dugo u bijedi i nevolji čamio. Na Lipari 
donesoše ne jedna ili dvije već mnoge različite osobe glas 
da su se svi oni koji su bili s Martucciom na brodu utopili. 


* Isp. IV, T. 
* Barberija, isp. III, 10. i IV., 4. 

A kada je mladica, koja je preko mjere bila ožalošćena od- 
laskom Martucciovim, saznala da je umro, dugo je plaka- 
la i odlučila da se skonča. No kako joj srce nije moglo po- 
dnijeti da sebi nasilno zada smrt, smisli neobičan način 
kako da svijetom promijeni. Jedne noći potajno iziđe iz 
kuće svoga oca, dođe u luku i slučajno malo podalje od 
drugih brodica nađe čamac nekih ribara, na kojemu još 
* uvijek bijahu jarbol, jedro i vesla, jer su se upravo tada 
iskrcali gospodari. Umah se ukrca na čamac, zavesla i oti- 
sne se malo dalje na more. Pa kako je znala mornarsko 
umijeće, kao gotovo sve žene na tom otoku, razapne jedra, 
odbaci vesla i kormilo, te se posve prepusti vjetru, nada- 
jući se da će vjetar neminovno prevrnuti brod bez tovara 
i vođe ili će naletjeti na neku hrid i razbiti se, a ona, sve 
kad bi i htjela, neće se moći spasiti već će se utopiti. Tada 
pokrije glavu plaštem i plačući legne u dno brodice. 

No sve se dogodilo drukčije negoli je ona predmnije- 
vala. Budući da je duhao blagi sjevernjak, i more bilo go- 
tovo mirno, a čamac se dobro držao, naredni dan, nakon 
one noći kad se ukrcala, pod večer, vjetar je zanese gotovo 
sto milja iznad Tunisa i baci na žal blizu grada zvanog 
Suza. Mladica nije ni znala da se nasukala, jer je cijelo vri- 
jeme ležala i ni za što na svijetu nije namjeravala dići gla- 
vu. Slučajno se desi ondje, kad je čamac udario u žalo, ne- 
ka sirota žena koja je sušila ribarske mreže. Kad je ugle- 
dala čamac, začudi se kako se čamac tako napetih jedara 
nasukao, te pomisli da su ribari pozaspali. Priđe čamcu i 
tamo nikoga ne nađe do one mladice. Kako je djevojka 
čvrsto spavala, zazove je više puta, dok je nije probudila. 
Prepoznavši po odijelu da je kršćanka, talijanskim je je- 
zikom upita kako to da je sama samcata u tom čamcu o- 
vamo doplovila. 

Djevojka, čuvši govor svoga kraja, posumnja nije lije 
protivan vjetar bacio natrag na Lipari. Skoči na noge, po- 
gleda naokolo, i ne prepoznavajući kraja, a videći da jena 
kopnu, upita onu dobru ženu gdje je. A ona joj odgovori: 

— Kćeri moja, ti si blizu Suze, u Barberiji. 

A kad je mladica to čula, sva žalosna, što joj bog nije 
htio smrt poslati, poboja se sramote, i ne znajući što da 
učini, sjedne pokraj broda i počne plakati. Videći to, onu 
ženu obuze samilost i toliko ju je molila dok je nije nago- 

vorila da s njom pođe njenoj kolibi. Tamo ju je toplim ri- 
ječima nagovorila da kaže kako je onamo došla. Kad je že- 
na čula da je djevojka natašte, ponudi joj suha kruha, ne- 
koliko ribica i vode, te je toliko nagovarala da je djevojka 
ipak malo jela okusila. Tad Gostanza upita ženu odakle je 
da zna talijanski. Ona odgovori da je iz Trapanija i zove 
se Carapresa, a tu je u službi kod nekih ribara kršćana. 
Mladica, čuvši to ime, koliko je god tužna bila, ne znajući 
zašto, stade ga smatrati za dobar predznak i u srcu osjeti 
nadu, a želja da umre izblijedi. Ne odavajući se ni tko je 
ni odakle je, ljubezno umoli onu dobru ženu da se za lju- 
bav božju smiluje na njenu mladost i da je posavjetuje 
kako da se zaštiti da joj tko ne nanese sramote. 


Carapresa, na njenu molbu, kako je dobra bila, ostavi 
djevojku u kolibi, a sama ode da sakupi mreže. Po tom se 
vrati, omota je svojim ogrtačem i sa sobom u Suzu pove- 
de. A kada stigoše tamo, reče joj: 

— Gostanza, povest ću te kući neke vrlo čestite žene, 
'Saracenke, koju ja često poslužujem. Ona je stara i milo- 
srdna. Ja ću te njoj preporučiti što bolje mogu, i sigurna 
sam da će te rado primiti i postupati s tobom, kao sa svo- 
jom kćerkom. A ti ostani kod nje i potrudi se što bolje 
znaš i umiješ da je poslužiš i da joj u volju uđeš, dok ti 
bog bolju sreću ne udijeli. 

Kako reče, tako učini. Kad je ona gospa, koja je već 
stara bila, čula što joj Carapresa govori, pogleda mladicu 
u obraz i počne plakati. Tada je privuče k sebi, poliubi u 
čelo, uze je za ruku i uvede u svoj dom, gdje je s nekoliko 
drugih žena boravila, bez ijednog muškarca, a sve su izra- 
đivale različite ručne radove od svile, palminih niti ili ko- 
že. Mladica za kratko vrijeme nauči neke od tih radova, i 
zajedno s njima počne raditi. Ubrzo steče milost one gospe, 
a i drugih, i tako su je voljele, da je bilo pravo čudo. U 
kratkom roku one su je naučile svome jeziku. 

Dok je tako mladica u Suzi boravila, kod kuće su je 
kao mrtvu oplakali. U to je vrijeme u Tunisu vladao kralj 
po imenu Mariabdela. Tada se sluči da je neki mladić iz 
Granade, visoka roda i jako moćan, tvrdio da tunisko kra- 


* Carapresa, otprilike: dragi plijen. 

ljevstvo njemu pripada. Zato skupi veliku vojsku te nava- 
li na tuniskog kralja da mu otme kraljevstvo. To dopre do 
ušiju Martuccia Gomita, koji je još u tamnici bio, a dobro 
je znao barberijski jezik. Dočuv da se tuniski kralj svim 
:snagama priprema na obranu reče: 


— Kad bih mogao govoriti s kraljem, srce mi kaže da 
bih mu dao takav savjet te bi u ovoj vojni pobijedio. 

Tamničar dojavi te riječi svojemu gospodaru, a ovaj 
ih namah prenese kralju. Stoga kralj zapovjedi da mu do- 
vedu Martuccia i upita ga što bi mu savjetovao. Ovaj mu 
odgovori: 

— Gospodaru moj, ako sam točno opazio kako vojuje- 
te, kad sam nekad u ovaj kraj dolazio, čini mi se da se vi- 
še služite strijelcima nego drugim. Rad toga, kad bi se 
moglo postići da strijelcima vašeg protivnika usfali stre- 
ljiva, a vaši da ga imaju u izobilju, siguran sam da biste 
u ovom boju pobijedili. 

Kralj odgovori: 

— Nema dvojbe, kad bi se to moglo postići, ja bih se 
smatrao za pobjednika. 

Na to će Martuccio: 

— Gospodaru moj, ako vi samo hoćete, lako ćemo to 
učiniti, i poslušajte me kako: valja vam izraditi za lukove 
vaših strijelaca mnogo tanje tetive negoli su one koje se 
«obično upotrebljavaju, a strijele napraviti takve da se mo- 
.gu upotrebiti samo uz te tanke tetive. Ovo sve valja oba- 
viti u tajnosti, da vaš protivnik ne sazna, jer bi on našao 
načina, da tome doskoči. A uzrok, zašto vam to savjetujem, 
jest ovaj: kad strijelci vašeg neprijatelja izbace sve strije- 
le, a i vaši također, vi znate da. će za to vrijeme vaši nepri- 
jatelji pokupiti strelice, a i vaši borci isto tako. No, vaši 
protivnici neće moći upotrijebiti strijele, jerih neće moći 
«zakačiti na debele tetive, a vama će se dogoditi protivno, jer 
će se o tanku tetivu lako moći zapeti njihove strijele. Ta- 
ko će vaši imati izobilja streljiva, a njima će uzmanjkati. 

Kralju, koji je bio uman, svidje se Martucciov savjet. 
Poslušao ga je i pobijedio. Stoga je Martuccio ušao u veli- 
ku milost i, naravno, postigao visoke časti i bogatstvo. 

Glas o tome proširi se po svoj zemlji, te i Gostanzi do- 
pre do ušiju da je Martuccio Gomito, koga je ona tako du- 

go smatrala za mrtva, živ. Tad ljubav prema njemu, koja 
se u njenu srcu pomalo bila ohladila, iznenada plane no- 
vim plamenom i posta još silnija, a mrtva nada uskrsne. 
Ona, dakle, ispripovjedi onoj ženi, kod koje je obitovala, 
cijelu zgodu i reče joj da želi ići u Tunis da bi svojim oči- 
ma vidjela ono što je ušima čula. Gospa pohvali njenu na- 
mjeru, i kao da joj je majka, ukrca se s njom na brod i 
otplovi u Tunis, gdje ih primi s puno počasti neka njena 
rodica. S njima je pošla i Carapresa, pa nju pošalju da sa- 
zna što o Martucciu. Ona sazna da je živ i u velikoj časti 
kod kralja. Kad to čuje ona gospa, htjede sama Martucciu 
javiti da je k njemu došla njegova Gostanza, te nekoga 
dana ode Martucciu i reče mu: 

— Martuccio, k meni je došao neki tvoj sluga iz Li- 
parija i htio bi potajno s tobom govoriti, pa sam došla sa- 
ma k tebi da ti to javim, jer se nijesam ni u koga pouzda- 
vala, i jer je on tako želio. 

Martuccio joj zahvali i s njom ode njenoj kući. Kada 
ga mladica ugleda, od radosti samo što joj srce ne puče. 1 
ne uzdržav se, umah raširenih ruku potrča k njemu i obi- 
sne mu se o vrat. Od ganuća zbog prošlih nevolja, a i zbog 
sadašnje radosti, ne smogne ni riječi već tiho zaplače. 
Martuccio, ugledav miadicu, začuđeno zastane, a onda uz- 
dišući reče: 

— O, Gostanza moja, jesi li mi živa? Davno sam već 
slušao da si poginula, i nitko u našem kraju ništa o tebi 
znao nije. 

Na to je tiho plačući zagrli i poljubi. Gostanza mu is- 
pripovjedi sve svoje nezgode i kako ju je lijepo primila o- 
na gospa kod koje je obitavala. Martuccio nakon duga raz- 
govora ode od nje svome gospodaru kralju, te mu sve ispri- 
povjedi i o sebi i o djevojci, pa nadoda da je s njegovim do- 
puštenjem namjeran po svojim zakonima uzeti je za ženu. 
Kralj se jako začudi, dade dozvati djevojku, te mu ona 
potvrdi sve ono što je Martuccio kazivao. Na to reče: 

— Dakle, doista si ga zaslužila za muža! 

Tada zapovjedi da mu prinesu prekrasne i bogate da- 
rove, te obdari nju i Martuccia i dopusti im da učine sve 
kako im je drago. Martuccio iskaže poštovanje plemenitoj 
gospi, kod koje je Gostanza obitavala, zahvali joj za sve 
usluge koje je iskazala djevojci, te bogato obdari, kako se 
priličilo. Po tom je preporuči bogu i uz Gostanzine suze: 


DRUGA NOVELA 317 


ode. Nakon toga s kraljevim dopuštenjem ukrcaju se na 
brodicu, sa sobom uzeše Carapresu, te se s povoljnim vje- 
trom vrate na Lipari, gdje im prirede takvu divnu sveča- 
nost da se to ni iskazati ne može. Martuccio uze Gostanzu 
za ženu i priredi sjajan pir. A po tom su u miru i spokoju 
dugo uživali u svojoj ljubavi. 


TREĆA NOVELA 


Pietro Boccamazza bježi s Agnolellom 1 namjeri se na Tazboj- 

nike. Djevojka pobjegne kroz šumu # stigne do nekog kaštela. 

Pietra uhite, no on umakne onim lupešima. Nakon mnogih 

nezgoda prispije i on u onaj kaštel gdje je bila Agnolella. 
Vjenča se s njom i zajedno se vrate u Rim. 


Svi su pohvalili Emilijinu novelu, a kraljica, kad vi- 
«dje da je novela dokončana, okrene se Elisi i naredi joj da 
nastavi. Ona poslušno prozbori: 


— Meni, ljupke gospe, pada na um strašna noć koju 
je provelo dvoje nerazboritih ljubovnika. Nu jer je za njom 
slijedilo mnogo radosnih dana, rado ću vam o tome kazi- 
vati, to više, što se slaže sa zadanim predmetom. 


U Rimu, dakle, koji je nekad bio glava svemu svijetu, 
a danas je rep,! živio nema tome dugo mladić po imenu 
Pietro Boccamazza, koji je bio iz odlične rimske kuće. On 
uzljubi prekrasnu i ljupku mladicu, po imenu Agnolella, 
kćerku nekog čovjeka, koji se zvao Gigliuozzo Saullo, pu- 
čanina, no u Rimu vrlo poštovana. Ljubeći je, tako je znao 
njenu ljubav zadobiti te ij ona njega uzljubi ne manje ne- 
go on nju. Pietro ne uzmogne trpjeti strašnih muka koje 
mu je žudnja zadavala, i primoran svojom žarkom ljuba- 
vi, zaište njenu ruku. Kad njegova rodbina to sazna, svi 
navale na njega prijekorima. A Gigliuozzu Saullu poruče 
da nipošto ne posluša Pietrove riječi, jer ga nikad neće 
držati ni za rođaka ni prijatelja, sve ako to i učini. Pietro, vi- 
deći da mu je prepriječen jedini put kojim je mislio udo- 
voliiti svojoj žudnji, gotovo svisne od boli. Da je 
Gigliuozzo na to pristao, bio bi njegovu kćer uzeo za ženu 


! Za vrijeme, kada je papinski dvor preseljen u Avignon, građ 
u J. Francuskoj; sjedište papa 1309—1379 (avinjonsko sužanjstvo). 

i protiv volje svoje rodbine. U svom je srcu ipak odlučio 
da će to učiniti, ako mladica pristane. Pa kad je po glasni- 
ku saznao da se ona s time slaže, s njom se dogovori da 
pobjegnu iz Rima. Pietro uredi sve što je bilo potrebito, 
te jednoga jutra rano urane, uzjašu konje te se upute pre- 
ma Alagni gdje je Pietro imao neke svoje povjerljive pri- 
jatelje. Jezdeći tako, nisu imali vremena da svadbu prosla- 
ve, jer su se bojali da će ih slijediti, te su putem o svojoj 
ljubavi raspravljali i mnogo puta jedno drugo cjelivali. 
No, kako Pietro nije poznavao put, kad su se od Rima uda- 
ljili oko osam milja, umjesto da krenu desnu, krenuše nali- 
jevo. Nijesu jahali više od dvije milje, kadli se približe ne- 
kom dvorcu odakle, čim ih ugledaše, iziđe dvanacst moma- 
ka. Kad su bili sasvim blizu, mladica ih opazi i poviče: 


— Bježimo, Pietro, napadoše nas! 

I što je brže mogla pojuri prema gustoj šumi, ostru- 
gama pritisne konju sapi i uhvati se za obluk, a konj, osje- 
tivši ostruge, pronese je kroz šumu. Pietro, koji je više 
promatrao njeno lice negoli put pred sobom, nije tako br- 
zo spazio one momke, i dok se on osvrtao da vidi odakle 
dolaze, oni ga sustignu i uhvate. Narede mu da sjaše, a 
kad ga upitaše tko je i on im odgovorio, oni se počnu me- 
đu sobom dogovarati veleći: 

— On je prijatelj naših neprijatelja, što možemo dru- 
go s njim uraditi već oduzeti mu odjeću i konja i objesiti 
ga, za inat Orsinijevima, o prvi hrast? 

Svi se s tim slože, te narede Pietru da se svuče. Dok 
ge svlačio, ne znajući ikud ni kamo, navali na njih iz za- 
sjede više od dvadeset i pet momaka, vičući: 

— Udri, udri po njima. 

Ovi, presenećeni, ostave Pietra i počnu se braniti. No, 
spoznavši da ih je mnogo manje nego napadača, dadu se u 
bijeg, a ovi za njima. A kada to Pietro opazi, brže zgrabi 
svoju odjeću, uzjaše konja i zapraši onim putem, kud je 
krenula mladica. No u šumi ne nađe ni staze ni puta, a ne 
razabirući konjskog traga, kad mu se učini da je izvan 
dohvata onih koji ga bijahu uhitili, a i onih drugih koji 
su njih napali, i ne našav svoju draganu, nadasve rastužen 
zaplače i stane sad ovamo sad onamo po šumi tražiti i do- 
zivati. Nitko mu nije odgovarao, a on se nije usuđivao 

vratiti se; idući pak naprijed, nije znao kamo će stići. S. 
druge strane, bojao se šumskih zvijeri i za nju i za sebe, 
te mu se svaki čas činilo da vidi kako je vuk ili medvjed 
razdire. Tako je jadan Pietro cijeli dan po šumi lutao i 
zvao, te bi se često vraćao kad je mislio da naprijed kre- 
će. I već je, što od plača, što do dozivanja, što od straha i 
duga posta tako malaksao da dalje nije mogao. Videći da 
se noć spušta i ne znajući ništa bolje, kad naiđe na golem 
hrast, podno njega sjaše s konja i priveže ga, a tad se ispe 
na hrast, da ga zvijeri po noći ne pnožderu. Malo zatim 
uziđe mjesec, a nebo bijaše vedro. Pietro se nije usudio 
zaspati da ne bi pao (a ne bi bio lako zaspao, sve da mu je 
i udobno bilo, jer mu bol i misao na njegovu dragu ne bi 
dali mira ni pokoja), pa je tako uzdišući, plačući i prokli- 
njajući svoju nesreću bdio. Djevojka, pak, koja je pobjegla, 
kako smo već spomenuli, ne znajući kamo da krene prepu- 
sti se svom konju, koji je odvede duboko u šumu, te niti 
je znala više gdje je, ni odakle je pošla. I ona je, kao i Pi- 
etro, cijeli dan sad stajala, sad jahala te plačući i zaziva- 
jući i žaleći se na svoju nesreću, lutala po toj pustoj div- 
ljini. Naposljetku, videći da Pietra niotkud nema, a noć se 
već bližila, namjeri se na stazicu te krene njome. Pa kad je 
dobre dvije milje jahala, izdaleka ugleda kolibicu, kojoj što 
brže mogaše krene. Tamo nađe nekog drevnog starca i že- 
nu mu isto tako staricu. Kad je ovi ugledaše samu, rekoše: 

— Jao kćeri, kud ćeš tako sama u ovu kasnu uru po 
ovom kraju? 

Mladica plačući odgovori da je svoje društvo izgubila. 
u šumi, pa ih zatim upita koliko je daleko do Alagne.? 

Starac joj odgovori: 

— Kćeri moja, ovuda nećeš lako za dana stići u Ala- 
gnu, jer ima više od dvanaest milja puta. 

Tad će djevojka: 

— A ima li kakvih kuća u blizini, gdje bih mogla pre- 
nočiti? 

Starac joj odvrati: 

, — Nema nijedne tako blizu da bi još za dana mogla. 

stići. 


* Onagni. 

Tad će mladica: 

— Ane biste li me vi za ljubav božju noćas zadržali, 
kad ne mogu nikamo krenuti? 

Starac joj odgovori: 

— Djevojko, bit će nam drago da noćas s nama osta- 
neš. No, valja da te upozorimo kako ovim krajem i danju 
i noću lutaju i prijateljske i neprijateljske ćete na _ zlo 
spremne, te često puta prouzrokuju puno nevolje i štete. 
Pa ako, po nesreći, dok si ti ovdje, koja od njih dođe i vi- 
di te tako mladu i lijepu, mogao bi ti tko nanijeti zlo 1 sra- 
motu, a mi ti ne bismo mogli pomoći. To ti kazujemo da 
se ne žališ na nas, ako se takvo što desi. 

Mladica, videći da je kasna ura, mada su je starčeve 
riječi uplašile, reče: 

— Ako se bogu svidi, sačuvat će i vas i mene od ne- 
volje. A ako se to i desi, bolje da me ljudi zlostavljaju ne- 
go da me u šumi zvijeri rastrgnu. 

Tako reče, pa siđe sa svog konja i uđe u kolibu onog 
siromaha. Ondje s njima siromaški večera ono što se na- 
šlo, a po tom, ne razodjenuv se, baci se skupa s njima na 
siromašni ležaj, te je cijelu noć uzdisala i oplakivala svo- 
ju i Pietrovu nesreću, jer se nije ni za njega nikakvu do- 
bru nadala. 

Pred jutrnje začu silan topot ljudi koji su prolazili. 
Stoga ustade i ode u veliko dvorište iza kolibe. Namjeri 
se u dnu dvorišta na velik plast sijena; sakrije se u nj da 
je oni ljudi ne bi našli, ako dođu. Tek što se skrila, kad na- 
vali četa razbojnika na vrata kolibice i zaište da im otvore. 
A _ kad ugledaše još osedlana konja one djevojke, upitaše 
tko je s njima? A starac, ne ugledavši djevojke, odgovori: 

— Nema ovdje nikoga osim nas, a ovaj konj je zalu- 
tao i sinoć ovamo došao. Mi smo ga sklonili da ga vuci ne 
razderu. 


— Dakle, — reče harambaša one družine — za nas 
će biti dobar, kad drugog gospodara nema. 

Rastrkaše se oni tako po kolibici, a neki od njih i po 
dvorištu. Odlože svoja koplja i drvene štitove, te jedan od 
njih od duga časa hitne koplje u sijeno i umalo te ne ubi- 
je skrivenu djevojku, a ona tek što se nije otkrila, jer je 
koplje prošlo u blizini lijeve dojke tako da joj je željezo 
rastrglo odjeću. U strahu da je ne rane, htjede kriknuti, 

no sjeti se gdje se nalazi i pritaji se. Družba, tko ovamo, 
tko onamo, skuha kozliće i drugo meso, pojede sve i popi- 
je, te ode po svom poslu, a sa sobom odvuče konja one 
djevojke. Kad su se udaljili,*onaj starac upita ženu. 

— Što se dogodilo s onom našom djevojkom, što je 
sinoć došla, te je nijesam vidio kad smo ustali? 

Starica odgovori da ne zna, i ode da je potraži. A dje- 
vojka, kada vidje da su oni ljudi otišli, iziđe iz sijena. Sta- 
rac sav sretan što im nije dopala ruku, a i razdanilo se već 
bilo, reče joj: 

— Evo je i svanulo, pa ako hoćeš, otpratit ćemo te do 
kaštela koji je oko pet milja od nas. Tamo ćeš biti sigurna, 
no valjat će da pješačiš jer su ti oni razbojnici odveli konja. 

Mladica se brzo pomirila s time, te ih molila da je u 
ime boga do kaštela odvedu. Oni krenuše i oko treće ure 
« stignu. Dvorac je pripadao jednom plemiću iz kuće Orsi- 
ni, koji se zvaše Liello di Campo di Fiore. Slučajno je bila 
u kaštelu njegova žena, vrlo dobra i pobožna gospa. Netom 
ugleda djevojku, odmah je prepozna i radosno primi, te 
htjede saznati kako je donde stigla. Ljepojka joj sve po 
redu ispriča. Gospa, koja je poznavala i Pietra, jer je bio 
prijatelj njena muža, jako se ražalosti zbog toga što se do- 
godilo. A kada sazna gdje su ga uhitili, pomisli da je mr- 
tav pa mladici reče: 

— Kako ne znaš gdje je Pietro, ostat ćeš sa mnom dok 
te uzmognem bez straha poslati u Rim. 

Međutim, dok je Pietro na hrastu bio, nadasve tužan, 
u prvom snu opazi kako mu se približuje bar dvadesetak 
vukova. Netom ugledaše konja, bace se na nj. A konj, o- 
paziv ih, trgne glavom, strgne vođice i htjede pobjeći. No 
vukovi ga okruže, a on se dugo zubima i kopitima branio. 
Naposljetku ga ipak svladaju i rastrgaju, te ga prožderu 
do samih kostiju i odu. Pietro, kojemu se činilo da mu je 
konj ipak nekakvo društvo i pomoć u muci, sav se prene- 
razi i poboja da iz one šume nikad izići neće. Pa, kako je 
već svitalo, a sav se bio ukočio od zime, gledajući nepre- 
stano naokolo, naposljetku opazi možda milju pred sobom 
veliku vatru. Pošto se sasvim razdani, pun straha siđe s 
hrasta i krene onoj vatri. A kada stiže tamo, nađe oko va- 
tre pastire, koji su jeli i plandovali. Oni mu se smiluju, 
dadu mu da jede i da se ugrije, a on im ispripovjedi kako 
je ovamo došao i upita ih da li gdje u okolici ima kakva 
3) Boccaccio: Dekameron 

selo ili grad kamo bi mogao ići. Pastiri mu rekoše da je na 
tri milje odanle kaštel Liella di Campo di Fiore i da je u 
kaštelu Liellova žena. Pietro ih presretan umoli da ga net- 
ko otprati, što dvojica od njih rado učine. Kad Pietro stiže 
tamo, nađe neke svoje znance, i dok se s njima dogovarao 
kako da u šumi djevojku potraži, kaštelanka ga pozove. 
On pohiti k njoj i vidje kraj nje Agnolellu, te se razveseli 
kao nikad u životu. Ginuo je od želje da je zagrli i poljubi, 
ali sramio se pred onom gospom. Koliko je god on bio ve- 
seo, ni radost njegove ljepojke nije manja bila. 

Plemenita gospa ga radosno primi i ugosti, i kad joj 
on ispriča što se dogodilo, prekori ga što se protiv volje 
svojih roditelja htio oženiti. No, spoznavši da je on ustra- 
jan u tome, a da je i mladica s time zadovoljna, pomisli: 
»A što da se mučim, oni se vole, poznaju se, prijatelji su 
mojega muža. Njihova je želja čestita, i vjerujem da se 
bogu sviđa. Pa, jer je on izbjegao vješalima, a ona koplju, 
a oboje divljim zvijerima, neka bude tako.« Tad se obra- 
ti njima veleći: 

— Ako ste tako u duši odlučili da budete muž i žena, 
slažem se i ja. Priredit ćemo pir na Liellov trošak. A s 
vašim ću vas roditeljima ja već pomiriti. 

Presretan Pietro, a još više Agnolella, vjenčaše se i, 
kako se već u planini moglo, gospa im priredi svečan pir, 
te ondje oni okušaše prvi put ljubavnu slast. Nakon neko- 
liko dana gospa skupa s njima uzjaše konja i u velikoj 
pratnji vrati se u Rim, gdje nađe Pietrove roditelje jako 
uznemirene zbog onoga što je učinio, no ona ih sve pomi- 
ri. Pa tako je Pietro spokojno i radosno živio sa svojom 
Agnolellom sve do duboke starosti. 


ČETVRTA NOVELA 


Gospar Lizio di Valbona nađe Ricciarda Manardi kod svoje 
kćerke. Ricciardo je uzme za ženu i izmiri se s njenim ocem. 


Elisa je umuknula, slušajući hvale svojih prijateljica. 
Tad kraljica naredi Filostratu da kazuje. On smijući se 
poče ovako: 

— Mnoge od vas su me toliko puta prekorile što sam 
predložio da pripovijedamo o nesretnim zgodama koje su 

vas rasplakale. Sad mi se čini da sam dužan popraviti ovu 
svoju grešku i pripovijedati vam nešto što će vas nasmi- 
jati i razveseliti. Rad toga sam naumio kazivati vam no- 
velu o ljubavnoj zgodi, u kojoj težih neprilika nije bilo, 
doli uzdaha, malo straha i srama, i naposljetku se sve 
sretno završilo. 


Nema tome dugo, dične gospe, u Romagni je živio vi- 
tez čestit i lijepa vladanja, a zvao se gospar Lizio di Val- 
bona. Kada već bijaše u zrelijoj dobi, rodi mu njegova že- 
na, po imenu gospa Giacomina, kćerku. Djevojče uzraste 
tako lijepo i ljupko da ljepšeg nije bilo u cijelome kraju. 
A kako bijaše jedinica u oca i majke, nadasve su je volje- 
li i pazili, nadajući se da će je udati u kakvu odličnu kuću. 
K njima je često zalazio i zadržavao se mladić lijep i kr- 
šan, iz kuće de' Manardi iz Brettinora, nazvan Ricciardo, 
kojega su gospar Lizio i njegova žena pazili kao vlastitog 
sina. Ricciardo, videći često krasnu i ubavu mladicu, tako 
pohvalna odgoja i već odraslu do udaje, žarko se u nju za- 
ljubi, no brižljivo je sakrivao tu svoju ljubav. Mladica ipak 
to opazi i nimalo se ne plašeći isto ga tako uzljubi, što Ric- 
ciarda jako obraduje. Mnogo puta je poželio da joj neku 
riječ uputi, ali bojeći se posljedica, šutio je. Ipak, jednom, 
kad mu se čas učini zgodan, usmjeli se i reče: 

— Catarina, molim te, ne daj da od ljubavi umrem. 

Mladica mu namah odgovori: 

— Ne dao bog da ja od ljubavi za tebe umrem. 

Ovaj odgovor još više ohrabri i obraduje Ricciarda te 
joj reče: 

— Vazda ću učiniti sve što će ti po volji biti, no ti 
valja da se potrudiš i nađeš izlaz za sebe i za mene. 

Na to će ljepojka: 

— Ti znaš, Ricciardo kako paze na mene, pa stoga ne 
znam kako bi mogao k meni doći. Nego, ako ti znaš nešto, 
što mogu bez srama napraviti, reci mi, i ja ću te poslušati. 
— Ricciardo, koji je već o tome razmišljao, umah kaza: 

— Slatka moja Catarino drugo ne znam, već ako mo- 
žeš da spavaš na balkonu koji je iznad vrta tvoga oca ili 
da barem tamo u noći dođeš. Pa kad bih ja znao da si ti 
po noći tamo, bez svake sumnje smislio bih kako da do 
tebe dođem, mada je balkon visok. 

Catarina odgovori: 

— Ako se ne plašiš uzići k meni, vjerujem da će mi 
poći za rukom tamo spavati. 

Ricciardo odgovori da će doći. Tad se.u brzini poljube 
i odu. Narednoga dana, kako je već bilo pri kraju svibnja, 
djevojka se počne pred majkom tužiti da prošle noći zbog 
vrućine nije mogla spavati. Majka joj primijeti: 

—- Kakva te vrućina snašla, kćeri moja. Ta uopće ni- 
je vruće. 

Na to će Catarina: 

— Majko moja, valjalo je da kažete »kako se meni 
čini« i možda biste rekli istinu, no morali biste znati da 
su djevojčice mnogo vruće nego žene u godinama. 

Gospa joj odvrati: 

— Pravo zboriš, kćeri moja, ali ja ne mogu po svojoj 
volji učiniti da bude toplo ili hladno kako bi ti možda 
htjela. Vrijeme valja podnositi onako kako ga godišnje 
doba donosi. Možda će noćas biti hladnije, te ćeš bolje 
spavati. 

-— Dao bog, — odvrati Catarina — no ne čini mi se, 
kad se već bliži ljeto, da će noći postati hladnije. 

— Dakle, — gospa će — što hoćeš da Bojim 

Catarina odgovori: 

— Ako je mom ocu i vama po volji, ja bih rado dala 
sebi ležaj prirediti na balkonu koji je kraj sobe moga oca, 
iznad vrta. Ondje bih spavala i slušala slavuja kako pjeva; 
kako je tamo svježije, bilo bi mi mnogo bolje nego u oda- 
ji s vama. 

Majka joj tad kaza: 

— Umiri se dijete, govorit ću s tvojim ocem, i kako 
on bude htio, tako ćemo učiniti. 

Kad je gospa to rekla gosparu Liziju, kako je on bio 
star i malko mrzovoljan, primijeti: 

— Kakav je to slavuj koji će je uspavati? Naučit ću 
ja nju da spava uz cvrčanje cvrčaka. 

Kad Catarina to sazna, više od ogorčenja nego od vru- 
ćine ne samo što cijele noći nije spavala već ni majci nije 
dala ni oka da stisne, sve se tužeći na veliku sparinu. A 
majka, slušajući sve to, odmah ujutro ode gosparu Liziju 
i reče mu: 

— Gosparu, malo vi volite ovo djevojče. Što vam sme- 
ta ako spava na balkonu? Cijele se noći od vrućine nije 
smirila. A osim toga, kakvo čudo što bi dijete voljelo da 
sluša slavuje? Mladi svijet voli ono što njemu dolikuje. 

Gospar Lizio čuvši to odvrati: 

— Hajde de, namjestite joj ležaj, kako joj se sviđa, i 
objesite naokolo zastore, pa nek spava po svojoj volji i 
sluša kako slavuj pjeva. 

Mladica, saznav to, namah dade prirediti postelju, a 
kako je imala već naredne večeri ondje spavati, čekala je 
tako dugo, dok Ricciardo nije došao. Tada mu dade znak, 
kako su već bili ugovorili, da bi znao što mu je raditi. Po- 
što je gospar Lizio vidio da je djevojka legla, zatvori vra- 
ta koja su iz njegove odaje vodila na balkon pa legne i 
sam. Ricciardo, kad vidje da se sve smirilo, s pomoću lje- 
stava uspe se na neki zid, a odanle po nekim pukotinama 
drugog zida s velikim trudom i uz opasnost da padne uspe 
se na balkon, gdje ga tiho s najvećim veseljem ljepojka 
primi. Pošto su se mnogo puta poljubili, legnu zajedno i 
cijele su se noći zabavljali i puno puta prisilili slavuja da 
zapjeva. No kako noći bijahu kratke, a slast velika, i dan 
se već neočekivano bližio, još tako zagrijani i od tople no- 
ći i od zabave, onako nagi zaspe. Catarina je desnicom za- 
grlila Ricciarda, a ljevicom uhvatila ono što ni muškarci 
među sobom ne vole pravim imenom nazivati. Oboje tako 
čvrsto usnu da se nijesu probudili ni kad se razdanilo i go- 
spar Lizio ustao. Spomenuv se da mu kćerka na balkonu 
spava, potiho otvori vrata i pomisli: »Hajde da vidimo ka- 
ko je slavuj noćas uspavao moju Catarinu.« 

Tiho stupi na balkon, digne zavjesu koja je okruživa- 
la postelju i ugleda nju i Ricciarda kako onako nagi spa- 
vaju, zagrljeni, kao što smo malo prije spomenuli. Ricci- 
arda odmah prepozna, te brzo iziđe odanle, ode u odaje 
ženi svojoj i pozove je veleći: 

— Hajde, brže, ustani i dođi da vidiš kako je tvojoj 
kćeri omilio slavuj, te ga je uhvatila i drži ga u ruci. 

Gospa će na to: 

— Kako je to moguće! 

Gospar Lizio odvrati: 

— Hajde brže pa ćeš svojim očima vidjeti. 

Gospa se hitro odjene i tiho ode za gosparom Liziom. 
Došavši oboje do postelje, podignu zavjese, a gospa Gia- 
comina lijepo vidje kako joj je kći uhvatila i drži slavuja 
čijeg se pjevanja toliko zaželjela bila. Gospa, smatrajući 
da ih je Ricciardo prevario, htjede da viče na njega i da 
ga ispsuje, no gospar Lizio je ušutka: 

— Ženo, ako me voliš, umukni: ako ćemo pravo, kad 
ga je već uhvatila, njezin će i biti. Ricciardo je mladić u- 
ljudan i bogat, boljega joj muža i ne možemo poželjeti, pa 
ako na lijepe hoće da odavde -ode, valjat će da je prvo uz- 
me za ženu, pa će tako metnuti slavuja u vlastit kavez, a 
ne u tuđi. 

Gospa se umiri i umukne, videći da ova činjenica nije 
zbunila njena muža, a i pomislila je da joj ie kćerka sigur- 
no lijepo provela noć, iotpočinula, i slavuja uhvatila. Ne 
pnođe dugo, probudi se Ricciardo, i videći da se već sasvim 
razdanilo, na smrt se uplaši, te pozove Catarinu, vejeći: 

— Jao dušo moja, kako ćemo sad7 Bijeli me dan ovdje 
zatekao! 

Na to gospar Lizio stupi naprijed, odgrne zavjesu i 
odgovori: 

— Lako ćemo za to! 

A kada ga Ricciardo ugleda, bilo mu je kao da mu je 
tko srce iščupao; sjedne na postelju i reče: 

— Gospodaru moj, smilujte mi se, boga radi! Znam 
da sam kao nepošten i opak čovjek zaslužio smrt, pa uči- 
nite od mene što vam god drago. Molim vas samo, ako 
možete, da mi život poštedite i ne date da umrem. 

Gospar Lizio mu odvrati: 

— Ricciardo, nijesam od tebe ovo zaslužio za ljubavi 
povjerenje koje sam ti vazda iskazivao. No, kad je tako i 
kad te mladost na taj grijeh navela, da sebi život spasiš, a 
mene lišiš zazora i srama, uzmi Catarinu za svoju zako- 
nitu ženu, pa kako je ove noći tvoja bila, neka tako bude 
dok živi. Samo tako možeš i moj mir vratiti i sebe spasiti. 
A ako nećeš tako, preporuči dušu bogu. 

Dok su oni tako u riječi bili, Catarina pusti slavuja. 
pokrije se i poče gorko plakati i moliti oca da oprosti Ric- 
ciardu, a Ricciarda nek učini ono što gospar Lizio od nje- 
ga iziskuje, da bi tako mogli u miru i sigurnosti još mno- 
go takvih noći uživati. Mnogo zaklinjanja baš nije bilo ps- 

trebito, jer što sram, zbog počinjena grijeha i želja da gri- 
jeh okaje, a što strah pred smrću i želja da joj izbjegne, a 
uz to i žarka ljubav i čežnja da posjeduje ljubljeno biće. 
učine te Ricciardo mirno i bez oklijevanja odgovori da je 
pripravan učiniti ono što gospar Lizio želi. Rad toga go- 
spar Lizio zatraži od gospe Giacomine jedan od njenih pr- 
stenova, te onoga časa pred njima Ricciardo uze Catarinu 
za ženu. A kada su to obavili, gosapr Lizio i njegova žena 
odu veleći: 

— A sad otpočinite, to vam je možda potrebitije ne- 
goli da ustanete, 

Pošto ovi odoše, mladi se ponovo zagrle i kako su sa- 
mo šest milja te noći prešli, pređu još dvije prije negoli 
ustadoše, i tako se završi njihov prvi dan, A kada ustado- 
še, Ricciardo se porazgovori u miru o svemu s gosparom 
Liziom, te se nakon nekoliko dana, kako to dolikuje, u 
krugu prijatelja i rodbine, ponovo vjenča s ljepojkom i 
svečano je svojoj kući odvede, gdje priredi sjajan pir. Po- 
tom je s njom dugo i u miru lovio slavuje i po danu i po 
noći, kad god mu se prohtjelo. 


PETA NOVELA 


Guidotto iz Cremone ostavi na samrti svoju djevojčicu Giaco- 

minu iz Pavije i umre. U nju se u Faenzi zaljube Giannuol 

di Severino i Minghino di Mingole. Zbog nje se potuku, a onda 

se otkrije da je djevojka Giannuolova sestra, i ona postane 
Minghinova žena. 


Gospe su se, slušajući novelu o slavuju toliko smijale 
da se nijesu još mogle od smijeha uzdržati ni kad je Filo- 
strato dokončao. No, kad su se do sita nasmijale, kraljica 
kaza: 

— Doista, ako si nas jučer rastužio, danas si nas tako 
razvedrio, da se ni jedna od nas s pravom ne može više 
na tebe žaliti. 

Tad se obrati Neifili i naredi joj da kazuje; ova rado- 
sno poče ovako: 

— Pošto je Filostrato sa svojom novelom zašao u Ro- 
magnu, i meni će biti zgodno da se sa svojim pripovijeda- 
njem po njoj prošećem. 

Velim, dakle, da su u gardu Fanu živjela dva Lombar- 
đanina. Jedan se od njih zvao Guidotto iz Cremone, a dru- 
gi Giacomin iz Pavije. Obojica zašla već u godine, a clje- 
lu su svoju mladost proveli na vojnama i pod oružjem. Na 
samrti Guidotto ostavi Giacominu neku djevojčicu, od ko- 
jih deset godina, i sav svoj imutak, jer nije imo djece, a 
ni prijatelja ni rođaka, u koga bi imao više povjerenja ne- 
go u njega. Razloži mu prije nadugo o svojim nekim po- 
slovima i zgodama, zatim umre. U to se vrijeme sluči da 
se u grad Faenzu, koji je u ratu i nevolji dugo vremena 
bio, vratilo blagostanje, i svi oni koji su se htjeli vratiti 
mogli su to slobodno učiniti. Stoga se Giacomino, koji je 
prije ondje boravio, i grad mu se svidio, vrati sa svim svo- 
jim imutkom i sa sobom povede djevojče koje mu je Gui- 
dotto na samrti ostavio. Nju je on ljubio i pazio kao da 
mu je rođeno dijete. Djevojče se razvilo u ljepoticu kakve 
u gradu nije bilo. A kako je bila lijepa, tako bijaše i česti- 
ta, i lijepo odgojena i uljudna. Rad toga su joj mnogi u- 
dvarali, no najviše dva ljubezna i čestita mladića. Obojica 
se tako zaljube u nju da s ljubomore jedan drugoga smrt- 

.no zamrzi. Jedan se od njih zvao Giannuol di Severino a 
drugi Minghino di Mingole. I jedan i drugi bi je rado bili 
uzeli za ženu da su im njihovi roditelji dopustili, jer je već 
imala petnaest godina i bila dorasla do udaje.! Kad su vi- 
djeli da poštenim putem nemogu do nje doći, svaki je od 
njih pokušao da je pridobije kako je bolje znao i umio. 

Giacomino je imao u kući sluškinju, ženu u godinama, 
i slugu koji se zvao Crivello, vrlo zabavna i ljubezna čo- 
vjeka. Giannuol se s njim sprijatelji, pa kad mu se pruži- 
la prilika, otkrije mu svoju ljubav, moleći ga da mu po- 
mogne doći do onog za čim žudi, obećavajući mu sve i sva. 
Crivello mu reče: 

— Eto, drukčije ti ne bih mogao pomoći, već da te 
dovedem k njoj kad Giacomino ode kamo na večeru, jer: 
kad bih joj ja htio o tebi govoriti, ne bi me sigurno poslu- 
šala. Ako ti je tako po ćudi, obećavam ti i učinit ću, a ti 
onda radi kako znaš i onako kako smatraš da je dobro. 


* U ono su se vrijeme djevojke sa petnaest godina, a i mlađe, uđa- 
vale. Spina, kćerka Currada Malaspine (II, 6.) je sa sedamnaest go- 
dina već udovica; Guasparrin d'Oria daje Arrighettu za ženu svoju 
kćer kojoj je jedanaest godina (isp. II, 6.) Alibeh odlazi u pustinju sa 
četrnaest godina (III, '0) itd. 

Giannuole odgovori da drugo od njega i ne traži, i pri 
tom dogovoru ostanu. Minghino se pak sa svoje strane. 
sprijateljio sa sluškinjom, i tako ju je pridobio da je više: 
puta odnijela poruke djevojci koja se gotovo zagrijala za 
nj..Osim toga bijaše mu obećala da će ga odvesti k njoj 
čim se sluči da Giacomino navečer zbog kakva posla iziđe. 
Jedne večeri, dakle, nedugo po tim dogovorima, Crivello-. 
vim nastojanjem, Giacomino ode na večeru nekom svom 
prijatelju. On obavijesti o tom Giannuola i dogovori se s 
njim da dođe kad mu dade znak, a vrata će naći otvorena. 
Sluškinja, pak, ne znajući ništa o tom, poruči Minghinu 
da Giacomino neće večerati kod kuće i neka čeka blizu 
njihove kuće, pa kad vidi njezin znak, da dođe i uđe u ku-. 
ću. Te večeri oba ljubovnika, ne znajući jedan za drugoga, 
a svaki sumnjičeći drugoga, s nekoliko oružanih drugova 
pokušaše doći do djevojke. Minghiho se sa svojima skloni 
u kuću nekog svog prijatelja blizu djevojčinog doma da 
čeka znak, a Giannuole se sa svojim zaustavio nekoliko. 
kuća dalje. 


A kada je Giacomimo izišao, nastojali su Crivello i slu- 
škinja da maknu jedno drugo s puta. Crivello reče slu-. 
škinji: 

— Što već ne odeš spavati, kog se vraga motaš toliko. 
po kući? 

A sluškinja njemu: 

— Što ne odeš za svojim gospodarom, što još čekaš 
kad si već povečerao? 

No ni on ni ona ni da bi se makli za korak. Tada Cri-. 
vello, videći da je vrijeme za to, pomisli: »Šta me briga. 
za nju? Ako ne bude šutjela, dobit će svoj dio.« I, davši 
ugovoreni znak, otiđe da otvori vrata. Giannuole se požu- 
ri is dva svoja druga uđe. Djevojku nađu u dvorani i u-. 
grabe je da je odvedu. Mladica se poče odupirati vičući 
glasno, a sluškinja isto tako, Minghino to začu i umah do- 
trči sa svojim drugovima. Videći kako ovi vuku djevojku. 
prema izlazu, isuču mačeve vičući: 

— Ah, izdajice, umrite! Nećete vi tako, kakvo je to. 
nasilje! 

I, još u riječi, navale na njih, a buka privuče susjede, 
te dotrče sa svijećama i oružjem i stanu psovati nasilnike. 

i pomagati Minghinu. Nakon poduže borbe Minghino otme 
Giannuolu djevojku i vrati je u Giacominov dom. Metež 
nije prestao dok nijesu prišli kapetanovi žbiri te ih pohva- 
tali. Među ostalima uhitilu su Minghina, i Giannuola i 
Crivella i odveli ih u tamnicu. Kad se sve smirilo, i Gia- 
comino se vratio kući jako rastužen s ove zgode, ispituju- 
ći kako se to dogodilo i videći da djevojka nije kriva, umi- 
ri se i on, naumivši da je što prije uda kako se ne bi sličan 
slučaj ponovio. Pošto su narednog jutra rođaci ona dva 
mladića saznali istinu o toj zgodi, a znajući kakvo bi se 
zlo moglo izleći za uhićene mladiće, ako Giacomino ushti- 
.je upotrebiti ono što bi s pravom mogao, dođu k njemu 
i laskavim ga riječima umole da se ne osvrće na lakomi- 
slenost mladića koji su mu uvredu nanijeli, već da radi 
ljubavi i naklonosti što je gaji prema onima koji ga mole 
«oprosti mladićima tu drskost, nudeći u svoje ime i u ime 
onih mladića koji su zlo počinili svaku zadovolištinu što je 
iziskuje. Giacomino, koji je u svom životu mnogo štošta 
prošao, a bio je i velikodušan čovjek, odgovori ukratko: 


— Gospodo, i da sam iz ovoga kraja, kao što ste vi, 
učinio bih samo ono što je vama po volji, jer se smatram 
za vašeg prijatelja. Osim toga moram udovoljiti vašim že- 
ljama, jer ste, ako ćemo pravo, sami sebe uvrijedili: ova 
mladica nije, kao što mnogi sude, ni iz Cremone ni iz Pa- 
vije, već iz Faenze. No, ni ja, ni ona, ni onaj koji mi ju je 
predao ne znamo čija je kćerka. Stoga, bit će po vašoj že- 
lji učinjeno onako kako vi naredite. 

Kad su ovi valjani muževi čuli da je djevojka iz Fa- 
enze, silno se začude. Zahvale Giacominu za njegov iskreni 
“odgovor i zamole ga da se udostoji kazati im kako je dje- 
vojka došla k njemu i kako on znade da je iz Faenze. 

Giacomino odgovori: 

— Guidotto iz Cremone, koji je bio moj drug i prija- 
telj, na samrti mi je ispovjedio, da je onoga dana kad je 
car Federigo osvojio ovaj grad i nastala pljačka, on sa svo- 
jim drugovima ušao u neku kuću, punu svakoga blaga, što 
su je vlasnici napustili, a ostavili djevojčicu od dvije go- 
dine ili tako otprilike. A kada ga je dijete vidjelo _ kako 
ulazi stepenicama, nazvalo ga je ocem. 'To je njega toliko 
.ganulo da je s blagom iz kuće ponio sobom i djevojčicu u 

Fano. Ondje, umirući, preda mi je sa svim njenim blagom, 
ostavivši mi u amanet da je udam, kad dođe vrijeme. za to, 
i da joj sve što je njeno dam u miraz. I eto, ona je dorasla 
do udaje, no nijesam mogao naći čovjeka, koji bi mi po 
ćudi bio, da mu je dam. A drage bih volje to uradio da se 
ne ponovi onakav slučaj, kao jučer. 

Među prisutnim bio je neki Guiglielmo iz Medicine, 
koji je s Guidottom sudjelovao u onoj. pljački i dobro je 
znao koju je kuću Guidotto opljačkao. Videći ondje vla- 
snika one kuće, približi mu se i upita ga: 

— Čuješ li, Bernabuccio, što Giacomin zbori? 

Bernabuccio odvrati: 

— Čujem, i baš sam razmišljao o tom, jer se spomi- 


njem da sam u onom metežu izgubio kćerku baš u dobi 
kako Giacomin kaže. 


Na to će Guiglielmino: 


— Da, sigurno je to ona, jer sam već i prije slušao 
kako je Guidotto pripovijedao gdje je pljačkao, pa sam 
zaključio da je ono bila tvoja kuća, Sad se pokušaj sjetiti 
da li bi je po nekom znaku mogao prepoznati i tako pouz- 
dano utvrditi da je to tvoja kći. 


Bernabuccio razmisli i sjeti se da bi morala imati bra- 
zgotinu poput križića nad lijevim uhom, jer joj je malo 
prije one nesreće dao izrezati neku izraslinu. Stoga, ne 0- 
klijevajući, približi se Giacominu i zamoli ga da ga svojoj 
kući odvede i da mu pokaže djevojku. Giacomino to rado 
učini i pozove mladicu. Netom je Bernabuccio ugleda, uči- 
ni mu se da vidi njenu majku, koja je bila lijepa žena. No, 
to mu ne bje dosta, već umoli Giacomina da mu dopusti 
pridići joj malo kosu nad lijevim uhom, što Giacomino 0o- 
dobri. Bernabuccio se približi djevojci, koja je stidljivo 
poniknuja, te joj desnom rukom odigne vlasi i ugleda kri- 
žić. Po tome zasigurno spozna da je ona njegova kćerka, 
te tiho zaplače i zagrli je, mada se ona branila. Obrativ se 
Giacominu, reče mu: 

— Brate mili, ovo je moja kćerka! Moju je kuću Gui- 
dotto opljačkao; u onom iznenadnom metežu moja žena, a 
njena majka, zaboravila je djevojčicu u kući, i do danas 
smo mislili da je izgorjela u požaru koji je baš toga dana 
zahvatio moju kuću. 

A kad je mladica to čula i vidjela da je Bernabuccia 
čovjek u godinama, povjeruje njegovim riječima i pokre- 
nuta tajnom moći zagrli ga i skupa s njim zaplače. Berna- 
buccio umah pošalje po njenu majku i drugu rodbinu, i se- 
stre i braću. Svima je pokaže i ispriča zgodu. Svi se tome 
obraduju i po tisuću puta zagrle i poljube djevojku, a po 
tom je s Giacominovim pristankom odvedu svome domu. 

A kad je gradski kapetan, koji je bio valjan čovjek 
razabrao da je Giannuole, kojega je držao u tamnici, sin 
Bernabucciov i rođeni brat one djevojke, odluči da mu ve- 
likodušno oprosti počinjenu pogrešku. U dogovoru s Ber- 
nabucciom i Giacominom izmiri  Giannuola i Minghina. 
Minghinu na veliku radost cijele rodbine dade za ženu 
. mladicu, koja se zvala Agneza. Crivella i sve ostale, koji su 
bili umiješani u tu otmicu, pusti na slobodu. Minghino sav 
sretan uskoro proslavi svadbu i povede djevojku svome do- 
mu, te je s njom u miru i ljubavi mnogo godina proživio.? 


ŠESTA NOVELA 


Gianna iz Procide zateknu s ljubljenom djevojkom, koja je 

bila poklonjena kralju Federigu. Za kaznu ih vežu za stup 

da ih spale na lomači. Ruggieri dell'Oria prepozna Gianna i, 
spasi ga, te se Gianni oženi djevojkom. 


Neifile je dokončala novelu, koja se gospama jako 
svidjela. Tada kraljica zapovjedi Pampineji da nastavi. 
Ona spremno podigne vedro lice i započne: 

— Silna je moć ljubavi, ljubezne gospe. Ona sprema 
ljubovnicima teške muke i neizmjerne i neočekivane opa- 
snosti, kao što su nam dokazale novele koje smo danas, ai 
prije kazivali. No, rada sam ipak dokazati vam to s još 
jednom novelom o smjelosti nekog zaljubljenog mladića. 

Posve blizu Napulja leži otok Ischia, gdje je nekad 
živjela lijepa, vesela i ljupka mladica, po imenu Restituta. 

* U Tonduzzijevu djelu Povijest Faenze (1675) spominje se epi- 
zoda iz neke stare faentinske kronike o opsadi Faenze 740., koja mnogo 
podsjeća na Boccacciovu novelu. Motiv o izgubljenoj braći nalazimo 


već u komedijama rimskih pisaca Plauta (III v. pr. n. €). i Terencija 
(195—159). 

Ona bijaše kćerka nekog plemića s otoka, koji se zavo Ma- 
rin Bolgaro. Ljubila je više od same sebe mladića, po ime- 
nu Gianni, s otočića Procide blizu Ischije. On je nju tako- 
đer ljubio, te nije samo danju iz Procide dolazio u Ischiju 
da je vidi, već često puta i noću. Pa kad ne bi našao ča- 
mac, preplivao bi tjesnac između Procide i Ischije, da bi, 
ako ništa drugo, barem zidove njene kuće vidio. Dok su se 
vni tako žarko ljubili, sluči se da je mladica jednoga dana 
sama samcata na obalu otišla i prelazeći s grebena na gre- 
ben školjke nožićem brala, pa se tako namjerila na samot- 
nu mjesta među hridinama na neke sicilijanske mladiće, 
koji su iz Napulja fregatom ovamo došli i odmarali se_ u 
sjeni kraj izvora hladne vode. Kad su ugledali prekrasnu 
mladicu, a ona njih ne bijaše opazila, videći je samu, od- 
luče da je otmu i odvedu. Smisliše, učiniše. Premda je ona 
vikala i zapomagala, ukrcaše je na čamac i odjedriše. Po- 
što su stigli u Kalabriju, stanu se pogađati kome pripada 
djevojka. I ukratko, svaki ju je za sebe htio. Pa kad se 
nijesu mogli složiti, u strahu da do goreg zla ne dođe, i da 
se zbog nje ne potuku, slože se da je poklone Federigu, 
sicilijanskom kralju, koji je.još bio mlad i volio lijepe dje- 
vojke. Kad stignu u Palermo, tako i učine. Kralju omilje 
lijepa djevojka, no, jer bijaše malko slab, zapovjedi da je 
odvedu u neku prekrasnu kuću s perivojem, koja se zvala 
Cuba, i da je ondje dvore dok se on ne oporavi. Tako se 
i dogodilo. Glas o ugrabljenoj djevojci proširi se po Ischi- 
ji i digne veliku buku, A najteže je bilo to što nijesu znali 
tko ju je ugrabio. Gianni, kojega je to više od drugih bo- 
ljelo, ne čekajući u Ischiji da što sazna, a znajući kuda je 
fregata otplovila, opremi sam brod, ukrca se, te što je br- 
že mogao, prijeđe svu obalu od Minerve do Scalee u Ka- 
labriji, propitujući se o djevojci. U Scalei mu rekoše da 
su je sicilijanski mornari odveli u Palermo. Onamo Gian- 
ni brže bolje krene. Ondje nakon mnogih ispitivanja sazna 
da je djevojka poklonjena kralju i da je čuvaju u Cubi. 
To ga silno uznemiri i gotovo izgubi nadu da će je ikad 
više ne samo dobiti već i vidjeti. No ljubav ga zadrži, te 
on otpremi svoj čamac natrag i ostade, znajući da ga nitko 
ne poznaje. Kako je često prolazio mimo Cubu, jednoga 
dana slučajno je opazi na prozoru, a i ona njega, s čega se 
oboje jako obraduju. Gianni, videći da je mjesto usamljeno, 
približi se i s njom se porazgovori. Ona ga obavijesti kaka 

da se ravna da bi s njom mogao iz bližega razgovarati. Ta- 
da on ispita točno položaj onoga mjesta pa se udalji. Po- 
čeka do noći, a kad je dobar dio noći minuo, vrati se tamo, 
te se popne po zidovima, za koje se ne bi mogao ni dijetao 
prihvatiti, uđe u vrt i tamo nađe neku brodsku okrižicu, 
prisloni je do prozora, kako ga je ona poučila, te se_ po 
njoj lako uspne. Mladica, sudeći da je ionako izgubila svo- 
ju čast, zbog koje mu se prije opirala, pomisli da se niko- 
me dostojnije ne može podati doli njemu, i da ga tako mo- 
že nagovoriti da je odvede. Stoga odluči da udovolji svim 
njegovim željama, pa je rad toga ostavila otvoren prozor 
da bi on mogao lako ući. Gianni nađe otvoren prozor te 
tiho uđe i legne kraj djevojke, koja je bdjela. A ona, pri- 
je negoli na drugo prijeđu, otkri mu sve svoje namjere, 
moleći ga i kumeći da je odanle izbavi i odvede. Na to 
Gianni reče da mu ništa milije ne bi bilo i da će, ne dvo- 
umeći se, čim od nje ode, sve urediti, kako da je, kad pono- 
vo dođe odvede. Nakon toga radosno se zagrle i stanu uži- 
vati one slasti od kojih veće ljubav pružiti ne može. I kad 
su to nekoliko puta ponovili, zagrljeni zaspe, a da nijesu 
ni primijetili. Kralj, kojemu se ona na prvi pogled svidje- 
la, spomene se nje i osjetiv se čio i krepak, mada se dan 
bližio, odluči da ode k njoj. S nekim svojim slugama kri- 
šom ode u Cubu, uđe u kuću, tiho otvori vrata odaje gdje 
je ljepojka spavala, te uđe s užeženim duplirom pred so- 
bom. Pogleda na postelju i vidje kako Gianni i ona goli 
zagrljeni spavaju. Razgnjevi se, i srdžba ga tako ovlada 
da ni riječ ne prozbori, te umalo ne zakla nožem oboje. 
Tad pomisli da je podlo za bilo koga, a kamoli ne za kralja, 
ubiti dva gola čovjeka na spavanju, i odluči da ih na oči- 
gled cijelog naroda dade spaliti na lomači. Zatim se okre- 
ne svom pratiocu i upita ga: 


— Što zaslužuje ta grešna žena, koju sam ia za sebe 
odabrao? 


Tada ga još upita da li poznaje mladića koji se drznuo 
da u njegovu kuću uđe i da ga tako uvrijedi i ožalosti. 
Upitani odgovori da se ne spominje da ga je ikad vidio. 
Srdit kralj iziđe iz odaje i zapovjedi da oboje ljubovnika 
onako nage, kao što bijahu, uhite i vežu i, kad svane, da 
ih u Palermo odvedu i na trgu za stup vežu leđima jedno 
drugom okrenute, te da ih tako ostave do treće ure da ih 

svi vide, a po tom da ih na lomači spale, kao što su zaslu- 
žili. Tako reče, pa se vrati u Palermo i ogorčen i gnjevan 
zatvori se u svoju odaju. Tek što je kralj otišao, navali 
mnogo njih na ono dvoje ljubovnika, te ne samo što ih pro- 
bude već i bez milosrđa uhite i svežu. Možete misliti kako 
su se ljubovnici ožalostili i u strahu za svoj život plakali. 
Po kraljevoj zapovijesti odvedu ih u Palermo, privežu ih 
na trgu za stup i pred njihovim očima sakupe suharke i 
drva za lomaču da ih spale u sat kad je kralj naredio. 


Umah onamo dotrče Palermitanci, muškarci i žene, da 
vide ljubovnike. Muškarci su se sakupljali oko djevojkei 
divili se njenoj ljepoti i vitku stasu; a žene su hvalile lje- 
potu i stas mladićev. Nesretni ljubovnici ponikoše nikom 
od srama i oplakivahu svoju nesretnu sudbinu, očekujući 
od časa do časa okrutnu smrt. I dok su tako do određene 
ure stajali, po cijelome su gradu izvikivali njihov grijeh, 
te glas dopne do ušiju Ruggiera. dell' Oria, dična i puna 
neprocjenjivih vrlina muža, u to vrijeme kraljeva admi- 
rala. Da ih vidi, ode i on na trg gdje ljubovnici bijahu veza- 
ni. Kad tamo stiže, prvo pogleda mladicu i zadivi se njenoj 
ljepoti. Tad pogleda u mladića i prepozna ga bez po muke. 
Približi mu se i upita ga nije li on Gianni iz Procide. Gian- 
ni podigne glavu i prepoznavši admirala, odgovori: 

— Gospodaru moj, doista bijah onaj za kojega pitate, 
no domalo to više biti neću. 

Upita ga tada admiral što ga je dotle dovelo, a Gian- 
ni mu odgovori: 

— Ljubav i kraljev gnjev. 

Admiral zatraži da mu podrobno ispričaju zgodu, a 
kad je čuo, kako je sve teklo, htjede da ode, kadli ga Gian- 
ni pozove i reče mu: 

-— Jao, gospodaru moj, ako možeš, išti za mene milost 
u onoga koji je naredio da me ovdje vežu. 

Ruggieri upita koju milost ište, a Gianni mu odvrati: 

— Znano mi je da moramo uskoro umrijeti, molim 
dakle za milost da ovu djevojku, koju ljubim više od svog 
života i koja je meni leđima okrenuta, okrenu meni licem 
u lice, da bi umirući mogao u nju gledati i tako utješen 
umrijeti. 

Ruggieri smiješeći se odgovori: 

— Rado ću isprositi za tebe milost da je gledaš dok 
ti to ne dosadi. 

Odlazeći odanle, zapovjedi onima koji su osudu imali 
izvršiti da bez nove kraljeve zapovijesti ništa dalje ne uči- 
ne, te smjesta ode kralju i, mada ga je našao gnjevna, ne 
dopusti da mu išta kaže već sam počne: 

— Kralju, čime su te uvrijedili mladić i djevojka, ko- 
je si zapovjedio da na trgu spale? 

Kralj mu ispripovjedi. Tad Ruggieri prihvati: 

— Njihov grijeh doista zaslužuje kaznu, ali ne od te- 
be! Pa kao što grijeh zaslužuje kaznu, tako i dobročinstva 
zaslužuju nagradu, i uz to milost i smilovanje. Poznaješ 
li ti one koje hoćeš spaliti? 

Kralj odgovori da ne poznaje. Tad će Ruggieri: 

— A ja hoću da ih poznaš, e da bi spoznao kako se 
lako i nerazborito prepuštaš napadima gnjeva. Mladić je 
.sin Landolfa iz Procide, rođenog brata gospara Gianna iz 
Procide, po čijoj si zasluzi ti postao kralj i gospodar ovoga 
otoka. Mladica je pak kćerka Marina Bolgara, čijoj moći 
valja da zahvališ što još vladaš Ischiom,* Osim toga, oni 
su mladi i već se dugo ljube; ljubav ih je navela na taj 
grijeh, a ne želja da tvoje gospodstvo uvrijede, ako se u- 
“opće može nazvati grijehom ono što mladi ljudi iz ljuba- 
vi čine. Zašto dakle hoćeš da umru kad bi ih morao poča- 
stiti najvećim častima i darovima? 

Kralj, čuvši to i uvjeren da Ruggieri istinu kaže, ne 
samo što nije ustrajao u svojoj odluci već požali svoj čin 
i onoga časa naredi da mlade ljude odvežu sa stupa i preda 
nj dovedu. I tako bje učinjeno. 

A kada je saznao za sve njihove zgode i nezgode, od- 
luči da častima i poklonima popravi nanesenu im uvredu. 
Naredi da im donesu raskošnu odjeću i, znajući da oboje 
to žele, dade djevojku Gianniju za ženu, bogato ih obdari 
te ih sretne otpremi njihovu domu. Tamo ih s velikim sve- 
čanostima prime, a po tom su dugo i radosno zajedno ži- 
vjeli. 

* Vidi II, 6. str. 106.: Tada se zbude, da se gospar Gian di Pro- 
€iđda... : 

* Ova je novela prerađena epizoda iz legende o Floriju (Gian di 


Procida) i Biancofiori (Restituta). Boccaccio ju je obradio i u svom 
djelu. Filocolo. 

Teodoro ljubi Violantu, kćerku gospara Ameriga, svoga gospo- 

dara. Ona zatrudnje, a njega osude na vješala. Kad su ga pod 

sšibama vodili vješalima, otac ga prepozna i oslobodi; potom 
Teodoro uzme Violantu za ženu. 


Gospe, koje su napeto i u strahu čekale da li će lju- 
bovnike spaliti, razvesele se i bogu zahvale kad su čule da 
su se spasili. A kraljica, videći da je novela okončana, na- 
redi Lauretti da proslijedi. Ona veselo prozbori: 

— Prekrasne gospe, u vrijeme xad je dobri kralj Gui- 
glielmo! Sicilijom vladao, živio je na otoku plemić po ime- 
nu gospar Amerigo Abate iz Trapanija, koji je uz druga 
blaga ovoga svijeta obilovao i djecom. Kako mu je rad to- 
ga bilo potrebno mnogo slugu, kupi na nekoj gusarskoj 
genoveškoj galiji, kada se vraćala iz Levanta, nekoliko 
dječaka, koje su oni gusari, ploveći duž Armenske obale, 
uz ostale zarobili, a za koje je on mislio da su Turci. 

Među tim mladim zarobljenicima bijaše jedan, po i- 
menu Teodom, koji mu se činio plemenitiji i bolji od osta- 
lih, mada su mu se svi činili pastiri. On je rastao s djecom 
gospara Ameriga, i premda su s njim postupali kao sa slu- 
gom, ipak, više po svojoj naravi nego po slučaju,* pokazao 
se tako lijepo odgojen i uljudan, da je ušao u volju go- 
sparu Amerigu, te ga je oslobodio. Misleći da je Turčin, 
pokrsti ga i nazva Pietro. Naposljetku ga je postavio za 
upravitelja svoje kuće i u njega se posve pouzdavao. Me- 
đu drugom Amerigovom djecom rasla je i kćerka mu Vio- 
lante, krasno i nježno djevojče. Kako je otac zatezao s nje- 
nom udajom, ona se zaljubi u Pietra. Ljubeći ga tako, di- 
vila se njegovu odgoju i njegovim djelima, ali sramila se 
da mu svoju ljubav otkrije. Amor joj u tome pomogne, jer 
se i Pietro, koji je više puta kradom bacio pogled na nju, 
tako zaljubio u djevojku, te se samo onda dobro osjećao 
kad bi je vidio. Nego, i on se bojao da ne bi tko to opazio, 
jer je smatrao da mu nije dopušteno ljubiti gospodarevu 
kćer. Mladica, koja ga je rado gledala, ipak to opazi i, da 


! Guiglielmo II Dobri, sin Guiglielma I Zlog, kralj Dviju Sici- 
lija od 1087—1100. 
* Nesretnom slučaju, koji ga je učinio slugom i robom. 

ga osmjeli, pokazivala se jako zadovoljna, kao što je uisti- 
nu i bila. Vrijeme je tako prolazilo a da se nijesu usuđi- 
vali jedno drugome ni riječi reći, mada su to željeli. 

I dok su oni tako istom ljubavlju gorjeli, sudbina im, 
kao da je odlučila da im pomogne, pokaže put kako da 
odagnaju strah i bojažljivost što ih je sputavala. Gospar 
Amerigo je imao lijep posjed, milju otprilike udaljen od 
Trapanija, kamo su češće za razonodu odlazile njegova 
žena i kćerka s drugim gospama i sluškinjama. Jednoga 
dana, kad sparina bijaše velika, pođoše onamo, a sa sobom 
povedoše i Pietra. Pa kao što se često ljeti dešava, izne- 
nada nebo se pokri tmastim oblacima, i gospa sa svojom. 
družbom, da ih nevrijeme ne zateče, krene natrag u Tra- 
pani. Išli su što su mogli žurnije, no Pietro, koji bijaše 
mlad, isto tako i djevojka, prestigoše majku i njene dru- 
garice, a možda ih nije manje gonila ljubav negoli strah 
pred nevremenom. Kad su već dosta daleko poodmakli od 
gospe i od družine, da su ih jedva još vidjeli, sluči se da 
je foslije duge grmljavine zasuo krupan i gust grad. Go- 
spa se sa svojom družinom skloni u kuću nekog težaka. 
Pietro i mladica pobjegnu, jer drugog skloništa nijesu na- 
šli, u neku staru i polurazrušenu i napuštenu kolibicu, te 
se stisnu u kut gdje je još komadić krova preostao. Uski 
prostor prisili ih da se dodirnu, i taj dodir bio je uzrokom 
da su se osmjelili i otkrili jedno drugom svoje ljuvene 
žudnje. Prvi prozbori Pietro: 

— Kad bi bog dao da grad nikad ne prestane, i da 
vječno ostanem tako s tobom! 

Mladica odgovori: 

— I ja bih to voljela! 

Pa tako, riječ po riječ, prime se za ruku i stisnu, a 
onda se zagrle i poljube, dok je grad neprestano tukao. Pa 
da ne pričam sve pojedinosti, nevrijeme nije prestalo dok 
oni nijesu dokraja spoznali ljubavne slasti i odlučili da 
se i dalje potajno sastaju. Uto se oluja stiša, te oni, kada 
se nađoše gradu u blizini, počekaše gospu i s njom se vra- 
tiše svojoj kući. Tu su se još nekoliko puta oprezno i po- 
tajno, sebi na veliko zadovoljstvo, sastajali. Sve bijaše do- 
bro, dok djevojka ne zanese, što njoj i njemu bude jako 
nemilo. Ona pokuša spriječiti na razne načine prirodni ti- 
jek trudnoće, ali utaman, Stoga Pietro, bojeći se za svoj 

vlastiti život, odluči da pobjegne i prizna joj to. Kad je 
ona to čula, reče: 

— Ako otputuješ, ne sumnjaj u to da ću se ubiti! 

A Pietro, koji ju je jako volio, odgovori: 

— Kako da ostanem ovdje, mila moja? Tvoje će sta- 
nje otkriti naš grijeh, tebi će lako oprostiti, a ja jadnik. 
pretrpjet ću kaznu za tvoj i svoj grijeh. 

Mladica će na to: 

— Pietro, moj će se grijeh sigurno saznati, no budi 
uvjeren da se tvoj neće nikada otkriti, ako ga sam ne 
priznaš. 

Pietro odvrati: 

— Ako mi obećaš, ostat ću, ali pazi da obećanje ne 
prekršiš. 

A kada je djevojka, koja je kako je znala i umjela 
skrivala svoju trudnoću, spoznala da zbog bujanja tijela 
više ne može kriti, gorko plačući jednoga dana otkrije sve 
majci, moleći je da je spasi. Gospa, preko mjere ožalošće- 
na, ispsuje je i htjede od nje saznati kako joj se to dogo- 
dilo. Djevojka, da se Pietru ništa zla ne dogodi, izmisli 
neku bajku, te istinu zavije u drugo ruho. Gospa joj po- 
vjeruje i, da sakrije kćerin prestupak, pošalje je na neki 
njihov posjed. Ondje, kad je došao čas poroda, djevojka 
je, kao što rađe sve žene, stala kričati. A njena mati ni 
pomislila nije da bi gospar Amerigo mogao doći, jer go- 
tovo nikad onamo dolazio nije. No toga se puta zbude da 
je on na povratku s lova na ptice prolazio mimo sobu gdje 
je djevojka jaukala. Iznenađen, neočekivano uđe i upita 
što se zbiva, Kad gospa ugleda muža, sva žalosna ustade 
ispriča mu što se kćerci dogodilo. No on, manje lakovje- 
ran od svoje žene, reče kako ne može biti istina da ona ne 
zna s kim je zanijela, da on to želi pošto-poto znati, i sa- 
mo tako može se nadati oproštenju, a ako li ne prizna, bez 
ikakva će je smilovanja pogubiti. Gospa se trudila, koliko 
je god mogla, da umiri muža i da ga uvjeri u ono što mu 
je rekla, no utaman. On u bijesu poleti gore svojoj kćerci. 
koja je, međutim, dok su joj otac i majka u riječi bili, ro- 
dila muško čedo. Otac joj reče: 


— Ili ćeš otkriti, tko je otac djetetu, ili ćeš ovoga ča- 
sa umrijeti. 

Mladica u strahu pred smrću prekrši riječ datu Pietru 
i prizna sve što se između njega i nje dogodilo. Kada to 
vitez sazna, silno se ražesti i jedva se uzdrža da je na mje- 
stu ne ubije. Svoj gnjev iskali riječima, po tom uzjaše po- 
novo konja, vrati se u Trapani i ode nekom gosparu Cur- 
radu, kraljevu kapetanu, te mu ispripovjedi zlo koje mu 
je Pietro nanio. On ga smjesta, a da to Pietro ni očekivao 
nije, uhiti, udari na muke, i ovaj sve prizna. Nakon neko- 
liko dana kapetan ga osudi na šibe, a po tom da ga vješa- 
ju. Da bi u isto vrijeme maknuo sa zemlje i ljubovnike i 
njihovo čedo, gospar. Amerigo, čiji gnjev nije utažilo to 
što je Pietra poslao u smrt, metne otrova u kupu s vinom 
i preda ga sluzi, i još gol nož k tome, te mu reče: 

— Idi s ovim Violanti i reci joj u moje ime da umah 
izabere jednu od ove dvije smrti: otrov ili nož. Ako to ne 
učini, ja ću na oči svih građana dati da je na lomači spale, 
kao što je i zaslužila. Kad to učiniš, zgrabi dijete tek rv- 
đeno, tresni njime o zid i baci ga psima da ga požderu. 

Pošto je nesmiljeni otac izrekao okrutnu presudu 
kćerki i unuku, sluga, više sklon zlu negoli dobru, ode. 
Osuđeni Pietro, koga su sluge vodile kroz šibe do vješala, 
prođe po naredbi vođe čete pored svratišta, gdje bijahu 
odsjela tri armenska plemića, koji su kao poslanici armen- 
skog kralja išli papi da pregovaraju o odlučnim pitanjima 
u vezi s novim križarskim pohodom, Oni bjehu ondje osta- 
ti da se za nekoliko dana osvježe i odmore, a trapanski su 
im plemići iskazivali velike časti, osobito gospar Ameri- 
go. Kada su čuli kako prolazi četa koja je vodila Pietra, 
pristupe prozoru da vide. Pietro bijaše do pojasa gol, ru- 
ku vezanih na leđima. Gledajući ga, jedan od tri poslani- 
ka, star i veoma ugledan muž, po imenu Fineo, opazi na 
Pietrovim grudima veliku crvenu mrlju, ne naličenu vec 
od prirode u koži utisnutu, nalik na one što ih žene »ru- 
žama« zovu. Netom to ugleda odmah mu se u sjećanju 
stvori jedan od njegovih sinova, koga su pred više od je- 
danaest godina gusari na obali u Laiazzu ugrabili, i nikad 
više o njemu ništa saznao nije. Premišljajući o dobi onog 
jadnika koga su šibali, spozna da bi njegov sin, da je živ, 
upravo bio one dobi koje mu se činilo da je onaj mladić, 
te posumnja po onom znaku, nije li to on. I pomisli da će 
se, ako je to on, spomenuti svoga i očeva imena i armen- 
skog jezika. Rad toga, kad se Pietro približio, pozove: 

— Ej, Teodoro! 

Netom Pietro začu glas, digne glavu, a Fineo ga na 
armenskom upita: 

— Tko si i odakle si sinko? 

Stražari koji su ga vodili, iz poštovanja prema dič- 
nom mužu, zaustave se, a Pietro odgovori: : 

— Armenac sam, sin nekoga čovjeka po imenu Fineo. 
Ovamo su me neki ljudi doveli još dok bijah malen dječak. 

Kad Fineo to ču, nedvojbeno prepozna u njemu svog 
izgubljenog sina, pa plačući sa svojim drugovima siđe i 
poleti, ne mareći za stražare, da ga zagrli, Prebaci mu pre- 
ko leđa raskošan plašt, što je sam nosio, i umoli onoga ko- 
ji ga je na smrt vodio da bude ljubezan i počeka ondje, 
dok ne dobije novu zapovijest da ga vode. Onaj mu odgo- 
vori da će rado sačekati. Fineo bijaše već saznao uzrok 
zbog kojega je Pietro bio osuđen na smrt, jer se glas o tom 
raširio po cijelom gradu. Stoga odmah sa svojim drugovi- 
ma i pratnjom ode gosparu Curradu i reče mu: 


— Gosparu, onog koga u smrt šaljete kao roba, slo- 
bodan je čovjek i moj sin. I spreman je za ženu uzeti onu 
kojoj je, kako kažu, dievičanstvo oduzeo. Stoga, izvolite 
zadržati izvršenje osude dok se ne sazna da li je i ona 
voljna da ga uzme za muža; a ako ona hoće, nemojte pre- 
kršiti zakona. 

Kad je gospar Currado čuo da je to Fineov sin, jako 
se začudi i zasrami što se sudbina tako poigrala, te prizna 
da je istina što kaže Fineo, i Pietra odmah pusti. Tada po- 
zove gospara Ameriga i sve mu po redu kaza. Gospar A- 
merigo, koji je mislio da su mu kćerka i unuk mrtvi, na- 
dasve se rastuži i pokaje za ono što je učinig, spoznav da 
bi se sve moglo lijepo urediti kad mu kći ne bi bila mr- 
tva. Pa ipak hitro pošalje glasnika tamo gdje mu je kćer- 
ka bila da poništi zapovijest, ako već nije izvršena. Gla- 
snik nađe slugu, kojega je poslao gospar Amerigo, kako 
psuje djevojku i sili je da izabere nož ili otrov, a ona okli- 
jeva. Netom sazna novu zapovijest svoga gospodara, osta- 
vi je, vrati se i obavijesti kako je sve teklo. Gospar Ame- 
rigo presretan ode Fineu i plačući, kako je bolje znao i 
umio zamoli ga da mu oprosti za sve što se dogodilo, uvje- 
ravajući ga kako bi bio sretan da Teodoro uzme njegovu 
kćerku za ženu. Fineo mu oprosti i odgovori: 


342 PETI DAN 


— Želim da moj sin uzme vašu kćerku, a ako neće, 
neka se izvrši presuda. 

Pošto su se Fineo i gospar Amerigo tako složili, upi- 
taše Teodora, koji je sav još bio u strahu od smrti i sretan 
što je oca našao, da kaže da li se i on s tim slaže. Teodoro, 
čuvši da će Violanta postati njegova žena, ako on bude 
htio, toliko se obraduje da mu se učini da je iz pakla u 
nebo skočio, te odgovori da je to za njega najveća milost, 
ako je to svima po volji. Tada poslaše glasnika Violanti 
da čuju i njeno mišljenje. Međutim, je ona saznala što se 
dogodilo s Teodorom i što ga još čeka, te rastužena nada- 
sve očekivaše njegovu smrt. Tek nakon mnogog nagova- 
ranja naposljetku povjeruje riječima, malko se razvedri 
i reče da je njena najveća želja postati Teodorova žena, no 
ipak će učiniti samo ono što joj otac zapovjedi. Tako u 
slozi spreme se svatovi i svečan pir na veliko zadovoljstvo 
sviju građana. Nevjesta se umirila i njegovala svog sinči- 
ća i zamalo postala ljepša nego ikada. A kada se oporavila 
od poroda, tek što se Fineo vratio iz Rima, iskaže mu sve 
počasti kao ocu. A on presretan što ima tako lijepu snahu, 
priredi veliku gozbu, primi je kao svoju kćerku i tako ju 
je do kraja života držao. Nakon nekoliko dana njegov sin 
i ona i unuk mu ukrcaju se na galiju i otputuju u Laiazzo, 
gdje je dvoje ljubovnika u miru i ljubavi proživjelo sve 
do svoje smrti. 


OSMA NOVELA 


Nastagio degli Onesti ljubi djevojku iz kuće de Traversari, 

zbog nje rasiplje svoj imutak, no ljubav mu ne nalazi odaziva. 

Na molbe svojih ode u Chiassi; ondje viđi kako neki vitez goni 

djevojku, ubija je i srce joj baci psima da ga pošderu. Tad po- 

zove svoju rodbinu i ljubljenu ženu na objed, te i ona vidje 

kako psi rastržu onu mladicu; bojeći se da se i njoj to te 
dogodi, uze Nastagia za muža. 


Netom je Lauretta umuknula, po zapovijesti kraljiči- 
noj započe Filomena: - 

— Ljubezne gospe, kao što se naša samilost hvali, ta- 
ko božanska pravda strogo kažnjava našu okrutnost. Da 

vam to dokažem i da vas navedem na to da je posve od 
sebe odbacite, rada sam kazivati vam novelu koja je to- 
liko zanimljiva, koliko i dirljiva. 

U Ravenni, prastarom gradu Romagne, življaše nekoć 
mnogo muževa visoka roda i odgoja. Među njima bijaše 
mladić po imenu Nastagio degli Onesti, kojemu su na sa- 
mrti otac i neki stric ostavili neizmjerno bogatstvo. Pa 
kao što se to mladim ljudima događa, kako ne bijaše ože- 
njen, uzljubi kćerku gospara Paola Traversarija, mladicu 
višeg roda negoli on bješe, nadajući se da će svojim dje- 
lima zadobiti njenu ljubav. Nego, koliko su god njegova 
djela velika i pohvalna bila, ne samo što mu nijesu pomo- 
gla već se činilo da mu i škode, toliko je nepristupačna, 
odbojna i tvrda ljubljena mladica prema njemu bila, mo- 
žda zato što se rad svoje čudesne ljepote ili plemstva tako 
uzoholila i uznijela, te niti joj se on, niti ono što se njemu 
sviđalo nije mililo. To se Nastagiu tako na žao dalo te je 
od jada često poželio da se skonča. No svladavao se i 
mnogo puta odlučivao da se nje okani, ili, ako bude mogao, 
da je zamrzi kao što je i ona njega mrzila. Uzaludne bija- 
hu njegove odluke, jer se činilo da to jače ljubi djevojku 
što više gubi nadu. Dok je, dakle, tako mladić ustrajao u 
ljubavi i u rasipanju, neki njegovi prijatelji i rođaci u brizi 
da ne uništi sebe isvoje bogatstvo više puta su ga molili i 
savjetovali da ode iz Ravenne idana neko vrijeme bilo 
gdje drugdje boravi, jer bi možda tako izblijedjela njego- 
va ljubav i sačuvao bi svoj imutak. Nastagio se rugao tim 
savjetima, ali ipak ne odolje njihovu nagovaranju, već 
naposljetku pristane. Pripremi sve tako kao da se sprema 
na veliki put, u Francusku, ili Španjolsku ili u kakav dru- 
gi daleki kraj. Uzjaše konja i u pratnji mnogih prijatelja 
iziđe iz Ravenne, te ode na koje tri milje iz grada, do mje- 
sta Chiassi. Ondje razapne šatore i podigne sjenice, te 
onima koji mu u pratnji bijahu reče da će ondje ostati, a 
oni neka se u Ravennu vrate. Utaborivši se ondje, Nastagio 
poče provoditi veseo i lijep život kao nikad dotad, pozivaju- 
ći sad ove sad one na objed ili na večeru, kako je bio na- 
vikao. 

Nekog krasnog dana, baš u početku svibnja, opet ga 
obuze tuga zbog okrutnosti one gospe, pa on naredi svojoj 
služinčadi da ga puste sama da bi do mile volje mogao na 
nju misliti, te tako korak za korakom, zadublien u misli, 

zađe u omorikov gaj. Bijaše već prošla peta ura, a on, ne 
osjećajući ni gladi ni žeđi, zašao za dobro pola milje u če- 
star, kadli mu se iznebuha učini da čuje glasan plač i jauk 
neke žene. To pomuti njegove slatke misli, pa on podigne 
glavu da vidi što je, i jako se začudi kad opazi da je u 
omorikovu gaju. Tada pred sobom ugleda kako iz trnovita 
gustiša trči prema njemu prekrasna naga mladica, razba- 
rušena i sva izgrebena od drača i trnja, jaučući na sav glas 
iu pomoć rozivajući. A uzastopce za njom trče dva divlja 
velika ovčarska psa, grizu je i razdiru gdje god je dohva- 
te. Za njima na pomamnu vrancu jaše vitez u crnoj odje- 
ći, gnjevna lica, s kratkim mačem u ruci, prijeteći joj se 
smrću strašnim i pogrdnim riječima. Strah i prepast slede 
Nastagiovo srce, a duša mu se ispuni samilošću prema ne- 
sretnoj ženi, te poželje da je spasi te strašne tjeskobe i 
smrti, ako uzmogne. Oružja uza se nije imao, pa otkine 
granu umjesto toljage te poleti na pse i na viteza. A vitez, 
kad to opazi, izdaleka mu poviče: 


— Ne miješaj se u to, Nastagio, i pusti pse i mene da 
tu zlu ženu kaznimo, kao što je zaslužila. 

Dok je još u riječi bio, psi ščepaju mladicu, a vitez se 
približi i sjaše. Nastagio stupi k njemu i reče mu: 

— Ne znam tko si, mada me poznaješ, no jedno ti ka- 
žem da je velika podlost i sramota oružanu vitezu ubijati 
golu ženu i na nju pse uckati, kao da je šumska zvijer. 
Još ti velim da neću propustiti da je obranim, koliko bu- 
dem mogao. 


Vitez mu odvrati: 


— Nastagio, iz istog sam grada iz kojeg i ti; ti si bio 
još malen dječak, kad sam ja, a zvao sam se gospar Guido 
degli Anastagi, uzljubio ovu gospu još više negoli si ti onu 
Traversarijevu. Njena oholost i okrutnost tako me une- 
srećiše da sam jednoga dana ovim mačem, koji vidiš u 
mojoj ruci, kao očajnik sebe skončao i na vječne muke bio 
osuđen. I ne potraja dugo, te ona koja se preko mjere 
obradovala mojoj smrti, i sama umre. Ne pokajav se ni za 
svoju okrutnost, ni zato što se mojim mukama radovala, 
jer ni pomislila nije da je to grijeh, štaviše mislila je da 
je to njena zasluga, bude i ona, a i danas je prokleta i na 

vječne muke u paklu osuđena. I kad je u pakao sišla, ka- 
žnjeni smo ovako i ja i ona: ona da bježi preda mnom, a 
ja, koji sam je nekoć tako žarko ljubio, da je slijedim kao 
smrtnog neprijatelja, a ne kao ljubljenu ženu. I koliko je: 
god puta stignem, toliko je puta ovim mačem, kojim sebe 
skončah, ubijem i, razrezav s leđa, iščupam skupa s utro- 
bom ono hladno i tvrdo srce koje nikad ni ljubavi ni smi-. 
lovanja oćutjelo nije, kao što ćeš sad na vidjeti, te ga ba- 
cim psima da požderu. Odmah po tom, jer tako pravda i 
svemogućnost božja hoće, kao da i nije bila mrtva, uskr- 
sne i ponovno započne bolno bježanje, a psi i ja je progo-- 
nimo. Pa tako je svakoga petka u ovo vrijeme ovdje susti-. 
žem i ovdje rastrgnem, kao što ćeš vidjeti. Nego, nemoj 
misliti da drugih dana počivamo; nema nama mira, susti- 
žem je na drugim mjestima, tamo gdje je ona nemilosrd- 
na prema meni bila i okrutno sa mnom postupala. Pa kako. 
sam od ljubovnika postao njen neprijatelj, kao što vidiš, 
meni je ovako toliko godina još nju slijediti, koliko je mje- 
seci prema meni okrutna bila. Pusti me, dakle, da izvršim 
božansku pravdu, i nemoj se odunirati onome što ne bi 
mogao spriječiti. — Kad Nastagio ču te riječi, od straha 
mu se koža naježi, te se povuče i stane gledati što li će vi- 
tez učiniti s nesretnom mladicom. A on, tek što je umuk-. 
nuo, kao razbješnjelo pseto, s mačem u ruci, navali na 
mladicu, dok je ona, klečeći između dva psa, koji su je za-- 
državali, zaklinjala da joj se smiluje. On joj svom svojom 
snagom sjuri mač sred grudi, tako da joj iziđe kroz leđa. 
Na taj udarac mladica se sruši ničice plačući i jaučući, a 
vitez zgrabi nož, raspori joj leđa i iščupa srce i svu utrobu 
i baci psima. A ovi izgladnjeli u čas sve požderu. Ne pro-. 
đe dugo, i mladica, kao da se ništa dogodilo niie, ustane i 
dade se u bijeg prema moru, a psi, razdirući je, za njom. 
Vitez ponovo uzjaše, zgrabi svoj mač, odjezdi za njom i u. 
trenu nestanu ispred Nastagiovih očiju. 

Videći sve to, dugo je stajao pun smilovanja i straha,, 
a onda mu na um padne da bi se ovim mogao i okoristiti,, 
kad se već to svaki petak dešava, pa obilježi mjesto i vrati 
se svojim slugama. Po tom, kad mu se vrijeme učini zgod-. 
no, poruči po svoje rođake i prijatelje i reče im: 

— Vi ste me dugo nagovarali da se kanim ljubavi pre-. 
ma onoj svojoj neprijateljici i da prestanem rasipati svoj 
imutak. Spreman sam to učiniti, ako jednu milost za me: 

isprosite. Evo koju: U petak, koji prvi dođe, nagovorite 
gospara Paola Traversarija, i ženu mu i kćerku, te sve go- 
spe od njihova roda, i druge, da dođu ovamo k meni na 
objed. Vidjet ćete tada zašto to od vas iziskujem. 

Ovima se učini, da to neće biti teško i, vrativši se u 
Ravennu, kad bje vrijeme za to, pozovu one koje je Na- 
stagio spomenuo. Mada je bilo teško nagovoriti mladicu 
koju je Nastagio ljubio, ipak je ona s drugima pošla. Na- 
stagio priredi sjajnu gozbu, a stolove dade postaviti pod 
omorikama, u blizini onoga mjesta gdje je vidio kako su 
psi rastrgali onu okrutnu ženu. Ponudi gospodu i gospe da 
sjednu za stol, te tako udesi da je ona mladica koju je on 
ljubio sjela baš sučelice onom mjestu gdje će se prizor 
odigrati. Već je posljednje jelo došlo na stol, kadli zamnije 
očajnički krik progonjene mladice. Svi se iznenade i stanu 
pitati što je to. No nitko nije znao odgovoriti, te svi ustanu 
da vide šta je i ugledaju nesretnu djevojku, i viteza i pse. 
Ne prođe dugo te ovi stignu u njihovu blizinu. Podiže se 
velika buka, svi povikaše na pse i na viteza, i mnogi pote- 
koše naprijed da pomognu djevojci. No vitez prozbori nji- 
ma isto kao i Nastagiu, te ovi ne samo što su ustuknuli već 
se uplašili i začudili. Tada učini ono što je već i prije uči- 
nio, a sve žene (mnoge među njima bijahu u rodu i s onom 
tužnom mladicom i vitezom i sjećahu se njegove ljubavi 
i smrti) stanu gorko plakati, kao da se to njima događa. 
A kada je došao tome kraj, i žena i vitez iščezli, svi su 
“dugo o tome raspravljali. 

No među onima koji su se najviše uplašili, bijaše 
okrutna mladica koje je Nastagio ljubio. Dobro je i točno 
ona sve vidjela i čula i spoznala da se to odnosi na_nju 
više negoli na koga drugoga. I sjetiv se svoje okrutnosti 
prema Nastagiu, već joj se činilo da bježi pred njim raz- 
gnjevljenim, i da su joj psi za petama. Toliki se strah u 
njoj rodi da joj se to isto ne dogodi, te, čim je mogla (a bi- 
jaše to iste večeri), dok se u njoj mržnja u ljubav obratila, 
pošalje pouzdanu dvorkinju Nastagiu. Ona ga u ime njeno 
umoli da dođe njenoj gospodarici, jer je pripravna udovo- 
ljiti svim njegovim željama. Nastagio joj odgovori da se | 
tome jako raduje, no, ako je njoj u volji, on želi da u časti 
uživa u njenoj ljepoti, to jest da je uzme za ženu. Ljepo- 
tica je znala kako je samo ona uzrok tome da dosad još 
"nije Nastagiova žena, pa odgovori da pristaje i sama oba- 

Vijesti oca i majku i reče im kako bi rado pošla za Nasta- 
gia, čemu se i oni jako obraduju. Naredne nedjelje prosla- 
ve svadbu i nakon toga dugo su vremena sretno živjeli. A 
nije strah bio uzrok samo ovoj sreći, već i sve ravenske 
žene od straha postadoše puno podatljivije prema muškar- 
cima negoli su prije bile. 


DEVETA NOVELA 


Federigo degli Alberighi ljubi, ali nije ljubljen. Živeći rastro- 

šno, osiromaši, te mu na koncu ostane samo sokol. Njime, ne- 

majući ništa drugo, pogosti svoju gospu, kad mu ona u pohode 

dođe. Pošto ona to sazna, izmijeni svoja čuvstva prema njemu, 
uze ga za muža i učini bogatim. 


Bijaše već Filomena okončala kazivanje, kad kraljica, 
videći da osim nje samo još preostaje Dioneo sa svojom 
povlasticom, radosno prozbori: 


— Na meni je sad red da kazujem, a ja ću vam, pre- 
drage gospe, rado ispripovjediti novelu koja je donekle 
slična prethodnoj. I to ne samo zato da spoznate kolika je 
moć vaše ljepote nad plemenitim srcima već da naučite 
dijeliti svoje darove tamo gdje to dolikuje, a da se ne pre- 
puštate uvijek sudbini, jer ona ne poklanja sveđ razbori- 
to, već, često, bez svake mjere. 


Valja, dakle, da znate, da je Coppo di Borghese Dome- 
nichi! (koji je živio u našem gradu, a možda ioš živi), u 
naše vrijeme odličan i ugledan muž, bio na glasu i dosto- 
jan vječne slave, više po vrlinama i po lijepu vladanju 
negoli po plemstvu. Kad je već zašao u godine, često je 
volio kazivati svojim susjedima i prijateljima o minulim 
vremenima. O tome je on bolje nego bilo tko drugi znao 
kazivati, jer je govorio lijepo i kićeno, a i pamćenje ga je 
dobro služilo. Među ostalim lijepim zgodama rado je ka- 


*.Coppo (Jacopo-Jakov) di Borghese Domenichi, hist. ličnost, spo- 
minje ga sam Boccaccio u svom Komentaru Danteove Božanske ko- 
medije, a i drugi pisci. 

zivao o nekom mladiću, sinu gospara Filippa Alberighija,* 
Federigu po imenu, koji je živio u Firenci i po vještini u 
oružju i dvorjanstvu bio cijenjen iznad svih gospodičića u 
Toscani. Kako se među plemićima često dešava, uzljubi on 
monnuš Giovannu, gospu plemenita roda, u ono vrijeme 
jednu od najljepših i najljupkijih u Firenci. Da bi zadobio 
njenu ljubav, borio sena turnirima, natjecao u viteškim 
igrama, priređivao gozbe, darivao i rasipao bez mjere. No 
ona, isto toliko čestita koliko i lijepa, nije marila ni za 
njega ni za sve ono što je on učinio radi nje. 

Rasipajući, dakle, Federigo više negoli je smio i mo- 
gao, a ništa ne stječući, ubrzo se njegovo bogatstvo raspli- 
ne, te on osiromaši, i ništa mu ne preostane do nekog malog 
posjeda, od dohotka kojega je vrlo oskudno živio. Imao je 
još i sokola, jednog od najboljih na svijetu. Premda je nje- 
gova ljubav bila sve jača, prosudi da više ne može živjeti u 
gradu, kako mu to dolikuje, te se preseli u Campi, gdje je bio 
onaj njegov mali posjed. Ondje je, kad je mogao, išao u 
lov na ptice sa svojim sokolom, te je strpljivo podnosio 
svoje siromaštvo a da ništa ni od koga iskao nije. 

Kada je tako Federigo potpuno osiromašio, iznenada 
obolje muž monne Giovanne; ćuteći da mu se smrt bliži, 
napravi oporuku, te sve švoje veliko bogatstvo ostavi u ba- 
štinu svom već poodraslom sinu, a kako je jako ljubio svo- 
ju ženu, odredi da ga ona naslijedi, ako mu sin bez zakoni- 
ta nasljednika umre; po tom preminu. Ostane tako monna 
Giovanna udovica, i kao što naše gospe običavaju, ljeti je 
sa svojim sinom odlazila na selo na neki svoj posjed blizu 
Federigova imanja. I tako se sluči da se onaj dječak spri- 
jatelji s Federigom i da se poče zanimati za ptice i pse. 
Mnogo je puta vidio Federigova sokola u letu i poželio 
ga. No nije se usuđivao iskati ga, videći da je Federigu 
tako drag. Uto iznenada dječak oboli. Majka rastužena, 
jer je samo njega imala i voljela ga kao zjenicu oka svoga, 
danju je i noću nad njim bdjela i tetošila ga, te često za« 
pitkivala da li što želi i molila ga neka joj samo kaže, a 


* Alberighi znamenita plemićka obitelj fiorentinska; spominje ih 
Dante u Božanskoj komediji (Pakao XVI, 89). 
* Monna, madonna — gospođa. 

ona će zasigurno, ako ikako bude moguće, to priskrbiti. 
Dječak na mnoge njene molbe naposljetku reče: 

— Majko moja, ako mi pribavite Federigova sokola, 
zasigurno ću brzo ozdraviti! — Pošto je žena to ćula, zbu- 
ni se, a onda stade razmišljati što joj je činiti. Znala je da 
ju je Federigo dugo ljubio, a ona ga nikad ni pogledala 
nije, pa je mislila: »Kako da iziskujem ili da nekoga poša- 
ljem da ište tog sokola, koji je kako sam čula, najbolji na 
svijetu, a osim toga svoga gospodara hrani! Kako bih mo- 
gla biti tako nezahvalna i onom plemenitom čovjeku ko- 
jemu ništa drugo preostalo nije i to oduzeti!« Zbunjena od 
tolikih misli, a uvjerena da će joj ga on dati, ako ga zaište, 
ne znajući što da odgovori sinu, mučala je. Naposljetku 
prevlada ljubav prema jedincu, te odluči da ga zadovolji, 
pa bilo što bilo, i da ne pošalje nikoga, već da sama ode i 
đa mu ga donese. Tad odgovori sinu: 

— Utješi se, sine moj, i nastoj svim silama da ozdra- 
viš, a ja ti obećavam, da ću, tek što dan osvane, odmah 
otići i donijeti ga. 

Dječak se obraduje i istoga dana bolest mu krene na 
bolje. Gospa sjutradan ujutro povede sa sobom družbeni- 
cu pa, kao da će u šetnju, krene Federigovoj kućici i dade 
ga dozvati. On je radio neke manje poslove u vrtu, jer vri- 
jeme nije bilo zgodno za lov. Kad dočuje da ga monna Gio- 
vanna traži, silno se iznenadi i radostan potrči pred nju. 
Netom ga ona ugleda, ljubezno i ljupko krene mu u susret. 
Federigo je pun poštovanja pozdravi, a ona otpozdravi: 


— Da si mi zdravo, Federigo! 
I nastavi: 


— Došla sam da popravim štetu koju si zbog mene 
pretrpio, ljubeći me većma no što je trebalo. Za odštetu 
naumila sam s ovom svojom drugaricom danas s tobom 
vbjedovati. — Federigo joj smjerno odgovori: 


— Gospo, ne spominjem se da sam ikakvu štetu rad 
vas pretrpio, već sam samo dobro od vas doživio, jer ako 
sam ikad išta vrijedio, bilo je to zbog vaših vrlina i moje 
ljubavi prema vama. I zasigurno ovaj vaš dolazak mi je 
mnogo miliji negoli bi mi bio kad bih mogao još jedanput 
potrošiti sve ono što sam u prošlosti potrošio, jer ste se 
udostojali siromašnu domaćinu prići. —— Rekavši to, po- 

stiđeno je uvede u svoj skromni dom, a odanle je povede 
u vrt. I, kako nikoga nije bilo da joj društvo pravi, reče: 


— Gospo, kako nikoga u kući nema, neka vam društvo 
bude dobra žena ovog težaka, dok ja stol pripremim. 


Dotle, u svem svom velikom siromaštvu, nije dovolj- 
no razmišljao u kakvu je neimaštinu zapao i kako je lako- 
umno rasuo-sve svoje bogatstvo. No toga jutra, ne našav 
ništa čime bi mogao počastiti ženu, za ljubav koje je bez- 
broj ljudi pogostio, sjeti se svega. Tužan i žalostan, pro- 
klinjao jesvoj zao udes i sav izvan sebe motao se po kući ne 
nalazeći ni novaca ni bilo što da založi. Vrijeme je hitalo, 
i on nije želio propustiti da počasti plemenitu gospu, a 
opet nije htio ni od koga, pa čak ni od svog težaka, što za- 
tražiti. Tad mu u oči udari njegov sokol, koji je u svojoj 
krleci na prečki sjedio, pa ne imajući kud ni kamo, uhvati 
ga i videći da,je dosta debeo pomisli da će to biti dostojno 
jelo za takvu ženu. Ne razmišljajući više, zavrne mu vra- 
tom i naredi nekoj svojoj sluškinji da ga odmah operuša, 
priredi i natakne na ražanj da se peče. Tad prostre stol 
prebijelim stolnjacima, koje je još imao, te se vedra lica 
vrati gospi u vrt i reče joj, đa je objed spreman. Gospa sa 
svojom pratilicom ustade i pođe k stolu, I ne znajući što 
jedu, pojedoše skupa s Federigom, koji ih je s puno pošto- 
vanja dvorio, onog sokola. Poslije objeda zabavljali su se 
ugodnim razgovorom, pa kad se gospi učini, e je prilika 
zgodna da kaže rad čega je došla, ljubezno se obrati Fe- 
derigu ovako: 

— Ako se spominješ, Federigo, svog pređašnjeg života 
i moje čestitosti, koju si možda smatrao kao nesmiljenost 
i okrutnost, ne sumnjam da ćeš se začuditi mojoj smjelo- 
sti kad čuješ zašto sam ovamo došla. Ali da imaš djece, ili 
da siih imao, shvažio bi kako je silna ljubav roditelja pre- 
ma njima, i uvjerena sam da bi mi zbog toga oprostio. Ne- 
go, kako ti nemaš djece, a ja imam sina jedinca, ni ja ne 
mogu izbjeći onim zakonima koji vrijede za sve majke. 
Pa kako se moram tim zakonima pokoriti, valja mi, i pro- 
tiv svoje volje i protiv uobičajenih pravila zaiskati od tehe 
da mi daruješ nešto što je tebi, znam, nadasve drago. A i 
pravo je da je tako, jer ti nikakvu drugu zabavu ni veselje 
ni utjehu nije ostavila nemila sudbina. Molim te, dakle, 
da mi daruješ svog sokola, koga moj sin tako žarko želi, 


DEVETA NOVELA 351 


te se sve bojim, ako mu ga ne donesem, da se njegova bo- 
lest ne pogorša i da ne izgubim sina. Rad toga te molim, 
ne u ime tvoje ljubavi prema meni (koja te ni na što ne 
obavezuje), već u ime tvoje plemenitosti, koja te resi više 
negoli ikojeg viteza, da mi pokloniš sokola kako bih po 
tom daru spasila život svom sinu, a on će ti za to biti do- 
vijeka zahvalan, — Kad je Federigo čuo što žena od njega 
ište, a znajući da joj ne može želju ispuniti, jer joj je so- 
kola dao da pojede, poče pred njom šuteći plakati. Gospa 
pomisli da plače od boli što se mora rastati od sokola i već 
joj je na jeziku bilo da mu kaže kako ga neće. No uzdrža. 
se i sačeka da Federigo prestane plakati, te da joj odgo- 
vori. On prozbori ovako: 

— Gospo, kad je bog tako već htio da vama svu svoju 
ljubav poklonim, činilo mi se da mi je sudbina u svemu 
protivna, i tužio sam se na nju. No sve to nije bilo ništa 
spram ovoga što mi je moja zla sreća spremila. Nikada se 
više s njom neću izmiriti kad pomislim da ste vi došli u 
ovaj moj siromašni dom, dočim se nijeste udostojili doći 
dok je bio bogat. I sad, kad od mene tako neznatan dar 
ištete, sudbina je htjela da vam ni to ne mogu dati. A što 
je posrijedi, reći ću vam ukratko! Kad sam čuo da vi mi- 
lostivo želite sa mnom objedovati, poštujući vašu uzviše- 
nost i vašu vrlost, smatrao sam za dostoino da vas prema 
svojim mogućnostima skupocjenijim jelom počastim no 
što je ono čime drugi nude. Spomenuh se sokola i njegove 
izvrsnosti i smatrah da je on dostojno jelo za vas. Danas 
ste ga pečena imali na pladnju, a sam mislio, da ga bolje 
nijesam mogao upotrebiti. No sad, kad vidim da ste ga vi 
drukčije željeli, neizmjerno me boli, da vas ne mogu usli- 
šati, i nikad radi toga neću imati mira. 


Rekav to, dade pred nju donijeti perje, noge i kljun, 
da joj bude dokaz. 


A kad je gospa sve to vidjela i čula, prvo ga prekori 
što je ubio takva sokola da počasti neku ženu, a u sebi po- 
hvali njegovu plemenitost koju siromaštvo nije moglo 
umanjiti. A tada, izgubiv svaku nadu da bi mogla dobiti 
sokola, i jako zabrinuta za zdravlje svoga sina, sjetna se 
njemu vrati. A sin, bilo od tuge što nije mogao sokola do- 
biti, bilo da ga je bolest shrvala ne prođe mnogo dana, na 
najveću žalost svoje majke preminu. Pošto ga je dugo i 

gorko oplakivala, a kako je bila jako bogata i još mlada, 
mnogo puta su je braća nagovarala da se preuda. Njoj nije 
bilo do toga stalo, no kako su je uporno salijetali, sjeti se 
vrlog Federiga i njegove plemenitosti, osobito onog zad- 
njeg njegova čina, kad je onakva sokola ubio da nju po- 
“časti, pa braći reče: 

— Ja bih najradije, ako vam je pravo, ostala udovica, 
sali kad želite da se preudam, budite uvjereni ni za koga 
drugoga poći neću do za Federiga degli Alberighi. 

Braća joj se rugahu veleći: 

— Što tako ludo govoriš, kako da uzmeš njega koji 
ništa na svijetu nema? 

A ona im odgovori: 

— Braćo moja, dobro znam da je tako, kao što vi ka- 
žete, no miliji mi je čovjek bez bogatstva negoli bogatstvo 
bez čovjeka. 

Kada su braća čula, kako ona misli, a znajući da je 
Federigo valjan, mada siromašan, po njenoj volji dadoše 
mu je za ženu sa svim njenim bogatstvom kao mirazom. 
A on, kad je dobio takvu ženu, koju je tako dugo i tako 
vruće ljubio, i kad se tako obogatio, zadovoljno je s njom 
živio do kraja svojih dana, samo je ovoga puta znao bolje 
gospodariti svojim imutkom. 

Pietro di Vinciolo ode nekamo na večeru. Njegova žena pozove 
nekog mladića; Pietro se vrati, a ona skrije mladića pod ko- 
šaru za piliće. Muš joj ispripovjedi da su u Ercolanovoj kući, 
gdje su bili na večeri, našli mladića kojega je njegova žena 
«sakrila. Na to .Pietrova žena izruži Ercolanovu ženu. Neki ma. 
garac po nesreći stane na prste onome mladiću pod košarom, 
i.on krikne; muž ga nađe, spozna prijevaru svoje žene i na 
kraju se radi svoje opačine pomiri s njome. 


Kraljičino kazivanje bijaše okončano, i svi su hvalili 
boga što je Federiga tako dostojno nagradio. Tad Dioneo, 
koji nikad zapovijesti čekao nije, prozbori. 

— Ne znam da li je to mana koja je iznikla iz zlih 
običaja smrtnika, ili pak prirođeni grijeh da se radije smi- 

jemo zlim djelima nego dobrim, osobito onda kad se ona 
prva ne odnose na nas. Pa kako je sav moj prijašnji trud, 
a bit će i sadašnji, usmjeren samo na to da odagna vašu 
sjetu i da vas nasmijem i razveselim, kazivat ću vam, za- 
ljubljene gospe, novelu, kojoj sadržaj nije baš sasvim ča- 
stan, no zabavan jest. A vi, slušajući je, učinite ono, što 
običavate raditi u vrtu: nježnom rukom uzberete ruže, a 
ostavljate trnje. To ćete učiniti i ovdje, prepustiv opaka 
čovjeka njegovoj zloj kobi i sramoti, radosno ćete se smi- 
jati ljuvenim spletkama njegove žene, gajeći, gdje treba, 
samilost prema tuđim nevoljama. 

Nema tome dugo, živio u Perugi bogat čovjek, po ime- 
nu Pietro di Vinciolo, koji se, možda više da druge prevari 
i ublaži opće mišljenje svojih sumještana o sebi, negoli iz 
ljubavi, oženio. A sreća je njegovoj pohoti bila sklona, te 
je žena, koju je uzeo, bila punašna, riđai vatrenai radije bi 
dva muža nego jednog uzela bila, a namjerila se na jednog, 
koji je mnogo više bio sklon drugome čemu negoli njoj. 
Vrijeme je tako prolazilo; ona je to spoznala i onako lijepa 
i svježa, a uz to čilai krepka, najprije se srdila i svađala 
s mužem a onda uopće s njim loše živjela. No, videći da 
će tako prije uništiti sebe negoli popraviti opačine svoga 
muža, pomisli: Ovaj me jadnik zapušta, jer u svojoj ne- 
valjanštini hoće da plovi po suhom! a ja ću nastojati da 
po mokrom drugoga na svom brodu povezem.* Udala sam 
se za njega i donijela mu velik miraz, misleći da je muška- 
rac i da mu se mili ono što i drugi muškarci žele i moraju 
željeti. I da nijesam povjerovala da je muškarac, ne bih 
ga bila uzela, a on je znao da sam ja žena. pa zašto me on- 
da uzeo, kad su mu žene mrske. To se dalje podnositi ne 
može. Da sam se htjela odreći svijeta, bila bih pošla u duv- 
ne, no jer drugo hoću, budem li čekala da me on zabavlja, 
lako ću utaman čekajući, ostarjeti. A kad ostarim i uvidim 
svoju grešku, uzalud ću se kajati, što sam mladost svoju 
potratila, a on me sam naibolje uči kako se čovijek može 
utješiti i zabavljati. Pa dok je takva zabava za mene po- 
hvalna, za njega je pokudna: ja ću prekršiti samo ljudske 
zakone, a on krši i ljudske i prirodne. Preglavljivajući ta- 
ko ženica više od jedanputa takve misli, odluči da svoju 


? T. i. zabavljao se s mladićima. 
* T. j. nađe sebi ljubavnika. 


23 Boccaccio: Dekameron 

namjeru potajno izvede, pa se sprijatelji s nekom staricom 
koja je nalik bila na svetu Verdianu, zaštitnicu zmija. Sta- 
ra je uvijek s krunicom u ruci išla od prošteništa do pro- 
šteništa, te nikad ni o čem drugom nije raspravljala već v 
životima svetih otaca i o ranama svetog Franje, pa su jesvi 
držali za sveticu. Kad se gospi pruži zgodna prilika, otkri- 
je ona starici svoju namjeru, a ova joj odgovori: 

— Kćeri moja, bog, koji sve vidi, zna da pravo radiš, 
pa kad ni zbog čega ne bi to radila, valjalo bi da tako či- 
niš ti i svaka mladica, da ne gubite vrijeme i mladost, jer 
nema teže boli od saznanja da si utaman vrijeme potratila. 
A koga vraga nama starima preostaje no da u zapečku će- 
prkamo po pepelu. Ako nijedna druga to ne zna, ja ti to 
mogu najbolje potvrditi. Jer sad, kad sam stara, spozna- 
jem s najvećim i najgorčim kajanjem u duši, koliko sam 
toga propustila, a od toga mi nema više koristi. Mada ni- 
jesam posve gubila svoje vrijeme (ne bih htjela da misliš, 
e sam glupača), ipak nijesam učinila sve što sam mogla. 
Pa kad se sjetim toga, i sebe danas pogledam i znam da 
nikoga nema tko bi mi vatre posudio, bog sam zna kako 
me to boli. S muškima nije tako. Oni se već rode sposobni 
za sto stvari, a ne samo za ovu, i većinom više valjaju sta- 
riji negoli mladi. Žene su, pak, stvorene samo za ovo jedno 
i da djecu rađaju, zato ih muškarci cijene. Pa ako to dru- 
gačije ne uviđaš, moraš shvatiti po ovome što smo uvijek 
spremne za taj posao, a muškarci nijesu, a i po tome što 
jedna žena može zamoriti mnogo muškaraca, a mnogo mu- 
škaraca ne može zamoriti jednu ženu. Budući da smo za 
to rođene, ponovo ti kažem, pravo radiš što svom mužu 
milo za drago vraćaš, da sebe ne bi u starosti prekorevala. 
Na ovom svijetu svatko ima toliko, koliko sam uzme, a 
osobito žene kojima valja iskoristiti vrijeme, jer znaš 1 
sama da nas, kad ostarimo, ni muž ni drugi neće, u kuhi- 
nju nas tjeraju da s mačkom brbljamo i brojimo lonce i 
zdjele, i još gore od toga. Rugalica se o nama pjeva: »Mla- * 
doj djevi dobar kus, a starici svakoj brus«, i još mnogo 
gore. Pa sad da ne duljim, velim ti da nikome na svijetu 
nijesi mogla dušu otkriti tko bi ti od mene bio korisniji. 
Nema tako lukava muškarca kome se ne bih usudila reći 


* Kad nije bilo žigica, posuđivao se ugarak; time hoće da kaže, 
kako se ni vrag ne bi na nju obazro. 

ono što je potrebito, niti tako tvrda grubijana da ga ne 
bih umekšala i navela na ono što hoću. Samo ti meni reci 
tko ti se sviđa, a ostalo prepusti meni. Jedno ti još kažem, 
kćeri moja, ne zaboravi na mene, jer sam sirota žena, a 
ja ću se moliti bogu za te i za pokoj tvojim mrtvima. 


Tako završi. Mladica joj tada opiše nekog momka, ko- 
ji je onom ulicom češće prolazio, i sa starom se dogovori- 
la, nek mu kaže što zna. Na to joj dade komad suhoga 
mesa i otpusti je. Ne prođe dugo, a starica joj potajno do- 
vede onog mladića, pa malo kasnije i drugoga, kako bi se 
koji mladoj gospi svidio. Gospa nikad nije propustila pri- 
liku, mada se uvijek muža bojala. Uto se sluči da je njen 
muž neke večeri otišao svom prijatelju Ercolanu na veče- 
Tu. Gospa odmah naredi starici da joj dovede nekog mla- 
dića, jednog od najljepših i najljupkijih u Perugi, što ova 
spremno uradi. Tek što je gospa s mladićem sijela za stol 
da večeraju, kad evo ti na vratima Pietra kako zove da 
mu otvori. Kad ga je gospa čula, na smrt se uplaši no, ho- 
teći skriti mladića, ne dosjeti se ništa bolje, već ga sakri- 
je na trijem pod košaru za piliće, blizu odaje gdje su ve- 
čerali. Preko košare prebaci grubo platno slamnjače, koju 
je baš taj dan ispraznila. Kad to uredi, pohita da otvori 
mužu. Netom je ušao, reče mu: 


— Brzo ste večeru progutali! 
Pietro joj odgovori: 

— Nijesmo je ni okusili. 

— A kako to? — upita ga žena. 
Pietro odvrati: 


— Reći ću ti. Tek što smo sjeli za stol, Ercolano, nje- 
gova žena i ja, čusmo kako je kraj nas netko kihnuo. Ni 
prvi, ni drugi, ni treći put nijesmo se na to osvrtali. No, 
onaj koji je kihao, kihne i četvrti i peti i još puno puta, i 
svi se začudismo. Ercolano, koji je bio srdit na ženu, jer 
nas je pustila da dugo čekamo pred vratima, bijesno po- 
viče: »Što znači ovo, tko to kiše?« Na to ustane od stola, 
te ode prema stepenicama, koje su baš ondje blizu bile i 
ispod kojih bijaše izbica, koja se, kao što znaš, upotreblja- 
va za spremište. Kako mu se činilo da se odanle čuje kiha- 
nje, otvori vratašca, i umah izbi strašan smrad sumpora, 
koji smo, tek što smo došli, osjetili i potužili se. No žena 

nam bijaše rekla: »Malo prije sam bijelila sumporom svo- 
je prijevjese, pa sam crepulju, na kojoj je bio sumpor, da 
bih ih osumporila, metnula pod stepenice i otale smrad do- 
lazi.« Pošto je Ercolano otvorio vratašca, i smrad se malo 
razišao, pogleda unutra i vidje onoga koji je još uvijek 
kihao, jer ga je sumpor na to prisiljavao. No, sumpor mu 
bijaše već tako stisnuo grlo, te je malo falilo, da za vazda 
iskiha, Ercolano, vidjev ga, poviče: »Sad znam, ženo, za- 
što si nas prije tako dugo držala pred vratima i nijesi nam 
otvarala, No sunca božjeg ne ugledao, ako mi ne platiš za 
to.« Kad je žena to čula i vidjela da ne može sakriti svoj 
grijeh, bez riječi skoči sa stola i pobježe, ne znam kamo. 
Ercolano, i ne opazivši da mu je žena umakla, pozove više 
puta onoga koji je kihao da iziđe, prijeteći mu da će ga 
ubiti. No, ovaj nije to ni mogao, pa se nije ni micao, go- 
vorio mu Ercolano što mu drago. Tad ga Ercolano pograbi 
za nogu i izvuče van, te pojuri po nož da ga ubije. A ja u 
strahu pred sudom, ustanem i ne dopustim da ga ubije ni- 
ti da mu kakvo zlo učini; nego stanem vikati i braniti ga, 
te se sjate susjedi, koji polumrtva mladića odnesu iz kuće, 
ne znam kamo. Tako nam večera bje pokvarena, te ne sa- 
mo što je nijesam progutao već ništa ni okusio nijesam, 
kao što ti rekoh. 

Tad gospa spozna, da ima i drugih koji su tako mudri 
kao i ona, mada ponekad koja i strada. Rada bi bila obra- 
nila Ercglanovu ženu, no učini joj se da će sama lakše svoj 
grijeh prekriti, ako nju psuje. Zato ovako prozbori: 

— Ej, lijepa li ponašanja, eto ti dobre i svete žene, 
evo kako je čestita žena vjerna! A bila bi se ispovjedila 
kod nje, tako mi se činila sveta. I šta je još gore, onako 
stara, lijep primjer daje mladima. Proklet bio časkad je na 
svijet došla išto živi podla i grešna žena svijetu na sramotu 
i svim ženama na zazor. Tako je ona pod noge bacila čast 
i vjeru mužu zadanu i ljudski stid i sram. I tako uvrije- 
dila onog čestitog i dičnog građanina, koji je tako lijepo 
s njom postupao, te ga tako s drugim čovjekom osramoti- 
la, a i sebi obraz ukaljala. Bog neka me uščuva, no ovakve 
žene ne zaslužuju milosti. Ubiti bi ih trebalo! Žive spaliti 
i pepeo im rasuti! 

Tada se sjeti svog dragana, koji je pod košarom ležao, 
i poče nagovarati Pietra da ode spavati, jer da je već doba. 

A Pietro, koji je više bio gladan nego pospan, sve je pitao 
da li ima što za večeru. Na to mu gospa odgovori: 


— Otkud sad večera! Baš mi spremamo večeru kad 
tebe nema doma! Jesam li ja Ercolanova žena, ajde, ajde 
samo spavati, bit će bolje za tebe! 


Baš te večeri neki Pietrovi težaci bijahu mu nešto do- 
nijeli sa sela i spremili svoje magarce u stajicu blizu onog 
trijema, a zaboraviše napojiti ih. Tako jedan od magaraca, 
mrtav žedan, izvuče glavu iz oglava, te je išao okolo nju- 
škajući, ne bi li gdje našao vode, pa nabasa na košaru, 
ispod koje je bio mladić, i prignječi mu kopitom prste, ko- 
je je on, kako je četvoronoške čučao, pružio izvan košare. 
I sad, da li srećom ili nesrećom, magarac ga pričepi, a on 
zavrišti od boli. Pietro, čuvši to, čudom se začudi i učini 
mu se da je to negdje u kući. Iziđe iz odaje i, kako je ovaj 
još jaukao, jer se magarac nije bio maknuo, upita: 

— Tko je božji? 

Na to pojuri prema košari, podiže je i ugleda mladića, 
koji je osim boli koju je osjećao od prignječenih prstiju, 
drhtao od straha da mu Pietro kakvo zlo ne nanese. Pietro 
ga umah prepozna, jer ga je u svojim opakim žudnjama 
dugo progonio, pa ga upita: 

— A šta tu radiš? 

Ovaj na to ne odgovori, već ga za ljubav božju stane 
moliti da mu kakvo zlo ne nanese. Pietro mu reče: 

— Ustani, ne boj se! Samo mi reci kako si ovdje pri- 
spio i zašto. 

Mladić mu sve po redu iskaže, a Pietro ne manje ve- 
seo što ga je našao, negoli što je njegova žena bila rastu- 
žena, uhvafi ga za ruku i odvede u odaju gdje ga je gospa 
sva ustrašena čekala. Pietro sjede sučelice njoj i reče: 

— Tako si ti sad proklinjala Ercolanovu ženu i govo- 
rila da je valja spaliti, jer da je svima na sramotu, a 0 se- 
bi nijesi to znala reći, ili ako nijesi htjela reći kako te duša 
nije boljela da nju psuješ, a sama si isti grijeh počinila? 
Sigurno te ništa na to nije nagnalo, već to što ste sve jed- 
nake i pokušavate da tuđim grijesima pokrijete svoje. Da 
bi vas strijela božja s visine sve spalila, pakleno sjeme! 

Pošto je žena vidjela da joj u prvom bijesu nikakvo 
zlo nije nanio, već je samo psuje, a uz to još opazi kako 

se on sav nađuo od užitka što za ruku drži tako lijepa mla- 
dića, ohrabri se i reče: 

— Ine sumnjam u to da bi htio da nas strijela božja 
sve spali, jer si nas tako željan kao pas batina. No, križa 
mi božjeg, neće tako biti. Nego hajde da se malo porazgo- 
vorimo pa da čujemo na što se tužiš. Zasigurno ne bi mi 
loše bilo da je meni kao Ercolanovoj ženi, onoj staroj lice- 
mjerki koja oltare liže, a od svog muža ima sve što hoće. 
kao što sei priliči, što sa mnom nije slučaj. Recimo.da me 
ti oblačiš i obuvaš, no što se drugoga tiče, dobro znaš kako 
je i koliko već vremena nijesi sa mnom spavao. Više bih 
voljela otrcana i bosa po svijetu ići a da mi u postelji do- 
bro bude, nego odjeće i obuće imati a da mi bude kao što 
mi je. Budi razuman, Pietro, i shvati da sam ja žena, kao i 
svedruge,idajeimeni potrebito onošto i njima. Pa ako 
eam sebi priskrbila ono što mi ti ne daješ, niti sam kakvo 
zlo počinila, niti tebe prikratila; čak sam čuvala tvoju čast, 
jer se nijesam zabavljala ni s ciganima ni s odrpancima. 

Pietro shvati da do noći neće umuknuti, pa kako mu 
je malo do nje bilo stalo, prekine je: 

— Zaveži ženo, dobit ćeš sve što hoćeš. A sad budi 
ljubezna pa nam daj nešto da večeramo. Sve mi se čini da 
ni ovaj mladić nije još jeo, kao ni ja! 

—Inije — žena će na to. — Jer baš kad smo sjeli 
za stol da večeramo, ti si na nesreću prispio. 


— Hajde sada, daj nam da večeramo! A po tom ću 
udesiti tako, da se nećeš žaliti. 


Kad vidje gospa da joj se muž udobrovoljio, ustane, 
brzo prostre stol i naredi da donesu večeru, koja je već 
bila priređena, te sa svojim opakim mužem i onim mladi- 
ćeš veselo povečera. Što je poslije večere Pietro udesio na 
zadovoljstvo sve troje, zaboravio sam. Znam samo to da 
onaj mladić sjutradan ujutro, sve dok nije došao do trga, 
nije bio načisto s kim se one noći više zabavljao, da li s 
mužem ili sa ženom. Što da vam kažem, drage moje žene, 
vratite uvijek milo za drago, a ako ne možete odmah pamti- 
te do prve prilike, pa onda kako tko tebi tako i ti njemu. 

Kada je, dakle, Dioneo okončao svoju novelu, kojoj 
su se gospe uzdržljivo smijale, ne zato što ih ne bi zabav- 
ljala već su se sramile to pokazati, i kad je kraljica vidjela 


DESETA NOVELA 359 


da je kazivanje Dioneovo okončano, ustane, skine s glave 
lovor-vijenac i ljubezno ga stavi Elisi na glavu veleći: 

— Na vama je, gospo, red da zapovijedate. 

Elisa primi vijenac i učini isto što su i drugi prije nje 
uradili. Prvo sa starostom odredi sve potrebito za vrijeme 
svoje vladavine, tada na zadovoljstvo družbe reče: 

— Više smo puta već slušali kako su mnogi umjeli 
lijepom doskočicom i hitrom dosjetljivošću otupiti nekome 
zube ili odvratiti od sebe očekivane opasnosti. Pa kako je 
predmet zgodan, a može biti i poučan, raspravljajmo su- 
tra, s božjom pomoću, o njemu, to jest.o ljudima koje je 
netko vješto izazvao, a oni su vratili milo za drago, ili 
spremnim odgovorom ili dosjetljivošću izbjegli gubitak, 
opasnost ili sramotu. 

Taj prijedlog svi jako pohvale. Tada kraljica ustane 
i do večere otpusti družbu. Čestita družba, videći da je kra- 
ljica ustala, skoči na noge i prema ustaljenom običaju sva- 
ki se posveti onome što mu je bilo najzabavnije. Kada su 
cvrčci zamuknuli, kraljica pozva družbu na večeru. Pošto 
radosno povečeraše, pozabave se pjevanjem i sviranjem. 
Uto je Emilia po kraljičinoj želji povela kolo, dok je Dio- 
neu bilo naređeno da pjeva. On namah počne: Gospo 
Aldrudo, dignite suknju i dobre glase 
počujte! Na to gospe prasnu u smijeh, a ponajvećma 
se smijala kraljica, koja mu zapovjedi da prekine i drugu 
pjesmu počne. Dioneo joj odvrati: 

— Gospo, kada bih imao tamburin, zapjevao bih: Za- 
dignite skute, gospo Lapo ili Pod ulji- 
kom na travi. Možda bi vam milija bila: Morski 
su vali bol mi zadali? No jer tamburina ne- 
"mam, izaberite neku od ovih drugih. Da li bi vam se svi- 
đala: Iziđeš li, povalit ću te kao stablo 
u polju. 

Kraljica odgovori: 

— Neću tu, daj drugu. 

— A onda — Dioneo će — zapjevat ću: Gospo Si- 
mona, toči, toči mada listopad još neće 
doći. 

Kraljica će smijući se: 

— Hajde, ne luduj, daj neku lijepu, ako ćešl 

— Ne uznemirujte se, gospo. Evo, koja vam je od ovih 
draža? Znam ih na stotine. Hoćete li: Ovo moje ma- 
če, da ga tko ne tače ili Polako, polako 
mužiću moj ii Pijetlića sam kupila?! 

* Kraljica malko rasrđena ma da su se druge smijale, 
priklopi: 

— Ostavi se šale, Dioneo, i pjevaj što lijepo, ako ne 
želiš na sebi iskušati moj gnjev. 

Na to se Dioneo uozbilji i zapjeva ovako: 


Amore, krasno svjetlo 
očiju joj, s kojeg omađijan ostah, 
uzrok je da tebi i njoj robom postah. 


Iz očiju njenih takav blijesak pođe, 
da mi prije tebe .buknu usred grudi, 
pošto okom prođe 

mojim, ja iz lica tad uvidjeh njena, 
koliko ti moć je velika i cijena. 

o kojem sanjareći, 

za sebe ne mareći, 

sve svoje najbolje podastroh preda nju, 
svi uzdasi moji otimlju se za nju. 


Tako u tvoju ja pristupam družbu, 
gospodaru dragi, pa poslušan čekam 
milost od tvoje moći, 

samo ne znam, da li ti je znana 
velika žudnja vezana uz službu. 

ni čitava mi vjera, 

što k njoj divnoj smjera, 

tako da samo njen lik ljubak mio, 
mir mi može dati, drugog ne bih htio. 


I zato te molim, gospodine mili, 

da joj saopćiš i dadeš do znanja 

tvog plamena dio 

kolik je u meni i svu zdvojnost stanja, 


? Sve su to rugalice, što su se u ono vrijeme pjevale na zaba- 
vama i sijelima. 

ako se ovom mučenju ne smili, 
u kome se tako, 

rastvaram polako, 

sve molbe ove ti njojzi uruči, 
pa kako i treba toplo preporuči. 


Pošto je Dioneo umuknuo, te tako pokazao da je pje- 
smu završio, kraljica je tražila da još pjevaju, pohvalivši 
ponajprije jako Dioneovu pjesmu. Međutim je minuo do- 
bar dio noći, a kada je kraljica osjetila da je noćna svje- 
žina zamijenila dnevnu jaru, zapovjedi da svi do sutra- 
šnjeg dana po svojoj volji legnu na počinak. 


de 

ZAVRŠAVA SE PETI DAN DEKAMERONA I POČINJE šE. 

STI, U KOJEMU SE POD ELISINIM VLADANJEM KAZUJE 

O ONIMA KOJI SU, IZAZVANI, ZGODNOM DOSJETKOM, 

VRATILI NEKOME MILO ZA DRAGO ILI SPREMNIM OD- 

GOVOROM ILI DOMIŠLJATOŠĆU IZBJEGLI GUBITAK, 
OPASNOST ILI SRAMOTU. 

UVOD 


Poiskočio već na nebu bijaše mjesec, i zrake mu izbli- 
jedjele, a novo svjetlo isteklo i obasjalo svu zemlju, kada 
kraljica ustane, dade dozvati svoju družbu, i svi se skupa 
lakim korakom zapute uz lijepi brežuljak i prošetaju 'po 
rosnoj travi. Udaljivši se, raspravljali su o ovom ili onom, 
prepirali se o ljepoti ispripovijedanih novela i ponovo se 
smijali raznim zgodama iz njih, sve dok sunce nije odsko- 
čilo na nebu i jače ogrijalo. Svi se tada slože da je najbolje 
vratiti se u dvorac, što i učine. Ondje su stolovi već bili 
postavljeni, i sve posuto mirisavim zelenilom i lijepim 
cvijećem. I prije negoli je žega pritisla, po kraljičinoj za- 
povijesti sjedoše za stolove. Pošto su veselo dovršili s je- 
lom, prvo su zapjevali nekoliko lijepih i ljupkih pjesmica, 
a tada neki odoše na počinak, a neki da igraju šaha ili da- 
me. Dioneo pak s Laurettom zapjeva o Trojolu i Criseidi.! 


Tako dođe doba da se ponovo sakupe, i kraljica kao 
obično pozove svoju družbu, te svi posjedaju pokraj onog 
studenca. Baš kada kraljica htjede narediti da se započne 
S prvom novelom, sluči se nešto što se dotada još nije čulo. 
U kuhinji, naime, sluge i sluškinje podignu strašnu graju. 
Kraljica pozove starostu i upita ga što ta buka znači i koji 
je uzrok tome? On odgovori da galame Licisca i Tindaro, 
no on ne zna zašto, jer je sam doletio u kuhinju da ih umi- 
ri upravo u onaj tren kada ga je kraljica pozvala. Tada 
kraljica zapovjedi da Licisca i Tindaro smjesta k njoj do- 
đu. Kada dođoše, upita ih zaštosu podigli toliku galamu. 
Tindaro htjede odgovoriti, no Licisca, žena već u godina- 
ma, uznosita i zagrijana od vike, srdito mu upane u riječ 
veleći: 


— Kako se samo usuđuje ovaj vol prije mene prozbo- 
riti! Pusti da ja kažem. 


Obrativ se kraljici, reče: 


" Boccaccio je prepjevao ljubavnu epizodu o Troilu i Briseidi iz 
francuskog epa o Trojanskom ratu, Benoita de Sainte-Maura (Guerre 
de Troie). Epizoda se nalazi i u lat. djelu ,,Historia Trojana" od Guida 
delle Colonne. Boccacciov spjev je posvećen Fiammetti: nazvao ga je 
»Filostrato" i izmijenio ime junakinje u Criseida. 

— Gospojo, ovo čeljade govori o Sicofantovoj ženi, kao 
da je nijesam poznavala, i uvjerava me da je uoči one noći 
'kađa je Sicofant s njom legao, gospar Mazza tobože silom 
ušao u Montenero i mnogo krvi prolio. A ja velim da nije 
istina, dapače, mirno je ušao i tamošnji ga je narod s vese- 
ljem primio. A ovaj je takav vol te čvrsto vjeruje da su 
djevojke budalaste i vrijeme trate u tome da pokorno slu- 
šaju svog oca i braću, koji ih većinom tri ili četiri godine 
kasnije udavaju negoli bi morali. Kume moj, lijepo bi se 
provele kada bi tako dugo čekale! Vjere mi, mogu se za- 
kleti, a to je istina, da ne znam ni jedne koja se kao djevi- 
ca udala. A i one koje su udane, znam ja dobro koliko li 
ih oprave svojim muževima! A ovo tele mene hoće da uči 
kakve su žene, kao da sam jučer na svijet došla. 


Dok je Licisca tako besjedila, gospe su se toliko smi- 
jale da su im od smijeha suze frcale. Kraljica joj je naj- 
manje šest puta naredila da umukne, no utaman; nije pre- 
stala dok nije izrekla sve što joj na duši bijaše. Kada je 
naposljetku ipak završila, kraljica se u smijehu obrati Di- 
oneu veleći: 

— Ovo je prilika za tebe, Dioneo, pa kada mi dovrši- 
mo svoje novele, dat ćeš konačan sud o tome. 

Dioneo hitro odgovori: 

— Gospo, osuda je već izrečena: velim da Licisca ima 
pravo i da je baš tako kao što ona kaže, a Tindaro je glup 
kao vol. 

Na to se Licisca nasmije i, obrativ se Tindaru, reče: 

— Nijesam li ti govorila? Idi sada s milim bogom! Mi- 
sliš da znaš više od mene, a još ti mlijeko iz usta curi. Hva- 
la bogu, nijesam utaman vijek svoj potratila. 

I da joj kraljica nije srdito zapovjedila da umukne i 
da temeljito zaveže i prestane galamiti, ako ne želi da do- 
bije metlom, te nju i Tindara otjerala, ne bi cijeloga dana 
drugoga posla imali, već da njih slušaju. Pošto oni odoše, 
kraljica zapovjedi Filomeni da započne, što ona veselo 
uradi ovako: 

Neki vitez reče gospi Oretti da će je prenijeti, kao na konju, 
pričajući joj novelu. Kako vrlo nespretno kazuje, ona ga za- 
moli da je skine s konja. 


— Mlade gospe, kao što zvijezde krase vedro nebo, 
cvijeće zelene livade, i lisnato grmlje brežuljke, tako su 
pohvalnu ponašanju i lijepu razgovoru ures ljupke dosjet- 
ke. One, jer su kratke, utoliko bolje dolikuju ženama nego. 
muškarcima, ukoliko dugi razgovori manje ženama negoli 
muškoj glavi priliče. Bio tome ne znam koji uzrok, siro- 
maštvo našega duha ili posebno neprijateljstvo, koje je ne- 
bo našem stoljeću donijelo, istina je da je danas malo žena 
ili nijedna koja bi u zgodan čas znala upotrebiti kakvu do- 
sjetku ili je kako valja razumjeti, ako je tko drugi kaže. 
Sramota je to za sve nas. No kako je o tome već Pampinea 
raspravljala!, neću o tom više kazivati. Ipak, da vam do- 
kažem ljepotu dosjetaka izrečenih u zgodan čas, rado ću 
vam kazivati novelu kako je uljudno neka plemenita gospa 
ušutkala nekog viteza. 

Kako mnoge od vas znaju, jer su vidjele ili čule, nije 
tome dugo, živjela je u našem gradu gospa visoka roda, 
pohvalna vladanja i ljeporječiva, tako puna svih vrlina te 
zaslužuje, da se njeno ime spominje. Zvala se, dakle, go- 
spa Oretta? i bijaše žena gospara Gerija* Spine. Jednom 
se slučajno nalazila na selu, kao mi sada, pa je pošla u šet- 
nju za zabavu s gospama i vitezovima koji su toga dana 
kod nje objedovali. Put je kanda bio poduži od mjesta oda- 
kle su se uputili do mjesta kamo su pješke krenuli, jer je- 
dan vitez iz družbe reče: 

— Gospo Oretta, ako vam je po volji, povest ću vas 
veći dio puta, kao na konjuš pričajući jednu od najljepših 
novela na svijetu. 

Gospa mu odgovori: 


* Vidi početak desete novele prvoga dana. 

* Oretta-Lauretta; Geri — Ruggeri. I Oretta iz plemićke obitelji 
Malespini i njen muž Ruggeri (Geri) Spina, fiorentinski plemić, spo- 
minju se u nekoj latinskoj ispravi iz 1332. g. 

* U originalu ,,a cavallo" (,,jašući"). Komentatori se pozivaju na 
latinsku izreku: ,,Facundus in itinere comes pro vehiculo est." (Razgo- 
vorljiv pratilac na putu koristan je kao vozilo.) 

— Bit će mi jako drago, gosparu, štaviše, lijepo vas 
molim. 

Gospodin vitez, kojemu mač o boku možda nije bolje 
pristajao negoli pripovijedanje, kad mu to ona reče, zapo- 
če kazivati. Istinu da kažemo novela je sama po sebi bila 
krasna, ali on je po tri, po četiri pa i po šest puta ponav- 
ljao istu riječ, vraćao se natrag, ispravljao riječima: »Ni- 
jesam se dobro izrazio«, a počesto miješao je imena, te ta- 
ko sve gadno kvario. A da i ne govorimo o tom da je uonće 
slabo kazivao i ne obazirući se na značajeve ličnosti i zgo- 
da o kojima je pripovijedao. Dok ga je gospa Oretta slu- 
šala, često ju je hladan znoj oblijevao i hvatala takva mu- 
ka kao da je bolesna i da će sad na izdahnuti. I kad već vi- 
še nije mogla podnositi, videći da se vitez zapleo i da se 
neće lako iz toga izvući, ljubezno mu reče: 

— Gosparu, u toga je vašeg konja tvrd kas, pa vas 
molim da mi pomognete sjahati. -— Vitez, koji je srećom 
mnogo bolje razumijevao negoli pripovijedao, shvati do- 
sjetku, uze je za šalu, prekine započetu novelu i ostavi je 
nezavršenu, te veselo skrene razgovor na nešto drugo. 


DRUGA NOVELA 


Pekar Cisti zgodnom dosjetkom podsjeti gospara Gerija Spinu 
na nepromišljenost njegova zahtjeva. 


Sve su gospe i mladići pohvalili duhovitost gospe Oret- 
te. Kraljica, pak, naredi Pampineji da nastavi, Ona zapo- 
če ovako: 

— Lijepe gospe, ne bih vam umjela kazati, tko više 
griješi, da li priroda, koja plemenitu duhu daje ružno ti- 
jelo, ili sreća, koja tijelu s plemenitom  dušori dosuđuje 
skroman zanat, kao što je to bilo s Cistijem, našim sugra- 
đaninom. i kao što smo često već mogli opaziti. Toga je 
Cistija, čovjeka visoka duha, sudbina napravila pekarom. 
Zasigurno bih proklinjala i prirodu i sreću kad ne bih zna- 
la da je priroda razborita, a sreća stooka, mada budale mi- 
sle da je slijepa. Budući da su i jedna i druga mudre, su- 
dim da često čine ono što i smrtnici koji, ne poznavajući 
budućnost, skrivaju po zakucima kuća ono što im je naj- 
dragocjenije, jer misledasutakvi zakuci manje sumnjivi. 

Odanle, kada se ukaže prilika i kada nužda iziskuje, izvla- 
če skrivene dragocjenosti na svjetlo dana. I doista, po tim 
tamnim zakucima bolje se sačuvaju dragocjenosti, negoli 
u lijepim odajama. Pa tako te dvije ravnateljice svijeta! 
često najveće dragocjenosti skrivaju u sjeni skromnih za- 
nata, da ih odanle, kad se prilika pruži, izvuku, i da jasno 
zablista njihov sjaj. Zato ću vam u kratkoj noveli pokazati 
kako je to na neznatnom slučaju dokazao pekar Cisti, koji 
je otvorio oči gosparu Geriju Spini*, a na to me podsjetila 
novela o gospi Oretti, njegovoj ženi. 

Velim, dakle, da je papa Bonifacije“, kod koga je go- 
spar Geri Spina bio u velikoj časti, poslao u Firencu neke 
svoje odlične poklisare po nekim važnim poslovima. Oni su 
odsjeli u kući gospara Gerija. Dok je on s njima opravljao 
papine poslove, sluči se, bogzna iz kojeg razloga, da je go- 
spar Geri s papinim poklisarima pješke gotovo svakoga 
jutra prolazio ispred crkve Santa Maria Ughi*, gdje je u 
blizini pekar Cisti imao svoju pekarnicu i osobno kruh pe- 
kao. Mada mu je sreća dala tako skroman zanat, u poslu 
mu je jako sklona bila, pa se obogatio, te je, ne hoteći ni- 
pošto svoj zanat napustiti, sjajno živio. Med svim blagom 
božjim koje je imao bijahu i najbolja bijela i crna vina ko- 
ja su se u Firenci i okolici mogla naći. Videći kako svako 
jutro ispred njegovih vrata prolazi gospar Geri i papini 
poklisari, a žega bijaše velika, pomisli da bi bilo jako lije- 
po da im ponudi svoga dobrog bijelog vina. No, s obzirom 
na svoj skroman položaj i plemstvo gospara Gerija, nije mu 
se činilo dolično drznuti se i pozvati ga, već pomisli kako 
će udesiti tako da se gospar Geri sam pozove. Svakog bi 
jutra, dakle, u vrijeme kad je znao da gospar Geri s pokli- 
sarima prolazi, dao pred vrata postaviti nov stolac, vjedro 
sa svježom vodom i mali bolonjski vrč pun bijelog vina, 
te dvije čaše blistave kao da su od srebra. Tad bi sjeo, 
vazda s prebijelim haljetkom na sebi i pregačom tek iz 
lukšije, te bijaše više nalik na mlinara nego pekara, pa bi, 


* Priroda i sreća. 

* Geri Spina (isp. VI, 1) hist. ličnost; prema historičaru Dinu 
Compagni (isp. I, 1, bilj. 1.) ta moćna i bogata fiorentinska obitelj 
bijaše u poslovnim vezama s papom, kao neke vrsti papini bankari. 

*Vidi L1. 

* Crkva se nalazila u blizini palače Strozzi, u Firenci. 

24 Boccaccio: Dekameron 

dok bi oni prolazili, iščistiv grlo, počeo tako slasno piti 
svoje vino da bi ga i mrtvi poželjeli. 

To gospar Geri dva ili tri jutra opazi, a trećega jutra 
upita: 

— Kakvo je, Cisti, je li dobro? 

Cisti skoči na noge i odgovori: 

— Dobro je, gosparu, no ja vam ne mogu točno obja- 
sniti, valjalo bi da ga sami kušate. 

Sad, da li je sparina bila žešća nego obično, ili su se 
više utrudili, a možda je i pogled na to kako Cisti slasno 
srče, izazvao u gosparu Geriju žeđ, ne znam, No, on se o- 
brati poklisarima i smiješeći se reče im: 

— Gospodo, ne bi bilo zgorega da pokušamo vino ovog 
valjanog čovjeka. Može biti da je takvo, e se _ nećemo poka- 
jati. 

Tad se skupa s njima približi Cistiju. On odmah nare- 
di da iz pekarnice donesu lijepu klupu, te ih umoli da sjed- 
nu. A njihovim slugama, koji su se već požurili da isplah- 
nu čaše, kaza: 

— Maknite se, prijatelji, i pustite da ja to obavim. 
Umijem ja isto tako dobro točiti vino, kao i kruh u peć 
metati; ine nadajte se da ćete guenuti ma i jednu kap. 

Rekav to, opere četiri lijepe i nove čaše, te naredi da 
mu donesu vrčić onoga dobroga vina i ponudi pažljivo i 
ljubezno gospara Gerija i njegove drugove. Gospodi se vi- 
no učini tako izvrsno kakvo nijesu odavno pili, pa ga jako 
pohvale. I sve dok su poklisari bili u Firenci, svakog je ju- 
tra gospar Geri skupa s njima navraćao Cistiju na čašu vi- 
na. Kad su ovi opravili svoje poslove i imali otputovati, 
gospar Geri priredi sjajnu gozbu, na koju pozove mnoge 
odlične građane i Cistija. No Cisti nipošto ne htjede pri- 
hvatiti tu ponudu. Tad gospar Geri naredi svome sluzi da 
uzme staklenku i ode Cistiju i zamoli ga da mu pošalje od 
onoga vina da bi za vrijeme prvog jela ponudio po pola 
čaše gostima. Sluga, možda srdit, što nijesmioni okušati 
ono vino, uzme omašnu staklenku. A kada ga Cisti ugleda, 
primijeti: 

—- Sinko, gospar Geri te nije k meni poslao. 

Sluga ga je uvjeravao da jest, no kako Cisti uvijek 
jednako odgovarao, on se vrati gosparu Geriju i ispripo- 
vjedi mu što je Cisti rekao. 

Gospar Geri mu reče: 

— Vrati se i reci mu da sam te doista poslao, a ako ti 
opet isto odgovori, upitaj ga kome sam te poslao. 

Sluga se vrati Cistiju veleći: 

— Cisti, zasigurno me gospar Geri tebi šalje. 

Cisti će na to: 

— Zasigurno, sinko, ne šalje! 

— A kamo me onda — upta sluga — šalje? 

Cisti odgovori: 

— Na rijeku Arno! 

To sluga isporuči gosparu Geriju, a njemu puče pred 
očima, te upita slugu: 

— Daj da vidim kakvu si staklenku ponio. 

I kad je vidje, odsiječe: 

— Pravo kaže Cisti. 

Na to ispsuje slugu i naredi mu da uzme pristojnu 
staklenku, a kad je Cisti ugleda reče: 

— Sad znam da te k meni šalje. 

Tada mu veselo napuni staklenku vinom. 

Tog istog dana dade napuniti bačvicu onim vinom i 
lijepo je pošalje kući gospara Gerija. A sam po tom svrati 
k njemu, pa kad ga je našao reče mu: 

— Gosparu, ne bih htio da mislite, kako me jutros ona 
omašna staklenka prestrašila, no učinilo mi se da ste zabo- 
ravili što sam vam ovih dana s mojim vrčićima dokazao, 
to jest da ovo vino nije za sluge, pa sam vas jutros htio na 
to podsjetiti. Sad, jer ne želim više da čuvam vaše vino, 
poslao sam vam ga svega, a vi radite s njim što hoćete. 

Gospar Geri se jako obradovao Cistijevu daru, te mu 
se zahvalio kako mu se činilo primjereno. Odonda je Ci- 
stija jako cijenio i smatrao ga za svog prijatelja. 


TREĆA NOVELA 


Fiorentinski biskup neslanom šalom uvrijedi gospu Nonnu de 
Pulci, a ona mu spretnim odgovorom začepi usta. 


Kada je Pampinea dovršila svoju novelu, svi su mnogo 
hvalili Cistijev odgovor i njegovu velikodušnost. Zatim po 
kraliičinoj želji Laureita, radosna lica, prozbori ovako: 

— Ljubezne gospe, prvo je Filomena, a sad Pampinea 
mnogo istine rekla i o ljepoti dosjetaka i o našoj nespo- 

sobnosti da duhovito na njih uzvraćamo. Stoga se na to 
neću više navraćati, hoću samo još uz ono što je kazano 
napomenuti da je narav dosjetke takva, te mora onoga ko- 
me je upućena ujesti kao janje, a ne kao pas, jer kad bi 
ugrizla kao pas, to ne bi bila dosjetka već prostota. To nam 
izvrsno pokazuju riječi gospe Orette i Cistijev odgovor. 
Istina je, ako na grubu dosjetku netko grubo odgovori, ne 
valja mu zamjeriti, kao što bi se moglo kad grubi odgovor 
. na duhovitu dosjetku padne. Stoga, valja paziti kako i ka- 

da i s kim se šalimo. Jednom malom novelom pokazat ću 
vam kako je neki naš prelat šilo za ognjilo dobio. 

U vrijeme kad je fiorentinskim biskupom bio gospar 
Antonio d' Orso, valjan i mudar prelat, dođe u Firencu, 
kao maršal kralja Ruberta, neki katalanski plemić, po ime- 
nu gospar Dego della Ratta, čovjek lijepa stasa i veliki 
ljubitelj nježnog spola. Sluči se da mu se među fiorentin- 
skim ženama osobito svidje unuka brata spomenutog bi- 
skupa, krasotica na glasu. Pošto sazna da je njen muž, ma- 
da iz dobre kuće, velik škrtac i opak čovjek, s njim se do- 
govori da će mu dati pet stotina zlatnih fiorina, ako mu 
dopusti da jedne noći s njegovom ženom spava. Rad toga 
dade pozlatiti srebrne popoline!, koji su se onda rabili, te 
pošto je s njegovom ženom spavao, mada protiv njene vo- 
lje, dade mu ih. To se poslije razglasi, te je onaj opaki čo- 
vjek pretrpio štetu i sramotu, dok je biskup, kao razborit 
čovjek, hinio da ništa o tom ne zna. Kako su se biskup i 
maršal mnogo družili, sluči se da je na dan svetog Ivana, 
dok su jedan drugom uz bok jahali, promatrajući žene na 
ulici, kud je procesija prolazila, biskup opazio neku gospu, 
koju nam je ova posljednja kuga ugrabila, a zvala se gospa 
Nonna de' Pulci, rodica gospara Alessija Rinucija. Vjero- 
jatno ste je sve poznavale. Bijaše ona tada čila i krasna 
mladica, te ljeporječiva i smjela, nedavno vjenčana u cr- 
kvi Porta San Piero. Biskup je pokaže maršalu, pa kad su 
joj se približili, položi ruku maršalu na rame i upita: 


— Nonna, kako ti se ovaj sviđa, misliš li da bi ga mo- 
gla svladati? 


Nonni se učini da te riječi diraju njeno poštenje i da 
bi mogle škoditi njenu ugledu u očima mnoštva koje je oko 


! Popolino — starinski srebrn novac po obliku sličan zlatniku. 

njih stajalo i to čulo. Stoga, i ne misleći da tu ljagu spere, 
već da klin klinom izbije, spretno odgovori: 

 — Gosparu, možda on mene ne bi svladao, no svaka- 
ko bih zahtijevala ispravan novac! 

Kad je to rekla, i maršal i biskup su osjetili da im je 
vratila žao za sramotu. Jednome, jer je nečasno postupio 
s unukom biskupova brata, a drugome, jer je dopustio, da 
onaj to uradi s unukom svog vlastitog brata. I ne pogledav 
jedan drugoga, šutke i postiđeno odu. Tako, dakle, kad su 
oni mladicu uvrijedili, nije bilo ni od nje neprilično što 
ih je svojom dosjetkom pogodila. 


ČETVRTA NOVELA 


Chichibio, kuhar Currada Gianfiliazzija preobrati spretnim od- 
govorom Curradovu srdžbu u smijeh i tako izbjegne zloj suđ- 
bini i kazni kojom mu se Currado prijetio. 


Lauretta je već umuknula, i svi su jako pohvalili Non- 
nu, kad kraljica naredi Neifili da nastavi. Ova prozbori: 

— Mada, ljubezne gospe, bistar um često prema prili- 
kama nađe korisne i lijepe odgovore, ipak sreća kadgod 
pomogne plašljivcima i na jezik im stavi takve besjede 
kakve hladni razum nikad ne bi znao pronaći. Svojom ću 
vam novelom to dokazati: 

Currado Gianfiliazzi bijaše naš odličan sugrađanin, 
velikodušan i sjajan, kao što je svaka od vas mogla čuti i 
vidjeti. Živio je kao pravi vitez, zabavljajući se s psima i 
sokolovima, a da i ne govorimo o drugim njegovim slavnim 
djelima. Nekoga je dana sa sokolom lov lovio blizu Pere- 
tole i ubio ždrala. Primijetiv da je tust i mlad, pošalje ga 
svome dobru kuharu Mlečaninu, koji se zvao Chichibio, s 

rukom da mu ga za večeru ispeče i lijepo priredi. Chichi- 

io, koji je bio tako lakomislen kao što je i izgledao, ope- 
ruša ždrala, priredi ga i metne na oganj da ga pomnjivo 
ispeče. Kad je ptica bila skoro već pečena, i fini se miris 
raširio kuhinjom, sluči se da je neka ženica iz susjedstva, 
po imenu Brunnetta, u koju je Chichibio bio do ušiju zalju- 
bljen, ušla u kuhinju. Osjeti ona miris pečenja i ugleda 
ždrala pa ljupko zamoli Chichibija da joj. pokloni batak. 

Chichibio joj pjevuckajući odgovori: neću vam ga dati, 
gospo! Brunetta, neću vam ga dati... 

Brunetta se rasrdi i reče mu: 

— Vjere mi, ako mi ga ne daš, nikad od mene nećeš 
imati ono što želiš. 

I tako riječ po riječ, oni se posvade. Na kraju Chichi- 
bio, da umiri svoju draganu, otrgne batak i dade joj ga. 

Kad su kasnije pred Currada i neke njegove goste, 
strance, iznijeli ždrala bez batka Currado začuđen dozove 
Chichibija i upita ga gdje je drugi batak. Lažljivi Mleča- 
nin hitro odgovori: 

— Gosparu, ždralovi imaju samo jedno stegno i samo 
jednu nogu. 

Srdit Currado upita: 

— Kako, dovraga, imaju samo jedno stegno i samo jed- 
nu nogu? Zar nikad nijesam vidio drugog ždrala do ovoga? 

Chichibio nastavi: 

— Tako je gospodaru, kao što vam kažem. I kad god 
budete htjeli, pokazat ću vam to na živima. 

Currado, iz obzira prema gostima, što su mu bili za 
trpezom, ne htjede se s njim svađati, već mu reče: 

— Kad kažeš da ćeš mi to pokazati na živima, što ni- 
jesam nikada ni vidio ni čuo, pogledat ćemo mi to sutra 
ujutro, i bit ću zadovoljan. No kunem ti se Kristovim tije- 
lom, ako tako ne bude, udesit ću te da ćeš se dok budeš 
živ sjećati moga imena. 

Te večeri završi se na tome, a narednog jutra, tek što 
svane, Currado, koga san nije umirio, sav bijesan ustade 
i naredi da mu priveđu konja. Chichibiju zapovjedi da za- 
jaše neko kljuse, te se upute prema rijeci, na obali koje 
su uvijek ranim jutrom dolazili ždralovi, i reče mu: 

— Odmah ćemo vidjeti tko je sinoć lagao, ti ili ja! 

Chichibio, videći da se Curradova srdžba nije stišala, 
i da sad mora dokazati svoju laž, ne znajući kako da se iz- 
vuče iz neprilike, jahao je na smrt prestrašen za Curradom, 
i da je mogao najradije bi bio dao petama vjetra. No kako 


* U ovoj kao i još nekim novelama Boccaccio u šali naziva žene 
iz puka ,,gospo" što je naziv samo za odlične gospođe. 

nije mogao, osvrtao se na sve strane i što god je vidio, sve 
mu se činilo da su ždralovi i da stoje na dvije noge. 

No kad bliže rijeci stigoše, opazi on, prije nego bilo 
tko drugi, na obali barem dvanaest ždralova, a svi stoje na 
jednoj nozi, kao što to običavaju ždralovi kad spavaju. U- 
pozori na njih Currada veleći: 

-— Sad vidite, gospodaru, da sam sinoć istinu govorio 
i da ždralovi imaju samo jedan batak i samo jednu nogu. 
Pogledajte one tamo. 

Currado pogleda i odgovori: 

— Počekaj samo, odmah ću ti pokazati da imaju dvije. 

Odjaše prema njima s povikom: »Ho, ho!« A ždralovi 
na taj povik ispruže i drugu nogu i odlete. Tada se Curra- 
do okrene Chichibiju, veleći: 

— Što kažeš sad, lopove? Ne čini li ti se da imaju dvi- 
je noge? 

Chichibio, sav zbunjen i prestrašen, i sam ne znajući 
odakle mu se odgovor iščahurio, odgovori: 

— Istina je, gospodaru, no sinoć nijeste zavikali: »Ho, 
ho!« Da ste to učinili, bio bi i onaj pokazao drugu nogu 
kao ovi ovdje. 

Curradu se tako svidje odgovor, da se sav njegov bijes 
pretvori u veselje i smijeh te reče: 

— Imaš pravo, Chichibio, valjalo je da tako učinim. 

Tako je Chichibio svojim spretnim i šaljivim odgovo- 
rom izbjegao zloj sudbini i udobrovoljio svoga gospodara.? 


PETA NOVELA 


Gospar Forese iz Rabatte i majstor Giotto, slikar, na putu iz 
Mugella rugaju se jedan drugome zbog otrcane odjeće. 


Kada je Neifile umuknula, i gospe se jako razveselile 
Chichibijevu odgovoru, Pamfilo na kraljičinu zapovijest 
počne: 

— Predrage gospe, kao što sudbina često puta najveće 
vrline skriva u čeljadi skromna zanata, što nam je malo 
prije Pampinea pokazala, tako se isto često pod ružnom 


* Sličan sadržaj imamo i u pripovijetkama o Nasredin-hodži, samo 
što je ondje riječ o guski. 

spoljašnošću kriju čudesne duševne sposobnosti. Jasan su 
za to dokaz dva naša sugrađanina,.o kojima ću vam ukrat- 
ko kazivati. Jedan od njih, zvao se gospar Forese iz Rabat- 
te!, bijaše tako niska stasa, neskladne spodobe, plosnata 
lica i tubasta:inosa, da bi bio nagrda i za čovijeka iz kuće, 
Baronci?, no tako vješt zakonima da su ga mnogi umni lju- 
di smatrali za riznicu građanskog prava. Drugi, koji se 
Giotto* zvao, bješe tako neobično darovit da nije bilo ta- 
kve stvari u prirodi, majci svega stvorenog i pokretatelji- 
ci nebesa i svjetova, što on ne bi perom ili pisalikom nari- 
sao ili kistom naslikao, i to tako vješto te ne bijaše samo 
slično prirodi već priroda sama. I tako se.puno puta dogo- 
dilo da se ljudsko oko prevarilo, misleći da je stvarnost 
ono što je on naslikao. Budući da je vratio sjaj umjetnosti 
koju je za mnogo stoljeća pokopala zabluda onih koji su 
radije slikali da zabave oči neznalica negoli da ugode du- 
hu mudraca, on se može s pravom ubrojiti među najsjaj- 
nije zvijezde fiorentinske slave; i to utoliko više što je s 
najvećom skromnosti odbijao da ga majstorom zovu, mada 
je za cijelog svog života drugima učiteljem bio. Taj naslov, 
koji je on otklonio, utoliko je više u njemu blistao, ukoli- 
ko su ga s više žudnje prisvajali oni koji su manje od nje- 
ga znali ili njegovi učenici bili. No, koliko je god njegova 
umjetnost bila velika, on sam nije ni po liku ni po rastu 
nimalo ljepši bio od gospara Foresea. Nego, hajde da se 
vratimo noveli. 


Gospar Forese i Giotto su imali svoje posjede u Mu- 
gellu. Nekoga dana, u vrijeme kad sud ima praznike, go- 
spar Forese bijaše otišao da obiđe svoje imanje. Vraćajući 
se na nekom unajmljenom kljusetu, na putu sretne Giotta, 
koji se također sa svojih posjeda vraćao u Firencu; ni konj 
Giottov ni njegova oprema ne bijahu ništa bolji od Fore- 
seove. Kako bijahu stari, polako su jedan uz drugog jaha- 
li, i tako se desi, kao što to ljeti često biva, da ih iznenadi _ 
na putu nagla kiša, te se oni, što su brže mogli, sklone u 
kuću nekog težaka, svog prijatelja i znanca. Nakon nekog 
vremena, kako se nije činilo da dažd kani prestati, oni, 


! Čini se, da je Forese kao i Giotto historijska ličnost. O njima 
priča i Petrarca u jednoj svojoj noveli. 

* Ova je rečenica objašnjena u narednoj noveli. 

* Giotto di Bodon (1266—1336) znameniti talijanski slikar i graditelj. 

hoteći da još za dana stignu u Firencu, posude od onog te- 
žaka dva stara ogrnjača od gruba nebojadisana sukna i 
dva šešira sva otrcana od starosti, jer ništa bolje našh ni- 
jesu, te krenu na put. Pošto su tako neko vrijeme jahali, i 
dobro pokisli i zablatili se, jer su ih konji prskali (što pra- 
vo da kažemo ne uvećava ljuđima dostojanstvo), vrijeme 
se razgali, te oni nakon duge šutnje stanu razgovarati. Go- 
spar Forese, jašući i slušajući Giotta, koji je bio izvrstan 
pripovjedač, stane ga pogledati od pete do glave i vide- 
ći na njemu sve tako bezoblično i otrcano, a ne gledajući 
sebe, prasne u smijeh veleći: 

— Giotto, kada bismo slučajno naišli na nekog stran- 
ca, koji te nikad vidio nije, misliš da bi povjerovao da si 
ti najbolji slikar na svijetu, kao što doista i jesi? 

Giotto mu pripravno odgovori: 

— Gosparu, mislim da bi to povjerovao kad bi, gle-. 
dajući vas, povjerovao da znate abecedu! 

Kad to gospar Farese začu, spozna svoju pogrešku i 
uvidje da mu je Giotto vratio šilo za ognjilo. 


ŠESTA NOVELA 


Michele Scalza dokaže nekim mladićima da su Baronciji nai- 
starije i najveće plemstvo na kopnu i na moru i dobije večeru. 


Smijahu se još gospe spretnu odgovoru Giottovu, kada 
kraljica naredi Fiammetti da nastavi. Ona prozbori ovako: 

— Mlade gospe, to što je Pamfilo spomenuo Baronci- 
je, koje možda ne poznajete kao on, dozvalo mi je u sjeća- 
nje novelu, u kojoj se dokazuje koliko je staro njihovo 
plemstvo, a kako je ova novela u skladu s predmetom na- 
šega današnjeg kazivanja, rado ću vam je ispripovjediti. 

Nedavno je u našem gradu živio mladić, po imenu 
Michele Scalza, najljubezniji i najzabavniji čovjek pod ka- 
pom nebeskom. On je vazda pri ruci imao pun koš najne- 
običnijih novosti i dosjetaka. Stoga su ga mladi Fiorentin-. 
ci jako voljeli i tražili njegovo društvo. Tako se jednoga 
dana sluči, kad se s nekima od njih nalazio na Mont' Ughi- 
ju, da su započeli raspravljati o tom koji su najstariji & 
najveći plemići u Firenci. Netko je spomenuo Ubertije. 

neko Lambertije, tko ove, tko one, kako je tko koga cije- 
nio. A kada ih je Scalza čuo, počne se grohotom smijati 
veleći: 

— Baš ste prave budale i ne znate što govorite! Najve- 
će i najstarije plemstvo ne samo u Firenci već na cijelom 
bijelom svijetu jesu Baronciji, a u tome se slažu svi mudra- 
ci i uopće svatko, tko ih god poznaje kao ja. A da ne misli- 
te, e o kome drugome govorim, velim vam da su to oni Ba- 
ronciji, vaši susjedi, koji stanuju kraj crkve Santa Maria 
Maggiore. Pošto su mladići, koji su sve drugo očekivali sa- 
mao ne to, začuli što on kaže, stanu mu se rugati veleći: 

— Sto se sprdaš s nama; kao da ne poznajemo Baron- 
. cije kao i ti! 

Na to će Scalza: 

— Časti mi, ne šalim se, istinu vam zborim. Pa ako 
ima koga tko se hoće okladiti o večeru onome tko pobijedi 
i još šestorici drugova, koje on izabere, stojim na biljezi. 
Štaviše, pristajem na presudu onoga kojega vi odredite: 

Jedan od njih, koji se zvao Neri Mannini, reče: 

— Ej, baš bih volio dobiti tu večeru! 

Svi se slože da im sudac bude Piero di Fiorentino, u 
«čijoj su kući bili, te odu k njemu i sve mu razlože, želeći 
da Scalza izgubi i da ga ismiju. Piero, razborit mladić, pr- 
vo sasluša Nerija, a onda se obrati Scalzi veleći: 

— A kako ćeš dokazati ono što tvrdiš? 


Scalza odvrati: 

— Kako? Iznijet ću takve razloge da ćeš ti i svi oni 
koji to poriču priznati da istinu zborim. Vi svi dobro znate 
da je plemstvo to veće što je neka obitelj starija. Baš ma- 
lo prije su to svi ustvrdili. Baronciji su pak stariji od bilo 
kojeg roda, pa im je prema tome i plemstvo veće. A da su 
oni najstariji, dokazat ću vam, bez ikakve dvojbe, i dobit 
ću okladu. Valja da znate da je gospod bog stvorio Baron- 
cije onda kad se tek učio slikati, a druge je ljude stvorio 
kad je već naučio. Uporedite samo Baroncije s drugim lju- 
dima, pa ćete odmah uvidjeti da je tako. Dok svi imaju li- 
jepo oblikovana i srazmjerna lica, lako možete vidjeti ka- 
ko neki od Baroncijevih imaju duga i uska lica, a neki pak 
preko mjere široka; u jednoga je nos dug, u drugoga kra- 
tak; nekome je brada okrenuta uzgor, a vilice kao u ma- 
garca, a ima i takvih koji imaju jedno oko veće, a drugo 

manje, štaviše, jedno niže od drugoga, kao što vidimo u 
prvim crtežima djece, kad se uče crtati. I po tome jasno 
vidite da ih je gospod bog stvorio kad se učio crtati, pa su 
oni stariji od svih ostalih, a prema tom im je i plemstvo 
veće. 

Kada su saslušali zabavno Scalzino dokazivanje, svi 
se nasmiju i ustvrde da ima pravo. Čak i Piero, koji je bio 
sudac, i Neri, koji se kladio, i svi ostali potvrde da je Scal- 
za u pravu i da je dobio večeru, i da su Baroncijevi doista 
najstarija obitelj, pa im je i plemstvo najveće ne samo u 
Firenci već na cijelom svijetu. Stoga je s pravom Pamfilo, 
hoteći pokazati ružnoću gospara Foresea, rekao da bi bio 
nakazan čak i da je iz kuće Baronci. 


SEDMA NOVELA 


Gospu Filippu zateče muž s ljubovnikom. Pozvana rqd toga 
na sud, ona spretnim i duhovitim odgovorom samu sebe oprav- 
da i postigne da se zakon izmijeni. 


Fiammetta je već umuknuja, i svi su se smijali neo- 
bičnu dokazu kojim je Scalza uzvisio plemstvo Baroncije- 
vih nad sve druge, kad je kraljica zapovjedila Filostratu 
da kazuje; on počne: 

— Dične gospe, lijepo je kada čovjek umije u svakoj 
prilici dobro besjediti, no još je ljepše kad se to zna ondje 
gdje potreba iziskuje. To je tako spretno izvela neka ple- 
menita gospa, o kojoj sam rad kazivati vam, da je ne samo 
razveselila i nasmijala svoje slušatelje već je i sebe spasi- 
la iz zamke sramotne smrti, kao što ćete čuti. 

U gradu Pratu postojao je zakon, ne manje pokudan 
koliko strog, po kojemu je bez razlike imala biti spaljena 
svaka žena koju je muž zatekao s ljubovnikom u preljubu, 
kao i ona koja se za novac podavala muškarcima. I dok je 
taj zakon bio na snazi, desi se da je jedne noći Rinaldo de 
Pugliesi zatekao svoju lijepu ženu, gospu Filippu, u vla- 
stitoj sobi u naručju Lazzarina de Guazzagliotri, lijepa 
mladića i plemenita roda, iz istog grada, kojega je ona lju- 
bila kao sebe samu. Kada ih Rinaldo ugleda, rasrdi se jako 
te se jedva uzdrža da ih onoga časa ne ubije. I da se nije 

za sebe bojao, u bijesu bi to zasigurno bio učinio. Svlada 
se ipak, no nije mogao odustati od toga da zahtijeva ono 
što mu je pratski zakon dopuštao, to jest, smrt svoje žene. 
Budući da je njenu krivicu lako mogao dokazati, tek što. 
dan osvane, ne razmišljajući mnogo, optuži ženu i dade je 
izvesti pred sud. Gospa, koja je bila veoma hrabra, kaošto su 
sveđ hrabre žene koje su doista zaljubljene, mada su je 
mnogi prijatelji i rođaci odvraćali, odluči da dođe na sud 
i da radije ispovjedi istinu i-hrabro umre, nego da osuđena 
bijedno u progonstvu živi i tako se pokaže nedostojna lju- 
bovnika, kao što je bio onaj u čijem je naručju provela 
prošlu noć. U velikoj pratnji muškaraca i žena, koji su je 
nagovarali da sve zaniječe, dođe pred suca te ga odrješito. 
i čvrsta glasa upita što od nje traži. Videći je onako lijepu 
i pohvalna vladanja, a kao što su njene riječi dokazivale- 
i hrabru, sucu se smili, i bojao se da ne bi priznala svoj 
grijeh zbog kojega bi, da sačuva svoju čast, bio primoran 
osuditi je na smrt. Ali, kako nije mogao a da ne ispituje o 
onome *zbog čega su je tužili, reče joj: 

— Gospo, kao što vidite, ovdje je Rinaldo vaš muž, 

koji vas optužuje da vas je zatekao u preljubu s nekim 
muškarcem, te zahtijeva da vas prema zakonu  kaznim 
smirću. No toga ne mogu učiniti dok vi grijeh ne priznate. 
Zato pazite što ćete mi odgovoriti, i recite mi da li je istina 
ono za što vas vaš muž optužuje. 

Gospa bez straha ljubezno odgovori: 

— Istina je, gosparu, da je Rinaldo moj muž i da me 
prošle noći zatekao u Lazzarinovu naručju, te da to nije 
prvi put što sam s njim bila, jer ga ljubim duboko i odano, 
i to ne bih nikad zanijekala. Nego, sigurna sam da vam je 
znano, kako zakoni valja da su jednaki za sve i da su stvo- 
reni s privolom onih kojih se tiču, što ovdje nije slučaj, 
jer ovaj kažnjava samo nas jadnice, koje bismo mnogo bo- 
lje negoli muškarci mogle mnogima udovoljiti. Osim toga, 
kad je taj zakon bio stvoren, ne samo što nijedna žena nije 
pristala na nj, već o tome nikad ni jednu nijesu pitali, pa 
stoga s pravom tvrdim da je nevrijedan. A vi, ako hoćete 
da osudite moje tijelo i svoju dušu, na volju vam. No prije 
negoli izrečete presudu, molim vas za malu milost, a to je 
da upitate moga muža da li sam mu ikad odbila kad gad i 
koliko god je zaželio što od mene, i podala mu se ili nijesam. 

Rinaldo na to, ne čekajući da ga sudac upita, odgovo- 
Ti da je bez dvojbe njegova žena, kad je god to želio, udo- 
voljila svim njegovim željama. 


— Dakle, — nastavi spremno gospa — pitam vas, go- 
spodine suče, ako je on vazda od mene dobio ono što mu 
je bilo potrebito i drago, što mi je valjalo učiniti s onim 
što mi je preostalo? Da bacim psima? Nije li bolje da s tim 
udovoljim plemenitu čovjeku, koji me ljubi više od sebe 
sama, negoli da pustim da to propadne ili se pokvari? 

Gotovo svi građani Prata bijahu dotrčali da saslušaju 
ispitivanje tako odlične i znamenite gospe, pa kad su čuli 
njen domišljati odgovor, od srca su se nasmijali i u jedan 
glas povikali da gospa ima pravo i da pravo zbori. I prije 
no što su se razišli, u saglasnosti sa sucem, isprave onaj 
okrutan zakon tako da se otada odnosio samo na one žene 
koje za novac iznevjere svoje muževe. Rinaldo, pak, iziđe 
iz sudnice sav zbunjen sa svoga bezumnog zahtjeva, a go- 
spa sretna i slobodna vrati se slavno svom domu, kao da 
je uskrsla poslije smrti na lomači. 


OSMA NOVELA 


Fresco savjetuje svojoj nećakinji da se ne ogleda u ogledalu, 
ako joj je, kao što sama veli, mrsko gledati nemila lica. 


Filostratova novela je izazvala stid u srcima prisutnih 
gospa, i rumenilo obli njihova lica. Pogledajući jedna dru- 
gu, jedva su se mogle uzdržati od smijeha, slušajući je. No 
kad je novela bila okončana, kraljica se obrati Emiliji, te 
joj zapovjedi da nastavi. A ona, kao da se iz sna trgla, uz- 
dahnuvši, počne: 

— Ljupke gospe, budući da me je neka misao zadugo 
odvela daleko odavde, pokorit ću se kraljičinoj zapovije- 
sti kraćom novelom negoli bi bila ona, koju bih kazivala, 
đa moj duh nije bio odsutan. Ispripovjedit ću vam, dakle, 
novelu o glupoj zabludi neke mladice, koju je zgodnom 
dosjetkom pokušao ispraviti njen stric, no ona nije imala 
toliko soli u glavi da bi ga mogla razumjeti. 

Dakle, neki je Fresco! iz Celatica imao sinovicu, koju 
su od mila zvali Ciesca. Mađa je bila lijepa stasa i lica, ta- 
ko anđeoske ljepote, kakvih se katkada nađe, ipak nije bi- 
la, ali je zato sebe toliko cijenila da joj je ušlo u krv kudi- 
ti i muškarce i žene i sve što je vidjela, ne obazirući se na 
sebe. A bijaše tako neugodna, dosadna i hirovita, kaoni jed- 
na druga, i nikad ničim zadovoljna. Osim toga bila je tako 
ohola da bi to bilo previše, sve da je i bila kći francuskog 
kralja. Kada je god išla ulicom, toliko se na sve mrgodila 
da je samo nos prćila, kao da joj smrdi svatko koga ugleda 
ili susretne. Sad, da ne nabrajamo sve njene zazorne i ne- 
ugodne navade, kazivat ću vam jednu zgodu o njoj. Nekog 
se dana vratila Frescovoj kući i prenemažući se i dureći 
sjela pored njega. Fresco je upita: 

— Kako to, Ciesca, da si se tako brzo vratila kući, a 
danas je svetac? 

Ona mu kaćiperski odgovori: 

— Doista sam se rano vratila, jer kanda u ovom gradu 
nikad nijesu muški i ženske bili tako dosadni i nesnosni 
kao danas. Ni jedan nije ulicom prošao, koji mi ne bi bio 
mrzak kao zla sreća. Vjerujem da nema na svijetu žene 
kojoj bi bilo nesnosnije gledati odvratne ljude negoli me- 
ne. Pa da ih ne gledam, vratila sam se rano kući. 

Fresco, kojemu se nimalo nijesu sviđale pokudne na- 
vade njegove sinovice, primijeti: 

— Kćeri moja, ako ti je tako mrsko gledati neugodne 
ljude, nemoj se nikad u ogledalo ogledati, želiš li zadovolj- 
no živjeti. : 

No ona, prazna tikva (a mislila je da je mudra kao 
Salamon), shvati Frescove istinite riječi kao što bi ih ra- 
zumjela ovca, te mu odgovori da će se gledati u zrcalo kao 
i druge. Tako je u svojoj gluposti ustrajala i vijek svoj 
izvjekovala. 


? Fresca — Francesco; Ciesca -- Francesca. 

Guido Cavalcanti uljudno i duhovito doskoči nekim TJiorentin- 
skim vitezovima koji su se htjeli s njim našaliti. 


Kada je kraljica saslušala kraj Emilijine novele i vi- 
djela da je samo još ona na redu, izuzev onoga koji je imao 
posebnu povlasticu da posljednji kazuje, ovako počne: 

— Mada ste mi, drage gospe, uzele iz usta više od 
dvije novele, koje sam se spremala kazivati, ipak mi je još 
jedna preostala, a ova se završava dosjetkom, s kojom se 
po duhovitosti ne može mjeriti ni jedna što smo je dosada 
čule. 

Valja da znate da su u našem gradu nekoć vladali li- 
jepi i pohvalni običaji, od kojih se ni jedan do danas nije 
sačuvao, jer ih je škrtost, koja je skupa s bogatstvom za- 
vladala gradom, sve iskorijenila. Među tim običajima bio 
je i taj da su se po fiorentinskim kućama sastajali plemići 
toga grada i sastavljali nevelike družbe, pazeć sveđ da se 
združe ljudi koji su lako i bez neprilike mogli snositi tro- 
škove, pa je danas jedan, a sutra drugi, svatko u određeni 
dan, priređivao gozbu cijeloj družbi, Na gozbu bi često po- 
zivali plemiće strance koji su svraćali u grad i još neke 
svoje sugrađane. Katkad, barem jedanput u godini, obla- 
čili su istu odjeću i na svečane dane zajedno projahali gra- 
dom. Katkada su, pak, priređivali viteške igre, osobito o 
velikim svetkovinama ili kad bi stigao glas o pobjedi ili 
kakav drugi radostan glas. Među tim družbama bijaše _ i 
družba gospara Betta Brunelleschija.! Ta se družba jako 
trudila da privuče k sebi Guida, sina Cavalcantea de' Ca- 
valcanti. I ne bez razloga, jer on ne bijaše samo jedan od 
najboljih mislilaca na svijetu i izvrstan znalac naravne 
filozofije (za što je družba malo marila), već i ljubezan i 
pohvalna vladanja i ljeporječiv čovjek, te je sve ono što se 
priliči plemiću, znao bolje od drugih. Uz to vam bijaše on 
veoma bogat i umio je kao malo tko počastiti one koje je 
cijenio. No gosparu Betti nije nikad pošlo za rukom da ga 
pridobije, te su on i njegovi drugovi mislili da je to stoga 
što je Guido, razmišljajući mnogo, zaboravljao na ljude. 


" Betto Brunelleschi kao i Guido Cavalcanti (uporedi bilješku 
u uvodu IV dana) historijska je ličnost. 

Budući da je naginjao Epikurovim? nazorima, prosti je puk 
govorio, da razmišlja samo o tome kako da dokaže da ne- 
ma boga. Jednog je dana Guido, kad je iz crkve Or San 
Michele izlazio i šetalištem degli Adimari stigao do crkve 
San Giovanni, kuda je često prolazio, zastao među mra- 
mornim grobnicama, koje su danas u crkvi Santa Repara- 
ta.* Dok se nalazio među porfirnim stupovima, koji se on- 
dje nalaze, i onim grobnicama te vratima crkve San Gio- 
vanni, koja su bila zatvorena, dojaše gospar Betto sa svo- 
jom družbom s trga Santa Reparata, ugleda Guida među 
grobnicama i pripomenu: 

— Hajde da ga malo bocnemo! 

Podbodu konje i u šali, kao da će ga napasti, prije ne- 
goli je on opazio, nalete na nj i ovako mu kažu; 

— Guido, ti ne mariš za našu družbu, ali kada doka- 
.žeš, da nema boga, što ćeš onda raditi? 

A Guido, videći da su ga opkolili, dosjetljivo odgovori: 

— Gospodo, u svojoj mi kući možete reći, što vas je 
volja! 

Tada se odupre mukom o jednu od onih velikih grob- 
nica i, kako je bio vitak, lako je preskočii prebaci se na 
drugu stranu, te se tako njih oslobodi i ode. Oni se osupnu- 
to stadoše ogledati i među se govoriti da je luđak i da ono 
što je rekao ništa ne znači, jer ovo mjesto, gdje su, jedna- 
ko je njihovo kao i svih ostalih građana, a i Guidovo isto 
toliko. Gospar Betto im odgovori: 


— Budale ste vi što ga nijeste razumjeli! On nam je 
svojim odgovorom u malo riječi uljudno dobro odbrusio. Po- 
gledate li pravo, ove su grobnice kuće pokojnika, jer ovdje 
sahranjuju mrtvace i ovdje oni počivaju, a on je rekao da su 
to naše kuće da nam pokaže kakosmo mi, i svi neobrazovani 
ljudi, u poređenju s njim i ostalim učenjacima, manje vri- 
jedni nego mrtvaci, i prema tome smo ovdje u svojoj kući. 
Tada svi shvate ono što im je Guido htio reći, i posra- 

me se. Nikad ga više nijesu zadirkivali, a gospara Guida 

su otada cijenili kao umna i dosjetljiva viteza. 


? Isp. I, 6. 


* Crkva sv. Reparate bijaše u Boccacciovo vrijeme ondje, gdje je 
danas crkva Santa Maria del Fiore. 

Fra Cipolla obeća seljacima da će im pokazati pero arhanđela 
Gabriela; kada mjesto pera u škrinjici nađe ugljen, reče im 
da je to ugljen na kojemu se pekao sv. Lovro. 


Pošto je svaki član družbe već ispripovjedio svoju no- 
velu, Dioneo, znajući da je sada na njemu red, ne čekaju- 
ći nikakve svečane zapovijesti, naredi onima koji su hva- 
lili umnu Guidovu dosjetljivost da umuknu, pa započe: 


— Ljupke gospe, mada mi je prema povlastici dopu- 
šteno govoriti o onome što mi se najvećma mili, danas se 
ne mislim udaljiti od predmeta o kojem ste sve tako pri- 
kladno kazivale, već vam hoću, slijedeći vaše stope, poka- 
zati kako je neki fratar, reda sv. Ante, vješto i dosjetljivo 
izbjegao ruglu što mu ga pripremahu dva mladića. I nek 
vam ne bude krivo, ako se moje kazivanje malko otegne, 
da novela bude potpuna, jer je, kao što vidite, sunce još 
uvijek visoko. 

Certaldo je, kao što vam je možda znano, gradić u do- 
lini Val d" Else, nedaleko od našega grada. Mada je to ma- 
len grad, nekoć u njemu prebivahu plemići i imućni gra- 
đani. Budući da je ondje nailazio na dobru žetvu, redovito 
je svake godine jedanput dolazio neki fratar reda svetog 
Ante, da kupi milostinju, koju su mu budale davale. Taj 
se fratar zvao fra Cipolla i u Certaldu je bio omiljen zbog 
svoje pobožnosti, a i zbog imena,! jer u onom kraju raste 
luk crljenac, poznat po cijeloj Toscani. Bijaše brat Cipolla 
čovjek nizak rastom, riđokos, rumena i vedra lica, te vese- 
ljak na glasu. Mada neuk, bio je izvrstan i okretan govor- 
nik, te bi ga svatko, tko ga nije poznavao, smatrao ne samo 
za velika govornika već upravo za nekdg Tulija? ili možda 
Kvintilijanaš. Osim toga je svima u onom kraju bio i kum 
i prijatelj ili barem mio znanac. 

Po svojoj navadi stiže an tamo jednoć u mjesecu ko- 
lovozu, pa neke nedjelje ujutro, kad se sva čeljad iz okol- 


* Cipolla — kapula, luk crljenac. 


2 Tulije Ciceron (106—-43),' znamenit rimski govornik, senator i 
filozof. 


* Kvintilijan Fabije (35—95), rimski govornik i pisac. 
25 Boccaccio: Dekameron 

nih sela sakupila na misu u župnoj crkvi, u zgodan čas stu- 
pi pred njih i reče: 

— Braćo i sestre, kao što znate, u vas je navada da 
pošaljete svako ljeto siromasima baruna našega, svetoga 
Antuna, pšenice i drugoga žita, tko više, tko manje, prema 
svojim mogućnostima i pobožnosti, da bi vam blaženi sv. 
Antun čuvao volove, magarce, ovce i prasce. K tome još 
običavate plaćati ono malo u novcu, što se jedanput svake 
godine plaća, a to osobito oni koji su upisani u našu bra- 
tovštinu. Moj starješina, gospodin opat, poslao me da to 
sakupim. Rad toga, s blagoslovom božjim, poslije devete 
ure, kada zvonci zazvone, dođite ovako pred crkvu, gdje 
ćete kao obično slušati moju propovijed i cjelivati križ. 
Osim toga (jer znam, da svi častite gospara našega, svetoga 
Antu) pokazat ću vam kao posebnu milost presvetu i kra- 
snu relikviju, koju sam nekoć donio iz Svete zemlje, on- 
kraj mora. A to vam je pero iz krila arhanđela Gabrijela, 
koje mu je palo u odaji Blažene djevice, kada: je bio u Na- 
zaretu da joj navijesti bezgrešno začeće. 

Tako im reče, pa umukne, te nastavi služiti misu. Dok 
je fra Cipolla to govorio, bijahu među ostalima u crkvi dva 
vrlo prepredena mladića, jedan se zvao Giovanni del' Bra- 
goniera, a drugi Biaggio Pizzini. Nasmiju se oni u sebi fra 
Cipollinim svetim moćima, pa se dogovore kako će ga tim 
perom nasamariti, premda su mu bili prijatelji i s njim se 
družili. Doznali su da će fra Cipolla toga dana objedovati 
“u gradu kod nekog svog prijatelja, i netom su čuli da je za 
stolom, iziđu i odu u svratište gdje fra Cipolla bijaše od- 
sjeo, u namjeri da Biaggio razgovorom pozabavi fra Cipol- 
lina momka, a Giovanni da dotle među fratrovim stvarima 
potraži pero, ma kakvo ono bilo, te mu ga ukrade, da vide 
kako li će se fratar pred narodom izvući. 

U fra Cipolle bijaše sluga, kojega su jedni zvali Guc- 
cio* Kit, drugi Guccio Prlljavko*, a neki Guccio Prase, a bi- 
jaše tako nevaljao, da mu ni sam Lippo Topo7 nije bio ra- 
“ Naziv barun (ovdje gospodin) nema u sebi ništa šaljivo, ostatak 
je to feudalnog govora. I Dante u Božanskoj komediji (Pakao) bez 
ikakve ironije naziva barunima sv. Petra i sv. Jakova. 

5 Guccio — ime od milja od Arrigo (Arriguccio). 

“ Prljavko (Imbratta) već prije spomenut u IV, 7. 

" Poslovično lice; priča se, da je bio slikar i da je oporučno po- 


dijelio nekoliko tisuća škuda, koje nije imao, pa kad su ga upitali, 
kako da izvrše njegovu volju, odgovorio je: ,U tome je stvar!" 

van. Često se fra Cipolla znao u društvu šaliti na račun 
toga svog sluge veleći: 

— Moj vam sluga ima devet takvih svojstava, da bi i 
samo jedno od njih moglo potamniti svu krepost, um i sve- 
tost čak i Salamonu?, Aristotelu? ili Seneki.!" Zamislite sad 
kakav je to čovjek, u kojemu nema ni truna kreposti, ni 
mudrosti, ni svetosti, a ima devet vrlina. — A kada bi ga 
katkada upitali, kakve su to vrline, on bi im u stihu od- 
govorio: 

-— Evo, kazat ću vam: grub, prljav, lažljiv, zaborav- 
ljiv, ogovara, uz to lijen, neposlušan, neotesan i gdje stigne 
spletke stvara. Ima vam osim toga on još i nekih sitnijih 
mana, koje bolje da i ne spominjem; a što je najsmješnije 
od svega, u koje god mjesto dođemo, hoće da se oženi i ku- 
ćicu da unajmi. I umišlja da je s onom bujnom, crnom, 
masnom bradom takav krasnik i umiliat momak, te mu ni 
jedna žena ne može odoljeti. A da ga pustiš, letio bi za svi- 
ma dok ne bi jezik isplazio. Doduše, od velike mi je pomo- 
ći, jer se nikada ne desi da bi mi tko što htio taino saop- 
ćiti a dai on ne sudjeluje; ako me, pak, tko što priupita, 
tako se straši da ne bih ja znao odgovoriti, te hitro odgova- 
ra »da« ili »ne«, kako već sam prosudi, da se priliči. 

Eto, tome je momku, ostaviv ga u svratištu, fra Cipol- 
la naredio da budno pazi da ne bi tko što dirao, a posebno 
da čuva njegove bisage, jer su u njima svete stvari. No 
Gucciu Prljavku se više milila kuhinja negoli slavuju ze-, 
lena grančica, a osobito ako bi tamo nanjušio kakvu slu- 
škinjicu. Pošto je u krčmarevoj kuhinji ugledao jednu o- 
malenu, oblu, gojaznu i s dvije dojke kao dvije košare za 
gnoj, a ružnu kao da je iz Baroncijeve!! kuće, i još_ svu 
znojnu, masnu i čađavu, on ostavi fra Cipollovu ropotariju 
i, kao što se jastreb baca na strvinu, tako i on sleti u kuhi- 
nju. Mada bijaše kolovoz, sjedne uz ognjište te se s djevoj- 
kom, Nuta!? se zvala, zaveze u dugačke razgovore, veleći 
joj kako je on pravi plemić s pisanom poveljom, da ima 


#* Solomun (Salamon) hebrejski kralj (970—930), sin Davidov; nje- 
gova mudrost i pravednost postale poslovične. 

* Aristotel (384—322), znamenit grčki filozof, Platonov učenik. 

'* Seneka (4 pr. n. €. — 65), rimski filozof i dramatičar. 

3“ Uporedi VI, 5. i VI, 6. 

?" Ime od milja, od Benvenuta. 

fiorina kao kiše, ako ne i računa one koje je dužan, a ima 
ih prije više negoli manje, i da on umije i razumije toliko 
toga, da je to upravo domine pure unquanke.!3 Unatoč svo- 
joj kapuljači, toliko masnoj da bi tom masti mogli začiniti 
jelo u velikom kotlu za siromahe u Altopasciu!t, i svom 
iskrpanom i otrcanom pršnjaku što se oko vrata i pod pa- 
zuhom laštio od znoja i bio urešen tolikim mrljama i šara- 
ma kakve ne nalaziš ni na tatarskim i indijskim tkanina- 
ma, te poderanim postolama i rasparanim bječvama, kaza 
joj, kao da je Siri od Castiglionea!'5, da će je fino odjenuti 
i uresiti, te je spasiti bijede i služenja tuđim ljudima, pa 
da će joj, iako ona ništa svoga nema, pokazati put u ljep- 
šu budućnost, i još takvih joj sijaset gluposti nadrobio, što 
je sve, mada je ljubezno govorio, vjetar zameo, te se izja- 
lovilo kao i sva njegova obećanja. 


Ona dva mladića, dakle, nađu Guccia Prase zabavlje- 
na s Nutom. Zadovoljni time, jer im je posao sada bio upo- 
la lakši, kako im nitko nije smetao, uđu u fra Cipollinu so- 
bu, koju su našli nezaključanu. Prvo, što im je tražeći do- 
palo ruku, bijahu bisage u kojima se nalazilo pero. Otvore 
i ih nađu škrinjicu dobro omotanu u svilenu tkaninu, a u 
njoj pero iz papagajeva repa, te se domisle da je to ono 
pero koje je obećao Certalđanima. I on je doista lako mo- 
gao tim perom obmanuti svijet, jer je u ono _ vrijeme iz 
Misira bio došao u Toscanu samo malen dio onog raskošja 
koje je kasnije u obilju ovamo dolazilo na nesreću cijele 
Italije. A ako su gdjegdje nešto od toga poznavali, čeljadi 
onoga kraja bijaše to posve nepoznato. Štaviše, još je u 
onom kraju vladalo priprosto poštenje njihovih predaka, 
te ne samo što papige nikada vidjeli nijesu već nitko na 
daleko i široko još ni čuo nije što o njoj. 

Mladići, sretni što su našli pero, uzeše ga, i da škrinji- 
cu ne ostave praznu, napune je ugljevljem, što ga nađoše 
u kutu sobe. Zatvore škrinjicu, sve dovedu u red, kao što 
su bili našli, te odoše neopaženi s perom i stanu veselo če- 
kati što li će fra Cipolla kada mjesto pera nađe ugljen. 


!'* Iskrivljene latinske riječi, da zablene služavku. 

"* U tom su samostanu fratri dva puta u sedmici dijelili siroma- 
sima juhu. 

"" Kastiljanski vladar (Castiglione — neko selo), ali Boccaccio to 
kaže, kao da je kraljevstvo. 

Priprosta čeljad, što se u crkvi našla, saznavši da će 
poslije devete ure vidjeti pero arhanđela Gabrijela, vrati 
se nakon svršene mise svojim domovima, i od susjeda do 
susjeda, od kume do kume razglasi se vijest po selu. Po-- 
slije objeda nagrne sila svijeta u grad, što muških, što že- 
na, u želji da vide ono pero, te su na crkvištu jedva mjesta 
našli. Pošto je fra Cipolla dobro objedovao i otpočinuo, 
ustane malo poslije devete ure i kad sazna da se skupilo 
mnoštvo seljaka, željnih da vide pero, poruči Gucciu Pr- 
ljavku neka sa zvoncima dođe i donese bisage. Ovaj se te- 
ška srca otrgne od kuhinje i Nute i krene sa zatraženim 
predmetima prema crkvi. Onamo stiže sav zadihan, jer se 
naduo od puste vode što je bješe ispio. Na fra Cipollinu za- 
povijest stane pred crkvena vrata i snažno zacilikne zvon- 
cima. Pošto se sav svijet ondje sjatio, fra Cipolla, ne opa- 
zivši da mu je tko dirao bisage, započe propovijed i s puno 
riječi stane vodu skretati na svoj mlin. A kada je došao 
čas da pokaže pero arhanđela Gabrijela, svečano  izmoli 
Confiteor, naredi da se upale dvije debele voštanice, 
skine kukuljicu, odmota pažljivo svileni zavoj i izvuče škri- 
njicu. Prvo je izmolio neke molitvice na slavu i čast arhan- 
đela Gabrijela i svetih moći, tada otvori škrinjicu, kadli 
ona puna ugljevlja. On i ne posumnja da mu je to opre- 
mio Guccio Kit, jer je znao da nije sposoban za to, ne pro- 
kle ga što je slabo pazio da mu tko drugi to ne uradi, već 
sama sebe tiho opsova što je njemu povjerio da mu čuva 
bisage, znajući ga kako je nemaran, glup, lažljiv i zaborav- 
ljiv. Ni boja mu se u licu rad toga ne izmijeni, već podigav 
pogled i ruke k nebu, glasno zavapi: 

— O bože, slava budi dovijeka tvojoj svemogućnosti! 

Po tom zatvori škrinjicu i, obrativ se narodu, nastavi: 


— Braćo i sestre, valja da znate da me moj starješina, 
dok još vrlo mlad bijah, poslao u one strane odakle sunce 
ističe, s izričitom naredbom da dotle tražim Porcellanske!* 
povlastice, dok ih ne nađem; one, mada ništa ne stoje, 
mnogo su korisnije drugima nego nama. Rad toga sam kre- 
nuo na put iz Mletaka, prešao preko grčkog naselja pa od- 
jahao u Garpsko kraljevstvo i preko Baldake stigao u Pa- 


“U 14. st. postojala je u Firenci bolnica sv. Filipa, nazvanog 
del Porcellana, pa se možda na to odnose te ,,povlastice". 

rione, a odanle, dobro ožednjev, nakon kratka vremena sti- 
gao u Sardiniju. No zašto da vam spominjem sve te grado- 
ve i zemlje koje sam ištući prešao!7? Prebrodiv Rukav sve- 
toga Jurja, prispio sam u zemlje Lakrdiju i Sljepariju, obje 
gusto napučene moćnim narodima. Odatle pođem u Zemlju 
Lagariju, gdje nađoh mnoge naše fratre, a dosta i od dru- 
gih redova, koji su oskudicu izbjegavali boga radi, malo 
marili za tuđi trud, brinuli se lih o svojoj koristi, te po 
svim tim zemljama trošili samo nekovan novac. Tada pre- 
đem u zemlju Abruzzi,!? gdje se muško i žensko u cokula- 
ma po brdima penje, a prasce oblače u njihova crijeva." 
Malo dalje naiđem na čeljad, što kruh na toljagama nosi?! 
a vino u vrećama.#* Od njih sam stigao do Crvljiva gorja, 
gdje sve vode nizbrdo teku. Ukratko, tako sam daleko pu- 
tovao te sam dospio, mili moji, do Indije Pastrnjačke, 
gdje sam vidio, kunem vam se ruhom koje nosim, kako le- 
te perjanici, što će doista teško vjerovati onaj, tko to nije 
vidio. A da ne lažem, svjedok mi je Maso del Saggio,?* ko- 
ga sam tamo našao kao velikog trgovca; krckao je orahe i 
prodavao ljuske na malo. Kako nijesam mogao naći ono 
šti sam iskao, jer se dalje putuje morem, vratih se i na po- 
vratku prispijem u one svete zemlje gdje vam ljeti hladno 
jelo prodaju po četiri denara, a vruće daju badava.** Ondje 
sam našao prečasnog oca Dajmi Mira, vrlo poštovanog je- 
ruzalemskog patrijarha. Iz poštovanja prema ruhu gospa- 
ra našega, svetoga Antuna, koje svagda nosim, htjede mi 
pokazati sve relikvije koje je kod sebe imao, a bilo ih je 
toliko, da mi ni tri dana ne bi bilo dovoljno, kad bih 
vam ih htio sve nabrojiti, i još mi ne bi bilo dosta. No da 
se ne žalostite, ipak ću vam neke nabrojiti. Prvo mi je po- 


1 Svi ovi gradovi i kraljevstva, što ih on tako svečano nabraja, 
samo su fiorentinske ulice i gradske četvrti. 

'* Prodavali oproste od grijeha. 

** Gorski kraj u Sr. Italiji. 

** Tj. prave kobasice. 

** Hljeb oblika malog obruča, nešto kao okrugli perec; u Dalma- 
ciji: kolač. 

*" Mjehovima. 

** Protagonist novele o helitropu (sunčacu, VIII, 3.); i marke- 
zanskom sucu (VIII, 5.); zanat mu je ovdje doista skroman. 

*“ Igra riječima, misli na vrućinu. 

kazao prst Duha svetoga, zdrav i čitav, kakav je nekad bio, 
onda čuperak kose onoga serafina koji se prikazao sv. Fra- 
nji, po tom jedan kerubinov nokat, jedno od rebara Rije- 
či koja je postala Djelo, i ruho svete Vjere Katoličke, i ne- 
koliko zraka one zvijezde što se ukazala trima mudracima 
s Istoka; i sudić znoja koji je oblio sv. Mihajla kada se sa 
sotonom borio, i vilicu smrti sv. Lazara i još trista čuda i 
drugih svetinja. A kada sam mu od svoje volje dao opis 
brda Monte Morello na pučkom? jeziku i prijepis iz Ca- 
prezija,?* što ih je već dugo tražio, učini me dionikom?? 
svojih svetih moći, te mi za uzvrat darova jedan zub sve- 
toga Križa i u sudiću malo zvuka zvona sa Salamonova 
hrama i pero arhanđela Gabrijela, o kojem sam već govo- 
rio, cokulu sv. Gherarda Vilamanjskog, koju sam, nema 
tome dugo, darovao njegovu veliku častitelju Gherardu 
di Bonsi iz Firence; ijošmije dao nešto ugljevlja na koje- 
mu se blaženi mučenik sv. Lovro pekao. Sve sam te sveti- 
nje ovamo sobom pobožno donio i sačuvao. -Istinabog, moj 
starješina nikad nije dopustio da ih pokazujem, dok se ni- 
je uvjerio da su istinske. I sada se, po nekim čudesima, 
koja su se po njima zbila, i po patrijarhovim pismima 0- 
svjedočio u njihovu istinitost, pa mi je dopustio da ih slo- 
bodno pokazujem. I ja ih vazda sa sobom nosim, bojeći se 
da ih povjerim bilo kome. Prava je istina da pero arhan- 
đela Gabrijela nosim u škrinjici da se ne bi oštetilo, a u 
drugoj, isto takvoj škrinjici, ugljen na kojemu se sv. Lovro 
pekao, pa se često prevarim i uzmem jednu mjesto druge. 
Eto, to mi se i ovoga puta desilo, te sam, misleći da sam 
uzeo škrinjicu s perom, donio onu s ugljenom. No ne su- 
dim da je to zabluda, dapače siguran sam da je to volja 
božja, te da mi je sam bog škrinjicu s ugljenom u ruke 
tutnuo, jer sam se sad baš sjetio da je za dva dana od da- 
nas blagdan sv. Lovre, pa je sam bog htio da užežem u sr- 
cima vašim pobožnost prema njemu, pokazujući vam 
ugljen na kojemu se svetac pekao. Nije mi dao da uzmem 
pero, kako sam bio namislio, već blagoslovljeni ugljen, u- 


25 Tj. talijanskom jeziku, koji je vulgaran, ,pučki", za razliku 
od latinskog, jezika učenih slojeva. 

#" Prema nekim komentatorima izmišljeno ime, prema drugima 
odnosi se na šaljivo djelo iz onog vremena nazvano Caprone. 

#7 Tj. podijeli sa mnom. 

gašen sokom onoga presvetog tijela. Zato, djeco moja bla- 
žena, poskidajte kape i približite se skrušena srca ovamo da 
ga vidite. No ponajprije hoću daznate da koga god ovim 
ugljenom dotaknem u znaku križa, može biti siguran da ga 
cijele te godine neće vatra dotaknuti, a da je ne oćuti. 


Nakon te besjede zapjeva pohvalnicu sv. Lovri, otvo- 
ri škrinjicu i pokaza im ugljen. Glupa ga je čeljad neko 
vrijeme s divljenjem i pobožnošću gledala, a onda stane 
grnuti jatomice k fra Cipolli, dajući mu obilnije darove ne- 
go obično i moleći ga da ih ugljenom dotakne. Fra Cipolla 
uze ugljen u ruku i počne po njihovim bijelim pršnjacima 
i zobuncima i po prijevjesima žena šarati tolike križeve 
koliko je samo mogao, uvjeravajući ih da toliko kasnije 
ugljena u kovčežiću rsraste, koliko se tako potroši, kao što 
je to već mnogo puta iskusio. Tako je na svoju veliku ko- 
rist prekrižio svu čeljad i svojom dosjetljivošću nasamario 
one koii su mislili njega osramotiti, oduzevši mu pero. Oni 
su mladići bili na propovijedi i čuli kako je govorio i kako 
se izvukao iz škripca, pa su im se od pusta smijeha gotovo 
u smijehu i šali otkriše što su uradili, a po tom mu vrate 
njegovo pero, koje mu je narednog ljeta ne manje koristi 
donijelo nego toga dana ugljen. 


Ova je novela neobično razveselila i zabavila cijelu 
družbu. Od srca su se nasmijali fra Cipolli, a osobito nje- 
govu hodočašću u »svete zemlje« i relikvijama koje je vi- 
dio i sa sobom donio. Pošto je i kraljica vidjela da je nove- 
la okončana, a i njezinu vladanju došao kraj, ustane, skine 
vijenac i postavi ga Dioneu na glavu, veleći: 

.— Vrijeme je, Dioneo, da i ti malo iskusiš kako je te- 
ško breme vladati ženama i voditi ih. Budi nam, dakle. 
kralj i vladaj tako da na koncu možemo tvoje vladanje po- 
hvaliti. 


Dioneo uze krunu i smijući se odgovori: 


— Mnogo puta ste dragocjenije kraljeve vidjele negoli 
sam ja, mislim šahovske kraljeve. Zasigurno, ako me bu- 
dete slušali, kao što pravog kralja valja slušati, učinit ću 
da uživate u onom, bez čega, siguran sam, ni jedna radost 
nije potpuna. No, pustimo brbljanje, vladat ću kako budem 
znao i umio. 

Tada je, kao i ostali prije njega, pozvao starostu i sve 
mu po redu zapovjedio što ima da uradi za njegova vlada- 
nja, a po tom nastavio: 

— Dične gospe, na raznolike smo načine dosad raspra- 
vljali o ljudskoj dosjetljivosti i raznim zgodama tako da 
bih bojim se, dugo morao razbijati glavu da nije malo pri- 
je došla gospa Licisca?8 i svojim me riječima podsjetila na 
predmet naših sutrašnjih novela. 

Ona je, kao što čuste, kazala, da ne pozna ni jedne su- 
sjede, koja je kao djevica pošla za muža, te je dodala da- 
dobro zna kako i koliko udate žene varaju svoje muževe. 
Pustimo po strani prvi dio njene tvrdnje, jer je djetinjast, 
ali o drugom dijelu sudim da bi bilo jako zabavno raspra- 
vljati. Želja mi je, kad nam je već naša Licisca dala povo- 
da za to, da sutra kazujemo o tom kako su žene zbog ljuba- 
vi ili da sebe spase prevarile svoje muževe, a oni su to 
katkad saznali a katkad i nijesu. 


Nekim se gospama učinilo da im raspravljanje o tome 
baš ne priliči, te ga moljahu da odustane od prijedloga. 
Kralj im na to odvrati: 

— Dobro znam, gospe, što vam predlažem, kao što je 
i vama znano; i to na što ste me upozorili, neće me odvra- 
titi od nauma, jer mislim da su vremena takva da je ras- 
pravljanje o svemu dopušteno, samo ako se muškarci i že- 
ne čuvaju nečasnih djela. Zar ne znate da su u ovo zlo i 
izopačeno doba suci napustili svoja sudišta i da su zamuk- 
nuli ljudski i božji zakoni, te da je svakome dana velika 
sloboda kako bi svoj život sačuvao. Ako u pripovijedanju 
budete malo slobodnije, neće to biti zato da krenete neča- 
snim putem, već da sebe i druge pozabavite, pa ne znam 
tko bi ikada mogao naći valjan razlog da vas jednoć u bu- 
dućnosti s toga kudi. Osim toga, naša je družba otpočetka 
pa do sada bila primjerno časna, pa rekao tko što mu dra- 
go, i meni se čini da se ničim nije okaljala, a nadam se da 
milošću božjom i neće. I onda, tko ne pozna vašu čestitost, 
koju mnim ni strah pred smrću ne bi mogao pokolebati, a 
nekmoli zabavno pripovijedanje? Pravo da vam kažem, 
kada bi tko saznao da ste se nećkale kazivati ovakve šale, 


*# Isp. VI, 4. gospa je i ovdje ironično, jer to nije naziv za žene: 
iz puka. : 

mogao bi posumnjati da se osjećate krive, pa zato ne želite 
o tome govoriti. Da i ne govorim kakvu biste lijepu čast 
time iskazale meni, koji sam se pokorio svima, a sad, kada 
sam postao kralj, htjele biste vi postavljati zakone i ne ka- 
zivati o onome što sam naredio. Ostavite, dakle, takve sum- 
nje, koje se bolje priliče opakim dušama negoli vama, i ne- 
ka u dobar čas svaka razmisli kakvu bi nam lijepu zgodu 
mogla kazivati. 

Pošto su gospe to čule, rekoše da će biti tako kako on 
želi. Tada ih kralj pusti slobodne da se do večere zabavlja- 
ju po svojoj volji. Kako su novele toga dana bile kratke, 
sunce još bijaše visoko. Dioneo i ostali mladići pozabave 
se igranjem dame, a Elisa pozove gospe veleći: 


— Otkada smo ovdje, željela sam da vas odvedem na 
neko mjesto, ovdje u blizini, gdje mislim da još nijedna od 
vas nije bila, a i nije bilo prilike da vas tamo povedem, do 
danas kada je sunce još visoko na nebu. Taj se kraj zove 
»Gospina uvala«, pa ako vam je po volji sa mnom poći, ne 
sumnjam da ćete biti jako zadovoljne što ste pošle, 

Gospe odgovore da su pripravne. Pozovu, dakle, jednu 
od svojih sluškinja i, ne rekav ništa mladićima, krenu. Ni- 
jesu hodale ni dobru milju, kadli stigoše do Gospine uva- 
le. Uđoše u dolinu po uskoj stazi uz bistar i brz potočić, te 
im se učini, osobito jer je dan bio vruć, tako lijepa i ugod- 
na kako se samo zamisliti može. Jedna mi je od njih kasni- 
je kazivala da je dno udoljice bilo tako okruglo, kao da ga 
je tko šestarom nacrtao, mada nije bilo djelo čovječjih ru- 
ku već same prirode. Opseg joj je bio malo više od pola 
milje, a okružavalo ju je šest nevisokih brežuljaka. Na 
svakom vrhu bijaše dvorac građen kao lijepa  tvrđavica. 
Padine tih obrežaka spuštahu se blago prema nizini, kao 
što vidimo u kazalištu, gdje se redovi od vrha do dna u 
postepenom redu spuštaju, sužujući sve više krug. Svi 
obronci u prisoju bijahu gusto zasađeni vinovom lozom, 
maslinama i različitim voćkama: bilo je ondje bajama, 
trešanja, smokava i još mnogo drugih voćaka. Osojne pak 
pristranke pokrivahu šumice hrastića i jasena, te svježe 
zelenilo drugog visokog i vitkog drveća. A u dolini, u koju 
se moglo ući jedino onim prolazom kuda su gospe došle, 
sve same jele, čempresi i lovorike, pa još i nekoliko boro- 
va, a tako zgodno raspoređeno kao da ih je najveći umjet- 

nik zasadio. Kroz granje je jedva prodiralo sunce, i samo 
kad je dobro odskočilo, dopiralo je do tla, gusto obraslog 
niskom zelenom travicom, prošaranom rumenim i drugim 
cvijećem. A nije manje naslade pružao ni potočić, koji se 
između dva brežuljka rušio i brzao u uvalu, ljupko šumeći 
i pjenušeći se preko stanca kamena, te se izdaleka činio 
kao živo srebro koje je u sitnim kapljicama, kao pod priti- 
skom, prštalo svuda unaokrug. U dolini je tekao lijep i ra- 
van do sredine, gdje se ulijevao u jezerce nalik na ribnjak 
što ga građani koji imaju prilike za to grade u svojim vr- 
tovima. Voda je u jezercu bila jedva čovjeku do prsiju, a 
tako bistra da se naziralo dno pokrito sitnim šljunkom, te 
je tko dokon, hoteći, lako mogao sve kamenčiće prebrojiti. 
Nije se vidjelo samo dno već i jata riba, koje su u vodi 
onamo-ovamo plivale i praćakale se da je doista bilo vese- 
lje pogledati ih. Jezerce je obrubljivala tratina to bujnija 
što bliže jezeru bijaše, jer je upijala vlagu iz njega. Suvi- 
šak vode primao je drugi potočić, koji je izlazeći iz doli- 
nice tekao prema nižim dijelovima raymni. 

Ovamo su, dakle, stigle mlade gospe, i pošto su sve 
razgledale i nadivile se, odlučiše da se u jezeru okupaju, 
jer žega bijaše pritisla, a nijesu se bojale da bi ih tko mo- 
gao vidjeti. Sluškinji narede da ostane na puteljku koji je 
donde vodio, i pazi da ih tko ne iznenadi, te da ih umah 
upozori ake: koga ugleda. Tada se svih sedam svuku i uđu 
u vodu, koja njihova prebijela tijela nije skrivala više ne- 
goli tanko staklo rumenu ružu. Kada su ušle u jezero, vo- 
da se nije nimalo zamutila, te se one dadoše u lov za riba- 
ma, hoteći ih golim rukama uloviti. Kako ribe nijesu znale 
kamo da se skriju, uz smijeh i ciku uloviše ih nekoliko. 
Tada iziđu iz vode, odjenu se, i jer se već dosta bijahu na- 
hvalile ljepote kraja a vrijeme poodmaklo, polaganim ko- 
rakom krenu natrag, raspravljajući cijelim putem o kra- 
sotama onoga kraja. Vratile su se rano u dvorac i našle 
mladiće gdje još igraju kako ih bijahu ostavile. Pampinea 
im u smijehu reče: 

— Danas smo vas ipak prevarile! 

— Kako? — upita Dioneo — počinjete li prije djelima 
nego riječima. 

Pampinea odvrati: 

— Tako je, gospodaru! 

Tada mu nadugo i široko ispripovjedi odakle dolaze, 
te mu opiše kraj, reče mu koliko je udaljen i što su tamo 
radile. Kralj, slušajući kako opisuju ljepotu kraja, poželje 
da ga vidi i odmah naredi da donesu večeru. A kada su 
veselo svi povečerali, sva tri mladića sa svojim slugama, 
ostave gospe, odu u onu dolinu, te je stanu razgledavati i 
diviti se njenoj ljepoti, jer ni jedan od njih prije tamo nije 
bio. Dok su se okupali i obukli, vrijeme već bijaše pood- 
maklo, pa se vrate kući, gdje nađoše gospe kako kolo vode 
uz Fiammettinu pjesmu. Poigraju kolo, a onda ioš svi sku- 
pa razvezu razgovor o Gospinoj uvali. Stoga dozove kralj 
starostu te mu naredi da narednog dana tamo prostre sto- 
love i dade donijeti nekoliko ležaljki, bude li tko želio o 
podne ondje počivati. Tada naredi da upale svijetla i do- 
nesu vina i slatkiša, pa kada se okrijepiše, zapovjedi da se 
svi spreme za ples. Pamfilo započne ples po želji kralja, 
koji se obrati Elisi i ljubezno je umoli: 

— Lijepa mladice, ti si meni danas čast iskazala pre- 
dav mi vijenac, a ja ti večeras uzvraćam, moleći te da za- 
pjevaš pjesmu koju voliš. 

Elisa smiješeći se pristane i ljupkim glasom zapjeva: 


Amore, iz kandža umaknut li znadnem, 
jedva vjerovat smijem, 
da bih više mogla u druge da padnem. 


Ko djevojčica zaratih se s tobom, 
misleć da nosiš mir slatke miline, 
sve oružje svoje odložih pred tobom, 
ne strepeći više od tvoje siline, 

ali ti me na to, podli tiranine, 
nješnu i slabu sputi, 

sred oružja oštra i sred kuka kruti. 


Zatim, okruženu od tvojih sindšira, 

ti mene preda onom koji se rodi 

rad smrti moje, patnicu bez mira, 

da me kao roba gdje hoće ponese, 

al njegova vlast je tako hladna, kruta, 
da nijednoga puta \ 

ni uzdah ni plač mi njega ne potrese. 

Sva moljenja moja ko da vjetar nosi, 
jer niti me sluša nit hoće da shvati, 
a jer patnja raste i sve jače kosi, 


preteško mi, a smrt sebi ne znam dati. 


Gospodine, daj se smiluj jadu mome, 
što ne znam, učini: 
neka i on bude u sušanjstvu tvome. 


Al ako nećeš da mi to izvedeš, 
razveži veze nađom povezane, 

pa ako, gospodine, to za me provedeš. 
vjerovat ću opet u sretnije dane, 

i zasjat ljepotom od koje se dijelim 
uslijed ljuta jađa, 

te okitit cvijećem crvenim i bijelim. 

S tužnim uzdahom Elisa okonča svoju pjesmu, i mada 
su se svi čudili sadržaju, nitko se nije dosjetio da Elisa ima 
razloga za takve riječi. Tada kralj, koji bijaše dobro raspo- 
ložen, dozove Tindara i naredi mu da donese svoje diple, pa 
su uz zvukove dipala nekoliko plesova otplesali. Uto je već 
i dobar dio noći minuo; pa kralj reče da je vrijeme počinku. 

SEDMI DAN 


ZAVRŠAVA SE ŠESTI DAN DEKAMERONA I POČINJE SED- 

MI, U KOJEMU SE POD DIONEOVIM VLADANJEM KAZU- 

JE O TOM KAKO SU ŽENE IZ LJUBAVI ILI DA SEBE 

BPASE PREVARILE SVOJE MUŽEVE, A OVI SU TO KAT- 
KAD SAZNALI, A KATKAD I NIJESU. 


UVOD 


Sve su zvijezde na istočnoj strani neba već izblijedje- 
le, samo je još jedna, koju nazivamo Danicom, sjala u bje- 
lasanju svitanja, kadli starosta ustade i s brojnom prtlja- 
gom krene u Gospinu uvalu da tamo sve pripremi kako 
mu je gospodar zapovjedio i odredio. Ubrzo nakon njegova 
odlaska ustane i kralj, koga je probudila buka tovarenja 
i životinja, te naredi, da se probude i gospe i mladići. Sun- 
ce još pravo ni granulo nije kada svi krenuše na put. Dru- 
žbi se učini da nikad još, kao toga jutra, nijesu slavuji i 
druge ptice tako radosno cvrkutali. Njihov ih je pjev pra- 
tio sve do Gospine uvale, gdje ih još više ptica pjevačica 
dočeka, kao da se i one raduju njihovu dolasku. Prošetaše 
se okolo naokolo uvalom, i ona im se sada učini još ljepša 
negoli jučerašnjega dana, jer je rano jutro bilo više u skla- 
du s njenom ljepotom. Kako bijahu još natašte, okrijepe 
se vinom i slatkišima, pa da ih ptice ne natpjevaju, zapje- 
vaše i oni, a zajedno s njima i dolina, otpijevajući im istim 
riječima. Ptičice im se pridruže slatkim novim napjevima, 
kao da se žele takmičiti s njima. Tako dođe i vrijeme jelu, 
te sluge postaviše stolove pod bujnim lovorikama i drugim 
krošnjatim drvećem kraj jezerca, pa kad kralj zapovjedi, 
svi sjednu za stolove. Dok su jeli, pogledom su pratili guste 
plove riba u jezercu, pa im je to pružalo predmet razgo- 
* voru. Pošto poobjeduju, i sluge raspreme i maknu stolove, 
zapjevaju još veselije nego prije. A tada je, tko je želio, 
mogao je, s kraljevim dopuštenjem otpočinuti, jer su slu- 
ge na više mjesta postavili ležaljke, oko kojih je obzirni 
starosta dao razapeti šarene tanke zastore i ovjesiti zavje- 
se. Tko nije htio spavati, mogao se po želji i navici zaba- 
vljati. Tako se približi ura kada su svi ustali, i došao čas da 
se pripreme za kazivanje novela. Po kraljevoj želji sjednu 
pokraj jezera, na sagove, razastrte po tratini, nedaleko od 
onoga mjesta gdje su toga dana objedovali. Tada kralj za- 
povjedi Emiliji da počne. Ona veselo se smiješeći prozbori: 


25 Boccaccio: Dekameron 

Gianni Lotteringhi čuje po noći kucanje i probudi ženu, a ona 
ga uvjeri da je za vratima duh; preklinju ga nekom molitvom, 
te kucanje prestane. 


— Gospodaru moj, mnogo bi mi milije bilo da ste iz- 
voljeli narediti nekomu drugome, a ne meni, da započne 
kazivati o ovako krasnu predmetu, kao što je ovaj. No kad 
vam je tako po volji da ja osokolim ostale, rado ću poslu- 
šati. I nastojat ću, predrage gospe, kazivati vam ono što bi 
vam kasnije moglo koristiti. Ako ste sve strašljive kao ja i 
osobito ako se bojite sablasti (bog mi je svjedok da niti znam 
što su niti sam ikad naišla na nekoga tko to zna, a zna- 
no mi je da se sve žene plaše), pratite li pozorno moju no- 
velu, naučit ćete izvrsnu molitvu, koja će vam pouzdano 
koristiti da otjerate duhove, ako vam se kada ukažu. 


Živio nekoć u Firenci, u ulici San Brancazio, sukač, po 
imenu Gianni Lotteringhi, iskusan i vješt u svome zanatu, 
inače kratke pameti, no kako su ga smatrali za dobrodušna 
čovjeka, često puta su ga birali za starješinu bratovštine u 
crkvi Santa Maria Novella. On je vodio nadzor nad duhov- 
nim vježbama bratovštine i slične službe vršio, te se time 
jako ponosio. A sve te službe dobivao je stoga što je kao 
čovjek imućan često znao fratre dobro pogostiti, a i obda- 
riti ih: jednome bječve, drugome kabanicu, trećem kapu- 
ljaču, pa škapulare, a oni ga zauzvrat naučili lijepim mo- 
litvama i dali mu očenaš na talijanskom jeziku, pjesmu 
svetog Aleksija, plač svetoga Bernarda i hvalospjev gospe 
Matelde, i takve slične besposlice, koje je on jako cijenio 
i čuvao za spas svoje duše. Taj je čovjek, dakle, imao kra- 
snu i ljupku ženu, uz to jako mudru i dosjetljivu. Zvala se 
gospa Tessa,! a bijaše kćerka Mannuccia da la Cuculia, Bi- 
la je zaljubljena u Federiga di Neri Pegolotti, kršna i li- 
jepa mladića, a i on u nju. Poznavajući lakovjernost svoga 
muža, sa svojom je služavkom tako uredila da on k njoj 
na razgovore dođe na neki lijep posjed, što ga je Gianni 
šmao u Camerati, gdje je ona ljeti boravila. Pokatkad bi 
Gianni dolazio da večera i konači tamo, a onda bi se ujutru 


* Skraćenica od Contessa. 

vraćao u svoju radionicu i k zboru svoje bratovštine. Fe- 
derigo, koji je iznad svega žudio da se sa svojom dragom 
sastane, pođe u zakazani dan, navečer, k njoj. Pa kako te 
večeri Gianni nije došao, na svoje veliko zadovoljstvo i bez 
straha povečera i prenoći kod gospe. A ona, dok mu je po 
noći ležala u naručju, nauči ga šest hvalospjeva svoga mu- 
ža. Ni ona ni Federigo nijesu htjeli da to bude posljednji 
put, kao što je bio prvi, pa da ona ne mora slati svaki put 
sluškinju, dogovore se ovako: kad god on bude išao na ne- 
ki svoj posjed, koji je bio iznad _ njihova, ili se vraćao s 
njega, neka ne zaboravi pogledati na vinograd pored nje- 
ne kuće, gdje će vidjeti na nekom kolcu nataknutu maga- 
reću lubanju. I kad magareća lubanja bude gubicom okre- 
nuta prema Firenci, neka svakako i bez straha one večeri > 
dođe k njoj. A ako nađe vrata zatvorena, neka triput tiho 
pokuca, i ona će mu otvoriti. No kad gubica bude okrenu- 
ta prema Fiesoleu, nek ne dođe, jer to će značiti da je Gi- 
anni u kući. Tako su se često sastajali. Jednoć pak, kad je 
Federigo imao da večera s gospom Tessom, i ona dala pri- 
rediti dva debela kopuna, slučilo se da je kasno navečer 
došao Gianni, koga gospa nije očekivala. Gospa se jako 
ožalosti, te sa svojim mužem povečera malo suhog mesa, 
koje je posebno dala skuhati. Sluškinji, pak, naredi da u 
bijelu ubrusu odnese ona dva kopuna, nekoliko svježih ja- 
ja i staklenku dobra vina u vrt, u koji se moglo ući a da se 
ne prođe kroz kuću, i gdje je katkad s Federigom večera- 
la, te da sve to postavi ispod neke breskve pokraj tratini- 
ce. Toliko je bila srdita da se ni sjetila nije kazati sluški- 
nji da počeka dok Feđerigo dođe i da mu kaže da je Gianni 
u kući i nek uzme one stvari koje su u vrtu. Poslije veče- 
re, ona i Gianni legnu, a isto i sluškinja, kadli eto ti Fede- 
riga, koji polalko pokuca na vrata. Kako su vrata bila u 
blizini odaje, Gianini je odmah čuo, a čula je i gospa. Ali 
da Giani ne posumnja na nju, napravi se kao da spava. 
Domalo Federigo pokuca po drugi put. Iznenađen Gianni 
gurne malo ženu i upita je: 

— Tessa, čuješ li to? Kao da je netko pokucao na naša 
vrata. 

Gospa, koja je bolje od njega čula, kao da se sad na 
probudila, upita: 

— Šta kažeš, šta je? 

— Kažem, — odgovori Gianni — da mi se čini e net- 
ko kuca na naša vrata. 

Žena odvrati: 

— Kuca? Jao, Gianni moj, ne znaš li ti što je to? To je 
duh koji me prošle noći tako prestrašio da umalo što od 
straha nijesam umrla. Netom sam čula kucanje, pokrila 
sam se preko glave i nijesam se usudila izvući je, sve dok 
se nije razdanilo. 

Tad će Gianni: 

— Hajde de, ženo, ne boj se, malo prije sam izmolio 
Te lucis i Intemerata i još tolike korisne moli- 
tve, kad smo legli. Još sam postelju od jednoga kraja do 
drugoga prekrižio u ime Oca i Sina i Duha svetoga, pa nam 
se nije ničega bojati, niti nam može duh škoditi svojom 
moći. 

Nego, da Federigo možda ne bi što posumnjao i na 
nju se naljutio, gospa odluči ustati i obznaniti ga nekako 
da je Gianni kod kuće. Mužu pak reče: 


— Dobro, dobro, moli ti šta hoćeš, ali niti ću se smiri- 
ti niti ćutjeti sigurno, dok zakletvama ne otjeramo duha, 
sad kad si ti kod mene. 


Na to će Gianni: 
— A kako ćemo ga otjerati? 
Gospa odvrati: 


— Znam ja kako. Prekjučer, baš kad sam bila u Fie- 
soleu na proštenju, jedna od onih pustinjakinja koje su, 
Gianni moj, neka ti sam bog to kaže, najveće svetice, vide- 
ći me tako prestrašenu, naučila me neku molitvu i rekla 
mi da ju je više puta iskušala prije nego je postala pusti- 
njakinja, i vazda joj je pomogla. No bog zna, nikad ne bih 
sama imala srčanosti da iskušam. A sad, kad si ti ovdje, 
hajdemo zajedno pa ćemo ga preklinjati. — I Gianni se 
složi. Ustanu i skupa se polako približe vratima, pred ko- 
“ jima je Federigo obuzet sumnjom čekao. Kad su stigli pred 
vrata, gospa reče Gianniju: 

— Pazi, pa kad ti ja kažem, pljunut ćeš. 

Gianni odvrati: 

— U redu. 

A gospa prozbori svoju molitvu ovako: 


Dobri duše, što u noći 

Napeta si repa došo, 

Napeta ćeš repa poći! 

U vrt hajde, pod breskvom ćeš 
Naći lasno nešto slasno, 

Sve to uzmi, pa se vrati domu 
Ne čin' zla meni ni mužu momu! 


Kad je to izgovorila, reče mužu: 

— Pljuni, Gianni. 

I Gianni pljune. 

A Federigo, koji je pred vratima stajao i to čuo, nije 
više bio ljubomoran; usprkos svojoj žalosti, gotovo je pra- 
snuo u smijeh. I dok je Gianni pljuvao, tiho mu je rekao: 

— Sebi u zube! 

Tri puta je tako gospa zaklinjala duha, pa se _ onda 
vratila s mužem u postelju. Federigo, koji se nadao da će 
s njom večerati, nije bio večerao, pa kad je razumio za- 
kletvu, ode u vrt i pod velikom breskvom nađe dva pečena 
kopuna, vino i jaja, te se doma vrati i u miru povečera. A 
kada se kasnije sastajao sa ženom, mnogo su se smijali 
njenom zaklinjanju. 

Istina je, neki vele, da je gospa tačno okrenula maga- 
reću lubanju prema Fiesoleu, no da je neki težak, prolaze- 
ći vinogradom, udario lubanju štapom, i tako se lubanja 
okrenula prema Firenci, pa je Federigo u uvjerenju da ga 
je gospa pozvala došao, a da je gospa ovako zaklinjala sa- 


blast: 
Otiđi, duše, bog ti dao sreću! 


Netko je okren'o glavu magareću, 
Bog će mu zato po zasluzi platit, 
A ti nemoj mene ni Gianna moga strašit! 


te je on otišao i ostao bez konaka i bez večere. No neka 
moja susjeda, drevna starica, kazivala mi je da su jednai 
druga priča istinite; ona ih je još kao djevojčica slušala, 
Ali ono posljednje nije se desilo Gianniu Lotteringhiju već 
drugome, koji se zvao Gianni di Nello i koji je stanovao 

kraj vrata San Pietro, a bio je isto takav nevaljanac kao i 
Gianni Lotteringhi. A sad, drage moje gospe, na vama je 
da izaberete, koja vam se od ove dvije zakletve više mili. 
A ako hoćete, možete izabrati i obje. Jedna i druga imaju 
u takvim prilikama veliku moć, kao što ste čule da je isku- 
stvo pokazalo. Naučite ih, možda će vam koristiti. 


DRUGA NOVELA 


Petronellin se muž iznenada vrati kući, i ona skrije svog lju- 
bavnika u badanj; muž joj reče da je badanj prodao, a ona 
odvrati da ga je ona prodala čovjeku koji je ušao u badanj 
da pogleda je li čitav. Čovjek iziđe iz badnja i naredi mužu 
da mu ga istruže, a po tom odnese badanj svojoj kući. 


Svi su u smijehu saslušali Emilijinu novelu i pohvali- 
li izvrsnu i pobožnu zakletvu. A kad novela bi okončana, 
kralj zapovjedi Filostratu da proslijedi. On počne ovako: 

— Predrage moje gospe, suviše često muškarci, a oso- 
bito muževi, varaju žene, i ako se ka&desi, te se neka žena 
naruga mužu, ne samo što biste se morale radovati da se 
to zbilo ili što ste saznale ili čule već biste i vi same mora- 
le o tome svuda razglasiti, neka i muškarci čuju kako ne 
znaju samo oni varati nego se i žene mogu s njima mjeriti. 
To vam samo može koristiti, jer kad netko zna da i drugi 
umije njemu doskočiti, neće se tako lako odlučiti da pre- 
vari. Tko da posumnja u to kako neće ono o čemu danas 
kazujemo biti jak razlog da se muževi i te kako čuvaju to- 
ga da vas varaju, znajući da i vi to možete, samo ako ho- 
ćete? Naumio sam, dakle, kazivati vam kako je neka pre- 
vejana mladica, mada niska roda, nasamarila svoga muža 
da samu sebe spasi. 

Nema tome dugo, u Napulju je neki siromašak uzeo 
za ženu lijepu i ljupku djevojku, koja se zvala Petronella. 
Po zanatu je bio zidar, te su, on zidajući, a ona predući, 
jako skromno zasluživali i živjeli kako su bolje znali i 
umjeli. No sluči se da je jednoga dana Petronellu ugledao 
neki mladi gizdelin, te mu se ona jako svidje, i u nju se 
zaljubi pa na sve je načine nastojao da joj se približi. Kada 
je uspio, dogovore se kako će se sastajati. Budući da je 

njen muž svako jutro rano ustajao da ode na posao ili da 
posla traži, mladić je imao kraj kuće paziti kađa će on izi- 
ći, a kako je ulica Avorio, u kojoj je ona obitavala, jako 
samotna, kad bi njen muž izišao, lako bi on mogao ući, I 
tako su se mnogo puta sastajali. No jednog jutra desi se 
ovo: tek što je dobričina izišao, a Gianello Strignario, tako 
se momak zvao, ušao u kuću i stao se zabavljati sa Petro- 
nellom, vratio se muž, mada inače nije običavao dolaziti 
kući po cijeli dan. Videći da su vrata iznutra zaključana, 
zakuca, a zatim pomisli: »O, bože, neka ti je navijeke hva- 
la i slava što si meni siromašku zi utjehu dao tako čestitu 
mladicu za ženu. Vidiš li kako je brzo zaključala vrata, tek 
što sam ja izišao, da nitko ne bi mogao ući i zanovijetati 
joj.« 

Petronella po kucanju prepozna muža i zajauče: 

— Jao, Giannello moj, što će sa mnom biti? Evo mo- 
jega muža, bog ga ubio! Vratio se. Tko zna što to znači? 
Obično se nikada ne vraća u ovaj sat. Možda je vidio kad 
si ušao? Za ljubav božju uđi u ovaj badanj, što ga tamo 
vidiš, a ja ću poći da mu otvorim i da vidim zašto se tako 
rano vratio. 

Giannello skoči u badanj, a Petronella ode do vrata 
da otvori mužu i sva mu smrknuta reče: 

— Kakva je to novost, da se danas tako rano vraćaš 
kući? Čini mi se da te danas nije volja raditi. Vidim da se 
s alatom doma vraćaš. Ako budemo tako radili, od čega 
ćemo živjeti? Tko će nam kruha namaknuti? Misliš li ti e 
ću ja trpjeti da mi založiš suknju i drugu odjeću? Ta da- 
nju i noću samo predem; već mi i nokti otpadaju s prstiju, 
da bi barem toliko zaradila kako bismo imali ulja za svje- 
tiljku. Čovječe, sve mi se susjede čude i smiju što se toli- 
ko trudim, a ti se, eto, vraćaš doma s rukama u džepovima, 
umjesto da radiš. 

Poslije tih riječi brizne u plač i nastavi: 

— Jao meni kukavici! Zašto sam se rodila? U kakav 
sam nesretan čas na svijet došla, ta mogla sam za muža 
dobiti valjana mladića, a nijesam htjela nego sam za ovo- 
ga pošla, a on i ne misli na to, koga je u svoju kuću doveo. 
Druge se zabavljaju sa svojim draganima a svaka ih ima 
bar po dva ili tri. I uživaju, a muževima rog za svijeću 
prodaju. A ja jadna, jer sam dobra, poštena i ne gubim 

vrijeme u to, zle sam sreće. Ne znam zašto ne bih uzela 
ljubovnika kao i druge?! Slušaj što ću ti reći, čovječe, kad 
bih samo htjela, lako bih našla tko bi me htio! Ima dosta 
ljubeznih mladića, koji me vole i dobro mi žele i nudili su 
mi i novaca i odjeće i nakita, no srce mi nije dalo da to 
učinim, jer sam ja kćerka poštene matere. A ti se vraćaš 
kući kad bi valjalo da radiš! 

Muž joj odvrati na to: 

— Hajde, ženo, ne žalosti se, zaboga, moraš mi vjero- 
vati da znam kakva si, i baš jutros sam se u to uvjerio. 
Istina je da sam otišao na posao, no ti kanda i ne znaš, kao 
što ni ja nijesam znao, da je danas sveti Galeon i da se ne 
radi, pa sam se zato ovako rano vratio. Ali pobrinuo sam 
se da imadnemo kruha barem za mjesec dana, jer sam ovo- 
me što je sa mnom došao prodao badanj, znaš onaj veliki 
što nam je u kući bio samo na smetnji. I dobio sam za nj 
šest liljana.! 

— Eto, baš se zato i grizem. Ti si čovjek, ideš naokolo 
pa bi valjalo da znaš takve stvari. Prodao si badanj za šest 
liljana, a ja, jadna ženica, koja nikad ni nos kroz vrata ne 

* pomolim, videći kako nam je u kući na smetnji, prodala 
sam ga za sedam nekom dobrom čovjeku, koji je baš u ča- 
su kad si se ti vraćao ušao u badanj da vidi ne curi li gdje. 

Kad je to muž čuo, sav sretan reče onomu koji je do- 
šao po badanj: 

— Pođi zbogom, prijatelju, eto si čuo da ga je moja 
žena prodala za sedam, a ti si mi samo pet nudio. 

Onaj mu čovjek odgovori: 

— Pa nek vam bude u dobar čas. 

I ode. A Petronella će mužu: 

— No, hodi ovamo, kad si već došao i s njim svrši 

posao. 
.  Giannello, koji je naćulio uši da bi čuo kako će stvar 
krenuti pa da bi se znao braniti, kad je čuo Petronelline 
riječi, umah skoči iz badnja i kao da ni čuo nije da se muž 
vratio, stane zvati: 

— Hej, gdje si susjedo! 

A muž, koji je upravo k njemu dolazio, odgovori: 

— Evo me, šta želiš? 

Na to će Giannello: 


* Zlatni fiorin s utisnutim liljanom. 

— Tko si ti? Zovem onu ženu što mi je prodala badanj. 

A muž odvrati: 

— Samo govori, ja sam njen muž. 

Giannello će na to: 

— Badanj je dobar, no kanda ste držali drop u njemu, 
pa je sav skoren, noktima ga ne mogu izgrepsti. Neću ga 
odnijeti dok ga ne očistite. 

Petronella priklopi: 

— Oh, zbog toga nećemo razbiti posao! Moj će ga muž 
očistiti. 

A muž odgovoti: 

— Zna se! 

Tada ostavi alat, svuče haljetak, zatraži svijeću, uđe 
u badanj i stane strugati, a Petronella kao da bi htjela 
vidjeti, što on radi, provuče kroz otvor na badnju glavu i 
ruku sve do ramena, te mu stane naređivati. 

— Evo, ovdje postruži, i ondje još malo i... gledaj 
tamo je još malo ostalo. 

Dok je tako stajala i upozoravala muža, Giannello, ko- 
ji tog jutra nije još bio svoju želju zadovoljio, jer je muž 
došao u nevrijeme, videći da ne može onako kako hoće, 
smisli da uradi kako može. Približi joj se dok je ona svo- 
jim tijelom zatvarala otvor badnja, pa kao što na prostra- 
nim poljima neobuzdani i od ljubavi raspaljeni ždrijepci 
opasuju kobile, tako 'i on udovolji svojoj mladenačkoj žud- 
nji, teje gotovo u isto vrijeme i muž završio strugati ba- 
danj, ion se od nje odmakao, i Petronella izvukla glavu iz 
badnja, i muž izišao. Tad Petronella reče Giannellu: 

— Uzmi svijeću, kume, i pogledaj da li je sve unutra 
uređeno. 


Giannello pogleda unutra i reče da je sve u redu i da 
je zadovoljan, pa joj dade sedam liljana i naredi da mu 
badanj odnesu kući. 


TREĆA NOVELA 


Fra Rinaldo spava s kumom, muž ih nađe u svojoj odaji skura, 
a oni ga uvjere da on bajanjem tjera gliste njenu sinu. 


Filostrato nije znao tako uvijeno govoriti o kobilama 
da se dosjetljive gospe ne bi tome smijale, pretvarajući se 

da se drugome smiju. A kada je kralj vidio da ie novela 
okončana, naredi Elisi da kazuje; ona poslušno poče: 

— Ljubezne gospe, Emilijino preklinjanje duha pod- 
sjetilo me na novelu o preklinjanju, koju ću vam kazivati, 
premda nije tako lijepa kao ona njena, jer mi ni jedna dru- 
ga u ovom času ne pada na um u vezi sa zadanim predme- 
tom: 

— Valja da znate, da je u Sieni! nekoć živio veoma 
ljubezan mladić, iz ugledne porodice, koji se zvao Rinaldo. 
Nadasve je ljubio svoju susjedu, krasnu gospu, ženu nekog 
bogataša, i nadao se da bi od nje mogao dobiti sve što mu 
srce želi kad bi samo mogao ugrabiti priliku da s njom po- 
tajno razgovara. Kako druge prilike nije našao, a gospa je 
baš bila noseća, smisli da im se ponudi za kuma, Sprijate- 
lji se s njenim mužem i pristojno mu izrazi svoju želju, i 
ona mu bude uslišana. Kad je, dakle, Rinaldo postao kum 
gospe Agneze i tako imao zgodnu izliku da s njom govori, 
u prikladan čas otkrije joj svoje namjere, što je ona već 
prije u njegovim očima pročitala. No malo mu ie to pomo- 
glo, iako ženi nije bilo nemilo slušati ga. Nedugo po tom 
sluči se, tko zna iz kojeg razloga, da je Rinaldo postao fra- 
tar, i kako mu god bilo u samostanu, ostade u njemu. U to 
vrijeme, kad je postao fratrom, zaboravio je kanda na lju- 
bav prema svojoj kumi, a i neke druge svoje taštine. Ali u 
tijeku vremena, ne odbaciv halju, vrati se na staro, te po- 
če uživati u tome da se resi, da se lijepo odijeva i da se po- 
kazuje u svemu ljubezan i kićen. Poče pjevati i pjesme, 
sonete i balade i baviti se sve nekim takvim besposlicama. 
Nego, što da vam kažem o fra Rinaldu našem, o kojemu 
baš govorimo? Tko od fratara tako ne radi; oh, pokvareno- 
ga li svijeta! Nije njih sram da hi vidimo tuste i rumene u 
licu, fino obučene i okićene, i ne kao golubi nego kao ko- 
čoperni kokoti isprsavaju se i krestu koče. A što je još gore 
(pustimo to što su im ćelije krcate raznih staklenki i masti 
i pomasti i bocuna prepunih malvazija i grčkog i drugih 
dragocjenih vina, te su te fratarske ćelije više nalik na mi- 
rodijarnice i mirisarnice), nije ih sram da drugi znaju ka- 
ko boluju od uloga, te misle da nitko ne zna i ne razumije 
da od postova i od priproste i umjerene hrane i trijezna 


! Sienežanima se Boccaccio ruga i u desetoj noveli sedmoga dana, 
a spominje ih još i u drugim novelama. 

življenja ljudi postaju mršaviji, gipkiji i zdraviji, pa ako 
usprkos tome obole, bar ne obole od kostobolje, koja se 
obično liječi spolnom uzdržljivošću i svim onim što se pri- 
stoji skromnom životu fratara. Vjeruju uz to, da drugi ne 
znaju kako, osim od siromašna života, i od dugih postova 
i molitava i trapljenja ljudi problijede i oslabe, te da ni 
sveti Dominik ni sveti Franjo nijesu imali po četiri halje 
svaki, i da im mantija nije bila od finih bojenih tkanina, 
već od prosta nebojena sukna, da se njima štite od studeni, 
a ne da se šepire. Nego, nek se bog za njih brine, kao i za 
duše one priproste čeljadi koja ih hrani. Tako, dakle, fra 
Rinaldo, u kojemu su se uzbudile prijašnje žudnje, stane 
često pohađati kumu. Odvažnost mu naraste, te ju je s vi- 
še upornosti negoli prije salijetao da udovolji njegovim 
željama. A kad je dobra gospa vidjela kako je on opsjeda, 
a možda joj se fra Rinaldo činio sad ljepši nego prije, jed- 
noga dana, kada on bijaše jako uporan, pribjegne onome 
što sve žene rade kad žele udovoljiti onome što se od njih 
traži, te ga upita: 

— Ej, fra Rinaldo, zar i fratri rade takvo što? 

Fra Rinaldo joj odgovori: 

— Gospo, kad skinem halju, a to mi nije teško, vidjet 
ćete da sam muškarac kao i svaki drugi, a ne fratar. 

Gospa razvuče usta na smijeh i primijeti: 

— Jao, meni jadnici! Ta vi ste mi kum! Pa kako onda 
da to učinim? Bilo bi to odveć veliko zlo. A puno sam puta 
čula da je to prevelik grijeh. I kad zazbilj ne bi tako bilo, 
učinila bih ono što želite. 

Na to će fra Rinaldo: 

— Baš ste ludi ako zbog toga propustite priliku. Ne 
velim da to nije grijeh, no bog oprašta i veće grijehe ono- 
me tko se pokaje. Nego, kažite mi tko je vašem sinu veći 
rod: ja, koji sam ga na krstu držao, ili vaš muž, koji ga je 
s vama začeo? 

Gospa odvrati: 

— Veći mu je rod moj muž. 

— Pravo velite — fratar će. — A zar vaš muž ne spa- 
va s vama? ' 

— Kako da ne spava! — odvrati gospa. 

— Dakle, — fratar će — mogu i ja, koji sam manji 
rod vašem sinu negoli vaš muž, spavati s vama kao i on. 

Gospi, koja nije poznavala logiku, nije trebalo mnogo 
riječi, ili je doista povjerovala ili se samo pretvarala da 
vjeruje e fratar istinu kaže, pa mu odgovori: 

— Tko bi umio odgovoriti na vaše mudre riječi, 

Tada ga je usprkos kumstvu uslišala i ugodila mu. 
Tako su započeli, pa su i nastavili, a pod plaštem kumstva 
nije to bilo teško, jer je sumnja bila manja. Nego, jednoć 
se sluči, kad je fra Rinaldo došao gospinoj kući i našao ne- 
ku mladu gospinu sluškinjicu, lijepu i ubavu, da je poslao 
svoga druga s njom u golubinjak da je uči očenaš. A on je 
s gospom, koja je za ruku vodila svoga sinčića, ušao u nje- 
nu odaju, gdje su se zatvorili i na nekoj počivaljci, što je 
tamo bila, počeli se zabavljati. Dok su oni skupa bili, po 
nevolji se vrati kum, a nitko ga čuo nije, te on dođe do 
vrata, zakuca i pozove ženu. Kad je gospa Agneza čula ku- 
canje, zajauče: 

— Jao meni, evo moga muža! Ubit će me! Sad će mu 
biti jasan uzrok našeg prijateljstva. 

Fra Rinaldo bijaše svukao mantiju i skinuo škapular 
te ostao u samoj košulji, Kad je to čuo, kaza joj: 

— Istinu velite, da sam bar odjeven, nešto bi već smi- 
slili, no ako mu otvorite, i on me nađe ovako, ničim se ne- 
ćemo moći opravdati. 

Tad gospi sine nagla misao, pa mu rekne: 

— Obucite se brzo, a kad se obučete uzmite svoje 
kumče u naručaj i dobro pazite što ću govoriti, tako da se 
vaše riječi slažu s mojima. Sve drugo prepustite meni. 

Nije još dobričina ni prestao kucati kad mu je žena 
odgovorila: 

— Evo me odmah. 

I ustav smjerna lica otvori vrata veleći: 

— Jao, mužu moj, pravo da ti kažem, fra Rinaldo, naš 
kum, došao je kao da ga je sam bog poslao, jer zasigurno, 
da nije on bio ovdje, danas bismo izgubili svog sina. 

Kad je onaj vol božji to čuo, sav problijedi od straha 
i upita: 

— Sto se dogodilo: 

— O mužu moj, — žena će — malo prije se iznebuha 
onesvijestio, mislila sam da je umro. I nijesam znala ni 
što da kažem ni što da učinim. U taj čas uđe fra Rinaldo, 
naš kum, uze ga u naručaj i reče mi: »Kumo, to on ima gli- 

ste, one se skupljaju oko srca i lako bi ga ubile. Nego, ne 
bojte se, ja ću ih zakleti, i one će sve pocrkati, te prije no 
što ja od vas pođem, vaš će sin biti zdrav kao što nikad ni- 
je bio.« Kako je valjalo da ti izmoliš neke molitve, a slu- 
škinja te nije mogla naći, poslao je on svoga druga uvrh 
naše kuće da moli, a on i ja smo ušli u odaju. Budući da 
samo majka djetetova smije pri zaklinjanju biti prisutna, 
da ne bi tko drugi zasmetao, zaključali smo se. I eto, još 
ga on ima u naručju, mislim da čeka samo da njegov drug 
završi molitve, i sve će biti u redu, jer je mali već došao 
k sebi 

Pobožni kum povjeruje svemu ovome, a ljubav prema 
djetetu tako mu ispuni srce, te nije ni pomislio da ga žena 
vara, već uzdahnuv reče: 

-— Hoću da ga vidim! 

Na to će mu žena: 

— Nemoj ići, pokvario bi sve ono što je učinjeno. Po- 
čekaj, pogledat ću da li možeš ući, pa ću te zvati. 

Fra Rinaldo, koji je sve to slušao, već se bio bez žurbe 
obukao i uzeo dijete u naručaj. Kad je sve, kako spada 
rasporedio, pozove: 

— Hej kumo, nije li to kum došao? 

A kum odgovori: 

— Jesam, gosparu, jesam. 

— Pa uđite, uđite! — pozove ga fra Rinaldo. 

A kada kum uđe, fra Rinaldo reče: 

— Eto, vaš je sin po milosti božjoj ozdravio, a malo 
prije sam se pobojao da ga do večeri nećete živa vidjeti. A 
sad za zavjet naredite da vam naprave voštani lik njegove 
veličine, pa ga na slavu božju postavite pred sliku svetog 
Ambrozija, po čijim vam je zaslugama bog udijelio tu 
milost. 

Netom dijete ugleda oca, poleti veselo k njemu, kao 
što to djeca već čine. On ga plačući uze u naručaj, kao da 
ga je iz groba oteo, i poče ga cjelivati i zahvaljivati se ku- 
mu koji ga je iscijelio. A kada je drug fra Rinalda (koji 
nije samo jedan očenaš, već možda i više od četiri naučio 
služavku i poklonio joj torbicu od bijele pređe, koju je nje- 
mu poklonila neka duvna, a od sluškinje napravio sebi 
odanu ovčicu) čuo, kako pobožni kum kuca na vrata svoje 
žene, polako je sišao da vidi i čuje što se tamo zbiva, pa, 
videći da je sve krenulo dobrim putem, uđe u odaju i reče: 

— Fra Rinaldo, izmolio sam one četiri molitve što ste 
mi naredili. 

Na to će fra Rinaldo: 

— Brate moj, u tebe je jaka sapa, i dobro si učinio. 
A ja, dok je kum došao, izmolio sam bio samo dvije, no 
gospodin bog je, što po tvom trudu, što po mom, udijelio 
milost, i dječak je ozdravio. 

Pobožni kum naredi da donesu dobra vina i poslastice 
te počasti kuma i njegova druga, što je njima potrebnije 
bilo negoli što drugo. Tada skupa s njima iziđe iz kuće, 
preporuči ih bogu i odmah ode da naruči voštani kip, te ga 
metne pred sliku svetoga Ambrozija, no ne pred onoga 
milanskog. 

Tofano neke noći zatvori ženi vrata od kuće, a kad ga nije 

mogla namoliti da joj otvori, baci u zdenac veliki kamen, kao 

da se sama baca. On potrči da je spasi, uto ona uleti u kuću, 
zatvori njemu vrata i stane ga rušiti i psovati. 


Netom kralj vidje da je Elisina novela dokončana, 
umah se okreni prema Lauretti, te joj dađe znak da želi 
da ona kazuje. A ona bez oklijevanja poče ovako: 

— O Ljubavi, kako je silna tvoja moć; kako su neiscrp- 
ni tvoji savjeti i tvoja domišljatost! Koji bi mudrac, koji 
li umjetnik, mogao tako oštroumno pronalaziti lukavštine 
i dokaze što ih ti otkrivaš onome koji slijedi tvoje stope. 
Doista, bilo čija pouka je spora u poređenju s tvojom, a to 
lako možemo shvatiti po zgodama prije kazivanim, Tim 
ću zgodama, ljubezne gospe, dodati jednu o lukavštini ne- 
ke jednostavne žene, a takva je, te i ne znam tko bi joj je 
drugi mogao nadahnuti, osim Ljubavi. 

Živio, dakle, u Arezzu bogat čovjek po imenu Tofano. 
Imao je za ženu prekrasnu gospu, Ghita! se zvala, na koju 
je, a da ni sam nije znao zašto, bio strašno ljubomoran. 
Žena to opazi, te ga srdita više puta upita za razlog njego- 
ve ljubomore. Kako joj je on znao navesti samo neke op- 
ćenite i loše razloge, ženi pane na um da ga izmuči onom 


* Ghita — Margherita. 

bolešću koje se on strašio. Opazila je da joj neki mladić, 
po njenu mišljenju, jako pristao, udvara, i obzirno se po- 
kuša s njim sporazumjeti. I kad su se već dotle sporazu- 
mjeli te je trebalo samo djelom potkrijepiti riječi, smisli 
gospa kako da to postigne. Budući da je njen muž među 
ostalim lošim navikama volio piti, ne samo što mu je po- 
čela hvaliti piće već lukavo ga nukala da pije, i to veoma 
često. I tako se na to svikla da ga je svaki put, kad joj se 
to htjelo, navela da se opije. Pa kad bi vidjela da je mrtav 
pijan, odvukla bi ga u postelju, a ona se sastajala s draga- 
nom. Toliko se pouzdavala u pijanstvo svog muža da ne 
samo što je dragana svojoj kući dovodila već se tako osmje- 
lila da je velik dio noći ponekad s njim provodila u njego- 
vu domu, koji ne bijaše daleko od njenog. I dok je zalju- 
bljena žena tako tjerala svoje, sluči se te je jadnik muž 
opazio, da ona, nukajući njega na piće, sama nikad ne pi- 
je. U srcu mu se probudi sumnja, nije li to onako kao što 
je doista bilo, to jest da žena njega opija da bi se_ mogla 
po svojoj volji zabavljati kad on zaspi. I, da se uvjeri _ o 
tom, jednoga dana nije uopće pio, a navečer hinio je go- 
vorom i držanjem da je trešten pijan. Žena se prevari pa 
ga, sudeći da je dovoljno pio da bi dobro zaspao, brzo spre- 
mi u postelju. A kada je to uradila, iziđe iz kuće, i kao što 
je već bila navikla, ode svom draganu, te s njim ostane do 
ponoći. Tek što Tofano primijeti da mu je žena izišla, sko- 
či na noge, zaključa iznutra vrata i stane s prozora izgle- 
dati ženu da li se vraća, kako bi joj tako dokazao da je ot- 
krio njenu varku. Čekao je i čekao, dok se ona nije na kon- 
cu vratila. A kada se vratila i našla zaključana vrata, smu- 
ti se u duši i pokuša silom otvoriti. Tofano malo sačeka, a 
onda joj rekne: 

— Uzalud se trudiš, ženo, nećeš u kuću ući, vrati se 
tamo gdje si dosad bila i znaj da nećeš praga prestupiti, 
dok ti pred tvojom rodbinom i svojtom i susjedima ne is- 
kažem takvu čast kakvu si zaslužila. 

Gospa ga stane moliti da joj za ljubav božju otvori i 
uvjeravati ga da ne dolazi odanle, odakle on misli, već da 
je bila kod svoje susjede, jer su noći duge, a ona ne može 
toliko spavati niti sama u kući bdjeti. No sve joj molbe 
bijahu uzaludne, jer je onaj glupan bio odlučio da pred 
cijelim gradom otkrije sramotu koju nitko nije znao. Žena, 
videći da joj molbe ne koriste, poče mu se prijetiti veleći: 

— Ako mi ne otvoriš, pokajat ćeš se! 

Tofano joj odgovori: 

— A što mi možeš učiniti? 

A gospa, kojoj je ljubav već svojim savjetima um izo- 
štrila, odgovori: 

Prije negoli pretrpim sramotu koju mi na pravdi boga 
hoćeš nanijeti, bacit ću se u onaj zdenac. I kad me nađu 
mrtvu, svi će povjerovati da si me ti u pijanstvu bacio, pa 
ti neće druga preostati već da pobjegneš i izgubiš sve što 
imaš, i u progonstvu živiš ili će ti odrubiti glavu kao ubo- 
jici što ćeš zaistinu i biti. 

Te riječi ne ganuše Tofana, i on ne odustane od svoje 
glupe namjere. Onda žena reče: 

— Evo, ne mogu više podnijeti ovo mučenje, neka ti 
bog oprosti, a moju preslicu, koju ti ovdje ostavljam, 
spremi. 

Tako reče, pa kako noć bijaše mračna da se nije vidje- 
lo ni prsta pred nosom, ode k zdencu, podigne golemi ka- 
men, koji je kraj ograde stajao i kriknuv: »Prosti mi bo- 
že«, baci ga u zdenac. Kamen glasno pljusne, a kad Tofano 
to ču, bijaše čvrsto uvjeren da se ona bacila, pa zgrabi 
vjedro i konop te izleti iz kuće da joj pomogne. A gospa, 
koja se blizu vrata sakrila bila, čim je on istrčao, šmugne 
u kuću, zaključa se iznutra, te stane s pnozora vikati: 

— Imao si vodu lijevati u vino, dok si pio, a ne sad po 
noći. 

Jadni Tofano shvati umah da je nasamaren i vrati se 
pred vrata. No kad nije mogao ući, stane od nje iziskivati 
da otvori, a ona, koja je dotle tiho govorila, stane se derati: 

— Križa mi božjeg, pijanduro, nećeš noćas ući, Ne 
mogu ja to više podnositi. Hoću da cijelo mjesto zna kakav 
si tii kada se doma vraćaš. 

“Tofano srdit stane psovati i isto tako kričati. Na tu 
viku probude se susjedi i počnu s prozora ispitivati što se 
dogodilo. Gospa se plačući uze jadati: 

— Evo, gledajte ovog jadnika kako se pijan svake ve- 
čeri vraća doma! Ili po krčmama spava pa se u ovo doba 
vraća. Dugo sam ja to trpjela, no koja mi korist. Više tr- 
pjeti ne mogu, pa sam mu zaključala kuću da ga tako osra- 
motim ne bi li se popravio. 

Glupan Tofano objašnjavao je kako se sve dogodilo i 
prijetio joj se. A gospa je susjedima govorila: 

— Eto, vidite li kakav je to čovjek? Što biste rekli da 
sam ja tako na ulici kao on, a on u kući! Vjere mi, ne sum- 
njam da biste povjerovali da je istina što on kaže. Po tome 
najbolje vidite kako je lud; kaže da sam uradila ono što 
je valjda on učinio. Mislio je da će me uplašiti time što je 
nešto bacio u zdenac. Dao bog da se sam bacio i utopio. 
Tako bi se bar sve vino, što ga je suvišno popio, dobro 
razvodnilo. 

Svi susjedi, i muško i žensko, počnu kuditi Tofana i 
prigovarati mu i psovati ga što ženu kleveće. I ukratko, 
bruka se po mjestu pronese, te dopre i do ušiju gospine 
rodbine. Dotrče oni, i kada su od susjeda čuli kako je sve 
teklo, uhvate Tofana pa ga tako namlate da mu gotovo sve 
kosti polome. Tad uđu u kuću, pokupe sve što je bilo go- 
spino, te je odvedu svojoj kući, prijeteći se Tofanu da će 
još gore proći, 

A kada je Tofano vidio, kako je loše prošao i kud ga 
je ljubomora odvela, a jer je ipak jako ljubio svoju ženu, 
pošalje neke svoje prijatelje da posreduju i toliko je na- 
stojao, te se sa ženom pomirio i doveo je opet kući. Obećao 
joj je da neće nikad više biti ljubomoran, i dao joj potpunu 
slobodu, da se zabavlja kako može i umije, no tako razbo- 
rito da on ne opazi. I tako je najprije pljunuo, a onda poli- 
zao. Zato neka živi ljubav, a sve ostalo vrag neka nosi, 

Ljubomoran muž prerušen u popa ispovjedi svoju ženu. Ona 

mu nabaja da ljubi nekog popa, koji k njoj po noći dolazi; 

dok ljubomorni muž čuva vrata, gospi preko krova dolazi lju 
bovnik i s njom se zabavlja. 


Lauretta je okončala svoje kazivanje, i dok su svi hva- 
lili gospu da je uradila pravo i kako je onaj grubijan zaslu- 
žio, kralj se, da ne gubi vrijeme, obrati Fiammetti, te joj 
ljubezno naredi da kazuje. Ona poče ovako: 

— Plemenite gospe, pređašnja novela nagoni me da 
vam kajuzem o nekom isto tako ljubomornu čovjeku, su- 
deći da je pravo ono što im žene učine, osobito kad su bez 
razloga ljubomorni. I da su zakonodavci tačno promotrili 
27 Boccaccio: Dekameron 

stvar, sudim, da bi za takav grijeh žene zaslužile samo ona- 
kvu kaznu, kakvu su oni odredili za onoga koji nekoga 
uvrijedi braneći sebe, jer ljubomorni ljudi ogorčuju život 
mladim ženama i o glavi im rade. Ta žene su po cijele sed- 
mice zatvorene u svojim domovima, brinu se za kuću i za 
služinčad, pa žele, kao i svi ostali, imati barem na blagdan 
malo utjehe i mira, razonoditi i pozabaviti se kao težaci 
na selu, obrtnici u gradu, a vladari na svojim dvorovima, 
i kao što je odredio sam bog, koji je sedmi dan otpočinuo 
od svih poslova, i kao što traže božji i ljudski zakoni, koji 
su na slavu boga i na dobro ljudi razlučili radne dane i 
blagdane. Ne mare za to ljubomomnici, naprotiv, oni dani 
koji su za druge žene dani radosti, za njihove žene su dani 
tuge i jada, jeroni svoje žene zatvaraju, a kako se te jadnice 
muče, znaju samo one koje su to iskusile. Stoga zaključu- 
jem, da ono što neka žena učini ljubomornu mužu, koji je 
bez njene krivnje ljubomoran na nju, zacijelo nije za osu- 
du već za pohvalu. 

Živio, dakle, u Ariminu trgovac bogat posjedima i nov- 
cem. Imao je prekrasnu ženu, na koju preko mjere bijaše 
ljubomoran, a drugog razloga nije imao već to što ju je lju- 
bio i smatrao za ljepoticu. Znao je da se ona jako trudi da 
mu se svidi, pa je sudio da je tako svi muškarci ljube i da 
svi misle da je lijepa, te da se ona trudi da se i drugima 
dopadne kao i njemu. Zbog te svoje ljubomore tako je na 
nju pazio i zatvarao je da možda ni tamničari vazda tako 
brižno ne čuvaju one koji su na smrt osuđeni. Ostavimo 
to što niti je gospa smjela ići na pir, niti na svečanosti, ni- 
ti na blagdan u crkvu, niti uopće iz kuće izaći, čak se nije 
usudila pojaviti se na prozoru, ni na ulicu pogledati. Sto- 
ga je težak bio njen život, a ona je to teže podnosila tu mu- 
ku što je znala da je nevina. Pa, videći, da je na pravdi 
boga muž tako muči, smisli da će sama sebi naći zadovolj- 
štinu, ako ikako uzmogne, te mu tako dati razloga za lju- 
bomoru. Budući da nije smjela ni nos kroz prozor promo- 
liti, nije naravno mogla pokazati, da pristaje na ljubav, 
ako bi tko, prolazeći ulicom, na nju oko bacio. Znala je, da 
u kući da njene obitava neki lijep i ljubezan mladić, pa se 
domisli da potraži, nema li gdje u zidu koji je dijelio nji- 
hove kuće, kakva pukotina kroz koju bi mogla promatrati, 
dok ne ugleda mladića, i s njim se porazgovoriti. Tom 
momku odluči pokloniti svoju ljubav, ako je on bude htio 


PETA NOVELA 419 


primiti, a potom će smisliti kako da se s njim sastane i ta- 
ko olakša sebi svoj žalosni život, doik joj se muž ne izliječi. 
Pa, istražujući sad ovdje sad ondje po kući, kad njenog 
muža nije bilo, pronađe slučajno na nekom vrlo skrovitu 
mjestu dosta široku pukotinu u zidu. Izvirujući, mada je 
slabo mogla nazrijeti, ipak pronađe, da pukotina gleda u 
neku sobu. Tad pomisli: »Kad bi ovo bila Filippova soba 
(tako se zvao onaj mladić, njen susjed), posao bi bio napo- 
la gotov.« Oprezno naredi svojoj sluškinji, koja je nju ža- 
lila, da pazi. I tako pronađe da doista onaj mladić ondje 
spava sam samcat. Rad toga je često dolazila do one puko- 
tine i, kad bi čula da je mladić u sobi, bacala je kamenčiće 
i iverke. Radila je tako, sve dok mladac nije opazio i pri- 
bližio se da vidi šta je. Tad ga ona tiho pozove, a on, pre- 
poznav joj glas, odgovori. Kako je vremena bilo dovoljno, 
ukratko mu ona dušu svoju otkrije, a on presretan iz svo- 
je sobe proširi onu pukotinu, tako da se to nije moglo pri- 
mijetiti, pa su se kroz tu pukotinu često puta razgovarali 
i ruke jedan drugome dodirivali. No dalje od toga nije išlo 
zbog brižljive pažnje njena ljubomorna muža. Uto se pri- 
bližavao Božić, a gospa reče mužu da bi, ako mu je po vo- 
lji, na blagdan ujutro otišla u crkvu da se ispovjedi i pri- 
česti, kao što svi kršćani rade. Muž je upita: 
— Šta li si ti to zgriješila da se hoćeš ispovjediti? 
Žena mu odgovori: 


— Misliš li da sam svetica? Premda me držiš zatvo- 
renu, dobro znaš da i ja griješim kao i svaki živi stvor. No 
tebi se neću ispovjediti, ta nijesi svećenik! 

Ljubomorna muža na te riječi obuze sumnja te se sta- 
ne dovijati kako da sazna njene grijehe. Napokon smisli 
kako će to učiniti. Odgovori joj da je zadovoljan, no ne 
želi da ode u drugu crkvu, već u njihovu kapelu, i to rano 
ujutro i da se ispovjedi njihovu kapelanu ili nekom sveće- 
niku, kojega će joj kapelan poslati, a ne kome drugome, te 
da se po tom smjesta doma vrati. Gospa je kanda razumje- 
la što on smišlja, ali bez prigovora odgovori da će tako ura- 
diti. Na blagdan. ujutro, žena zorom ustane, lijepo se ure- 
di i ode u crkvu kako joj je muž naredio. A muž, pak, ta- 
kođer ustane i ode u onu istu crkvu, gdje stiže prije nje. 
S popom se već prije bio dogovorio, te brzo odjene jednu 
od njegovih mantija s velikom kukuljicom, kao što znamo 

da nose svećenici. Navuče kapuljaču dobro na oči i sjedne 
na kor. Gospa dođe u crkvu, te zaište svećenika, on dođe, 
a kad mu gospa kaza da se želi ispovjediti, odgovori joj 
da on ne može, ali da će joj poslati drugog, te ode i pošalje 
ljubomorna muža, u zao čas po njega. On priđe jako dosto- 
janstveno, nije se mogao tako pritajiti da ga žena ne bi od- 
mah prepoznala, mada se još ne bijaše dobro razdanilo, a 
on dobro navukao na oči kukuljicu. A kada ga ona ugleda, 
pomisli: »Hvala budi bogu, što je moj ljubomorni muž po- 
stao ispovjednik; no, pustimo to, dobit će on što ište!l« Na- 
pravi se kao da ga ne poznaje te klekne preda nj. Ljubo- 
morni gospar bijaše metnuo u usta nekoliko kamičaka da 
bi mu se glas izmijenio i da ga žena ne prepozna po glasu, 
misleći da se tako dobro prerušio, te ga ona nikako neće 
prepoznati. Na ispovijesti gospa mu reče da je udata, no da 
je zaljubljena u nekog svećenika, koji svaku noć s njom spa- 
va. Kada je muž to čuo, bilo mu je kao damu je tko zarinuo 
nož u srce, i da ga nije zadržala želja da još što čuje, bio 
bi odmah ustao i otišao. Ostane, dakle, miran i upita ženu: 

— Zar vaš muž ne spava s vama? 

Gospa odvrati: 

— Kako da ne spava, gospodaru! 

— A kako onda — muž će — može i pop s vama spa- 
vati? 

— Gospodaru, — žena će—ne znam, kakve su to ča- 
rolije, no nema tako zaključanih vrata koja se ne bi otvo- 
rila čim ih on dotakne. I još mi on reče da prije negoli 
otvori vrata moje odaje, kad dođe, izgovori neke besjede, 
s kojima učas uspava moga muža, Još mi veli da one rije- 
či nikad ne zataje. 

Na to će muž: 

— Gospo, zlo je to što radite i valja vam se okaniti 
toga! 

Žena mu odvrati: 

— Ne vjerujem da ću to moći učiniti, jer ga preveć 
ljubim. 

— A onda, — muž će — neću vam moći dati odrje- 
šenje! 

Gospa će na to: 

—- Jako mi je žao, nijesam došla ovamo da lažem; kad 
bih mogla lagati, ne bih vam to bila kazala. 

Ljubomornik priklopi: 

— Doista vas žalim, gospo, što tako dušu gubite, no ja 
ću se potruditi i vama za ljubav izmolit ću u vaše ime po- 
sebne molitve, koje će vam možda pomoći. Uz to ću vam 
još poslati katkad jednog svog klerika, pa ćete mu reći da 
li su vam moje molitve koristile. A ako vam ne budu kori- 
stile, nastavit ćemo. 

Gospa odvrati: 

— Gosparu, nikako nemojte to učiniti, ne šaljite mi 
nikoga u kuću. Jer ako moj muž sazna, kako je strašno lju- 
bomoran, nitko mu ne bi mogao izbiti iz glave da dječak 
k meni s nekim grešnim namjerama ne dolazi. 1 cijelo ljeto 
dana ne bih imala mira. 

Na to će muž: 

— Ne bojte se, gospo, uredit ću sve tako da vam nikad 
ni riječi neće reći. 

Gospa odvrati: 

— Ako vam srce tako kaže, meni je pravo. 

'Tada se ispovjedi dokraja, dobije pokoru, te ustane i 
ode da sasluša misu. U zao čas ljubomorni muž uzdišući 
ode da svuče popovsku halju, te se vrati kući pun želje da 
smisli nešto kako bi zatekao popa sa svojom ženom i osve- 
tio im se. Gospa se vrati iz crkve i po njegovu licu vidje 
da mu je loš blagdan svanuo. Ali se on trudio da sakrije 
ono što je učinio i što je mislio da zna, a u sebi je odlučio 
da će se naredne noći postaviti pred glavni ulaz i sačekati 
da svećenik dođe. Ženi pak reče: 


— Valja mi večeras večerati i konačiti izvan kuće, a ti 
dobro zaključaj kućna vrata, i vrata na stepenicama, i ona 
od tvoje odaje, pa ćeš kad bude vrijeme, Jeći. 

Žena odvrati: 

— U dobar čas. 

I netom je mogla, ode do one pukotine te uobičajenim 
znakom pozove Filippa, a on se umah približi. Tad mu že- 
na ispripovjedi, što je uradila onoga jutra i što joj je muž 
poslije objeda rekao, te nastavi: 

.  — Sigurna sam, da neće iz kuće izići, već će na vra- 
tima stražiti, a ti gledaj kako bi noćas preko krova k meni 
na sastanak došao. 

Sav sretan mladić odgovori: 

— Prepustite to meni, gospo. 

Kad se unoćalo, ljubomoran muž uze oružje te se skri- 
je u nekoj prizemnoj sobi, a ona naredi da se sva vrata do- 
bro zaključaju, a posebno ona na stepenicama, da joj se muž 
ne bi mogao vratiti. Tada mladić potajice oprezno k njoj 
dođe, i oni legnu u postelju, te su se bez straha zabavljali. 
A kad je svanulo, mladić se vrati svojoj kući. Jadan ljubo- 
morni muž gotovo je cijelu noć stajao bez večere i s oru- 
žjem u ruci čekao dolazak svećenika, dršćući od zime kraj 
vrata, no u samu zoru san ga obrva, te u onoj prizemnoj 
sobi zaspi. Oko treće ure se probudi, pa kako su ulazna 
vrata bila već otvorena, hineći kao da je sad izvana došao, 
uziđe stepenicama da doručkuje. Malo po tom pošalje ne- 
kog dječačića, kao da je tobože klerik onog svećenika, koji 
ju je ispovjedio, da je upita da li je došao onaj, a ona već 
zna tko. Gospa, koja je dobro prepoznala glasnika, odgovo- 
ri da te noći nije došao, te ako se tako nastavi, možda bi ga 
mogla zaboraviti, ma da to baš i ne bi željela. Što da vam 
još kažem? Mnoge je noći jadni muž prestajao pred vrati- 
ma da iznenadi svećenika na ulazu, a gospa se za to vrije- 
me zabavljala sa svojim draganom. Naposljetku, kad lju- 
bomorni muž to više nije mogao podnositi, srdito upita že- 
nu što je rekla svećeniku onog jutra kad je na ispovijesti 
bila. Gospa mu odgovori da mu to neće reći, jer to nije ča- 
sno i ne priliči se. Na to joj muž odvrati: 

— Besremnice, tebi za inat znam što si mu kazivala, no 
sad hoću da mi kažeš koji je to svećenik u kojega si toliko 
zaljubljena i koji s pomoću svojih čarolija svake noči s to- 
bom spava. Ako mi ne kažeš, žile ću ti prerezati! 

Žena mu odvrati da nije istina e je ona zaljubljena u 
nekog svećenika. 

— Nijesi li ti sama rekla — upita muž — onom popu 
na ispovijesti tako? 

Gospa odvrati: 

— Znaš sve još bolje negoli da ti je on pripovijedao: 
kao da si ti sam bio prisutan. Jesam, rekla sam mu. 

— Dakle, — muž će — reci mi smjesta tko je taj čo- 
vjek? 

Gospa se nasmiješi i odgovori: 

— E, baš mi je drago kad se pametan čovjek daje od 
ženske glave vući za rogove kao ovan kad ga vodiš na kla- 

onicu. Znano mi je da nijesi mudar, osobito od onog časa 
kad ti je dušu počeo gristi zao duh ljubomore, a da ni sam 
ne znaš zašto; no što si ti luđi i gluplji, to je moja slava 
manja. Misliš li ti da sam pri zdravim očima slijepa, kao 
što su slijepe tvoje duhovne oči. Sigurno nijesam. Odmah 
sam prepoznala da si ti bio onaj pop koji me je ispovijedao, 
pa sam sebi rekla da ću ti dati ono što išteš. I dala sam ti. 
Nego, da si bio pametan, kao što misliš da jesi, ne bi bio 
onako pokušao da saznaš tajne svoje dobre žene, i bez glu- 
pih sumnjičenja bio bi shvatio da je živa istina ono što ti 
je ispovjedila i da u onome baš nikakva grijeha nema. Je- 
sam li ti rekla da ljubim nekog svećenika? A nijesi li se 
ti, koga na žalost ljubim, prerušio u svećenika? Ne rekoh 
li ti da mu ni jedna vrata u mojoj kući nijesu zatvorena 
kad sa mnom hoće da spava? A tko je ikad pred tobom 
zatvorio vrata kad si htio doći tamo gdje sam, ja bila? Ne 
rekoh li ti da taj pop spava svake noći sa mnom? A kad ti 
sa mnom ne spavaš? I koliko god si puta poslao onog kle- 
rika, toliko puta nijesi sa mnom spavao, a ja sam ti poru- 
čila da pop sa mnom nije bio. Koja budala ne bi sve to ra- 
zumjela, osim tebe, koji si zaslijepljen ljubomorom. Nijesi 
li ti čuvao po noći vrata, a mene uvjeravao da si otišao na 
večeru i na konak nekomu? Urazumi se sad, čovječe, i budi 
opet onakav kakav si i bio, i nemoj da se svijet s tobom 
ruga. Mani se toga stražarenja, jer, kunem ti se bogom, 
da mi je želja rogove ti nasaditi, srce bi me naučilo kako 
da to uradim, a da ti ne opaziš, pa sve da imaš stotinu oči- 
ju, a ne dva oka. 

Jadni muž, koji je mislio da je jako lukavo izmamio 
ženinu tajnu, kad je to čuo, shvati da je nasamaren, ne od- 
govori ni riječi ipovjeruje da mu je žena čestita i dobra. 
I baš sad, kad je imao zašto da bude ljubomoran, on se 
potpuno izliječio od ljubomore, dok je, naprotiv, bio lju- 
bomoran kad mu to nije bilo potrebito. Tako je ona pa- 
metna žena postigla punu slobodu da čini, što joj godi, a 
njen dragan se nije morao spuštati s knova kao mačak, ne- 
go je lijepo ulazio kroz vrata, i kako su oboje bili razboriti, 
Pi puta su skupa kratili vrijeme i proveli poneki vese- 
i čas. 

Dok se gospa Isabella zabavlja s Leonettom, u pohode joj dođe 

gospar Lambertuccio, koji je u nju zaljubljen. Uto se vrati 

njen muž, pa ona pošalje Lambertuccia iz kuće s nožem u 
ruci, a muž po tom isprati Leonetta do njegova doma. 


Svima se neobično svidjela Fiammettina novela, i svi 
su tvrdili, da je gospa izvrsno postupila i baš onako kako 
je onaj grubijan zaslužio. Pošto je Fiammetta završila, 
kralj naredi Pampineji da nastavi. Ona počne ovako: 

— Mnogi netačno tvrde, da ljubav oduzima ljudima 
pamet, i da zaljubljeni ljudi pobudale. Da je ta tvrdnja 
glupa, dokazale su već i dosadašnje zgode, a i ja ću vam 
još jednom novelom to dokazati. 

U našem gradu, koji obiluje svakojakim blagom, živ- 
ljaše mlada, odlična i lijepa gospa, žena nekog dičnog i 
hrabrog viteza. I kako se često na tom svijetu zbiva, čo- 
vjeku dosadi jedno jelo, pa katkad zaželi drugo, tako i na- 
ša gospa, jer je njen muž baš nije posve zadovoljavao, uz- 
ljubi nekog mladića, po imenu Leonetto, veoma ljupka i 
uljudna momka, mada ne bijaše visoka roda, a i on se u 
nju zaljubi. Pa kao što rijetko kad ostane bez učinka ono 
što obje strane hoće, tako je bilo i u ovoj prilici: i nije pro- 
teklo mnogo vremena, a njihove su se želje ispunile. I sad, 
kako je gospa bila lijepa i pristala žena, žarko se u nju za- 
ljubi neki vitez, po imenu gospar Lambertuccio, ali on njoj 

.ne bijaše po ćudi, i ni za što na svijetu ne bi bila pristala 
da ga usliši. Lambertuccio nije prestajao slati joj poruke, 
a kada je spoznao da je sve utaman, kako je bio moćan čo- 
vjek, poruči joj da će je osramotiti ako mu željama ne udo- 
volji. Gospa, poznavajući ga kakav je, i u strahu od njega, 
pomisli da mu.mora po volji učiniti. Kada je gospa, Isabel- 
la se zvala, kako je kod nas ljeti uobičajeno, pošla na neki 
svoj ktrasni posjed na selu, desilo se da je nekoga jutra 
njen muž odjahao na nekoliko dana u drugo mjesto, a ona 
poručila Leonettu da dođe, što on sav sretan istoga časa 
učini. Sazna i gospar Lambertuccio da je gospin muž ne- 
kamo otputovao, te umah sam samcat zajaše vranca, ode k 
njoj i zakuca na vrata. Gospina sluškinja ga spazi, poleti 
u odaju, gdje joj je gospodarica s Leonettom bila, i pozove 
je veleći: 

— Gospojo, došao je gospar Lambertuccio posve sam. 

Kada je gospa to čula, stijesni joj se oko srca, pa ođ 
straha zamoli Leonetta da bude dobar i skrije se iza po- 
steljne zavjese, dok gospar Lambertuccio ne ode. Leonetto, 
koji se isto tako bojao Lambertuccia kao i gospa, brže bo- 
lje se skrije, a ona naredi sluškinji da otvori gosparu Lam- 
bertucciu. Ova posluša, a on u dvorištu sjaše s vranca, pri- 
veže ga za neku kuku i poleti gore. Gospa pokaže prijazno 
lice te mu do navrh stepenica iziđe u susret, prirhi ga što 
je ljubeznije mogla i upita što želi. Vitez je poljubi i zagr- 
li veleći: 

— Dušo moja, čuo sam da vam je muž otputovao, pa 
sam vam došao u pohode. 

Nakon tih riječi uđu u odaju, zatvore vrata, i gospar 
se Lambertuccio poče s njom zabavljati, Dok su tako sku- 
pa bili, iznenada i neočekivano vrati se njen muž, a sluški- 
nja ga ugleda, kad je već bio posve blizu dvorca, pa dojuri 
do gospine odaje i javi joj: 

— Gospojo, evo se gospodar vraća, mora da je već u 
dvorištu. 

Gospa se prestraši, znajući da su joj dva čovjeka u 
kući i da se vitez ne može sakriti, jer mu je vranac u dvo- 
rištu privezan, pa pomisli da joj je kuenuo zadnji čas. Ipak 
brzo skoči s postelje, pa smisliv što će i kako će, gosparu 
Lambertucciu reče: 

— Gosparu, ako me i malo volite i hoćete da me od 
smrti spasite, uradit ćete ono što ću vam reći. Isukat ćete 
nož i namrštena i srdita lica odletjet niza stepenice veleći: 
»Kunem se bogom da ću ga uloviti gdje bilo!« Ako bi vas 
moj muž htio zadržati i bilo što pitati, ništa mu drugo ne 
recite do onoga što sam vam Kazala. Uzjašite konja i ne 
zadržavajte se ni za živu glavu. 

Gospar Lambertuccio pristane, isuče nož i sav užaren 
u licu, što od maloprijašnjeg truda, a što od srdžbe jer se 
vitez vratio, učini sve kako mu je žena naredila. U dvori- 
štu je već bio međutim sjahao muž i jako se iznenadio kad 
je opazio vranca; htjede uzići, kadli ugleda i gospara Lam- 
bertuccia kako juri niza stepenice. Prestravljen njegovim 
riječima i vanjštinom upita ga: 

— Što 'se dogodilo, gosparu? 

Gospar Lambertuccio utakne nogu u stremen i uzjaše 
konja, veleći samo: 

— Gospoda mi boga, ulovit ću ga bilo gdje! 

I odmagli. 

Gospar se popne stepenicama i gore nađe svoju ženu 
svu zbunjenu i prestrašenu. Upita je: 

— Šta se to dogodilo? Kome se to gospar Lambertuccio 
tako srdito prijeti? 

Gospa ga odvede u odaju, da bi i Leonetto čuo što ka- 
že, i odgovori mu: : 

— Gospodaru moj, nikad se u životu nijesam tako pre- 
strašila; malo prije uletio je ovamo neki nepoznati mladić, 
kojega je gospar Lambertuccio golim nožem progonio. Slu- 
čajno je našao otvorenu odaju, upao unutra i sav dršćući . 
zavapio: »Gospo, pomozite mi boga radi da ne poginem tu 
pred vašim nogama!« Ja se sva ukočim i baš kad sam ga 
htjela pitati tko je i što mu je, evo ti gospara Lambertuccia 
kako juri stepenicama vičući: »Gdje si, izdajice!« Stanem 
na vrata od odaje da mu spriječim ulaz i da ga zadržim, 
a on, videći da mi nije pravo što ovako ulazi, uljudno mi 
reče nekoliko riječi i vrati se kako si vidio. 

Na to će muž: 

— Dobro si uradila, ženo, velika bi sramota za nas bi- 
la da su nekog u našoj kući ubili. A gospar se Lambertuc- 
cio vrlo neuljudno ponio što je slijedio osobu koja je k na- 
ma pribjegla. 

Po tom upita, gdje je onaj mladić, a gospa odgovori: 

— Ne znam, gospodaru, gdje se sakrio. 

Vitez tad pozove: 

— Gdje si, momče, iziđi bez straha! 

Leonetto, koji je čuo šve što su govorili, blijed od 
straha, kao čovjek koji se na smrt uplašio, iziđe iz svog 
skrovišta. 

Vitez ga upita: 

— A čime si se to zamjerio gosparu Lambertucciu? 

Mladić odgovori: 

— Ničim, na svijetu, gosparu, i zasigurno sudim da on 
nije pri zdravoj pameti ili me zamijenio s nekim drugim, 
jer malo prije, kad ga nedaleko od ovog dvorca na cesti 
susretoh, umah izvuče nož i poviče: »Umri, izdajice!« Ne 

stigoh da ga zapitam za razlog, već poletjeh što su me noge 
nosile i sklonih se ovamo, gdje me, hvala budi bogu, ova 
plemenita gospa skrila. 

Tada će vitez: 

— Hajde, hajde, ne straši se, odvest ću te zdrava i či- 
tava tvojoj kući, a ti onda sam gledaj da saznaš zašto ti to 
Lambertuccio o glavi radi. 

Pošto povečeraše, zajaha konje, te vitez odvede Leo- 
netta u Firencu i isprati ga sve do njegova doma. A Leo- 
netto, kako ga je gospa poučila, one iste večeri ode Lam- 
bertucciu potajno na dogovor i tako se s njim dogovori, 
da nikad vitez nije doznao, kako mu je gospa nasadila ro- 
gove, mada se mnogo o tome pripovijedalo. 


SEDMA NOVELA 


Lodovico otkri gospi Beatrici svoju ljubav; ona pošalje u vrt 
Egana, svoga muža, prerušena u ženu, a dotle se zabavlja 3 
Lodovicom, koji po tom ode u vrt i dobro nalema Egana. 


Cijela se družba divila Isabelinu lukavstvu, o kojemu 
je Pampinea u svojoj noveli pripovijedala. Uto Filomena, 
kojoj je kralj naredio da nastavi, počne: 


— Ljubezne gospe, ne oklijevajući, kazivat ću vam 
novelu o zgodi koja mi se čini isto tako lijepa kao i ova 
pređašnja, 

Valja da znate da je u Parizu živio neki fiorentinski 
plemić, koji se, osiromašiv, posvetio trgovini. U poslu bi- 
jaše tako sretne ruke te se ubrzo obogati. Sa svojom ženom 
imao jedinca sina, kojega je nazvao Lodovicom. Da bi mu 
se sin posvetio viteštvu, a ne trgovini, ne htjede ga otac 
dati u neki svoj dućan, već ga je dao u službu francuskom 
kralju. Ondje se s drugim plemićima učio lijepu vladanju 
i još mnogo čemu. Dok je na dvoru boravio, sluči se da su 
se neki vitezovi, koji se bijahu vratili sa svetog groba, nai- 
šli i umiješali se u razgovor nekih mladića, među kojima 
je bio i Lodovico. Mladići među sobom raspravljahu o li- 
jepim gospama Francuske, Engleske i drugih zemalja. Uto 
jedan od vitezova upadne u razgovor, veleći da, koliko je 

god svijeta prošao i koliko je god žena vidio, zasigumo ni- 
je po ljepoti našao ravne gospi Beatrici, ženi Egana de" 
Galluzzi iz Bologne. Svi se njegovi drugovi, koji su je kao 
i on u Bologni vidjeli, slože. Kada je to čuo Lodovico, koji 
još nije bio zaljubljen, toliko se u njemu raspali želja da 
je vidi, te ni na što drugo mislio nije. Rad toga čvrsto od- 
luči da ode u Bolognu, da je vidi i, ako mu se svidi, da ta- 
mo ostane, a ocu reče da želi pohoditi sveti grob, što mu 
on, mada nerado, dopusti. Nadjene, dakle, sebi ime Anichi- 
no! te u Bolognu otputuje. Sreća htjede, te narednog dana 
vidje onu gospu na nekoj svečanosti, i ljepša mu se učini 
no što je i zamisliti mogao. Žarko se u nju zaljubi i odluči 
da ne ode iz Bologne dok ne pridobije njenu ljubav. Pre- 
glavljivajući kako da to izvede, smisli kako bi najbolje bi- 
lo da stupi u službu njenu mužu, koji je mnogo slugu imao, 
pa bi mu se tako možda želja mogla ispuniti. Proda, dakle, 
svoje konje, lijepo se pobrine za svoje sluge i preporuči 
im da se drže kao da ga ne poznaju, te reče svom domaći- 
nu sprijateljivši se s njim, da bi rado otišao u službu ne- 
kom čestitom plemiću, kad bi mogao naći takvo mjesto. 
Gostioničar mu odgovori: 

— Baš si takav sluga kakav bi se svidio nekom ovda- 
šnjem plemiću, koji se zove Egano. On ima mnogo slugu, 
a hoče da svi budu pristali kao što si ti. Razgovarat ću o 
tome s njim. 

Kako je rekao, tako je i učinio, te se još prije no što 
je od Egana otišao, dogovorio s njim u pogledu Anichina, 
što je ovome bilo nadasve drago. Boraveći u Eganovoj ku- 
ći, imao je prilike često vidjeti svoju gospu, a tako je dobro 
i umješno služio Egana, te ga je ovaj zavolio i ništa bez 
njega nije znao uraditi. Naposljetku mu je povjerio i sebe 
i sve svoje imanje. 

Nekog se dana sluči da je Egano otišao u lov na ptice, 
a Anichino ostao kod kuće, pa ga je gospa Beatrice, koja 
još ne bijaše opazila njegove ljubavi, a u sebi ga je mnogo 
hvalila s njegova lijepa ponašanja i sviđao joj se, pozvala 
da s njom igra šaha. Anichino, želeći da joj ugodi, vješto 
udesi igru da gospa pobjeđuje, čemu se ona silno radova- 
la. Pošto su sve dvorjanke koje su pratile njihovu igru, oti- 


* I u drugim novelama Boccaccio isto tako mijenja imena; ispo- 
redi: II, 6. i II, 8. 

šle, a oni sami ostali, Anichino duboko uzdahne. Gospa ga 
pogleda i upita: 

— Što ti je Anichino? Zar se tako žalostiš, što te po- 
bjeđujem? 

— Gospo, — odvrati Anichino — mnogo je dublji ra- 
zlog mojih uzdisaja. 

Na to će gospa: 

— Ded, ako me voliš, otkrij mi što te muči! 

Kad Anichino začuje kako ga preklinje riječima: »Ako 
me voliš« ona koju je nadasve ljubio, uzdahne još dublje, 
a gospa ga ponovo stane moliti da joj oda uzrok svojih uz- 
daha. Anichino će na to: 

— Bojim se, gospo da vam ne bude krivo, ako vam to 
kažem. A uz to me još strah da ne biste što kome rekli. 

Gospa mu odvrati: 

— Zasigurno, Anichino, neće mi biti krivo. I budi 
uvjeren da nikad nikome neću reći ono što mi kažeš, ako 
ti to ne želiš. 

Tada će Anichino: 

— Kad mi tako obećajete, reći ću vam. 

Oči mu se zacakle od suza dok joj je govorio tko je 
on, što je o njoj slušao i gdje, kako ju je uzljubio i zašto 
je stupio u službu njenu mužu. A onda je ponizno umoli 
da mu se smiluje i da udovolji ovoj njegovoj potajnoj i 
žarkoj žudnji. A ako neće, neka ga ostavi da i dalje bude 
sluga i neka mu samo dopusti da je ljubi. 

Oh, kako si slatka bolonjska krvi! Kako si blaga u 
ovakvim prilikama. Željna nijesi ni suza ni uzdaha, već si 
sveđer rada ugoditi ljuvenim željama. Nikad ne bih imala , 
dosta riječi da te dovoljno nahvalim! 

Dok je Anichino govorio, gospa ga je promatrala, te 
povjeruje njegovim riječima, i tako je ljubav svlada da je 
i ona počela uzdisati i uzdišući odgovori: 

— Umiri se, slatki moj Anichino, ni darovi, ni obeća- 
nja, ni udvaranje bilo kojeg plemića ili gospara, ili koga 
drugog (jer mnogo mi njih udvara i udvaralo mi je) nijesu 
mogli ganuti moje srce da bih koga zavoljela. No ti si me 
u kratko vrijeme, dok si mi govorio, tako pridobio da sam 
više tvoja negoli svoja. Sudim da si izvrsno znao moju lju- 
bav zadobiti, pa ti velim i obećajem da ćeš prije no što ova 
noć prođe, uživati u njoj. Reći ću ti kako: u ponoći dođi u 
moju odaju, vrata ću ostaviti otvorena, ti znaš s koje stra- 

ne postelje ja spavam, približit ćeš se postelji, pa ako bu- 
dem spavala, samo me dirni da se probudim, a ja ću te 
utješiti za tvoju tako dugu čežnju. I da mi vjeruješ, dat 
ću ti kao zalog mojih riječi poljubac. 

Tad mu se obisne oko vrata te ga žarko poljubi, a i 
Anichino nju. Pošto su se tako dogovorili, Anichino ostavi 
gospu i ode za svojim poslom, čekajući sretan i presretan 
da noć padne. Egano se vrati iz lova i, umoran, tek što je 
povečerao, ode na počinak, a žena za njim. Vrata ostavi 
otvorena, kao što je obećala, a Anichino u urečeni sat do- 
đe. Tiho uđe u odaju, zatvori za sobom vrata te se približi 
onoj strani postelje, gdje je gospa spavala, ruku joj položi 
na grudi i opazi da ona ne spava. Netom joj se Anichino 
približio, zgrabi ona njegovu ruku i objema je rukama 
čvrsto stisne. No kako se na postelji okrenula, probudi Ega- 
na, kojemu reče: 

= — Nijesam ti ništa sinoć htjela reći, jer mi se činilo 
da si umoran, no reci mi, Egane, bog te čuvao, kojega od 
vnih svojih slugu, koji su ti u kući, smatraš za najboljeg i 
najpouzdanijeg i kojega najviše voliš? 

Egano odvrati: 

— Što me to pitaš, ženo, ne znaš li i sama! Niti imam 
takva sluge niti sam ikada imao, u koga bih se toliko po- 
uzdavao, u koga bih toliko povjerenja imao i volio ga, kao 
što se pouzdajem u Anichina i volim ga. No, zašto me to 
pitaš? 

Kada je Anichino opazio da se Egano probudio i čuo 
kako o njemu govori, trgnuo je više puta ruku, pokušava- 
jući da umakne u veliku strahu, neće li ga gospa izdati, 
ali ona ga je tako čvrsto držala, da se nije mpgao ni mak- 
nuti. Gospa odgovori Eganu: 

— Reći ću ti: vjerovala sam i ja u to što kažeš, i da ti 
je on najvjerniji od svih slugu, no prevarila sam se, jer je 
uhvatio priliku i nije se sramio zaiskati da udovoljim nje- 
govim željama, kad si danas u lov otišao, a on ostao. A ja, 
da ti ovo sve ne bih morala dokazivati, i da ti svojim očima 
vidiš i ušima čuješ, odgovorih da sam zadovolina i da ću 
ga noćas poslije ponoći čekati u našem vrtu ispod bora. 
Dakako, ja i ne mislim otići, ali ako ti hoćeš iskušati vjer- 
nost svoga sluge, lako ti je to učiniti. Ogrni se nekim mo- 
Jim plaštem, a na glavu prijevjes metni, te pođi dolje i če- 
kaj na njega, jer sam sigurna da će doći, 

Pošto je Egano to čuo, reče: 

— Svakako mi se valja u to uvjeriti. 

Pa kako je bolje znao i umio uze u mraku ženin plašt 
i prijevjes te ode u vrt da ispod bora sačeka —Anichina. 
Tek što je on ustao i izišao iz odaje, gospa skoči s kreveta 
i zaključa vrata. A kada je Anichino, koji je gotovo umro 
od straha, te svom silom pokušavao otrgnuti se ženi iz ru- 
ku, i stotisuća puta prokleo nju i njenu ljubav i sebe, što 
joj je povjerovao, vidio kako se sve završilo, bijaše najsret- 
niji čovjek na svijetu. Gospa se vrati u postelju, te se po 
njenoj volji i on svukao, a po tom su se dugo zabavljali i 
zajedno uživali. Kad se gospi učinilo da je došlo vrijeme da 
Anichino ode, reče mu da ustane i da se obuče, i nastavi: 

— Srce moje slatko, uzmi neku toljagu i pođi u vrt, 
pretvaraj se kao da si me ti pozvao da me iskušaš, pa kao 
da sam ja ondje, ispsuj dobro Egana i ispraši mu kožuh, a 
mi ćemo iz toga izvući čudesnu slast i užitak. 

Anichino ustane i ode u vrt s čvrstim vrbovim prutom 
u ruci. Kada se približio boru, Egano mu, kao da se radu- 
je, iziđe u susret, a Anichino navali na nj: 

— Jao, grešna ženo, došla si dakle i povjerovala da ću 
ja tako uvrijediti svoga gospodara? U zao čas došla po ti- 
suću puta! 

Tada stane batinom mlatiti Egana. A kada je Egano 
čuo te riječi i vidio batinu, bez riječi dade petama vjetra, 
a Anichino za njim veleći: 

— Bog te prokleo, pokvarena ženo, otkrit ću sve zasi- 
gurno sutra Eganu! 

A Egano, dobro izbatinan, što je brže mogao, vratio se 
u svoju odaju, gdje ga gospa upita da li je Anichino bio u 
vrtu. Egano odgovori: 

— Kamo sreće da nije došao, jer me, misleći da si to 
ti, isprebijao i izružio kao najgoru ženetinu. Da ti pravo 
kažem, čudio sam se da ti je one riječi rekao u namjeri da 
mene osramoti. No kad je vidio kako sam ga dočekao pun 
sreće i radosti, kao da si ti, htjede te iskušati. 

— Hvala budi bogu — na to će žena — da je-mene is- 
kušao riječima, a tebe djelom. Sudim da može reći e sam 
s puno više strpljenja saslušala njegove riječi, negoli ti 

njegova djela oćutio. Nego, kada ti je tako odan, valja da 
ga još više voliš i cijeniš. 

Egano odvrati: 

— Zasigurno istinu kažeš. 

Po tomu je dokazu bio uvjeren da ima najčestitiju že- 
nu i najvjernijeg slugu što ga je ikad ijedan plemić imao, 
pa su se često puta i Anichino i on i njegova žena smijali 
ovoj zgodi. A Anichino i gospa su se mnogo slobodnije sa- 
stajali, negoli bi inače bilo moguće, da urade ono što ih 
je zabavljalo i sviđalo im se. Zato je Anichino rado ostao 
u Bologni kod Egana. 


OSMA NOVELA 


Neki čovjek postane ljubomoran na svoju ženu, a ona po noći 

priveše uzicu za nožni prst, da bi čula kad k njoj dođe dra 

gan. Muš to opazi i dok on progoni njenog ljubovnika, gospa 

pošalje u postelju drugu ženu, koju muž dobro izdeveta i od- 

reže joj kosu. Po tom dovede njenu braću, a ovi, kad se uvjere, 
da je laž ono što im je kazivao, dobro ga ispsuju. 


Svi mišljahu da je gospa Beatrice neobično zlobno na- 
.samarila svog muža i da je Anichino pretrpio doista velik 
strah, dok ga je ona čvrsto držala, a on slušao, kako kazu- 
je, da ju je napastovao. Naposljetku, kad je Filomena u- 
muknula, kralj se okrene Neifili veleći: 

— Kazujte vi. 

Ona se nasmiješi, a po tom prozbori: 

— Lijepe gospe, težak me zadatak čeka, ako hoću da 
vas zadovoljim tako lijepom novelom, kao što su bile one 
koje su već ispripovijedane. No nadam se da ću s pomoću 
božjom uspjeti. 

Valja, dakle, da znate, da je nekoć u našem gradu ži- 
vlo bogat trgovac po imenu Arriguccio Berlinghieri, koji 
je bio tako glup, te se nadao (kao što i dandanas mnogi tr- 
govci), da može po ženi postati plemićem. Rad toga uze za 
ženu mladu gospu, plemenita roda, koja mu je slabo prli- 
ličila, a zvala se gospa Sismonda. Budući da je on, kao što 
je običaj u trgovaca, često putovao, a malo s njom boravio, 
uzljubi ona mladića po imenu Ruberta, koji joj je dugo 

udvarao. Sprijatelji vam se ona prisnije s njim, a kako joj 
je to druženje pružalo mnogo užitka, to je ona možda za- 
boravila na oprez, pa se sluči da je Arriguccio nešto o tom 
načuo ili tko zna kako nešto saznao, tek, istina je, da ga je 
obuzela ljubomora, pa se ostavio putovanja i svojih poslo- 
va i sav je svoj mar i brigu posvetio tome da je dobro ču- 
va: nikad nije zaspao da se prije nije uvjerio da je ona le- 
gla. Ženi se to jako nažao dalo, jer se tako nije mogla sa- 
stajati sa svojim Rubertom. Preglavljivajući, dakle, kako 
da nađe puta i načina da se s njim sastane, a i on ju je na 
to podsticao, smisli ovako: njena je odaja gledala na ulicu, 
a ona bijaše opazila, da Arriguccio teško zaspi, no po tom 
"vrlo tvrdo spava, pa smisli da se dogovori s Rubertom da 
joj o ponoći dođe pred kućna vrata, a ona će mu otvdriti i 
ostati s njim, dok joj muž bude tvrdo spavao. Da bi čula 
njegov dolazak, a da se nitko tome ne dosjeti, naumi da 
spusti uzicu niz prozor svoje odaje do tla, a drugi kraj da 
po podu dovuče do postelje, skrije ga pod pokrivače, pa kad 
legne da ga priveže za nožni palac. Tako to poruči Ruber- 
tu, te mu rekne da povuče uzicu kad dođe, a ona će, ako 
muž bude spavao, ispustiti uzicu i poći da mu otvori, a ako 
ne bude spavao, zadržat će uzicu i povući je k sebi da on 
ne bi utaman čekao. Namisao se svidje Rubertu, te je mno- 
go puta pod njen prozor dolazio i katkad se tako s njom 
sastao, a katkad i nije. Naposljetku, kako su oni dugo tako 
nastavljali ovu majstoriju, sluči se neke noći da je gospa 
zaspala, a Arriguccio, pruživ nogu po postelji, naiđe na 
uzicu,. popipa rukom i vidje da je vezana za gospin palac, 
te pomisli: »Zasigurno je to neka prijevara!« A kada vidje 
da uzica izlazi kroz prozor, bijaše tvrdo u to uvjeren. Stoga 
polako odreže uzicu s gospina prsta i priveže je za svoj, te 
stane čekati da vidi šta to znači. Nije dugo čekao, kad Ru- 
berto stiže i povuče uzicu, kao što je običavao, Arriguccio 
osjeti to, no kako nije bio dobro privezao uzicu, a Ruberto 
je snažno povukao, uzica klizne niz prozor. Ruberto po to- 
me razumjede da mu valja čekati. Tako i učini. Arriguccio 
hitro skoči s postelje, uze oružje da vidi tko je taj čovjek 
i da ga nauči pameti. Mada je Arriguccio bio trgovac, bi- 
jaše hrabar i snažan čovjek. Stigavši do ulaza, ne otvori 
ga polako, kao što je gospa radila, pa se Ruberto, koji je 
čekao, dosjeti jadu, to jest da vrata otvara Arriguccio. Sto- 
ga se dađe u bijeg, a Artgguccio za njim. Naposljetku, kad 

su se dosta dugo tako gonili, stane Ruberto, isuče mač, o- 
krene se, te navali na Arriguccia, a ovaj se stade braniti. 
Međutim, netom je Arriguccio bio otvorio vrata, gospa se 
probudila. Videći da joj je odrezana uzica s palca, dosjeti 
se da je otkrivena njena varka, i da Arriguccio goni Ru- 
berta. Namah ustade, te, sluteći što će se dogoditi, pozove 
svoju sluškinju, koja je znala njene tajne, uze je moliti i 
kumiti da ona mjesto nje legne u postelju i da, ne odava- 
jući se, strpljivo podnese Arrigucciove batine, a ona će je 
tako nagraditi, te neće imati razloga da se žali. Tad utrne 
svijetlo, koje je u odaji gorjelo, iziđe i sakrije se u kući da 
vidi što će se desiti. Dok su se Arriguccio i Ruberto tukli, 
svi se susjedi probude i ustanu te ih počnu psovati. Arri- 
guccio od straha da ga ne prepoznaju, a da sam i nije pre- 
poznao mladića, niti ga ranio, srdit i pun zlih namjera pu- 
sti ga i vrati se svojoj kući. Uđe u svoju odaju i bijesno 
poviče: 

— Gdje si, besramnice! Ugasila si svijetlo da te ne 
nađem, no prevarila si se ljuto, uhvatit ću ja tebe! 

Priđe postelji i misleći da je zgrabio ženu, ščepa slu- 
škinju, te je nogama i rukama tako namlati, da joj je sva 
glava poplavjela; naposljetku joj još odreže kosu, psujući 
je pogrdnim riječima kakve se ni najpokvarenijoj ženi ne 
govore. Sluškinja je gorko plakala i ridala, a imala je i za- 
što. I mada je nekoliko puta uzviknula: »Jao, smilujte se 
boga radi« ili »Prestanite«, glas joj je tako bio iskidan od 
plača, a Arriguccio, zaslijepljen od bijesa, te nije mogao 
razabrati da je to glas neke druge žene, a ne njegove. Kađ 
ju je tako pošteno izlemao i odrezao -joj kosu, kao što re- 
kosmo, reče joj: 

— Zasad je dosta, ali otići ću tvojoj braći i ispripovje- 
dit ću im kako se sramotno vladaš, a onda nek dođu ovamo 
i nek učine ono što im čast nalaže, pa nek te odvedu, jer 
zasigurno u ovu kuću nećeš više stupiti nogom. 

Tako reče, iziđe iz odaje, zaključa je izvana i sam kre- 
ne dalje. Netom je gospa Sismonda, koja je sve čula, vidje- 
la da joj je muž otišao, odmah otključa odaju, ponovo u- 
pali svijetlo i nađe sluškinju svu smlavljenu i oblivenu su- 
zama. Utješi je, kako je bolje znala i umjela, odvede je u 
njenu sobu i potajice naredi da je dvore i njeguju, a kasni- 
je je Arrigucciovim novcima nagradi tako da je mogla biti 

zadovoljna. Netom je sluškinju odvela u njenu sobu, brzo 
prostre postelju i sve uredi, kao da onenoćinijenitko spa- 
vao. Tada pripali uljenicu, odjene se i udesi, kao da i nije 
legla, te uzme svoj ručni rad, sjedne navrh stepenica i poč- 
ne šivati i čekati da vidi što li će se iz toga izleći. A kada 
je Arriguccio izišao iz kuće, što je brže mogao otišao je že- 
ninoj braći, i toliko je kucao, dok ga nijesu čuli i otvorili. 
Gospina braća, a bila su trojica, i njena majka, netom su 
čuli Arrigucciov glas, ustanu, pripale svijetla, siđu k njemu 
i upitaju ga koje ga dobro u taj kasni sat tako sama sam- 
cata k njima vodi. Arriguccio im sve po redu ispriča, po- 
čev od uzice koju je našao privezanu za nožni palac svoje 
žene, pa što je po tom sve uradio. I da im dade dokaz ono- 
ga što je kazivao, pokaže im kosu, za koju je mislio da je 
odrezao svojoj ženi, i nadoda, nek po nju pođu i učine ono 
što sude da im čast nalaže, jer je on ni za što na svijetu 
neće više trpjeti u svojoj kući. Braća se na njegove riječi 
strašno razgnjeve. Držeći, da je istina što on kaže, dadu 
upaliti zublje i, u namjeri da je kazne, s Arrigucciom se 
upute njegovoj kući. A majka im, plačući krene za njima, 
moleći sad jednoga, sad drugoga, da ne uzmu odmah za 
gotov groš sve što on kaže već da se sami najprije uvjere, 
jer se možda muž s nekog drugog razloga na nju naljutio 
i tukao je, pa sad sve to govori da sebe opravda; uz to još 
pripomene da se ne može dosta načuditi kako se to desilo, 
jer ona dobro pozna svoju kćer, koju je od djetinjstva sa- 
ma odgajala, i srce joj ne da povjerovati u to. Pošto stigo- 
še do Arrigucciove kuće i uđoše, počeše se uspinjati stepe- 
nicama, a gospa Sismonda, čuvši ih kako dolaze, upita: 

— Tko je? 

Jedan od njene braće odgovori: 

— Odmah ćeš saznati, grešna ženo, tko je! 

Na to će gospa Sismonda: : 

— Kakve su to riječi? Pomozi nam Gospode! 

Uto ustane i nastavi: 

— Dobro došli, braćo moja, što vas svu trojicu u ovo 
kasno doba noći vodi ovamo? 

Ovi, videći je gdje sjedi i šije, a na licu joj ni traga 
batinama, dok je Arriguccio tvrdio da ju je isprebijao, za- 
čude se i, svladav svoj bijes, upitaju je zašto se Arriguccio 

na nju žali, prijeteći joj da će zlo proći, ako im sve po isti- 
ni ne kaže. 

Gospa odvrati: 

— Doista ne znam što da vam kažem, i nije mi znano 
zašto se Arriguccio na mene žali? 

Arriguccio je gledaše kao da je s uma sišao, spominju- 
ći se onih tisuću bubotaka, i lica koje je izgrebao, i svega 
ostalog. A sada je vidi pred sobom, kao da se ništa dogo- 
dilo nije. Braća joj ukratko ispripovjede što im je Arri- 
guccio kazivao, i o uzici, i o batinama, i o svemu. Gospa se 
okrenu Arrigucciu i zavapi: 

— Jao čovječe, što to čujem? Nabacuješ se klevetama 
na mene na svoju veliku sramotu, a sebe prikazuješ.okrut- 
nimizlim čovjekom; zašto to radiš? Kad si to bio noćas u 
kući, pa čak sa mnom? Kad si me tukao? Ja se toga ne 
spominjem! 

Arriguccio upane: 

— Je li nijesmo skupa legli u postelju? Nijesam li se 
vratio, pošto sam trčao za tvojim draganom? Nijesam li te 
namlatio i kosu ti odrezao? 

Gospa odvrati: 

— U ovoj kući nijesi sinoć legao, no pustimo to, jer 
drugog dokaza nema do mojih riječi, i pogledajmo što ti 
to govoriš, da si me tukao i kosu mi odrezao. Mene ti nije- 
si nikada tukao, a ti i svi, koji ste ovdje, pogledajte ima 
li na meni i traga batinama! A ne bih ti ni savjetovala da 
budeš tako smion i ruku na me digneš, jer, križa mi božjeg, 
oči bih ti iskopala. A što ja znam, kosu mi nijesi odrezao. 
Možda si to učinio, a ja nijesam primijetila? Hajde da vi- 
dimo, jesi li mi odrezao kosu ili nijesi? 

Na to skine prijevjes s glave i pokaže svoju kosu ne- 
odrezanu. A kada to vidješe i začuše braća i njena majka, 
navale na Arriguccia veleći: 


— Što veliš na to Arriguccio? Sve ono što kažeš da si 
uradio, laž je! A kako ćeš onda sve ostalo dokazati? 


Arriguccio, kao da se onaj čas iz teška sna probudio, 
htjede ipak nešto reći. No, videći da je i ono što je mislio 
da može dokazati drugačije, nije se usudio ni da pisne. Go- 
spa se obrati braći veleći: 

— Braćo moja, viđim da on sam iziskuje da učinim 
ono što ne bih bila ni za živu glavu učinila, to jest da vam 
ispripovjedim svu njegovu pokvarenost i zloću. I to ću sad 
uraditi. Čvrsto vjerujem da mu se doista dogodilo sve ono 
što kaže, a poslušajte kako. Ovaj valjani čovjek, kome ste 
me na moju nesreću za ženu dali i koji se naziva trgovac 
1 hoće da mu se vjeruje, i pravi se pokorniji od redovnika 
i čestitiji od djevojke, gotovo svake noći po krčmama se 
opija i vucara sad s ovom sad s onom ženetinom, a meni 
valja do ponoći a kadgod i do jutrnje čekati ovako, kao što 
vidjeste. Sigurna sam, da se dobro napio i legao, s nekom 
takvom ženturinom, pa je našao uzicu na njenoj nozi i on- 
da izvršio sva ona junaštva, kao što je kazivao. I knjoj se 
vratio, nalemao je i kosu joj odrezao, a kako se još nije 
bio otrijeznio, mislio je, a sigurno još i sad to misli, da je 
sve to meni napravio. Eto, pogledajte ga dobro u lice, pa 
ćete vidjeti, da je još i sad supijan. No uza sve to, što _je 
god o meni rekao, primite, molim vas, kao naklapanje pi- 
janca, te mu oprostite kao što mu i ja opraštam. 

A kada je njena majka čula te riječi, razgalami se ve- 
leći: 

— Križa mi božjeg, kćeri, nećemo tako! Valjalo bi ga 
zatući kao bijesna i bezumna psa, jer nije dostojan takve 
žene, kao što si ti. Tako je to! Baš kao da te na smetištu 
našao! Prokleto mu bilo! Nećeš ti više slušati prljave riječi 
tog dronje i pasjeg sina, jednog od onih, koji dolaze sa se- 
la ili sam bog zna otkud, a na njima prosto sukno, široke 
bječve i pero zataknuto u stražnjici!, pa, netom skupe ša- 
ku groša, hoće kćerke plemića i čestitih gospa za žene. Ku- 
puju grbove, pa se šepire i vele: »Ja sam iz takve i takve 
kuće; moji su djedovi tako i tako radili.« Kamo sreće da 
su moji sinovi mene poslušali, mogli su te čestito i s ma- 
lim mirazom udomiti u kući grofova Guidi. A oni htjedoše 
tebe, najbolju djevojku u Firenci, i najčestitiju, dati ovom 
biseru, koji se nije sramio u ponoći o tebi govoriti da si 
kurva, kao da te mi ne poznajemo. Ma, vjere mi, da mene 
slušaju, tako bi ga udesili, da ne bi zaboravio dok je živ. 

Tad se obrati sinovima, veleći: 


* Notari trgovci nosili su pero i tintarnicu obješenu za pojas; isp. 
VIII, 5. 

— Jesam li vam govorila, djeco moja, da ovo ne može 
biti istina. Jeste li čuli kako vaš divni zet, taj bijedni 
trgovčić, postupa s vašom sestrom. Da sam ia na vašem 
mjestu, pa da je o njoj rekao sve što je rekao, i učinio sve 
što je učinio, ne bih se smirila dok ga ne bih sa zemljom 
sastavila. Ej, da sam muškarac, a ne žena, ne bih dopusti- 
la da se drugi u to umiješa. Proklet bio da bog da, pijan- 
duro bez srama i obraza! 


Kad su mladići sve to vidjeli i čuli, izgrde ga na pasja 
kola i naposljetku mu rekoše: 


— Ovaj put ti opraštamo, jer si pijan, no pazi se, ako 
ti je život mio, da se još kad što slično ne dogodi, jer zasi- 
gurno, dođe li nam još ikad što do ušiju, platit ćeš i za ovo 
i za ono. : 

Rekav to, odoše. Arriguccio sav izbezumljen ni sam 
više nije znao da li se ono doista dogodilo ili je sanjao; ni 
slova ne izusti, već pusti ženu na miru. A ona, ne samo 
što je svojom dosjetljivošću izbjegla sigurnoj opasnosti, 
već je sebi otvorila put, da u buduće bez straha od muža 
može, udovoljavati svojim željicama. 


DEVETA NOVELA 


Nikostratova žena Lidija ljubi Pira, koji iziskuje od nje tri 

dokaza da bi joj povjerovao. Ona mu sve ispuni i uz to se 

još u Nikostratovu prisuću s njim zabavlja, a muža uvjeri 
da nije istina ono što je on svojim očima vidio. 


Toliko se svima svidjela Neifilina novela, te gospe ni- 
jesu mogle prestati da o njoj raspravljaju i da se smiju, 
ma da im je kralj nekoliko puta naredio da umuknu, a 
Pamfilu zapovjedio da kazuje. Naposljetku ipak ušute, i 
Pamlfilo počne ovako: 

— Ne vjerujem, poštovane gospe, da se onaj koji žarko 
ljubi ne bi usudio učiniti ma što, koliko god bilo teško i 
opasno. Premda je to već u mnogim novelama pokazano, 
ipak, sudim daćuto jošbolje dokazati novelom, koju sam 
naumio kazivati. U njoj ćete slušati o gospi koja je u svo- 
jim djelima imala više sreće negoli pameti. Stoga ne bih 

savjetovao ni jednoj da pođe njenim stopama, jer sreća 
nije svima jednako sklona, i nijesu svi muževi na svijetu 
slijepi pri zdravim očima. 

U Argu, prastarom ahajskom gradu, mnogo slavnijem 
po svojim nekadašnjim kraljevima, negoli po veličini, ži- 
vio aekoć plemić, koji se zvao Nikostrat i kojemu je u ka- 
snim ljetima sreća dala za ženu odličnu gospu, isto toliko 
smjelu koliko i lijepu, a zvala se Lidija. Nikostrat je kao 
plemić i bogataš imao mnogo slugu i pasa i sokolova, jer 
je nadasve volio lov loviti. Među njegovom služinčadi bi- 
jaše neki momak, pristao, lijep i umiješan u svakom poslu, 
po imenu Pir, a Nikostrat ga je vrhu svih volio i u njega 
se pouzdavao. Lidiji taj mladić tako omilje da ni danju ni 
noću ni na što drugo mislila nije doli na njega. A Pir, ili tu 
ljubav nije opazio, ili nije htio da opazi, ili se gradio da za 
nju ne mari. Gospi se srce od boli stezalo, te odluči da mu 
svoju ljubav otkrije. Rad toga pozove svoju sobaricu, Lu- 
sku po imenu, u koju se jako pouzdavala, i ovako joj reće: 


Luska, dobročinstva što sam ti ukazivala, moraju te 
obvezati na poslušnost i vjernost, stoga pazi da ovo što ću 
ti sada reći nitko nikad ne sazna do onoga kome je namije- 
njeno. Kao što vidiš, Luska, mlada sam, i čila, i bogata, i 
obilujem svim onim što žena može poželjeti. Ukratko, sa- 
mo se na jedno mogu požaliti, a to je da je moj muž pre- 
star za mene. Zbog toga sam lišena onoga u čemu mlade 
gospe najviše uživaju. Budući da i ja želim isto što i druge, 
već sam odavno odlučila, kad mi je već sreća u tome bila 
tako malo sklona i dala mi tako stara muža, da ne budem 
sama sebi neprijatelj, te nađem izlaza za svoj spas i uži- 
tak. I da bih u tome bila zadovoljena, kao i u svemu dru- 
gome, odlučila sam da mi svojim zagrljajima pomogne Pir, 
jer smatram da je dostojniji od svih ostalih, a toliko ga 
ljubim da sam samo onda sretna kad ga vidim i na njega 
mislim, te ću, ako se što prije s njim ne sastanem, zasigur- 
no svisnuti od boli i tuge. Pa, ako ti je moj život mio, ot- 
krij mu moju ljubav, kako najbolje budeš znala i umjela, , 
i zamoli ga da bude ljubezan i dođe k meni, kad ga po- 
zoveš. 


Sobarica rado posluša svoju gospodaricu, pa kad uhva- 
ti priliku, pozove Pira, te mu, što je bolje umjela, razloži 
gospinu poruku. Pir se jako začudi, jer nikad mije bio ni- 


440 SEDMI DAN 


šta opazio, te posumnja ne iskušava li ga gospa. Stoga gru- 
bo odgovori: 

— Luska, ne vjerujem da mi te riječi poručuje gospa 
moja, pa zato pazi što govoriš. Sve ako mi ona te glase ša- 
lje, ne vjerujem da je u dobroj namjeri, No ako su joj i 
riječi od srca, moj gospodar me cijeni više no što zavređu- 
jem, ine bih mu mogao takvu uvredu nanijeti ni za živu 
glavu. Čuvaj se da mi o takvim stvarima više ne govoriš. 

Lusku nimalo ne uplaše njegove grube riječi, već mu 
bez straha odgovori: 

— O ovome i o svemu što će mi moja gospa narediti, 
govorit ću ti, Piro, toliko puta, koliko puta mi ona zapovje- 
di, bilo tebi pravo ili krivo. No, istinu da ti kažem, glup si 
kao vol. 

Luska se vrati srdita svojoj gospodarici s Pirovom po- 
rukom, a ova, kad dozna što je Pir kazao, poželje da umre. 
Za nekoliko dana ponovo reče sobarici: 

— Znano ti je, Luska, da dub ne pada od prvog udar- 
ca, pa mi se čini e bi bilo zgodno da opet govoriš s onim ko- 
jina moju nevolju hoće da bude vjeran. Uhvati zgodan tre- 
nutak, otkrij mu moju ljubav i potrudi se da postigneš že- 
“ ljeni uspjeh, jer, ako ne uspijem, umrijet ću, a on će mi- 

sliti, da sam mu se narugala, pa bi umjesto ljubavi mržnja 
nikla u njegovu srcu. — 'Sobarica utješi gospu, potraži Pi- 
ra i, našav ga u veselu i dobru raspoloženju, reče mu: 

— Piro, prije nekoliko dana sam ti kazivala o tom ka- 
ko te žarko moja i tvoja gospa ljubi. Ponovo ti sad to ka- 
žem, jer sam sigurna da ona neće dugo živjeti, ako ti ustra- 
ješ u svojoj krutosti; rad toga te molim da udovoljiš nje- 
nim željama. Ako se i dalje budeš tvrdoglavio, vjerovat ću 
da si najveći glupan što ga je sunce ogrijalo, mada sam do- 
sad mislila da si pametan momak. Zamisli, kakva je to čast 
za tebe da te tako lijepa i tako plemenita gospa ljubi iz- 
nad svega. A osim toga, koliko li moraš biti zahvalan sud- 
bini, koja ti nudi ono što se priliči tvojim mladenačkim 
željama, i uz to takvo utočište za sve tvoje potrebe. Pozna- 

* ješ li nekog svog vršnjaka, kojemu se za užitak pruža nešto 
bolje negoli tebi, ako budeš pametan! Tiko će još moći ima- 
ti oružje, konje, odjeću i novaca, koliko ti, ako svoju lju- 
bav posvetiš njoj. Otvori, dakle, srce mojim riječima i opa- 
meti se. Spomeni se da samo jedanput u životu sreća izla- 
zi nekome u susret vesela lica i raširenih kmila, a tko je ne 

zna primiti, kasnije, bijedan i siromašan, neka se na sebe 
žali, a ne na nju. Pamti još da nije između sluge i gospo- 
dara nužna takva vjernost, kakva dolikuje između prija- 
telja ili rođaka, naprotiv, sluge moraju postupati ondje 
gdje mogu onako kako se prema njima postupa. Kada _bi , 
ti imao lijepu ženu, majku, ili kćerku, ili sestru, koja bi se 
Nikostratu svidjela, misliš li da bi on bio tako pošten pre- 
ma tebi, kao što ti hoćeš da budeš prema njemu u pogledu 
njegove žene? Lud si, ako to vjeruješ. Budi siguran da bi 
on upotrebio silu, kad laskanje i molitve ne bi pomogli, pa 
ma što ti mislio o tome. Zato postupajmo i mi prema nji- 
ma onako kao što oni postupaju prema nama. Prihvati ono 
što ti sreća nudi, i ne odbijaj, već pođi sreći u susret i pri- 
mi je, kad k tebi dolazi. Vjeruj mi, ako to ne učiniš, tvoja 
će gospa zacijelo svisnuti od tuge, a ti ćeš se bez svake 
sumnje gorko kajati i prizivati smrt. 

Pir, koji je već nekoliko puta razmišljao o Luskinim 
riječima, bijaše odlučio da će joj, ako k njemu opet dođe, 
drukčije odgovoriti i u svemu udovoljiti gospi, bude li se 
mogao uvjeriti da ga ne iskušava. Stoga odgovori: 

— Eto, Luska, vjerujem ti sve što mi kažeš. No znam 
i to da je moj gospodar mudar i lukav, a jer mi je povje- 
rio sve svoje poslove, strah me da Lidija u dogovoru s njim 
i po njegovoj volji sve ovo ne radi da me iskuša. Rad toga, 
ako mi ispuni tri želje kao dokaz, neka zna zasigurno da 
mi ništa po tom neće zapovjediti što ne bih odmah izvršio. 
Evo, što od nje tražim: prvo da u Nikostratovu  prisuću 
ubije njegova jastreba, po tom da mi pošalje čuperak iz 
Nikostratove brade i naposljetku njegov zub, i to jedan od 
najboljih. 

Ovi se dokazi Luski učine teški, a gospi još teži, ali 
ljubav, koja je dobar tješitelj i velik majstor u savjetova- 
nju, prišapne joj kako da to učini, pa ona po svojoj soba- 
rici poruči Piru da će učiniti sve, i to uskoro. Osim toga 
još da će se pred Nikostratom, koga on smatra za mudra 
čovjeka, zabavljati s Pirom, a Nikostrata će uvjeriti da to 
nije istina. Pir, dakle, stane čekati da vidi što li će gospa 
učiniti. A ona, kad je za nekoliko dana Nikostrat priredio 
veliku gozbu, kao što je često bio obikao raditi, i pozvao 
mnoge velikaše, pa kad su već stolovi bili raspremljeni, 
odjene raskošno baršunasto ruho zelene boje i lijepo se 
uresi, te iziđe iz svoje odaje i dođe u dvoranu gdje su bili 

gosti i Pir među njima. Ode ravno prema prečki, na kojoj 
je bio jastreb, koga je Nikostrat toliko volio, odveže ga, te 
kao da bi ga htjela uzeti u ruke, uhvati ga za lančiće na 
nogama, tresne njime o zid i ubije ga na oči Piru i ostalim 
gostima. Nikostrat vikne na nju: 

— Jao, ženo, što si učinila? 

No ona mu ništa ne odgovori, već se okrene prema 
njegovim uzvanicima veleći: 

— Gospodo, teško bih se mogla osvetiti kralju, koji bi 
me uvrijedio, kad ne bih imala smjelosti da se osvetim 
jednom jastrebu. Valja da znate da mi je ova ptica oduzi- 
mala sve ono vrijeme koje muškarci posvećuju užitku že- 
na, jer, čim zora svane, Nikostrat ustane, uzjaši konja i s 
jastrebom na ruci odjezdi prema prostranim ravnicama, da 
ga gleda kako leti. A ja, ovakva kakvu me vidite, sama i 
zlovoljna ostajem u postelji. Rad toga sam često poželjela 
da uradim ono što sam sada učinila, i nikakav me razlog 
nije spriječio, već taj što htjedoh ovo uraditi u prisuću lju- 
di koji će biti pravedni suci mojoj tužbi, kao što vjerujem 
da ste vi. 

Slušahu je gospoda, sudeći da joj je ljubav prema Ni- 
kostratu takva, kao što i njene riječi kazuju, te u smijehu 
se okrenu razgnjevljenu Nikostratu veleći: 

— Eto, kako je gospa dobro učinila što _ je osvetila 
uvredu smrću onog jastreba. 

I još su mnogo o tome raspravljali, pošto je gospa oti- 

šla, te se naposljetku Nikostratova srdžba preobrati u smi- 
jeh. Pir, koji je sve to gledao, pomisli: » Uzvišen je dokaz 
gospa dala mojoj sretnoj ljubavi, neka bog da da tako na- 
stavi.« : 
Ne prođe mnogo dana, pošto je Lidija ubila jastreba, 
kadli jednoga jutra, dok je ona u svojoj odaji s Nikostra- 
tom bila i milovala ga i s njim brbljala, on je u šali povu- 
če za kosu, pa joj tako dade povoda da ispuni i onu drugu 
Pirovu želju. U hipu zgrabi ona čuperak njegove brade i 
smijući se povuče je tako snažno da mu ga čitava iščupa. 
Nikostrat se razgnjevi, a ona mu reče: 

— Šta ti je, šta se tako mrštiš? Zar zato što sam ti 
iščupala pet šest dlaka iz brade? Ti nijesi oćutio kako je 
mene boljelo kad si me malo prije povukao za kosu. 

Pa tako riječ po riječ, šaleći se s njim, gospa oprezno 
spremi čuperak brade i isti ga dan pošalje svom ljubovni- 

ku. No za treći se dokaz zamislila, pa ipak, jer bijaše viso- 
ka uma, a ljubav ga je još izoštrila, smisli kako će naum 
izvršiti. Nikostrat je imao dva dječaka, koje je njihov otac 
dao njemu u kuću, jer bijahu plemići, da se nauče lijepu 
vladanju. Oni su, dok je Nikostrat za stolom bio, njega dvo- 
rili: jedan kao stolnik, drugi kao peharnik. Gospa ih pozo- 
ve i pouči ih da zabace što mogu više glavu unatrag, kad 
Nikostrata dvore, jer mu iz usta smrdi, ali o tome ne smiju 
nikada nikome ništa reći. Mladići povjerovaše i stadoše se 
ravnati prema gospinim poukama, a ona jednom upita Ni- 
kostrata: 

— Jesi li opazio što ona dva dječaka rade kad te dvore? 

Nikostrat odvrati: 

r— Jesam, opazio sam, i baš sam ih htio pitati, zašto to 
rade. 

Gospa priklopi: o 

— Ne čini toga, jer ja ti znam reći. Nijesam ti o tome 
govorila, da ti ne bi bilo neugodno, no sad, kad vidim dai 
drugi to primjećuju, ne mogu ti više tajiti. To oni rade za- 
to što ti strašno iz usta smrdi, ane znam koji je tome raz- 
log, jer se prije to nije dešavalo. Kako se moraš družiti s 
plemićima, to je jako ružno, pa bi valjalo nekako izliječiti. 

Na to Nikostrat upita: 

— Šta bi to moglo biti? Nemam li možda kakav po- 
kvaren zub u ustima? 

Lidija odvrati: 

— Možda. 

I odvege ga k prozoru, veleći mu da otvori usta te mu, 
pošto mu je dobro promotrila zube, reče: 

— O Nikostrate, kako si to mogao tako dugo trpjeti? 
S ove strane imaš jedan zub, koji kanda nije samo načet, 
već posve gnjio, i zasigurno, ako ga zadržiš u ustima, po- 
kvarit će ti susjedne zube, pa ti savjetujem da ga izvučeš 
prije negoli se to dogodi. 

Nikostrat će na to: 

— Kad ti tako misliš, i ja se slažem. Pošalji, molim 
te, odmah po ljekara da mi ga izvuče. 

— Ne dao bog da pozovem ljekara. Meni se čini da je 
tvoj zub tako usađen, te ću ga bez ikakva majstora ja sama 
lako iščupati. Ljekari su, znaš, tako okrutni kad to rade da 

mi srce nipošto ne bi dalo da vidim kako si u šakama ne- 
koga od njih. Rad toga ću ja sama to učiniti. Pa ako te bu. 
de boljelo, barem ću te ja odmah pustiti; to ljekar ne bi 
htio učiniti. 

Tad ona naredi da joj donesu oruđe za taj posao i da 
svi iziđu iz sobe osim Luske. Zaključa vrata, a Nikostratu 
reće, da se pruži na stolu, strpa mu kliješta u usta, zgrabi 
zub i, mada je on urlikao od boli, dok ga je jedna čvrsto 
držala, druga mu svom snagom iščupa zub, te ga brzo skri- 
je i uze drugi posve pokvaren koji je u ruci držala. Onako: 
izmrcvarenu od bola pokaže mu ga veleći: 

— Eto vidiš što si tako dugo imao u ustima! 

A on povjeruje, i mada je bol teška bila i jako se tu- 
žio, ipak, kad je vidio da mu jeiščupan zub, učini mu se da 
je iscijeljen. Kada su ga lijepo okrijepili i s ovim i s onim, 
i bol mu popustila, iziđe iz odaje. Gospa uze zub i namah 
ga pošalje ljubovniku, koji sad, već osvjedočen u njenu. 
ljubav, izjavi da će udovoljiti svakoj njenoj želji. Gospa, 
hoteći ga još bolje uvjeriti, a uz to joj se svaki sat bez nje- 
ga učinio tisuću puta duži, htjede da ispuni ono što mu je 
obećala, pa stade hiniti da je bolesna. A kada ju je sutra- 
dan nakon objeda Nikostrat posjetio, a s njim bijaše samo 
Pir, ona ga umoli da joj pomognu da siđe u vrt, jer bi joj 
to olakšalo muku. Nikostrat je podupre s jedne strane, a 
Pir s druge, pa je odvedu u vrt, na zelenu tratinicu ispod 
krošnjate kruške. Pošto su tamo neko vrijeme posjedili, 
žena kaza Piru (a već ga je prije bila poučila što mu valja 
raditi): 

— Piro, tako sam se uželjela krušaka, ded, popni se i 
stresi ih nekoliko. 

Pir se spremno pope na stablo i stane tresti kruške i, 
dok je to radio, poviče: 

— Hej, gosparu, što vi to radite? A vi, gospo, zar se 
ne sramite činiti to preda mnom? Mislite li da sam slijep? 
Malo prije ste govorili da ste teško bolesni; kako ste tako 
brzo ozdravili i to radite? Ako vam se baš hoće, imate to- 
liko lijepih odaja, što ne odete i tamo radite ovakve stvari? 
Doista bi bilo poštenije negoli u mom prisuću. 

Gospa se obrati mužu veleći: 

— Što to Pir kaže, bulazni li? 

A Pir će: 

— Ne bulaznim, gospo, zar mislite da ja ne vidim. 

Nikostrat sav u čudu kaza: 

— Piro, meni se doista čini da sanjaš? 

A Pir odvrati: 

— Ne sanjam, gospodaru, a ni vi ne sanjate! Naprotiv, 
tako se drmate da ni jedna voćka ne bi ostala na ovoj kru- 
ški, kad bi nju tko tako drmao. 

Tad će gospa: 

— Što bi to moglo biti? Je li moguće da mu se čini 
istina.ono što kaže. Bog nek mi pomogne, da sam zdrava, 
kao što sam bila, popela bih se na stablo da vidim kakvo 
je to čudo što ovaj kaže da vidi. 

A Pir je s kruške nastavljao svoju priču. Tada mu Ni- 
kostrat zapovjedi: 

— Siđi! 

I on siđe, a Nikostrat ga upita: 

— Reci šta si vidio? 

Pir odgovori: 

— Bojim se te mislite da sam s uma sišao ili da spa- 
vam. Vidio sam kako ležite na svojoj gospi, kad već hoće- 
te da vam kažem. A kad sam silazio, višjen kako ste ustali 
i sjeli tamo gdje sad sjedite. 

— Zacijelo si — reče Nikostrat — sišao s uma. Otkad 
si se ti na krušku popeo, nijesmo se ni pomakli, kao što vi- 
diš. 

Pir odvrati: 

— A što da o tome raspravljamo! Doista sam vas vi- 
dio, a ako sam i vidio, na svome ste ležali, 

Nikostrat se još više čuđio i naposljetku rekne: 

— Hajde da i ja vidim je li ova kruška začarana, te 
onaj koji se popne čuda vidi. 

I popne se. Tek što se popeo, gospa se stane s Pirom 
šaliti, a Nikostrat, videći to, poviče: 

— Hej, grešna ženo, što radiš? I ti Pire, u koga sam 
se tako pouzdavao? 

To reče, pa stane silaziti s kruške, dok su gospa i Pir 
ponavljali: »Pa mi sjedimo,« te su videći njega kako silazi, 
doista sjeli onako kao što ih je on ostavio. Netom Nikostrat 
siđe i vidje kako sjede, stane ih psovati, a Pir mu reče: 

— Nikostrate, sad priznajem da sam, kao što ste vi 
prije govorili, krivo vidio, kad sam bio na kruški, a to uvi- 

đam baš po tome što ste i vi krivo vidjeli. I jedino vam to 
može dokazati da istinu kažem, ako pomislite da li bi vaša 
žena, koja je tako čestita i umna, hoteći vas osramotiti, ura- 
dila to baš pred vašim očima. A o sebi da i ne kažem: prije 
bih se dao raščetvoriti, negoli samo i pomisliti na što takva, 
a kamoli učiniti u vašem prisuću. Pa doista sudim da je 
kruška kriva za ovaj nesporazum, jer me nitko na svijetu 
ne bi bio razuvjerio da nijeste vi ovdje obljubili svoju že- 
nu, da nijesam iz vaših usta čuo da činim ono što pouzda- 
no znam. da nikada ni pomislio nijesam, a kamoli uradio. 

Gospa, koja je gnjevno ustala, priklopi: 

— Ubio te bog, kad me tako malo cijeniš, te misliš da 
bih ja, da sam htjela ovakve stvari raditi što ti kažeš da si 
vidio, baš činila pred tvojim očima. Budi tvrdo uvjeren, 
kad bih i poželjela, ne bih ovamo došla, već bih to znala 
udesiti u jednoj od naših odaja, i tako da ti ne bi lako ni- 
kad saznao. 

Nikostrat, kojemu se učinila istina što jedno i drugo 
kažu, da ne bi nikada pred njim takav čin izvršili, umukne 
i prestane ih kuditi, te stane raspravljati o čudnovatoj var- 
ci vida, kad se tko popne na krušku. No gospa, kao da jei 
dalje srdita, kaza: 

— Istinu vam kažem, nikada više ova kruška neće 
osramotiti ni mene ni bilo koju ženu. Potrči, Piro, donesi 
sjekiru, te posijeci ovu krušku, da osvetiš sebe i mene ma- 
da bi bolje bilo tresnuti njome po glavi Nikostrata, koji je 
bez razmišljanja pustio da mu oslijepe duševne oči. Prem- 
da je povjerovao svojim očima, nipošto nije smio ni pomi- 
sliti da je to zaista tako. 

Pir hitro pojuri po sjekiru te posiječe krušku, a kad 
žena vidje kako je stablo palo, reče Nikostratu: 

— Sad, kad je uništen neprijatelj mog poštenja, i moj 
se gnjev smirio. 

Tada Nikostratu, koji je molio, dobrostivo oprosti, te 
mu naredi da nikad više ne posumnja u onu koja ga“ljubi 
više negoli sebe samu. 


Tako se vratio taj jadan prevaren muž s njom i nje- 
nim ljubovnikom u palaču, gdje su mnogo puta po tom Pir 
i Lidija bez straha jedan s drugim uživali. Neka bog i na- 
ma to udijeli. 

Dva mladića iz Siene ljube gospu, kumu jednoga od njih. 
Kum umre i prema obećanju ukaže se drugu i ispriča mu kako 
se na onom svijetu živi. 


Još je samo na kralju bio red da kazuje. Kad su se 
umirile gospe, koje su žalile nedužnu posječenu krušku, 
on počne: 

— Posve je jasno, da svaki pravedan kralj mora zako- 
ne koje sam donese prvi poštovati. A ako drukčije radi, 
valja ga smatrati za roba koji je kaznu zavrijedio, a ne za 
Kralja. U takav sam grijeh, eto, gotovo prisiljen da upad- 
nem ja, koji sam vaš kralj. Istina je da sam ja dao jučer 
zakon za naše današnje kazivanje, u namjeri da se danas 
ne koristim svojom povlasticom, nego da se pokorim skupa 
s vama svome naređenju i govorim o tome o čemu ste vi 
kazivali. No ne samo da ste kazivali o svemu što sam ia za- 
mislio kazivati, no ispripovijedali ste i npnogo drugih I još 
ljepših novela o tome, te koliko god kopam PO svom sjeća- 
nju, ne mogu se spomenuti ni jedne i ne znam što bih o 
tom predmetu mogao govoriti, a da bi se moglo uporediti 
s onim što je dosad kazivano. Pa kad se već moram ogrije- 
šiti o svoj vlastiti zakon, pripravan sam pretrpjeti svaku 
kaznu koju mi naredite, jer sam je i zaslužio. Vraćam se, 
dakle, svojoj povlastiei # velim: da me Elisina novela 0 ku- 
mu i kumi! te gluu;*t Sienežana?, drage moje gospe, navo- 
de na to da se e*avim šala koje su mudre žene zbijale sa 
svojim glv»»im muževima i da vam pričam novelicu o Si- 
enežanima. Premda u njoj ima i nevjerojatnosti, bit če 
ipak donekle zabavna. 

Življahu, dakle, u Sieni dva mladića, pučanina, od ko- 
jih se jedan zvao Tingoccio Mini, a drugi Mesccio di Tura, 
4 stanovali su u kraju Porta Salaia. Kakr su se gotovo 
sveđer samo jedan s drugim družili, činile se da se_jako 
vole. Odlazili su, kao što već muškarci jade, u crkvu na 
propovijed, često puta slušali o vječnoj siavi i prokletstvu, 
što prema njihovim zaslugama čeka pokojnika ne drugome 
svijetu. U želji da nešto o tome saznaju, a ne "lajući kako, 


* Isp. VII, 3. 
* Isp. VII, 3. 

obećaše jedan drugome da će se onaj koji prvi umre, uz- 
mogne li, vratiti svom drugu i donijeti mu vijesti s onoga 
svijeta, pa to utvrdiše zakletvom. Kad su tako jedan dru- 
gome tvrdu vjeru dali i nadalje se družili, kao što smo spo- 
menuli, sluči se da se Tingoccio okumio s nekim Ambruo- 
giom Anselminom, koji je obitavao u Camporeggiu i ko- 
jemu je žena, gospa Mita, rodila jedinca sina. Taj je Tin- 
goccio zajedno s Meucciom pokatkad pohađao svoju kumu, 
koja bijaše prekrasna i ljupka gospa, te se uprkos kumstvu 
u nju zaljubio. A i Meucciu se ona jako svidjela, pa kako 
ju je Tingoccio vazda hvalio, i on je uzljubi. No čuvali su 
se da jedan drugome tu svoju ljubav otkriju, i to iz ovih 
razloga: Tingoccio nije htio da otkrije Meucciu, jer mu se 
činio grijeh što ljubi kumu, i sramio se da itko to sazna. A 
Meuccio se nije usudio o tome govoriti, jer je bio opazio 
da se ona sviđa Tingocciu, pa je mislio: »Ako mu to odam, 
planut će ljubomorom, pa kako on može s njom kao kum 
slobodno razgovarati, omrazit će me s njom, i tako nikada 
neć« vostići ono što želim.« Dok su tako mladići gospu Mi- 
tu ljubili, Kav što smo već spomenuli, sluči se da je Tingoc- 
cio, koji je imao više prilike da ženi otkrije svoje srce i to- 
liko se trudio i riječima i djelima, napokon postigao što je 
želio. Meuccio to ubrzo primijeti i, mada mu je žao bilo, 
nadajući se da će možća i on jednoć uspjeti, pretvarao se 
kao da ništa ne opaža da Tingoccio ne bi imao povoda ni 
razloga spriječiti ili pokvariti njegov naum. Dok su je oba 
druga tako ljubila, jedan sretnije v4 drugog, zbude se da 
se Tingocciu tako osladio kumin posjea, i na njemu se to- 
liko trudio i poslovao, dok ga naposljetku ne =nopane neka 
boljetica. Bolest mu ubrzo krenu na gore, te, ne rangav se 
odrvati, promijeni svijetom. Trećega dana, jer možda pri- 
je nije morao, prema svom obećanju u noći dođe u Neuc- 
ciovu odaju, dok je ovaj čvrsto spavao, te ga pozove. e- 
uccio se prokudi veleći: 

— Tko siti? 

A ovaj odgovori: 

— Tingoccig, koji se po svom obećanju vratio da ti 
donese vijesti s onoga svijeta. 

Meutrio se jako uplaši, ali, kad se malo sabrao, reče mu: 

— Dob mi došao, brate! 

Tada g8 sita, nije li dušu izgubio, a Tingoccio mu 
odgovori: 

— Izgubljeno je ono što se više ne nalazi' A kako bih 
ja mogao biti ovdje da sam izgubio dušu? 

— Ne mislim tako, — Meuccio će — pitao sam te da 
li si došao među proklete duše koje se muče u ognju pakla. 

Tingoccio odgovori: 

— To baš nijesam! No za svoje grijehe podnositi mo- 
ram najstrašnije i najteže muke. 


Meuccio ga tad upita, da mu podrobno kaže kakve su 
kazne za svaki grijeh koji se na ovome svijetu učini. A Tin- 
goccio mu sve reče. Tada ga Meuccio upita: da li može što 
za njega učiniti, a Tingoccio mu odgovori da može, to jest 
da plati za njega mise i molitve i dade milostinju, jer to 
mnogo koristi onima tamo. Meuccio odvrati da će rado to 
učiniti, i dok se Tingoccio spremao da ode, Meuccio se sje- 
ti kume, te podigne glavu i upita: 

— Dobro da sam se sjetio, Tingoccio, a kakvu si kaznu 
dobio za to što si spavao s kumom dok si ovdje bio? 

Tingoccio odgovori: 


— Brate moj, kad sam tamo došao, našao sam nekoga, 
koji je, kanda, sve moje grijehe napamet znao. Taj mi je 
zapovjedio da odem na neko mjesto gdje sam u velikim 
mukama oplakivao svoje grijehe. Tamo sam našao mnogo 
drugova, koji su bili na istu kaznu osuđeni, i, dok sam me- 
du njima bio, spomenuo sam se onoga što sam s kumom 
radio, pa očekujući da ću još goru kaznu morati da pretr- 
pim, mada sam bio u velikoj i razbuktaloj vatri, sav sam 
drhtao od straha. A kada je to vidio neki čovjek, koji je 
bio kraj mene, upitao me: »Što si ti zgriješio više negoli 
mi da u vatri dršćeš? »Jao, prijatelju moj, odgovorim mu, 
jako se bojim suda zbog velikog grijeha koji sam učinio 
nekada.« Onaj me upita kakav je to grijeh, a ja mu rekoh: 
»Moj je grijeh da sam spavao s kumom, i to tako često da 
sam se sav iscijedio.« On mi se tada naruga veleći: »Hajde, 
budalo, ne boj se, ta ovdje se nitko ne brine za kume.« Kad 
sam to čuo, umirio sam se. 


Uto, jer se dan bližio, završi: 


— Ostani zbogom, Meuccio, jer ja ne mogu više ostati 
s tobom! 

I učas.nestane. 
29 Boccaccio: Dekameron 

Pošto je Meuccio čuo da nitko ne vodi brige o kuma- 
ma, sam se sebi naruga za svoju glupost, jer je toliko kuma 
poštedio, pa je odsad postao pametniji. Da je to fra Rinal- 
do* znao, ne bi mu bilo potrebno toliko mudrovati kako bi 
'skloniv svoju dobru kumu da mu željama udovolji. 


Pri sunčevu smiraju zaćarlijao je lako zapadnjak. Uto 
je i kralj okončao svoju novelu pa kako više nikoga nije 
bilo na redu, snimi krunu s glave i položi je na Laurettinu 
glavu veleći: 

— Gospo, krunim vas lovorom, kojega ime nosite“ za 
kraljicu naše družbe; sve ono što vam se čini da nam svima 
može biti po volji i na veselje, kao žena i kraljica, zapo- 
vjedite. 

Po tom ponovo sjedne. 


Lauretta, ovjenčana za kraljicu, dade dozvati starostu, 
kojemu naredi da u onoj divnoj dolini prostre stolove rani- 
je negoli bješe uobičajeno, da bi se zatim bez hitnje mogli 
u dvorac vratiti; a onda mu odredi sve što mu ie uraditi za 
vrijeme njena vladanja. Po tom se obrati družbi veleći: 

— Doineo jučer htjede da danas kazujemo o tome ka- 
ko žene izigravaju svoje muževe; kada se ne bih bojala da 
ćete pomisliti e pripadam soju lajavaca koji se umah osve- 
ćuju, predložila bih da sutra kazujemo o tome kako muže- 
vi varaju svoje žene. Pustimo ipak to, pa neka svatko smi- 
sli novelu o lakrdijama što ih zbijaju svakoga dana ili mu- 
škarac sa ženom ili žena s muškarcem, ili uzajamno mu- 
škarci i žene. Nadam se, da to neće biti manje zabavno ne- 
goli današnje kazivanje. 

Poslije tih riječi ustane i do večere otpusti družbu. 


Ustanu. dakle, odmah i gospe i mladići. Neki od njih 
bosonogi stanu gacati po bistroj vodi, a drugi se zabavljahu 
šećući po zelenoj tratini, pod krasnim i vitim drvećem. Di- 
oneo i Fiammetta zapjevaju dugi spjev o Arciti i Palemo- 
nu.5 Tako u raznolikim razonodama brzo i veselo prođe 
vrijeme do večere, kada posjedaše za stolove prostrle oko 
jezerca, gdje uz pjev tisuće ptičica i uz blagi povjetarac, 


* Isp. VII, 3. 
“ Lauretta — Lovorka, vijenac je lovorov. 
" Arcito i Palemon junaci epa Teseide. 

što se s brežuljaka spuštao, u miru, radosno povečeraše a 
da im ni muha dosađivala nije. Poslije večere šetahu još 
po krasnoj udoljici, a kad je sunce klonulo zapadu, po kra- 
ljičinoj želji krenu polaganim korakom prema dvorcu, ša- 
leći se i čavrljajući o svemu i svačemu:-o onome što su to- 
ga dana radili, i o tisuću drugih stvari. Tek podnoć stigoše 
svome dvorcu, gdje se osvježiše hladnim vinom i slatkiši- 
ma. Odmah po tom okupe se oko onog lijepog studenca da 
plešu i kolo vode uz zvukove Tindarevih dipala i drugih 
glazbala. Na kraju kraljica zapovjedi Filomeni da zapjeva, 
i ona posluša: 


Života tušnog silo, 
zar moći ću se ikad vratit mjestu, 
na kom se čamno rastajanje zbilo? 


Takva se vatra u meni razvila, 

da njome pometena, 

ne znam pronać mjesto, aoh, gdje sam bila; 
o drago dobro, jedini pokoju, 

rad koga srce živi, 

kaši mi ga ti, jer uz plahost moju, 

ne znam druge pitat, 

gospodine moj, nađu mi oživi, 

da mi bolna duša bude utješena! 


Ne, izreć ne mogu zamamnost tih slasti, 
što će da me satru, 

jer sam i noć i dan u njihovoj vlasti; 
gledanje, slušanje ko 4 osjećanje, 

svaki mi za se zapališe vatru, 

u kojoj me vare. 

podići me može samo tvoja ljepost, 

ili mi povratit zastrašenu kKkrepost. 


Reci, moše UV biti i hoće P se zbiti, 

da nađem te ko nekad 

i mognem ti opet oči izljubiti, 

što mi smrt doniješe, ko nespremnom prepad, 
najavi, dragi, srećo, 

tvoj dolazak mili, da mu se veselim, 

što brže mi ga javi, 
a što dulje budi u mom društvu tada, 
jer pomoću tvojom ozdraviti želim. 


No, ako se desi da moj budeš opet, 
neću iuda biti, 

pa te pustit da me možeš ostaviti, 
naprotiv u tvoje krilo ću se popet 

t slast iz usta piti, 

tako da se mogu tebe nasititi, 

O drugom već ne zborim, 

u zagrljaj, dragi, dođi mi što prije, 
već misleći nato, ja pjevam i gorim. 


Ta pjesma probudi u svima misao da Filomena boluje 
od nove, tople ljubavi i da je od nje već okusila više od sa- 
mih pogleda, pa su smatrali da je sretnija od drugih, a ne- 
ke su joj na tome i zavidjele. No kad se pjesma okonča, 
kraljica se sjeti da je sutradan petak pa se obrati svima 
veleći: 

— Sjetite se, plemenite gospe, i vi, mladići, da je su- 
trašniji dan posvećen muci Spasitelja našega i da smo taj 
dan za Neifilina vladanja posvetili pobožnosti, a prekinuli 
ugodne razgovore. To smo isto učinili i naredne subote. 
Hoteći slijediti dobar Neifilin primjer, sudim da bi bilo 
časno i pošteno da se za sutrašnji i preksutrašnji dan, kao 
što prošle sedmice uradismo, odreknemo našeg zabavnog 
kazivanja i u mislima oživimo sjećanje na ono što se u tim 
danima zbilo, za zdravlje i spas duša naših. 

Pobožne kraljičine riječi ugode svima. Kako se, među- 
tim, već dobrano unoćalo, kraljica ih otpusti, i svi odoše 
na počinak, 

ZAVRŠAVA SE SEDMI DAN DEKAMERONA I POČINJE 
OSMI, U KOJEM SE, POD LAURETTINIM VLADANJEM, 
KAZUJE O ŠALAMA ŠTO IH SVAKOG DANA ZBIJAJU 
ŽENE S MUŠKARCIMA, MUŠKARCI SA ŽENAMA ILI 
MUŠKARCI ILI ŽENE UZAJAMNO. 

Već bijahu zraci sunčeva rođaja pozlatili vrhunce naj- 
viših planina, brišući sjene i jasno ocrtavajući oblike, k&- 
dli, u nedjeljno jutro, Kraljica ustane i sa svojom družbom 
prošeće rosnom travom. U polovini treće ure pođu do cbli- 
žnje crkvice da prisustvuju službi božjoj; a po tom se vra- 
te kući, gdje veselo poobjedovaše, a onda se pozabave pje- 
simom i plesom, nakon čega ih kraljica otpusti, i tko htjede, 
ode da otpočine. A kada je sunce prešlo podnevni krug, po 
kraljičinoj želji, sakupe se kraj divnog studenca da po obi- 

vijest počne Neifile: 
PRVA NOVELA 


Gulfardo pozajmi od Gasparruola novaca, jer se s njegovom 

ženom dogovorio da će za tu svotu s njom spavati. On joj da- 

de novac i po tom u njenu prisuću Gasparruolu reče da joj 
je novac dao, a ona prizna da je to ist.na. 


— Ako je bog tako odredio, da ja u današnji dan ot- 
počnem kazivanje sa svojom novelom, neka bude. Budući 
da smo, ljubezne gospe, mnogo govorili o tome kako žene 
varaju muževe, rada sam kazivati vam kako je neki mu- 
škarac podvalio ženi. Ne želim time osuditi toga čovjeka, 
ili reći da žena to nije zaslužila, naprotiv, hoću da pohva- 
lim tog čovjeka i pokudim ženu, te da pokažem kako i mu- 
škarci umiju nasamariti one koje im vjeruju, kao što i njih 
često prevare oni kojima oni vjeruju. Pa, prema tome, 
moglo bi se točnije reći da ovo što ću pričati nije prijevara, 
već zaslužena kazna, jer žena valja da bude čestita i da 
čuva svoj obraz kao oko u glavi i ni za živu glavu ne smije 
dopustiti da joj se čast okalja. Istina je, moram priznati da 
nas slabost naše naravi katkada zavede, no ipak tvrdim da 
lomaču zaslužuje samo ona koja se za novac podaje, dok 
ona koja se prepusti iz ljubavi (a svi znamo, kako je silna 
njena moć), zavređuje da joj suci ne budu strogi i da joj 
oproste, kao što nam je nedavno pokazao Filostrato u nc- 
veli o gospi Filippi iz Prata.! 


* Isp. VI., 7. 

Dakle, u Melanu* je nekoć bio u službi Nijemac, po 
imenu Gulfardo. Svoje je gospodare služio vjerno i preda- 
no, što u Nijemaca rijetko biva. Pa kako je svagda veoma, 
točno vraćao posuđeni novac, mnogi su mu trgovci rado 
pozajmljivali uz male kamate svaku svotu. Dok je živio u 
Melanu, omilje mu neka vrlo lijepa gospa, po imenu Am- 
bruogia, žena bogata trgovca Gasparruola  Cagastraccia, 
njegova dobra prijatelja i poznanika. Ljubeći je tako po- 
tajice a da nije opazio ni muž ni tko drugi, jednoga joj da- 
na pošalje poruku da li bi bila voljna pokloniti mu svoju 
ljubav, a on je spreman udovoljiti joj u svemu što ona izi- 
skuje. Gospa nakon podužeg kolebanja odluči da mu učini 
po volji i pošalje mu poruku da je pripravna ispuniti mu 
želju, ako joj obeća dvoje: prvo, da nikad nikome to neće 
otkriti, a drugo, da joj cn, kao bogat čovjek, dade dvjesta 
fiorina, koji joj za nešto trebaju. Gulfarda tako ogorči po- 
hlepa i niskost gospe, za koju je on mislio da je valjana 
žena, te mu se ljubav gotovo u mržnju prometnu. U namje- 
ri da je nasamari, odgovori da pristaje i natoina sve što 
ona zaželi; neka mu stoga poruči kad želi da dođe, pa će joj 
donijeti novac, a nitko o tome saznati neće, doli neki nje- 
gov drug, u koga se posve pouzdaje i koji je sveđ i pri sva- 
kom poslu s njim u društvu. Kada je ona nevaljala žena to 
čula, sva sretna mu javi da Gasparruolo, njen muž, za ko- 
ji dan mora po nekom poslu otputovati u Genovu, te da će 
ga ona o tome točno obznaniti i pozvati ga. Gulfardo, pak, 
kad uhvati priliku, ode Gasparruolu i reče mu ovo: 

— Treba mi, za neki moj posao, dvjesta fiorina, pa te 
molim da mi ih pozajmiš uz one kamate što mi ih obično 
zaračunavaš. 

Gasparruolo odgovori da će mu rado dati, i na mjestu 
mu odbroji novac. Za nekoliko dana Gasparruolo krene u 
Genovu, kao što je gospa već bila javila, pa ona sad poruči 
Gulfardu da k njoj dođe i donese joj dvjesta zlatnih fiori- 
na. Gulfardo povede sa sobom svoga prijatelja, te zajedno 
dođu kući one gospe, koja ga je već čekala. Netom uđu k 
njoj, dade joj pred očima svog prijatelja dvjesta zlatnih 
fiorina veleći: 

— Gospo, evo vam novac, pa ćete ga dati svom mužu 
kad se vrati. 


" Melano — Milano. 

Gospa uze novac i, ne sluteći zašto joj Gulfardo to re- 
če, pomisli da je on tako kazao kako se prijatelj ne bi do- 
sjetio da on to nju plaća. Pa stoga odgovori: 

— Rado ću to učiniti, no valja da ih prije prebrojim. 

Strese novac na stol, i kad vidje da je točno dvjesta 
fiorina, presretna ih spremi i vrati se Gulfardu, te ga odve- 
de u svoju odaju, gdje mu učini po volji ne samo one noći 
već i mnoge druge, dok joj se god muž nije iz Genove vra- 
tio. Netom je Gasparruolo stigao iz Genove, Gulfardo oti- 
de k njemu, u času kad je znao da će ga naći sama sa že- 
nom, te mu pred njom reče: 

— Gasparruolo, onaj novac, to jest dvjesta zlatnih fi- 
orina koje si mi onomadne pozajmio, nije mi bio potrebit, 
jer nijesam mogao obaviti onaj posao za koji sam novac 
iskao. Stoga sam ih vratio odmah tvojoj ženi, a ti, molim 
te, izbriši moj dug. 

Gasparruolo se okrene ženi i upita je da li je novac 
dobila. Ona, sjetiv se svjedoka, ne uzmogne poreći, već 
odgovori: 

— Jest, dao mi ih je, no zaboravila sam ti reći. 

Tada će Gasparruolo: 

— Sve je u redu Gulfardo, hajdete zbogom i ne brini- 
te se, ja ću vaš račun urediti. 

Gulfardo ode, a prevarena žena dade mužu sramnu 
cijenu svoga nevaljalstva. Tako se lukavi ljubovnik bes- 
platno nauživao svoje gramžljive gospe. 


DRUGA NOVELA 


Župnik iz Varlunga spava s gospom Belcolore i u zalog joj 

ostavi svoj plašt, po tom zaište od nje da mu posudi mužar, 

vrati ga natrag i ište plašt koji je kao zalog ostavio. Dobra 
žena, psujući ga, vrati mu. 


I gospe i mladići odobravali su Gulfardu, što je nasa- 
mario pohlepnu Milankinju, a kraljica se obrati Pamfilu i 
smiješeći se naredi mu da nastavi. Pamfilo počne ovako: 

— Lijepe gospe, na um mi pade kaživati vam kratku 
novelu protiv onih koji nas sveđ vrijeđaju a da im mi ne 

možemo vratiti žao za sramotu, to jest protiv svećenika, 
koji su našim ženama objavili križarsku vojnu, i kada koju 
od njih osvoje, misle da su zaslužili oprost od grijeha, kao 
da su aleksandrijskog sultana u okovima doveli u Avignon.! 
Jadni im se svjetovnjaci ne mogu osvetiti, premda s istim 
žarom nasrću na njihove majke i sestre, i prijateljice i 
kćerke, kao i ovi na njihove žene. Rad toga naumio sam 
kazivati vam novelu o seoskom ljubakanju, a više će vas 
nasmijati konac nego samo kazivanje; osim toga ova će vas 
novela poučiti, da popovima ne valja svagda vjerovati. 


Velim, dakle, da je u Varlungu, selu nedaleko odavde, 
kao što svaka od vas zna ili je možda čula, živio neki valja- 
ni župnik, osobito uslužan prema ženama. Mada ne bijaše 
jako učen — jedva je i slova sricao — ipak je nedjeljom 
bujnom rječitošću zabavljao svoje stado na crkvištu pod 
brijestom..A bolje je nego ijedan prije njega zabavljao nji- 
hove žene kad bi oni kamo otišli; pohađao ih je i donosio 
im svete sličice, blagoslovljenu vodicu i ugarke svijeća, 
katkad je, dapače, i u njihove kuće ulazio, dijeleći svoj pa- 
stirski blagoslov. Sluči se tako da mu među seljankama na 
koje je još prije bacio oko najviše omilje gospa? Belcolore, 
žena nekog težaka, koji se nazivao Bentivegna del Mazzo. 
Bijaše ona doista ljubezna i svježa seljačka moma, crno- 
manjasta, čvrsta i punašna, a znala je mljeti bolje od ikoje 
druge. Osim toga nikoja nije kao ona znala na tamburinu 
udarati i pjevati »Jarkom voda teče«, kolo voditi i plesati, 
kad je to htjela, ljupko mašući maramicom u ruci. Rad 
svega toga se gospar župnik tako zateleba da je kao mahnit 
po vazdan selom švrljao, ne bi li je gdje ugledao. A kada 
bi je nedjeljom ujutro ugledao u crkvi, pjevao je Kyrie 
i Sanctus trudeći se da pokaže kakav je majstor _ u 
pjevanju, a činilo se da magarac reve. Dočim, kad nju ne 
bi spazio u crkvi, glatko bi otpjevao svoje. Ipak je sve znao 
tako udesiti da ni Bentivegna del Mazzo ni bilo koji susjed 
toga opazio nije. Da bi se bolje s gospom sprijateljio, sva- 
ki joj je čas darove slao: sad svježnjić mlada luka, najljep- 
šeg što ga je u selu bilo, a izrasla u njegovu vrtu, koji je 
on sam svojim rukama obrađivao, sad kotaricu mahuna, a 


* U to je vrijeme u Avignonu bio papinski dvor. Isp. V, 3. 


* I u drugim novelama Boccaccio naziva porugljivo žene iz puka 
gospama. 

katkad pak snopić kapule ili ljutike. Kad bi priliku uhva- 
tio, pogledao bi je ispod oka i ljubezno se s njom šalio, a 
ona, divljakuša, primala je njegove šale, ali se pravila ne- 
vješta, pa gospar pop nikako da s njom na kraj iziđe. Ne- 
koga dana, baš kad je za puna podneva po selu ovamo ona- 
mo švrljao, susretne župnik Bentivegnu del Mazzo s nato- 
varenim magarcem. Mahne mu rukom na pozdrav i upita 
ga kamo će, Bentivegna mu odgovori: 

— Vjere mi, gosparu, idem u grad po nekom svom po- 
slu, a ovo sve nosim gosparu Bonaccorru iz Ginestreta da 
mi pomogne na sudu, jer su me pozvali da pristupim i da 
se javim prokulatoru.? 

Obradovan pop odvrati: 

— Pravo imaš, sinko, idi i nek te prati moj blagoslov, 
pa se brzo vrati. Ako slučajno sretneš Lapuccia ili Naldina, 
nemoj zaboraviti da im spomeneš da mi donesu ono reme- 
nje za mlatilo. 

Bentivegna mu obeća i udari prema Firenci, a pop po- 
misli da je baš zgodna prilika da ode gospi Belcolore i sre- 
ću okuša, pa put pod noge i ne zaustavi se, dok njenoj ku- 
ći ne stiže. Ušavši upita: 

— Pomozbog, ima li koga kod kuće? 

Belcolore mu s tavana odgovori: 

— Dobro došli, gosparu, kamo ste se to uputili po ova- 
kvoj pripeci? 

Pop odgovori: 

— Ako mi bog pomogne, došao sam malo k tebi, jer 
sam sreo tvog čovjeka gdje ide u grad. 

Belcolore siđe, sjedne i započne trijebiti kupusno sje- 
menje, koje joj je muž malo prije otukao. Pop razveze: 

— Ej, Belcolore, hoćeš li me pustiti, da dovijeka ovako 
ginem? 

Belcolore prasne u smijeh veleći: 

— A šta sam vam ja uradila? 

Pop odvrati: 

— Ništa mi nijesi uradila, ma ne daš mi da ja uradim 
ono što bih htio i što bog zapovijeda. 


* Bentivegna pogrešno izgovara riječi. 

Na to će Belcolore: 

— Ajte s milim bogom, je li i popovi rade takve stvari? 

A pop joj odgovori: 

— Radimo ti mi bolje od drugih, a zašto i ne bismo? 
Dapače, naš je posao još bolji, a znaš li zašto? Jer mi me- 
ljemo kad je žetva gotova! I zaistinu bit će na tvoju korist, 
ako budeš dobra i pustiš me da svršim svoj posao. 

Belcolore otpovrne: 

— Eh, baš će biti na moju korist, kad ste svi vi škrtiji 
od samoga vraga. 

Tada će pop: 

— Nijesam ja takav, išti što ti je drago. Hoćeš li cipe- 
lice, ili pisanu vrpcu, ili finu pređu, ili šta hoćeš? 

Belcolore odgovori: 

— Hvala vam na tome. Imam, ja svega toga. Nego, ako 
me zaistinu tako volite, kao što kažete, učinite mi jednu 
ljubav, pa ću ja učiniti ono što želite. 

Na to će pop: 

— Reci što želiš, a ja ću ti drage volje učiniti. 

Belcolore reče; * 

— Valja mi u subotu poći u Firencu, odnijeti vunu 
koju sam isprela i dati da mi se popravi preslica, pa ako 
mi pozajmite pet lira, a znam da ih imate, uzet ću iz zala- 
gaonice svoju crvenu suknju i svetačni pojas, što sam ih 
mužu u miraz donijela. Eto, vidite, niti mogu ' u crkvu, niti 
na proštenje bez toga. A ja ću vam onda učiniti po volji. 

Pop joj odgovori: 

— Tako mi boga, nemam ih uza se, no, vjeruj mi, pri- 
je subote imat ćeš ih sigurno u rukama. 

— E, — reći će Belcolore — svi biste vi svašta obeća- 
li, a nikad ne održite obećanje. Je li vi mislite da ćete sa 
mnom uraditi kao sa Biliuzzom, koju ste otpremili praznih 
šaka? Vjere mi, neće tako biti sa mnom! Ta ona je samo 
rad toga pošla zlim putem. Ako nemate novac u kesi, pođi- 
te pa ga donesite. 

— Hajde, — pop će — ne šalji me sad doma. Vidiš da 
je baš prilika, nikoga blizu nema, a možda tko dođe dok se 
ja vratim, pa nam zasmeta. Ovakva nam se zgoda neće 
uskoro ukazati. 

Belcolore odbrusi: 

— U redu, ako hoćete, pođite, ako nećete, strpite se. 

Pop, videći da ona nije spremna da mu udovolji bez 
salvum me fac,aonjehtio sine custodiašs, 
pripomenu: 

— Eto, kada mi ne vjeruješ da ću ti poslati, ostavit ću 
ti moj modri plašt u zalog. 

Belcolore ga posprdno pogleda i upita: 

— A koliko vrijedi ovaj plašt? 

Pop odvrati: 

— Kako? Koliko vrijedi? Valja da znaš da ieon od 
pređe dvaput do triput predene! A ima ih koji misle, da je 
i četiri puta.“ Nema ni petnaest dana da sam ga kod Lotta, 
staretinara, platio dobrih sedam lira; ispod cijene sam ga 
dobio, jer vrijedi bar još pet soldi više, kako mi kaže Bu- 
glietto, koji se dobro razumije u ovakve tkanine. 

— Gle, — Belcolore će — bog me ubio, ako bih to ikad 
povjerovala, no dajte ga ovamo. 

Gospar župnik, kome je luk prenapet bio, skine plašt 
i dade joj ga, a ona ga spremi i pozove ga. 

— Hajdemo, gosparu, u pojatu. Tamo nikad nitko ne 
dolazi. 

Tako i učine. I ondje je pop slatko izljubi, srodi je s 
gospodom bogom i svim svecima i dugo se s njom tako za- 
bavljao. Po tom ode u samoj mantiji, kao da sa svadbe do- 
lazi i vrati se svojoj crkvi. Tamo stane preglavljivati o tom 
kako svi ugarci koje od darovanih svijeća sakupi cijele go- 
dine ne vrijede ni polovicu od pet lira, pa mu se učini da je 
slabo prošao i pokaje se što joj je ostavio plašt, te stane smi- 
šljati kako da ga badava natrag dobije. Budući da je bio 
lukav, lijepo smisli kako da joj ga oduzme i naum izvede. 

Narednoga dana, bjiaše baš svetac, pošalje lijepo on 
susjedova dječaka kući gospe Belcolore i zamoli je da mu 
učini ljubav i pozajmi mu svoj kameni mužar, jer mu na 
objed dolaze Binguccio dal Poggio i Nuto Buglietti, pa bi 
im htio umak prirediti. Belcolore mu uzajmi, a kada je bi- 
lo vrijeme objedu, pop, znajući da će Bentivegna del Maz- 
zo i Belcolore biti zajedno za stolom, pozove klerika i 
reče mu: : 


“ Bez garancije (u slobodnu prijevodu). 
5 Bez zaloga (u slobodnu prijevodu). 
* Ruga joj se da je uvjeri kako je fina tkanina. 

— Uzmi onaj mužar i odnesi ga gospi Belcolore:te joj 
reci: »Gospar vam se puno zahvaljuje i moli vas da _mu 
pošaljete plašt što vam je onaj dječak ostavio za zalog.« 

Klerik ode Belcolorinoj kući s mužarom i baš nađe 
nju i Bentivegna za stolom pri objedu. Na stol stavi mužar 
i reče joj što joj je župnik poručio. A kada je Belcolore 
čula da on traži plašt, htjede odgovoriti, no Bentivegna 
srdito upane: 

— Jeliti tražiš zalog od gospara? Isukrsta mi, hvata me 
volja, da ti dobro ugruvam rebra. Brzo mu ga vrati, crvi 
te rastočili! I pazi se, ako još kad što zatraži, pa bio to i 
sam naš magarac, ne odbij mu! 

Belcolore mrmljajući ustane, ode do škrinje, izvuče 
plašt i dade ga kleriku veleći: 

— Reći ćeš ovako gosparu: »Belcolor vam poručuje e se 
bogu zavjetovala da nikad više nećete u njenom mužaru 
umak tucati, kad ste je ovaj puta ovako lijepo počastili.« 

Klerik ode s plaštem i sve župniku kaže. A župnik u 
smijehu odvrati: 

— Reći ćeš joj, kad je vidiš, da neću ni ja njoj pozaj- 
miti tucalo, ako ona meni ne posudi mužar, pa kome oboj- 
ci, kome opanci. 

Bentivegna je mislio da mu žena onako govori, jer ju 
je psovao, i.nije se brinuo. No Belcolore se posvadila s go- 
sparom i održala je riječ sve do jematve. A kad joj se žup- 
nik zaprijetio da će je predati u šape najgoreg lucifera, od 
pustog se straha u pojati uz mošt i tople kestene s njim 
izmiri, te su se puno puta zajedno tako častili, a umjesto 
pet lira, pop joj začepi tamburin i još na nj objesi prapor- 
čić, pa je bila zadovoljna. 

Calandrino, Bruno i Bujfalmacco traše po Mugncneu sunčac; 

Calandrino misli da ga je našao, i vraća se kući natovaren 

kamenjem; žena ga ispsuje, on je srdit izmlati, a onda svojim 
drugovima ispriča ono što oni znaju bolje od njega. 


Kad je Pamfilo okončao svoju novelu, kojoj su se žene 
toliko smijale, da se još i sad smiju, kraljica zapovjedi Eli- 
si da nastavi. Ona, sveđ još u smijehu, počne: 


_._ TREĆA NOVELA 463 


— Ne znam, ljubezne gospe, hoću li uspjeti da vas svo- 
jom novelom, mada je istinita i zabavna, tako nasmijem, kao 
što vas je Pamfilo nasmijao sa svojom, no potrudit ću se. 

U našem je gradu, koji je vazda obilovao raznolikim 

običajima i smiješnom čeljadi, živio, nije tome dugo, neki 
slikar zvan Calandrino, čovjek priprost i nastran. Ponajvi- 
še se družio s dva druga slikara; jedan se od njih zvao 
Bruno, a drugi Buffalmacco, momci lukavi i hitre pameti, 
uvijek spremni na šalu. Voljeli su se s Calandrinom družiti, 
jer ih je zabavljala njegova prostodušnost i navike. U to 
je vrijeme živio u Firenci Maso del Saggio! neobično duho- 
vit mladić, kojemu je kao čudom polazilo za rukom sve če- 
ga se'latio. Načuo bijaše on nešto o Calandrinovoj prosto- 
dušnosti, pa odluči da se s njim našali i da mu proda rog 
Za svijeću. Slučajno ga jednoga dana zateče u crkvi San 
Giovani i, videći kako pažljivo motri slikarije i rezbarije 
koje su odnedavno resile svetohranište nad oltarom spo- 
menute crkve, ne razmišljajući dugo, pomisli kako je baš 
sad zgodna prilika da ostvari svoj naum. Pošto saopći ne- 
kom svom prijatelju svoju namieru, približi se s niim mje- 
stu gdje je Calandrino sam sjedio, pa kao da ga tobože ne 
vide, stanu među sobom raspravljati o tajnoj moći različi- 
tog kamenja, o čemu je Maso tako rječito govorio kao da 
je najveći znalac. Calandrino načuli uši, a kada razabere 
da razgovor nije tajan, ustane i pridruži im se. To je baš 
bila voda na Masov mlin i on nastavi raspravljati sa svojim 
prijateljem, sve dok se Calandrino ne umiješa u razgovor 
i upita ga gdje se kamenje koje ima takvu moć može naći. 
Maso mu odgovori, da ga najviše ima u Berlinzoni, u Bas- 
kijskoj zemlji, u kraju koji se zove Bengodiž gdje se vino- 
“gradi kobasicama vežu, a guske po denar prodaju i jvš se 
uz to gučše pride daje. Tamo ima gora sva od saštruganog 
sira parmezana, a njoj na vrhu čeljad neka makarone i va- 
ljuške mijese i kuhaju ih u kopunovoj jusi, a onda juhu 
izliju nizbrdo, pa tko više zgrabi, bolje za njega. Podno 
brda teče potok vina, najboljeg što ga igdje ima, a ni kapi 
vode u njemu. 

— Ej, — Calandrino će — to je sretna zemlja! Nego, 
reci mi, što rade s onim kuhanim kopunima? 


*Isp. VI, 10. i VIII, 5. 
* Izmišljena imena; isp. VIII, 9. 

Maso mu odgovori: 

— Pa Baski ih sve pojedu! 

Tada upita Calandrino: 

— Jesi h ti kada tamo bio? 

Maso odvrati: 

— Pitaš me da li sam bio! Kako da nijesam. bio sam 
ti ondje tisuću puta, kao nikada! 

Calandrino upita: 

— A koliko ima milja donle? 

Maso odgovori: 

— Devet stotina tisuća daj, pa mi zapjevaj! 

Calandrino zaključi: 

— To će reći da je dalje nego do Abruzza. 

— Tako nekako, — Maso će — još par koraka dalje. 

Dobrodušni Calandrino, videći kako Maso ozbiljno 
govori, a ne smije se, povjerova mu, kao da je to najistin- 
skija istina, pa odgovori: 

—"Predaleko je to za mene! Ej, kad bi bilo bliže, pra- 
vo da ti kažem, pošao bih jedanput s tobom, bar da vidim 
one makarone kako se niz brijeg valjaju, i da se do sita 
najedem. Ma reci mi, sreće ti, zar nema u ovim zemljama 
kakva čudesna kamenja. 

Maso mu odgovori: 

— Ima, i to dvije vrste, obje čudotvorne. Jedna su vrst 
stijene iz Settignana i Montiscija: kad se od njih žrvnji is- 
klešu, brašno daju, pa zato u onim krajevima govore da 
nam od boga dolazi milost, a iz Montiscija Žrvnji. A tih 
žrvanja ima toliko da ih u nas malo cijene, kao u njih 
smaragde, jer su tamo smaragdne gore veće nego li je na- 
še brdo Morello, a u pol noći se sjaju da te bog učuva. 
Znaj samo još, kad bi netko isklesao žrvnje i vezao ih u 
lanac prije negoli im rupu probuši, te ih odnio sultanu, 
dobio bi sve što mu srce zaište. A ima još jedan kamen 
koji mi, što se razumijemo u kamenje, zovemo sunčac. Taj 
ti je kamen čudesne moći, i ako ga uza se nosiš, ne može 
te nitko ugledati ondje gdje te nema. 

Na to će Calandrino: 

— Doista čudesna moć! No gdje se _ može naći taj ka- 
men? 


* “Gorski kraj u Sr. Italiji. 

Maso mu odgovori da se pokatkad može naći u Mu- 
gnoneu.* 

Tad će Calandrino: 

— A kako je velik taj kamen i koje je boje? 

Maso mu odvrati: ' 

— Veličine je različite, ima i većih i manjih, no svi 
su crnkaste boje. 

Calandrino je sve to dobro utuvio u glavu, te se, kao 
da ima nekakvog svog posla, rastao s Massom, a u sebi od- 
lućio da će potražiti taj kamen, ali prije naumi da o tome 
obznani Bruna i Buffalmacca, koje je osobito volio. S onih 
stopa krene da ih potraži kako bi bez cklijevanja i da ih tko 
ne pretekne otišli u potragu za kamenom. U tom je poslu iz- 
gubio cijelo jutro. Naposljetku, kad već bijaše prošla de- 
veta ura, sjeti se da rade u samostanu redovnica u Faen- 
zi“ i usprkos velikoj žezi ostavisvesvoje poslove i što su 
ga noge nosile pohiti k njima, pozove ih i ovako im reče: 

— Drugovi, ako mi hoćete vjerovati, možemo postati 
najbogatiji ljudi u Firenci, jer sam saznao od čovjeka do- 
stojna vjere da se u Mugnoneu nalazi neki kamen, i tko ga 
pri sebi nosi postaje nevidljiv. Sudim e bi bilo najbolje da 
ga bez zatezanja, kako nas ne bi tko pretekao, odemo i po- 
tražimo. A naći ćemo ga zasigurno, jer znam taj kamen. Pa 
kad ga nađemo, što nam je drugo raditi, već metnuti ga u 
džep i otići do stolova mjenjačkih, a vi znate da su uvijek 
krcati grošima i fiorinima, pa uzeti koliko nam srce zaželi. 
Nitko nas neće vidjeti, i začas ćemo se cbogatiti, te neće- 
mo morati po cijeli dan zidove sliniti kao puževi. 

Bruno i Buffalmacco se na te riječi u sebi slatko na- 
smiju i pogledajući jedan drugoga kao da se silno čude 
pohvale Calandrinov savjet. Buffalmacco tad još zapita 
kako se zove taj kamen, no Calandrinu, koji bijaše tvrde 
tikve, već je ime izvjetrilo iz glave, pa odgovori: 

— Baš nas briga za ime, glavno je da znamo njegovu 
čudesnu moć. I sve mislim da ovog časa krenemo. 

— Dobro, — Bruno će — ma kakvo je to kamenje? 

Calandrino odvrati: 


“ Rječica blizu Firence, pritok Arna. 
* Ulica u Firenci. Samostan je postojao u Boccacciovo vrijeme. 
30 Boccaccio: Dekameron 


466 OSMI DAN 


— Ima ga različita oblika, no svaki je kamen crnkaste 
boje! Pa sudim da nam valja skupiti sve crno kamenje 
dok se ne namjerimo na onaj pravi. Nemojmo gubiti vri- 
jeme, hajdemo! 

Bruno priklopi: 

— Čekaj malo. 

I okrenuv se Buffalmaccu reče: 


— Čini mi se da Calandrino ima pravo, samo ne bih 
rekao da je ovo zgodna ura, jer je sunce visoko, i zrake mu 
ravno u Mugnone upiru, te še sve kamenje osušilo, pa se 
odreda bijeli. Zato nam valja krenuti izjutra prije negoli 
ga sunce posuši, jer je onda crno. A osim toga, danas _ je 
radni dan, pa se more čeljadi po raznim poslovima onuda 
vrze; ako nas tko vidi, mogao bi se dosjetiti što tamo ra- 
dimo, pa i poći u potragu kao i mi. I tako bi kamen mogao 
dopasti njima ruku, a mi bismo uza sav trud ostali krat- 
kih rukava. Stoga sudim, ako se vi slažete, da nam za taj 

“posao valja krenuti jutrom, kad se bolje razaznava crno 
kamenje od bijeloga, i u svetačni dan, kad tamo neće biti 
ni žive duše koja bi nas vidjela. 

Buffalmacco pohvali Brunov savjet, a i Calandrino se 
složi, pa se dogovore da će naredne nedjelje sva trojica za- 
jedno otići da potražekamen. Uztoim Calandrino prikri- 
či da nikome na ovome svijetu ne smiju o tome govoriti, jer 
jeon to saznao na vjeru. Po tom im još ispripovjedi što je 
znao o zemlji Bengodi, zaklinjući se da je sve to istina. 

Pošto je Calandrino otišao, njih dvojica se dogovore 
šta im je raditi. Calandrino je nestrpljivo iščekivao nedje- 
lju, pa kad nedjelja dođe, ustane u samo svitanje pozove 
svoje drugove. Sva trojica iziđu kroz gradska vrata San 
Gallo, te se spuste na Mugnone i krenu niz rijeku tražeći 
kamen. Calandrino je išao pred njima. željniji od drugih 
da kamen nađe, iđaše te bi, sveđ poskakujući ovamo onamo, 
gdje god bi vidio kakav crni kamen, poletio, digao ga i 
skrio u njedra. Prijatelji su išli za njim i tek ovdije, i on- 
dje digli po koji kamen. Nijesu daleko stigli, a Calandrino 
je već imao puna njedra kamenja. Tad zahvati skute od 
gornje haljine, koja nije bila krojena na belgijski način,5 
pričvrsti rubove za kožnati pojas i ubrzo ispuni i krilo. 
Naposljetku i skute svog ogrnjača izdigne kao pregaču, pa 


“ Nije bila uska. 

i njega napuni kamenjem. Kada Buffalmacco i Bruno vi- 
dješe da se Calandrino dobro natovario, kako se vrijeme 
objedu bližilo, po dogovoru Bruno upita Buffalmacca: 

— A gdje je Calandrino? 

Buffalmacco, koji je vidio Calandrina pred sobom, 
stane se desno i lijevo ogledati, a onda odgovori: 

— Ne znam. Malo prije je bio ovdje kraj nas. 

Bruno će na to: 

— Dabogme da je bio malo prije, sada ie zasigurno 
otišao kući na objed, a nas je ovdje ostavio đa kao budale 
po Mugnoneu tražimo crno kamenje. 

— Lijepo nas je nasamario — Buffalmacco će — i 
ovdje ostavio. Baš smo bili glupi te mu povjerovasmo. Tko 
bi još bio tako lud kao mi i povjerovao da se u Mugnoneu 
može naći kamen tako čudesne moći. 

Calandrino, koji je sve to slušao, pomisli da mu je do- 
pao ruku onaj kamenida ga po njegovoj moći, mađa je 
tu kraj njih, oni više ne vide. Izvan sebe s tolike sreće ne 
probijeli ni slova i pomisli kako je najbolje“da se vrati 
svojoj kući. Okrene pete, pa put pod noge. A kađa Buffal- 
macco to opazi, reče Brunu: 

— A šta mi radimo ovdje? Što ne krenemo? 

Bruno odgovori: 

—- Hajdemo, no kunem se bogom da nam nikad više 
Calandrino neće ovakva šta opraviti. Da mi je ovdje bli- 
zu, kao što je cijelo jutro bio, tresnuo bih ga ovom kame- 
nicom u petu, da bi se mjesec dana spominjao ove šale. 

I dok je još u riječi bio, smjeri Calandrina kamenom 
u petu. Calandrino poskoči od boli i jedva usprežući jauk 
krene dalje. Buffalmacco dohvati još jedan oblutak, koji 
je bio digao, pa će Brunu: 

— Pogledaj ga kako je lijep, ovako bih ga pogodio u 
križa. 

I baci kamen i pogodi ga ravno u križa. Ukratko, ri- 
ječ po riječ, dok su god išli uz Mugnone, pa sve do vrata 
San Gallo, zasipali su Calandrina kamenicama, Tad poba- 
caju kamenje što su ga sakupili bili i zadrže se u razgo- 
voru s carinicima na vratima. Po dogovoru s njima napra- 
ve se kao da ne vide Calandrina i praskajući od smijeha 
puste ga da prođe. A on, ne zaustavljajući se, dođe svojoj 

kući, koja je -bila kraj Canta ala Macina. A sreća je na ru- 
ku išla njihovoj šali, te se Calandrinu, dok je išao uz ri- 
jeku, a po tom po gradu, nitko nije javio, a i malo je lju- 
di susretao, jer su gotovo svi već bili kod kuće za objedom. 
Stiže, dakle, Calandrino onako natovaren svome domu, a 
njegova žena Tessa, lijepa i valjana gospa, slučajno ga do- 
čeka baš navrh stepenica, i srdita što ga tako dugo nema, 
tek što ga ugleda, navali na nj: 

— U zao čas stigao! Kud te vrag odnio, već su svi po- 
objedovali. a ti tek u ovo doba dolaziš. 

Kad Calandrino to začu i spozna da ga ona vidi, raža- 
lošćen i bijesan zaviče: 

— Ti li si to, nevoljna ženo! Upropastila si me, no 
vjere mi božje, platit ćeš mi za to! 

Jurne uz stepenice, istovari kamenje što ga je sa so- 
bom donio. i gnjevan poletie prema ženi, zgrabi je za ko- 
su, tresne njom o pod i toliko ioj bubotaka dade i šakama 
i nogama da joj ni dlaka na glavi nije čitava ostala. Uta- 
man ga je ona kao boga sklopljenih ruku molila da joj 
se smiluje. 

Pošto su se Buffalmacco i Bruno s carinicima do sita 
nasmijali, polako stanu izdaleka slijediti Calandrina. Sti- 
gavši pred ulazna vrata, začuju kako mlati ženu, pa se na- 
prave kao da su sad na stigli i pozovu ga. Calandrino sav 
uznojen, crven i zadihan pomoli glavu kroz prozor i za- 
moli ih da k niemu gore dođu. Oni se ispnu tobože ljutiti 
stepenicama i nađu sobu zasutu kamenjem, a u kutu ženu 
raščupanu, razderanu, svu plavu i natučena lica kako vd 
boli plače. U drugom kutu Calandrino raspasan i teško di- 
šući umorno sjedi. Kad to vidješe, rekoše: 

— Šta je ovo Calandrino? Hoćeš li štogod zidati da si 
toliko kamenja donio? 

A onda priklope: 

— A šta je gospi Tessi? Nijesi je valjda nalemao? Šta 
se to dogodilo? 

Calandrino izmoren od težine kamenja i od žalosti što 
mu se sreća tako narugala, još gnjevan na ženu nije mo- 
gao k sebi doći i ni riječi odgovoriti. Buffalmacco malo 
popostane pa nastavi: 

— Calandrino, ako si se s čega rasrdio, nijesi morao 
s nama tako postupati i odvesti nas da s tobom tražimo 
dragocjeni kamen, a onda ni zbogom, ni pomozbog, već 

nas kao dva lupeža ostaviti na Mugnoneu i nestati. Uvri- 
jedio si nas time, no ovo ti je posljednji put što si se tako 
s nama šalio, 

Na to Calandrino skupi svu svoju snagu i odgovori: 

— Ne ljutite se, braćo, nije tako bilo, jao meni kukav- 
nom! Našao sam bio onaj kamen. Evo, da čujete e je isti- 
na što vam kažem:, Kad ste pitali jedan drugoga gdje sam 
ja, nijesam bio ni deset lakata od vas udaljen, pa videći 
kako k meni dolazite, a ne vidite me, krenuo sam naprijed 
1 sve pred vama išao do kuće. 

Pa tako od početka do kraja sve im ispripovjedi šlo 
su oni učinili i rekli, i pokaže im leđa i pete natučene od 
kamenja, a onda nastavi: 

— Kada sam ušao u grad kroz vrata San Gallo, s ovim 
ovdje kamenjem u njedrima, nitko mi ništa nije rekao, a 
dobro znate kako su oni stražari neugodni i dosadni i svu- 
da nos turaju. Osim toga, putem sam sreo više svojih ku- 
mova i prijatelja, koji me uvijek pozdrave i pozovu na ča- 
šu vina, a nitko mi ni slovca ne kaza, kao da me nijesu vi- 
djeli. Na kraju, stigao sam kući, i ova prokleta žena stade 
preda me i ugleda me, ta znate da po ženi svaka stvar gu- 
bi svoju moć. Tako sam vam ja, najsretniji čovjek u Firen- 
ci, postao najnesretniji: Stoga sam je na mrtvo ime izdeve- 
tao i ne znam što me drži da joj žile ne prerežem. Proklet 
bio čas kad sam je prvi put vidio i kad je u ovu kuću stupila, 

Pa, raspaljen tako, ponovo htjede ustati i mlatiti je. 
Buffalmacco 1 Bruno slušali su kao da se čudom čude i 
glavom potvrđivali sve što je Calandrino kazivao, te se 
jedva uzdržavali da ne prasnu u smijeh. No kad opaze ka- 
ko bijesan ustaje da opet tuče ženu, bace se na njega i za- 
drže ga, veleći da žena nije kriva za to, već on sam koji je 
znao kako žene mogu sve pokvariti, a nije joj rekao da 
preda nj ne izlazi toga dana. Zasigurno je bog dao da on 
to propusti, jer mu sreća nije bila suđena. a možda i zato 
što je u duši bio odlučio da prevari svoje prijatelje, koji- 
ma je morao odmah otkriti da je našao kamen. Jedva je- 
dvice. s velikim trudom i mukom izmire Calandrina s jad- 
nom ženom i ostave ga zlovoljna i tužna u kući punoj 
kamenja. 

! Calandrino, Bruno. i Buffalmacco historijske su ličnosti i 
SL oka suvreinenici. Spominju se i u novelama VIII 6 1 9 i IX 

Fiesolski prepošt ljubi neku udovicu, koja ne ljubi njeja. M+ 
sleći da spava s njom, obljubi njenu sluškinju, a gospina 
braća dovedu biskupa, koji ga zateče s njom u postelji. 


Elisa je okončala svoju novelu, koja je jako zabavlja- 
la cijelu družbu, kadli se kraljica okrene Emiliji, i znakom 
joj pokaže da ona nakon Elise kazuje. Ona pripravno počne: 

— Dične gospe, koliko i kako popovi i fratri i uopće 
duhovnici iskušavaju naše duše, spominjem se da je u 
mnogo novela pokazano. No kako se nikad ne bi moglo to- 
liko o tome kazivati a da još što ne bi preostalo, naumila 
sam kazivati vam novelu o nekom prepoštu, koji je, uspr- 
kos svima, silom htio natjerati neku udovicu da ga voli, 
pa htjela ona ili ne htjela. A ona mudra bila, pa mu uzvra- 
tila kako je zaslužio. 

Kako sve vi znate, Fiesole, kojega brežuljak odavle 
možemo vidjeti, prastar je grad i nekoć je bio velik, no 
danas je razoren. Ipak je vazda bio sijelo biskupije i još 
i danas ima svoga biskupa. Ondje je u blizini stolne crkve 
imala neka odlična gospa, udovica, po imenu  Piccarda, 
svoje imanje i neveliku kuću. Budući da nije bila jako bo- 
gata, veći dio godine provodila je u toj kući, a s njom nje- 
na dva mlađa brata, čestiti i uljudni momci. Gospa je često 
posjećivala stolnu crkvu, pa kako je bila jako mlada, lju- 
bezna i lijepa, uzljubi je prepošt one crkve tako da je za 
njom ludovao. I s vremenom se tako osmjelio da joj je 
sam otkrio svoje želje i molio je da mu milostivo ljubav 
uzvrati i da ga ljubi, kao što i on nju ljubi. Prepošt bijaše 
čovjek već zašao u godine, ali mlada srca, uznosit i ohol, a 
o sebi je imao vrlo visoko mnijenje, mada je bio tako uo- 
bražen, dosadan i neugodan da ga nitko nije volio. No ako 
ga je itko imalo volio, zacijelo to nije bila ta'gospa, koja 
ne samo što ga nije nimalo voljela već ga je mrzila većma 
od glavobolje. Razborita gospa na njegovo navaljivanje o- 
vako odgovori: : 

— Gosparu, drago mi je da me vi ljubite, i ja vas mo- 
ram ljubiti i ljubit ću vas rado. No između vaše i moje lju- 
bavi ne smije biti ništa nečasno. Vi ste moj duhovni otac, 
i svećenik ste, a uz to ste već na pragu starosti, pa vam 
valja biti čedan i čestit. A ni ja nijesam više djevojčica 

kojoj bi se takvo ljubakanje priličilo; udovica sam, a zna- 
no vam je kako se od udovica traži da budu čestite, pa mi 
oprostite, no onako kako vi to iziskujete nikad vas neću . 
voljeti, i ne želim da vi mene tako volite. 


Prepošt nije toga puta više od nje ništa mogao posti- 
ći, ali ne prestraši se i ne pomisli da je od prvog udarca 
pobijeđen, već onako lakomislen i besraman, kao što je 
bio, stade je salijetati i pismima i porukama, i riječima 
kad bi došla u crkvu. Budući da su njegova salijetanja bila 
mrska i nesnosna gospi, odluči ona da ga skine s vrata, i 
to onako kako je zaslužio, kad drugačije nije išlo, no ne 
htjede ništa uraditi a da se prije ne posavjetuje sa svojom 
braćom. Stoga im ispripovjedi kako je prepošt prema njoj 
postupao, i što je ona naumila uraditi, pa kad se oni u to- 
me slože, za nekoliko dana ode ona u crkvu kao što je obi- 
čavala. Netom je prepošt ugleda, krene joj u susret i po 
navadi i suviše prijateljski zaveze se s niom u razgovor. 
Kad ga gospa ugleda, napravi ljubezno lice i stane s njim 
u stranu. Pošto je prepošt kao obično laskavo s njom raz- 
govarao, gospa uzdahnuvši reče: 

— Gosparu, puno sam puta čula da nema tako jake 
tvrđave, koja se ipak jedanput ne bi predala, ako svaki 
dan jurišamo. Tako se, eto, i sa mnom desilo. Toliko ste 
me salijetali slatkim riječima i ljubeznostima i laskom, 
da sam se predomislila i odlučila, kad sam vam već tako 
omiljela, da budem vaša. 

Prepošt obradovan odgovori: 

— Velika vam hvala, gospo, i pravo da vam kažem, 
čudio sam se što ste se tako dugo tvrdoglavili, jer mi se to 
nikad prije nije događalo. Dapače, više sam puta sam sebi 
rekao: Kad bi žene bile od srebra, ne bi se od njih mogao 
novac kovati, jer pod čekićem ne bi izdržale. Nego, ostavi- 
mo sad to. Kada i gdje bismo se mogli sastati? 


Gospa mu odgovori: 

— Slatki moj gospodaru, kada god ushtijednemo, jer 
nemam muža, kojemu bih morala polagati računa o svo- 
jim noćima. No gdje, to ne znam ni ja. 

Prepošt upadne: 

— Kako ne znate? A u vašoj kući? 

Gospa mu odgovori: 

— Gosparu, vi znate da ja imam dva mlađa brata, ko- 
ji i po danu i po noći dolaze kući sa svojom družbom. A 
mocja kuća nije osobito velika, pa se ne bismo mogli tamo 
sastati, već kad bismo htjeli biti i nijemi i gluhi, i u mra- 
ku kac sliiepci. Ako tako hoćemo, moglo bi se, jer oni ni- 
kad ne ulaze u moju cdaju, no njihova je tako blizu moje 
da se ne može tako tiho govoriti a da oni ne bi čuli. 

Prepošt odvrati: 

— Gospo, za jednu ili dvije noći učinit ćemo tako, 
dcix ja ne razmislim gdje da se na drugom mjestu bez 
straha sastanemo. . 

Na to će gospa: 

— Neka bude, kako želite, no molim vas, gosparu, da 
ovo ostane naša tajna, i da nitko o tom ništa ne sazna. 

Prepošt pritvrdi: 

— Ne sumnjajte u to, gospo, pa ako se može, dajte da 
još večeras budemo zajedno. 

— Rado — složi se gospa, te se dogovore kada će i 
kako doći, a onda se s njim rastane i vrati svojoj kući. 

U gospe bijaše sluškinja, ne baš sasvim mlada, a lice 
joj najružnije i najzbrčkanije što se ikad vidjelo; nos joj 
je bio tubast, usta široka, usne debele, a zubi krivi i veli- 
ki, i razrcka bijaše, i oči joj uvijek upaljene, a u licu tako 
žuta i zelena, kao da je ljetovala u Sinigagli, a ne u Fiesv- 
Jeu. I vrhu toga još je šepala u desnu nogu. Zvala se Ciu- 
ta, no jer tako ružna bijaše, svi je zvahu Ciutazza.! Pa ka- 
ko je bila ružna lica, bijaše još zlurada. Gospa je pozove 
k sebi veleći: 

— Ciutazza, ako mi hoćeš noćas učiniti jednu ljubav, 
darovat ću ti lijepu novu košulju. 

Kad Ciutazza začu da se spominje košulja, otpovrne: 

— Gospojo, ako mi hoćete dati košulju, u vatru ću se 
baciti, a kamoli ne što drugo! 

— Dobro, — gospa će. — Noćas valja da spavaš s 
jednim čovjekom u mojoj postelji i da ga lijepo miluješ, 
no čuvaj se da ni za oči u glavi ni riječi ne prozboriš, da 
te ne bi moja braća čula, jer znaš da odmah ondje iza zi- 
da spavaju, a zato ćeš dobiti košulju. 


? Pogrdno, kao na pr. Maretina. 

Ciutazza odgovori: 

— Ako treba, spavat ću sa šest, a ne samo s jednim! 

Dođe, dakle, večer, i gospodin prepošt se pojavi, kao 
što je bilo ugovoreno, a ona dva mladića, kako su se s go- 
spom dogovorili, u svojoj su sobi dizali takvu buku da se 
čulo sve naokolo. Prepošt potiho i u mraku uđe u gospinu 
odaju, te ravno postelji, a s druge strane Ciutazza, koju je 
gospa acbro pcučćuia što joj je raditi. Gospar piepošt, mi- 
sleći da mu je gospa uz bok, zagrli Ciutazzu i stane je bez 
riječi cjelivati, a Ciutazza njega. A na to se uze s niom ša- 
liti, uzimajući u posjed tako dugo željeno blago. Gospa, 
međutim, naredi braći da učine ono ostalo. Oni tiho iziđu 
iz svoje sobe i upute se prema trgu. A sreća im posluži 
većma no što su i očekivali, jer je baš biskup za njih pitao, 
hoteći, kako je žega bila velika, k njima doći i s njima ča- 
šicu vina popiti. Kad ih ugleda, izrazi im svoju želju, te s 
njima krene njihovoj kući, iu malu hladovitu dvorištu, gdje 
su gorjela mnoga svijetla, slasno ispiše nekoliko čaša njiho- 
va dobra vina. Kad su se osvježili vinom, mladići rekoše: 


— Gosparu, kad ste nam iskazali toliku milost i udo- 
stojili se posjetiti nas u ovoj našoj skromnoj kućici, kamo 
smo vas upravo htjeli pozvati, željeli bismo vam još nešto 
pokazati, što vi izvolite pogledati. 

Biskup odgovori da će to rado učiniti, pa jedan od 
mladića uze u ruku goruću zublju te se uputi, a biskup i 
drugi za njim, ravno prema odaji gdje je gospar prepošt 
s Ciutazzom bio i gdje se, da brže stigne, požurio s jaha- 
njem te, prije no što su ovi došli, prejezdio već više od tri 
milje i umoran usprkos vrućini počivao s Ciutazzom u na- 
ručju. Kad, dakle, uđu mladići sa svijetlom u ruci u oda- 
ju, a biskup i drugi za njima, ugledaju prepošta s Ciutaz- 
zom u zagrljaju. Uto se gospar prepošt probudi i ugleda 
svijetlo i ljude oko sebe, zasrami se i od straha uvuče gla- 
vu pod pokrivač. Biskup ga ispsuje i naredi mu da otkrije 
glavu i pokaže s kim leži. Prepošt spozna da ga je gospa 
prevarila, pa mu je bilo da u zemlju propadne od sramo- 
te. Na biskupovu zapovijest odjene se i ode pod dobrom 
stražom svojoj kući da ispašta i izvrši pokoru zbog poči- 
njena grijeha. Tad htjede biskup saznati kako se to dogo- 
dilo da je spavao s Ciutazzom. Mladići mu sve po redu is- 
pripovjede, a kad je biskup to čuo, pohvali mnogo gospu 

i mladiće što ne htjedoše uprljati ruke duhovničkom krv- 
lju, već su postupili s njim kako je zaslužio. Po naredbi 
biskupovoj četrdeset je dana vršio pokoru za svoj grijeh, 
no ljubav i sramota učinili su da ga okajava više od če- 
trdeset i devet dana. Osim toga, dugo se vremena po tom 
nije mogao na ulici pojaviti a da djeca ne bi prstom na 
njega pokazivala i rugala mu se: 

— Gledaj onoga što je s Ciutazzom spavao! 

A prepošt malo što nije od muke poludio. Valiana se 
gospa tako otresla dosadnog prepošta, a Ciutazza dobila 
košulju. 


PETA NOVELA 


Tri mladića svuku hlače nekom markezanskom sucu u Firenci, 
dok je on sjedio u sudištu i pravdu krojio. 


Emilija je okončala svoje kazivanje, i dok su svi udo- 
vicu hvalili, kraljica pogleda Filostrata veleći: 

— Na tebi je sada red. 

On odgovori, da je pripravan i počne: 

— Ljubezne gospe, mladić, kojega je malo prije spo- 
menula Elisa, to jest Maso del Saggio,! daje mi povoda da 
odustanem od novele koju sam naumio kazivati i da vam 
pripovijedam jednu o njemu i njegovim drugovima. Ma- 
da nije sasvim pristojna, jer iziskuje da upotrijebim rije- 
či, koje biste se vi sramile izustiti, ipak ću vam je kaziva- 
ti, jer je tako šaljiva da će vas nasmijati. 

Kao što ste vjerojatno čule, u naš grad često dolaze 
markezanski pravnici, koji su općenito takvi kukuvelji i 
bijednici da se.sve što urade čini ništavno. Zbog njihove 
urođene bijede i škrtosti dovode vazda sa sobom suce i 
notare, za koje bi se prije reklo da su zemlju orali ili po- 
stole krpili negoli učili pravničke škole. Dakle, k nama 
bijaše došao ovakav jedan za poglavara i s ostalim sucima 
sa sobom doveo nekoga koji se nazivao Niccola da San 
Lepidio, a bio je sličniji bravaru nego kome drugome: Taj 


* Isp. VIII., 3. 

vam je gospar Niccola, uz još neke suce, bio određen da 
sudi u krivičnim djelima. I kako se često dešava da gra- 
đani, mada nemaju u sudnici nikakva posla, ponekad ipak 
tamo dođu, tako je jednoga jutra došao i Maso del Saggio 
tražeći nekog svog prijatelja. Slučajno pogleda tamo gdje 
je sjedio gospar Niccola, pa mu se učini da je to neka oso- 
bita ptičica, i dobro ga promotri od glave do pete. Ugleda 
mu na glavi čepicu masnu i čađavu, i perušku, i tintarnicu 
o pojasu, a haljina na njemu duža od vrhnjaka, i sve ta- 
kvo kakvo se urednu i dobro odgojenu čovjeku ne priliči. 
Nego, najviše mu udare u oči njegove hlače: kako mu je 
odjeća bila tijesna, to se, dok je sjedio, sprijeda raskopča- 
la, pa se lijepo vidio tur gdje visi do polovine listova. Ma- 
so se okani promatranja, ostavi prijatelja kojega je tražio 
i krene u potragu za drugima. Nađe dvojicu, od kojih se 
jedan zvao Ribi, a drugi Matteuzzo, obojica šalidžije i ob- 
ješenjaci, i reče im: 

— Ako me hoćete poslušati, poći ćete sa mnom do 
sudnice; pokazat ću vam mamlaza kakvog nijeste vidjeli 
otkad je svijeta i vijeka. 

Ode s njima u sudnicu i pokaže im suca i njegove hla- 
če. Još se izdaleka stanu smijati, a kada su se približili 
sudskim klupama, za kojima je gospar sudac sjedio, opaze 
da se bez po muke može čovjek ispod njih provući i da je 
daska pod sučevim nogama tako raspuknuta da se lako 
može proturiti ruka. Tad Maso reče drugovima: 

— Znate li što? Skinut ću mu sasvim hlače, a to nije 
teško izvesti. 

Oba su njegova prijatelja odmah shvatila kako se to 
može uraditi, stoga se dogovore i narednog se jutra vrate. 
Sudnica bijaše puna ljudi, a Matteuzzo se neopazice uvuče 
pod klupu, baš ispod mjesta gdje su bile sučeve noge. Ma- 
so se, pak, približi gosparu sucu s jedne strane i uhvati ga 
za skut plašta, a Ribi isto učini s druge. Tada Maso prozbori: 

— Gosparu, hej gosparu, molim vas kao boga, da pri- 
je negoli ovaj lupež što vam se tako prikrpio nestane, zah- 
tijevate da mi vrati par postola koje mi je ukrao! On kaže 
da ih nije odnio, a nema ni mjesec dana da sam vidio ka- 
ko je dao da mu metnu nove poplate. 

Ribi je s druge strane vikao još jače: : 

— Ne vjerujte, gosparu, tom lopovu, on to govori, jer 
zna da sam ga došao tužiti zbog torbe koju mi je ukrao. A 
on je sad došao i laže o nekim postolima što ih ja imam 
bogzna otkada. Ako mi ne vjerujete, mogu pozvati za svje- 
doka moju susjedu Treccu i Grassu, što prodaje ponutri- 
ce, i još onoga što skuplja smeće od crkve Santa Maria do 
Verzaje; on ga je vidio kad se vraćao sa sela. 

S druge strane Maso nije prestajao vikati na Ribija, 
dapače, vikao je sve jače, a Ribi isto tako. I dok je sudac 
uspravan stajao pored njih, da ih bolje čuje, Matteuzzo 
polako provuče ruku kroz pukotinu daske, dohvati hlače 
za tur i snažno povuče. Hlače odmah skliznu, jer je sudac 
bio mršav i suhih bokova. Kada je sudac osjetio što se de- 
šava, a nije znao što je, htjede sprijeda pritegnuti odjeću 
da se pokrije i sjedne, no Maso s jedne strane, a Ribi s 
druge držahu ga čvrsto za skute i vikahu što ih je grlo 
nosilo: 

— Sram vas bilo, gosparu, što nećete da me slušate i 
presudite, već hoćete da odete. Eto, za ovako male stvari, 
kao što su ove, nema pisane pravice u našoj zemlji. 

I tako su ga čvrsto držali za odjeću, dok nijesu svi u 
sudnici opazili da su mu spuzle hlače. Matteuzzo, koji ih 
je dotle držao, polako i neopazice iziđe. A Ribi, kad mu 
se učini da je već dosta šale, reče: 

— Kunem se bogom da ću se pritužiti poglavaru. 

Maso, sa svoje strane, pusti skut i reče: 

— Vratit ću se toliko puta, dok vas ne nađem u bo- 
ljem stanju nego što ste danas. 

I jedan ovamo, a drugi onamo, umakoše. 

Gospar sudar navuče hlače u prisuću svih, kao da je 
iz postelje ustao, i tek se onda sjeti što mu se desilo, i 
stane pitati kud su nestali ona dvojica, što su se pravdali 
za postole i torbu. I kad ih nije našao, zakune se božjom 
utrobom e će doznati kakav jeto običaj u Firenci, da se su- 
cima hlače svlače dok sjedezastolom pravde i, sude. A kada 
je poglavar to čuo, podigne silnu graju, no njegovi su mu 
prijatelji objasnili da su mu Fiorentinci to učinili zato, što 
je doveo u Firencu takve cdrpance umjesto sudaca, da bi 
im manje platio, pa je pomislio da je bolje šutjeti i za ovaj 
put ostaviti to na miru kako ne bi nastala veća bruka, 

Bruno i Bujfalmacco ukrađu Calandrinu prase. Nagovore ga 

da pokuša naći lupeža s pomoću đumbirovih kolačića i vina; 

njemu dadu dva kolačića priređena alojem, pa se pokaže da 

je on prase sam sebi ukrao. Da ne bi ispripovjeđili njegovoj 
ženi, moradne ih podmititi. 


Istom Filostrato okonča svoju novelu, kojoj su se 
mnogo nasmijali, kadli kraljica zapovjedi Filomeni da na- 
stavi, i ona počne: 

— Ljupke gospe, kao što je Masovo ime navelo Filo- 
strata da kazuje novelu koju ste slušali, tako imena Calan- 
drina i njegovih drugova daju meni povoda da kazujem o 
njima još jednu novelu, koja će vam se, vjerujem, svidjeti. 

Tko su Calandrino, Bruno i Buffalmacco, ne treba da 
vam objašnjavam, jer ste već o njima slušali. Zato nastav- 
ljam i velim da je Calandrino imao blizu Firence mali po- 
sjed, koji mu je žena u miraz donijela, i gdje je, pored o- 
stalih proizvoda što ih je od zemlje dobivao, svake godine 
othranjivao svinju. Po običaju svakog je prosinca odlazio 
sa ženom na selo da ondje zakolje i usoli svoje prase. No 
jednom se sluči da mu je žena bila malo slaba, pa je Ca- 
landrino sam otišao da zakolje krmka. Bruno i Buffalmac- 
co to saznadu i, znajući da mu žena neće ići. odu nekom 
popu, svom velikom prijatelju i Calandrinovu susjedu, da 
provedu nekoliko dana kod njega. Baš onoga jutra, kad su 
vni prispjeli, Calandrino bijaše zaklao prase. Videći ih sa 
svećenikom, pozove ih veleći: 

— Dobro mi došli, hodite da vidite kako sam ja dobar 
domaćin. 

Poveđde ih u kuću i pokaže im prase, koje je bilo vrlo 
iijepo. Calandrino im još spomene da će ga za svoju dru- 
žinu usoliti. Na to Bruno primijeti: 

— Ej, kako si glup. Prodaj ga, pa ćemo se malko pro- 
veseliti, a ženi kaži da su ti ga ukrali! 

Calandrino odvrati: 

— Neću, jer mi ne bi vjerovala i otjerala bi me od 
kuće. Pustite vi mene na miru; ne bih to učinio ni za što 
na _viietu. h 

Nagovarali su ga još dugo, no utaman. Calandrino ih 
preko volje pozove na večeru, tako da poziva i ne prihva- 
te, već odu od njega. Tad Bruno predloži Buffalmaccu: 

— Kako bi bilo da mu noćas ukrademo prase? 

Buffalmacco odvrati: 

— A kako da to učinimo? 

Na to će Bruno: 

— Znam već kako, samo ako ga ne makne odanle grie 
ga je metnuo. 

— Dakle, — Buffalmacco će — uradimo to. A zaštoi 
ne bismo? Poslije ćemo se skupa sa župnikom proveseliti. 
Župnik se složi s njima, a Buffalmacco nastavi: 

— Ovdje moramo biti umješni. Ti znaš, Buftalmacco, 
kako je Calandrino škrt i kako rado pije kad drugi plaća- 
ju. Odvedimo ga u krčmu, a župnik će tobože sve plaćati 
da nas počasti, i neće dopustiti Calandrinu da išta plati. 
On će se nalioskati, a onda ćemo lako obaviti posao, jer 
je sam u kući. 

Kako Bruno reče, tako učiniše. 

Kada je Calandrino vidio da pop sve plaća, lati se pi- 
ća, a mnogo mu i niie trebalo da se dobro nakiti. Noć bija- 
še dobrano poodmakla kad je iz krčme otišao, te se bez ve- 
čere vratio svojoj kući i onako pijan, misleći da je zatvo- 
rio, ostavi otvorena vrata i svali se u postelju. Buffalmac- 
co i Bruno odoše sa župnikom na večeru, a kad povečera- 
še, uzeše nekakav alat da bi mogli provaliti Calandrinova 
vrata, pa potajno tamo krenu da urade kako ie Bruno smi- 
slio. Vrata nađu otvorena i tiho uđu. Skinu prase, vrate se 
župnikovoj kući, spreme ga i odu na počinak. Ujutro, po- 
što mu je vino ishlapilo iz glave, Calandrino ustane i siđe; 
kad tamo, prase nestalo, i vrata otvorena. Tad stane ispi- 
tivati i ovoga i onoga da li je vidio tko mu je odnio prase, 
pa kada ništa ne sazna, podigne silnu graju, i jao i pomagaj, 
rio krmku nigdje ni traga ni glasa. Bruno i Buffalmacco u- 
stanu i udare Calandrinovoj kući da čuju što on o krađi 
govori. Netom ih ugleda, pozove ih i samo što ne zajauče: 

— Jao, braćo moja, ukradoše mi prase. 

Bruno mu se približi i potiho mu reče: 

— Pravo čudo da si se opametio. 

— Jao, — Calandrino će — istinu govorim. 

— Samo nastavi tako — govorio mu je Bruno. —- Vi- 
či na sav glas da bi svi povjerovali e se to doista dogodilo! 

Calandrino je vikao što ga je grlo nosilo: 

— Tako mi boga, istinu vam kažem da mi je ukradeno. 

A Bruno za njim: 

— Tako, samo tako! Tako ti valja! Viči glasno, viči da 
te svi čuju i da ti povjeruju. 

Na to će Calandrino: 

— Natjerat ćeš me da dušu prodam vragu! Što mi ne 
vjeruješ! Dabogda bio obješen ako mi nije ukradeno. 

Bruno priklopi: 

Ta kako se to moglo. dogoditi? Još jučer je tu visje- 
lo! Nećeš me valjda uvjeravati da ti je doista ukradeno. 

Calandrino očepi: 

— Tako je, kao što ti kažem. 

— Eh, — Bruno će — može li to biti? 

— Zasigurno, — upade Calandrino — tako je! Sav 
sam izvan sebe kako li ću se doma vratiti? Žena mi neće 
vjerovati. A ako mi i povjeruje, neće mi cijele godine mi- 
ra dati. 

Tada će Bruno: 

— Smiluj mi se, bože, no ako je istina, zlo je to i na- 
opako. Spomeni se Calandrino kako sam te ja jučer nago- 
varao da tako govoriš. Ne bi mi bilo pravo da se u isto 
vrijeme rugaš nama i svojoj ženi. 

Calandrino stane vikati: 

— Šta me mučite i silite me da psujem boga i svecei 
cijeli svijet. Ta ponavliam vam da su mi noćas ukrali prase. 

Buffalmacco primijeti: 

— Ako je tako, valja nam smisliti kako da ga nađemo. 

— Ta kako, — upane Calandrino — kako da ga nađe- 


mo? 

Tad će Buffalmacco: 

— Zasigurno nitko nije iz Indije amo došao da odnese 
prase. To je uradio netko od tvojih susjeda. Pa ako ih mo- 
žeš sakupiti, ja ću ih iskušati kruhom i sirom, i umah će- 
mo saznati tko je ukrao. 

— Puno će ti pomoći kruh i sir kod ovih poštenjaka 
ovdje. Siguran sam, ako ga je tko od njih odnio, odmah 
će se jadu dosjetiti i neće ni doći. 

— Ta kako onda da učinimo? — upita Buffalmacco. 

Bruno odgovori: 

— Valjalo bi ih iskušati đumbirovim kolačićima i vi- 

nom, te ih pozvati na čašicu. Oni ne bi ništa posumnjali i 

došli bi, a đumbirovi kolačići mogu se blagosloviti kao 
kruh i sir. : 

Buffalmacco se složi: 

— Baš je tako kao što kažeš. A što ti misliš, Calandri- 
no, da učinimo tako? 

Calandrino odgovori: 

— Dašto, i molim vas za ljubav božju! Da mi je dozna- 
ti tko mi ga je odnio, čini mi se da bi mi bilo upola lakše. 

— Dobro, — Bruno će — pripravan sam da odem u 
Firencu i donesem što nam treba, ako mi daš novaca. 


Calandrino je imao možda četrdeset šoldi, koje mu 
dadne. A Bruno ode u Firencu nekom svom prijatelju lje- 
karniku, gdje kupi libru! đumbirovih kolačića, a dva ko- 
lačića dade, pomiješati sa svježim jetrenim alojem,? te ih 
lijepo pospe šećerom, kao i druge, i da ih ne izgubi i ne 
pomiješa, označi ih, i po tom znaku ih je točno raspozna- 
vao. Uz to još kupi staklenku dobra vina i vrati se na selo 
Calandrinu te mu reče: 

— Pozovi sutra izjutra na čašu vina one na koje sum- 
njaš. Blagdan je pa će svi drage volje doći, a ja ću noćas s 
Buffalmaccom čarati nad kolačićima i sutra ću ih ujutro 
tvojoj kući donijeti. I tebi za ljubav, ja ću ih sam podijeli- 
ti i kazati sve ono što valja reći i učiniti. mi 

Calandrino tsko učini. Sakupi, dakle, broino društvo, 
što mladih Fiorentinaca, koji su bili na selu, što težaka. 
narednog jutra pred crkvom, pod briiestom. gdie Bruno i 
Buffalmacco dođoše s kutijom kolačića i staklenkom vina. 
A kada ga čeljad okruži, Bruno ovako prozbori: 

— Gospodo, valja da vam po istini kažem, zašto ste 
se sakupili, da se ne biste na mene žalili ako se što desi a 
da vam ne bi po ćudi bilo. Ovom je ovdje Calandrinu pro- 
šle noći ukradeno prase, a ne zna, tko je lupež, pa _ kako 
smo samo mi, koji smo ovdje, to mogli uraditi, on će vam, 
da iznađe tko ga je ukrao, dati po jedan od ovih kolačića i 
po malo vina. I sad znajte da onaj koji je odnio prase neće 
moći progutati kolačić, dopače učinit će mu se gorak kao 
otrov, pa će ga ispljunuti. Rad toga, prije negoli se onaj 
koji je ukrao osramoti ovdje pred svima, bilo bi bolje da 
na ispovijesti prizna župniku, a ja ću odustati od pokusa. 


* Stara mjera. 
? Nekakav lijek za bolest jetre. 

Svi oni koji su bili ondje rekoše da će rado pojesti ko- 
lačić. Bruno ih sve poređa, ni Calandrina ne izostavi, te 
počne s jednog kraja dijeliti kolačiće. Kad je došao do Ca- 
landrina, uze jedan od onih s alojem i pruži mu ga. Calan- 
drino ga umah metne u usta i počne žvakati, na tek što mu 
je jezik osjetio aloju, ne mogav trpjeti gorčine, ispljune 
kolačić. Svi su gledali jedan drugome u lice da vide tko 
će ispljunuti. Bruno, kao da ne zna ništa, nastavi s dijelje- 
njem kolačića, te još i ne dovrši kadli začu za sobom: 

— Hej, Calandrino, šta to znači? 

Bruno se naglo okrene, i videći da je Calandrino is- 
pljunuo, reče: 

— Počekaj, možda je nešto drugo bilo uzrok da si is- 
pljunuo, uzmi drugi. I uze drugi i stavi mu u usta, te na- 
stavi dijeliti kolačiće. Ako je prvi Calandrinu bio gorak, 
ovaj mu bijaše još gorči. Nego, sramio se ispljunuti ga, pa 
je neko vrijeme žvakao, a suze mu krupne kao grašak is- 
kočile na oči. Naposljetku ne otrpje, pa ga ispljunu kao i 
prvi. Međutim su Buffalmacco i Bruno nudili družbu pi- 
ćem, a kad su svi vidjeli, što se desilo, ustvrde da je zasi- 
gurno Calandrino sam sebe okrao. Pošto su svi otišli, Bru- 
no i Buffalmacco ostanu s Calandrinom, i Buffalmacco ga 
prekori: 

— Znao sam ja da si ti to uradio, a nas si htio preva- 
riti da ti je prase ukradeno kako nas ne bi morao pozvati 
na čašu vina za novac koji si dobio. 

Calandrino, kome su se još usta stezala od gorčine, 
stane se kleti i preklinjati da to nije uradio. 

Buffalmacco mu Teče: 

— Ded reci, vjere ti, kume, koliko si fiorina dobio? 
Jesi li šest? 

Calandrina obuze očaj, a Bruno priklopi: 

— Ne uzmi za zlo, Calandrino; neki čovjek koji je s 
nama u društvu jeo rekao mi je da ovdje imaš curu i da 
joj daješ koliko možeš skucati. I da on zasigurno zna e si 
joj poslao i ono prase. Naučio si se ti šale zbijati! Već si 
nas jednoć odveo na Mugnone da skupljamo crno kame- 
nje, pa kad smo ti nasjeli, nestao si, a nas si uvjeravao da 
si onaj kamen našao. A sad misliš da ćeš nas svojim zakli- 
njanjem uvjeriti kako ti je prase koje si ti prodao ili po- 


31 Boccaccio: Dekameron 

klonio ukradeno. Znamo mi već tvoje lopovluke, nećeš nas. 
više na lijepak uhvatiti, i pravo da ti kažem, dosta nas je 
truda stajalo čaranje, pa rad toga ili ćeš nam dati dva pa- 
ra kopuna, ili, ako nećeš, odat ćemo sve gospi Tessi. 

Jadan Calandrino, videći da mu ne vjeruju i misleći 
da se već dosta napatio, dade im dva kopuna da ga još i 
žena ne ispsuje kad kući dođe. Bruno i Buffalmacco usole 
prase i vrate se u Firencu, a obrukan Calandrino pretrpje 
štetu. 


SEDMA NOVELA 


Neki učen čovjek ljubi udovicu, koja je zaljubljena u drugoga. 

Jedne zimske noći pusti ga da je na snijegu čeka, a ond po 

njegovu savjetu u pola srpnja gola golcata provede dan na 
kuli, gdje je sunce opeče, a muhe + obadi izmuče. 


Gospe su se mnogo smijale jadnom Calandrinu, a još 
bi mu se i više smijale da im nije bilo žao što su mu oni 
isti koji su mu ukrali prase odnijeli i kopune. No kad je 
novela bila okončana, kraljica zapovjedi Pampineji, da na- 
stavi, a ova umah počne: ' 

— Premile gospe, često se puta zbiva da netko podva- 
lom doskoči podvali, pa nije baš preveć pametno zabavlja- 
ti se neslanim šalama. Mi smo se u mnogim našim nove- 
lama od srca nasmijale zametnutim šalama, no ni u jednoj 
nije kazivano da se šala osvetila kome, pa sam ja naumila 
da izazovem u vas malko samilosti novelom o zasluženoj 
kazni što ju je pretrpjela neka naša sugrađanka, koju u- 
malo što šala nije glave stajala. A neće vam biti na odmet 
sasltišati je, jer će vas poučiti da nije pametno zbijati o- 
vakve šale. 

Prije nekoliko godina živjela je u Firenci neka mlada 
bogata gospa, plemenita roda, po imenu Elena, stasita i li- 
jepa, no ohole duše. 

Pošto joj je muž umro, ne htjede se više udavati, jer 
je uzljubila naočita i ljubezna mladića po svom izboru. I 
ne mareći za druge, često je s njim, na svoje najveće zado- 
voljstvo, kratila vrijeme, a u tome joj je na ruku išla nje- 
na sluškinja, u koju se mnogo pouzdavala. U to se vrijeme 
neki mladić, po imenu Rinieri, naš odlični sugrađanin, vra- 

tio u Firencu iz Pariza, gdje je dugo boravio na naukama, 
ne zato da poslije svoje znanje prodaje na malo, kao što 
mnogi rade, već da bi spoznao bit i uzrok stvari, a to je 
najveći ures plemenitu čovjeku. U Firenci, gdje su ga mno- 
go poštovali, kako zbog njegova plemstva, tako i zbog zna- 
nja, živio je kao što dolikuje tako odličnu građaninu. Nego, 
kao što se dešava da u ljuvene zamke upadnu i oni koji 
najdublje poznavaju bistvo stvari, tako je bilo i s Rinieri- 
jem. Jednoga dana, kad je za zabavu pošao na neku sveča- 
nost, ugleda pred sobom Elenu, u crnoj odjeći, kao što se 
običavaju nositi udovice u nas. Ona mu se učini ljepša i 
ljupkija od svih žena koje je ikada sreo, pa pomisli da se 
sretnim može nazvati onaj kome bog milost udijeli da je 
nagu u zagrljaju drži. Oprezno je pogleda nekoliko puta, 
a znajući da se velike i dragocjene stvari ne mogu bez tru- 
da dobiti, odluči posvetiti sav svoj mar i brigu da joj omi- 
li, pa da tako pridobije njenu ljubav, i da ona i njega uz- 
ljubi. Mlada gospa nije oči stidljivo obarala, već je cijene- 
ći sebe više negoli je vrijedila, vjetrila pogledom desno i 
lijevo i tačno opažala tko je sa zanosom gleda. Primijetiv- 
ši Rinierija, u sebi se nasmije i pomisli: »Čini se da danas 
nijesam uzalud došla, jer sam ako se ne varam, ulovila pti- 
čicu.« Tada ga počne ispod 'oka pogledati, te se kako je bo- 
lje znala i umjela trudila da mu pokaže kako se i on njoj 
sviđa, misleći uz to, da što više muškaraca primami svojom 
ljupkošću, utoliko je njena ljepota vrednija, osobito za o- 
noga kome je poklonila sebe i svoju ljubav. Učeni Rinieri 
ostavi nastranu sve filozofske misli te se svom dušom njoj 
posveti. Nadajući se da će joj to biti milo, saznav gdje ona 
stanuje, poče često prolaziti ispred njene kuće, izmišljaju- 
ći tome kojekakve razloge. A gospa, s već spomenutih ra- 
zloga, a i zato što je to laskalo njenoj taštini, pokazivala se 
da ga rado gleda. Rinieri uluči zgodnu priliku, upozna se 
s njenom sluškinjom, te njoj otkri svoju ljubav prema go- 
spi i umoli je da nastoji skloniti svoju gospodaricu neka 
mu bude milostiva. 

Sluškinja rado obeća te sve svojoj gospi ispripovjedi, 
a ona je sasluša hihoćući se i naposljetku reče: 

— Gle, kako ovaj gubi pamet koju je iz Pariza donio! 
Hajde de, dat ćemo mu ono što ište. Kad bude opet govorio 
s tobom, reći ćeš mu da ga ljubim više no što on ljubi me- 
ne, ali mi valja čuvati čast da pred druge gospe mogu izići 

čista čela. A on, ako je mudar, kao što se govori, mora me 
rad toga još više voljeti. 

Ah, jadne li jadnice, nije vam ona znala, gospe moje, 
šta znači s učenim ljudima trešnje zobati! Kad ga sluški- 
nja opet sretne, reče mu ono što joj je gospa naložila, a on 
sav sretan stane je salijetati još toplijim molbama, pismi- 
ma i darovima, što je ona sve primala, a uzvraćala mu sa- 

* mo općenitim odgovorima, te ga je tako dugo za nos vukla. 
Naposljetku otkri ona svom draganu sve, i kad se on nešto 
na nju rasrdio i ljubomor ga obuzeo, htjede mu dokazati 
da s nepravom na nju sumnja. Pošalje stoga k Rinieriju, 
koji ju je sve više opsjedao, svoju sluškinju s nalogom da 
mu kaže kako dosad nije imala prilike njegovoj želji udo- 
voljiti, no, kad ju je tako uvjerio u svoju ljubav, ako ne 
prije, ona se nada svakako za Božić, koji je na pragu, biti 
s njim. Stoga, neka drugi dan Božića, u noći, ako mu je po 
volji, u njeno dvorište dođe, a ona će, čim uzmogne, k nje- 
mu sići. Rinieri sretan i presretan u određeni dan ode go- 
spinoj kući, gdje ga sluškinja zatvori u dvorište da čeka 
gospu. A gospa je baš te večeri k sebi pozvala svog ljubov- 

nika, pa pošto je s njim veselo povečerala, otkri mu što 
je odlučila one noći učiniti pa nadoda: 

— Vidjet ćeš kakva je i kolika moja ljubav prema 
onom čovjeku na koga si tako glupo ljubomoran. 

Njene riječi ugode mladićevu srcu, te je sav željan če- 
kao da na djelu vidi ono u što ga je gospa riječima uvjera- 
vala. Baš je slučajno onoga dana snijeg napao i sve pokrio, 
te jadni Rinieri osjeti jače studen no što bi bio želio. Ipak, 
nadajući se da će se kasnije okrijepiti, strpljivo je podno- 
sio. Nakon nekog vremena gospa reče svom draganu: 

— Hajdemo u odaju pa ćemo s okanca pogledati što 
radi onaj na kojega si ljubomoran, a i čut ćeš što će odgo- 
voriti sluškinji koju sam mu s porukom poslala. 

Priđu oni, dakle, okancu, odakle su ga mogli vidjeti, a 
da on njih nije vidio, te začuju kako sluškinja s prozora 
ovako s njim razgovara: 

— Rinieri, moja gospodarica je jako žalosna, jer je ve- 
čeras stigao jedan od njene braće i dugo je u razgovoru za- 
držao, pa onda još htjede s njom da večera i još nije otišao, 
no vjerujem da će uskoro otići. I tako moja gospa nije mo- 
gla k tebi sići, pa te moli da budeš strpljiv i da počekaš još 
malo. 

Rinieri, misleći da je to istina, odgovori: 

— Reci, molim te, mojoj gospi, da se ne brine za mene, 
dok ne bude mogla u miru k meni doći. No neka se požuri! 

Sluškinja ode s prozora i legne da spava. A gospa će 
svom draganu: 

— Što kažeš na to? Sudiš li e bih mogla podnijeti da 
se on tamo dolje smrzava kad bih ga voljela kao što ti mi- 
sliš? 

Tada se vrati u postelju s ljubovnikom, koji se već ma- 
lo bio smirio, i dugo su se zabavljali i ljubili smijući se 
jadnom učenjaku i rugajući mu se. A on je, da se zgrije, 
šetao gore doje po dvorištu i niti je imao gdje da sjedne ni- 
ti kamo da pobjegne ili da se skloni. Proklinjao je brata o- 
ne gospe, i kad bi god kakav šum čuo, mislio je da gospa 
otvara vrata. No utaman se nadao. Ona se gotovo do pono- 
ći sa svojim draganom zabavljala, a onda mu rekla: 

— Što misliš, dušo moja, o onom našem učenjaku? Či- 
ni li ti se veća moja ljubav ili njegova pamet? Hoće li ti 
ona studen koju zbog mene trpi, istjerali iz grudi ono što 
su ti usadile moje riječi od neki dan? 

Ljubovnik odgovori: 

— Srce srca moga, hoće; sada dobro znam da si ti me- 
ni blago, sreća, radost i sve ufanje moje, isto kao i ja tebi. 

— Dakle, — gospa će — poljubi me tisuću puta da bih 
ti povjerovala. 

Dragan je čvrsto zagrli te je poljubi ne tisuću već sto 
tisuću puta. I dok su tako u riječi bili, žena ga pozove: 

— Hajde, ustanimo mato da vidimo je li se ugasila 
vatra u kojoj moj novi ljubovnik neprestance izgara kako 
mi je sam pisao. 

Ustanu te odu k onom okancu i pogledaju u dvorište 
gdje vidješe Rinerija kako sitnim koracima kolo igra, a zu- 
bi mu za pratnju cvokoću, tako da nešto slično nikad vi- 
djeli nijesu. 

Tada ga gospa upita: 

— Što sad kažeš, slatko moje ufanje? Ne čini ti se da 
znam natjerati muškarce da kolo igraju i bez pratnje tru- 
balja ili gajdi. 

Dragan joj smijući se odgovori: 

— Znaš ti to, radosti moja! 

Na to će žena: 

— Hajdemo dolje k ulazu. Ti šuti, a ja ću s njim go- 
voriti, pa ćemo čuti što će nam reći. Bit će to isto tako za- 
bavno kao i gledati ga. 

Potiho otvore vrata, siđu k ulazu gdje ga gospa za za- 
tvorenim vratima, kroz mali otvor prigušenim glasom po- 
zove. Kad Rimieri začu da ga netko zove, zahvali bogu, mi- 
sleći da će sad ući, te se približi vratima veleći: 

— Evo me, gospo, otvorite mi zaboga, umirem od stu- 
deni! 

Gospa odvrati: 

— Obašsi neki smrzo, ta kakva je to zima s ovo malo 
snijega ovdje. Znam ja da je u Parizu još veća zima. Ne 
mogu ti još otvoriti, jer onaj moj nesretni brat, što je k me- 
ni došao na večeru, još ne odlazi. No brzo će otići,ija ću 
umah sići da ti otvorim. Teškom sam se mukom i sad izvu- 
kla da dođem i utješim te e ti čekanje ne bi dotužilo. 

Rinieri joj odgovori: 

— Molim vas kao boga, gospo, otvorite mi da se barem 
malo sklonim s ovog mraza, jer snijeg sve gušći pada i ni- 
kako ne prestaje, a ja ću vas onda čekati, dokle god hoćete. 

Na to će gospa: 

— Jao, srce moje drago, ne mogu, jer ova vrata tako 
škripe, da bi lako čuo brat kada bi ih otvorila. Otići ću i 
reći ću mu da ode kako bih se mogla vratiti i otvoriti. 

Rinieri joj odvrati: 

-— Hajdete brže i molim vas da dadete naložiti dobru 
vatru kako bih se mogao, kad uđem, ogrijati, jer sam se 
tako smrznuo, te jedva još ima duše u meni. 

Žena će na to: 

— Kako je to moguće, ako je istina ono što si mi više 
puta pisao, to jest, da sav goriš od ljubavi. Sigurna sam da 
se šališ. Sad idem, a ti me počekaj i budi veseo. 

Ljubovnik, koji je sve to slušao i silno se radovao, vra- 
ti se s njom u postelju, i te su noći jako malo spavali, već 
su svu noć proveli zabavljajući se i rugajući se jadnom u- 
čenjaku. A on, bijednik, gotovo je roda postao, toliko je 
zubima cvokotao, Kad se dosjetio da mu se narugala, po- 
kuša nekoliko puta provaliti vrata i nekako se izvući odan- 
de. No kad nije našao nikakva puta ni načina da iziđe, po- 
čeo se bacati kao lav u krletki i proklinjati nevrijeme, i 

zlobu žene, i dugu noć, i svoju glupost. I kako se na nju 
rasrdio, tako se njegova žarka i duga ljubav u času preo- 
brati u hladnu i strašnu mržnju, te stane smišljati kako da 
joj se osveti, i sad je više žudio za osvetom no što je prije 
čeznuo za gospom. Noć se otegla u beskraj, ali naposlejtku 
se ipak dan poče bližiti i zora svitati. Tad sluškinja, kako 
ju je gospa poučila, siđe, otvori dvorište i, kao da žali go- 
spara, reče: 

— Proklet bio onaj koji je sinoć došao. Svu nas je noć 
mrcvario, a ti si zbog njega ozebao. Nego, znaš što, umiri 
se, jer orio što noćas nije moglo biti bit će drugi put. Dobro 

. znam da se ništa neugodnije nije moglo gospi dogoditi. 

Mada je Rinieri bio srdit, ipak je kao pametan čovjek, 
znao da su prijetnje samo oružje onome kome se prije- 
timo, te zatomi u svom srcu riječi koje mu je šaptala neo- 
buzdana priroda, i prigušenim glasom, kao da se uopće ne 
ljuti, reče: 

— Doista, ovo je bila najgora noć što sam je ikada 
proživio! No čvrsto vjerujem da gospa nije tome kriva, jer 
joj ie žao bilo mene, i sama je došla moliti me da joj opro- 
stim, i tješiti me. I, kao što kažeš, ono što noćas nije bilo, 
bit će drugi put. Pozdravi je i ostaj i ti zbogom. 

Gotovo zgrčen od studeni, jedva je smogao snage da 
se dovuče do svog doma gdje se mrtav umoran i sanjiv ba- 
ci na postelju i zaspi. Probudi se ukočenih ruku i nogu. 
Stoga pošalje odmah po ljekara, te mu ispripovjedi kako 
*se svu noć smrzavao, i zamoli ga da ga izvida. Jakim i dje- 
lotvornim lijekovima, tek nakon mnogo vremena, ljekari 
ga iscijele, i mišićje popusti. A da nije bio još mlad, i da 
vrijeme nije otoplilo, duže 'bi se bio patio. Pošto je ozdra- 
vio i ojačao, gajio je i skrivao u sebi mržnju, a pokazivao 
se kao da je zaljubljeniji negoli ikad u svoju gospu. Nakon 
nekog vremena, pruži mu sudbina sama priliku da udovo- 
lji svojoj želji za osvetom. Onaj mladić kojega je udovica 
ljubila, ne mareći za njenu ljubav, uzljubi neku drugu go- 
spu, a kako za udovicu ne htjede više ni čuti, ona je za 
njim venula i ginula u suzama i jadu. Njena se sluškinja 
sažali nad njom, no nije znala kako da joj olakša bol za 
izgubljenim ljubovnikom. Videći da Rinieri kao obično 
prolazi njihovom ulicom, padne joj na um luda misao, na- 
ime, da bi se gospi činima mogao njen ljubovnik vratiti, i 
da je učenjak sigurno veliki majstor u tome, te to gospi 

reče. Glupa gospa i ne pomisli da bi učenjak vračanjem 
sam sebi pomogao da može, već povjeruje riječima svoje 
sluškinje i reče joj neka što prije pokuša od njega saznati 
da li je voljan pomoći joj, i neka mu obeća da će za nagra- 
du učiniti sve što on želi. Sluškinja dobro i točno izruči go- 
spine riječi, a Rinieri sav sretan pomisli: »Hvala ti bože, 
došlo je vrijeme kad ću s tvojom pomoći kazniti onu opa- 
ku ženu za uvredu koju mi je nanijela kao hvalu za moju 
veliku ljubav.« A sluškinji reče: 

— Reći ćeš mojoj. gospi nek se ništa ne brine, jer sve 
da joj je ljubovnik u Indiji, prisilit ću ga da se odmah vra- 
ti i moli oproštenje za ono što je protiv njene volje uradio. 
Kako ćemo to postići, sam ću joj reći kada i gdje ona to 
odredi. Tako joj ti reci i utješi je. 

Sluškinja odnese gospi odgovor, i gospa odredi da će 
se snjim sastati u crkvi Santa Lucia del Prato. Tamo se do- 
ista i nađu gospa i učenjak, i dok su zajedno razgovarali, ni- 
je se gospa spominjala da ga je gotovo u smrt natjerala, već 
mu otvoreno sve o svojoj ljubavi ispripovjedi, reče mu što 
želi i zamoli ga da joj u nevolji pomogne. Rinieri joj reče: 

— Istina je, gospo, da sam u Parizu među drugim na- 
ukama učio i čarobnjaštvo, i dobro ga izučio, no jer je bo- 
gu vračanje mrsko, zakleo sam se da se nikad više neću . 
ni za sebe ni za druge time služiti. Ljubav, pak, koju pre- 
ma vama gajim, tako je silna da ne znam kako bih vam 
mogao uskratiti nešto što želite, pa i kad bih morao za to 
dušu izgubiti, pripravan sam to uraditi. Valja, ipak, da vas 
upozorim da je to mnogo teže negoli sudite; a osobito kad 
se radi o tome da neka žena vrati ljubav dragana ili obrat- 
no, jer ta mora izvršiti glavom ona osoba koja je rada da 
joj se želja ispuni. Osim toga, ta osoba valja da bude hra- 
bra, jer to valja činiti noću na pustim i samotnim mjesti- 
ma, bez ikakva društva, i nikako drugačije. Sad ne znam 
da li ste vi pripravni na sve to? 

Gospa, više zaljubljena nego mudra, odgovori: 

— Ljubav me podstiče takvom snagom, i nema toga 
što ne bih uradila da opet zadobijem ljubav onoga koji me 
s nepravom napustio. Pa te stoga molim, budi ljubezan i 
objasni mi zašto valja da budem odvažna? 

Rinieri pun lukavstva i zlobe odgovori: 

— Gospo, valja mi napraviti lik od kositra i namijeni- 
ti ga onome kojega želite sebi vratiti. A kada vam taj lik 
pošaljem, morate se, za uštapa, o uri prvoga sna, posve sa- 
mi i nagi kao od majke rođeni sedam puta s tim kipom o- 
kupati u vodi tekućici, pa se onda onako nagi uspeti na ne- 
ko stablo ili na krov neke nenastanjene kuće, i tada, okre- 
nuv se prema sjeveru, s onim likom u.rukama, sedam puta 
izgovoriti riječi koje ću vam dati napisane. Pošto te riječi 
izgovorite, k vama će doći dvije dvorjanke tako lijepe da 
ih ljepše u životu vidjeli nijeste. Poklonit će vam se i u- 
milno vas zapitati što želite da urade. Njima valja da iska- 
žete potanko sve vaše želje. Pazite samo da se u imenu ne 
zabunite! Netom im sve to kažite, one će otići, a vi pođite 
tamo gdje ste ostavili odjeću, obucite se i vratite se kući. 
I sigurni budite da će se, prije negoli sutradan ponoć mine, 
vaš dragan plačući k vama vratiti i moliti vas da mu opro-- 
stite i smilujete se. Znajte još i to da vas od onoga časa 
nikad više zbog druge žene neće napustiti. 

Gospa potpuno i tvrdo povjeruje u sve što je on rekao, 
i kao da svoga ljubovnika već drži u naručju, obradovana 
odvrati: 

— Ne sumnjajte u to da ću sve točno učiniti, kao što. 
kažete, a i prilika mi je zgodna. U dolini Arna, baš iznad 
rijeke, na obali, imam mali posjed. A kako je sada srpanj, 
bit će posve ugodno okupati se. Spominjem se još da je ne- 
daleko rijeke neka napuštena mala kula, u koju samo kat- 
kad ulaze pastiri te se po nekim ljestvama od kestenova 
drva popnu, da kuli s vrha izgledaju za izgubljenim živo-. 
tinjama. Mjesto je potpuno samotno i izvan ruke. Uspet 
ću se i ja na tu kulu i ondje ću tačno uraditi sve ono što 
mi ti narediš. 

Rinieri je izvrsno poznavao to mjesto i malu kulu, pa 
sretan što se dala nagovoriti primijeti: 


— Gospo, nikad nijesam bio u tom kraju, pa ne znam. 
ni gdje je posjed ni gdje je kula, no ako je tako, kao što vi 
kažete, boljeg mjesta od toga na svijetu nema. Stoga, kad 
bude vrijeme, poslat ću vam onaj lik i zapise. Molim vas. 
samo, spomenite se mene kad se vaša želja ispuni i kad. 
spoznate da sam vas dobro služio, i održite obećanje. 


* Prije ponoći. 

Gospa odvrati da će to zasigurno učiniti, te se s njim 
oprosti i svojoj kući vrati. 


Rinieri sav sretan, što će mu vjerojatno namisao us- 
pjeti, napravi kipić, u nj ureže nekakve črčkarije, izmisli 
nekakve molitve i zapiše ih, pa kad mu se učini da je vri- 
jeme za to, pošalje gospi s porukom da naredne noći bez 
oklijevanja učini kako ju je naputio. A on sam potajno s 
jednim svojim slugom ode kući svog prijatelja, koji je obi- 
tavao blizu one kule, da izvede svoj naum. 


Gospa, pak, sa svojom sluškinjom krene na posjed, i 
kad zanoća, napravi se kao da će leći u postelju, a sluški- 
nju pošalje da spava. O uri prvoga sna potajno iziđe iz ku- 
će te pođe na obalu Arna, pokraj one kule. Oprezno se 0- 
gleda naokolo, pa kad nikoga nije ni vidjela ni čula, svuče 
se, odjeću sakri pod grm, sedam puta se okupa u rijeci, a 
po tom gola s onim kipom u ruci ode onoj kuli. Međutim se 
Rinieri podnoć sa svojim slugom sakrio među vrbe i druga 
stabla blizu kule, te sve vidio. A kad je ona prolazila ona- 
ko gola pored njega, i on ugledao kako joj se tijelo zabje- 
lasalo i svojom snježnom bjelinom pobijedilo tamnu noć, 
kako su joj grudi lijepe i tijeto vitko, sjetio se što će od to- 
ga postati za kratko vrijeme, pa se sažali na nju, a krv mu 
se tako uzburka od žudnje, i nešto ga žignu u mesu i podi- 
že ono što je spavalo, te ga govoto nagna da skoči iz zasje- 
de, da je zgrabi i obljubi, pa umalo što ne popusti svom 
nagonu. No uto mu na um pade iko je ta žena i kako ga je 
teško uvrijedila i zbog čega, pa se gnjev ponovo razbukta 
i uguši sažaljenje i požudu, te je on, tvrd u svojoj odluci, 
pusti da prođe. Gospa se pope kuli na vrh, okrenu sjeveru 
te stane izgovarati one riječi koje joj je učenjak napisao. 
A on malo zatim uđe u kulu, potiho skine ljestve, koje su 
vodile do vrha, gdje žena bijaše, te stane čekati da vidi što 
će ona reći i učiniti. Gospa sedam puta izgovori molitvu i 
stane iščekivati one dvije dvorjanke. No čekanje se otegne, 
a i zebla je više negoli je željela; već je i zora rudjela, te 
ona sva žalosna što se nije zbilo ono što joj je Rinieri re- 
kao, pomisli: »Sve me strah da mi je onaj htio priuštiti o- 
nakvu noć kakvu sam ja njemu, ali ako mu je to bila na- 
mjera, slabo se osvetio, jer ova noć nije bila ni trećinu ta- 
ko duga kao ona, a i hladnoća je drugačija.« Da je dan ne 
bi gore zatekao, htjede sići, kadli ljestve nestale. Tada, kao 


SEDMA NOVELA 491 


da joj se zemlja pod nogama provalila, izgubi hrabrost i 
malaksala klone na tlo. Kad su joj se snage malo vratile, 
gorko se rasplače i ražali te spoznav očito da je to učenja- 
kovo maslo, pokaje se što ga je uvrijedila, a i što se previše 
pouzdala u onoga kojega je s pravom mogla smatrati za 
neprijatelja. Dugo se tako jadala, a tad stade gledati ne bi 
li našla puta i načina da siđe. Kada je spoznala da je na 
kuli zarobljena, rasplače se opet i sva ogorčena pomisli: 
»Jao, jadne li mene! Šta će moja braća, moji rođaci i svi 
Fiorentinci reći kad se sazna da su me ovdje golu našli? 
Svi će pomisliti kako je lažno bilo moje poštenje, pa ako i 
pokušam izmisliti neki izgovor, onaj će nesretni čovjek, 
koji sve to zna, umah laž otkriti. Jao meni nesretnici, gdje 
ću sada izgubiti i čast i obraz i po zlu ljubljena momka.« 
I od očaja umalo se ne strmoglavi niz kulu. 

Uto je sunce već odskočilo, a: ona se što je mogla više 
primakne rubu kule izgledajući dolazi li odakle kakav pa- 
stir sa stadom, pa da ga pošalje po svoju sluškinju. Utom 
se probudi i Rinieri, koji je pod nekim grmom spavao, te 
je ugleda, a i ona njega. Tada je on pozdravi veleći: 

— Dobar vam dan, dospo, zar_ nijesu još došle dvor- 
janke? 

Na njegove riječi gospa ponovo brizne u plač i stade 
ga moliti i kumiti neka dođe u kulu da uzmogne s njim 
razgovarati. Rinieri joj rado udovolji želji, a gospa legne 
potrbuške, promoli glavu kroz otvor i plačući reče: 

— Dobro znam, Rinieri, da sam ti zlu noć priredila, no 
osvetio si se, jer, mada je srpanj, mišljah ove noći da ću se 
onako gola smrznuti. A toliko sam plakala i zbog izdajstva 
prema tebi i zbog svoje gluposti, što sam ti povjerovala, te 
čudo božje što mi se oči nijesu istočile. Radi toga te molim 
da se, kao plemić, ne meni za ljubav, jer znam da me ne 
ljubiš, no sebi za ljubav, zadovoljiš u svojoj osveti za na- 
nesenu ti uvredu ovim što si dosad učinio. Naredi da mi do- 
nesu odjeću da bih mogla sići, i ne oduzmi mi ono što mi 
kasnije, sve kad bi i htio, ne bi mogao vratiti, a to je moju 
čast i poštenje. Ako sam ti uskratila one noći da budeš sa 
mnom, mogu ti, sada, kad god zaželiš, stotinu noći vratiti 
za onu jednu. Neka ti bude dosta ovo što je bilo; a kao ple- 
menit čovjek zadovolji se time što si mi se mogao osvetiti 
i što si mi to pokazao. Ne ogledaj svoju snagu na slaboj že- 

ni! Ta kakva je slava orlu pobijediti golubicu. Dakle, za 
ljubav božju i radi svog obraza i časti sažali se nada mnom. 


Pun gnjeva razmišljaše Rinieri o nanesenoj mu uvre- 
di, i dok je ona plakala i zaklinjala ga, osjetio je i radost. 
i jad u srcu: radost zbog osvete za kojom je žudio više nego- 
za ičim na svijetu, a tugu stoga što je čovječnost budila u. 
njemu smilovanje. No čovječnost ne mogaše prevladati. 
žudnju za osvetom, pa joj odgovori: 


— Gospo Eleno, da su te moje molbe, koje nijesam. 
mogao suzama natopiti, ni laskavim riječima okititi, kao. 
što ti sad radiš, mogle ganuti one noći, kad sam u tvom 
dvorištu na snijegu umirao od studeni, i da si mi samo do-- 
pustila da se sklonim pod tvoj krov, lako bi mi sada bilo 
uslišati tvoje molbe. Nego, ako ti je do tvoje časti, i teško 
ti je tamo gore gola izdržati, obrati se u svojim molbama 
onome u čijem si naručju one noći koje se spominješ naga. 
ležala i slušala kako ja po tvom dvorištu, zubima cvokoću- 
ći, po snijegu gazim, pa nek ti on pomogne, i nek ti odjeću. 
donese i ljestve postavi da možeš sići; neka se on smiluje 
na tvoju čast, koju nijesi marila ni sad, ni tisuću puta do- 
vesti u opasnost zbog njega. Zašto ga ne zoveš da dođe _i 
da ti pomogne? Tko je za to pozvaniji negoli on, ta ti si 
njegova! Koga će on čuvati i kome li pomoći, ako ne čuva 
tebe i ne pomaže ti? Zovi ga, ludo, 1 iskušaj da li će te tvo- 
ja ljubav prema njemu i tvoja pamet i njegova moć oslo-- 
boditi moje mahnitost#, jer si zasigurno, zabavljajući se s. 
njim u postelji pitala što mu se čini jače, moja mahnitost 
ili tvoja ljubav prema njemu? Ne možeš mi sada ugoditi 
onim za čim ne čeznem i što mi ne bi mogla uskratiti ka& 
bih poželio! Čuvaj svoje noći za svog dragana, ako ikada. 
odavle živa iziđeš. Neka budu tvoje i njegove. Meni je i. 
ona jedna dovoljna bila, i dosta mi je što si se jedanput. 
narugala sa sobom. I još sad pokušavaš lukavstvom i la-. 
skavim riječima pridobiti moju naklonost. Nazivaš me ple--/ 
menitim i valjanim čovjekom, te nastojiš, da budem veli-. 
kodušan i da te ne kaznim za tvoju zloću. No tvoje mi la- 
ske neće zaslijepiti oči uma, kao što su učinila tvoja neča- 
sna obećanja. Poznam dobro sebe, nijesam toliko naučio,. 
dok sam boravio u Parizu, koliko si me ti naučila u cigloj 
jednoj noći! Pa sve da i jesam velikodušan, nijesi ti ona 
prema kojoj bi se morala moja velikodušnost očitovati. 

Kraj kazne za divlju zvijer, kao što si ti, i konac mojoj o- 
sveti valja da bude smrt. Za ljude bi bilo dovolino ono što 
si ti rekla. Mada ja nijesam orao, tebe znam ne kao golu- 
bicu već kao otrovnu zmiju, pa ću te kao davnog neprija- 
telja snagom svoje mržnje do smrti progoniti. Uza sve to, 
ovo što radim i ne može se nazvati osvetom, to je samo ka- 
zna, jer osveta valja da je jača od uvrede, a ovo nije. Kada 
bih se htio osvetiti, uzevši u obzir što si ti sa mnom uradi- 
la, ne bi mi bilo dovoljno oduzeti tvoj život, ni život stoti- 
nama tebi sličnih, jer bih ubio samo podlu, zlu, grešnu i 
nevrijednu ženu. Zar si ti, dovraga, bez tog tvog ljupkog 
lica, koje će ti već za nekoliko godina nagrditi bore, nešto 
bolje nego neka bijedna sluškinja? A ti si gotovo ubila ple- 
menita čovjeka, kako si me sama malo prije nazvala, čiji 
bi život mogao donijeti samo u jednom danu više koristi 
čovječanstvu, negoli stotine tisuća sličnih tebi, dok traje 
'svijeta i vijeka. Poučit ću te, dakle, na ovoj muci i patnji, 
što znači rugati se ljudima koji imaju bar malo pameti i 
koji su nešto naučili. Tako ću ti pomoći da nikada više u 
takvu ludost ne upadneš, ako izneseš živu glavu. A ako ti 
tako živo želiš sići, što ne skočiš? Tako ćeš u isto vrijeme, 
s pomoću božjom, slomiti vrat i osloboditi se muka kojih 
si dopala, a mene ćeš usrećiti. Samo ću ti jedno još kazati: 
Ja sam te umio dovesti na kulu, a sada valja da znaš sama 
sići, kao što si mi se znala narugati! 


Dok je Rinieri tako govorio, jadna je gospa bez pre- 
stanka plakala, a vrijeme je odmicalo, i sunce se sve više 
na nebu' dizalo. A kada je on umuknuo, ona prihvati: 


— Oh, okrutni čovječe, ako ti je ona prokleta noć bila 
tako teška i ako ti se moj grijeh čini tako velik, da te ne 
mogu ganuti moja ljepota i mladost i gorke suze, i ponizne 
molbe, neka tvoju strogost i bezdušnost ublaži bar to što 
sam se u te pouzdala i svoju ti tajnu otkrila, pa ti tako pru- 
žila mogućnost da spoznam svoj grijeh, jer da ti se nijesam 
povjerila, ti mi se ne bi mogao osvetiti, za čim si, kao što 
sam kažeš, tako žarko žudio. Ded, stišaj svoj gnjev i opro- 
sti mi! A ako mi oprostiš i pustiš me da siđem, pripravna 
sam napustiti onog nevjernika i samo tebe uzeti za ljubov- 
nika i gospodara svoga, mada ti kudiš moju ljepotu i cije- 
niš je kratkotrajnom i malovrijednom. Ma kakva moja lje- 
pota bila, ako i nema druge vrijednosti, znam da joj je, kao 

i ljepoti drugih žena, vrijednost u tome što uzbuđuje u 
mladim srcima ljubav i pruža im zabavu i užitak: a ti ni- 
jesi star. Iako okrutno sa mnom postupaš, ne vjerujem e 
želiš da umrem sramnom smrću i da se kao očajnica bacim 
s ove kule pred tvojim očima; pred onim istim očima, ko- 
jima sam se tako sviđala, ako nijesi i onda lagao, kao što 
sad lažeš. Smiluj se sad na mene boga radi i sažali se. Sun- 
ce već žeže, i kao što me hladnoća ove noći mučila, tako 
mi sad vručina dodijava. 

Učenjak, koji je uživao u tom razgovoru, odgovori: 

— Gospo, nijesi se u me pouzdala iz ljubavi prema 
meni, već da ponovo zadobiješ onoga kojega si izgubila, za- 
to zaslužuješ još veću kaznu. I ludo misliš ako vjeruješ da 
sam samo na ovaj način utažiti mogao žeđ za osvetom. Ti- 
suću sam načina imao, i tisuću sam ti postavio zamki, po- 
kazujući da te ljubim, i ne bi dugo vremena prošlo, a ti bi, 
i da se nije ovo dogodilo, upala u jednu od njih, i u koju 
god upala, još bi te gori jad i sramota snašli. Upotrebio sam 
ovaj način, ne da ti bude lakše, već da što prije želji svojoj 
udovoljim. A da nijesam uspio ni u čemu, preostalo bi mi 
pero. Njim bi o tebi tako pisao, te kad bi saznala (a sazna- 
la bi zasigurno), po tisuću puta svaki dan zaželjela bi, da 
se nikad ni rodila nijesi. Moć pera je mnogo jača, negoli 
sude oni koji to iskusili nijesu. T kunem se bogom (tako mi 
on do kraja ove osvete pomogao, kao u početku!), o tebi bih 
bio napisao takve stvari, da bi od srama ne samo pred dru- 
gima već i pred samom sobom oči sebi iskopala da sebe ne 
gledaš. Stoga, ne kudi more što je tako nabujalo ad male- 
na potoka. A za tvoju ljubav i za tvoju naklonost baš ni- 
malo ne marim, kako već rekoh, budi ti onoga čija si i bi- 
la, ako možeš. Njega, koga sam prije mrzio, sad volim, zbog 
onoga što ti je uradio. Sve se vi zaljubjlujete u mladiće, 
priželjkujete ih i želite da vas oni ljube, jer im je put svje- 
ža a brada crnja, kočopere se, u kolu igraju i u viteškim 
se igrama nadmeću, a to su sve radili i oni koji su zašli u 
godine, te već znaju ono što mlađi valja tek da nauče. Osim 
toga smatrate ih za bolje jahače i mislite, da prejezde više 
milja na dan negoli zreli muškarci. Priznajem da oni ve- 
ćom snagom stresaju vaše bundice, ali stariji, kao iskusni- 
ji, bolje znaju gdje se buhe kriju. A mnogo bolje prija i 
manje, ako je ukusnije, nego mnogo pa neukusno. Prebrzo 
jahanje zamara i onoga tko je mlad, dok polaganim kasom 

doduše kasnije stižeš na konak, ali stižeš odmoran. Vi i ne 
znate, bezumni stvorovi, koliko se zla krije pod lijepom 
spoljašnošću. Ne zadovoljavaju se mladi ljudi jednom že- 
nom, već ih požele onoliko koliko ih vide, pa im se čini da 
su dostojni svih njih, zato je ljubav njihova nestalna, a ti 
si se sama najbolje uvjerila u to. I još misle da ih žene mo- 
raju poštovati i tetošiti, najveća im je slava hvastati se že- 
nama koje su osvojili. I ta je njihova mana mnoge žene 
fratrima u naručaj bacila, jer bar oni znaju šutjeti. Mada 
ti kažeš da za tvoju ljubav nitko drugi nije znao do tvoje 
sluškinje i mene, krivo sudiš ako tako misliš. Po cijeloj se 
njegovoj ulici, a i po tvojoj, ni o čem drugom ne rasprav- 
lja, a često se zbiva da baš onaj na koga se brbljanje odno- 
si posljednji o tome što sazna. Uz to vam još mladići odu- 
zimaju, a zreli vam ljudi daruju. A ti, pošto si loše izabra- 
la, zadrži onoga kome si se podala, a mene kojega si ruglu 
izvrgla, pusti drugoj, jer sam našao gospu valjaniju od te- 
be, koja me bolje razumjela negoli ti. A da se još bolje u- 
vjeriš za čim moje oči žude negoli mi se čini da na ovome 
svijetu razabireš iz mojih riječi, strmoglavi se što prije ka- 
ko bi tvoja duša, koju će vragovi ugrabiti, mogla vidjeti 
da li su se moje oči rastužile kad vidješe kako niz kulu vrat 
lomiš. No, jer sudim da me nećeš tako obradovati, velim 
ti, ako te sunce počne peći, spomeni se studeni kojom si 
me mučila, pa ako je pomiješaš s pripekom, sunce te neće 
odveć žeći. 

Kad je nesretna žena vidjela da se njegova bezdušnost 
nije ublažila, ponovo zaplače veleći: 

— Kad te moje riječi ni moja obećanja ne mogu ganu- 
ti, neka te gane ljubav prema onoj gospi koja je bila mu- 
drija od mene i koja te ljubi. Njoj za ljubav oprosti mi, 
donesi mi moju odjeću i pomozi mi da siđem. 

Rinieri se nasmija i, opaziv da je već treća ura pro- 
šla, odgovori; 

— Evo, ovo ti sad ne mogu uskratiti, kada me moliš u 
ime ljubavi prema onoj gospi. Kaži mi gdje ti je odjeća, 
donijet ću ti je i pomoći ti da siđeš. 

Gospa mu povjeruje, smiri se malo i reče mu gdje je 
njena odjeća. Rinieri iziđe iz kule, te naredi sluzi da ne ode 
odanle, već da ondje blizu ostane i budno pazi da tko ne bi 
u kulu ušao dok se on ne vrati. Rekav to, ode u dom svog 

prijatelja, te ondje bez žurbe objeduje i, kad mu se učini 
zgodno, legne da spava. 


A gospa navrh kule, mada malko utješena ludom na- 
dom, ipak nadasve tužna sjede uz ogradu, gdje je bilo ma- 
lo sjene, te obuzeta gorkim mislima stane čekati: sad ra- 
zmišljajući, sad plačući, sad nadajući se da će se učenjak 
vratiti s odjećom, sad očajavajući; naposljetku je bol svla- 
da i, kako prošle noći nije spavala, usne. y 

Podnevno je sunce ravno upiralo svoje zrake na nje- 
žno tijelo i na nepokrivenu glavu i žeglo takvom silinom 
da joj je ne samo opalilo kožu već je zasulo mjehurima i 
nanosilo joj takvu bol da se iz duboka sna probudila. Tek 
što se pomakla, koža joj stade pucati i ljuštiti se, kao kad 
rastežeš nagorjelu pergamenu. Osim toga strašno ju je bo- 
ljela glava, te joj se činilo da će joj se raspuknuti, čemu se 
nije čuditi. A naboj na shodu kule tako se usijao da nije 
znala gdje da stane nogom i kako da se postavi, pa se, pla- 
čući, nemirno premještala s mjesta na mjesto. Kako nije 
bilo ni daška vjetra, rojevi muha i obada, slijetali su na 
njene otvorene rane i tako je izujedali da joj se svaki ubod 
činio kao ubod bodeža, pa je neprestano morala oko sebe 
mahati rukama, proklinjući čas kad se rodila, svog ljubov- 
nika i nemilosrdnog učenjaka. I dok ju je tako kinjila /i 
mrcvarila nesnosna žega, pa sunce, muhe, obadi, uz to još 
i glad, i još više žeđ, a teške je misli mučile, stane na noge 
i počne izgledati ne bi li koga ugledala, s čvrstom odlukom 
da pozove i zaište pomoć, pa puklo kud puklo. No okrutna 
joj sudba i to uskrati. Težaci su, zbog pripeke, već otišli 
sa svojih polja, štaviše, taj dan nije nitko u blizini na po- 
ljima radio, jer su kod svojih kuća žito vršili. Jadna je že- 
na čula samo cvrčanje cvrčaka i vidjela rijeku, što je samo 
pojačavala želju za pićem, a nije ublaživalo njenu žeđ. 
Malo dalje mogla je vidjeti drveće, hladovita mjesta i ku- 
će, a to joj je zadavalo još veću muku. Što da kažemo još o 
toj nesretnoj ženi? Sunce odozgor i jara pod nogama, te 
ubodi muha i obada, tako bijahu nagrdili tu ženu, koja je 
prošle noći bjeloćom svoje puti pobjeđivala tamu, da bi se 
sada, ovako crvena kao skrlet i umrljana krvlju, bila uči- 
nila svakome tko bi je vidio najružnijom ženom na svije- 
tu. I dok je tako čekala bez nade i savjeta, želeći prije smrt 
nego bilo što drugo, prođe i polovina devete ure, te se uče- 

njak probudi iz svog sna i sjeti gospe, pa se vrati kuli da 
vidi što se s njom dogodilo, a slugu, koji je još bio natašte, 
pošalje na objed. Kada ga je žena začula, onako malaksala 
i izmučena, primače se vratašcima shoda, kraj njih se spu- 
sti, te plačući prozbori: 

— Doista si mi se teško osvetio, Rinieri, jer, dok sam 
ja tebe pustila da se po noći u mom dvorištu smrzavaš, ti 
si mene po danu na ovoj kuli pustio da se pečem, štaviše, 
da izgorim, a uz to još da umirem od gladi i žeđi. Rad toga 
te kao boga molim, da ovamo uziđeš i svojom mi rukom 
smrt zadaš, jer ja nemam srca da samu sebe skončam, ani 
za čim tako ne žudim kao za smrću, tolike su i takve mu- 
ke koje trpim. A ako mi se nećeš smilovati, podai mi bar 
čašu vode, usta da ovlažim, jer moje suze za to nedostaju, 
toliki je žar u mom grlu. 


Po glasu spozna učeniak koliko je iznurena. a kroz o- 
naj otvor na shodu, vidje joj tijelo suncem spaljeno. pa to, 
i njene ponizne molitve, izazovu u njemu samilost, no ipak 
odgovori: 

— Zla ženo, od moje ruke, lje, nećeš umrijeti, možeš 
od svoje, ako te volja, a toliko ću ti vode dati da utažiš 
žar, koliko si ti meni vatre dala da ublažim studen. Najviše 
mi je to žao što sam bolest koju mi je h'adnoća zadala mor20 
liječiti toplinom smrdljivog gnoja. dok će se tvoje opekoti- 
ne svježinom mirisavih vodica liječiti. I dok sam ija bio na 
rubu smrti, tvoja će put, spaljena suncem, kad iscijeli, bi- 
ti isto tako lijepa, kao što je bila, baš kao kad zmija svlak 
svuče. 


— O jadne li mene, — žena će — neka tako dobivenu 
ljepotu bog dade onima koji mi zlo žele, a ti, okrutniji od 
zvijeri, kako me možeš tako mrcvariti! Ništa gore nijesam 
mogla očekivati od tebe, ni od bilo koga drugoga, da sam 
najužasnijim mučenjem pomorila svu tvoju svojtu. Doista 
ne znam da li bi se okrutnije mogao kazniti izdajnik koji 
je dopustio da se pogubi cijeli jedan grad, negoli je ova ka- 
zna na koju si ti mene osudio, ostaviv me da na suncu iz- 
garam i da me žderu muhe. Osim toga mi ni čašu vode ne 
daš, dok se čak i ubojicama koje je pravda osudila na smrt 
i vina daje, ako zažele. I«eto, jer vidim da te ničim ne mo- 
gu ganuti na smilovanje, te si i dalje ustrajan u svojoj o- 
krutnoj odluci, strpljivo ću čekati smrt, pa nek se mojoj 
32 Boccaccio: Dekameron 

duši smiluje bog, koga molim, da svrne pravedni pogled 
na ovo tvoje djelo. 

Kad je to rekla, teškom se mukom odvuče prema sre- 
dini shoda, sva očajna što se ne može izbaviti sunčeve jare. 
Uz te je muke ne jedanput, već “tisuću puta pomislila, da 
će presvisnuti od žeđi, te je neprestano gorko plakala i 
proklinjala svoju zlu sudbu. Uto dođe i večer, kada Rini- 
eri spozna da ju je dosta izmučio, te uzme njenu odjeću, 
zamota je u slugin ogrnjač i ode kući one jadne gospe, gdje 
nađe svu očajnu i žalosnu nienu sluškinju kako zabrinuta 
na kućnom pragu sjedi. Priđe joj i upita je: 

— Dobra ženo, a gdje ti je tvoja gospa? 

Sluškinja odgovori: 

— Ne znam, gospodaru, mislila sam jutros da ću je za- 
teći u postelji, jer mi se činilo da je sinoć legla, no niti sam 
je našla ovdje, niti igdje drugdje, pa niti znam, što se od 
nje dogodilo, niti šta od jada da počnem. Možda vi, gospa- 
ru, znate gdje je? 

Rinieri joj odgovori: 

— Kamo puste sreće da si i ti bila s niom tamo, gdje 
je ona, pa da i tebe kaznim za tvoj grijeh, kao što sam nju 
kaznio. No, ne boj se, nećeš mi pobjeći ni ti, platit ću jai 
tebi za tvoja djela, tako te se nikada nikome nećeš naruga- 
ti, a da se ne sjetiš mene. ' 

Pošto je to rekao, okrene se sluzi i nastavi: 

— Daj joj tu odjeću, i reci nek ide k njoj, ako hoće. 

Sluga izvrši naredbu, a sluškinja, kad prepozna gospi- 
nu odjeću i kad je riječi razumjela, uplaši se, nijesu li je 
ubili, te jedva svladav krik, zaplače: 

Netom je Rinieri otišao, poleti ona s odjećom prema 
kuli. Slučajno je baš toga dana neki kmet one gospe tražio 
izgubljene svinje. Tražeći tako, malo nakon odlaska uče- 
njakova, stiže onoj kuli i, gledajući naokolo ne bi li našao 
svinje, začu plač i jauk nesretne gospe. Potrči prema kuli 
vičući iz svega grla: 

— Tko to tamo gore plače? 

Gospa prepozna glas svog kmeta i pozove ga po imenu 
veleći: 

— Tako ti sreće, dovedi mi moju sluškinju i pomogni 
joj da k meni uziđe. 

Težak je prepozna i odgovori: 

— Jao, gospojo, tko vas je tamo gore odveo? Sluškinja 
vas je cijeli dan tražila, no tkg bii pomislio da ste ovdje! 

Pa dovuče ljestve i ličinama uze privezivati prečke. 
Uto sluškinja stiže, uđe u kulu, i ne mogav se dalje svla- 
davati, zalomi rukama i uhvati se za glavu vičući: 

— Jao, gospo moja draga, gdje li ste? 

Kad gospa začu, što je mogla glasnije odgovori: 

— Oj sestro moja, ovdje gore sam, nemoj plakati, već 
mi brzo donesi odjeću. 

Sluškinja se malo umiri kada je njen glas čula, uspe 
se ljestvama, koje je težak malko popravio, te s njegovom 
pomoću iziđe na shod. Videći gospu, koja više i nije bila 
nalik na čeljade, već na užaren pani, svu malaksalu i iz- 
bodenu, kako gola na tlu leži, noktima stane grepsti obra- 
ze i nad njom naricati, kao da je mrtva. No gospa je umoli 
da za ljubav božju umukne i pomogne joj da se odjene. A 
kad je saznala da nitko ne zna gdje se nalazi, osim onih 
koji-su donijeli njenu odjeću i težaka koji je ondje bio, 
malko se utješi, te ih za ljubav božju umoli da nikad niko- 
me o tome ne pisnu. Tad je težak poslije dugih nagovara- 
nja natovari na leđa, jer nije mogla hodati, te je sretno iz- 
nese iz kule. A bijednoj sluškinji, koja je iza njih ponešto 
nepažljivo silazila, sklizne noga, te pade s ljestava, slomi 
bedro i od boli počne rikati kao lavica. Težak položi ženu 
na travu i vrati se da vidi što se dogodilo sluškinji, pa kad 
je nađe sa slomljenom nogom, odnese i nju i položi na tra- 
vu kraj gospodarice, koja, videći da ju je još i ova nevolja 
snašla, to jest da je slomila nogu ona od koje se nadala 
pomoći više nego od bilo koga drugoga, sva rastužena opet 
se rasplače. A onaj težak ne samo što je nije mogao umiri- 
ti već je i on počeo skupa s njom plakati. Uto je sunce već 
klonulo zapadu, pa.da ih ondje noć ne zateče, po želji neu- 
tješne gospe, seljak ode svojoj kući da pozove svoja dva 
brata i ženu, te se s nosilima onamo vrate, na njih odmah 
polože sluškinju i odnesu kući, a gospu okrijepe svježom 
vodom i umire lijepim riječima. Težak je ponovo natcovari 
na krkače i odnese u njenu odaju. Žena onoga težaka dade 
joj malo namočena kruha da pojede, a zatim je svuče i 
metne u postelju, te se dogovore da nju i služavku po noći 
odnesu u Firencu. Tako i učine. Ondje gospa, koja je bila 

jako prepredena, izmisli neku priču, posve drugačiju od 
stvarnosti, te uvjeri svoju braću, sestre i sve ostale da se 
njoj i njenoj sluškinji to dogodilo po vražjim činima. Lje- 
kari brzo dođu te iscijele gospu, i od vrućice i od svih dru- 
gih zala, mada se gospa marala mnogo mučiti, te joj je ne- 
koliko puta cijela koža ostajala slijepljena za plahtu. Isto 
tako sluškinji izliječe nogu. Gospa brzo zaboravi svog lju- 
bovnika i odsad unaprijed jako se čuvala i da ljubi i da se 
ruga kome. A kada je Rinieri čuo da je sluškinja slomila 
nogu, pomisli da je osveta posve izvršena; drugo ništa _ i 
nije tražio. Eto, tako je prošla luda gospa, koja je mislila 
da može s učenim čovjekom šale zbijati, kao sa svakim dru- 
gim, ne znajući da takva čeljad (ne velim baš svi, no veći- 
na njih) nijesu veslo sisali. Rad toga, čuvajte se, gospe, ine 
zbijajte ni s kim šale, a najmanje s učenim ljudima. 


OSMA NOVELA 


Prijatelj spava sa ženom svog prijatelja; on to orazi pa svoju 
ženu natjera da dragana zatvori u škrinju, na kojoj, dok je 
ovaj bio u njoj, on obljubi njegovu ženu. 


I teško i bolno bijaše gospama slušati o Eleninim ne- 
voljama., No, jer su smatrali da je gospa djelomice to ipak 
zaslužila, samilost u njima splasnu, mada su sudile da je u- 
čenjak bio preveć krut i neumoljiv, štaviše okrutan. Uto je 
Pampinea već okončala svoju novelu, pa kraljica zapovje- 
di Fiammetti da nastavi. Ona, željna da posluša, počne: 

— Ljubezne gospe, kako vidim, strogost vas je uvrije- 
đenog učenjaka kosnula i ozlovoljila, pa sudim da bi u re- 
du bilo da vas udobrovoljim nekom šaljivom novelom. Rad 
toga sam naumila kazivati vam kratku novelu o mladiću, 
koji je mirnije duše pretrpio uvredu i osvetio se umjere- 
nije. Iz nje ćete moći razabrati da se svako tko je rad osve- 
titi se za nanesenu mu uvredu mora zadovoljiti time da 
vrati milo za drago, a ne smije težiti za tim da svojom o- 
svetom premaši nanesenu mu uvredu. 

Valja, dakle, da znate da su u Sieni, kako sam čula, 
živjela dva imućna mladića, iz dobrih pučkih porodica. 
Jedan se od njih zvao Spinelloccio di Tavena, a drugi Zep- 

pa di Mino; obitavali su u Camolliji, gdje im kuće bijahu 
jedna do druge. Ova su dva mladića mnogo drugovala i, 
kako se činilo, voljeli se kao rođena braća, a možda i više, 
i svaki je od njih imao krasnu ženu. I tako se sluči da se 
Spinelloccio, koji je često svraćao Zeppi u kuću, i kad je 
ovaj bio kod kuće i kad nije, tako prisno sprijateljio s nje- 
govom ženom, da je počeo s njom i spavati. Dugo to nitko 
nije opazio, no s vremenom desi se ovo: Zeppo je jednoga 
dana bio kod kuće, a njegova žena to nije znala, i Spinel- 
loccio dođe da ga potraži. Gospa mu reče da joj muž nije 
kod kuće, pa Spinelloccio brzo dođe gore k njoj, i našavši 
je u odaji samu, zagrli je i stane cjelivati, a i ona njega. 
Zeppa je sve to gledao, ali se pritajio i ostao skriven da vi- 
di kako će se igra završiti. Ukratko, vidje svoju ženu i Spi- 
nelloccia kako zagrljeni odlaze u odaju i ondie se zaklju- 
čavaju, te se strašno rasrdi. Nego, znajući da galamom ili 
bilo čim drugim neće smanjiti uvredu, već samo povećati 
sramotu, stane premišljati kako da se osveti da mu se duša 
smiri, a da se zgoda ne razglasi. Nakon duga preglavljiva- 
nja učini mu se da je smislio zgodan način, te ostane skri- 
ven sve dok je Spinelloccio bio s njegovom ženom. Netom 
je ovaj izišao, on uđe u odaju gdje nađe ženu kako namje- 
šta na glavi prijevjese, koje joj je u šali Spinelloccio ski- 
nuo, pa je upita: 

— Što radiš, ženo? 

Žena mu odgovori: 

— Zar ne vidiš? 

Zeppa priklopi: 

— Kako da ne! Dobro vidim, a vidio sam i ono što ni- 
jesam želio vidjeti. 

I s njom razveze dugačak razgovor o onomu što se zbi- 
lo, a ona sva u strahu, izgovarajući se kojekako, prizna mu 
o svom drugovanju sa Spinellocciom sve ono što nije mo- 
gla poreći, te ga plačući stane moliti da joj oprosti. No Zep- 
pa joj reče: 

— Sagriješila si, ženo, i ako hoćeš da ti oprostim, uči- 
nit ćeš tačno ono što ću ti narediti, a evo što: Hoću da ka- 
žeš Spinellocciu, neka sutra izjutra o trećoj uri nađe ne- 
kakav izgovor da ode od mene i k tebi dođe, pa kad on bu- 
de ovdje, vratit ću se, a ti, kad me čuješ, nagovori ga da 
uđe u ovu škrinju i zaključaj ga unutra. Pošto ovo uradiš, 

reći ću ti što ti je dalje činiti. A ti se nemoj ništa bojati, 
jer ti obećajem da mu neću nanijeti nikakvo zlo. 

Žena, da ga umiri, pristane i uradi kako joj je on re- 
kao. Narednoga dana, dok su Zeppa i Spinelloccio zajedno 
bili, o trećoj uri, kako je obećao dragani, da će k njoj doči, 
Spinelloccio reče Zeppi: 

— Valja mi danas objedovati s nekim prijateljem, pa 
idem odmah, da me ne čeka, a ti mi ostaj zbogom. 

Zeppa pripomenu: 

— Ima još vremena do objeda! 

Spinelloccio odvrati: 

. — Ništa zato, valja mi se s njim porazgovoriti o nekom 
svom opslu, pa treba da na vrijeme stignem. 

Ode, dakle Spinelloccio te malko zaobilazeći dođe Zep- 
pinoj ženi. Istom su ušli u odaju, kadli eto ti Zeppe. Tek 
što ga gospa začuje, tobože sva u strahu, nagovori ljubov- 
nika da uđe u škrinju, kako ju je muž naputio; zaključa ga 
unutra i iziđe iz odaje. Uto dođe i Zeppa, te upita: 

— Ženo, je li gotov objed? 

A ona odgovori: 

— Gotov je. 

Na to će Zeppa: 

— Spinelloccio je otišao na objed nekom svom prija- 
telju, a žena mu je sama. Deder pozovi je s prozora da do- 
đe k nama na objed. 

Žena, strašeći se za sebe, posluša muža i učini kako joj 
je rekao. Spinellocciova žena na mnoge molbe Zeppine že- 
ne dođe, pošto je čula da joj muž neće objedovati kod ku- 
će. Netom je došla, Zeppa joj stane laskati, uzevši je prija- 
teljski za ruku, a ženi potajno naredi da ode u kuhinju. Ta- 
da Spinellocciovu ženu odvede u odaju i odmah zaključa 
za sobom iznutra vrata. Žena opazi da je zaključao iznutra 
vrata, pa se usprotivi: 

— Jao, Zeppa, što ovo znači? Zato ste me zvali? To li 
je vaša ljubav i vjerno prijateljstvo prema Spinellocciu? 

Zeppa je odvuče prema škrinji, gdje je bio njen muž, 
i čvrsto je držeći, reče: 

— Gospo, prije negoli išta kažeš, poslušaj što ću ti re- 
ći: Volio sam i volim Spinelloccia kao brata, no jučer sam 
saznao,adaontonezna, kako mi je povjerenje uzvratio 

time da s mojom ženom spava kao i s tobom. Budući da ga 
volim, neću mu se osvetiti, već ću mu samo vratiti žao za 
sramotu. On je moju ženu obljubio, a ja ću tebe! A ako ti 
nećeš, valjat će da se sam s njim obračunam, ali znaj da 
ovu uvredu neću oprostiti, a osvetit ću se tako da ni ti ni 
on nećete zaboraviti dok ste živi. 

Kada je žena to čula, i kad ju je Zeppa u to uvjerio, 
reče: 

— Zeppa moj, ako osveta treba da pane na moju gla- 
vu, u redu. Samo te molim da se zbog toga ne posvadim s 
tvojom ženom, jer ne želim, usprkos svemu što mi je uči- 
nila, s njom živjeti u neprijateljstvu. 

Zeppa odvrati: 

. — Ne brini se za to; sve će biti u redu, a uz to ću ti 
još pokloniti dragulj, ljepši od bilo kojega što ga imaš. 

Rekav to, čvrsto je zagrli i stane cjelivati, te je povali 
na onu škrinju, u kojoj je njen muž bio zatvoren, i ondje 
se do mile volje s njom zabavljao, a i ona s njim. 

Spinelloccio je iz škrinje čuo sve što je Zeppa govorio 
i žena mu odgovarala, a po tom je još čuo kako ono dvoje 
plešu na škrinji, te mu je došlo da presvisne od muke, i da 
se nije bojao Zeppe, bio bi ženu ispsovao, sve _ onako _ iz 
skrinje. Nego, baš se u horu sjeti da je tu podlost on zapo- 
čeo, i da je Zeppa imao pravo uraditi ono što je uradio, da- 
pače, da se prema njemu čovječno i kao dobar drug ponio, 
te odluči da će biti Zeppi još bolji prijatelj negoli je dosa- 
da bio, ako ovaj na to pristane. 

Kada se Zeppa zadovoljio do mile volje, siđe sa škri- 
nje, a žena zaište obećani dar. Tada on otvori vrata odaje, 
dozove ženu, koja uđe i smiješeći se reče: 

— Gospo, vratili ste mi žao za sramotu! 

A Zeppa joj naredi: 

— Otvori škrinju! 

Ona posluša, a Zeppa pokaže gospi njenog Spinelloc- 
cia. Teško bi bilo kazati, tko se više sramio, da li Spinelloc- 
cio kad je vidio Zeppu, a znao je da i on zna što je učinio, 
ili gospa, kada je vidjela svog muža, a znano joj je bilo da 
je on sve čuo i vidio što je ona na škrinji uradila. Zeppa se 
tada obrati Spinellocciovoj ženi riječima: 

— Eto ti dragulj koji sam ti obećao! 

Spinelloccio iziđe iz škrinje i jednostavno reče: 

— Zeppa, naši su računi izravnani! Pa, kao što si sam 
rekao pred mojom ženom, ostat ćemo prijatelji, kakvi smo 
i bili, a kako nam samo žene nijesu zajedničke, daj da i 
njih dijelimo. 

Zeppa se složi i u miru božjem sve četvoro skupa po- 
objeduje, te je odsada unaprijed svaka žena imala po dva 
muža, a svaki od njih dvije žene, a da se zbog toga nijesu 
nikad više ni potukli ni posvadili. 


DEVETA NOVELA 


Meštar Simone, ljekar, rado bi da postane članom »gusarske 

drušine«. Bruno + Bujfalmacco ga rad toga noću počaliu na 

neko skrovito mjesto, gdje ga Bujalmacco baci u gnojnicu 1 
tamo ostavi. 


Pošto su gospe dugo brbljale o zajednici žena_ onih 
dvaju Sienežana, kraljica, koja je još jedina bila na redu, 
da ne učini krivo Dioneu, započne: 

— Doista je, ljubezne gospe, Spinelloccio zaslužio da 
mu Zeppa onako podvali, pa mnim da ne bi valjalo preveć 
zamjeriti, kako je Pampineja malo prije dokazivala, onome 
tko se nekome zgodno osveti, ako ovaj sam to izazove i za- 
služuie Spinelloccio je zaslužio kaznu, a ja sam nakana da 
vam kazujem o jednome koji je isto tako sam izazvao šalu 
što su je s njim zbili, i sudim da ne treba one koji su to 
učinili kuditi, već pohvaliti. Čovjek koga su namagarčilj 
bijaše neki ljekar, koji se iz Bologne vratio u Firencu s vje- 
veričjom kapom,!' mada je bio glup kao vol. 

Kao što svakoga dana možemo vidjeti, naši se sugra- 
đani vraćaju iz Bologne, jedan kao sudac, drugi kao ljekar, 
treći kap notar, a svi u dugim, širokim, skrletnim plaštevi- 
ma s vjeveričjim krznom i s drugim raznim oznakama vi- 
sokih časti; kakav to učinak ima, vidimo svakoga dana. Ta- 
ko se i neki meštar Simone da Villa, bogatiji očevinom ne- 
goli umom, nema tome dugo, odjeven u grimiz i sa širokim 


' Skrletnu odjeću i kapu postavljenu vjeveričjim krznom nosili 
su doktori. 

ovratnikom, vratio u Firencu kao doktor medicine, kao što 
je sam izjavio, te se nastanio u ulici, koju mi danas zovemo 
Via del Cocomero.* Taj je meštar Simone, koji se upravo 
vratio, kao što spomenusmo, među ostalim odličnim nava- 
dama imao i tu da se raspituje o svakoj osobi koja je uli- 
com prolazila. Pa kao da bi iz njihovih djela imao spravlja- 
ti lijekove za svoje bolesnike, na sve je pazio i sve podatke 
skupljao. Među onima na koje je posebno bacio oko bijahu 
dva slikara, o kojima se danas već dva puta kazivalo,š t.j. 
Bruno i Buffalmacco, nerazdvojni drugovi i njegovi susje- 
di. Budući da mu se učinilo da su bezbrižniji od bilo koga, 
a žive veselo, kao što su doista živjeli, mnoge je ljude ispi- 
tivao za njihove prilike. Svi su mu jednako odgovarali, da 
su siromašni slikari, te njemu dune u glavu, kako nije mo- 
guće da bi u svom siromaštvu tako sretno živjeli; pa kako 
su mu kazivali da su prevejani, zaključi da crpe blago iz 
nekog neznanog izvora. Stoga naumi sprijateljiti se s obo- 
jicom ili bar s jednim, ako mu se prilika pruži. Slučajno 
mu pođe za rukom sprijateljiti se s Brunom, kojemu nije 
mnogo trebalo da spozna e su doktoru vrane doista mozak 
ispile, i poče se zabavljati na račun njegove gluposti, a lje- 
kar se divio Brunu i uživao u njemu. Pošto je meštar Simo- 
ne nekoliko puta pozvao Bruna na objed, prosudi da su sa- 
da prisni prijatelji, te da može s njim otvoreno razgovara- 
ti, pa mu reče da se čudi njemu i Buffalmaccu što su tako 
siromašni, a tako veselo provode život, i zamoli ga da mu 
objasni kako to može biti. Bruno prasne u smijeh, jer mu 
ge učini da je ovo pitanje doista premašilo mieru svih nje- 
govih gluposti, te odgovori onako kako je dolikovalo onom 
mamlazu veleći: 

— Meštre, malo ih ima kojima bih to objasnio, no, jer 
ste mi prijatelj i jer znam da nećete nikome reći, otkrit ću 
vam tajnu. Istina je da moj prijatelj i ja živimo dobro i 
veselo, dapače i bolje no što vam se čini. No zarada od na- 
šeg zanata i dohoci od ono malo naših posjeda ne bi nam 
dostajali ni da platimo vodu koju trošimo. Ne bih htio da 
rnislite da krademo, već, da znate, mi idemo »u gusarenje«, 


" Isp. IX, 3., gdje za tog istog meštra Simonea kaže da je sta- 
novao na trgu Mercato Vecchio, a bundeva mu je bila na cimeru nad 
vratima. 


* U novelama 3. i 6. 

pa tako sve ono što nam treba i što nam pruža užitak, bez 
štete po bilo koga, otale izvlačimo i živimo tako veselo, kao 
što vidite. 

Pošto je ljekar to čuo, i ne znajući o čemu se radi, po- 
vjeruje i stane se čudom čuditi, te ga luda želja obuzme da 
sazna šta to znači ići u gusarenje. Stoga ga uze moliti i ku- 
miti da mu objasni, obećavajući da ni za živu glavu neće 
nikome ništa odati. 

— Jao, meštre, — Bruno će — ne tražite toga od me- 
ne, jer je to prevelika tajna, i kad bi je tko saznao, bio bih 
upropašten, i smrt bi me prijeka stigla, štaviše, pao bih u 
ralje Luciferu San Galla. No ljubav koju gajim prema va- 
šoj izvrsnoj glavuči lenjanskoj, i povjerenje koje imam u 
vas tako su silni, te vam ne mogu ništa uskratiti, zato ću 
vam kazati sve uz uvjet da mi se na montesonski križ" za- 
kunete da nikad, kao što ste obećali, nikome nećete ništa 
odati. 

Meštar se zakune. 

— Valja, dakle, da znate, slađani moj meštre — na- 
stavi Bruno — da je nedavno u našem gradu boravio neki 
veliki majstor u čarobnjaštvu, koji se zvao Michele Scotto,?7 
jer je bio iz Škotske. I mnogi su mu ovdašnji plemići, od 
kojih je danas još malo koji živ, iskazivali velike časti. 
Kada htjede iz našeg mjesta otputovati, na njihove velike 
molbe i kumljenja, ostavi ovdje dva svoja vješta učenika, 
kojima zapovjedi da budu uvijek pripravni udovoljiti sva- 
koj želji one gospode koji su ga toliko častili. Ti su učeni- 
ci, dakle, služili spomenute plemiće, te im drage volje po- 
magali u nekim ljubovnim spletkama i sličnim zgodicima. 
Budući da im se naš grad i običaji svidješe, odlučiše da za- 
uvijek ostanu, te su se s nekim ljudima jako sprijateljili, 
i me pazeći da li su plemići ili nijesu, da li su bogati ili si- 
romašni, glavno im je bilo da se s njima slažu. I za ljubav 
tim svojim prijateljima sakupili su družinu od nekih dva- 
deset i pet momaka, koji se bar dva puta u mjesecu sastaju 
na mjestu što ga oni odrede, i ondje svaki izrazi svoju že- 
lju, a oni pripravno te noći priskrbe ono što traže. Kako 


“ Čini se da je u crkvi San Gallo bio naslikan strašni Lucifer 
s više usta. 

* Legnaio — mjesto na glasu zbog velikih dinja i krastavaca. 

* Montesone u fiorentinskoj okolici. 

* Scotto — Škotlanđanin, spominje ga Dante (Pakao XX, 115—l17). 

smo se Buffalmcco i ja s njima sprijateljili, i nas su uzeli 
u svoju družinu, Pa kad se god sakupimo, velim vam, div- 
no je čudo gledati one krasne zavjese u dvorani gdje jede- 
mo, stolove kraljevski postavljene, te mnoštvo gospodske, 
lijepo odjevene služinčadi, i muške i ženske, na veliko ve- 
selje nas koji smo od te družine. A da vidite još leđene i 
kondire, vrčeve i kupe, pa drugo srebrno i zlatno posuđe 
iz kojega jedemo i pijemo! Pa divne i raznolike jestvine 
koje sluge, prema želji svakoga od nas, pred nas iznose, 
svaku u svoje vrijeme. Ne bih vam uopće znao iskazati ka- 
ko su slatki zvuci bezbrojnih glazbala i kako su milozvuč- 
ne pjesme koje se pjevaju, a da i ne govorim koliki broj 
voštanica izgori za vrijeme gozbe, koliko li se slatkiša utro- 
ši i kako su izvrsna vina koja se piju. I ne bih htio, tikvo 
moja nesoljena, da pomislite e imamo na sebi ovakvu sva- 
kidašnju odjeću kakvu na meni vidite. Haljine su nam on- 
dje stajaće, nakit na nama baš kraljevski. Vrhu svega, pak, 
uživamo u lijepim ženama, koje začas, tek što ih čovjek 
zaželi, iz cijelog svijeta pristižu. Ondje možete vidjeti go- 
spu od Barbanicchija, kraljicu Basca, Sultaniju, sultanovu 
ženu, caricu Ozbeka, vladaricu Norueke, gospodaricu Ber- 
linzone i vladiku od Narsiie.Đ Ta što da vam dalie nabra- 
jam? Sve kraljice ovoga svijeta onamo dolaze! Čak i Schin- 
chimurra? popa Ivana,!'* koja ima rogove na stražnjici; mo- 
žete i sami zamisliti! Pa kada se dobro podnapiju i založe 
slatkišima, jedanput ili dvaput zaplešu, te svaka s onim po 
čijoj je želji došla ode u posebnu odaju. A odaje kakve li 
su! Mirišljive kao škatuljice s mirođijama iz vaše ljekar- 
ne, kad kumin tucate. Pravi raj, nema šta. Postelje, pak, 
na kojima počivaju ljepše su negoli one u odajama mletač- 
koga dužda. A kako one tkalje rade na razboiu i kako za- 
pinju vratilo da bi dobile gušće tkivo, prepuštam vama da 
zamislite. Sudim ipak da nikome nije bolje do meni i Buf- 
falmaccu, jer Buffalmacco najčešće doziva francusku kra- 
ljicu, a ja englesku, a to su dvije najljepše žene na svijetu. 
I tako smo ih očarali, da samo nas gledaju, a za ostale ne 
mare, pa možete onda presuditi i sami, možemo li živjeti 


* Sve izmišljena imena, da bi zablenuo meštra Simonea. Isp. 
VIII, 3. 

* Izmišljeno ime. 

** Pop Ivan, kralj Etiopije, legendarna i poslovična ličnost, koju 
spominje još Marko Polo. 

veselije od drugih ljudi ili ne možemo, kad nas takve dvije 
kraljice ljube. A kada nam ustreba tisuću ili dvije tisuće 
fiorina, pa od njih zaištemo, baš će nam one dati; no pu- 
stimo sada to. Eto, to mi jednostavno nazivamo »ići u gu- 
sarenje«. Jer kao što gusari otimaju blago, tako radimo i 
mi, samo se razlikujemo po tome što oni nikad plijena ne 
vraćaju, a mi ga vraćamo pošto smo ga upotrebili. Sad ste 
čuli, meštre moj čestiti, što mi zovemo ići u gusarenje. I 
sami možete uvidjeti da nam tu tajnu valja čuvati, pa o 
tom niti ću vam više što kazivati, niti vas moliti da šutite. 

Meštar, čije znanje nije išlo dalje cd liječenja dječjeg 
peruca, povjeruje Brunovim riječima, kao da su čista isti- 
na, i sav usplamti željom da ga u družinu prime. Stoga od- 
govori Brunu da zasigurno nije nikakvo čudo što su veseli 
i zadovoljni, te se na jedvite jade svlada i uzdrža od toga 
da ga ne zamoli neka uznastoji da ga prime u družinu, dok 
ga još više ne obveže raznim uslugama i čašćeniem, kako 
bi mu se po tom mogao s više pouzdanja obratiti svojom 
molbom. Pošto je, dakle, odgodio molbu za neko vrijeme, 
počne se ioš više s niim družiti i gostiti ga i u podne i na- 
večer, te mu iskazivati prekomjernu ljubav. I njihovo se 
prijateljstvo tako učvrsti te se činilo da meštar bez Bruna 
i ne može više živjeti. Brunu je dobro došlo, ali da se ne 
pokaže nezahvalnim na časti koju mu je iskazao ljekar, na- 
slika mu na zidu blagovaonice korizmu, a na vratima ag- 
nus dei! te iznad ulaza vrčinu da bi ga znali naći oni 
kojima ustreba njegov savjet. Još na nekam malom trije- 
mu naslika boj mačaka i miševa, što se ljekaru učinilo pre- 
krasno. 

Neke večeri, kada nije došao ljekaru na večeru, ovako 
mu reče: 

— Noćas sam bio s družinom, pa kako sam se malo 
rasrdio na englesku kraljicu, naručio sam Gumedru veli- 
kog kana Altarizijskog. 

Meštar ga upita: 

— A što je to Gumedra? Ne razumijem tih imena. 

— O meštre moj, — odgovori mu Bruno — ne čudim 
se tome, jer sam slušao da ni Pokrata ni Navicijena ništa 
o tome ne kažu: 

Meštar odvrati: 


"1 Agnus dei — jaganjac božji. 

— Htio si kanda reći: Hipokrat!? i Avicena!3. 

Bruno će na to: 

— Vjere mi ne znam, tako slabo razumijem vaša ime- 
na, kao i vi moja. No Gumedra na jeziku velikog kana zna- 
či kao vladarica u našem. Da vidite kako je to lijepa ženi- 
ca, vjerujte vi meni da biste kraj nje zaboravili sve ljeka- 
rije i meleme i klistire. 

Obmanjujući ga tako da ga što više smuti, desi se te 
je neke večeri gospar meštar držao Brunu svijeću, dok je 
ovaj slikao bitku miševa i mačaka. Kako su bili sami, me- 
štar Simone pomisli da je gošćenjem Bruna dobro pripra- 
vio i da mu sad može otvoriti svoje srce. 


— Bruno, bog mi je svjedok da nema na svijetu čovje- 
ka za koga bih sve učinio, kao za tebe. Ta da mi kažeš da 
odavle do Peretole!* pođem, mislim da bih otišao, pa_se 
nemoj čuditi onome što ću te u prijateljstvu i povjerenju 
upitati. Kako znaš, nema tome dugo, kazivao si mi o vašoj 
veseloj družini, pa me tako obvladala želja da i ja budem 
s vama, te nemam mira ni danju ni noću. I nije to bez ra- 
zloga, kako ćeš vidjeti, ako se ikad desi da me primite; u 
brk mi se možeš nasmijati ako ne zaištem da k meni dođe 
najljepša cura koju si ikad vidio, a ja sam je ugledao pro- 
šle godine u Cacavincigliju!5 i volim je kao život svoj. Isu- 
krsta mi htjedoh joj dati deset bolonjskih groša da bi mi 
privoljela, no ona ne htjede primiti. Stoga te kao boga mo- 
lim da mi kažeš što mi valja uraditi da me u družinu pri- 
me, a ti poradi i uznastoj da bi me primili. Zaistinu ti ka- 
žem, u meni ćete imati dobrog, vjernog i časnog druga. Eto 
vidiš.i sam kako sam ja naočit muškarac i kako su mi noge 
čvrste i ravne, a u licu sam kao ruža. Osim toga sam dok- 
tor medicine, a vjerujem da takvih među vama nema, I 
znam puno lijepih pričica i pjesmica. Evo odmah ćeš čuti: 

Na to umah zapjeva jednu. 

Bruno se jedva uzdrža od smijeha, pa kad je meštar 
završio pjesmu i upitao ga kako mu se pjesma sviđa, Bru- 
no mu odgovori: 


** Up. bilješku u Uvodu, str. II. 

:8 Avicena (Ibn Sina 980—1037), znamenit arapski liječnik i filozof. 
"€ Ulica u Firenci. 

** Uličica u Firenci. 

-— Doista se s vama ne bi mogla nadmetati ni sjerčana 
citrica,!* tako čudesno nadpijevate. 

Tada će meštar: 

— Doista, ne bi ti to povjerovao da nijesi čuo, je li? 

— Pravo velite — pristane Bruno. < 

Meštar na to nadoveže: 

— Znam ja i drugih pjesama, ali ostavimo to sada. 
Nego, pravo da ti kažem, moj je otac bio plemić, mada smo 
na selu živjeli, a majka mi je od Vallecchijevih. Eto, imao 
si sam prilike vidjeti: takvih knjiga, kakve su moje, i takva 
ruha nema ni u kojeg ljekara u Firenci. Samo jedno odije- 
lo stajalo me prije deset godina, ako sračunaš u lirama, 
mal' te ne stotinu mletačkih groša. Rad toga te molim i ku- 
mim da uznastojiš da me u družinu prime, a ja ti tvrdu 
vjeru dajem da ti nikad ni pare uzeti neću, ako li se razbo- 
liš pa mene zatrebaš. 

Sada se Bruno posve osvjedočio da meštru Simoneu 
fali koja duga u glavi, pa mu ovako reče: 

— Posvijetlite mi malo, meštre, ne budi vam zapovje- 
đeno, dok ne nacrtam repove ovim miševima, pa ću vam 
onda odgovoriti. 

Pošto je lijepo završio mišje repove, Bruno, hineći da 
mu je neprilično odgovoriti na pitanje, prozbori: 

— Znam, meštre moj, da ste pripravni učiniti za mene 
velika djela, ma ono što od mene iziskujete, za mene je po- 
golemo, mada se spram veličine vašega mozga čini male- 
no. I znajte da nema čovjeka na svijetu kome bih tu ljubav 
učinio doli vama, jer vas volim, kako se priliči, a i rad va- 
ših riječi, koje su tako umno sačinjene da bi i žedna preko 
vode prevezle, a kamoli ne bi mene odvratile od moje od- 
luke. Što se više s vama družim, sve mi se mudriji činite. 
Kazat ću vam još i to: kad vas ni za što drugo ne bih volio, 
dragi ste mi, što ste tako zaljubljeni u onu ljepojku, kako 
ste mi kazivali. Samo ću vam ovo još spomenuti, nije u mo- 
joj moći da uradim ono što vi mislite i ono što bi trebalo, 
ali, ako mi date svoju prepoštenu riječda ćete čuvati tajnu, 
reći ću vam što vam je raditi. I gotovo sam siguran, kad imate 
tako krasne knjige i drugo što ste kazivali, da ćete uspjeti. 


2% Citrica, stari instrument. 

Na to će meštar:. 


— Samo slobodno kaži, ne boj se! Vidim da me ne po- 
znaješ dovoljno, i nije ti znano kako ja umijem čuvati taj- 
ne. Poslušaj: malo je što gospar Gasparruolo iz Saliceta 
uradio, dok je bio sudac u Forlimpopoliju, a da ne bi meni 
kazao, jer je znao da sam povjerljiva osoba. I, evo, da ti 
dokažem e istinu zborim: prvomu je meni rekao da će se 
oženiti s Bergaminom; što kažeš na to? 


— Pa kad je tako, — otpovrne Bruno — ako se on po- 
uzdavao u vas, mogu i ja. Evo, što vam je raditi: u ovoj na- 
šoj družini imamo uvijek starješinu i dva savjetnika, koje 
biramo na šest mjeseci, i zasigurno će na prvi dan nared- 
nog mjeseca biti izabran za starješinu Buffalmacco, a ja za 
savjetnika, tako je utvrđeno. I sad, onaj koji je starješina, 
mnogo može uraditi da nekoga prime ili da on primi koga 
hoće, pa sudim da bi za vas najbolje bilo sprijateljiti se s 
Buffalmaccom i iskazati mu'što veću čast. To vam je takav 
čovjek, kojemu ćete umah omiljeti kada vidi kako ste mu- 
dri. Pa kad ga pridobijete s ovom vašom pameti i sa svim 
svojim divotama, moći čete od njega zaiskati da vas primi, 
a on vam neće moći odbiti. Govorio sam ja njemu već o va- 
ma, on vam je iako sklon, i vi učinite kao što vam rekoh, 
a ostalo prepustite meni. 


Tada će meštar: 


— Eh, baš lijepo zboriš, pa ako su mu mili mudri lju- 
di, kad se sa mnom malo porazgovori, već će on tražiti mo- 
je društvo, jer je u mene toliko pameti da bi za cijeli grad 
bilo dosta, a još bi i meni ostalo. 


Nakon toga Bruno sve po redu ispripovjedi Buffalmac- 
cu, te ovaj jedva dočeka da učini ono što meštar Tikvan i- 
šte. A ljekar, koji je nadasve želio ići u gusarenje, nije imao 
mira dok se nije s Buffalmaccom sprijateljio, što mu lako 
pođe za rukom. Tada stane njega i Bruna pozivati na ras- 
košne večere i objede, a oni ga tako obrlate da su se _ na 
njegov račun divno gostili i zbog izvrsnih vina i tustih pu- 
rana i drugih finih jela, nijesu se od njega odvaiali, te i ne 
čekajući da ih on pozove, veleći vazda da od drugih ne bi po- 
ziva primali, ostajahu s njim. A kada se meštru pruži pri- 
lika, kao što je s Brunom razgovarao, tako učini i s Buffal- 
maccom. No Buffalmacco se rasrdi i ispsuje Bruna veleći: 


512 OSMI DAN 


—- Kunem ti se bogom iz Pasignana,!7 e se jedva mogu 
uzdržati da ti sve zube u grlo ne saspem, prokleta izdajice! 
Samo si ti mogao sve ovo otkriti gosparu Simoneu. 


Meštar je na sve moguće načine opravdavao Bruna 
kunući se da je to s druge strane saznao. I nakon mnogih 
umnih besjeda umiri ga. Buffalmacco se tada obrati meštru 
veleći: 

— Vidi se, meštre moj, da ste doista bili u Bologni i da 
ste sve dovle držali jezik za zubima, i još vam velim da ni- 
jeste abecedu naučili na tablici, kao mnoge budale, već na 
ovolikoj tabletini, i ako se ne varam, krstili su vas u ne- 
djelju.!* Premda mi je Bruno rekao da ste učili u Bologni 
ljekarstvo, meni se čini da ste učili kako se na tanak led 
navode ljudi, jer vidim da vi to s vašim umom i razgovo- 
rom umijete bolje nego bilo tko drugi. 


Ljekar ga prekine u riječi, te se okrene Brunu veleći: 


— Eto što znači govoriti i družiti se s pametnim ljudi- 
ma. Tko bi tako brzo i tačno shvatio sve osobine moga zna- 
čaja, kao ovaj valjani čovjek? Ti nijesi tako brzo spoznao 
svu moju vrijednost kao on, ded reci mu sada što sam ti 
rekao kada si mi kazao da se Buffalmacco voli družiti s 
umnim ljudima? Nijesam li pogodio? 


Bruno odvrati: 
— Kako da ne, bolje nijeste mogli. 
Ondar meštar reče Buffalmaccu: 


— A što bi ti tek bio rekao da si me vidio u Bologni. 
gdje nije bilo čovjeka, ni djeteta, ni doktora, ni učenika, 
koji me ne bi voljeli. Svima sam znao pravu riječ reći i u- 
mio s njima govoriti. A velim ti još i to da nikad nijesam 
ni riječi rekao a da se svi ne bi smijali, tako su im godile 
moje riječi. A kada sam odlazio, gorko su plakali za mnom. 
I svi su htjeli da ostanem, i da me zadrže, htjeli su da ja 
učim sve đake što su studirali medicinu. No nijesam htio, 
jer sam odlučio da se vratim ovamo, gdje me je čekala mo- 
ja bogata očevina. I tako sam učinio. 


*" Vjerojatno je na pročelju crkve u Pasignanu bio naslikan Bog. 


** Nedjeljom su skladišta soli bila zatvorena, pa bi prema tome 
značilo kršten bez soli. 

Tada će Bruno Buffalmaccu: 


— Šta sada veliš? Nijesi mi vjerovao kada sam ti tako 
govorio. Vjere mi, nema u ovoj zemlji ljekara koji se tako 
dobro razumije u magareću mokraću kao ovaj, i zasigurno 
ne bi mu ravna našao odavle pa sve do Pariza. I sad kako 
da mu ne udovoljiš želji? 

Ljekar priklopi: 

— Pravo kaže Bruno, no mene ljudi slabo znaju, a vi 
ste priprost svijet; htio bih ja da me vidite među doktorima! 

Tad će Buffalmacco: 

— Doista, meštre, znate vi mnogo više negoli sam mi- 
slio. Pa, stoga, govoreći s vama, kao što je red da se govori 
s učenim ljudima, bez cifranja vam velim e ću svim silama 
poraditi da vas prime u naše društvo. 

Nakon ovog obećanja, ljekar je onoj dvojici još više 
časti iskazivao. A oni, uživajući, punili mu glavu kojeka- 
kvim glupostima. Obećali mu da će mu dati za ljubovcu 
groficu di Civillari,!? koja da je najljepši stvor u carstvu 
stražnjica ljudskoga roda: 

Ljekar upita tko je ta grofica, a Buffalmacco mu od- 
govori: 

— Tikvo moja sjemenjačo, to je gospa visoka roda, i 
malo ima kuća na ovom svijetu nad kojima ona nema vlast. 
Dapače, i fratri joj uz zvukove truba plaćaju danak. A mo- 
gu vam reći i to da svi stišću prstima nos kad ona prolazi, 
mada je gotovo sveđ zatvorena. I nema tome dugo, prošla 
je mimo vašu kuću jedne noći kad je išla na Arno da opere 
noge i da se nadiše svježeg zraka. No najčešće boravi u La- 
terinu,?% a njeni stražari često idu okolo i kao znak njene 
vlasti nose sa sobom metlu i sić. Baruna, pak, njenih poda- 
nika, ima pos vim zakucima. To su vam barun Litavica, pa 
Gomilica, Srać, Drizgavica i drugi, mislim da ih poznajete, 
samo se sad ne možete sjetiti. Eto, zarad ove visoke gospe, 
pustite onu iz Cacavinciglija, i ako nas nada ne vara, do- 
spjet ćete u njen slatki zagrljaj. 


2% Civillari se u Firenci nazivala jama gdje su bacali izmetine. 


** Laterina, kraj blizu Arezza, no očita je igra riječi: Laterina — 
latrina (zahod). 


33 Boccaccio: Dekameron 

Ljekar, koji je bio nođen i odrastao u Bologni)! nije 
razumio ni riječi, pa reče da je jako dadovoljan s tom go- 
spom. Kratko vrijeme poslije ovih besjeda slikari mu jave 
da je primljen u družinu. I uoči onoga dana kad su se na- 
večer imali sakupiti, meštar ih pozove obojicu na objed. 
Pošto su poobjedovali, upita ih što mu valja učiniti da se 
s njima sastane. Buffalmacco mu odgovori: 


— Gledajte, meštre, u prvom vam redu valja biti jako 
srčan, jer ako nijeste dosta hrabri, mogli biste zlo proći, a 
i nama jako nauditi. A zašto valja da budete tako odvažni, 
čut ćete odmah. Valja vam uznastojati da se večeras o uri 
prvoga sna popnete na jednu od onih grobnica što su odne- 
davna postavljene pred crkvu Santa Maria Novella. Odje- 
nut ćete svoje najljepše ruho da biste, kad se prvi put po- 
javite pred družinom, otmjeno izgledali, a i zato što ste ple- 
mić, pa grofica hoće da vas na svoj trošak učini mokrim vi- 
tezom,?? tako su nam kazali. Čekat ćete ondje dok nekoga 
po vas ne pošaljemp, i da se ne iznenadite, reći ćemo vam: 
doći će po vas crna i rogata zvijer, ne baš velika, pa _će 
pred vama na trgu strašno frkati i skakati, ne bi li vas pre- 
strašila. Kada vidi da se vi ništa ne bojite, polako će vam se 
približiti, a vi tada bez straha siđite s grobnice, i dobro pa- 
zite da ne spomenete ime božje ili kojega sveca; uzjašite tu 
zvijer i lijepo joj se smistite na grbaču prekrižite ruke na 
prsima i ni zaboga nemojte dodirnuti životinju. Tad će ona 
polako krenuti i dovesti vas k nama. No ako od onoga časa 
spomenete boga ili sveca, ili se prestrašite, velim vam da bi 
vas mogla baciti i svaliti na mjesto gdje bi vam smrdjelo. 
Zarad toga, ako u srcu ne ćutite hrabrosti, ne dolazite, jer 
biste sebi škodili, a nama ne biste koristili. 

Ljekar odvrati: 

— Ne poznajete vi mene, jer me vidite uvijek u ru- 
kavicama i u dugu plaštu. Kad biste vi samo znali što sam 


ja već uradio po noći u Bologni, kad sam kadgod sa svojim 
društvom išao curama, čudom biste se čudili. Vjere mi bo- 


*! U početku novele kaže se da je Fiorentinac, vjerojatno pori- 
jeklom Fiorentinac, ali rođen i odrastao u Bologni (pa ne razumije 
riječi iz pučkog fiorentinskog govora). 

** Mokri vitezovi (poliveni vodom, ti. oprani od svih mana) pri- 
mani su u viteški red s velikim slavljem; ovdje dvosmisleno. 

žje, neke noći, kad jedna nije htjela s nama poći, a bila je 
to nekakva jadnica, visoka s pedlja, prvo sam je odalamio 
dva tri puta šakom, a onda sam je zgrabio i mislim da sam 
je odnio do neke ograde i tako je prisilio da s nama pođe. 
A spominjem se da sam jedanput, samo s jednim slugom, 
malo poslije zdravomarije, prolazio pokraj groblja franje- 
vačkog samostana, a baš je toga dana bila pokopana neka 
žena, i nimalo se nijesam bojao. Nemojte stoga ni misliti 
da nijesam hrabar i krepak. Velim vam još i to, da bih se 
pred družinom dostojno pokazao, odjenut ću svoje skrletno 
ruho, u kojem sam doktorirao; vidjet ćete kako će se dru- 
žba obradovati kad me takva ugleda, i neće dugo proći, pa 
ću postati starješinom. Onda će sve ići kao po loju, jer, eto, 
ona se grofica u mene zaljubila, a da me nije ni vidjela, i 
hoće da me napravi mokrim vitezom. Viteštvo mi zar neće 
pristajati? I neću li znati da se ponašam kao vitez? Prepu- 
stite vi to samo meni. 
Buffalmacco odvrati: 


— Krasno zborite, pazite samo da nas ne prevarite i 
ne izostanete! I da vas ona zvijer ne nađe kad je po vas po- 
šaljemo. Velim to, jer je Hajam a vi se gospoda ljekari 
jako čuvate nazeba. 


— Zar sam malo puta ustao noću iz postelje da pođem 
na stranu, kako se to čovjeku kadgod dešava, pa samo pre- 
bacim bundu preko zobunca i tako idem. Ne brinite se, 
zasigurno ću doći. 

A kada su Bruno i Buffalmacco otišli, i počelo se mra- 
čiti, meštar nađe stotinu isprika pred svojom ženom. Pota- 
jice izvuče iz škrinje svoju lijepu skrletnu odjeću, pa kad 
mu se učini da je vrijeme, odjene se i ode k onim grobni- 
cama. Pope se na jednu od njih i sav se sklupča, jer je stu- 
den bila jaka, te stane čekati zvijer. Buffalmacco, krupan 
i visok čovjek, pribavi sebi masku kakva se nekad upotre- 
bljavala u nekim igrama ikoje su se danas izobičajile. Okre- 
ne naopako crn kožuh, te se njime zaogrne i preruši tako 
da je bio nalik na medvjeda, samo mu je rogato lice bilo 
đavolje. Tako udešen ode na novi trg, pred crkvu Santa 
Maria Novella, a Bruno za njim. Netom ugleda tamo gospa- 
ra meštra, stane skakati, drečati i mahnitati tamo-amo po 
trgu, pa urlikati i skvičati kao da je pobjesnio. Istom ga 
meštar ugleda i začuje, nakostruše mu se sve dlake, i stane 

drhtati, jer bijaše veća strašljivica od žene. I bio bi puno 
više volio da je u svojoj kući negoli ondje. No kad se već 
ondje našao, pokuša sam sebe ohrabriti, toliko ga je mori- 
la želja da vidi sva ona čuda i ljepote o kojima su mu oni 
pripovijedali. A kada se Buffalmacco dovoljno namahnitao, 
kako rekosmo, kao da se primirio, približi se grobnici na 
kojoj je bio meštar, i stane kao ukopan. Meštar, sav premro 
od straha, nije znao što da učini, da li da ga zajaše ili da 
ondje ostane. Naposljetku od straha da mu zvijer kakvo zlo 
ne nanese, ako ne zajaše, onim drugim strahom otjera prvi, 
siđe s grobnice i potiho šapne: »Bog mi bio u pomoći.« Uz- 
jaše na zvijer i lijepo se namjesti te, još uvijek dršćući od 
straha, prekriži ruke na prsima, kako mu je bilo naređeno. 
Tad se Buffalmacco polako uputi prema crkvi Santa Maria 
della Scala i četvoronoške ga odnese do samostana ripolskih 
opatica. Na tom su putu u to vrijeme bile jame u koje su 
težaci iskretali groficu di Civillari?* da pognoje svoja polja. 
Pošto Buffalmacco stiže onamo, priđe rubu takve jame i 
polako podmetne ljekaru nogu te ga gurne s leđa i u času 
ga naglavce hitne u jamu. Tada stade iza glasa urlati pa, 
skakućući i mahnitajući, odjuri pored crkve Santa Maria 
della Scala prema livadi d'Ognisanti, gdje nađe Bruna, ko- 
ji je tamo pobjegao, jer se nije mogao uzdržati od smijeha. 
Obojica razveseljeni stanu izdaleka promatrati, da vide što 
će ljekar, onako oblijepljen gnojem, učiniti. 

A gospar ljekar, videći na kakvu se sramotnu mjestu 
nalazi, pokuša se iz jame izvući, no nekoliko je puta natrag 
pao i umazao se od glave do pete, pa srdit i jadan proguta 
još nekoliko drama*“ gnoja. Naposljetku ipak iziđe, ostaviv- 
ši u jami kapuljaču. Rukama, kako je bolje znao i umio, 
pokuša se malo očistiti pa se, ne znajući što drugo da ura- 
di, vrati svojoj kući i stane kucati na vrata. Tek što je on 
onako smrdljiv ušao, i vrata se zatvorila, Bruno i Buffal- 
macco nađu se ondje da čuju kako će gospa primiti meštra. 

S vrata začuju kako ga gospa psuje i grdi na _ pasja 
kola veleći: 

— Eh, baš si se dobro udesio, htio si sigurno da odeš 
kakvoj ljepojki i da se pred njom otmjeno pokažeš u svo- 


?" Kola s izmetinama, 
*4 Stara mjera. 

joj skrletnoj odjeći. Zar ti nijesam ja bila dovoljna? Kume 
moj, zadovoljila bih ja cijelu vojsku, a kamoli ne tebe. Eh, 
da si se kojom srećom udavio ondje gdje su te bacili! Baš 
su pravo uradili, kao da su mene pitali! Gledajte, ljudi, o- 
vog čestitog i poštovanog gospodina doktora kako kraj vla- 
stite žene ide noću da traži tuđe. 

Dok ga je ona tako obasipala psovkama, ljekar se prao, 
a žena do ponoći nije prestala da ga ruži. Narednog jutra 
Bruno i Buffalmacco našaraju po tijelu nekakve modre 
mrlje, kao da ih je tko nalemao, te pođu ljekarovoj kući i 
mađu ga već na nogama. Ušav u kuću, oćute strašan smrad, 
jer se nije moglo sve očistiti tako da ne smrdi. Kada je lje- 
kar čuo gdje dolaze k njemu, krene im u susret te skromno 
zaželi da im bog udijeli dobro jutro. A Bruno i Buffalmac- 
co, kako bijahu, smislili, srdito mu odgovore: 

— Ne uzvraćamo mi vama.tako, štaviše, boga molimo, 
da svako zlo na vas pošalje da vas skonča, jer ste najveći 
nevjernik i izdajnik što ga ima na svijetu! Zbog vas smo, 
želeći vas počastiti i ugoditi vam, gotovo kao psi crkli. Zbog 
vašega nevjerstva noćas smo toliko batina dobili da ih ne 
bi ni magarac dobio na putu odavle do Rima, a da i ne go- 
vorimo o tom kako smo jedva izbjegli opasnost da nas ne 
izbace iz družine gdje smo sve bili uredili da vas prime. A 
ako nam ne vjerujete, evo, pogledajte kako izgledamo. 

Tada, onako u polutami, odgrnu sprijeda odjeću i po- 
kažu modricama išarana prsa pa se odmah zatim zagrnu. 
Ljekar se htio ispričati i kazivati im šta se s njim zbilo i 
kako su ga bacili u jamu, ali Buffalmacco ga prekine: 

— Baš škoda što vas nijesu bacili s mosta u Arno; zašto 
ste zazivali boga i svece, nijesmo li vam unaprijed rekli da 
šutite? 

Ljekar se bogom kleo da se ne sjeća. 

— Kako, — Buffalmacco će — kako se ne sjećate? Sje- 
ćate se vi dobro, jer nam je naš glasnik kazao da ste drhta- 
li kao prut i nijeste uopće znali gdje ste. No, lijepo ste nas 
udesili. Nikada nam više nitko neće to učiniti. 

Ljekar ih stane moliti da mu oproste i da ga za ljubav 
božju ne sramote, te ih uze kumiti da se umire. I od straha 

da ovu njegovu sramotu ne razglase, i ne pukne bruka, go- 
stio ih je više negoli prije i laskao im i darivao ih. Tako se, 
dakle, kao što čuste, pameti uči onaj koji je u Bologni nije 
dosta stekao.?5 

Jedna Sicilijanka lukavo izmami nekom trgovcu sve što je 

donio u Palermo; on, pretvarajući se da se vratio i donio 

mnogo više robe nego prviput, pozajmi od nje novaca, a ostavi 
joj vođu + kučine. 


Koliko je smijeha kraljičina novela izazvala, nemojte 
ni pitati. Od hihotanja su bar deset puta gospama navrle 
suze na oči. No kad je novela okončana, Dioneo, znajući da 
je na njemu red, počne: 

— Ljupke gospe, znano vam je da nam se prevejanost 
to više sviđa što je veći prevejanac onaj koji je njome po- 
gođen. Rad toga, mada ste sve vi veoma lijepe zgode ispri- 
povjedile, naumio sam kazivati vam jednu, koja će vam, 
vjerujem, više ugoditi nego sve ostale; to više što je ona 
koja je na koncu bila nasamarena, varala vještije od svih 
onih o kojima smo slušali. 

U primorskim gradovima koji imaju luku bijaše običaj, 
a možda je još i danas da trgovci, kada stignu, svoju robu 
istovare i smjeste u skladište, koje se u mnogim mjestima 
zove divona, a njome upravlja ili općina ili gospodar one 
zemlje. Ondje trgovci dadu službenicima popis svoje trgo- 
vačke robe i cijenu, aoni trgovcu dadu skladište, gdje on 
spremi svoju robu i zaključa je. Carinici zapišu u svoje ca- 
rinske knjige u korist trgovca svu njegovu robu, a za tro- 
škove trgovac plati neki iznos, ili za svu robu, ili samo za 
dio što ga iznese iz skladišta. Iz*tih carinskih knjiga senzali 
se obavješćuju o vrsti i količini robe, saznaju tko su trgov- 
ci, vlasnici one robe, pa oni onda s njima, prema prilikama, 
ugovaraju zamjene, kupnju, prodaju ili druge poslove. Ta- 


*" I meštar Simone je vrlo vjerojatno živio u Boccacciovo vrijeme 
kao i Bruno i Buffalmacco, Skupa s njima javlja se i u IX, 8. 

kav je običaj, kao i u mnogim drugim krajevima, vladao i 
u Palermu na Siciliji. Taj je grad slovio, a slovi još i danas 
po ljepoti žena. I tko ne pozna te žene, smatrao bi ih za od- 
lične i čestite gospe, mada baš osobito ne cijene čednost. 
Budući da im je u krvi ne samo da obriju svakog muškar- 
ca već da ga ogule do kože, tek što nanjuše strana trgovca, 
pojure da iz carinskih knjiga doznaju što ima i koliko mu 
vrijedi roba, a po tom ljupkim riječima i laskanjem poku- 
šavaju namamiti trgovce u svoje ljubavne zamke. Mnoge 
su tako ulovile i izvukle im iz ruku dobar dio blaga, a mno- 
gima i sve što su imali. Bilo je i takvih koji nijesu u Paler- 
mu ostavili samo robu i brod, već i svoje vlastito meso i ko- 
sti, tako je spretno takva strigačica znala ošišati svog ovna. 
Dakle, nema tome dugo, desilo se da su neke gazde poslale 
u Palermo svog pomoćnika, mladog Fiorentinca Niccolu iz 
Cignana, nazvanog Salabaetto, sa suknom što mu je preo- 
stalo sa sajma u Salernu, u vrijednosti otprilike od pet sto- 
tina zlatnih fiorina. Pošto je platio za skladište, spremio je 
robu i, ne pokazujući previše hitrine da sklapa poslove, u- 
putio se u šetnju gradom. Bijaše on mladić svijetle kože i 
plave kose, ljubak i vitka stasa, pa se sluči da je jedna od 
tih gospa, koja se nazivala Iancofiore,' pošto je ispitala nje- 
gove prilike, bacila oko na njega. On to opazi i, sudeći da 
je odlična gospa, pomisli da se ona u nj zagledala zarad 
ljepote mu, pa naumi da oprezno vodi s njom ljubav. Ne 
kazav nikome ni slova, stane šetati gore-dolje pred njenom 
kućom. Gospa to primijeti, pa pošto je nekoliko dana s njim 
očijukala i raspalila ga pokazujući se, kao da gine od ljuba- 
vi za njim, potajno mu pošalje neku ženu, koja je predobro 
znala svodnički zanat i koja mu suznih očiju, poslije mno- 
go okolišanja, reče da je tako očarao njenu gospu svojom 
ljupkošću i ljepotom da ni danju ni noću više nema mira. 
I stoga, kad on to ushtjedne, ona želi više nego išta na svi- 
jetu da se s njim potajno sastane u nekom kupalištu.“ Po 
tom izvuče iz torbice prsten, te mu ga u ime one gospe po- 
kloni. Salabaetto, sretan i presretan, uze prsten, zagrize 
ga,* poljubi, natakne na prst, te onoj priji odgovori da on 
uzvraća gospinu ljubav, jer je ljubi više negoli svoj vlastiti 


? Jancofiore — Biancofiore. 
* Isp. III, 6. 
* Kako bi se uvjerio da li je doista od zlata. 

život i pripravan je doći kamo joj je god drago i u svako 
doba kad god ona ushtjedne. Žena se vrati gospi Iancofiore 
s tom porukom, te ubrzo Salabaetto dobije novu poruku, da 
je narednog dana poslije večernje čeka u nekom kupalištu. 
Onotomni skim ne prozbori riječi, već u određeni sat ode 
i nađe ono kupalište koje je gospa za taj dan unajmila. Ni- 
je čekao dugo, kadli stignu dvije robinje. Jedna je nosila 
na glavi lijep i velik dušek ispunjen finim pamukom, a dru- 
ga golemu košaru punu raznih predmeta. U nekoj odaji to- 
ga kupališta robinjice dušek prostru na krevet i nastru par 
finih plahta obrubljenih svilom i još pokrivač od ciparskog 
platna, a dva divno izvezena jastuka postave na uzglavlje. 
Po tom se robinje svuku te uđu u kupatilo da ga dobro o- 
peru. Uskoro evo ti i gospe s još dvije mobinje, pa ona tek 
što stigne, veoma radosno pozdravi Salabaetta i, uz puno 
uzdaha i zagrljaja i poljubaca, reče mu: 

— Ne znam tko bi me drugi, osim tebe, naveo na ova- 
kvo što? Krv si mi raspalio u žilama, vražji Toskanče! 


Nakon toga, po njenoj želji, oboje nagi uđu u kupatilo 
i dvije robinje s njima, te ga ona, ne dopuštajući robinji- 
cama da ga dotaknu, svojom rukom dobro nasapuna sapu- 
nom od mošusa i karanfila i opere. A onda naredi dvjema 
robinjicama da nju dobro protrljaju i okupaju. Zatim ro- 
binje donesu dvije prebijele tanke plahte, tako prožete mi- 
risom ruža te se činilo da su naokolo sve same ruže. Jedna 
robinja omota plahtom Salabaetta, a druga gospu, i onda 
ih uzmu u naručaj i odnesu u postelju. Pošto su se dobro 
proznojili, nobinje skinu s njih plahte, i oni ostanu nagi na 
čistim plahtama. Tada iz košare izvuku prekrasne srebrne 
vrčiće pune ružine vodice pa narančine i jasminove, te ih 
tim mirisima i još nekim blagovonjem dobro poškrope. On- 
da donesu kutije divnih slatkiša i vrčeve skupocjenih vina 
i ponude im da se okrijepe. Salabaettu je bilo kao da je u 
raju. Tisuću puta je pogledao gospu, koja je doista bila 
prekrasna, nestrpljivo čekajući da one robinje odu i da go- 
spu zagrli. A kada one naposljetku po gospinoj zapovijesti 
iziđu, ostaviv malu luč upaljenu, gospa zagrli Salabaetta, 
a on nju. Dugo su se tako grlili i ljubili na najveću radost 
Salabaettu, kojemu se činilo da gospa umire od ljubavi za 
njim. A kada se gospi učini da je vrijeme, dozove robinje 
da ih odjenu, a onda se još malo vinom i slatkišima okrije- 

pe, te umiju lice i ruke onim mirisavim vodicama. Prije 
odlaska gospa reče Salabaettu: 

— Ako ti je po volji, a mene bi mnogo obradovao, do- 
đi večeras k meni na večeru i prenoći sa mnom. 

Salabaetto, koji je upao u mrežu njene ljepote i ljupke 
vještine, vjerujući da ga ona ljubi kao dušu svoju, odgovori: 

— Gospa, svaka vaša želja za mene je zapovijest, pa 
ću i večeras i uvijek činiti sve ono što mi vi zapovjedite. 

Pošto se gospa vratila svojoj kući, naredi da se odaja 
lijepo uresi skupocjenim posuđem i nakitom, da se njena 
raskošna odjeća povješa na srgove* i priredi sjajna veče- 
ra, a ona stane čekati Salabaetta. I tek što se smračilo do- 
đe on k njoj, a ona ga krasno primi i još bolje podvori. 
Po tom uđu u njenu odaju, prožetu mirisom alojeva drva, 
gdje Salabaetto vidje raskošnu i meku postelju, a na srgo- 
vima prekrasnu odjeću, pa mu se po svemu tome, a i po 
svakom predmetu posebno učinilo da je doista odlična i 
bogata gospa. I, mada se o njenu životu koješta šuškalo- 
po gradu, ni za što na svijetu ne htjede u to vjerovati. A 
sve da je i povjerovao kako je ona već ponekoga preva- 
rila, ne bi zacijelo ni časa posumnjao e bi se to njemu mo- 
glo dogoditi. Tu je noć s njom proveo u najvećoj slasti, i 
ona opaše fin srebrn pojas s lijepom torbicom i reče mu: 

— Slatki moj Salabaetto, nemoj me zaboraviti. Kao 
što sam ja tvoja, tako je tvoje sve što imam, i svaka tvoja 
želja za mene je zapovijest. 

Salabaetto je radostan zagrli i poljubi i ode tamo gdje 
su se sastajali i ostali trgovci. Dok se on tako s njom sa- 
stajao, a da baš nije ništa na nju trošio, i sve se više za- 
pletao u njene mreže, pođe mu za rukom da proda sukno 
za gotovo i dobro zaradi. To gospa umah, ne od njega, već 
od drugih sazna. Stoga, kada je Salabaetto k njoj uveče: 
došao, ona počne čavrljati i umiljavati se oko njega, i lju- 
biti ga i grliti, pokazujući kao da je jako u njega zalju- 
bljena, te samo što mu od ljubavi u naručju ne izdahne. 
Silom mu htjede darovati dva prekrasna srebrna pehara, 
no Salabaetto ne htjede uzeti, jer je već dotada od nje, 


“* Prema običajima onoga vremena, odjeća je u odaji visjela na 
prečagama (srgovima). Isp. II, 5. 

ovako ili onako, dobio bar trideset zlatnih fiorina vrijed- 
nosti, a! da je nije mogao skloniti da od njega primi ma i 
za groš vrijednosti. Naposljetku, kada ga je svojom lju- 
bavlju i podatljivošću dobro smotala, jedna je robinja u 
dogovoru s njom pozove. Ona iziđe iz odaje, zadrža se neko 
vrijeme, a onda se vrati zaplakana, baci se na postelju i 
stane gorko ridati. Salabaetto je začuđen uzme u naručaj, 
te i sam zaplače pitajući je: 

— Srce moje drago, što kam se dogodilo? Zašto ste se 
tako rastužili, recite mi, dušo moja? 

Gospa se dala dugo moliti, no naposljetku izusti: 

— Jao, slatki moj gospodaru, ne znam ni što da uči- 
nim ni što da kažem. Ovaj sam čas dobila iz Messine pi- 
smo, u kome mi brat piše da mu najkasnije za osam dana 
pošaljem tisuću zlatnih fiorina, pa makar prodala i zalo- 
žila sve što imam, jer će mu, ne pošaljem li, glavu odru- 
biti. Sad ne znam što da učinim i kako da tako brzo priskr- 
bim novac. Da mi je bar petnaest dana vremena, dobila 
bih novac od nekoga tko mi mnogo više duguje, ili bih pro- 
dala neku našu zemlju; a kako da to sada učinim? Kamo 
sreće da sam umrla prije negoli mi je ta zla vijest došla. 

Pošto je to rekla, pretvarala se kao da je jako izmu- 
čena i nije prestajala plakati. Salabaetto, komu je ljubav- 
ni žar već velik dio svijesti oduzeo, misleći da su joj suze 
istinske, a riječi još istinitije, reče: 

— Gospo, tisuću vam fiorina ne mogu dati, no pet sto- 
tina bih mogao, ako mislite da ćete mi ih moći vratiti za 
petnaest dana. Na vašu sreću baš sam jučer prodao sukno, 
a da nijesam, ne bih vam mogao ni groša pozajmiti. 

— Jao, — gospa će na to — zar nijesi imao novaca? 
Zašto od. mene nijesi iskao? Mada nijesam imala tisuću, 
sto ili dvjesta mogla sam ti dati. Kako bih sada mogla i- 
mati srčanosti da primim od tebe uslugu koju mi nudiš? 

Salabaetto, sav ushićen i obmanut njenim riječima, 
odgovori: 

— Gospo, nemojte zbog toga odbiti moju ponudu. Da 
je meni bilo tako potrebito kao što je vama, bio bih zasi- 
gurno od vas iskao. 

— Jao, Salabaetto moj, — na to će žena — sad vidim, 
kako je velika i istinska tvoja ljubav prema meni, te i ne 
čekaš da zaištem, već mi od sveg srca nudiš pomoć u ova- 
kvoj potrebi. Istinu ti kažem, ja sam sva tvoja bila i bez 
toga, a od sada ću biti još i više. Nikad neću zaboraviti da 
gi mi brata spasio. Bog mi je svjedok kako nerado primam, 
znajući da si trgovac i da je trgovcu potrebit novac za po- 
sao. No, jer me nužda nagoni i jer se čvrsto nadam da ću 
ti ih ubrzo vratiti, ipak ću uzeti. A za ono ostalo, ne na- 
đem li drugoga puta i načina, založit ću sve što imam. 


Govoreći tako, plačući se obisne Salabaettu o vrat. 
Salabaetto je uze tješiti i ostane te noći s njom; a onda, da 
pokaže kako joj je odan, i ne čekajući da ona zaište, done- 
se joj pet stotina zlatnih fiorina, što ona radosna srca i 
suznih očiju uze, a Salabaetbto se zadovolji njenim obeća- 
njem da će mu novac vratiti. Netom je žena dobila novac, 
prilike se stanu mijenjati. Pa kako je prije slobodno mo- 
gao doći gospi, kad je god zaželio, tako sad nastanu razne 
zapreke, pa je od sedam puta možda jedan jedini mogao 
k njoj uljeći. A i tada ga nije više tako radosno primala i 
milovala kao prije. Prođe mjesec a i dva od ugovorenog 
roka, kada je morala vratiti novac, a na njegovo traženje, 
umirivala ga je praznim riječima. Sad se Salabaetto do- 
sjeti jadu, spozna da ga je ona zla žena prevarila i da je 
bio nerazborit pa joj ništa ne može reći, jer nema nikakve 
pismene potvrde ni svjedoka, a sram ga je bilo potužiti se 
kome, jer su ga unaprijed upozorili, te se bojao da će mu 
se s pravom rugati zbog njegove gluposti. Sav žalostan 
mogao se samo tužiti na svoju vlastitu nerazumnost. Bu- 
dući da su mu gazde nekoliko puta pisale da novac promi- 
jeni i da im ga pošalje, a on to nije uradio, odluči otputo- 
vati kako se ne bi otkrila njegova varka, te se ukrca na 
brodicu, ali ne otplovi u Pisu, kao što je morao, već u Na- 
pulj. Ondje je u ono vrijeme živio naš sugrađanin Pietro 
del Canigiano, rizničar carigradske carice, čovjek veoma 
uman i učen, veliki prijatelj Salabaetta i njegove obitelji. 
Tom se pouzdanu čovjeku Salabaetto požali i ispripovjedi 
mu kakva ga je nevolja snašla, te zaište od njega pomoći 
i savjeta, kako bi mogao ovdje zaraditi nešto za život, tvr- 
deći da se nikad više u Firencu neće vratiti. Canigiano mu 
sav rastužen reče: 

— Zlo si uradio i zlo si se ponio; loše si svoje gospo- 
dare služio. Previše si novaca utrošio za svoj užitak. Što 
je bilo, bilo je. Sada valja nastojati da se sve to zagladi. 

Kao razborit čovjek brzo smisli što valja uraditi i re- 
če to Salabaettu. On se s tim složi i upusti se u taj pothvat. 
Kako je nešto novaca imao, a Canigiano mu je nešto po- 
zajmio, pripremi mnogo bala robe, čvrsto vezanih i upa- 
kovanih, uz to kupi dvadeset bačava za ulje i napuni ih. 
Sve to natovari na brod i vrati se u Palermo. Plati pristoj- 
bu carinicima, svu robu dade zapisati na svoj račun, spre- 
mi u skladište i izjavi da robu neće dirati dok mu druga 
ne stigne. Iancofiore je sve to saznala, kao i to da roba 
vrijedi barem dvije tisuće zlatnih fiorina, i da roba koju 
je čekao vrijedi još barem tri tisuće, pa joj se učini da je 
premalo izvukla i naumi vratiti pet stotina da bi dobila 
veći dio od onih pet tisuća. Stoga pozove Salabaetta, koji 
se sad već opametio, i kad on k njoj dođe, ona ga, pretva- 
rajući se da ništa ne zna o robi što je donio, tobože silno 
obradovana njegovim dolaskom, upita: 

— Da se nijesi rasrdio na mene što ti nijesam na Vri- 
jeme vratila novac? 

Salabaetto se nasmije i odgovori: 

— Da vam pravo kažem, gospo, bilo mi je malko žao, 
jer bih srce svoje dao za vas kad bih znao da bih vam time: 
ugodio. No poslušajte koliko se na vas srdim. Moja je lju- 
bav prema vama tolika i tako silna da sam prodao veći dio 
svog imanja i ovamo dovezao robe u vrijednosti od preko. 
dvije tisuće fiorina, a iz zapadnih strana čekam novu ro- 
bu, koja vrijedi gotovo tri tisuće, jer sam naumio u ovom 
gradu otvoriti trgovinu i ovdje ostati kako bih bio vazda u 
vašoj blizini i uživao u vašoj ljubavi, od koje nema slađe. 

Gospa na to odvrati: 

— Vjeruj mi, Salabaetto, sve što ti odlučiš, meni je 
pravo, jer te volim više nego sam život svoj, a osobito se- 
radujem tome šta si se vratio s odlukom da ovdje ostaneš, 
pa se nadam da ćemo još mnogo divnih časova skupa pro- 
vesti. Htjela bih te samo zamoliti da mi oprostiš što si o- 
nih dana prije negoli si otišao, nekoliko puta htio doći k 
meni, a nijesi mogao. Znam da si nekoliko puta dolazio, a 
nijesam te tako radosno primila kao obično. Još te molim 
da mi oprostiš što ti nijesam onda na vrijeme vratila no- 
vac. Valja da znaš e sam onda imala velikog jada i nevo- 

lje, a ti znaš kako se čovjek u takvu raspoloženju, ako i ne 
znam koliko nekoga voli, ne može se radovati niti kog do- 
čekati kao što bi htio. Valja još da znaš da nije lako ženi 
naći tisuću zlatnih fiorina; toliko nam lažu i zavaravaju 
nas svakojakim obećanjima, pa i mi moramo isto tako la- 
gati drugima. Nego, kratko vrijeme nakon tvog odlaska, 
dobila sam novac i da sam znala kamo da ti ga pošaljem, 
ne sumnjaj u to bila bih ti ga poslala, pa kako nijesam 
znala, sačuvala sam ga za tebe. 

Tad naredi da joj donesu kesu, u kojoj su bili isti oni 
novci, koje je on donio, te mu ih preda veleći: 

— Prebroji, da vidiš da li je točno pet stotina. 

Salabaetto sav radostan prebroji fiorine, pa videći da 
ih je pet stotina, spremi ih veleći: 

— Gospo, vidim da istinu zborite i da ste učinili sve 
što ste mogli. Znajte, dakle, da sam zbog toga i rad svoje 
ljubavi prema vama pripravan poslužiti vas, kada god uz- 
mognem, s onoliko novaca koliko vam bude potrebito. A 
da ću biti sveđ vama na uslugu, moći ćete se uvjeriti. 

Tako i takvim riječima obnovi on s njom ljubav, te se 
opet počeo s njom družiti i zabavljati se, a ona je nastoja- 
la ugoditi mu i častiti ga što je bolje znala i umjela, te mu 
iskazivati najveću ljubav. No Salabaetto, hoteći prijeva- 
rom kazniti njenu prijevaru, kad ga je jednoga dana po- 
zvala k sebi na večeru i konak, dođe tako tužan i žalostan, 
kao da je na samrti. Iancofiore ga zagrli i izljubi te stade 
ispitivati zašto je tako sjetan i neveseo. Pošto ga je dugo 
molila, on joj odgovori: 

— Propao sam, jer su brod na kome je bila ona roba 
koju sam čekao zarobili gusari iz Monaca, te traže deset 
tisuća zlatnih fiorina otkupa. Od toga na mene otpada ti- 
suću, a ja nemam ni pare, jer sam ono pet stotina što si mi 
vratila istog časa poslao u Napulj, da mi kupe platno i o- 
vamo pošalju. A sad, kada bih i htio prodati robu koju 
ovdje imam, kako je vrijeme kratko, jedva bih polovinu 
vrijednosti izvukao. Da sam bar ovdje bolje poznat, mogao 
bih naći nekoga tko bi mi pomogao. Ovako ne znam ni što 
da učinim ni što da kažem. Ako ne pošaljem odmah novac, 
oni će robu odnijeti u Monaco, i nikad je više neću vidjeti. 

Gospa, ojađena zbog ove nezgode, jer se pobojala da 
sve ne izgubi, razmišljajući što da učini, e da roba ne ode 
u Monaco, reče: 

— Sam bog zna koliko se žalostim zbog tebe, no što 
vrijedi jadati se! Kad bih taj novac imala, bog neka mi je 
svjedok, pozajmila bih ti ga bez oklijevanja, ali ja nemam. 
Doduše, poznajem čovjeka, koji mi je neki dan pozajmio 
pet stotina fiorina što mi je još nedostajalo, no traži stra- 
šno visoke kamate. Neće ni da čuje o tom da bi uzeo ma- 
nje od trideset po sto. Ako hoćeš od te osobe pozajmiti no- 
vac, zasigurno bi ti valjalo dati dobar zalog. Ja sam pri- 
pravna založiti sve što imam, i sebe samu, ako bi ti htio 
pozajmiti, samo da tebi ugodim, ali kakav ćeš mu zalog 
dati za ostatak. 

Dosjeti se umah Salabaetto što je nju potaklo na ta- 
kvu uslugu, i da je novac koji će mu pozajmiti njen. On se 
obraduje, pa joj se prvo zahvali, a po tom reče da su ka- 
mati doduše lihvarski, ali da mora pristati, jer ga nužda 
goni, a za zalog će dati robu koju ima u carinskom skladi- 
štu, te je prepisati na onoga koji će mu dati novac; ključe- 
ve od skladišta sam će zadržati, da bi mogao pokazati ro- 
bu, ako tko zaište, a i rad toga da ne bi tko robu dirao, 
premjestio ili zamijenio. Gospa mu odgovori da pravo ka- 
že i da je zalog dobar. 

Sutradan izjutra pošalje ona po nekog senzala, u ko- 
jega se pouzdavala, te se s njim dogovori i dade mu tisu- 
ću zlatnih fiorina, koje senzal pozajmi Salabaettu, a na ca- 
rinarnici prepiše na svoje ime svu robu koju je Salabaet- 
to imao. Tamo su sastavili pisma i obveznice i sporazumje- 
li se u svemu, a onda svaki ode za svojim poslom. Salaba- 
etto se, na vrat na nos, ukrca na neki brodić, te se s tisuću 
i pet stotina zlatnih fiorina vrati Pietru del Canigiano u 
Napulj. Odanle uredno pošalje sav dužni novac u Firencu 
svojim gospodarima koji su ga s robom bili poslali na put. 
S ostatkom novca isplati Pietra i sve svoje dugove, te o- 
stane kod Canigiana, i nekoliko su se dana smijali tome 
kako se Sicilijanka dala prevariti. Iz Napulja, jer se ne 
htjede više baviti trgovinom, ode u Ferraru. A kada je 
Iancofiore spoznala da je Salabaetto nestao iz Palerma bez 
traga i glasa, isprva se začudi, a onda posumnja. Pošto ga 
je dobra dva mjeseca čekala, videći da se ne vraća, naredi 
senzalu da provali vrata skladišta. Najprije pregledaju 

bačve, za koje mišljahu da su pune ulja, i pronađu da su 
pune morske vode, a tek na vrhu, ispod čepa, u svakoj bio 
možda lagvić ulja. A kad su mastvorili bale, sve su bile pu- 
ne kučina, osim dvije, u kojima je bilo platno. Ukratko, 
sve ono što je bilo tamo nije vrijedilo više od dvjesta fio- 
rina. Iancofiore, spoznav da je nadmudrena, dugo je pla- 
kala zbog onih pet stotina fiorina što mu ih je vratila, a 
još puno više zbog onih tisuću što mu je pozajmila, te je 
često govorila: »Tka s Toskancem tikve sadi, o glavu mu 
se razbijaju.« I tako je na svoju štetu i sramotu shvatila 
izreku: »Tko umije, njemu dvije.« 

Pošto je Dioneo okončao svoju novelu, Lauretta, zna- 
jući da je došao kralj njenu vladanju, prvo pohvali uman 
savjet Pietra del Canigiana, koji se pokazao koristan, i 
Salabaettovu lukavost, kojom je znao izvršiti naum, po 
tom skine lovor-vijenac s glave te ga postavi Emiliji na 
glavu ljupko veleći: 

— Gospo, ne znam da li ćemo u vama imati ljubeznu 
kraljicu, no lijepu ćemo imati zasigurno. Nastojte, dakle, 
da vaša djela budu u skladu s vašom ljepotom. 

Tada sjede ponovo. 

Emilija se malko postidje, ne toliko što je postala kra- 
ljicom, koliko što tako javno hvale njenu ljepotu, a žene 
ni na što nijesu tako osjetljive kao na to, pa se u licu za- 
rumenje kao u zoru tek propupala ruža. Neko vrijeme o- 
stane spuštenih očiju, dok joj rumenilo stida nije nestalo 
s lica, a tada pozove starostu, uredi s njim sve što je po-: 
trebno za družbu, pa ovako prozbori: 

— Ljupke gospe, znano vam je da volovi mogu, pošto 
su se veliki dio dana ujarmljeni trudili, slobodno pasući 
vrludati po šumama i livadama kada ih izjarme, a znamo 
još i to da perivoji s raznolikim bujnim drvećem nijesu 
manje lijepi od šume u kojoj su sami hrastovi, štaviše, 
mnogo su ljepši. Stoga sudim, ako uzmemo u obzir koliko 
smo dana kazivali novele s određenim predmetom, da bi 
nam bilo ne samo potrebito već i korisno, osloboditi se 
malo, kako bi vrludajući stekli nove snage da se vratimo 
u jaram. I tako sam naumila ne ograničiti vas nikakvim 
predmetom, u onome što ćemo sutra kazivati, već neka 
svaki govori o onome što mu se najviše mili, čvrsto vjeru- 
jući da neće raznolikost zgoda o kojima ćemo kazivati biti 

manje zabavna negoli pričanja o jednom predmetu. I tako 
će nas onaj koji bude vladao poslije mene sigurnije ogra- 
ničiti običajenim pravilima, jer ćemo biti jači. 

Rekavši to, do večere im da slobodu. 

Svi pohvale kraljičine umne riječi, te ustanu, i netko 
se prihvati jedne razonode, a netko druge: gospe uzeše vi- 
jence plesti i igrati se, a mladići igrati se i pjevati. I tako 
im ubrzo prođe vrijeme do večere, Povečeraše radosno 0- 
ko onog lijepog studenca i, nakon večere, kao što bijahu 
uobičajili, pjevahu i plesahu. Naposljetku kraljica, da ne 
bi odstupala od navada svojih prethodnika, uz one pjesme 
koje je svaki od njih slobodno pjevao naredi Pamfilu da 
zapjeva svoju. On, bez zabune, poče: 


Amore, takvo čuvstvo 
osjećam za te, dok te vesel dvorim, 
da u vatri ti sada sretan gorim! 


U mom srcu dobro tako je obilno, 

i tako drago, milo, 

i tako slatko dano, 

da, ispuniv ga, vani se razlilo; 

pa mi je sad od njeg 

veselja puno lice, 

a žud tako velika, 

rad ljepote lika moje izbranice, 

da lagan stojim sred plamenih jezika. 


Ja ne znam svojom pjesmom da iskažem, 
ni prstom da narišem 

sve dobro koje ćutim, 

nego, i da znam, bolje je da šutim, 
bolje je da ga krijem 

da se zlu ne izlažem, 

težak je to zadatak, 

zadovoljstvo takvo ojsećam u sebi, 

da ma kol'ko pričo ispao bih kratak. 


Ko cijenit mogaše, ah mojega slavlja, 
da će mi ruke doprijet, 
tamo, gdje već dopriješe, 

i da ću lice metnut gdje sam metno, 
kad me čari zaniješe, 

s miline i zdravlja? 

Ni sreće najsmelije 

to ne bje u planu, pa krijuć je spretno, 
igram se sretno sred strasti najvrelije. 


Pamfilo završi pjesmu. Mada je konac dao potpuno 
jasan odgovor, ipak nikoga nije bilo koji nije s više pozor- 
nosti no što je bilo potrebito pazio na riječi pjesme i po- 
kušavao pogoditi ono o čemu je Pamfilo pjevao, a šlo je 
nastojao sakriti. Mnogi su štošta nagađali, no nitko nije 
pogodio prave istine. Kraljica, pak, kad vidje da je Pam- 
filo završio pjesmu i da bi mlade gospe i mladići rado oti- 
šli na počinak, zapovjedi da odu spavati. 


34 Boccaccio: Dekameron 


DEVETI DAN 


ZAVRŠAVA SE OSMI DAN DEKAMERONA I POČINJE DE- 
VETI, U KOJEMU POD EMILIJINIM VLADANJEM SVATKO 
KAZUJE O ONOM ŠTO HOĆE I šTO MU SE NAJVIŠE MILI 

Pred sunčevom luči već je othodila noć, i duboko se 
modrilo zvjezdana neba pretopilo u jasno plavetnilo, a cvi- 
jeće na livadama uspravljalo svoje glavice, kadli Emilija 
ustade i naredi da pozovu njene druge i mladiće. Pošto su 
prema gajiću nedaleko od dvorca. Zašav u lug, vidješe da 
ih srndaći, jeleni i druge životinje susreću bez straha, kao 
da su pripitomljene i kao da se zbog kuge ne boje lovaca, 
Približavali su se sad jednoj, sad drugoj životinji, kao da 
bi je htjeli uhvatiti, pa su se poduže zabavljali goneći ih 
da trče i skaču. No sunce bješe već odskočilo, pa svi odlu- 
če da se vrate. Vraćahu se ovjenčani hrastovim lišćem i s 
punim naručjima mirisava bilja i cviieća, te bi, da ih je 
tko susreo, mogao samo pomisliti: »Ove ili smrt neće po- 
bijediti ili će je oni u radosti dočekati.« Tako polako, ko- 
rak za korakom, pjevajući, brbljajući i šaleći se vrate se u 
dvorac, gdje nađoše sve lijepo priređeno, a svoju služin- 
čad veselu i raspoloženu. Pošto su malko otpočinuli, ne 
sjedoše odmah za stol, već prije gospe i mladići otpjevaše 
šest pjesmica, sve jednu veseliju od druge. Poslije toga 
sluge im prinesu u posudama yode da operu ruke, a onda 
ih po kraljičinoj želji starosta smjesti za stol i naredi da 
donesu jestiva, te se svi veselo late jela. Ustav od stola, 
neko vrijeme posvete plesu i pjesmi, a po tom, tko je htio, 
po kraljičinoj naredbi ode da otpočine. U određeno. vrije- 
me svi se sakupe na uobičajenom mjestu da kazuju nove- 
le. Kraljica pogleda Filomenu i reče joj da ona otpočne. 
Filomena smiješeći se prozbori ovako: 

Rinuccio i Alessandro ljube gospu Francescu, a ona n» mari 

za njih, pa jednome naredi da kao mrtvac legne u grobnicu a 

drugome da toga tobošnjeg mrtvaca odanle iznese. Kako oni ni 

jesu mogli izvršiti zadatak, ona se tako obojice domišljato 
oslobodi. 


— Milo mi je, gospe, kad vam je tako po volji, da sam 
prva, koja će se natjecati na ovom otvorenom i slobodnom 


534 DEVETI DAN 


polju kamo ste nas u svojoj velikodušnosti odveli, Pa ako 
uspijem, ne sumnjam da će oni koji poslije mene na red 
dođu postići isti uspjeh, pa i bolji. Mnogo se puta, draže- 
sne gospe, u našim razgovorima dokazivalo kakva i koliko 
je silna moć ljubavi. No ne sudim stoga da smo o tome sve 
rekli što se moglo kazati, a da i cijelu godinu o tome go- 
vorimo, ne bi bilo dovoljno. Budući da ljubav ne odvodi 
samo one koji ljube u svakojake opasnosti, već ih nagoni 
čak da ulaze u grobove kao mrtvaci, rada sam vam ispri- 
povjediti o tome novelu, iz koje ćete, kao i iz nekih što su 
već kazivane, razabrati ne samo kolika je moć ljubavi već 
i doznati kako se neka dična gospa razborito riješila dvo- 
jice mladića koji su je ljubili protiv njene volje. 

Velim, dakle, da je u gradu Pistoji živjela neka pre- 
krasna gospa, udovica, u koju su se zagledala, ne znajući 
jedan za drugoga, dva naša Fiorentinca, što su kao izgna- 
nici ondje živjeli. Jedan se zvao Rinuccio Palermini, a 
drugi Alessandro Chiarmontesi,! i svaki seod njih iz sve svo- 
je snage trudio da bi zadobio njenu ljubav. Ta jeodlična go- 
spa, koja se zvala gospa Francesca Lazzari,? više puta pri- 
mala njihove poruke i molbe kojima su je obasipali, što 
baš nije bilo razborito od nje, jer joj je poslije bilo teško 
povući se na lijepe. Premišljajući kako da se te napasti o- 
slobodi, smisli da od njih zaište neku teško izveđivu uslu- 
gu, koju oni neće moći učiniti, pa kad ne učine, ona će ima- 
ti razborit i opravdan razlog da odbije njihove poruke i 
prošnje. Njen naum bijaše ovaj: baš onoga dana kad je to 
smislila, u Pistoji je umro neki čovjek, doduše porijeklom 
plemić, ali prema općem mišljenju najgori čovjek ne samo 
u tom gradu već u cijelom svijetu. A bijaše tako nakazan 
i ružna lica, te bi se oni koji ga nijesu poznavali, videći ga 
prvi put, sigurno bili uplašili. Taj je čovjek bio pokopan u 
grobnici izvan crkve fratara reda Male braće. Ona pomisli 
da ta činjenica ide jako u prilog njenoj odluci, pa svojoj 
sluškinji reče: 

— Ti znaš kakvu mi muku i nevolju iz dana u dan za- 
.daju poruke one dvojice Fiorentinaca, Rinuccia i Alessan- 


* Chiarmontesi i Palermini bijahu kao gibelini prognani iz Firence. 


* Prema nekim komentarima obitelj dei Lazzari pripadala je viso- 
kom pistojskom plemstvu u Boccacciovo vrijeme. 

dra. Svoju im ljubav ne kanim pokloniti, i da ih skinem s 
vrata, smislila sam iskušati koliko vrijede njihova obeća- 
nja te od njih zaiskati nešto, što oni zasigurno neće moći 
izvršiti, pa će tako prestati da mi dodijavaju. Poslušaj, ka- 
ko ću to učiniti: Znano ti je da je jutros pokopan na fra- 
njevačkom groblju Scannadio* (tako nazivahu onog opa- 
kog čovjeka, kojega smo gore spomenuli), a njega se još i 
sad, kada je mrtav, boje i najhrabriji naši sugrađani. Rad 
toga, potajno ćeš otići prvo Alessandru i reći ćeš mu ova- 
ko: »Gospa Francesca ti poručuje, kako je sad došlo vri- 
jeme da zadobiješ njenu ljubav, za kojom si tako žarko 
žudio, te neka se s njom sastaneš, ako ti je po volji. No 
valja ti uraditi ovo: k njoj će noćas neki njen rođak doni- 
jeti — kasnije ćeš saznati razlog — Scannadiovo truplo, 
koje je jutros pokopano. Budući da se ona boji mrtvaca, 
ne bi to htjela, stoga te moli da joj učiniš jednu veliku 
ljubav, to jest da odeš noćas o uri prvoga sna na groblje i 
uđeš u onaj grob gdje je Scannadio pokopan. Navući ćeš 
njegovu odjeću i leći, kao da si ti Scannadio, te ondje o- 
stati dok netko ne dođe da te odnese. Ni pisnuti ne smiješ 
ili se pomaknuti, već moraš pustiti da te njenoj kući do- 
nesu, gdje će te ona primiti, te ćeš s njom ostati dok te 
bude volja. A ostalo prepusti njoj.« Ako pristane, dobro, 
ako li ne pristane, reci mu da mu poručujem neka mi više 
ne dolazi na oči i, ako mu je mio život, neka se čuva toga 
da mi pošalje glasnike ili poruke. Nakon toga otići ćeš Ri- 
nucciu Palerminiju i ovako mu reći: »Gospa Francesca ti 
poručuje da je spremna udovoljiti svakoj tvojoj želji, ako 
joj učiniš jednu veliku uslugu, a to je da noćas oko ponoći 
odeš na grob, gdje su jutros sahranili SScannadija, i da ga, 
a da ni riječi ne kažeš, ma što vidio ili čuo, polako iz gro- 
ba ižzvučeš i njenoj kući doneseš. Ondje ćeš saznati zašto 
ti je to valjalo učiniti, a ona će te za to nagraditi svojom 
ljubavlju. Ako li to nećeš učiniti, poručuje ti da joj nikad 
više ne šalješ ni poruke ni glasnika.« 

Sluškinja ode obojici i svakom po redu, kako joj je go- 
spa naredila, sve kaže. I jedan i drugi odgovore da bi njoj 
za volju i u pakao otišli, a kamoli ne u grob. Sluškinja 
donese gospi odgovor, a ona počeka da vidi jesu li toliko 
ludi da to učine. 


* Božji ubojica. 

Kad se, dakle, unoćalo, o uri prvoga sna, Alessandro 
Chiarmontesi svuče sa sebe gornje haljine, te tako iziđe iz 
kuće da legne mjesto Scannadija u grob. Putem ga obuze 
strah i stane kopkati misao: »Kakav sam ja glupan, kudli 
sam to krenuo? Znam li ja nijesu li njeni rođaci opazili da 
je liubim i pomisli da ie istina ono što nije, te je nagovo- 
rili da ovo učini kako bi me u grobu ubili. Dogodi li se to, 
ludo ću glavu izgubiti, a nikad se ništa neće saznati, i oni 
će glatko proći. Znam li ja, možda, nije li ovo izmudrio 
koji moj neprijatelj, kojega ona možebiti ljubi, pa hoće 
ovako da mu se umili?« Nadalje je razmišljao: »Recimo 
da nije ni jedno ni drugo, i da me doista gospini rođaci 
njenoj kući odnesu; po svoj prilici oni Scannadiovo tijelo 
ne ištu da bi ga držali u zagrljaju ili njoj položili u naru- 
čaj, dapače, može se pretpostaviti da će truplo izmrcvariti, 
jer se možda za života Scannadio njima zamjerio. Ona mi 
poručuje da šutim kao zaliven, pa ma što čuo; a ako mi 0- 
ni iskopaju oči ili iščupaju zube“ili ruke slome, ili kakvu 
sličnu pakost urade, što će onda biti od mene? Kako bih 
mogao šutjeti? Progovorim li, prepoznat će me, i mogu mi 
kakvo zlo nanijeti, a ako mi i ništa ne učine, kakva mi ko- 
rist od toga. Neće me odnijeti gospi, a ona će kazati da ni- 
jesam održao obećanje, i nikad neće mojim željama udo- 
voljiti.! Preglavljujući tako, malo te se nije vratio svojoj 
kući, ali velika ga je ljubav gonila naprijed. Noseći se ta- 
ko suprotnim mislima, nadvlada ipak ljubav i odvede ga 
na grob, koji on otvori i uđe. Tada svuče Scannadija i sam 
odjene njegovo ruho, pa spusti vrh sebe grobnu ploču, leg- 
ne na Scannadiovo mjesto i stane premišljati o tom tko je 
bio taj čovjek, i o svemu onome, što je slušao da se noću 
zbiva ne samo u grobovima već i drugdje. Od tih mu se 
misli nakostriješi kosa na glavi; činilo mu se da će se sad 
na Scannadio uspraviti i njega skončati. No žarka mu lju- 
bav pomogne da nadvlada ove i druge strašne misli te o- 
stane tako kao da je mrtvac da čeka što će se dogoditi. 

Kad se bližila ponoć, Rinuccio iziđe iz svoje kuće da 
učini ono što mu je gospa poručila. Putem se i njemu za- 
vrže u glavi misao o svemu što bi ga moglo snaći, na pri- 
liku kako bi sa Scannadiovim tijelom na ramenima mogao 
naletjeti na žbire, pa bi ga kao vješca osudili na lomaču 
ili, ako se to sazna, navući na sebe mržnju sve njegove 
rodbine. Od tih mu se misli stijesnilo u grudima, te goto- 

vo da ne odusta od nauma. No po tom se trgne, veleći sam 
sebi: »Zar da ne ispunim prvu molbu te odlične gospe, koju 
toliko ljubljah i ljubim, a osobito kada znam, da ću tako nje- 
nu milost steći? Sve kad bih bio siguran da će me glave 
stajati, učinit ću to što sam joj obećao.« Tako napokon sti- 
že do grobnice te je polako otvori. A kada je Alessandro 
čuo da se grob otvara, mada je premirao od straha, i ne 
pisne. Rinuccio uđe u grob, te uvjeren da je ono Scanna- 
diovo truplo, zgrabi Alessandra za noge i izvuče ga, sebi 
na leđa natovari i krene prema kući one odlične gospe. I- 
dući tako i ne pazeći, često je njime udarao sad o jedan 
ugao, sad o drugi, sad o klupe koje su duž ulice stajale, 
jer noć bijaše tamna i mračna te se jedva nazirao put. Ta- 
.ko je stigao gotovo do praga gospine kuće, a ona je sa svo- 
jom sluškinjom s prozora izgledala da li Rinuccio nosi A- 
lessandra, već spremna da ih obojicu otpremi, kadli žbiri, 
koji su u onoj ulici u zasjedi čekali da uhvate nekog pro- 
gnanika, začuju topot Rinucciovih koraka i iznebuha osvi- 
jetle ulicu, da vide šta je, te pograbe štitove i koplja viču- 
ći: »Tko ide?« Rimuccio ih prepozna pa, ne imajući vreme- 
na da stvori neku odluku, pusti Alessandra i dade petama 
vjetra. Alessandro žustro ustane i u mrivačevu ruhu, koje 
mu se plelo oko nogu, odmagli. Gospa je pri svjetlu luči 
onih žbira izvrsno vidjela kako Rinuccio nosi nakrkače 
Alessandra u Scannadiovu ruhu, i silno se zadivi njihovoj 
smjelosti. No uza sve divljenje slatko se nasmija kada je 
vidjela kako je Rinuccio bacio Alessandra i kako bježi. 
Sva sretna što se zgoda tako završila, i hvaleći bogu da ju 
je izbavio iz nevolje, povuče se s prozora i vrati u svoju 
odaju, razgovarajući sa sluškinjom o tom kako nema ni- 
kakve sumnje da je oni od sveg srca ljube kada su sve ono 
učinili što je ona iziskivala. 

Rinuccio sav rastužen, proklinjući svoju zlu kob, ne 
htjede se kući vratiti. A kada su žbiri s one ulice nestali, 
vrati se mjestu gdje je bacio Alessandra i stane ga pipka- 
jući tražiti da bi dokraja izvršio zadatak. No kad ga nije 
našao, pomisli da su ga žbiri odnijeli i još se tužniji svojoj 
kući vrati. Alessandro, ne znajući što da učini, kako nije 
prepoznao onoga koji ga je nosio, kivan na zlu sudbu, ta- 
kođer se žalostan vrati kući. A kada sjutradan ljudi vidje- 
še otvoren Scannadiov grob, a njega unutra ne nađoše, jer 
ga je Alessandro gurnuo u dno grobnice, svi su građani 

Pistoje različito objašnjavali zgodu, a najgluplji su mislili 
da ga je vrag odnio. Ipak su oba mladića gospi javila sve 
što se dogodilo, te je molili da im oprosti, ako nijesu do- 
kraja izvršili naređenje, i da im udijeli milost i ljubav. 
Gospa se pretvarala da im ne vjeruje, te im odlučno od- 
govori kako neće više ni da čuje za njih, jer oni nijesu ura- 
dili ono što je od njih iziskivala. Tako ih je skinula s vrata, 


DRUGA: NOVELA 


Glavarica nekog samostana ustane u mraku đa bi zatekla op- 

tuženu opaticu s ljubovnikom u postelji, pa se u brzini zabuni 

i umjesto svog prijevjesa na glavu stavi gaće nekog popa koji 

je s njom spavao. Okrivljenica to opazi i upozori je, a časna 

majka joj oprosti grijeh i dopusti da se slobodno sastaje s1 
svojim draganom. 


Filomena je umuknula, i svi su hvalili gospu što je 
razborito skinula s vrata one koje nije željela ljubiti, dok 
su, naprotiv, izjavili da nije ljubav već ludost, drska smje- 
lost onih dvaju ljubovnika. Tad kraljica ljupko Elisi naredi: 

— Eliso, nastavi. 

Ona umah prozbori: 

— Drage moje gospe, vrlo se pametno znala gospa 
Francesca, kako smo slušali, otarasiti neprilike. No i neka 
mlada opatica, a sreća joj je pomogla, znala je ljupkom 
smjelošću osloboditi sebe neminovne opasnosti, kao što će- 
te čuti. Znano vam je da ima mnogo osoba koje se drugi- 
ma nameću za učitelje i suce, premda su najveće budale; 
njih, kao što ćete u mojoj noveli saznati, sudbina katkad 
zasluženo osramoti. To se dogodilo glavarici nekog samo- 
stana, u kojem je živjela opatica o kojoj ću kazivati. 


Valja, dakle, da znate da ima u Lombardiji neki samo- 
stan na glasu sa svoje svetosti i pobožnosti, u kojemu je 
među ostalim opaticama živjela prekrasna i plemenita ro- 
da mladica, a zvala se Isabetta. Jednoga dana, kad je došla 
pred rešetku na razgovor nekom svom rođaku, uzljubi 
prekrasna mladića koji je snjim bio. A on, očaran njenom 
krasotom, takođe plane ljubavlju za njom. Dugo su tako 

čeznuli jedno za drugim i dugo se borili da uguše u sebi tu 
ljubav; ipak se naposljetku njihova živa želja ostvari. Mladić 
pronađe put i način kako da svojoj opatici skrovito dođe, 
te ju je s njenim pristankom ne jedanput, već mnogo puta 
na njihovo najveće zadovoljstvo pohodio. Dok su se oni 
tako sastajali, jedne se noći zbude te neka opatica vidje 
mladića, kad je od Isabette odlazio, a da ni on ni ona nije- 
su to opazili. Ona opatica namah to saopći nekim svojim 
. drugaricama. One se ponajprije dogovore da će je tužiti 
glavarici, gospi Usimbaldi, koju su one, a i svi ostali koji 
su je poznavali, smatrali za vrlo dobru i pobožnu ženu. 
Onda odluče da će ipak biti najbolje da je časna majka gla- 
vom zateče s onim mladićem u postelji, kako Isabetta ne 
bi mogla poricati. Zato su šutjele i naizmjence stražarile 
i bdjele da bi je na djelu ulovile. Kako Isabetta o tome ni- 
šta nije znala, pa se i nije čuvala, jedne noći pozove ona 
svoga dragana. One koludrice, koje su na nju pazile od- 
mah to saznaju, pa kad im se učini da je vrijeme, u kasno 
doba noći, podijele se u dvije skupine, te jedna skupina 0- 
stane da stražari pred vratima Isabetine ćelije, a druga 
odjuri prema odaji časne majke. Pokucaše na njena vrata 
i, tek što se ona odjavila, rekoše: 


— Ustanite brzo, časna majko, u Isabetinoj ćeliji je 
neki mladić. 

Baš je te noći glavarici kratio vrijeme neki pop, koji 
je k njoj često dolazio skriven u škrinji. Čim je ona čula 
opatice pred vratima, poboja se da ne bi one u prevelikoj 
revnosti i od želje da što prije ulove Isabettu, gurnule 
vrata i otvorile ih, pa skoči na noge što je hitrije mogla, 
te se u mraku, kako je bolje znala i umjela, odjene. Misle- 
ći da je uzela svoje koprene, koje se složene nose na gla- 
vi, a zovu se »saltir«, dohvati popove gaće. Tako se žurila 
te i nije opazila čime je pokrila glavu. Tada iziđe i brzo 
za sobom zatvori vrata veleći: 

— Gdje je ta prokletnica? 

I sa ostalima, koje su se oko nje skupile pune rado- 
znalosti i goreći od želje da uhvate Isabettu na djelu, stig- 
ne ćeliji pred vrata, a da ni jedna nije primijetila što časna 
majka ima na glavi. Glavarica uz pomoć ostalih razvali 
vrata ćelije, te sve nahrupe unutra i nađu ljubovnike za- 
grljene u postelji. Oni smeteni i u čudu, ne znajući što da 

učine, ostanu kako su ih našle. Mladu opaticu brzo ščepaju 
njene drugarice i po zapovijesti glavaričinoj odvuku na 
+zborište. Mladić ostane u ćeliji, odjene se i uze čekati da 
vidi kako će se to završiti, spreman da se krvavo osveti 
svakoj duvni koju dohvati, ako mladici što nažao učine, a 
nju da sa sobom povede. Časna majka sjedne na čelo zbo- 
rišta, te u prisuću svih opatica, koje su gledale samo u 
grešnicu, stade je obasipati najpogrdnijim riječima koje 
su ikad ženskom čeljadetu kazane, reče joj da će tim sra- 
motnim i nedostojnim djelima okaljati svetost i čast i do- 
bar glas samostana, ako se to pročuje, i uz to joj se stra- 
šno prijetila. Mlada opatica posramljena i uplašena, osje- 
ćajući se krivom, nije znala što da odgovori, samo je šutje- 
la itako izazivala sućut u svojih drugarica. A kada glava- 
rica stane još većma napadati i prijetiti joj se, dade se mla- 
dici pogledati, kadli, na glavi časne majke muške gaće, a 
svitnjaci joj vise i s jedne i s druge strane lica. Dosjeti se 
umah Isabetta jadu, srčanost joj se vrati i primijeti: 


— Tako vam bog pomogao, gospo, privežite poculicu, 
a onda mi kažite što hoćete. 


Časna majka je ne razumjede, te priklopi: 

— Kakvu poculicu, nesretnice, još imaš obraza šale 
zbijati! Misliš li da su poslije onoga što si uradila šale na 
mjestu? 

Mladica ponovi: 

— Molim vas, gospo, povežite kapu, a onda govorite 
što vas volja. 


Tad mnoge opatice podignu oči, pogledaju glavu časne 
majke, a i ona opipa rukom prijevjes. Kadli imaju što vi- 
djeti! Razumješe umah sve zašto je Isabetta onako govori= 
la, a glavarica uvidje svoju grešku, shvati da su i nju u- 
hvatili u grijehu i da se više ne da ništa kriti, zato počne 
posve drugačije govoriti veleći da je nemoguće odoljeti 
nagonu puti, pa neka svaka potajice kao i dotada krati se- 
bi vrijeme kad joj se prilika pruži. Pošto riješi mladu opa- 
ticu krivnje, vrati se svom popu, a Isabetta svom draganu, 
koji je po tom mnogo puta, usprkos onima koje su im za- 
vidjele, svojoj dragani dolazio. A sve one koludrice koje 
još nisu imale ljubovnike pobrinule su se potajno za svoju 
sreću. 

Meštar Simone na nagovor Bruna, Buffalmacca i Nella uvjeri 
Calandrina da je zdjetan; Calandrino dađe kopune i novaca 
za ljekarije, te bez poroda ozdravi. 


Pošto je Elisa okončala svoju novelu, dok su sve za- 
hvaljivale bogu što je mladu opaticu spasio od  pakosti 
njenih zavidnih drugarica, kraljica zapovjedi  Filostratu 
da nastavi. A on, ne čekajući nove naredbe, počne: 


— Prekrasne gospe, neotesan markezanski sudac, o 
kojemu jučer kazivah, spriječio me da vam kazujem no- 
velu o Calandrinu, koju sam namjeravao pripovijedati. A 
kako sve što se o Calandrinu priča, može samo uvećati ve- 
selost, mada se o njemu i o njegovim drugovima već dosta 
govorilo,! ipak ću vam kazivati ovu novelu koju sam još 
jučer imao na umu. 

Govorili smo već dosta o tom tko je Calandrino, a i 
ostali o kojima ću u ovoj noveli kazivati, pa da ne duljim, 
velim da se zbilo te je neka Calandrinova strina umrla i 
ostavila mu dvjesta lira u gotovu novcu. Stoga Calandrino 
svima razglasi da je nakan kupiti imanje, te se upusti u 
pregovore sa svim senzalima, koliko ih je god u Firenci 
bilo, kao da ima na raspolaganju barem deset tisuća zlat- 
nih fiorina, no pregovcri bi se uvijek razbili kad bi se 
stali pogađati o cijeni. Bruno i Buffalmacco saznaju za to 
i stanu ga uvjeravati da bi mu bolje bilo proveseliti se 
skupa s njima za taj novac negoli kupovati zemlju, kao da 
ima toliko dukata da se njima može praćkom nabacivati. 
No nijesu ga mogli nagovoriti čak ni na to da ih jedanput 
pogosti. Kada su se tako jednoga dana žalili na njega, na- 
iđe neki njihov drug, po imenu Nello, također slikar. Ta- 
da sva trojica odluče da im valja smisliti nešto kako da na 
Calandrinov račun okvase grlo. Umah se dogovore što im 
je raditi, te se sutradan izjutra postave u zasjedu. Netom 
je Calandrino izišao iz kuće, i jedva malo poodmaknuo, 
Neilo mu iziđe u susret veleći: 

— Dobro jutro, Calandrino. 


3 Protagoniste ove novele sreli smo u 3., 6. i 9. noveli VIII dana, 
a o njima će još biti govora i u IX, 3. i 5. 

Calandrino prihvati pozdrav želeći mu od boga svako 
dobro i sreću, a Nello na to zastane i zagleda mu se u lice. 

Calandrino ga upita: 

— Što me tako gledaš? 

A Nello odvrati: 

— Da ti nije noćas bilo slabo? Tako si se izmijenio u 
licu! 

Calandrino sav u strahu upita: 

— Kuku meni, da nijesam bolestan? 

Nello odgovori: 

— Eto, nemoj se odmah prestrašiti, nijesam to kazao, 
samo mi se čini da slabo izgledaš, a možda ti i nije ništa. 

Calandrino krene sam dalje, a u srcu mu se stijesnilo, 
iako ga baš ništa nije boljelo. Buffalmacco, koji je nedale- 
ko stajao, videći da je Nello otišao, priđe Calandrinu, po- 
zdravi ga i upita ne boli li ga što. Calandrino odgovori: 

— Ne znam, baš mi sad Nello reče da sam se sav izo- 
bličio. Da mi nije što zlo? 

Buffalmacco će na to: 

— Može biti malo, pa ništa; ma tako si blijed, kao da 
si napol mrtav. 

Calandrinu se već činilo da ga trese vrućica, kadli na- 
iđe Bruno i, prije negoli je onaj mogao što reći, upita ga: 

— Kakavsitou licu Calandrino? Činiš mise kao mr- 
tvac. Šta te boli? 

Kad su mu ovako sva trojica isto rekla, bio je čvrsio 
uvjeren da je teško bolestan, te sav prestrašen upita: 

— A šta da radim? 

Bruno odvrati: 

— Najbolje bi bilo da se vratiš kući, legneš u postelju 
i dobro se pokriješ, te da mokraću pošalješ meštru Simo- 
neu, koji je, kao što znaš, naš prijatelj. On će ti odmah re- 
ći što ti valja raditi, a mi ćemo poći s tobom da ti budemo 
pri ruci, ako ti što ustreba. 

Njima se pridruži i Nello, te zajedno s Calandrinom 
udare njegovoj kući. 

Calandrino se, jedva dišući, dovuče do ložnice, pa svo- 
joj ženi reče: 

— Dođi i dobro me pokrij, jer sam teško bolestan! 

Legne on, dakle, u postelju, a mokraću po svojoj slu- 
. škinji pošalje. meštru Simoneu, koji je u to vrijeme obita- 
vao na trgu Mercato Vecchio, a nad svojim je vratima j- 
mao na cimeru naslikanu bundevu." 

Onda Bruno reče svojim drugovima: 

— Vi ostanite ovdje uz njega, a ja ću otići da vidim 
što li će ljekar reći, pa ako ustreba, dovest ću ga ovamo. 

Calandrino odvrati: 

— Ded pođi, prijatelju moj, pa ćeš mi kazati šta je sa 
mnom, jer mi se čini da me boli nešto u utrobi. 

Bruno pohita meštru Simoneu te stiže prije sluškinje 
koja je nosila mokraću i uputi meštra Simonea u njihov 
naum. Pa kad sluškinja dođe meštru i pokaže mu mokra- 
ću, on joj reče: 

—- Hajde kući i reci Calandrinu da se dobro utopli, a 
ja ću odmah za tobom doći i reći ću mu što mu je i što mu 
valja raditi. 

Sluškinja učini kako joj je on naložio, i ne prođe du- 
go, kad eto ti meštra i Bruna. Ljekar sjedne na: postelju te 
mu stane opipavati bilo, i nakon nekog vremena, u prisu- 
ću njegove žene reče: 

— Eto Calandrino, reći ću ti kao prijatelju. Ništa ti 
.drugo nije već to da si zatrudnio. 

Kad Calandrino to čuje, stade plakati i jaukati veleći: 

— Jao, Tessa, to li si mi učinila! Tako ti je, kada va- 
zda hoćeš da legneš na mene, nijesam li ti govorio da ne 
valja tako. 

Kada je njegova žena, koja je bila čestito čeljade, ču- 
la što joj muž veli, sva pocrvenje od srama; obori glavu i 
bez riječi iziđe iz odaje. A Calandrino nije prestajao jadi- 
kovati. 

— Jao, jadna li mene, što ću i kako ću? Kako ću roditi 
ovo dijete? Kuda će izići? Vidim ja da će me skončati po- 
hota ove moje žene, prokleta od boga bila, kad me ovako 
unesrećila. Da sam zdrav, kao što nijesam, ustao bih i ta- 
ko bih je izdevetao da bih joj sve kosti polomio. Pravo mi 
budi, nijesam je smio pustiti da legne na mene, no ako se iz 
ove nevolje izvučem, prije će umrijeti, negoli joj popustim. 


5 Isp. VIII, 9. 

Bruno, Buffalmacco i Nello jedva se uzdržavahu od 
smijeha, slušajući Calandrinove riječi, a meštru Simoneu 
sve su suze frcale iz očiju od neobuzdana smijeha. Napokon 
se Calandrino obrati ljekaru, moleći ga da ga posavjetuje 
i pomogne mu. Našto mu meštar Simone odgovori: 


— Ne bih htio, Calandrino, da se plašiš, jer, hvala bu- 
di bogu, na vrijeme smo opazili, pa ću te s malo truda iza 
malo dana osloboditi. No valja da nešto potrošiš za to. 

Calandrino odvrati: 

— Jao, meštre moj, učinite za ljubav božju sve što 
možete! Evo imam dvjesta lira, za koje sam htio kupiti 
zemlju; ako je potrebno, dat ću ih sve, samo da ne moram 
roditi. Zaistinu ne znam kako bih to učinio, jer sam čuo, 
kako žene kriče kad rađaju, mada imaju drugačiju i poza- 
mašniju napravu za taj posao, te sve mislim da bih prije 
umro no što bih se porodio, kad bih morao podnijeti takve 
bolove. 

Ljekar priklopi: 

— Ništa se ti ne brini, napravit ću ti ja neki napitak, 
sasvim ukusan i ugcdan, i u tri jutra sve će to proći, i ti 
ćeš biti zdrav kao riba. No ubuduće valja da budeš razbo- 
ritiji i ne činiš više takve budalaštine. A sad, za onaj napi- 
tak valja nam nabaviti tri para tustih kopuna, a za sve 
ostalo što je k tome potrebito dat ćeš jednome od ovih tvo- 
jih prijatelja pet lira u gotovu, neka sve nabavi i pošalje k 
meni kući, pa ću ti ja u ime božje sutra izjutra poslati o- 
naj napitak, od kojega ćeš svaki put ispiti dobru čašu. 

Calandrino na .to odgovori: 

— Neka bude, meštre, kao što kažete. 

Brunu dade pet lirainovaca za tri para kopuna, te ga 
zamoli da mu učini tu ljubav i sve nabavi. Ljekar ode i 
priredi mu nekakvu slatku vodicu, koju mu pošalje. Bru- 
no pak kupi kopune i drugo što je bilo potrebito za gozbu, 
te se on, njegovi drugovi i ljekar dobro pogoste. Calandri- 
no je tri jutra redom ispijao po čašu onog bućkuriša, a kad 
ljekar s njegovim drugovima dođe k njemu i opipa mu bi- 
lo, reče: 

— Calandrino, ti si bez svake sumnje iscijeljen, te 
sad možeš mirno otići po svom poslu, i nije ti potrebito o- 
stajati više kod kuće. 

Calandrino sav radostan ustane i ode na posao, hvale- 
ći se, gdje je god stigao, kako ga je meštar Simone izlije- 
čio, te ga u tri dana bez muke riješio trudnoće. Bruno, 
Buffalmacco i Nello bijahu zadovoljni što su nasamarili 
škrtog Calandrina, a gospa Tessa, koja je sve to prozrela, 
dugo se još srdila na muža. 


ČETVRTA NOVELA 


Cecco Fortqrrigo proigra u Buonconventu sve što je imao, a 

povrh toga i novac Cecca Angiulierija. Onda u samoj košulji 

pojuri za Ceccom Angiulierijem vičući da ga je ovaj okrao, 

te ga se pomoću težaka uhiti, odjene njegovo ruho, uzjaše 
" njegove konje, a njega ostavi u košulji. 


Grohotan su smijeh izazvale riječi koje je Calandrino 
govorio o svojoj ženi, no kad je Filostrato umuknuo, Nei- 
file na kraljičinu zapovijest počne: 

— Vrle gospe, kad ne bi bilo mnogo teže govoriti pa- 
metno i biti krepostan, negoli glupo zboriti i pred druge 
iznositi svoje poroke, ne bi se uzalud mnogi trudili da obu- 
zdaju svoj jezik. To nam je jako lijepo pokazala glupost 
Calandrinova, kojemu doista ne bijaše potrebito otkriti 
drugima tajne sklonosti svoje žene, da bi ozdravio od bolj- 
ke u koju je u svojoj naivnosti vjerovao. Ta mi je zgoda 
dozvala u sjećanje neku posve suprotnu zgodu, to jest, ka- 
ko je lukavost pobijedila um, na štetu i sramotu pobije- 
đenog. Eto, o tome sam rada kazivati vam. 

Prije nekoliko godina življahu u Sieni dva po godina- 
ma već zrela čovjeka, a obojici je bilo ime Cecco: jedan 
bijaše sin gospara Angiulierija, a drugi gospara Fortarri- 
ga. Premda se ova dva čovjeka u navikama i inače nijesu 
osobito slagala, u jednome bijahu složni, a to, u tome što 
su obojica mrzila svog oca toliko te su rad toga postali 
prijatelji i često se družili. Nego, Cecco Angiulieri, koji je 
bio lijep i dobro odgojen čovjek, ne bijaše zadovoljan: či- 
nilo mu se da ne može u Sieni dolično živjeti od onog što 
mu je otac davao. I kada je saznao da je u Ankonsku mar- 
ku došao kao papinski legat neki njemu vrlo naklonjen 
kardinal, odluči da ode k njemu, ne bi li tako poboljšao 

* 35 Boccaccio: Dekameron $ 

svoje prilike. Svoj naum saopći ocu i s njim se dogovori 
da mu ovaj odjednom dadne onoliko novaca koliko bi mu 
dao za šest mjeseci, da se dostojno odjene i opremi, te ko- 
nja nabavi. Dok je tražio nekoga koga bi kao slugu sa so- 
bom poveo, dočuje to Fortarrigo, te umah ode Angiulieri- 
ju moleći da njega uzme, a on će mu biti sluga i konjušar 
i sve što hoće, a ne traži nikakve plaće ni nagrade osim 
izdržavanja. Angiulieri mu odgovori da ga neće sobom 
povesti, i to ne zato što on ne bi bio sposoban za svaku 
službu, već stoga što se voli kockati, a počešće se i opija. 
Fortarrigo mu na ta odgovori da će se kloniti i jednoga i 
drugoga, te mu se kleo i preklinjao i toliko molio i kumio 
da Angiulieri napokon popusti i pristane. 

Jednoga jutra, dakle, krenu na put, te za objeda stig- 
nu u Buonconvento. Kada je Angiulieri poobjedovao, ka- 
ko je vrućina bila velika, naredi da mu u svratištu spreme 
postelju, te se uz Fortarrigovu pomoć svuče i legne da ot- 
počine, a Fortarrigu naredi da ga probudi netom odbije 
deveta ura. Dok je Angiulieri spavao, Fomntarrigo ode _u 
krčmu, pa kad se podnapio, stade se s nekim gostima koc- 
kati i u kratko vrijeme izgubi sav novac što ga je imao uza 
se, još k tome odjeću što je na njemu bila. Hoteći se od- 
štetiti, onako u košulji, kako je bio, ode tamo gdje je An- 
giulieri spavao i, videći da čvrsto spava, izvuče mu iz kese 
sav novac, te se vrati igri i izgubi i to, kao i ono prije. Uto 
se Angiulieri probudi, ustade i odjene se te potraži Fortar- 
riga, ali ne nađe ga, pa pomisli da pijan u nekom kutu 
spava, kao što se već i prije dešavalo. Stoga odluči da ga 
ostavi, naredi da mu osedlaju konja i natovare prtljag, u 
namjeri da u Corsignanu nađe sebi drugog slugu. Hoteći 
prije odlaska isplatiti gostioničara, ne nađe svoj novac, pa 
digne veliku graju i uzbuni cijelu kuću, tvrdeći da mu je 
novac ukraden i strašno se prijeteći da će ih sve dati uhi- 
titi i sputane odvesti u Sienu. U taj čas naiđe Fortarrigo 
u samoj košulji da uzme Angiulieriju odjeću, kao što je 
uzeo novac, i, videći ovoga spremna da uzjaše, poviče!: 

— Šta to znači, Angiulieri? Zar već krećemo. Ded pri- 
čekaj malo. Evo, sad na doći će neki čovjek, kojemu sam 
za trideset i osam šoldi založio svoj zobunac, a on će nam 
ga zasigurno vratiti za trideset i pet, ako umah platimo. 

Dok su oni tako u riječi bili, naiđe neki čovjek, koji 
Angiulieriju reče koliko je Fortarrigo novaca prokockao, i 

tako dokaže da mu je on i nitko drugi ukrao novac. Srdit 
Angiulieri izgrdi Fortarriga, i da se nije bojao ljudskih za- 
kona više negoli božjih, bio bi ga na mjestu dotukao. A 
ovako mu se zaprijeti da će ga dati objesiti ili pod prijet- 
njom vješanja izagnati iz Siene, onda uzjaši svog ata da 
odjezdi. A Fortarrigo, kao da se sve to njega ne tiče, pri- 
klopi: 

— Ded, Angiulieri, ostavi se u dobar čas naklapanja, 
koja ničemu ne vode, i shvati: vratit će nam zobunac za 
triđeset i pet šoldi, ako umah platimo, a ako budemo do su- 
tra oklijevali, neće pristati na manje od trideset i osam, kao 
što mi je i pozajmio. Ded učini mi tu ljubav, jer me on na- 
govorio da to učinim. Ta što ne bismo zaradili ta tri šolda? 

Angiulieri je, slušajući ga, gotovo pomahnitao, a oso- 
bito kada je vidio kako ga okupljeni svijet promatra i kan- 
da nitko ne vjeruje da je Fortarrigo proigrao Angiulierov 
novac, već da Angiulieri ima još njegova novca. Stoga mu 
odgovori: ; 

— Baš mene briga za tvoj zobunac, vrag nek odnese 
tebe i njega! Ne samo što si me okrao i proigrao moj no- 
vac, već me još brbljanjem zadržavaš i rugaš mi se.. 

A Fortarrigo je, kao da se sve to ne tiče njega, na- 
stavljao: 

— Ta zašto mi nećeš pomoći da dobijem tri šolda? Ne 
misliš li da ih mogu ja tebi pozajmiti? Učini to, ako ti je 
do mene stalo, što hitaš tako ludo? 'Stići ćemo mi još veče- 
ras do Torrenierija. Daj, izvuci kesu, eto, velim ti da bih 
po cijeloj Sieni mogao tražiti, a ne bih našao zobunac, koji 
bi mi tako pristajao. I kad samo pomislim da sam ga onom 
čovjeku ostavio za ciglih trideset i osam šoldi, a zasigurno 
vrijedi četrdeset i više. Dvostruku mi štetu nanosiš, ako 
mi ne daš novac. 

Angiulieri, ozlojeđen što ga je ovaj okrao i sad ga još 
zadržava budalaštinama, ne odgovori ni riječi, već okrene 
konja i udari prema Torrenieriju. Uto se Fortarrigo do- 
sjeti lukavstvu, te onako u košulji pojuri za njim, sve ga 
putem moleći da mu iskupi zobunac. Dok su tako već do- 
bre dvije milje prošli, i Angiulieri natjerao konja u trk da 
se oslobodi nevolje, Fortarrigo opazi baš ispred Angiulie- 
rija neke težake ma polju uz cestu. Tad Fortarriga stane 
vika: 

— Drž ga, drž ga! 

A oni težaci, tko s motikom, tko s lopatom, preprije- 
če Angiulieriju put, misleči da je okraden onaj koji za 
njim u košulji trči i viče. Dok je Angiulieri pokušavao do- 
kazivati, tko je on i što se dogodilo, Fortarrigo ga dostigne 
te smrknuta lica poviče: 

— Ne znam što me drži da te na mjestu odmah ne 
ubijem, podli lupežu, koji si pobjegao i sve mi oteo. 

Na to se okrene seljacima veleći: 

— Eto vidite, ljudi, kakva me ostavio u krčmi, a prije 
toga je još proigrao sve što je imao. No, hvala budi bogu 
i vama, ulovili smo ga. Bit ću vam vazda obavezan za to. 

Angiulieri je dalje tvrdio svoje, ali nitko ga nije slu- 
šao. Onda ga Fortarrigo uz pomoć onih seljaka skine s ko- 
nja, svuče mu odjeću, te se njom sam odjene, zajaše ata, 
Angiulierija bosa i u košulji ostavi na cesti, a sam se vra- 
ti u Sienu, govoreći svima putem da je od Angiulierija u 
igri dobio i ruho i konja. Jadan Angiulieri, koji se nadao 
bogat stići kardinalu u Anconu, siromašan i u samoj ko- 
šulji vrati se u Buonconvento, jer se od srama nije usudio 
vratiti u Sienu. A kada su mu pozajmili odjeću, na Fortar- 
rigovu kljusetu odjaše nekim svojim rođacima u Corsigna- 
no, gdje je ostao, dok mu otac nije pomogao. Tako je For- 
tarrigova lukavost zbunila Angiulierija u njegovoj odluci, 
no ovaj se u pravo vrijeme i u zgodan čas njemu za to o- 
svetio.! 


PETA NOVELA 


Calandrino se zaljubi u neku mladicu; Bruno mu napravi za 
pis, kojim on nju dotakne, a ona odmah ode s njim. žena 
zatekne Calandrina s njom, te ga žestoko izruži. 


Pošto je Neifile okončala svoju kratku novelu, kojoj 
se družba nije mnogo smijala nitionjoj raspravljala, kra- 
ljica se obrati Fiammetti i naredi joj da nastavi. Ona ra- 
dosno odgovori da hoće, i počne: 


* Cecco_Angiulieri_(Angioleri) fiorentinski pjesnik, suvremenik 
Danteov i Boccacciov. Čini se, da je i onaj drugi Cecco historijska 
ličnost, iz kuće Piccolomini. Neki komentatori misle da je istinita 
anegdota kojom se Boccaccio poslužio za svoju novelu. 

— Odlične gospe, znano vam je, mnim, da svagda ra- 
do slušamo kazivanje o nekom predmetu, iako se više puta 
na nj navraćamo, ako osoba koja nam pripovijeda, umije 
izabrati vrijeme i mjesto kako taj predmet iziskuje. Pre- 
ma tome, uzmem li u obzir e smo mi ovdje da se razonodi- 
mo i sebi vrijeme kratimo, sudim da je pravo vrijeme i 
mjesto za sve ono što nas može razveseliti, pa iako smo i 
sto puta o nečemu govorili, može nas samo zabavljati ako 
o tome opet kazujemo. Stoga, mada je do sada o Calandri- 
novim budalaštinama nekoliko puta bilo riječi,! s obzirom 
na to šta je malo prije rekao Filostrato da su zgode o nje- 
mu zabavne, usuđujem se već kazivanim novelama o nje- 
mu nadodati još jednu. Doduše, lako bih mogla i mogu 
preinačiti tu novelu i kazivati vam je s izmišljenim ime- 
nima, kad bih se htjela udaljiti od istinitosti zgode. No, ako 
odstupamo od istine u kazivanju, samo umanjujemo zaba- 
vu slušateljima, pa ću vam zbog spomenutih razloga ka- 
zivati zgodu u pravom obliku. ' 


Niccold Cornacchini, naš sugrađanin i bogat čovjek, 
imao je među svojim posjedima jedan vrlo lijep u Came- 
rati, gdje je dao sazidati gospodsku kuću, te se s Brunom 
i Buffalmaccom pogodio da mu je oslikaju. Budući da je 
to bio velik posao, oni pozovu u pomoć Nella i Calandrina 
i započnu raditi. U kući, mada su u nekoliko odaja bile po- 
steljei drugo potrebno posoblje, ne bijaše nikakve čeljadi, 
osim neke sluškinje koja je kuću čuvala. Zato je znao kat- 
kad onamo dolaziti sin spomenutog Niccolda, po imenu 
Filippo, mlad momak i neženjen, i dovoditi sebi za zabavu 
kakvu curu, s kojom bi ostao dan ili dva, a onda je otpre- 
mio. Tako ti on tamo jednoć dovede neku mladicu, koja se 
zvala Niccolosa i koju je neki lopov, po imenu Mangione, 
držao u nekoj kući u Calmadoli, te ju je za novac pozajm- 
ljivao. Niccolosa bijaše naočita i dobro obučena osoba, te 
prema svom staležu uglađena, a umjela je lijepo govoriti. 
Nekoga dana iziđe ona o podne, u bijeloj suknji i s kosom 
spletenom oko glave, u dvorište na zdenac da umije lice i 
ruke. I baš u tom času Calandrino dođe po vodu te je pri- 
jateljski pozdravi. Ona mu odzdravi i zagleda se u njega, 


* Isp. VIII, 3, 6. i 9, IX, 3. 

ali više zato što joj se činio nekako mimo druge ljude, ne- 
goli što bi joj se sviđao. Calandrino je stane pogledati i u- 
čini mu se jako lijepa, pa se uzvrti oko bunara, a drugove 
pusti da čekaju na vodu. Nego, kako je nije poznavao, nije 
se usudio da joj što kaže. Ona brzo opazi kako on očijuka 
s njom, pa za šalu i ona njemu dobaci nekoliko pogleda, 
kaćiperski uzdišući. Calandrino se umah u nju zatreska i 
nije iz dvorišta otišao dok je Filippo nije pozvao. Vrati se 
Calandrino na posao, ali mjesto da radi samo je puhao i 
uzdisao, a Bruno, koji ga je neprestano promatrao, jer se 
njegovim glupostima zabavljao, to opazi pa ga upita: 

— Koji ti je vrag, kume Calandrino, što uzdišeš toliko? 

Calandrino odvrati: 

— Blago meni, kume, da mi tko hoće pomoći! 

— A što ti je? — začudi se Bruno. 

Calandrino mu odgovori: 

— Samo, molim te, nemoj nikomu ništa reći. Vidio 
sam u dvorištu curu ljepšu od vile, i toliko je u mene za- 
ljubljena da zamisliti ne možeš. Odmah sam to opazio, kad 
sam malo prije otišao po vodu. 

— Jao, — Bruno će -— samo da nije to Filippova žena! 

Calandrino primijeti: 

— Vjerojatno jest, jer ju je on zvao, a ona je odmah 
otišla k njemu u sobu. No što zato? Usadio bih ja rogove 
samom Isusu Kristu, a kamoli ne Filippu. Pravo da ti ka- 
žem, kume, toliko mi je omiljela da ti ine znam reći koliko. 

Na to će Bruno: 

— Ja ću, kume, ispipati tko je ona. Pa ako je Filippo- 
va žena, lako ćemo zato, jer smo ona i ja dobri prijatelji. 
Nego, kako ćemo udesiti da Buffalmacco ne sazna? Ne mo- 
gu nikada s njom govoriti a da on nije sa mnom. 

Calandrino reče: 

— Baš me briga za Buffalmacca, no valja nam se pa- 
ziti Nella, jer je on Tessin rođak, i sve bi nam pokvario. 

Bruno odvrati: 

— Pravo veliš. 

Međutim, Bruno je dobro znao tko je ona ženska, jer 
ju je vidio kad je došla a i Filippo mu je rekao. Pa kad je 
Calandrino opet ostavio posao i otišao da je vidi, ispripo- 

vjedi sve Nellu i Buffalmaccu, te se potajno dogovore ka- 
ko da Calandrina namagarče, I kada se ovaj vratio na po- 
sao, Bruno ga potiho upita: 

— Jesi li je vidio? 

Calandrino odvrati: 

— Jao, srce mi je ranila. 

Na to će Bruno: 

— Idem pogledati da li je to ona na koju mislim, Pa 
ako jest, prepusti ti to meni. 

Siđe, dakle, Bruno u dvorište, gdje nađe Filipa i onu 
ženu, pa im sve ispripovjedi, i tko je Calandrino, i šta mu 
je on rekao, te se s njima dogovori šta će uraditi da se na 
Calandrinov račun pozabave. A kad se vratio, reče Calan- 
drinu: 

— Ona je to! Samo nam valja jako oprezno raditi, jer 
nas ne bi cijeli Arno oprao, kad bi Filippo što opazio. Ne- 
go, reci mi, što da joj kažem, ako mi se pruži prilika da s 
njom govorim. 

Calandrino odgovori: 

— Reci joj, duše ti, prvo da ću joj dati tisuću mjerica 
onog blaga od kojeg se može zatrudnjeti, a drugo da joj sto- 
jim na službu kada god poželi. Jesi li me dobro razumio? 

Bruno odgovori: 

— Jesam, pusti ti to samo meni. 

Kad je došlo vrijeme večeri, te svi ostavili posao i si- 
šli u dvorište, siđe i Filippo i Niccolosa da dadu Calandri- 
nu prilike za razgovor. Calandrino stane zuriti u Niccolosu 
te joj svoju ljubav iskazivati takvim kreveljenjem da bi 
to i slijepac bio opazio. A ona je, pak, sa svoje strane sva- 
kojako nastojala da ga što više raspali, kako ju je Bruno 
poučio, te se zabavljala promatrajući Calandrina. Filippo, 
Buffalmacco i ostali pretvarali su se kao da među sobom 
raspravljaju i da ništa ne vide. Nakon nekog vremena, na 
veliku Calandrinovu žalost, digoše se i udare prema Fi- 
renci. Putem Bruno reče Calandrinu: 

— Vjeruj ti meni, kume, da ona za tobom čezne i topi 
se kao snijeg na suncu. I, križa mi božjeg, donesi ti sobom 
svoju gudalicu, pa joj uz nju zapjevaj jednu od onih svo- 
jih ljubovnih pjesmica; skočit će s prozora samo da dođe 
k tebi. Evo moje glave, ne bude li tako. 

Calandrino upita: 

— Misliš li, kume, da bi to dobro bilo? 
— Bil! zasigurno — odvrati Bruno. 

Na to će Calandrino: 


— Nijesi ti meni danas vjerovao, kad sam ti kazivavo, 
kume moj. Velim ja tebi da znam bolje nego drugi uraditi 
što hoću. Tko bi drugi umio tako brzo zaluditi takvu finu 
gospu? Da ne bi možda znali oni momci koji sve svoje uspje- 
he rastrube, te cijeli dan samo lunjaju ovamo i onamo, a u 
tisuću godina ne urade ni koliko je crno ispod nokta? Vidjet 
ćeš već ti mene kako li ću joj zapjevati uz svoju tamburicu. 
I vjeruj ti meni, kume, nijesam ja tako star, kao što ti se 
čini. Pravo je ona to opazila. Ali vidjet će ona još bolje kad 
je zgrabim. Krista mi boga, tako će me osjetiti da će polu- 
djeti za mnom. 

— Ej, — priklopi Bruno — zgrabit ćeš ti nju! Čini mi 
se da vidim kako ćeš tim tvojim krnjecima zagristi njene 
rumene usne i obraze, koji su kao dvije rumene ruže, kao 
da ćeš je cijelu progutati. 

Dok je Calandrino to slušao, činilo mu se da je već pri 
poslu, te je sav izvan sebe od radosti poskakivao i pjevao 
kao pomaman. Narednog dana donese on svoju tamburu, te 
na veliko veselje cijele družine zapjeva uz nju nekoliko 
pjesmica. Ukratko, tako se zaludio gledajući je, te uopće 
nije više radio; već je po sto puta na dan letio sad na pro- 
zor, sad na vrata, sad na dvorište da je vidi. A ona mu je 
Jukavo, kako ju je Bruno poučio, tisuću razloga za to pru- 
žala. Bruno je, pak, njemu i njoj prenosio poruke. A kad bi 
ona kamo otišla, što je češće činila, donosio bi mu pisma 
tobože od nje, u kojima mu je obećavala sve i sva i pisala 
mu, kao da je otišla svojim roditeljima, pa je on ne može 
vidjeti. Tako su Bruno i Buffalmacco motali Calandrina i 
zabavljali se na njegov račun, te pokatkad tražili od njega, 
kao da to njegova dragana traži, sad češalj od bjelokosti, 
sad torbicu, sad nožić ili kakvu drugu tričariju, a za uzvrat 
mu donosili nekakve bezvrijedne lažne prstenčiće, čemu se 
Calandrino silno veselio. Uz to su ga još znali natjerati da 
ih pogosti kako bi mu pomogli doći do cilja. Tako su ga vu- 
kli dva mjeseca za nos, a da se Calandrino ni korak nije 
maknuo. A kada vidje da se posao primiče kraju, i da mu 
se nikad više neće pružiti prilika, ako ne dođe do svog cilja 

prije negoli posao završe, stade navaljivati na Bruna. Sto- 
ga, kada je djevojka opet došla, dogovori se Bruno s njom 
i Filippom, što joj valja učiniti, a onda Bruno reče Calan- 
drinu: 

— Vidiš li, kume, ona mi je gospa bar tisuću puta obe- 
ćala da će učiniti sve što hoćeš, a kako ništa nije učinila, 
sve mi se čini da se poigrava s tobom. Budući da se ona ne 
drži obećanja, ako ti hoćeš, natjerat ćemo mi nju htjela ona 
ili ne htjela! 

Calandrino upadne: 

— Ded učini, za ljubav božju, učini što prije! 

Bruno ga upita: 

— Bi li imao srca da je dotakneš nekim zapisom što ću 
ti ga dati? 

Calandrino odvrati: 

— Kako ne bih! 

— Dakle, — Bruno će — donesi mi komadić pergame- 
ne, i živa šišmiša, i tri zrna tamnjama, i blagoslovljenu svi- 
jeću, pa prepusti to meni. 

Cijele se naredne večeri Calandrino mučio da ulovi 
šišmiša. Naposljetku ga uhiti, te ga sa svim onim što je od 
njega Bruno iziskivao odnese. 

Ovaj se zatvori u neku odaju pa ispiše na pergameni 
neke crte i šare i izmišljotine te mu odnese veleći: 

— Znaj, Calandrino, ako je dotakneš ovim zapisom, tr- 
čat će kao pas za tobom i učinit će sve što hoćeš. Pa, ako 
Filippo danas kamo ode, nađi priliku da joj se približiš, a 
po tom hodi u onu poj atu blizu kuće, boljeg mjesta naći ne- 
ćeš, jer tamo nitko ne dolazi. Vidjet ćeš da će ona za tobom 
doći, a kad dođe, znaš i sam šta ti je raditi. 

Calandrino sretan i presretan uze zapis veleći; 

— Ne boj se ti za me, kume. 

Nello, kojega se Calandrino čuvao, zabavljao se ovom 
šalom kao i ostali i pomogao im da mu se narugaju. Rad 
toga, kako mu je Bruno naredio, ode u Firencu Calandrino- 
voj ženi i reče joj: 

— Spomeni se, Tessa, koliko si batina dobila od Calan- 
drina, onoga dana kad se vratio s kamenjem iz Mugnonea.? 


* Isp. VIII, 3. 

Sad je čas da mu se osvetiš. Ako to ne učiniš, nijesam ti vi- 
še ni rođak ni prijatelj. On ti se tamo zaljubio u neku ženu, 
a ona, nevaljalica, često se s njim sastaje. Eto, malo prije 
su se dogovorili za sastanak. Pa sad ti dođi da ga vidiš i po- 
šteno mu plati za sve. 


Kad ga je žena čula, povjeruje mu, skoči na noge i za- 
jauče: 

— Jao, lupežu, to ti meni radiš. Križa mi božjeg, nećeš 
ti tako, platit ćeš mi to skupo! 

Zagrne se plaštem, pozove neku djevojku da je prati te 
umah zajedno s Nellom krene u Cameratu. 

Netom ih Bruno izdaleka ugleda, reče Filippu: 

— Evo našeg prijatelja! 

Tad Filippo ode tamo gdje su radili Calandrino i ostali 
te im reče: 

— Majstori, meni valja odmah krenuti u Firencu, a vi 
se zdušno prihvatite posla. 


Ode od njih i skrije se tako da ga nitko nije mogao vi- 
djeti, a on je mogao vidjeti sve što je Calandrino radjo. Kad 
je Calandrino mislio da se Filippo već dosta udaljio, siđe u 
dvorište, gdje nađe Niccolosu samu. Zaveze se s njom _u 
razgovor, a ona, dobro poučena u to što joj je raditi, pribli- 
ži mu se, ljupko očijukajući s njim, i tako dade prilike Ca- 
landrinu da je dotakne onim zapisom. Netom je dotače, bez 
riječi se okrene i uđe u pojatu, a Niccolosa za njim. Brzo 
ona zaključa ulaz, zagrli Calandrina, povali ga na slamu te 
ga zajaše i rukama mu se odupre o ramena, da joj se ne 
približi licem, i kao svladana požudom, gledaše ga veleći: 


— Slatki moj Calandrino, srce moje, dušo moja, milje 
i omilje moje, kako sam dugo željela da s tobom budem i 
da te na svoje grudi pritisnem. Svojom si mi ljubeznošću 
dušu smutio, srce mi ranio svojom pjesmom, je li moguće 
da te sad u zagrljaju držim? 

Calandrino, pritisnut, da se jedva i micati mogao, reče; 

— Ded daj da te poljubim, slatka moja dušo. 

A Niccolosa uzvrati: 


—— Kakva te žurba spopala? Pusti da te se nagledam 
prije, da oči svoje naparim na tvom milom licu. 

Bruno i Buffalmacco bijahu se s Filippom skrili, i sva 
su trojica sve vidjela i čula. I baš kad je Calandrino htio da 
poljubi Niccolosu, eto ti Nella i gospe Tesse. Tek što stigo- 
še, ovaj primijeti: 

— Okladio bih se da su u onoj pojati. 

Gospa sva zapjenjena od bijesa navali na vrata pojate, 
sruši ih, uđe i ugleda Niccolosu kako jaše na Calandrinu. 
Netom ova ugleda gospu Tessu, skoči i pobježe tamo gdje 
je bio Filippo. A monna Tessa baci se na Calandrina, koji je 
još ležao, noktima mu lice razgrebe, kosu mu stane čupati 
i vući ga veleći: 

— Prokleto šugavo pseto, to li ti meni radiš? Ludo sta- 
ra! Prokleta bila sva ona ljubav koju sam prema tebi gajila. 
Čini ti se da nemaš dosta kod kuće, pa da ti valja drugu 
tražiti! Ej, zaljubljeniče moj! Zaboravio si kakav si, jadni- 
če. Ne znaš li, žalosti moja, da ne bi iz tebe ni toliko soka 
izišlo da umak napravim; sve kada bih te svega iscijedila. 
Vjere mi nije onomad Tessa tebe napunila, prokleta da je 
od boga ona koja je to uradila. Zasigurno malo vrijedi kad 
joj omilje takav biser kao što si ti. 

Kad je Calandrino, više mrtav nego živ, ugledao ženu 
kako ulazi, nije se ni usudio braniti. Sad onako izgreben i 
raščupan zgrabi svoj ogrnjač, ustane i ponizno poče moliti 
ženu da ne viče, ako ne želi da ga sasijeku na komade, jer 
ona osoba koja je s njim bila, žena je gospodara one kuće. 

Gospa priklopi: 

— Bog je ubio, koja bila da bila. 

Bruno i Buffalmacco, koji su se s Filippom i Niccolo- 
som grohotom smijali, kao da su na buku doletjeli, dohvate 
gospu te je molbama i riječima umire, a Calandrina posa- 
vjetuju neka se vrati u Firencu i više natrag ne dođe da mu 
Filippo, saznav sve to, ne bi kakvo zlo nanio. Tako se, dakle, 
Calandrino jedan i žalostan, izubijan i izgreben vrati u Fi- 
rencu, i nije više imao hrabrosti da natrag pođe, a slušajući 
noću i danju ženine prigovore, ohladio se od svoje žarke 
ljubavi, kojom je dao povoda svojim drugovima i Niccolosi 
i Filippu da se do sita nasmiju. 

ŠESTA NOVELA 


Dva mladića prenoće kod nekog čovjeka; jedan od njih spava 

s njegovom kćerkom, a žena mu nehotice legne onome drugo- 

me. Onaj koji je bio 3 kćerkom legne po tom njenu ocu i 

sve mu ispripovijedi, misleći da razgovara sa svojim drugom. 

Buka probudi ženu, a ona, dosjetiv se zabuni, legne k svojoj 
kćerki i zgodnim riječima zabažuri sve. 


Kao što su Calandrinove zgode i nezgode već nekoliko 
puta zasmijale družbu, tako nasmijaše i ovaj put. Pa kad 
su gospe umuknule. kraljica naredi Pamfilu da kazuje, i on 
poče ovako: 

— Vrle gospe, ime Niccolosa, koju je Calandrino ljubio, 
podsjetilo me na novelu o nekoj drugoj Niccolosi; rad sam 
kazivati vam tu novelu, jer ćete iz nje saznati kako je pri- 
sebnost i dosjetljivost neke žene spriječila sablazan. 

U Mugnonskoj dolini, nema tome dugo, živio je čovjek, 
koji je putnicima za novac davao hranu i piće. I mada je 
bio siromašan, i kuća mu bila tijesna, ponekad je, u nuždi, 
primao na konak, ne baš svakoga, već one koje je poznavao. 
Taj je čovjek imao vrlo lijepu ženu, koja mu je rodila dvo- 
je djece: jedno je bila djevojčica, lijepa i ljupka, u petnae- 
stoj ili šesnaestoj godini, još neudata; drugo je dijete bio 
dječačić, od nepune godine dana, kojega je majka još dojila. 
Na mladicu bijaše bacio oko lijep i ljubezan mladić, pleme- 
nita roda, naš sugrađanin. On je često prolazio onim krajem 
i žarko uzljubio ono djevojče. Dok je ona, ponosna što je 
takav mladić voli, nastojala njegovu ljubav sačuvati svo- 
jom ljupkošću, omilje i on njoj. I ta bi ih žarka ljubav više 
puta dovela do ostvarenja njihovih želja da Pinuccio, tako 
se mladić zvao, nije zazirao od svoje i djevojčine sramote. 
No kako se iz dana u dan njihova ljubav sve više rasplam- 
savala, Pinuccia obuze čežnja da se s njom sastane, te smi- 
sli kako će u njenog oca zaiskati prenoćište, nadajući se ta- 
ko, jer je dobro poznavao raspored u onoj kući, svojoj želji 
udovoljiti, a da nitko ne opazi. Što smisli, to bez odugovla- 
čenja učini. Jednoga dana on i njegov vjerni drug Adria- 
no, koji je znao za njegovu ljubav, unajme dva konja, na- 
tovare na njih dvoje bisage, možda ispunjene slamom, te 
kasno navečer izjahaše iz Firence. Jezdeći zaobilaznim pu- 

tem, u samu noć stigoše do Mugnonske doline. I tada, kao 
da se vraćaju iz Romagne, okrenu konje prema selu, te po- 
kucaju na vrata onog čovjeka, a on im otvori, jer je dobro 
poznavao obojicu. Pinuccio mu reče: 


— Eto, valja da nas noćas primiš na konak. Mišljasmo 
da ćemo moći u grad, no nijesmo znali rasporediti vrijeme, 
pa nas je noć zatekla ovdje, kao što vidiš. 

Domaćin mu odgovori: 

— Pinuccio, ti dobro znaš kakvu udobnost mogu pru- 
žiti mladićima kao što ste vi. No kad vas je već tako kasna 
ura uhvatila, i nema vremena da drugdje konak tražite, 
rado ću vas ukonačiti, kako najbolje budem mogao. 


Sjašu, dakle, mladići i uđu u dvorište, spreme najprije 
svoju kljusad, a po tom povečeraju skupa s domaćinom ono 
što su sami donijeli za večeru. Nego, domaćin je imao samo 
izbicu, u kojoj bijahu tri male postelje postavljene kako se 
to moglo, dvije s jedne strane, a treća njima nasuprot, tako 
da je ostalo jedva toliko prostora da, se među njima moglo 
prolaziti. Najbolju od one tri postelje domaćin priredi za 
dva druga, pa ih pošalje da legnu. Nakon nekog vremena, 
kad je mislio da su pozaspali, jer su se pretvarali da spa- 
vaju, domaćinova kći legne u drugu postelju, a u treću on 
i njegova žena, koja privuče postelji gdje je ona spavala 
kolijevku sa svojim sinčićem. Pošto su se tako svi smjestili, 
Pinuccio, koji je bio budan i dobro na sve pazio, kad mu se 
učini da su svi zaspali, polako ustane, prišulja se postelji 
gdje je njegovo djevojče spavalo i legne uz nju. Iako se 
malko prestrašila, ipak ga radosno primi, i oni se prepuste 
dugo žuđenoj ljubavi. Dok je Pinuccio ležao s djevojkom, 
mačka prevrnu neki predmet, a žena se od buke probudi i 
ustane, bojeći se veće štete, pa onako u mraku pođe onamo, 
odakle je čula buku. Uto Adriano, ni na što ne misleći, slu- 
čajno ustane da obavi nuždu. Hoteći izići, naiđe na zipku 
koju je žena ondje postavila, pa kako nije mogao proći, 
makne je s mjesta gdje je stajala i stavi uz onu postelju 
gdje je on spavao. I kada je obavio onaj posao, zbog kojega 
je ustao, vrati se i, ne brinući se za kolijevku, legne u svo- 
ju postelju. A žena, pošto se uvjerila da mačka nije napra- 
vila nikakve štete, i ne pomisli da upali svijetlo, već otiera 
mačku i vrati se u sobičak, te se tapkajući ravno uputi k 

onoj postelji gdje je njen muž spavao. No ne našav zipke, 
pomisli: »Jao, luda li sam, vjere mi, zamalo nijesam ušla 
ravno u postelju svojim gostima.« Kroči korak naprijed, 
nađe kolijevku i legne u postelju kraj koje je zipka stajala 
misleći da je na postelji njen muž. Adriano, koji još nije 
bio zaspao, lijepo je i radosno primi i bez riječi više od je- 
danput napne luk na veliki užitak one žene. Uto Pinuccio 
htjede, bojeći se da ga san ne svlada u djevojčinoj postelji, 
a pošto se već dovoljno nauživao, vratiti se u svoju poste- 
lju, da spava. No kada je došao do postelje i našao zipku, 
pomisli da je ono domaćinova postelja, pa se malo dalje 
makne i legne k domaćinu, koji se na to probudi. Pinuccio, 
misleći da leži kraj Adriana, reče: 

— Pravo da ti kažem, nikad mi tako u životu slatko ni- 
je bilo kao s Niccolosom, Tako mi boga, ni s jednom ženom 
nijesam tako uživao kao s njom! I da znaš, više sam od šest 
puta jurišao na tvrđavicu, otkad sam te ostavio. 

Te se riječi baš nisu domaćinu svidjele pa pomisli: 
»Koga vraga ovaj govori!« A onda, ne razmišljajući mnogo, 
srdito reče: : 

— Doista je podlo to što si učinio, Pinuccio, i ne znam 
zašto si mi to učinio, no platit ćeš mi skupo tu sramotu, ku- 
nem ti se bogom! 

Pinuccio, koji mudrost baš nije žlicom gutao, shvati 
svoju zabludu i ne pokuša je ispraviti, već odvrati: 

— Što ću ti platiti? Što mi ti možeš učinfti? 

Domaćinova žena, misleći da je s mužem, reče Adrianu 

— Jao, slušaj, kako se naši gosti svađaju. 

— Pusti ih dođavola, bit će da su sinoć previše pili. 

Žena, kojoj se prije činilo da muž kraj nje cvrkuće, 
prepozna sada Adrianov glas i shvati gdje je i s kim je, ali 
mudra žena ne prozbori ni slova, već umah ustade, uze ko- 
lijevku svoga sinčića i, mada je u izbi bio gust mrak, po- 
stavi je uz postelju gdje je spavala njena kćerka i legne 
kraj nje. Pa kao da se sad na probudila na mužev glas, zazo- 
ve ga i upita što se to s Pinucciom svađa. Muž joj odgovori: 

— Jeli ti ne čuješ, što ovaj kaže da je uradio noćas s 
Niccolosom? 

Žena odvrati: 


— Borami valjano laže, jer s Niccolosom nije spavao! 
Kraj nje sam legla ja, i nijesam cijele noći oka stisla. Kako 
možeš biti takav vol pa mu vjerovati? Vi se muški uvečer 
naločete, pa po noći koješta sanjate i hodate ovamo onamo, 
a da i ne znate, te mislite da ste čuda neka napravili. Gre- 
hota od boga da vrat ne slomite. Nego, što Pinuccio radi 
tamo u tvojoj postelji? Zašto nije u svojoj? 

Adriano, pak, videći kako je žena razborito svoju i 
kćerinu sramotu skrila, reče: 

— Pinuccio, već sam ti stoput rekao neka ne ustaješ po 
noći, jer će te ta tvoja mana da u snu ustaješ i pričaš glu- 
posti koje sanjaš jedanput upropastiti. Vrati se u svoju po- 
stelju, bog te ubio! 

A kada je domaćin čuo što govori žena mu i Adriano, 
čvrsto povjeruje da je Pinuccio sanjao, pa ga zgrabi za ra- 
mena i poče ga drmati i zvati veleći: 

— Probudi se, Pinuccio, hajde u svoju postelju. 

Pinuccio, koji je čuo sve što se govorilo, stane se pre- 
tvarati kao da sanja i u snu bunca, a domaćin se tome gro- 
hotom smijao. Naposljetku, dok ga je ovaj gurao, napravio 
se kao da se probudio, te pozove Adriana veleći: 

— Zar je već dan, te me zoveš? 

Adriano mu odgovori: 

— Jest, dođi ovamo. 

A ovaj, kao da je sanjiv, naposljetku ustane i vrati se- 
u postelju Adrianu. Pošto je dan svanuo, i domaćin ustao, 
stade se smijati i rugati mu se za njegove sne. I tako riječ 
po riječ, osedlaju mladići svoje konje, natovare torbe, iska- 
pe s domaćinom po čašu vina, uzjašu i vrate se u Firencu, 
zadovoljni svojom pustolovinom i njenim sretnim ishodom. 
Kasnije je Pinuccio smislio nove smicalice kako da se sa- 
staje s Niccolosom, koja je majci tvrdila da je Pinuccio one- 
noći doista sanjao. A žena, spominjajući se Adrianovih za—- 
grljaja, nije sumnjala u to da je ona ipak bila budna. 

SEDMA NOVELA 


Talano di Molese sanja da je vuk njegovoj ženi razderao grlo 
i lice, te je upozori da se čuva, a ona ga ne posluša, i to joj 
se zaista dogodi. 


Pošto je Pamfilo dokončao svoju novelu, i svi pohva- , 
lili dosjetljivost one žene, kraljica reče Pampineji da kazu- 
je; ona počne ovako: 

— Ljubezne gospe, već smo raspravljale o istinitim 
događajima predskazanim u snima, čemu se mnoge od nas 
smiju, no ipak, mislile vi što hoćete, neću propustiti da vam 
kratkom novelom ne ispripovjedim ono što se nedavno de- 
silo nekoj mojoj susjedi, jer nije vjerovala snu svog muža, 
što se na.nju odnosio. 

Ne znam da li ste poznavali Talana! di Molese, čovjeka 
vrlo ugledna. Njegova mlada žena Margarita, krasotica na 
glasu, bijaše tako hirovita, goropadna i tvrdoglava da ni- 
kome ništa nije htjela učiniti po volji, a i njoj nitko nije 
mogao ugoditi. Koliko god teško bijaše Talanu to trpjeti, 
jer inače nije mogao, podnosio ju je. Nego, jedne noći, dok 
je Talano sa svojom Margaritom boravio na selu na svom 
posjedu, u snu mu se prikaže njegova žena kako prolazi ne- 
kom krasnom šumom, nedaleko od njihove kuće. I dok je 
tako prolazila, iz čestara odjednom skoči strašan i golem 
vuk, baci se na ženu, ščepa je za grlo, sruši na zemlju i htje- 
de je odvući, dok je ona utaman zvala u pomoć i pokušavala 
osloboditi se. I kad mu se istrgla iz ralja, vidje on da su joj 
razderani grlo i lice. Netom je ujutro ustao, reče ženi: 

— Ženo, mada zbog tvoje tvrdoglavosti nikad nijesam 
doživio jedan lijep dan s tobom, ipak bi mi jako žao bilo da 
te zadesi kakva nesreća. Stoga, ako hoćeš poslušati moj sa- 
vjet, ne izlazi danas iz kuće. 

Ona ga upita zašto, a on joj po redu ispripovjedi što je 
sanjao. Gospa odmahnu glavom veleći: 

— Tko ti zlo želi, zlo i sanja! Strahuješ, tobože, za me- 
ne, a jedva bi dočekao da me snađe ono što o meni sanjaš. 
Ne boj se, čuvat ću se i danas i vazda da-te ne obradujem 
ni ovom, ni kojom drugom svojom nesrećom. 


* Talano skraćenica od Catalano. 

Na to će Talano: 


— Dobro sam znao da ćeš mi tako odgovoriti. To ti je 
ljudska zahvalnost: šapći gluhu, namiguj slijepcu — trije- 
zan pijana savjetuj. No, misli ti što ti drago, ja sam ti rekao 
za tvoje dobro. I ponovo ti savjetujem da ostaneš kod kuće 
ili barem ne odeš u šumu. 


Gospa odvrati: 
— Neka ti bude! 


A po tom stane premišljati ovako: »Gle ti podmuklice, 
kako me htjede prestrašiti da ne odem u šumu. Zasigurno 
je tamo sastanak uročio s kakvom droljom, pa se boji da ga 
s njom ne zatečem. Misli on da sam slijepa! Baš bih i bila 
kad bih mu povjerovala; kao da ga ne poznajem. Znat ću 
ja njemu stati na put. Nema druge, valja mi vidjeti kakve 
to on danas poslove sprema, pa makar morala cijeli bogo- 
vetni dan u šumi ostati.« Tek što je to pomislila, njen muž 
iziđe iz kuće, a ona s druge strane za njim, te kriomice, ni 
časa ne oklijevajući, ode u šumu i skrije se u gustišu vre- 
bajući i pazeći da li tko otkud ne dolazi. I dok je tako u 
zasjedi stajala, i ne misleći na vuka, kad nuto iz nekog gu- 
stog grma iziđe golem i strašan vuk. Netom ga ugleda i izu- 
sti: »Pomozi mi Bože«, kadli je vuk zgrabi za grlo, čvrsto 
stegne i odvuče, kao da je janješce. Kako joj je grlo bilo 
stegnuto, niti je mogla vikati, niti sebi bilo kako pomoći, te 
bi je vuk bez dvojbe bio zadavio, da nijesu naišli neki pa- 
stiri, koji stanu kričati i tako ga nagnaju da je pusti. Pa- 
stiri bijednicu prepoznaše i odnesoše njenoj kući, gdje joj 
ljekari s teškom mukom rane izvidaše. No cijeli joj vrat i 
jedan dio lica bijahu tako nagrđeni te sad bijaše ružna i 
izobličena koliko je prije bila lijepa. Rad toga se sramila 
doći među svijet, te je često puta gorko žalila što iz puste 
tvrdoglavosti nije htjela, mada je to baš ništa stajalo nije, 
povjerovati istinitu snu svoga muža. 


36 Boccaccio: Dekameron 

Biondello za šalu pozove Ciacca na neki objed, Ciacco mu se 
za to lukavo osveti, tako da Bionđello izvuče grdnin batina. 


Svi su članovi te vesele družbe ustvrdili da ono što je 
Talano u snu vidio uopće nije bio san, već priviđenje, jer 
se sve na dlaku tačno ispunilo. A kad su svi _umuknuli, 
kraljica naredi Lauretti da nastavi. Ona prozbori ovako: 

— Mudre moje gospe, kao što je gotovo svima onima 
koji su danas prije mene kazivali dalo za to povoda nešto 
o čemu se govorilo, tako i mene nuka okrutna osveta onog 
učenjaka, o kojoj je jučer kazivala Pampinea, da vam pri- 
povijedam kako se grubo neki čovjek osvetio svom prija- 
telju, premda ne tako okrutno kao onaj učenjak gospi. 

Velim, dakle, da je u Firenci živio čovjek, koga su svi 
gvali Ciacco,! jer je bio lakom na jelo i sladokusac kao ma- 
lo tko. A kako mu imutak nije dostajao da sam snosi tro- 
škove svoje oblapornosti (a inače je bio uglađen i ljeporje- 
čiv čovjek, domišljan, svagda pun šala i priča), družio se 
s bogatašima koji su voljeli dobre zalogaje i zabavljao ih 
svojim dosjetkama, no baš pravi dvoranin ipak nije postao. 
K toj je gospodi često odlazio na objed i večeru, dapače i 
onda kad nije bio pozvan. U to je vrijeme u Firenci živio 
i neki Biondello, čovjek niska rasta, plave grivice, kojoj je 
svaka vlas bila na mjestu, uz to kicoš i čismenit kao muha, 
i vazda s nekakvom kapom na glavi, a bavio se istim zana- 
tom kao i Ciacco. Nekog komrizmenog jutra, dakle, dok je 
Biondello kupovao na ribarnici dvije goleme okalice za go- 
spara Vierija de' Cerchi, opazi ga Ciacco, te mu se pridru- 
ži veleći: 

— Što li to znači? 

Biondello mu odgovori: 

— Sinoć su poslali gosparu Corsu Donatiju tri još ljep- 
še okalice od ovih i k tome još jednu jesetru, no kako mu 
to nije dovoljno za objed, na koji je pozvao neke plemiće, 
poslao me da mu još dvije kupim. Zar nećeš i ti tamo doći? 

Ciacco odvrati: 

— Što ne bih, doći ću! 


* Ciacco — prase, žderonja. 

A kada je bilo vrijeme objedu, ode on kući gospara 
Corsa i nađe ga kako se zavezao u razgovor s nekim susje- 
dima čekajući ohjed. Gospar Corso ga upita kojim je po- 
slom došao. a on mu odgovori: 

— Gosparu, došao sam da objedujem s vama i s vašim 
društvom. 

Gospar Corso prihvati: 

— Pa dobro mi došao! Eto, baš je vrijeme objedu, pa 
hajdemo. 

Sjednu oni, dakle, za stol, te ih prvo posluže slanutkom 
i soljenom tunjevinom, a po tom friganim ribicama iz Ar- 
na, i ništa više. Ciacco se dosjeti da ga je Biondello preva- 
rio, te se srdit zakune da će mu se osvetiti. Ne prođe dugo, 
kadli susretne Biondella, koji je već bio po gradu razglasio 
kakvu je s Ciaccom šalu zbio. Pošto ga Biondello opazi, po- 
zdravi ga i upita jesu li bile dobre ribe u gospara Corsa. 
Ciacco mu odgovori veleći: 

— Prije negoli mine osam dana, znat ćeš ti to bolje od 
mene. 

Ini časa ne časeći, tek što je Biondello otišao, dogovori 
se s nekim prepredenim piljarom, dade mu omašnu sta- 
klenku i odvede ga do Cavicciulijeve lođe, te mu pokaže 
ondje nekog viteza, koji se zvao gospar Filippo Argenti. 
Tatj je vitez bio žilava i snažna ljudina, jako naprasite, raz- 
dražljive i hirovite ćudi, 

Ciacco reče onom besposličaru: 

— Otići ćešs ovim bocunom u ruci onome vitezu i ova- 
ko ćeš mu reći: »Gosparu,šalje me k vama Biondello, mole- 
ći vas da budete ljubazni te mu zarudite ovu staklenku 
vašim dobrim crvenim vinom, jer bi želio da se malo po- 
zabavi sa svojim druškanima.« Samo se pazi dobro da mu 
ne dopadneš šaka, jer bi se zlo proveo, a meni bi pokvario 
račune. 

Piljar ga upita: 

— Jeli to sve što mi valja reći? 

Ciacco odvrati: 

— To je sve. A sad idi, i kad mu to kažeš, vrati se k 
meni s bocunom, a ja ću te nagraditi. 

Piljar ode i kaže gosparu Filippu kako ga je Ciacco 
naputio. Gospar Filippo, kojemu nije mnogo trebalo, pla- 

ne, misleći da mu se Biondello, kojega je dobro poznavao, 
ruga, krv mu udari u lice te poviče: 

— Kakvo zaruđčivanje i kakvi druškani? Vrag odnio 
tebe i njega. 

I učas skoči da dohvati piljara. No kako je onaj bio 
na oprezu, prestigne ga i odmagli, te se naokolo vrati Ci- 
accu, koji je sve gledao, i reče mu što je gospar Filippo 
kazao. Ciacco zadovoljan isplati preprodavača i nije imao 
mira dok nije našao Biondella i rekao mu: 

— Jesi li skoro odlazio do Cavicciulijeve lođe? 

Biondello odgovori: 

— Baš i nijesam, a šta me to pitaš? 

Ciacco će na to: 

— Pitam te, jer znam da te gospar Filippo tražio, ma 
me znam zašto. 

Biondello odvrati: 

— Kad je tako, idem k njemu da ga pitam. 

Biondello krene, a Ciacco za njim da vidi što će se 
dogoditi. 

Kako gospar Filippo nije mogao stići piljara, ostade 
strašno razgnjevljen, te se u sebi grizao, jer nije iz riječi 
onog besposličara ništa mogao razumjeti, ako li ne to da 
mu se Biondello na nečiji nagovor narugao. Dok se on ta- 
ko ljutio, naiđe Biondellg. Viđeći ga, on navali na njega 
te ga svom snagom ćušne. 

— Jao, gosparu, — Biondello će — što to radite? 

Gospar Filippo ga zgrabi za vlasi, strgne mu kapu s 
glave, baci mu plašt te ga stane bez riječi mlatiti. 

— Nitkove, razumjet ćeš već zašto. O kakvom mi to 
zaruđivanju i druškanima poručuješ? Misliš li da sam di- 
jete pa da sa mnom šale zbijaš? 

Govoreći tako, mlatio ga je svojim .željeznim šakama 
po glavi, te mu ni vlas na njoj ne ostane čitava. Tada ga 
obori u blato, rastrgne mu svu odjeću, a sve je to uradio 
takvom brzinom, te Biondello nije dospio ni riječi da mu 
kaže, ni da ga upita, zašto ga tuče. Doduše, dobro je čuo 
»zaruđivanje i druškani« ali nije znao što to znači. Napo- 
sljetku, kad ga je gospar Filippo dobro izubijao, gomila 
ljudi koja se ondje našla na jedvite mu ga jade istrgnu iz 
ruku onako raskuštrana i razderana. Neki mu od njih obja- 

sne, zašto je to gospar Filippo uradio, zamjerajući mu šta 
mu je ono poručivao, veleći da valjda već dobro poznaje 
gospara Filippa i da to nije čovjek s kojim se može šaliti. 
Biondello se plačući opravdavao i govorio da nikad on ni- 
je slao gosparu Filippu po vino. Pošto se malo uredio, tu- 
žan i žalostan vrati se svojoj kući, dosjećajući se da je tu 
Ciacco svoje prste umiješao. A kada su mu nakon mnogo 
dana izblijedjele modrice na licu, iziđe iz kuće te se na- 
mjeri na Ciacca, koji ga smijući se upita: 

— Biondello, je li bilo dobro vino gospara Filippa? 

Biondello priklopi: 

— Baš tako kao i ribe gospara Corsa! 

Na to će Ciacco: 

— Sad se pazi; kad ti meni napraviš tako dobar objed 
kao zadnji put, ponudit ću ja tebe onako dobrim vinom. 

Biondello, koji je znao da može Ciaccu više zla željeti 
negoli nanijeti, pomisli da je bolje živjeti u miru božje- 
mu, i odsada se čuvao da s Ciaccom zbija šale.? 


DEVETA NOVELA 


Dva mlada čovjeka obrate se kralju Salamonu za savjet: jedan 

ga upita što mu valja raditi da ga ljudi vole, a drugi kako 

da pripitomi svoju goropadnu ženu. Prvome kralj odgovori 
neka sam voli, a drugome nek ode na Guščji most. 


Budući da kmaljica nije htjela povrijediti Dioneovu 
povlasticu, preostalo je samo njoj da kazuje, te ona, pošto 
su se gospe do sita nasmijale nesretnom Biondellu, veselo 
prozbori ovako: 

— Ljubezne gospe, ako zdravim razumom promotri- 
mo, kako je svijet ustrojen, lako ćemo spoznati da su žene 
uopće podvrgnute muškarcima i po naravi, i po običaju, 
i po zakonima, te da se moraju ravnati prema njihovoj 
volji. Prema tome, ako žena hoće da u miru i slozi zado- 
voljno sa svojim mužem živi, valja da bude ponizna, str- 
pljiva i pokorna, a osim toga još i čestita, što je najveće i 

* Ciacco, Filippo Argenti, Vieri de Cherchi i Corso Donati histo- 


rijske su ličnosti sve ih direktno ili indirektno spominje Dante u 
Božanskoj komediii. 

posebno blago svake umne žene. I kada nas na to ne bi 
upućivali zakoni koji se brinu o općem dobru odnosno, 
ako hoćete, običaji i odgoj, koje poštujemo i kojih je moć 
velika, sama nam narav to pokazuje time što nam je dala 
nježno i slabo tijelo, plašljivu i sramežljivu dušu, malu 
tjelesnu snagu, ljubak glas i vitke udove. Eto, to nam sve 
dokazuje da smo potrebite tuđe pomoći. Prirodno je da 
onaj, kojemu je potrebna pomoć i vodstvo valja da bude 
poslušan i podložan i da poštuje svoga vođu. A tko su naši 
vođe i upravljači, ako li nijesu muškarci? Dakle, muškoj 
glavi moramo biti podložne i poštovati je. Ona, pak, koja 
se ne drži toga, zaslužuje, mnim, ne samo tešku pokudu, 
već i strogu kaznu. 


Mada sam do te spoznaje i inače došla, malo prije me 
na to navelo ono što je Pampinea kazivala o tvrdoglavoj 
Talanovoj ženi, koju je bog tako kaznio kao što muž nije 
umio, Rad toga, po mom sudu, kako rekoh, zaslužuju naj- 
strožu i najtežu kaznu sve one, koje ne žele biti prijazne, 
dobre i pokorne, kako zahtijevaju sama narav, običaji i 
zakoni. Zato sam vam rada kazivati o Salamonovu savje- 
tu, koji, kao koristan lijek, može iscijeliti one koje trpe od 
toga zla. Pa neka one kojima takav lijek nije potrebit ne 
uzmu ovo k srcu, mada muškarci kažu: Ostruge su i za do- 
bra konja i za kljuse, a batine za dobre i zle žene. Ako ša- 
ljivo shvatimo te riječi, ne bi nam bilo teško priznati da je 
to istina, ali, ako ih i ozbiljno shvatimo, morat ćemo se 
ipak s tim složiti. Sve su žene po naravi nepostojane i ne- 
stalne, pa stoga valja upotrebiti štap da kaznimo nevaljal- 
stvo onih koje prelaze određene im granice, a da podrži- 
mo krepost onih koje se ne dadu zavesti potrebit je isto tako 
štap. On će ih držati u strahu i pomoći im da ne skrenu. 


Nego, ostavimo sada prodike, te se vratimo onome što 
mi je na duši. Velim, dakle, da u ono vrijeme, kada se go- 
tovo po svem svijetu razglasila slava o čudćsnoj mudrosti 
Salamonovoj i pronio se glas da kralj svoju mudrost po- 
dašno pokazuje svakom onom koji hoće da se o njoj uvje- 
ri, mnogi s raznih strana svijeta k njemu dolažahu da tra- 
že savjeta za svoje tegobe i potrebe. Među onima, koji su 
rad toga k njemu pošli, bijaše i mladić, plemenita roda i 
bogat, po imenu Melis, koji je bio iz grada Lajazza i ondje 
obitavao. Jezdeći prema Jeruzalemu, baš kad je prešao 

Antiohiju, namjeri se na drugog mladog čovjeka, po imenu 
Josip, koji je jahao istim putem, te su neko vrijeme puto- 
vali skupa. Pa, kao što je običaj u suputnika, zavezu se 
oni u razgovor. Kada je Melis saznao tko je Josip“i otkud 
je, upita ga kamo ide i zašto. Josip mu odvrati da ide kra- 
lju Salamonu da ga posavjetuje što da radi sa svojom na- 
dasve tvrdoglavom i opakom ženom, koju on ni molbama 
ni laskanjem ni čim drugim ne može izliječiti od goropad- 
nosti. A poslije i on njega upita odakle je, kamo putuje i 
zašto. Melis mu odgovori: »Iz Lajazza sam, pa kao što te- 
be mori jedna briga, tako mene mori druga. Bogat sam, 
“mlad i mnogo trošim da pogostim i počastim svoje sugra- 
đane. No čudno je i neobično da me uza sve to nitko ne 
voli. Rad toga putujem tamo kamo i ti da tražim savjeta 
kako da postignem da me ljudi vole.« 


Jezdeći tako, dva druga stignu i u Jeruzalem, gdje ih 
jedan od Salamonovih velikaša izvede pred kralja, koje- 
mu Melis ukratko izloži svoju nevolju. Salamon mu odgo- 
vori samo: 


— Voli! 


Odmah nakon toga izvedu Melisa. Tad Josip izloži za- 
što je došao. A Salamon mu odgovori samo: 


— Idi na Guščji most! 


A kad je to rekao, i njega namah izvedu. Josip nađe 
Melisa, koji ga je čekao, i reče mu kakav je odgovor dobio. 
Preglavljujući o tim riječima, i ne mogav im razumjeti 
smisla ni svrhe, krenu natrag svojoj kući, sudeći da su 
prevareni. Nakon nekoliko dana puta stignu do neke rije- 
ke, preko koje bijaše krasan most. Budući da je baš prela- 
zila karavana s natovarenim konjima i mazgama, valjalo 
im je počeketi dok svi prođu. Pošto su gotovo sve životi- 
nje prešle, slučajno se neka mazga prestraši, kao što se to 
često dešava, te se ustvrdoglavi i ne htjede ni da se po- 
makne s mjesta. Na to gonič zgrabi batinu pa je isprva 
blago stane tući da bi prešla. No mazga je prelazila s jed- 
ne strane puta na drugu, vraćala se, ali na most nikako 
ne htjede. Razgnjevljen mazgar stade je mlatiti iz sve 
snage po glavi, po bokovima, po sapima; no utaman. Tada 
Melis i Josip, koji su stajali i gledali, rekoše goniču: 

— Što radiš, nesretniče! Ubit ćeš je. Zašto ne pokušaš 
da je na lijepe prevedeš? Prije bi je natjerao nego tako 
batinama. 

Mazgar odgovori: 

— Vi poznajete svoje konje, a ja svoju mazgu. Pre- 
pustite to meni. 

Tako reče, pa je stade ponovo batinati i tako je na- 
mlati da mazga naposljetku ipak prijeđe, a mazgar pobi- 
jedi. Baš kad htjedoše ona dva čovjeka krenuti, Josip upi- 
ta nekog dobričinu koji je kraj mosta sjedio kako se taj 
most zove. Čovjek odgovori: 

— Gosparu, zove se »Guščji most«. 

Na te se riječi Josip spomene Salamonova savjeta i 
reče Melisu: 

— Pravo da ti kažem, prijatelju, sve mi se čini da je 
Salamonov savjet dobar i koristan, jer po ovome očita 
spoznajem da nijesam znao namlatiti svoju ženu. I sad mi 
je ovaj mazgar pokazao što mi je raditi. 

Tako, poslije nekoliko dana dojahaše u Antiohiju, i 
Josip pozove Melisa da kod njega otpočine koji dan. Pošto 
ih je Josipova žena jako nemarno primila, on joj reče da 
pripravi večeru kako joj Melis naredi, a ovaj se, da ugodi 
Josipu, izvuče s nekoliko riječi. Gospa, pak, kako je bila 
navikla, ne uradi onako kako je Melis odredio, već gotovo 
posve protivno. A Josip, videći to, srdito reče: 


— Nijesam li ti rekao kako ti valja zgotoviti večeru? 
Gospa se okrene i oholo odvrati: 


— Što sad to znači? Ded jedi, ako si gladan. Mada mi 
je drukčije rečeno, meni se svidjelo ovako. Ako ti je pra- 
vo jedi, ako nije, poljubi pa ostavi. 

Melis se začudi ženinu odgovoru i u sebi je oštro po- 
kudi. A Josip odgovori ženi: 

— Ženo, sveđ si ista, no, vjere mi, naučit ću ja tebe 
pameti. 

I obrati se Melisu veleći: 

— Prijatelju, ubrzo ćemo vidjeti koliko vrijedi Sala- 
monov savjet. Molim ti se samo, i nek ti ne bude zapovje- 
đeno, da mirno gledaš i da primiš za šalu sve što ću ura- 

diti. A da se ne suprotstavljaš mojim namjerama, spome- 
ni se odgovora goničeva, kad smo se sažalili nad njegovom, 
mazgom. 

Melis odgovori: 

— U tvojoj sam kući i ne mislim se suprotstavljati 
tvojoj volji. 

Josip otkine s mlada hrasta batinu, te ode u ložnicu 
svoje žene, gdje se ona iz prkosa sklonila ustav od stola. 
Zgrabi je za pletenice, tresne njom o pod, te je stane svom. 
snagom tući, Gospa sprva poče vikati, po tom prijetiti, ali 
videći da Josip ne odustaje, sva već premlaćena, stade ga 
moliti da je za ljubav božju ne ubije, obećavajući da se vi- 
še neće suprotstavljati njegovoj volji. Josip na sve to nije: 
prestajao, već je još bješnje mlatio po rebrima, po bokovi- 
ma, po plećima, dok nije sustao. Ukratko, nijedna ženina 
kost nije ostala čitava. Pošto je to uradio, obrati se Melisu 
veleći: 

— Sutra ćemo vidjeti posljedak Salamonova savjeta 
o »Guščjem mostu«. 

Pošto se odmorio i oprao ruke, sjede s Melisom za ve-. 
čeru, a kad je bilo vrijeme spavanju, odoše na počinak. 
Jadna gospa s teškom se mukom digne s poda i baci na 

"postelju, gdje se na jedvite jade malko odmori. I sutradan, 
ustav u svitanje, pošalje poruku Josipu da joj kaže što 
želi za objed. On se skupa s Melisom slatko tome nasmi- 
jao, a onda joj je poslao svoju poruku, A kada je bilo vri- 
jeme objedu, nađoše sve u izvrsnom redu, prema odredbi 
njegovoj. I sad su sprva loše shvaćeni Salamonov savjet. 
uvelike hvalili. Nakon nekoliko dana Melis otputuje iz An- 
tiohije i, vrativ se svojoj kući, ispripovjedi nekom mudrom. 
čovjeku što mu je Salamon rekao. Ovaj mu odgovori: 

— Boljeg i istinitijeg savjeta nije ti mogao dati. Ti 
sam znaš da nikoga ne voliš, i da sve gozbe koje priređu-. 
ješ i usluge koje drugima činiš ne činiš iz ljubavi prema 
drugima, već iz taštine. Voli, dakle, kao što ti Salamon 
reče, pa će i tebe drugi voljeti. 

Tako je eto, bila ukroćena goropadnost, a mladiću je 
ljubav bila uzvraćena ljubavlju. 

Na molbu kuma Pietra don Gianni vrača, da bi Pietrovu ženu 
pretvorio u kobilu; a kad joj htjede usaditi rep, kum Pietro 
rekne da neće repa, te pokvari čaranje. 


Novela, koju je kraljica ispričala, nasmijala je mladi- 
će, no gospe su malko mrmljale, a kad su umukle, Dioneo 
počne: 

— Ljupke gospe, među mnogim bijelim golubicama 
crn gavran ističe njihovu ljepotu bolje od prebijela labu- 
da: i tako među mnogim mudracima katkad netko, tko je 
manje mudar, ne samo što više ističe sjaj i ljepotu njihova 
uma, već pruža još zabavu i šalu. Budući da ste vi sve i 
umne i razborite, kraj mene, koji sam pomalo budalast, 
iskaču vaše vrline, pa vam stoga moram biti draži negoli 
kad bih svojom vrlinom potamnjivao vašu. Iz toga slijedi 
kako moram imati više slobode da se pokažem takav ka- 
kav sam. A vi, valja da strpljivije slušate ono što ću vam 
kazivati, negoli biste slušale da sam mudriji. Pripovijedat 
ću vam, dakle, kratku novelu, iz koje ćete vidjeti kako 
tačno i pažljivo valja vršiti zapovijesti onih koji s pomoću 
čaranja hoće što da postignu, i kako mala greška može 
pokvariti sve što je vračar uradio. 

Prošle je godine u Barletti živio pop, po imenu don, 
Gianni di Barolo. Budući da mu je župa bila siromašna, da 
bi se uzdržavao, na svojoj je kobili prenosio robu i trgovao 
njome po sajmovima u Pugli. Na tim svojim putovanjima 
jako se sprijateljio s čovjekom, koji se zvao Pietro, a bio 
je iz Tresantija i bavio se istim zanatom, samo što nije 
imao kobilu već magarca. U znak ljubavi i prijateljstva 
don Gianni je po ondašnjem običaju zvao toga Pietra sa- 
mo kumom. I kad god je kum Pietro u Barlettu stizao, u- 
vijek ga je pozivao u župni dom, te bi ga tamo pogostio i 
ukonačio. Kum Pietro, sa svoje pak strane, premda je bio 
puki siromah, a kuća mu u Tresantiju bila mala, te jedva 
:dostajala njemu i njegovoj mladoj lijepoj ženi i magarcu, 

“kad god bi se don Gianni navratio u Tresanti, odveo bi ga 
svojoj kući i, što je bolje mogao, počastio, da mu se koliko. 
“toliko oduži:za njegovo gostoprimstvo u Barletti. Doduše, 
s obzirom na konak, nije mu mogao iskazati onakvu čast 
kako je želio, jer je kum Pietro imao samo jednu poste- 

lju, u kojoj je sa svojom lijepom ženom spavao, već je va- 
ljalo da don Gianni spava u, staji na slami pokraj svoje 
kobile i magarca. Pietrova žena, znajući kako je župnik 
u Barletti častio njena muža, više puta htjede, kad bi žup- 
nik dolazio, otići na spavanje nekoj svojoj susjedi, ženi su- 
ca Lea, koja se zvala Carapresa,! da bi župnik s njenim 
mužem mogao spavati u postelji, te ga je često nagovarala 
da s njim spava, ali ovaj nije nikada pristao. Međutim, 
jedanput joj reče: 

— Kumo Gemmata, ne brini se za mene, meni je do- 
bro i ovako, jer kad mi se god prohtije, pretvorim svoju 
kobilu u lijepu curu i s njom spavam. A kad ushtjednem, 
vratim joj opet njen lik, pa se stoga nijesam rad od nje 
dijeliti. 

Mlada se žena silno začudi i povjeruje te sve ispripo- 
vjedi mužu veleći: 

— Ako ti je on prijatelj, kao što kažeš, zašto ne uzi- 
šteš od njega da mene čaranjem pretvori u kobilu, pa da 
po sajmovima putuješ s magarcem i kobilom, tako bi mo- 
gao dvostruko zarađivati. A kad se vratimo kući, mogao 
bi me opet pretvoriti u ženu. 

Kum Pietro, koji se baš nije odlikovao pameću, povje- 
ruje i složi se sa ženom. I kako je bolje znao i umio, stane 
salijetati don Giannija, da ga nauči svom umijeću. Don 
Gianni se trudio da mu izbije tu glupost iz glave, a kad 
nije uspio, reče mu: 

— Eto, kad baš hoćete, sjutra ćemo rano ustati, još 
prije zore, kao što smo navikli, pa ću vam ja pokazati ka- 
ko se to radi. No, pravo da kažem, najteže je od svega usa- 
diti rep, kao što ćeš vidjeti. 

Kum Pietro i kuma Gemmata gotovo cijele noći nije- 
su oka sklopili od nestrpljenja. U svanuće ustanu i pozovu 
don Giannija, koji dođe u samoj košulji k njima u sobicu 
i reče: 
 — Kada ste toliko navalili, ispunit ću vam želju; vje- 
rujte da nikome na svijetu ne bih.to učinio doli vama. 
Samo pazite da tačno uradite onako kako ću vam reći, ako 
'hoćete da mi pođe za rukom. 

Oni mu obećaju, a don Gianni uze svijeću i dade je 
kumu Pietru veleći: 


Isp. V, 2. 

—— Pazi tačno što ću uraditi, i dobro utuvi u glavu što 
ću govoriti; no dobro se čuvaj, ako ti je život mio, da ne 
pokvariš sve: ma što čuo ili vidio, ne smiješ ni zinuti: Sa- 
mo moli boga da se rep dobro utakne. 

Kum Pietro prihvati svijeću i odgovori da će tačno 
paziti. 

Onda don Gianni reče gospi da se syuče gola kao od 
majke rođena, te da stane četvoronoške na pod kao kobila, 
i mjoj prikriči da ne pisne, pa ma što se dogodilo. Tad joj 
stane rukama dodirivati lice i glavu veleći: 

— Ovo neka bude lijepa kobilina glava. 

I dotaknuv joj vlasi reče: 

— Ovo meka joj bude lijepa griva. 

Po tom joj dirne ruke veleći: 

— A ovo neka budu lijepe kobiline noge. 

A kada joj pomiluje grudi i osjeti pod prstima da su 
čvrste i okrugle, probudi se onaj koji nije bio pozvan, i 
napne se, a on reče: 

— A ovo neka budu lijepe kobiline grudi. 

Pa tako nastavi s plećima, trbuhom, slabinama, bedri- 
ma i nogama. I kad je naposljetku još ostao samo rep, po- 
digne košulju, uze u ruke kolčić kojim se sade ljudi, te ga 
spremno gurne u za to određenu brazdu veleći: 

— A ovo neka bude lijep kobilin rep. 

Kumu Pietru, koji je dotle pažljivo motrio, ne svidje 
se ovo posljednje, pa reče: 

— Ej don Gianni, pustite rep, neću repa! 

Već bijaše istekao sok kojim klice korijen hvataju, 
kad don Gianni izvuče kolčić veleći: 

— Ajme, kume Pietro, što si to učinio? Nijesam li ti 
rekao da ne zineš, pa ma što vidio! Kobila samo što nije 
bila stvorena, a ti si svojim riječima sve pokvario, i ništa 
više na svijetu to ne može popraviti. 

Na to će kum Pietro: 

— Pa dobro, ja nijesam htio rep, zašto nijeste meni 
rekli: »Načini rep ti.« Osim toga htjeli ste ga preveć nisko. 
prikačiti. 

Don Gianni mu odvrati: 

— Nijesam ti rekao, jer ga prvi put ti ne bi umio tako 
lijepo utaknuti kao ja. 

A kada je žena čula te riječi, ustane i u dobroj vjeri 
reče mužu: 

— Baš si budala šta sebi i meni kvariš poslove. Kada 
si vidio kobilu bez repa? Bog neka ti se smiluje, siromašan 
si, no valjalo bi da si još siromašniji! 

Pa, kako se više nije moglo govoriti o pretvaranju 
žene u kobilu, jer je kum Pietro sve pokvario, ona se sva 
sjetna i nevesela odjene, a kum Pietro nastavi kao i dosad 
s magarcem svoj stari zanat, te skupa s don Giannijem ode 
na sajam u Bitonto i nikad više nije od njega iziskivao tu 
uslugu. 

Koliko su se toj noveli smijali, može zamisliti samo 
onaj koji se još smije, a gospe su je razumjele bolje negoli 
je Dioneo želio. Budući da je kazivanje bilo završeno, a 
sunce počelo gubiti svoj žar, kraljica, spoznav da je došao 
kraj njenu vladanju, ustade, skine vijenac s glave i metne 
ga na glavu Pamfilu, kojemu je još jedinom  preostajala 
takva čast, te mu smiješeći se reče: 

— Gospodaru moj, čeka te teško breme, jer moraš, 
kao posljednji, popraviti sve ono što smo mi pogriješili, dok 
smo tu čast vršili, koja sad tebi pripada. Bog neka ti bude 
milostiv, kao što je bio meni, koja sam te ovjenčala za 
kralja. 

Pamfilo radosno primi vijenac veleći: 

— Vaša vrlina, kao i vrlina ostalih mojih podanika 
učinit će da i ja zaslužim pohvalu, kao što su je zaslužili 
i drugi. 

Tada se po običaju svojih prethodnika dogovori sa 
starostom o svemu što bijaše potrebito, a onda se okrene 
gospama, koje su čekale, veleći: 

— Zaljubljene gospe, razboritost Emilije, naše dosa- 
dašnje kraljice, dopustila je da malko oporavimo naše sna- 
ge time što je odredila da kazujemo o onomu što nam se 
najviše sviđa. Pa sad, kad smo ovako odmoreni, sudim da 
bi dobro bilo vratiti se ustanovljenom redu, pa hoću da 
za sutra svatko smisli novelu o tome kako je tko u ljubavi 
ili drugom čemu plemenito i velikodušno postupio. Ras- 
pravljanje o ovome i takva djela potaći će, nesumnjivo, 
vaše duše dobru sklone na plemenita djela, da bi se naš 
Život, koji je u smrtnom tijelu kratak, ovjekovječio u ča- 

snoj uspomeni. I svaki onaj koji ne služi svom tijelu kao 
životinja valja ne samo da želi, već da svim svojim snaga- 
ma tome teži. 

Novi predmet kazivanja svidje se veseloj družbi, koja 
s dopuštenjem novoga kralja ustade i posveti se uobičaje- 
nim zabavama, svatko prema svojoj ćudi, i tako dočekaše 
večer. Tada se radosno sakupe oko stola, gdje ih služinčad 
lijepo i pažljivo podvori, a onda, kao obično, ustanu i za- 
plešu, te otpjevaju mnoge pjesmice, ljepše po sadržaju ne- 
goli po ljepoti napjeva. Po tom kralj zapovjedi Neifili da 
sama zapjeva pjesmu, a ona jasnim i radosnim glasom bez 
oklijevanja poče: 


Ja mlada sam i rado se veselim 
i pjesme pjevam u proljeće rano, 
zbog ljubavi i sreće, koju želim. 


Po livadama zelenim se šećem, 

sred cvijeća bijelog, žutog, crvenoga, 
i krin i ruža još su med tim cvijećem, 
što sliči liku moga ljubljenoga, 

onoga, koji, zatraviljen, ko blago 

drži me i čuva, da ne radim drugo, 
nego samo ono, što mu bude drago. 


Ah, kad za koji cvijetak uvjerim se, 

da opojnošću naliči na njega, 

uberem ga i s njim razgovorim se, 

te obaspem ga poljupcima svega, 

a onda pred njim otkrivam sve tajne, 

pa s drugim cvijećem spletem ga u vijenac 
i vežem pramom svoje kose sjajne. 


A onaj užitak koga cvijeće stvara, 
DO prirodi svojoj, tako me zanese, 
da u njem vidim lik predivni onog, 
koji me slatkom ljubavlju očara, 

a kakvo milje mene pri tom krasi, 
jezikom ne znam svojim da izrečem, 
jer se, mjesto riječi, tad čuju uzdasi, 

OD 


koji iz mojih ne izlaze grudi, 

trpki i teški ko u drugih žena, 

neg slatki i vrući pa ravno k mom dragom, 
a on, kad ih čuje, odinuh se uzbudi, 

i krene k meni, što se tim opajam, 

i dođe baš onda, kad hoću da kažem 
goreći od žudnje: »Dođi, da ne zdvajam!« 


I kralj i sve gospe mnogo su hvalili Neifilinu pjesmu, 
a nakon toga, kako noć već bijaše poodmakla, kralj zapo- 
vjedi da svi odu na počinak. 


DESETIDAN 


ZAVRŠAVA SE DEVETI DAN DEKAMERONA I POČINJE 
DESETI I POSLJEDNJI, POD PAMFILOVIM VLADANJEM 
KAZUJE SE O TOME KAKO JE TKO U LJUBAVI ILI U 
ČEMU DRUGOME VELIKODUŠNO I PLEMENITO POSTUPIO. 


37. Boccaccio: Dekameron 


UVOD 


Na zapadu su se još rumenieli neki oblačci, dok su ru- 
bovi onih s istočne strane već blistali kao žeženo zlato, za- 
hvaćeni zracima sunca koje se rađalo, kadli Pamfilo usta- 
ne te dade dozvati gospe i svoje drugove. Pošto se svi sa- 
kupiše, s njima se dogovori kamo da krenu da se razono- 
de. Tada se on polako uputi, praćen Filomenom i Fiammet- 
tom, a ostali su ih slijedili. Dugo se tako šetahu, zabavlja- 
jući se razgovorom o svom budućem životu. A kada je sun- 
ce jače ogrijalo, vrate se nakon duga  vrludanja svome 
dvorcu. Zastanu kraj bistra izvora da se, tko ushtjedne, 
napije svježe vode iz čaša onoga trena isplahnutih ma vrut- 
ku. Po tom se onda u šali i smijehu raziđu po hladovitu 
vrtu i ostanu do objeda. Poslije objeda i počinka sakupe se 
po navadi ondje gdje ih je kralj pozvao. Tad on naredi Ne- 
ifili da prva kazuje, što ona radosno posluša, 

Neki vitez u službi španjolskog kralja smatra da je slabo na- 
građen; kralj ga na zornu primjeru uvjeri đa nije krivnja 
njegova, već zle mu sreće, a onda ga bogato obdari. 


— Smatrati moram, dične gospe, kao najveću čast što 
je kralj baš mene prvu predložio da kazujem o velikodu- 
šnosti, koja je svjetlo i luč svake vrline, kao što je sunce 
ures i ljepota neba. Kazivat ću vam, dakle, po mom sudu, 
ljupku novelu, koja vam može koristiti, ako je upamtite. 

Valja, dakle, da znate da među vrlim vitezovima ko- 
ji su od davnine živjeli u našem gradu, bijaše jedan, mo- 
žda najčestitiji, i uz to plemenit i bogat, a zvao se gospar 
Ruggieri de? Figiovanni. Promatrajući život i običaje _ u 
Toscani, uvjeri se on da će se slabo ili nikako moći iskazati 
svojom hrabrosti, ako ondje ostane, te naumi da neko vri- 
jeme proboravi na dvoru španjolskog kralja Anfonsa,! ko- 
jemu po valjanosti u ono vrijeme nije ravna na svijetu bi- 


! Na provansalskom i katalanskom n'Anfos i n'Amfos (Alfons); 
isp. IV, 3. 

lo. Ruggieri, dakle, dostojno opremljen, s krasnim konjima 
i svitom krene u španjolsku zemlju, gdje ga kralj vrlo lju- 
bezno primi. Na dvoru se ubrzo gospar Ruggieri, po sjajnu 
životu i junaštvu u oružju, proču kao valjan vitez. Pošto 
je prilično dugo ondje proboravio i promatrao kraljeve 0- 
bičaje, učini mu se da kralj često, ne razmišljajući mnogo, 
sad jednom sad drugom poklanja dvorce, gradove i barun- 
stva, dapače i onima koji to nisu zavrijedili. Budući da 
njemu, koji je bio svjestan svoje vrijednosti, ništa nije po- 
klonio, sudio je da to škodi njegovu ugledu. Stoga odluči 
otputovati i zatraži od kralja da ga otpusti. Kralj mu odo- 
bri i pokloni mu jednu od najljepših mazgi koju je ikad 
tko jahao. Ruggieri se daru vrlo obraduje s obzirom na du- 
gi put koji je umao prevaliti. Nakon toga kralj naredi ne- 
kom svom pouzdanom sluzi da se na putu pridruži Ruggi- 
eriju, ali tako da ovaj ne primijeti e ga kralj šalje, i da, 
kako bude najbolje znao i umio, pazi na svaku riječ, koju 
će Ruggieri kazati, kako bi ga o tom Iinpgao obavijestiti, a 
sutradan neka mu zapovjedi da se vrati kralju. Sluga, pa- 
zeći kad će gospar Ruggieri napustiti grad, vješto mu se 
pridruži, kao da i on putuje u Italiju. Jezdeći tako gospar 
Ruggieri na mazgi koju mu je kralj darovao, raspravljao 
je sa slugom o ovomu i onomu, a kad se približila treća 
ura reče: 


— Sudim da bi dobro bilo da zaustavimo ove životinje 
neka malo otpočinu. 

Uvedu, dakle, životinje u neku staju, i sve se, osim 
mazge, pobalegaju. Zatim nastaviše put, a onaj je sluga 
sveđ bio uz viteza i pazio što će ovaj reći, i tako stigoše do 
neke rijeke. Dok su ondje napajali životinje, mazga se po- 
balega u rijeku. Videći to, gospar Ruggieri primijeti: 

— Bog te ubio, ista si kao i gospodar koji te meni po- 
klonio. 

Sluga upamti riječi, kao i mnoge druge koje je putem 
slušao, no gospar Ruggieri je svakom svojom riječi samo 
hvalio kralja. Kad su narednog jutra opet uzjahali da kre- 
nu prema Toscani, sluga mu saopći kraljevu zapovijest, i 
gospar Ruggieri ni časa ne časeći pohita natrag. Pošto je 
kralj saznao što je on o mazgi rekao, pozove ga i primi ra- 
dosna lica, pitajući ga po čemu je on nalik na onu mazgu 
ili mazga na njega. Gospar Ruggieri mu otvoreno odgovori; 


PRVA NOVELA 581 


— Gospodaru moj, slična vam je po tome što i vi po- 
klanjate tamo gdje se ne priliči, a gdje se priliči ne pokla- 
njate. Tako se i ona nije pobalegala gdje je morala, već 
gdje nije trebalo. 

Na to krali primijeti: 

— Gosparu Ruggieri, ako vas nijesam nagradio, kao 
što sam mnoge druge koii u poređenju s vama malo vrije- 
de. nije bilo stoga što vas ne bih smatrao valjanim vitezom 
i dostoinim najvećeg dara, već zato što vaša zla sreća nije 
to dopustila. i nien ie grijeh, a ne moj. A da ije to istina, 
zorno ću vam dokazati. 


Gospar Ruggieri odvrati: 


— Gospodaru. ne srdim se na vas što me niieste da- 
rovali. ier ne želim bogatiii biti, već mi ie žao što ničim 
nijeste dali dokaz da nriznaiete moiu valiamost. Ipak vri- 
mam vaše ovravdanie, kao dobro i umiešno. i spreman sam 
da se no vašoi želii uvierim u istinitost vaših riieči, mada 
vam i bez dokaza vjeruiem. 


Krali ga, dakle, odvede u neku dvoranu, gdje nađoše, 
kao što je on bio unaprijed odredio, dvije velike zatvore- 
ne škrinje, te mu u prisuću drugih vitezova reče: 


— Gosparu Ruggieri. u iednoj od ove dvije škrinje je 
moia kruna, žezlo i jabuka i mnogi krasni pojasi, kopče, 
prstenje i druge dragocjenosti, a druga je puna zemlje. 
Uzmite, dakle, jednu od niih, i onu koju uzmete, bit će va- 
ša. Uvierit ćete se tko je bio nezahvalan prema vašoj va- 
ljanosti, da li ja ili vaša sreća. 

Gospar Ruggieri, kako se svidjelo kralju, pokaže jed- 
nu od škrinja. Kralj naredi da je otvore i svi vidješe da je 
puna zemlje. Tad kralj smiješeći se pripomene: 

— Vidite li sada, gosparu Ruggieri, da je istina ono što 
vam kazah o vašoj sreći. No zasigurno vaša valjanost za- 
služuje, da joj se suprotstavim. Dobro znam da ne želite 
postati Španjolac, pa vam neću darovati ni dvorca ni gra- 
da, već vam ovu škrinju, koju vam je sreća uskratila, po- 
klanjam njoj za inat. Odnesite je u svoju zemlju, gdje se 

s pravom možete ponositi pred svojim zemljacima vrlina- 
ma koje sam i ja priznao ovim svojim darom. 

Gospar Ruggieri uze dar te se kralju dolično zahvali 
i radosno se s njegovim darom vrati u Toscanu.? 


DRUGA NOVELA 


Ghino di Tacco zarobi klinjiskog opata, iscijeli ga od želučane 

bolesti i zatim pusti slobodna. Kad se opet vratio na rimski 

dvor, pomiri Ghina s bapom Bonifacijem i učini ga vitezom 
hospitalskog reda. 


Svi su mnogo pohvalili velikodušnost koju je kralj 
Anionso pokazao prema fiorentinskom vitezu, kadli kralj, 
kojemu se novela jako svidjela, naredi Elisi da nastavi. 
Ona pripravno počne: 

— Nježne gospe, velikodušnost kralja, iskazana ono- 
mu koji ga je vjerno služio, svakako je pohvalna, no što da 
kažemo o nekom prelatu, koji se pokazao neobično veliko- 
dušan prema čovjeku zbog koga ga ne bi nitko kudio, sve 
- da je i neprijateljski prema njemu postupao. Zacijelo sa- 
mo to da je kraljeva velikodušnost vrlina, a prelatova pra- 
vo čudo; to više što su oni obično škrtiji negoli žene i za- 
kleti neprijatelji svake darežljivosti. Premda je u naravi 
čovjeka žudnja da se osveti za pretrpljene uvrede, sveće- 
nici se, kao što vidimo, mada pripovijedaju strpljenje i na- 
dasve hvale opraštanje uvreda, prepuštaju tome nagonu s 
više žara negoli svjetovnjaci. Kako je, usprkos tome, neki 
prelat bio plemenit, razabrat ćete iz moje novele. 

Ghino di Tacco, glasovit po svojoj opačini i razbojstvi- 
ma, prognan iz Siene, kao neprijatelj grofova di Santafio- 
ra, otme Rimskoj crkvi Radicofani,! nastani se u tom kra- 
ju, te je sa svojom razbojničkom družinom pljačkao sva- 
koga tko bi onuda prolazio. U to vrijeme, za pape Bonifa- 
cija Osmoga,* stiže na rimski dvor opat iz Clignija,* koji 

? Ovog kralja Alfonsa spominje i Dante kao ,,buon redi Castella" 
(dobar kastilijanski kralj) -u djelu Convivio IV, Il.; a njegovu su ple- 
menitost opjevali i provansalski trubaduri. 

1 Radicofani — područje u Sienskoj pokrajini. 

* Bonifacije VIII. Isp. I, 1. i VI, 2. 

* Cligni — Cluny u Francuskoj; isp. I, 7. 

je slovio kao jedan od najbogatijih prelata u svijetu.“ Bu- 
dući da je u Rimu pokvario želudac, ljekari ga posavjetu- 
ju da ode u sienske kupke, gdje će se zasigurno iscijeliti. 
S papinim dopuštenjem, ne mareći mnogo za glase koji su 
o Ghinu kolali, sa silnom svitom i raskošnom opremom, 
natovarenom na brojne konje, krene na put. Ghino di Tac- 
co, saznavši za njegov dolazak, postavi mu zamku, te op- 
koli u nekom klancu opata, njegovu družinu i opremu, ta- 
ko da mu nitko nije mogao umaći. Nakon toga pošalje 0- 
patu jednog od svojih najspretnijih momaka s velikom 
pratnjom neka ga u njegovo ime ljubezno pozove da izvo- 
li doći na Ghinov dvor. Opat srdito odgovori da ne kani to 
učiniti, jer nema s Ghinom nikakva posla, već će proslije- 
diti svojim putem i htio bi vidjeti tko će ga u tome spri- 
ječiti. Izaslanik mu ponizno odvrati: 

— Gosparu, došli ste u kraj gdje se ljudi osim boga 
nikoga ne boje i gdje su izopćenja i interdikti* izopćeni, 
pa budite ljubazni i na lijepe poslušajte Ghina. 

Dok su oni u riječi bili, Ghinovi momci opkoliše cijeli 
kraj. Opat, videći da je potpuno opkoljen, ogorčen, krene 
za izaslanikom sa svom svojom družinom i opremom. Kad 
je sjahao, po Ghinovoj ga želji sama samcata zatvore u 
mračnu i neudobnu izbicu, u pobočnoj zgradi, a sve ostale 
iz njegove svite, prema časti i položaju, dobro smjeste u 
dvorcu. Također sklone konje i opremu, ne dirajući ništa. 
Nakon toga Ghino ode opatu i reče mu: 


— Gosparu, Ghino, čiji ste vi gost, moli vas da mu 
izvolite javiti kamo ste krenuli i zašto. ' 


Opat, mudar čovjek, ostavi se uznositosti te mu reče 
kamo je išao i zašto. A kada je Ghino to saznao, ode i na- 
umi da ga bez kupke iscijeli. Naredi da se u izbici naloži 
velika vatra i neka dobro paze da se ne ugasi te se do na- 
rednog jutra ne pojavi. A sutradan na prebijelomu ubru- 
su donese dvije kriške prepržena kruha i veliku kupu kor- 
niljskog* vina iz opatove zalihe i ovako prozbori: 


*Isp. I, 1. 


" Izopćenje iz katoličke crkve, crkvena zabrana, kao kazna za 
neki grad, odnosno područje. 


* Corneuil u Francuskoj. 

— Gosparu, dok je Ghino bio mlad, učio je ljekarstvo, 
te kaže da je naučio kako nema boljeg lijeka za želudac 
od onog koji će vam on prirediti, a ovo što sam vam donio 
"početak je liječenja. Stoga uzmite i okrijepite se. 

U opata je bila veća želja za jelom negoli za šalom pa, 
mada je bio srdit, pojede kruh i iskapi vino. Tada mu po- 
nosno mnogo štošta prigovori, zapita ga, posavjetuje, a o- 
sobito zatraži da osobno s Ghinom razgovara. Ghino preko 
mnogih riječi šutke prijeđe, smatrajući da nije vrijedno 
odgovora, a na neka pitanja uljudno odgovori, tvrdeći da 
će ga Ghino, čim uzmogne, pohoditi. Zatim ode, a vrati se 
tek narednog dana s isto onoliko pržena kruha i vina. Tako 
ga je nekoliko dana hranio, sve dok nije opazio da je opat 
pojeo suhi bob što mu ga je hotice krišom donio i ondje 
ostavio. Stoga upita u Ghinovo ime da li mu je u želucu 
bolje. Opat odvrati: 

— Bilo bi mi dobro da se mogu iskopati iz njegovih 
šaka, A osim ovoga ništa drugo ne želim, koliko da se do- 
bro najedem, tako me je on sa svojim ljekarijama iscijelio. 

Tada Ghino naredi opatovim slugama da njegovim 
vlastitim stvarima ukrase odaju i dade prirediti gozbu, na 
koju pozove mnoge ljude iz dvorca i cijelu opatovu svitu. 
Narednog jutra ode opatu veleći: 

— Gosparu, kad se ćutite dobro, vrijeme je da iziđete 
iz bolesničke sobe. 

Na to ga uze za ruku i odvede u onu odaju te ga tamo 
ostavi s njegovom svitom, a sam se pobrine da gozba bude 
što sjajnija. Opat se pozabavi sa svojima, ispripovjedi im 
kako je ovih dana živio, a oni mu, naprotiv, svi rekoše da 
ih je Ghino prekrasno počastio. Uto počne gozba, te opata 
i sve ostale lijepo podvore finim jestvinama i izvrsnim vi- 
nima, a da se Ghino još uvijek nije opatu otkrio, 

Kad je tako opat nekoliko dana proboravio, Ghino na- 
redi da svu njegovu opremu donesu u neku dvoranu, a u 
dvorište ispod nje izvedu konje sve do posljednjeg kluse- 
ta. Tad ode opatu i upita ga ,je li već posve zdrav i dovolj- 
no snažan da bi mogao jahati. Opat odgovori da je pri sna- 
zi, i da mu je želudac iscijeljen, a još bi bolje bilo kad bi 
se iskobeljao iz Ghinovih šapa. Ghino odvede opata u onu 

odaju gdje je bila njegova oprema i družina, pa ga privede 
prozoru, odaklc je mogao vidjeti sve svoje konje, veleći: 

— Gosparu opate, valja da znate da Ghina di Tacco, 
a to sam ja, nije opako srce navelo na to da postane drum- 
ski razbojnik i neprijatelj Rimskog dvora. Učinio je to da. 
odbrani svoj život i plemićku čast od moćnih neprijatelja, 
jer je siromašan plemić i prognanik. Budući da vas sma- 
tram za čestita čovjeka, sada, kad sam vam izliječio želu- 
dac, neću prema vama postupati, kao što bih postupio pre- 
ma drugome, kojemu bih, da mi je šaka dopao, kao vi, 
pduzeo od njegove opreme sve ono što bi mi se svidjelo. 
Od vas želim da mi, s obzirom na moje potrebe, ostavite 
onoliko koliko vi hoćete. Sve je vaše pred vama, a svoje 
konje možete s ovoga prozora vidjeti, pa uzmite, ili dio 
ili sve, kako vam drago. I, od ovoga časa, od volje vam da 
odete ili ostanete. 

Opat se silno začudi što drumski razbojnik tako ple- 
menito govori, i tako mu se svide njegove riječi da se u 
času njegovo ogorčenje i srdžba prometnu u naklonost, a 
u srcu svome osjeti prijateljstvo prema Ghinu, pa poleti 
da ga zagrli veleći: 

— Kunem se bogom da bih podnio još goru nepravdu 
od ove, koju se činilo da si mi nanio, za ljubav prijatelj 
stva s čovjekom tako plemenitim kakav sudim da si ti. Pro- 
kleta bila sudbina koja te primorala na tako opasan zanat! 

Nakon toga od cijele svoje opreme uze samo ono što 
mu je bilo najpotrebitije, a sve ostalo kao i većinu konja 
ostavi, te se vrati u Rim. 


Međutim je papa bio saznao da je opat zarobljen, i 
premda mu se jako na žao dalo, ipak, netom ga vidje, upita 
ga, kako su mu koristile kupke. Opat,smiješeći se odgovori: 

— Sveti oče, nije ni trebalo da odem u kupke, jer sam 
našao nekog valjanog ljekara, koji me je izvrsno iscijelio. 

I ispripovjedi mu sve kako je bilo. Papa se tomu od 
srca nasmija, a opat ga tada u plemenitu porivu duše za- 
moli za jednu milost. Papa, misleći da će što drugo iskati,. 
velikodušno obeća da će učiniti. Tad mu opat reče: 

— Sveti oče, naumio sam zaiskati od vas milost za 
Ghina di Tacco, svog ljekara, jer među valjanim i čestitim 
ljudima koje sam upoznao malo ih je njemu ravnih. Zlo 

koje on radi sudim da je skrivila sudbina više negoli on, a 
vi ćete je izmijeniti, ako mu poklonite nešto, kako bi mogao 
prema svom položaju živjeti, te ne sumnjam da ćete u krat- 
ko vrijeme steći o njemu mnijenje kakvo sam i ja stekao. 


Papa, koji je bio plemenit i volio valjane ljude, od- 
vrati da će to rado učiniti, ako je Ghino takav kao što opat 
kaže, i neka ga na njegovu riječ pozove. Ghino, dakle, na 
papinu riječ, po opatovoj poruci, dođe na dvor. I ubrzo papa 
spozna njegovu valjanost, te se s njim izmiri i učini ga pri- 
orom hospitalskim i vitezom hospitalskog reda." Priorstvo 
je zadržao do smrti, kao prijatelj i vjerni sluga Svete sto- 
lice i opata iz Clignija.? 


TREĆA NOVELA 


Mitridan zavidi Natanu na njegovoj velikoj darečljivosti. Htje- 
de da ga ubije te, ne poznavajući ga, dođe baš k njemu, a on ga 
sam posavjetuje kako da ga ubije. S njim se prema dogovoru 
sastane u šumici, prepozna ga, zasrami se i postane mu prijatelj. 


Doista se svima činilo pravo čudo to što je jedan pre- 
lat tako plemenito postupio. A kada su gospe prestale ras- 
pravljati, kralj zapovjedi Filostratu da nastavi; on namah 
počne: 

— Plemenite gospe, velikodušnost španjolskog kralja 
bijaše doista velika, a gotovo nečuvena velikodušnost kli- 
njijskog opata. No možda ćete se još više začuditi kad sa- 
znate kako je neki čovjek prema drugome, koji mu je o 
glavi radio, plemenito postupao, pa čak bio spreman pre- 
dati mu se na milost i nemilost. A bio bi to i učinio da je 
ovaj htio. O tome sam rad kazivati vam novelu. 

Živa je istina, ako je vjerovati riječima nekih Genove- 
žana, a i drugih koji su putovali u onu daleku zemlju, da 


" Hospitalski red brinuo se za hodočasnike, koji su išli u Svetu 
zemlju i držao za njih konačišta. 

* Ghino di Tacco glasovit razbojnik, hist. lice, spominje ga i 
Dante (Čistilište VI, 13.). Mnogi komentatori smatraju da je pripo- 
vijetka istinita i pozivaju se na Sienske anale (Annali Sienesi), gdje 
sse govori o Ghinu i opatu. 

je u Kataju! nekoć živio čovjek plemenita roda i neizmjer- 
no bogat, po imenu Natan. Kako mu je imanje bilo na pu- 
tu kojim je nužno morao proći svatko tko je sa Zapada pu- 
tovao na Istok i obratno, i jer bijaše velikodušan i pleme- 
nit i željan da se to po djelima spozna, pozvao je mnoge 
majstore da mu u najkraćem roku sagrade najljepšu, naj- 
veću i najraskošniju palaču koju je ikad svijet vidio, te da 
je opreme svim onim što je potrebito da može primiti i po- 
častiti odlične putnike. Budući da je imao mnogo odane 
služinčadi, ljubezno je i srdačno dočekivao svakoga tko bi 
god onuda prošao. Toliko je ustrajao u tom svom pohval- 
nom običaju da mu se slava pronijela ne samo po Istoku, 
već gotovo i po cijelom Zapadu. Bijaše već dosegao visoku 
starost, no ne bijaše se zamorio u tome, kadli se sluči te 
glas o njemu dopre do ušiju nekom mladiću, po imenu Mi- 
tridan, iz zemlje koja nije bila daleko od njegove. Znajući 
da je po bogatstvu ravan Natanu, poče mu zavidjeti na 
slavi i vrlini, te odluči s još većom podatnošću ili uništiti 
ili potamniti njegovu slavu. Rad toga sagradi sebi palaču 
sličnu Natanovoj, te je svakoga tko bi prolazio prekomjer- 
no ljubezno dočekivao i, dakako, u kratko je vrijeme po 
tome postao glasovit, 

Nego, jednoga dana, dok se mladić sam nalazio u dvo- 
Tištu svoje palače, zbude se da kroz jedna vrata palače uđe 
neka siromašna žena te zaište milostinju, i on joj dadne. 
Tada se ona vrati kroz druga vrata i ponovo dobije milo- 
stinju, i tako ponovi dvanaest puta. A kada je po trinaesti 
put natrag došla, Mitridan pripomenu: 

— Dobra ženo, doista si neumorna u svom traženju. 

Pa ipak joj pruži milostinju. A kada je starica čula 
njegove riječi, .reče mu: 

— O kako si čudesna Natanova plemenitosti! Kroz tri- 
deset i dvoja vrata, koliko ih njegova palača ima, ušla sam 
kao i ovdje, ištući milostinju, i svaki put sam dobila a da 
on nije pokazao da me prepoznao. A ovdje sam, eto, došla 
samo do trinaestih vrata, a ti si me prepoznao i prekorio. 

Govoreći tako, ode i više se ne vrati. Mitridan na sta- 
ričine riječi planu gnjevom, jer je mislio da sve ono što je 
slušao o Natanovoj slavi umanjuje njegovu, pa zavapi: 


* Kataj, stari naziv za Kitaj (Kinu), točnije sjevernu Kinu. 

— Jao, bijedna li mene! Hoću li ikad dostići, a nekmo- 
li premašiti Natana u njegovim velikim djelima, kao što 
želim, kad mu se ni u tako sitnim ne mogu približiti. Do- 
ista je uzaludan sav moj trud, ako ga ne uklonim s ovog 
svijeta. A kako ga starost neće da skonča, valja mi to bez 
oklijevanja svojim vlastitim rukama uraditi. 

U toj nakani ustane te, ne rekav nikome ni riječi, s: 
malom pratnjom uzjaše konja i trećega dana stiže Natano- 
vu boravištu. Svojim pratiocima naredi da se drže kao da 
ga ne poznaju, i da se sami pobrinu za konačište, dok im: 
on ne da glasa od sebe. Tada podvečer sam stiže Natanovoj 
palači i nedaleko od nje nađe sama Natana, koji je u 
skmomnoj odjeći izišao da se prošeće. Ne poznavajući ga, 
upita da li bi mu znao reći gdje Natan obitava. Natan mu 
veselo odgovori: 

— Sinko moj, nitko ti to bolje od mene ne bi mogao 
pokazati, pa ako ti je u volji, ja ću te odvesti. 

Mladić odgovori da mu je to vrlo drago, ali ne bi htio,. 
da ga Natan vidi ili prepozna. Natan odvrati: 

— Kad ti je tako po volji, bit će! Učinit ću to. 

Mitridan sjaše, te se s Natanom u srdačnu razgovoru 
uputi prema palači. Stigavši tamo, Natan naredi jednome: 
od svojih slugu da se pobrine za mladićeva konja, te mu 
na uho prišapne, neka umah svima u kući kaže da nitko ne 
smije mladiću reći tko je on. I tako je bilo. Ušavši u pala-- 
ču, Natan smjesti Mitridana u prekrasnu odaju, gdje nitko. 
k njemu nije dolazio osim onih koje jeon odredio njemu za 
službu. Dvorili su ga s najvećim poštovanjem, a sam mu 
je Natan kratio vrijeme. Nakon nekog vremena Mitridan, 
mada je osjećao prema njemu poštovanje kao prema ocu,. 
ipak upita Natana tko je on. Na što Natan odgovori: 

— Ja sam samo ponizni Natanov sluga, služim ga od 
djetinjstva i u njegovoj sam službi osijedio. I nikad me, 
kao što vidiš, u službi uzdigao nije, pa ga ja ne mogu hva-- 
liti, mada ga svi mnogo uznose. 

Na ove riječi nikne nada u Mitridanovu srcu, jer spo- 
zna da će lakše i sigurnije izvršiti svoju zlu namjeru. Na- 
tan veoma ljubezo upita mladića tko je i što ga je dovelo. 
u ovu daleku zemlju, nudeći mu pomoć i savjet u svemu 
što bude mogao. Mitridan ne odgovori umah, ali naposljet-- 
ku odluči povjeriti mu se, te, okolišavajući, zaište od nje— 

ga da mu zada riječ, a onda ga još umoli da bi ga posavje- 
tovao i pomagao mu, Tada mu otkri i tko je, i zašto je do- 
šao i u kojoj namjeri. A kada je Natan saslušao strašnu 
Mitridanovu odluku, zbuni se u svom srcu, no, ne oklije- 
vajući dugo, odvažno i mirna: lica odgovori: 

— Mitridane, tvoj je otac bio plemić, a ti, kako vidim, 
želiš da mu budeš dostojan sin, jer si sebi postavio tako 
uzvišen cilj, to jest da budeš velikodušan prema svima, 
Moram pohvaliti tvoju zavist prema Natanovim vrlinama, 
jer bi ovaj jadni svijet brzo postao bolji kada bi svi takvi 
bili. Tvoj ću naum držati u tajnosti, ali veliku ti pomoć 
pružiti ne mogu, samo ti mogu dati koristan savjet, i to 
ovaj: odavle možeš vidjeti jedva pola milje udaljen gaj, u 
koji Natan gotovo svako jutro sam zalazi i dugo šeće sebi 
za razonodu. Tamo će ti lako biti naći ga i izvršiti namjeru. 
Ako ga pogubiš, da bi se bez zapreka mogao vratiti svojoj 
kući, ne kreni onim putem kojim si ovamo došao, već onim 
koji vidiš nalijevo; njime iziđi iz šume. Mada je put zapu- 
šten i obrastao, bliži je tvojoj kući i sigurniji. 

Pošto ga je tako posavjetovao, Natan ode, a Mitridan 
oprezno obavijesti svoje drugove, koji su tamo bili, gdje 
da ga sutradan čekaju. A kada je svanuo naredni dan, Na- 
tan ne izmijeni uopće svoje odluke, već sam ode u šumicu 
da umre. Mitridan ustane također, uze luk i mač, jer dru- 
gog oružja nije imao, uzjaha konja, te ode u onu šumicu, 
Izdaleka ugleda Natana kako se sam samcat šeće, te odlu- 
či porazgovarati se s njim prije negoli ga napadne; zato 
potrči k njemu i zgrabi ga za turban, koji je ovaj imao na 
glavi, veleći: 


— Starče, spremi se za smrt! 
— Zasigurno sam je zaslužio. 


Pošto je Mitridan čuo njegov glas i pogledao mu u li- 
ce, umah prepozna u njemu čovjeka koji ga je tako ljube- 
zno primio, prijateljski s njim postupao i odano ga posa- 
vjetovao. U tom času se njegov bijes stiša, a gnjev prevra- 
ti u sram, te odbaci mač, koji je već bio isukao iz korica 
da ga probode, sjaše s konja i plačući se baci Natanu pred 
noge, veleći: 


— Sad vidim, predragi oče, kolika je vaša plemeni- 
tost, kad samo pomislim kako ste puni obzira došli da me- 

ni žrtvujete svoj život, na koji sam bez ikakva razloga ki- 
disao, što sam vam već prije otkrio. No bog, koji se više od 
mene brinuo za moju dužnost, u pravom mi je času otvo- 
rio oči, zaslijepljene zavišću. Pa ukoliko ste vi bili sprem- 
niji da udovoljite mojoj želji, utoliko više spoznajem da se 
kajati moram za svoju zabludu. Osvetite mi se, dakle, kao 
što smatrate da sam zaslužio za svoj grijeh. Natan podig- 
ne Mitridana, nježno ga zagrli i poljubi veleći: 

— Sinko moj, iako sada možda smatraš da ie tvoj na- 
um opak, nije potrebno da moliš za oproštenje, jer nijesi 
to uradio iz mržnje, već da bi te smatrali boljim. Živi, da- 
kle, bez straha od mene i budi tvrdo uvjeren da nema čo- 
vjeka na ovom svijetu koji te toliko voli kao ja. Poštujem 
plemenitost tvoje duše, jer nijesi težio za tim da poput 
škrtice zgrćeš novac, već da potrošiš ono što si stekao. Ne 
srami se što si me htio pogubiti da postaneš slavniji, i ne- 
moj misliti da se tome čudim. Najveći kraljevi i carevi sa- 
mo su tako proširili granice svojih zemalja, prema tome i 
svoju slavu, što su ubili ne jednog čovjeka, kao što si ti 
htio, već bezbroj. Stoga, ako si htio samo mene pogubiti 
da slavniji postaneš, ništa neobično ni čudno uradio nijesi, 
već nešto što je jako obično. 


Mitridan, ne opravdavajući svoju opaku namjeru, već 
hvaleći plemenite Natanove riječi, reče da se silno čudi 
kako je Natan mogao odlučiti da ga onako posavjetuje. 
Natan odvrati: 


— Mitridane, neću da se čudiš ni mom savjetu ni mo- 
joj odluci, jer, otkad sam odlučio da činim ono što si i ti 
htio činiti, nitko nikad nije prestupio praga moje kuće, da 
mu nijesam udovoljio, koliko je god bilo u mojoj moći, u 
onome što je od mene zaiskao. Došao si ti i iziskivao moj 
Život, i kada sam to od tebe doznao, pripravno odlučih da 
ti život svoj poklonim kako ti ne bi bio jedini koji je otišao. 
odavle a da mu prošnji nije udovoljeno. I da to postigneš, 
dao sam ti onaj savjet, koji je po mom sudu bio takav da 
bi ti pošlo za rukom dobiti moj život, a ne izgubiti svoj. 
Stoga ti ponavljam i molim te, ako moj život želiš, uzmi 
ga i srcu svom udovolji. A i ne znam kako bih ga bolje is- 
koristio. Osamdeset sam godina živio udovoljavajući svo- 
jim željama i potrebama, a uzmemo li u obzir naravni ti- 
jek svega, i bića i stvari, još mi malo života preostaje. Pa 

stoga sudim e je mnogo bolje da život poklonim, kao što. 
sam poklanjao svoje blago, negoli da ga dotle čuvam dok 
mi ga narav pruvtiv moje volje ne otme. Malen je dar po- 
kloniti nekome stotinu godina; koliko li je, dakle, manje 
pokloniti šest ili osam, koliko mi još možda preostaje. Uz- 
mi ga, dakle, ako ti je do toga stalo, molim te, jer za cije- 
log svog života ni na koga još nijesam naišao tko bi ga po- 
želio, a i ne znam da li će se to ikad još slučiti, ako ga ne 
uzmeš ti koji ga iziskuješ. Ako li se ikad tko nađe, prizna- 
jem da će moj život to manje vrijediti što više vremena 
prođe, pa prije negoli postane nevredniji, uzmi ga, molim te. 

Mitridan posramljen odvrati: 

— Ne dao bog, da i pomislim više na to da oduzmem 
takvu dragocjenost kao što je vaš život, kao što malo prije 
htjedoh. I ne samo što ne bih želio vašem životu oduzeti 
godine, već bih rado i svoje dodao. 


Na to ga Natan upita: 

— Bi li to uradio, kada bi mogao, i pristao da ja uči- 
nim za tebe ono što nijesam ni za koga, a to je da uzmem 
od tebe nešto što nikad učinio nijesam? 

— Bih — odgovori bez oklijevanja Mitridan. 

— Dakle, — Natan reče — učinit ćeš, kao što ću ti 
kazati. Ostat ćeš u mom domu, ovako mlad kao što jesi, i 
nazvat ćeš se Natan, a ja ću otići i tvoj i nazvat ću se za- 
uvijek Mitridan. 

Tada Mitridan odgovori: 

— Kad bih ja znao postupati kao što vi znate i kao što 
ste znali, primio bih bez razmišljanja ono što mi nudite. 
Nego, jer sam gotovo uvjeren da bi moja djela umanjila 
Natanovu slavu, ne želim pokvariti drugome ono što za 
sebe ne znam stvoriti, pa stoga ne primam. 


Uz takve i još mnoge slične razgovore vrate se Natan 
i Mitridan, po Natanovoj želji, u palaču. Ondje je još mno- 
go dana Natan častio Mitridana i koliko je bilo u njegovoj 
moći, podržavao ga u njegovoj plemenitoj odluci. Tako je 
Natan izvrsno dokazao da ga Mitridan nikada neće prema- 
šiti u njegovoj velikodušnosti, A kada se Mitridan sa svo- 
jom pratnjom htjede kući vratiti. Natan se lijepo s njim 
oprosti. 

ČETVRTA NOVELA 


Gospar Gentil de' Carisendi dođe iz Modone, izvadi iz groba 

ljubljenu ženu, koju su sahranili kao mrtvu. Kad se gospa 

«oporavila, rođi muško čedo, a gospar Gentile nju i dijete vrati 
Niccolucciu Caccianimicu, njenu mužu, 


Svi se začudiše tome da netko može biti tako veliko- 
«dušan te i svoj vlastiti život pokloniti, i ustvrdiše da je do- 
ista u velikodušnosti Natan premašio španjolskog kralja i 
opata iz Clignija. Pošto su dugo o tome raspravljali, kralj 
pogledom upozori Laurettu kako želi da ona kazuje. Stoga 
Lauretta pripravno poče: 


— Mlade moje gospe, upravo su prekrasne zgode o 
kojima smo pripovijedali, i toliko ima u njima uzvišene 
plemenitosti te mi se čini da nama, koji još kazivati mo- 
ramo, ništa više preostalo nije što bi pobudilo zanimanje, 
ako ne posegnemo za ljuvenim zgodama, koje vazda pru- 
žaju dovoljno gradiva za raspravljanje. Stoga, a i zato što 
je to u skladu s našim mladim ljetima, rado ću vam kazi- 
vati o plemenitosti nekog ljubovnika. A kada sve dobro 
razmotrite, neće vam se činiti njegova plemenitost manja 
od plemenitosti onih o kojima smo raspravljali, ako je isti- 
na što se kaže da ljudi poklanjaju blago, zaboravljaju na 
prijateljstva, te izlažu i sam svoj život, štaviše, čast i dobar 
glas tisućama opasnosti, da bi mogli posjedovati ljubljeno 
biće. 

Živio, dakle, u Bologni, odličnom  lombardijskom! 
gradu vitez, jako poštovan sa svojih vrlina i s plemenita 
roda, a zvao se gospar Gentile Carisendi. Još mladićem uz- 
ljubion gospu plemenita roda, po imenu Catalina, ženu 
Niccoluccia Caccianimica. Gospa mu nije uzvraćala ljubav, 
pa on gotovo očajavajući otputuje u Modonu,? kamo su 
ga pozvali da bude poglavar. Budući da u to vrijeme Nic- 
coluccio nije bio u Bologni, njegova gospa, koja je bila 
trudna, ode na neki svoj posjed, otprilike tri milje udaljen 
od grada. Ondje je iznenada neka teška boljka tako zahva- 


! Lombardia — je u Boccacciovo vrijeme obuhvatala šire po- 
«dručje negoli danas. 


* Modona — Modena. 

ti da u njoj zamre svaki znak života, te je nekoliko ljekara 
ustanovilo da je mrtva. Pa kako su žene iz njena rgda ka- 
zivale da im je ona sama rekla e je tek od nedavna noseća, 
pa prema tome plod još ne može biti razvijen, odmah je, 
ne razmišljajući mnogo, pokopaju u grobnicu obližnje cr- 
kve i dostojno oplaču. To umah dojavi gosparu Gentileu 
neki njegov prijatelj. Iako gospa nije pokazivala nimalo 
ljubavi prema njemu, on se jako ožalosti i ovako pomisli: 
»Eto, gospo Catalino, mrtva si! Dok si živjela, nikad me ni 
pogledala nijesi, a sada, kad si mrtva i ne možeš se brani- 
ti, hoću da ti bar jedan poljubac ukradem.« Istom je to po- 
mislio, a noć već bješe pala, potajice pozove svog slugu, 
uzjaše konja, te odjezdi prema grobnici gdje je žena leža- 
Ja. Otvori grob, pažljivo se spusti unutra, legne uz nju, te 
se licem priljubi uz njeno lice i plačući stade je cjelivati. 
Nego, kao što znamo, ljudi u svojim željama ne poznaju 
granica, već ih, što dalje, sve nove želje muče, a osobito 
ljubovnike, tako i on, kada je već bio nakanio otići, pomi- 
sli: »Kad sam već ovdje, zašto joj ne bih i grudi dotakao 
i tako je nikad više dotaći neću i nikada je ne dotakoh.« 
Svladan tom žudnjom, položi ruku na njene grudi, te mu 
se učini da joj srce slabo kuca. Otjerav od sebe svaki strah, 
stade pažljivije ispitivati i spozna da ona zasigurno nije 
mirrtva, iako u njoj jedva život tinja. Uz pomoć sluge, što 
je nježnije mogao, izvuče je iz grobnice, položi pred sebe 
na sedlo, te je potajno odvede u svoj dom u Bologni. 


S njim je živjela njegova majka, vrla i mudra žena, 
koja, kada joj je sin sve potanko razložio, svladana samilo- 
šću, velikom toplotom i kupkama gospi vrati zamrli život. 
Netom gospa dođe k sebi, duboko uzdahne i upita: 

— Jao, gdje sam ja to? 

Valjana joj gospa odgovori: 

— Umiri se, na dobru si mjestu! 


A kada se posve osvijestila i pogledala naokolo, ne 
prepozna mjesto te, videći pred sobom gospara Gentilea, 
začuđena zamoli njegovu majku da joj kaže kako je onamo 
stigla. Gospar Gentile joj sve po redu ispripovjedi. Ona 
sva žalosna, nakog nekog vremena, što je ljepše znala i 
umjela, zahvali mu se, a onda ga umoli da, kao vitez, za 
ljubav koju je prema njoj gajio, dok je u njegovoj kući, 
38 Boccaccio: Dekameron 

ničim ne povrijedi ni njenu ni njena muža čast, a kad no- 
vi dan svane, neka je pusti da se svome domu vrati. 

Gospar Gentile odgovori: 

— Gospo, koliko je god nekad bila jaka moja žudnja 
za vama, nijesam nakan ni sada ni ikad više (kad mi je 
bog tu milost udijelio, te vas živu iz smrti meni vratio, a 
razlog je ljubav koju sam nekad prema vama gajio) postu- 
pati prema vama, ni ovdje ni bilo gdje drugdje, nikako 
drugačije nego kao prema miloj sestri. No ono što sam za 
vas ove noći učinio, zaslužuje ipak nagradu, pa vas molim 
da mi ne uskratite milost koju ću od vas tražiti. 


Gospa mu ljubezno odgovori da pristaje, samo ako uz- 
mogne i ako je u poštenju. 
Na to će gospar Gentile; 


— Gospo, sva vaša rodbina i svojta, a i svi u Bologni 
tvrdo su uvjereni da ste mrtvi, a nitko vas u kući ne čeka, 
stoga želim da mi udijelite milost i po svojoj volji u potaji 
boravite ovdje, kod moje majke, dok se iz Modone ne vra- 
tim, a to će biti uskoro. Razlog, zbog kojega ovo od vas 
ištem, jest taj, što sam nakan pokloniti vas u prisuću naj- 
uglednijih građana ove zemlje vašem mužu, kao najveći i 
najdragocjeniji dar. 

Gospa, znajući da vitezu duguje zahvalnost i da je nje- 
gova molba časna, odluči udovoljiti gosparu Gentileu, ma- 
da je jako željela obradovati svoje najbliže time što im se 
živa vraća, te mu na njegovu tvrdu vjeru to obeća. Dok je 
još u riječi bila, osjeti da je došao čas porodu, pa uz nježnu 
pomoć majke gospara Gentilea ubrzo rodi lijepo muško 
čedo. Taj događaj udesetorostruči radost gospara Gentilea 
i njenu. Gospar Gentile naredi da joj se pribavi sve potre- 
bito i da je dvore, kao da je njegova vlastita žena. Po tom 
se potajno vrati u Modonu. 


Pošto se tamo završilo vrijeme njegovu službovanju, i 
on se imao vratiti, naredi da se na dan njegova povratka 
u Bolognu priredi gozba, na koju pozove mnoge plemiće iz 
Bologne, među kojima i Niccoluccia Caccianimica. A kad 
se vratio i sjahao s konja, prvo pozdravi Catalinu, koju 
nađe ljepšu i zdraviju no što je ikada bila, a i čedo joj je 
bilo lijepo i čilo, a onda ode gostima i radosno ih pozove 

za stol, te ih bogato podvori. Pri kraju gozbe (a s gospom 
se već prije dogovorio što joj je raditi) ovako prozbori: 


— Gospodo, spominjem se da sam slušao kako u Per- 
ziji postoji, po mom mnijenju, veoma lijep običaj: kad net- 
ko hoće osobito počastiti svog prijatelja, pozove ga svom 
domu i pokaže mu ženu ili kćerku, ili uopće ono što mu je 
najmilije, veleći da bi mu još više volio svoje srce pokaza- 
ti kad bi mogao. Nakan sam, dakle, prenijeti taj običaj u 
Bolognu. Velika vam hvala, što ste svojim prisućem poča- 
stili moju gozbu, a ja ću vam to uzvratiti na perzijski na- 
čin, pokazavši vam ono što mi je najmilije na svijetu. No, 
prije negoli ovo uradim, htio bih da mi raziasnite neku 
moju sumnju: Neki čovjek ima u kući dobra, odana i vjer- 
na slugu, koji teško oboli; gospodar, ne čekajući da sluga 
umre, dade ga iznijeti iz kuće, ostavi ga posred puta i ne 
brine se više za njega. Prođe neki stranac i sažali se na 
bolnika, odvede ga svojoj kući i s najvećim marom i tro- 
škom iscijeli. Htio bih sada da mi kažete, smije li se gospo- 
dar toga sluge po pravu i pravici žaliti i tražiti od onog 
čovjeka da mu vrati slugu, ako ovaj to neće? 


Plemići se posavjetuju i slože u tome da Niccolluccio 
Caccianimico dade odgovor, jer je znao lijepo i kićeno go- 
voriti. Ovaj prvo pohvali perzijske običaje, a zatim reče 
kako se svi u tome slažu da onaj prvi gospodar nema više 
nikakva prava na svoga slugu, jer ne samo što ga je napu- 
stio već ga je i odbacio. Drugi, pak, gospodar, koji je sluzi 
pomogao, može s pravom slugu zadržati, jer time nikakvu 
neugodnost, krivicu ili nasilje ne nanosi prvome gospoda- 
ru. Svi ostali, koji bijahu za stolom, a bilo je među njima 
doista vrlih muževa, rekoše da se slažu s onim što je Nic- 
coluccio odgovorio. Vitez, zadovoljan tim odgovorom, to 
više što ga je baš Niccoluccio dao, ustvrdi da se i on s nji- 
ma slaže. A onda nastavi: 


— Došlo je vrijeme da vam iskažem čast, kao što sam 
vam obećao! 


Tada pozove svoje dvije sluge, pošalje ih da dovedu 
gospu, koja je po njegovoj želji obukla raskošnu odjeću i 
uresila se, moleći je da izvoli doći i razveseliti svojim pri- 
sućem sakupljene plemiće. Gospa uze u naručaj svog pre- 
krasnog sinčića te praćena slugama uđe u dvoranu i na 

molbu onog viteza sjedne kraj nekog vrlog plemića. Vitez 
tada reče svojim gostima: 

— Gospodo, to je ono što mi je najdraže i najmilije na 
svijetu, pogledajte da vidite imam li pravo. 

Svi je plemići pozdrave s puno poštovanja i pohvale, 
a promotrivši je, potvrde vitezu, da je doista dostojna nje- 
gove ljubavi. Mnogi bi se među njima bili zakleli da je go- 
špa upravo ona koja je doista i bila, da nijesu znali e je 
umrla. No najviše ju je promatrao Niccoluccio i goreći od 
želje da sazna tko je ona, kad je vitez na čas izišao, upita 
je, da li je Bolonjka ili tuđinka. Gospa se na riječi svoga 
muža jedva svlada da mu ne odgovori, no da ne prekrši 
dogovora, ne prozbori. Netko je među njima upita da li je 
sinčić njen, drugi, da li je žena gospara Gentilea ili mu je 
možda rod; no ona je samo šutjela. Uto uđe gospar Gen- 
tile, a jedan će od njegovih gostiju: 

— Gosparu, krasna je vaša gospa, no čini se da je ni- 
jema, je li tako! 

— Gospodo, —— odvrati gospar Gentile — to što do sa- 
da nije progovorila, dokaz je njene vrline. 

— Recite nam, dakle vi, — nastavi onaj — tko je ona? 

Vitez odvrati: 

— Rad sam to učiniti, ako mi obećate da se nitko ne- 
će maknuti s mjesta, ma što ja rekao, dokle ne izgovorim 
sve do kraja. 

Svi mu obećaše, a kako su međutim sluge već raspre- 
mili stolove, gospar Gentile sjedne do gospe veleći: 

— Gospodo, ova je gospa onaj odani i vjerni sluga o 
kojem sam malo prije govorio. Njen rod ie malo za nju 
mario, te ju je kao nevrijednu i nepotrebnu stvar bacio na 
put. A ja sam je našao i svojom brigom i trudom istrgnuo 
iz pandža smrti. Bog joj je vratio njen krasan lik kao na- 
gradu za moju ljubav. No, da biste točnije razumjeli kako 
se to dogodilo, ukratko ću vam kazati. 

Tada im ukratko i jasno ispripovjedi, na veliko čuđe- 
nje slušalaca, kako mu je omiljela i što se do onog časa 
dogodilo. A onda nadoveže: 

— Stoga, ako nijeste promijenili svoj malopređašnji 
sud, a posebno Niccoluccio, ova je gospa s pravom moja, i 
nitko nema prava da je od mene iziskuje. 

Nitko ne dade odgovora, dapače, svi čekahu što će on 
još kazati. 


Niccoluccio i mnogi prisutni, pa i gospa, plakahu od 
ganuća. Gospar Gentile ustane, uze u naručaj djetešce, a 
gospi pruži ruku te pristupi Niccolucciu veleći: 


— Ustani, kume, ne vraćam ti tvoju ženu, koju je tvoj 
i njen rod odbacio, već ti poklanjam svoju kumu sa sinči- 
ćem, koga je zasigurno s tobom začela i koga sam ja na 
krstu držao i dao mu ime Gentile: I molim te da ti ne bude 
manje draga, zato što je gotovo tri mjeseca u mojoj kući 
boravila. Zaklinjem ti se bogom, koji je možda u moje sr- 
ce usadio ovu ljubav, da bi je ta ista ljubav, kao što se do- 
ista i zbilo, spasila smrti, da nikad ni s ocem, ni s majkom, 
ni s tobom nije časnije živjela, negoli u moje majke u mom 
domu. 

Na to se obrati gospi veleći: 

— Gospo, odsad vas razrješujem posve vašeg obećanja 
i slobodnu vas ostavljam Niceolucciu. 


I preda gospu i djetešce u naručaj Niccolucciu te po- 
novo sjedne. Niccoluccio pun čežnje primi svoju ženu i 
sinčića, to sretniji što se nikako nije nadao da će je opet 
vidjeti, i zahvali vitezu kako je najbolje znao i umio. A 
svi ostali do suza ganuti hvalili su viteza, a hvalili su ga i 
svi oni koji su za tu zgodu čuli. 


Gospu s najvećom radosti dočekaše u njenu domu i, 
kao da je uskrsnula, dugo su je u Bologni s divljenjem 
promatrali. Odonda je gospar Gentile postao veliki prija- 
telj Niccoluccia i njegove i gospine rodbine i svojte. 


Što ćete sada reći, ljubezne gospe? Hoćete li suditi da 
se može uporediti s djelom gospara Gentilea to što je neki 
kralj darovao žezlo i krunu, ili neki prelat bez svog troška 
pomirio razbojnika s papom, ili što je neki starac, pružio 
svoje grlo neprijateljevu nožu? Gospar Gentile, mlad i pun 
žara, mogao je s pravom zadržati ono što je nemar drugih 
odbacio,.a njemu sreća u naručaj bacila. No, on, ne samo 
što je svladao časno svoju žarku ljubav već je plemenito 
vratio ono za čim je svom snagom svoga srca žudio, pa i_- 
preoteti želio. Doista, nijedno od spomenutih djela ne čini 
mi se ravno ovome. 

PETA NOVELA 


Gospa Dianora zaište u gospara Ansalda u siječnju takav pe- 

rTivoj kao da je svibanj. Gospar Ansaldo se,pogodi s nekim 

čarobnjakom i ispuni njenu želju. Muž joj dopusti da ugodi 

gosparu Ansaldu, a ovaj je, kad sazna za velikodušnost njena 

muža, razriješi obećanja, našto čarobnjak oprosti gosparu 
Ansaidu dug. 


Vesela je družba svojim hvalama do neba uzdizala go- 
spara Gentilea, kadli kralj naredi Emiliji da nastavi. Ona 
smjelo, gotovo kao da je željna kazivati, ovako počne: 

— Nježne gospe, nitko ne bi mogao s pravom odreći 
veličinu djelu gospara Gentilea, ali kad bi netko ustvrdio 
da više od toga nije moguće stvoriti, ne bi bilo teško doka- 
zati da jest. O tome sam nakanila u svojoj noveli kazivati. 

Mada je Furlanija hladna zemlja, lijepa je po krasnim 
gorama, bujnim rijekama i bistrim izvorima. U njoj je 
grad Udine, u kojemu je nekoć živjela krasna i plemenita 
gospa, po imenu Dianora, žena bogata, ljubezna i uglađena 
plemića, koji se zvao Gilberto. Ta je gospa po svojoj va- 
ljanosti doista zaslužila da je nadasve ljubi plemić visoka 
roda, po imenu gospar Ansaldo, glasovit vitez i junak na 
oružju. Ljubeći je, dakle, žarko i nastojeći svim svojim si- 
Jama da ga ona uzljubi, često joj je slao poruke, moleći je 
za njenu ljubav; no utaman mu bje sav trud. Dotuži gospi 
vitezovo opsjedanje, pa videći da on ne odustaje od toga, 
mada ona odbija sve što on od nje ište, smisli zatražiti od 
njega nešto tako neobično što on, po njenu sudu, neće mo- 
ći izvršiti, i tako se osloboditi neprilike. Stoga nekoj ženi, 
koju je on često puta s porukama k njoj slao, jednoga da- 
na reče: 

— Poslušaj me, dobra ženo, ti si mnogo puta ustvrdila 
da me gospar Ansaldo nadasve ljubi, i u njegovo mi ime 
nudila prekrasne darove. Neka on svoje darove zadrži, jer 
me njima nikad ne bi sklonio da ga ljubim i da mu ugodim. 
No kad bih bila tvrdo uvjerena da me toliko ljubi koliko 
ti kažeš, bez dvojbe bih i ja njega uzljubila i udovoljila 
njegovim željama. Pa, stoga, ako mi hoće dokazati svoju 
ljubav onim što ću zaiskati, pripravna sam da ga poslušam. 

Ona je žena na to upita: 

— A što još želite, gospo, da on za vas učini? 

Gospa odgovori: 

— Evo što želim: hoću da mi u siječnju mjesecu, koji 
je evo pred nama, u blizini grada stvori perivoj pun zele- 
nila, cvijeća i lisnata drveća, baš takav kakav bi bio da je 
svibanj. A ako on to ne učini, nek mi ne šalje više ni tebe 
ni koga drugoga, jer ću otkriti sve svome mužu i svojoj 
rodbini i svojti i tako pokušati da ga skinem s vrata, ako 
me i dalje bude napastovao, mada sam dosad šutjela. 


Pošto je vitez saznao za tu njenu želju i obećanje, 
premda mu se činilo teško i gotovo nemoguće to izvršiti, a 
i znao je da to gospa iziskuje samo zato da ubije u njemu 
svaku nadu, ipak odluči da pokuša nekako to izvesti. I po- 
šalje po svijetu glasnike, tražeći tko bi mu mogao pomoći 
ili ga posavjetovati. Tako se namjeri na nekog čarobnjaka, 
koji obeća da će to uraditi, ako mu dobro plati. Gospar« 
Ansaldo se s njim pogodi za veliku svotu novaca, te stade 
radosno čekati određeni rok. I kada je nok došao, mada je 
zima bila oštra, i sve zaleđeno i snijegom zavijeno, onaj 
čarobnjak stvori na nekoj krasnoj livadi blizu grada svo- 
jim čarolijama, baš uoči prvoga siječnja, najljepši perivoj 
što se ikad na svijetu vidio, pun zelenila, drveća i svako- 
vrsnog voća, kako su posvjedočili oni koji su ga vidjeli. 
Sav sretan, gospar Ansaldo nabere majljepšega voća i na- 
trga najljepšega cvijeća iz perivoja te ga tajno pošalje go- 
spi i pozove je da dođe i vidi vrt što ga je zaiskala, kako 
bi se osvjedočila o njegovoj ljubavi. Ujedno je zamoli da 
ne zaboravi obećanje zakletvom zapečaćeno, te da kao če- 
stita žena održi riječ. Pošto je žena vidjela cvijeće i voće 
i čula od mnogih o prekrasnu perivoju, pokaje se zbog 
svoga obećanja. No, uza sve kajanje, želina da vidi neobič- 
ne stvari, s mnogim gospama iz grada ode u onaj perivoj 
ite se čudom začudi i zadivi mu se, potom se rastužena 
svome domu vrati, misleći na svoje obećanje. Njena je ža- 
lost bila tolika da je nije mogla skriti, pa joj i muž opazi 
i htjede da sazna uzrok. Gospa je od srama samo šutjela, 
no, naposljetku primorana, otkri mu sve. Gilberto se prvo 
strašno rasrdi, a tada, uzevši u obzir njenu čistu nakanu, 
primiri se i reče joj: 

— Dianora, razboritoj i čestitoj ženi ne pristoji se slu- 
šati takve poruke i pogađati se za svoju čast. Riječi koje 
kroz uho prodiru u srce moćnije su no što mnogi suđe, a lju- 

bovnicima je gotovo sve moguće. Zlo si dakle uradila, i što 
si slušala, i što si se pogađala, nego, kako znam nedužnost 
tvoje duše, da se oslobodiš veza onog obećanja, dopustit 
ću ti ono što možda nitko ne bi učinio; a i bojim se da nam 
onaj čarobnjak na želju gospara Ansalda ne nanese kakvo 
zlo, ako se narugaš s njim. Pođi, dakle, k njemu i uznastoj, 
ako ikako budeš mogla, da sačuvaš časti obraz, i da te o- 
slobodi obećanja, ako li ne bude nikako drugačije moguće, 
podaj mu za ovaj put svoje tijelo, no dušu nemoj. 

Kad je gospa saslušala muža, zaplaka i ne htjede pri- 
hvatiti savjet. No Gilberto, mada se gospa protivila, nare- 
di da tako učini. A kada je svanuo sutrašnji dan, pođe go- 
spa rano u zoru, skromno odjevena i bez nakita, Ansaldo- 
voj kući; pred njom su išle dvije sluge, a za njom sobarica. 

A kada je Ansaldo čuo da je gospa došla, začudi se ja- 
“ko, te ustane i pozove čarobnjaka veleći: 


— Dođi, da vidiš što sam dobio po tvom umijeću. 

Pođe joj u susret i bez žudnje u duši i s poštovanjem 
je primi, te je odvede u lijepu odaju, kraj kamina u koje- 
mu je velika vatra gorjela. Ponudi je da sjedne i reče joj: 

— Gospo, ako duga ljubav koju sam prema vama ga- 
jio zaslužuje neku nagradu, molim vas da budete liubezni 
i otkrijete mi pravi razlog svog dolaska u tako ranu uru 
i uz pratnju. 

Gospa se zasrami i gotovo plačući odgovori: 

-— Gosparu, ne vodi me k vama ni ljubav, ni obećanje, 
već zapovijest moga muža, koji me ovamo poslao, poštu- 
jući više vaš trud da udovoljite svojoj neobuzdanoj ljuba- 
vi negoli svoju i moju čast. Po njegovoj zapovijesti pri- 
pravna sam da udovoljim svakoj vašoj želji. 

Gospar Ansaldo se prvo jako začudi gospinim riječi- 
ma, a po tom se stade još više čuditi Gilbertovu velikodu- 
šju, te se njegova žarka ljubav od ganuća preobrati u sa- 
milost, i reče: 

— Gospo, ne dao bog, kad je tako kao što velite, da 
okaljam čast onoga koji se smilovao mojoj ljubavi. Stoga, u 
mojoj ćete kući boraviti dok budete htjeli, ali samo kao da 
ste mi sestra. A kad vam bude po volji, slobodno možete 
otići i svom mužu za ovoliku udvornost u moje ime izraziti 
onu zahvalnost koju smatrate da mu dolikuje, a ja ću mu 
zauvijek biti odan prijatelj, spreman na svaku uslugu. 

Žena sretna i presretna na te riječi odvrati: 

— Nikad i nijesam pomislila, s obzirom na vaše pona- 
šanje, da biste mogli drugačije prema meni postupiti. Sto- 
ga ću vam biti dovijeka zahvalna. 

Tada je on s poštovanjem isprati, a ona se vrati Gil- 
bertu te mu ispripovjedi što se zbilo. Od onoga su dana 
gospar Ansaldo i gospar Gilberto postali nerazdvojivi i 
vjerni prijatelji. Čarobnjak, kome gospar Ansaldo htjedne 
dati obećanu nagradu, videći Gilbertovu plemenitost pre- 
ma Ansaldu i Ansaldovu prema gospi, reče: 

— Pošto sam vidio kako vam je Gilberto velikodušno 
ponudio svoju čast, a vi se plemenito vladali u svojoj lju- 
bavi, ne dao bog da i ja ne budem takav u pogledu svoje 
nagrade; stoga sam naumio ostaviti je vama. 

Vitez se zasrami te je nastojao da čarobnjak primi 
sve ili barem dio nagrade. No uzalud se trudio; čarobnjak 
je nakon trećega dana uklonio svoj perivoj te s blagoslo- 
vom božjim otputovao. Ansaldo, pak, ugasi u svom srcu 
požudu prema onoj gospi, a plamen poštena prijateljstva 
ogrije mu grudi. 

Što kažete na ovo, ljubezne gospe? Hoćemo li dati 
prednost onoj mrtvoj ženi i već ohladnjeloj i beznadnoj 
ljubavi, ili plemenitosti gospara Ansalda, koji je, ljubeći 
žarče nego ikad i pun nađe, ostavio plijen koji je već imao 
u rukama? Sudim da je glupo onu plemenitost upoređiva- 
ti s ovom. 

Pobjedonosni kralj Karlo Stariji zaljubi se u mladu djevojku, 
a onđa se zasrami takve ludosti te nju i njenu sestru čestito uda, 


Tko bi mogao prepričati sve razgovore što su ih vodile 
gospe o tome tko je bio plemenitiji, da li Gilberto ili go- 
spar Ansaldo ili čarobnjak u zgodi o gospi Dianori? Preda- 
leko bi nas to odvelo. Kralj je ipak neko vrijeme dopustio 
da gospe raspravljaju, a onda pogleda Fiammettu i naredi 
joj da svojim kazivanjem prekine razgovor. Ona odmah 


x 


počne: 

— Presvijetle gospe, moje je mnijenje da bi pripovi- 
jedanje u družbi kao što je naša vazda imalo biti opširno, 
da ne bi pretjerana kratkoća dala povoda za prepiranje o 
onome što se kazivalo. Takva raspravljanja mnogo više 
dolikuju đacima negoli nama, koje smo jedva sposobne za 
preslicu i vreteno. Pa kako ste se već zbog onoga što smo 
kazivali upuštale u prepirke, neću vam pripovjedati nove- 
lu, koju bijah smislila, već drugu, i to ne možda o nekom 
čovjeku niska roda, već o nekom junačkom kralju, koji se 
viteški ponio, pazeći na svoju čast. 


Svaka je od vas već mnogo puta čula spominjati kra- 
lja Karla Starijeg ili Prvog! koji je slavnom pobjedom 
nad kraljem Manfredijem istjerao iz Firence gibeline* i 
vratio guelfe." Zbog toga je vitez gospar Neri degli Uber- 
tit otišao iz Firence sa svima svojima i s cijelim blagom i 
nije se htio drugdje skloniti, već pod zaštitu kralja Kar- 
la, pa se nastanio u Castellu a mare di 'Stabia, da bi ondje 
u tišini i u samoći završio dane svog života. Ondje je, ot- 
prilike na strelomet od grada, kupio imanje sred maslina, 
lijesaka i kestena, kojima onaj kraj obiluje, te sagradio 
krasan i udoban dvorac. Uz dvorac zasadi divan perivoj, a 
kako je žive vode bilo u izobilju, u sredini, kao što je obi- 
čaj u nas, načini lijepi i bistar ribnjak, koji lako ispuni 
mnogim ribama. Nemajući drugog posla, gospar Neri je 
svakoga dana sve više uljepšavao svoj vrt. Uto, za tih vru- 
ćih ljetnih dana, u Castello a mare dođe kralj Karlo da 
malko otpočine. Slušajući o krasoti vrta gospara Nerija, 
poželje da ga vidi. A kada je čuo čiji je onaj vrt naumi da 
prema vitezu bude što ljubezniji, baš zato što je bio na 
strani njegovih protivnika. Stoga mu poruči da sa svoja 
četiri pratioca želi sutradan s njim u njegovu vrtu večera- 
ti, ali da o tome nikome ništa ne govori. Gospar Neri se 
tome jako obraduje, te priredi divnu večeru, a svojoj dru- 
'Žžini odredi što im sve valja uraditi i, što je ljepše znao i 


* Kralj Karlo Anžuvinski, vladar Napulja i Sicilije. U bici kod 
Beneventa 1265. pobijedio je kralja Manfredija, a kod Tagliacozza Cor- 
radina. U borbi su poginula oba kralja. Isp. Bijesni Orlando XXXIII, 
20. i Dekameron II, 6. 

* Gibelini, isp. II, 5. 

* Guelfi, isp. II, 5. 

* Ubertijevi. su bili gibelini, od te je obitelji znameniti Farinata 
kojega ie ovjekovječio Dante u svojoj Božanskoj komediji. 


ŠESTA NOVELA 603 


umio, primi u svom krasnom vrtu kralja. Pošto je kralj 
razgledao vrt i cijelu kuću gospara Nerija i pohvalio nji- 
hovu ljepotu i pošto je oprao ruke, sjede za jedan od sto- 
lova prostrtih pored ribnjaka, a grofu Guidu di Monforte,5 
jednom od svojih pratilaca, naredi da mu sjedne s jedne 
strane, gosparu Neriju s druge, ostaloj pak trojici koji su 
s njim došli zapovjedi da sjednu po onom redu kako je od- 
redio gospar Neri. Jestvine bijahu izvrsne, a vina odlična 
i skupocjena, a sve u divnom redu i miru, te kralj mnogo 
pohvali gospara Nerija. 

Dok su u radosnu raspoloženju jeli i uživali u tišini 
vrta, dođu dvije mladice, koje bijahu možda tek napunile 
petnaest godina; vjenčić od zimzelena krunio im je rasple- 
tenu kovrčavu kosu, divne zlaćane boje, a u licu bijahu 
tako lijepe i nježne da su sličnije bile anđelima nego lju- 
dima. Odjeća je na njima bila od prebijele, prozirne, lane- 
ne tkanine, usko priljubljene uz prsa, dok im je niz boko- 
ve zvonoliko padala do nogu. Prva je nosila na ramenu 
dvije ribarske mreže, koje je pridržavala lijevom rukom, 
dok joj je u desnoj bio dug štap, a ona koja je za njom išla 
nosila je o ramenu tavu, pod miškom snopić drva i u ruci 
tronog, a u drugoj ruci žaricu ulja i upaljenu luč. Kad ih 
kralj ugleda, silno se začudi, a tada uze napeto iščekivati 
što će se zbiti. Mladice skromno i stidljivo priđu te se po- 
klone kralju, a po tom odu na ribnjak, te ona koja je nosi- 
la tavu, spusti na tlo nju i ostale predmete i uze u ruke 
palicu što ju je druga nosila. Tada obje uđu u ribnjak, ko- 
jega im je voda sezala do pojasa. Uto jedan od slugu go- 
spara Nerija brzo pripali vatru, postavi tavu na tronog, 
nalije ulje i stane čekati da mu djevcgike dobace ribu. Za 
to je vrijeme jedna od njih štapom tjerala ribe iz njihova 
skrovišta, a druga je hitala mreže, te, na veliku zabavu 
kralja, koji ih je pažljivo pogledom pratio, u kratko vri- 
jeme ulove mnogo riba i dobace ih sluzi, a on ih je još go- 
tovo žive metao na tavu. Tada djevojke, kako su ih pou- 
čili, uzeše loviti ljepše ribe te ih bacati na sto pred kralja, 
grofa Guida i oca. Ribe su padale na stol, praćakajući se, 
a kralj se tome radovao, hvatao ih i ljupko djevojkama na- 


* Guido di Monforte, francuski velikaš, sudjelovao je s kraljem 
Karlom u osvajanju Napuljskog kraljevstva. I njega Dante spominje 
u Božanskoj komediji. 

trag bacao. Tako su se dugo igrali, dok sluga nije ispržio 
one ribe koje su mu dali te ih između dva jela po naredbi 
gospara Nerija ponudio kralju. Kada su djevojčice vidjele 
da je riba pržena, a i zamorile se od lova, iziđu iz ribnja- 
ka; bijela tanka tkanina tako im se pripila uz tijelo da je 
gotovo posve otkrivala njihovu nježnu nagost. Tad uzmu 
.one ostavljene predmte te stidljivo prođu pored kralja i 
vrate se u kuću. 


I kralj, i grof, i ostali dugo promatrahu mladice i div- 
ljahu se ljepoti lica im i stasa, te ljupku vladanju. No na- 
dasve se svidješe kralju. On ih je tako pažljivo promatrao, 
kad su izlazile iz vode, te ne bi bio osjetio ni da ga je tko 
ubo. I što je više na njih mislio, a da i nije znao tko su, to 
je jače osjećao kako mu se u srcu budi žarka želja da im se 
svidi. Po tome spozna da će se zaljubiti, ako ne bude na 
oprezu. A i nije znao koja mu se od ove dvije više sviđa, 
toliko su bile jedna drugoj slične. Dok su mu se tako mi- 
sli namatale i odmatale, obrati se gosparu Neriju i upita 
ga tko su one dvije gospojice. Gospar Neri odgovori: 

— Gospodaru, to su moje kćerke blizanke; jednoj je 
ime Lijepa Ginevra, a drugoj Plavokosa Isotta. 


Kralj ih mnogo pohvali i posavjetuje ocu da ih uda. 
Gospar Neri se ispričavao kralju da to u ovakvim prilika- 
ma ne može učiniti. Međutim, preostalo je još samo da se 
donese na stol voće, kadli eto ti one dvije mladice u pre- 
krasnoj svilenoj odjeći, noseći srebrne pladnjeve pune ra- 
* znovrsna voća, što ga ono godišnje doba donosi. Pladnjeve 
postave pred kralja na stol, a onda se povuku i zapjevaju 
pjesmu koja počinje ovako: 


Kud si me, ljubavi, odvela, 
Kazivati ne bih to znala... 


tako ljupko i milo, te se kralju, koji ih je s uživanjem gle- 
dao i slušao, činilo da su anđeli s neba sišli i pjevaju. A 
kada otpjevaju pjesmu, kleknu, duboko se poklone kralju 
i zamole ga da ih otpusti. On ih iako teška srca, naoko ipak 
radosno otpusti. Pošto se večera završila, kralj i pratnja mu 
uzjašu konja, oproste se s gosparom Nerijem te se vrate 
kraljevskoj palači, putem raspravljajući o svemu i svačemu. 

Kralj je dugo skrivao svoje osjećaje, ali, mada je bio 
zauzet mnogim važnim poslovima, nije mogao zaboraviti 
krasotu i ljupkost Lijepe Ginevre, zbog koje je ljubio nje- 
nu sestru tako sličnu njoj, te mu ta ljubavna ludost posve 
smuti glavu. Izmišljajući razne razloge, često je odlazio 
gosparu Neriju da vidi krasoticu Ginevru. No, ne mogav 
dalje trpjeti i ne znajući drugog puta ni načina, smisli da 
otme obje djevojke ocu, te svoju ljubav i namjeru otkri 
grofu Guidu. Ovaj mu vrli čovjek ovako reče: 

— Gospodaru, ne mogu se dosta načuditi vašim rije- 
čima, to više što vas još od vašeg djetinjstva poznajem bo- 
lje od ikoga drugoga. I kako nikad nijesam u vašoj mlado- 
sti, kad ljubav lakše obuzima srca, opazio da vas je strast 
svladala, sada, kad ste na pragu starosti, neobično je i go- 
tovo pravo čudo da vas je ljubav tako zaslijepila. Pa, kad 
bi se meni priličilo da vas upozorim, dobro znam što bih 
vam morao reći, imajući pred očima to da ste tek nedavno 
oružjem u ruci osvojili ovu zemlju i da još ne poznajete 
ovaj narod pun nevjere i izdaje. I dok ste tako još zauzeti 
državnim poslovima da pravo ni počinuli nijeste, prepusti- 
li ste se nestalnoj ljubavi! To se ne priliči velikom kralju, 
već malodušnu mladiću. A što je još gore, velite da ste od- 
lučili oteti djevojke onom jadnom vitezu koji vas je u svo- 
joj kući počastio većma nego što je u njegovoj moći bilo, 
te vam ih pokazao gotovo nage, da vam još veću počast is- 
kaže i da time dokaže koliko je njegovo povjerenje u vas 
i kako je čvrsto uvjeren da ste ikralj, a ne grabežljiva zvi- 
jer. Zar ste tako brzo zaboravili da su vam Manfredijeva 
nasilja nad ženama otvorila put u ovo kraljevstvo? Ima li 
veće izdaje, koja bi zaslužila vječitu kaznu, od ove, da o- 
nome tko vas čisti oduzimate čast, ufanje i utjehu? Što bi 
ljudi o vama mislili da to učinite? Možda mislite da vas to 
opravdava što možete reći: Učinio sam to, jer je on gibe- 
lin. Je li to pravednost kralja da prema onome koji mu se 
pod okrilje stavlja ovako postupa? Spomenite se, kralju, 
da je velika vaša slava što ste pobijedili Manfredija, ali 
još bi veća bila da nadvladate sami sebe. Stoga, vi, koji nad 
drugim vladate, valja da sebe pobijedite i obuzdate požu- 
du, te ne okaljate takvom mrljom ono što ste slavno stekli. 

Ove riječi duboko dirnu kraljevo srce, te ga to više 
ožaloste što je dublje osjećao da su istinite. Uzdahnuv 
teško, odvrati: 

— Grofe, zasigumo sudim da je mnogo lakše vještu 
'ratniku pobijediti neprijatelja, ma kako on jak bio, negoli 
svoju vlastitu požudu. No, koliko je god ta patnja teška, a 
potrebita neizmjerna snaga, vaše su me riječi tako dirnule 
te mi valja što prije djelom dokazati kako tako isto znam 
sebe samog nadvladati, kao što umijem druge pobjeđivati. 

Ne prođe dugo poslije ovog razgovora, i kralj se vrati 
u Napulj, te bilo da ne počini podlo djelo, bilo da nagradi 
viteza za iskazane počasti, premda mu teško bijaše poklo- 
niti drugome ono za čim je najviše čeznuo, ipak naumi da 
uda one dvije mladice, i to ne kao kćerke gospara Nerija, 
već kao svoje vlastite. Na veliku radost gospara Nerija da- 
d€“djevojkama primjeran miraz, te Lijepu Ginevru uda 
za gospara Maffea da Palizzi,* a Plavokosu Isottu za gospa- 
ra Guiglielma della Magna, obojica plemeniti vitezovi i 
plemići vrlo visoka roda. Pošto je to obavio, s neizmjernom 
boli u duši ode u Pugliu i teškim naporima svlada svoju 
žudnju, te tako rastrgnu ljuvene okove i do smrti se oslo- 
bodi strasti, 

Možda će tko reći da je za kralja malenkost udati dvi- 
je ljepotice, i ja ću se s time složiti; no veliko je i veličaj- 
no djelo pomislimo li da je zaljubljeni kralj udao onu ko- 
ju je sam ljubio, a da nije ubrao sa stabla svoje ljubavi ni 
lista, ni cvijeta, ni ploda. Eto, tako je dakle, tai veliki kralj 
nagradio plemenita viteza, počastio ljubljene djevice _ i 
hrabro sebe svladao.? 


* Maffeo da Palizzi, historijska je ličnost. 
" Ova novela ima vrijednost hist. anegdote, ali vjerodostojnost 
nije potvrđena. 

Kralj Pietro sazna za vruću ljubav bolne Lise, pa je utješi, 
a potom uda za plemića i, poljubivši je u čelo, nazove se 
zavazda njenim vitezom. 


Fiammetta je okončala svoju novelu, i svi su mnogo: 
pohvalili mušku velikodušnost kralja Karla, osim jedne 
gospe, koja ga, kao gibelinka, nije htjela hvaliti. Tad, Pam- 
pineja na kraljevu zapovijest počne: 

— Nema valjda, ugledne gospe, razumna čovjeka ko- 
ji ne bi o slavnom kralju Karlu govorio onako kao što i vi 
govorite, ako li ne onaj koji ga inače ne trpi. No, jer mi je: 
na um pala ne manje pohvalna zgoda o plemenitosti jed- 
noga njegova protivnika prema nekoj mladoj Fiorentinki, 
rada sam vam o tom kazivati. 


U ono vrijeme, kada su Francuzi prognani sa Sicilije. 
živio je u Palermu Fiorentinac Bernardo Puccini, vrlo bo-- 
gat mirodijar. Sa svojom je ženom imao kćerku jedinicu, 
krasoticu, doraslu do udaje. Pošto je kralj Pietro di Raona,! 
zavladao otokom, priredio je sa svojim barunima u Paler- 
mu veličanstvenu svečanost. Dok se on sam na svečanosti 
u viteškim igrama borio na katalansku, sluči se da je Ber-. 
nardova kćerka, po imenu Lisa, sa svog prozora s još nekim 
gospama promatrala svečanost te opazila kralja kako jezdi 
poljanom na svom atu, i tako ioj se neobično svidio da ga 
je neprestano gledala i žarko ga uzljubila. A kada je sve-- 
čanost prošla, u svom očinskom domu mišljaše samo na 
svoju uzvišenu i silnu ljubav. U tim mislima najteže ju je 
peklo saznanje kako je ona niska roda, pa nema ni tračka 
nade da bi ta ljubav mogla imati radostan završetak, Ipak 
to nije ohladilo njene ljubavi prema kralju, ali se nije usu- 
dila nikome povjeriti, bojeći se još većeg jada. A kralj, ni- 
ti je to opazio niti mario za nju, pa je zbog toga ona neiz- 
mjerno trpjela. I dok je tako u njoj ljubav plamtjela sve 
više, i jedna bol drugu stizala, krasoticu svlada patnja, ona 
obolje, i stade iz dana u dan kopnjeti kao snijeg na suncu. 
Otac joj i majka, gledajući je srca puna tuge kako vene, 


* Petar Aragonski, isp. II, 6, V, 6, X, 0. 
7 Sicilijom: 

tješili su je i pokušavali joj pomoći i ljekarima i ljekarija- 
ma, no utaman, jer je ona u očaju odlučila da se skonča. 

Kako joj je otac ispunjavao svaku želju, da je razve- 
seli i utješi, padne joj na um, ne bi li dolično prije svoje 
smrti mogla kralju otkriti svoju ljubav i svoju odluku. Rad 
toga jednog dana umoli oca da joj dovede Minuccia d' A- 
rezzo. 

U to je vrijeme Minuccio bio pjevač i svirač na glasu, 
i kralj Pietro ga je rado pozivao. Bernardo, misleći da je 
Lisa rada čuti njegovu pjesmu i svirku, poruči mu da do- 
đe. Minuccio, kao ljubezan mladić, umah se odazove te je 
ljubezno stade tješiti, a onda na svojoj violi ljupko odsvira 
nekoliko stampitaš i otpjeva zatim nekoliko pjesmica, Sve 
je to još jače rasplamtjelo djevojčinu ljubav, mjesto da je 
utješi. Nakon toga mladica reče da želi s njim nasamo go- 
voriti, a kad su svi otišli, ona prozbori: 

— Minuccio, tebe izabrah za vjerna čuvara svoje taj- 
ne, jer se ufam da je nikome nećeš otkriti, doli onome ko- 
ga ću ti naznačiti, i da ćeš mi pomoći, ako ikako možeš. 
Valja, dakle, da znaš, Minuccio moj, da je onoga dana kad 
je naš gospodar, kralj Pietro, k nama došao i priredio ve- 
liku svečanost, baš dok se on najžešće borio, u mome srcu 
planula ljubav prema njemu, i ta me ljubav evo dovela 
dovle, kako vidiš. Znajući kako se meni slabo priliči ljubav 
prema kralju, a kako ne mogu tu ljubav otjerati iz svog 
srca ili makar samo umanjiti, i kako mi je nadasve teško 
podnositi patnje, odlučila sam umrijeti da sebi olakšam bol, 
i tako ću učiniti. Nego, ako on to ne sazna, neutješena ću 
ostaviti ovaj svijet. I znajući da ga nitko ne bi mogao bolje 
od tebe obznaniti o mojoj namjeri, molim te da me ne od- 
biješ, već da mi želju ispuniš. Kada, pak, to uradiš, javi 
mi, da bih umrla utješena i oslobođena muka. 

Plačući to reče i umukne. Začudi se Minuccio pleme- 
nitosti njene duše i smjelosti odluke, i jako mu se nažao 
dade, te se umah dosjeti kako će joj čestito poslužiti, pa 
joj. odgovori: 

— Liso, tvrdu ti vjeru zadajem da te nikad prevariti 
neću. Tebe ide svaka hvala što su ti težnje toliko uzvišene 
te ljubiš tako velikoga kralja. Zato ću ti u pomoć priteći i 


* Isp, bilješku V, uvod. 

nadam se, ako utjehu hoćeš, da ću ti, prije negoli prođe 
treći dan, donijeti vijesti koje će ti nadasve drage biti. I 
da ne dangubim, započet ću odmah. 

Lisa ga uze još više moliti i preklinjati, te mu napo- 
sljetku obeca da će se utješiti, i reče mu neka ga Bog pra- 
ti. Minuccio ode, potraži nekog Mica iz Siene, glasovitog 
pjesnika u ono vrijeme, i ovaj na njegovu molbu spjeva 
ovu pjesmicu: 


Amore, pođi, budeć sažaljenje, 
gospodinu mom i reci da nemam 
mira od jada, da se na smrt spremam 
rad bojazni, koja skriva moje htijenje. 


Smiluj se, Amore, sklopljenijeh ruku 
zovem te da pođeš gospodinu mome, 
kaši da žudeć za njim trpim muku, 
slatko ga noseć vjek u srcu svome. 

i radi vatre u kojoj sva gorim, 

smrti se bojim, a još ne znam sata 

kad ću se rad njega prestati da borim 
s jadom u srcu. Crvenim se, bojim. 

a isto tako žudim, 

zaboga, 3 tim bolom upoznaj ga mojim! 


Zašto mi, kad se u njega zaljubih, 
uz bojazan ne dđ i srce viteško, 
Amore, da bih mogla samo jednom 
javno mu pokazat trpljenje preteško, 
njemu, zbog kog me stradanje savilo, 
pa sada mrijem, a mrijet mi je teško, 
možda mu ne bi neprijatno bilo 

kada bi za moje bolove doznao, 

za žar što me je stao 

raspinjat, i moje trpljenje nemilo. 


Pošto ti, Amore, nije bilo, jao, 

stalo da podaš takvu smjelost meni, 
da bi mi gospodin stanje srca znao, 
bilo po izgledu, bilo po glasniku 


39 Boccaccio: Dekameron 

i koliko jada mome srcu zađa, 

kumim te da pođeš, slatki gospodaru, 

k njemu i kažeš, da s kopljem i štitom, 
kad vidjeh ga 3 gospodom uzoritom 
planuh u takvom žaru, 

da zavoljev ga ginem još i sada. 


Tim riječima Minuccio dade umah milozvučan napjev, 
kako je odgovaralo sadržaju pjesme. Trećega dana ode na 
dvor gdje kralja Pietra zateče baš kad je bio pri objedu. 
Kralj mu reče nek nešto otpjeva uz pratnju viole a Mi- 
nuccio počne tako milo pjevati onu svoju pjesmu i svirati. 
da su svi u kraljevskoj dvorani umuknuli i zaneseno slu- 
šali, a kralj još više nego drugi. A kada je Minuccio otpje- 
vao, kralj ga upita otkud mu ta pjesma, koju on, kako mu 
se čini, nije nikad prije čuo. 

— Gospodaru, odgovori Minucci4, nema još ni tri da- 
na otkako je nastala ta pjesma a i njen napjev. 

I kad ga je kralj upitao za koga je pjesma spjevana, 
odgovori: 


— Ne smijem to nikome otkriti, doli vama. 


Kralj, željan da čuje, dade raspremiti stolove i pozove 
ga u svoju odaju, gdje mu Minuccio po redu ispripovjedi 
sve što je čuo. Kralj se jako obraduje i zadivi mladici ve- 
leći da čovjek mora biti milostiv prema tako valjanoj dje- 
vojci, a njemu naredi da joj odnese poruku i utješi je, te 
da joj kaže kako će zasigurno onog istog dana podveče do- 
ći k njoj u pohode. Minuccio, sav sretan što može djevojci 
odnijeti tako ugodne vijesti, ni časa ne časeći ode sa svo- 
jom violom k njoj, te joj nasamo ispripovjedi sve što je 
doživio, i uz pratnju viole otpjeva joj onu pjesmu. Mladica, 
sva sretna i utješena time, umah pokaže očite znakove 0- 
zdravljenja, te stane željno iščekivati veče kad će kralj k 
njoj doći, a da nitko u kući o tome nije ništa slutio. 


Kralj, plemenit i dobar gospodin, mnogo je razmišljao 
o onome što mu je Minuccio kazivao, a kako je izvrsno po- 
znavao mladicu i njenu ljepotu, osjeti još više samilosti 
prema njoj. O večernjici uzjaši ata, kao da će otići na šet- 
nju, te dođe do mirodijarova doma. Zatraži da mu otvore 

njegov prekrasni vrt i u vrtu sjaše. Nakon nekog vremena 
upita Bernarda kako mu je kćerka i da li je već udata. 
Bernardo mu odgovori: 

— Gospodaru, ona nije udata jer je teško bolesna. Do- 
duše, danas od devete ure upravo se začudo bolje osjeća. 

Kralj umah razumjede zašto se tako oporavila, te reče: 

—- Zaistinu, velika bi šteta bila da smrt uzme ovako 
krasnu djevojku. Mi je želimo pohoditi. 

Malo zatim, u pratnji samo dvojice pratilaca, s Ber- 
nardom, ode u njenu odaju. Netom je ušao, približi se po- 
stelji gdje je mladica, utješena, s čežnjom čekala, te je pri- 
mi za ruku veleći: 

— Što to znači, gospo? Mladi ste, te bi valjalo, da ste 
drugomu na utjehu, a vi se prepuštate bolesti! Zbog naše 
vas ljubavi molimo da se izvolite utješiti i što _ skorije 
ozdraviti. 

A kada joj je dotaknuo ruku onaj kojega je ona ljubi- 
la vrhu svega na svijetu, mada je bila postiđena, tolika joj 
ge slast razlije srcem te joj se činilo da je u raju, i jedva 
smogne snage da mu odgovori: 

— Gospodaru moj, prevelik je to bio teret za moje 
slabe snage, i on je uzrok mojoj bolesti, no vidjet ćete da 
ću uskoro ozdraviti, zahvaljujući vašoj milosti. 

Samo je kralj razumio zagonetne riječi one mladice, 
te ju je sve više poštovao i proklinjao zlu sreću, što je kćer- 
ka čovjeka niska roda. Pošto je još neko vrijeme s njom 
proboravio i tješio je, ode. Svi su mnogo hvalili plemeni- 
tost vladarevu i smatrali da je to velika čast za mirodijara 
i njegovu kćerku. A nju su kraljeve riječi tako zanijele, 
kao što nikad nijednu ženu nijesu ljubovnikove riječi. O- 
bodrena nadom, malo dana po tom ona ozdravi i postade 
ljepša no što je ikad bila. Pošto je ozdravila, kralj se s kra- 
ljicom posavjetuje kako bi nagradio djevojku za tako ve- 
liku ljubav, te jednoga dana odjaše s velikom svitom go- 
spode kući onog mirodiiara, siaše u vrtu i dade dozvati 
njega i njegovu kćerku. Uto dođe i kraljica s mnogim go- 
spama, te okruže mladicu i srdačno je pozdrave. Tada kralj 
1 kraljica pozovu Lisu, i kralj joj reče: : 

-— Vrla djevojko, vaša velika ljubav prema nama za- 
služuje najveću čast, pa želimo da je nama za ljubav pri- 
mite. Budući da ste dorasli do udaje, hoćemo da za muža 

uzmete onoga koga ćemo vam mi dati, a mi ćemo se od sa- 
da zauvijek nazvati vašim vitezom, dok od vas ne izisku- 
jemo ništa drugo doli cjelov. 

Mladica sva rumena od srama, pripravna da udovolji 
kraljevoj želji, tihim mu glasom ovako odvrati: 

— Znano mi je, gospodaru moj, kako bi gotovo svi 
smatrali da sam luda i vjerovali e sam zaboravila na svoje 
nisko porijeklo i ne znam kako ste vi visoka roda, kad bi 
se saznalo da sam vas uzljubila. No sam bog, koji vidi što 
se zbiva u srcu smrtnika, zna da sam u času kad sam vas 
uzljubila blia svijesna da ste vi kralj, a ja kćerka mirodi- 
jara Bernarda, te da se meni ne priliči hlepiti za takvom 
ljubavlju. Nego, vi mnogo bolje od mene znate da se nitko 
po svom izboru ne zaljubljuje, već po svojim žudnjama i 
željama. Tom su se zakonu mnogo puta opirale moje slabe 
sile, no uzalud, jer vas ljubljah, ljubim vas, i vazda ću vas 
ljubiti. I kada sam osjetila da me ljubav prema vama svla- 
dala, odlučila sam da zavazda slijedim vašu volju. Stoga, 
ne samo što ću od srca rado uzeti muža kojega mi nuditei 
koji će mi donijeti čast i položaj, već kad biste mi rekli da 
ge u vatru bacim, učinila bih to radosno, samo da vama us 
godim. Koliko sam sretna što ste se vi, kralju, nazvali mo- 
jim vitezom, možete zamisliti, pa vam ništa kazati neću. A 
cjelov koji ste od mene zaiskali dat ću vam s dopuštenjem 
gospođe kraljice. Za toliku vašu i kraljičinu plemenitost 
prema meni neka vas bog nagradi, jer ja to ne mogu. 

I zamukne. Kraljici se mnogo svidje djevojčin odgo- 
vor i složi se s kraljevim mišljenjem da je djevojka doista 
umna. Tad kralj dozove djevojčine roditelje, pa kada od 
njih sazna da su zadovoljni njegovim izborom, dozove ne- 
kog mladića, siromaha, ali plemenita roda, koji se zvao 
Perdicone,* dade mu prstenje i odredi, da za ženu uzme 
Lisu, što on od srca rado učini. Tada kralj i kraljica daro- 
vaše Lisi mnogo dragocjena nakita, a kralj onoga časa po- 
kloni Perdiconeu Ceffalu i Calatabellottu, dva prekrasna 
i vrlo plodna imanja, veleći: 

— Ovo ti darujemo kao gospin miraz, a ono što ćemo 
za tebe uraditi, uskoro ćeš vidjeti. 

“ Perdicone (Perdigone) je provansalsko ime, tako se zvao i je- 
dan trubadur. 

Onda se obrati mladici veleći: 

— A sada želimo uzabrati cvijet koji nam vaša ljubav 
duguje 

Objema joj rukama obujmi glavu i poljubi u čelo. Per- 
dicone i otac i majka Lisina, a i ona sama, presretni prirede 
svečan i veliki pir. I kako mnogi kazuju, kralj je održao 
svoje obećanje i za cijeloga svoga života njenim se vitezom 
nazivao, i nikada nije odlazio na viteške igre s kojim dru- 
gim, znakom već svagda samo s onim što bi mu ona poslala. 

Takvim se djelima, dakle, pridobivaju srca podanike, 
daje dobar primjer drugima i stječe vječna slava. No rijet- 
ki su dandanas vladari koji nastoje to postići, jer su gotovo 
svi okrutni tirani. 

Sofronija misli da je Hegezipova žena, dočim je žena Tita 

Kvintija Fulva i s njim ode u Rim, kamo i osiromašen Hegezip 

dođe; misleći da ga Tito prezire, prizna da je ubio nekog 

čovjeka, ne bi li ga osudili na smrt. Tito ga prepozna, i da ga 

spasi, sam sebe optuži s ubistva. Tada pravi ubica prizna zločin, 

pa ih Oktavijan sve oslobodi, a Tito dade Hegezipu svoju sestru 
za ženu i s njim podijeli sav svoj imutak. 


Kada je Pampinea umuknula, i sve gospe mnogo po- 
hvalile kralja Pietra, a osobito ona gibelinka, po zapovije- 
sti kraljevoj Filomena počne: : 

— Dične gospe, tko ne zna da kraljevi, ako hoće, mogu 
tvoriti velika djela, i da se od njih više negoli od drugih 
očekuje da budu velikodušni? Tko, dakle, kad može, učini 
ono što mu je dužnost, dobro čini; no tome se ne mora čo- 
vjek previše čuditi i u zvijezde nekoga kovati, kao što bi 
zaslužio onaj koji malo može, pa se malo od njega i izisku- 
je, a ipak učini dobro djelo. Prema tome, ako vi tako mno- 
go hvalite i uznosite djela kraljeva i sudite da su lijepa, ne , 
sumnjam da vam se mnogo više moraju svidjeti djela na- 
ma ravnih ljudi, i mnogo im se više morate diviti kad su 
slična kraljevskima, a možda i veća. Naumila sam: stoga 
kazivati vam novelu o plemenitosti dvaju prijatelja — 
građanina. 

U vrijeme, dakle, kad je Oktavijan Cezar vladao Rim- 
skim carstvom kao član trijumvirata, i nije još bio nazvan 
Augustom, živio je u Rimu patricij po imenu Publije Kvin- 
tije Fulvo. Imao je on sina Tita Kvintija Fulva veoma umna 
mladića, koga posla u Atenu da uči filozofiju i preporuči 
nekom plemiću, svom davnašnjem prijatelju, koji se zvao 
Kremete. On primi Tita u vlastitu kuću, gdje je potonji 
boravio družeći se s njegovim sinom Hegezipom, a učitelj 
im bijaše filozof Aristip. Kako su se dva mladića mnogo 
družila, i njihove su navike bile iste, počeše se paziti kao 
braća, i takvo se prijateljstvo razvi da ga je samo smrt mo- 
gla razvrći. I samo su se onda osjećali spokojni i mirni ka- 
da su bili skupa. Budući da su zajedno otpočeli svoje nau- 
ke, a obojica bili veoma umni i nadareni, jednakim su ko- 
rakom stupali prema slavnim vrhovima filozofske nauke. 
I tako su na veliko veselje staroga Kremeta, koji ih je obo- 
jicu gotovo jednako za svoje sinove smatrao, proživjeli tri 
godine. A kada se navršila treća godina, kao što to sa svi- 
ma biva, Kremete, već u dubokoj starosti, promijeni svi- 
jetom na veliku žalost obojice mladića, koji su ga ljubili 
kao oca. Rodbina, svojta i prijatelji i nijesu znali koga bi 
od njih valjalo više tješiti. Nakon nekoliko mjeseci prija-: 
telji i rođaci Hegezipovi dođu k njemu te ga zajedno s Ti- 
tom stanu nagovarati da se oženi. Nađoše mu mladicu, ču- 
desne ljepote i plemenita roda, Atenjanku, u dobi od pet- 
. naest godina otprilike, a zvala se Sofronija. Približavao se. 

dan svadbe, te Hegezip jednoga dana zamoli Tita da s njim 
pođe u pohode mladenki i da je upozna, jer je još ne bijaše 
' vidio. Dođu u njen dom, i dok je ona sjedila između Hege- 
zipa i Tita, ovaj je stane pažljivo promatrati, kao da hoće 
da ocijeni ljepotu vjerenice svog prijatelja. I dok ju je ta- 
ko promatrao i divio joj se u sebi, ničim to ne pokazavši, 
plane ljubavlju za njom kao što nikad ljubovnik nije pla- 
nuo za ljubovnicom. Kad su tako neko vrijeme proboravi- 
li, vrate se svojoj kući. Tito ode u svoju odaju, a u glavi 
mu se zavrgla misao o onoj mladici, te što je više o njoj 
razmišljao, to se plamen ljubavi sve više razbuktavao u 
njemu. Spoznav to, duboko uzdišući stane sam sebi govo- 
riti: »Jao Tito, kako je bijedan tvoj život, kome li si posve- 
tio svoje srce i ljubav i nadu svoju? Ne znaš li da si za onu 
čast koju je tebi iskazao Kremete i njegova obitelj, i za ve- 
liko prijateljstvo tvoje i Hegezipovo, čija je ona vjerenica, 

dužan poštovati je kao sestru? Koga dakle ljubiš? Zašto se 
prepuštaš varljivoj ljubavi i nestalnoj nadi? Otvori oči i 
spoznaj, jadniče, sama sebe, urazumi se, obuzdaj svoju po- 
žudu, svladaj nezdrave želje i svoje misli uputi drugamo. 
Uguši u početku svoju strast i pobijedi sam sebe dok je još 
vrijeme! Ne priliči ti ono što hoćeš, i nije čestito ono za 
čim težiš, sve kad bi i bio siguran da ćeš postići, a nijesi, 
valjalo bi da se kloniš toga iz obzira prema pravom prija- 
teljstvu, a to moraš. Što dakle da radiš, Tito? Zaboraviti 
moraš tu nedoličnu ljubav, ako želiš uraditi ono što ti 
dužnost nalaže.« 

A onda, spomenuv se Sofronije, prokle sve ono što je 
rekao i posve obratno stane ovako umovati: 


»Zakoni ljubavi moćniji su od svih drugih. Oni kidaju 
ne samo zakone prijateljstva već i božanske. Koliko li se 
puta desilo, da je otac uzljubio svoju vlastitu kćerku, brat 
sestru, maćeha pastorka. Sve su to mnogo nakaznije ljuba- 
vi negoli kad prijatelj ljubi ženu svog prijatelja, što se već 
tisuću puta dogodilo. Osim toga, mlad sam još, a mladost je 
podložna zakonima ljubavi. Ono, dakle, što je Amoru po 
volji, dolikuje i meni. Čestitost se priliči zrelim ljudima, a 
ja mogu htjeti samo ono što ljubav hoće. Sofronijina ljepo- 
ta zaslužuje da je svatko voli. Ako je volim ja, koji sam 
mlad, tko bi me s pravom mogao s toga pokuditi? Ne lju- 
bim je zato što je ona Hegezipova, već bih je ljubio čija 
god ona bila. Grijeh je to sudbine, koja ju je dala Hegezi- 
pu, a ne kome drugome, pa ako ona mora biti ljubljena, a 
to zaslužuje .zbog svoje ljepote, to sretniji valja da bude 
Hegezip što je ljubim ja, a ne tko drugi.« 

Tada se naruga sam sebi zbog ovih riječi i opet se vra- 
ti na one prve. Pa sad ovakve, sad onakve misli pretačući, 
prođe mu ne samo dan i noć, već i još mnogo drugih dana. 
Izgubio je tek, izgubio je san, i tako oslabio da mu je va- 
ljalo leći u postelju. Hegezip ga je nekoliko dana motrio 
tako zamišljena, pa videći sada da mu je prijatelj obolio, 
jako se zabrine i rastuži. Stoga se nije od njega dijelio,. već 
ga je, što je bolje znao i umio, tješio, uporno ga ispitujući 
za razlog njegovih crnih misli i bolesti. Tito se kojekako 
izgovarao, što je Hegezip opazio, pa videći da ne može i 
dalje tajiti, on mu uz plač i uzdahe ovako reče: 

— Hegezipe, da su bogovi htjeli, mnogo bih radije bio 
mrtav negoli živ, jer je sudbina stavila na kušnju moju kre- 
post, a ja na svoju sramotu moram priznati da sam pobije- 
đen. Znam da će me brzo stići kazna koju sam zaslužio, a 
to je smrt, što će mi milije biti negoli živjeti u sjećanju na 
moju podlost, koju ću ti s rumenilom srama na licu otkri- 
ti, jer tebi niti mogu niti smijem išta kriti. 

Tad mu otpočetka ispripovjedi sve. Otkri mu razlog 
svoje zamišljenosti i borbu koju je sa sobom vodio, i koje 
su misli pobijedile, i na koncu mu prizna da gine od ljuba- 
vi prema Sofroniji, tvrdeći da je za kaznu odlučio skonča- 
ti se, jer dobro zna da je ova ljubav nepoštena, i nada se 
da neće dugo čekati na to. 

Kada je Hegezip saslušao njegove riječi i vidio _ mu 
suze, duboko se zamisli, jer je i njega zanijela djevojčina 
ljepota, ali ne tako jako kao Tita, te naposljetku zaključi 
da mu je miliji prijateljev život nego Sofronija. Prijateljev 
plać izazove u njegovim očima suze, pa mu, plačući i on, 
odgovori: 

— Tito, da ti utjeha nije potrebita, požalio bih se na 
tebe, jer si oskvrnuo naše prijateljstvo, krijući mi tako 
dugo svoju žudnju i ljubav. Premda smatraš da je tvoja 
ljubav nepoštena, ipak od prijatelja ne valja kriti ni časne 
ni nečasne misli, jer kao što će se tvoj prijatelj radovati s 
tobom za tvoje časne namjere, tako će pokušati da te otrg- 
ne od nečasnih. Nego, ostavimo sada to i vratimo se onomu 
što je za tebe po mom sudu potrebitije. Ne čudim se nima- 
lo tome što žarko ljubiš Sofroniju, moju vjerenicu, čudio 
bih se kad bi drukčije bilo, poznavajući njenu ljepotu i 
plemenitost tvoje duše, koja će se to prije podati ljubavi, 
što je savršeniji predmet te ljubavi. I koliko s pravom lju- 
biš Sofroniju, tako se s nepravom tužiš na sudbinu koja ju 
je meni dala, mada to nijesi rekao, jer ti se čini da bi tvo- , 
ja ljubav bila poštenija kad bi ona bila vjerena s kim dru- 
gim, a ne sa mnom. No, ako pametno razmisliš, kaži mi 
kome ju je sudbina mogla dati, pa da joj budeš zahvalniji. 
negoli što ju je meni dala. Da ju je ma tko drugi dobio, 
koliko god tvoja ljubav bila časna, bio bi nju radije za se- 
be zadržao negoli je tebi dao, što nemoj ni pomisliti da ću 
ja učiniti, ako vjeruješ da sam ti prijatelj, kao što i jesam. 

I evo zašto: ne spominjem se da sam ikad, otkada smo pri- 
jatelji, imao išta što ne bi bilo tvoje kao i moje, i da je sve 
već svršeno, da se više ništa ne može izmijeniti, uradio bih 
kao i sa svim ostalim. Nego, tako daleko nije došlo, i ja je 
mogu prepustiti samo tebi, pa ću to i učiniti, jer ne znam 
koliko bi ti moje prijateljstvo bilo vrijedno kada ti ne bih 
mogao udovoljiti želji, ako u tome nema ništa nepošteno. 
Istina je da je Sofronija moja vjerenica i da sam je jako 
volio i s mnogo radosti očekivao našu svadbu. No, kada ti, 
koji si razumniji od mene, s mnogo većim žarom čezneš za 
tako dragim bićem, kao što je ona, budi tvrdo uvjeren da 
će u moju ložnicu doći ne kao moja, već kao tvoja žena. O- 
stavi se dakle crnih misli, otjeraj sjetu, vrati svoje izgublje- 
no zdravlje, utješi sei razvedri, te od sada radosno čekaj 
nagradu za svoju mnogo dostojniju ljubav negoli je moja. 


Pošto je Tito saslušao Hegezipa, srce mu zaigra od 
varljive nade, ali osjećaj dužnosti pomuti radost, i on se 
zasrami, spoznav da je utoliko manje dostojno prihvatiti 
njegovu ponudu, ukoliko je veća Hegezipova velikodušnost, 
te sveđ plačući, jedva smogne snage da odgovori: 


— Hegezipe, tvoje plemenito i pravo prijateljstvo ja- 
sno mi pokazuje što mi je dužnost uraditi. Ne dao bog da ja 
ikad od tebe uzmem onu koju je on tebi kao dostojnijem 
odredio. Da je on smatrao da je ona za mene, ne misli ni ti 
ni bilo tko drugi da bi je tebi dao. Prihvati, dakle, taj iz- 
bor, božju odluku i njegov dar, a mene pusti da isplačem 
sve suze, na koje me je bog osudio, kao čovjeka nedostoj- 
na tolikoga dobra, te ili ću svladati suze, i bit će ti drago, 
ili će one mene skončati, pa će patnje prestati. 

Na to Hegezip odvrati: 

— Tito, ako mi naše prijateljstvo može dati pravo pri- 
siliti tebe da se pokoriš mojoj volji i skloniti da me poslu- 
šaš, okoristit ću se time. Pa ako se ti dragovoljno ne oda- 
zoveš mojim molbama, nagnat ću te silom, koju čovjek 
smije upotrebiti za dohro i sreću svoga prijatelja, da So- 
fronija bude tvoja. Znano mi je kako je silna moć ljubavi 
i kako je ona ne jedanput, već mnogo puta ljubovnike ba- 
cila u naručaj smrti. Vidim da si ti tomu tako blizu da niti 
možeš više natrag, niti suze ugušiti i svladati bol, već ćeš, 
ako tako nastaviš, podleći. I nemoj sumnjati da bih ubrzo 

i ja za tobom pošao. Eto, dakle, kad te ni zbog čega drugo- 
ga ne bih ljubio, zbog svoga vlastitoga života drag mi je 
život tvoj. Sofronija će dakle, biti tvoja, jer tako lako ne- 
ćeš naći drugu koja će ti toliko draga biti, a ja ću pak lako 
uzljubiti drugu, pa ćemo i ti i ja biti zadovoljni. Ne misli 
da bi u ovakvoj prilici bio tako velikodušan kad bi se tako 
rijetko i tako teško mogla naći žena kao što se prijatelj 
nalazi. Budući da vrlo lako mogu naći drugu ženu, ali ne 
drugog prijatelja, više volim da je (neću reći izgubim, jer 
je neću izgubiti, ako je tebi dam) zamijenim drugom ne- 
goli da tebe izgubim. Stoga, ako moje molbe mogu djelo- 
vati na tebe, poslušaj me, trgni se od tuge, utješi sebe i 
mene i spremi se da srca puna nade dočekaš onu radost 
za kojom tvoja žarka ljubav žudi. 


Mada se Tito sramio pristati da Sofronija bude nje- 
gova žena, pa se još opirao, privuče ga ipak ljubav i nago- 
varanje Hegezipovo, pa reče: 


— Eto, Hegezipe, i ne znam pravo da li je to više na 
tvoju ili na moju želju, ako te poslušam u onome što kažeš 
da toliko želiš. I kako je plemnitost tvoja tolika, te pobje- 
đuje moj sram, učinit ću to. No siguran budi da ću to uči- 
niti kao čovjek koji zna da nije od tebe primio samo lju- 
bljenu ženu već i svoj vlastiti život. Neka mi bogovi udi- 
jele milost da ti uzmognem, za tvoje dobro i tebi na čast, 
pokazati koliko si me zadužio time što si prema meni većma 
samilosti imao negoli ja sam prema sebi. 

Na te riječi Hegezip odvrati: 

— Tito, da bismo u ovome uspjeli, mislim da se ovako 
moramo ravnati: kao što znaš, nakon mnogih pregovaranja 
moje i Sofronijine rodbine, mi smo jedno drugome vjeru 
dali, pa kad bih joj sada rekao da je neću za ženu, izazvalo 
bi to veliku sablazan i uzbunilo moju i njezinu rodbinu. 
Ne bih za to mario kad bih znao da bi tako ona mogla po- 
stati tvojom, ali se bojim, kad bih ja to uradio, ne bi li je 
njen rod umah drugom dao, a ne tebi, pa bi ti izgubio ono 
što ja ne bih dobio. Mislim, stoga, ako si i ti s tim spora- 
zuman, da nastavimo ovako kako sam započeo: da je svojoj 
kući dovedem i da svadbu proslavimo, a mi ćemo onda ta- 
ko udesiti da potajno s njom, kao sa svojom ženom, legneš. 
Kasnije ćemo, kada nam se pruži zgodna prilika, sve otkri- 

ti, pa bude li im pravo, u redu, ne bude li, bit će već kasno, 
i natrag neće moći, već će se morati milom ili silom pomi- 
riti sa sudbinom. 

Titu se svidje naum, pa Hegezip, Sofroniju kao svoju 
ženu dovede u svoj dom. Međutim je Tito već bio ozdravio 
i oporavio se. Hegezip priredi veliku svečanost, a kada je 
došla noć, i gospe otpratile nevjestu do mladoženjine po- 
stelje, svi odu. Titova je odaja bila pored Hegezipove, i iz 
jedne se u drugu moglo ući. Pošto je Hegezip u svojoj oda- 
ji sva svijetla ugasio, pođe potajno Titu veleći mu da legne 
sa svojom gospom. Na te riječi Tito se, svladan sramom, 
pokaje i htjede odbiti, ali Negezip, koji je sa svim srcem, 
a ne samo na jeziku, bio pripravan ugoditi prijatelju, na- 
govori ga da ga posluša, i on, nakon duga oklijevanja, ipak 
prihvati. Netom je legao, zagrli mladicu te je kao u šali 
potiho upita hoće li njegovom ženom biti. Ona, misleći da 
je to Hegezip, odgovori da hoće. Tad joj on natakne na 
prst dragocjen prsten veleći: 

— Ija hoću da budem tvoj muž. 

Tako je izvršen bio brak, i njihova je ljubovna veza 
po tom dugo trajala, a da ni ona ni drugi nijesu nikad opa- 
zili da ne spava s njom Hegezip, već netko drugi. Dok su 
tako Sofronija i Tito živjeli u braku, njegov otac Publije 
promijeni svijetom, te Tito dobije pismo da se namah u 
Rim vrati kako bi se pobrinuo za svoje poslove. Rad toga 
se on s Hegezipom dogovori da odmah ode i sa sobom po- 
vede Sofroniju, što nikako ne bijaše moguće ako joj sve ne 
otkriju. Zato je prijatelji nekoga dana pozovu u odaju, te 
joj sve potanko razlože, a Tito joj to i dokaže mnogim nji- 
hovim zajedničkim doživljajima. Ona prvo prijekorno jed- 
noga i drugoga pogleda, a tada se rasplače, tužeći se na 
Hegezipovu prijevaru, pa prije negoli je u Hegezipovoj 
kući i riječ proslovila, ode u dom svog oca te tamo njemu 
i majci ispripovjedi kako je Hegezip prevario nju i njih, 
tvrdeći da je Titova žena, a ne Hegezipova, kako su oni 
vjerovali. Sofronijinu se ocu to jako nažao dalo, te nastanu 
duge prepirke i teške svađe između njegova i njena roda. 
I jednima i drugima omrznu Hegezip, te su svi sudili da 
zaslužuje ne samo prijekor već i tešku kaznu. On se, pak, 
branio time da je njegovo djelo pošteno, i da bi mu Sofro- 

nijina rodbina imala zahvaliti što ju je boljemu od sebe 
dao. Tito je sve to vrlo nezadovoljan slušao: no, znajući, 
da Grci dotle napadaju i groze se dok se ne nađe netko 
tko im zna podviknuti, a onda ne samo što postanu ponizni 
već i kukavice, naumi njihove prijetnje više ne slušati, već 
im odgovoriti. Budući da je u njega bilo rimsko srce, a. 
atenska mudrost, on vrlo oprezno i vješto sakupi Sofroniji- 
nu i Gegezipovu rodbinu u neki hram, te, praćen Hegezi-- 
pom, i on tamo dođe i ovako im prozbori: 

— Mnogi mudraci vjeruju da se sve ono što smrtnici 
rade zbiva po odredbama i namisli besmrtnih bogova, i 
zato neki tvrde da je sve ono što se događa i što će se do-. 
goditi nužno i neizbježivo, mada neki tu nužnost priznava- 
ju samo zato što se nešto već dogodilo. Ako se s nešto više 
razbora ti nazori prosude, jasno ćemo uvidjeti da kuditi 
nešto što se ne da promijeniti ne znači ništa drugo već da 
se čovjek hoće pokazati pametniji od bogova, za koje mo- 
ramo vjerovati da s vječitim razumom i bez zabluda odre- 
đuju i upravljaju nama i našim zbivanjima. Prema tome, 
lako možete uvidjeti kako je neumna i glupa nadutost ku- 
diti njihova djela i kako su mahniti oni koje drskost tako 
daleko zanese. A takvi ste, po mom sudu, vi svi, ako je isti- 
na da ste prigovarali i neprestance prigovarate da je So- 
ironija postala mojom ženom, dočim ste je vi dali Hegezi- 
pu, ne uzimajući u obzir to da je od vječnosti određeno da 
bude moja, a ne Hegezipova, kao što i jest. No, kako se- 
mnogima čini teško i neshvatljivo raspravljanje o tajnoj 
providnosti i promisli bogova, ja ću, pretpostavljajući da 
se bogovi ne miješaju u naša djela, rado prijeći na ljudske. 
razloge. Govoreći o tome, valjat će da uradim nešto posve 
protivno mojim običajima: prvo, morat ću sam sebe hvali- 
ti, a drugo, kuditi, odnosno unizivati druge. No, kako se: 
ni u jednom ni u drugom ne kanim udaljiti od istine, i jer 
ovaj slučaj to zahtijeva, ipak ću to uraditi. Vaša nepresta- 
na roptanja i glasne optužbe, koje u vama podžiže više bi- 
jes negoli razum, što je Hegezip po svojoj odluci meni dao 
za ženu onu koju ste vi po svojoj odredili njemu, vrijeđaju 
Hegezipa i škode mu. A ja, naprotiv, sudim da za to zaslu-- 
žuje najveću pohvalu, i to s ovih razloga: jedno, jer je ura- 
dio ono što pravi prijatelj mora uraditi, i drugo, jer je po- 
stupao pametnije od vas. Nije mi sada namjera da vam ra-- 
zlažem što sveti zakon prijateljstva iziskuje đa prijatelj za, 

Prijatelja uradi, već se zadovoljavam samo time da vam 
spomenem kako je prijateljska veza mnogo jača negoli 
srodstvo po krvi, odnosno ženidbi ili udaji, jer prijatelji su 
nam oni koje sami izaberemo, a rođaci oni koje nam je 
sudbina dosudila. Stoga, neka se nitko ne čudi što je He- 
gezip, kao moj prijatelj, većma ljubio moj život negoli va- 
šu naklonost. No prijeđimo drugom razlogu, kojim ću vam 
još očitije dokazati da je on bio pametniji od vas, jer mi se 
čini da slabo poznajete providnost bogova, a još manje u- 
činke prijateljstva. Velim, dakle, da ste po svojoj namisli, 
razboru i odluci dali Sofroniju mladom i umnom Hegezipu, 
a on ju je predao isto tako umnu mladiću. Vi ste je dali 
Atenjaninu, Hegezip Rimlianinu. Vi ste je dali mladiću 
plemenita roda, a on još plemenitijem. Vi ste je dali boga- 
tu mladiću, a on vrlo bogatu. Vi ste je dali mladiću koji ne 
samo što je nije ljubio već jujejedva i poznavao, Hege- 
zip mladiću koji je ljubljaše većma no sreću svoju i sam 
život svoj. A da je istina to što velim, i da je dostojno veće 
pohvale, negoli ono što vi učiniste, razmotrit ćemo tačku 
po tačku. Da sam mlad i učen kao i Hegezip, dokazuju mo- 
je lice i moje nauke, i o tom ne treba dugo raspravljati. 
Iste smo dobi i jednako smo u nauci napredovali. Doduše, 
on je Atenjanin a ja Rimljanin. Želimo li raspravljati o 
tom koji je od ova dva grada slavniji, velim da sam ja gra- 
đanin slobodna grada, a on iz takva koji danak plaća. Ka- 
zat ću, štaviše, da sam iz grada koji vlada svijetom, a on 
iz grada podložna mojemu; kazat ću da sam iz grada slav- 
na po vojničkim vrlinama, državnoj moći i naukama, dok 
će on svoj moći hvaliti samo po naukama. Osim toga, mada 
me poznajete kao ponizna učenika, nijesam rođen iz talo- 
ga rimskoga puka. Moje palače i javni trgovi u Rimu puni 
su davnih kipova mojih pređa, a rimski ljetopisi obiluju 
trijumfima koje su Kvintiji slavili na rimskom Kapitolu. 
I nije slava našega imena strunula od starosti, dapače da- 
nas, većma negoli ikad prije, cvate. Sram me spominjati 
svoje bogatstvo, jer dobro znam da je pošteno siromaštvo 
velika i davna baština plemenitih rimskih građana. Ako li, 
pak, prosti puk ne cijeni tu vrlinu, već hvali blago, reći ću 
da ga imam u izobilju, ne jer sam pohlepan na to, već jer 
sam miljenik sreće. Dobro znam da biste radi bili imati 
Hegezipa u rodu, jer je vaš sugrađanin, no ne manje vam 
zmora drago biti da mene u Rimu imate, uzev u obzir da 


* 

ćete sveđ u meni naći gostoljubiva domaćina i korisna _ i 
moćna zaštitnika, kako u javnom, tako i u privatnom živo- 
tu. Tko može, dakle, s pravom, ako razumno i bez srdžbe 
prosudimo, većma pohvaliti vašu odluku negoli Hegezipo- 
vu? Zasigurno nitko. Sretno je, dakle, Sofronija udata za 
Tita Kvintija Fulva, člana stare patricijske obitelji, boga- 
tog građanina rimskog, te Hegezipova prijatelja. A onaj ko- 
ji se na to žali ili jadikuje, nema pravo i ne zna što radi. 
Možda će tko reći da ne žali što je Sofronija za Tita pošla, 
već se žali na to kako je njegovom ženom postala, potajno, 
kradom, a da ni prijatelji ni rod njen nijesu o tome ništa 
znali. Zar je to čudo kakvo ili se to možda po prvi put do- 
godilo? Ostavimo po strani one koje su se udale protiv ro- 
diteljske volje, i one koje su sa svojim ljubovnicima pobje- 
gle, te im prije bijahu dragane negoli supruge, i one koje 
su trudnoćom i porodom prije negoli riječima otkrile svoj 
brak, a nužnost ga je priznala. Sofroniji se to nije desilo, 
naprotiv, u redu, razborito i časno, Hegezip ju je dao Titu. 
Bit će ih koji će reći da ju je vjenčao onaj koji na to nije 
imao prava. Glupe su to i ženske jadikovke, bez razborite 
osnove. Nije to prvi put da se sudbina služi raznolikim pu- 
tovima i neobičnim sredstvima, da nas dovede do određe- 
na cilja. Marim ja zato što je obućar, a ne mudrac, potajno 
ili javno po svom sudu odlučio o nekom mom poslu, samo 
ako ga je priveo dobro cilju. Ako obućar nije pametan, va- 
lja mi se čuvati da se više ne miješa, a za ono što je učinio, 
zahvaliti mu.! Ako je Hegezip dobro udao Sofroniju, glupa 
je i nepotrebno tužiti se na njega i na način kako je to u- 
radio. Nemate li povjerenja u njegovu pamet, pazite da vi- 
še ni jedne djevojke ne uda, a za ovo mu zahvalite. Valja, 
ipak, da znate e nijesam, po Sofroniji, ni prijevarom ni lu- 
kavstvom pokušao nanijeti ljagu poštenju i čistoći vaše kr- 
vi. 1, mada sam je potajno za ženu uzeo, nijesam kao lupež 
došao da joj otmem djevičanstvo i nijesam je kao nepri- 
jatelj htio nepošteno zadobiti, odbijajući srodstvo s vama; 
već, užežen žarkom željom za njenom krasotom i vrlinama, 
uzeo sam je ovako, znajući da mi je ne biste dali da sam 

* Ovdje Boccacio cilja na poznatu Plinijevu anegdotu, u kojoj 


je neki čovjek poslušao obućarov savjet u pogledu sandala, ali mu 
je zabranio da sudi i o njegovim nogama. 

od vas iskao njenu ruku po ustaljenim pravilima, jer biste 
se iz prevelike ljubavi prema njoj bojali da je ne odvedem 
u Rim. Poslužio sam se, dakle, lukavstvom, što vam sada 
otkrivam, i nagovorio Hegezipa da u moje ime pristane, ma 
da on to nije želio uraditi. A po tom, premda sam Sofroni- 
ju žarko ljubio, nijesam iskao od nje kao ljubovnik, već 
kao njen muž, da se sa mnom združi, te joj se nijesam pri- 
je približio, kao što vam i ona sama može potvrditi, dok 
se nijesmo vjenčali primjerenim riječima i prstenom, pita- 
jući je hoće li me za muža, na što je ona odgovorila da ho- 
će. Ako joj se čini da je prevarena, ne korite mene, već 
nju što me nije upitala ko sam. Evo, ovo je taj veliki zlo- 
čin, veliki grijeh i veliki prestupak, što smo počinili Hege- 
zip, kao prijatelj, a ja kao ljubovnik: Sofronija je potajno 
postala žena Tita Kvintija. Zato napadate Hegezipa, prije- 
tite mu se i psujete ga! Što biste uradili da ju je dao ka- 
kvu prostaku, lupežu ili robu? Kakvim biste ga verigama, 
kakvom tamnicom, kakvim križem kaznili? No ostavimo 
to. Došao je čas koji još nijesam očekivao, to jest, umro je 
moj otac, i meni se valja u Rim vratiti, pa otkrih vam ovo 
sto bih možda i nadalje skrivao, jer htjedoh sa sobom po- 
vesti Sofroniju. Ako budete pametni, to ćete rado dopusti- 
ti, jer bih je bio tako osramoćenu ostavio da vas htjedoh 
prevariti ili uvrijediti. No ne dao bog da se u duši Rimlja- 
nina začne takva podlost! Sofronija je, dakle, moja po vo- 
lji bogova i ljudskim zakonima, po hvalevrijednu Hegezi- 
povu razboru i ljuvenu lukavstvu. A vi to, misleći da ste 
umniji od bogova, glupo osporavate na dva, meni veoma 
neugodna načina. Prvi je, što zadržavate Sofroniju, na koju 
toliko.prava imate koliko vam ja kao njen muž dadnem. 
A drugo, što Hegezipa, kojemu ste s pravom obavezni, 
smatrate za neprijatelja. Koliko ludo u tom postupate, ne- 
ću vam sada objašnjavati, već vas kao prijatelje posavje- 
tovati da se manite gnjeva i mržnje, da mi vratite Sofro- 
niju da kao vaš rod radosno otputujem i živim. Uradite li 
drugačije, budite tvrdo uvjereni da ću odvesti Hegezipa 
bez obzira na ono što se zbilo. I ne sumnjajte u to da ću, 
ako u Rim stignem, predobiti onu koja je s pravom moja, 
koliko se god vi tome suprotstavljali. Osim toga, spoznat 
ćete do kakva neprijateljstva može rimsku dušu gnjev na- 
vesti. 

Pošto je Tito to kazao, ustade srdita lica, primi Hege- 
zipa za ruku, te pokazujući da malo mari za sve one koji 
su u hramu, ponosno prijeteći glavom iziđe. Oni koji su u 
hramu ostali, ponukani Titovim razlozima, sprijatelje se 
s mišlju da se orode s njim i pomire, a s druge, pak, strane, 
uplašeni njegovim posljednjim riječima, slože se u tom da 
je bolje da im Tito bude rod, kad Hegezip to ionako nije 
htio, negoli da izgube Hegezipa, a u Titu steknu neprijate- 
lja. Stoga odoše Titu i kazaše mu da im je drago što će So- 
fronija biti njegova i što će im on biti u rodu, a Hegezip 
mio prijatelj. Pošto se kao rođaci i prijatelji pozdrave, ra- 
ziđu se i pošalju mu Sofroniju natrag. A ona, kao pametna 
žena, prilagodiv se nužnosti, jer drugačije nije mogla, svu 
svoju ljubav prema Hegezipu prenese na Tita, te s njim 
otputuje u Rim, gdje su je s velikim počastima primili. 

Hegezip ostade u Ateni, gdje ga gotovo nitko nije oso- 
bito cijenio, i nakon kratka vremena, zbog nekih građan- 
skih smutnji, bijaše sa svim članovima svoje obitelji iza- 
gnan iz grada i osuđen na vječno progonstvo. Osiromašen 
i bijedan, u izgnanstvu pade na prosjački štap, te mu ka- 
snije nekako pođe za rukom doći do Rima u namjeri da ode 
Titu i vidi da li se Tito još njega sjeća. Onda sazna da je 
Tito živ i da ga Rimljani jako poštuju, pa se raspita za nje- 
gov dom i pred njegovu prekrasnu palaču stane da čeka 
Tita. Zbog svoje bijedne vanjštine ne usudi se javiti mu 
se, već je nastojao da ga on opazi, ne bi li ga prepoznao i 
pozvao. Uto Tito prođe mimo njega, a Hegezipu se učini 
da ga je vidio, no da ga je prezreo, pa, spomenuv se svega 
što je za Tita uradio, jadan i čemeran ode. Noć bijaše uto 
već pala, a on gladan i bez novaca, ne znajući kuda da kre- 
ne, s jedinom željom da umre, zabludi u neki posve osam- 
ljen kraj grada, gdje se namjeri na neku spilju pa se u nju 
skloni. Onako slabo odjeven legne na golo tlo i uskoro sr- 
van od duga plača i umora zaspi. O jutrnji u tu spilju dođu 
dva lupeža, koji su te noći išli u krađu, te se zbog plijena 
potuku, i jči od njih ubije slabijega i pobjegne. Hegezip 
je sve to vidio i čuo te smisli kako da umre a da se sam ne 
ubije. Rad toga ostane u spilji dck stražari, koji već bijahu 

"doznali za ubojstvo, ne dođoše i ne odvukoše ga. Na saslu- 

šanju prizna Hegezip da je on ubio onoga čovjeka i da nije 
«dospio pobjeći. Zato ga pretor Mark Varon osudi da bude 
na križu raspet, kako je onda bio običaj. 

Slučajno baš u taj čas u sudnicu uđe Tito. Kada je po- 
gledao jadnoga osuđenika i upitao zašto je osuđen, umah 
prepozna Hegezipa te se začudi njegovoj bijedi, kao i lome 
što ga ondje vidi. U živoj želji da mu pomogne, ne nađe 
drugog puta ni načina da ga spasi, već da sebe optuži, a 
njega opravda. Rad toga stupi naprijed i poviče: 

— Marko Varone, pozovi natrag onog jadnika kojega 
si osudio, jer je on nevm. Dovoljno sam već uvrijedio bo- 
gove što sam ubio čovjeka kojega su tvoji stražari jutros 
našli mrtva, pa ne bih htio da ih uvrijedim još više smrću 
ovog nedužnog čovjeka. 

Varon se začudi, i bi mu žao što su svi u sudnici _ to 
čuli. Pa, kako nije mogao zbog svoje časti i obraza, odstu- 
piti od onoga što su zakoni nalagali, naredi da dovedu na- 
trag Hegezipa te ga u Titovu prisuću upita: 

— Kako si mogao biti tako lud, pa uz cijenu života 
priznati ono što nijesi učinio a da te i nijesmo udarili na 
muke? Rekao si da si ti noćas ubio onoga čovjeka, a sada 
dolazi ovaj i kaže da nijesi ti, već on. 

Hegezip pogleda Tita i prepozna ga, te umah shvati da 
je to uradio da ga spasi iz zahvalnosti za njegovu uslugu. 
Zato, plačući od ganuća, reče: 

— Varone, doista sam ja ubio, a Titovo milosrđe pre- 
ana meni ne može me više spasiti. 

Tito pak reče: 

— Pretore, ti vidiš da je taj čovjek stranac, i znaš da 
gu ga bez oružja našli kraj ubijenoga, a razabrati možeš da 
je bijeda uzrok što želi umrijeti. Stoga ga oslobodi, a me- 
ne, koji sam to zavrijedio, kazni. 

Začudi se Varon upornosti ove dvojice, i dosjećajući 
se da nijedan od njih nije kriv, stane premišljati kako da 
ih oslobodi. Uto u sudnicu uđe neki mladić, po imenu Pu- 
blije Ambust, propalica i okorjeli zločinac, te u cijelom 
"Rimu poznati lupež, koji je uistinu ubio onog čovjeka: Zna- 
jući dobro da nijedan od ove dvojice što su se optuživali 
nije kriv, toliko se u srcu gane rad njihove nevinosti, te 
potaknut smilovanjem, priđe Varonu veleći: 

40 Boccaccio: Dekameron 

— Pretore, usud me moj goni da riješim ovaj teški 
spor, i ne znam koji me od bogova sili da otkrijem svoj zlo- 
čin. Znaj, dakle, da ni jedan od ove dvojice nije kriv s dje- 
la s kog se sam optužuje. Ja sam onaj koji je jutros u svi- 
tanje ubio onog čovjeka, a ovog jadnika ovdje vidjeh kako 
tamo spava, dok sam dijelio plijen s čovjekom kojega po 
tom ubih. Tita ne treba da branim, njegovo je ime čisto, 
svi znaju da on to ne bi učinio. Oslobodi ih, dakle, a mene 
kazni kao što zakoni iziskuju. 

Za tu zgodu saznade i Oktavijan, te dozove svu troji- 
cu k sebi da mu otkriju razlog zašto htjedoše da ih osude. 
Oni mu ispripovijede, i Oktavijan onu dvojicu oslobodi, 
jer bijahu nevina, a trećega njima za ljubav. 

Tito prvo Hegezipa prekori s malodušnosti i nepou- 
zdanja, a tada ga u velikoj radosti odvede svojoj kući, gdje 
ga Sofronija, plačući od ganuća, primi kao brata. Pošto se 
Titovim nastojanjem oporavio, Tito ga odjene ruhom koje 
je priličilo njegovim vrlinama i plemstvu, te sve svoje bla- 
go i imutak podijeli s njim i dade mu svoju mlađahnu se- 
stru Fulviju za ženu. Tada mu reče: 

— Hegezipe, na volju ti, hoćeš li ostati kod mene ili, 
sa svim onim što sam ti poklonio, vratiti se u Ahaj.? 

Hegezip, što prisiljen izgnanstvom iz svog rodnog kra- 
ja, a što nagnan ljubavlju, koju je s pravom osjećao za svog 
zahvalnog prijatelja Tita, odluči da postane Rimljanin. 

U Rimu su po tom, Hegezip sa svojom Fulvijom, a Ti- 
to sa svojom Sofronijom, u istoj kući zajedno dugo veselo 
živjeli, postajući od dana do dana sve veći prijatelji, ako 
je to uopće bilo moguće. 

Presveto je, dakle, prijateljstvo i ne samo najvećeg 
poštovanja dostojno, već i vječne slave, jer je ono mudra 
majka velikodušnosti i poštenja i sestra zahvalnosti i milo- 
srđa, a neprijatelj mržnje i pohlepe. Prijatelj, je sved, ne 
čekajući molbe, spreman tako časno postupati prema pri- 
jatelju, kao što želi da se prema njemu postupa. 

Sveti učinci prijateljstva danas se rijetko vide, a kriva 
je jadna ljudska pohlepa, koja ga je, gledajući na svoju 
vlastitu korist, izgnala iz zemlje zavazda. 


* Stari naziv za Grčku. 

Kakva bi ljubav, kakvo božanstvo ili rodbinske veze 
učinili da Hegezip u svom srecu osjeti ljuveni žar, suze i 
uzdahe Titove tako da mu svoju lijepu i ljubljenu vjereni- 
cu dade, ako li ne prijateljstvo? Kakvi bi zakoni, prijetnje, 
kakav strah mogli natjerati Hegezipove mlade ruke da se 
na samontu tamnu mjestu, u vlastitoj postelji odreknu za- 
grljaja lijepe mladice, koja se možda katkad sama nudila, 
ako li ne prijateljstvo? Kakva nagrada, kakav dobitak bi 
mogli Hegez.pa nagnati da, ne mareći što ce izgubiti svoj i 
Sofronijin rod, ne mareći za nečasna govorkanja prostog 
puka, ne mareći za ruglo i sramotu, ugodi prijatelju, ako li 
ne prijateljstvo? A. tko bi, pak, Tita naveo, mada se mogao 
pretvarati da ništa ne vidi, da bez premišljanja založi svoj 
život i Hegezipa oslobodi smrti na križu, a sam je preuzme, 
ako u ne prijateljstvo! "liko pir bio Tita nagovorio da bez 
oklijevanja tako velikodušno podijeli svoju prebogatu ba- 
štinu s Hegezipom, kojemu je zla sreća sve oduzela, ako li 
ne prijateljstvo? Tko bi Tita bio prisilio da bez premišlja- 
nja dade svoju sestru Hegezipu, siromašnu i bijednu mla- 
diću, ako li ne prijateljstvo? Neka, dakle, ljudi žele brojnu 
svojtu, mnoštvo braće, gomilu djece i neka svojim novcem 
povećaju broj služinčadi, a i ne pada im na um da se svat- 
ko za sebe boji i najmanje pogibelji više negoli nastoji da 
u velikima pritekne u pomoć ocu, bratu ili gospodaru, dok 
vidimo da prijatelj posve drugačije postupa. 

Gospar Torello pogosti Saladina prerušena u trgovca. Kad ka 
snije otide na križarsku vojnu, dade ženi rok nakon kojega 
se može preuđati. Na vojni je zarobljen, i kađa sultan sazna 
da zna vješbati ptice za lov, pozove ga na dvor, gdje ga pre- 
pozga i otkrije mu se, te mu iskaže najveće počasti. Gospar 
Torello oboli i s pomoću čarobnjaštva jedne je noći prenesen 
x Paviju, gdje ga na svadbi njegova žena prepozna i s njim 
se svojoj kući vrati. 


Bijaše već Filomena okončala svoje kazivanje, i dok 
su svi hvalili Titovu plemenitost i zahvalnost, kralj, da bi 
posljednje mjesto ostalo za Dionea, ovako počne: 

— Krasne gospe, nesumnjiva je istina ono što je Filo- 
mena o prijateljstvu kazivala. I s pravom se pritužila na 
kraju da danas ljudi tako malo cijene prijateljstvo. Pa da 
smo se ovdje sastali zato da ispravljamo ljudske mane ili 
ih kudimo, ja bih opširnom besjedom nadovezao na njene 
riječi. No, jer je naš cilj drugi, nakan sam prikazati vam 
možda malo podužom, ali ipak zabavnom novelom Saladi- 
novu velikodušnost. Htio bih da vam ova novela bude po- 
vod da bar s veseljem drugome pomažemo, kad već ne mo- 
žemo, zbog svojih mana, steći savršene prijatelje, nadaju- 
Gi se da ćemo kad tad za to biti nagrađeni. 

Velim, dakle, da su, kako mnogi tvrde, za vrijeme vla- 
danja Fridrika I! svi kršćani pozvani na križarsku vojnu 
da osvoje Svetu zemlju. To dozna Saladin, moćan vladar 
i u ono vrijeme babilonski sultan, te odluči na svoje oči 
vidjeti pripreme gospode kršćanske za tu križarsku vojnu, 
kako bi se bolje mogao pripremiti za obranu. Pošto je u 
Egiptu sve svoje pošiove sredio, gradeći se da ide na hadži- 
luk, prerušen u trgovca, krene na put s dva svoja velikaša 
i umna muža i sa svega tri sluge, te obiđe mnoge kršćanske 
zemlje. Jezdeći Lombardijom*, kako bi poslije prešao pre- 
ko planina, baš dok je iz Milana išao u Paviju, a večer već 
bijaše pala, namjeri se na nekog plemića, po imenu gospar 
Torello d' Istria, iz Pavije, koji je sa svojim slugama, psima 


* Fridrik I Barbarossa, njem. vladar 1152-1196, ratovao 5 puta 
u Italiji. Utopio se za 3. križ. rata u Maloj Aziji. 

*1Isn. 1,5, V, 1. 

*Isp. I, 3. 

“Isp. X, 4 

i sokolovima odlazio da neko vrijeme proboravi na nekom 
svom krasnom posjedu iznad Tesina. Kad gospar 'Torello 
ugleda putnike, pomisli da su stranci i plemići i poželi da 
ih počasti. Rad toga, kad jedan Saladinov sluga upita ko- 
liko je još daleko do Pavije i hoće li na vrijeme stići u 
grad, Torello ne dopusti da mu sluga odgovori, već sam 
odvrati: . 

— Gospodo, vi nećete stići na vrijeme da biste još 
mogli uljesti u grad. 

— Molim vas, dakle, — na to će Saladin — da nas lju- 
bezno uputite gdje bismo mogli konačiti, jer smo stranci. 

Gospar Torello odvrati: 

— Rado ću to učiniti. Baš sam htio svog slugu poslati 
blizu Pavije po nekom poslu. Poslat ću ga s vama, i on će: 
vas odvesti tamo gdje ćete dolično moći konačiti. 

Tada priđe najpouzdanijem od svojih slugu, naredi 
mu što mu je raditi, i s njima ga pošalje. On, pak, ode na 
svoj posjed i naredi da se što brže i što bolje spremi dobra 
večera i da se stolovi prostru u njegovu vrtu. Onda stane 
pred vrata da izgleda dolazak onih stranaca. Sluga odvede 
one plemiće, raspravljajući s njima o ovome i onome, ne- 
kim okolnim putem do posjeda svoga gospodara a da oni 
to i nijesu opazili. Kad ih gospar Torello ugleda, krene im 
u susret te ih radosno pozdravi: 

-— Gospodo, dobro mi došli! 

Mudri Saladin umah se dosjeti da se ovaj vitez pobo- 
jao e oni ne bi primili poziva, pa ih je stoga lukavstvom 
svojoj kući doveo kako bi proboravili večer s njime. I od- 
Fovarajući na njegov pozdrav, reče: 

— Gosparu, kad bi se čovjek mogao potužiti na uljud- 
ne ljude, mi bismo se na vas potužili. Neću spominjati to 
što smo zbog vas skrenuli s našega puta, već to da ste nag 
prisilili prihvatiti toliku čast, mada je nijesmo zaslužili 
ničim drugim već samim pozdravom. 

Vitez, pametan i ljeporječiv čovjek. odvrati: 

— Gospodo, skromna je počast koju vam ukazujemo, 
spram onoga što bi vama dolikovalo, kako mi se po vašoj 
vanjštini čini. No istina je da izvan Pavije nigdje ne biste 
mogli dobro konačiti. Nek vam stoga ne bude žao što ste 
malo skrenuli s puta da biste se udobnije smjestili. 


* Prije negoli zatvore gradska vrata. 

Dok je još on u riječi bio, okupe se njegove sluge oko 
stranaca, i tek što su ovi sjašili, pobrinu se za konje. Gospar 
Torello odvede ona tri plemića u odaje za njih pripremlje- 
ne, naredi slugama da ih izuju i ponude im hlađana vina 
da se osvježe, a on sam s njima ostane u ugodnu razgovoru 
do večere. I Saladin, i njegovi pratioci i sluge znali su la- 
tinski,“ pa su se među sobom dobro razumijevali, i gosti su 
stekli uvjerenje da je ovaj vitez najljubezniji i najudvor- 
niji čovjek koga su ikad sreli, a uz to uman govornik. Go- 
sparu se Torellu, pak, činilo da su to odlična gospoda _i 
mnogo višega staleža no što ih je on bio ocijenio, pa mu je 
žao bilo da njima u počast nije te večeri pozvao društvo i 
svečanije ih pogostio. Stoga smisli da će to narednog jutra 
popraviti, i jednoga od svojih slugu obavijesti o svojoj od- 
luci, te ga pošalje svojoj pametnoj i plemenitoj ženi u ne- 
daleku Paviju, jer se sva gradska vrata nijesu zatvarala. 
Poslije toga odvede one plemiće u vrt te ih ljubezno upita 
tko su. Saladin mu odgovori: 

— Ciparski smo trgovci i donjesa: S Cipra te putuje- 
mo u Pariz po nekim svojim poslovima. 

Tada će gospar Torello: 

— Kad bi bog dao da u našoj zemlji budu takvi ple- 
mići kakvi su ciparski trgovci! 

Dok su tako raspravljali, dođe i vrijeme večere, pa ih 
on zamoli da sjednu za stol, gdje su vrlo lijepo bili podvo- 
reni, mada je večera bila pripravljena na brzu ruku. Ubrzo, 
pošto su stolovi raspremljeni bili, gospar Torello opazi da 
su umorni i odvede ih na počinak do prekrasno prostrtih 
postelja. IT sam malo nakon toga ode spavati. 

Onaj sluga, kojega je gospar Torello poslao u Paviju, 
donese njegovoj ženi poruku, a ona, kao da je u njoj kra- 
ljevski duh a ne ženski, umah pozove mnoge prijatelje i 
sluge gospara Torella te pripremi sve što je potrebito za 
veliku gozbu. Tada pošalje sluge s buktinjama da pozovu 
mnoge najodličnije građane. Iz škrinja izvadi svilene tka- 
nine, zavjese, sagove i krzna, te pripremi i uresi dom kako 
joj je muž naredio. Pošto se razdanilo, i oni plemići ustali, 
gospar Torello s njima i sa svojim sokolarima odjaše do o- 
bližnje rječice da strancima pokaže kako mu sokolovi lete. 


* Talijanski. isp. prije. 

Tad ga Saladin zamoli da im dade čovjeka koji bi ih otpra- 
tio do Pavije i odveo ih do najboljeg svratišta, a gospar 
Torello mu odgovori: 

— Ja ću vas otpratiti, jer se i onako moram vratiti u 
Paviju. 

Stranci se tome obraduju te s njime krenu na put. O 
trećoj uri dođu oni u grad; misleći da ih gospar Torello 
vodi najboljem svratištu, stignu do njegove palače, gdje se 
bijaše sakupilo oko pedesetak najodličnijih građana da do- 
čekaju one plemiće. Čim su ovi stali, skoče da im pridrže 
uzde i stremen. A kada Saladin i njegovi pratioci to opaze, 
wmah se dosjete gdje su, pa mu rekoše: 

— Gosparu Torello, mi nijesmo to od vas iziskivali; 
već ste nas prošle noći jako zadužili, i više no što bismo 
bili htjeli, pa ste nas mirno mogli pustiti da odemo svojim 
putem. 

Gospodar Torello im odgovori: 

— Gospodo, za ono što je sinoć bilo zahvalan sam više 
sudbini negoli vama, jer je učinila da vas kasna ura na pu- 
tu stigne, pa vas je nevolja dovela mojoj skromnoj kući; a 
za ovo danas, vama ću biti zahvalan, a sa mnom svi ovi 
plemići koji su okolo vas. Ako vam se čini uljudno, od wo- 
lje vam odbiti da s njima objedujete. 

Saladin i njegovi pratioci pobijeđeni sjašu.Pavijski ih 
plemići radosno pozdrave i odvedu u odaje za njih rasko- 
šno priređene, gdje oni svuku putnu odjeću. A kada su se 
malo osvježili, dođu u dvoranu, gdje je sve bilo prekrasno 
pripremljeno. Ondje prvo operu ruke, po tom sjednu za 
stol, te ih u divnu redu sjajno podvoriše mnogim jestvina- 
ma, i da je sam kralj došao, ne bi ga bili mogli bolje poča- 
stiti. Mada su Saladin i njegovi pratioci bili doista velika 
gospoda i vikli na svečane gozbe i primanja jako se začu- 
de, i činilo im se da nijesu nikad vidjeli takav raskoš, s 
obzirom na položaj onoga viteza, za kojega su znali da je 
građanin, a ne velikaš. 

Pošto je gozba završena, i stolovi raspremljeni, zadrža- 
še se još neko vrijeme u razgovoru, no kako je vrućina bi- 
la velika, po želji gospara Torella, pavijski plemići odu da 
otpočinu, a on ostane s ona tri stnanca; odvede ih u neku 
edaju, pa da bi im pokazao što mu je najmilije, i da ništa 
pred njima, ne krije, dozove svoju vrlu ženu. Prekrasna, 

stasita gospa, raskošno odjevena i urešena, vodeći za ruke 
svoja dva djeteta, lijepa kao dva anđela, pred njih dođe i 
ljubezno ih pozdravi. Netom je ugledaju, ustanu i prime 
je s poštovanjem. Ponude je da sjedne s njima, a njenoj se 
ljupkoj djeci jako razvesele. Dok je ona tako s njima sjedi- 
la u ugodnu razgovoru, gospar Torello na čas nekud iziđe, a 
ona ih ljubezno upita odakle su i kamo idu. Plemići joj od- 
govore istoikao i gosparu Torellu. Tad gospa radosno kaza: 

— Vidim da je moja ženska pamet pravo imala. Stoge 
vas molim da mi iskažete milost i ne odbijete, niti prezre- 
te malen dar koji sam za vas pripremila, već da ga primi- 
te, imajući na umu da je u žena srce malo, pa im i dar nije 
velik, i pazeći više na dobru namjeru negoli na vrijednost 
poklona. 


Tada naredi da za svakoga od njih donesu po dva ru- 
ha, jedno postavljeno svilom, a drugo krznom, i to ne ona- 
kvo, kakvo nose građani ili trgovci, već gospoda, i uz to još 
tri svilene dolame i fino rublje, veleći: 


— Uzmite ovo, takvo ruho nosi i moj gospodar; a osta- 
la odjeća, mada nije mnogo vrijedna, dobro će vam doći s 
obzirom na to što ste daleko od svojih žena, i što je još dug 
put pred vama, a trgovci su čisti i uredni ljudi. 


Putnici se začudiše i očito spoznaše da gospar Torello 
ništa neće da propusti što dolikuje dvorjanstvu. A _ kada 
vidješe da je to ruho za plemiće, a ne za trgovce, posum- 
njaše nije li ih gospar Torello prepoznao. Ipak jedan od 
njih odgovori gospi: 

— Gospo, vaš je dar velik, i ne bismo ga lako primili 
da nas vaše molbe ne primoravaju na to, pa vam ne može- 
mo odbiti. 


A kada se, nakon toga, gospar Torello vratio, gospa ih 
preporuči bogu, te i njihove sluge opskrbi odjećom kakva 
se njima priličila. 

Na velize molbe gospara Torella, oni cijeli taj dan 
proborave s njim. Pošto su otpočinuli i obukli novu odjeću, 
s gosparom Taorellom projahaše gradom, a kad je došlo vri- 
jeme večeri, s mwogir odličnim građecima sjajno povoče- 
raše, pa zatim odoše na počinak. A kada je dan svamuo, i 
oni ustali, umjesto svojih umornih konja nađu tri krasna 

i čila ata i isto tako nove snažne konje za svoje sluge. Vi- 
deći to, obrati se Saladin svojim drugovima veleći: 

— Kunem se bogom da savršenijeg, ni uljudnijeg, ni 
pametnijeg čovjeka od ovog nema na svijetu. Pa ako su 
kršćanski kraljevi takvi kakvi su njihovi vitezovi, babilon- 
ski sultan neće moći odoljeti ni jednome, a kamoli mnogi- 
ma, koji se spremaju da navale na njega. 

Znajući da ne bi dolikovalo odbiti Torellov dar, uljud- 
no mu zahvale i uzjašu konje, a gospar Torello ih s mnogim 
drugovima isprati dobar komad puta izvan grada. Iako je 
Saladinu žao bilo rastati se od gospara Torella, toliko mu 
omilio bješe, ipak ga, jer je morao, zamoli da se vrati, a 
ovaj posluša, premda nerado, veleći: 

— Gospodo, učinit ću onako kako vam je po volji, no 
nešto ću vam još reći: ne znam tko ste i ne iziskujem da 
mi kažete, no bili vi tko bili, ne mislite da vam vjerujem e 
ste trgovci, a sad bog neka vas prati. 

Uto se Saladin već bio oprostio s pratiocima gospara 
Torella, te ovome odgovori, veleći: 

— Gosparu, još se može desiti da vam pokažemo našu 
robu pa ćete se uvjeriti. A sad pođite zbogom. 

Tako otputuje 'Saladin sa svojom pratnjom u čvrstoj 
odluci, ako živ ostane i ako u očekivanu ratu ne bude po- 
ražen, da isto tako počasti gospara Torella kao i on njega. 
Putem je još mnogo raspravljao o gosparu Torellu i nje- 
govoj gospi i o svemu što je uradio, te ga mnogo hvalio. 
Pošto je s velikim trudom i mukom obišao sve zapadne 
zemlje, ukrca se na brod, te se sa svojim pratiocima vrati 
u Aleksandriju i, potpuno obaviješten o svemu, spremi se 
za obranu. Gospar Torello se vrati u Paviju, te je dugo ra- 
zmišljao o tom tko su bili oni stranci, ali se nije mogao 
domisliti. 

Uto dođe i vrijeme da se ide u križarski rat, za koji su 
se svuda činile velike pripreme. Gospar Torello, unatoč go- 
spinim molbama i suzama, odluči da ode. Kad je sve pri- 
redio, i samo mu još preostalo da uzjaše, reče svojoj ženi, 
koju je nadasve ljubio: 

— Kao što znaš, ženo, ja odlazim na ovu križarsku 
vojnu za svjetovnu čast i spas svoje duse. Preporučujem ti 
naš imutak i našu čast. Budući da sam siguran e ću kre- 
nuti, a nijesam siguran da li ću se vratiti, jer se svašta 

može dogoditi želim da mi nešto obećaš, a to je ovo: što se 
god meni dogodilo, ako ne dobiješ sigurna glasa o meni, če- 
kaj me godinu dana i još jedan mjesec i jedan dan, a ne 
preudaj se, počev brojiti dane od današnjega. 

Gospa mu gorko plačući odgovori: 

— Gosparu Torello, ne znam kako ću podnijeti bol ko- 
ji ste mi svojim odlaskom zadali. No, ako moj život bude 
jači od boli, i ako vi poginete, živite i umrite tvrdo uvjere- 
ni da ću živjeti i umrijeti kao žena gospara Torella i sveđ 
se njega sjećati. 

No gospar joj Torello odvrati: 

— Ženo, siguran sam, da ćeš održati svoje obećanje, 
ukoliko to bude zavisilo od tebe, no ti si mlada i lijepa, i 
rod je tvoj velik, a vrline tvoje poznate, pa zato ne sum- 
njam da će mnogi plemići zaiskati tvoju ruku u tvoje bra- 
će i roda, ako se samo i posumnja u moj povratak. I koliko 
ti god budeš htjela, nećeš se moći obraniti od njihova op- 
sjedanja, te ćeš silom morati da se podvrgneš njihovoj vo- 
lji. Eto to je uzrok zašto ti postavljam ovoliki rok, a ne 
veći. 

Gospa odvrati: 

— Uradit ću sve što budem mogla, kao što vam rekoh, 
a ako budem morala drukčije postupati, budite uvjereni 
da ću izvršiti vašu želju. Molim boga da za to vrijeme ni 
vas ni mene ne dovede u takav položaj. 

Tada plačući zagrli gospara Torella te skine prsten s 
prsta i dade mu ga veleći: 

— Ako umrem prije vašeg povratka, nek vas ovaj pr- 
sten sjeća mene. 

On uze prsten, uzjaha konja, sa svima se oprosti i kre- 
ne na put. Stigne u Genovu sa svojom družbom, ukrca se 
na galiju i otplovi; za kratko vrijeme pristanu u Acri/ 
gdje se pridruže kršćanskim četama. Ubrzo u kršćanskoj 
vojsci nastade rednja neka i pomor. Dok je rednja još tra- 
jala, da li po Saladinovoj vještini ili po njegovoi sreći, go- 
tovo svi oni kršćani koji su izbiegli bolesti bez boja padnu 
u njegove ruke, te ih kao zarobljenike odvedu u razne gra- 
dove. Među zarobljenicima bijaše i gospar Torello, koga 
utamničiše u Aleksandriji. Kako ga nitko nije poznavao, a 


" Grad u Egiptu. Isp. TI, 8. 


DEVETA NOVELA 635 


i bojeći se da ga ne bi prepoznali, primoran nuždom, dade 
se na vježbanje pticu za lov, u čemu je bio veliki majstor. 
Saladin to sazna, pa ga oslobodi tamnice i uze k sebi za s0- 
kolara. Gospar Torello, kojega su poznavali pod imenom 
-Kršćanin, a sultan ga nije prepoznao, kao ni on njega, u 
srcu je svom samo na Paviju mislio, i više je puta pokušao 
pobjeći, no bez uspjeha. Rad toga, kad su neki Genovežani 
kao poklisari došli Saladinu da pregovaraju o otkupu ne- 
kih svojih sugrađana, Torello smisli da pošalje po njima 
svojoj gospi pismo da je živ i da će se, čim bude mogao, k 
njoj vratiti, a ona neka ga čeka. I tako uradi. Ljubezno za- 
moli jednog od poklisara, kojega je poznavao, da pismo 
preda na ruke njegovu stricu, opatu crkve svetog Petra u 
Cieldoru.* 

Dok je gospar Torello tako živio, sluči se jednoga dana 
da se on, razgovarajući sa Saladinom o svojim sokolovima, 
nasmiješio i usnama napravio takvu kretnju koju je Sala- 
din opazio kad je boravio u Paviji u njegovoj kući. Po to- 
me se Saladin sjeti gospana Torella, te ga stane pažljivo 
promatrati i učini mu se da je to odista on, pa ga _ upita 
prekinuvši razgovor: 

— Reci mi, Kršćanine, iz kojeg si ti grada u zapadnim 
zemljama? ' 

— Gospodaru moj, — odgovori Torello — Lombarđa- 
nin" sam, iz grada koji se zove Pavija, sinomah sam čovjek 
i niska roda. 

Kad je Saladin to čuo, bijaše gotovo uvjeren da je to 
on, pa obradovan pomisli: »Eto, bog mi je dao priliku ds 
pokažem ovom čovjeku koliko me zadužio svojom ljubezno- 
šću«. I ne rekav više ni riječi, naredi da svu njegovu odje- 
eu razastru u jednoj odaji, pa pozove Torella i upita ga: 

— Pogledaj, Kršćanine, da li bi među ovom odjećom 
prepoznao koju? 

Gospar Torello stane pažljivo razgledati i vidje ruho 
koje je Saladinu darovala njegova žena. Nije mogao vje- 
rovati da ie to doista ono isto ruho, ali ipak odgovori: 

— Gospodaru moj, ne prepoznajem ovu odjeću, no či- 
ni mi se da su ova dva odijela, nalik na odjeću, koju su na 
sebi nosila neka tri trgovca koji su k meni svratili. 


* U Paviji. 
* Talijan; isp. I, 1. 

Tada ga Saladin, ne mogavši se dalje uzdržati, nježne 
zagrli, veleći: 

— Vi ste gospar Torello d' Istria. a ja sam jedan od 
ona tri trgovca kojima je vaša gospa ovo ruho darovala. I, 
eto, došlo je vrijeme da se utvrdi vaše vjerovanje u moju 
trgovinu, kao što sam rekao, kad sam od vas odlazio. 

Pošto je gospar Torello to čuo, i obraduje se i zasrami: 
obraduje se što je pogostio takva čovjeka, a posrami se. 
jer mu se činilo da ga je siromaški primio. Tada mu Sala- 
din reče: 

— Gosparu Torello, kad vas je već bog k meni poslao, 
znajte da odsada nijesam ja ovdje gospodar već vi. 

Obojica se jako obraduju, a Saladin njega odjene u 
kraljevsko ruho te ga izvede pred svoje najodličnije veli- 
kaše, mnogo pohvali njegove vrline i zapovjedi da ga časte 
kao i njega samoga, ako žele sačuvati njegovu milost. Go- 
spoda to poslušaše, a najviše ona dva velikaša koji su pra- 
tili Saladina na putu. 

Iznenadna i velika Torellova slava zasjeni donekle u 
njemu sjećanja na Lombardiju, a osobito stoga što se čvrsto 
nadao da su njegova pisma došla stricu u ruke. Nego, u 
kršćanskom taboru, odnosno četama, onoga dana kad ih je 
Saladin zarobio bijaše umro i pokopan neki neznatni pro- 
vansalski vitez, poimenu gospar Torello di Dignes. Budući 
da je gospar Torello d? Istria po svom plemstvu bio nada- 
leko poznat, tko je god čuo da je gospar Torello umro, mi- 
šljaše da se to odnosi na gospara Torella d? Istria, a ne na 
Dignesa. I kako su baš tada svi pali u ropstvo, zabluda se 
nije raščistila, pa su se mnogi Talijani svojim kućama vra- 
tili noseći tu vijest. Bilo je među njima i tako drskih koji 
su se usudili reći da su ga vidjeli mrtva i prisustvovali po- 
kopu. Pošto je to saznala njegova žena i rodbina mu, du- 
boko se ožaloste, a tako i svi koji su ga poznavali. Predugo 
bi bilo kazivati koliko je tugovala i koliko ie suza prolila 
njegova žena. Nakon nekoliko mjeseci žalosti, kad se male 
utješila, njena braća i rod stanu je nagovanati da se preu- 
je to gorko plačući odbijala, no, na kraju, prisiljena, mo- 
radne udovoljiti svom rodu, ali uz uvjet da počekaju dok 
prođe rok koji joj je gospar Torello postavio. 

Dok se to u Paviji zbivalo, te je još bilo možda osam 
dana do roka kad se ona imala preudati, sluči se da se go- 
spar Torello u Aleksandriji namjeri jednoga dana na čo- 
vjeka koji je s onim poklisarima genoveškim bio i s njima 
se ukrcao na galiju što je plovila u Genovu. On ga pozove 
i upita kako su putovali i kad su u Genovu stigli. Ovaj mu 
odgovori: 

— Gospodaru moj, ona je galija nastradala, kao što su . 
mi kazivali na Kreti, gdje sam ostao. Kada bijahu blizu 
Sicilije, digao se opasan sjevernjak i galiju bacio na Bar- 
bersku!? obalu, te se nitko nije spasio, a među drugima po- 
giboše i dva moja brata. 

Gospar Torello povjeruje njegovim istinitim riječima 
i spomene se da domalo ističe rok što ga je svojoj ženi po- 
stavio, i da nitko u Paviji ništa o njemu ne zna, pa je bio 
tvrdo uvjeren da će se njegova žena preudati. To ga tako 
ožalosti, te posve izgubi tek i legne u postelju, odlučiv da 
umre. A kada je to saznao Saladin, koji ga je nadasve lju- 
bio, dođe k njemu te ga stane moliti i nagovarati da kaže 
što mu je, i doznav uzrok njegovoj tuzi i bolesti, prekori 
ga što mu ništa o tome nije kazivao. Tada ga zamoli da se 
utješi uvjeravajući ga kako će mu pomoći da u rečeno vri- 
jeme dođe u Paviju, i objasni mu kako. Gospar Torello po- 
vjeruje Saladinovim riječima, pa kako je prije mnogo puta 
slušao da je to moguće i da se mnogo puta i dogodilo, umiri 
se i stane nagovarati Saladina da mu što hitnije pomogne. 

Saladin naredi nekom čarobnjaku, koji mu je već svo- 
jom vještinom pomogao, da smisli kako će gospara Torella 
u jednoj noći na postelji prenijeti u Paviju. Čarobnjak od- 
govori da će to uraditi, ali da će za gospara Torella biti 
bolje ako ga uspavas Pošto je to uradio, Saladin se vrati 
gosparu Torellu i zateče ga pripravna da u određeno vrije- 
me stigne u Paviju, ako uzmogne, a ako to nije moguće da 
će radije umrijeti, pa mu ovako reče: 

— Gosparu Torello, ako vi tako žarko ljubite svoju že- 
nu i bojite se da se ne preuda, bog zna da vas ne prekora- 
vam stoga, jer koliko sam god žena ikad vidio. čini mi se, 
da joj ni jedna nije ravna po odgoju, uljudnosti i vladanju; 
o ljepoti neću da govorim, jer je to cvijet koji brzo vene. 
Bilo bi mi jako drago, kad vas je već sreća ovamo nanijela, 


** Isp. III, 10. 

da skupa vladamo u ovoj mojoj zemlji, dok vi i ja živimo. 
No kako mi bog nije udijelio tu milost, jer ste u srcu svona 
smislili ili da umrete ili da se u određenom roku nađete u 
Paviji, najmilije bi mi bilo da sam to na vrijeme znao, da 
vas vašoj kući vratim s onim poštovanjem i čašću i sa svi- 
tom koju zaslužuju vaše vrline. Pa kad mi ni to nije dano, 
i vi želite što prije tamo poći, poslat ću vas onako kako 
mogu i kako sam vam već rekao. 

Gospar Torello odgovori: 

— Gospodaru moj, bez obzira na vaše riječi, vaša su. 
mi djela pokazala vašu naklonost, koju nikada i nikako ni- 
jesam u tolikoj mjeri zaslužio. A sve to što mi kažete, da 
mi i nijeste rekli, vjerujem i vjerovat ću dok sam živ. No 
kad sam već odlučio da odem, molim vas da ne čekate s 
onim što ste mi obećali, jer je sutra posljednji dan. dokle 
će moja gospa na me čekati. 

Saladin mu odgovori neka se ne brine, jer se on već za 
sve postanao. I narednoga dana, dok su čekali noć da To- 
rello ode, Saladin naredi da se u nekoj velikoj odaji prostre 
prekrasna i raskošna postelja s baršunastim i svilenim du- 
šecima, zlatom izvezenim, po njihovu običaju, i na to još 
zastirač protkan krupnim biserjem i dragim kamenjem, ko- 
ji se u nas kasnije cijenio kao neizmjerno blago. Na uz- 
glavlje metnu dva jastuka u skladu s tako bogato oprem- 
ljenom posteljom. Kad je to bilo pripremljeno, zapovjedi 
Saladin da odjenu gospara Torella, koji se već bio opora- 
vio, u prekrasno i raskošno saracensko ruho, kakvo svijet 
još vidio nije. Oko glave mu uviju jednu od njegovih naj- 
duljih struka i naprave turban. U neko doba noći Saladin 
s mnogim svojim velikašima dođe u odaju gdje je bio go- 
spar Torello, sjedne uza nj i gotovo plačući prozbori: 

— Gosparu Torello, približava se čas kad mi se valja 
od vas rastanuti. Kako vas niti mogu pratiti niti poslati 
koga da vas prati, jer se to na ovakvu putu ne može, valja 
mi se ovdje u odaji s vama oprostiti; rad toga sam i došao 
k vama. Sad vas molim, prije negoli vas blagoslovim, da se 
spominjete mene rad naše ljubavi i prijateljstva i, ako je 
moguće, prije negoli svoje dane dovršimo, kad uredite u 
Lombardiji svoje poslove, da mi dođete barem jedanput u 

pohode, kako bih mogao, ispunjen radošću s vašeg dolaska, 
nadoknaditi ono što sam zbog vaše žurbe primoran propu- 
stiti. A dotle ne žalite truda sjetiti me se pismom i zaiska- 
ti on mene sve ono što god zaželite, jer ću radije za vas 
nego za bile koga drugoga zasigurno sve uraditi. 

Gospar Torello ne uzmogne suspregnuti suze, te stoga. 
odgovori samo s nekoliko riječi, da nikada neće zaboraviti 
njegovo dobročinstvo i plemenitost i da će posve sigurno 
uraditi sve što mu Saladin naređuje, netom mu se prilika 
pruži. Tada ga Saladin nježno zagrli i poljubi, te mu pla- 
čući rekne zbogom i iz odaje iziđe. Po tom se i svi velikaši 
oproste od Torella, te otprate Saladina do one odaje, gdje 
je bila postelja pripremljena. Kako bijaše već kasno, a ča- 
robnjak već čekao i požurivao, dođe ljekar s nekim napit- 
kom i uvjeravajući ga da je to za okrepu dade mu da pije. 
Gospar Torello ubrzo zaspi, i tako ga u snu, po Saladinovoj 
zapovijesti polože na onu postelju. Saladin iznad postelje 
metne krasnu i skupocjenu krunu i tako je označi da je 
Torello mogao vidjeti e je Saladin šalje njegovoj gospi. Tad 
natakne gosparu Torellu prsten s rubinom, koji se sjao kao. 
užežena zublja, a vrijednost mu je bila neizmjerna. A onda. 
mu opaše mač gotovo neprocjenjive vrijednosti. Uz io još 
pričvrsti kopču s biserjem još neviđenim i mnogim dragu- 
ljima; sa svake strane metne dva zlatna pehara puna duka- 
ta, a sve unaokolo povješa biserne ogrlice i prstenje, i po- 
jase, i drugi nakit, te bi se dugo valjalo zadržati da sve na- 
brojimo. Pošto je to uradio, ponovo poljubi gospara Torel- 
la, a čarobnjaku zapovjedi da ga otpremi. I umah u Sala- 
dinovu prisuću nestane postelje s gosparom Torellom i sa 
svim ostalim što je na njoj bilo, a Saladin osta sa svojim 
velikašima raspravljajući o Torellu. 

U crkvi San Piero in Cieldoro u Paviji bijaše već po- 
ložen gospar Torello, po svojoj želji, sa svim spomenutim 
draguljima i nakitom, i još je spavao kad je odzvonilo ju- 
trenje, i crkvenjak ušao u crkvu sa svijećom u ruci. Umah 
ugleda raskošnu postelju, te se silno začudi i od velika stra- 
ha pobježe. A kada ga opat i redovnici ugledaše gdje bježi, 
u čudu ga zapitaše za uzrok. Crkvenjak im kaza. 

— Oh — reče opat — ta nijesi dijete, i nijesi 
prvi put u toj crkvi da se tako lako prestrašiš, hajdemo da 
vidimo tko je taj bauk? 

Upale, dakle, svijeće, pa opat i redovnici uđu u crkvu, 
gdje ugledaju onu raskošnu i divnu postelju i viteza kako 
spava na njoj. Dok su puni sumnje i straha, ne usuđujući 
se približiti postelji, promatrali biserje i drago kamenje, 
zbude se da se gospar Torello s uzdahom probudio, jer je 
moć onog napitka bila oslabila. Svi fratri i opat u istom 
času prestrašeni poviču: »Pomozi bože«, i pobjegnu. Go- 
spar Torello otvori oči, pogleda uokolo i spozna da se na- 
lazi baš ondje gdje je tražio da ga pošalju, te se jako obra- 
duje. Sjedne na postelju i i zadivi se onom pustom blagu oko 
sebe, i mada je veći prije bio upoznao velikodušnost Sala- 
dinovu, sad mu se učini još veća. Nego, videći kako redov- 
nici bježe, sjeti se zašto, te stane, ne dižući se, dozivati po 
imenu opata i moliti ga da se ne straši, jer da je on Torello, 
njegov nećak. Opat se na to još više prestraši, jer je mi- 
slio da je on već odavno mrtav, ali kad ga je Torello mno- 
gim dokazima uvjerio, na njegov doziv, prekriživ se, vrati 
se k njemu. Gospar Torello mu reče: 

— Čega se strašite, oče moj? Živ sam hvala budi bogu 
i ovamo sam došao s onkraj mora. 

Mada mu je brada narasla, i na njemu bilo saracensko 
odijelo, opat ga, ipak, poslije nekog vremena prepozna i, 
umiriv se, uze ga za ruku veleći: 

— Dobro mi došao, sinko! 

Pa nastavi: 

— Ne treba da se čudiš našemu strahu, jer u ovome 
gradu nema čovjeka koji nije čvrsto uvjeren da si mrtav. 
I mogu ti reći da se gospa Adalieta, tvoja žena, protiv svo- 
je volje, prisiljena molbama i prijetnjama svoje svojte i 

* rodbihe preudaje, i jutros valja da uđe u dom svoga no- 
vog muža, gdje je sve pripremljeno za pir. 


Gospar Torello ustane sa svoje raskošne postelje te se 
radosno pozdravi s opatom i redovnicima, moleći svakoga 
posebno da nikome ne govori o njegovu povratku, dok ne 
obavi neki svoj posao. Nakon toga, spremi sav onaj nakiti 
dragulje te otpočetka ispripovjedi opatu što mu se dogodi- 
lo. Radujući se njegovoj sreći, opat zahvali bogu, a to uči- 

ni i on. Zatim upita opata tko je novi muž njegove žene. 
Opat mu reče, i na to gospar Torello odvrati: 

— Prije negoli se sazna za moj povratak, želim sazna- 
ti kako će se moja žena držati na svadbi. Stoga vas molim 
da meni za ljubav pođete sa mnom onamo, mada nije obi- 
čaj da redovnici odlaze na takve gozbe. 

Opat ga rado posluša, i kada je dan svanuo, poruči 
mladoženji da on s jednim svojim prijateljem želi prisu- 
stvovati svadbi. Mladoženja odvrati da se tomu jako radu- 
je. A kada je bilo vrijeme gozbi, gospar Torello u onom 
ruhu u kojem je došao s opatom ode mladoženjinoj kući, 
gdje su ga svi začuđeno promatrali, ali nitko ga nije pre- 
poznao. Opat je svima kazivao da je \Saracen, kojega sul- 
tan šalje francuskom kralju za poklisara. Gospar Torello 
sjedne za stol, baš sučelice svojoj ženi, koju uze s ljubavlju 
promatrati, jer mu se u licu činila sjetna i nevesela. I ona 
je njega katkad pogledala, no nije ga mogla prepoznati 
zbog duge brade i neobične odjeće, i jer je vjerovala da je 
mrtav. A kada se gosparu Torellu učinilo e je vrijeme da 
spozna sjeća li se ona njega, natakne na prst prsten koji 
mu je žena pri odlasku darovala, te pozove mladića koji 
ju je dvorio, veleći: 

— Reci nevjesti da je u mojoj zemlji običaj da nevje- 
sta, kad joj dođe na gozbu stranac, kao što sam ja, pošalje 
tom strancu svoj pehar pun vina u znak da se raduje što 
je on prisutan na gozbi. Stranac otpije koliko želi vina i 
pokriven pehar vrati nevjesti, koja ispije ostatak. 

Mladić odnese poruku, a ona mudra i uljudna, misleći 
da je on neki velikaš, da pokaže kako joj je milo njegovo 
prisuće, naredi da se isplahne veliki pozlaćeni pehar koji 
je pred njom stajao, te da ga naliju vinom i odnesu onom 
plemiću. Tako i bude. Gospar Torello, međutim, metne 
njen prsten u usta, i dok je ispijao, ispusti prsten u pehar 
a da to nitko nije vidio. Ostavi malo vina u dnu pehara, 
pokri ga i pošalje gospi. Ona ga uze i prema njihovu obi- 
čaju otkri pehar, prinese ga ustima i ugleda prsten. Bez 
riječi ga je nek6 vrijeme promatrala, a kada prepozna pr- 
sten koji je ona na odlasku dala gospodaru Torellu, uze ga 
i pozorno promotri onog stranca, prepozna ga, pa kao izbe- 
zumljena prevrne stol pred sobom i poviče: 

— Ovo je moj gospodar, ovo je doista gospar Torello? 
41 Boccaccio: Dekameron 

Tada poleti k stolu za kojim je on sjedio, ne pazeći ni 
na svoju haljinu, ni na ono što je na stolu bilo, pruži se 
preko stola i čvrsto ga zagrli, te je nitko nikako nije mogao 
otkinuti od njega, dok joj gospar Torello ne reče da se 
svlada, jer će imati još dovoljno vremena da ga grli. Tada 
se ona uspravi, a gozba poremećena tom upadicom još se 
veselije razmahala zbog povratka takva viteza. Tad gospar 
Torello zamoli goste da se umire, pa im ispripovjedi što 
je proživio od dana svog odlaska do toga časa. Na kraju za- 
moli onog plemića, koji je njegovu ženu uzeo, misleći da 
je on mrtav, neka se ne ljuti, ako je on, budući da je živ 
natrag uzima. Mada se mladoženja osjećao prevaren, ple- 
menito mu i kao prijatelj odgovori da on smije s onim što 
je njegovo učiniti što mu je po volji. Tad gospa skine vi- 
jenac i prsten, što joj je novi muž dao, te natakne na prst 
onaj prsten koji je našla u peharu, a na glavu metne kru- 
nu koju joj je poslao sultan. Po tom svi svatovi iziđu iz o- 
ne kuće, te odu domu gospara Torella. Ondje prirede sve- 
čanu gozbu na veliku radost i veselje svih njegovih neutje- 
šenih prijatelja i rođaka, te i mnogih građana, koji su nje- 
gov povratak smatrali gotovo kao čudo. Gospar Torello tad 
daruje dio onog dragog kamenja onomu koji je potrošio za 
svadbu, te obdari još opata i mnoge druge, a nekoliko gla- 
snika pošalje k Saladinu da ga izvijesti o njegovu sretnu 
povratku, smatrajući se za njegova prijatelja i slugu, te je 
zatim mnogo godina sa svojom vrlom ženom živio i bio još 
udvorniji negoli prije. Tako su dakle završile nevolje go- 
spara Torella i njegove vjerne ljube, i tako su bili nagra- 
đeni za svoju udvornost. Mnogi se trude da budu isto ta- 
kvi, ali slabo to znaju, mada imaju mogućnosti, jer svoje 
usluge mnogo više cijene negoli vrijede, pa ako zatim ne 
slijedi nagrada, nitko se ne smije čuditi? 


* O Saladinu (Selah-ed-dyn) piše sam Boccaccio u komentaru Dan- 
teova Pakla: ,,Saladin, babilonski sultan, čovjek niska roda, kako sam 
čuo, no veoma plemenit i vješt ratnik, kao što je u mnogim vojnama 
pokazao, osobito željan bijaše da sazna kako ljudi žive, pa o njemu 
pričaju da je prerušen obišao mnoge strane i i gradove, osobito 
kršćanske..." Isp. I, 3. 

Markiz od Saluzza, na molbu svojih podanika da se oženi, uzme 
po svojoj volji za ženu kćerku nekog kmeta. Ona s njim rodi 
dvoje djece, koje on tobože dade pogubiti. Po tom, hineći da mu 
je omrzla i da je drugu ženu uzeo, potjera je u samoj košulji, 
a dovede kući svoju kćerku, kao da mu je to žena. Kad vidje 
da ona sve strpljivo podnosi, zavoli je još više i dozove natrag; 
pokaže joj njenu već odraslu djecu, te je on i svi ostali prime 
s najvećim poštovanjem kao pravu markizu. 


Kad je kralj okončao svoju dugu novelu, vidjelo se na 

licima svih da im se svidjela. Tad Dioneo, smijući se, reče: 
' — Onaj dobri čovjek koji je čekao noć da sablast spu- 
sti rep! ne bi dao ni dva denara za sve te vaše pohvale go- 
sparu Torellu! . 

A tada, znajući da još samo njemu preostaje da kazuje, 
počne: 

— Nježne moje gospe, kako mi se čini, ovaj je dana- 
šnji dan bio posvećen kraljevima, sultanima i takvoj čelja- 
di, stoga, da se ne udaljim previše od vas, kazivat ću vam 
o jednom markizu, ne o njegovoj velikodušnosti, već o lu- 
dosti, mađa se na kraju sve dobro svršilo. Ne savjetujem 
nikome da slijedi njegove stope, jer je to doista bila velika 
šteta da mu se na kraju ipak posrećilo. 

Prije mnogo ljeta bijaše među markizima di Saluzzo 
najstariji član obitelji mladić po imenu Gualtieri. Kako je 
bio neoženjen i nije imao djece, provodio je vrijeme samo 
u lovu s pticama i psima. Oženiti se i djecu imati, ne bija- 
še mu ni na kraj pameti, stoga su ga smatrali za jako pa- 
metna momka. Nego, to njegovim podanicima nije baš mi- 
lo bilo, te su ga često molili da se oženi kako ne bi umro 
bez poroda, i tako oni ostali bez gospodara. Štaviše, nudili 
su mu da će mu takvu ženu naći, i od takva oca i majke, da 
se može nadati e će biti zadovoljan. Gualtieri im je na to 
odgovorio: 

— Prijatelji moji, prisiljavate me na nešto što bijah 
odlučio nikad ne učiniti, jer znam kako je teško naći ženu 
koja ti odgovara po svojoj naravi i navikama, a kako su 
brojni primjeri o protivnom i kako je težak život onoga tko 

* Aluzije na neku razuzdanu novelu; Dioneo ipak jedanput pri- 
povijeda pristojnu novelu. 

se namjeri na ženu koja nije za njega. To što mi kažete da 
se kći može poznati po ocu ili majci, i da ćete po tome iza- 
brati ženu koja će mi se svidjeti, velika je glupost, jer ne 
znam kako ćete upoznati oca ili saznati za tajne majke, a 
kad biste ih i upoznali, često puta su kćerke posve različi- 
te i od svog oca i od svoje majke. No, kad mi već želite 
nametnuti takve lance, pristajem. Nego, da se ne bih žalio 
na drugoga, već samo na sebe, ako se na zlo namjerim, 
sam ću sebi ženu izabrati. Samo vam ovo kažem, ako ne 
budete kao gospu poštovali onu koju uzmem, osjetit ćete 
na svojoj vlastitoj koži kako mi je teško što sam na vaše 
molbe, a protiv svoje voje, uzeo ženu. 

Oni mu valjani ljudi odgovore da su zadovoljni, samo 
nek se oženi. 


Gualtieriju se već odavno svidjela neka siromašna dje- 
vojka iz susjedna sela, a kako mu se činilo da je i lijepa, 
mislio je da će s njom sretno živjeti. Pa, ne ištući dalje, 
odluči oženiti se njome. Dade dozvati njena oca, pukog si- 
romaha, i s njim s dogovori da će mu kćer uzeti za ženu. 
Nakon toga sakupi Gualtieri sve prijatelje iz svoga kraja 
i ovako im reče: 

— Prijatelji moji, vi htjedoste i hoćete da se oženim, a 
ja sam se s tim složio, više da ugodim vama negoli sebi. Vi 
znate što ste mi obećali, a to je da ćete biti zadovoljni i po- 
štovati onu koju uzmem kao svoju gospu, Eto, došlo je vri- 
jeme da ispunim svoje obećanje, ali hoću da i vi ispunite 
svoje. Izabrao sam mladicu po svom srcu iz našega kraja, . 
Odlučio sam uzeti je za ženu i dovesti za nekoliko dana 
svome domu. Rad toga nastojte da svadba bude lijepa i da 
nevjestu s počastima primite kako bih ja bio zadovoljan, 
kao što ćete i vi biti. 

Oni čestiti ljudi radosno odgovore da im je tako u vo- 
lji i da će je poštovati kao gospu i gospodaricu, pa bila ona 
tko mu drago. Nakon toga svi se potrude da pripreme sve- 
čan i lijep pir, a isto tako i Gualtieri. I on dade prirediti 
sve da bi svadba bila sjajna, i pozove mnoge svoje prijate- 
lje i rođake i mnoge plemiće iz onoga kraja. Osim toga da- 
de skrojiti i sašiti krasnu i bogatu odjeću po stasu i uzrastu 
neke mladice koja mu se činila slična onoj kojom se odlu- 
čio oženiti. Tad pripravi još i pojase i prstenje, i divan sku- 

pocjen vijenac, i sve što je za nevjestu potrebito. U dan 
urečen za svadbu, Gualtieri u polovini treće ure zajaše ata, 
a to učiniše svi koji su došli da svojim prisućem počaste 
svadbu. Odrediv sve što je bilo potrebito, reče: 

— Gospodo, vrijeme je da krenemo po nevjestu. 

I sa svom svitom udari prema onom seocu. Kada su 
došli pred kuću oca one djevojke, nju nađu kako se u žur- 
bi vraća s izvora da bi s drugim ženama otišla da sačeka 
Gualtierijevu nevjestu. Netom je Gualtieri ugleda, pozove 
je po imenu, to jest Griselda, i upita je gdje joj je otac. 
Ona stidljivo odgovori: 

— Gospodaru, u kući je. 

Tad Gualtieri sjaše i zapovjedi svima da ga počekaju, 
a on sam uđe u siromašnu kolibicu gdje nađe njenog oca, 
koji se zvao Giannucole, i reče: 

— Došao sam da Griseldu uzmem za ženu, ali hoću 
prije da od nje nešto u tvom prisuću saznam: 

Tad je upita da li će se vazda truditi, ako je uzme za 
ženu, da mu u svemu ugodi, i nikad se neće srditi, ma što 
on učinio ili rekao, da li će biti pokorna i još joj mnoga 
takva slična pitanja postavi. Na sve to ona odgovori da ho- 
će. Tad je Gualtieri uzme za ruku, izvede je, i u prisuću 
cijele svoje pratnje i svih ostalih koji su ondje bili naredi 
joj da se posve svuče, a slugama zapovjedi da mu donesu 
odjeću koju je on pripremio, i nek je odmah odjenu i obu- 
ku. Tad joj na glavu, na onako raskuštrane vlasi, kao što su 
joj bile, metne vijenac. Pošto su se ovome svi začudili, reče: 

— Gospodo, ovo je ona koju sam odlučio da uzmem za 
ženu, ako me ona hoće za svog muža. 

A onda se obrati njoT, koja je sva posramljena, ponik- 
nute glave iznenađena stajala, i upita je: 

— Griseldo, hoćeš li me uzeti za muža? 

Na što ona odgovori: 

— Hoću, gospodaru. 

A on odvrati: 

— Ija hoću tebe za svoju ženu. 

Tako se u prisuću svih vjenčaju. Tad je on posadi na 
konja i u velikoj pratnji odvede svojoj kući, gdje je bio pri- 
ređen sjajan pir i tako svečan kao da je za ženu uzeo kćer- - 
ku francuskog kralja. 

Nego, činilo se da je nevjesta sa svojom odjećom izmi- 
jenila i običaje. Ona bijaše, kako već rekosmo, vitka stasa 
i krasna u licu, pa kako je lijepa bila, ubrzo postane tako 
mila, ljupka i uljudna, kao da nije Gionnucolova kćerka i 
kao da nije još do jučer ovce pasla, već kao da je kći ple- 
mića, pa su joj se svi oni koji su je prije poznavali divili, 
Osim toga, tako bijaše ponizna i pokorna svom mužu da se 
on osjećao najsretnijim i najzadovoljnijim čovjekom na 
svijetu. I prema podanicima svoga muža tako bijaše ljube- 
zna i mila te čovjeka nije bilo koji je ne bi više nego sama 
gebe volio i poštovao, moleći se za njeno dobro i njenu 
sreću. I dok su prije običavali govoriti da nije bilo pamet- 
no od Gualtierija što ju je uzeo za ženu, sada su smatrali 
da je on doista najpametniji i najrazboritiji čovjek na svi- 
jetu, jer nitko ne bi nikada, osim njega, bio spoznao da se 
pod onom siromašnom odjećom i seljačkim ruhom krije 
duša tako puna vrlina. I ukratko, ne samo po njihovu mar- 
kizatu već i dalje, vrlo brzo se proširi glas o njenoj valja- 
nosti i o njenim djelima, te su svi kudili onoga tko bi ma- 
kar što rekao protiv njena muža, što ju je uzeo za ženu. 
Niie ona dugo živjela s Gualtierijem, kadli zanese i u od- 
ređeno vrijeme rodi kćerku na najveće Gualtierijevo vese- 
lje. No, malo zatim, u njegovoj se glavi zavrgne čudna mi- 
sao, to jest da iskuša ženu i da na najnevjerojatnije načine 
ispita njeno strpljenje, pa je najprije stane mučiti riječi- 
ma, srdeći se na nju i veleći da su njegovi podanici jako 
nezadovoljni s njom, zbog njena niska roda, a pogotovu sa- 
da kad vide da ona rađa, te da neprestano mrmljaju otkad 
joj je kći na svijet došla. Na te riječi gospa, ne izmijeniv 
ge ni u licu ni u duši, reče: 

— Gospodaru moj, učini od mene ono što smatraš da 
ti nalaže tvoja čast i što će ti donijeti mir, a ja ću biti sa 
svime zadovoljna, jer znam da sam niska roda i da nijesam 
bila dostojna časti ni položaja na koji si me ti milostivo 
izdigao. 

Taj se odgovor jako svidje Gualtieriju, jer spozna da 
se nije uzoholila zbog časti koju su joj on i drugi iskaziva- 
li. Malo vrijeme zatim, pošto joj je onako govorio da mu 
podanici ne trpe njenu kćerku, dogovori se s nekim svojim 
slugom te ga pošalje k njoj, ion joj tužna lica ovako reče: 

— Gospojo, ako mi je život mio, valja mi uraditi ono 
što mi gospodar zapovijeda, a on mi je zapovjedio da uz- 
mem vašu kćerku ida... 

I umukne. 

Kad je gospa saslušala riječi i ugledala njegovo lice, 
te se spomenula riječi svoga muža, shvati da mu je nare- 
đeno dijete pogubiti. Namah djevojčicu uze iz zipke, polju- 
bi je i blagoslovi, i mada joj je srce od žalosti pucalo, ne 
izmijeni se u licy, već dijete položi sluzi na ruke veleći: 

— Uzmi je i uradi tačno onako, kako ti je tvoj gospo- 
dar zapovjedio. No nemoj je ostaviti da je zvijeri požderu 
i grabežljive ptice rastrgnu, ako ti nije on to naredio. 

Sluga uze dijete te svome gospodaru saopći gospine 
riječi, a on se zadivi njenoj postojanosti. Slugu s djetetom 
pošalje u Bolognu k nekoj svojoj rođakinji, moleći je da je 
brižno othrani i odgoji, ali da nikome ne kaže čija je kćer- 
ka. Ubrzo zatim gospa ponovo zatrudnje i u određeno vri- 
jeme rodi muško čedo, na veliku Gualtierijevu radost. I 
ne bijaše mu dosta ono što je već učinio, već još teže rani 
ženino srce, kad joj jednog dana tobože srdito reče: 

— Ženo, otkad si mi sina rodila, ne mogu više u miru 
s mojim podanicima živjeti, toliko se žale što će Giannu- 
voleov unuk poslije moje smrti postati njihov gospodar. 
Sve se bojim e mi nije druge već uraditi onako kako sam 
prije uradio, i naposljetku tebe ostaviti i drugu ženu uzeti, 
ako nijesam rad da me iz zemlje prognaju. 

Gospa ga strpljivo sasluša i odgovori samo: 

— Gospodaru moj, misli samo na to, kako da ugodiš 
sebi i udovoljiš svojim željama. Na mene nemoj misliti, 
jer mi je samo ono milo što je tebi po volji. 

Poslije nekoliko dana Gualtieri jednako onako, kao što 
je oduzeo kćerku, pošalje slugu po sina, i kao da ga je to- 
bože pogubio, otpremi ga u Bolognu, kao i kćerku. Ni tada 
se gospa ne izmijeni u licu, niti što drugo Teče, osim onoga 
što je rekla za djevojčicu. Gualtieri joj se divio i bio uvje- 
ren da nijedna druga žena na svijetu ne bi mogla tako po- 
stupati. I da nije tako ljubila svoju djecu, dok je to njemu 
po volji bilo, pomislio bi da ne mari za njih, no znao je da 
to radi, jer je mudra. Njegovi podanici, misleći da je dao 
pogubiti djecu, kudili su ga s nečovještva, dok su prema 

ženi osjećali veliko smilovanje. A ona svojim gospama, ko- 
je su je žalile zbog smrti djece, nikad ništa drugo rekla 
nije, već da je zadovoljna onim što želi onaj koji ih je s 
njom začeo. 

A kada prođoše mnoge godine od rođenja one djevoj- 
čice, Gualtieri naumi da po posljednji put iskuša ženino 
strpljenje, te mnogima izjavi da ni za što na svijetu neće 
više Griseldu za ženu, i da je sad spoznao svoju mlađenač- 
ku ludost i da će svim silama nastojati da mu papa poništi 
brak kako bi mogao Griseldu ostaviti i drugu ženu sebi do- 
vesti. Zbog toga su ga svi valjani ljudi jako kudili, a onim 
je odgovarao samo da tako valja da bude. Gospa je saznala 
za to, te se u srcu silno ražalila, jer joj se činilo da će mo- 
rati da se vrati kući svoga oca i možda opet ovce pasti kao 
i prije, a na njeno će mjesto druga žena doći i uživati lju- 
bav onoga koga ona najviše na svijetu ljubi. No kao što je 
pretrpjela sve jade koje joj je usud poslao, tako odluči mir- 
na lica primiti i ovo. 

Ne prođe dugo, i po Gualtierijevu naređenju stignu iz 
Rima krivotvorena pisma, kojima dokaže svojim podanici- 
ma da je papa poništio njegov brak i dopustio mu da uzme 
drugu ženu. Rad toga pozove Griseldu te joj u  prisuću 
mnogih ljudi reče: 

— Gospo, po papinu dopuštenju mogu uzeti drugu že- 
nu, a tebe ostaviti. Budući da su moji preci bili ljudi viso- 
ka roda i gospodari ove zemlje, a tvoji su bili težaci, odlu- 
čio sam da razvrgnem naš brak i da se ti vratiš Giannuco- 
leovoj kući s onim mirazom koji si mi donijela; a ja ću sebi 
dovesti drugu ženu, kakva se priliči mojem položaju. 

Saslušav gospa ove riječi, uzdrža suze s naporom koji 
premašuje žensku snagu, i odgovori: 

— Gospodaru moj, nijesam nikad smetnula s uma da 
moje nisko porijeklo vašem plemstvu ne dolikuje, a za po- 
ložaj na koji ste me vi uzdignuli zahvaljivala sam vama i 
bogu, i nikad nijesam smatrala da je taj dar moje vlasni- 
štvo, već sam držala da mi je samo pozajmljen. Želite li ga 
natrag? Meni mora biti po volji, i jest mi, da vam ga vra- , 
tim. Evo vam prstena, kojim me vjenčaste, uzmite ga. Za- " 
povijedate mi da sobom odnesem miraz koji sam donijela: 

za to niti je vama potreban rizničar niti meni bisage i to- 
varna životinja, jer ne zaboravih da ste me nagu iz kuće 
odveli. Pa, ako smatrate e je čestito da svi vide tijelo, u 
krilu, kojega sam nosila djecu, koju sam s vama začela, go- 
la ću otići, no molim vas, kao nagradu za svoje djevičan- 
stvo, koje sam donijela, a ne odnosim, da mi milostivo do- 
pustite da uz miraz samo jednu košulju odnesem. 

Gualtieriju su oči bile pune suza, ali u licu ostane tvrd 
veleći: ' 
—A ti odnesi košulju: 

Svi, koji su ondje bili, moljahu ga da joj barem jednu 
haljinu pokloni, da ne iziđe iz njegove kuće tako siromaški 
i tako sramotno, u samoj košulji, ona koja je trinaest i više 
godina njegova žena bila. No sve molbe bijahu uzalud. Tad 
gospa, bosa, u samoj košulji i nepokrivene glave, preporu- 
či sve prisutne bogu. iziđe iz kuće i vrati se svom ocu o- 
plakana i ožaljena od svih koji su to vidjeli. Giannucole, 
koji nikad nije mogao vjerovati da će doista Gualtieri nje- 
govu kćerku držati za ženu, te je svakoga: dana čekao da 
se to zbude, sačuvao je bio njenu odjeću koju je svukla 
onoga jutra kad ju je Gualtieri za ženu uzeo. On joj vrati 
odjeću, i ona je ponovo odjene i posveti se kućnim poslo- 
vima kao i prije, hrabro podnoseći teški udarac koji joj je 
nanijela nesmiljena sudbina. 

Pošto je to Gualtieri uradio, uvjeri sve da je uzeo za 
ženu kćerku jednoga od grofova Panago, te uz velike pri- 
preme za pir poruči Griseldi da k njemu dođe. A kada je 
došla, reče joj: 

— Dovest ću kući svoju novu nevjestu, pa želim da je , 
dostojno dočekam. A ti znaš da u kući nema žena koje bi 
lijepo znale spremiti odaje i sve ono ostalo prirediti što je 
potrebno za ovakvu svečanost. I jer nitko ne bi bolje od 
tebe ovo izvršio, uredi ti sve što treba, pozovi gospe koje 
misliš, i primi ih kao da si ovdje gospodarica. Nakon pira 
možeš se vratiti svojoj kući. 

Mada su te riječi bile oštri noževi zabodeni u Grisel- 
dino srce, jer se nije mogla odreći ljubavi prema njemu, 
kao što se odrekla sreće, odgovori: 

— Gospodaru moj, pripravna sam uraditi po vašoj želji. 

Tako u svojoj prostoj i gruboj odjeći uđe u kuću iz ko- 
je je nedavno u samoj košulji izišla, te uze čistiti i sprema- 

ti odaje i uz pomoć slugu vješati zavjese i prostirati pro- 
stirke po dvoranama, priređivati sve u kuhinji i obavljati 
sve poslove, kao da je posljednja sluškinja u kući. I nije 
stala, dok nije sve dotjerala i uredila kako dolikuje. Tad u 
ime Gualtierijevo pozva sve gospe iz okolice, i stade čekati 
svečanost. A kad je došao dan svadbe, mada su na njoj bi- 
le siromašne haljine, ona otmjeno i gospodski, radosna li- 
Ca primi sve gospe koje dođoše. 

Međutim su po Gualtierijevoj želji njegova djeca bila 
brižno odgojena u Bologni kod neke njegove rođakinje, ko- 
ja je bila udata u kući grofova Panago. Kćerka mu već bi- 
jaše napunila dvanaest godina, i po ljepoti joj ravne nije 
bilo, a dječak je imao šest. On pošalje u Bolognu poruku, 
moleći svoga rođaka da se udostoji s njegovom kćerkom i 
sinom doći u Saluzzo i da povede krasnu pratnju, te da 
svakomu kaže da djevojku vodi njemu za nevjestu, ali da 
nikome ne otkrije pravu istinu. Onaj plemić učini sve ka- 
ko ga je markiz molio, te krene na put i nakon nekoliko 
dana s onom djevojkom i njenim bratom i s dičnom dru- 
žbom baš u vrijeme objeda stiže u Saluzzo, gdje su svi 
seljaci a i mnogi ljudi iz okolice dočekivali novu Gualtie- 
rijevu nevjestu. Gospe je prime i odvedu u dvoranu gdje 
su bili stolovi prostrti, a Griselda joj u onim siromašnim 
haljinama iziđe u susret veleći: 

— Dobro došla, gospo! 

Gospe su molile i zaklinjale Gualtierija da dopusti 
Griseldi da ostane u nekoj odaji ili da joj barem pozajmi 
jednu od haljina koje su njene bile, da ne iziđe takva pred 
goste, no utaman. Sve gospe sjednu za stol, i sluge ih stanu 
dvoriti. Djevojčicu su svi gledali i svi su se slagali u tom 
da je Gualtieri dobro izabrao, a najviše ju je hvalila Gri- 
selda, i nju, i njenog mladog brata. 

Gualtieriju se sada činilo da je udovoljio svojoj želji 
i da se posve uvjerio u gospino strpljenje, te videći da je 
ništa me može pokolebati i da uzrok tome nije nedotupa- 
vost, jer je znao da je pametna, odluči osloboditi je gorči- 
ne, za koju je slutio da skriva pod mirnim licem. Rad toga 
je dozove i u prisuću svih upita: 

— Kako ti se sviđa naša nevjesta? 

— Gospodaru, — odgovori Griselda — sviđa mi se 
mnogo, i ako je tako umna, kao što je lijepa, a vjerujem 

da jest, ne sumnjam u to da ćete s njom biti najsretniji 
čovjek na svijetu. Samo vas od srca molim i zaklinjem da 
je ne mučite onako kao što ste mučili onu koja nekad bi- 
jaše vaša žena, jer ne vjerujem da bi mogla podnijeti, zato 
što je mlada i u bogatstvu odgojena, dok je ona prva od 
djetinjstva naviknula bila na trud i muku. 


Videći Gualtieri kako je ona tvrdo uvjerena, da je do- 
veo novu nevjestu, a ipak samo dobro o njoj govori, ponu- 
di joj da sjedne uza nj veleći: 

— Griselda, došlo je vrijeme da primiš nagradu za 
tvoje dugo strpljenje, i da oni koji su smatrali da _ sam 
okrutan, opak i grub, shvate kako sam sve to radio s odre- 
đenim ciljem, da naučim tebe da budeš dobra žena, a njih 
da znaju ženu izabrati, te da tako sebi stvorim mir, dokle 
god budem s tobom živio. Bio sam u strahu, kad te uzeh za 
ženu, da tako neće biti. Pa da te iskušam, vrijeđao sam te 
i kinjio kao što znaš. A sad, kad sam se uvjerio da ni riječ- 
ju ni djelom ništa učinila nijesi, što bi se protivilo mojoj 
volji mislim da ćeš mi ti pružiti željeno zadovoljstvo, pa 
sam odlučio da ti vratim u jednom času ono što sam ti u 
mnogim danima oduzeo, i da s najvećom ljubavlju ublažim 
bol koju sam ti zadao. Stoga radosna srca primi kao svoje 
i moje dijete onu, za koju si mislila da mi je nevjesta, i 
njenog brata. Oni su djeca, za koju ste ti a i drugi dugo 
vjerovali da sam ih okrutno dao pogubiti, a ija sam tvoj. 
muž, koji te vrhu svega ljubi, i znam da se nitko ne može 
pohvaliti svojom ženom kao ja. 


Rekav to, zagrli je i poljubi, pa dok je ona od radosti 
plakala, odu do mjesta gdje je njihova kćerka sjedila i sva 
zbunjena slušala razgovor. Nježno zagrle i poljube nju i 
brata joj te tako njih i sve ostale izvede iz zablude. Sve 
gospe obradovane ustanu od stola te s Griseldom odu u 
njenu odaju. Čestitajući joj, svukoše s nje onu siromašku 
odjeću i raskošno je odjenu, te je kao gospu, a ona je izgle- 
dala takva i u krpama, u dvoranu odvedu. Tada nastane 
veliko veselje i radost, te se gozba i zabava produži još 
mnogo dana. Sada su svi bili općenitog mišljenja da je Gu- 
altieri pametan čovjek, ali da su preteška i nesmiljena bila 
iskušenja koja je njegova gospa pretrpjela, a svi odreda 
smatrahu Griseldu za nadasve pametnu ženu. Grof Panago 

se nakon nekoliko dana vrati u Bolognu, a Gualtieri odve- 
de Giannucolea s težačkog posla i kao svoga tasta dovede 
u kuću, gdje je svoju starost završio zadovoljan i od svih 
štovan. Kasnije je Gualtieri odlično udao svoju kćer i još 
dugo sretno s Griseldom živio i vazda je nadasve štovao. 

Što bismo još mogli reći, ako li ne to da i u siromašne 
kolibe nebo katkad šalje uzvišene duhove, kao što se u kra- 
ljevskim dvorcima ponekad rađaju takvi koji bi prije za- 
Služili da čuvaju svinje negoli da vladaju? Tko bi drugi 
mogao kao Graselda mirna i vedra lica trpjeti strašna i ne- 
čuvena iskušenja koja joj je Gualtieri nametnuo? A on bi 
svakako bio zavrijedio da se namjerio na ženu koja bi bila, 
kada ju je on u samoj košulji istjerao, otišla drugome da 
joj bundicu istrese, pa joj ne bi uzmanjkala lijepa haljina. 

Dioneova novela bi okončana, i gospe su dugo o njoj 
raspravljale; jedna je mislila o zgodama ovo, druga ono, 
jedna je hvalila, a druga opet kudila, kadli kralj pogleda 
prema nebu, pa opaziv da je sunce već nisko i da se bliži 
večernja ura, poče govoriti a da i nije sa svog mjesta ustao: 

— Kićene gospe, vjerujem da vam je znano kako se 
um smrtnika ne pokazuje samo u sjećanju na prošlost i u 
poznavanju sadašnjosti, već da uzvišeni muževi smatraju 
za najveću mudrost kada čovjek s pomoću jednoga i dru- 
goga predvidi budućnost. Kao što znate, sutra će biti pet- 
naest dana otkako smo otišli iz Firence da! se razonodimo 
i zdravlje i život sačuvamo, bježeći od jada, nevolje i mu- 
ka što su preplavili naš grad, otkad nas je zadesila ova mo- 
rija. I časno smo se, po mom sudu, vladali. Premda smo 
kazivali vesele novele, koje su možda budile pohotu, uz to 
smo neprestano dobro ieli i pili, svirali i pjevali — a sve bi 
to moglo lako potaknuti slabe duhove da se pokolebaju — 
ipak nijesam mogao, ako sam dovolino pažljivo motrio, ni 
S vaše ni s naše strane opaziti ni jednu riječ ni jedan čin, 
koji bi za pokudu bio, dapače, čini mi se da je naše druže- 
nje bilo prožeto poštenjem, slogom, bratstvom i prijatelj- 
stvom, što mi je jako drago, i bez dvojbe služi vama i me- 
ni na čast. Rad toga, da se iz preduga druženja ne rodi što 
takva što bi nam kasnije moglo biti neugodno, i da nam 
tko ne zamjeri to što smo predugo izbivali, a kako je svat- 
ko od nas u određeni dan imao čast da vlada, kao ja danas, 
sudim da je vrijeme vratiti se onamo odakle smo krenuli, 

ako vam je svima po volji. Osim toga za našu su družbu 
saznale i mnoge družbe u našoj okolini, pa bi nam se mo- 
gle pridružiti i tako nam pokvariti veselje. Stoga, ako se 
slažete sa mnom, zadržat ću kraljevsku krunu do našeg od- 
laska. Predlažem da to bude sutra ujutro; ako li drukčije 
odredite, već sam smislio koga ću za sutrašnji dan okruniti. 


Gospe i mladići su o tom dugo raspravljali, ali napo- 
sljetku se slože da je kraljev savjet čestit i prikladan, te 
odluče da će se po njemu ravnati. Rad toga kralj pozove 
starostu, i s njim se dogovori što da priredi za sutradan, te 
otpustiv družinu do večere, ustane. Gospe i ostali mladići 
ustanu također i, kao što bijahu navikli, po volji se poza- 
bave. A kad je došlo doba večere, u najvećem veselju sjed- 
nu za stol i nakon toga su pjevali, svirali i plesali. Dok je 
Lauretta kolo vodila, kralj zapovjedi Fiammetti da zapje- 
va neku pjesmu. Ona ljupko zapjeva ovu pjesmu: 


Ja ne znam da li ikoja od žena, 
da ljubomor ne ćutim, 
bila bi srećom ko ja ispunjena. 


Ako veselu mladost 

svog krasnika jest namirit dušnost žene, 
il kreposti mu prednost, 

il gorljivost i hrabrost, 

pa umnost, draš i čednost, 

te riječi savršene; 

ja zacijelo sam ta u koje zdravlje, 
budući zaljubljena, 

sve ih vidim, sretna, nadom ozarene. 


Al kako se dosjećam, 

da i druge žene umne su ko i ja, 
strah veliki osjećam, 

jer znam, i one vole 

ono što moje vrele želje pokreće, 
pa dobro tad najveće, 

s kojeg moja duša zanesena sija, 
biva uzrok nesreće, 

pa uzdišem zdvojna i dani me bole. 

Oh da mome dragome 

vjerujem u vjernost ko što mu u vrijednost, 
ljubomor bi nestao, 

nego, kako se grabe 

muškarci za ženom čim ih ljepše pogleda, 

sve ih smatram slabe, 

stog sam nespokojna; to me obeshrabruje 

pa trpim i mučim se, 

a duša mi jadna, jer od svega strahuje. 


Stog nijedna, ja molim, 

nek ne drzne se da otme mi žena 
onoga koga volim, 

jer pokuša li neka, 

da na moju štetu njeg sebi privuče, 
ia treba tad da shvati, 

da je od mene čeka 

osveta, od koje neće biti ljuće, 

i plačem tu ludost da će okajati. 


Netom je Fiammetta svoju pjesmu okončala, Dioneo, 
koji je uz nju stajao, smijući se, reče joj: 

— Gospo, bilo bi ljubezno od vas da svojim prijatelji- 
cama otkrijete njegovo ime, da vam ga koja iz neznanja ne 
preotme, kada se već tako uznemirujete. 

Poslije Fiammettine pjesme, zapjevaše još nekoliko. 
drugih. I kako se već primicala ponoć, po kraljevoj želji 
svi odoše na počinak. A kad je dan svanuo, ustadoše, te pod 
vodstvom svoga razboritoga kralja krenuše put Firence. 
Međutim je starosta već prije otpremio njihov prtljag. Tri 
mladića otprate gospe do crkve Santa Maria Novella, oda- 
kle su s njima krenuli, cd njih se oproste i odu da sebi 
nove zabave traže. A one se ubrzo raziđu i vrate svaka 
svojoj kući. 


PIŠČEV POGOVOR 


Blagorodne gospe, da vam ugodim, latio sam se tako 
duga i mučna posla, pa vjerujem da sam, po božjoj milosti, 
koju sudim da mi je bog na vaše pobožne molitve udijelio, 
a ne po svojim zaslugama, potpuno izvršio ono što sam na 
početku ovoga djela obećao. Zahvaljujući za to prvo bogu, 
a onda vama, mogu sada ostaviti pero i odmoriti ruku. No 
prije toga naumio sam ukratko odgovoriti na neke tihe pri- 
govore što ćete ih možda vi ili drugi postaviti, jer mi se 
zasigurno čini da takvi prigovori ne smiju imati nikakve 
posebne povlastice pred drugima, a da je nemaju, dokazao 
sam, spominjem se, u početku četvrtoga dana. 

Možda će neke od vas kazati da sam pišući ove novele, 
bio preslobodan, jer, naprimjer, gospe u novelama ponekad 
same govore, a još češće slušaju ono što čestitim ženama 
ne dolikuje. Poričem to, jer nijedna novela nije tako razu- 
zdana da bi neprilična bila, ako je pristojnim riječima ka- 
zujemo, a baš u tome sam, kanda, uspio. Uzmemo li da je 
ipak tako kao što kažete (nemam namjere prepirati se s 
vama, jer biste me pobijedile), lako bih vam mogao odgo- 
voriti koji su me razlozi na to ponukali, i opravdati se. Pr-. 
vo, ako koja i jest preslobodna u izražavanju, iziskivao je 
to sadržaj novele, no, promotrite li ih razumno, umah ćete 
spoznati da ih drugačije nijesam mogao ispripovjediti, ako 
ih nijesam htio izobličiti. Pa ako je ipak neki izraz ili neka 
riječ slobodnija negoli se možda sviđa licemjerkama, koje 
veću pažnju polažu na riječi negoli na djela, i većma se 
trude da se pokazuju negoli da budu dobre, velim neka mi 
ne zamjere, što sam ih napisao, više negoli se zamjera i že-. 
nama i muškarcima koji povazdan upotrebljavaju riieči 
kao: rupa i klin, mužar i tučak, ždrijelo i kobasica i još ko- 
ješta, a da i ne govorim o tom kako se mojem peru ne mo- 
že uskratiti ona sloboda koja se dopušta slikarevu kistu. 
Nitko ne prigovara slikaru, barem ne opravdano, što na 
svojim slikama sveti Mihajlo naprosto kopljem ili mačem 
bilo gdje probada zmiju, a sveti Juraj zmaja, što slika Kri- 
sta kao muškarca, a Evu kao ženu, i što onome koji se za 
spas ljudskoga roda dao raspeti pribija noge na križ sad 
jednim sad s dva čavla. Osim toga, lako možemo razumjeti, 

da se ovakve zgode ne kazuju u crkvi, gdje valja govoriti 
čista srca i s doličnim besjedama (mada u crkvenoj povije- 
sti ima zgodica mnogo sablažnjivijih negoli su one _ koje 
sam ja opisao). Isto se tako ne priliče u filozofskim škola- 
ma, gdje je poštenje na mjestu kao i drugdje, ni uopće me- 
đu duhovnicima, ni mudracima, no kazujemo ih u vrtovi- 
ma i ostalim mjestima, gdje se za zabavu skuplia svijet 
mlad, no već dovoljno zreo da bi ga novele mogle zavesti, i 
to u doba kad se i najčestitiji ljudi ne bi sramili bježati ma- 
kar is hlačama na glavi, samo da se spase. Naravno, nove- 
le, kakve god bile, s obzirom na slušače, mogu škoditi i ko- 
ristiti, kao i sve ostalo. Tko ne zna da je vino, prema _Cinci- 
glioneu i Scolaju! i mnogim drugima, korisno za zdravlje 
čovjeka. no škodljivo onome kojega trese groznica? Možemo 
li ustvrditi da je vino loše piće, zato što škodi grozničavima? 
Tko ne zna koliko je vatra korisna, štaviše potrebita smrt- 
nicima? Hoćemo li reći da je štetna, jer pali kuće, sela i gra- 
dove? Isto tako, oružje brani život onih koji žele u miru 
živjeti, a često puta i ubija, ali ne po vlastitoj zloći, već po 
zloći onih koji se njime služe u zloj namjeri. 

Zlurad duh nikad pravilno ne shvaća ni jedne riječi, i 
kao što takvima čestite besjede ne koriste, tako i one koje 
su manje čestite neće pokvariti duh sklon dobru, kao što 
ni glib ne može ukaljati sunčeve zrake ni zemaljski izmet 
nebesku krasotu. Ima li knjiga, besjeda pisma, svetijih 
dostointjiih, vfednijih od Svetoga pisma? Ipak bijaše mno- 
go takvih koji su ih naopako razumjeli i upropastili tako 
gebe i bližnje. Svaka stvar nosi u sebi nešto dobro, ali zlo 
shvaćena, lako može naškoditi. Pa tako i moje novele. Tko 
ište u njima zao savjet ili zlo djelo, naći će, ako slučajno 
takvo što u njima ima ili ako ih tko silom na zlo okreće; a 
tko ište dobro i korisno, naći će, i činit će mu se korisne i 
poštene, ako ih uščita u pravo vrijeme i među takvim lju- 
dima kojima su bile i namijenjene. Ona koja ne ispušta iz 
ruku krunicu ili svom ispovjedniku sprema kolače i slat- 
kiše, neka ostavi novele na miru, one neće za njom trčati, 
moleći da ih čita, mada baš takve pobožne dušice pokatkad 
dopuste sebi neku paprenu zgodicu ili riječ. 

Bit će i takvih koje će primijetiti kako bi bilo bolje 
'da sam poneku novelu ispustio. Možda bi i bilo bolje, no ja 

miti sam mogao niti smio pisati druge, već one koje su ka- 
zivane. Zato su morale one koje su ih kazivale samo lijepe 
novele pripovijedati, pa bih ja bio samo lijepe i zapisao. 
Ako bi pak tko htio ustvrditi da sam ih ja izmislio i napi- 
sao, što nije istina, velim da se nebih sramio što sve nijesu 
lijepe, jer nema takvog majstora, osim boga, koji sve može 
savršeno napraviti. I Karlo Veliki, koji je prvi izmislio pa- 
latine, nije ih umio tolike nakupiti da bi od samih njih sa- 
stavio vojsku. U mnoštvu stvari moraju biti i nji- 
hova svojstva različita. Nijedna njiva nikad tako dobro 0- 
brađena nije da se među žitom ne bi našla koja kopriva, 
kukolj ili drač. Osim toga, bilo bi preglupo htjeti silom iz- 
mišljati samo najizvrsnije zgode i trudit se da govor bude 
umjeren, kad se svojim riovelama obraćam jednostavnim 
mladicama, kakve ste vi u većini. Ipak, koja od vas ove 
novele uščita, neka ostavi one golicave i neka čita samo 
zabavne. Da nikoga ne prevare, sve imaju već na čelu o- 
enačeno ono što u svom krilu kriju. 

Vjerujem još da će se naći i takvih koje će reći da su 
neke preduge. Tima odgovaram da ludo rade, čitaju ili ih, 
ako imaju druga posla, sve kada bi i kratke bile. I mada 
je dugo vremena prošlo otkad sam započeo pisati, dosada 
nijesam smetnuo s uma da sam se na ovaj trud dao za do- 
kone, a ne za druge, a tko čita da sebi vrijeme krati, tome 
nijedna novela nije preduga, ako poluči svrhu. Kratka dje- 
la bolje dolikuju onima koji uče, jer njima valja korisno u- 
potrebiti vrijeme, a ne kratiti ga, negoli vama, kojima toli- 
ko vremena preostaje, koliko ga ne potratite u ljuvenim 
nasladama. Osim toga, budući da nijedna od vas ne odlazi 
na nauke ni u Ateni, ni u Pariz, ni u Bolognu, valja za vas 
kazivati opširnije negoli za one koji su učeći izoštrili 
svoj um. 

Ne sumnjam da će biti i takvih koje će prigovoriti da 
je moje kazivanje pretrpano šalama i brbljarijama, i da 
takvo pisanje ne dolikuje odmjerenu i razboritu mužu. Ti- 
ma dugujem osobitu zahvalnost i doista sam im zahvalan 
što u svojoj revnosti pokazuju tako nježnu skrb za moj do- 
bar glas. Ipak, na njihov prigovor ovo odgovaram: Prizna- 
jem da sam odmjeren i da su me u životu često mjerili, 
42 Boccaccio: Dekameron 

stoga, govoreći onima koje me nijesu mjerile, tvrdim da 
nijesam težak, već tako lak te plutam na vodi. A, s obzirom 
na to da danas fratarske prodike, kojima oni kude ljudske 
grijehe, većinom vrve dosjetkama, brbljarijama i gluposti- 
ma, sudio sam kako to isto neće škoditi ni mojim novelama 
napisanim da razgone sjetu s lica žena. Ako li ih, pak mo- 
je novele preveć nasmiju, iscijelit će ih brzo Jeremijin plač, 
Muka Spasitelja našega i Uzdasi Magdalene Pokornice. 

A tko bi i posumnjao da neće biti i takvih koje će ka- 
zati da mi je jezik opak i otrovan, jer tu i tamo otkrivam 
istinu o fratrima? Tima, koji tako govore, opraštam, jer mi 
valja vjerovati da ih potiče pravedan razlog, ta fratri su 
dobre duše, izbjegavaju neugodnosti za ljubav božju? a 
žetvu melju kada je već pod strehom,3 i nikome o tome ne 
pričaju, pa kad ne bi vonjali na prčevinu, bilo bi posve u- 
godno njihovo društvo. Uza sve to priznajem da je na ovom 
svijetu stalna samo mijena; sve se neprestano mijenja, pa 
se to lako može desiti i s mojim jezikom, o kojemu mi ono- 
madne neka moja susjeda reče da je najbolji i najslađi na 
svijetu (ja se ne pouzdajem u svoj vlastiti sud i, koliko je 
u mojoj moći, izbjegavam ga, kad jeo meni riječ). I doista, 
kada se to zbilo, malo mi još novela ostade da ih dopišem. 
Neka dakle zavidnima kao odgovor bude dosta ovo što sam 
kazao. ' 

Sada je, dakle, čas da pustim svaku govoriti i vjerova- 
ti što joj je drago, a meni je vrijeme da završim, zahvalju- 
jući ponizno Onome koji me je nakon tako duga napora pri- 
veo željenom cilju. A vi, ljubezne gospe, živite spokojno 
po njegovoj milosti i spomenite se mene, ako vam moje 
novele barem malo koristi donesu. 


OVDJE SE ZAVRŠAVA DESETI I POSLJEDNJI DAN 
KNJIGE KOJA SE ZOVE DEKAMERON 
A PREZIVA KNEZ GALEOTTO. 


* Isp. VI, 10. 
* Isp. VIII, 2. 


BILJEŠKA O IMENIMA 


Naziv Dekameron mogao je nastati prema grčkom deka 
emeron = deset dana. Vjerojatno ga je Boccaccio složio prema 
Heksameron (šest dana), tako su se nazivali u srednjem vijeku 
razni traktati o stvaranju svijeta, ili po analogiji na (Libri) 
Metamorphoseon, Bucolicon itd. 


Podnaslov Dekamerona, Knez Galeotto, odnosi se na epi- 
zodu o Franceschi da Rimini i Paolu u V pjevanju Danteova 
»Pakla«. Francesca i Paolo čitaju Galeottovu knjigu, pa to 
raspali njihovu grešnu ljubav (Galeotto fu il libro e chi lo 
scrisse; u Kombolovu prijevodu: Svodnik je knjiga i njen 
pisac blo...). 


Dioneo — to je sam Boccaccio, razbludnik; Venera je Dioneova 
kći. 


Filostrato — slomljen od ljubavi; to je naslov poeme, u kojoj 
Boccaccio opisuje ljubav Troila i Griselde. 


Pamfilo — ljubavnik; u Boccacciovu djelu »Fiammetta« sretan 
. ljubavnik Marije dAquino. 
Elisa — djevica; drugo ime prevarene Didone. U djelu »Amo- 
rosa visione« pjeva Boccaccio o nekoj Lisi. 
Emilia — umiljata Fiorentinka, u koju je Boccaccio bio za- 
ljubljen; prije nje volio je Pampineu i Fiammettu. 
Fiammetta — Maria d'Aquino, najveća Boccacciova ljubav. 
Filomena — ljubljena i ona, koja voli pjesmu. 
Lauretta — Lovorka, Dafne, u mitologiji pretvorena u lovor. 
Neifile — zaljubljena djevojka. 
Pampinea — ponosna, neka mlada Napuljka, koju je Boccaccio 
ijubio u svojoj mladosti. 


POGOVOR 


O DEKAMERONU 


Ako sad [nakon što smo proučili Dantea i Petrarcu] otvo- 
rimo Decamerone i pročitamo prvu novelu, čini nam se da smo 
pali s oblaka, pa se pitamo sa Petrarcom: »Qui come venn'io 
o quando?% — Kako sam tu banuo i kada? — To nije evoluci- 
ja, to je katastrofa, odnosno revolucija, koja je prekonoć izmije- 
nila svijet. Tu je srednji vijek ne samo negiran, nego i ismijan. 

Ser Cepperello' zapravo je Tartuffe anticipiran za neko- 
liko stoljeća, samo s ovom razlikom: Moliere izaziva gađenje 
i odvratnost da bi uzbudio: slušaoce protiv Tartuffeova lice- 
mjerja, dok se Boccaccio zabavlja, njegova je namjera manje 
da raspali čitača protiv licemjerca, a više da ga nasmije na 
račun dobrog ispovjednika, lakovjernih fratara i praznovjerna 
puka. Stoga je Moličreovo oružje sarkastična ironija, dok je 
Boccacciovo oružje vesela karikatura. Da bismo ponovo došli 
do takve forme i do takve namjere, moramo čekati čak do 
Voltairea Giovanni Boccaccio u izvjesnom je smislu bio Volta- 
ire četrnaestog stoljeća. 


Mnogi napadaju Boccaccia, tvrdeći da je on potkopao i 
pokvario talijanski duh. Sam je on u starosti bio obuzet gri- 
žnjom savjesti i primio niže redove, osudivši vlastitu knjigu. 
Ali, njegova knjiga ne bi bila moguća da u talijanski duh nije 
već bila ušla pokvarenost, — ako već možemo govoriti o »po- 
kvarenosti«. Da su stvari; kojima se Boccaccio smije bile do- 
stojne poštovanja (pretpostavimo da se on i mogao njima smi- , 
jati) njegovi bi se suvremenici razgnjevili. No bilo je suprotno. 
Knjiga kanda je odgovorila nečemu što je već dugo vremena 
ležalo zapretano u svim dušama, kanda je naglas govorila ono 
što su svi govorili krišom pa je bila pozdravljena s tolikim 
zanosom da se dobri Passavanti užasnuo i suprotstavio joj kao 
protivotrov svoje djelo Specchio di penitenza (»Ogledalo poka- 
janja«). Boccaccio je, dakle, bio književni glas svijeta koji je 
već neodređeno bio izgrađen u savjesti toga stoljeća. Postojala 
je opća tajna: Boccaccio ju je pogodio, a svi su mu zapljeskali. 
Ta činjenica, umjesto da je proklinjemo, zaslužuje da je pro- 
učimo. ' 

Karakter srednjega vijeka jest transcedentno, izvanljud- 
sko i izvanprirodno, izvan prirode i izvan čovjeka, rod i vrsta 
izvan individue, materija i forma izvan njihova jedinstva, in- 
telekt izvan duše, savršenstvo i vrlina izvan života, zakon 
izvan savjesti, duh izvan tijela, svrha života izvan svijeta. Te- 
melj te filozofske teologije jest postojanje universalija. Svijet 
je bio napučen bićima odnosno inteligencijama o prirodi ko- 
jih se mnogo raspravljalo: jesu li to božanske ideje? jesu li 
to stvarni rodovi i vrste? jesu li to spoznatljive vrste? Ta je 


" Decamerone, 1,1]. 

zgrada već stenjala pod udarcima nominalista, to jest onih 
koji su nijekali postojanje rodova i vrsta i nazivali ih »čistim 
imenima«, govoreći da postoji samo pojedinac, individua. Na 
njihovoj. zastavi bila je ispisana lozinka koja je postala tako 
popularna: »Ne treba bez potrebe povećavati broj bitaka«. 

Asketizam je bio prirodan plod teokratskog svijeta raz- 
vijenog do pretjeranosti. Zemaljski život izgubio je ozbiljnost 
i vrijednost. Čovjek je, duhom, boravio u drugom životu. Vr- 
hunac savršenstva bio je postavljen u ekstazu, u molitvu i 
kontemplaciju. 

Tako se rodila teokratska literatura, i tako su se rodile 
legende, misteriji, vizije, alegorije: tako se rodila Danteova 
Commedđia, poema drugog života. 

Misao nije imala topline, nije se spuštala u čovjeka i u 
prirodu, držala se po strani, sva zabavljena prirodom i osobi- 
nom bitaka, to jest ljudskih i prirodnih sila, koje su bile od- 
vojene od individue i zamišljene kao da postoje same po sebi. 
Apstrakcije duha postale su živa bića. A budući da su apstrak- 
cije, taj plod intelekta koji je neiserpan u svojim distinkcijama 
i subdistinkcijama, beskrajne, ta su se bića neprestano umno- 
žavala u izoštrenom intelektu skolastičara. Kao što je skola- 
stički svijet bio napučen apstraktnim bićima, tako je i poetski 
svijet bio napučen alegoričkim bićima: čovjek, duša, žena, lju- 
bav, vrline, poroci. Nije bilo osoba, kao što su to poganska 
božanstva; postojale su samo puke personifikacije. 


Osjećaj, taj plod ljudskih i prirodnih sklonosti, bio je 
smatran za grijeh. Strasti su bile izopačene. Poezija je bila 
smatrana za majku laži. Kazalište za hranu đavolsku. Novela 
i roman za profane književne rodove. Sve se to nazivalo »ču- 
lom«, a opće mjesto toga asketskog svijeta bila je borba izme- 
đu čula i razuma, od fra Guittonea do Francesca Petrarke. 
Osjećaj, odbačen kao čulo i prisiljen da se pretvori u razum, 
iščupan iz ljudskog srca, postao je i sam universalija, vanjska 
činjenica, sad simbolična sad skolastična ili, kako se to go- 
vorilo: »platonska«. Majka svih osjećaja, ljubav, postala je 
filozofska činjenica, sjedinjujuća snaga, jedinstvo intelekta i 
akta. Tako se rodila platonska lirika, od Guinicellija do Pe- 
trarke. Čulo i mašta bunili su se protiv toga platonizma. A 
upravo je u toj pobuni, iako ona nije bila svjesna i naglašena, 
veličina Petrarkine lirike. Prikazati treptaje srca i mašte u 
njihovoj prirodnosti i intimnosti, to je bilo zabranjeno. A. 
onaj, koji je u tom zabranjenom voću najviše uživao, bio je 
upravo Petrarca. 

Mašta je bila oruđe intelekta, bila je određena da stvara 
forme i simbole apstraktnih zamisli. Upamtio je to jadni 
Dante! Nikad ničija mašta nije bila tako mučena kao njego- 

va. I tako su nastale simbolične intelektualne forme, a u nji- 
hovoj općenitosti nestala je individua sa svojom osobom. Bile 
su to tipične forme. Rodovi i vrste, nikako individua. Kralji- 
ca svih forma, žena, nije mogla umaći toj najezdi universali- 
ja, pa je ostala ideal bliži božanskom nego ljudskom ; lijepo 
lice, ali lice mudrosti, više ljubljena žena nego ljubavnica, ma- 
nje ljubljena kao žena nego kao stepenište nebeskim stvari- 
ma. Tako se rodiše Beatrice i Laura, 


Dakako, nikome nije do toga da govori s malo poštovanja 
o tome svijetu autoriteta koji obilježava neobično zanimljiv 
momenat u povijesti ljudskoga duha a koji ipak ima svoje 
temelje u životu. Objava, misticizam, ekstatična vizija, sve je 
to prirodan plod duha koji se otuđio od tijela; to se stanje 
onda zvalo »život u apstrakciji«: to je momenat uzbuđenje 
i zanosa, kad se čovjek čini više nego čovek 1 kao da u njemu 
govori neki bog ili neki demon. Stoga se taj zanos zvao »bo- 
žanskim bijesom« ili »silom«: osobina je to proroka i pjesnika, 
što za Dantea znači jedno. To izdizanje duše u samoj sebi 
i iznad uobičajenih granica stvarnoga života, to je ona heroj- 
ska strana čovječanstva, povlastica mladosti, osobina svih pri- 
mitivnih društava kad se, pošto prestanu sve materijalne po- 
trebe, počinje buditi duh. Sve ono što nas navodi da prezremo: 
život, bogatstvo i zadovoljstvo, sve je to dostojno poštovanja. 


Ali to stanje napetosti i poremećene ravnoteže ne može 
dugo trajati. Umjetnost, kultura, spoznaja i iskustvo života 
mijenjaju ga i preoblikuju. 


Ovladavši tim svijetom, a a ga humanizira, pri- 
bližava ga čovjeku i prirodi, miješa u nj druge elemente, pro- 
žimlje ga strastima i bjesovima ćula. Još nema ravnoteže; još 
nema nečega što bi bilo život u svojoj intimnosti, i pakao i 
raj ujedno; nego se nasuprot raju nalazi pakao, nasuprot 
Beatrici Francesca da Rimini, nasuprot Danteu — simbolu čo 
vječanstva — stoji Dante Alighieri, individua sa svom svojom 
osobom. U Petrarkinu Canzonieru taj svijet skida za sebe 
svoje iskonske, teološke, skolastičke i alegoričke forme, zado- 
bivajući mnogo humaniji i prirodniji vid. 

A da je trajao još malo u savjesti, nema sumnje da bi 
se umjetnost u njemu potpuno razvila; medutim, kako je vi- 
zija i legenda postala Commedđijom, kako je Selvaggia postala 
Beatrice a Beatrice Laura, tako bi iz misterija bila izašla dra- 
ma i mnogi književni rodovi, koji su tek u zametku i tek 
naznačeni u Commediji, bili bi sazreli, kao himna i satira. Ali 
taj svijet već u Canzonieru nema onu toplinu zanosa i vjere 
pa u tim tako elegantnim formama ostavlja dio svoje sup- 
stancije. Religiozni, moralni i politički osjećaj oslabio je i u 
svijesti pjesnikovoj; ispražnjeno mjesto zauzela je umjetnost 

To mlitavljenje svijesti, taj kult lijepe forme i najezda 
grčko-rimske starine, to su dva karakteristična događaja nove 
generacije koja dolazi nakon Danteova muževnog, vjerujućeg 
i strastvenog doba. Ovi se ljudi ne zanose više naukom i ne 
traže više istinu ispod »čudnih stihova«: njih zadovoljava »li- 
jepa odjeća«. U proučavanju ih ne vodi istraživanje istine, ne 
go erudicija: postoji znanje radi znanja, kao umjetnost radi 
umjetnosti. Svi ti Fiori, Giardini, Conviti i Tesori, u kojima 
je sveta i profana nauka bila upotrebljavana u moralne svr- 
he, sad prepuštaju mjesto jednostavnim povijesnim i erudit. 
skim zbirkama. Ima još uvijek skolastičara koji Petrarcu zovu 
»neznalicom«; njihove se jadikovke gube u općem odobrava. 
nju koje Petrarcu stavlja do samoga Vergilija. A taj Vergi- 
lije nije više mag, preteča kršćanstva, niti je pak mudrac »ko- 
ji sve znadijaše«," nego je blag i elegantan pjesnik. Dante se 
u raju sam kruni pjesnikom, prorokom i apostolom; suvre 
menici su u Petrarki krunisali autora Afrike, te nove Eneide. 
Kultura i umjetnost novi su idoli talijanskoga duha. 


Nego, kultura i umjetnost nisu prirodan cvat jednoga 
. unutrašnjeg svijeta, štaviše, njih prati mlitavljenje savjesti, 
i oni se sami po sebi postavljaju kao neka izvanjska činjenica 
koja ima vrijednost po sebi pa je u isto vrijeme i sredstvo i 
cilj. To je formalna umjetnost i formalna kultura koju sa 
držaj još uvijek nije dovoljno zagrijao. Još uvijek je tu pri- 
sutan onaj isti Danteov svijet, ali samo kao razum u borbi 
s osjećajem i s maštom; ta je borba mlitava i bez zaključka: 
popustio je zanos vjere i volje. 


Dolazi to otuda što taj mistički svijet izvan prirode i 
čovjeka upravo zbog svoje pretjeranosti nije mogao naći od- 
raza u stvarnosti. On je imao svoje zlatno doba koje je Dante 
evocirao s toliko sjete; ali je on u toku vremena morao ostati 
puka teorija koja se još održavala zahvaljujući tradiciji i na 
vici a koju je praktički život pobijao. što je uzor bio viši, 
to je ta suprotnost bila vidnija i sablažnjivija. U vijeku Dan- 
tea i Katarine čuju se mnoge jadikovke i napadaji na iskva- 
rene običaje, naročito kod papa i svećenstva koji su primje- 
rom pobijali vlastito naučanje. Ti su napadaji postali opće 
mjesto suvremene književnosti; njegov pomalo retoričan od- 
jek čujemo u elegantnim stihovima Petrarkinim protiv po- 
hlepnoga Babilona. Ali ta slika, postavši uobičajena i opća, 
nije ni u kome raspaljivala srdžbu; dok je Katarina opomi- 
njala a Petrarca šibao satirom, svijet je i dalje išao svojim 
putem. Naporedo s misticizmom cvao je i cinizam; nasuprot 
Katarini stajala je Giovanna, kraljica napuljska." 


* Dante, Inf. VII, 3. 


* Giovanna I d'Anjou, kraljica napuljska (1343—1382), čuvena sa 
svoga slobodna vladanja. 

Pokvarenost običaja nije bila borbena negacija kršćan- 
skoga nauka; štaviše, svi su se smatrali za dobre kršćane i 
bili su neobično revni u borbi protiv heretika, a mnogi su 
se na kraju i kajali. No radilo se o gorem: ta pokvarenost 
bila je u stvari ravnodušnost, slabljenje moralnog osjećaja. Ju- 
čerašnji je svijet još uvijek živio u intelektu, nije bio ni pri- 
hvatan ni pobijan, bio je mlitav, bez ikakva djelovanja na 
osjećaje i akcije. 

U takvu stanju duhova kultura je morala djelovati ra- 
zorno. Legendarni, fantastični, čudotvorni dio toga svijeta mo- 
rao se tim probuđenim umovima činiti isto onako malo ozbi- 
ljan kao što su fratarske predike koje život pobija. Izblijedio 
je onaj djetinjski vjerski zanos i vjera čak i u najapsurdnije 
stvari, vjera koja nas toliko privlači kod prijašnjih pisaca. 
Učeni slojevi počinju se odvajati od puka i podrugivati nje- 
govoj lakovjernosti. Biti vjernik predstavljao je prije slavu 
najsnažnijih umova; biti nepovjerjiv značilo je sada biti kul- 
turan duh. 

S druge strane, ta je veća kultura, rađajući živim osje 
ćajima prema prirodi i čovjeku, morala ubrzati propast svi- 
jeta koji je bio tako apstraktan i tako stran životu. Dotad 
zataškana, realnost se morala osvetiti. Tako je nasuprot tome 
pretjeranom spiritualizmu buknula neizbježna reakcija: natu- 
ralizam i realizam praktičkoga života. 


I tako se kultura, umjesto da se spusti u taj svijet, da 
ga izmijeni, izgradi, odnosno približi svijesti, kao što se to 
poslije dogodilo u Njemačkoj, postavila upravo izvan njega; 
a ostavivši prazninu u savjesti, ona je svu svoju djelatnost 
upravila na užitke, kojima rađa erudicija i umjetnost. 


Tako se svijet srednjega vijeka našao izvan savjesti bez 
ikakve duhovne borbe, dapače, ostavši pravim gospodarom 
intelekta. Bilo je i tada slobodnih mislilaca, ponajviše u sa 
mostanima; ali su njihovi napori bili usamljeni, nepovezani. 
Ozbiljniju borbu bili su otpočeli gibelini; ali je poraz kod Be- 
neventa i dugotrajni trijumf gvelfa dokrajčio te rasprave i te 
ispite. Ljudima je bilo draže otkrivati rukopise i postilirati 
ih a u vjerskim stvarima pustiti papi da on kaže svoju i 
živjeti na svoj način. 

Bila je to prirodna posljedica gvelfske pobjede. Završe- 
ne su borbe i diskusije; u tolikome cvatu kulture, erudicije, 
umjetnosti, trgovine i industrije došlo je do vjerske i poli- 
tičke ravnodušnosti. Svi znaci velikog napretka bili su tu: tač- 
nija svijest o antiki, finiji ukus i razvijeniji umjetnički osje- 
ćaj, sklonost više prema kritici i istraživanju nego prema vje- 
ri, manja silovitost strasti, veća elegancija oblika: Petrarca 
je morao biti idol toga društva koje je u njemu prepoznavalo 
i krunisalo samo sebe. Ali se pod korom toga napretka već 
nalazio crv neizlječive dekadencije: slabljenje savjesti. 

Petrarcin Canzoniere, postavljen između ta dva svijeta, 
ne pripadajući ni jednome ni drugome, tako elegantan izva- 
na, tako mlitav i neujednačen iznutra, posljednji je književ- 
ni, retorički i elegični glas srednjovjekovnoga svijeta koji je 
nestajao u svijestima. Suvremenici su pljeskali lijepom obli- 
ku, ali nisu istraživali sadržaj niti se zagrijavali za nj, kao 
što se to dogodilo sa Commedijom. 

Taj svijet, koji je sad postao literaran i umjetnički, po- 
malo retoričan i konvencionalan, nije više odgovarao stvar- 
nim uvjetima talijanskog života. Taj misticizam, taj zanos du- 
ha koji se u Petrarki otkrivao po posljednji put s toliko sjete 
i nježnosti, bio je u otvorenom sukobu s težnjama i običajima 
tog učenog, kulturnog, artističkog svijeta, koji se sav bio po- 
svetio uživanjima i materijalnim brigama, koji je po intelek- 
tu još bio kršćanski, a ne skeptički i materijalistički, ali je u 
životu već bio ravnodušan i hladan prema visokim problemi- 
ma čovječanstva. Jezik je bio isti, ali se iza riječi nije više 
nalazila stvarnost. To je bila ona opća tajna, ono nešto ne- 
primijećeno i neodređeno što se ipak tako jasno očitovalo u 
praktičnom životu. A onaj koji je morao otkriti tajnu i dati 
mu književan glas nije ovaj put dolazio iz škola: izašao je 
iz krila samoga društva koje će tako dobro prikazati u svo- 
me djelu. 

Svi veliki pisci izašli su s bolonjskoga sveučilišta: i 
Guinicelli, i Gino, i Cavalcanti, i Dante, i Petrarca. 

Giovanni Boccaccio, rođen 1313., devet godina poslije Pe- 
trarke, a osam prije smrti Danteove, bio je prisiljen baviti se 
računicom dok još nije bio potpuno izučio gramatiku, kako 
piše Filippo Villani, »jer je to tako otac htio iz želje za do- 
bitkom, a zbog istoga razloga i lutati svijetom«." 

Otac mu je bio fiorentinski trgovac pa je sina odredio 
u trgovinu. U doba kad mladići obično započinju studije na 
sveučilištu, naš je Giovanni, kako bi se to danas reklo, bio 
trgovački putnik u očevoj službi, dok su mu kao udžbenici 
Služili životno iskustvo i spoznaja svijeta. Lutajući od grada 
do grada, on je pokazivao više sklonosti prema lijepim knji- 
gama i zabavi nego prema trgovini, dokazujući da je više 
čovjek duha i mašte nego trgovac. Bijahu ga nazvali »pjesni- 
kom«. Došavši u Napulj sa dvadeset i tri godine, trošio je 


* Boccaccio piše, da je Dante bio na bolonskome sveučilištu. U 
svakom slučaju, Dante nije bio u Bologni kao mlad čovjek, nego kasnije 
ke0 prognanik, u doba kad je završio oko polovinu Commedije. 

5F. Villani, Vita di Giovani Boccaccio (,Život G. B."), u 
djelu Vite degli uomini ilustri .fiorentini (,Život 
slavnih Fiorentinaca"). Tim se djelom De Sanctis služio, ali ono: 
nije pouzdano. 

* Vjerojatno je Boccaccio još ranije došao u Napulj. 

on obilato, ljubakao, piskarao i čitkarao. Govori se kako je 
pred Vergilijevim grobom ostao zamišljen i osjetio u sebi pje- 
snički poziv. Sigurno je tek ovo da je dobri otac, videći kako 
od njegova sina neće nikad biti valjan trgovac, pomislio da 
ga učini pravnikom i dao ga na pravne nauke, na veliku 
žalost mladićevu koji veli da je upropastio vrijeme utrošeno 
na trgovanje i učenje kanona. Najzad se osamostalio i bacio 
na književne nauke a prije svega, kako je to tražilo vrijeme, 
na učenje latinskog i grčkog jezika, napunivši glavu mitolo- 
gijom i grčkom i rimskom poviješću. Živio je tako što učeći 
a što odavajući se zadovoljstvima, putujući često, ali ne više 
da trguje, nego da traži rukopise. Legenda tvrdi da se sedmo- 
ga travnja 1341 u crkvi San Lorenzo u Napulju zaljubio u 
Mariju, vanbračnu kćerku kralja Roberta;" svakako je sigur- 
no da na bezbrižnom i razbludnom dvoru kraljice Giovanne 
nije mogao dobiti pouku o dobru vladanju i platonskoj lju- 
bavi. I tako je sav nauk i um upotrebio na to, da svojim 
duhom razveseli dvor i svoju ne baš nezahvalnu Mariju, koju 
je poetskim imenom zvao Fiammetta. Petrarca se još nije bio 
Javio na vidiku: sve je bilo puno Dantea, a među njegovim 
poštovateljima nalazio se i naš pjesnik. Plod toga divljenja 
jest njegova Vita di Dante (»Danteov život«), jedan od mla 
denačkih radova. Boccaccio se Danteu mogao diviti ali ne i 
razumjeti ga, jer Danteov duh nije živio u njemu. Izgradivši 
se izvan škole, tuđ svakoj ozbiljnoj asketskoj i skolastičkoj 
kulturi, više profan nego mističan u osjećajima i životu, Bocca 
ccio je stvorio Dantea na svoju sliku. Tko želi upoznati misli 
osjećaje mladoga Boccaccia, neka čita tu knjigu i već će u 
njoj naći građu iz koje je potekao Decamerone. Nikakve ori- 
ginalnosti i dubine misli, nikakve suptilnosti u argumentima; 
sve je dokazano, čak i najobičnije istine: ali se temelj dokaza 
ne nalazi u intelektu nego u memoriji; nemaš pred sobom mi- 
slioca ili disputatora nego učenjaka. On hoće da dokaže ne- 
zahvalnost Firence prema Danteu, pa se odmah poziva na 
Solona, »čije su grudi bile smatrane kao ljudski hram božanske 
mudrosti«, i Siriju, Makedoniju, Grčku i Rimsku republiku, 
Atenu, Argos, Smirnu, Pilos, Hios, Kolofon, Mantovu, Sulmonu, 
Venosu i Aquino. »Samo ti — zaključuje pjesnik — kao da 
su Kamili, Publikoli, Torkvati, Fabriciji, Katoni, Fabiji i Sci- 
pioni... u tebi živjeli,... budući da te je tvoj stari građanin 
Klaudijan pustio, iz ruku, nisi vodila brigu o svome pjesniku 
nego si ga iz sebe protjerala, prognala i, da si samo mogla, 
bila bi ga lišila njegova imena«. Kad hoće da govori o Dan- 


7 Vrijeme se ne može posve točno odrediti. 

" Prijeporan je datum sastavljanja toga djela. Danas se općenito 
uzima da je napisano oko 1360—1364, kad je Boccaccio bio već zreo 
čovjek, 


670 POGOVOR 


teu počinje on ab ovo, od utemeljenja Firence: često ostavlja 
Dantea i upušta se u opširne digresije među kojima je značaj- 
na ona o prirodi poezije. Prema Boccacciu, pjesnički jezik bio 
je stvoren da bi se božanstvu podastrla »sveta laskanja« ri- 
ječima koje su daleke »od svakoga pučkog i javnog načina 
govorTa« i »složene po zakonu određenih stopa, da bi se po 
njima čula neka blagost i otjerala dosada i žalost«. Prema 
Boccacciu pjesnici su nasljedovali »stope Duha svetoga«: jer 
kao što se u Svetome pismu, »koje mi nazivamo teologijom, 
nekad s pomoću neke priče, nekad smislom koje vizije«. po- 
kazuje »visoki misterij Utjelovljena Riječi božje, njezin život, 
sve ono što se dogodilo pri njezinoj smrti i pobjedonosnom 
uskrsnuću ..., tako isto i pjesnici..., ponekad fikcijama raznih 
bogova, ponekad mijenjanjima ljudi u različite oblike, a po- 
nekad lijepim uvjeravanjima, pokazuju uzroke stvari, djelova- 
nje vrline i poroka«. Zatim objašnjava kako je i što je Sveti 
duh htio pokazati Mojsijevom lomačom, vizijom kralja Na 
bukođonozora, jadikovkama proroka Jeremije; zatim što su pje- 
snici htjeli pokazati Saturnom, Jupiterom, Junonom, Neptu- 
nom i Plutonom, pretvaranjem Herkula u boga i Likaona u 
vuka, ljepotom Elizijskih poljana i pomrčinom Dita. I napo- 
kon, nazivajući »nerazumnim ljudima« one koji zovu stare pie- 
snike izmišljačima bajki »što nikako ne odgovaraju istini«, 
zaključuje da se »teologija i poezija mogu smatrati gotovo 
kao jedno«, štaviše da »teologija nije ništa drugo nego poezi- 
ja božja« i »poetska fikcija«. Učeni se pjesnik tu ne zaustavlja 
i sad nam poklanja priču o Dafni koju je ljubio Febus i 
koja se pretvorila u lovor da bi nam objasnio zašto pjesnici 
imaju lovorov vijenac. Ni traga onome što je pređočivao unu- 
trašnji Danteov svijet; naprotiv, tu je sad vanjski svijet raz- 
vijen do anegdote, do dosadnosti. Vidi se tu radoznao i pro- 
fani duh koji traži čudne i neobične stvari u ljudskim doga- 
dajima, koji je sklon da ih objasni s površnošću erudita ili 
svjetskog čovjeka odnosno »čovjeka laika«, kako se tada go- 
vorilo. Posljednje strane troši na to da umuje o nekome snu 
koji se pripisuje Danteovoj majci, pa se i tu razmeće svom 
svojom erudicijom. Pod njegovim profanim pogledom Beatrice 
gubi svu svoju idealnost a Danteova ljubav, skinuta s asket- 
skih, platonskih i skolastičkih visina, zadobiva romantičnu 
boju. Naš Giovanni ne može nikako shvatiti kako je to Dante 
kao devetogodišnjak mogao ljubiti Beatricu. To mu se ćini 
čudno, i on nalazi razna objašnjenja. Možda je to bila »isto- 
vetnost odgoja i običaja«, možda opet »nebeski utjecaj«. Ali 
ga ta objašnjenja ne zadovoljavaju, i on se zaustavlja na 
ovome, koje crpe iz iskustva. Dante je, prema njemu, ugle- 
dao Beatricu na jednoj svečanosti 1 svibnja, kad »nebeska 
blagost svojim uresom odijeva zemlju, i čini da je ona, raz 
nolikošću cvijeća pomiješanoga sa zelenim lišćem, sva nasmi 
jana«. Međutim, iz iskustva vidimo kako se na svečanostima, 

ljepotom svirke, općim veseljem, ukusnošću jela i vina ne sa- 
imo duhovi zrelih nego i mladih ljuđi šire i postaju primljivi 
za sve ono što je dobro. 


(Vita di Dante, III) 


Dante je, dakle, kao dječak .ljubio iz istoga razloga zbog ko- 
jega ljubi zreo ćovjek; hrana, izabrana vina i opće veselje, eto 
to je učinilo njegovo srce sklonim ljubavi. Beatrice je bila za 
Dantea »nov i lijep anđelak«, bez ikakvih obrisa i određenih 
crta; sišla je s neba da pokaže ljepote i vrline koje na nju 
padaju sa zvijezda. Sve to Boccaccio ne može da shvati jer 
on ipak želi da i sam sebi objasni kako se Beatrice mogla 
učiniti anđelom; tako on stvara u svojoj profanoj mašti li- 
jepu sliku djevojke i opisuje je ovako: 


Neobično lijepa prema svojoj mladosti, u svojim pokretima uljudna 
i vrlo privlačna, u postupcima i riječima mnogo dostojanstvenija i 
skromnija nego je to njena nejaka dob zahtijevala; a osim toga, 
imala je crte lica vrlo nježne i izvanredno raspoređene, pune, osim 
ljepote, takve časne pristalosti, da su je mnogi smatrali gotovo za 
anđela. 


(Vita di Dante, III) 


Eto anđeičića od krvi i mesa; eto nas gdje smo sađ 
iz Danteovih mističkih visina pali u puku fiziologiju i ana- 
tomiju. Dante se, prema tome, zaljubio jer je duh, kad je 
okružen jestvinama i zabavama, sklon ljubavi a Beatrice mu 
se učinila anđelkom i zato što je bila takva i takva. Beatri- 
ce umire sa dvadeset i četiri godine. Naš biograf ne čudi se 
tome jer »nas malo prevelika hladnoća ili vrućina ako je u 
nama... odvodi« smrti. Da bi utješili Dantea, rođaci, i pri- 
jatelji oženiše ga: 


O slijepi umovi, o zamračeni intelekti!... — kliče naš bećar i 
neprijatelj čiste ljubavi — koji je to liječnik (dodaje on) koji će 
se truditi da tešku groznicu istjera vatrom ili hlad iz moždine ko- 
štiju ledom ili snijegom? Sigurno nijedan drugi nego onaj koji će 
vjerovati da se novom ženom mogu ublažiti ljubavni jadi. 


(Vita di Dante, III) 


I sad on, kao čovjek iskusan u predmetu, govori o pri- 
rodi i pojavama ljubavi, o ženskoj ćudi, o mukama i nevo- 
ljama muževa, oplakujući jadnoga Dantea. Opisuje sigurnim 
potezima, u nekim je tačkama čak vrlo rječit, jer je tu kod 
kuće. Čujte samo ovaj period: »Možemo pomisliti kolike boli 
sakrivaju sobe za koje se izvana, u očima onih koji nemaju 

mogućnosti da gledaju kroz zidove, smatra da su vesele«. Ali 
je Dante, prema onome, što on priča,. brzo zaboravio i ženu 
i Beatricu, i dao se na ljubav: to ga je navelo na njegov 
veliki put po drugome svijetu gdje ga je Beatrica tako gorko 
ukorila. Međutim, ta se ljubav i ne čini tako velikim grije-' 
hom našem bećaru. »Tko će među smrtnim ljudima biti pra 
vedan sudac da ga osudi? Ja neću«. I sada izlazi pred nas 
erudit, navodi mnoge zgode slavnih ljudi, kojima su ovladale 
žene: Jupiter, Herkul, Paris, Adam, David, Salamon, Herod. 
Čitalac kao da prisustvuje nekoj parodiji. Međutim, ništa oz 
biljnije od toga. Mladić je pun divljenja prema Danteu, i 
naziva ga »bogom među ljudima«, i smatra da će tim svojim 
Životom nekako suzbiti nezahvalnost Firence i podići spome 
nik pjesniku. 


Danteov život pravo je otkriće. U njemu se autor oči. 
tuje u svoj svojoj naivnosti i spontanosti: u njemu nalaziš 
novoga čovjeka, koji se tada oblikovao u Italiji. On u jednu 
vreću trpa i sveti i profani svijet, bibliju i mitologiju, teolo- 
giju i poeziju: teologija je »poezija božja«, »pjesnička fikcija«. 
Ta čudna smjesa već se udomaćila u tom stoljeću: sam Dante 
davao je takav primjer. Ali, dok je Dante antički svijet uno- 
sio u krug svoga universuma, pokrstio ga i spiritualizirao, 
Boccaccio s toga universuma skida krštenje i materijalizira 
ga. Teoretski on dopušta religiju, govori s poštovanjem o teo- 
logiji koja nam daje spoznaju »božanskoga bitka i ostalih od- 
vojenih inteligencija«. U praksi pak svijet duha ostaje savr. 
šeno stran njegovoj inteligenciji i njegovu srcu. Misticizam, 
platonizam, skolastika, čitav Danteov svijet, sve to nema ni- 
kakva smisla za njega. Ne samo da mu taj svijet ostaje tuđ 
kao kultura, on mu je još više tuđ kao osjećaj. Boccacciu ne 
dostaje ne samo religiozni osjećaj, nego čak i ona izvjesna 
moralna uzvišenost koja ga pokatkad zamjenjuje. Utrnuo je 
u njemu kršćanin, ali i građanin. Njemu nijednom ne pada 
na pamet da se stavi u službu domovini, da Joj posveti svoj 
um, svoj imutak, svoj život, da je sve to isto tako prijeka du- 
žnost kao i misliti na sebe sama. Iza podanika počinje se jav- 
ljati dobri malograđanin koji ljubi domovinu, ali pod uvjetom 
da mu ne zadaje mnogo muke i da mu dopusti da se bavi 
svojim poslom i ne vuče ga silom iz njegove kuće ili iz nje- 
gove trgovine. Zatrla se uspomena na gvelfe i gibeline tako 
da Boccaccio vjeruje da čak mora objasniti smisao tih imena. 
I nikako mu ne ide u glavu kako se Dante mogao umiješati 
u javni život, pa zato okrivljuje njegovu taštinu i gotovo kao 
da mu veli: — Pravo ti budi! — Ne mislim time kazati da 
je Boccaccio prezirao religiju, vrlinu ili domovinu. On je bio 
slobodnih običaja: a ipak je sve dužnosti koje pripadaju ži- 
votu, izvršavao isto onako tačno i marljivo kao i drugi pa su 
mu njegovi sugrađani povjerili mnoga poslanstva. Ali, heroj- 
sko je vrijeme prošlo; nova generacija nije više shvaćala bor- 

be i strasti otaca; karakter je bio upao u ono polutanstvo 
koje još nije prostota ali nije više veličina; religija, sloboda, 
antički čovjek, još su postojali kao forme ali je njihov duh 
nestao. Još se nazirao poneki tračak javnoga života u Toska- 
ni, tom središtu kulture; u ostalim krajevima pretvorio se on 
u dvorski život. Učenost, umjetnost, poslovi, uživanja, to je 
sačinjavalo temelj novoga građanskog i neodređenog društva, 
kojemu je slika bio veseli, udvorni, učeni umjetnik Boccaccio. 
Ako nam melankolija ekstatičnog Petrarke pruža sliku antič- 
koga čovjeka, bezbrižna veselost Boccaccia glasan je i podru 
gljiv ulazak grijeha, materije, odnosno prokletoga tijela, u 
svijet: to Je prvi smijeh učenijeg i inteligentnijeg društva ko- 
je je sklono da se podruguje prethodnome; to je priroda i 
čovjek koji, dopuštajući doduše postojanje odvojenih inteli- 
gencija, ne vodi računa o njima, i čini od sebe i njihovo sređ- 
stvo i njihov cilj. 

To se doba naziva prelaznim. U grudima ljudi živjela 
su dva svijeta: prošlost, ako ne duhom, a ono bar po for 
mama, i novi svijet koji se očitovao kao reakcija na stari, 
a temeljno na stvarnosti koja se uzimala onakva kakva jest, 
lišena svih idealnih elemenata. Nalazili su se oči u oči mi- 
sticizam, sa svojim formama koje podsjećaju rnia nadnaravni 
svijet, i čisti naturalizam. Ali je misticizam, već ionako osla- 
bljen u svijestima postao uobičajen i tradicionalan, njemu su 
u Petrarki pljeskali ne kao svetome svijetu nego kao umjet- 
ničkom i književnom svijetu. Naprotiv, naturalizam je rastao 
u punom skladu s praktičnim životom i osjećajima, pun pri- 
vlačnosti i novine. Ta promjena duha morala je ispremetati 
temelje književnosti. Roman i novela, koji su bili smatrani 
kao vulgarni i nedostojni književni rodovi, sad su odjednom 
pretegli. Poslije lirskoga svijeta, s njegovim ekstazama, vizija 
ma, legendama i zanosom, javlja se sad epski ili narativni 
svijet sa svojim pustolovinama, svečanostima, opisima, uživa 
njima i zlobama. Kontemplativni život aktivizira se; drugi svi- 
jet nestaje iz književnosti; čovjek ne živi više duhom izvan 
svijeta, on se sad utapa u svijet, osjeća život i uživa u životu. 
Nebesko i božansko nestalo je sada iz savjesti: u nju sad ula- 
zi pučko i prirodno. Temelj života nije više ono što bi mo 
ralo biti nego ono što jest: Dante zatvara jedan svijet. Bocca- 
ccio otvara drugi. 

Stupimo sad nogom u taj Boccacciov svijet. što srećemo 
u njemu? Golema latinska djela: neku vrstu povijesnoga rječ- 
nika u kojem nalaziš sve antičke mitološke forme što su ih 
upotrebljavali pjesnici sa svim njihovim alegorijskim objašnje- 
njima, živote čuvenih ljudi i slavnih žena: knjige prevedene 
na francuski, na njemački, na engleski, na španjolski, na ta- 
lijanski koje su doživjele brojna izdanja a suvremenici su ih 
primili s nevjerovatnom sklonošću kao novo otkriće antike. 
Prije su postojale enciklopedije, »fiori« i »giardini«, u kojima 


43 Boccaccio: Dekameron 

se nalazilo sve ono što su stari mislili o filozofiji, etici i re- 
torici: Boccaccio sakuplja ono što su stari maštali, ono što 
su radili. Nakon svijeta čiste misli javlja se svijet mašte i 
akcije. Pogledajmo sad Boccaccia na djelu. Taj čovjek, ko- 
jemu je glava puna grčke i latinske erudicije, koji se divi Dan. 
teu zato što je znao vrlo dobro nasljedovati Vergilija, Ovidi- 
ja, Stacija i Lukana, kojemu je kao Fiorentincu ostala ljubav 
za tim lijepim jezikom i umjetnički osjećaj, u isto je vrijeme 
i trubadur i pjevač na dvoru koji on zabavlja svojim dosjet- 
kama i svojim pripovijestima; on je nasljednik »viteškog za- 
konika«; on ima u malom prstu francuske, talijanske 1 pro- 
vansalske romane, on piše da se zabavi i da zabavi. U njemu 
živi nekoliko nedovoljno stopljenih ljudi: erudit, umjetnik, 
trubadur, književnik i svjetski čovjek. 


Eto, iz mašte mu izlazi Filocolo. Natpis je grčki, kao što 
će grčki natpis biti Filostrato i kao što će biti Decamerone. 
Grada je uzeta iz jednoga španjolskoga romana o ljubavima 
Florija i Biancofiore. Ali se tu radi o poganskoj španjolskoj 
u doba poganskoga Rima, kad je već prodiralo kršćanstvo u 
nj. Građa je takva da mladi pisac može u njoj razvijati sve 
svoje namjere. Mladim ljubovnicima i zaljubljenim djevojka- 
ma posvećuje on »nove stihove, koji vam — veli on — neće 
pružiti okrutne požare stare Troje niti krvave bitke kod Far- 
sale..., nego ćete čuti bolne zgode zaljubljenoga Florija i 
njegove Biancofiore, što će vam vrlo omiliti«. Vjerojatno su 
lijepi mladići i zaljubljene žene zaželjeli kraću i manje uče 
nu ljubavnu povijest. Ali, kako odoljeti napasti? Mladić uno- 
si u djelo svu mitologiju i kod najmanje prilike poteže grčku 
i rimsku povijest. Giulia, obraćajući se ubici svog muža, u 
posljednjem očaju navodi Hekubu i Korneliju. Ali mitologija 
tu nije donesena tek onako, kao puki kolorit, nego je pravi 
pokretač pripovijesti, kao kod Homera i Vergilija. I da su 
Jupiter, Pluton, Venera, Palada i Kupido živa lica, dobili bi- 
smo prilično ugodnu fantaziju: ali su to nakićene personifi- 
kacije pune retorike, oblikovane s pomoću memorije a ne s 
pomoću mašte. I još nešto: budući da su teologija i poezija 
ista stvar, teologija je paganizirana i Bog postaje Jupiter, Lu- 
cifer Pluton; tako i pogani i kršćani, iako smrtni neprija- 
telji, upotrebljavaju iste forme i obožavaju iste bogove. To je 
puka mašinerija koja se uvlači posvuda, kvareći prirodan iz- 
ljev osjećaja, unoseći u činjenice i strasti nekakav izvještačen 
i metaforičan izraz. Kad želi kazati »mladi ljubovnici« onda 
veli: »Vi koji ste jedro brodice svoga uma upravili vjetrovi 
ma koji viju s pozlaćenih pera mladoga sinka Kiterkina«. 
Spuštanje večeri izraženo je ovako: »Pomamni sunčevi konji, 
zagrijani dnevnim radom, kupali su se u morskim vodama 


* Opere minori, Montier, Firenze, 1827—1834, I, 8. 

zapada.«' A na drugome mjestu govori: »Zora je već bila uklo- 
nila noćne vatre, a Feb je već posušio rosne trave.c'! Rađa se 
tako hladan i pompozan stil; autor ga uzalud nastoji zagrija- 
ti retoričkim figurama u kojima je pravi majstor. Na sve 
strane upitnici, usklici, personifikacije, razgovori; osjećaj se 
oslobada od stvari i nameće se, kao takav, u kićenoj i preten- 
cioznoj formi. Hrabri Lelio poginuo je na bojnom polju a pje- 
snik recitira ovu veličanstvenu retoričku tiradu: 


O biiedna Fortuno, kako su raznoliki i varljivi tvoji pokreti u 
ljudskim stvarima!... Gdje su ona blaga koja si mu ti dala tako 
široke ruke? Gdje mnogi prijatelji? Gdje njegova velika obitelj? Ti si 
mu iznenadnim preokretom sve to otela, a sada njegovo mrtvo tijelo 
bez ukopa leži na tuđinskim poljanama. Bar da si mu dala rimske 
suze, bar da su mu-drhtavi prsti starca oca sklopili umiruće oči, bar 
da mu je mogao odati posljednju počast pogreba! 


(Opere minori, I, 42) 


Giulia pada u nesvijest, »lutajući duhovi kao da lebde okol- 
nim zrakom«; a pjesnik se dugim govorom obraća Leliju ko- 
ji, hrleći svojoj propasti, ostavlja nju napola živu i govori 
o ljubavi: 


O, kako se Amor ružno ponio prema vama kad vas je tako dugo 
svojom moći privezao skupa u ljubavi; a sada, na tom posljednjem 
rastanku, ne dopušta vam da se poljubite ili barem da se oprostite. 


(Opere minori, I, 58) 


Sve ličnosti često drže duge govore sa svim onim izvještačće- 
nostima retorike, kao na pr. Plutonov govor paklenim mini- 
strima što ga je kasnije nasljedovao Tasso.“ ćesto se ispod 
suza otkrije senzualnost. Giulia čupa kose i kida odjeću: mla- 
dić žali to »nespretno čupanje«, koje »izvlači plave kose« »iz 
uobičajenog njihova reda« i dodaje: »razderana odjeća otkriva 
la je divne udove koje je prije pokrivala«. Ovdje-ondje naći 
će se toplih poteza, jednostavnih i snažnih načina izražava- 
nja; ali sve to većinom ostaje izvan čovjeka i prirode, zaple- 
teno u perifraze, opise, pridjeve, govore, deskripcije i navode: 
osjeća se snažna težnja prema realnome, zamućena retorikom 


“Opere minori, 1,9. 
" Opere minori, |, 15. 
'* Tasso, Gerusalemme liberata, IV,9i dalje. 

i erudicijom. Zapavši u antički svijet i unoseći u nj svoje 
učene i retoričke pretenzije, književnost, iako se s jedne stra 
ne oslobađala onog teološko-skolastičkog svijeta koji se izdi- 
zao kao prepreka između umjetnosti i prirode, udarala je s 
druge strane u novu prepreku: u mitološko-retorički svijet. 


Uspjeh Filocola osokolio je duh mladića na više letove, 
Zamislio je nešto kao Eneidu pa je napisao Teseidu. Ali, ništa 
nije dalje od njegove prirode nego herojski način, ništa toli- 
ko tuđe njegovu stoljeću kao jek trublje. Tu su opsada, bit- 
ke, zavjere bogova i ljudi, kićeni opisi, izvještačeni govori, 
čitav kostur i vanjština herojske poeme; ali u njegov gra 
đanski duh nikako ne prodire osjećaj prave veličine, tako da 
Tezej, Arcita, Palemon, Hipolit i Emilia od epskoga imaju 
samo plašt. Boccacciov je duh sklon da gleda stvari u nji 
hovim pojedinostima; ali, što se više k tim pojedinostima pri- 
miče, to mu se predmet više usitnjuje i raspada, pa sve više 
gubi pravi smisao i harmoniju. Oružje, način borbe, žrtve, 
svečanosti, sva ta vanjština prikazana je s uvjerljivošću i uče 
nošću erudita; no gdje je čovjek, gdje je priroda? Danas se 
gatrla i sama uspomena na Boccacciove junake, natrpane an- 
tičkim oznakama i međaljama. Evo bojnoga polja. Boccaccio 
jasno vidi pojave, koje slika, ali je to jasnoća prirodnjaka, u 
njoj nema nimalo mašte: to je slika, ali nije fantazma, u 
njoj nema onih dubljih smislova, onih tonova koji ti daju 
osjećaj i muziku stvari: 


Dopo il crudele e dispietato assalto 
orribile per suoni e per fedite, 

li faito prima sopra il rosso smalto, 
si dileguaron le polveri trite; 

non tutte, ma tal parte, che da alto 
ed ancora da basso eran sentite 
parimente e vedute di costoro 

le opere e 'l marziale aspro lavoro.!" 


(Teseiđe, VIII, #8) 


To je prozaična oktava, u kojoj je jedna vrlo obična pojava 
usitnjena sa tačnošću i pojedinostima anatoma, ne pjesnika. 
Tasso to sve zgušnjava u jedan jedini stih koji ti u jedin- 
stvenoj slici iznosi pred oči bojno polje: 


'* ,Poslije okrutna i bešćutna napadaja, strašna po [užasnoj] buci 
i ranama, koji se odigrao na crvenom podu, raspršiše se oblaci gažene 
prašine, ne sasvim, ali toliko, da su se odozgor i odozdo čula, a i 
vidjela njihova djela i teški ratni posao." 

La polve ingombra cio ch' al sangue avanza.'“ 


(Tasso, La Gerusalemme liberata XX, 52) 
Istu proznu maniru nalaziš i u idućoj oktavi: 


II sangue quivi de? corpi versato, 

e de cavalli ancor similemente, 

aveva tutto quel campo innaftfiato, 
onde attuta s'era veramente 

e la polvere e *'I fummo: imbragacciato 
di sangue era ciascun destrier corrente, 
o qualunque uomo vi fosse caduto, 
benchć a caval poi fosse rivenuto.i5 


(Teseide, VIII, 87) 


Tu je krv tako analizirana u predmetima i povezana sa be- 
značajnim i posve praznim pojedinostima da dojma posve 
nestaje. Onoj velikoj, sažetoj, brzoj, zgusnutoj Danteovoj i 
Petrarkinoj maniri slijedi ova razlivena, rastegnuta i vulgar 
na. Tko se sjeti sličnih opisa kod Ariosta i Tassa, naći će 
to isto, ali živo i puno pokreta, osjećaja i značenja. U dva- 
naestom pjevanju opisuje on ljepotu Emilije, od kose pa sve 
do butova, čak do stopala; i ne zadovoljava se samo time 
da prikaže sve dijelove tijela, jer on svaki podrobno opisuje, 
ito ne samo kakvoću nego i količinu, tako da se čini kao 
neki geometar mjerilac. O obrvama kaže: 


Pilu che altra cosa 
nerissime e sottil, nelle qua* lata 
bianchezza si vedea dividendo, 
nć il debito passavan sć estendendo,!* 


(Teseide, XII, 55) 
Evo jedne isto tako prozaične oktave o kosi: 


Dico che li suoi crini parean d? oro, 
non per treccia ristretti, ma soluti, 

e pettinati si che infra loro 

non nera un torto, e cađean sostenuti 


14 Prašina obavija ono, što je krv ostavila. 

"5 Ta je krv prolivena iz tjelesa, a isto tako iz konjskih trupina, 
toliko natopila bojno polje da je odista nestalo i prašine i dima: ogre- 
zao u krvi bijaše svaki konj — i svaki Vitez koji bi pao, iako bi se 
poslije vratio na konju." 

1* Bijahu crnje od bilo čega i tako tanke; među njima se vidjela 
bjelina koja ih diieli, a nisu se protezale dulje negoli je potrebno. 

sopra li candidi omeri, nć foro 
Prima nć poi si be' giammai veduti: 
nć aliro sopra quelli ella portava, 
ch'una corona che assai si stimava.!" 


(Teseide, XII, 54) 


Te oktave i stihovi pate od bolesti, koja se zove slabost: i 
tako sve dalje u mlakom i tupom zvuku. 


Teseide je upravljena Fiammetti, ona prikriveno, pod 
plaštem grčkih imena izlaže istinsku ljubavnu povijest. Ali 
ozbiljnost predmeta i literarne namjere savladaše autora vd- 
vukavši ga u epski svijet za koji nije bio-rođen. Bolje je uspio 
u Filostratu gdje je grčki i rimski kostur, vjerno reproduciran 
na površini, prožet posve modernim životom. Aluzija nije u 
ovoj ili onoj činjenici, kao što je to u Teseidi, nego je u sa. 
mom duhu pripovijesti. Jadi Triolovi, Pandarove svodničke 
spletke, sve slabiji otpor Griseide, razbludne gradacije jedne 
sretne ljubavi, Diomedove dosjetke i laske prema Griseidi, nje- 
gova pobjeda i Troilov očaj, to nije epika a nije ni viteška 
književnost, nego tek po imenima lica: to je zapravo stra- 
nica tajne povijesti napuljskoga dvora; to je slika gradan 
skoga života, negdje na pola puta između grube naivnosti pu- 
ka i feudalnog, odnosno viteškog, ideala života. Tu se ljubav 
po prvi put, kad je s nje skinut platonski veo, očituje u svo- 
joj stvarnosti i autonomnosti, odvojena od svojih nekadašnjih 
pratilaca, časti i religioznog osjećaja, i to nije pučka ljubav 
nego građanska, to jest rafinirana, puna nježnosti i uzdisaja. 
izgrađena djelovanjem kulture i umjetnosti. Kad ugasnu svi 
osjećaji religioznog i javnog života, jedina poezija, koja osta 
je, jest poezija privatnog života. A taj je život grupa proza. 
kad nema drugoga cilja osim zaradđivanja; a kad je ispunjen 
ljubavlju, oplemenjuje. živjeti u ljubavnim uživanjima, duhom 
daleko od svake želje za častima i bogatstvom, to je ideal 
privatnoga života, a njegovu ozbiljnu i prozaičnu stranu obič- 
no prikazuje trgovac. To je ideal što ga Boccaccio nalazi u 
svom vlastitom djelu, kad je okrenuo leđa trgovini i odao se 
ugodnim studijama i ljubavi. Pošto je u tananim oktavama 
opisao razbludne strasti Troila i Griseide, pjesnik, dok mu je 
mašta još uvijek topla, ovako govori: 


!1 Velim, da je njena kosa bila nalik zlatu, nije bila upletena u 
“vitice, nego spuštena i počešljana tako uredno, da među vlasima nije 
bilo nesklada; padala je blago na bijela ramena, i nije nitko ni prije 
ni poslije vidio ljepše kose: na njoj je nosila samo neobično skupo- 
cjenu krunu." 

Deh! pensin qui gli dolorosi avari, 
che biasiman chi e innamorato 
e chi, come fan essi, a far denari 
in alcun mođo non si a tutto dato, 
e guardin se, tenendoli ben cari, 
tanto piacer fu mai a lor prestato 
quanto ne presta amore in un sol punto 
a cui egli & con ventura congiunto. 


Ei diranno di si, ma mentiranno, 
e questo amor ,,dolorosa pazzia" 
con risa e con ischerzi chiameranno; 
senza veder che sola ur'ora fia 
quella che sć e' đanari perderanno, 
sen?za aver gsjoia saputn che sia 
nella Ior vita, Iddlo gli faccia tristi, 
ed agli amanti doni i loro acquisti.* 


(Filostrato, III, 38—39) 


Te su oktave nepovezane. skakutave, puno slabiie od onih 
lijepih koje im prethode; Boccaccio zna mnogo bolje opisiva- 
ti nego umovati: a ipak ih prožima neka toplina, dok je za- 
vršetak vrlo sretno izveden: brz i živahan pokret mašte, ka- 
kav mu rijetko polazi za rukom. 


S epskoga gledišta ta je privovijest prava novela, puna 
situacija, koie su postale opće mjesto liubavnih pripovijesti! 
prva vruća želja, poiava samilosna prijatelia i ženino ne“ka- 
nje, rafinirana razbludnost uživanja, rastaianje livhavnika, 
ženska obećanja. zakletve i jadi. ženina slabost i iadikovke i 
bijes izdanog liubavnika. Pod starim okvirom  izbiia ovdje 
Boccacciov unutarnji svijet: senzualna mekoća mašte poveza. 
na sa sklonošću prema komičnome i satiričnome. Griseidina 
nevjera nadahnjuje mu ovakav portret žene: 


A 


Giovane donna & mobile, e vogliosa 

e degli amanti molti, e sua bellezza 
estima piu ch' allo specchio, e pomposa 
ha vanagloria di sua giovinezza; 

!* Neka se tu zamišle gađni škrci koji kude svakoga tko je za- 
ljubljen i tko se, poput njih, nije na bilo koji način potpuno bacio na 
stjecanje novca, i neka pripaze, đa li su, ljubeći toliko novac, ikada 
osjetili tolik užitak, kolik nam daje samo u jedan čas ljubav, kad je 
povezanana sa srećom. Reći će da, ali će slagati, a tu će ljubav ,,bolnim 
ludilom" nazvati, smijući se i rugajući se, ne videći da će u jedini 
čas izgubiti svoj novac i život, a da nisu u životu saznali što je 
radost, Neka ih Bog uništi, a njihovo blago dade ljubavnicima." 

la qual quanto piacevole e vezzosa 

'&Č piu, cotanto piu seco Vapprezza: 
virtu non sente nć conoscimento, 
volubil sempre come foglia al vento,!* 


(Filostrato, VIII, 30) 


Nakon Beatrice i Laure dolazi Griseida; nakon platonske lju- 
bavi senzualna; nakon leta duše prema vlastitoj postojbini, 
prema nebesima, dolazi tripudij tijela. Reakcija je dovršena. 
Nakon Dantea dolazi Boccaccio. 

Ta protivurječnost postaje gotovo nesvjesna parodija u 
spjevu Amorosa visione (»Ljubavna vizija«). Tu je Commedia 
nasljedovana u nacrtu i u mehanizmu. I Boccaccio ima svoju 
viziju. I on susreće lijepu ženu koja ga mora povesti do vr 
hunca, do »početka i uzroka svih radosti«, put zdravlju i mi- 
ru. Ali, dok se u Commediji ide od tijela prema duhu, sve do 
najvišeg dobra, u kojem je ljudskost potpuno divinizirana i 
spiritualizirana: dok je u Commediji vrhovno dobro nauka i 
kontemplacija, ovdje je svrha života ljudskost, nauka je po- 
četak, a završetak je ljubav; kraj je sna u ovim stihovima: 


Tutto stordito mi riscossi allora, 
e strinsi a me le braccia, e mi credea 
infra esse madonna avervi ancora."* 


(Amorosa visioie, XLIX, 46) 


Boccacciov raj jest hram ljudskoga, »plemeniti dvor« koji pod- 
sjeća na Danteov limb, pun je sjajnih, oslikanih dvorova, po- 
put zidova u čistilištu. I čitava ljudska povijest izlazi pređ 
nas na tim slikama. Dante zaziva muze, svoj visoki um; 
Boccaccio zaziva Veneru: 


O somma e graziosa intelligenza 
che muovi il terzo cielo, o santa dea, 
metti nel petto mio la tua potenza."! 


(Amorosa visione, II,1) 

'* ,Mlada je žena nepouzdana i sklona mnogim ljubavnicima, a 
svoju ljepotu cijeni više negoli joj pokazuje zrcalo, puna je umišlje- 
nosti na svoju mladost; što je ugodnija i privlačnija njena mladost, 
to je ona više cijeni, ne osjeća nikakve razboritosti i skromnosti, a 
varljiva je poput lista na vjetru." 

** Sav smeten prenuh se tada, privukoh ruke sebi, vjerujući 
da mi je moja gospa još uvijek u zagrljaju." 

** O najveća i najmilija inteligencijo koja pokrećeš treće nebo, 
o sveta boginjo, uđahni u grud moju svoju snagu." 

Mnogo uže stepenište vodi prema dvorcu, a nad nje- 
govim malim vratima nalazi se ovaj natpis: 


.. .questa 
picciola porta mena a via di vita, 
posta che paia nel salir_ molesta: 

riposo eterno da cotal salita. 
Dunque salite su senza esser lenti: 
!' animo vinca la carne impigrita.?* 


(Amorosa visione, II, 84) 


Eto nas u prvoj dvorani. Tu je naslikano svih sedam 
nauka, a iza njih nizovi filozofa pa pjesnika, isto onako kao 
što to čini Dante u svome limbu. Čitavo peto pjevanje posve- 
ćeno je Vergiliju i Danteu, o kojemu veli: 


Costui & Dante Alighier fiorentino, 
il qual con eccellente stil vi scrisse 
il sommo ben, le pene e la gran morte: 
gloria fu delle muse mentre visse, 
nć qui rifiutan d'esser sue consorte.?? 


(Amorosa visione, V, 84) 


Iz dvorane muza prelazi se u dvoranu Slave. I tu pređ 
čitaocem prolaze gomile slavnih ljudi, gotovo kao neka, slika 
iz svjetske povijesti. Od Saturna i Jupitera spuštaš se do vi- 
jeka divova i heroja; zatim dolaziš do slavnih ljudi i žena 
Grčke i Rima; najzad se javlja viteštvo sa svoja dva ciklusa: 
Artura i Karla Velikoga, do posljednjega viteza, Fridrika II, 
pa se pogled proteže do Karla Puljiskog, Corradina, Ruggieri- 
ja iz Lorije i Manfredija. Pjesnik slobodno pušta maha svojoj 
velikoj erudiciji, više zabavljen time da primjere skuvi, nego 
da ih osvijetli; tako da nam ni jedno od njegovih lica nije 
stiglo onako živo, kakav nam je Homer ili Aristotel iz Dan- 
teova limba ili Petrarkin Homer. 

Najzad smo u dvorani Amora i Venere. Kao što je prije 
bilo govora o povijesti, tako i ovdje izbija na površinu mi- 
tologija, pa vidiš ljubavne podvige Jupitera, Marsa, Bakha, 
Plutona i Herkula. Zatim dolaze ljubavi Jazona, Tezeja, Orfe- 
ja, Ahila, Parisa, Eneje i Lancillotta. 


?* ,Ova mala vrata vode k putu života, jer se čini da je on težak 
pri usponu: taj uspon daje vječni odmor. Penjite se, dakle, ne časite, 
neka duh nadjača učmalo tijelo." 

** "To je Dante Alighieri, Fiorentinac, koji je uzvišenim stilom opi- 
šao najveće dobro, muke i tužnu smrt, bio je slavan muž za života 
a ni ovdje mu muze ne uskaćuju društvo." 

Nauka, slava, ljubav: eto, to je život kad se u nj ne 
umiješa Fortuna i ne pogodi Cezara ili Pompeja na vrhuncu 
njihove sreće. Pošto smo tako prešli cikluse života, otpočinje 
tripudij ili blaženstvo; i nisu to plesovi svetih svjetala u Kri. 
stovu i andđeoskom trijumfu, nego razbludni plesovi muhame 
danskog raja, odnosno plesovi napuljskih nimfa, u Baji. Pje 
snik se zaljubio; i dok u snu uranja u ljubavna zadovoljstva. 
držeći ljubljenu ženu u rukama, kad se probudi, njegov mu 
vođa veli: 


cid che porse 
il tuo dormire alla tua fantasia 
tutto averai.** 


(Amorosa visione, V, 84) 


I dok vizije nestaje, vođa ga preporučuje »gospodaru svega 
mira«, Amoru. 


Služeći se istim oblicima i istim nacrtima kao i Dante, 
dolazi Boccaccio do posve suprotnog shvaćanja života: do glo- 
rifikacije tijela, u kojemu je mir i spokoj. »Božanska komedi- 
ja« ovdje je oslobođena natprirodnoga kojim je Dante obavio 
ljudskost, samoga sebe i svoje vrijeme, pa je humanizirana, 
pretvorena u realan dvorac, sjedište kulture i ljubavi. Ali 
Boccaccio je vidio samo te kontemplativne i alegoričke for- 
me, tu prirodnu ljušturu mističkog i nadnaravnog svijeta, ni- 
je vidio da se to teško slaže s tim potpuno aktivnim i zemalj- 
skim životom, da to nije u skladu s njegovim genijem koji 
je površan i zadržava se na vanjštini, koji nema nikakve 
dubine ni ideala: zato je postao monoton, razliven i vulgaran 
Danas nam je s tolike udaljenosti nemoguće shvatiti, kako to 
da nije odmah pronašao svoje područje a to je slikanje ži- 
vota u njegovoj neposrednosti, bez ikakve ljušture, ne samo 
teološke i skolastičke, nego i mitološke i viteške. Ali je na- 
predak čovječanstva spor i u individui koja prolazi kroz mno- 
ga iskušenja i kolebanja prije nego pronađe sama sebe. Bocca- 
ccio, prijatelj muza, smatra, zajedno sa svojim suvremenici- 
ma, da »djela pisana vulgarnim jezikom ne mogu učiniti čo- 
vjeka književnikom«, te da se za to traži »viši studij«. A taj 
»viši studij« to je latinski i grčki, poznavanje antike. Najveca 
Boccacciova dika bila je njegova velika erudicija, koja ga je 
dizala iznad Dantea, pa čak i iznad njegova »Silvana«, iznad 
Petrarke. On pred sobom zatječe već posvećene, divljenja pu- 
ne forme, epske forme Vergilija i Stacija, lirske forme Dantea 
i Silvana; upravo u tim formama hoće on da ostvari proza- 


*“ To što je tvoja tlapnja pružila tvojoj mašti, sve ćeš imati." 

ičan svijet, koji u njemu živi. U Boccacciovim prvim rado“ 
vima izbija na površinu sav taj grčko-rimski, mitološki i po- 
vijesni svijet, na veliko udivljenje suvremenika. Ljubavi Tro- 
ila i Griseide, Arcite i Palemona prešle su preko Alpa i oplo- 
dile Chaucerovu maštu; povijesne i mitološke slike Boccacciova 
spjeva Visione amorosa nadahnule su mnoge Mudrace i Hra- 
move čovječanstva. Tko čita djelo Reali di Francia (»Pripo- 
vijesti o kraljevima francuskim«) i mnoge šture prijevođe ta 
da toliko raširenih francuskih romana, lako će shvatiti da 
su se Teseida, Filostrato i Filocolo morali činiti prava čuda. 
I u Boccacciovim Rimama vidimo novoga čovjeka kako se 
uhvatio u koštac sa starim formama. Uobičajeni je tu reper- 
toar zaljubljivanje, uzdisaji, želje, kajanja, obraćanja Bogu i 
Madoni; ali je ono lijepo jedinstvo Danteova i Petrarkina svi- 
jeta razbijeno, nestalo je svakog ideala. Pod njihovim forma 
ma živi sada drugi sadržaj koji se ne može nikako s njima 
uskladiti. Žena je, po imenu, još uvijek anđelak, ali kakav 
andelak! Nije sabrana i skromna u svojoj djetinjoj bezazle- 
nosti kao Bice, ili u svome čistom dostojanstvu poput Laure; 
nego 


all'ombra di mille arbori fronzuti, 
in abito leggiadro e gentilesco.“" 


razapinje svoje zamke 


con gli occhi vaghi e col cianciar donnesco.?* 


(Rime Sonetto XXXVIII) 


To je lijepa i koketna žena iz svakodnevnog života i rastre- 
sen ljubavnik koji sad profano uzdiše u tradicionalnim pla 
tonskim oblicima, sad opet postavlja svog andelka i daje ma- 
ha osjećajima protiv svojih neprijatelja, razmišlja o smrti ili 
o sreći i napada žene: 


Elle donne non son, ma doglia altrui, 
senza pieta, senza fć, senz'amore, 
liete del mal di chi piu lor credette."7 


(Rime Sonetto XXXV) 


"U sjeni tisuća lisnatih stabala, u lijepu i dražesnu odijelu." 
** ,,S privlačnim očima i ženskim čavrljanjem.' 


"Nisu to žene, nego tuđa muka, nemaju samilosti, vjere ni lju- 
bavi, raduju se nevolji onoga tko im je najviše povjerovao." 

Da bi se bolje shvatio taj nesklad između konvencional- 
ne forme i novog sadržaja, pogledajmo ovaj sonet: 


Sulla poppa sedea d'una barchetta, 
Che 'I mar segando presta era tirata, 
la donna mia con altre accompagnata, 
cantando or una or altra canzonetta. 

Or questo lito ed or quell'isoletta, 
ed ora questa ed or quella brigata 
di donne visitando, era mirata 
qual discesa dal ciel nuov'angioletta. 

Io che, seguendo lei, vedeva farsi 
da tutte parti incontro a rimirarla 
gente, vedea come miracol nuovo: 

ogni spirito mio in me destarsi 
sentiva, e, con Amor di commendarla 
vago, non vedea mai il ben ch'io provo." 


(Rime, Sonetto XXXI) 


Sonet počinje dobro, u svježoj i lepršavoj formi, iako je 
ona, s tehničke strane, nešto zapuštena. U tim djevojkama 
koje pjevaju moru i idu u pohode prijateljicama dok im se 
svijet divi viđimo pravi napuljski prizor onoga vremena, pa 
nam pred oči izlazi Baia, sjedište tih tajnih užitaka koji po- 
buđuju pjesnikov bijes.'" Ali se taj lijepi prizor na kraju kva- 
ri onim uobičajenim »spirito« i isto tako uobičajenim »Amore 
vago di commendare«, pa postaje hladan, Tko želi vidjeti po- 
sve moderan sonet, u kojem se pjesnik oslobodio svake izvje- 
štačene ljušture, i gdje život u Baji hvata u pokretu, sa svim 
njegovim ljepotama i slobodama, neka počuje ovo: 


Intorno ad una fonte, in un pratello 
di verdi erbette pieno e di bei fiori, 
sedeano tre angiolette, i loro amori 
forse narrando; ed a ciascuna il bello 


** Sjedila je na krmi jedne lađice koja je brzo sjekla morske 
valove, gospoja moja, u pratnji svojih drug, pjevajući sad jednu 
sad drugu pjesmicu, 

Sad ovu obalu, sad onaj otok, sad ovo sad ono društvance žena 
posjećujući, bila je promatrana, kao da je s nebesa sišao anđelak. 

A ja koji sam, prateći je, vidio kako prema njoj sa sviju strana 
đa joj se divi dolazi svijet, gledao sam to kao neko neobično čuđe 
i osjećao kako se u meni bude svi moji duhovi; 

i željan da je ljubavlju počastim, nisam ni mogao vidjeti dobre, 
koje me zanosi." 

** Sonet: ,,Perir possa il tuo nome, Baia" (Rime, Sonetto IV). 

viso adombrava un verde ramoscello 
che i capei d'or cingea, al qual di fuori 
e dentro insieme i due vaghi colori 
avvolgeva un soave venticello. 

E dopo alquanto Puna alle due disse, 
com'io udii: — Deh? se per avventura, 
di ciascuna Vamante or qui venisse, 

fuggiremo noi quinci per paura? — 
A cui le due risposer; — Chi fuggisse, 
poco savia saria con tal ventura.?? 


(Rime, Sonetto XII) 


Tu se osjeća Boccaccio u poznatom spletu senzualnoga i ma 
Hcioznoga. Šale vjetrića nacrtane su s osjećajem satira, koji 
ečima proždire plijen, a taj cinički, tako neočekivani završe 
tak, ubija svu idealnost i izaziva komiku. Tu Boccaccio na- 
lazi sam sebe. Bio je nazvan »Giovani della Tranquillita« 
(Giovanni, ljubitelj mira) zbog one svoje bezbrižne veselosti 
koja ga je držala daleko od svake pretjerane strasti i vukla 
ga na uživanje i smisao prema stvarnom životu. Pa ma ko- 
liko se on tužio na taj epitet kao na nepravdu, i srdito ga 
odbijao, ipak je tu njegov genij i njegova slava a ne tamo 
gdje on raskošno daje u retoričkim oblicima svoj osjećaj i eru- 
diciju. Bio je nazvan i »staklenim čovjekom« zbog te svoje 
gipkosti dojmova i odluka kojima su primjer Rime, u kojima 
uzalud tražiš organsko Jedinstvo Canzoniera i bilo kakav plany 
jer je pjesnik ponesen valovima dojmova iz stvarnoga živo 
ta, svojih studija i klasičnih reminiscencija. Pa ipak se u tim 
brojnim vulgarnostima nalazi uzvišen umjetnički osjećaj, ili 
— kako on to veli — »oha ljubav prema muzama koja ga u 
pakao vuče«, a paklom zove zemlju, u kojoj nema muza. »Vi- 
dio sam« — pjeva on — 


una ninfa uscire 
d'un lieto bosco. e verso me venire 
CO' crin ristretti da verde corona. 


*%* Oko jednog zdenca na tratini, obrasloj zelenom travom i li- 
jepim cvijećem, sjeđahu tri anđelka,  prepričavajući, možda, svoje 
ljubavne zgode a svaka je od njih lijepo 

lice zakrilila zelenom grančicom koja je krunila zlaćanu kosu, a 
povjetarac je izvana i iznutra povezivao te dvije lijepe boje. 

Domala jedna reče drugim dvjema, kako sam čuo: — Kad bi, 
kojim slučajem, naši ljubovnici došli, 

da li bismo preplašene pobjegla — A one joj dvije odvratiše: - 
Koja bi pobjegla ne bi bila mudra u tolikoj sreći." 

A me venuta, disse: — Io son colei. 
che fo di chi mi segue il nome eterno, 
e qui venuta sono ad amar presta: 


lieva su, vieni. — Ed io, gia di costei 
acceso, mi levai; ond' io, d'inferno 
uscendo, enirai nell' amorosa festa.“! 


(Rime, Sonetto XXVIII) 


Iz toga uzvišenog umjetničkog osjećaja nastao je i sonet o 
Danteu, napisan tako dostojanstvenim i snažnim stihom, da 
bi se gotovo moglo posumnjati je li njegov: 


Dante Alighieri son, Minerva oscura 
d'intelligenza e d'arte, nel cui ingegno 
Veleganza materna aggiunse al segno, 
che si tien gran miracol di natura. 


J“alta mia fantasia pronta e sicura 
Passo il tartareo e poi 'l celeste regno, 
e 'I nobil mio volume feci đegno 
di temporale e spirital Jettura. 


Fiorenza gloriosa ebbi per madre, 
anzi matrigna a me pietoso figlio, 
colpa di lingue scellerate e ladre. 


Ravenna fummi albergo nel mio esiglio; 
ed ella ha il corpo, e l'alma il sommo Padđre, 
presso cui invidia non vince consiglio.?? 


(Rime, Sonetto CVIII) 


#1! ,Ugledah nimfu kako izlazi iz lijepe šume, kako dolazi prema 
meni, dok joj je kosu pritegao zelen vijenac. 

Došavši k meni reče; — Ja sam ona koja ovjekovječujem imena 
svojih sljedbenika, a došla sam ovamo da budem odmah ljubljena; 

ustaj, pođi za mnom. — A ja se, zanesen njome, podigoh; iza- 
šavši iz pakla, postadoh dionikom ljubavne svečanosti." 

** Dante sam Alighieri, mračna Minerva mudrosti i umjetnosti, a 
mojem je duhu urođena elegancija dosegla takvu visinu da se to 
smatra kao čudo prirode. 

Moja bogata, sigurna i spremna fantazija prebrodila je prvo pa- 
klensko a zatim nebesko kraljevstvo, a svoju sam uzvišenu knjigu 
učinio dostojnom svetog i profanog čitanja. 

Isti nesklad između forme i sadržaja nalazimo u djeli- 
ma Fiammetta, Corbaccio ili Laberinto d'amore (»Labirint 
ljubavi«). To su dvije nove vrste, sadržajem potpuno moderne. 
Fiammetta je intiman psihološki roman u kojem ispočetka 
ljubljena, zatim napuštena djevojka sama iznosi svoju povi- 
jest, vtanano analizirajući svoje osjećaje. Corbaccio je satira 
na zenski rod a piše je osvetljivi pisac zato što ga izvrgava 
ruglu neka žena. Izbor tema neobično je sretan. Pisac okreće 
leđa srednjem vijeku i otpočinje modernu književnost. Ni tra 
ga više mističko-teološko-skolastičkom svijetu. Objema nogama 
stojimo na zemlji: nalazimo se licem u lice s čovjekom i 
prirodom. To je jedna strana intimne povijesti ljudske duše, 
napisana u ozbiljnoj i izravnoj formi u Fiammetti, u nega- 
tivnoj i satiričkoj formi u Corbacciu. Književnost više nije 
transcendentalna, nego imanentna; to znači da ona vidi čo- 
vjeka i prirodu onakve kakvi jesu, a ne u njihovim vanjskim 
i odvojenim, mitološkim i alegoričkim formama. Ali Boccaccio 
ne zna naći forme koje odgovaraju tome sadržaju. Da ga 
predoči u njegovoj istinitosti, morao je on jedino stupiti u 
izravan dodir s njim, izraziti svoje dojmove tako prirodno i 
svježe kako su mu dolazili. Ali Boccaccio tome svijetu prilazi 
s duhom koji je pun erudicije, povijesti, mitologije i retorike 
pa ga vidi, slika služeći se tim formama. Čim u njegov duh 
dopre kakav dojam, odmah je krivotvoren i ne raspoznaje se 
više iza te debele kore koja, ako i nije ideološko-skolastička, 
ipak je tuđa, ipak je mitološko-retorička. Rađa se nova trans- 
cendentnost kojoj korijen nije u prirodnom razvoju religiozne 
filozofske misli, kao što je to bio staroj transcendentnosti, 
nego u klasičkom pravcu kojim je kultura krenula. Fiammetta, 
koju je napustio Pamfilo, prije nego otpočne svoje jadikovke, 
želi vidjeti kako se kod Vergilija jada napuštena Didona, sma- 
trajući da se ni ona ne smije drugačije jadati. A ako se želi 
utješiti tražeći supatnike, onda iznosi čitav traktat iz antič- 
ke povijesti, nabrajajuću sve ljubavne jade antičkih bogova . 
i heroja; ako sanja, traži kod Homera objašnjenje svojih sno- 
va. Hoće li da kaže kako je obuzima stid da otkrije svoj lju- 
bavni užitak, onda definira stid i raspravlja dugo o njegovu 
djelovanju na žene. Hoće li da izrazi radost, nadu, strah, bol, 
srdžbu, ljubomoru, onda analizira svaki od tih osjećaja, izno- 
seći sve podatke koje je zapisao Aristotel. Treba vidjeti s ko- 
jim marom Sansovino bilježi sva etička i patetička mjesta, 
imitacije i erudiciju u Fiammetti da to bude vodič učiteljima 


Slavna Firenca bila mi je majka, dapače maćeha, meni, svome- 
pobožnom sinu, a to je krivica zločinačkih i pokvarenih jezika. 


Ravenna mi je bila zaklon u prognanstvu; ona mi čuva tijelo; 


dušu Višnji otac, kod kojega zavist ne može iznijeti pobjedu nad: 
razumom." j 

i učenicima. Dante, ta mračna Minerva, mogao je često kroz 
magle svojih alegorija dohvatiti stvarni svijet Jer je bio umjet 
nik, a ako i jest skolastik, nije nikad retorik: Boccaccio se te 
može osloboditi tog artificijelnog svijeta i uhvatiti prirodu, jer 
njemu nedostaje ozbiljnost unutrašnjeg života u mislima i 
osjećajima, a on to nadomješta pretjerivanjem i razlivenošću. 
što da kažem o njegovim tako minucioznim opisima, kao što 
su njegove analize koje nisu nadahnute neposrednim dojmom 
prirode, nego su sve iz druge ruke? Pogledajmo samo njegovu 
zimu, proljeće, jesen, sve njegove opise muške i ženske ljepo- 
te koje on daje s pomoću šestara i ravnala. Tako je napisao 
razvučen, dosadan roman pa nas, slušajući te neprestane jadi- 
kovke Fiammette koja očekuje Pamfila, gotovo hvata želja da 
kažemo: — Pamfilo, vraćaj se brže, da je više ne slušamo! 
Više je u skladu s njegovim genijem Corbaccio (»Nesret- 
njaković«), satira na žene. Ali, kako je ismijan sam pisac, 
smijeh ide na njegov račun, posebno kada se tuži kako ga 
je ta žena uspjela nasamariti, iako je pismen čovjek. Tu on 
pokazuje isto tako malo duha kao i u pismu Nicolou Acciaioli- 
ju kojega Petrarca po grčki naziva Simonidom; u tom se pi- 
smu Boccaccio ljuto žali što ga je, kad je bio pozvan na na 
Puljski dvor, zapala onakva sobetina i onakva krevetina pa 
grdi, prijeti, ogovara, a sve je to još smješnije u onoj cice- 
ronskoj formi." Isto onako kao što tu prijeti, grdi i napada 
po ugledu na stare Rimljane, tako isto u Corbacciu satirizira, 
navodeći povijest i opća mjesta antičkih pjesnika, iznoseći 
činjenice ili alegorije i gomilajući dosadne rasprave. Potka je 
vrlo jednostavna. Jedna mu se žena izruguje, i on hoće da 
se ubije; ali ga od toga odvraća strah pred paklom, i on 
mnogo razboritije zaključuje da ostane na životu i da se ne 
osveti mačem, nego, kao što to književnici čine, »slaganjem 
stihova« ili »pisanjem proze«. U tim ga mislima obuzima san, 
i on se nađe u »ljubavnom labirintu«, odnosno u začaranoj 
dolini, nekoj vrsti Danteove šume, gdje mu se javlja jedna 
sjena, muž te žene, koji u čistilištu okajava svoju preveliku 
sstrpljivost prema njoj. Muž izlaže pjesniku loše osobine svih 
žena, ponajprije vlastite žene. A kad je već posve iskalio svoj 
bijes, vodi ga na neobično visoko brdo s kojega se vidi da 
labirint ljubavi završava u paklu. Taj prizor liječi Boccaccia 
od te loše doživljene ljubavi. Kako se vidi, satira nije umjet 
ničko prikazivanje, nego ekspozicija ženskih mana u obliku 
moralnog traktata. Pa ipak, ovdje-ondje naći ćemo po koju 
lijepu izreku i ljupku noveletu, živahan opis ženske ćudi, s 
neobično sretnom upotrebom fiorentinskog dijalekta: kao na 
primjer ona žena u crkvi, koja »počinje bolnu krunicu očena 


#" De Sanctis brka imena. U stvari je pismo upravljeno Francescu 
'Neliju, kojega Petrarca naziva Simonidesom, a govori o tome kako ja 
'Boccaccio bio primljen u Napulju u kući V. Acciaiolija. 

ša, iz jedne ruke u drugu, iz druge u prvu a da nikad "ni 
jedan ne dovrši«; ili žena koja svojom ljubomorom ne da mi- 
ra mužu pa »nikako ne prekida brbljanje, nikako ne popu- 
šta, nikako da prestane: i tako sve dalje, od jutra do ve 
čera, pa se i navećer ne zaustavlja«. U njenim se ljubomor- 
nim prepirkama očituje pravi Boccacciov genij: komična sna- 
ga pracerna neobično sretnim izrazom, preuzetim iz tako ži- 
vahnog 1: već zrelog dijalekta, koji je pun sažetih izraza, ukra- 
sa, gotovih izreka, ljupkosti. Citirajmo nekoliko odlomaka: 


Misliš li ti da sam ja slijepa i da ne znam za kim ideš, koga 
ti voliš i s kim povazdan govoriš?... Jadne li mene, otkad sam u ovu 
kuću došla pa ipak mi još ni jednom nisi rekao, kad liježem u krevet: 
— Ljubavi mola, dobro došla. — Ali tako mi križa božjega, ja ću 
tebi ono isto što i ti meni. Zar sam tako gadna? Zar nisam tako lijepa 
kao ona tvoia? Ali znaj što ti velim! Tko dvoja usta ljubi, jedna mu 
moraju smrdjeti. Odmakni se od mene' — ako mi Bog pomogne, ne 
ćeš me ni dotaknuti: trči ti za onima, kojih si vrijedan, jer zacijelo 
nisi zavrijedio da dobiješ mene i dobro pokazuješ kakav si. Ali što 
ima biti, neka bude. 


(Corbaccio, izd. Montier, str. 189) 


Jezik dostojan Plauta; a čitav je Corbaccio protkan takvim 
prizorima, dostojnim čovjeka koji je već napisao Decamerona. 
Među mnogim grijesima što ih prevareni muž i ismijani 
ljubavnik pripisuje ženi, nalazi se i ovaj: da »njene molitve 
i njeni očenaši nisu drugo nego francuski romani«, i da se 
ona »sva previja, kad potajno u svojim odajama čita Lance! 
lotta ili Tristana... Osim toga, ona »čita kanconu ,,O zago- 
netki" i kanconu ,O Floriju i Biancefiori", i još mnogo slič- 
nih stvarit. Dragocjena su to otkrića o profanoj i zabranje- 
noj književnosti koja je tada bila u modi. Ali, ako je bilo 
grijeha, najveći je grešnik bio Boccaccio, upravo zato što je, 
da bi se svidio ženama, pisao romane. A ipak smijemo povje- 
rovati da su one sa mnogo više želje čitale neiskićenu fran- 
cusku povijest Florija 1 Biancefiore nego literarnu Boccacciovu 
imitaciju, nazvanu Filocolo, gdje je Biancefiore (Blanchejleur) 
nazvana talijanski »Biancofiore«. žene nisu marile za mitolo- 
giju i antičke povijesti; pa ako se ta erudicija i retorička vje- 
ština mogla činiti čudesna Boccacciovu učitelju grčkos jezika, 
Pilatu i latinistima i grecistima, koji su tada bili književnici, 
žene koje su u knjigama tražile užitke, malo su cijenile nje- 
gova djela, a »što je još gore, Aristotela, Tulija, Vergilija, Ti- 
ta Livija i mnoge druge slavne ljude, za koje su smatrali da 
su njegovi dobri prijatelii, gazil2 su kao blato i rugale im 
se«. U stvari, žene su sa svojim prirodnim osjećajima bile 
mnogo bolji suci u književnosti nego Leonzio Pilato i svi ti 
učenjaci. 
44 Boccaccio: Dekameron 

Oni koji su našeg Giovannija nazvali »mirnim« izrazili 
su mnogo dublju misao nego su i sami mislili. Boccacciov je 
mir upravo značajka novoga sadržaja što ga je on tražio pod 
poganskom formom. Književnost srednjega vijeka sve je pri. 
je nego mirna; dapače, njen genij je nemir, neprestana tam- 
nica, osjećaj drugog svijeta, ali bez nade da ćemo ga postići. 
Srednjovjekovni je čovjek iznad zemlje, željom užarene oči 
uprte su mu uvis. Boccacciov čovjek, naprotiv, sjedi u idilič- 
koj dokolici, uprvši oči u majku zemlju, od koje traži i od 
koje dobiva smirenje. Ali Boccacciu nije drago da ga nazi. 
vaju »mirnim«, jer on nije svjestan, da je njegova snaga ta. 
mo, gdje je i njegova priroda. On se ogleda u herojskom i 
viteškom, dok u Fiammettinim ispovijestima pokušava dati 
lirsko-tragički rod. Sve su to jalovi pokušaji čovjeka koji još 
ne nalazi svoj put. Neodređenost je uskraćena njemu koji pri- 
rodu opisuje s tako minucioznom analizom. Uzdah je uskra- 
ćen njemu koji nabraja jednu po jednu sve pojave osjećaja. 
Herojsko i tragično ne može se razviti u idiličnoj i senzua!- 
noj duši, a kad se on u tome ogleda, postaje lažan i retori- 
čan. Stoga mu i ne polazi za rukom da stvori svijet, to jest 
organsku, harmoničnu skladnu cjelinu. U njegov epsko-tragic. 
ko-viteški svijet prodire heterogen i rastvoren duh koji one- 
mogućuje umjetničko dotjerivanje, poganski naturalizam: taj 
je duh nepobjediv, jer jedino on boravi u njemu, jer se jedino 
on može nazvati njegovim unutarnjim svijetom. A kad mu 
pođe za rukom da ga odrazi u njegovoj jednostavnoj istini, 
onako kako on u njemu živi, onda nalazi sebe i postaje umjet. 
nikom. Taj svijet, bačen kao neskladan i kaotičan fragmenat 
u njegove epske i tragične romane, izbija na vidjelo u svoj 
svojoj čistoti u djelima Ninjale Fiesolano i Ninjale d'Ameta. 

Tu autor, okrećući leđa viteštvu i herojskim vremenima, 
s pomoću mašte obnavlja idilička vremena starih bajki i zlat- 
noga doba, kad su božanstva prijateljski silazila na zemlju 
napučenu nimfama, pastirima, faunima i satirima. Mitologija 
tu nije lutajući elemenat, na krivome mjestu, u tuđem svije- 
tu: tu je ona čitav svijet. 

Taj primitivni mitološki svijet himna je prirodi. U dje 
lu Ninfjale Fiesolano nimfa koja je posvećena boginji Diani, 
pobijeđena prirodom, gazi svoj zavjet i biva pretvorena u iz- 
vor. Duh čitave te pripovijesti je slatki grijeh, u koji upada- 
ju Africo i Mensola, ne iz pokvarenosti ili izopačenosti srca, 
nego zbog neodoljive snage prirode u punoj jednostavnosti i 
bezazlenosti života; tako da se i Diana smiluje kad sazna za 
tu stvar. Malo zatim javlja se Atalante i uz pomoć sina što 
ga je u smijehu rodila Mensola, ruši sveta Dianina skloništa, 
silom udaje nimfe, utemeljuje gradić Fiesole, uvodi civiliza- 
ciju i kulturu. Tako mitološki svijet propada sa svojim div- 
ljim institucijama i počinje živjeti uljuđeno, prema zakonima, 
prirode i ljubavi. 

Pripovijest je podijeljena na sedam dijelova, odnosno 
pjevanja, u oktavama. Budući da nije prisiljen napinjati se 
i dotjerivati osjećaje, autor pušta da ga vlastita mašta blago 
uljuljkuje u taj idilični svijet, opisuje krajolike, obiteljske pri- 
zore i pastirske običaje s lakoćom koja često postaje nehaj 
ali nikad afektacija ili pretjerivanje. Truba se pretvara u svi- 
ralu, zvuk mnogo ponizniji, ali ujednačeniji i harmoničniji: 
oktava mu je lagana i prirodna, ponekad čak suviše skrom- 
na; ali ima i lijepih imitativnih likova. Africo i Mensola mo- 
raju se rastati, jer je već kasno; a pjesnik veli: 


Partir non si sanno. 
ma or si partono, or tornano, or vanno.“ 


(Ninfale Fiesolano, V, 54) 
A na drugom mjestu veli: 


Sempre mirandosi avanti ed intorno, 
se Mensola vedea poneva mente. 


(Ninžf. Fies. V, 26) 


Često Boccaccio upotrebljava stih s naglaskom na trećem slo- 
gu u sredini, i ono ulaženje stihova jedan u drugi, što razla 
že i usporava njegove herojske oktave, ovim idiličnim okta- 
vama daje prirodan i graciozan tok. Njegova poetska reče- 
nica, koja je u Teseidi smetena i skakutava, ovdje je tečna 1 
slobodna, neobično bliza prirodnom, običnom govoru: 


Ella lo vide prima che lui ]1ei, 
perchć a fuggir del campo ella prendea: 
Africo la senti griđare: — Omci! — 
e poi guarđando fuggir la veđea: 
infra se disse: — Per certo costei 
& Mensola; — e poi dietro lIei correa; 
e si la prega e per nome la chiama, 
dicendo: — Aspetta quel che tanto t'ama. —% 


(Ninf. Fies. II, 2 
** Ne znaju, kako da se odijele, sad odlaze, sad se vraćaju, sad 
epet idu." 

"Neprestano se osvrćući, sad naprijed sad natrag, nastojeći da 
vidi Mensolu." 

** , Ona ga ugleda prije nego on nju, jer je ona nastojala da po- 
bjegne s polja: Africo je začu gdje viče: — Jao! — a zatim je ugleda 
kako bježi i sam sebi reče; — Odista je ono Mensola; — a zatim po- 
juri za niom; i ovako je moli i po imenu doziva, govoreći: — Pričekaj 
enoga koji te toliko ljubi." 

Africo spava; otac veli ženi, Alimeni: 


— O cara sposa, 
nostro figliuol mi pare addormentato, 
e molto ad agio in sul letto si posa, 
Si che a destarlo mi parria peccato, 
e forse gli saria cosa gravosa 
sed io Pavessi del sonno svegliato. 
— E tu di' vero — diceva Alimena: — 
lascial posare e non gli dar pil pena. —?" 


(Ninf. Fies, III, 6) 


Nedostaje reljefnosti: zbog prevelike prirodnosti upada Boc- 
caccio u trivijalnost i vulgarnost. Tek poslije pojavit će se on kao 
veliki umjetnik koji će u taj svijet prirode i ljubavi, tek na- 
čet a sada izašao na svijetlo dana, dati posljednji, savršeni 
oblik. 

Sličan po nacrtu ali mnogo širi u proporcijama jest Nin. 
jale d'Ameto. To je trijumf prirode i ljubavi nad barbarstvom 
primitivnih vremena. A barbarstvo tu nije nimfa posvećena 
Diani koja pod naletom prirode gazi zavjet; nego je to pa- 
stir koji boravi u šumi sa faunima i drijadama, koji silazeći 
u ravnicu ostavlja brdsku divljinu i uzimlje na sebe uljuđe- 
nije odijelo. Scena počinje u Fiesoleu koji se u drevna vre 
mena zvao Corito, kad su u njemu živjele nimfe, a još nije 
bio došao“Atalante da ih istjera i uvede ljudske običaje. Tako 
se Ameto povezuje s prethodnim djelom: Ninfale Fiesolano, 
Pastir Ameto luta loveći po brdima i šumama, dok jednog da- 
na zamoren ne dođe sa svojim psima u ravnicu, pokraj Mugno- 
nea; dok se tako odmara i zabavlja sa psima dopire mu do 
ušiju milo pjevanje i on, slijedeći melodiju, otkriva _ mnogo 
djevojaka oko prelijepe Lije. To su nimfe, ali ne one posve 
ćene Diani, nego Veneri. Lia pripovijeda u svojoj pjesmi po 
vijest Narcisa, »prelijepog i okrutgog lovca« koji odbijajući 
milu ljubav žena i zaljubljen u vlastitu sliku, biva pretvoren 
u cvijet. Ameto odlazi zamišljen, noseći sa sobom Lijinu sli- 
ku. Kad dođe proljeće, on se vraća u dolinu, traži i zove Liju, 
opisujući njenu ljepotu i nudeći joj darove: 


Tu se' lucente e chiara piu che il vetro 
ed assai dolce piu ch'uva matura; 
nel cuor ti sento, ov' io sempre t'impetro. 


27 ,O mila ženo, čini mi se, da je usnuo naš sin i da ugodno počiva 
u krevetu, pa mislim, da bi bilo grehota da ga smetam, a možđa bi 
mu to bilo i teško, da ga sad budim od sna. — Pravo govoriš, reče 
mu Alimena; — Pusti ga nek se odmara i ne diraj ga više." 

E siccome la palma inver' Valtura 
Si stende, cosi tu, viepiu vezzosa. 
che | giovanetto agnel ne la pastura. 


E se* piri cara assai e graziosa 
che le fredde acque a' corpi faticati 
o che le fiamme a? freddi e ch'altra cosa. 


E i tuci cavei niti volte ho simicsliati 
di Cerere alle paslie secche e bionde, 
dintorno crespi al tuo capo legati... 


Vienne, ch! io serbo a te giocondo dono. 
che io ho colti fiori in sbbondanza, 
agli occhi bci, d' odor soave e buono. 


E siccome suol esser mia usanza. 
le ciriege ti serbo, e gih per poco 
non si riscaldan per la tua distanza. 


Con aueste bianche bianche e rosse come fuoco, 
ti serbo gelse, mandorle e susine, 
fravole e bozzacchioni in questo loco. 


Belle peruzze e fichi senza fine, 
e di tortole ho presa una nidiata, 
Ie pil belle del mondo piccoline. , .2%- 


(Ninf. d' Ameto, izd. Montier, str. 26—27) 


Približavaju se dani posvećeni Veneri, u njen hram do 
laze pastiri, fauni, satiri. nimfe, dok Ameto nalazi svoju Liiu, 
okruženu prelijepim nimfama, pa promatra dio po dio sve nji- 


%* Sjajnija si i prozirnija od stakla, slađa od zrela grožđa; u 
grudima te osjećam, a žudim za tobom. 

Kao što se nslma uvis diže, tako i ti čini kojasi mnogo ljepša od 
mlada jagnieta na livadi. 

Mnogo si mi draža i umilnija nego studena vođa umornu tijelu. 
ili vatra premrzlu ili bilo što drugo. 

Tvoju sam kovrčavu kosu, koja ti je opletena oko glave, više puta 
uspoređivao sa suhom, žutom slamom Cerere... 

Dođi, spremam ti ugodan dar, nabrao sam u izobilju cvijeća, li- 
jepa očima, ugodna i dobra mirisa. a 

Po svome običaju, ostavljam ti trešnje, još malo pa će se ugrijati, 
dok ti ne dođeš. 

Uz ove bijele i crvene poput plamena, ostavio sam ti murve, ba- 
jame i šliive, jagode i krupne šljive, 

lijepe kruščice i bezbroj smokava, uhvatio sam gnijezdo grlica, 
najljepših na svijetu ptičica..." 

hove ljepote, pretvarajući se u iskusna i pažljiva suca. Svi 
se kupe oko pastira koji pjeva pohvalu Veneri i Amoru, Do 
laze druge nimfe za koje Ameto »ne smatra da su ljudska 
stvorenja nego boginje«, pa sav zanesen promatra te nebeske 
ljepote i osjeća kako od pastira postaje ljubavnik te govori: 
»Ja, koji sam do sada običavao slijediti životinje, jer još do 
malo prije nisam znao slijediti ljubav, ne znam kako ću se 
pretvoriti u ljubavnika i slijediti žene.« Lijepe nimfe sjede oko 
njega a on začinje himnu Jupiteru i pjeva o svome obraće- 
nju. To je početna građa romana, ukrašena neobičnim opisi- 
ma ženske ljepote u onome minucioznom i zabavnom obliku 
koji je svojstven autoru. Lia predlaže da svaka nimfa otpjeva 
svoju povijest i opjeva božanstvo kojemu se klanja kako ne 
bi »dokone, poput jadnih bijednica, provele bijeli dan«. Po- 
sjedavši uokrug i posadivši u sredinu Ameta, kao nekog pred- 
sjednika ili glavara, otpočinju one svoje pripovijesti. Sedam je 
nimfa: Mopsa, Emilia, Adiona, Acrimonia, Agapes, Fiammetta 
i Lia, a svaka je posvećena jednome božanstvu Paladi, Diani, 
Pomeni, Beloni, Veneri i svaka im pjeva pjesmu pohvalnicu. 
U pripovijestima tih nimfa vidimo pobjedu ljubavi i prirode 
nad žviotinjskim divljaštvom ljudi, vidimo, kako nakon ne 
ljudskoga ljenčarenja dolaze umjetnosti Palade, Diane, Astree, 
Pomene i Belone: kultura i uljuđenost. Vidimo, kako se pred 
nama razvija čitav svijet kulture, od Atene pa sve do Etru- 
rije, u koju autor s opravdanim ponosom stavlja začetke nove 
kulture. Najzad se javlja jedinstveno i trostruko svjetlo u ko- 
je Ameto gleda a Mopsa »suši njegove oči i diže s njih tamnu 
maglu« tako da on u trogubom svjetlu razabire nebesku i 
svetu Veneru, majku čiste i intelektualne ljubavi. Kad ga 
Lia zaroni u izvor, on odbaci svoje divljačko odijelo, pere se 
od svake prljavštine, osjeća kako je od životinje postao čo- 
vjekom i »vidi da su to nimfe koje su se sviđale više oku 
nego intelektu, a sada se sviđaju više intelektu nego oku; 
on razabira kakvi su hramovi, kakve su boginje o kojima pje 
vaju, i kakve su njihove ljubavi; i pomalo se u sebi srami po- 
'žudnih misli koje su ga obuzimale«. Nimfe, koje nisu ništa 
drugo nego nauke i umijeća uljuđenoga života, vraćaju se u 
nebesku postojbinu, dok Ameto pjeva svoje oslobođenje od 
divljeg stanja. 


Taj je nacrt očigledno nastao u mladenačkoj glavi još 
uvijek pod dojmom raznoličnih elemenata te kulture. Opiplji- 
ve su reminiscencije iz Božanske komedije. Lia i Fiammetta 
podsjećaju na Matildu i Beatricu. Zamisao je u biti danteov- 
ska: oslobođenje čovjeka koji, prešavši putove čula i čulne 
ljubavi, biva po nauci uzdignut do ljubavi božje. I alegorički 
je oblik Danteov, jer te pojave nisu ništa drugo nego simboli 
misli i figure onih »odvojenih inteligencija« koje ravnaju zvi- 
jezdama i upravljaju pokretima duše. Sve je to prikazano s 
pomoću mitološkoga svijeta koji je njegova negacija, i pro- 

žeto naturalizmom koji ide do pretjerane slobođe: U glavi 
našega pisca bore se s Danteom Apulej i Longus. Roman, koji 
bi po svojoj nakani imao biti spiritualan, u biti je prevladan 
živim osjećajem lijepe prirode i ljubavnoga užitka. Vidimo 
tu inladića koji — apstraktno uzevši — pristaje uz Dantea, sva 
mu je glava puna mitologije, grčkih i francuskih romana, ga- 
iantnih pustolovina a on to sve zajedno miješa. Ako čitaoca 
išta u toj dosadnoj lektiri zabavlja, to su mjesta gdje se pi- 
sac prepušta svojoj prirodi; takav je, na primjer, Acrimonijin 
komični opis staroga muža u kojem se već nazire jadni dok- 
tor kojemu je Paganino ukrao ženu;*" i ovdje-ondje poneka 
Slika i idilički osjećaj. Ipak se u tako disonantnom i neuskla 
đenom svijetu jasno razvija mladenački zanos za kulturu i 
za »humanitaste. Osjeća se tu stoljeće, koje stresa sa sebe 
grubo barbarstvo i s puno povjerenja ide prema obrazovani 
jem i uglađenijem svijetu. Ameto skida sa sebe grubo ruho 
srednjega vijeka i, vođen muzama, zadobiva pristojan i ljud. 
ski vid. Sjene misticizma rasplinjuju se u Venerinu hramu. 
Dante pjeva o oslobođenju duše na drugom svijetu: Boccaccio 
pjeva o završetku barbarstva i o kraljevstvu kulture. To je no- 
vi duh, iz kojega će se poslije roditi Lorenzo de' Medici i 
Poliziano. 


Bacimo li sada samo jedan pogled na ta djela, možemo 
jasno ustanoviti karaktere nove kulture. Apstraktno uzevši, 
teorije ostaju iste, Boccaccio misli isto kao i Dante; u stvari 
duh napušta nebo i spušta se na zemlju, gubi svoja iđeaina 
stremljenja i svoj nemir, smiruje se, spušta se posve, sa za 
dovoljstvom, u predmet ovoga promatranja. Lirski svijet ne- 
određenih težnja, izražen vizijom i ekstazom, sada je zami- 
jenjen epskim svijetom koji u ljudskim prirodnim činima na 
Jazi početak i završetak. Namjesto da idealizira, pjesnik reali- 
zira, to jest izbjegava sintetičke i razumne oblike, koji ba 
caju duh izvan samih sebe i traži oblik, u kojem se mašta 
sva nalazi i sva smiruje. Nema tu više onoga »možda« i »čini 
se«, nema više tek naznačenog oblika koji bi bio koprena ne- 
čega drugoga, nego je taj oblik završen i zatvoren u sebe, kor- 
pulentan, u njemu je predmet minuciozno analiziran u svo- 
jim pojedinostima: nakon tercine dolazi analitička oktava. 
Još uvijek ostaju tercine, vizije i alegorije, soneti i kancone, 
ali kao potpuno konvencionalne i imitatorske forme, odvoje- 
ne od duha koji ih je porodio: prošlost još dugo vremena tra- 
je kao mrtav oblik u izmijenjenom svijetu. Dolaze mlađe i 
novije forme, podesnije za epski sadržaj. Nad nemirnim svi 
jetom alegorija i vizija uzdiže se mirni i vedri poganski svi- 
jet, sa svojim humaniziranim božanstvom, sa svojom produ- 
hovljenom prirodom, svojim živim osjećajem ljepote, sa svo- 
jom čistom umjetničkom kontemplacijom. Te se tendencije ne 


" Decameroneli, 10. 

zadovoljavaju herojskim i viteškim sadržajem, jer je ozbiljnost 
herojskog i viteškog života propala zajedno sa srednjim vije- 
kom, ona nije više u savjesti pa može biti samo literarna 
imitacija ili retorička izvještačenost. Mnogo je priličniji tim 
oblicima idilički život, u čijim se mirnim dokolicama, u čijoj 
se jednostavnosti i jasnoći duša, rastrzana političkim borbama 
i uznemirena sjenama transcendentalnog svijeta, smiruje kao 
u nekoj luci i odmara se. Idila je prva forma, u kojoj do- 
lazi do izražaja ta nova, klonula i umorna, a ipak učena i 
obrazovana generacija koja naziva »barbarskom« prošlu gene 
raciju i slavi nova vremena kulture i čovječanstva, zazivajući 
Veneru i Amora. 


Ogledalo je toga društva, u svima njegovim kolebanjima, 
imitacijama i nastojanjima, upravo Boccaccio. Sva niegova 
krzmanja i neskladi proistječu iz toga što stari i novi, živi 
i mrtvi elementi ne žive u niegovu duhu. ruku pod ruku, već 
pomiješani. Dvostruka, mistička i mitološka ljuštura obavija 
kao nekom maglom taj svijet prirode. 


U tim se kolebanjima oblikovao Decamerone. Boccaccio 
sad ostavlja viteštvo, mitologiju, alegoriiu i sav svoj klasični 
svijet, sve svoje danteovske reminiscencije; zatvara se u svoje 
društvo, živi u njemu i uživa u niemu, jer tu nalazi gama 
sebe, jer i on živi tim zajedničkim životom. Čini se da je tsko 
jednostavno zahvatiti u društvo tim izravnim i neposrednim 
načinom: a ipak vidimo, koliko je mučnog sazrijevania bilo 
potrebno da izađe na svjetlo dana svijet Boccacciova duha. 


Taj je svijet postojao prije Decamerona. Italiia je imala 
sijaset romana, novela i »latinskih kancona«, rszbludnih vie- 
sama. Žene su, kao što smo vidieli. potajno jedna drueoi či- 
tale te profane knjige, a pripoviedači su zabavliali vesela dr 
štva ugodnim i razuzdanim pričama. Zajedničko dobro tih 
romana bile su pustolovine vitezova Okruglosa stola i Karla 
Velikoga. U Ljubavnoj viziji Boccaccio navodi velik broi tih 
junaka i junakinia: Artu, Lancillotto, Gajeotto, plava Izolda, 
Chedino. Palamides, Lionello, Tristan, Orlando. Uliviero, Ri- 
naldo, Guttifre, Robert Guiscard, Fridrik Barbarossa, Fridrik 
II. Ovaj je sam pisao romane da bi ugodio ženama: prera 
divši roman o Floriiu i o Biancofiori, on ie u heroiskim i 
primitivnim vremenima grčke tradicije potražio zgodnije vo- 
prište za svoie klasične studije. Pa ivak su morale hiti hliže 
puku i ugodnije, jer su bolje odgovarale vremenu i običajima. 
A izmišljale su se. odnosno prerađivale. novele od svake ruke: 
bilo ih je ozbilinih i komičnih. moralnih i razbludnih, a nii- 
hovi su ih pripoviedači izmjeniivali i polienšavali. već nrema 
ukusu slušalaca. Novela je, dakle, bila živ književni rod, pot- 
puno u vlasti mašte, a učeni su je ljudi zanemarivali kao 
frivolnu i profanu stvar. Novelin takmac bila je legenda sa 
svojim mirakulima i sa svojim vizijama. Učeni ljudi držali 

su se visoko, u vlastitim visinama, prepuštajući redovnicima 
djela kao što su Fioretti di San Francesco (»Cvjetići svetog 
Franje«) 1 Vita del beata Colombini (»život blaženoga Colom» 
binija«),“ a veseljacima Calandrinovu glupost i galantne pu- 
stolovine mlade Alatiel. 


U taj frivolni 1 profani svijet ušao je Boccaccio s je- 
dinom namjerom da piše ugodne stvari i da ugodi svojoj da 
mi koja mu je to naložila. Sakupio je svu tu grubu i bezovlič- 
nu materiju koju su do tada obrađivali neknjiževni ljudi, i 
načinic od nje harmoničan umjetnički svijet. 


Mnoga su učena istraživanja obavljena na izvorima, iz 
kojih je Boccaccio crpao svoje novele. I mnogi misle da se 
nešto oduzimlje njegovoj slavi kad se dokaže da većina nje- 
govin pripovijesti i nije njegova invencija, kao da je zasluga 
umjetnika u izmišljanju, a ne u oblikovanju materije. Činje- 
nica je, međutim, da materija, i u Commeđiji i u Canzonieru 
kao i u Decameronu, nije izišla iz glave jednoga čovjeka: na- 
protiv, bila je proizvod kolektivnog rada, prošla je kroz razli- 
čite oblike, sve dok joj genij nije dao oblik i ovjekovječio je. 

Svi su latinski narodi imali novele pod različitim ime- 
nima, no nije postojala takva novela a još manje takav no- 
velist, u kojem bi se pojedine pripovijesti složile, sjedinile i 
postale organski svijet. To organsko udahnuo je Boccaccio; 
od pripovijesti različitih po vremenu, običajima i tendencija- 
ma, načinio je on živi svijet svoga vremena, suvremeno dru- 
štvo, a on sam nosio je u sebi sve njegove dobre i zle ten- 
dencije. 


Boccaccio nije superioran duh, koji gleda društvo s po- 
višene tačke, otkrivajući njegove dobre i loše strane savrše- 
nom i strogom savješću. On je umjetnik koji se osjeća isto- 
vetan sa društvom u kojem živi pa ga slika s onom polusvi- 
ješću što je imaju ljudi koji se kolebaju među nestalnim 
dojmovima života, ne trudeći se oko toga da se saberu i da 
ih analiziraju. Ta ga osobina bitno odvaja od Dantea i Pe- 
trarke koji su sabrani i ekstati&hi duhovi. Boccaccio je sav u 
vanjskom svijetu, u zabavama, dokolicama, i svim promjena- 
ma života, on je njima zabavljen i zadovoljan, njemu se ne 
može dogoditi da se zagleda u sebe, da zamišljeno obori glavu. 
Bore misli nisu nikada izbrazdale to čelo, nikakva se sjena 
nije spustila na njegovu savjest. Nije on uzalud bio nazvan 
»Giovanni della Tranquillita«. S njime iz talijanske književ- 
nosti nestaje intimnost, sabranost, ekstaza, nemirna dubina 
misli, onaj unutarnji duhovni život, pun fantazma i misteri- 

“ Djelo La vita del beato Colombini napisao je Feo 
Belcari u 15. stoljeću, ali se ovdje navodi samo kao primjer te vrste. 

ja. Život se penje na površinu, izglađuje se i poljepšava. Du- 
hovni svijet nestaje; nastaje prirodni svijet. 


Taj površni svijet, upravo zato što nema unutarnjih i 
duhovnih snaga, nema također ozbiljnih sredstava i ozbiljnih 
ciljeva. Ono, što ga pokreće, nije ni bog ni nauka, nije ni 
ljubav, koja spaja intelekt i akt, ta temeljna zamisao sred- 
njega vijeka; to je nagon, odnosno prirodna sklonost: prava 
i silovita reakcija na misticizam. Vidiš pred sobom veselu 
družinu koja nastoji zaboraviti životna zla i muke, provodeći 
tople dnevne sate u ugodnim pripovijedanjima. Bilo je to do- 
ba kuge, pa su se ljudi, na_očigled smrti, osjećali oslobođeni 
svih veza i prepuštali se karnevalu svoje mašte. Sliku toga 
karnevala dobio je Boccaccio na dvoru, na kojem je proveo 
svoje najljepše dane, uzimajući svoje inspiracije sa toga gno- 
jišta po kojem su muze i gracije posadile toliko cvijeća. Slična 
se smjesa nalazi već u Ametu koji je pastoralni »dekameron«: 
samo što su tamo pripovijesti alegorične i predodređene za 
apstraktne svrhe; nema tu duha Božanske komedije, ali ima 
njen kostur, Tu, naprotiv, pripovijesti imaju jedinu svrhu da 
se vrijeme ugodno provede, pa su one pravi posrednici užit 
ka i ljubavi, pravi Principe Galeotto što je talijanski naziv 
novelista, koji se stidljivo krije iza grčkog naslova Decamero- 
ne." Lica što ih on evocira u svojoj mašti iz raznih naroda 
i vremena pripadaju istome svijetu, koji je iznutra prazan, 
izvana tako korpulentan. Osobe, akteri, gledaoci i pisci, sve 
je to jedan svijet a njegov je karakter život sam izvana, u 
mirnoj bezbrižnosti. 


Taj je svijet pozornica ljudskih djela koja su prepušte- 
na slobodnoj volji a kojim upravlja slučaj. Bog, odnosno Pro- 
vidnost, tu su samo po imenu, kao nekim prećutnim svora- 
zumom, u riječima ljudi koji su upali u najdublju moralnu, 
političku i religioznu indiferentnost. A nema ni one intimne 
snage stvari koja stvara logiku događaja i nužnost njihova 
hoda; dapače, privlačnost pripovijedanja upravo je u suprot- 
nome, jer pokazuje kako ljudska djela po hiru slučajeva izlaze 
posve drugačija od onoga što se razumno moglo pretpostaviti. 
Rađa se nova vrsta čudesnoga koje nije nastalo upletanjem 
nadnaravnih snaga u život, u obliku vizija ili mirakula, nego 
nekim izvanrednim stjecajem slučajnosti koje se ne mogu pred- 
vidjeti ili usmjeriti. Konačni je utisak taj da je gospodar svi- 
jeta slučaj. I upravo je u toj raznolikoj igri ljudskih sklono- 
sti i strasti koje su podvrgnute promjenljivim događajima ži- 
vota, onaj deus er machina, bog toga svijeta. 


*“* To je podnaslov Decamerona. Odnosi se na pripovijest 
Franceske da Rimini i Pavla kod Dantea, Inf. V, 131. koji su čitali 
»Galeottovu knjigu", pa je to raspalilo njihovu grešnu ljubav. 

Budući da je čudesno, nepredviđeno, slučajno, neobično 
pokretač toga svijeta, interes pripovijesti nije u moralnosti 
činjenica, nego u neobičnosti njihovih uzroka i posljedica. Ne 
znač: to da Boccaccio ne poznaje moralni religiozni svijet, da 
isknvljuje opće spoznaje o dobru i zlu; nego da se on za 
to ne brine, da ga to ne zaokuplja. Malo je njemu stalo je li 
događaj pun vrline ili poroka: važno mu je samo da podraži 
radoznalost neobičnošću zbivanja i karaktera. Vrlina koja je 
ovdje zato da djeluje na maštu, nije jednostavna i odmjere- 
na, pa i sama postaje instrument čudesnoga, i dovedena je 
do tolike pretjeranosti da otkriva autorovu besavjesnost i ne- 
dostatak moralnog osjećaja. Značajan je primjer Griselda," 
najvrlija osoba toga svijeta koja, da bi se pokazala kao dobra 
supruga, guši sve osjećaje vlastite naravi, svoju osobnost i 
svoju slobodnu volju. Da bi stvorio izvanrednu vrlinu koja će 
zadiviti slušaoce, autor upada upravo u onaj misticizam. pro 
tiv kojega se buni i kojemu se izruguje, stavljajući ideal žen- 
ske vrline u odricanje ličnosti, isto onako kao što, prema 
teološkom idealu, tijelo biva upijeno duhom, a duh bogom, 
Obnavlja se Abrahamova žrtva, a bog, koji stavlja prirodu 
na tako okrutnu kušnju, ovdje je muž. Isto je tako vrlina 
Tita i Gisippa“ stavljena izvan prirodnog toka stvari, pa te 
ne privlači kao primjer nego zapanjuje kao čudo. Ipak, iz 
vanredne i čudesne vrline rijetke su pojave, a ono za čim 
tako često žudimo tradicionalna je vrlina viteških i feudal- 
nih vremena, ona plemenitost i uslužnost kraljeva, kneževa, 
markiza, reminiscencije viteških i herojskih pripovijesti u ta 
građanska vremena. A vrlina se sastoji u ovome: da vladar 
upotrebljava svoju snagu kako bi zaštitio slabije, a prije sve- 
ga ljude snažne umom, naukom koje sreća ne miluje, ljude 
kao što su bili Primasso i Bergamino, prema kojima su ss 
pokazali tako velikodušni opat iz Clignyja“ i Can Grande della 
Scala. Tako je neobično slavljen i Karlo I Anžujski: iako je 
mogao oteti i silovati dvije krasne kćerke jednoga gibelina, 
radije ih je bogato obdario i poudđao.“ Vrlina te moćne go- 
spode u tome je što oni ne zloupotrebljavaju svoju silu nego 
se, naprotiv, pokazuju darežljivi i uslužni. U tome se svijetu 
već počeo rađati sloj književnika koji je živio na teret te 
vrline, slaveći u pravednoj protivusluzi darežljivost koini ja na 
sebi osjetio. Dostojanstvena Danteova duša teško se dala pri- 
gnuti tome položaju, a to prosjačenje zalogaja, to »penjanje 
1 silaženje po tuđim stepenicama«“* sigurno se ne mogu ubro- 


“" Dec. X, 10. 
“Dec. X,8. 
“Dec. 1,7. 
5 Dec. X,6. 


** Dante, Par. VI,l41 i Par. XVII, 60. 

jiti u najmanje gorčine njegova života. Ali, vremena više nisu 
bila herojska; i Petrarca je dopuštao da ga mecene nagrađuju 
i uzdržavaju, a Boccaccio je živio od prihoda s napuljskoga 
dvora, komično se srdeći kada taj prihod nije odgovarao ćo- 
vjeku njegova kova, pa su ga dobra odnosno loša jela na 
dahnjivala na panegirike, odnosno satire. Takav je tip onoga 
što se u tom Boccacciovu svijetu zove »vrlinom«: darežljivost 
i plemenitost koja iz dvoraca prodire u gradove, pa čacg i u 
šume gdje borave razbojnici kao što to pokazuju primjeri 
Natana i Saladina, Alfonsa i Ghina di Tacca, i čarobnjaka 
Ansalda.“" Tu ako i nema moralnog osjećaja, ipak postoji osje- 
ćaj uslužnosti koji razblažuje te običaje i skida sa vrline 
njen teološki i mistički karakter, prenesen na uzdržljivost i 
patnju, daje joj ugodan oblik koji mnogo više odgovara tako 
učenu i veselu društvu. Istina je kako je slučaj, koii uprav- 
lja tim svijetom, sklon da učini svega i svačega, tako je i 
veselost koja njime vlada, zamagljena tužnim zgodama što 
zamućuju lijepu vedrinu. Ali je to kratkotrajan oblak; koji 
se brzo rasplinjuje i čini sunce još ljepšim, odnosno kako to 
veli Fiammetta, on je »kruta materija koja je zato tu da 
pokvari veselje«.“" Pogledamo li dublje u tu pojavu, primijetit 
ćemo da radost ima malo žica da bi bila dosadna i jednolično, 
prema tome ne zabavna, kao što se to često i događa u idi- 
ličkim poemama, da se u nju ne ubaci bol sa svojim mnogo 
različitijim i harmoničnijim strunama, vukući za sobom čitavu 
svitu živih strasti: ljubav, ljubomoru, mržnju, srdžbu, prezir. 
Bol tu ne stoji samo kao takva nego kao instrument radosti, 
ona podražuje dušu, ona je uvijek uzbuđuje i uznemiruje, dok 
se napokon, dobrotom sreće ili slučaia. iznenada ne noiavi 
vedrina. A i kad kob odredi tužan svršetak, kao što se to do- 
gađa u pripovijetkama iz četvrtog dana, emocija je površinska 
i vanjska, ona se rasplinjuje i razblažuie u opisima, razgovo- 
rima i refleksijama, pa nikada ne dovodi do očaja koji vlada 
dostojanstvenim Danteovim bolima. Tragične pojave kratka 
su vijeka u tom svijetu prirode i ljubavi, a one su uzrokovane 
upravo sukobom prirode i ljubavi, ne zbog nekog uzvišenog 
moralnog načela, nego zbog viteške vrline, »zbog časti«. Nai- 
ljevši primjer toga, osim Gerbina, jest Tancredi koji, svjedok 
svoje sramote, ubija ljubavnika svoje kćerke i šalje joj nje» 
govo srce u zlatnom peharu; a ona, nalivši pehar sa srcem 
otrovanom vodom, ispija je i umire. Motiv te tragedije iest 
čast, jer Tancredija pokreće doživljena sramota, ne samo zbog 
kćerine ljubavi, nego još više zbog ljubavi prema čovjeku tako 
niska roda. Ali kćerka pobjedonosno dokazuje ocu zakonitost 
svoje ljubavi i svoga izbora, zazivajući prirodne zakone i po- 


“Dec. X, 1, 2, 3, 5, 9. 
*Dec. IV,l. 

jam pravoga plemstva koje nije u krvi nego u vrlini; posljed- 
nji je dojam osuda oca koji se uzalud kaje i plače nad mrtvim 
tijelom vlastite kćerke, koji nije više pravedni osvetnik svoje 
uvrijeđene časti, nego buntovnik protiv prirođe i ljubavi. Es et. 
ski je učinak samilost prema ocu i kćerci: ona je plemenita 
duhom, on pak pun ljudskih crta i plemenit umom; a oboje 
su žrtve, i to ne zbog vlastite pogreške, nego zbog prilika u 
svijetu, u kojemu žive. Konačni je zaključak opravdanje pri- 
rodnih zakona i ljubavi nasuprot svim zaprekama. Tako je 
ovdje tragedija pečat i dokaz Boccacciova svijeta; a kratko- 
trajna bol, prikazana u svome najblažem i najnježnijem obli- 
ku, vrlo bliza samilosti, samo je začin radosti, što s vremenom 
postaje bljutava, ako je prepuštena sama sebi. 


Temelji tragedije izmijenjeni su. Tu gledaoce više ne 
obuzima užas prema neshvatljivoj sudbini koja se, kao kod 
starih Grka, očituje u katastrofi; niti tu ima ispaštanja po 
zakonima neke više pravde, kao u Danteovu Paklu: nego je 
to svijet prepušten vlastitim prirodnim i slijepim snagama, 
dok u njihovu sukobu ljubav ostaje neka vrsta višega prava, 
pred kojim svi bivaju osuđeni. Priroda koja je u Danteovu 
svijetu grijeh, ovdje je zakon: njoj nasuprot ne stoji ni re- 
ligiozni ni moralni svijet, jer njemu više nema traga, iako 
je dopušten, in abstracto, na riječima, nego društvo onako, 
kako je ono sređeno u onom sklopu zakona, običaja, koji se 
nazivaju »čašću«. Sukob je stoga sav izvana, u poretku ćoga- 
đaja što ih proizvodi različit sudar tih snaga, a privode se 
kraju dobrohotnošću ili zlobom slučaja, odnosno sreće; on ne 
postaje prava unutarnja opozicija koja razvija strast i karak- 
tere. Pjesnik nije buntovnik protiv društvenih zakona, a još 
manje reformator: on uzima svijet, kakav jest; pa ako su 
pjesnikove simpatije na strani žrtava ljubavi, on zato ne kori 
one koje je čast nagnala na tako okrutna djela, jer su i oni 
dostojni poštovanja, jer su i oni žrtve. Tako on hvali Gerbi- 
na koji je radije pogazio riječ danu svome djedu kralju, nego 
da pogazi zakone ljubavi, pa da ga smatraju za kukavicu:; 
ali on i ne kudi kralja koji ga je dao ubiti, »radije pristajući 
da ostane bez unuka nego da ga smatraju za kralja koji gazi 
zadanu riječ«.“" Tako se u tom uzbuđenju vanjskih događaja 
rađa neki unutarnji mir, neka vrsta ravnoteže, u koju uzbuđe- 
nje prodire tek onoliko koliko je potrebno da oživi i obogati 
život. Stoga u tom građanskom, ravnodušnom i prirodnom 
svijetu tragedija ostaje izvana, na površini, kao krhotina koja 
nakon brodoloma plovi po bezmjerju valova. Radnja nema ko- 
rijena u savjesti, u snažnim uvjerenjima i strastima, koje poti- 
če Fontrast. nego se razrešava u igri mašte, u umjetničkoj 
kontemplaciji različitih životnih dogodovština koje iznenađuju 

i privlače pažnju. Da to kažem jednom jedinom, shvatljivom 
riječju: vrijeme i poroci ovdje nemaju drugoga značenja, nego 
su to »pustolovine«, odnosno neobični slučajevi što ih na po- 
zornicu izvlači hir slučaja. Slušaoci se zanimaju jedino time 
da nađu materiju kako će ugodno provesti vrijeme; a posred- 
nik njihova užitka je sama vrlina i sama bol. 


Svijet, čiji je bog slučaj, čije je načelo priroda, nije samo 
bezbrižan i veseo, nego i komičan. Već to neozbiljno shvaćanje 
dogadaja i igra s njima u mašti, taj hiroviti splet slučajeva, 
ta unutarnja ravnoteža koja ostaje vedra, ćak i u najokrutni- 
jim zbivanjima, to je prirodan temelj na kojem se razvija 
komika. Veselost bez ikakve nakane i značenja besmislena 
je stvar: to je onaj smijeh, što obiluje na ustima glupaka. 
Da bi smijeh postao zloban ili inteligentan, mora imati neku 
nakanu i značenje, mora biti komičan. A komika daje tome 
svijetu njegovu fizionomiju i ozbiljnost. 


To je društvo samo po sebi materija za komično, jer ni- 
šta nije komičnije od bezbrižnog i senzualnog društva iz kojeg 
izlaze tipovi kao što je Don Juan i Sancho Panza. Ali je to 
društvo bilo u to vrijeme najinteligentnije i najučenije na 
čitavom svijetu, i bilo je toga svjesno. Takvo društvo imalo 
je tu povlasticu da ga čitav svijet shvaća ozbiljno, a ono da 
se smije čitavu svijetu. Odista, dvije su ozbiljne stvari u Boc- 
cacciovim novelama: apoteoza uma i nauke koja prisiljava 
najmoćnije gospodare da je priznaju i štuju, i neka građanska 
ponositost koja zauzima svoje mjesto na svijetu i proglašava 
se plemenitom poput baruna i kneževa, To su karakteri sloja 
kojemu je pripadao i Boccaccio; taj je sloj učen, inteligentan, 
smatrao je za sebe da je uljuđen, a da su svi ostali barbari. 
Komika se tu rađa upravo iz ovoga: ona je karikatura što je 
inteligentan čovjek daje o stvarima i ljudima koji su na nižem 
stupnju intelektualnog života. Učeno društvo nalazilo je pređ 
sobom redovnike i svećenike ili, kako to veli Boccaccio, »kato- 
ličke stvari«: molitve, ispovijedi, propovijedi, postove, traplje- 
nja, vizije 1 čudesa; a iza svega toga stajao je puk sa svojom 
glupošću i lakovjernošću. Iznad ta dva niza stvari i osoba 
pucketa Boccaccio svojim bičem, 


Materija komike je, prema tome, snaga molitve, kao »oče 
naš« svetoga Giuliana, služenje bogu u pustinji, stvarni život 
redovnika, svećenika i redovnica, u suprotnosti s njihovim 
propovijedima, umijeće posvećenja što ga propovijeda fra Puc- 
cio, čudesa i javljanja svetaca, kao pojava anđela Gabriela, 
glupost puka — zabava lukavih." Iznad svega je vidljiva reak- 

cija tijela protiv pretjeranih strogosti klera koji je zabranji- 
vao kazalište i čitanje romana, propovijedajući postove i ko- 
stret kao put u raj 'Ta se reakcija posve prirodno najavljuje 
sa slobodnjaštvom i cinizmom. Izopćena put osvećuje se i 
naziva »prostacima« one koji je grde, to jest ljudima koji sude 
priprosto, prema pučkom rasuđivanju. Tako je svijet duha sa 
svojim pretjeranim oblicima za te ljude postao vulgaran svi- 
jet. Posve je razumljivo s kojom se razbludom tijelo iskaljivalo 
nakon dugoga potiskivanja, s kojim je užitkom iznosilo pred 
čitaoca sva svoja uživanja, jedno po jedno, izabirući najopa- 
snije nječi i .izraze, iskrećući ponekad razbludnim smislom po- 
svecene slike i rečenice. To je sad profani svijet u punoj po- 
buni, on je raskinuo uzde i sada karikira gospodara kojega 
je zbacio sa sedla. Na toj komičnoj pozadini prepleće se velika 
šarolikost događaja, a njihovi su heroji dva besmrtna prota 
gonista svih komedija: onaj koji se podruguje, i onaj, kome 
se podruguje, lukavi i glupi, među kojima su najjadniji i 
najneviniji muževi. U tolikom bogatstvu događaja razvija se 
sva sila komičnih karaktera, od kojih su neki postali pravi 
tipovi, kao onaj zlobnik Calandrino, i osvetljivi učenik koji 
zna i to gdje vrag drži rep." Ozbiljni karakteri prije su neo- 
bični nego tipovi, oni su individue, koje su se izgubile u sit- - 
noći i izuzetnosti svoje naravi, kao što je to Griselda, Tito, 
knez od Anversa, gospođa Beritola, Zinevra, Salvestra, Isabetta 
i kćerka Tancredijeva."" Ali su komični karakteri najživlji i 
najintimniji dio toga svijeta, oni reflektiraju u sebi one opće 
fizionomije, koje susrećemo u svakidašnjem životu, kao što su 
na primjer kum Pietro, meštar Simone, fra Puccio glupi fra 
tar, prosti sudac, madonna Belcolore, Tofano i Gianni Lotte- 
ringhi," i sve njihove varijacije, jer je »beskonačna gomila 
glupaka«'*. Tako se taj bezazleni i razbludni svijet ocrtava, 
dobiva obrise, fizionomiju, postaje »ljudska komedija«. 

Eto, u tako kratku razmaku, komedija i antikomedija, 
nbožanska komedija« i njena parodija, »ljudska komedija«! A 
na tom istom zemljištu i u to isto vrijeme Passavanti, Caval- 
ca, Katarina Sijenska; sve su to glasovi s drugoga svijeta, nad 
kojima se diže snažni i profani smijeh Giovannija Boccaccia. 
»Gaia scienza« izlazi iz groba sa svojim karakterističkim smi- 
jehom; trubaduri i novelisti koje je pogubio crkveni mač, vra- 
ćaju se u život, hvataju se u kolo i pjevaju vesele pjesme u 
gvelfskoj Firenci; nekad osuđeni, novela i roman sada osuđuju 
druge rodove i potpuno gospodare književnošću. Dakako, ta 
promjena ne dolazi iznenada, kao neki zemljotres: laički duh 


* Dec. IX, 5; VIII, 7. 

"Dec. X 10, 8; II, 6, 8, 9; IV, 1; 1, 8. 
"Dec. IX, 3, 10: III, 4; V, 2, 5; VII, 1, 4. 

** Petrarca, Trionfo del Tempo, š4. 


"704 POGOVOR 


vidljiv je u čitavoj toj književnosti, on se nastavlja sa ne- 
prekinutom tradicijom, kego što smo vidjeli, dok se u Božanskoj 
komediji hrabro ne popne na svoje mjesto i ne proglasi sam 
za se da je posvećen, pun božanskoga prava; a Dante, laik, 
uzima svećenički i apostolski ton. Ali Dante to čini s tolikom 
vještinom da citava zgrada ostaje netaknuta, a i temelji joj 
ostaju čvrsti. Danteova je »komedija« reforma; ova je Boccoc- 
ciova »komedija« revolucija; čitava se zgrada ruši a iz njemh 
ruševina dižu se temelji nove zgrade. 


Divina commedia izašla je iz broja živih knjiga i počela 
se tumačiti kao klasično djelo koje se malo čita, malo razu- 
mije, još manje u njemu uživa ali mu se uvijek divi. Postala 
je božanska ali nije više bila živa. Sa sobom je povukla i 
sve one kijiževne rodove kojih se zametak tako živahno i sna- 
žno javljao u njenim besmrtnim skicama: tragediju, dramu, 
himnu, legendu, laudu, misterij. Zajedno s »komedijom« pro- 
pali su i osjećaji prema obitelji, prirodi, domovini, vjera u je- 
dan viši svijet, sabranost, ekstaza, intimnost, čiste radosti pri- 
jateljstva i ljubavi, idealni i ozbiljni život. U neizmjernome 
svijetu koji se srušio prije nego je sazreo i dao svoje plodove, 
jedino što je ostalo plodno jesu »Malebolge« i kraljevstvo zlo- 
be, sjedište »ljudske komedije«. A te »Malebolge« koje Dante 
baca u kal gdje je smijeh nadvlađan gađenjem i prezirom, 
evo ih sada tu kako po zemlji vode svoje paklensko kolo, ukra- 
šene su ljepotom i same se proglašuju pravim rajem, kao što 
je to shvatio don Felice, a nije shvatio jadnik fra Puccio." 
U stvari, tu je svijet postavljen naglavce. »Komedija« za Dan- 
tea znači nebesko blaženstvo; »Komedija« je za Boccaccia ze 
maljsko blaženstvo koje među ostalim zadovoljstvima pruža i 
ovo: da se tuga suzbije šalom na račun nebesa. To se sada 
tijelo zabavlja na račun duha. 


Da je ta reakcija protiv pretjeranog i od života dale+rog 
spiritualizma došla kao rezultat borbe u visokim regionima 
duha, pokret bi bio sporiji ili barem doživio protivljenja ko 
kod drugih naroda, ali bi ujedno bio i plodniji. Ta bi oporba 
učvrstila vjeru kod iednih, a uvjerenje kod drugih i rodila 
književnost punu snage i sadržaja, kojoj ne bi nedostaisla ni 
Lutherova strast, ni Bossuetova rječitost, ni Pascalova sumnja, 
niti drugi književni oblici, mogući jedino tamo, gdje je unu- 
tarnji život zdrav i snažan. Tako bi pokret u isto vrijeme 
bio i negativan i pozitivan, rušenje bi značilo ujedno i gra- 
đenje. Ali, nemilosrdno kažnjavanje svake odvažnije misli, 
krvlju ugušena gibelinska opozicija kad je papinstvo ostalo 
budan, sumnjičav i bliz sudac, taj religiozni svijet, toliko no- 
kvaren u običajima, koliko apsolutan u doktrini i grotestnim 
formama, u dodiru s tako blistavom kulturom i sa duhom Koji 

je odrastao i sazreo na studiju antičkih pisaca, sve to nije mo- 
gao ozbiljno shvatiti onaj sloj učenih ljudi koji ipak određuje 
smjer nacionalnog života. Na taj je način pukao jaz između 
učenih ljudi i ostaloga društva koje je bilo u velikoj većini 
a ostalo pasivno i nepokretno u vlasti svećenika iz Varlunga, 
don Giannija, fra Rinalda i fra Cipolle“" Tako je za učene 
ljude taj svijet postao svijet puka i prostih ljudi, a narugati 
se tome svijetu bio je siguran znak učenosti: smijali su mu 
se i svećenici koji su htjeli da ih smatraju za učene ljude. Tako 
su, jedno uz drugo, živjela dva različita društva, ne smetajući 
se uzajamno. Sloboda misli je bila uskraćena, zabranjeno je 
bilo stavljati u sumnju apstraktnu nauku; međutim, što se 
tiče prakse, bilo je to drugo pitanje: živjelo se i puštalo se 
živjeti, svi su se zabavljali i veselili u ime Boga i Majke božje. 
Sami propovjednici davali su primjer, nastojeći da zabave slu- 
šateljstvo dosjetkama, ogovaranjima i šalama; to je kod če- 
stitog Dantea izazivalo gađenje, dok je Boccaccia zasmijavalo, 
pa on na kraju svoga Decamerona veli: »A, s obzirom na to 
da danas fratarske prodike kojima kude ljudske grijehe, veći- 
nom vrve dosjetkama, brbljarijama i glupostima, sudio sam 
kako to isto neće škoditi ni mojim novelama, napisanim da 
razgone sjetu s lica žena.«« Nestalo je Danteove srdžbe: došao 
je smijeh, kao da se radi o već običnim stvarima. Ne srdi se 
više nitko, jedino oni koji smatraju i vide da je profanirana 
njihova vjera u činjenice: to je srdžba svetaca i svih savje- 
snih ljudi. Ali to učeno društvo, bez religioznog i moralnog smi- 
sla, nije bilo raspoloženo da se uznemiruje zbog ljudskih mana. 
»Bezočne fiorentinske žene« ovdje se zabavljaju i razbludno 
se vladaju, tvoreći ono što se danas naziva »živim slikama«. 
Trgovanje svetinjama, navođenje vjerujuće Njemačke na ra- 
skol, sve ono što Dante u svojoj uzvišenoj srdžbi zove »prelju- 
bom«, ovdje je materija ljupkih šala, bez ikakve zlobe ili bi- 
jesa. Ispovijed sugerira ideju vrlo smiješnih nesporazuma u ko- 
jima svjetovni muškarci i žene magarče svećenike, »tupe« i 
»glupe« ljude, kao što to pokazuje ser Ciappellettov ispovjednik 
ili fra Bestia, jedan od najuspjelijih komičnih karaktera. Čču- 
desa, kao što ih čini vrtlar Masetto, ili nesretni Martellino, ili 
fra Alberto, ili fra Cipolla, stvaranje novih svetaca i njihovih 
čudesa, kao što se to događa sa ser Ciappellettom," sve je to 
prikazano s komičnom veselošću učenih i sumnjičavih ljudi. 
Takve profanacije nagone na smijeh, jer profanirane stvari 
više ne ulijevaju poštovanje. 

Još sasvim toplo, u punini života, to je društvo u cijelosti 
preneseno u Decamerone; on je golema slika života u njegovim 

raznolikim karakterima i događajima koji najbolje mogu po- 
buditi divljenje; on je slika nad kojom se dižu »Malebolge« 
izvučene iz pakla i postavljene u prvi plan; on je senzualni i 
razbludni svijet lukavosti i neznanja u kojemu se Kreće, ali 
posve odvojen, zaseban, onaj kulturni i uljuđeni svijet, svijet 
uslužnosti; taj je svijet refleks viteških vremena, odjeven je 
građanski, duhovit je, elegantan, dosjetljiv, uljudan, a najpot- 
puniji mu je predstavnik Federigo degli Alberighi,"" Prirodni 
su stanovnici toga svijeta svećenici, redovnici, seljaci, zanatli- 
je, skromni građani, trgovci, s potpuno jednakom ženskom 
pratnjom; zaglušan blebejski smijeh toga neprestanoga karne- 
vala zasipa žene i vitezove, oružje i ljubavi, uslužnosti i junačka 
djela tog svijeta duha, kulture, uma i elegancije: i taj je svi- 
jet veseo ali nekom pristojnom i odmjerenom veselošću, veli- 
čanstven u djelima, privlačan u formama, dostojanstven u go- 
voru i pokretima. Ta dva svijeta čije se raznolikosti gube u 
pozadini slike žive jedan uz drugi, rađajući jedinstvenim i har- 
moničnim“ dojmom površnog i lakomislenog svijeta, koji je sav 
prema vanjštini, prema uživanju života, dok ga ovamo-onamo 
vitlaju hirovi sreće. 


Taj dvostruki svijet, tako skladan u svojim raznolikosti- 
ma, dobiva intonaciju od autora i od vesele družine koja ga 
izvodi na pozornicu. Autor i njegovi pripovjedači pripadaju 
učenom i inteligentnom sloju. Oni često zazivaju boga, govore 
s poštovanjem o crkvi, pridržavaju se svih religioznih formi, 
ne rade petkom, jer je toga dana naš Gospodin za »nas umro«, 
pjevajući platonske i alegoričke pjesme i provode veseo ali 
pristojan život, kako priliči uljudnim osobama. Duh, eleganci- 
ja, kultura, muze čine to društvo ljupkim, kakvih i danas ima 
u najelegantnijim krugovima. Njegovo je zrcalo taj svijet uslu- 
žnosti, ta feudalna reminiscencija poljepšana kulturom i du- 
hom, prema čijoj se slici vlada to obrazovnao i bogato građan- 
stvo; i kao što je onaj feudalni svijet imao svoje bufone i 
pjevače, tako i ovo društvo ima tko će ga razveseliti. Njegovi 
su bufoni i pjevači taj beskrajni svijet koji se pred njim 
pruža: svećenici, redovnici, seljaci, obrtnici, on se šali na nji- 
hov račun, uživajući i u glupanima i u lukavcima. U svoj toj 
komici nema nigdje ozbiljne i uzvišene namjere, kao na pri 
mjer nastojanje da se isprave zablude, napadnu neke društve- 
ne ustanove, suzbije neznanje, da se moralizira, reformira: 
upravo u tome i jest superiornost Rabelaisove i Montaigneove 
komike, jer su one reakcija zdravog razuma na izvještačen i 
konvencionalan svijet .Tamo je smijeh ozbiljan, jer ostavlja 
nešto u savjesti; ovdje je smijeh radi smijeha, da se ubije 
tuga, da se utuče dosada. Taj plebejski svijet gledan je isto 
onako kao što slikar gleda na svoj model, s jedinom namjerom 

da uzme njegove obrise i crte i istakne ono, što može bolje 
zabaviti to gospvusko društvance. U tome sveopćem brodol&mu 
preživjela je knjizevna Svijest, a umjetnički se osjećaj osnažio: 
duhom i kulturom pa su upravo iz te svijesti potekla ta remek- 
djela: to su idealizirani modeli na upotrebu i zadovoljstvo. 
inteligentnog i feudalnog društva, djelo genijalnog umjetnika, 
idola mladih žena, kojima su i upravljeni. 


Idealna komika koja je ostala kao pečat besmrtnosti na 
tim modelima, očituje se u izravnom prikazivanju toga dru- 
štva onakvim kakvo ono jest, u njegovu neznanju i u njegovoj 
zlobi koja se iznosi pred inteligentno društvo; a ono je upravo 
zato tu, da aplaudira i pljeska rukama. Komični motiv ne 
izvire iz moralnog svijeta, nego iz intelektualnog svijeta. To se 
učeni ljudi smiju na račun neukih, na račun većine. Stoga 
je osnovni karakter koji daje radost prizoru ta priprostost duha 
neukih ljudi, naročito istaknuta kad se nađe u dodiru sa lu- 
kavošću: a to je temelj glupoga karaktera. Sa glupošću je 
povezana često i lakovjernost, ispraznost, hvastanje i vulgar- 
nost želja. Lukavost daje reljef tome karakteru, ističući ga u 
njegovu smiješnom vidu. Ali je lukavost komična, naravno, ne 
glupaku nego inteligentnim slušaocima koji je shvaćaju. Tako 
ta dva aktera, svaki po sebi, pomažu da prasne smijeh. Tu je 
temelj Boccacciove »komedije«. Vidimo kulturu u njezinu prvom 
cvatu kako pokazuje samosvijest, kako se ruga neznanju i zlobi 
nižih slojeva. Komično je još sočnije, kađ su izvrgnuti ruglu 
oni koji se obično rugaju, to jest kada Iukavci koji se rugaju 
priprostim ljudima, bivaju i sami izvrgnuti ruglu od inteligent- 
nih ljudi, kao što je ispovjednik, kome se ruga pokajnica." 


Komično pokatkad izbija nekom iznenadnom izrekom ili 
dosjetkom koja obasjava čitavu situaciju, izazivajući odjedan- 
put neodoljiv smijeh: ono, što bi se danas reklo »tratto di 
spirito«. To su kratke novele, u kojih je sočnost, kao i u sonetu, 
sva u (bljesak duhovitosti) zaključku. Takve je vrste novela 
o Židovu, koji se, gledajući u Rimu kršćansku iskvarenost, obra- 
ća na kršćanstvo. Zaključak je tako nenadan i u takvoj suprot- 
nosti sa premisama đa je učinak izvanredan. A ima ih mnogo 
koje su istoga kova, ali nisu naročito uspjele, jer autor radi 
po već stvorenom tipu, koji mu je poznat. Takve su novele o 
markizi od Monferrata, Guiglielmu Borsieru i meštru Albertu." 
Taj vatromet dosjetaka i duhovitosti koje s takvim sjajem 
blistaju u elegantnim krugovima, a dovoljni su da svome tvor- 
cu pribave ugled duhovita čovjeka, najvidniji su ali i najele- 
mentarniji dio komičnoga duha. Kovačnica u kojoj su se stva- 
rale te izreke, dosjetke, poslovice, epigrami, šale, bila je škola 
trubadura ili »vesele nauke«. Mnogi od tih izraza tek su se bili 

udomaćili u fiorentinskom dijalektu, a mnogi drugi nastali su 
u mašti toga bistrog i oštroumnog naroda. Decamerone je sav 
posijan tim izrazima. Ali te izreke upravo zato, što su već ušle 
u sam jezik, nisu ništa drugo nego riječi i fraze, mrtav rječnik, 
a sakupljati ih i nizati, kao što to čini Burchiello, nije dostojno 
duhovita čovjeka. To su tek boje komičnoga ali to nije sama 
komika. To je već stečena očevina narodnoga duha, pa stoga 
nema one svježine i one neočekivanosti što je glavna osobina 
duhovitosti; stoga one mogu postići estetski efekat jedino spa- 
jajući se s nečim novim i neočekivanim što je pronađeno upra- 
vo u taj čas kad je piscu došlo pod pero. Ono što Burchiello 
radi nema sočnosti, dok je Boccaccio duhovit; jer Boccacciu 
izreke i dosjetke nisu same sebi svrhom, nego puko stilsko 
sredstvo, kolorit. : 

Ono što je u ozbiljnome izrazu osjećaj, to je u komičnorme 
duhovitost uzeta u najuzvišenijem značenju: dakle, umjetnič- 
ka sposobnost. I dosjetka je poput osjećaja, velik kondenzator, 
jer daje takvu brzinu percepcije koja čitaocu omogućuje da u 
jedan mah, pod suprotnim vidovima, uhvati ono što je slično, 
ili ono što je različno. Tamo gdje pronicavost stiže refleksijom, 
dosjetka dolazi jednim skokom, intuitivno. Ugolinova djeca u 
egzaltaciji osjećaja govore: — »Ti si nam odjenuo ovo bijedno 
tijelo, ti ga i svuci«."! — Tu osjećaj djeluje u ozbiljnome onako 
kao duh u komičnome: spaja iznenada i u jednoj jedinoj re- 
čenici različite ideje i slike, ali da bi se došlo do toga geni- 
jalnog proizvoda, nužno je da i sam duh bude osjećaj, osjećaj 
smiješnoga, to jest da stojeći usred svoga svijeta proživljava 
sve njegove emocije, živi u njima i ruga im se, čineći to s onim 
istim interesom, s kojim netko drugi uzima najozbiljnije stvari 
života. Pa ipak emocija mora biti emocija inteligentna gledaoca, 
a ne učesnika koji je upleten u događaj, tako da čitalac vidi 
tu mirnoću, spremnost i prisutnost duha da se drži iznad 
prizora: otuda dolazi da odista duhovit čovjek zasmijava, ali 
se ne smije. I upravo taj superiorni mir čini da duhovitost 

.biva gospodar svoga svijeta, on joj omogućuje, da ga oblikuje 
po vlastitoj volji, povezujući konce, razvijajući karaktere, cr- 
tajući figure, raspodjeljujući boje. 

Boccacciova duhovitost manje je u intelektu nego u mašti, 
manje u traženju dalekih odnosa nego u stvaranju komičnih 
oblika. Napor što ga njegovi prethodnici ulažu u spiritualizaciju 
svojih motiva, ulaže Boccaccio u inkorporaciju. Boccaccio ne 
traži učinak u ovom ili onom dijelu nego u cjelini, u masi 
pojedinosti koje su sve povezane, kao u nekoj falangi. Boccac- 
ciovi prethodnici skiciraju: on opisuje. Oni traže više dojam 

nego predmet: Boccaccio se zatvara i ukopava u predmet, obi- 
lazi ga i opipava potpuno. Stoga ćitalac ćesto više doživljava 
tijelo, a manje dojam, više osjet nego osjećaj, više maštu nego 
fantaziju, više senzualnost nego razbludnost. Boccacciovu cvi- 
jeću nedostaje mirisa, njegovu svjetlu nedostaje zraka. Ta je 
svjetlost mračna, jer je pregusta i ponavlja sama sebe. Ta je 
manira nepodnošljiva u ozbiljnim stvarima, kao u Filocolu # 
Ametu, s onim beskrajnim opisima i razgovorima, gdje se či- 
talac osjeća kao da se nasukao, pa ne može naprijed. Ona vri- 
jeđda ponekad i u Decameronu, kad na primjer Tito ili Tancre- 
dijeva kćerka govore po svim pravilima retorike i logike." Ali, 
u komičnome, ta je manira jedan od Boccacciovih najprirodni- 
jih oblika, ona se prva javlja u umjetnosti nakon te eksplozije 
rudimentalnih izreka i poslovica. Jer komika je kraljevstvo do- 
vršenoga i smislenoga, a njezini su prvi dojmovi obilježeni u 
sitnim naborima predmeta. Dok ozbiljno daje prve dojmove u 
alegorijama i personifikacijama, tim generaliziranim formama 
intelekta, dotle je karikatura prva forma komičnoga. 
Karikatura je izravno prikazivanje predmeta, i to tako 
da se istakne njegova slaba i smiješna strana. Dakako, bilo 
bi dovoljno da se čitaocu predoči mana, a da ostalo pogodi 
sam: jedna jedina dosjetka obasjava čitavo tijelo i prikazuje 
ga čitaočevoj mašti. Ali se Boccaccio time ne zadovoljava, on 
poput slikara slika cijelo tijelo, odabirući i raspoređujući spo- 
redne dijelove i boje, tako da najviše svjetla padne na slabu 
stranu. Iz toga proizlazi, da smiješno ne ostaje izolirano jedino 
na tu tačku, nego se širi po cijeloj slici, pa svaki njezin dio 
potpomaže taj efekat, pripremajući, podešavajući i proizvodeći 
neku vrstu »crescenda« u toj skali komičnoga. Budući da je 
čitalac dobro pripravljen i raspoložen, smijeh rijetko kad izbija 
nenadano i neodoljivo, kao u onim kratkim potezima koji ot- 
krivaju neočekivani odnos; dapače, to i nije samo smijeh, to 
je često i neka ujednačena radost koja čitaoca drži u stanju 
smirenoga zadovoljstva. Čovjek osjeća uzbuđenje, osjeća smi- 
renje. Ne smiješ se, ali ti je lice razvučeno i zadovoljno, i vidi 
ti se smijeh po obrazima, ali ne takav da bi moreo silom izbiti 
u onoj grčevitoj i stegnutoj formi. Takav se efekat rađa iz 
ovoga: autor ne predočuje niz odnosa koji izlaze iz njegova in- 
telekta, nego niz oblika koji izlaze iz njegove mašte. Ti su obli- 
ci puni, mesnati, zaodjenuti, minuciozno nacrtani. Zaboravljen 
u tom svijetu mašte, autor kanda nema namjeru da doda išta 
svoga, on koji je čarobnjak čitava tog svijeta. A čitalac je u 
tom svijetu kao začaran. Autor se nikad ne gubi, ne protura 
glavu da bi napravio grimasu koja će izazvati smijeh, ne obra- 
đuje svoj predmet kao nešto frivolno što se uzima, ostavlja i 
ponovo prihvaća. To kao da je pjesnikova fiksna iđeja, goni 
ga, drži, vuče ga sebi i ne da mu da dahne, dok se nije sva 

'oblikovala. Ništa ne odvraća pažnju čitaočevu: osjeća se blago 
uljuljan u vlastitu kontemplaciju; ne remeti je ni smijeh koji 
ga nekad obuzima, jer se odmah baca u djelo, iđe, ide, hodanje 
je završeno, a čitalac još uvijek juri, kao da je blago opijen. 
Ali to nije orijentalni svijet, gdje mašta, gotovo opijena haši- 
'šem, sva uzbuđena skače iz ruku ljubavi po nepreglednim po- 
ljanama beskrajnosti i čini da čitalac osjeti ono što se zove. 
»razbluda«, a što je u stvari beskraj u čulima, ono nešto blago, 
neodređeno, muzikalno, što ti usred zagrljaja otkriva boga. Boc- 
caciov je svijet potpuno senzualan, on je zatvoren i smiren u 
preciznim i zaobljenim oblicima, iz kojih čitaoca ništa ne od- 
vaja i ne odvlači u visoke regione. Upravo zato što to cvijeće 
ne daje mirisa a to svjetlo ne baca zraka, čitalac doživljava 
osjete ali ne i osjećaje, maštu a ne fantaziju, senzualnost a ne 
razbludnost. Rčve nestaje. Ekstaza više ne drži na okupu či- 
taočeve poglede. Čitalac je već pronašao svoj raj u toj punoj 
i privlačnoj stvarnosti. Kao da se, u toj svojoj prvoj ponovnoj 
pojavi na svijet, tijelo samo otkrilo u vlastitom tripudiju, posve 
golo, kao da puni privlačnošću i primamljivošću čitaočev raj. 
Stoga je oblik toga raja ciničan, naročito tamo gdje je iro- 
nična skromnost koketerija koja raspaljuje čula. 

Budući da je forma toga novog svijeta karikatura koja 
izlazi iz obline i neobično precizne mašte, čitalac ne nalazi pred 
sobom tačke i nabore, nego čitav predmet u njegovim najfini- 
jim gradacijama. Kratak. u uvodu i u apstraktnom slikanju 
svojih lica, autor brzo podiže zastor, i čitalac ih zatječe u 
punoj akciji kako govore i pokreću se. I već od prvih poteza 
iskače komičan motiv koji se postepeno razvija pred čitaocem, 
jedan stupanj ulazi u drugi sa sve većim efektom. Boccaccio 
tu razvija onu osobinu što je Francuzi, misleći pri tom na 
snagu u njenoj toplini i u njenoj lakoći, nazivaju »verve«, dok 
je Talijani zovu »brio«, ciljajući pri tom na snagu u njenoj 
veseloj genijalnosti. čudesan primjer te osobine je novela o 
Alibehi i novela o Ser Ciappellettu."" Da karikatura bude još 
pikantnija, potpomaže ironija koja tu nije suštinska nego spo- 
redna forma. To je neka izvanjska dobroćudnost, neka bezazle- 
nost s kojom pripovjedač sebe čini stidljivim odnosno obzir- 
nim, neće da kaže a ipak kaže, neće da vjeruje, a ipak vjeruje 
i križa se cereći se. Ta je ironija kao neka vrsta komičnosti, 
koja čini još sočnijim smijeh na račun »očenaša« svetoga 

Budući da je temelj toga svijeta opis, dakle, predmet, ne u 
svojim zrakama i u svojim mirisima, to jest u dojmovima, što ih 
ostavlja, nego je on u svom tijelu izoliran i individualiziran 
pa osjeća potrebu za punim i bogatim formama; tako se ra 
đaju dvije forme nove književnosti: »otlava rima« u poeziji 
i period u prozi. 

Već smo vidjeli kako se »nona rima« razvila upravo s 
orijentalnim bogatstvom u poemi Intelligenzia. Oktavu nije 
izmislio Boccaccio, kao što ni period nije njegovo iznašašće; 
nego joj je on dao oblik i intonaciju. Prije Boccaccia oktava je 
slučajan, nepovezan skup, u kojemu su različiti predmeti zgu- 
rani onako nasumce, pa bi vrlo dobro mogli stajati i sami za 
se. U njoj su predmeti goli: nijedan od njih nije razvijen i 
podešen. Oktava je mehanizirana: još uvijek nije organizam. 
Boccaccio je od oktave učinio organsku cjelinu, a u njenim se 
gradacijama predmet razvija malo po malo. Ima, doduše, mno- 
go uspjelih oktava u njegovim poemama; ipak, općenito uzev- 
ši, one su spletene, loše konstruirane i kao da se ruše na 
najljepšim mjestima. U herojskom je rodu Boccaccio nekako 
nategnut i napet; u idili izlazi vulgaran i zapušten. Dolazi to 
otuda, što je oktava, u širini i veličajnosti svoje konstrukcije, 
najveći ideal poetske forme i zahtijeva genijalan rad, koji Boc 
cacciu nedostaje, jer on luta po jednom izvještačenom i kon- 
vencionalnom svijetu. Nedostatak je sav unutra, u duši: ono, 
što pjesnik hladno doživi, rađa se slabašno i loše izgrađeno, 
pa tu ne pomaže nikakva vještina. 


U Decameronu je, naprotiv, autor kao kod kuće: slika svi- 
jet, u kojem živi, u kojem sudjeluje s najvećom simpatijom:; sav 
uronjen u taj svijet, Boccaccio odbacuje bilo kakvu umjetnu lju- 
šturu. U njemu je nešto više nego književnik: to je čovjek koji 
se kupa u toj materiji, igra se, prska se i uživa, Iz toga izlazi 
forma koja je upravo taj svijet, čiji poticaj Boccaccio osjeća na 
vlastitom tijelu i u vlastitoj mašti. Tako je nastala prozna forma 
poznata pod imenom Boccacciov period (»periodo boccaccevolet). 

U to se vrijeme veliki književni pokret, kojemu je središte 
bilo u Firenci, malo po malo proširio izvan Toskane. Obnova 
antike koja je u mašti otvarala nove vidike, grčki svijet koji se 
tek tada ponovo javljao, obavijen onim neodređenim chiaroscu- 
rom, koji pojačava iluzije, privukao je pažnju na se. Danteov 
jezik još uvijek nije bio talijanski jezik: zvali su ga »idioma 
fiorentino«. Jezikom se zvao još uvijek samo latinski, i još je 
uvijek vladalo mišljenje da se jedino o frivolnim i ljubavnim 
stvarima može pisati na »vulgarnom latinskom«, kako su se 
zvali talijanski dijalekti. Boccaccio za sebe kaže da piše »fioren- 
tinskim govorom«, a za one koji su se služili vulgarnim jezikom 
veli da su pisali »vulgarnim latinskim«. Uzor savršenstva bio 
je još uvijek latinski jezik, a žuđeni ideal učenoga sloja bio je 

plemeniti ili svijetli vulgarni jezik (»volgare nobile o illustre«), 
prema latinskom kalupu, vulgarni jezik podignut do tog istog 
savršenstva forme. To je pokušao Dante u Convitu, u punom 
uvjerenju da je vulgarni jezik podesan za izražavanje najtežih 
znanstvenih spekulacija isto onako kao i latinski; a taj sko- 
lastički »volgare latino« ili »latino volgare«, sav gol, koščat i 
žilav, učinio se tada po prvi put ukrašen širokim naborima 
rimske toge. Ali se skolastička smola zalijepila i za Dantea pa 
tako to skolastičko barbarstvo ostavlja u tim širokim formama 
isti dojam kao i seljak odjeven u svečano građansko odijelo. 
Ni govora o stapanju: nesklad je i dalje očit. 


Boccaccio nije prošao kroz visoke škole, a kad je poslije 
učio filozofiju i nešto malo teologiju, njegov je duh već bio 
oblikovan iskustvom svakodnevnog života, upotrebom vulgar- 
nog jezika i proučavanjem klasika. Kao i Petrarca, i Boccaccio 
zazire od skolastike u kojoj vidi upravo suprotno od one ele- 
gantne grčke i rimske kulture, vidi barbarstvo i grubost. U 
njegovu duhu kao neka božanstva vladaju Vergilije, Ovidije, 
Livije i Ciceron, nema kod njega Biblije i nema svetog Tome. 
Kad hoće da opiše neku ozbiljnu, moralnu ili naučnu stranu 
svoga svijeta, Boccacciova je imitacija vanjska i mehanički 
izvještačena, jer on ima više mašte nego osjećaja, više intelek- 
ta nego razuma. Njegova je forma kićena, plemenita, često vrlo 
slobodna, ali odviše ujednačena i mirna, tako da čitalac pone- 
kad i zadrijema. Njegov je perjod žamor jednoličnih valova koje 
umorno tjera klonula i pospana pučina. Nedostaje nadahnuća: 
ali ga zamjenjuju retorika i logika. Događa se to stoga, što 
Boccaccio, odvojen od svojih slika i bačen u neodređenost osje- 
ćaja, odnosno u apstrakciju govora, gubi tlo i propada. On s 
idejama postupa kao da su tijela, analizira ih i usitnjava do 
beskraja. Te su ideje obična opća mjesta, natopljena cijelom 
zbrkom sitnih i dosadnih pojedinosti, distinkcija, rezerva, uvje- 
ta, »ako«, »ali«, »ako bi« i »budući da«. To je pretjerana briga 
za tačnošću, ta minuciozna analiza i najmanje misli, još više 
ističe vulgarnost i bljutavost ideje. Forma se vidljivo odvaja 
od predmeta i ukazuje kao uvijek isti, brižno izrađeni, duhovi- 
ti mehanizam. A što je ispod njega? Opće mjesto. To se poslije 
nazvalo »literarnom formom«. A to je upravo najveća suprot- 
nost nauci, koja je riječ a ne fraza, i ne da se raspoznati u 
opisima, perifrazama i u pleonazmima. U toj izvještačenosti 
ima i napretka: on je u tome što tu postoji vještina poveziva- 
nja i stupnjevanja koje proza do tada nije imala, pa ona otkri- 
va već zreo, na klasicima odgojen duh, Ali, postoji i posve su- 
protna mana: želja da se od svake ideje načini lanac koji po- 
činje i završava sam sobom; ali je to bara, a ne tekuća voda, 
Boccaccio mrzi skolastičare; ali njegov period nije ništa drugo 
nego zakrinkani silogizam, općenita fraza, kao na primjer, 

»ljudska je stvar osjećati samilost prema ucviljenima«"“ koja 
već postaje pravi vulgarni moral. Taj je formular postao dobro 
smišljen mehanizam ; ali je temelj uvijek isti. Vidimo skolasti- 
čara koji je obukao novo, modernije odijelo. Ako je široki krug 
Boccacciova perioda umjetni lanac u kojemu nauka gubi svoju 
jednostavnost i elastičnost i svoju slobodu pokreta, on nije ma- 
nje apsurdan u izražavanju osjećaja, te slobodne i nediscipli- 
nirane snage duha koja kida sve veze logike i s velikom brzi- 
nom izbija na površinu. Nagli i tragični obrati duše kao da su 
kristalizirani među tim veznicima, zagradama i umovanjima. 
Nedostaje subjektivnosti, teško ti je gledati u dno duše: doga- 
đaji su izvanredni, zbivanja zanimljiva, situacije dramatične, 
a ipak čitaocu ne naviru suze, ne osjeća ganuće, jer se duša 
očituje jedino u svakidašnjem zapletnim frazama. Uzmimo, na 
primjer, novelu madonne Beritole," kao i novelu grofa d'Angu- 
ersa, gdje se unatoč najbolnijim događajima i kolebanjima sre- 
će ne mijenja forma koja je uvijek zastrta koprenom i u ru- 
kavicama. Pa ipak se ovdje-ondje osjeća izvjesno, neću reći 
uzbuđenje, ali bar samilost tople mašte, iz koje izviru senti- 
mentalni osjećaji, kao u posljednjim riječima Tancredijeve 
kćerke i u nekim Griseldinim izrazima." 


Taj oblik perioda koji tako malo odgovara nauci i osje- 
ćaju, jer se tada jasno očituje puki mehanizam izgrađen po 
latinskom uzoru, zadobiva smisao i život, kad pozornica života 
dođe u maštu, to jest kad se autor nalazi u samoj akciji, pa 
ne gleda pred sobom ideje i osjećaje, nego jasno ocrtane pred- 
mete. Takav je opis kuge"" ili Gerbinove borbe.“ Jer činjenica 
nije kao ideja, jedna i jednostavna, nego je kao tijelo: mno- 
gostruka, spoj okolnosti i raznih sporednosti. Sve to zajedno 
tvori period, a on je u svome razvoju ono, što se u slikarstvu 
zove »slika«. Skupiti te okolnosti, podrediti ih, okupiti oko jed- 
noga središta, baciti u sjenu, odnosno, osvijetliti, to je ona vr- 
hovna Boccacciova umjetnost. Kad stoji sam za se, in abstracto 
i odvojen od radnje, opis ne grije dovoljno maštu, pa je često 
nakinđuren, kao što je to u uvodima. Ali, kad se nađe nešto, 
što se kreće, što ide i što nalikuje akciji, onda se i mašta 
stavlja u pokret i mirno prisustvuje prizoru, crtajući i slikajući 
u širokom obliku, koji se zove »period«. Ta manira pripovije- 
danja u slikama svakako nije prirodan tok radnje koja tako 
gubi zanos i tok, jer je u njenim najhitrijim pokretima za 
ustavlja mirno oko mašte, koja crta. Zato taj način ne od- 
govara povijesti, zato on i nije proza, nego umjetnost u pro- 
zaičnoj formi i poetsko pripovijedanje. Te slike i period ne 
daju čitaocu red, povezanost i značenje dogadaja, nego po- 

krete, stavove, stupnjeve: tako se rađa ono djelovanje cjeline, 
koje se zove »fizionomija« odnosno »karaktert. 

Uza sve to, Boccacciov period postaje kreacija sui gene- 
ris, živ organizam upravo u komičnoj i senzualnoj strani svoga 
svijeta. Ne zato što Boccaccio tu upotrebljava više vještine ili 
finoće, nego je to njegova muza, to jest čitav unutarnji svijet, 
zloba, senzualnost, zagrižljivost, pravi osjećaj komike i senzu- 
alnosti. A upravo je ta osjećajnost jedini dar, kojim je priroda 
obdarila Boccaccia, jedino ona prodire u te zavijene nabore 
forme i tvori od njih svoje pjesničke strune. Boccacciov je pe- 
riod krivulja koja vijuga u najrazbludnijim zavojima, uvlačeći 
se, lomeći se, premještajući se i kiteći se; a to su uresi, ljup- 
kosti i koketerije stila koje pred čitaoca iznose prizor ne samo 
u njegovoj proznoj jasnosti, nego njegov muzikalini sentimen- 
talni motiv. Ti zvučni valovi, široki nabori te latinske forme 
koja je puna dostojanstvenosti i ljepote, u kojoj se osjeća ve- 
ličanstvo i sjaj javnoga života, prenesenog sa gradskog trga 
među zidove privatnoga, dokonog i senzualnog života, sve to 
postaju skliski obrati užitka, što ga podražuje podruglivost. U 
Titovim i Gisippovim" riječima osjećamo retoričku imitaciju 
svijeta koji više nije doživljaj: arija je ista, ali nju sad pjeva 
građanin koje je ne osjeća, pa često griješi. Tu je, naprotiv, u 
tom erotičkom i podrugljivom svijetu, arija ista, prožeta dru- 
gim motivom koji je sebi podvrgava i asimilira; a te krupno- 
rječive forme koje su neprestano lebdjele na ustima govor 
nika, sad još više ističu tu manu i daju joj posljednju dotje- 
ranost i ures. Latini su, prikazujući komiku, sa sebe bacili te- 
ško oružje i lagano se odijevali: Boccaccio doživljava kao Plaut, 
a piše kao Ciceron, Pa ipak, Boccacciovo je iživljavanje tako 
živo i istinito, da se Ciceron u njegovoj mašti pretvara u divnu 
sirenu koja se sva svija i pleše. Ali Boccaccio, sav obuzet su- 
bjektom, često odbacuje tu odjeću i te okove, izražavajući se 
hitro, dinamično, bez okolišanja i lapidarno. Pravi je majstor 
u kratkoći i obratima, pa njegova mašta, tjerana iskrenim 
osjećajem lebdi kao gospodarica među tim antičkim i moder. 
nim formama, stapa ih ujedno i ostavlja na njima svoj pe 
čat. Taj bi svijet bio nepodnošljiv i posve odvratan, da umjet- 
nost nije razasula po njemu sve svoje privlačnosti, odijevajući 
njegovu golotinju u bogate latinske oblike, kao u neki veo ko- 
jim lepršaju razbludni vjetrovi. Umjetnost je jedina ozbiljnost 
Boccacciova, jedino ga ona može prisiliti da se zamisli u tim 
orgijama mašte, jedino mu ona može nabrati čelo u najne- 
obuzdanijoj razbludnosti, kao što se događalo Danteu i Petrar- 
ki u njihovim najvišim i najčistijim nadđahnućima. Tako je 
nastao Boccacciov stil, u kojemu su stopljeni različiti ljudi, 
koji su živjeli u njemu: književnik, učenjak, umjetnik, dvora- 
nin, čovjek od nauke i od zabave; stil tako ličan, tako prisan 

njegovoj prirodi i njegovu stoljeću da je svaka imitacija nemo- 
guća, pa on ostaje usamljen, divovski spomenik među tolikim 
jadnim falsifikatima. 

Pa ipak, što nedostaje tome svijetu? 

Budući da je to svijet prirode i čula, nedostaje mu onaj 
osjećaj prirode i onaj razbludni miris koji će mu dati Poliziano. 

Budući da je to svijet komedije, nedostaje mu onaj drugi 
osjećaj komike u njegovim hirovitim i humorističkim oblicima 
koje će mu dati Ariosto. 

A što je uopće taj svijet? 

To je cinički i podrugljivi svijet tijela; on je ostao u ni- 
skim sferama senzualnosti i karikature koja je često lakrdija, 
ljupko obavijen ljepotama i uresima koketerijom ispunjene 
forme; to je plebejski svijet koji plazi jezik duhu, grub u osjeća- 
jima, uljuđen i uljepšan maštom, a u njemu se elegantno kreće 
građanski svijet duha i kulture sa viteškim reminiscencijama. 


To je doduše »komedija«, ali ne »božanska« nego »zemalj- 
ska komedija«. Dante se obavija svojim plaštem i nestaje sa 
vidika. Srednji vijek sa svojim vizijama, sa svojim legendama, 
sa svojim misterijima, sa svojim strahotama, sjenama i eksta- 
zama, sad je istjeran iz hrama umjetnosti. U nj bučno ulazi 
-Boccaccio i dugo vremena vuče za sobom čitavu Italiju. 

